
[image: ]
לשנת 2018
דוחות מבקר המדינה: 67ב, 68א, 68ב ודוחות מיוחדים



	תוכן
	מספר עמוד

	שיתופי פעולה של ממשלת ישראל עם הסוכנות היהודית
	4-9

	הפיקוח על כשרות המזון
	10-19

	התקשוב הממשלתי
	20-27

	מאזן המדינה ליום 31.12.2015
	28-30

	התמודדות משטרת ישראל עם פשיעת סייבר מתוחכמת
	31-36

	התמודדות משטרת ישראל עם הפשיעה החקלאית
	37-42

	ניהול צי הרכב במשטרת ישראל והשימוש בו
	43-50

	ניהול ההון האנושי ברשות הארצית לכבאות והצלה
	51-56

	כשלים בגיבושה והפעלתה של התכנית האסטרטגית לעידוד ההתיישבות ולחיזוקה
	57-59

	הפעלת חדרי ניתוח בבתי חולים כלליים
	60-66

	טיפולים בתחום התפתחות הילד
	67-72

	אסדרה ופיקוח בתחום הרוקחות
	73-80

	סוגיות בניהול המרכז הרפואי הכללי- ממשלתי הלל יפה 
	81-84

	העסקת עובדים מקומיים בנציגויות ישראל בחו"ל
	85-92

	הפיקוח הכולל על בתי הספר
	93-97

	השימוש בחומרי הדברה בירקות ובפירות
	98-107

	תעריף להעסקת מתנדבים בשירות לאומי אזרחי- מעקב
	108-109

	ילדים ובני נוער בסיכון בפנימיות של משרד הרווחה
	110-123

	מעגלים- הקרן למען בעלי מקצוע שוחקים- אפקטיביות וסדרי ניהול
	124-129

	הבטחת זכות אזרחי המדינה לקבורה אזרחית
	130-137

	[bookmark: RANGE!C22]היבטים בפעילות רשם העמותות
	138-151

	מניעת הפליה באספקת שירותים, מוצרים וכניסה למקומות ציבוריים
	152-165

	הפיקוח על אגודות עותמניות
	166-170

	הטיפול בהסדרת מעמדם האזרחי של בני משפחה זרים של ישראלים
	171-182

	הקמת בתי מלון בישראל- חסמים ותמריצים
	183-193

	בדיקת תלונות ובחינת היבטים בפעולתה של לשכת שרת התרבות והספורט
	194-198

	טיפול המוסד לביטוח לאומי בתביעות נגד צד שלישי (שיבוב)
	199-204

	היבטים בהתנהלות מכללת עזריאלי- מכללה אקדמית להנדסה בירושלים
	205-209

	הסכם הגז של חברת החשמל
	210-214

	פגמים בסדרי החכרת קרקע למוסדות ציבור למטרות ציבוריות
	215-217

	פעילות הרשות לפינוי מוקשים
	218-219

	התקשרויות לצורך העסקת כח אדם חיצוני במשרד הביטחון
	220-221

	השירות הרפואי לחיילים בשירות חובה בצה"ל
	222-224

	מערך בריאות הנפש בצה"ל
	225-226

	היבטים בטיפול בנושאי בטיחות ביבשה בצה"ל
	227-230

	פרוייקטים בתחום התקשוב
	231-234

	היערכות הגופים האזרחיים וצה"ל לטיפול בחללים בארועי חירום חריגים 
	235-243

	פעילות המעברים בין ישראל לבין אזור יהודה והשומרון- מעקב
	[bookmark: _GoBack]224-248

	 
	 

	השפעת ייצור החשמל על איכות האוויר בישראל
	249-253

	החלטות מיסוי מקדמיות
	254-257

	היבטים במיסוי עסקאות מקרקעין
	258-262

	מיסוי קרנות הון
	263-264

	איסוף מידע ושיתוף פעולה בין יחידות המודיעין ברשות המסים
	265-268

	הסדרת הביטוחים הסיעודיים הקבוצתיים
	269-270

	תהליך התקינה בישראל
	271-279

	היבטים בפעילותם של גופים ציבוריים זעירים
	280-284

	שימוש בכרטיס רב-קו בתחבורה ציבורית 
	285-288

	פיקוח ובקרה על פעילותן של חברות תשתית בתחום התחבורה היבשתית
	289-295

	משק הגפ"ם (גז בישול) - תחרותיות והיבטים בבטיחות
	296-301

	חברת דואר ישראל בע"מ
ניהול הנכסים וההתקשרויות
	302-305

	ניהול ביקושים במשק החשמל ומיזם "מנייה חכמה"
	306-309

	ביצוע פרויקט החשמול 
	310-314

	תחזוקת כבישים בין-עירוניים
	315-320

	סוגיות בניהול תאגידי מים
	321-323

	הסכמים עסקיים
	324-329

	מינוי בכירים ברפאל מערכות לחימה מתקדמות בע"מ ותנאי העסקתם
	330-331

	 
	 

	פעילות אגף דוברות והסברה במשרד הביטחון
	332-333

	חיזוק הקשר בין הנוער לצה"ל ולמלשבים
	334-336

	היבטים מינהליים בעבודת הוועדות הרפואיות לקביעת זכויותיהם של נכי צה"ל
	337-341

	הטיפול בחיילים הבודדים במהלך שירותם הצבאי ולאחר שחרורם מצה"ל 
	342-346

	מחוז שומרון ויהודה (ש"י) של משטרת ישראל
	347-352

	רזרבות והוצאות שונות בתקציב המדינה- תקצוב, ניצול ושקיפות 
	353-356

	ניהול מכרזים והתקשרויות
	357-361

	התקשרויות עם יועצים
	362-370

	 
	 

	הרפורמה בניהול ההון האנושי בשירות המדינה 
	371-376

	הטיפול בעבירות משמעת בשירות המדינה 
	377-384

	היבטים בפעולות משרד התקשורת לאסדרת מגזר התקשורת הנייחת ההשקעה בתשתיות והיבטים מבניים
	385-391

	היבטים בפעולות משרד התקשורת לאסדרת מגזר התקשורת הנייחת יישום רפורמת "השוק הסיטונאי"
	392-396

	טיפול המדינה בקשישים סיעודיים השוהים בביתם
	397-403

	הטיפול המערכתי בעבירות שוטרים
	404-415

	התמודדות משטרת ישראל 
עם החזקת אמצעי לחימה לא חוקיים 
ואירועי ירי ביישובי החברה הערבית 
וביישובים מעורבים
	416-428

	ההיערכות הלאומית להגנה מפני איום הרחפנים
	429-435

	מינוי דירקטורים בחברות ממשלתיות
	436-441

	סיוע המדינה לניצולי שואה 
	442-449

	מינוי רואי חשבון מבקרים לחברות ממשלתיות
	450-459

	יישום החלטות ממשלה בנושא המעבר לירושלים
	460-465



1

2


שיתופי פעולה של ממשלת ישראל עם הסוכנות היהודית

הגופים המבוקרים: משרד ראש הממשלה, משרד האוצר, משרד הבינוי, משרד החינוך, משרד העלייה והקליטה, משרד לשירותי דת, משרד לפיתוח הפריפריה, הנגב והגליל, רשות לפיתוח ירושלים וברשות לפיתוח הנגב
מעקב מעודכן לחודש: דצמבר 2018

	א
	 תוקן
	10 סעיפים
	67%

	ב
	 בתהליך תיקון
	4 סעיפים
	27%

	ג
	 לא תוקן
	
	

	ד
	 נדחה / לא רלוונטי
	סעיף אחד
	6%



ליקוי
1. 	כשליש מהמימון הממשלתי הניתן לפרויקטים משותפים עם הסוכנות מיועד לחיזוק הזהות היהודית בתפוצות, וכשליש ממנו - לדיור ציבורי. 
בתקנות חובת המכרזים, התשנ"ג-1993 (להלן - תח"ם) נקבעה הוראה המתירה למשרד ממשלתי להתקשר עם הסוכנות או עם קרנות ומוסדות הנשלטים בלעדית בידיה ללא עריכת מכרז אם זו נעשית למטרות ציבוריות כמפורט בתקנות (להלן - פטור הסוכנות). המשנה ליועץ המשפטי לממשלה (ייעוץ) (להלן - המשנה ליועמ"ש) קבעה בנובמבר 2015 כי יש לפרש את המונח "מטרות ציבוריות" בפרשנות מצמצמת, ולכן יש להגביל את פטור הסוכנות רק למקרים שבהם תחום ההתקשרות תואם לתפקידי הסוכנות לפי חוק המעמד והאמנה, ולמטרות ההתיישבות המפורטות בתקנה.
על משרד המשפטים, משרד האוצר ומשרד רה"ם לפעול בהקדם להבהרתם של תחומי הפעילות שבהם יינתן לסוכנות או למוסדותיה פטור ממכרז לפי התקנות האמורות. זאת - באופן שיעלה בקנה אחד עם חוות הדעת המשפטית האמורה של המשנה ליועמ"ש ועם השינויים שחלו במהלך השנים. עד השלמתה של הפעולה הזאת יש להקפיד שהפרשנות למונח "מטרות ציבוריות" בקבלת החלטות על התקשרויות עם הסוכנות בפטור ממכרז תהיה בהתאם לתפקידיה על פי חוק המעמד והאמנה ולא יותר מכך.

מעקב- משרד המשפטים   
מצב (סטאטוס):  א – תוקן

1.	ביום 3.4.2017 תוקן חוק מעמדן של ההסתדרות הציונית והסוכנות היהודית והוסדר מעמד ההתקשרויות עם גופים אלה.


מעקב- משרד האוצר   
מצב (סטאטוס):  א – תוקן

1.	המשרד מצטרף לאמור בהתייחסות משרד המשפטים בדבר החקיקה אשר הגדירה מחדש את האפשרות להתקשר עם הסוכנות באמצעות תקנה 3(18) לתח"מ, מאז דו"ח המבקר. בנוסף, ביום 26 ביוני 2018, פורסמה הוראת תכ"ם מס' 7.3.6.9 שעניינה "התקשרויות עם ההסתדרות הציונית או הסוכנות היהודית". הוראת תכ"ם זו מסדירה את ההתקשרות עם הסוכנות היהודית (למעט בתחום השיכון), ובכך עונה על הליקויים המייחסים לעבודת החשב הכללי.  




ליקוי

2. 	25 מתוך 26 התקשרויות של גופים ממשלתיים עם הסוכנות שהיו בתוקף בשנת 2016 נעשו בפטור ממכרז בהסתמך על הוראת הפטור האמורה. שמונה מההתקשרויות האלה משקפות לדעת משרד מבקר המדינה פרשנות מרחיבה ביותר, לעתים יתר על המידה, של תפקידי הסוכנות שנקבעו באמנה, לדוגמה - לחיזוק הזהות היהודית בתפוצות, למימון לימודים בבתי ספר יהודיים בחו"ל ולשיכון גרעיני התיישבות. שלוש משמונה ההתקשרויות האלה אף לא תאמו את תפקידי הסוכנות לפי האמנה: לצורך העמקת הזהות היהודית בקרב חיילים משוחררים; לצורך מתן הלוואות לבעלי עסקים בירושלים; ולצורך מתן תמריצים לסטודנטים לרפואה. את שלוש ההתקשרויות האלו לא היה מקום לאשר בפטור ממכרז לפי פטור הסוכנות. ככלל, יש להקפיד כי הבקשות להתקשרויות ייעשו בעתיד רק אם הן תואמות את תפקידי הסוכנות על פי האמנה וחוק המעמד.

מעקב- משרד המשפטים   
מצב (סטאטוס):  א – תוקן

2.	ראה תגובה לליקוי מס' 1. 

מעקב- משרד האוצר   
מצב (סטאטוס):  א- תוקן 

2.	ראה תגובה לליקוי מס' 1. 

ליקוי

3. 	האמנות שחתמה הממשלה עם הסוכנות משקפות את תפקידי הסוכנות ואת החשיבות שנודעה לביצועם בתנאים ששררו באותן שנים (1954, 1979). חלפו קרוב לארבעים שנה מאז שתוקנה האמנה בשנת 1979, ומאז חלו שינויים מפליגים בשירות הציבורי והיום הוא מספק שירותים לציבור גם באמצעות מאות גופים מהחברה האזרחית. כמו כן חלו שינויים מפליגים בחקיקה, שביססו מערכים מקיפים למתן שירותים חברתיים. פרשנות מרחיבה יתר על המידה לעניין התקשרויות של משרדי הממשלה עם הסוכנות היהודית בהתאם לפטור הסוכנות עלולה לפגוע ביכולתם של גופי המגזר השלישי להתחרות על אספקת שירותים לממשלה. פגיעה כאמור ביכולת התחרות של גופים אלה עלולה לגרום גם לפגיעה ביכולתם של משרדי הממשלה להשיג את המטרות שעליהן מתבססת החובה לקיים הליך של מכרז שנקבעה בדין.

מעקב- משרד המשפטים   
מצב (סטאטוס):  א – תוקן

3.	ראה תגובה לליקוי מס' 1. 

ליקוי

4. 	בדצמבר 2015 התקשרו משרד הבינוי ואגף החשב הכללי במשרד האוצר (להלן - החשכ"ל) עם הסוכנות לצורך הקמה ותחזוקה של 2,650 דירות שמיועדות לדיור ציבורי במשך 25 שנים עם אופציות להארכה ל-20 שנים נוספות. סכום ההתקשרות עד לתום תקופות האופציות הוא כ-1.9 מיליארד ש"ח בערכים שוטפים (מימון רב-שנתי, מעודכן לשנת 2016), ועל פי תנאי ההתקשרות, את רובו עתידה לממן המדינה.
	ממצא הביקורת מעלה ספק אם ההליך שקיימו משרד הבינוי ואגף החשכ"ל הבטיח את השאת היתרונות הכלכליים למדינה, משום שלא נערכה בחינה מעמיקה של האפשרות לבצע את ההתקשרות באמצעות הליך תחרותי בין כמה מציעים, ולא נבחנו חלופות אחרות והעלויות הכלכליות הגלומות בהן, בטרם החליטו ועדות הפטור של משרד הבינוי ואגף החשכ"ל לאשר את ההתקשרות עם הסוכנות.





מעקב – משרד האוצר
מצב (סטאטוס):  א- תוקן

4.	ראשיתו של ההסכם, הוא במשא ומתן שנערך בין אגף התקציבים במשרד האוצר לבין הסוכנות, על יסוד תקציב שייעד אג"ת להגדלת היצע הדיור בכלל, והדיור הציבורי בפרט. עם הבאת הנושא בפני אגף החשב הכללי והצגת טיוטת ההסכם המתגבש והמודלים הכלכליים עליהם הוא נשען, שבבסיסם עמדה החלטת אג"ת לתקצב ולהשתתף בהקמת כל יח"ד בסך של עד 200 אש"ח כעוגן לשאר המו"מ, המשרד דרש לערוך מספר שינויים במודל הכלכלי ובחובותיה של הסוכנות, לצורך השאת התמורה למדינה, וזאת כתנאי לאישורו. בהמשך לכך, נערכו מספר שינויים מהותיים בהסכם, אשר משפרים את מצבה של המדינה בעסקה זו. אין זה מתפקידו של אגף החשב הכללי לבחון חלופות לאופן ביצוע התקשרויות המובאות בפניו על ידי משרדי הממשלה השונים לצורך אישורן, אלא זהו תפקיד היחידות המקצועיות במשרדים. אגף החשב הכללי בחן את בקשת משרד הבינוי והשיכון להתקשר בפטור ממכרז עם עמיגור, מצא כי היא עומדת בהוראות חוק חובת המכרזים ותקנותיו ומקיימת את תכלית הפטור, אך דרש לערוך בה שינויים כתנאי לאישור. משנערכו השינויים, ניתן האישור לערוך את ההתקשרות. המשרד מציין כי התקשרות זו עומדת בפני עצמה ואינה שוללת פתרונות נוספים שניתן לבצע בדרכים אחרות לרבות בחינת הליכים תחרותיים.

ליקוי

5. 	נמצא כי בשלוש מארבע תכניות שבהן התקיים שיתוף פעולה בין משרד רה"ם ומשרד החינוך עם הסוכנות והשקיעו בהן כ-200 מיליון ש"ח בשנים 2015-2011 - לא נקבעו יעדים מדידים ולא נבדקה האפקטיביות שלהן. לדוגמה: תכנית חפציב"ה (חינוך פורמאלי ציוני יהודי בברית המועצות לשעבר) פועלת במשך שני עשורים וחצי והממשלה השקיעה בה מאות מיליוני ש"ח בשנים האלה.


מעקב – משרד החינוך 
מצב (סטאטוס):  א – תוקן 

5.	ראה דוח הערות רה"מ 67ב עמ' 112.

ליקוי	

6.	תכנית "מסע" מיועדת ליהודים בני 30-18 המתגוררים בחו"ל, ומטרתה להעמיק את הזהות היהודית שלהם ולחזק את זיקתם לישראל. בשנת 2015 העבירו הממשלה והסוכנות סכום של כ-100 מיליון ש"ח כל אחת למימון התכנית. נמצא כי מלבד היעד בנוגע למספר המשתתפים בתכנית מדי שנה, לא קבעו משרד רה"ם וחברת מסע יעדים מדידים בנוגע למטרות האחרות של התכנית, לרבות חיזוק הזהות היהודית של משתתפיה והקשר שלהם לישראל. העדר יעדים מדידים פוגע באפשרות למדוד את מידת האפקטיביות של התכנית. כמו כן משרד רה"ם לא בדק את כל המידע שהעבירה אליו חברת מסע במסגרת דרישותיה לתשלום, לא עמד על קבלת כל המידע שהיה עליה להעביר אליו וסמך על הבקרה העצמית שהיא עשתה בכל הנוגע לאיכות מאות התכניות החינוכיות.
	אם תוגש בעתיד בקשה לפטור לתכנית מסע הנסמכת על תקנה 3(19), יהיה על משרד רה"ם ואגף חשכ"ל לבחון בקשה זו ולקבל החלטה בעניינה לנוכח חוות הדעת של היועצת המשפטית של משרד רה"ם. במסגרת בחינה זו יהיה צורך לשקול אם יש מקום לפטור את ההתקשרות ממכרז לביצוע פעולות המכוונות בעיקר ליהדות התפוצות, תוך שימוש בפטור הסוכנות או בפטור ממכרז לפי תקנה אחרת בתח"ם - אם בנסיבות העניין ממלאת הסוכנות את התנאים שנקבעו בתקנות, ולחלופין יש לבצע את ההתקשרות באמצעות הליך תחרותי.
	בשל הפעלתה הממושכת של תכנית מסע והסכומים הגבוהים ששולמו לחברת מסע - גובר הצורך בבקרה מקיפה של משרד רה"ם על התכנית, ובכלל זאת קבלת כל המידע הנדרש ובדיקתו גם לצורך ביצוע התשלומים. על משרד רה"ם לבצע את כל אלה, ולהקפיד לפעול על פי הוראות התכ"ם.
	ועדת ההיגוי של תכנית מסע היא בעלת הסמכות העליונה בתכנית. בראש ועדת ההיגוי עומדים מזכיר הממשלה ומנכ"ל המחלקה לחינוך בסוכנות היהודית, וחברים בה נציגים של הממשלה והסוכנות. משרד מבקר המדינה מעיר לנציגי משרדי הממשלה המשמשים כחברים בוועדת ההיגוי של תכנית מסע כי יש לקבוע יעדים מדידים נוספים לתכנית ולמדוד את מידת העמידה בהם, ולעדכן לפיהם את המסקנות בנוגע לאפקטיביות של התכנית. עוד עליהם להציג אותן לפני הגורמים האחראים לתכנית מסע במשרד רה"ם ולפני ועדת הפטור באגף החשכ"ל, גם לצורך הדיון בהמשך ההתקשרות עם הסוכנות ועם חברת מסע לצורך הפעלת התכנית.



מעקב - משרד ראש הממשלה
מצב (סטאטוס): ב- בתהליך תיקון

5-6.	לפרויקט מסע נקבעים מדדים הכוללים מספר משתתפים באופן כללי וכן מספר יעד למספר משתתפים בהתאם לארץ מוצא וכן לסגמנט אליו המשתתף מגיע. יחד עם זאת, וועדת ההיגוי בישיבתה האחרונה קבעה צוות היגוי לבחינת אסטרטגיה לניהול הפרויקט.

ליקוי

7. 	האגף האחראי לתכנית "פותחים עתיד" במשרד החינוך לא קיים בקרה על יישום התכנית: לא היו בידיו נתונים בסיסיים כמו רשימת בתי הספר שבהם פועלת התכנית ורשימה של שמות הילדים המשתתפים. האגף גם לא פיתח כלי בקרה שיטתיים לבדיקת אופן יישום התכנית ואישר את התשלום לסוכנות בלי שבדק אם הדיווחים שלה מדויקים.
	אם משרד החינוך יחליט להתקשר בעתיד עם הסוכנות לצורך המשך הפעלת תכניות חפציב"ה, חי"ל ומורשה בהתאם לפטור הסוכנות, עליו לתת את הדעת קודם לקבלת ההחלטה לספק בדבר היות שלוש התכניות תואמות את תפקידי הסוכנות על פי האמנה. במידת הצורך, עליו להתייעץ בנושא זה עם היועץ המשפטי לממשלה לצורך הכרעה אם יש מקום לפטור את ההתקשרויות האלה מחובת מכרז לפי פטור הסוכנות.
	על משרד החינוך לבחון את מידת האפקטיביות של תכניות "פותחים עתיד" וחפציב"ה לפי יעדים מדידים שייקבעו מראש על ידי אנשי מקצוע, ולוודא שהארכת משך ההתקשרות עם הסוכנות לביצוע תכניות אלו תותנה בקיום הבחינות האלה ובממצאים המלמדים על אפקטיביות מספקת. עוד על המשרד לפתח כלי בקרה שיטתיים שיאפשרו לו לקבל מידע מקיף על יישומה של התכנית פותחים עתיד.

מעקב - משרד החינוך
מצב (סטאטוס): ב- בתהליך תיקון

7.	ראה דוח הערות רה"מ 67ב עמ' 116.
 
ליקוי

8. 	משנת 2000 התקשרו משרדי ממשלה שונים עם חברת בת של הסוכנות - המכון ללימודי יהדות, להפעלת תכנית לימודים המוכרת על ידי אגף הגיור כתכנית הכנה לגיור. אגף הגיור לא בחן את תקציב המכון ללימודי יהדות לעומת שיעור המתגיירים מכלל תלמידיו, ולא הציג את ממצאיו לממשלה כדי שתבדוק את יעילות פעילותו של המכון בתחום זה ואת מידת השגתם של היעדים להגדלת מספר המתגיירים כפי שנדרש לעשות על פי דוח מבקר המדינה לשנת 2013. אף על פי כן, אישר המשרד לשירותי דת את המשך ההתקשרות עם הסוכנות בשנים 2014 ו-2015.
	על משרד רה"ם לוודא שאגף הגיור יקיים את הבחינה הנדרשת להתאמת התקציב הניתן למכון ללימודי יהדות לשיעור המתגיירים מכלל תלמידיו, ואף להתנות את חידוש ההתקשרות עם הסוכנות בקיום הבחינה ובממצאים המעידים על אפקטיביות מספקת עד אותה עת. כמו כן עליו לקבוע לאגף הגיור יעדים מדידים בנוגע למספר המתגיירים.





מעקב - משרד ראש הממשלה
מצב (סטאטוס): ב – בתהליך תיקון 

8.	המשרד נמצא בהליך של בחינת עומק של כלל תקציב מערך הגיור תוך דגש על המכון ללימודי יהדות והגיור בצה"ל.

ליקוי

9. 	ב-2012 מיפתה יחידת הביקורת באגף החשכ"ל את כל ההתקשרויות של משרדי הממשלה עם הסוכנות וחברות הבת שלה ובחנה את מידת הפיקוח של חמישה משרדי ממשלה על הפרויקטים המשותפים עמן. אגף החשכ"ל העלה, בין השאר, שהמשרדים הסתמכו במידה רבה מאוד על הנתונים שהעבירה להם הסוכנות והיקף המידע שהיה בידי המשרדים על פעילות שמתבצעת בחו"ל לא היה מספק. נמצא כי אגף החשכ"ל לא העביר לידיעת חמשת משרדי הממשלה שנבדקו את ממצאי הביקורת, לצורך תיקון הליקויים שנמצאו. בינואר 2014, החל צוות מטעמו לקיים דיונים כדי להסדיר את שיתוף הפעולה בין משרדי הממשלה לסוכנות, והחליט לגבש הוראת תכ"ם (תקנון כספים ומשק) להתקשרות של משרדי הממשלה עם הסוכנות. ואולם, אגף החשכ"ל לא הפיץ הוראת תכ"ם או כל הנחייה אחרת למשרדי הממשלה להסדרת הנושא. במקום זה מינתה החשבת הכללית במאי 2015, כמעט שלוש שנים לאחר שהאגף סיכם את ממצאי בדיקתו על ההתקשרויות, צוות נוסף לבחינת הנושא.

מעקב- משרד המשפטים   
מצב (סטאטוס):  א – תוקן

9.	ראה תגובה לליקוי מס' 1. 

ליקוי

10.	על אף שחלפו מאז שנת 2012 כארבע שנים עדיין לא עשה אגף החשכ"ל בתחום זה שום פעולות אופרטיביות לקביעת דפוסי פעולה ולהפצת הנחיות ברורות למשרדי הממשלה לפעולה ולבקרה הנדרשת בתחום זה.
	על אגף החשכ"ל להפיץ בדחיפות כללים בנוגע להתקשרויות של משרדי הממשלה עם המוסדות הלאומיים, ובכללם הסוכנות, ולוודא שמשרדי הממשלה פועלים לפיהם.
	
מעקב – משרד האוצר
מצב (סטאטוס): א-תוקן 

10.	ראה תגובה לליקוי מס' 1 בדבר הוראת התכ"מ שפורסמה, המסדירה את התקשרויות משרדי הממשלה עם המוסדות הלאומיים ובכך עונה לליקוי.

ליקוי

11. 	חוק המעמד קובע שהסוכנות, קרנותיה ושאר מוסדותיה יהיו פטורים ממסים ומתשלומי חובה ממשלתיים אחרים לפי ההגבלות והתנאים שייקבעו באמנה. משרד האוצר טען כי החיסרון  הגדול של הטבות המס נובע מהיעדר דיון ציבורי בהן. נמצא כי מינהל הכנסות המדינה ורשות המסים במשרד האוצר, האמונים על הכנת תחזית הטבות המס לא אמדו את שווי הפטור ממסים שניתן לסוכנות ומוסדותיה. גם בידי אגף התקציבים לא היה אומדן כזה.
	מנתוני רשות המסים עולה שהיא לא עמדה על כך שהסוכנות תגיש את הדוחות הכספיים כסדרם, כנדרש בפקודת מס הכנסה, במהלך השנים 2011-2003 וכן בשנת 2013. עוד עלה כי מדוחות התקציב שהסוכנות הגישה לרשות המסים לא ניתן היה לדעת אם היו לה הכנסות שבגינן היה עליה לשלם מס על פי האמנה.
	יש מקום לחשב את שווי הפטור ממסים שניתן לסוכנות, ולהציג את היקף הפטור בתחזית הטבות המסים שתצורף לחוק התקציב השנתי. על משרד האוצר לערוך תחשיב זה ולהציגו כאמור. יודגש כי אין באמור כדי להביע דעה בדבר עצם הפטור עליו החליטה המדינה.


	
מעקב - רשות המסים
מצב (סטאטוס): ד- לא רלוונטי

11. 	ראה דוח הערות רה"מ 67ב' עמ' 118.

ליקוי

12. 	על המשרד לשירותי דת להקפיד להימנע מלאשר התקשרויות עם הסוכנות לפי פטור הסוכנות, לצורך ביצוע תכניות שאינן תואמות את תפקידי הסוכנות על פי האמנה.

מעקב - המשרד לשירותי דת
מצב (סטאטוס): א- תוקן 

12.	ראה דוח הערות רה"מ 67ב' עמ' 118. 

ליקוי

13. 	על המשרד לפיתוח הפריפריה, הנגב והגליל להקפיד על מתן פטור להתקשרויות, לשיפוץ ולתחזוקה של מבנים לשיכון גרעיני התיישבות ביישובים עירוניים ולמתן תמריצים לסטודנטים בגליל לפי תקנת הפטור לסוכנות. אם הדבר נדרש, עליו להיוועץ ביועץ המשפטי לממשלה לצורך הכרעה אם יש מקום לפטור התקשרויות כאלה מחובת מכרז לפי פטור הסוכנות.

מעקב - המשרד לפיתוח הפריפריה, הנגב והגליל
מצב (סטאטוס): א-תוקן

ליקוי

14.	לנוכח עמדת משרד המשפטים בדבר תחולת הנחיותיו על תאגידים ציבוריים, על הרשות לפיתוח ירושלים (להלן - הרל"י) לקבל החלטות בדבר התקשרויות כאלה, בין היתר בהתאם להנחיות המשנה ליועמ"ש.

מעקב - הרשות לפיתוח ירושלים 
מצב (סטאטוס): א-תוקן

14.	ראה דוח הערות רה"מ 67ב עמ' 119. 

ליקוי

15.	נמצא כי משרד הקליטה לא פרסם את הפטור ממכרז שהעניק בשנת 2015 לשש התקשרויות שלו עם הסוכנות כנדרש, והמשרד לפיתוח הפריפריה, הנגב והגליל לא פרסם את הפטור שניתן להתקשרות אחת כאמור.

מעקב - משרד העלייה והקליטה
מצב (סטאטוס): א-תוקן

15. 	ראה דוח הערות רה"מ 67ב עמ' 119.  










הפיקוח על כשרות המזון – מעקב אחר תיקון ליקויים ויישום המלצות הביקורת

הגופים המבוקרים: המשרד לשירותי דת, מועצת הרבנות, ברבנות ובשבע מועצות דתיות: ירושלים, תל אביב-יפו, חיפה, נתניה, אשדוד, באר יעקב ורחובות.	


מעקב מעודכן לחודש: דצמבר 2018

	א
	 תוקן
	7 סעיפים
	41%

	ב
	 בתהליך תיקון
	10  סעיפים
	59%

	ג
	 לא תוקן
	
	

	ד
	 נדחה / לא רלוונטי
	
	




ליקוי 5 תוקן בהערות רה"מ 67ב' עמ' 126


ליקוי 

1.	כל עוד לא הונהגה רפורמה מקיפה בהסדרת מערך הכשרות וכל עוד לא מופעלת מערכת סדורה לניהול מושכל של המערך, על המשרד להפעיל, באמצעים שברשותו, את אחריותו המנהלית על עבודתן של המועצות הדתיות ולהגביר את הפיקוח על הנחיותיו ואת אכיפתן בתחומי עבודתן של המועצות הדתיות.

מעקב - המשרד לשירותי דת
מצב (סטאטוס): ב – בתהליך תיקון

1.	המשרד פעל במהלך שנת 2018 להגברת הפיקוח על הנחיותיו בתחומי העבודה של המועצות הדתיות באופנים הבאים:
	המשרד פעל  להשלמת מודול הכשרות שבמערכת "שירת הים" ולהטמעתו במועצות הדתיות. 
	אגף משאבי אנוש במועצ"ד פעל  לתיקון כל הנקודות שהועלו בעניינו.  
	המשרד מבצע ביקורים במועצות הדתיות בשיתוף הרבנות הראשית (רה"ר) ובהתאם לתכנית עבודה שאושרה.
	כמו כן יפעל המשרד ככל הנדרש בהתאם למסקנות וועדת הרפורמה וצוותי העבודה שמטעמה ובהתאם להנחיות הרבנות הראשית בעניין.

ליקוי

2.	משגיחי הכשרות: ניגודי עניינים, היקף העסקה בלתי סביר ותשלומים במזומן  - מעמדם של המשגיחים: מספר המשגיחים הכולל המופעל בידי המועצות הדתיות נאמד בכ-3,900-3,800 . כ-95% מהמשגיחים מועסקים בידי בתי העסק שעליהם הם משגיחים (יתרתם עובדי המועצות הדתיות ועובדי חברות חיצוניות). משרד מבקר המדינה המליץ בעבר כי הרבנות ומשרד הדתות יפעלו להסדרת מעמדם של המשגיחים, לביטול תלותם בבעלי בתי העסק המושגחים המעסיקים אותם, כדי למנוע את ניגוד העניינים שמקורו בתלות זו . בשנת 2004 עתרה התנועה להגינות שלטונית לבג"ץ  וביקשה כי יוציא צו שיורה כי משגיחים לא יקבלו שכר במישרין מבתי העסק המושגחים, וכי הרבנות תקבע נהלים להעסקת המשגיחים ולהכשרתם. במועד סיום הביקורת עתירה זו עדיין תלויה ועומדת.
על אף חלוף הזמן, הוועדות שהוקמו לטיפול בעניין זה וההצעות שהוצעו בנושא, לא השכילו המשרד והרבנות לגבש ולקדם מתווה חדש להסדרת מעמדם והעסקתם של משגיחי הכשרות. במהלך דיוני בג"ץ בעתירה של התנועה לאיכות שלטונית, בשנים 2011 ו-2014, מסר המשרד לבית המשפט כי הוא מקדם פיילוט שבמסגרתו תימסר האחריות למתן שירותי השגחה לידיה של חברה זכיינית. החברה תעסיק את המשגיח ותגבה את שכרו מבית העסק, וכך יימנע מצב של ניגוד עניינים. נכון לינואר 2017 הפיילוט אינו מופעל ולא נראה באופק המועד שבו יוכל המשרד להפיק לקחים מהפעלת פיילוט שכזה ולבחון אם שיטה זו תוכל לפתור את סוגיית מעמד המשגיח, ובהתאם לכך להטמיע אותה בכל המועצות הדתיות.
משגיחי כשרות המועסקים בהיקף שעות עבודה בלתי סביר: לשיעור ניכר של משגיחים במועצות הדתיות ירושלים, נתניה ורחובות נקבע במצטבר, בכמה בתי עסק, היקף עבודה בלתי סביר לחלוטין - 24-12 שעות השגחה מדי יום; במועצה הדתית ירושלים 40 מתוך 412 משגיחים אמורים לעבוד יותר מ-16 שעות מדי יום, ומתוכם 16 אמורים לעבוד 24-20 שעות מדי יום! מדובר בהעסקת משגיחים בהיקף בלתי סביר של שעות השגחה, שלא ניתן לבצעו. 
העלמת עין של המועצות הדתיות: המועצות הדתיות שחתמו על הסכמים למתן שירותי כשרות עם בתי העסק שבהם הועסקו המשגיחים היו חייבות לדעת על כך ולא לאפשר זאת, אך הן העלימו עין. הדבר מעורר חשש שמדובר בהקצאה כוזבת של שעות השגחה, ומשתמע מכך שבתי העסק נדרשו, כתנאי לקבלת תעודת הכשר, לשלם עבור שעות עבודה בהיקף שאינו ניתן לביצוע או שהסיכוי לביצועו המלא נמוך ביותר. 
היעדר פיקוח על תשלום שכר המשגיחים: מועצות דתיות שנבדקו אינן מפקחות על עמידתם של בעלי בתי העסק המושגחים בחובותיהם כמעסיקים כלפי המשגיחים, לרבות החובה להעניק להם את כל התנאים הסוציאליים המגיעים להם על פי חוק. במועצות הדתיות ירושלים ונתניה שיעור ניכר מבתי העסק המושגחים לא הפרישו לטובת המשגיחים מיסי חובה, הפרשות פנסיוניות, דמי חופשה ודמי הבראה, כנדרש בחוק. במקרים רבים שילמו בתי העסק המושגחים את שכר המשגיחים במזומן או בהמחאה בלי למסור להם תלוש שכר, דבר המהווה עבירה על חוק הגנת השכר, התשי"ח-1958. היעדר אסמכתאות על תשלום שכר במזומן מעלה גם חשש לביצוע עבירות בתחום המס. אמנם המשגיחים אינם עובדי המועצה הדתית, אך היא זו המקשרת בין המשגיח לבית העסק והיא זו הקובעת את היקף העסקתו ואת מאפייניה ואף את גובה שכרו. אשר על כן, המועצה אינה יכולה להתנער מאחריותה כלפי המשגיחים, הסדרי העסקתם ואופן תשלום שכרם.
תמונת מצב זו מעוררת חשש כבד כי מדובר במצב נוח ומתאים לכל הצדדים. בתי העסק משלמים עבור שעות ההשגחה, אך היא נעשית באופן חלקי המאפשר להם גמישות ונוחות, והמשגיחים, האמורים לוודא כי בתי העסק מבטיחים את הכשרות הנדרשת, שותפים לרידוד היקף ההשגחה וזוכים להכנסה קבועה ושוטפת גם עבור שעות עבודה שלא בוצעו, על חשבון בתי העסק שבסופו של דבר "מגלגלים" את ההוצאה לפתחו של הציבור. זהו מצב בלתי נסבל שיש בו משום פגיעה באמון הציבור בכל הנוגע לרמת הכשרות ולתפקודן של המועצות הדתיות.

מעקב- המשרד לשירותי דת
מצב (סטאטוס):  ב- בתהליך תיקון

2.	במהלך השנה האחרונה השתתף המשרד לשירותי דת בוועדה שהוקמה ע"י הרה"ר, אשר קיימה פגישות עם וועד משגיחי הכשרות וההסתדרות הכללית, והסתייעה ביועצים חיצוניים על מנת ליישם את פסיקת בג"צ בנושא "הגינות שלטונית".
	הצעת החוק להסדרת שירותי ההשגחה על הכשרות, שנועדה לתת מענה לסוגיית העסקת המשגיחים,  אושרה בחודש 11.2018 בוועדת השרים לענייני חקיקה לקראת המשך הליך החקיקה.
פיתוח המערכת בתחום הכשרות הושלם ופריסתה צפויה עד לסוף שנת 2019 בכלל המועצ"ד.

מעקב- הרבנות הראשית לישראל
מצב (סטאטוס): ב - בתהליך תיקון

2. 	ביום 18.11.18 דנה ועדת השרים לענייני חקיקה בטיוטת החוק להסדרת שירותי ההשגחה שהוכנה ברבנות הראשית לישראל בשיתוף המשרד לשירותי דת. הוועדה החליטה לאשר את הצעת החוק, וקבעה שתוך 60 ימים יובא החוק לדיון חוזר בפני הוועדה בטרם הבאתו לקריאה ראשונה בכנסת, וכי אישורו כפוף להסכמת כלל משרדי הממשלה. טיוטת החוק, הכוללת 70 סעיפים, מכילה הסדרים מפורטים המתייחסים, בין השאר, לנושאים הבאים: ניתוק הזיקה שבין משגיח ומושגח באמצעות הקמת איגודים שיעסיקו את משגיחי הכשרות; לדרכי עבודתם של האיגודים והאורגנים המכהנים בהם; אופן הסמכת משגיחי כשרות ואופן קליטתם במסגרת האיגודים כעובדי ציבור הכפופים בין היתר לדין משמעתי; הסמכת מועצת הרבנות לקבוע כללים אחידים לעניין היקף שעות ההשגחה באופן שיבטיח השתת עלויות שוויונית ואחידה על בתי עסק, בהתאם למאפייניהם באמצעות אגרות שייקבעו בדין; הסדרים למניעת ניגוד עניינים של משגיחי הכשרות; הסדרת סמכויות רגולטוריות שיופקדו בידי הגורמים המקצועיים ברבנות הראשית שיאפשרו להבטיח את תקינות מערך הכשרות ועוד. "תזכיר החוק שהוכן ברבנות הראשית נועד אמנם לתת מענה לפסיקת בית המשפט העליון שחייב את ניתוק הזיקה שבין משגיח ומושגח ואולם לנוכח החלטת המדיניות לפיה אופן ניתוק הזיקה יתבצע באמצעות הקמתם של תאגידים ציבוריים, מן ההכרח היה להטמיע לתוך החקיקה המסדירה את הקמתם של האיגודים, הסדרים רגולטוריים שיבטיחו התנהלות תקינה של התאגידים, העולה בקנה אחד עם נורמות שלטוניות מקובלות". בהתאם להצעת החוק, עתיד מערך השגחת הכשרות להיות מופקד בידי איגודים שינוהלו באמצעות מנהלים בעלי כשירות ניהולית מתאימה, באופן שיבטיח התנהלות מאוזנת על בסיס תקציבי ובהתאם לכללי מנהל תקינים. 
	צוות ההיגוי ליישום מסקנות הצוות לבחינת מערך הכשרות בישראל הגיש את המלצותיו ביוני 2018. חלק מהמלצות הצוות אושרו ע"י מועצת הרבנות הראשית והחלק הנוסף אמור לידון בקרוב במועצת הרבנות הראשית שנכנסה אך לאחרונה לתפקידה. הרבנות הראשית בשיתוף המשרד לשירותי דת פועלים על מנת לקדם את הליך חקיקת החוק בהקדם. קידום החקיקה שיזמה הרבנות הראשית בשיתוף המשרד לשירותי דת, עשוי לסייע לרבנות הראשית לטפל מן השורש בחלק משמעותי מן הליקויים המפורטים בדוח הביקורת. 

ליקוי

3. 	עבודה נוספת של עובדי מועצות דתיות כמשגיחי כשרות נעשית ללא היתר - שיעור גבוה של עובדים ומפקחים במועצות הדתיות ירושלים ונתניה עובדים גם כמשגיחי כשרות, ללא היתר ובהיקפי שעות רחבים. היקף העסקתם של חלק מהמפקחים במועצות דתיות אלה כמשגיחים, אפילו אם הדבר אינו בניגוד ל"נוהל הפעלת מערך הכשרות במועצות הדתיות", (להלן - נוהל הכשרות) , הוא לעתים חריג ובלתי סביר; עולה אפוא החשש שהם מקבלים שכר מבתי העסק ומהמועצות הדתיות עבור שעות שאינם מבצעים בפועל. כמו כן, מתן האפשרות למפקחים למלא את תפקידם כמפקחים מטעם המועצה הדתית ובה בעת לעבוד גם כמשגיחים מעלה שאלות קשות הנוגעות ליכולתם למלא כראוי ובאופן מיטבי את שני התפקידים; הדבר עלול להעמידם במצב של ניגוד עניינים, ואף יותר מזה - לפגוע באמון הציבור במערך הכשרות ובמועצות הדתיות. מצב זה עלול לפגוע הן באיכות עבודת הפיקוח שלהם והן באיכות ההשגחה שלהם.
	לנוכח ההיקפים המשמעותיים של בעלי תפקידים במועצות הדתיות המועסקים כמשגיחים, על המשרד לבחון את סוגיית מתן האישורים לעבודה נוספת של עובדי המועצות הדתיות, גם במקרים שהדבר כבר אינו מצוי כיום בגדר האיסורים שבנוהל הכשרות. חומרת הממצאים העולים מעבודת המפקחים כמשגיחי כשרות מחייבת את המשרד לבחון מחדש את הכללים שהוא קבע בנוהל הכשרות, לרבות האיזונים שבין מתן האפשרות למפקחים לשמש משגיחים, אל מול הסיכון העולה מהעובדה שקיים חשש כי לא ניתן למלא את שני התפקידים באופן מלא ותקין. על המשרד להביא בחשבון את החשש להיקלעות המפקחים למצב של ניגוד עניינים, ובייחוד בנוגע למצב שבו מפקח משמש גם משגיח המפוקח בידי עמיתו ולהיפך. על המשרד לפעול באופן מידי למניעת מצבים כאלה.

מעקב - המשרד לשירותי דת
מצב (סטאטוס):  ב – בתהליך תיקון

3.	עבודה נוספת – אגף משאבי אנוש במועצות הדתיות מטפל מידית בכל עת שמגיע לידיו מידע בעניין. 
	ניגוד עניינים – הלשכה המשפטית במשרד מטפלת בכל המקרים שבהם הגיע מידע בעניין.
	כללית – הפעלת והטמעת מערכת "שירת הים" החל מתחילת שנת 2019 צפויה להביא לצמצום משמעותי במקרים האמורים ולהציף באופן ברור ומידי מידע למשרד לצורך טיפול והסדרה.
	המלצות וועדת היישום המשותפת למשרד ולרבנות הראשית בסוגיית ניגודי עניינים ומגבלות על עבודה נוספת, הוצגו בפני מועצת הרבנות הראשית וייבחנו על ידה.

מעקב- הרבנות הראשית לישראל
מצב (סטאטוס): ב- בתהליך תיקון

3.	הסדרת הנושאים המפורטים לעיל, מקבלת מענה במסגרת טיוטת החוק שאושרה המתייחסת בין היתר, לתנאים לאישור עבודה נוספת, לקביעת הסדרים למניעת ניגוד עניינים של משגיחי הכשרות ועוד. מבלי לגרוע מכלליות האמור, טיוטת החוק אוסרת על איגוד להספקת שירותי השגחה, להעסיק כמשגיח כשרות, בין היתר, את מי שמשמש בתפקיד בכיר במועצה דתית וכמו כן, מי שמשמש כמפקח כשרות בתחום האיגוד. 

ליקוי

4.	הסמכת משגיחים: אף שכבר עברו יותר משש שנים מאז פרסם המשרד את נוהל הכשרות, ובו חלה חובת ההסמכה באמצעות מבחן הסמכה של הרבנות, ואף שבנוהל ניתנה למועצות הדתיות ארכה של חצי שנה להסמכת המשגיחים הוותיקים, שיעור גבוה מהם עדיין אינו מוסמך; רק כ-35% מהמשגיחים מחזיקים בתעודת הסמכה מהרבנות (משגיח על כשרות מזון). לדוגמה, בנתניה - 10% מהמשגיחים מחזיקים בתעודת הסמכה, בירושלים - 17%, ברחובות - 25%, בחיפה - 35%, בתל אביב - 58% ובאשדוד - 64%.

מעקב - המשרד לשירותי דת
מצב (סטאטוס): א - תוקן

4.	צוות ההיגוי ליישום מסקנות הצוות לבחינת מערך הכשרות בישראל, המליץ לחייב את כל משגיחי הכשרות בתעודות הסמכה. מנכ"ל הרבנות הראשית לישראל פנה למועצות הדתיות בדרישה לשלוח את משגיחי הכשרות שטרם הוסמכו לעבור מבחן הסמכה. בעקבות כך נבחנו והוסמכו השנה מאות משגיחי כשרות.
להערכת הרבנות הראשית כיום ברוב המועצות הדתיות למעלה מ-85% ממשגיחי הכשרות מוסמכים על ידה והיא פועלת להשלים את הסמכת כל משגיחי הכשרות.
טיוטת החוק שאושרה ביום 18.1.18 בוועדת השרים לענייני חקיקה מחייבת הסמכת משגיח, כתנאי להעסקתו אלא אם הוא עומד בתנאי הוראת המעבר שנקבעה בחוק, המאפשרת (במקרים המפורטים בהצעה) לוועדה מטעם מועצת הרבנות הראשית לפטור מחובת בחינה בכתב, את מי שבהיתר, הועסק כמשגיח כשרות במשך למעלה מ-10 שנים, בהיקף של למעלה מחצי משרה ושמחזיק בהמלצה מתאימה בדבר בקיאותו בחומר הנדרש.   

ליקוי

6.	ממשק העבודה בין המשרד לשירותי דת, לרבנות הראשית, הרבנות המקומית והמועצות הדתיות אינם מתואמים ביניהם: חלוקת התפקידים בין המועצה הדתית ובין הרבנות המקומית מושתתת על "תקנות נוהל לתאום והגדרת תפקידים בין הרבנות למועצה דתית, התשמ"ה-1985". בדוח שנתי 44  ובדוח הקודם קבע משרד מבקר המדינה שאין די בתקנות הנוהל שקבע משרד הדתות בעניין התיאום בין הרבנות המקומית ובין המועצה הדתית, מכיוון שאין בכוחן ליישב חילוקי דעות בין רב העיר ובין המועצה הדתית. עד מועד סיום הביקורת טרם הסדיר המשרד בחקיקת משנה את נוהלי הפעולה של לשכות הרבנות המקומית ושל המועצות הדתיות. במצב זה אין בכוחה של הרבנות לכפות את הנחיותיה על הרבנים המקומיים, ואלה קובעים הנחיות כשרותיות על פי השקפתם. כמו כן, וכפי שהדבר בא לידי ביטוי גם בדוח ביקורת זה, ראשי המועצות הדתיות לעתים אינם רואים עצמם כפופים להנחיות המשרד לשירותי דת. פועל יוצא - היעדר תיאום בין הרב המקומי למועצה הדתית, בלבול וחוסר יעילות של השירות לציבור, וכן גם עלולים להיווצר פערים בעלויות הכשרות בין מועצות דתיות שונות.
	המשרד והרבנות אינם פועלים בתיאום ביניהם ואינם חולקים ביניהם את הידע הנצבר בנושאים רבים הנוגעים לתחום הכשרות. למשל, נוהל הכשרות שהפיץ המשרד ביולי 2010 גובש ללא תיאום עם הרבנות; צוות לבחינת מערך הכשרות בישראל שמינה הרב הראשי לישראל במרץ 2016, במטרה לבחון את מכלול ההיבטים הנוגעים למערך הכשרות ולהציע דרכים לתקן את ההסדרים הקיימים בו, לא כלל נציג של המשרד; דוחות של ביקורות שעורך המשרד במועצות הדתיות, לרבות בנושאי כשרות אינם מועברים לידיעת אגף הכשרות ברבנות, ולהיפך. ייתכן שיחסה הספקני של הרבנות לנוהל הכשרות היה גורם משמעותי שהשפיע על המועצות הדתיות עד כדי זלזול חריף בנוהל הכשרות של המשרד ואי- יישומו כמעט באופן גורף.
	על המשרד ועל הרבנות לפעול בשיתוף פעולה ובנחישות לעיגון נוהלי הפעולה של לשכות הרבנות המקומית ושל המועצות הדתיות בחקיקה, וזאת כדי לייצר תיאום בין פעילותם של הרבנים המקומיים ופעילותם של עובדי המועצות הדתיות. כמו כן, על המשרד ועל הרבנות לשפר את התיאום ביניהם בהפעלת מערך הכשרות.

מעקב- המשרד לשירותי דת
מצב (סטאטוס): ב – בתהליך תיקון

6.	המשרד לשירותי דת שותף באופן מלא בוועדת היישום שהקימה הרבנות הראשית. כמצוין לעיל, הרה"ר הינה הגורם המופקד על הובלת תחום הכשרות. תוצרי הוועדה שהקימה הרה"ר וצוותי העבודה, ביחד עם הטמעת מערכת "שירת הים" והחקיקה הנ"ל, צפויים להביא לשת"פ מלא בין המשרדים בנושא הכשרות ולהטמעת כלל ההמלצות במהלך השנים 2019-2020.


מעקב - הרבנות הראשית לישראל
מצב (סטאטוס):  ב- בתהליך תיקון

6.	הרבנות  הראשית והמשרד לשירותי דת היו שותפים באופן מלא בוועדת היישום שהקימה הרבנות הראשית. כעת, עם הטמעת מערכת "שירת הים" והחקיקה הנ"ל, צפוי שיתוף פעולה מלא בין המשרדים בנושא הכשרות והטמעת כלל ההמלצות במהלך השנים 2019-2020. מונתה ועדת מועצות דתיות בה ייטלו חלק גם נציגי המשרד לשירותי דת והמועצ"ד כך, שבוועדה זו ייבחנו ויוסדרו ככל הניתן, היחסים שבין יושבי ראש מועצות דתיות לרבנים המקומיים.	

ליקוי

7	המשרד לשירותי דת אינו ערוך למלא את תפקידו בתחום ניהול מערך הכשרות במדינת ישראל - המשרד אינו מחזיק במידע ובכלים הנחוצים לו למימוש אחריותו לתחום ניהול הכשרות במועצות הדתיות ולצורך גיבוש תמונת מצב והערכת פעילותן של המועצות הדתיות בתחום זה. הנתונים שבידיו הנוגעים למספרם ולתפקידיהם של עובדי המועצות הדתיות לפי תחומי עיסוקם, ובפרט מספרם של העובדים בתחום הכשרות, אינם מהימנים. כמו כן, אין בידיו נתונים על מצבת המשגיחים ועל הסמכתם. אין במשרד מידע מפורט על אופן הפעולה של המועצות הדתיות בכל הקשור לניהול תיקי משגיחים ותיקי בתי עסק מושגחים. המשרד לא בדק קיומם של ניגודי עניינים בין בעלי תפקידים במועצות הדתיות ובין משגיחים, וממילא הוא חסר מידע גם בעניין זה. אשר לבעלי תפקידים בתחום הכשרות, במשרד אין תקן משרות סדור בעבורם, דהיינו רשימת משרות ודרגותיהן הצמודות. כל אלה פוגמים ביכולתו של המשרד לנהל ביעילות את כוח האדם במועצות הדתיות הפועל בתחום זה. על המשרד לנקוט את האמצעים הנדרשים להשלמת המידע הנחוץ לו למילוי התפקידים הנגזרים מאחריותו לתחום הכשרות. בין היתר עליו להקים בסיס נתונים מקיף ועדכני שיכיל פרטים על העובדים במועצות הדתיות לפי תחומי עיסוקם, לרבות העובדים בתחום הכשרות, וכן בסיס נתונים שיכיל פרטים מלאים על המשגיחים הפועלים מטעם המועצות הדתיות. עליו גם לקבוע תקן כוח אדם למחלקות הכשרות שבמועצות הדתיות.
	על המשרד לקבוע מפתח תקינה מחייב למשרות המפקחים במועצות הדתיות על בסיס מיפוי של צורכי הפיקוח בהן. לפי מפתח התקינה, על המשרד לקבוע, בשיתוף נציבות שירות המדינה ומשרד האוצר, את התקן ההולם של משרות המפקחים בכל מועצה דתית. במהלך זה יש כדי להביא לידי הקצאה נכונה יותר של משאבי המועצות הדתיות המופנים לפיקוח על הכשרות, שתייעל את מערך הפיקוח.

מעקב - המשרד לשירותי דת
מצב (סטאטוס): ב- בתהליך תיקון

7.	המשרד פועל באופן שוטף ליישור קו מול סרגל התקינה ולסגירת הפערים בכל מקום שניתן. פערים היסטוריים נסגרים עם פרישת עובדים. תקנים חדשים והעסקת עובדים חדשים מאושרים אך ורק בהתאם לתקן. במסגרת פיתוחים נוספים במערכת "שירת הים", עתידה לעלות מערכת לניהול כוח האדם במועצות הדתיות. המערכת עתידה לעלות עד לסוף השנה הקלנדרית במועצות שנבחרו כפיילוט. יש לציין שבכל מועצה אשר מחוברת ל"שירת הים", תהליך משאבי אנוש נמצא כחלק בלתי נפרד מהתקנת המערכת 

ליקוי

8.	לאגף הכשרות ברבנות - הגוף המקצועי מטעם מועצת הרבנות האחראי לתחום הכשרות - אין תכנית עבודה שנתית וממילא גם הוא לא קבע יעדים מרכזיים שיש להשיגם. בהיעדר תכנית ויעדים מרכזיים לא ניתן להעריך את עבודת האגף ואת הישגיו. זאת ועוד, האגף אינו מחזיק במידע על מערך המפקחים והמשגיחים במועצות הדתיות ואף אינו יודע מי מהמשגיחים הוסמך לתפקיד על ידי הרבנות; לכן, אין לו יכולת למלא את חובתו לפקח על פעילותן של מחלקות הכשרות בכל הקשור לפיקוח על הכשרות.

מעקב - המשרד לשירותי דת
מצב (סטאטוס):  ב – בתהליך תיקון

8.	המשרד לשירותי דת פועל בתיאום עם הרה"ר  בנושא. כפי שצויין לעיל, עם השלמת פיתוח מודול הכשרות במערכת "שירת הים" ופריסתה במועצ"ד במהלך שנת 2019, צפוי כי המידע לגבי הסמכת המשגיחים ומפקחי הכשרות יופק באופן מסודר במערכת.

מעקב - הרבנות הראשית לישראל
מצב (סטאטוס): ב – בתהליך תיקון

8.	תכנית עבודה -  האגף עבד בשנת 2018 ע"פ תכנית עבודה שגובשה בתחילת השנה. בימים אלו כל מחלקות הרבנות הראשית ובכללם אגף הכשרות, נערכים להגשת תכנית עבודה לשנת 2019 לאשור המנכ"ל והגורמים הרלבנטיים בנש"מ. 
	מידע על מערך המפקחים והמשגיחים במועצות הדתיות בטיפול המשרד לשירותי דת והמידע כיום מועבר בהתאם לצורך באופן שוטף. במקביל המענה לכך יוסדר באופן קבוע באמצעות מערכת "שירת הים".  המשרד לשירותי דת פועל לחיבור המועצ"ד למודול הכשרות במערכת "שירת הים" הכולל בתוכו מידע עדכני על עובדי מערך הכשרות. כאשר תושלם הפריסה ואגף הכשרות יחובר למודול הכשרות במערכת, האגף יוכל להסתייע במידע זה. הרבנות קיימה ישיבות עם צוות המחשוב של המשרד לשירותי דת על מנת לעשות את ההתאמות הנדרשות במערכת ובניית הממשקים הנדרשים ב"שירת הים". כמו כן, המידע הנדרש לאגף על מערכת הכשרות יהיה זמין לרבנות גם באמצעות האיגודים שיוקמו על פי החוק המקודם בימים אלו כאמור. 

ליקוי

9.	אי-הגשת כתבי אישום נגד מקבלי קנסות מינהליים שביקשו להישפט - חוק איסור הונאה בכשרות קובע כי עבירות מסוימות הן עבירות פליליות שהעונש עליהן הוא עד שנת מאסר אחת. בתקנות שהותקנו מכוח חוק העבירות המינהליות, התשמ"ו-1985, נקבע כי עבירות אלה הן בגדר עבירות מינהליות. התקנות הסמיכו את מפקחי יחידת האכיפה להטיל קנסות מינהליים קצובים על עברייני הונאה בכשרות. על פי החוק האמור, מקבל הקנס המינהלי יכול להודיע בתוך 30 ימים מקבלת ההודעה על הטלת הקנס כי ברצונו להישפט על העבירה; במקרה כזה יגיש תובע מוסמך כתב אישום.
	


מעקב - הרבנות הראשית לישראל
מצב (סטאטוס): א - תוקן

9.	הרבנות הראשית לישראל פרסמה מכרז לשכירת שירותים של תובע חיצוני לשם הגשת כתבי אישום לפני כשנתיים. למכרז זה יש זוכה שנבחר ולאחר קבלת כל האישורים הנדרשים ממשרד המשפטים, התובע החל זה מכבר את פעילותו, ובימים אלו, מוגשות הטיוטות הראשונות של כתבי האישום לאישור המחלקה להנחיית תובעים בפרקליטות המדינה.  

ליקוי

10.	אי-יישום נוהל הכשרות במועצות הדתיות: במקרים רבים המועצות הדתיות אינן מקיימות את הדרישות שנקבעו בנוהל הכשרות. היקף התופעה כה נרחב עד כדי כך שעולה ספק בנוגע למידת מחויבותן ליישום הוראות הנוהל. אי ציותן של המועצות הדתיות לנוהל הכשרות  גורם לחלק ניכר מהתופעות המתוארות בדוח ביקורת זה, כגון: העסקה לא מאושרת של בעלי תפקידים בעבודה נוספת; היעדר פיקוח על תשלום שכר המשגיחים; ניגודי עניינים בהעסקת משגיחים; היעדר הסמכה של משגיחים; ועוד.

מעקב - המשרד לשירותי דת
מצב (סטאטוס):  א - תוקן

10.	המשרד מקפיד כי קליטת עובדים חדשים במועצ"ד בתחום הכשרות תהיה בהתאם לחוזר המנכ"ל מדובר אך ורק  בעובדים מוסמכים אשר עברו את בחינות הרה"ר. האחריות לאכיפת נוהלי הכשרות הינה על רב העיר נותן הכשרות, ועל היחידות הייעודיות לכך ברה"ר. המשרד לשירותי דת ישתף פעולה עם ההמלצות וההנחיות שיופקו מוועדת הכשרות.

ליקוי

11.	ניהול לקוי של תיקי משגיחים ושל תיקי בתי עסק מושגחים: במועצות דתיות מסוימות ישנם תיקי בתי עסק מושגחים מסודרים, ומועצות דתיות אחרות כלל אינן מנהלות תיקי בתי עסק מושגחים; המועצות הדתיות ירושלים ובאר יעקב והרבנות לכשרות ארצית אינן מנהלות תיקי משגיחים ותיקי בתי עסק מושגחים, כנדרש בנוהל הכשרות. לעומת זאת, יתר המועצות שנבדקו מנהלות תיקים כאלה ברמה סבירה, אך יש צורך להשלים בהם מסמכים על פי הנדרש בנוהל. במצב דברים זה המועצות הדתיות שאינן מנהלות תיקי משגיחים כנדרש אינן מחזיקות בכלים הבסיסיים לצורך ניהול המשגיחים שהיא מפעילה והפיקוח עליהם. עקב כך, גם אין ביכולתן לעקוב באופן שיטתי אחר התנהלות בית העסק בכל הנוגע לעמידתם בתנאים הכשרותיים שנקבעו להם - פרטים על צוות המטבח, דרישות כשרות או הגבלות מיוחדות מול בית העסק, סוג ההשגחה, רמת הכשרות, היקף שעות ההשגחה ותיעוד הפיקוח שנעשה או תכתובות עם בית העסק במהלך השנים. משרד מבקר המדינה מעיר למועצות הדתיות האמורות כי עליהן לעדכן באופן שוטף את בסיס הנתונים על בתי העסק המושגחים, על המשגיחים ועל המפקחים הן לצורכי פיקוח הן לצורכי ניהול מיטבי של מערך הכשרות.

מעקב - הרבנות הראשית
מצב (סטאטוס): ב – בתהליך תיקון

11.	בדו"ח צוות ההיגוי ליישום מסקנות הצוות לבחינת מערך הכשרות בישראל, נכללו המלצות לקביעת נהלים אחידים ומחייבים. 
	המלצות הדו"ח מונחות לפני מועצת הרבנות הראשית שנבחרה לתפקידה לאחרונה. לאחר אישור ההמלצות תפעל הרבנות לקביעת נהלים אחידים ומחייבים תוך עיגונם בחקיקה ככל שיידרש.
	בטיוטת החוק שהוכנה ברבנות הראשית לישראל ואשר מצויה בהליכי אישור מתקדמים בפני ועדת השרים לחקיקה, מוסדרים מינויו והסמכתו של הגורם הרגולטורי אשר יופקד על קביעת הסדרים מנהלתיים לאיגודים שיבטיחו בין היתר, התנהלות בהתאם לסדרי מנהל תקין של האיגודים המעסיקים את המשגיחים והמספקים שירותי השגחה לבתי העסק. על פי המתוכנן, ינהלו האיגודים בסיסי נתונים ממוחשבים בהתייחס לכלל השלבים הנוגעים למתן ההכשר.

מעקב - המשרד לשירותי דת
מצב (סטאטוס):  א - תוקן

11. 	המשרד לשירותי דת יפעל בתיאום עם הרה"ר ובהתאם להנחיות המקצועיות.


ליקוי

12.	המועצה הדתית ירושלים מפרה באופן בוטה את נוהל הכשרות - הממצאים על מערך הכשרות בעיר ירושלים מצביעים על פגיעה חמורה בסדרי המינהל התקין ועל הפרה בוטה של נוהל הכשרות. ההתנהלות הבלתי תקינה של המועצה איפשרה מתן היתרים לעבודה נוספת של עובדיה בסיטונאות וללא הבחנה, ללא הענקת היתר מפורש ותוך עצימת עיניים מהנסיבות שנוצרו - בתי עסק משלמים עבור שעות השגחה שקרוב לוודאי אינן מבוצעות, או לפחות לא מבוצעות במלואן, כשבה בעת, לנוכח המשרות הנוספות שעובדי המועצה מבצעים בהיותם גם משגיחים, ספק אם הם יכולים למלא את תפקידיהם במועצה באופן ראוי ומלא. בכך עושה המועצה הדתית ירושלים פלסתר את נוהל הכשרות, את הוראות חוקת העבודה ואת ההסכם הקיבוצי המחייב את עובדי המועצה הדתית. המועצה והעומד בראשה נותנים יד להפרה חמורה ושיטתית של סדרי מינהל תקין עד כדי חשש להטעיה של בתי העסק והציבור הסומכים ידם על כשרות המזון ועל בתי העסק.

מעקב - המשרד לשירותי דת
מצב (סטאטוס): א - תוקן

12. 	נושא עבודה נוספת בלא אישור מטופל באופן שוטף ומידי ע"י המשרד בכל מקום שמתקבל מידע לגביו. עניין מועצ"ד ירושלים נמצא בטיפול הלשכה המשפטית במשרד לשירותי דת. כמו כן, יבחן המשרד את האפשרות להסדיר במסגרת מערכת "שירת הים" בקרה לגבי עבודה נוספת בביצוע תפקידי בתחום מערכת הכשרות. 

מעקב - הרבנות הראשית לישראל
מצב (סטאטוס): ב- בתהליך תיקון

12. 	טיוטת החוק המצויה כאמור בהליכי אישור מתקדמים, קובעת הסדרים רגולטוריים מתאימים שיקנו לרבנות הראשית סמכויות כלפי האיגודים למתן שירותי השגחה באופן שיאפשר לה להבטיח התנהלות תקינה של מערך הכשרות בהתאם לנהלים. טיוטת החוק, הכוללת 70 סעיפים, מכילה הסדרים מפורטים המתייחסים, בין השאר, לנושאים שפורטו כאן - הבאים: ניתוק הזיקה שבין משגיח ומושגח באמצעות הקמת איגודים שיעסיקו את משגיחי הכשרות, לדרכי עבודתם של האיגודים והאורגנים המכהנים בהם; אופן הסמכת משגיחי כשרות ואופן קליטתם במסגרת האיגודים כעובדי ציבור הכפופים בין היתר לדין משמעתי; הסמכת מועצת הרבנות לקבוע כללים אחידים לעניין היקף שעות ההשגחה באופן שיבטיח השתת עלויות שוויונית ואחידה על בתי עסק, בהתאם למאפייניהם באמצעות אגרות שייקבעו בדין; הסדרים למניעת ניגוד עניינים של משגיחי הכשרות; הסדרת סמכויות רגולטוריות שיופקדו בידי הגורמים המקצועיים ברבנות הראשית שיאפשרו להבטיח את תקינות מערך הכשרות ועוד. בהתאם להצעת החוק, עתיד מערך השגחת הכשרות להיות מופקד בידי איגודים שינוהלו באמצעות מנהלים בעלי כשירות ניהולית מתאימה, באופן שיבטיח התנהלות מאוזנת על בסיס תקציבי ובהתאם לכללי מנהל תקינים. 

ליקוי

13.	ב-20 מועצות דתיות נמצאו מקרים של קרבה משפחתית בין בעלי תפקידים במועצה ובין משגיחים הפועלים בתחומן, קרבה האסורה על פי נוהל הכשרות. יש בתופעה זו כדי להביא לידי מצב של ניגוד עניינים ולתפקוד בלתי תקין של מערך הפיקוח על הכשרות.



מעקב - המשרד לשירותי דת
מצב (סטאטוס):  א - תוקן

13.	מקרים שלקרבת משפחה בין רב עיר לבין עובדי מועצ"ד מטופלים באופן שוטף ע"י אגף משאבי אנוש במועצ"ד. מקרים של קרבת משפחה בין עובדי מועצ"ד לבין משגיחי כשרות מטופלים  באופן שוטף ע"י הלשכה המשפטית במשרד, ככל שמתקבל מידע בעניין. פעולות נוספות יינקטו ככל שיידרש בהתאם להמלצות וועדת הכשרות.


ליקוי

14.	בזבוזים, כפילויות ופעולת מערך הכשרות שלא לפי כללי מינהל תקין גורמים להגברת הנטל הכלכלי  על הציבור - לכשרות ישנה השפעה על יוקר המחיה בכלל ועל עלויות המזון של משקי הבית בפרט. התופעות שהועלו בביקורת זו מבטאות אסדרה לא יעילה של תחום הכשרות - מצדם של המשרד לשירותי דת, הרבנות ומשרד האוצר - ומביאות לידי עלויות כשרות עודפות. הליקויים הם בין היתר אלה: קביעות דרישות כשרות חמורות רק במקומות מסוימים, דבר הגורם לתחרות בין מעטים בלבד; יצירת חסמי כניסה למוצרים ויצרנים בכמה מועצות דתיות אחדות; אי-קביעת מפתח מחייב לשעות השגחה, על פי מאפייני בתי העסק; שונות רבה ולא מוצדקת במספר שעות ההשגחה שנקבעו לעסקים דומים הפועלים באותו ענף; קביעת עלות שונה לשעת השגחה לעסקים מושגחים דומים; קביעת היקף שעות השגחה בלתי סביר למשגיח; היעדר נוכחות של משגיחים בחלק ניכר מהזמן שנקבע להם והיעדר פיקוח על כך; גביית אגרות השגחה מבעלי עסקים במגזר הלא יהודי בניגוד לחוק. האחריות לתופעות אלה מתחלקת בין הגורמים המאסדרים - הרבנות הראשית והמשרד לשירותי דת. אף שגורמים אלה מודעים זה זמן רב לתופעות האלה, טרם עלה בידם למפות את היקפן וליזום מהלכים של ממש לצמצום הנטל העודף.

מעקב - המשרד לשירותי דת
מצב (סטאטוס): ב – בתהליך תיקון

14.	המשרד לשירותי דת שותף כאמור לוועדה שהוקמה ע"י הרה"ר. המתווה שיגובש, כמובן שגורר משמעויות תקציביות ולפיכך יתואם בהכרח עם משרד האוצר.

מעקב - הרבנות הראשית לישראל
מצב (סטאטוס): ב – בתהליך תיקון

14. 	המענה יינתן כאמור בטיוטת החוק, הכוללת 70 סעיפים, מכילה הסדרים מפורטים, באופן שיבטיח התנהלות מאוזנת על בסיס תקציבי ובהתאם לכללי מנהל תקינים. 

ליקוי

15.	גביית אגרות כשרות שלא כדין: אף שהדין ונוהל הכשרות מאפשרים למועצה דתית לגבות רק אגרת כשרות עבור טיפולה בהוצאת תעודת הכשר, המועצות הדתיות ירושלים, והרבנות לכשרות ארצית גובות גם תשלומים עבור שירותי הפיקוח שהן מעניקות לבתי עסק מושגחים. גביית אגרת פיקוח משפיעה על עלות המוצרים ומפלה בין בתי עסק מושגחים הנמצאים בתחומי המועצות הדתיות נתניה ובמגזר המיעוטים ובין בתי עסק מושגחים הנמצאים בתחומי מועצות דתיות אחרות.

מעקב - המשרד לשירותי דת
מצב (סטאטוס):  ב – בתהליך תיקון

15.	עניין אגרת הפיקוח שנגבתה ע"י הרבנות לכשרות ארצית נמצא בטיפול המשרד לשירותי דת ומשרד האוצר ועומד בפני הסדרה. הצעת החוק שהוגשה לאחרונה ואושרה בממשלה תביא בין השאר, להסדרת נושא שירותי הפיקוח ולפיכך לפתרון הבעיה של גביית תשלומים בגינם.


מעקב - הרבנות הראשית לישראל
מצב (סטאטוס):  ב – בתהליך תיקון

15.	בעניין נתב"ג, מועצת הרבנות הראשית קיבלה לפני מספר חודשים החלטה המסמיכה את הרב אליהו אילוז, רב העיר אור עקיבא והמופקד על הרבנות לכשרות ארצית, ליתן הכשר בתחום נתב"ג. 
	בעניין האגרות, הנושא מצוי בהליכי הסדרה בטיפול המשרד לשירותי דת. נציין, כי טיוטת החוק שהוזכרה להסדרת שירותי ההשגחה על הכשרות, נותנת מענה גם לסוגיית קביעת אגרות במקום בו אין מועצה דתית, עבור פיקוח כשרותי. כאמור לעיל, בהתאם להצעת חוק, הוסדרה הסמכתה של מועצת הרבנות הראשית לקביעת היקף השגחה אחיד, בהתאם למאפייני בית העסק, וכמו כן, הוסדרה גביית אגרות שוויוניות ואחידות שעתידות לממן את שירותי ההשגחה ובכלל זאת, שכרם של משגיחי הכשרות. 

ליקוי

16.	הגבלה על הכנסת מזון לתחום העיר: הרבנויות בירושלים ובנתניה מטילות הגבלות על הכנסת מזון שקיבל הכשר ממועצות דתיות אחרות לתחום שיפוטן. הדבר מצמצם את אפשרויות הבחירה של בעלי בתי העסק המושגחים ומשפיע על עלויות המזון ועל יוקר המחיה.

מעקב - הרבנות הראשית לישראל
מצב (סטאטוס): א - תוקן

16.	בעקבות התערבות הרבנות הראשית, הודיעה הרבנות המקומית נתניה כי אינה מונעת כניסתה של תוצרת כשרה לבתי עסק המושגחים על ידה.

ליקוי

17.	ביקורת לא יעילה של המשרד לשירותי דת על המועצות הדתיות בתחום הכשרות - אגף הבקרה שבמשרד לשירותי דת מבצע ביקורות במועצות הדתיות באמצעות משרדי רואי חשבון; בשנים 2015-2012 מבין 48 מועצות דתיות שבוצעו בהן ביקורות, נעשתה ביקורת מקיפה על פעילות מחלקת הכשרות רק בחלקן, ואילו ברובן נעשתה ביקורת חלקית - לעתים רק על נושא גביית האגרות. האגף לא עקב אחר תיקון הליקויים שנמצאו בביקורות של משרדי רואי החשבון.

מעקב - המשרד לשירותי דת
מצב (סטאטוס): ב- בתהליך תיקון

17.	המשרד לשירותי דת עובד בשיתוף פעולה עם הרה"ר בנושא הביקורות. המשרד לשירותי דת פועל ביחד עם הרבנות הראשית ליצירת  הליך של  עדכון הדדי בדבר ממצאי ביקורות בנושאי כשרות. אגף הבקרה מבצע מעקב אחר תיקון הליקויים במסגרת תפקידו על פי תכנית העבודה ובהתאם לתקציב העומד לרשותו. מעקב אחר תיקון הליקויים לגבי דוחות קודמים שטרם הושלם, מתוכנן להתבצע בהתאם לתכנית העבודה ועל פי סדר ביצוע הביקורות.

מעקב - הרבנות הראשית לישראל
מצב (סטאטוס):  א - תוקן

17. 	בעניין נהלי כשרות אחידים, עיין לעיל מעקב 11. 
	בעניין פרסום נהלים הנחיות ועדכונים - הרבנות הראשית מפרסמת את כל ידיעוני הכשרות באתר האינטרנט שלה. כמו כן בימים אלו פועלת הרבנות להשיק אפליקציה דרכה יוכל הציבור הרחב להגיש תלונות ולהעביר מידע בענייני כשרות והונאה בכשרות. כאמור לעיל, במסגרת טיוטת החוק להסדרת שירותי ההשגחה המצויה בהליכי אישור, נקבעו הסדרים מפורטים למסגרת סמכויות רגולטוריות של הרבנות הראשית לישראל כלפי האיגודים למתן שירותי השגחה באופן שיאפשר לרבנות להבטיח התנהלות תקינה של מערך הכשרות בישראל. כמו כן, נקבעו הסדרים מפורטים לעניין אחריות האיגודים לפעול בהתאם לנהלים שקובעת מועצת הרבנות הראשית וגורמי המקצוע ברבנות, באופן שמבטיח רמת כשרות ראויה ומנהל תקין. 

מעקב- משרד  ראש הממשלה – רשות התקשוב הממשלתי
מצב (סטאטוס):  א' – תוקן 

1. פעילות רשות התקשוב הממשלתי, לרבות תהליכי תכנון אסטרטגיים שנקבעו בהחלטת הממשלה 2097, התקיימו למרות אי-כינוסה של וועדת השרים לתקשוב. הממשלה הפנתה קשב רב לסוגיות המדיניות שעל סדר יומה של הרשות לאחר שהושלמה עבודת המטה המקצועית, ובין היתר בנושאים הבאים: 
1. דיון בתוצרי עבודת ועדות בין-משרדיות בנושא שיפור העברת מידע בין המשרדים ובהנגשה למאגרי מידע ממשלתיים לציבור,  שבאו לידי ביטוי במסגרת החלטת הממשלה מספר 1933 מיום 30.08.2016, שכותרתו ״שיפור העברת מידע בין משרדים והנגשת מאגרי מידע ממשלתיים לציבור״.
2. דיון בעיקרי התוכנית האסטרטגית של רשות התקשוב הממשלתי, במסגרת סקירת ראש רשות התקשוב הממשלתי לשנים 2016- 2018 בישיבת הממשלה מיום 15.05.2015.
3. אישור תוכנית הפעולה של ממשלת ישראל בתחום ״ממשל פתוח״ לשנים 2015- 2017.
4. מדיניות בנושא העמדת ערוץ תקשורת מקוון לציבור לפנייה אל הממשלה כחלופה לפקסימיליה, שאושרה על-ידי הממשלה בהחלטה מספר 1008, מיום 17.01.2016.

ליקוי  
2. גיבוש מדיניות הממשלה בתחום התקשוב ואישורה - כבר בשנת 2009 קבע החשכ״ל כי יש לגבש מדיניות לאסטרטגיית התקשוב בממשלה, ובשנת 2011 החליטה גם הממשלה על כך. ואולם - עד ספטמבר 2016 טרם אישרה הממשלה מדיניות ממשלתית בתחום התקשוב.


מעקב- משרד  ראש הממשלה – רשות התקשוב הממשלתי
מצב (סטאטוס):  א' – תוקן 

2. בהחלטת ממשלה מספר 2097, מיום 10.10.2014, בוטלה החלטת ממשלה מספר 3058 מיום 27.3.2011 שעסקה  ב״הקמת יחידת מטה ותקשוב ממשלתי במשרד האוצר״, ובה החובה לאישור תכנית התקשוב על-ידי הממשלה. ולכן אין חובה להביא את תוכנית התקשוב האסטרטגית לאישור הממשלה. למרות זאת, עיקרי התוכנית האסטרטגית הוצגו לממשלה במסגרת סקירת ראש רשות התקשוב, מיום 15.05.2016.
התוכנית האסטרטגית של רשות התקשוב הממשלתי לשנים 2016-2018 פורסמה לאחר תהליך תכנון אסטרטגי, בהובלת רשות התקשוב וקבלת משוב מנציגי יחידות מטה ממשלתיות, נציגי מטה התיאום הלאומי ״ישראל דיגיטלית״, נציגי אגפי מערכות המידע במשרדי הממשלה ועוד.

3. פיצול הטיפול בנושא התקשוב הממשלתי בין משרד רה״ם ובין המשרד לשוויון חברתי:
1. החלטת ממשלה 36 ממאי 2015 על העברת מטה ישראל דיגיטלית ממשרד רה״ם למשרד לשוויון חברתי אינה עולה בקנה אחד עם דברי ההסבר להחלטת הממשלה 2099 שהתקבלה רק כחצי שנה קודם לכן. לפי דברי ההסבר רשות התקשוב תעבור למשרד רה״ם בשל הזיקה ליעדיו ובהם יצירת סינרגיה בין רשות התקשוב לגופים טכנולוגיים אחרים ובהם מטה ישראל דיגיטלית.
2. במצב שנוצר קיימות בממשלה שתי יחידות העוסקות בקידום התקשוב הממשלתי, והן פועלות בשני משרדים שונים שהם בעלי זיקות שונות - רשות התקשוב במשרד רה״ם ומטה ישראל דיגיטלית במשרד לשוויון חברתי.
3. עד מועד סיום הביקורת, ספטמבר 2016, כמעט שלוש שנים לאחר מועד החלטת הממשלה מדצמבר 2013, מטה ישראל דיגיטלית טרם השלים את גיבוש התוכנית הדיגיטלית הלאומית, וממילא היא טרם הובאה לאישור הממשלה.

מעקב- משרד  ראש הממשלה – רשות התקשוב הממשלתי
מצב (סטאטוס):  א- תוקן 

3. פיצול הטיפול בנושא התקשוב הממשלתי:
מיקומן הארגוני של רשות התקשוב ומטה ישראל דיגיטלית אינו פוגע, הלכה למעשה, בתהליכי העבודה המשותפים, וביכולת התיאום והביצוע בין שני הגופים.
לדעת הרשות, אין מניעה להטיל על יחידות מטה מקצועיות שונות לעסוק יחד בקידום תחומי עיסוק משותפים. פרקטיקה זו מקובלת בממשלה ונובעת מהצורך להביא זוויות שונות של יחידות מטה ממשלתיות לתהליך גיבוש מדיניות ומהצורך לקדם תכניות פעולה משותפות למימוש ייעודם ותכליתם של גופים ממשלתיים שונים ולשיתוף פעולה במימושן של תכניות אלו. בין רשות התקשוב למטה ישראל דיגיטלית אין חפיפה בפעילות אלא סינרגיה והשלמה.
1. ייעודה של רשות התקשוב הממשלתית: מהווה מרכז ידע וייעוץ מקצועי בתחום התקשוב לממשלה;  פועלת לייעול מערך התקשוב; מקדמת חדשנות טכנולוגית במשרדי הממשלה ויחידותיהם; העמדת טכנולוגיות מתקדמות לשיפור השירות הממשלתי לציבור; הפחתת הנטל הבירוקרטי וקידום מדיניות של ממשל פתוח. 
2. רשות התקשוב הממשלתית היא גוף רגולטורי המנחה את משרדי הממשלה ויחידות הסמך בתחום התקשוב מחד, וגוף ביצועי בפיתוח פלטפורמות ויישומים מאידך. במסגרת זו הרשות אמונה על ייעול אופני עבודת הממשלה ושיפור השירותים הניתנים לציבור באמצעות קידום טכנולוגיות מתקדמות בממשלה. לעומת זאת, מטה ״ישראל דיגיטלית״ הינו מטה תיאום הפועל ליישום המיזם הלאומי - מיזם בין-משרדי ובין-מגזרי שמטרתו שינוי עומק בחברה ובמשק באמצעות מינוף השימוש בטכנולוגיות מתקדמות בתחומים שונים כגון חינוך, בריאות, רווחה  שלטון מקומי, וקידום עסקים ובינוניים. במסגרת המיזם הלאומי ״ישראל דיגיטלית״ מוטלת אחריות ליישום המיזם על גופים ומשרדים שונים ובהם, בין היתר, התקשוב הממשלתי. הרשות מדגישה כי עבודת מטה רציפה בין הגופים זיקקה את תחומי הפעילות הרלוונטיים מתוך התוכנית האסטרטגית של רשות התקשוב הממשלתי לשנים 2016-2018, ושילבה אותם כנדבך בתוכנית הדיגיטלית הלאומית ולכן התוכניות מצויות בהלימה זו לזו.
3. התוכנית הדיגיטלית הלאומית גובשה ואושרה בהחלטת ממשלה מספר  2733 מיום 11.06.2017.
ליקוי

4.
גיבוש מתודולוגיה לניהול פרויקטים:
	א. באוקטובר 2014 הטילה הממשלה על רשות התקשוב לגבש מתודולוגיה חדשה לניהול מחזור החיים של מערכות מידע ולניהול יעיל של פרויקטים במקום נוהל מפת״ח. מאחר שגיבוש מתודולוגיה חדשה הוא תהליך ממושך והדרגתי שיארך מספר שנים, קבעה הרשות כי על המשרדים לשלוח לה הצהרה בנוגע למתודולוגיה המחייבת את המשרד בכל אחד מהתהליכים העיקריים - ואם לא יתקבל מהם דיווח יהיה המשרד כפוף לנוהל מפת״ח. ואולם, עד ספטמבר 2016 לא דרשה הרשות מהמשרדים שהצהירו כי פעלו לפי מתודולוגיה פנים-משרדית את מסמכי המתודולוגיה, וזאת כדי לבחון אם המתודולוגיה שלפיה פעלו כוללת לפחות את נושאי החובה שהוגדרו בהנחיות הרשות, ואף לא וידאה שהמשרדים שלא הצהירו על המתודולוגיה שהם עובדים לפיה אכן פועלים לפי נוהל מפת״ח כפי שנקבע.
	ב. החלטת ממשלה 2097 מאוקטובר 2014 הטילה על הממונה על התקשוב הממשלתי לפרסם הנחיות מקצועיות מחייבות בתחומי סמכותו למנהלי האגפים של מערכות המידע במשרדים. עד אמצע דצמבר 2016 פרסמה רשות התקשוב רק כשליש מההנחיות המתוכננות, ואף אלו לא מקיפות את נושאי החובה שהיא עצמה קבעה שמתודולוגיה סדורה צריכה לכלול.
	ג. רק שבעה (כ-10%) מ-73 המשרדים דיווחו לרשות התקשוב שהם פועלים על פי הנחיותיה בנושא מחזור חיי מערכת המידע, אך הרשות לא ביצעה בקרה על האופן שבו יושמו הנחיותיה. כ-11 (כ-15%) מהמשרדים דיווחו שהם טרם התחילו לפעול על פי הנחיות אלו. רוב המשרדים (כ-75% מהם) לא דיווחו לרשות כלל, והרשות אף לא דרשה זאת מהם.
	ד.  על הממשלה לקבוע כלים ומנגנוני אכיפה שיאפשרו לרשות התקשוב להתמודד עם משרדים שאינם פועלים לפי הנחיות רשות  התקשוב.  
	ה.  על רשות התקשוב לבחון בחינה פרטנית של המתודולוגיות שנבחרו בכל משרד, כדי לוודא שהן מספקות לפחות דרכים הולמות לטיפול בנושאי החובה שהגדירה.

מעקב- משרד  ראש הממשלה – רשות התקשוב הממשלתי
מצב (סטאטוס):  א – תוקן

4. 	גיבוש מתודולוגיה לניהול פרויקטים:
א, ג.	 תכנית העבודה של הרשות לגיבוש המתודולוגיה הממשלתי מתבססת על הערכתה בדבר חשיבותן היחסית של ההנחיות בסביבת העבודה הממשלתית. רשות התקשוב פרסמה סדרה ראשונה הכוללת ארבע הנחיות בנוגע למחזור חיי המערכת וכן ביצעה סבב הטמעה והדרכה לנציגי משרדים. במקביל, במסגרת תהליך סקירת תכניות העבודה לשנת 2017 של אגפי מערכות המידע, הונחו היחידות לדווח בנוגע למימוש ההנחיות שפורסמו על-ידי הרשות בשנת 2016. על בסיס ממצאים אלה, פתחה הרשות בשלב השלישי של יישום המתודולוגיה - ״פיקוח ובקרה״. בשנת 2017 בוצעו בקרות לגבי אופן יישום ההנחיות בנושא מחזור חיי מערכת ב- 11 משרדים ויחידות סמך. בשנת 2018 בוצעו 10 בקרות במשרדים ויחידות סמך נוספים (ועוד 2 מתוכננות להתבצע ברבעון הראשון של 2019) בנוסף ל-8 בקרות מעקב במשרדים ויחידות סמך אשר עברו בקרה בשנה הקודמת.
	ב.	 רשות התקשוב הממשלתי פרסמה עד כה  60 הנחיות בתחום סמכויותיה. המשך פרסום הנחיות מבוצע בהתאם לתוכניות עבודה שנתיות ובהתאם לסדרי עדיפות הנקבעת על ידי  הנהלת הרשות. 
	ה. 	בהמשך להמלצת הביקורת לספק לרשות מנגנוני אכיפה וכלים, רשות התקשוב הממשלתי פועלת ליישום החלטת הממשלה 2097, המנחה את מנכ"לי המשרדים ומנהלי אגפי מערכות המידע במשרדי הממשלה ויחידות הסמך להיוועץ בממונה על התקשוב הממשלתי ולפעול בשים לב לחוות דעתו לפני אישור תכנית עבודה שנתית/אישור תוספות תקציביות משמעותיות/אישור פרויקטים מורכבים כמפורט להלן :
· היוועצות לפני קבלת אישור תכנית עבודה שנתית של אגף מערכות מידע ותקצובה - מבוצע מדי שנה החל מתכנית העבודה של שנת 2016.
· היוועצות לפני בקשות לתוספות תקציביות משמעותיות – רשות התקשוב הממשלתי פועלת בשיתוף מול אגף התקציבים בכדי לממש באופן יעיל יותר את סמכותה כגורם חובה להיוועצות בנושאים שפורטו לעיל. בכוונת הרשות למסד את הנושא באמצעות הנחייה של אגף התקציבים לרפרנטים  לקבלת חוות דעת של הרשות בכל מקרה של בקשה תקציבית משמעותית.
· היוועצות לפני אישור פרויקטים ברמת מורכבות גדולה וסיכון פרויקטלי גבוה בתחום מערכות המידע – מבוצע באופן שוטף לגבי התקשרויות מעל 5 מלש"ח (בהתאם להוראת תכ"מ 7.2.2). בשנת 2019 מתוכנן למסד תהליך מותאם לפרויקטים בפיתוח עצמי  ברמת מורכבות גדולה וסיכון פרויקטלי גבוה. 

5.	הליווי והפיקוח של רשות התקשוב על פרויקטים מרכזיים בתחום התקשוב;
א.	בהחלטת הממשלה מאוקטובר 2014 נקבע כי רשות התקשוב אחראית לליווי ובקרה של פרויקטים "משמעותיים" (מרכזיים) בתחום התקשוב, אך רק ביוני 2016 בחרה הרשות בשמונה פרויקטים מרכזיים שאחריהם תבצע מעקב.
ב.	אף שכבר בשנת 2015 קבעה רשות התקשוב כי יש לפרסם מכרז להעסקת שלושה יועצים בכירים, במועד סיום הביקורת בספטמבר 2016 טרם פורסם המכרז, כך שעדיין לא נבחרו יועצים שאמורים ללוות את הפרויקטים שמפותחים באגפי מערכות המידע, לתמוך בפרויקטים ולבצע בקרה בעניינם.
ג. 	עד מועד סיום הביקורת בספטמבר 2016 לא היו בידי רשות התקשוב נתונים מלאים בדבר המשרדים שבהם פועלות ועדות היגוי משרדיות בתחום התקשוב, וממילא לא היה בהן משקיף מטעם הרשות.
ד.	על רשות התקשוב לנהל תהליך מובנה לבחירת פרויקטים מרכזיים, וכן עליה לקבוע מדדים בעבור כל קריטריון, כמו ההיקף הכספי המינימלי של כל פרויקט שייבדק, מידת הסיכונים הכרוכים בביצועו, והסטטוס שלו (כדי שניתן יהיה ליישם את ההמלצות). 
ה.	כמו כן, על הרשות לתעד את תהליך קבלת ההחלטות ובכלל זה לתעד את שיקוליו של ראש הרשות, כדי להבטיח שהמשאבים של הרשות יושקעו בפרויקטים הראויים ביותר לליווי. 
ו.	על רשות התקשוב ללוות ולבקר בהתמדה את הפרויקטים המרכזיים שהגדירה, ולא להסתפק בדיוני סטטוס. זאת בשל העובדה שהם פרויקטים מורכבים בהיקף של מאות מיליוני ש"ח, וחלקם אף נמצא בסיכון או שלא עמד בתכולות, בזמנים ובתקציב שתוכננו להם.

4. הליווי והפיקוח של רשות התקשוב:
1. הליווי והתמיכה המקצועית והניהולית של ועדת התקשוב העליונה נבחנת לאור קריטריונים מוגדרים והם: גודל, מורכבות, סיכון, ממשק בין-משרדי וחשיבות ברמה הממשלתית. נוסף על אלו, מיושם שיקול דעתם המקצועית של ראש רשות התקשוב ומנהל חטיבת משילות, בקרה ושקיפות בבחירת הפרויקטים. שיקול 	הדעת בבחירת הפרויקטים מופעל אד-הוק, מתוך הכרות עם הפעילויות המרכזיות במשרדים, מורכבותם של הפרויקטים ותוכניות העבודה במשרדים הרלוונטיים והתועלת הצפויה כתוצאה מתהליך הליווי והבקרה, כפי שמוערכת על-ידי מקבלי ההחלטות ברשות במועד קבלת ההחלטה.
2. רשות התקשוב פרסמה מכרז להעסקת יועצים בכירים לליווי פרויקטים מורכבים 	במשרדי הממשלה. החל מרבעון שלישי 2017, פועלים שלושה יועצים בכירים האמונים על ליווי ובקרה אחר פרויקטים מרכזיים. 
3. הרשות פועלת לגבש מיפוי מלא של ועדות ההיגוי שהוקמו במשרדי הממשלה 	וביחידות הסמך המונחים על-ידה, בהתאמה עם הנחיית הרשות בנושא ״ועדות היגוי משרדיות לתקשוב״. במצב הנוכחי, ההחלטה על הקמת ועדת היגוי משרדית בתחום התקשוב היא בסמכות המשרדים. לפי הדיווח הקיים אצל רשות התקשוב הממשלתי, מונו  וועדות היגוי  ב-22 משרדים ויחידות סמך בתחום התקשוב. בחלק ממשרדי הממשלה ויחידות סמך בנוסף למינוי ועדת ההיגוי, מונה נציג מטעם רשות התקשוב הממשלתי כמשקיף בוועדה, כגון: רשות האוכלוסין וההגירה, רשות מקרקעי ישראל, משרד האנרגיה, משרד התקשורת, משרד החקלאות, המשרד לביטחון פנים ומשרד התחבורה.

6.		   ניהול סיכונים בתחום התקשוב :
א.	בספטמבר 2016, כשנתיים לאחר החלטת הממשלה, וכשנתיים וחצי לאחר פרסום ההנחיות בנושא ניהול סיכוני תקשוב, טרם הוקמה יחידת ניהול סיכוני תקשוב ברשות התקשוב; לא מונה מנהל סיכוני תקשוב ראשי, והרשות לא הנחתה את מנכ״לי המשרדים למנות אחראי לניהול סיכוני תקשוב ביחידותיהם. 
ב.	עד ספטמבר 2016 לא הטמיעה רשות התקשוב את ההנחיה מאפריל 2014 בנושא ניהול סיכוני תקשוב בשום משרד ואף לא הכינה תכנית ליישומה; היא לא התחילה בפיקוח, בקרה ומעקב אחר יישום הנחייתה במשרדים; ואף לא גיבשה תמונת מצב ממשלתית בעניין הסיכונים.
ג.	על רשות התקשוב להקים את היחידה לניהול סיכוני תקשוב, לאכוף על המשרדים לטפל בנושא על פי הנחייתה ולגבש תמונת מצב ממשלתית בעניין הסיכונים.

6.			ניהול סיכונים בתחום התקשוב :
1.      החלטת ממשלה מס׳ 2097 לא לוותה בתקינה למינוי עובד שישמש כמנהל סיכוני תקשוב ראשי. אי-לכך, רשות התקשוב פעלה לגייס, באמצעות מכרז שירותי המחשוב, נותן שירותים שישמש בתפקיד הממונה על הנחייה, הטמעה ופיקוח אחר יישום מתודולוגית ניהול הסיכונים הממשלתית. 
2.      גם בהיעדר מנהל סיכונים ראשי, פעלה הרשות באופן חלקי להטמעת ההנחיות בתחום ניהול סיכוני תקשוב במשרדי הממשלה וביחידות הסמך. תהליכים של ניהול סיכונים (סקר סיכונים, תכנון הפחתה ומעקב אחר ביצועה), בהתאמה עם המתודולוגיה שגובשה, מבוצעים בשע״ם (בתחום ניהול מערכות) ובמשרד הבריאות (בתחום ניהול פרויקטים). כמו כן, נערכים סקרי סיכונים בתחום אבטחת מידע, בתיאום עם מטה הסייבר הלאומי, בהתאם למתודולוגיה שנקבעה ברשות התקשוב הממשלתי במשרדים הבאים: המשרד לביטחון פנים, המשרד לשוויון חברתי, משרד החוץ, משרד ראש הממשלה, הנהלת בתי המשפט ומשרד המשפטים.
3.      בשנת 2017 מונה מנהל סיכוני תקשוב במסגרת אגף משילות, בקרה ושקיפות. עד כה, פורסמו 3 הנחיות בנושא ניהול סיכוני תקשוב (הנחיה נוספת תתפרסם ברבעון הראשון של 2019) בשנת 2018 מונו מנהלי סיכוני תקשוב משרדיים, בוצעו מפגשי הדרכה/סדנה למנהלי סיכוני התקשוב המשרדיים ובוצעה התחלת יישום ההנחיות במשרדי הממשלה. תמונת מצב ממשלתית אודות סיכוני התקשוב נאספת בימים אלה כחלק מריכוז תוכניות העבודה השנתיות לשנת 2019.

7. 		   ניהול פרויקטים בתחום התקשוב: 
     א. בהחלטת ממשלה 2097 מאוקטובר 2014 נקבע כי רשות התקשוב אחראית, בין היתר, להובלת ארבעה פרויקטים בתחום התקשוב: הקמת אתר אחוד; הקמת רשת תקשורת פנים-ממשלתית; העברת תשתיות התקשוב של המשרדים למודל ״מחשוב ענן״; ותוכנית ההאצה.  רשות התקשוב לא הכינה מסמכי ייזום לשלושה מארבעה הפרויקטים שהיא מובילה - אתר אחוד, מחשוב ענן ותוכנית האצה; לא קבעה לכל פרויקט את מדדי ההצלחה שלו; לא הכינה תכניות עבודה רב-שנתיות בעבורם; ואף לא ניהלה סיכונים בעבורם. בהיעדרם של כל אלה אין הרשות יכולה לבחון בכל שנה את מידת עמידתה בביצוע של כל פרויקט לעומת התכנון, לזהות פערים בעוד מועד ולפעול לצמצומם. 
     ב. בניגוד להחלטת הממשלה שקבעה כי על רשות התקשוב לגבש תכניות מפורטות לשלושת הפרויקטים האמורים עד סוף יוני 2015 - עד ספטמבר 2016 לא הכינה רשות התקשוב בעבורם תכניות עבודה מפורטות ורב-שנתיות ייעודיות, ואף לא תכניות שנתיות. רק בשנת 2016 הכינה הרשות תכנית חצי שנתית לאתר האחוד (לתקופה שבין יוני 2016 - סוף ינואר 2017) ותכנית שנתית לשנת 2016 לרשת התקשורת הפנימית.
     ג. רשות התקשוב ביצעה אומדן עלויות חלקי לפרויקט אתר אחוד ולתכנית ההאצה; היא גם לא ביצעה בקרה על העלויות בפועל לעומת עלויות התכנון בפרויקט הענן הממשלתי ובתכנית ההאצה. 
ד. יותר מ-40% מכלל אתרי האינטרנט של המשרדים לא עברו להתארח בחוות השרתים הממשלתית כנדרש בהחלטת הממשלה מאוקטובר 2014, והאחראים על אתרים אלו אף לא פנו לוועדת החריגים בבקשה להחריגם מהמעבר. 
ה. על רשות התקשוב לכנס את ועדת החריגים ולהפעיל לאלתר את המנגנון שנקבע בהחלטת הממשלה - להנחות את הממונה על התקציבים במשרד האוצר להפחית את תקציבי המשרדים שיסרבו להעביר את אתריהם לחווה הממשלתית. 
ו. על רשות התקשוב לפעול בהתאם לנוהל הייזום שכתבה ולהגדיר לכל פרויקט מטרות, מדדי הצלחה רב-שנתיים, הערכת לוחות זמנים כוללת, הערכת עלויות כוללת וניהול סיכונים שישקפו את העמידה ביעדי הפרויקט.

7. 	ניהול פרויקטים
		א. רשות התקשוב מנהלת את הפרויקטים על-בסיס מסמכי עבודה שכללו התייחסות מפורטת לדרישות הפרויקטים ולתקציבם, הגם שלא תמיד נשאו את הכותרת ״מסמך ייזום״. הפרויקטים הנסקרים כלולים בתוכניות העבודה השנתיות של הרשות, לרבות יעדי ביצוע מפורטים, בחלוקה לרבעונים. כמו כן, הרשות מבצעת מעקב שוטף אחר ביצוע פרויקטים והערכות מצב תקופתיות ביחס לתכנון מול ביצוע וביחס להיבטים תקציביים וניהול הסיכונים. 
		ב. יחידת ממשל זמין ברשות התקשוב הממשלתי פעלה לקידום הפרויקטים שהוטלו עליה בהחלטת ממשלה מס׳ 2097 ובתכניות העבודה השנתיות של היחידה וייחדה לכל אחד מהם, מסמך הכולל התייחסות מפורטת לדרישות הפרויקט ולתכולתו, לרבות לוחות זמנים והערכה תקציבית לביצוע. הועברו לנציגי המבקר מסמכים הכוללים מפרט של דרישות לפרויקטים והערכות תקציביות מפורטות לביצוע.
ג.  קיים קושי לבצע תכנון רב-שנתי בפרויקטים של  אתר אחוד ותוכנית ההאצה בשל העובדה שתוכניות אלו תלויות, במידה רבה, בשיתוף פעולה של משרדי ממשלה רבים ובתהליך תכנון משותף עם המשרדים. שיתוף פעולה מצד המשרדים תלוי פעמים רבות בהתקדמות הפרויקטים, בסיום הקמת התשתיות, הפלטפורמות והיישומים הנדרשים לביצועם, ולא ניתן לסכמו מראש מול המשרדים, אלא לאחר הוכחת יכולת ראשונית והצגת תוצרים ראשוניים של הפרויקט. על-מנת להבטיח שיתוף פעולה חוצה משרדים ביישום הפרויקטים, תובא התוכנית המפורטת לאישור הממשלה באם יהיה בכך צורך.
		ד. הערכת עלויות הפרויקטים בוצעה באופן מלא, מתוך ראייה הוליסטית ורב-שנתית של הפרויקטים השונים. הערכה זו אף גובתה, בסיכום עם אגף התקציבים עובר לקבלת החלטת הממשלה מס׳ 2097. הרשות מציינת כי תמונת מצב מדויקת של תכנון תקציבי הפרויקטים הועברה לנציגי המבקר. תכנית ההאצה ובכללה, הקמת האתר האחוד מתבצעת בהתאם לתכנון תקציבי רב-שנתי, ובהתייחס לכלל סוגי המשאבים ורכיבי התקציב הכלולים בפרויקט (עיקרם כוח אדם וחלקם תשתיות ושירותים חיצוניים כגון: שירותי תרגום וכתיבת תכנים). הערכת עלויות תחזוקה עתידיות לפרויקט כפי שבאים לידי ביטוי בהחלטת הממשלה מס׳ 2097 כלולה בסיכום התקציבי המאושר שהוצג לנציגי המבקר, ותיושם בהתאם לאחר השלמת שלב ההקמה הנוכחי.
		ה. החלטת הממשלה מס׳ 2097 קבעה כי אתרי האינטרנט של משרדי הממשלה יעברו להתארח בחוות השרתים של יחידת ממשל זמין.  האחריות על המעבר לא הוטלה על רשות התקשוב הממשלתי ועל משרדי הממשלה לפעול לתיאום המעבר מול יחידת ממשל זמין. אע״פ שהחובה להשלים את המעבר לא הוטלה על הרשות, פנתה הרשות מספר פעמים במהלך השנים 2015-2017 למשרדי הממשלה בבקשה כי יפעלו לתיאום ולהיערכות למעבר מול נציג יחידת ממשל זמין. 
		רשות התקשוב הממשלתי ממשיכה לפעול לקידום המעבר של המשרדים שנותרו לאתר האחוד.

8. 	הטיפול של רשות התקשוב בהרחבת השירותים המקוונים:
בספטמבר 2016 עדיין לא היה בידי רשות התקשוב מיפוי שירותים עדכני הכולל מידע חיוני על כל השירותים הממשלתיים, והיא לא גיבשה תוכנית מפורטת לדיגיטציה של השירותים השימושיים ביותר. זאת - על אף שהיה עליה להציגה לפני ועדת ההיגוי של ישראל דיגיטלית עד סוף שנת 2015.
בשנת 2015 פרסמה הרשות דוח שעסק בין היתר, בבחינת מצב השירותים הממשלתיים המקוונים. מהדוח עולה כי איכות השירותים המקוונים שניתנים לציבור והיקפם בינוניים בלבד. עד ספטמבר 2016 עדיין לא אישרה הממשלה את המדיניות של ״הזדהות בטוחה״, ובשל כך נבצר מיחידת ממשל זמין ברשות התקשוב להקים את תשתית ההזדהות ולפתח שירותים הדורשים הזדהות על רשות התקשוב לסיים את המיפוי של כלל השירותים הממשלתיים, ולהנחות את המשרדים בנוגע לחובה לעדכן אותה בכל שירות ממשלתי חדש שהמשרד מספק ובמידע הנדרש על כל שירות. זאת - כדי שהמיפוי יישאר עדכני לאורך זמן.

8. 	הרחבת השירותים המקוונים: הצגת הדברים, כפי שהיא מופיעה בדו״ח המבקר, מתעלמת ממאמצי הרשות במשך תקופה ארוכה להוביל עבודת מטה מקיפה למיפוי השירותים הממשלתיים, ולגיבוש תוכנית לדיגיטציה של השירותים הממשלתיים, בתיאום עם יחידות מטה ממשלתיות נוספות – להוריד?.  כיום בידי הרשות  מיפוי של חלק ניכר מהשירותים הממשלתיים הניתנים לציבור, ביחידות הממשלתיות המרכזיות המספקות שירותים לציבור. עם זאת, נדרש לעבות את בסיס המידע הקיים, לטייבו ולכלול בו את כלל השירותים הממשלתיים הניתנים לציבור. רשות התקשוב, בשיתוף מטה התיאום הלאומי ״ישראל דיגיטלית״ פועלת לאחרונה להשלמת המיפוי הקיים ולעריכת מיפוי מלא של השירותים הממשלתיים. התהליך יוביל לגיבוש בסיס של מידע על השירותים הממשלתיים לציבור שכולל רכיבי מידע לתוכנית עתידית לדיגיטציה של השירותים, לרבות מידע על היקף השימוש בשירותים, מידע על רמת הדיגיטציה של השירותים, פילוח אוכלוסיות אליהן פונים השירותים, אישורים הנדרשים מהאזרח/מתאגיד כתנאי למתן שירות, מידע על אגרות ועוד. על בסיס המיפוי, תגובש תוכנית לדיגיטציה של שירותים. במקביל פועלת הרשות לגבש הנחיות למשרדי הממשלה בנוגע לאופן איסוף המידע הנדרש ביחס לשירותים ולתחזוקתו של המידע לאחר השלמת איסופו. 
	רשות התקשוב הפעילה מנגנונים סדורים לפיקוח על התקדמות המשימות הכלולות בתוכנית ההאצה, ובהם, בין היתר: תכניות עבודה שנתיות לביצוע הפרויקט החל משנת 2015; מעקב אחר תכנון מול ביצוע במסגרת דיוני הנהלה תקופתיים ודיונים מול הנהלת משרד ראש הממשלה; ביצוע  מעקב  שוטף אחר יישום התוכנית שתוצריו הועברו לנציגי המבקר; תכנון תקציבי רב שנתי המגובה בסיכום עם אגף התקציבים. ממועד כתיבת דוח הביקורת, ממשיכה הרשות ביישום תוכנית ההאצה, בהתאם ליעדים שנקבעו בהחלטת הממשלה 2097. 

[bookmark: bookmark129]ליקוי 

9.  	ייזום פרויקטים רוחביים וניהולם - מאז הקמת מטה התקשוב במרץ 2011 ועד ספטמבר 2016 לא הוקמו פרויקטי מחשוב רוחביים ממשלתיים, כנדרש בהחלטות ממשלה שהתקבלו בשנים 2011 ו-2014.

[bookmark: bookmark130]מעקב- משרד  ראש הממשלה – רשות התקשוב הממשלתי
מצב (סטאטוס):  א' – תוקן  

9.	ייזום פרויקטים רוחביים וניהולם:
במהלך 2017 הוקמו 2 מערכות רוחביות לפחות, באמצעות חטיבת המערכות והיישומים הרוחביים ברשות. תוכנית העבודה של רשות התקשוב הממשלתי לשנת 2017 כללה אפיון, פיתוח והטמעה של מערכות רוחביות בקרב המשרדים ויחידות הסמך.  
מערכת לניהול ועדות (להלן: מערכת מוע"ד) להעברת מידע כתחלופה להגשת טפסי נייר. מערכת זו הוטמעה במהלך 2017 ומשמשת כ-25 משרדי ממשלה.  הרשות פעלה ופועלת במהלך השנים 2018-2019 להרחבה, הטמעה  וביצוע שיפורים במערכת בהתאם לדרישות הלקוחות. 
בנוסף, הוקמה מערכת מחוו"ה – מערכת לניהול בקשות לפי חוק חופש המידע. מערכת זו פותחה במהלך 2017 ועלתה לאוויר בתחילת 2018, כיום היא מוטמעת ב-6 משרדי ממשלה, והתכנון לשנת 2019 להרחיב את פריסתה בקרב משרדי ממשלה נוספים.


































מאזן המדינה ליום 31.12.15- השקעות בישויות
ותאגידים המוחזקים על ידי המדינה

הגופים המבוקרים: החשב הכללי- משרד האוצר, רשות החברות הממשלתיות, משרד המשפטים.
מעקב מעודכן לחודש דצמבר 2018
	א
	 תוקן
	2 סעיפים
	29%

	ב
	 בתהליך תיקון
	5 סעיפים
	71%

	ג
	 לא תוקן
	
	

	ד
	 נדחה / לא רלוונטי
	
	



ליקוי 1 תוקן. ראה הערות ראש הממשלה 67ב' עמ' 157

ליקוי
2.	מאחר שכ-51% מהדוחות הכספיים של הישויות המוחזקות שנכללו במאזן המדינה לשנת 2015 אינם מבוקרים ומאחר שנתוניהן הכספיים של חלק מן הישויות לא נכללו כלל בדוחות - המידע שבדוחות הכספיים של הממשלה לקוי וחסר ואינו משקף כיאות את השקעות המדינה בישויות מוחזקות. 

מעקב- החשב הכללי- משרד האוצר
מצב (סטאטוס): א

2. 	חלק מהנתונים המוזכרים מבוקרים, אך בשל לוחות זמנים צפופים של איחוד הדוחות הכספיים עדין לא נחתמו על-ידי הדירקטוריון (או גוף מקביל בישויות אחרות) ולכן הוגדרו כטיוטה. בפועל בחלק מהטיוטות אין שוני בין נתוני הטיוטה שאוחדו לבין הנתונים המבוקרים. אגף החשב הכללי פועל באופן נמרץ להשגת המידע הרלוונטי ביותר נכון למועד פרסום הדוחות. כמו כן, מירב הישויות האמורות הן תאגידים סטטוטוריים וחברות ממשלתיות קטנות, חלקן בשלבי פירוק, כאשר השפעת הנתונים הכספיים של תאגידים וחברות אלו על הדוח הכספי המאוחד היא שולית ביותר, וקיימים להם דוחות כספיים מבוקרים לתקופות קודמות. מרבית התאגידים הסטטוטוריים, שבשליטת המדינה, אוחדו בדוחות המדינה ב-3 השנים האחרונות.
	
ליקוי
3.	בדוחות הכספיים המאוחדים של הממשלה לא ניתן גילוי בדבר הבדלים במדיניות החשבונאית לגבי מחויבות בגין הטבות לעובדים, הנדרש עקב החלטה שלא ליישם מדיניות חשבונאית אחידה בהתאם לתקן 6.

מעקב- החשב הכללי- משרד האוצר
מצב (סטאטוס): ב

3. 	המשרד נמצא בעיצומו של תהליך קביעת והטמעת מדיניות חשבונאית אחידה למשרדים הממשלתיים הכוללת שימוש בחישובים אקטואריים במטרה שכבר בדוחות הכספיים המאוחדים ליום 31 בדצמבר 2018 רכיבי התחייבות מסוימים יוצגו בהתאם למדיניות חשבונאית זו.



ליקוי
4.	אין אחידות בכל הנוגע לבניית דוחות כספיים מאוחדים ולהצגת הנתונים בדוח המאוחד ובדוח הנפרד, זאת כפי שנקבע בתקני החשבונאות הממשלתית העוסקים בשליטה בישויות ובהשקעה בהן. על החשבונאי הראשי באגף החשכ״ל לסיים בהקדם את בחינת הצורך בהצגת דוחות כספיים מאוחדים במשרדי הממשלה השונים, ולקבוע קריטריונים ברורים בעניין האופן הראוי ליישום התקינה בכל משרד. 

מעקב החשב הכללי- משרד האוצר
מצב (סטאטוס): ב

4. 	ראה הערות ראש הממשלה 67ב'.
	
ליקוי
5.	נמצא כי מאחר שדוחות כספיים של חברות ממשלתיות לא הוגשו במועד הנדרש, דוחותיהן הכספיים של כ-45% מן החברות הממשלתיות שנכללו בדוחות הכספיים של הממשלה לא היו מבוקרים. על רשות החברות להמשיך לנקוט את כל האמצעים החוקיים העומדים לרשותה כדי להביא לכך שהחברות הממשלתיות, ובפרט המשמעותיות שבהן, יגישו את הדוחות הכספיים המבוקרים לפני מועד פרסומם של הדוחות הכספיים של הממשלה.

מעקב-רשות החברות הממשלתיות
מצב (סטאטוס): ב

5.	רשות החברות הממשלתיות ממשיכה לפעול ביתר שאת אל מול החברות על מנת שהדוחות הכספיים של החברות הממשלתיות יוגשו במועד בנקבע על ידי הרשות.
לצורך הבטחת הגשת דוחות כספיים מבוקרים בזמן, הרשות שיפרה את מערכת המידע שבאמצעותן החברות מדווחות לרשות ושולחת לחברות מכתבי תזכורת בסוף כל רבעון על מנת להדגיש את חשיבות אישור הדוחות בזמן והזנת הנתונים המהימנים למערכת הדיווח של הרשות בזמן. ניכר כי מאמצי הרשות נשאו פרי וזאת לאור העלייה המתמדת בהיקפי הנכסים וההכנסות המבוקרים  מאז 2015.
לשם ההמחשה, בדוח המדינה לשנת 2017, למעלה מ-99.6% מהיקף הנכסים וההכנסות של החברות הממשלתיות הכלולים מבוססים על נתונים כספיים מבוקרים אשר הוגשו לרשות החברות בזמן. למעט מקרים אקסוגניים כגון היעדר קוורום, היעדר מנכ"ל, היעדר רו"ח מבקר או בדיקה של רשויות אכיפה אשר בעיקר מתרחשים בחברות קטנות, כל החברות הממשלתיות ובפרט המשמעותיות, הגישו דוחות כספיים מבוקרים.
הרשות שבה ומדגישה, על אף מאמציה, עדיין יהיו מצבים (בלתי רצויים) בהם חברות ממשלתיות מנועות מאישור וחתימה על דוחות כספיים וזאת לאור קשיים אובייקטיבים כתוצאה מגורמים אקסוגניים שאינם נמצאים בשליטת החברה ולעיתים רבות גם לא בשליטת הרשות.

ליקוי
6.	אף שחלפו יותר מ-13 שנים מאז הוגש דוח המועצה לתאגידים ציבוריים ועל אף הערות של מבקר המדינה בדוחות קודמים, הנהלת משרד המשפטים והנהלת משרד האוצר טרם פעלו לקדם הסדרה כוללת של פעילות התאגידים הציבוריים ושל הפיקוח והבקרה עליהם. על הנהלת משרד המשפטים והנהלת משרד האוצר לסיים בהקדם את תהליך ההסדרה הכולל של פעילות התאגידים הציבוריים ושל הפיקוח והבקרה עליהם תוך קביעת מנגנון הסדרה ראוי שיכלול כלי פיקוח ובקרה על פעילותם של כלל התאגידים הציבוריים שמחזיקה המדינה והגברת השקיפות והדיווח במסגרת ניהולם.





מעקב-משרד המשפטים
מצב (סטאטוס): ב

6.  	המשרד נמצא בעיצומו של תהליך התכנון לשנת 2019. המשרד מניח שהחלטות בסוגיית תיעדוף חקיקה תתקבלנה בסוף שנת 2018 או בתחילת 2019.

ליקוי
7.	על אגף החשכ״ל ורשות החברות להמשיך לפעול ביתר נחישות ולנקוט את כל האמצעים העומדים לרשותם, ובכלל זה לשקול ליזום שינויי חקיקה, כדי שהדוחות הכספיים של החברות המעורבות הנכללים בדוחות הכספיים של הממשלה יהיו מבוקרים.

מעקב-רשות החברות הממשלתיות
מצב (סטאטוס):ב

7.	למרות שהביטוי החשבונאי של הישויות המעורבות לא מהותי ואף זניח במובנים של הדוח הכספי של המדינה, הרשות עושה ותמשיך לעשות את מירב המאמצים בעזרת הכלים המשפטיים הקיימים ברשותה כדי לפקח על החברות המעורבות.
לאור המשאבים המוגבלים, הרשות השקיעה משאבים בשיפור כללי הדיווח והבקרה על הדוחות הכספיים של החברות הממשלתיות ובפרט, המשמעותיות. בעתיד, הרשות תבחן כלים נוספים להגברת השקיפות והבקרה על הדוחות של החברות המעורבות.






















התמודדות משטרת ישראל עם פשיעת סייבר מתוחכמת


הגופים המבוקרים : משטרת ישראל, משרד לביטחון פנים, משרד המשפטים - פרקליטות המדינה , משרד ראש הממשלה - מטה הסייבר הלאומי


מעקב מעודכן לחודש דצמבר 2018

	א
	 תוקן
	סעיף אחד
	7%

	ב
	 בתהליך תיקון
	11 סעיפים
	79%

	ג
	 לא תוקן
	
	

	ד
	 נדחה / לא רלוונטי
	2 סעיפים
	14%





ליקוי 

1.	מבנה מערך הסייבר במשטרה וניהולו ; אי-הלימה בין תקן כוח האדם לצרכים: במועד הביקורת מנה תקן היחידה הארצית לטיפול בפשיעת סייבר, כשליש בלבד מהיקף כוח האדם, שנדרש לצורך התמודדות עם הנושא על פי מסקנות והמלצות שגיבשה המשטרה במהלך עשר השנים האחרונות.

מעקב-   משטרת ישראל 
מצב (סטאטוס): ב' – בתהליך תיקון 

1.	המשטרה הציגה  את אבני היסוד הדרושות לטובת הקמת מטה סייבר בחטיבת הסיגינט סייבר של אגף חקירות ומודיעין, ובכלל זה היבטי מתודולוגיה וטכנולוגיה על מנת שניתן יהיה ליישם תהליכי עבודה לקידום הטיפול בפשיעת סייבר בכל האורגנים הרלוונטיים הפרוסים בשטח. במהלך שנת 2018 וכבסיס ראשוני, הוגדרו לטובת הקמת המטה 30 תקנים ו-100 מיליון ₪, על בסיסם הוצגה על ידי ר' אח"מ למפכ"ל עבודת המטה בתחום זה. כפי שהועבר במענה הקודם, תכנית ההקמה אושרה על ידי פיקוד המשטרה, המשרד לבט"פ והשר לביטחון פנים, תכנית הקמת מטה סייבר לא קיבלה ביטוי במסגרת הסיכום התקציבי ולא התקבלו משאבים ליישומה. 
באשר לפרויקטים המעצימים את מערך הסייבר, חלה התקדמות ממשית. להלן עדכון:
· הוקמו 70 זירות טכנולוגיות בתחנות (מתוך 78) – כולם פעילים מבצעית ונותנים מענה  לפשיעת השטח ברמת התחנה והמרחב. 
במהלך החציון הראשון של שנת 2019 תושלם הקמתם של הזירות הטכנולוגיות בתחנות שנותרו (עשר תחנות סה"כ), לאחר הכשרת החוקרים המיועדים לפעול בתחנות אלו.
· בחודש נובמבר 2018 הושק לציבור מערך המטה הלאומי להגנה על ילדים ברשת.
נחתם ההסכם עם האוניברסיטה בנוגע להקמת מכון המחקר.  
סיום פריסה- במהלך חציון ראשון של שנת 2019

ליקוי

2. 	פיצול במבנה מערך הסייבר: מבנה מערך הסייבר אינו מותאם להתמודדות עם פשיעת סייבר מתוחכמת טכנולוגית. המבנה הקיים משקף את פריסת המערך המבוזרת (de-centralized) שהייתה קיימת במשטרה מאז שנת 2000, ובה יש פיצול והפרדה של חלקי המערך, שעוסקים בפשיעת סייבר מתוחכמת טכנולוגית, לכפיפויות פיקודיות שונות. מבנה מערך מבוזר זה אינו מתיישב עם הידע המקצועי שנצבר בעולם, והוא מנוגד למחקרים ולעמדה שהועלתה במשטרה, בדבר הצורך שמערך הסייבר במשטרה אשר מתמודד עם פשיעת סייבר מתוחכמת טכנולוגית, יהיה ריכוזי (centralized) ויכלול יחידה מרכזית שתרכז את כלל הפעילות בתחום זה.

מעקב-   משטרת ישראל 
מצב (סטאטוס): ד' - נדחה 

2.	עמדת המשטרה היא כי תפיסת ההפעלה בעולם הסייבר מחייבת מדרגי טיפול החל מרמת התחנה, שבה הוקמו מחלקי זי"ט, מחלקי סייבר מחוזיים המוקמים בימ"ר ועליהם מופקד הטיפול בפשיעת סייבר ברמת המחוזות ויחידת סייבר ארצי בלהב 433 שבאחריותה הטיפול בפשיעת סייבר מורכבת המחייבת רמת ידע ומיומנות מקצועית גבוהה במיוחד.
על כל יחידות השטח הפרוסות אחראיות החטיבות המקצועיות באגף החקירות והמודיעין בהיבטי כלל סוגיות בנין הכוח: מתודולוגיה, טכנולוגיה, פיתוח הכשרות ובקרות. חטיבת הסיגינט בהיבטי האיסוף הטכנולוגי וחטיבת החקירות בהיבטים החקירתיים. כאמור, לא הוקצו משאבים לשם הקמת מטה סייבר במסגרת הסיכום התקציבי למשטרת ישראל.

ליקוי

3. 	הסטת עבודת מחלקי הסייבר: הרוב המוחלט של תשומות פעילות חוקרי מחלקי הסייבר במחוזות אינם מופנים לחקירת עבירות סייבר מתוחכמות טכנולוגית, שזהו ייעודם. פיקוד המחוז מפנה את מחלקי הסייבר לסייע לצוותי חקירה אחרים במחוז בטיפול בראיות שנתפסות במכשירים דיגיטליים כמו מחשב, טאבלט, טלפון חכם ומצלמה (להלן - ראיות דיגיטליות). מצב זה אינו מאפשר למחלקי הסייבר להקצות את משאביהם לטובת טיפול בתיקי פשיעת סייבר מורכבת שבתחומי אחריותם, ופוגע במקצועיותם ובמיומנותם של חוקרי מחלקי הסייבר במחוזות. אם המשטרה רואה צורך בתוספת חוקרים שיעסקו במיצוי ראיות דיגיטליות במחוזות בעבירות קלאסיות״, עליה לוודא שאין הדבר יבוא על חשבון התמקצעותם של חוקרי המחלקים שייעודם הוא עבירות סייבר מורכבות טכנולוגית.


מעקב-   משטרת ישראל 
מצב (סטאטוס): ב' – בתהליך תיקון 

3.	החל משנת 2017 הוקמו הזירות הטכנולוגיות ב – 70 תחנות משטרה מתוך 78 תחנות במהלך שנת 2019 תושלם הקמת הזי"טים הנותרים.  מערך הזירות הטכנולוגיות הפרוס נותן מענה טכנולוגי למיצוי ראיות דיגיטליות כבר ברמת התחנה, כך שהעומס שהיה על היחידות המחוזיות ירד משמעותית ומאפשר ליחידה המחוזית להקצות את משאביה לטובת טיפול בתיקי פשיעת סייבר מורכבת שבתחומי אחריותה.
באשר להתמקצעות החוקרים המיומנים -  לציין, כי נבנה קורס חוקר מיומן מתקדם לנושאי עבירות מחשב, אשר יעמיק את ידע החוקרים בתחום ויקנה כלים ומיומנויות נוספות לחוקרי המחשב המיומנים במחוזות. הקורס אורך 5 שבועות ומחזור ראשון שלו החל בתחילת פברואר 2018. בנוסף לאמור, במסגרת מימוש הרצף המודיעיני,  מחלקי הסייבר בתהליך מעבר ליחידת הימ"ר המחוזית שבה ניתנת מעטפת אופרטיבית איתנה לטובת קידום חקירות פשיעת סייבר מורכבות. עד כה הועתקו 4 מחלקים לימ"ר מתוך המחוזות.  עם זאת, יש להבהיר כי תהליך זה מחייב מטה מקצועי חזק אשר יגדיר מחדש את המתודולוגיה והמענה הטכנולוגי שכאמור דורש משאבים מתאימים.

ליקוי

4. 	אי-התאמת המערך למאפיין הגאוגרפי: תפיסת ההפעלה של מערך הסייבר קובעת כי זהות הגוף שיטפל בפשיעת סייבר תיקבע לפי השיוך הגאוגרפי (הטריטוריאלי) של העבירה. תפיסה זו עומדת בניגוד למאפייני פשיעה זו, שאינה תחומה בגבולות פיזיים והיא בעלת היבטים כלל-ארציים ובין-לאומיים.





מעקב-   משטרת ישראל 
מצב (סטאטוס): ד' - נדחה

4.	כמו בכל תיק חקירה, כל מקרה נבדק בהתאם לנסיבותיו וכאשר מדובר באירועים מורכבים ובעבירות חוצות גבולות ומחוזות, לרוב תיקים אלו טופלו על ידי יחידת הסייבר הארצית.

ליקוי

5. 	חולשת מחלקי הסייבר: המאפיין הגאוגרפי מהווה חסם לפעילות אפקטיבית של המשטרה, בכך שהטיפול בפשיעת סייבר מתוחכמת טכנולוגית נעשה בלא שהובטח שהוקצו לטובת המשימה יכולות טכנולוגיות מתאימות, כוח אדם המסוגל להתמודד עם חשודים בכמה מחוזות, והיערכות לוגיסטית נאותה. כמו כן, בעבר נוהלו תיקים ללא ראייה מערכתית של מספר המעורבים והנפגעים בתיק והיקף הפגיעה בהם וללא שיתוף בידע לגבי היבטים בין-לאומיים; לנוכח השיוך הגיאוגרפי מתקיימות חקירות מקבילות באותו תיק ללא תיאום בין היחידות החוקרות. טיפול בתיקי חקירה בהתאם למאפיין המורכבות הטכנולוגית: המשטרה לא פעלה ליצור דרך סדורה לאפיון מורכבותה הטכנולוגית של עבירת סייבר שתאפשר לקבוע את רמת התחכום הטכנולוגי של העבירה ולתת לה את המענה הטכנולוגי הנדרש לצורכי חקירה אפקטיבית של פשיעת סייבר. נמצא שכל מחלק סייבר מגדיר בעצמו את מורכבות התיק, ופועל בהתאם לעקרונות שהתפתחו בו.

מעקב-   משטרת ישראל 
מצב (סטאטוס): ב' – בתהליך תיקון 

5.	הזירות הטכנולוגיות הוקמו ב - 70 תחנות משטרה ועד חציון ראשון של שנת 2019 יוקמו זירות טכנולוגיות בכל תחנות המשטרה.  מערך הזירות הטכנולוגיות הפרוס נותן מענה טכנולוגי למיצוי ראיות דיגיטליות כבר ברמת התחנה, כך שהעומס שהיה על היחידות המחוזיות ירד משמעותית ומאפשר ליחידה המחוזית להקצות את משאביה לטובת טיפול בתיקי פשיעת סייבר מורכבת שבתחומי אחריותה.
על כל יחידות השטח הפרוסות אחראיות החטיבות המקצועיות באגף החקירות והמודיעין בהיבטי כלל סוגיות בנין הכוח: מתודולוגיה, טכנולוגיה, פיתוח הכשרות ובקרות. חטיבת הסיגינט בהיבטי האיסוף הטכנולוגי וחטיבת החקירות בהיבטים החקירתיים.
במסגרת עבודת מטה (להלן: עמ"ט) הרצף המודיעיני שיושם במשטרת ישראל שונתה כפיפות מחלק עבירות מחשב - מכפיפות ליח' ההונאה המחוזית בסביבת ק' האח"ם המחוזי לכפיפות מ' היחידה המרכזית (להלן: הימ"ר) כמפלג עצמאי. שינוי כפיפות זה הינו חלק חיוני מתפיסת ההפעלה לפיה יש להסדיר את כפיפותם של המערכים האופרטיביים ברמה המחוזית לשם מתן נגישות לאמצעים הטכנולוגיים הנדרשים לסגירת מעגל טיפול אופרטיבי.

ליקוי

6. 	חוליית המטה של מערך הסייבר, תפקידה העיקרי של חוליית המטה הוא בניית הכוח של מערך הסייבר, ובין היתר: שיתוף המערך בכל הנוגע לתמונת המצב של פשיעת הסייבר ושיתוף הידע על אודות דרכי ההתמודדות עמה; הנחיה מקצועית, פיקוח ובקרה. כך יוכל מערך הסייבר להתמודד עם האתגרים הניצבים בפניו. חוסר בשיתוף בידע: חוליית המטה לא מיצבה את עצמה כגוף מרכזי ומוסכם של שיתוף ידע מול כלל היחידות החוקרות במערך, ולא פעלה להבטחת ממשק רציף וקבוע של העברת ידע במערך. בעקבות זאת פעלו היחידות החוקרות במנותק זו מזו בלי להתעדכן בעניין יכולותיהן הטכנולוגיות או בעניין דרכי התמודדותן עם תיקי פשיעת סייבר. במסגרת עבודת המטה של המשטרה עליה לבחון לאלתר את הצורך ביחידה מרכזית אחת שתתכלל את הנעשה בתחום פשיעת הסייבר המתוחכמת טכנולוגית תוך בחינת העוגנים המקצועיים המקובלים בעולם שנידונו בספרות המקצועית, זאת לצד פעילות המערך הפרוס בתחנות שמתמודד עם פשיעת סייבר שאינה מתוחכמת טכנולוגית ואשר זקוק ליכולות רלוונטיות. זאת תוך כדי התאמת תפיסת ההפעלה של המערך למאפייני פשיעת הסייבר, שהם חציית גבולות מחוזיים ובין-לאומיים ומורכבות טכנולוגית.


מעקב-   משטרת ישראל 
מצב (סטאטוס): ב' – בתהליך תיקון 

6.	ראה התייחסות משטרת ישראל לליקוי מס' 1 לעיל. 

ליקוי

7. 	הפרדת תחומי האחריות של גוף המטה: ההחלטה על הפרדת תחומי האחריות של גוף המטה למישור טכנולוגי נפרד מהמישור החקירתי אינה מביאה בחשבון את המאפיינים של פשיעת סייבר מתוחכמת טכנולוגית, שבה המישור הטכנולוגי והמישור החקירתי כרוכים זה בזה. החלטה כזו מנוגדת לידע מקצועי בין-לאומי הקיים בעולם. על המשטרה ועל המשרד לבט״פ לבחון בשנית אם אכן הפרדת תחומי האחריות של גוף המטה במערך הסייבר תואם את הידע המקצועי הקיים בעולם, התומך בכך שבכל הנוגע לעבירות מתוחכמות טכנולוגית לא תהיה הפרדה מלאכותית בין המישור הטכנולוגי למישור החקירתי.

ליקוי

8. 	חולשת חוליית המטה: חוליית המטה לא מיסדה תהליכי עבודה מוסדרים בין היחידות החוקרות במחוזות. לפיכך לא התקיימו ממשקי עבודה יעילים בין חוקרי פשיעת הסייבר בתחנות, בין מחלקי הסייבר ובין חוליית המטה. כתוצאה מכך אירעו מקרים שבהם נגרם - ממשקי עבודה יעילים בין חוליית המטה שבמערך הסייבר לבין היחידות החוקרות, ובהם שיתוף מידע, הנחיה מקצועית ופיקוח ובקרה. בחינות אלו נדרשות, שכן היערכות המשטרה והמשרד לבט״פ כיום לאתגרים ולסיכונים הלאומיים של פשיעת הסייבר המתוחכמת טכנולוגית, אינה מתבססת על התפיסות המקובלות בעולם ועל לקחי משטרות זרות, לגבי טיפול אפקטיבי בפשיעה זו וספק רב אם היא נותנת את המענה הדרוש לאיומים.


מעקב-   משטרת ישראל 
מצב (סטאטוס): ב' – בתהליך תיקון 

7-8.	ראה התייחסות משטרת ישראל לליקוי מס' 1-2 לעיל. 


ליקוי

9. 	תקציב: אף שבשנים 2015-2013 מספר תיקי פשיעת הסייבר כמעט שהוכפל, צמצמה המשטרה בשנת 2016 את תקציב ההצטיידות של מערך הסייבר בשליש, כך שהיקף התקציב לרכש אינו מספיק לנוכח הגידול הניכר בדרישות השטח. מאחר שהמשטרה סבורה שיש צורך בהקצאת משאבים נוספים למערך הסייבר, מחובתה להעלות נושא זה בדיוני התקציב הנערכים בשיתוף המשרד לבט״פ ומשרד האוצר. במסגרת זו עליה להציג גם את המשמעויות ואת ההשלכות הנובעות מהקצאות תקציב חסרות לתחום זה, כדי שאפשר יהיה לבחון את הצורך בחיזוק מערך הסייבר בהשוואה לצרכים אחרים שעמם מתמודדת המשטרה.

מעקב-   משטרת ישראל 
מצב (סטאטוס): ב' – בתהליך תיקון 

9.	לעניין הקמת מטה הסייבר – ראו התייחסות המשטרה ללקוי  מס' 1 לעיל.  עד היום הוקמו 70 זי"טים בתחנות, שהן  כ-90% מכלל תחנות משטרת ישראל ובמהלך החציון הראשון של 2019 תושלם הפריסה לכלל תחנות המשטרה. עלות הקמתו של זי"ט נאמדת בכ- 1.3 מיליון ₪ ולכך מתווספים עלויות נוספות הן בהכשרת החוקרים, הן קיום המערך (רישיונות וכד') והן בשדרוג המערכות מעת לעת, שכן מדובר בתחום המתפתח מיום ליום. עד כה השקיעה משטרת ישראל מיליוני שקלים בבניית מערך זה והפעלתו: בשנים 2017-2018 תוקצבו כ- 13 מש"ח עבור מערך הזי"טים, ועבור הסייבר עוד 8 מש"ח. בסיס תקציב הסייבר לשנת 2019 גדל בכ- 3 מש"ח וייתן מענה משמעותי להצטיידות יחידות הסייבר המחוזיות ולזירות הטכנולוגיות. נושא התקציב הועלה גם בדרישות התקציב שהועברו לממשרד לבט"פ אולם לא קיבל הקצאה בסיכום התקציבי.

ליקוי

10.  	היעדר אמצעים: ליחידות החוקרות חסרים אמצעים מסוימים שדרושים לחוקרים לצורך טיפול בראיות שנאספו; בתחנות קיים מחסור באמצעים טכנולוגיים שיאפשרו לאזרחים למסור ראיות דיגיטליות בעת הגשת תלונה בנוגע לפשיעת סייבר.

מעקב-   משטרת ישראל 
מצב (סטאטוס): ב' – בתהליך תיקון 

10. 	ראה התייחסות משטרת ישראל לליקוי  9 לעיל,  המשטרה  מוסיפה ומציינת, כי לזירה טכנית (להלן: זי"ט) מנופק הציוד הטכנולוגי המתקדם והרלוונטי לעבודתם לרבות תוכנות פורנזיות אשר מסייעות להם בעבודה ומאפשרות לקבלת ראיות דיגיטליות מאזרחים והעתקת סלולריים. זאת ועוד, בשנת 2018 גובשו הדרישות המשטרתיות הנדרשות מול מערכי הטכנולוגיה הרלוונטיים ובהתאם למגבלות הקיימות בעולם מורכב זה לטובת מערכת אחודה שבה ישמרו חומרי מחשב. מדובר בפרויקט טכנולוגי המחייב הגדרת תקציב בסך 25 מיליון שטרם אושר. הפרויקט נתקל בקשיים טכנולוגיים והדבר מנוהל בראשות ר' אטו"ב. כמו כן: התקבלה החלטה ארגונית כי בכל תחנה חדשה שתוקם, תיבנה זירה טכנולוגית כסטנדרט הכוללת בינוי, תשתיות, ריהוט ואמצעים טכנולוגיים. בנוסף לכך כחלק מתכנית העבודה של משטרת ישראל, במהלך שנת 2019 צפויות להיפרס זירות טכנולוגיות נוספות לא רק בתחנות אלא גם בחלק מהיחידות המרכזיות המחוזיות באופן שיאפשר לטפל בתיקי חקירה מורכבים ובפשיעה חמורה על ידי מיצוי ראיות באמצעות ציוד טכנולוגי גמיש ויעיל לאיסוף ראיות ותשתיות תואמות.

ליקוי

11. 	רכישה פרטית של ציוד: בשל חוסר בציוד טכנולוגי ולנוכח אי-הלימה בין הצרכים בשטח ובין הציוד הקיים, נאלצו חוקרי פשיעת סייבר בתחנות לרכוש מכספם האישי ציוד בסיסי במאות ש״ח, כדי שיוכלו לבצע את עבודתם.



מעקב-   משטרת ישראל 
מצב (סטאטוס): ב' – בתהליך תיקון 

11.	היחידות מונחות שלא לרכוש ציוד מהכסף הפרטי של החוקרים.  כאמור, התקבל תקציב רב להקמת הזי"טים ורכישת אמצעים טכנולוגים עבורם. הזי"טים ויחידות הסייבר פונות אל מדור סיוע חקירתי/חוליית הסייבר לטובת רכש של ציוד, תוכנות או כל אמצעי רלוונטי לתחום. לאחר בחינת הבקשה, מתבצע רכש ומועבר אל היחידה המבקשת. כדי להיות רלוונטיים וכדי לספק  מענה מידי מתבצע רכש עתידי של ציוד מאחר והחוליה מודעת לדרישות של יחידות החקירה ועל סמך ניסיון העבר.  

ליקוי

12. 	קושי בגיוס עובדים ובשימורם: קיים קושי לגייס כוח אדם למערך הסייבר בשל פערים בשכר שמוצע למועמדים למערך, בהשוואה לגופים מתחרים במגזר הציבורי והפרטי. בשל כך גיבשו המשטרה ומשרד האוצר בספטמבר 2015 טיוטת הסכם העסקה, ולפיו יוצע שכר גבוה בהרבה מהשכר המשולם כיום למועמדים ״מומחים״. אך עד ינואר 2017 לא הושג הסכם סופי. כמו כן, בהיעדר תמריצים מתאימים, יש קושי של ממש בשימור כוח האדם בעל מומחיות טכנולוגית גבוהה בתחום פשיעת הסייבר שנקלט ביחידה הארצית, וקיים חשש מעזיבת כוח האדם האיכותי, שהוא עמוד התווך של המערך.



מעקב-   משטרת ישראל 
מצב (סטאטוס): א' – תוקן  

12. 	נושא התגמול השכרי לכוח אדם טכנולוגי בתחום הסיגינט והסייבר טופל באופן אינטנסיבי על ידי המשטרה בהובלת המחלקה לתכנון שכר באמ"ש בשיתוף אח"מ חטיבת הסיגינט חטיבת החקירות והיחידה הארצית ובוצעו מספר מהלכים בנושא, אשר שיפרו שכרם של נגדים ממערך הסייבר,  ובכך סייעו למקם חלק מאנשי המערך  בדרוג שכר גבוה יותר. כמו כן,  מהלך נוסף שאושר הינו גיוס של שמ"ז  (שוטר מוסף זמני) המאפשר לגייס חלק מכוח האדם בתנאי שכר גבוהים מאלה המוצעים למתגייסים שאינם למערך הסייבר. כיום יש גיוסי שמ"ז טכנולוגי למערך הסיגינט סייבר, מהלכים אלו הביאו לשיפור בתנאי עובדי המערך ולשימור אנשי המערך.
ליקוי

13. 	היעדר ממשק בין המשטרה לבין מטה הסייבר הלאומי, כדי למצות את מלוא הפוטנציאל והמשאבים הלאומיים הקיימים יש לשלב מאמצים מצד כלל הארגונים הפועלים במרחב הסייבר במדינה, בייחוד לנוכח הקשר ההדוק שקיים בין תופעות פשיעה ובין איומי טרור ופגיעה במתקנים חיוניים. אף שהמשטרה הכירה בחשיבות הנושא, היא לא פעלה יחד עם מטה הסייבר הלאומי כדי לבסס את תפיסת ההפעלה של מערך הסייבר במשטרה באופן שיאפשר את התאמתה המיטבית למאפיינים המיוחדים של הפשיעה במרחב הסייבר.

מעקב-   משטרת ישראל 
מצב (סטאטוס): ב' – בתהליך תיקון 

13.	בהתאם לתפיסת הרצף המודיעיני, הוחלט על הקמת מטה סייבר באגף בהובלת ראש חטיבת סיגינט סייבר, אשר יהווה המנחה המקצועי הטכנולוגי ואשר יקבע בראש ובראשונה את מדיניות המשטרה וכיווני הדרך האסטרטגים בתחום זה ובקשרי עבודה הדוקים עם מטה הסייבר הלאומי. כאמור, תכנית הקמת המטה אושרה, אך בהיעדר תקציב, טרם החל מימושה.

ליקוי

14. 	על המשרד לבט״פ, יחד עם המשטרה ובשיתוף מטה הסייבר הלאומי ומשרד האוצר, לפעול בהקדם למיצוי מלוא הפוטנציאל, הידע והמשאבים הלאומיים הקיימים, לטיפול מיטבי באיומי פשיעת הסייבר מתוך ראייה לאומית כוללת של האיומים. זאת בייחוד לנוכח הקשר ההדוק שקיים בין תופעות פשיעה ובין איומי טרור ופגיעה במתקנים חיוניים.

מעקב-   המשרד לביטחון פנים 
מצב (סטאטוס): ב' – בתהליך תיקון 

14.	המשרד לבט"פ פועל בימים מאלה, בתיאום עם אגף בטחון, אבטחת מידע וסייבר, להתקנת מערכות ניטור ברשת המשרדית )מערכת SIEM ( זאת עפ"י תכנית העבודה לשנים. 2018-19  המערכת הותקנה הוטמעה ופועלת.
כמו כן, עפ"י החלטת מנכ"ל המשרד, רשת המחשוב של בט"פ תתחבר למערך ה -  SOC  המגזרי של בט"פ וגופיו. בימים אלה מתבצעות ההגדרות לחיבורה עם מערכת ה - SOC המגזרי הממוקמת בב"ש.

ליקוי

1.	נתונים חסרים על היקף הפשיעה החקלאית ; פערים בין נתוני אג״ת לנתוני מג״ב: נתוני אגף התכנון וארגון במשטרה (להלן - אג״ת) מבוססים על נתוני מערכות המחשוב במשטרה, ואילו במשמר הגבול (להלן- מג״ב) נעשה רישום ידני מהימן ומדויק של כלל אירועי הפשיעה החקלאית. קיים אפוא ספק ממשי בנוגע לנכונות הנתונים של אג״ת שנמסרים למשרד לבט״פ, לציבור ולכנסת וזאת בשל העובדה שלפי נתוני מג״ב מספר האירועים של הפשיעה החקלאית בשנת 2015 היה גבוה ב-60% מאלה המוצגים על ידי אג״ת. בכל הנוגע לנתונים על היקף הפשיעה החקלאית, על המשטרה להתבסס על נתוני מג״ב שלטענתה הם המשקפים תמונת מצב מהימנה ומדויקת.

מעקב-   משטרת ישראל 
מצב (סטאטוס):  א' – תוקן 

1.	בשנת 2018 החלה לפעול מערכת מחשוב חדשה פרי פיתוח של אג"ת/אח"מ/אטו"ב שמה "מודל פשיעה חקלאית". מודל המשלב בין עבירה, סוג מקום, רכוש, וסוג רכב. בהינתן השילוב המתאים יידלק דגל שיצביע על תיק "פשיעה חקלאית". המודל תוקף מול הרשימות הידניות של מג"ב וכיום המערכת עובדת במלואה.

ליקוי

2.	היעדר נתונים בנוגע להיקף הנזק: רישום העבירות החקלאיות במשטרה אינו כולל נתונים על הכמויות שנגנבו ועל היקף הנזק הכלכלי. למשל, אירוע גניבה של עדר המונה עשרות ראשי צאן נרשם באופן זהה לגניבת ראש צאן בודד. בשל כך אין למשטרה אומדן של היקף הנזק הכלכלי שנגרם עקב הפשיעה במגזר הכפרי בכלל ובפשיעה החקלאית בפרט.

מעקב-   משטרת ישראל 
מצב (סטאטוס):  א' –  תוקן 

2.	כמפורט בהתייחסות המשטרה לליקוי מס' 1, מערכת "מודל פשיעה חקלאית" שהחלה לפעול בשנת 2018 נותנת מענה מלא באשר לנתונים המעידים על היקף הנזק בעבירות החקלאיות.

ליקוי

3.	הימנעות מדיווח על עבירות: חקלאים רבים נמנעים מלהגיש תלונות למשטרה על אירועי פשיעה, לטענתם עקב היעדר אמון במשטרה, וביכולתה לתפוס ולהרשיע את מבצעי העבירות והסיכוי הנמוך להשבת הגניבה.



מעקב-   משטרת ישראל 
מצב (סטאטוס):  א' – תוקן 

3. 	מג"ב מבצע סיורים בישובים, נמצא בקשר תמידי עם החקלאים תוך עידוד מסירת תלונות במטרה לקבל דיווח מלא ובסמוך לאירוע, על מנת לחזק את רמת האמון במשטרה. בנוסף, יצר מג"ב קשר על ידי התאחדות האיכרים וארגונים נוספים, על מנת לעדכנם בפעילות מניעה שעל החקלאות לבצע. סקר שנערך על ידי המשטרה בסוף שנת 2017, מעלה כי הציון לו זוכה המשטרה במרחב הכפרי חיובי מהרמה הכלל-ארצית למרות שלא ניכר פער מהותי בעמדות האזרחים מסקרים קודמים.

ליקוי

4.	בהיעדר מסד נתונים של ידע אמין ואיכותי, אי-אפשר לקבוע יעדים מדידים לבחינת היקף תופעת הפשיעה החקלאית ולבחינת התוצאות של הפעילות הנעשית למניעתה. מצב זה פוגע ביכולתה של המשטרה לקבוע מדיניות אכיפה מיטבית ולגבש תכנית עבודה יעילה.

מעקב-   משטרת ישראל 
מצב (סטאטוס):  א' – תוקן 

4.	כיום, המערכת המשטרתית מודדת את הפשיעה החקלאית בדיוק של כ95%. בהתאם לזה ולתכנית המודיעין, נקבעים בתחילת כל שנה יעדים לכל יחידה מרכזית (להלן: ימ"ר) להתמודדות עם תופעות הפשיעה החקלאית בגזרתו. אגף חקירות ומודיעין (להלן: אח"מ) מג"ב מנהל מעקב שבועי אחר נתוני הפשיעה החקלאית, ובנוסף נערכות על ידי אח"מ מג"ב בקרות כדי לבחון את העמידה ביעדים.

ליקוי

5.	כוח אדם והמבנה הארגוני במג״ב המיועד לטפל בפשיעה חקלאית ; איוש חסר באגף החקירות והמודיעין במג״ב: פקודת מג״ב מיוני 2012 הגדירה 26 תקנים באגף החקירות והמודיעין (להלן - אח״ם מג״ב) מהם שישה תקנים לתפקידים ייעודיים לטיפול בפשיעה החקלאית. נמצא כי עד יולי 2016 מועד סיום הביקורת, לא אוישו תקנים אלו, ומצבת השוטרים באח״ם מג״ב מנתה כחמישית מהתקן שהוגדר בפקודת ארגון מג״ב במצב זה בעלי תפקידים הפועלים בתנאים של עומס רב אינם מספיקים למלא את כל המשימות המוטלות עליהם. על המשטרה למלא את תקן אח״ם מג״ב כדי שיוכל לעמוד במשימות שעליהן הוא מופקד.

מעקב-   משטרת ישראל 
מצב (סטאטוס):  א' –  תוקן 

5.	הקמת מרכז הבינה הושלמה, המרכז פעיל מתאריך 15.10.17 ונותן מענה ליחידות הימ"רים של מג"ב לנושא הטיפול בפשיעה החקלאית. נכון להיום, איוש התקנים באח"מ מג"ב הושלם.

ליקוי

6.	היחידות המרכזיות במרחב הכפרי: הבלשים והחוקרים שמשרתים ביחידות המרכזיות במרחב הכפרי נדרשים כחלק מתפקידם לעסוק במשימות של ליווי עצורים, דבר הגוזל זמן רב. בשל כך, הזמן הנותר למשימות המקצועיות של חקירה ובילוש בתחום עבירות הפשיעה החקלאית מצטמצם במידה ניכרת. על המשרד לבט״פ, המשטרה ושירות בתי הסוהר לבחון את האפשרות לכלול את עצורי מג״ב בסבב הליוויים שמקיים שב״ס כדי למנוע פגיעה בליבת הפעילות המבצעית של עבודת הבלשים והחוקרים ביחידות המרכזיות במרחב הכפרי העוסקים בחלק ניכר מזמנם במשימות ליווי עצורים.






מעקב-   משטרת ישראל 
מצב (סטאטוס):  ב' – בתהליך תיקון

6.	בימים אלו משטרת ישראל ושב"ס דנים בנושא האמנה - ליווי וקליטת עצורים ביחסים בין משטרה לשב"ס. הנושא הנ"ל עלה בדיוני האמנה בראשות משרד הבט"פ, אך  טרם הסתיימו .

ליקוי

7. 	יחידות הסיור של מג״ב במרחב הכפרי: בשנת 2015 לא עמדו יחידות הסיור במספר הסיורים המזערי במשמרת כפי שנקבע בנוהל הסיור של המשטרה. בינואר 2015 היה מספר הסיורים במרחב הכפרי קטן בכ-40% מהנדרש בנוהל הסיור, ובמרץ 2015 הוא היה קטן בכ-20% מהנדרש. במהלך 2016 החמיר המצב במידה ניכרת בין היתר עקב הסטות כוח אדם למשימות באזור ירושלים כך שמספר הסיורים הכולל בינואר 2016 היה קטן בכ-27% ממספר הסיורים שנרשמו באותו חודש בשנת 2015, ובמרץ 2016 הוא היה קטן בכ-66% לעומת מרץ 2015. כך למשל, בשתי יחידות סיור נערכו במרץ 2016 רק 10% מהסיורים שהתבצעו בהן בהשוואה לשנה הקודמת. בשנת 2015 היה הסיכוי הממוצע שעבריין ייתפס בעבירות של פשיעה חקלאית 9.5%. זאת לעומת 11% בשנת 2014 ולעומת 22% ו-25% (בהתאמה) מהסיכוי שעבריין ייתפס בביצוע כלל העבירות שטופלו על ידי מג״ב באותן שנים. על המשטרה לוודא ביצוע של מספר סיורים מזערי, במרחב הכפרי כפי שקבעה בנהליה.

מעקב-   משטרת ישראל 
מצב (סטאטוס):  א' – תוקן 

7.	כחלק מתפיסת ההפעלה החדשה של מג"ב, מתן המענה לאזרח יהיה על בסיס התחנה הטריטוריאלית וכלל הכוחות המעניקים שרותי משטרה יהיו תחת כפיפות אחת של תחנת המשטרה. כוחות מג"ב המטפלים היום במערך הישובים והמתנדבים (מחב"ל, מש"קים ומתנדבים) יוכפפו למפקד התחנה/מרחב. כוחות הסיור הכפרי יופנו לפעילות יזומה בתחומי המגזר הכפרי ולא ככוחות תגובה על בסיס צי"ח מחוזי. לציין כי השינויים שנעשו הינם בתפיסת ההפעלה ובציר הפעלת הכוח. 
בשלב זה, לא יבוצעו שינויים בבניין הכוח, קרי שינויי תקינה.

ליקוי

8.	טיפולה של המשטרה בתלונות ובתיקי חקירה ; 94% מכלל התיקים שנפתחו בשנים 2015-2011 בגין עבירות חקלאיות נסגרו, ורק בכ- 4.5% מהתיקים שנפתחו הוגש כתב אישום . שיעור הגשת כתבי האישום בגין עבירות אלה קטן במיוחד בהשוואה לשיעור הגשת כתבי אישום בכלל התיקים הנפתחים במשטרה. על המשטרה ומג״ב לבחון את המדיניות הנוכחית של סגירת תיקים ואת ההימנעות מהגשת כתבי אישום בכל הנוגע לעבירות של פשיעה חקלאית. עליהם למצוא את הדרך להגברת אמון ציבור החקלאים במשטרה, שלעתים קרובות מוצא את עצמו חסר אונים אל מול הפשיעה המתבצעת בתחומו.

מעקב-   משטרת ישראל 
מצב (סטאטוס): א'  – תוקן 

8.	במג"ב מיחסים חשיבות רבה לטיפול מיטבי בפשיעה החקלאית ועדות לכך ניתן למצוא באחוזים הגבוהים של הגשת כתבי אישום בפשיעה החקלאית בכלל ובעבירות החמורות של הפשיעה החקלאית בשנת 2017 -  הוגשו 125 כ"א ובשנת 2018 - הוגשו  173 כ"א .לאחר החמרת הענישה בתיקון הנוגע לסעיף 494(א) במהלך שנת 2017 נכנסו עבירות נוספות להסדר המותנה, כך שכיום תיקים רבים בפשיעה החקלאית מועברים להסדר מותנה, ומסתיימים בקנסות, פיצוי למתלוננים, וסנקציות נוספות (סה"כ הסדרים: 2017 – 10 תיקים חקלאיים 2018 – 56 תיקים חקלאיים) לציין כי, כיום כ95% מהתיקים החקלאיים מטופלים במג"ב. (תיקים שנפתחים בכחולה נמשכים לטיפול יחידות הימ"ר של מג"ב). חטיבת התביעות פועלת לאכיפה אפקטיבית בתחום הפשיעה החקלאית, תוך מתן דגש על הכנת כתבי אישום איכותיים, בהליכי מעצר, ועתירה לקבלת ענישה ראויה ומרתיעה.  מדיניות התביעה היא הגשת כתבי אישום גם כאשר הסכומים של הגניבה נמוכים וכן הגשה בהליך מעצר. כך לדוגמא: ביחידת תביעות מרכז הוגשו רק בחודש האחרון שלושה תיקים בהליכי מעצר, ובהם כת"א כנגד "מנהל" כנופיה בגניבת דשנים וחומרי הדברה בשווי רב, ממחסנים חקלאיים רק  וכן פרשייה של ימ"ר מג"ב – גניבת טון אבוקדו ממטעי קבוצת שילר. ביחידת תביעות חוף הוגשו בחודשים האחרונים כתבי אישום משמעותיים העוסקים בפשיעה חקלאית, חלקם בהליכי מעצר, ובהם פרשייה רחבת היקף בה נתפסה כנופיה של גנבי אבוקדו –הוגשו שלושה כתבי אישום- שני כתבי אישום נגד חברי הכנופיה (5 נאשמים סה"כ) וכתב אישום (בהליך רגיל) נגד קונה הסחורה הגנובה. חלקם כבר הורשעו ונדונו לעונשי מאסר (ת"פ 1288-03-18 מדינת ישראל נגד י', ת"פ 1389-03-18 מדינת ישראל נגד ס' ואחר' ות"פ 32448-06-18 מדינת ישראל נגד ע'). כך גם, במסגרת פרשייה גדולה הוגש כת"א כנגד ארבעה נאשמים בגין אירוע גניבה חקלאית של 954 ק"ג אבוקדו. כל ארבעת הנאשמים נעצרו עד תום ההליכים (ת"פ 8577-10-18 מדינת ישראל נגד ערווה ואחר') כך גם, ובין היתר, הוגשו ביחידת תביעות חוף שני כתבי אישום – כנגד קטין ובגירים - שעניינם גניבת 125 ק"ג דגים בצוותא. הקטין כבר הודה במיוחס לו ונגזרו עליו ששה חודשי מאסר בפועל (ת"פ 45855-07-18 (מדינת ישראל נ' קטין) ו- 45888-07-18 (מדינת ישראל נגד ג' ואח'). ביחידת תביעות צפון הוגש בחודשים האחרונים כ"א על גניבת 21 כוורות מחקלאי על ידי שני נאשמים, בהליך מעצר. כמו כן הוגשה בקשה למעצר ע"ת. השניים, ללא עבר פלילי, נדונו למאסרים בפועל (ערעור למחוזי נדחה).

ליקוי

9.	הנזקים שנגרמים לחקלאים בשל אירועי הפשיעה החקלאית ; גניבות של ראשי בקר וצאן: אחד מסוגי הפשיעה החקלאית הנפוצים, וככל הנראה הרווחי ביותר למבצעים אותו, הוא גניבות של ראשי בקר וצאן. במשטרת ישראל שנים 2015-2011 נגנבו כ-18,000 ראשי צאן ובקר. בשנת 2015 נרשם גידול של 97% במספר ראשי הבקר והצאן שנגנבו לעומת שנת 2014, ובמחצית הראשונה של שנת 2016 נרשם גידול של 66% לעומת התקופה המקבילה בשנת 2015. תפיסות של ראשי בקר וצאן גנובים: במחצית הראשונה של שנת 2016 נרשמה ירידה של 77% במספר התפיסות של ראשי בקר וצאן גנובים לעומת התקופה המקבילה בשנת 2015. הנזק לחקלאים באותן שנים הוערך בעשרות מיליוני ש״ח. החזקת ראשי בקר וצאן גנובים לאחר מציאתם: משאבים שהושקעו לאיתור ראשי הבקר והצאן הגנובים ירדו לעתים לטמיון, מאחר שלא היה פתרון מוסדר להחזקת בעלי החיים. בשל כך הם הושארו ברשותם של החשודים בגניבות, ולא זו בלבד שההרתעה נפגעה פגיעה קשה, אלא שבפועל העניקה המשטרה פרס לפורעי החוק. גניבת אמצעי ייצור - טרקטורים: בשנת 2014 נגנבו 73 טרקטורים חקלאיים וחלקי טרקטורים ובשנת 2015 נגנבו 92 - גידול של כ-26%; בשנת 2014 נתפסו 30% (22) מהטרקטורים שנגנבו ובשנת 2015 נתפסו 20% (18) בלבד. הנזק הכלכלי של החקלאים מגניבת טרקטורים מגיע למיליוני ש״ח בשנה, פוגע בהם פגיעה אנושה, ולמעשה גודע את הענף הכלכלי שעליו הם יושבים. גניבת כוורות ודבש: לפי נתוני המשטרה בשנת 2015 אירעו תשעה מקרים של גניבת כוורות, אך לפי נתוני המועצה לייצור ושיווק דבש נגנבו באותה שנה 970 כוורות. מנתוני המשטרה עולה שלא הוגשו כלל כתבי אישום בגין עבירה זו, והם מעידים על אזלת ידה בכל הקשור לאכיפת החוק ולהבאת העבריינים לדין. על המשטרה, מג״ב וגורמי האכיפה הנוספים לפעול להגברת ההרתעה, תוך שיתוף פעולה ביניהם לתפיסת העבריינים, להגשת כתבי אישום, העמדתם העבריינים לדין ובקשה להטלת עונשים משמעותיים.

מעקב-   משטרת ישראל 
מצב (סטאטוס):  א' – תוקן 

9.	בשנת 2018 הוגשו על ידי יחידות מג"ב מעל  173 כתבי אישום בעבירות חקלאיות. לציין כי בשנת 2018 חלה ירידה של 52% בכמות ראשי הבקר והצאן שנגנבו.  (1027 השנה למול 2119 אשתקד). כמו כן חלה ירידה של 26% בכמות הטרקטורים החקלאיים שנגנבו (20 טרקטורים למול 27 אשתקד). אירועי גניבת בקר וצאן: ב- 2014 – 830 אירועים ב- 2015 – 278 אירועים  ב- 2016 – 291 אירועים ב- 2017 – 241 אירועים ב- 2018 – 117 אירועים עד לחודש אוקטובר. כמו כן חלה ירידה של 48% במספר אירועי גניבות  הבקר והצאן שנגנבו ביחס לשנת 2017 (117 למול 225 אשתקד). חטיבת התביעות פועלת לאכיפה אפקטיבית בתחום זה, תוך מתן דגש על הכנת כתבי אישום איכותיים, בהליכי מעצר, ועתירה לקבלת ענישה ראויה ומרתיעה.  מדיניות התביעה היא הגשת כתבי אישום בהליך מעצר. ביחידת תביעות צפון הוגש לאחרונה כתב אישום משמעותי, בהליך מעצר, כנגד שלושה נאשמים אשר קשרו קשר לביצוע גניבת עגלים בשתי הזדמנויות שונות בהפרש של 3 שבועות. אין לחובתם עבר פלילי בגין גניבות או עבירות רכוש.

ליקוי

10.	פלישה לשטחי מרעה והשתלטות עליהם: בשנת 2014 תוקן חוק העונשין, התשל״ז-1977, ולפיו הוחמרה הענישה בגין פלישת בעלי חיים שלא נגרמה על ידי בעליהם - מחודש מאסר לשלושה חודשים. בפועל, לא תרם התיקון לחוק לאכיפה אפקטיבית יותר בתחום זה. הקושי בהוכחת מעורבותם הפעילה של בעלי העדרים הפולשים ומדיניות המשטרה שלא לאכוף עברות המוגדרות כחטא מביאים לידי הפקרת החקלאים ולאזלת יד של המערכת כולה. מלבד הפגיעה הכלכלית הקשה שמסבה הפלישה לבעלי השטח או לשוכריו, ואף לענףגידול הצאן והבקר כולו, היא עלולה להוביל לנטישת הקרקעות על ידי החקלאים ולפלישתם של עבריינים לאדמות המדינה.

מעקב-   משטרת ישראל 
מצב (סטאטוס):  ב' – בתהליך תיקון

10.	במהלך 2017 ולאחר פנייה של מג"ב לגורמי מטא"ר והמשרד לבט"פ, צורפה עבירת הפלישה לשטחי מרעה (סעיף 494 לחוה"ע), ועבירה של אחזקת רכוש חשוד כגנוב בנסיבות בהן ההחזקה היא בסמוך לשדה חקלאי, לרשימת העבירות שאושרו להפיכה לעבירה שבגינה ניתן לתת קנס מנהלי. משטרת ישראל נמצאים בשלבים מתקדמים של הקמת מערך הקנסות במשטרת ישראל בדומה למערך התנועה, לרבות הדרכת מערך היישובים והמש"קים ומב"סים של מג"ב, שדרוג מחשוב ניידות והקמת גוף מענה לפניות נהגים.  היתרונות של השיטה הינם אכיפה מהירה, שאמורה להגביר את ההרתעה ואין צורך בהוכחת כוונה פלילית. בנוסף נבחנת האפשרות לטפל בעבירה הנ"ל במסגרת ההסדר המותנה. ממתין כיום להליכי חקיקה.

ליקוי

11.	התארגנות פרטית לשמירה ולהגנה על שטחים חקלאיים; בעשור האחרון הוקמו התארגנויות פרטיות להגברת הביטחון במרחב הכפרי, לשמירה על השטחים החקלאיים במגזר הכפרי ולהרתעת העבריינים. הקמתן מלמדת על מצוקתו של ציבור החקלאים ועל תחושת חוסר האונים וחוסר האמון במשטרה שאינה נותנת מענה מספק לפשיעה החקלאית. מצב שבו החקלאים נאלצים להיעזר בגופים התנדבותיים ובהתארגנויות מקומיות למניעת פשיעה אינו מצב תקין, ואין בו כדי להסיר מהמשטרה את נטל הטיפול בפשיעה החקלאית ומניעתה. על השר לבט״פ והמשטרה למלא את החסר בתחום הביטחון במרחב הכפרי, באופן שהתושבים לא ייאלצו להיעזר בגופים חוץ-משטרתיים והתנדבותיים להרתעת עבריינים.

מעקב-   משטרת ישראל 
מצב (סטאטוס): א'  – תוקן 

11.	שטח המרחב הכפרי הינו עצום (84% משטח מדינת ישראל) וכמות השוטרים הפועלים בגזרה זו אינה מאפשרת הצבת שוטרים לשמירה ואבטחה על כל משק ועל כל ישוב. מג"ב נעזר בהפעלת אלפי מתנדבים הפועלים בהכוונת בסיסי ההפעלה הפרוסים במועצות האזוריות. (במהלך השנה האחרונה, גויסו לשורות מתנדבי מג"ב חלק מהשומר החדש) לפי תפיסת ההפעלה החדשה של מג"ב כוחות מג"ב המטפלים היום במערך הישובים והמתנדבים (מחב"ל, מש"קים ומתנדבים) הוכפפו פיקודית למפקד התחנה/מרחב. כוחות הסיור הכפרי הופנו לפעילות יזומה ולא ככוחות תגובה על בסיס צי"ח מחוזי. כוחות מג"ב ייעודיים (סיור כפרי, סמ"ג, יח' שחר וימ"ר כפרי) מופעלים על ידי מפקד המג"ב המרחבי באופן משימתי על פי תופעות פשיעה. נושא הטיפול והמשימה יוגדר על ידי מפקד המחוז שהוא המפקד הטריטוריאלי. הוקמו שתי יחידות נוספות במג"ב ברמה הארצית. האחת יחידה טקטית במג"ב המאגדת בה יכולות מבצעיות ייחודיות, והיחידה השנייה היא 'מרכז בינה' (יחידה אח"מית) להתמודדות עם פשיעה במגזר הכפרי.


מעקב-   משטרת ישראל 
מצב (סטאטוס): א'  – תוקן 

11.	בהחלטת ממשלה 2415 שעניינה "תכנית לחיזוק הביטחון האישי במרחב הכפרי" מתאריך 16.2.2017 אישרה ועדת השרים למאבק באלימות בראשות השר לביטחון הפנים את התכנית לחיזוק הביטחון האישי במרחב הכפרי שנועדה לשפר את תחושת הביטחון האישי במועצות האזוריות. התכנית כוללת הקמה של מרכיבי ביטחון (שערים, גדרות, מצלמות, מכשולים פיזיים ועוד). התכנית מיושמת ב- 17 מועצות אזוריות שנבחרו על פי הקריטריונים  המפורטים בהחלטת הממשלה. כמו כן התכנית תוקצבה ב- 35 מ' ₪ (25 מ' ₪ בשנת 2017 ו- 10 מ' ₪ בשנת 2018). פריסת מרכיבי הביטחון ב- 17 המועצות האזוריות החלה לפעול בשנת 2017 ועתידה להסתיים במחצית הראשונה של שנת 2019.
	בהתאם להחלטת ממשלה  מס' 4389 בנושא "מערכי אכיפה עירוניים במודל מותאם למועצות אזוריות" מתאריך 20.12.2018  המשרד לביטחון פנים יבחן בשנים 2020-2019 מודל ניסיוני שבמסגרתו יופעלו מערכי אכיפה עירוניים במועצות אזוריות. ככלל, מערכי האכיפה המועצתיים שיפעלו בתחומי כל מועצה אזורית במסגרת התכנית יורכבו מכוח שיטור ייעודי שימנה 7 שוטרים ומיחידת  פיקוח ייעודית של פקחים מסייעים שתמנה 4 פקחים.   התכנית תופעל, בשלב ראשון ובכפוף לתקציב המוקצה לביצוע התכנית, בעד עשר מועצות אזוריות אשר ייבחרו בהתאם לתבחינים המפורטים בנספח להחלטת הממשלה,   מבין המועצות האזוריות אשר בתחומן מופעלת התכנית לחיזוק הביטחון האישי במרחב הכפרי מכוח החלטת הממשלה מס' 2415. לצורך ביצוע המודל הניסיוני, יקצו המשרד לביטחון הפנים והמועצות האזוריות הרלוונטיות משאבים ייעודים כמפורט בהחלטת הממשלה. 
[bookmark: bookmark766]בנוסף, לטובת שילובם של מתנדבי "השומר החדש" במסגרת פעילות המשמר האזרחי במג"ב, ובמסגרת הסיכום התקציבי לשנים 2018-2019, הוקצו על ידי המשרד לביטחון הפנים למשטרת ישראל שני תקני כוח אדם, תקציב שוטף (בבסיס התקציב) בסך של כ- 1.2 מ' ₪ וכן תקציב חד פעמי בסך של כ- 1.4 מ' ₪  לרכש והצטיידות .

	






ניהול צי הרכב במשטרת ישראל והשימוש בו
[bookmark: bookmark767]הגופים המבוקרים: משרד לביטחון הפנים, משטרת ישראל , משרד האוצר- אגף התקציבים ואגף החשב הכללי
מעקב מעודכן לחודש דצמבר 2018

ליקוי

1.	ניהול תקציב הרכש של כלי הרכב המשטרתיים, היות שתקציב קרן הבלאי נועד לחידוש צי הרכב, הוא צריך להיקבע על סמך תחשיבים המבוססים על עלות ההחלפה של כלי הרכב שכלולים בצי הרכב ועל התכניות להגדלת תקן צי הרכב. לא נמצא שיש בידי אגף התקציבים במשרד האוצר (להלן - אגף התקציבים) והמשרד לבט״פ תחשיב שלפיו נקבע התקציב. על משרד האוצר והמשרד לבט״פ לקבוע כללים ברורים לגבי קביעת התקציב השנתי של קרן הבלאי להתבסס בעניין זה על נתוני צי הרכב, על הגידול הצפוי בו ועל צורכי החלפת כלי הרכב, זאת כדי להבטיח שתקציב זה יתאים לייעודו - חידוש צי הרכב.

מעקב-   המשרד לביטחון פנים 
מצב (סטאטוס):  ב' – בתהליך תיקון

1. 	א. פיתוח טכנולוגי של דוח תקן מצבה לפיו תערך ההתחשבנות בין משטרת ישראל לבין קרן הבלאי וכן באמצעותו תהיה האפשרות לקבל מידע מהימן על תקציב הרכש הנדרש לטובת תכנית ההחלפה - נציין כי הדוח עדיין נמצא בשלבי פיתוח על ידי משטרת ישראל מול המשרד לביטחון הפנים.
ב.  הפרדת תקציב הרכש והדיגום- התקציב הקיים בקרן הבלאי כולל חלק מעלויות הדיגום אותם מספקים יבואני הרכב וזאת מאחר וההזמנות היוצאות מקרן הבלאי מגלמות בתוכן גם תשלום בגין אותם חלקי דיגום. בהמשך לעבודת מטה של משטרת ישראל מול המשרד לביטחון הפנים , ביקשה משטרת ישראל להפריד את עלויות הדיגום מעלות הרכב כך שקרן הבלאי תישא בעלות הרכב בלבד וקרן הדיגומים שנמצאת באחריות משטרת ישראל תישא בכלל עלויות הדיגום. לאחר עבודת המטה כאמור, הוחלט במשרד לביטחון הפנים שבשנת 2019 יועבר תקציב חד-פעמי של החלק השייך לדיגום מקרן הבלאי לקרן הדיגומים, כשנת פיילוט. בסוף שנת 2019 , אם הפיילוט יצליח, יוחלט ע"י המשרד לביטחון הפנים אם להמשיך את תקצוב כלל הדיגום בקרן הדיגומים.
ג. סיכום תקציבי – כל עוד לא נחתם סיכום תקציבי חדש בנוגע לקרן בלאי - הסיכום הקיים משנת 2006 עדיין רלוונטי . הסיכום התקציבי של קרן הבלאי מוכר וידוע למשטרת ישראל.
ד. הבקשה לגובה הרשאה להתחייב לשנת 2019 מתואמת בין משטרת ישראל למשרד לביטחון הפנים והועברה כבר בתחילת השנה למשרד האוצר. המשרד לביטחון פנים ממתין לתשובת משרד האוצר.






מעקב-   משטרת ישראל 
מצב (סטאטוס):  ב' – בתהליך תיקון

1.	מבחינת משטרת ישראל נעשתה כברת דרך משמעותית הן בניהול קרן הבלאי והן בפיתוח הטכנולוגי שכולל פירוט מלא על כל תקן ובין היתר: תאריך תקנון, תאריך פרסום, עלות רכש, עלות הפרשה שוטפת ועוד. מנגנון זה מאפשר למשטרת ישראל ולמשרד לביטחון פנים (להלן: לבט"פ) לדעת מה היקף התקציב הנדרש בכל שנה בקרן. בנוסף, בוצעו בין היתר הפעולות הבאות:
· הפרדת תקציב הרכש והדיגום - מופה תקציב בהיקף של עשרות מיליוני ₪ הקיים בקרן הבלאי וייעודו הינו לדיגום כלי הרכב. משטרת ישראל מצויה בסיום עבודת מטה (להלן: העמ"ט) ולקראת סיכום עם המשרד לבט"פ על העברת נתח תקציב זה לסעיף הדיגום.
· התחשבנות בגין פרסומים חדשים - משטרת ישראל מפרישה תקציב שוטף לקרן הבלאי עבור כל רכב קיים. בעבר עבור כל פרסום חדש, משטרת ישראל היתה מפרישה תקציב שוטף מרגע פרסום תקן הרכב למרות שלא מעט מהרכש, הגעת הרכב בפועל היתה רק בשנה העוקבת. על מנת לצמצם הפרשות עודפות לקרן, סוכם עם המשרד לבט"פ שהפרשה לקרן תחל אך ורק מרגע הפעלת התקן, כלומר הגעת הרכב לשטח. לציין כי, בשנת 2017 הוחלט על ידי משרד האוצר להפוך את תקנת קרן בלאי הרכב לתקנת תקציב מסוג הרשאה להתחייב. דרישות משטרת ישראל בנושא הועברו למשרד לבט"פ באמצעות טיוטת סיכום תקציבי. סיכומים תקציביים נחתמים בין המשרד לבט"פ למשרד האוצר ואינם מועברים למשטרת ישראל. עד כה, לא נחתם סיכום תקציבי והמשמעות הינה שמשטרת ישראל מתנהלת ללא מסגרת הרשאה להתחייב מסוכמת. לגבי הרשאה להתחייב: במהלך שנת 2017 ושנת 2018 אכן התקבלה הרשאה להתחייב.

ליקוי

2.	צוות ההיגוי גיבש דרכי פעולה לגבי השימושים בתקציב קרן הבלאי, אך דרכי פעולה אלה לא הוסדרו בנוהל מחייב ומנחה. נמצא כי בשנים 2016-2012 פעל צוות ההיגוי בלא שאגף החשב הכללי במשרד האוצר הכיר את הסיכום בין המשרד לבט״פ ובין אגף התקציבים על דרכי ניהול התקציב, ואף לא את ההחלטה ולפיה עליו למנות נציג מטעמו להיות חבר בצוות ההיגוי. על צוות ההיגוי לקבוע נוהל לגבי דרך השימוש בתקציב קרן הבלאי, לגבי הבקרה עליו וכן לגבי דרך ההתחשבנות בין המשטרה למשרד לבט״פ. על צוות ההיגוי להתכנס בהרכבו המלא.

מעקב-   המשרד לביטחון פנים 
מצב (סטאטוס):  ב' – בתהליך תיקון

2. 	טיוטת נוהל הועברה למשרד האוצר מספר רב של פעמים החל מאמצע 2017. עד כה לא התקבלה התייחסות ממשרד האוצר למרות מספר רב של תזכורות.


מעקב-   משטרת ישראל 
מצב (סטאטוס):  ב' – בתהליך תיקון

2.	צוות ההיגוי (מנהלת צי הרכב) מתכנס בכל רבעון כאשר על שולחנו מונחים כל נושאי הרכב שעל הפרק באותה תקופה. הצוות מורכב מנציגי משטרת ישראל, משרד לבט"פ ומשרד האוצר. נכתב נוהל עבודה למנהלת אשר עתיד לשקף את עבודתה, סמכויותיה ותחומי אחריותה של המנהלת. משטרת ישראל העבירה טיוטה סופית של הנוהל למשרד לבט"פ בחודש יולי 2018 אך טרם התקבלה התייחסות.

ליקוי

3.	בשנים 2015-2013 העביר משרד האוצר, בתיאום עם המשרד לבט״פ, לתקציב קרן הבלאי עודפי תקציב בהיקף של מאות מיליוני ש״ח בשנה, בלי שעשה תחשיב סדור שיעיד על הצורך בהעברת העודפים. במשך השנים הצטברו בתקציב קרן הבלאי עודפים ניכרים שאינם נדרשים לרכישת כלי רכב, דבר המלמד על ליקויים בדרך הגיבוש של תקציב קרן הבלאי ובמנגנון הקצאתו. באותן שנים העביר משרד האוצר מאות מיליוני ש״ח מתקציב קרן הבלאי לשימושים שאינם קשורים לחידוש צי הרכב. על אגף התקציבים והמשרד לבט״פ להתאים את תקציב קרן הבלאי לצרכים האמיתיים של המשטרה. יש להעביר עודפים משנה לשנה רק כאשר נמצא כי העברת עודפים כאמור נדרשת לרכש כלי רכב משטרתיים.

מעקב-   משטרת ישראל 
מצב (סטאטוס):  ב' – בתהליך תיקון

3.	שיטת ההתנהלות בקרן הבלאי השתנתה בשני אופנים:
 	א. התנהלות במסגרת תקציב הרשאה להתחייב- במסגרתו מוקצית לקרן מסגרת הרשאה להתחייב הכוללת תקציב מזומן עבור רכבים בגינם יהיה ביצוע תשלום בשנה הנוכחית ותקציב הרשאה להתחייב עבור רכבים שהוזמנו אך טרם הגיעו.
ב. גיבוי דרישות המשטרה על ידי משרד האוצר - זאת על ידי הגשת תוכנית החלפת כלי רכב רב שנתית. שינויים אלו אמורים לפתור את עודפי התקציב  שהיו מועברים לקרן ללא תוכנית.  הדרישות כוללות תקציב עבור מימוש של תוכנית החלפת כלי רכב חדשים וכן יתרות של כלי רכב שלא הוזמנו בשנים קודמות. מסגרת תקציב ההרשאה להתחייב טרם אושרה על ידי משרד האוצר. יש לציין כי העבודה על המחירון החדש לכלי רכב טרם הסתיימה. מטרת משטרת ישראל הינה שהמחירון יכיל אך ורק את עלות הרכב וזאת על מנת להקטין את עודפי התקציב המצטברים בקרן. המשרד מוסיף ומציין כי רובן המכריע של יתרות התקציב הקיימות בקרן הבלאי, הינן ממקורות עודפי הפרשות של משטרת ישראל לקרן ולכן הם שייכים למשטרת ישראל.  

מעקב-   המשרד לביטחון פנים 
מצב (סטאטוס):  ב' – בתהליך תיקון

3. 	בנוסף לאמור בהתייחסות המשטרה, יודגש כי רוב העודף שהצטבר בקרן הבלאי הינו בגין רכבים שלא הוחלפו או נרכשו בשנה מסוימת. כמו כן חשוב להבהיר כי על משרד האוצר להעמיד העודף שהצטבר בקרן הבלאי למטרות רכש רכב בקרן הבלאי .
לאחר השלמת פיתוח הדוח המפותח בימים אלה במשטרת ישראל ובתיאום עם המשרד לביטחון הפנים, ניתן יהיה לדעת בוודאות גבוהה מאוד את תכנית החלפת הרכב של משטרת ישראל כתכנית רב שנתית ואת עלותה נכון ליום המחירון התקף.
הפרדת תקציב הדיגומים מתקציב קרן הבלאי לא בהכרח יקטין את העודף בקרן, אלא יפזר אותו באופן שווה בין קרן הבלאי לקרן הדיגומים.
הקטנת העודף המשמעותית תיווצר מניהול התחשבנות של משטרת ישראל מול קרן הבלאי לפי יום עליית הרכב לכביש במקום יום פרסום תקן הרכב. השלמת הדוח והתחשבנות לפי דוח זה כפי שיסוכם מול המשרד לביטחון הפנים ישלים את המהלך.

משרד האוצר- אגף התקציבים ואגף החשב הכללי
מצב (סטאטוס):  ב' – בתהליך תיקון

1-3.	אגף התקציבים פועל בשיתוף עם המשרד לבט"פ ומשטרת ישראל לקביעת נהלים חדשים בנוגע לשימוש בתקציב קרן הבלאי, הבקרה עליו ודרך ההתחשבנות בין המשטרה למשרד לבט״פ. בנוסף פועלים הגופים לגיבוש בסיס נתונים הנוגע לצי כלי הרכב של משטרת ישראל ותכנית ההחלפה. יובהר כי לא מועברים עודפי תקציב מחויבים שלא נועד לרכש כלי רכב עבור משטרת ישראל. במהלך 2018 החלה עבודת מטה בין משרדית להשלמת הליקויים הנ"ל.  נוהל חדש יסוכם במהלך שנת 2019 .

ליקוי

4.	משרד מבקר המדינה מעיר למשרד האוצר כי החלטות בדבר העברה -  קבועה או זמנית - של מאות מיליוני ש״ח שהצטברו בתקציב קרן הבלאי לשימושים אחרים משקפות דרך פעולה בלתי תקינה במספר נושאים: תכנון לקוי של תקציב קרן הבלאי, שימוש בתקציב שלא על פי הייעוד שנקבע לו - חידוש צי הרכב, והחלטות על הסטות תקציב 	לצרכים דחופים שלא על פי תחשיב כולל וסדור. דרך הפעולה של אגף 	התקציבים - העברת העודפים בתקציב קרן הבלאי משנה לשנה כדי שישמשו לרכישת כלי רכב עבור המשטרה, ולאחר מכן העברת הכספים לשימושים אחרים - אינה תואמת את מטרת הסיכום התקציבי - הקניית ״ודאות תקציבית״ למשטרה בעניין החלפת צי הרכב שלה וחידושו. על משרד האוצר לבחון באופן מושכל ובאמצעות תחשיבים ברורים, בתיאום עם המשטרה וצוות ההיגוי, את הצורך בהעברת חלק מהעודפים או כולם לתקציב קרן הבלאי. אם יגיע משרד האוצר למסקנה כי אין צורך בכך - עליו להפנות את העודף התקציבי לשימושים אחרים בהליך קבלת החלטות מסודר.


משרד האוצר- אגף התקציבים ואגף החשב הכללי
מצב (סטאטוס):  א' – תוקן

4. 	אגף התקציבים פועל להפחתת העודפים בתקנות הרלוונטיות בהתאם לתוכנית ההחלפה של משטרת ישראל. הנושא נמצא בהליכי ביצוע באופן רציף.

ליקוי

5.	בשנים 2015-2010 החליפה המשטרה רק כ-87% מכלי הרכב שיועדו להחלפה על פי תכניות ההחלפה שאישר צוות ההיגוי, ודחתה בכל שנה את החלפתם של מאות כלי רכב. לדוגמה, בשנת 2015 לא החליפה המשטרה 238 כלי רכב שיועדו להחלפה על פי תכנית ההחלפה לאותה שנה, כלומר 15% מכלי הרכב שיועדו להחלפה. לאי-ביצוע תכניות ההחלפה במועדן יש משמעויות כלכליות ותפעוליות; כמו כן, הדבר פוגע ביכולת המשטרה לבצע את משימותיה. על משרד האוצר, המשרד לבט״פ והמשטרה לפעול ליישום תכניות ההחלפה במועדן, כדי שלא תיפגע יכולת המשטרה לבצע את משימותיה. בכלל זה על משרד האוצר והמשרד לבט״פ להעביר את תקציב הרכש למשטרה במועדו. על המשטרה לתכנן את שינויי התקינה לפני קביעת תכנית ההחלפה, כדי שהתכנית המאושרת תהיה עדכנית.

מעקב-   משטרת ישראל 
מצב (סטאטוס):  ב' – בתהליך תיקון

5.	משטרת ישראל מנהלת תכנית סדורה שנפרסת לאורך השנה כולה, כולל תכנון להקדמת רכש. תקצוב בפועל לאורך השנים לרכש כלי רכב אינו מתקבל באופן סדיר/רציף והדבר משפיע על היכולת להוציא הזמנות רכש, זאת למרות שלכאורה מנגנון קרן הבלאי אמור להבטיח את רציפותו. כמו כן לצורך התייעלות, חסכון ובניין הכוח מתבצעות על ידי משטרת ישראל המרות של תקני רכב גם לאחר גיבוש תוכנית ההחלפה. כאשר תקן מיועד לשינוי לא ניתן ובוודאי שלא נכון לבצע רכש בגינו. לאור שינוי חקיקה משנת 2013 שמחייב רישום "יד ראשונה" ברישיון הרכב אם חלפו 12 חודשים מיום הייצור  ולרכב לא הונפק רישיון, יבואנים אינם מחזיקים מלאי  לאורך זמן במרכזי ניפוק הרכב ויכולתם לשמור מלאי עבור לקוח היא נגזרת של התחייבות כלפיהם. על פי הוראות חשכ"ל אין לדרוש שמירת טובין אלא כנגד הזמנה מגובה בתקציב. בשנים 2013 ו- 2015 התנהלה משטרת ישראל במסגרת של תקציב המשכי, קבלת עודפים מחוייבים באמצע השנה או בסוף השנה. בשנים האחרונות אושרה הקדמת רכש של נתח מתוכנית ההחלפה, פעולה שיצרה עודפים מחויבים כאשר התקציב בגינם התקבל  בשלב מאד מאוחר בשנה העוקבת, כגון: 
· שנת 2015- עודפים מחויבים  משנת 2014 בגובה 152 מש"ח התקבלו ב-16.11.2015. 
· שנת 2016- עודפים מחוייבים משנת 2015 בגובה 178 מש"ח, התקבלו ב- 06.10.2016.
משמעות הדבר שבמהלך שנים אלו היקף התקציב הפנוי לא אפשר לקדם את תכנית ההחלפה במלואה ולהוציא הזמנות רכש במהלך השנה, דבר שמשפיע באופן ממשי על יכולת מימוש תכנית ההחלפה.
להלן פירוט גורמים נוספים אשר השפיעו על מימוש תוכנית ההחלפה:
· הלוואה בהיקף של 50 מש"ח אשר נלקחה על ידי המשרד לבט"פ במעבר בין השנים 2015 ל-2016. עד שהתקציב התקבל בחזרה מסגרת התקציב עמדה על 50 מש"ח פחות. הגדלת אורך מחזור החיים של רכב צמוד על פי החלטת ממשלה מ-4 שנים ל-5 שנים שהתקבלה בשנת 2013 גרמה לשיבוש חלק מהתכנית.

משרד האוצר- אגף התקציבים ואגף החשב הכללי
מצב (סטאטוס):  א' – תוקן 

5.	החלק הארי של תקציב קרן הבלאי נמצא בבסיס התקציב, ובהתאם לכך אי-ביצוע של תכנית ההחלפה אינו נוגע להיעדר תקציב. בנוסף, בכדי לוודא שמימוש תכנית ההחלפה לא תיפגע הגדיל אגף התקציבים את ההרשאה להתחייב בתקנה הרלוונטית באופן שיאפשר למשטרת ישראל לממש את תכנית ההחלפה במלואה.

ליקוי

6.	בשנים 2015-2013 השתמשה המשטרה בעשרות מיליוני ש״ח מתקנת הוצאה המותנית בהכנסה ממכירת כלי רכב עבור רכש דלק שמתוקצב בתכנית אחרת, וזאת בניגוד להוראות חוק יסודות התקציב, התשמ״ה-1985.

מעקב-   משטרת ישראל 
מצב (סטאטוס):  ד- נדחה

6.	השימוש בעודפי הכנסות ממכירת כלי רכב (להלן: כ"ר) לרכישת דלק נעשה בהתאם לעמדת נציג האוצר בוועדת קרן הבלאי משנת 2014- "עודף בהכנסות ממכירת כ"ר הינו מקור תקציבי של משטרת ישראל היכול לתת מענה גם לפערי קיום אחרים וזאת בנוסף להקצאת המקורות להשבחת כ"ר למכירה".

ליקוי

7.	רכישת כלי רכב במשטרה ; המשטרה רכשה את כלי הרכב הפרטיים המשמשים אותה לצרכים מבצעיים בלא שהכינה לפני המכרזים שבאמצעותם רכשה כלי רכב אלה מסמך דרישה מבצעית המגדיר את הצרכים והדרישות מהם, כדי להבטיח את התאמתם לייעודם המבצעי. כמו כן, המפרטים במכרזים האמורים לא כללו את כל המאפיינים הייחודיים הדרושים למשטרה, ועקב כך לא היה אפשר לבחון על פי מפרטים אלה את התאמת כלי הרכב לייעודם המבצעי. על המשטרה ומינהל הרכב לציין במפרטים ובדרישות הטכניות של המכרזים שמפרסם המינהל את המאפיינים הייחודיים הדרושים לכלי הרכב הפרטיים המשמשים לפעילות מבצעית במשטרה. מוצע כי המשטרה ומינהל הרכב ישקלו לפרסם מכרז ייעודי לרכישת כלי רכב אלה.

מעקב-   משטרת ישראל 
מצב (סטאטוס):  א- תוקן

7.	כמודגש בסעיף קודם לעיל, המאפיינים של כלי הרכב המשטרתיים משולבים כיום במכרזי מנהל הרכב באופן שגרתי, כל מכרז נבדק להתאמתו על ידי נציג המשטרה בוועדה. בנוסף והיכן שיש צורך, עלויות הדלק והתחזוקה מחושבות עפ"י הנסיעה המשטרתית. דוח הביקורת נוגע  לרכש כלי רכב פרטיים למשימות מבצעיות, כאן המקום להדגיש:
א. נעשה שימוש מכוון הולך ופוחת בשימוש ברכב פרטי כרכב מבצעי תוך הרחבת השימוש ברכבי ה suv , הומרו עשרות תקני רכב במערך הסיור מרכב פרטי לרכב suv. בשנת 2018 במגזר הסיור הומרו 28 כ"ר מסוג 1600 לג'יפונים. הכוונה של משטרת ישראל הינה להמיר את כלל רכבי ה- 1600 לג'יפונים במגזר הסיור, הנושא יבחן בשנת 2019 בכפוף לאיתור מקורות תקציב.
ב. כלי הרכב של  משטרת התנועה הפועל בכבישים הבין עירוניים שודרגו לאחר עמ"ט מלא לכלי רכב מתקדמים מדגם סקודה סופרב 1.8 ליטר טורבו.  "קרן הבלאי" לרכבי הסיור והתנועה הבינעירוני קוצרה מ-4 שנים ל- 3 שנים במטרה להעלות את מבצעיות וכשירות הצי ולהוזיל עלויות תחזוקה.



ליקוי

8.	במכרזים שבהם הכריז מינהל הרכב על כמה דגמים זוכים, רכשה המשטרה מאות כלי רכב מדגם אחד מבין הדגמים הזוכים, בלא שקיימה הליך סדור ושקוף לבחירת הדגם שיירכש. לגבי רכש של כלי רכב פרטיים מבין כמה דגמים שזכו במכרז מרכזי, על המשטרה להקפיד לבצע לפני רכש כזה עבודת מטה מתועדת, שבמסגרתה תגובש דרישה מבצעית מעודכנת לגבי הייעוד המבצעי של כלי הרכב. כמו כן, ראוי שהמשטרה תבחר את הספק ממנו תרכוש את כלי הרכב באמצעות צוות מקצועי, וכי הליך הבחירה יהיה סדור, שקוף ותקין.

מעקב-   משטרת ישראל 
מצב (סטאטוס):  א' – תוקן 

8.	משטרת ישראל יישמה את תיקון הליקוי במלואו. משטרת ישראל החלה לפעול למול מנהל הרכב באופן סדור כך שלפני כל מכרז לרכב מתקיים הליך מחשב בו נבדק הצורך של הרכב והתאמתו לשרות בארגון למול הדמ"צ דבר אשר מאפשר שקיפות ומניעה של רכש מדגם אחד ומספק אחד בלא האישורים הנדרשים לכך. המשטרה הקימה במסגרת סידור גופי המטה (סיגמא), באגף התכנון "מחלקה ייעודית "אשר מסנכרנת, מאשרת את פרטי דיגום הרכב בתוך משולש בניין הכוח: אגף התכנון, האגף המקצועי (המשתמש) ומחלקת התחבורה כגורם המבצע .כמו כן דואגת המחלקה לתקציב הנדרש לדיגום ואף קובעת סדרי עדיפות לייצור במקרה של פער תקציבי. 
א. אל מול מנהל הרכב המשטרתי פועל ר' מדור הנדסה של מחלקת התחבורה, מדובר במדור חדש המונה ר' מדור ו-6 מהנדסים (הנמצאים בהליכי גיוס למשטרה), ר' מדור הנדסה החליף תחת כתב מינוי את ר' מדור ניהול צי הרכב כחבר קבוע בוועדת הרכב המשטרתי, זאת מתוך הבנת הצורך לתת דגש למרכיבים הטכנו מבצעים של הרכב,  בהליך המכרז ובהליך קביעת הזוכים. מדור זה הוקם כתובנה מרכזית מדו"ח המבקר, לחשיבות המרכיבים הטכניים בדמ"צ על הליך מכרזי הרכב, הפיכת השיח מניהולי למקצועי/ הנדסי. 
ב. יישום הלקחים הנ"ל והתובנות הנ"ל חוברים יחד  והופכים למפרט ייעודי אשר מוגש למנהל הרכב לצורך הכנת המכרז. כנגזרת מהנ"ל הרי שגובשה תובנה עם מנהל הרכב הממשלתי האחראי על פרסום מכרזי הרכב לצרכי משטרת ישראל, לעבור למכרז ייעודי וייחודי לצרכי משטרת ישראל כתוצר של מסמך דרישה מבצעית (להלן: דמ"צ), בכל המקרים  שעוסקים ברכב מבצעי/משימתי, משיטת מכרז בו נרכש רכב ואח"כ נבדקת התאמתו לדמ"צ.

ליקוי

9.	עד אפריל 2016 רכשה המשטרה כלי רכב שלא יוצרו לשימוש משטרתי, וזאת בלא שנבחנה האפשרות לרכישת כלי רכב המותאמים לשימוש כאמור. על המשטרה לסיים את הבדיקות הנחוצות ולגבש עמדה בעניין ההתאמה של כלי רכב שמיוצרים מלכתחילה לשימוש משטרתי לצרכיה המבצעיים. עליה להגיש את מסקנותיה והמלצותיה לצוות ההיגוי לקבלת החלטתו בעניין.


מעקב-   משטרת ישראל 
מצב (סטאטוס):  ג – לא תוקן

9.	במסגרת תוכניות המגדלור (תוכנית העבודה של משטרת ישראל) אושר רכש של 2 סוגי רכבי משטרה המיוצרים מלכתחילה לשימוש משטרתי. כלי הרכב הינם בייעודים מבצעיים ובחודשים הקרובים עתידים להיות מיובאים לארץ. יש לציין כי העלות של כלי רכב אלו הינה גבוהה משמעותית מכלי הרכב בהם משטרת ישראל מבצעת שימוש שוטף. מבדיקות ודיונים שבוצעו מול רשויות המיסים, הובהר כי לא יינתן פטור ממס לייבוא כלי הרכב. במסגרת הקיצוץ התקציבי שחל על משטרת ישראל, ירדו מהפרק תוכניות רבות. נושא זה לא תועדף ולכן בשלב הנוכחי העבודה בנושא הוקפאה.  



ליקוי

10.	שימוש המשטרה בכלי רכב צמודים ; המשטרה הצמידה לקצינים ולשוטרים 433 כלי רכב; 300 מהם (כ-70%) יועדו בתקן לשמש את המשטרה לפעילות מבצעית, והיתר נועדו בתקן לפעילות מינהלית. הצמדת כלי רכב מבצעיים לקצינים ושוטרים מנוגדת להוראה ולפקודות המטה הארצי בנושא הצמדת כלי רכב לבעלי תפקידים, גורעת ממצבת כלי הרכב המבצעיים של יחידות המשטרה ועלולה לפגוע בכשירות המבצעית שלהן וביכולתן לבצע חלק ממשימותיהן. על המשטרה לפעול לאלתר להסדרת הצמדות כלי רכב לשוטרים על פי התקן המאושר ובהתאם לאישור השר לביטחון הפנים.

מעקב-   משטרת ישראל 
מצב (סטאטוס):  ב' – בתהליך תיקון

10.	הצמדות כלי רכב הוסדרו באופן הבא:  נערכה עמ"ט שעיקרה אבחנה בין סוגי הצמדות על פי סיבה (כוננות, זמינות, יעילות). העבודה בשלבי אישורים אחרונים. נכתב נוהל על ידי מדור פקודות שמטרתו הסדרה זמנית של הצמדות כלי רכב עד ליישום תכנית רכב לכל רפ"ק. מוסד מנגנון דיווח על-פיו מנ"ט מעבירה דו"ח חודשי למחלקת שכר בחשבות משטרת ישראל, המרכזת את השימוש בכלי רכב. החשבות מבצעת חיוב בשכר עפ"י הנוהל. הנושא בהמתנה ליישום פרויקט רכב לכל רפ"ק אשר ייתן פתרון לכל הצמדות כלי הרכב במשטרת ישראל, וייתן מענה לבעלי תפקידים חיוניים לנוכחות באירועים שונים לכל אורך היממה ובשעות, בימים, ולמקומות להם לא קיימת תחבורה ציבורית זמינה.

ליקוי

11.	זקיפת שווי השימוש בכלי רכב ; המשטרה אינה מבצעת בקרה לגבי השימוש שעושים שוטרים בכלי רכב שאינם צמודים, לצורך זקיפת שווי השימוש ברכב כהטבה לצורך מס. על המשטרה גם להקפיד לזקוף לשכר השוטרים את שווי השימוש בכלי רכב שהועמדו לרשותם או שהיו ברשותם לחניית לילה שלא באופן חד-פעמי, זאת על פי דיני המס.

מעקב-   משטרת ישראל 
מצב (סטאטוס):  ב' – בתהליך תיקון

11. 	לאור  הערת הביקורת בסוגיית זקיפת כלי הרכב, נערכה עמ"ט אשר מטרתה הייתה למפות את רכבי הכוננות של משטרת ישראל ולהגדרתם כרכבי בטחון. במקביל פותחה מערכת לרישום נסיעות השוטרים מעבר לשעות הפעילות, ברכבי האיגום, שאינם רכבי כוננות, אותן נסיעות תחויבנה בזקיפת מס על פי תקנות רשות המיסים. זקיפת השווי בגין נסיעות אלו, תחל משכר ינואר 2019, עם קליטת נתוני הנסיעות. לאחר עבודת מטה מאומצת הוקם מנגנון אוטומטי העוקב אחר השימוש ברכבי איגום. מנגנון זה עבר בדיקות קבלה קפדניות על מנת להציג את תמונת השימוש ברכב לצרכים פרטיים לאחר שעות הפעילות. עם השלמת הבדיקות יבוצע החיוב בגין נסיעות אלו החל בשכר ינואר 2019.



ליקוי

12.	מערכת לדיווח ומעקב, המשטרה לא קבעה פקודות או הוראות לגבי הקמת מערכת לדיווח ומעקב הכוללת מענה טלפוני שבה יתקבלו דיווחים על עבירות תעבורה שמבצעים נהגים בכלי רכב משטרתיים ועל ליקויים בתקינות כלי רכב אלה. על המשטרה לקבוע פקודות או נהלים בעניין הקמת מערכת זמינה לדיווח על עבירות תנועה הנעשות ברכבים משטרתיים, כדי לאפשר לאזרחים שעדים לביצוע עבירות כאלה לדווח על כך לגורמים הרלוונטיים במשטרה.




מעקב-   משטרת ישראל 
מצב (סטאטוס):  ד' – נדחה 

12.	על פי סעיף 65 ד (ז) משטרת ישראל מנויה ברשימת הגופים שהוראות סעיף 65ד לא יחולו עליהם, אלא יחלו עליהם פקודות או הוראות פנימיות שיקבעו באותם הגופים לאור האמור משטרת ישראל דוחה את הקביעה בדוח הביקורת  כי משטרת ישראל מחויבת בהחזקת מענה טלפוני ומערכת דיווח מכח הוראות הפקודה. כפי שקובע הסעיף האמור, משטרת ישראל קבעה מנגנון מטעמה- לעניין זה ראה נוהל 02.231.08 "הטיפול בעבירות תנועה כנגד הנוהגים ברכב שבשרות משטרת ישראל" המסביר את אופן הטיפול בתלונת אזרח כנגד נוהג ברכב משטרתי. מערכת "קופסה ירוקה" מייעלת את תהליך הבדיקה היות ומזהה את השוטר שנהג ברכב. קיימת חובת דיווח לאנשי משטרה על עבירות תנועה שביצעו.














	






[bookmark: bookmark796]ניהול ההון האנושי ברשות הארצית
לכבאות והצלה
הגופים המבוקרים: רשות הארצית לכבאות והצלה, המשרד לביטחון פנים, נציבות שירות המדינה, משרד האוצר - אגף הממונה על השכר ואגף החשב הכללי משרד עבודה ורווחה

מעקב מעודכן לחודש דצמבר 2018

[bookmark: bookmark798]ליקוי
1. הבטחת הכשירות המקצועית, הגופנית והבריאותית של לוחמי האש ; נמצאו ליקויים מהותיים בנוגע להבטחת הכשירות המקצועית, הגופנית והבריאותית של לוחמי האש שהיא אבן היסוד בפעילותה המבצעית של הרשות. למרות הצורך הממשי בכושר גופני גבוה במיוחד של לוחמי האש, לא קבעה הרשות הוראות ברורות ומחייבות בתחום הכושר הגופני, ואף לא הנהיגה חובה לבצע אימוני כושר גופני סדירים. כמו כן, לא מתקיים כל מעקב אחר כשירותם הגופנית של לוחמי המערך המבצעי, כך שלוחם האש הפועל בשטח יכול להמשיך לשרת בתפקידו במשך שנים רבות גם אם כשירותו הגופנית ירודה. על הרשות ובראשה הנציב לקבוע בהוראות מהי הכשירות הנדרשת מלוחמי האש ולגבש מדדים ברורים בכל תחום ידע, מיומנות או יכולת הנדרשים למילוי משימותיו. לאחר שיגובשו מדדים אלה, עליה להשתמש בהם להערכה תקופתית של כל לוחם אש. על הרשות מוטלת האחריות והחובה החוקית לדאוג לכך שהעובדים, ובייחוד אלו המשרתים במערך המבצעי, יהיו כשירים בכל עת לביצוע תפקידם - מהבחינה המקצועית, הגופנית והרפואית - ואינם מסכנים את עצמם או את זולתם בשל כשירות לקויה. לנוכח חשיבות הנושא וחומרת הליקויים שנמצאו בתחום הכשירות המבצעית של לוחמי האש - על השר לבט״פ ומשרדו, הממונה על רשות הכבאות, להתערב ולדאוג להסדרת הנושא בהקדם ולפעול ללא דיחוי תוך שיתוף פעולה עם רשות הכבאות לתיקון הליקויים.
[bookmark: bookmark800]
מעקב-   רשות ארצית לכבאות והצלה
מצב (סטאטוס): א' –  תוקן

1. הרשות הארצית לכבאות והצלה קבעה מדדים לכשירות גופנית. נקלט קצין רפואה ראשי/רופא ברשות הארצית לכבאות והצלה (להלן:  בכב"ה), זה מכבר.  
[bookmark: bookmark801]
ליקוי
1. לוחמי האש אינם מחויבים לעבור במהלך שירותם בדיקות רפואיות תקופתיות לבחינת כשירותם הרפואית או לבחינת השפעת העיסוק על בריאותם. זאת למרות המלצות של וועדות שהוקמו לנושא הכשירות הבריאותית של לוחמי האש, והסיכונים הבריאותיים הרבים שהם חשופים להם במהלך עבודתם; שום גורם בעל השכלה רפואית, בתוך מערך הכבאות או מחוצה לו, אינו מלווה את הרשות באופן שוטף בפעילותה הסדירה. משרד מבקר המדינה רואה בחיוב את ההתקדמות שחלה בנושא ומדגיש משעל רשות הכבאות וההצלה ונציבות שירות המדינה בשיתוף אגף הממונה על השכר במשרד האוצר לפעול לפתרון סוגיית הליווי הרפואי המקצועי השוטף של מערך הכבאות - באמצעות איוש תפקיד של קצין רפואה ראשי ברשות, או באמצעות שימוש במיקור חוץ או בשילוב של שניהם. נציבות שירות המדינה עדכנה בתשובתה מפברואר 2017 כי אישרה לרשות הכבאות ״לקלוט רופא מצה״ל בדרך של השאלה״. אגף הממונה על השכר במשרד האוצר מסר שאם תתקבל פנייה בנדון, אגף הממונה על השכר יעזור ככל הניתן לאייש את התקן החשוב בהקדם האפשרי.

[bookmark: bookmark802]מעקב-   רשות ארצית לכבאות והצלה 
מצב (סטאטוס): א' –  תוקן
	
1. במהלך 2018 הוחל בהטמעת מודל "מגיבים ראשונים", כחלק מתחום המניעה הראשונית. בתחילת אוקטובר 2018 נקלט בכב"ה בעל תפקיד בכיר/רע"ן חוסן נפשי, אשר הציג תכנית עבודה ותפיסת ההפעלה, והיא אושרה ע"י הנציב. עד עתה, כבר התערב רע"ן חוסן נפשי מול לוחמים שפעלו ונחשפו בשטח כחלק מתפיסת ההפעלה ובוצעו הרצאות לקורס לוחמי אש, בנושאי טראומה ודרכי התמודדות ואובדנות. כמו-כן, החל טיפול בפונים תוך שמירה אדוקה על חיסיון רפואי. מתקיים סבב פגישות עם כלל הלוחמים והמפקדים.

[bookmark: bookmark804]ליקוי
1.  גיל הפרישה של לוחמי האש ; לא מתקיימים הליכי פיקוח ובקרה שוטפים כדי לוודא שלוחמי האש עומדים, במשך כל שירותם, בדרישות הגופניות והרפואיות לביצוע התפקיד, זאת על אף המחקרים המלמדים על ירידה ככלל בתפקוד הגופני עם העלייה בגיל, ואף שהשירות בתפקיד זה הוא עד גיל 67. ליקוי זה מתעצם נוכח הערכת המשרד לבט״פ כי כ-20% מהמשרתים במערך המבצעי אינם יכולים להיות כשירים מבצעית בנסיבות אלו. על הרשות לקבוע הוראות ברורות בכל הנוגע לשמירה על הכשירות הגופנית, לקיים מבדקים שוטפים ולוודא כי לוחמי האש עומדים בדרישות הכושר הגופני הנדרש לביצוע תפקידם, ואינם מסכנים את עצמם או את חבריהם לצוות בשל כושר גופני לקוי. בדיון שקיימה ועדת המשנה של ועדת הפנים והגנת הסביבה לשירותי כבאות והצלה של הכנסת בנובמבר 2015 התחייב סגן הממונה על השכר במשרד האוצר לקיים פגישות בעניין זה עם הרשות, ארגון הכבאים המקצועיים בארץ ישראל (להלן - ארגון הכבאים) ונציבות שירות המדינה. אגף הממונה על השכר מסר בתשובתו כי ״מספר לא מבוטל של לוחמי אש מבוגרים מאוד או כאלה שאינם כשירים רפואית, סירבו לפרוש במסגרת תכנית הפרישה שהוצעה להם בשנת 2013. עובדה זו מבהירה כי העיוות הקיים... לא יוכל לבוא על פתרונו ללא התערבות המחוקק או הסדרת המנגנון באופן חד צדדי על ידי המדינה״. על הרשות, המשרד לבט״פ, נציבות שירות המדינה ומשרד האוצר לבחון לעומק וללא דיחוי את נושא הכשירות המבצעית של לוחמי האש הוותיקים ולנקוט את הפעולות הדרושות - אשר יעוגנו בהסכם או בחקיקה, ככל שיידרש - שיבטיחו ניצול מלוא פוטנציאל כוח האדם המבצעי של הרשות לשם מילוי צרכיה בשגרה ובחירום, ובד בבד יצמצמו ככל הניתן את הפגיעה במי שאינם יכולים להמשיך לשרת בתפקידם המבצעי בשל אי-עמידה ברמת הכשירות הנדרשת. יש לשקול כמה דרכים לצמצום צמצום הפגיעה, ובהן שיבוצם של מי שאינם כשירים עוד לשמש בתפקידם המבצעי בתפקידים אחרים התואמים את כשירותם, את כישוריהם ואת ניסיונם המקצועי, למשל בתפקידי הדרכה ומינהל, זאת בהתאם לצורכי מערך הכבאות; התאמת גיל הפרישה של לוחמי האש לדרישות הכשירות ויצירת מנגנון מובנה שיאפשר ללוחמי האש הכשירים להמשיך את שירותם בתפקיד זה עד לגיל הפרישה המרבי המקובל בשירות המדינה, בד בבד עם ביצוע מעקב הדוק אחר כשירותם.

מעקב-   רשות ארצית לכבאות והצלה 	
מצב (סטאטוס): ב' – בתהליך תיקון 

1. בימים אלו מתקיים מו"מ בנושא ההסכם הקיבוצי,   וליקוי זה הינו אחד הנושאים הנדונים, במהלך המו"מ.   
[bookmark: bookmark807]
ליקוי
1. על השר לבט״פ, שר העבודה, הרווחה והשירותים החברתיים ורשות הכבאות לפעול ללא דיחוי ובתיאום ביניהם להסדרת סוגיית הכשירות הרפואית של לוחמי האש והמעקב הבריאותי אחריהם, ובכלל זה לקבוע את סוג הבדיקות הנדרשות, את תדירותן ואת אופן ביצוען.


מעקב-   רשות ארצית לכבאות והצלה 
מצב (סטאטוס): א - תוקן 

1. ראה התייחסות הרשות לכבאות והצלה בסעיף 2 לעיל. 

[bookmark: bookmark809]ליקוי

1. על רשות הכבאות והמשרד לבט״פ לקיים בהקדם עבודת מטה לקביעת מנגנון מובנה לבחינת מידת כשירותם של העובדים בהתאם לתפקידם. בד בבד, על הרשות, המשרד לבט״פ, נציבות שירות המדינה ואגף הממונה על השכר במשרד האוצר לגבש במשותף מנגנון מקיף וסדור, שיעוגן בהסכם או בחקיקה ככל שיידרש, לטיפול בעניינם של עובדים שבמהלך שירותם לא יימצאו עוד כשירים לבצע את תפקידם - זמנית או באופן קבוע - מפאת מצבם הבריאותי או כושרם הגופני. משרד מבקר המדינה מעיר כי אם יוחלט על העברת עובדים שלא נמצאו כשירים לפעילות מבצעית לתפקידים אחרים - יש לתת את הדעת, בין היתר, על מאגר המשרות הפוטנציאליות בהתאם לצורכי המערך.

מעקב-   רשות ארצית לכבאות והצלה 
מצב (סטאטוס): ב' – בתהליך תיקון 

1. בימים אלו מתקיים מו"מ בנושא ההסכם הקיבוצי,  וליקוי זה הינו  אחד הנושאים הנדונים, במהלך המו"מ.   

[bookmark: bookmark811]ליקוי
1. העדר מיפוי שכר ברשות הכבאות ; עד כינון הרפורמה היה לכל איגוד, ולעתים אף לעובדים שונים בתוך אותו איגוד, חוקות שכר שונות שכללו את תנאי העסקתו של העובד שלפיהן חושב השכר. במהלך השנים עלה לא פעם הצורך במיפוי תנאי השירות והשכר במערך הכבאות (להלן - מיפוי שכר) - בגלל השונות הבלתי מפוקחת בחוקות השכר וחריגות השכר שהתגלו בביקורות שונות. למרות זאת - לא נערך מיפוי שכר מקיף ברשות עד מועד סיום הביקורת. בעקבות זה נוצרו כשלים מהותיים ובהם תשלום שכר בהיקף של מאות מיליוני ש״ח בשנה ללא תהליכי בקרה סדורים המבוססים על חוקות שכר ברורות ומדויקות. מדובר בליקוי יסודי שמשקף הליך מינהלי בלתי תקין. אגף הממונה על השכר היה ער, עוד לפני החתימה על הסכם הרפורמה, לחריגות השכר ולריבוי חוקות השכר במערך הכבאות, למרות זאת הוא לא עיגן בהסכם הרפורמה את נושא המיפוי ואת לוח הזמנים לביצועו ולחלופין - לא פעל לאחר הקמת הרשות להעברת הוראות ביצוע לחשכ״ל על חוקות השכר המאושרות במערך הכבאות וזאת כדי לאפשר לחשכ״ל או לגורם אחר לבצע את המיפוי. על אגף הממונה על השכר והחשכ״ל לפעול באופן נמרץ להסדרת קשרי העבודה ביניהם ולהגדיר את הגוף האחראי למיפוי השכר. על שר האוצר והשר לבט״פ להידרש לעניין אם יהיה בכך צורך, כדי שמיפוי השכר ייעשה בהקדם האפשרי.

מעקב-   רשות ארצית לכבאות והצלה 
מצב (סטאטוס): ב' – בתהליך תיקון 


1. הרשות הארצית לכבאות והצלה מדווחת  כי בימים אלו מבוצעת סריקה, של כל התיקים האישיים למערכת ה"מרכבה" לצורך השלמת מיפוי השכר. 

[bookmark: bookmark812]ליקוי
1. תהליך חילול השכר ברשות ; את תשלומי השכר של עובדי הרשות מאשר חשב המשרד לבט״פ, אך למרות זאת אין לו גישה למידע על מרכיבי השכר של כמחצית מעובדי הרשות. הסיבה לכך היא שתהליכי חילול השכר של כמחצית העובדים אינם מתבצעים כנהוג בגוף ממשלתי - אלא על ידי מערך מפוצל של חשבים מקומיים ונותני שירות חיצוניים שאינם כפופים לחשב המשרד לבט״פ ואף אינם מבוקרים על ידו. לפיכך מאשר חשב המשרד לבט״פ תשלומי שכר בסך 800 מיליון ש״ח בשנה, אף שאינו יודע מהם מרכיבי השכר שיוצרים את הזכאות לתשלום של כ-400 מיליון מסכום זה, ונבצר ממנו לקיים בקרה בעניינם. יוצא אפוא שחשב המשרד משמש ׳חותמת גומי' בתהליך האישור של כמחצית מתשלומי השכר ברשות הכבאות. במהלך השנים הועלו בדוחות שונים ליקויים וסיכונים בהליך חילול השכר ברשות ובהם: האפשרות שגורמים מחוץ לחשבות המשרד לבט״פ (להלן - גם חשבות המשרד או החשבות) יתנו הנחיות לביצוע עדכוני שכר ללא ידיעת גורמים בחשבות או ללא אישורם; חשיפת הרשות, משרד האוצר ומשרד הבט״פ לתביעות מצד עובדים בנושאי שכר וחוסר האפשרות לקיים בקרה על חלק ניכר מתשלומי השכר.למרות זאת לא ננקטו פעולות ממשיות לנטרול סיכונים אלו. על מנכ״ל המשרד לבט״פ, החשכ״ל ונציב רשות הכבאות לפעול באופן מידי ליישום החלטותיהם בנוגע להעברת האחריות המלאה לביצוע חילול השכר של כלל עובדי הרשות לחשבות המשרד, כמקובל בכל המערכת הציבורית, תוך הקפדה על כך שהשכר יחושב באופן מדויק בהתאם לחוקות השכר שיאושרו.

[bookmark: bookmark813]ליקוי
1. על הרשות לפעול לתשלום רכיבים ששולמו בחסר, או לא שולמו כלל, ולהפסיק את תשלום רכיבי השכר ששולמו שלא בהתאם להסכמים ולדין. על משרד האוצר לפעול לכך שתשלומי היתר יושבו בהתאם למנגנונים הקיימים להשבת תשלומי יתר.

מעקב-   רשות ארצית לכבאות והצלה 
מצב (סטאטוס): ב' – בתהליך תיקון 

7-8.	בימים אלו מבוצעת סריקת כלל התיקים האישיים, למערכת ה"מרכבה". עם סיום סריקת התיקים, וקבלת נתוני השכר בתיקים האישיים, יועבר הנושא 	לחשבות המשרד לבט"פ.   

[bookmark: bookmark814]ליקוי
1. במועד סיום הביקורת, ארבע שנים אחרי כינון הרשות, נתוני הנוכחות של עובדי רשות הכבאות עדיין נרשמים ומחושבים באמצעות שמונה מערכות שונות לחישוב נוכחות ששימשו את איגודי הערים לכבאות טרם הקמת הרשות, וחוקות העבודה הוזנו בהן באופן שונה. בקרות שנעשו על מערכות הנוכחות של הרשות העלו ליקויים מהותיים בחישוב הנוכחות וביניהם: ליקויים בשיטת העיבוד של הנוכחות ובבקרה על ביצוע שעות עבודה וחישוב התגמול; אי-התאמות בין חוקת הנוכחות של העובדים לדוחות הנוכחות ולתלושי השכר; חישובים ידניים שאינם עולים בקנה אחד עם הכללים; שעות נוספות המזכות בתוספות שונות ללא פיקוח על העבודה במסגרת שעות אלו ועוד. על החשכ״ל, רשות הכבאות, מנכ״ל המשרד לבט״פ וחשבות המשרד לפעול בהקדם ליישום פתרון שיאפשר מערכת נוכחות אחת שתבטיח חישוב אחיד של השכר - כמקובל בשירות המדינה. כמו כן עליהם לפעול להשלמת מיפוי חוקות השכר והנוכחות של העובדים ברשות ולדאוג להזנתן למערכת הנוכחות באופן מלא ומדויק.

מעקב-   רשות ארצית לכבאות והצלה 
	מצב (סטאטוס): ב' – בתהליך תיקון 

9.	מחלקת תקשוב ואגף מש"א בכב"ה, מבצעים פרויקט של איחוד מערכות הנוכחות. הפרויקט בשלבי ביצוע מתקדמים וצפוי להסתיים לכל המאוחר ברבעון הראשון 2019. בסיום הפרויקט, כלל עובדי הרשות, שמערכת הנוכחות שלהם אינה מנוהלת במרכב"ה, ינוהלו במערכת אחידה, של חברת סינריון ותאפשר ניהול ובקרה מרכזיים.
[bookmark: bookmark816]ליקוי
1. נמצא כי ברשות לא פועל גורם שמתכלל באופן שיטתי וסדור את עבודות המטה בנציבות הכבאות וההצלה, על אף שהצורך בכך עלה כבר עם 	הקמת הרשות וגם לאחריה. כפועל יוצא מכך ישנם נושאים שאין בהם 	אחידות ותיאום בין כלל זרועות הרשות למרות הצורך בכך. על המשרד לבט״פ לוודא כי כבר בזמן הקרוב תתקבל החלטה ברורה בנוגע לגורם שיקבל לידיו את האחריות לניהול עבודת המטה הכוללת ברשות.





מעקב-   רשות ארצית לכבאות והצלה 
מצב (סטאטוס): א' – תוקן 
[bookmark: bookmark817]
1. [bookmark: bookmark818]נציב כבאות והצלה הכריז, עם מינויו, בחודש 3/2017 על כמה עבודות מטה (עמ"ט) וביניהן, גם סוגיית המבנה האירגוני. נערכו סדנאות בראשות הנציב, ובהשתתפות סגל הפיקוד הבכיר, פורום מפקדים מורחב ונציגות ועד העובדים, לטיפול בסוגית המבנה האירגוני. בסיום העמ"ט, הוצע מבנה ארגוני חדש למטה הנציבות, למחוזות ולתחנות. העבודה הוצגה ואושרה ע"י השר לבט"פ וכ"כ אושרה ע"י, נש"מ. יישום ומימוש המבנה, מותנה בהקצאת תקנים, תקציבים, סדרי עדיפויות והחלטת הנציב.    נציב כבאות והצלה מינה, לאחרונה, את ראש אג"מ כב"ה לניהול עבודת המטה והטיל עליו ועל צוותו, את הביצוע השוטף. מתוכנן מינוי רמ"ט ולכשיתמנה, המשימה תועבר אליו.

ליקוי
1. מאז הקמת הרשות, במקרים של חוסר הסכמה בין העובדים ובין הרשות ננקטו על ידי ארגון הכבאים המקצועיים בארץ ישראל (להלן - ארגון הכבאים) עשרות צעדים ארגוניים שונים ושיבושי עבודה. כתוצאה מכך, בארבע השנים שחלפו מאז הקמתה של הרשות, חלו שיבושים בפעילותה לעתים תכופות, ולטענת גורמים ברשות הדבר פוגע בכשירותה המבצעית וביכולתה להעניק לציבור שירות ראוי, ועלול לגבות מחיר יקר בנפש וברכוש. על הרשות ובראשה הנציב לערוך בדק בית יסודי שבו ייבחנו המנגנונים והכלים שמשמשים היום להתמודדות עם המציאות הארגונית שתוארה בדוח והפעלתם, אם בכלל. כמו כן יש לבחון מנגנונים והסדרים חלופיים הנהוגים בעולם וכן הסדרים אחרים שנבחנו בשנים האחרונות בנוגע לשירותים חיוניים בישראל . כל זאת, כדי להבטיח את פעילותה התקינה של רשות הכבאות וההצלה למען תושבי המדינה, כמתחייב בחוק, בד בבד עם מתן מענה הולם לצורך לשמור על זכויותיהם של עובדי הרשות ולאפשר בירור ענייני של המחלוקות שיתגלעו בין פיקוד הרשות לעובדיה. על השר לבט״פ הממונה על הרשות, להתערב בסוגיה זו ולהביאה לידי פתרון.

מעקב-   המשרד לביטחון פנים 
מצב (סטאטוס): ב' – בתהליך תיקון

12.    	בחודש נובמבר 2018 הציג נציב כבאות והצלה לשר לביטחון הפנים את תרחיש הייחוס של כב"ה לשגרה ולמלחמה. השר אישר את תרחיש הייחוס העדכני כיעד להתעצמות ובימים אלו מתקיימת עבודת מטה מול משרד האוצר לאישור תכנית רב שנתית חדשה לחמש השנים הבאות.

מעקב-   רשות ארצית לכבאות והצלה 
מצב (סטאטוס): ב' – בתהליך תיקון 

12.		נציב כבאות והצלה מינה בחודשים האחרונים צוות, בראשות תת טפסר, אשר 			מקיים 	דיונים אינטנסיביים, בימים אלה ממש, מול ההסתדרות הכללית וארגון 			העובדים.  חלק מהסוגיות שבמחלוקת, אינן לפתחה של כב"ה מאחר ונדרשות 			הסכמות מול משרד האוצר. הסוגיות הללו תוסדרנה, במסגרת ההסכם הקיבוצי 			החדש, לכשייחתם. 

[bookmark: bookmark819]ליקוי
1. במסגרת הרפורמה בוצעו מהלכים שונים ובכלל זה הקמת תחנות כיבוי חדשות, גיוס מאות עובדים, גיבוש מבנה ארגוני והרחבת מטה הרשות. עם זאת, הרשות נאלצת להתמודד מפעם לפעם עם אירועים חריגים בעוצמתם ובהיקפם. דוגמה לכך היא גל השריפות שפקד את ישראל בנובמבר 2016 שבמהלכו מערך הכבאות ״נמתח עד קצה גבול היכולת״. כדי להבטיח את פעילותה התקינה והמקצועית ביותר של הרשות בעת אירועי שגרה וחירום בעתיד, וכן את התנהלותה בהתאם לסדרי מינהל תקין - על הרשות והמשרד לבט״פ לתקן את הליקויים שהוצגו בדוח ביקורת זה. לנוכח התארכות התקופה שבה הרשות מתנהלת ללא נציב כבאות והצלה קבוע, על השר לבט״פ לקדם לאלתר את מינויו של נציב קבוע. 


מעקב-   רשות ארצית לכבאות והצלה 
	מצב (סטאטוס): א' –  תוקן  

13.	הרשות הארצית לכבאות והצלה מדווחת כי מונה נציב כבאות והצלה  בחודש מרץ 2017. כמו כן מדווחת הרשות כי משרד האוצר והמשרד לבט"פ, סיכמו שבמהלך שנת 2018 תגובש תוכנית רב שנתית חדשה (תר"ש). מונה צוות משותף למשרדי האוצר, הבט"פ וכב"ה, אשר תפקידו כולל את בחינת הרכיבים המרכזיים, מתווה המשימות, ההתעצמות הרב שנתית, תוכנית התייעלות, בין היתר ברכש וכ"א ומתווה משאבים רב שנתי. בימים אלה, נמצא הצוות בשלבי בחינה וגיבוש של התר"ש.
























[bookmark: bookmark144]כשלים בגיבושה ובהפעלתה של התכנית
האסטרטגית לעידוד ההתיישבות ולחיזוקה
הגופים המבוקרים: משרד הבינוי והשיכון, משרד לפיתוח הנגב והגליל, רשות לפיתוח הנגב, רשות לפיתוח הגליל, משרד ראש הממשלה, מזכירות הממשלה ובחטיבה להתיישבות של ההסתדרות הציונית (להלן - החטיבה להתיישבות או החטיבה), משרד האוצר, לשכה המרכזית לסטטיסטיקה (להלן - למ״ס), משרד המשפטים.

מעקב מעודכן לחודש: דצמבר 2018

[bookmark: bookmark145]ליקוי
1. שיתוף אסור של מקורבים ובעלי עניין בגיבוש התכנית ויישומה - הוראות התקשי״ר בנושא ״נושאי משרות אמון אישיות בלשכת ראש הממשלה, השרים וסגני השרים״ מטילות מגבלות על עובדים במשרות אמון, וקובעות כי אין להעסיק יועצים בהתנדבות בלשכות הנבחרים למעט במקרים חריגים בלבד וזאת לאחר קבלת אישור של נציב שירות המדינה . תכליתן של הוראות אלו הן הפרדה בין הדרג הפוליטי לדרג המקצועי במשרד. עלה כי התקיימו דפוסי פעולה פסולים, בניגוד להוראות התקש״יר ולכללי מינהל תקינים, הנוגעים לביצוע שינויים בתחום התמיכות תוך התערבות של שתדלנים (לוביסטים) ובעלי עניין - נושאי משרות אמון ויועצים ללא שכר, אשר הובילו את העשייה. דפוסים אלה באו לידי ביטוי הן במידור הדרג המקצועי במשרד הבינוי בשלביו המהותיים של תהליך הגיבוש והיישום של התכנית האסטרטגית והן בהשתהות בהקמת מינהלת ההתיישבות ובהעמדת הצוות המקצועי כנדרש בהחלטת הממשלה. באופן זה הוטמעו עמדות ואינטרסים של אותם גורמים בנושאים שבליבת התכנית האסטרטגית ובסדרי חלוקת תקציביה. פעולות פסולות אלה הביאו לכך שמשרד הבינוי והחטיבה להתיישבות קבעו אמות מידה למתן הסיוע, כך שלא היה הבדל בין עמותות שפועלות ביישובים מוחלשים לבין אלה שפועלות ביישובים חזקים דוגמת שכונות במעמד כלכלי גבוה בתל אביב, ולהוצאה של עשרות מיליוני שקלים מקופת המדינה לשם תמיכה בעמותות שחלק מפעולותיהן אינן עולות בקנה אחד עם תכליתה של החלטת ממשלה 741. על פי הנתונים של משרד הבינוי והחטיבה להתיישבות, לפחות 56% מהגרעינים שזכו לסיוע במסגרת התכנית האסטרטגית היו עמותות בעלות זיקה דתית-אידאולוגית למפלגתו של השר אריאל. מן הראוי שהיועץ המשפטי לממשלה יבחן את עמידתן של שתי עמותות הפועלות בשכונות בתל אביב שהן בעלות מעמד חברתי-כלכלי גבוה, בתנאי הסף שנקבעו בהחלטת הממשלה ואת זכאותן לסיוע הממשלתי.  

1.	הביקורת עוסקת בהתנהלות השר לשעבר אורי אריאל ואנשי לשכתו, אשר פעלו תוך מידור גורמי המקצוע במשרד. אין מדובר בליקוי בעבודת גורמי המקצוע במשרד, שכן מדובר בפעולות שנעשו ללא ידיעתם. המשרד מתייחס לכל אחד מהקולות קוראים באופן נפרד כך שיבהיר את הפער הניכר בין ההליכים שקיים המשרד ובין ההליכים שקיימה החטיבה – הן בכל הקשור לגורמים שהיו מעורבים בהם (ובמשרד – צוות מקצועי בינמשרדי), והן בכל הקשור לאופן חלקות התקציב  (במשרד – 85% מהתקציב לטובת קבוצות התיישבות בפריפריה). כספי קול הקורא של המשרד הבינוי והשיכון לשנת 2014 הוקצו ברובם המכריע (כ – 85%) לאזורים בעלי מאפיינים סוציו כלכליים בינונים ונמוכים, באזורי הפריפריה הגאוגרפית חברתית במדינת ישראל, קרי – ביישובי פריפריה גאוגרפית ובשכונות שיקום ביישובי מרכז הארץ, בהתאם לכך, רק 15% מסך התקציבים הוקצו לטובת גרעינים הפועלים באזורים במעמד סוציו אקונומי בינוני וגבוה.  תוצאה ראויה זו הושגה בשל מתן העדפה ברורה שניתנה במסגרת קול קורא זה לאזורי הפריפריה החברתית והגיאוגרפית במדינת ישראל כמפורט להלן:
	א.	 באמות המידה לתקצוב ניתן דגש הן לחוסן החברתי כלכלי של הישוב (10%) 	והתרשמות כלכלית (10%). מטרת המדדים היתה לתת העדפה ליישובים /שכונות 	המאופיינות כפריפריה גיאוגרפית או חברתית. 
ב. 	ממצאי חלוקה התקציבית שהמשרד הקצה לגרעינים מעלה כי רק  כ – 15% 	(1,100 אלפי מתוך  7,390 אלפי ₪) מהיקף התקציבי אושר לגרעינים שמתגוררים 	במקומות שמוגדרים בעלי חוסן חברתי כלכלי בינוני גבוה.
ג. 	לטובת פרסום קול הקורא שהפעיל אגף שיקום שכונות במשרד הבינוי והשיכון 	הוקצו 8 מיליון ₪. יחד עם זאת, חולקו בסופו של דבר רק 7,390 אלפי ₪ ל-107 	גרעינים. הפרש התקציבי נוצר בעקבות תהליך בקרה מאוד מדוקדק שביצע 	האגף לגבי 11 גרעינים שהביא לפסילת ההצעות. גרעינים אלה למעשה עברו את 	תנאי הסף של קול הקורא על פי הניירת שהגישו, ואולם ביקור והתרשמות בשטח 	הביאו לפסילתם. 
בהתנהלות זו המשרד ממחיש כי  ביצע בקרה במטרה לוודא שנשמרת תכלית התכנית והכספים לא ישמשו לחיזוק גרעינים שאינם עונים בפועל על התנאים שנקבעו בהחלטת הממשלה ובקול הקורא. לגבי הגרעינים הנמצאים באזורים בינוני גבוה ע"פ נתוני למ"ס, יש להבהיר כי רוב המוחלט של גרעינים אלו קיבל את הנתח התקציבי הנמוך ביותר שתוקצב במסגרת קול הקורא (50 אלף ₪ לגרעין). סטאטוס תיקון ליקוי: החל משנת 2016 ועד כה המשרד לא תקצב פעילות חברתית בתחום הגרעינים המשימתיים. 

ליקוי

2. בגיבוש החלטה 741 ובסדרי קבלתה במליאת קבינט הדיור נפלו פגמים משמעותיים, ובהם ליקויים בחוות הדעת המשפטית של משרד הבינוי ונוכחות גורם חיצוני - מקורב פוליטי לשר אריאל בישיבת קבינט הדיור, אף על פי שהיה בעל עניין בה. הפגמים והכשלים שנפלו בסדרי גיבוש ההחלטה 741, דיון בה ופרסומה הם בגדר ״נורה אדומה״, וראוי שמשרדי הממשלה יהיו ערים לחובה לקבל החלטות ממשלה ללא מעורבות של נציגים בלתי מוסמכים, ובייחוד בעלי עניין, העשויים ליהנות באורח ישיר ואישי מההחלטות המתקבלות.

מעקב- משרד הבינוי והשיכון 
מצב (סטאטוס):   ד' – לא רלוונטי 

2. הביקורת עוסקת בהתנהלות השר לשעבר אורי אריאל ואנשי לשכתו, שפעלו תוך מידור גורמי המקצוע במשרד. אין מדובר בליקוי בעבודת גורמי המקצוע במשרד, שכן מדובר בפעולות שנעשו ללא ידיעתם.

[bookmark: bookmark147]ליקוי

3. כשלים ביישום התכנית האסטרטגית - מנכ״ל משרד הבינוי דאז, מנכ״לית המשרד לפיתוח הנגב והגליל דאז והמנכ״לית המכהנת השתהו ביישום החלטה 741 בכל הנוגע להקמת גופי הניהול של התכנית האסטרטגית - מינהלת ההתיישבות והצוות המקצועי. הם גם לא מינו את נציגיהם למינהלת ההתיישבות. השתהות זו איפשרה להזרים את תקציב משרד הבינוי לחטיבה להתיישבות, בלא בקרה של המינהלת המיועדת. כל ההקצאה התקציבית של משרד הבינוי בסך 50 מיליון ש״ח, שעל פי החלטת הממשלה יועדה לסיוע לקבוצות ההתיישבות באמצעות אגף שיקום שכונות באופן ישיר או דרך החטיבה להתיישבות - כל גוף לשם מילוי משימותיו שנקבעו בהחלטה - הועברה בסופו של דבר בשלמותה לחטיבה להתיישבות. בשנים 2015-2013 עסקו בעלי עניין ומקורבים פוליטיים של השר אורי אריאל בנושאים הנוגעים לתמיכה בעמותות - גרעיני התיישבות - ובארגוני הגג שלהם, ובכלל זה בגיבוש הצעת ההחלטה וביישומה. משרד הבינוי לא העסיק גורמים אלו בכל דרך שהיא ולא שילם עבור פעילותם.
הואיל והגורמים פעלו ישירות מול גורמי המקצוע במשרדי הממשלה ובחטיבה להתיישבות וחלקם אף תועדו במסמכים כנציגי השר, ייתכן שנוצר אגב כך מצג כלפי עובדי משרד הבינוי וגם כלפי עובדים במשרדי ממשלה אחרים שבהם הופיעו, כי הם פועלים מטעמו של השר כנציגיו וכיועציו. המקורבים הפוליטיים ובעלי העניין התערבו גם בתהליך השיפוט שנערך בחטיבה בעניין בקשות הסיוע של קבוצות ההתיישבות, ובכללן העמותות בעלות הקשר בעבר ובהווה ליועץ השר דאז, למקורבים פוליטיים ולבעלי עניין. אחדות מהעמותות האלה קיבלו סיוע על אף שלא עמדו בתנאי הסף שנקבעו בהחלטת הממשלה 741. לקבוצות התיישבות הפועלות ביישובים במעמד חברתי-כלכלי בינוני וגבוה הנמצאים במרכז הארץ הוקצה סיוע של כ-29 מיליון ש״ח (כ-46% מכלל התקציב עבור הסיוע לקבוצות התיישבות), סיוע שהוא בהיקף הגבוה ביותר הן בקנה המידה האזורי והן בקנה מידה ארצי. מתוך סכום זה, כ - 11 מיליון ש״ח הוקצו לסיוע לקבוצות התיישבות הפועלות ביישובים בעלי מעמד חברתי-כלכלי גבוה. הסיוע הגבוה שהוקצה לקבוצות התיישבות הפועלות ביישובים מבוססים במרכז הארץ ומצויים במעמד חברתי-כלכלי בינוני וגבוה מצביע, כי תקציבים ממשלתיים בהיקף של עשרות מיליוני ש״ח לא חולקו בהלימה למטרה המרכזית של החלטה 741 - חיזוק ההתיישבות בפריפריה הגיאוגרפית והחברתית של המדינה.

מעקב- משרד הבינוי והשיכון 
מצב (סטאטוס):   א' - תוקן

3.	כאמור, הביקורת עוסקת בהתנהלות השר לשעבר אורי אריאל ואנשי לשכתו. השר דאז בירך וקבל את המלצת הביקורת בכל הנוגע לפגמים שנפלו בהתנהלות משרד הבינוי והשיכון. בראיה רחבה כל מסקנות הביקורת רלוונטיים לשיפור תהליכי עבודה, ומתוך כך נדרשת נקיטת אמצעים מעשיים מחייבים ליישום המלצות הביקורת, ועל כן הועברו הנחיות פרטניות המחייבות את כלל הגורמים הרלוונטיים למניעת ישנות הליקויים בעתיד כמפורט:
הועברה הנחיה לראש המטה בלשכת השר אורי אריאל  לאסור על עבודה בלשכה ללא שכר. בנוסף, ניתנה הנחיה לעדכן וליידע בישיבות בהם משתתפים ו/או נוכחים גורמים מחוץ למשרד.
הועברו הנחיות לעובדי לשכתו של השר אורי אריאל בדבר הצורך בשיתוף עובדי המשרד הרלוונטיים להם קשר לפעילות של המשרד. זאת ועוד, השר אורי אריאל עדכן כי , באגף פיתוח הכפר במשרד יש כבר תקן מאויש על ידי עובד שתחום עיסוקו נוגע אך ורק בענייני הטיפול בגרעינים.
הועברה הנחיה לעובדי לשכת השר אורי אריאל לשתף את הגורם המקצועי והיועצים המקצועיים במשרד בהכנה של החלטת ממשלה על מנת שהאחרונים יסייעו בכתיבה נכונה של המדיניות אותה המשרד ירצה לקדם ולאשר בהחלטת הממשלה.
בנוסף, המשרד יפעל בהתאם להחלטת הממשלה מס׳ 1998 מיום 9.10.2016, בעניין ״אצילת סמכויות הממשלה בתחום הסדרת מערכת היחסים בין ממשלת ישראל לבין החטיבה להתיישבות״. החלטה זו, נועדה לסייע ביישום מדיניות הממשלה לקידום ההתיישבות ולהסדיר קיומם של מנגנוני פיקוח ובקרה ממשלתיים אפקטיביים. בעקבות ממצאי דוח הביקורת בסוגיית התנהלות יועץ השר אורי אריאל הועברה הנחיה ליועצים בלשכה לפעול בהתאם להוראות התקשי״ר באופן דקדקני ומחמיר בסוגיות בהם נדרשת התייחסותם.















הפעלת חדרי ניתוח בבתי חולים כלליים

הגופים המבוקרים:  משרד הבריאות, שירותי בריאות כללית, מרכז הרפואי וולפסון בחולון, מרכז הרפואי לגליל בנהריה, ובמרכז הרפואי בילינסון בפתח תקווה 

ליקוי

1.	משרד הבריאות כמאסדר - אף שהמשרד גיבש נהלים עבור חדרי הניתוח, הוא לא קבע תורה סדורה וכוללת שתשמש מסגרת שעל פיה ינהלו בתי החולים את מערך חדרי הניתוח ולפיה הם יקבעו נוהלי עבודה פנימיים ומפורטים המתאימים לצורכיהם. את תורת ההפעלה יש לקבוע על סמך תכנית אסטרטגית המשקפת את תפיסתו של משרד הבריאות ואת תפיסת ההפעלה של בתי החולים. בהיעדר תורת הפעלה כאמור, בעניינים רבים כל בית חולים נוהג על פי ראות עיניו. אף שפעילות חדרי הניתוח דורשת בקרה ניהולית ופיקוח על מנת להשיג את התפוקה המרבית בהם, למשרד אין מידע מלא ואמין ובנושאים רבים הוא אינו מודד תפוקות. כך שהמשרד אינו ממלא כראוי את תפקידו כרגולטור - הגורם המאסדר והמפקח (להלן - מאסדר).
	על משרד הבריאות לגבש תורת הפעלה סדורה וכוללת שתשמש מסגרת בסיסית שעל פיה ינהלו כלל בתי החולים את מערך חדרי הניתוח; מסגרת זו תמסד את תהליכי העבודה הראשיים, ובכלל זה את התהליכים המתבצעים לפני הניתוח ולאחריו, ותקבע כללים מחייבים, למשל בנוגע לזמני המתנה לניתוחים שונים, ופרקי זמן מקסימליים לביצוע פעולות שונות, ועל בסיסה יקבעו בתי החולים נוהלי עבודה פנימיים, מפורטים. 
	

מעקב – משרד הבריאות
מצב (סטאטוס): ב – בתהליך תיקון

1-8,10,12,15	
	חדרי הניתוח הינם מקור ההכנסה המשמעותי ביותר לבתי החולים ומשאב לאומי מהחשובים במערכת הבריאות. לשם שיפור מדיניות ותהליכי העבודה להפעלת חדרי הניתוח נקבע כי יש לקבוע תורת הפעלה המשקפת את 	נהלי משרד הבריאות כפי שיקבעו. כדי ליישם את מסקנות מבקר המדינה ולשפר את נצילות השימוש בתשתיות חדרי הניתוח התכנסה ועדה רב  מקצועית 	במשרד הבריאות ובחנה את תהליך העבודה. התהליך כולל: מיפוי תהליכי עבודה לתפעול חדרי ניתוח בעולם – מבוסס על ספרות מקצועית ודיון עם מובילי דעה במדינות שונות בעולם. מיפוי המצב הקיים בבתי החולים בישראל: תתבצע עבודת מטה לניתוח הסיבות לבזבוז תשתיות חדרי הניתוח והחסמים לניצולם היעיל, בדגש על ניצולת ותפוקות (כללית, מדינה, ציבוריים). בהתאם למיפוי תכתב תורת ההפעלה של חדרי הניתוח במדינת ישראל ויקבעו הסטנדרטים להפעלה. 
	המיפוי יכלול:
	א.	תרשים זרימת המטופלים -  זיהוי חסמים וצווארי בקבוק:
	-	קדם ניתוח -משלב זימון חולה לניתוח, הערכה קדם ניתוחית, סגירת הפניה 	לניתוח.
	-	חדר ניתוח- כניסה , ניתוח, יציאה.
	-	התאוששות 
	-	מעבר למחלקה- משך אשפוז, שחרור חולים.
	-	הפעלת חדר הניתוח בשעות הבוקר הערב וסופי שבוע.
	-	הפעלת חדרי ניתוח בחירום.
	-	ניתוחים אלקטיביים במסגרת אשפוז יום.
	-	שילוב טכנולוגיות מתקדמות בחדר ניתוח.

	ב.	תשתיות חדר ניתוח:
	-	כח אדם- בחינה מחדש של תקנון  כלל כוח אדם בחדר ניתוח.
	-	תשתית חדרי ניתוח- הערכה אסטרטגית של הצרכים העתידיים בחדרי ניתוח לפי 	פילוח דמוגרפי וגאוגרפי.
	-	לוגיסטיקה: מספר וסוגי חדרי ניתוח; מכשור- אספקה סטרילית (שימוש חוזר), 	הדמיה, ציוד ייחודי.
	-	מחשוב: בקרה; חישוב תפוקות וניצולת.
	
	ג.	התייחסות לכשלים הפוטנציאלים שעליהם הצביע דו"ח הביקורת:
-	התייחסות לאירועים בלתי צפויים\ מקרי חרום
-	זמני העבודה בחדר ניתוח- התאמת שעות העבודה בין רופאים לאחיות
-	פעילות בשעות אחה"צ וסופי שבוע
-	מדיניות תיעוד ומדידה של ביטולים \ דחיות של ניתוחים
-	תקני עמדות התאוששות
-	תורים לניתוחים – ניהול ומדידה
-	תקני כוח אדם בחדר ניתוח – סיעוד, מרדימים, כ"א אדם תומך 

	בסיום עבודת הועדה ועל בסיס מסקנות אלה, הוקצה תקציב ופורסם מכרז לשם  ביצוע מיפוי התשתיות הלאומיות בחדרי הניתוח ותהליכי העבודה. המכרז פורסם בימים אלה. 
על בסיס מסקנות שיגובשו לאחר המיפוי, תכונס ועדה מקצועית שתפעל לניתוח הממצאים ויישום המלצות ברמה הלאומית- סטנדרטים לתפעול חדרי ניתוח, הטמעתם בכלל בתי החולים במדינת ישראל. 
	
ליקוי

2.	הביקורת העלתה כי המשרד והכללית לא הגדירו את תפקידו של מנהל חדרי הניתוח ואת הגורם האחראי להם וממילא לא קיימת תקינה לתפקיד זה ולכן כל בית חולים מתנהל בהתאם ליכולותיו. על משרד הבריאות והכללית, בשיתוף משרד האוצר, הר"י ונש"ם, לבחון קביעת תקן מחייב לתפקיד זה; וזאת כדי להבטיח שהמערך יתנהל ביעילות שתביא גם לחיסכון בעלויות, בכך גם יושג קיצור של התורים לניתוחים וישתפר השירות לציבור".

מעקב – משרד הבריאות
מצב (סטאטוס): ב – בתהליך תיקון 

2. 	ראה מעקב 1.	

ליקוי

3.	אגף תקצוב, תמחור ותכנון במשרד הבריאות והנהלת המשרד הגדירו באוקטובר 2013 את החשיבות והצורך באיסוף נתונים ובהקפדה על ניצול חדרי הניתוח, אולם המערכת הממוחשבת שהמשרד הקצה לבתי החולים הממשלתיים, ושהוא עצמו משתמש בה לצורך הערכת הניצולת של השימוש בחדרי הניתוח, היא כלי שאין בכוחו לתת תמונת מצב אמינה על מיצוי משאב חדרי הניתוח. 
	על המשרד ובתי החולים למסד תהליך שיטתי ומובנה באמצעות מערכת ממוחשבת ייעודית שתלווה את שרשרת ההפעלה של חדרי הניתוח, לרבות ניהול התורים לניתוחים. כמו כן, על הנהלות בתי החולים הממשלתיים ושל הכללית לבצע עבודה מטה ובמסגרתה לנתח את הסיבות לבזבוז של תשתיות חדרי הניתוח ואת החסמים לניצולם היעיל בדגש על ניצולת של חדרי הניתוח.


מעקב – משרד הבריאות
מצב (סטאטוס): ב- בתהליך תיקון

3. 	 ראה מעקב 1.	

ליקוי

4.	מיצוי בחסר וכשלים בהפעלת חדרי ניתוח - בבתי החולים הממשלתיים (וולפסון ונהריה), ושל הכללית (בילינסון) - נמצא שאין הקצאה יעילה ואופטימלית של חדרי הניתוח, שיבוץ ניתוחים וביצועם כמתוכנן, תוך התחשבות במקרים בלתי מתוכננים, ניתוחים דחופים, ביטולים ושינויים. המשרד לא קבע תקן לאירועים בלתי צפויים ולא דרש זאת מבתי החולים; הקצאת חדרי ניתוח למחלקות אינה מתבצעת באופן המיטבי; המחלקות עצמן ממלאות את ההקצאה שניתנה להן בחסר, וחלקן אף אינן מנצלות ביעילות את הזמן שהוקצה להן לניתוחים. בבתי החולים שנבדקו אין מערכת ממוחשבת התומכת בכל שלב בתהליך; וולפסון ונהריה אף אינם מבצעים מדידה וניטור מלא של ניצולת חדרי הניתוח.

מעקב – משרד הבריאות
מצב (סטאטוס):  ב- בתהליך תיקון

4.	ראה מעקב 1.

ליקוי

5.	בבתי החולים בילינסון, וולפסון ונהריה נמצאו תהליכי עבודה בלתי תקינים. אף שבבתי החולים האמורים יום הניתוחים אמור להתחיל ב-7:30, בפועל הוא מתחיל באיחור של יותר מ-40 דקות, וזאת כדבר שבשגרה. זמן המעבר בין הניתוחים (פרק זמן בין סיום ניתוח אחד ובין כניסתו של המנותח שלאחריו) בכמעט מחצית מהניתוחים במהלך היום, עמד על כ-40 דקות ויותר, פי שניים מהזמן הנדרש על פי הנחיות המשרד והכללית. בוולפסון זמן המעבר בין ניתוחים במחלקה מסוימת בשעות הבוקר הוא 17 דקות בממוצע, ואילו בשעות אחר הצהריים, שבהן צוות חדר הניתוח משתכר לפי פעולות (ססיות), (ססיות- בשעות אחר הצהריים מפעילים בתי החולים הממשלתיים חלק מחדרי הניתוח באמצעות תאגיד הבריאות שלידם (ססיות); בתי החולים של הכללית מפעילים חדרי ניתוח באמצעות פרויקט "קיצור תורים". )  זמן המעבר הוא פחות מחמש דקות בממוצע. אף שיום הניתוחים אמור להסתיים ב-15:00, בכמעט מחצית מהניתוחים האחרונים המתבצעים במשמרת הבוקר בבילינסון ובמרביתם בוולפסון סיימו צוותי הניתוח עוד לפני השעה 14:00. בנהריה אין דוחות אמינים שמהם ניתן להפיק מידע זה. פערים אלה אינם עולים בקנה אחד עם הנחיות משרד הבריאות והכללית לשעות הפעלת חדרי ניתוח, והם מעידים על בזבוז המשאבים הקריטיים של בית החולים, על פגיעה בשירות שמקבל הציבור, הבאים לידי ביטוי בהתארכות זמן ההמתנה של הציבור לניתוחים. 
	
מעקב – משרד הבריאות
מצב (סטאטוס): ב- בתהליך תיקון

5.	ראה מעקב 1.

ליקוי

6.	פעילות חדרי הניתוח בשעות אחר הצהריים: בתי החולים הממשלתיים ושל הכללית מפעילים מעט חדרי ניתוח לאחר השעה 15:00, במשך חמישה ימים בשבוע ולפיכך חדרי הניתוח פועלים באופן מלא רק בשליש משעות היממה. עקב כך בתי החולים אינם מנצלים ביעילות תשתיות טכנולוגיות יקרות - חדרי ניתוח וציוד רפואי. הדבר גם גורם להארכת תורים לניתוחים. כמות הפעולות המבוצעות תלויה במידה רבה בתקציבים של תאגידי בתי החולים או בסכום שמקצה הכללית לפרויקט קיצור תורים. למשרד ולכללית מידע חלקי בדבר ניצולת חדרי הניתוח בשעות אחר הצהריים.




מעקב – משרד הבריאות
מצב (סטאטוס):  ב - בתהליך תיקון

6.	ראה מעקב 1.

ליקוי

7.	ביטולים ודחיות של ניתוחים פוגעים בחולה ובמשפחתו, מאריכים ימי אשפוז, מאפשרים שינויים לא ראויים בסדרי העדיפויות הרפואיים לניתוחים ועלולים להביא במקרים מסוימים להחמרה במצבם הרפואי של המטופלים; בוולפסון ובנהריה לא מתעדים דחיות ניתוחים וביטולם, לא ממפים את הנתונים על היקפם, ולא מנתחים את הסיבות לכך בשום שלב. בשנת 2015 מסר משרד הבריאות למשרד מבקר המדינה כי יגדיר מדד ייעודי למדידת שיעור הביטולים והדחיות של ניתוחים ויפעל להעלאת המודעות לנושא, אולם באוגוסט 2016 הוא עדיין לא עשה זאת חרף ביקורת קודמת בנושא. (מבקר המדינה, דוח שנתי 65ג (2015), הפרק "השמירה על זכויות החולה המאושפז ועל כבודו", עמ' 503). כל בית חולים פועל כראות עיניו, ואף שהמשרד משמש כמאסדר של בתי החולים אין בידיו מידע על היקף התופעה. גם לכללית אין מדד לביטולי ניתוחים.
	על המשרד לבנות מנגנון שיאפשר לעדכן במערכת הממוחשבת את הסיבות וההנמקות לביטול ניתוחים. כמו כן, על המשרד והכללית להגדיר בהקדם מדד ייעודי לנושא דחייתם וביטולם של ניתוחים, לצמצם את היקף התופעה ולהציע דרכים להתמודד עמה.

מעקב – משרד הבריאות
מצב (סטאטוס): ב – בתהליך תיקון

7.	 ראה מעקב 1.	

ליקוי

8.	יחידת ההתאוששות נועדה לקלוט חולים לאחר ניתוחים אשר בוצעו בהרדמה כללית או אזורית. מטרת השהות בהתאוששות היא לאפשר חזרה לתפקוד מלא ולמנוע סיבוכי הרדמה. בחלק מבתי החולים, הליקויים בהפעלת יחידת ההתאוששות גורמים להיווצרות "צוואר בקבוק". לפי הסטנדרט העולמי (האמריקני והאירופאי) מספר עמדות ההתאוששות צריך להיות ביחס של 1.5 עד 2 עמדות התאוששות לכל עמדת חדר ניתוח. יש בתי חולים ממשלתיים ושל הכללית שבהם יחס זה עומד על פחות מכך, והדבר גורם לעיכובים, שאורכם כמה דקות עד כשעה, בהעברת מטופלים מחדר הניתוח ליחידת ההתאוששות מפאת חוסר מקום. יש בתי חולים ממשלתיים ושל הכללית שבהם לא ניתן להעביר מטופל מעמדת ההתאוששות למחלקה במשך כמה שעות, והדבר לא מאפשר פינוי של עמדת ההתאוששות. בתי החולים אינם עוקבים אחר עיכובים אלה ואינם פועלים לקצר את משכם. 
	על משרד הבריאות למפות את כל בתי החולים שבהם מספר עמדות ההתאוששות הנדרש אינו עומד בסטנדרט הרצוי, לגבש ולבצע תכנית לסגירת הפערים. על הנהלות בתי החולים לעקוב אחר ההמתנות לעמדה ביחידת התאוששות ולעיכובים של פינוי מטופלים ממנה, ולייעל את אופן השימוש בחדרים.

מעקב – משרד הבריאות
מצב (סטאטוס): ב – בתהליך תיקון

8.	ראה מעקב 1.

ליקוי

9.	תורים ממושכים לניתוחים: המתנה ארוכה לניתוח עלולה להחמיר את הבעיה הבריאותית של המטופל ולפגוע באיכות חייו. פעמים רבות תור ארוך לניתוח הוא עילה לפנייה של מטופל למערכת הבריאות הפרטית. ניהול מושכל של תורי ההמתנה לניתוחים הוא משימה מורכבת, רבת שיקולים ורבת השפעה מהבחינה הכלכלית, שעמה מתמודדים ארגונים רבים שנדרשים לנהל תור כדי להקצות שירות ללקוחות. (א) המשרד לא קבע תורה סדורה ונהלים שעל פיהם ינהלו בתי החולים את תהליך קביעת התור לניתוח. (ב) אין אחידות בנתונים ובאופן שבתי החולים מדווחים על תחילת זמן ההמתנה לניתוח, למרות הנחיות המשרד והכללית בנושא. (ג) משרד הבריאות החל באיסוף נתונים על אורכי התורים בשנת 2013, אולם באוגוסט 2016, מועד סיום הביקורת, הוא עדיין לא פרסם בפומבי נתונים אמינים לציבור. הדבר גורם לפגיעה בשקיפות המידע המוצג לציבור ועלול לגרום לפגיעה באמון הציבור במערכת הרפואית ולמנוע את מיצוי המנגנון שעשוי להביא לשיפור תהליכי עבודה. (ד) משרד הבריאות לא ביצע בדיקה שיטתית לעדכון מחירי ניתוחים שונים, הוא לא ניתח את תופעת התורים הארוכים לעומת העלויות ולא בחן אם המחירים הם חסם לביצוע הפעולות בבתי החולים הציבוריים.

מעקב – משרד הבריאות
מצב (סטאטוס): ב – בתהליך תיקון

9.	מנהל הסיעוד  בחן את תפקוד הסיעוד בחדר ניתוח ולשם כך הוקמו מספר וועדות מייעצות בתחום חדר ניתוח: 
	בשנת 2017 התקיימה וועדה מייעצת לאחות ארצית ראשית בנושא: נהלי עבודה לאחיות חדר ניתוח- השתתפו 7 חברים בוועדה זו, ממס' בתי חולים שונים ברחבי הארץ. בשנה זו התרכזו בנושאים:
	-	הגדרת תוכן עיסוק אחות מסתובבת ואחות רחוצה-טיוטת חוזר יצאה לשטח 	להערות, וכעת מתגבש נוסח סופי.
	-	בידוד מגע למטופל נשא חיידק עמיד בחדר ניתוח
	-	השכבת חולה לניתוח
	-	שימוש בחסם עורקים בחדר ניתוח

	בשנת 2018 התקיימו וועדות מייעצות בנושא:
	-	הגדרת תפקיד ראש צוות בחדר ניתוח- השתתפו 14 חברים בוועדה זו, ממס' רב 	של בתי חולים שונים ברחבי הארץ.
	-	מוכנות מטופל לניתוח בחדר קבלה, קבלת מטופל והעברת מטופל ליחידת 	התאוששות- השתתפו 15 חברים בוועדה זו ממס' רב של בתי חולים שונים 	ברחבי הארץ.
	-	הגדרת תפקיד של כח עזר ו"בחור" בחדר ניתוח-השתתפו 11 חברים בוועדה זו, 	ממס' רב של בתי חולים שונים ברחבי הארץ.

	בשנת 2019 תהיה וועדה שתעסוק בנושא: הגדרת תפקיד אחות קבלה בחדר ניתוח.
	בוועדות מייעצות לאחות ראשית יושבות אחיות שהם מומחיות תוכן לנושא, בתפקידים בכירים. הוועדה מקבלת תדריך עבודה מובנה שעל פיו היא עובדת, בודקת את המצב הקיים ועל פי זה ממליצה על :
	שינוי בתכנים הנלמדים בקורס הגנרי, בקורסים על בסיסיים, האם קיים צורך להרחבת סמכויות לאחיות במדרגים השונים והמלצה להנחיה מקצועית בנושא שבו הוועדה נבחרה להוביל.
	כמן כן בתכנית עבודה ל- 2019  מתוכננת בקרה ארצית בחדרי ניתוח.

ליקוי

10.	התכנית לקיצור תורים של משרד הבריאות: משרדי הבריאות והאוצר ערים זה שנים לתופעת התורים הארוכים במערכת הציבורית. רק בסוף שנת 2015 סיכמו משרד הבריאות ומשרד האוצר לתקצב תכנית לקיצור תורים. בנובמבר 2016 משרדי הבריאות והאוצר עדיין לא גיבשו את מתווה התכנית. 
	המלצה - על משרדי הבריאות והאוצר לגבש לאלתר תכנית לאומית לקיצור תורי הניתוחים ולהפעילה בהקדם האפשרי.

מעקב – משרד הבריאות
מצב (סטאטוס):  ב – בתהליך תיקון

10.	ראה מעקב 1.




ליקוי

11.	תקינה ארכאית של כוח אדם רפואי וסיעודי: להפעלת חדרי הניתוח נדרש צוות רפואי וצוות עזר תומך וסיעודי - רופא מנתח (כירורג), רופא מרדים, שתי אחיות וסניטרים. תקְנון כוח האדם הרפואי והסיעודי, שחושב לפני שנים רבות, מבוסס על מספר עמדות האשפוז ועמדות הניתוח ברישיון של בית החולים, אולם אף שבשנים האחרונות חלו בתחום זה שינויים רבים - בכלל זה בהיבט הטכנולוגי - לא נבחן הנושא מחדש. למקצועות שאינם רפואיים, אלא מתחום המינהל והמשק (כגון כוחות עזר וסניטרים) - לא נקבע תקן כלל.
	על משרדי הבריאות, האוצר ונציבות שירות המדינה (להלן - נש"ם) בשיתוף האיגודים המקצועיים (איגוד המרדימים בהסתדרות הרפואית והסתדרות האחיות) לבחון מחדש את תקינת כוח האדם הרפואי והסיעודי, בהתאם לנתוני כוח האדם בכל מקצוע, באופן שהפעילות בחדרי הניתוח תהיה יעילה ומתאימה לצרכים העכשוויים.

מעקב – משרד הבריאות
מצב (סטאטוס): ג – לא תוקן 

11.	תקינת מקצועות מנהל ומשק: אין הסכם תקינה שמתוקצב על ידי משרד האוצר.  ככל שחסר מנגנון תקצוב בצד התקינה עמדת המשרד היא שיש לאפשר ליחידה גמישות בניתוב כוח אדם מקצועי על פי הצרכים תוך בחינת חיוניות, קריטיות ויעילות בהעמדת השירות הרפואי.

ליקוי

12.	מחסור ברופאים מרדימים: באוגוסט 2016 הועסקו בבתי החולים כ-800 מרדימים מומחים, מתמחים בהרדמה ורופאים תחומיים (רופאים שסיימו את תקופת ההתמחות אך עדיין לא קיבלו תעודת מומחה). להערכת יו"ר איגוד המרדימים חסרים בבתי החולים כ-150 מתמחים וכ-150 מומחים, ולהערכתו עד שנת 2030 המחסור יסתכם ב-1,000 מרדימים. המחסור גורם לפגיעה בבטיחות ההרדמה, בבטיחות המנותח וכן יוצר "צוואר בקבוק" המשליך לרעה על זמני ההמתנה לניתוחים.

מעקב – משרד הבריאות
מצב (סטאטוס): ב- בתהליך תיקון 

12.	ראה מעקב 1.

ליקוי

13.	מחסור באחיות חדר ניתוח: לפי נתוני משרד הבריאות משנת 2014, מאז שנת 2010, על אף שחלה עלייה קלה בשיעור אחיות חדר ניתוח ביחס למספר עמדות ניתוח, עדיין קיימת מצוקת אחיות חדרי ניתוח. מחסור זה מהווה גורם מעכב בביצוע ניתוחים, ומגביל בפתיחת חדרי ניתוח  ובשל כך גורם להתארכות ההמתנה לניתוחים.

מעקב – משרד הבריאות
מצב (סטאטוס): ב – בתהליך תיקון

13.	מנהל הסיעוד פועל להעלאת מספר האחיות בוגרות קורס חדר ניתוח על ידי:
           	א. ניתנה הנחה בשכ"ל. גובה הנחה שניתנה לומדים בקורס חדרי ניתוח בשנים 2017, 2018 היה 40% .
	ב. עלייה במספר האחיות בוגרות הכשרה על בסיסית בחדר ניתוח:
           	משנת 2011  ועד 2018 קיימת עלייה של 30% במספר האחיות בעלות הכשרה בחדר ניתוח. בשנת 2017  - 101 אחיות, 2018 – 91,  צפי בשנת 2019 – 167.
        	ג. עלייה במספר תכניות ההכשרה העל בסיסית בחדר ניתוח שייפתחו בארץ.
	בשנת 2019 מתוכננים ארבעה קורסים על בסיסיים ובנוסף עוד שתי תכניות ייעודיות עבור קופת חולים כללית ובית החולים שיבא.




ליקוי

14.	מחסור בסניטרים, בטכנאים מסייעים ובכוחות עזר: בבתי חולים רבים יש מחסור בצוות שמסייע לחדרי ניתוח ובכך גורם לעיכוב משמעותי בתחילת הניתוחים ובמהלך התקין של הניתוח.

מעקב – משרד הבריאות
מצב (סטאטוס): ג – לא תוקן

14. 	אין הסכם תקינה שמתוקצב על ידי משרד האוצר.  ככל שחסר מנגנון תקצוב בצד התקינה עמדת המשרד היא שיש לאפשר ליחידה גמישות בניתוב כוח אדם מקצועי לפי הצרכים תוך בחינת חיוניות , קריטיות ויעילות בהעמדת השירות הרפואי.

ליקוי

15.	תשתיות וציוד ישנים: בבתי חולים אחדים, הן ממשלתיים והן של הכללית, חדרי הניתוח מיושנים מאוד ולהם תשתיות שאינן עומדות בסטנדרטים העכשוויים והם אינם ממוגנים לעתות חירום כנדרש בתקנות ההתגוננות האזרחית (מפרטים לבניית מקלטים), התש"ן-1990.; המכשור בבתי חולים ממשלתיים אחדים כה מיושן עד שלעיתים הוא גורם להשבתת חדר ניתוח.
	למשרד הבריאות אין תכנית אב רב-שנתית לפיתוח חדרי ניתוח בכלל בתי החולים בארץ שלפיה תיבחן הבקשה של בתי חולים הממשלתיים ושל הכללית, לבינוי חדרי ניתוח חדשים. יתרה מזו, למשרד אין תכנית אסטרטגית בנוגע למספר חדרי הניתוח העתידיים הנדרשים ובנוגע לאפיוניהם על פי הצרכים השונים, למשל - הנתונים הדמוגרפיים של האוכלוסייה, שיעור התחלואה וסוגי הניתוחים, וכן אין לו צפי לגבי הפיזור הגאוגרפי הנדרש של חדרי הניתוח.
	המלצה - על משרדי הבריאות והאוצר לקיים עבודת מטה סדורה לגיבוש תכנית רב-שנתית להקמה ולחידוש של תשתיות והצטיידות של חדרי ניתוח - אם במסגרת כוללת לתכנית אב לקידום מערכת הבריאות ואם כמטלה לאומית ייעודית. עליהם גם לקבוע תכנית תקציב רב-שנתית אופרטיבית בדבר סדרי העדיפות להקצאת המשאבים.

מעקב – משרד הבריאות
מצב (סטאטוס): ב -  בתהליך תיקון 

ליקוי

1.	צורך באיגום משאבים בשל פיצול בין הגורמים המעניקים טיפולים : נמצאו נזקים חמורים הנגרמים מפיצול האחריות לאספקת שירותי התפתחות הילד בין גורמים רבים, כגון קופות החולים, בתי חולים, משרד הבריאות, משרד החינוך, הרשויות המקומיות, עמותות ומטפלים פרטיים. הנזקים הנגרמים עקב פיצול האחריות על אספקת שירותי התפתחות הילד מחייבים את משרדי הבריאות, החינוך והרווחה, את קופות החולים ואת יתר הגורמים המספקים שירותים לשקול לאגם את המשאבים המיועדים לטיפולים הפרה-רפואיים, מכוח חוק ביטוח בריאות, חוק חינוך מיוחד (חנ"ם) וחוק מעונות יום שיקומיים. איגום המשאבים יאפשר הקצאה יעילה ושוויונית של המשאבים וניצולם, שמירת הרצף הטיפולי והקלה של הנטל הבירוקרטי הכרוך בניסיון למצות את סלי הטיפולים.

מעקב- משרד הבריאות
מצב (סטאטוס):  א - תוקן

1. ביום 21.3.2017 פורסם חוזר סמנכ"ל לפיקוח על קופ"ח ושב"ן שמספרו 1/2017 בדבר "איסור הפסקת טיפולים בשל הסכמים עם נותני שירותים". חוזר זה בה להבהיר כי קופות החולים מחויבות לעקרון הרצף הטיפולי, ויש לאפשר למטופלים אשר החלו בטיפול במוסד מסוים להמשיך בו ללא הגבלה נוספת של מכסה מעבר לזו הקיימת מכוח החוק.

ליקוי

2.	אי-ניצול סל הטיפולים הרפואיים והפרה-רפואיים בידי ילדים הזקוקים להם- הקופות ומשרד הבריאות לא בחנו את היקף התופעה של אי-ניצול סל השירותים על פי חוק ביטוח בריאות ולא זיהו את החסמים למימוש הסל, והקופות אינן פועלות באופן פרו אקטיבי לניצולו. על קופות החולים ומשרד הבריאות לבחון באופן כולל, את היקף התופעה של אי-ניצול סל השירותים, בנושא טיפולים פרה-רפואיים, על ידי הילדים הזכאים להם; קיימת אפשרות שדווקא באשר לילדים להם בעיות התפתחות קלות יותר, הנטיה לוותר על הטיפולים, נוכח החסמים הקיימים, תהיה רבה יותר. עשויה להיות לכך השלכה הפוגעת בהתפתחותם. לכן על הקופות לפעול באופן פרו אקטיבי כדי לוודא כי מלוא הטיפולים הנחוצים והחיוניים להתפתחות הילדים, אכן יינתנו להם. על משרד הבריאות לפקח על הפעולות לבחינת החסמים ולהגדלת שיעור הניצול.





מעקב- משרד הבריאות
מצב (סטאטוס):  ב – בתהליך תיקון

2. משרד הבריאות ממשיך לעקוב אחרי ניצול הסל ומתן מענה לילדים הזקוקים לכך, לראייה מגמת העלייה החדה בכמות הטיפולים ובמספר הילדים המקבלים טיפול ממשיכה, וניתן לראות כי גם בשנים שלאחר שנת 2013 כמצוין לעיל המשיכה מגמת העלייה ועמדה על שיעור גידול של 42.5% במספר הילדים אשר קיבלו טיפול בין השנים 2014 ועד לשנת 2017, כאשר במגביל גדלה כמות הטיפולים בשיעור של 32% באותה תקופה. בנוסף, בימים אלו עתיד לפרסם משרד הבריאות מבחן תמיכה לקופות החולים בו ישנה דרישה של גידול בפעילות (מספר טיפולים ומספר מטופלים) מעבר לגידול האמור. צפי: עד מרץ 2019.

ליקוי

3.	זמני המתנה ממושכים לאבחונים ולטיפולים במכונים וביחידות ונזקיהם ; זמני ההמתנה לאבחון ולטיפול בתחום התפתחות הילד חורגים בהרבה מאלה שקבע משרד הבריאות - עד שלושה חודשים. לעתים זמני ההמתנה מתמשכים במידה בלתי סבירה - שנה ויותר. בניסיונו לקצר את זמני ההמתנה לטיפולים בתחום התפתחות הילד ולאפשר לילדים לממש את זכאותם, קבע משרד הבריאות בחוזר משנת 2010 בנושא מתן השירותים בתחום התפתחות הילד כי אם יתעכב האבחון או מתן הטיפול יותר משלושה חודשים, יהיה הילד זכאי להחזר בגין רכישת השירות באופן פרטי. בשנת 2013 ניתנו החזרים כספיים לכ-84,000 (6%) מהמטופלים. מגישה זו עולות כמה בעיות עקרוניות: עידוד של הרפואה הפרטית על חשבון המדיניות הלאומית המוצהרת של משרד הבריאות לעודד את הרפואה הציבורית; יצירת "רפואה לעשירים" - ילדים למשפחות ששפר עליהן גורלן הכלכלי יוכלו לקבל טיפולים שהם זקוקים להם במועד מוקדם, לעומת ילדים אחרים שלא יזכו לכך; פגיעה באיכות הטיפול, עקב היעדר קשר מקצועי רציף בין המטפלים הפרטיים למטפלים מטעם קופות החולים; המתנה של חודשים רבים להחזרים בגין הטיפולים הפרטיים, מאחר שמשרד הבריאות לא קבע כללים בנוגע למועד ההחזר; תעריפון הטיפולים נקבע לפני כ-20 שנה, והוא נע בין 120 ל-150 ש"ח לטיפול. ואולם בפועל עלות הטיפולים הפרטיים נעה בין 250 ל-350 ש"ח לטיפול. עקב כך ההחזר בגין התשלום לטיפול הפרטי הוא חלקי ביותר ואת הפער נאלצים ההורים להשלים.
	על משרד הבריאות לבחון מדי פעם בפעם את הרלוונטיות של תעריפון הטיפולים בתחום התפתחות הילד ולעדכנו וכן לקבוע לקופות החולים פרק זמן מירבי למתן החזרים עבור טיפולים אלו. הדבר יצמצם את הנטל הכלכלי המוטל על הורי הילדים. על המשרד בשיתוף קופות החולים, לקבוע מתכונת לקיום קשר מקצועי רציף בין המטפלים הפרטיים ובין יתר הגורמים המטפלים, וכן לקבוע גורם מתאם ומתכלל בקופת החולים שבה מבוטח הילד שיופקד על עניין זה. על המשרד גם לבחון את הבעיות העקרוניות שעוררו החוזרים משנת 2010 ומשנת 2013 בנושא השירותים בתחום התפתחות הילד, זאת כדי להביא לקיצור זמני ההמתנה לטיפולים לילדים ולהבטיח שכל הילדים יקבלו את הטיפולים שהם זכאים וזקוקים להם במועד הנדרש, ללא תלות ביכולות הכלכליות של הוריהם.

מעקב- משרד הבריאות
מצב (סטאטוס): ב – בתהליך תיקון

3.	חוזר מנהל רפואה 19/2013 עבר שינויים. בעקבות בקשות הערות מהציבור הכנסנו שינויים נוספים שמטרתם לקדם את מתן הטיפול לילדים ולמשפחות תוך שימת דגש על פריפריה ועל שירות ציבורי. החוזר הופץ לסבב הערות חיצוני נוסף.
	בנוסף, כפי שציינו בסעיף 2 לעיל, המשרד עומד לפרסם מבחני תמיכה לקופות החולים אשר עתידים להגדיל את השירותים הניתנים במסגרת הסדר ובתשלום השתתפות עצמית בלבד ע"י המטופל.

ליקוי

4.	חסמים במתן טיפולים פרה-רפואיים במסגרות החינוך המיוחד (חנ"ם) - משרד החינוך כשל במתן מענה טיפולי פרה-רפואי לילדים הזקוקים לו: לגבי שנת הלימודים התשע"ו (2016-2015), אגף חנ"ם לא הקצה למחוזות, והמחוזות לא הקצו למרכזי התמיכה היישוביים-אזוריים (להלן - מתי"אות) שבתחומם סל שעות לשירותי החינוך המיוחד (להלן - סל שח"ם) על פי מלוא מכסת הזכאות המחושבת . המחוזות והמת"יאות מקצים למוסדות החנ"ם שעות סל שח"ם בהיקף קטן מההיקף המזערי הנדרש - 70% מהשעות הנגזרות ממכסת הזכאות המחושבת. המחוזות והמתי"אות אינם מקצים גם את מלוא 30% הנותרים לטיפולים פרה-רפואיים, אלא למטרות אחרות כגון שעות הוראה. משנת 2006 אין למשרד החינוך נתונים עדכניים על כמות הטיפולים הפרה-רפואיים שניתנו לכל אחד מ-120,000 הילדים המשולבים במערכת החינוך הרגיל.
	על משרד החינוך לייעד את שעות סל השח"ם לטיפולים פרה-רפואיים לילדים ו"לצבוע" למחוזות שעות אלו, על מנת שלא יופנו למילוי צרכים אחרים, כגון שעות הוראה.

מעקב- משרד החינוך
מצב (סטאטוס): ב – בתהליך תיקון

4.	המערכת בסוף תהליך הפיתוח  השימוש יחל בוועדות לקראת תשע"ט, יישום מלא תוך 3 שנים תהליך בו כל התלמידים יעברו ועדות זכאות ואפיון לחידוש זכאות בהתאם לתיקון 11 לחוק החינוך המיוחד 2018 , פילוח תמיכות לתלמידים שקבלו זכאות בוועדת זכאות ואפיון ישוקף בטופס מקוון. השקה סופית ינואר 2020.

ליקוי

5.	הטיפולים הפרה-רפואיים שמקצה משרד החינוך לכל מסגרות החינוך אינם מלווים במערך פיקוח ובקרה ולכן אין למשרד יכולת לוודא כי הטיפולים ניתנים, וכי הם ניתנים בהתאם לצורכי התלמידים ולסטנדרטים מקצועיים.
	על משרד החינוך לקבוע מנגנון לפיקוח ובקרה על הטיפולים הפרה-רפואיים שניתנים במסגרת החנ"ם, אם באמצעות כלים משלו ואם באמצעות משרד הבריאות.

מעקב- משרד החינוך
מצב (סטאטוס): ב – בתהליך תיקון

5.	בוצע ונמצא באתר, מונו רפרנטים מחוזיים למקצועות הבריאות, יבוצע על ידי אגף הבקרה ובשיתוף הרפרנטים שמונו במחוזות.  

ליקוי

6.	למשרד הבריאות אין מענה למקרים בהם לא ניתנים טיפולים פרה-רפואיים לפעוטות על רצף האוטיזם במעונות יום ולילדים על רצף האוטיזם בגני תקשורת, אף שהם זכאים לקבלם במסגרת טיפול בריאותי מקדם (הטב"ם). כמו כן, לעתים לא ניתנים במעונות יום שיקומיים טיפולים פרה-רפואיים לפעוטות שזכאים לקבלם מכוח חוק מעונות יום שיקומיים. במקרים אלו הפעוטות והילדים אינם זכאים להשלים את החסר בקופות החולים, על פי חוק ביטוח בריאות.
	על משרדי הבריאות, החינוך והרווחה לגבש מנגנון שיבטיח שפעוטות וילדים על רצף האוטיזם יקבלו את מלוא הטיפולים הפרה-רפואיים המגיעים להם במסגרת הטב"ם, אם במוסדות החינוך שהם שוהים בהם ואם באמצעות קופות החולים ושינכו מהכספים שהן משלמות לצורך טב"ם את עלותם של טיפולים אלה. כן עליהם לגבש מנגנון שיאפשר לפעוטות לקבל במעונות יום שיקומיים את מלוא הטיפולים שהם זקוקים להם, אם במעונות ואם באמצעות הקופות ושינכו מהתקציב שהן משלמות למעונות את עלותם של טיפולים אלה.

מעקב- משרד הבריאות
מצב (סטאטוס):  ב – בתהליך תיקון

6.	משרד הבריאות ממשיך לפעול לשיפור מתן טב"מ לילדים על הרצף האוטיזם: נקבע מנגנון  מסודר לקיזוז שעות שלא ניתנות בגנים הטיפוליים ובכך שופרה הבקרה על הספקים על מתן טב"מ לילדים. לצורך הגדלת מספר מטפלים בילדים על רצף האוטיזם החליט המשרד משנת לימודים הבאה לתת תמריצים כספיים לסטודנטים במקצועות קלינאות תקשורת וריפוי בעיסוק אשר יתחייבו לעבוד באזור הפריפריה בדרום. המשרד עומד לקיים דיון לצורך בחינת אפשרות לשינוי החקיקה כדי לאפשר לקופות החולים לתת טיפולים במסגרת הקופה במקרים בהם לא ניתן טיפול במקצוע מסוים עקב מחסור בכח אדם בגנים הטיפוליים. המשרד מציין כי אפשר באופן פרטני החזרים להורים אשר ילדיהם לא קיבלו מקום במעון יום שיקומי. ההחזרים ניתנו פר טיפולים שקיבלו הילדים באמצעות מטפלים פרטיים בזמן ששהו בבית בהמתנה למקום במעון יום שיקומי.

ליקוי

7.	חסמים לקבלת טיפולים פרה-רפואיים על פי סל שירותי הבריאות - קופות החולים מסרבות בחלק מהמקרים לתת טיפולים המגיעים לילדים הלומדים בחנ"ם מכוח חוק ביטוח בריאות, ועולה חשש למדיניות מכוונת במטרה לצמצם את ההוצאות. משרדי הבריאות והחינוך וקופות החולים לא הסדירו את הממשק שבין החנ"ם לבין הקופות, כדי שתתאפשר קבלת טיפולים בקופות במקרים אלו. על משרדי החינוך והבריאות ועל קופות החולים ליצור ממשק בין החנ"ם לקופות בנוגע לקבלת טיפולים בקופות לילדים שלומדים בחנ"ם ולילדים הלומדים בשילוב (ילדים הזקוקים לחינוך מיוחד ולומדים במסגרת החינוך הרגיל).

מעקב- משרד הבריאות
מצב (סטאטוס):  ב – בתהליך תיקון

7.	יצא מסמך המסדיר את הרצף הטיפולי בין החינוך לבריאות. המסמך אושר על ידי 3 קופות (להוציא כללית). בשנתיים האחרונות מתקיימים מפגשים עתיים של כל סקטור (קלינאות תקשורת, ריפוי בעיסוק ולאחרונה גם פיזיותרפיה) הכוללים נציגים מהמשרד (מובילים את הפורום), חינוך, וקופות. מטרת המפגשים ליצור ממשקים לעבודה משותפת. המסמך ייבדק בשנית לאור הניסיון והלקחים שהופקו. צפי לביצוע: יוני 2019
	 בנוסף, משרד הבריאות ומשרד החינוך כתבו נוהל בנושא העברת מידע בין מערך להתפתחות הילד במערכת הבריאות ובין מערך החינוך לצורך היערכות למתן מענה ייעודי לילדים בגילאי לידה עד שלוש שנים. 

ליקוי

8.	חסמים בקבלת טיפולים במכונים וביחידות להתפתחות הילד - המכונים להתפתחות הילד שבבתי החולים סובלים ממצוקה כספית, ובשל כך נסגרו כמה מהם, וחלקם מצויים בסכנת סגירה. למשרד הבריאות אין עמדה לגבי אופן תפעול מערך המכונים להתפתחות הילד (38 מכונים) ולגבי השאלה מתי יש להפנות ילדים למכונים בבתי חולים ומתי למכונים בקהילה. קופות החולים מעדיפות לתת את הטיפולים במכונים וביחידות שבבעלותן ובניהולן וממעטות להפנות למכונים בבתי חולים ממשלתיים ושל שירותי בריאות כללית (למעט הכללית עצמה). משנת 2009 נסגרו שש יחידות להתפתחות הילד, חלקן בפריפריה ובמגזרי המיעוטים, והמשרד לא בחן את ההשפעה של סגירתן על אספקת השירותים. קופות החולים מתקשרות עם היחידות להתפתחות הילד לאספקת חלק מהטיפולים, ואת יתר הטיפולים הן מספקות בעצמן, בניגוד לחוזר המשרד המחייב מתן טיפולים לילדים להם בעיות מורכבות תחת קורת גג אחת. מרבית תעריפי הטיפולים נקבעו בשנת 1997, והמשרד לא בחן אם יש צורך לעדכנם. על משרד הבריאות, קופות החולים ובתי החולים המפעילים מכונים להתפתחות הילד לבחון את יחסי הגומלין בין בתי החולים לבין קופות החולים, לרבות את גובה התשלום והסדרי ההתחשבנות ביניהם, וכן לבחון את הצרכים הנוכחיים והעתידיים של המכונים בבתי החולים.	 

מעקב- משרד הבריאות
מצב (סטאטוס): ב – בתהליך תיקון

8. 	כחלק מדיוני ועדת גרוטו נעשתה גם בחינה של סוגית המכונים בבתי החולים, והתקיימו דיונים וסיורים להכרות עם השטח. עמדת המשרד היא שהמכונים בבתי החולים מהווים את בראש ובראשונה את השדה הקליני להכשרת אנשי המקצוע ואת המענה העיקרי למקרים מורכבים בהם נדרשות ייעוץ מומחים ו/או שימוש בתשתיות בית חולים (צילום, הרדמה וכו').
לעניין עדכון המחירים- בימים אלה מוגש לאישור ועדת המחירים הבין-משרדית תעריף לאבחון אוטיזם, פרוצדורה שכיום נעשית בעיקרה במכונים ומהווה בחלקם את ליבת העשייה. בנוסף, מבחן התמיכה בתחום התפתחות הילד מגדיר הנחה מקסימלית של 20% על מחירון מב"ר עבור רכש המזכה בתמיכה, וצפוי כי תהיה לכך גם השפעה על ההתחשבנות בין בתי החולים לקופות.
בנוסף מבחן התמיכה מתמרץ על מתן שירותים תחת קורת גג אחת, מה שמעמיד את המכונים בעמדת יתרון.
ליקוי

9.	חסמים בקבלת טיפולים בשל מצוקת כוח אדם פרה-רפואי ורפואי - שיעור המטפלים הפרה-רפואיים באוכלוסייה בדרום הארץ הוא נמוך לעומת שיעור המטפלים האמור בכל הארץ, ונמוך מאוד לעומת שיעור המטפלים האמור באזור המרכז. משרד הבריאות לא קבע תקנים למספר העובדים הפרה-רפואיים הנדרשים בארץ, על פי מקצועותיהם (פיזיותרפיסטים, קלינאי תקשורת ומרפאים בעיסוק), המגזרים השונים ואזורי הארץ. המשרד לא קבע לגבי העובדים הפרה-רפואיים מה הצרכים הצפויים לשנים הבאות, ואין לו מדיניות אסטרטגית ותפעולית בנוגע להעסקת קלינאי תקשורת ומרפאים בעיסוק. 


מעקב- משרד הבריאות
מצב (סטאטוס): ב – בתהליך תיקון

9. 	מקצועות הבריאות במשרד: פיזיותרפיה, ריפוי בעיסוק וקלינאות תקשורת, הוגשה הצעה לסקר עוסקים שמטרתו לאסוף מידע על מאפייני התעסוקה של בעלי תעודות מקצוע בישראל, לרבות התפלגות המועסקים בתחומים מקצועיים השונים בכל מקצוע, היקפי משרה, עבודה במגזר ציבורי ופרטי, ותק, פיזור גיאוגרפי ועוד. בנוסף, ייאספו במסגרת מחקר זה, לראשונה, נתונים על עמדות אנשי המקצוע ביחס לעיסוקם. ההצעה ראשונית אושרה על ידי המדען הראשי. לאחר סיום שלב ההכנה לביצוע הסקר ותיקון ההצעה היא אמורה להיות מוגשת בימים אלו לוועדה המלווה שנקבעה על ידי המדען הראשי.  

ליקוי 

10.	על אף מחסור חמור בכוח אדם, משרד הבריאות לא קידם פתיחת תכניות לימודים נוספות לקלינאי תקשורת ומרפאים בעיסוק. המשרד והמועצה להשכלה גבוהה (להלן: המל"ג) לא מיפו את המקומות להכשרה מעשית לקלינאי תקשורת ולמרפאים בעיסוק ולא קידמו פתיחת מקומות נוספים להכשרה מעשית שיאפשרו פתיחת תכניות לימודים נוספות כנדרש; המשרד לא מימש תקציב ייעודי של 20 מיליון ש"ח שהקצתה הממשלה בשנת 2012 לצורך עידוד תעסוקת סטודנטים בדואים במקצועות פרה-רפואיים בדרום הארץ.
	על משרד הבריאות לגבש בהקדם, בשיתוף המל"ג, שהיא המאסדרת של מערכת ההשכלה הגבוהה, תכנית כוח אדם ארוכת טווח לקלינאי תקשורת ומרפאים בעיסוק, מקצועות הנדרשים בייחוד באזור הדרום ותכנית הכשרה מתאימה; על המשרד והמל"ג לבצע מיפוי של המקומות להכשרה מעשית במקצועות אלה ולגבש, בשיתוף משרד הרווחה, משרד החינוך וקופות החולים, תכנית להוספת מקומות להכשרה מעשית. הדבר יאפשר פתיחת עוד מסלולי לימוד לקלינאי תקשורת ולמרפאים בעיסוק כנדרש ובמיוחד בדרום.
	על המשרד לקדם את התהליך לגיבוש התכנית ולקבוע לוח זמנים ברור לקביעת התקינה הנדרשת וליישומה, תוך שיתוף המכונים והיחידות להתפתחות הילד כדי שיוכל המשרד לעמוד במשימתו הלאומית. לפני שיקבע אם אין כיום מחסור בכוח אדם או אם הוא לא צפוי בשנים הבאות, עליו לבחון את המצב בשטח במכונים, ביחידות, בקופות החולים ובעמותות המספקות שירותים בתחום התפתחות הילד .

מעקב- משרד הבריאות
מצב (סטאטוס): ב – בתהליך תיקון

10.    	בשנת הלימודים הנוכחית (תשע"ט) נפתח חוג להפרעות בתקשורת במכללת אחווה. ממידע שנמסר מהמכללה לשנה הראשונה התקבלו  ארבעים סטודנטיות. כאמור המשרד מתכוון לערוך מיפוי וסקר של כח אדם הקיים במקצועות בריאות  ובהמשך לבחון תמריצים בתחום. להבנת המשרד, על רקע תקציבי תכנית ההכשרה האקדמית של ריפוי בעיסוק באוניברסיטת בן גוריון לא נפתחה. ישנם דיונים מחודשים לגבי מיקום התוכנית האקדמית של ריפוי בעיסוק שתפתח בדרום הארץ.

מעקב- המועצה להשכלה גבוהה
מצב (סטאטוס): א - תוקן

10. 	בנוגע לקלינאות תקשורת - בחודש פברואר 2018 אישרה המועצה להשכלה גבוהה פתיחתה של תכנית נוספת בקלינאות תקשורת במכללה האקדמית אחווה וזאת במענה לבעיית המחסור בקלינאי תקשורת במחוז הדרום. תכנית זו נפתחה בשנת הלימודים הנוכחית. כמו כן, ביום 13.11.18 אישרה מל"ג למוסדות נוספים הגשת תכניות בתחומים הפרא רפואיים הרלוונטיים.
	בנוגע לריפוי בעיסוק - בזמנו אישרה מל"ג לאוניברסיטת בן גוריון להגיש תכנית לתואר ראשון בריפוי בעיסוק, כחלק מבית הספר למקצועות הבריאות, וכמענה לצורך האקוטי במטפלים באזור הדרום. לצערנו על אף הניסיונות שלנו ושל משרד הבריאות לפעול לביטול ההחלטה הודיעה לנו האוניברסיטה לאחרונה כי למרות שהכינה את התכנית לא תגיש אותה בפועל. לפיכך מל"ג אישרה  ב-13.11.18 למכללת ספיר במסגרת התכנית הרב שנתית להגיש בקשה לפתיחת תכנית לתואר ראשון בריפוי בעיסוק וזאת לצד תכניות נוספות ממוסדות ברחבי הארץ.
	בכל הנוגע לבחינת מקומות הכשרה לתכניות חדשות בריפוי בעיסוק - לפי סיכום עם משרד הבריאות הגורם המקצועי במשרד הבריאות האחראית על התחום, תחווה דעתה על ממצאי הסוקרים בפרט בכל הנוגע למקומות התמחות במערכת הבריאות.    

ליקוי

11.	משרד הבריאות לא נקט פעולות לעידוד רופאים להתמחות בנוירולוגית ילדים ובתחום התפתחות הילד. המשרד לא טיפל במחסור הקיים בפסיכולוגים התפתחותיים, דבר הגורם לליקויים במתן השירות, להמתנה ממושכת לטיפולים ולמתן טיפול על ידי פסיכולוגים מתחומי התמחות אחרים. על משרד הבריאות, בשיתוף האיגוד המקצועי לנירולוגיה של הילד והתפתחותו, לבחון את המחסור הקיים במומחים בנוירולוגית ילדים ובתחום התפתחות הילד, למפות את הצרכים במומחים כאלה ברחבי בארץ מול המצבת הקיימת; לגבש תכנית רב-שנתית להשלמת המחסור במומחים כאמור ולבחון צעדים לעידוד התמחות בתחומים אלה.


מעקב- משרד הבריאות
מצב (סטאטוס): ב – בתהליך תיקון

11.       	בתכנית מענקי הרופאים לשנים 2018-2019 נכללים מקצועות נוירולוגית ילדים והתפתחות הילד בסל המקצועות במצוקה המזכים במענק מוגדל. כמו כן, בתכנית הקצאת תקני המתמחים לבתי החולים שעתידה להתפרסם בימים אלה, הוקצו תקנים וניתנה עדיפות לאיוש תקני רופאי התפתחות הילד בבתי החולים. בנוסף המשרד מקדם מבחן תמיכה בתקני מתמחים בקופות החולים דרכו יינתן מימון לקופות שיעסיקו מתמחים בהתפתחות הילד ונוירולוגית ילדים.

















אסדרה ופיקוח בתחום הרוקחות
הגופים המבוקרים:  משרד הבריאות; שירותי בריאות כללית (להלן - הכללית), מכבי שירותי בריאות (להלן - מכבי), קופת חולים מאוחדת (להלן - מאוחדת), ולאומית שירותי בריאות (להלן - לאומית); בכל בתי החולים הכלליים-ממשלתיים, בבתי החולים של כללית ובמרכז הרפואי הדסה ירושלים. 
מעקב מעודכן לחודש: דצמבר 2018

ליקוי

1.	היענות חלקית של חולים לטיפול התרופתי ; קופות החולים אינן מקפידות ליישם את המלצת משרד הבריאות לבחון מדי שנה את הטיפול התרופתי המוענק לכל חולה כרוני. כאשר נעשית בחינה כזו, הרופאים אינם מקפידים לתעד זאת. המשרד מצדו אינו דורש מהקופות לדווח על פעולותיהן ליישום המלצותיו.
	הכללית ומאוחדת אינן עוקבות אחר מידת היענות המטופלים לשימוש בתרופה או מוודאות כי המטופלים ממלאים אחר הנחיות הרופא. לאומית עוקבת אחר נתונים אלה באופן חלקי בלבד. מכבי פיתחה מערכת מידע המאפשרת לרופא לצפות במידת ההיענות של המטופל לטיפול תרופתי שניתן לו. יש לה גם מדדי היענות לשמונה קבוצות תרופות שהיא איתרה כראויות למעקב. על המשרד בשיתוף הקופות לגבש תכנית לאומית לשיפור ההיענות לטיפול התרופתי. על המשרד לגבש מדד לבחינת שיעור ההיענות לטיפול התרופתי, לקבוע יעדים לצמצום תופעת אי-ההיענות ולעקוב אחר השגתם.

מעקב
משרד הבריאות
 מצב (סטאטוס): ב – בתהליך תיקון

1.	לרוקח תפקיד חשוב בשיפור ההיענות ואחד האמצעים  שיש לאגף הרוקחות בתחום הינו הייעוץ הרוקחי ולכן הפעיל משרד הבריאות בשנים 2016-2018 תכנית למתן כספי תמיכה ליעוץ רוקחי, בה 2% מהמטופלים הכרוניים הנוטלים מעל 6 תרופות מוזמנים לשיחה מקצועית עם הרוקח על מנת לגרום לשימוש מושכל ויעיל בתרופות כמו גם שיפור היענות. בשנת 2017 נעשו מאמצים על ידי אגף הרוקחות על מנת לרתום את כל קופות החולים ואת הרופאים המטפלים. המשרד מציין כי התכניות היו מוצלחות ונעשו בשיתוף פעולה עם קופות החולים אשר כולן נרתמו למהלך. בנוסף, המשרד מדגיש כי ייעוץ רוקחי הינה פעילות חשובה ביותר בהצלחת הטיפול אולם על מנת לתת מענה רחב יותר לסוגיית ההיענות, במסגרת תכנית העבודה לשנת 2019, אגף הרוקחות בשיתוף פעולה עם חטיבת הרפואה מתכנן להציע תכנית בנושא "היענות לטיפול התרופתי". 

ליקוי

2.	עקב העומס המוטל על הרוקחים הם מתקשים לתשאל את המטופל ולפרט לפניו את מלוא המידע באופן שיבטיח כי הוא הבין את ההנחיות במלואן ואת השפעת נטילת התרופה על בריאותו. על המשרד לבחון בעיון את כל התהליכים הקשורים לשירותי הרוקחות הניתנים למטופלים, ולנתחם. על הקופות לבחון מהם החסמים המונעים מהרוקחים למלא כדבעי את הנחיית המשרד בדבר תשאול המטופל ובדבר הדרכת הרוקח, לשם שיפור איכות הטיפול התרופתי והיענות המטופל, ועליהן לבחון כיצד ניתן לייעל את תהליכי עבודתם של הרוקחים כדי שיצליחו לעמוד במשימות המוטלות עליהם מתוקף היותם שומרי הסף בשרשרת הטיפול התרופתי.

מעקב
משרד הבריאות 
מצב (סטאטוס):  ב – בתהליך תיקון

2. 	המשרד הפעיל בשנים 2016-2018 תכנית כספי תמיכה ליעוץ רוקחי ,בה 2% מהמטופלים הכרוניים הנוטלים מעל 6 תרופות מוזמנים לשיחה מקצועית עם הרוקח על מנת לגרום לשימוש מושכל ויעיל בתרופות כמו גם שיפור היענות. בחלק מבתי המרקחת מותקנים רובוטים- מחסנים אוטומטים אשר מלקטים את אריזות התרופות במקום הרוקח ומאפשרים לרוקח להפנות את זמנו לייעוץ רוקחי. בשנת 2019 אגף הרוקחות בשיתוף פעולה עם חטיבת הרפואה מתכנן להציע תכנית  בנושא היענות לטיפול התרופתי. בנוסף, התבצעה פנייה על ידי אגף הרוקחות לארבעת קופות החולים לאפשר בכל בתי המרקחת, גם אלו שבהסדר, ניפוק תרופות לשלושה חודשים לחולה כרוני ולא רק לחודש כפי שהיה נהוג עד עתה דבר אשר מסייע מאוד למטופל הכרוני וחוסך ממנו טרחה והגעות מיותרות לבית המרקחת ומוריד את העומס המוטל על הרוקח.

ליקוי

3.	רצף הטיפול בין האשפוז לקהילה - על אף החשיבות של שמירת הרצף הטיפולי בחולה בין בית החולים ובין קופת החולים והסדרתו בחוק ובהוראות המשרד, הרצף הטיפולי לא נשמר ובתי החולים ורופאי הקהילה אינם מתאמים ביניהם שינוי של תרופות למחלות כרוניות.
	למרות הוראת המשרד לציין במכתב השחרור מאשפוז את שם החומר הפעיל של התכשיר, חלק מהרופאים בבתי החולים מציינים רק את השם המסחרי של התרופה. לעתים הרופא בקהילה משנה לגמרי את הטיפול התרופתי שקבע רופא בית החולים במכתב השחרור מבית החולים, ללא תיאום או בירור עם בית החולים. פעולות אלה עלולות לגרום לפגיעה באמון המטופל ברופא בפרט ובמערכת הרפואית בכלל, לפגיעה בהיענות המטופל לטיפול וכן לנדידת מטופלים בין רופאים.
	טיוטת "תקנות ביטוח בריאותי ממלכתי (שמירת רצף הטיפול במעבר בין בית חולים וקהילה" התשע"ה-2015, שהכין המשרד טרם נכנסה לתוקף עד דצמבר 2016. על פי הטיוטה, "במהלך אשפוז אין להחליף תכשיר שבו טופל המאושפז טרם אשפוזו בתכשיר שהוא חלופה טיפולית, אלא אם קיים צורך רפואי לכך שינומק ברשומה הרפואית ובמסמך סיכום האשפוז". עוד נקבע בטיוטה ש"המלצה לתכשיר הניתנת למאושפז בעת שחרורו מבית החולים תצוין תחת שם החומר הפעיל ולא תחת השם המסחרי בלבד וזאת מבלי לגרוע משיקול הדעת של הרופא לציין תכשיר בשמו המסחרי אם הוא המענה המתאים ביותר בנסיבות העניין לצורכי המטופל. על משרד הבריאות לפעול לפרסום התקנות בהקדם. בכל מקרה, על הקופות ועל בתי החולים ליישם כנדרש את הנחיית מנכ"ל המשרד בנוגע להחלפת התרופות ובנוגע לשמירת הרצף הטיפולי. כמו כן, על המשרד, בתי החולים והקופות לשפר את השירות לציבור, להקפיד על הרצף הטיפולי של החולה המשתחרר מאשפוז.

מעקב
משרד הבריאות
מצב (סטאטוס): ב – בתהליך תיקון

3.         תקנות רצף הטיפול הועברו למשרד המשפטים לקראת פרסום. התקנות כוללות התייחסות לרצף הטיפולי במתן תרופות בין בתי החולים לקופות. בתקנות קיימת כאמור התייחסות ספציפית לכך שבבית חולים לא יוחלפו תרופות כרוניות למטופל – ללא סיבה רפואית מתועדת וכן לקראת שחרור תרופות יקרות הדורשות אישור מקדים של הקופה יתואמו בין בית החולים והקהילה לפני שחרור. יחד עם זאת, החלטה על שינוי טיפול תרופתי לאחר שחרור נתונה לשיקול דעתו המקצועי של הרופא הראשוני אשר מכיר את המטופל ומטפל בו לאורך זמן. על-מנת לאפשר התייעצות בין צוותים בבית החולים וקופות החולים – סביב החלטות כאלו, המשרד בודק אפשרות טכנולוגית לקדם גם תקשורת דיגיטלית זמינה בין מטפלים בבתי חולים וקופות.  פרסום תקנות רצף הטיפול ייתן משנה תוקף לתהליכים אלו. הנושא נמצא במשרד המשפטים מאז הדיווח הקודם ועדיין אין התקדמות.

ליקוי

4.	המחסור ברוקחים הקליניים ; רוקחים קליניים  הם חוליה משלימה החיונית לעבודת הרופאים ולעבודת שאר הצוות המטפל, והם חלק חשוב בתשומה המקצועית של הטיפול התרופתי במטופל. למרות שהמשרד אמור להיות הגוף התורתי של מערכת הבריאות והוא מייחס לרוקח הקליני חשיבות רבה, הוא לא התווה מדיניות למספר הרוקחים הקליניים הנדרשים בבתי החולים ובקהילה ולמיקום שיוצבו בו, והוא גם לא הכין תכנית למתן מענה עתידי לצורך ברוקחים קליניים. בפועל, לא לכל בתי החולים הממשלתיים ולא לכל קופות החולים יש רוקחים קליניים. 
	על המשרד לערוך עבודת מטה משותפת עם משרד האוצר ועם נציבות שירות המדינה כדי לקבוע תקן לרוקחים הקליניים בכל בתי החולים. על המשרד לקבוע את מדיניותו בעניין מספר הרוקחים הקליניים הנחוצים בקהילה וכן לקבוע את מיקומם במרפאות. ראוי שהמשרד יקבע מדד איכות שיבטא את מעורבות הרוקח הקליני בצוות המטפל.
	על המשרד לאמוד את מספר הרוקחים הקליניים הקיימים כיום, להעריך את היקף הצורך העתידי בהם ולהכין תכנית ארוכת טווח שתיתן מענה לצורך זה, על פי ההתמחות הספציפית של הרוקחים - בקהילה או בבתי חולים. עליו לפעול בעניין זה בתיאום עם המועצה להשכלה גבוהה ולגבש תכנית להכשרת הרוקחים הקליניים, לרבות קביעת מוסדות הלימוד.

מעקב
משרד הבריאות
מצב (סטאטוס):  ב – בתהליך תיקון

4.	משרד הבריאות רואה חשיבות רבה בתרומת הרוקחים הקליניים ומעוניין בקליטת רוקחים קליניים למערכת הרפואה בקהילה ובמערכת האשפוז. לאור זאת, הקים המשרד ועדה לבחינת שירותי רוקחות קליניים במערכת האשפוז ובקהילה. בשנת 2019 מתכוון אגף הרוקחות להציג בפני מנכ"ל המשרד את ממצאי הועדה על מנת לבחון את הצעדים הבאים. במקביל, על מנת להבהיר את ייעודו ותפקידו של הרוקח הקליני, אגף הרוקחות פרסם את נוהל 156 בו קיימים קווים מנחים לפעילות הרוקח הקליני. מטרת הנוהל להגדיר את מסגרת הפעילויות של הרוקח הקליני בקהילה ובמוסדות רפואיים ופירוט אופן עבודתו. מדובר בחלק חשוב בשרשרת הטיפול אותה המטופל מקבל. המשרד מדגיש כי במצב הקיים כיום, יש קושי בגיוס רוקחים בכלל ולמערכת הציבורית בפרט. לאחרונה, פרסמה נציבות שירות המדינה מסמך המאשר קליטת רוקחים קליניים בחוזה מומחים על מנת לעודד את קליטתם למערכת הציבורית.

ליקוי

5.	שיווק תכשירים שאינם רשומים בפנקס התכשירים (תקנה 29) - מדי שנה מגישים יצרני התרופות ויבואני התרופות בישראל בקשה לרישום של מאות תכשירים אתיים (תרופות מקור) וגנריים (תרופות העתק). בביקורת קודמת נמצא כי משך הזמן לרישום התרופות ארוך מאוד; גם בביקורת הנוכחית עלו ממצאים דומים - משך הזמן לרישום נמשך עד כ-500 ימים, כולל זמני התגובה של בעלי הרישום. על המשרד לנתח את תהליך הרישום של התרופות, עליו לאתר את נקודות התורפה שמעכבות את התקדמות התהליך, ולנקוט אמצעים כדי לייעל אותו.

מעקב
משרד הבריאות
מצב (סטאטוס): ב- בתהליך תיקון

5.     	משרד הבריאות מאפשר בהתאם לצורך הקיים יבוא ושיווק תכשירים במסלול 29 על פי סטנדרטים בנוהל 129  אבטחת איכות ייבוא מוסדי ופרטני של תכשירים על-פי תקנה 29 לתקנות הרוקחים. בנוסף, המשרד הכין תכנית מקיפה לייעול תהליך רישום התרופות בישראל אשר יתרום בין היתר לקיצור לוחות זמנים והבקשה נדחתה גם בדיונים האחרונים עם משרד האוצר וגם בדיוני טיוב רגולציה מול משרד ראש הממשלה. המשרד מתכוון להמשיך ולפעול לאישור התכנית מול הגורמים המתאימים.

ליקוי

6.	תקנה 29 מונה חריגים לעֶקרון רישום התכשירים, והחריג העיקרי הוא יבוא בכמות קטנה של תכשירים שאינם רשומים. קיימת מגמה של עלייה במספר התרופות שהקופות מייבאות במסגרת תקנה זו. לעתים יש חשש למידת בטיחותו לשימוש, ליעילותו ולאיכותו של תכשיר ללא רישום. בכללית ובלאומית בעת רישום התכשיר במרשם למטופל, לא מופיעה התראה במחשב הרופא המציינת שהתכשיר מיובא במסגרת תקנה 29, כדי שיוכל הרופא לשקול החלפתו בתרופה רשומה. 
	המשרד לא בחן את רשימת התכשירים המיובאים לפי תקנה 29 כדי לצמצמה, כפי שמנכ"ל המשרד דאז החליט עוד בדצמבר 2012 שיש לעשות. על כן הקופות נאלצות להמשיך לייבא תרופות ותיקות למרות שייתכן שיש בנמצא טיפול חלופי אחר. על המשרד לערוך עבודת מטה בשילוב הקופות, ובמסגרתה למפות את התרופות המיובאות על פי תקנה 29, ולבחון את האפשרויות לצמצם את היבוא שלהן.

מעקב
משרד הבריאות
מצב (סטאטוס):  ב – בתהליך תיקון

6.     	אגף הרוקחות ממשיך בפעילות רישום התכשירים שאינם רשומים בישראל ומיובאים תחת תקנה 29, כמו כן ממשיך לפעול ולעודד רישום של תרופות וותיקות המיובאות תחת תקנה 29. חשוב לציין כי משרד הבריאות מאפשר יבוא ושיווק תכשירים במסלול 29 בהתאם לצורך הקיים ועל מנת לתת מענה למשברים של מחסורים זמניים של תכשירים הנדרשים בשוק התרופות בישראל יודגש כי התהליך מתבצע על פי סטנדרטים בנוהל 129 אבטחת איכות ייבוא מוסדי ופרטני של תכשירים על-פי תקנה 29 לתקנות הרוקחים המבטיחים את איכותם של תכשירים אלה.  

ליקוי

7.	פשיעה רוקחית ורפואית פוגעת בבריאות הציבור ואף עלולה לגרום למוות. אולם לאגף לאכיפה אין כלים נאותים למילוי מיטבי של משימותיו בתחומים אלה: אין לו סמכויות חקירה ואין הוא מוסמך להגיש כתבי אישום; בהיעדר תוקף לחוק בתחום הציוד הרפואי (אמ"ר)  האגף לאכיפה אינו יכול לפעול נגד מבצעי הפשיעה בתחום הציוד הרפואי והוא נאלץ לרתום נגדם גופי אכיפה אחרים הפועלים על פי סדר העדיפויות שלהם. היעדר חוק תקף גם מונע את אשרור האמנה הבין-לאומית שישראל חתמה עליה, וישראל אינה יכולה ליהנות מהפירות של שיתוף הפעולה הבין-לאומי במאבק בפשיעה זו; התחום של רכישה אישית של תכשירים רפואיים מחו"ל באמצעות המרשתת (אינטרנט) – פרוץ, והדבר מאפשר להכניס לארץ סמים מסוכנים ותרופות מזויפות.
	על משרד הבריאות לערוך עבודת מטה בשיתוף גופי האכיפה כדוגמת המשטרה, המכס והפרקליטות כדי להתמודד עם תופעת הברחת התרופות באמצעות המרשתת (אינטרנט); כדי לייעל את תהליכי האכיפה בתחום הפשיעה הרפואית והרוקחית, על משרד הבריאות בשיתוף משרד המשפטים לשקול את מרחב הסמכויות שיש להעניק לאגף לאכיפה. על משרד הבריאות להשלים לאלתר את הליכי התקנת התקנות הנוגעות לחוק אמ"ר, כדי שיתאפשר לטפל כראוי בפשעים רפואיים בתחום האביזרים והציוד הרפואי; על המשרד לתת לאגף לאכיפה את הכלים הדרושים לעמידה ביעדים שנקבעו.

מעקב
משרד הבריאות
מצב (סטאטוס): ב – בתהליך תיקון

7. 	היו דיונים עם המשטרה והפרקליטות בעניין אך המשטרה אינה סבורה שיש מקום  להעניק לאגף אכיפה ופיקוח סמכויות חקירה. אגף האכיפה והפיקוח מלווה את המשטרה בחקירות רבות ומבצעים עימם ועם רשות המיסים מבצעים רבים בתחום. כמות גדולה של תרופות מזויפות מגיע לארץ דרך האינטרנט. כמות גדולה מאוד נתפסת ע"י יחידות הסמים של המכס עימם יש לאגף לאכיפה ופיקוח שיתוף פעולה פורה. עובדי האגף נמצאים מדי חודש במעברי הגבול כאשר במקומות אלו נתפסים כמויות גדולות של תרופות מזויפות וחומרים מסוכנים נוספים המוזמנים דרך האינטרנט. כתוצאה מתפיסות אלו מתבצעות לעיתים פעילויות אכיפה כנגד המבריחים יחד עם רשות המיסים והמשטרה. במסגרת תכנית העבודה לשנת 2019 מתוכננת הגברת הפעילות של אגף האכיפה והפיקוח בתחום הברחות התרופות באמצעות האינטרנט. המשרד מתכוון להגיש לכנסת את התקנות לפי סעיף 4 לחוק ציוד רפואי בסוף הרבעון הראשון של שנת 2019. לאחר כניסתו של החוק לתוקף, המשרד יוכל לנקוט באמצעי האכיפה המוקנים בחוק ציוד רפואי.  

ליקוי

8.	שימוש לא תקין במרשמי סמים מסוכנים - במשרד הבריאות ידוע כבר מתחילת שנות ה-2000 שהשגת תכשירים המכילים סמים מסוכנים מתאפשרת על ידי שימוש לא תקין במרשמים רפואיים, כגון שכפול המרשם, ואלה נמכרים לכל דכפין במחירים גבוהים לשם רווח כספי ובסיכון הציבור. המשרד לא הקים מערכת ממוחשבת שתסייע למניעת התופעה אף שכבר ב-2007 הציעו ארגונים לסייע לממן בניית מערכת כזו. על המשרד לפעול בדחיפות כדי למנוע את השימוש לרעה במרשמים רפואיים המאפשר הנפקה חוזרת של תרופות המכילות סמים מסוכנים.

מעקב
משרד הבריאות
מצב (סטאטוס):  ב – בתהליך תיקון

8. 	משרד הבריאות כתב תיקון לתקנות הסמים המסוכנים אשר יאפשר בין היתר מרשמים אלקטרונים ,ניהול דיווח אלקטרוני והעברת מידע על ניפוקי סמים סדור שיאפשר איתור חריגים. כחלק מהתיקון לתקנות הסמים המסוכנים, המליץ המשרד להקים מאגר של כל ניפוקי הסמים בישראל על מנת לאתר מרשמים חריגים ולהוציא התראה לבתי המרקחת ולרופאים על מנת להסב את תשומת ליבם לתופעה זו. הקמת מאגר מרשמי סמים הכרחי למיגור התופעה. משרד המשפטים העלה סוגיות בדבר הגנת פרטיות המטופל. הנושא נמצא בבחינה של משרד המשפטים. במקביל משרד הבריאות מפתח את מערכת המחשוב אשר תאפשר ניהול של תנועות הסמים המסוכנים בישראל.

ליקוי

9.	שימוש חוזר באביזרים רפואיים חד-פעמיים - אף שציוד רפואי חד-פעמי נועד לשימוש חד-פעמי ושימוש חוזר בו עשוי להיות מסוכן, במרבית בתי החולים בישראל נהוג לעשות שימוש חוזר באביזרים רפואיים חד-פעמיים, מסיבות כלכליות. במרץ 2016 נדבקו 12 מטופלים בבית חולים מסוים בנגיף הפטיטיס C, שעלול לגרום למחלת כבד קשה המסכנת חיים, וזאת עקב שימוש חוזר בעירוי שנועד לשימוש חד-פעמי. על המשרד להסדיר את תהליכי העבודה הננקטים בעניין מחזור ציוד רפואי חד-פעמי, וזאת במסגרת התקנות שעל המשרד להתקין לחוק אמ"ר.

מעקב
משרד הבריאות
מצב (סטאטוס): ב – בתהליך תיקון

9.	בשל הצורך לקבוע מדיניות בנושא שימוש חוזר בציוד רפואי, ובשל הרצון לעשות כן תוך הגעה להסכמה עם קופות החולים ובתי החולים פעל המשרד בדרכים הבאות:
-	קיום דיונים שוטפים עם נציגי המוסדות הרפואיים 
-	קיום דיון בראשות המשנה למנכ"ל משרד הבריאות 
-	קידום הנושא בהיבט המשפטי: נושא שהתעכב מעט בשל סוגיית כוח אדם 	בלשכה המשפטית של המשרד.
-	בכוונת המשרד להגיש לכנסת את תקנות חריגי רישום לפי סעיף 4 לחוק ציוד 	רפואי בסוף הרבעון הראשון של שנת 2019. לאחריו ניתן יהיה להתקין גם תקנות 	בנושא שימוש חוזר.

ליקוי

11.	תועלת הפיקוח והבקרה על הרוקחות במערכת הבריאות - במרבית המחוזות נערכת בקרה על הרוקחות בנקודות הבקרה  בתדירות נמוכה יחסית - עד פעם בארבע שנים. מרבית הבקרות נעשות בידי רוקח אחד במקום בצוות. לטענת מנהלי בתי חולים הם מעסיקים רוקחים פחות מהדרוש. לדבר השלכות על איכות העבודה של הרוקחים במשרות המאוישות ועל עובדים אחרים הנאלצים לעשות עבודות רוקחות תוך הפרת ההוראות. על המשרד לבחון את השונות הגבוהה של היחס בין מספר המפקחים למספר נקודות הבקרה במחוזותיו, ולהחליט האם יש צורך בקביעת מפתח תקינה מעודכן שיענה לצרכים הייחודיים של כל מחוז. על משרד הבריאות ועל נציבות שירות המדינה להוביל עבודת מטה זו ולפעול לאיוש התקינה שתיקבע. מדובר בתפקידים חיוניים להבטחת בריאות הציבור.

מעקב
משרד הבריאות
מצב (סטאטוס): ב- בתהליך תיקון

11.	הצורך בתגבור תקנים לפיקוח ותקני רוקחים מוכר להנהלת המשרד ולנציבות שירות המדינה. מערכת ניהול רוקחות מחוזית כלולה בתוכנית העבודה לשנת 2019 לצורך יישומה והטמעתה. לאחרונה, פרסמה נציבות שירות המדינה מסמך המאשר קליטת רוקחים קליניים בחוזה מומחים על מנת לעודד את קליטתם למערכת הציבורית.

ליקוי

12.	כוח האדם במקצוע הרוקחות- שינויים ותמורות במקצוע: עומס העבודה המוטל על הרוקחים גדל מאוד בשנים האחרונות. אף שמספר הרוקחים המועסקים ל-100,000 נפש פחת מאז שנת 2011, לא בחן המשרד את הסיבות לכך ולא גיבש דרכי פעולה לשיפור המצב. פתרון אפשרי לבעיה שאומץ בעולם המערבי ומוכר באגף לרוקחות הוא הכשרה של "טכנאי רוקחות", אך הנושא לא נבחן בידי האגף לרוקחות. על האגף לרוקחות ועל הנהלת המשרד לנתח את היבט כוח האדם בתחום הרוקחות: בעלי התפקידים המקצועיים בתחום הרוקחות, ההיקף שיידרש לשנים הקרובות ומרכיבי התפקיד שלהם, והצרכים על פי הפיזור הגאוגרפי והמגזרי. על בסיס ניתוח זה עליהם להכין תכנית עבודה סדורה שתיתן מענה למכלול הצרכים. עליהם לערוך את התכנית בשיתוף המועצה להשכלה גבוהה (מל"ג), כדי לקבוע את מספר הבוגרים שיידרשו; ובשיתוף נש"ם ומשרד האוצר, כדי לקבוע את היקף המשרות הנדרש. צורך זה מתחדד נוכח תשובתו החד משמעית של מנהל האגף שהבהיר שאינו ממליץ לייסד את מקצוע טכנאי הרוקחות.

מעקב
משרד הבריאות
מצב (סטאטוס): א - תוקן

12.	בחודש מרס 2017 התפרסמה עבודת מחקר ספציפית על הרוקחים בישראל שנעשתה על ידי המנהל לתכנון אסטרטגי וכלכלי בשיתוף פעולה עם הלמ"ס "מקצועות הבריאות 2014- רוקחים" המפורסמת באתר משרד הבריאות. בהכנת הדוח לקחו חלק גורמים מקצועיים נוספים במשרד, בהם אגף הרוקחות.  העבודה מרחיבה את הידע הקיים לגבי העוסקים במקצוע הרוקחות בישראל, כפי שניתן לראות במסמך. יצוין במיוחד כי על פי תחזית לעתיד המפורטת במסמך, שיעור הרוקחים יחסית לאוכלוסייה בישראל, צפוי לגדול באופן מתון בעשור הקרוב. עוד יש לציין כי בהשוואה למדינות ה-OECD, ממוצבת ישראל מעט מתחת לממוצע, הרבה מעל שיעורי הרוקחים נתוני מדינות כמו הולנד, דנמרק, שווייץ גרמניה ואוסטריה.

ליקוי

13.	היעדר מערכת מידע מרכזית ובה נתונים רלוונטיים על הרוקחים- במשרד יש רשימה של כל הרוקחים בעלי הרישיון והיא מפורסמת גם באתר האינטרנט של המשרד, אולם אין במשרד מערכת מידע מרכזית ארצית ובה פרטים רלוונטיים על הרוקחים, כגון מינוי או ביטול מינוי של רוקחים אחראים שאמונים על הניהול והפיקוח המקצועי בבתי המרקחת. כך נפגעת יכולת הנהלת האגף והרוקחים המחוזיים לקבל החלטות מושכלות.
	על המשרד להקים מערכת מידע מרכזית ובה נתונים רלוונטיים על הרוקחים, שתסייע לאגף הרוקחות ולרוקחים המחוזיים, הנזקקים למערכת כזו מתוקף תפקידם. על המשרד גם לקבוע מהם שדות המידע הרלוונטיים שיש לכלול ואילו מהם לחשוף, וכן לקבוע את מערך ההרשאות המתאימות, וזאת כדי למנוע זליגת מידע ולשמור עד כמה שאפשר על פרטיות הרשומים במאגר.

מעקב
משרד הבריאות
מצב (סטאטוס):  ב – בתהליך תיקון

13.	מערכת העוסקים בתחום בתי המרקחת נמצאת בתכנית העבודה של אגף הרוקחות לשנת 2019 להמשך פיתוח והטמעה במחוזות נוספים. 

ליקוי

14.	תופעות לוואי הקשורות לנטילת תכשירים רפואיים ; תופעות לוואי מתרופות הן גורם משמעותי לתחלואה ולתמותה . המוסדות הרפואיים מינו אחראים למעקב תרופתי, שתפקידם לאסוף דוחות על תופעות לוואי או חשש לתופעות לוואי שהתקבלו ולדווח למשרד הבריאות. אולם רובם אינם יוזמים איסוף מידע על תופעות לוואי, ותפקידם מתמצה בהעברת המידע שהם מקבלים מעובדי אותם המוסדות. על המשרד בשיתוף קופות החולים, בתי החולים ומוסדות רפואיים אחרים לשקול להקים מערכת ייעודית שתשולב במערכות המידע שלהם, שתאפשר דיווח נגיש וידידותי על תופעות הלוואי מתכשירים רפואיים למערכת לאומית מרכזית של המשרד.

מעקב
משרד הבריאות
מצב (סטאטוס): ב – בתהליך תיקון


14.	המשרד פועל לקדם את נושא הדיווח על תופעות לוואי ואיסוף ועיבוד הנתונים באופנים שונים-ישנה הטמעה של נהלי העבודה בקבלת דיווחים על תופעות לוואי מתרופות והמשך פיתוח המערכת לדיווח על תופעות הלוואי אשר ממשיך גם בשנת 2019. מדובר בהכשרת כוח אדם ייעודי למשימה זו ונדרשת תוספת תקינה למחלקה לניהול סיכונים באגף הרוקחות לצורך ניטור, עיבוד וקבלת החלטות באשר לבטיחותם של תכשירים. בנוסף, פועל המשרד ליצירה וחיזוק קשרי עבודה עם רשויות בחו"ל לצורך זה.

ליקוי

17.	איכות השירות - זמן ההמתנה בתור בבית המרקחת לקבלת תרופות ממושך מאוד ומתארך במקרים קיצוניים לכ-90 דקות. לא כל הקופות אוספות באופן שיטתי מידע בנוגע לזמני ההמתנה בתורים בבתי המרקחת שלהן ובבתי המרקחת הפרטיים וברשתות הפארם הקשורים אליהן, והם לא קבעו מהם זמני ההמתנה המרביים בתור לקבלת תרופות. על המשרד להגדיר מדדים לזמני ההמתנה המרביים בבתי המרקחת, לנגישות ולזמינות בתי המרקחת. וכן עליו לפשט את תהליכי האישור של תכשיר המותנה באישור מקדים. עליו לגבש מדדי איכות של שירותי הרוקחות למטופל, להציב יעדים ולמדוד אם הושגו.

מעקב
משרד הבריאות
מצב (סטאטוס): ב – בתהליך תיקון

17.    	ישנו גידול במספר בתי המרקחת כמו גם בשעות הפעילות לרווחת המטופלים.  ב- 6.11.2018 בוצע תיקון לחוק בריאות ממלכתי המחייב את קופות החולים להנגיש את מאגר המרשמים האלקטרוניים לכל בתי המרקחת בישראל. תיקון זה יוביל לכך שהמטופלים יוכלו לקבל שירות במספר רב יותר של בתי מרקחת בתהליך שצפוי להוריד את זמן ההמתנה ולשפר את השירות למטופל.

ליקוי

18.	משרד מבקר המדינה מעיר לכל הקופות כי הן הביאו בחשבון שתכשירים רפואיים יסופקו בבתי מרקחת פרטיים באופן שוטף, קבוע וזמין, אך הן לא בודקות אם ההסדר עומד ברמת שירות מספקת. ואכן בפועל רמת השירות בבתי המרקחת הפרטיים נמוכה יותר. על הקופות לבחון את התנאים שנקבעו בהסכמים שיש להן עם בתי המרקחת הפרטיים והאם יש בהם כדי למנוע מצב של חוסר במלאי של תרופות. ככל שיימצא שהתנאים הנוכחיים אינם מבטיחים זאת, ראוי לבחון קביעת מנגנונים בשיתוף הקופות והספקים אשר יבטיחו כי זמני האספקה המרביים של תכשירים רפואיים לבתי המרקחת הפרטיים יהיו נאותים. גם על המשרד לתת דעתו לסוגיה זו.

מעקב
משרד הבריאות
מצב (סטאטוס): ב- בתהליך תיקון

18.     	משרד הבריאות עוקב באופן קבוע אחר זמינות תכשירים בשוק. נכון למועד זה  לא ידועה בעיה של מחסור משמעותי ורוחבי.









































סוגיות בניהול המרכז הרפואי הכללי-ממשלתי הלל יפה ובניהול מרכזים רפואיים כלליים-ממשלתיים אחרים

הגופים המבוקרים:  המרכז הרפואי הכללי-ממשלתי הלל יפה, ומשרד הבריאות. 

מעקב מעודכן לחודש: דצמבר 2018

ליקוי

1.	ביקורת אפקטיבית של המבקר הפנימי על כלל הפעילויות בהלל יפה: הנהלת הלל יפה מנעה מהמבקר הפנימי של בית החולים לבצע ביקורת בנושא שבטיפולם המשותף של בית החולים ותאגיד הבריאות. על משרד הבריאות להדגיש למנהלי המרכזים הרפואיים הכלליים-ממשלתיים שביקורתו של המבקר הפנימי בבית החולים היא כלי ניהולי חשוב, ולהורות למנהלים לאפשר למבקרים הפנימיים גישה מלאה למידע של התאגידים הנדרש להם למילוי תפקידם. אם יידרש, יש לפעול לתיקון תקנות התאגידים, באופן שיעגן את חובת תאגידי הבריאות למסור מידע גם למבקרים הפנימיים של בתי החולים. לשם הגברת היעילות בביצוע הביקורת מחד והצורך בראייה כוללת מאידך ראוי גם שמשרד הבריאות ונש"ם ישקלו את האפשרות לאחד לתפקיד אחד את תפקיד המבקר הפנימי של בית החולים ותאגיד הבריאות, כך שבמרכז הרפואי יפעל מבקר פנימי אחד שאחראי לכלל הביקורת הפנימית של המרכז הרפואי.


מעקב – משרד הבריאות
מצב (סטאטוס): א - תוקן

1.	ככלל מבקרי הפנים בבתי חולים זוכים לשיתוף פעולה. מבקרת הפנים עומדת עמם ועם מנהלי בתי החולים בקשר רציף ומעורבת בליבון ופתרון סוגיות במחלוקת העולות מפעם לפעם. 

ליקוי

2.	ועדת הביקורת של תאגיד הבריאות של הלל יפה: (א) ועדת הביקורת לא דנה בכל העניינים שבסמכותה, לא הגישה את מסקנותיה והמלצותיה בנושא הביקורת הפנימית לוועד המנהל של תאגיד הבריאות לשם דיון בהן, וגם לא דנה בדוחות שהגיש לה המבקר הפנימי; (ב) ועדת הביקורת מיעטה מאוד להתכנס ולדון בנושאים שבאחריותה; (ג) המבקר הפנימי של התאגיד מונה לתפקיד יו"ר ועדת הביקורת חודשים אחדים לאחר שסיים את תפקידו כמבקר פנימי, זאת בלי שמונה להיות חבר עמותה, וכן בלי שהנהלת התאגיד קבעה לו הסדר למניעת ניגוד עניינים עם מינויו ליו"ר ועדת הביקורת. על ועדת הביקורת של התאגיד בהלל יפה למלא את תפקידה כפי שנקבע בחוק, ומן הראוי שהאסיפה הכללית תעקוב אחר פעילות הוועדה ואחר תכניות עבודתה. היות שעדיין קיימת אפשרות שיו"ר ועדת הביקורת יצטרך לדון בדוחות שהכין הוא עצמו או לבחון את פעילות מערך הביקורת בתקופה שעמד בראשו - על הנהלת התאגיד לקבוע לו הסדר למניעת ניגוד עניינים. מן הראוי שהאסיפה הכללית תעקוב אחר פעילות ועדת הביקורת ותכניות עבודתה, תדון בדיווחים שהוועדה מציגה לפניה ותנקוט צעדים ככל שיעלו ויתבקשו.

מעקב – משרד הבריאות
מצב (סטאטוס):  א - תוקן

2.	בתשובתה למשרד מבקר המדינה מנובמבר 2016 כתבה הנהלת הלל יפה כי תקבע ליו"ר ועדת הביקורת הסדר למניעת ניגוד עניינים, וכי הוא יצורף כחבר לעמותה. ההנהלה הוסיפה כי לשם הסרת כל חשש יימנע יו"ר ועדת הביקורת מכל עיסוק בדוח שהכין כמבקר פנימי.

ליקוי

3.	שומרי סף במרכזים הרפואיים - 1. השתתפות שומרי סף בדיוני ההנהלה: במרכזים הרפואיים נהריה, פורייה, אסף הרופא והלל יפה יש שונות בנוגע להשתתפות שומרי סף בישיבות ההנהלה. אשר להלל יפה - המבקר הפנימי, מנהלת הכספים, היועצת המשפטית ומנהל הסיכונים, אינם משתתפים בישיבות ההנהלה, שבהן עולים לעתים נושאים הנוגעים לתחומי אחריותם. על משרד הבריאות לבחון את סוגיית השתתפות שומרי הסף בישיבות ההנהלה במרכזים הרפואיים ואת כפיפות היועצים המשפטיים ומנהלי הכספים במרכזים אלה. על המשרד לוודא שהנהלות המרכזים הרפואיים מאפשרות למבקרים הפנימיים לבצע את תפקידם בנוגע לכלל תחומי הפעילות של המרכזים הרפואיים.

מעקב – משרד הבריאות
מצב (סטאטוס): ב - בתהליך תיקון 

3. 	עבודת הוועדה בנושא "מבנה הנהלות בתי החולים" נמצאת בשלבי סיום, ובקרוב יוגשו המלצותיה למנכ"ל משרד הבריאות. הדוח הסופי יוגש עד פברואר 2019.

ליקוי

4.	כפיפות היועצת המשפטית בהלל יפה: היועצת המשפטית כפופה מנהלית למנהל האדמיניסטרטיבי, דבר שעלול לגרום לתלות של היועצת במנהל האמור ולפגוע בעצמאותה המקצועית. כדי לשמור על עצמאותו ואי-תלותו של היועץ המשפטי של בית החולים יש הכרח שמשרד הבריאות יגדיר באופן ברור, בהתייעצות עם נש"ם, את מעמדו ואת כפיפותו המנהלית של היועץ ויאכוף אותה בהתאם.


מעקב – משרד הבריאות
מצב (סטאטוס): ב - בתהליך תיקון

4. 	נושא כפיפות היועמ"ש נדון, בין יתר הנושאים, בוועדה למבנה הנהלות בתי חולים. כאמור, עבודת הוועדה נמצאת בשלבי סיום, ובקרוב יוגשו המלצותיה למנכ"ל משרד הבריאות.

ליקוי

5.	מנהלי הכספים במרכזים הרפואיים: (א) נש"ם ומשרד הבריאות לא הגדירו בבירור את כפיפותם המינהלית של מנהלי הכספים במרכזים הרפואיים . בהלל יפה כפוף שומר סף זה למנהל האדמיניסטרטיבי; (ב) במרכזים הרפואיים פועלים שני מנהלי כספים: של בית החולים ושל תאגיד הבריאות. יחסי הגומלין בין שני מנהלי כספים אלו משתנים ממרכז רפואי ממשלתי אחד למשנהו. נוכח פעילותם של שני מנהלי כספים עלול להתעורר קושי בתפקוד המרכזים הרפואיים, שכן כל אחד מהם מתנהל על פי כלליו ונהליו, והאחד אינו חשוף למידע הכספי שבידי האחר. משרדי הבריאות והאוצר לא הסדירו סוגיה זו עד מועד סיום הביקורת, אף שמשרד מבקר המדינה כבר העיר בעניינה בדוח קודם .ראוי כי לשם היעילות מחד והצורך בראייה כוללת מאידך, משרדי הבריאות והאוצר יבחנו מחדש את המבנה הארגוני המאולץ שבו במרכזים רפואיים יש כפילויות של שומרי סף - כדוגמת מנהל כספים והמבקר הפנימי, שהוא עובד מסוים בבית החולים ועובד אחר בתאגיד הבריאות, וישקלו לשנותו בהתאם לתוצאות הבחינה.

מעקב – משרד הבריאות
מצב (סטאטוס): ב- בתהליך תיקון

5. 	נושא כפיפות מנהל הכספים ותפקידו כשומר סף נדונו, בין יתר הנושאים, בוועדה למבנה הנהלות בתי החולים. עבודת הוועדה נמצאת בשלבי סיום, ובקרוב יוגשו המלצותיה למנכ"ל משרד הבריאות.

ליקוי

6.	העסקת קרובי משפחה בהלל יפה - כ- 15% מהעובדים בהלל יפה הם בעלי קרבה משפחתית. הנהלת הלל יפה לא ביצעה את כל ההליכים הנדרשים למניעת ניגוד עניינים העלול להיווצר עקב עבודתם של קרובי משפחה במרכז הרפואי. על הנהלת הלל יפה לוודא כי קשרי משפחה בין עובדים יטופלו במועד ובהתאם להוראות התקשי"ר ונש"ם.

מעקב – המרכז הרפואי הלל יפה 
מצב (סטאטוס): א - תוקן

6. 	כלל ההערות הביקורת בנושא העסקת קרובי משפחה טופלו על ידי הלל יפה, כמתחייב, בתיאום עם נש"מ. העובדים הוחתמו על התחייבות למניעת חשש לניגוד עניינים.  בנוסף הוער לעובדות שלא דיווחו על קרבה משפחתית עם קליטתן לעבודה (נכון להיום, התקבל אישור נש"מ להעסקת קרובי משפחה). 

ליקוי

7.	תרומות למרכזים רפואיים - קבלת תרומות מחברות מסחריות מעלה חשש לקשר בין מתן התרומה לבין קידום עסקי התורם, וממילא ליצירת ניגוד עניינים. עוד בשנת 2005 החלו משרדי הבריאות, המשפטים והאוצר לגבש נוהל לגבי תרומות במערכת הבריאות, אך הם טרם סיימו את התהליך. יש לראות בחומרה את השיהוי הממושך בפרסום נוהל חיוני זה. על משרדי הבריאות, המשפטים והאוצר לסיים לאלתר את הכנת נוהל קבלת תרומות במערכת הבריאות.

מעקב – משרד הבריאות
מצב (סטאטוס): ב- בתהליך תיקון

7. 	משרד בריאות יחד עם החשב הכללי הגיע לנוסח מוסכם של הנוהל בנושא " תרומות מחברות מסחריות לבתי החולים", שהועבר למשרד המשפטים לפני כשנה ומטופל במשרד המשפטים. 

ליקוי

8.	נסיעות לחו"ל של רופאים ומנהלי מרכזים רפואיים - נסיעות רופאים לכנסים בחו"ל: חברות תרופות או חברות לציוד רפואי מסייעות לעתים במימון נסיעות של רופאים לכנסים בחו"ל - קיים חשש שרופא ייסע לכנס מקצועי בחו"ל במימון כזה, ומאוחר יותר יפעל לקידום רכש התרופות או הציוד הרפואי בבית החולים מהחברה שמימנה את נסיעתו, משיקולים שאינם רפואיים בלבד. לגבי השתתפות של רופאים בכנסים בחו"ל, על המשרד לבחון את התועלת שבהסתייעות במימון חברות מסחריות בעניין זה, לעומת הנזק שעלול להיגרם מיצירת קשרים בלתי ראויים בין רופאים ובין אותן חברות; ככל שיוחלט לאפשר זאת, יש לקבוע הסדרים הדוקים שימנעו מרופאים לפעול לקידום רכש התרופות או הציוד הרפואי בבית החולים מאותן חברות, משיקולים שאינם רפואיים בלבד.


מעקב – משרד הבריאות
מצב (סטאטוס):  א- תוקן

8. 	חטיבת המרכזים הרפואיים הממשלתיים תמשיך ותעקוב אחר יישום נוהל  "אישור היעדרות נסיעות לחו"ל ומינוי בפועל/הטלת תפקיד לחמשת התפקידים הבכירים במרכזים הרפואיים הממשלתיים" (חוזר מספר 02/2017)  בכל הקשור למנהלי בתי חולים, אשר בסמכות החטיבה. 
	
ליקוי

9.	אישורי טיסות לחו"ל למנהלי בתי חולים: לוועדת הנסיעות של משרד הבריאות הגיעו במשך ארבע שנים רק 17 בקשות לאישור נסיעות לחו"ל של מנהלי עשרה מרכזים רפואיים כלליים-ממשלתיים . ייתכן כי הוגשו עוד בקשות ישירות למנכ"ל משרד הבריאות ולא לוועדת הנסיעות, כפי שנקבע בנוהל משרד הבריאות. על החטיבה למרכזים רפואיים ממשלתיים החדשה שבמשרד הבריאות להסדיר את הנסיעות לחו"ל של מנהלי בתי החולים ושל הצוותים הרפואיים בהם.

מעקב – משרד הבריאות
מצב (סטאטוס):  א- תוקן

9. 	הועדה שהוקמה בחטיבת בתי החולים הסדירה את הנושא ותמשיך בפעולתה.

ליקוי

10.	בינוי ופיתוח במרכזים רפואיים כלליים-ממשלתיים – מעקב - אף שהמשרד הוא הגורם המאסדר של מערכת הבריאות כולה, ובתוקף תפקידו זה הוא אחראי לקיום תשתית שתאפשר מתן טיפול רפואי הולם, אין לו תכנית אב רב-שנתית לבינוי ופיתוח של המרכזים הרפואיים הכלליים-ממשלתיים שבבעלותו. יתרה מכך, המשרד אינו שותף לגיבוש תכניות לבינוי ופיתוח של המרכזים הרפואיים. עקב כך קטן מאוד חלקו בקביעת סדרי העדיפויות בעניין זה. על משרד הבריאות, בשיתוף המרכזים הרפואיים, להכין תכנית אב המפרטת את הצרכים והעלויות של הבינוי והפיתוח בבתי החולים ולקבוע סדרי עדיפויות לגבי בינוי ושיפוץ ביחידות.

מעקב – משרד הבריאות: 
מצב (סטאטוס):  א- תוקן

10.  	למשרד הבריאות תכנית עבודה רב שנתית המגובשת בהתאם לצרכים ולתקציבים המוקצים למערכת הבריאות הממשלתית. תכנית זאת מגובשת על פי סדרי עדיפויות בכל אחד מהתחומים ומאושרת לביצוע על ידי מנכ"ל המשרד. 

ליקוי

11.	שקיפות בשכר הכולל של עובדי המרכזים הרפואיים הממשלתיים – מעקב - מדוחות הממונה על אגף השכר והסכמי עבודה במשרד האוצר (להלן - הממונה על השכר) לא ניתן ללמוד על השכר המלא של הרופאים והעובדים האחרים במערכת הבריאות כפי שמתקבל מכמה מעסיקים במערכת הציבורית - בתי החולים, התאגידים וקופות החולים. למשל, בשנת 2015 הסתכם שכרו החודשי הממוצע של עובד מינהלה בכיר בהלל יפה בכ-75,000 ש"ח -  כ-50,000 ש"ח התקבלו מבית החולים וכ-25,000 ש"ח התקבלו מתאגיד הבריאות. היות שהשכר שקיבל העובד מהתאגיד היה נמוך מהשכר הקובע להיכללות ב"דוח שיאני השכר" (40,000 ש"ח), לא יצוין העובד בדוח האמור . בשל האופן שבו מוצגים הדוחות נוצרת תמונה מעוותת של שיאני השכר במערכת הבריאות, ואף עלול להיווצר אי-שוויון בין רופאי שירותי בריאות כללית ששכרם המלא נכלל בדוח שיאני השכר לעומת עמיתיהם במערכת הממשלתית שלכאורה אמורים אף הם להיכלל בו, אך נהנים מכשל טכני שפוטר אותם מכך. על הממונה על השכר לפרסם מידע לגבי שכרם הכולל של כל הרופאים ובעלי התפקידים במערכת הבריאות הציבורית.

מעקב
הממונה על השכר
מצב (סטאטוס): א - תוקן

11.	החל מ- 2016 הדוחות השנתיים שהאגף מפרסם כוללים נתונים על השכר הן בבתי החולים והן בתאגידי הבריאות. 
[bookmark: bookmark309]העסקת עובדים מקומיים בנציגויות ישראל בחו״ל
הגופים המבוקרים: משרד החוץ , אגף הממונה על השכר במשרד האוצר, נציבות שירות המדינה, מטה מינהל סחר חוץ במשרד הכלכלה והתעשייה, משרד הביטחון - היחידה למינהל וכוח אדם בחו״ל
מעקב מעודכן לחודש: דצמבר 2018

[bookmark: bookmark310]ליקוי
1. משרות העובדים המקומיים בנציגויות בחו״ל ; תפקידיהם של העובדים המקומיים 
	בנציגויות בחו״ל דורשים לעתים התמחות מקצועית בנושאי הליבה של השירות הדיפלומטי. עובדים בתפקידים מסוג זה מנהלים קשרי חוץ עם גורמים בפרלמנט, בממשל, בתקשורת, במגזר העסקי ובחברה האזרחית במדינות השירות, הגם שאינם כשירים לכך על פי נוהלי משרד החוץ, ולא קיבלו הכשרה ייעודית למלא תפקידים אלה. על המשרד להגדיר מחדש את תקן משרות העובדים המקומיים, לרבות דרישות התפקיד ותיאורי התפקיד, על פי צורכי הנציגויות. במסגרת זו עליו לשנות את התקנון, ולהתאימו לתנאי המציאות, המחייבים העסקת עובדים מקומיים בתפקידי עזר מקצועיים לשליחים ובתפקידי ליבה נוספים, ולהכשיר את העובדים באופן ייעודי, ההולם את דרישותיו של כל תפקיד ותפקיד.

מעקב- משרד  החוץ 
מצב (סטאטוס):  ב – בתהליך תיקון 

[bookmark: bookmark312]1.	הוקמה וועדה בראשות אגף הון אנושי בהשתתפות ראש המערך המדיני וסמנכ"ל תקשורת של המשרד לבחינת הנושא. הוועדה התכנסה כבר שלוש פעמים. הודעה בוחנת את פריסת כ"א ותפקידים בחו"ל, ע"מ לקבוע הכשרות ייעודיות לתפקידים הנדרשים לכך בישראל ובחו"ל. נכון לדצמבר 2018,  הוועדה מגבשת המלצות בנושא.

ליקוי

2. אגף משאבי אנוש והדרכה במשרד (להלן - אגף מש״א), לא בחן את הרלוונטיות של מפתח התקנון ולא גיבש קריטריונים ברורים לחלוקת משרות השליחים והעובדים המקומיים בין הנציגויות, אף שהצורך בכך עלה כבר בשנת 2009. במצב זה אין לאגף מש״א יכולת לקבוע אם הקצאת כוח האדם, פיזורו בין הנציגויות והיחס הרצוי בין מספר השליחים למספר העובדים המקומיים אכן תואמים את יעדי משרד החוץ ואת היקף העבודה של כל אחת מהנציגויות. על אגף מש״א להציג בפני הנהלת המשרד תמונת מצב עדכנית ושלמה של נתוני איוש כלל המשרות בחו״ל על ידי השליחים ועל ידי העובדים המקומיים, כדי שההנהלה תוכל לגבש מדיניות ארוכת טווח בנוגע לתכנון משאבי האנוש בנציגויות, לקביעת תנאי הכשירות למילוי תפקידי הליבה הייצוגיים ולמיסוד הליך הגיוס של המועמדים שיעמדו בתנאים אלה. המשרד נדרש לקבוע תבחינים ברורים ומפורטים לבחירת הנציגויות ותפקידי הליבה המזכים בתוספות שכר.

[bookmark: bookmark313]ליקוי
3. לא נמצאו מסמכים המעידים על ניתוח הצרכים של הנציגויות בנוגע ליחס הנדרש בין התפקידים המיועדים לשליחים ובין התפקידים המיועדים לעובדים המקומיים, המסביר את הגידול במספר המשרות של העובדים המקומיים.

מעקב- משרד  החוץ 
מצב (סטאטוס):  ב – בתהליך תיקון

[bookmark: bookmark315]2-3.	משרד החוץ מבצע מיפוי מחודש של כלל הנציגויות בעולם לצורך קביעת מספר השליחים הרצוי בכל מקום והיחס הנדרש בינם ובין עובדים מקומיים (אית"ן ועמ"ז). בהוראת מנכ"ל משרד החוץ, פעלו ועדות העבודה, המנהלות תהליך למידה פנימי, הנקרא "משרד החוץ – 2025". בין הועדות היו "מבנה יחידות משנה וסמך", "אפיון ופריסת נציגויות" ו"התאמת משאבים ליעדים". ועדות אלה הגישו מסקנותיהם והמלצותיהם. נכון לדצמבר 2018, מסקנותיהם והמלצותיהם של ועדות "משרד החוץ - 2015"  נבחנות כעת ליישום אפשרי.

ליקוי
4. עד מועד תום הביקורת לא ניתן היה להפיק מהמערכת הממוחשבת של אגף משאבי אנוש (להלן: מש״א) דוחות מפולחים ומדויקים על אודות התקן והמצבה של העובדים המקומיים בכלל הנציגויות, לרבות דוחות רוחביים לפי נושאים, כגון איוש תקנים ביתר ואיוש התפקידים השונים שממלאים העובדים המקומיים - מדיניים, הסברתיים, קונסולריים ומנהליים.

מעקב- משרד  החוץ 
מצב (סטאטוס):  ב – בתהליך תיקון

4. מערכת מחשוב מח"ע נמצאת בטיוב תמידי, כחלק ממאמץ אגפי הון אנושי ותקשוב ישנן תכניות עבודה מסודרות וטיוב נתונים בדוחות נמשך באופן יום-יומי. מדובר בתהליך מתמיד של שיפור מערכות כאשר כעת ישנו גם תהליך נוסף, המובל על ידי משרד האוצר, של מעבר מערכות ניהול כ"א של משרד החוץ לסביבת מרכבה אשר תביא לשיפור של אינטגרציית הנתונים לכלל מערכות המחשוב. 

[bookmark: bookmark317]ליקוי
5. ניהול העובדים המקומיים (להלן עמ״י ) בנציגויות ; הוראות שכר ותנאי השירות בחו״ל והתקנון אינם כוללים את מלוא הזכויות המוקנות לעמ״י, ואינם מפרטים את זכויות העובדים המקומיים הזרים (להלן עמ״ז). על קציני המנהלה בנציגויות להביא לידיעת העובדים המקומיים את הפירוט המלא של זכויותיהם ואת הדרכים לממשן. עליהם גם ליידע את העובדים המקומיים מהו התהליך להגשת תלונה למפכ״ל בנוגע לפגיעה בזכויות המוקנות להם מכוח הוראות כל דין ונוהל.

מעקב- משרד  החוץ 
מצב (סטאטוס):  א- תוקן

5. [bookmark: bookmark319]הוראות שכר ותנאי השירות (להלן: השות"ש)- לא  נמצא באחריות משרד החוץ. בימים אלו,  השות"ש עובר עדכון מקיף על ידי נציבות שירות המדינה ומשרד האוצר, כאשר אגף הון אנושי והדרכה במשרד החוץ מלווה את התהליך במידע וייעוץ.  ביחס לעובדי אית"ן (עמ"י), בחודש  ספטמבר 2018 יצאו מנציבות שירות המדינה נהלים מקיפים חדשים, במסגרת העברתם למעמד של עובדי מדינה, החל מהתאריך  1.10.2018. משרד החוץ פועל בימים אלו לאימוץ כלל הנהלים לתוך תקנון שירות החוץ. ביחס  לעובדי עמ"ז, קציני המנהלה בנציגויות הונחו להכין תיקי יסוד ביחס לזכויות העמזי"ם עפ"י חוק מקומי וזכויות נלוות ייחודיות שמעניק משרד החוץ. תהליך זה לווה גם במיסוד נושא הייעוץ המשפטי המקומי בנציגויות כגורם תומך בהסדרה והענקת הזכויות לעובדים המקומיים. 
ליקוי
6. משרד החוץ אינו מקיים הדרכות תקופתיות לעובדים המקומיים המועסקים בנציגויות בנוגע להוראות החוק למניעת הטרדה מינית, התשנ״ח-1998, ולהוראות הדין המקומי בעניין זה, החלות על העמ״ז.
יתר על כן, הנציגויות אינן מודעות לחובות המוטלות עליהן בדין המקומי בנוגע למניעת הטרדות מיניות ולטיפול בעובדים המעורבים בחשדות למעשים כאלה.
[bookmark: bookmark320]
מעקב- משרד  החוץ 
מצב (סטאטוס):  ב – בתהליך תיקון

6. בוצע איסוף נתונים בנוגע לחוק המקומי, במדינות השונות, בענייני הטרדה מינית.  משרד החוץ פועל לכך שבחודשים הקרובים יקבלו כל העובדים המקומיים עותק מהתקנון בנושא הטרדה מינית ויתבקשו לאשר בחתימתם שקראו ומודעים לתוכנו. נכון לחודש דצמבר 2018 הנושא נמצא בהליכי ביצוע.

[bookmark: bookmark321]ליקוי
7. על המשרד להנחות את 103 נציגויותיו ברחבי העולם בדבר תחומי הפעילות שבהם חל עליהן הדין המקומי ובדבר העניינים שעליהם יחול הדין הישראלי.

[bookmark: bookmark322]מעקב- משרד  החוץ 
מצב (סטאטוס):  א- תוקן 

7. משרד החוץ הוציא במהלך 2017 חוזר לנציגויות בעולם לצורך חידוד הנושא. תקנון שירות החוץ מדגיש, בפרקיו הרלוונטיים, את תחולת החוק המקומי מול החוק הישראלי.

[bookmark: bookmark323]ליקוי
8. על המשרד לפעול על פי החקיקה, התקנות והנחיות נש״ם בנושא הטרדה מינית, ובמקרים שמתקבל מידע על חשש להטרדה מינית יש להעבירו לאגף החקירות בנש״ם לאחר התייעצות עם ראש אגף החקירות או הממונה על התביעות בנש״ם.

[bookmark: bookmark324]ליקוי
9. המידע על חשד להטרדה מינית של עמ״י בשני מקרים שבהם לא הוגשה תלונה רשמית, הועבר לגורמי מטה רלוונטיים ונבחן על ידי המפקח הכללי על שירות החוץ (להלן - המפכ״ל), ולא כפי שנקבע בתקנות למניעת הטרדה מינית (חובות מעביד), התשנ״ח-1998, ובתקנון מותאם בנושא.

מעקב- משרד  החוץ 
מצב (סטאטוס):  א- תוקן 

8-9.	התקיימו שיחות עם סמנכ"ל מש"א  ועם המפכ"ל. המשרד פועל על פי חקיקה, התקנות וההנחיות. המידע המתקבל מועבר לנש"מ ע"פ הנוהל (אגף המשמעת, אגף החקירות והאגף לשיווין מגדרי). הטיפול מתבצע בתיאום עם הגורמים הנ”ל וע"פ הנחיותיהם.
[bookmark: bookmark326]ליקוי
10. בהתאם לחוות דעת הייעוץ המשפטי במשרד החוץ חוק שירות המדינה (משמעת), התשכ״ג-1963, חל על העסקת העמ״י בנציגויות, אולם הוראותיו לא הוטמעו ב״הוראות בדבר מעמדם ותנאי עבודתם של אזרחים ישראלים המועסקים על ידי נציגות ישראל בחוץ-לארץ״ (להלן - שות״ש) ובתקנון שירות החוץ, ובכך לא הובאו לידיעת העמ״י.

מעקב- משרד  החוץ 
מצב (סטאטוס):  ב-  בתהליך תיקון 

10. בחודש בספטמבר 2018 יצאו נהלים מקיפים חדשים בנושא מנציבות שירות המדינה, במסגרת העברתם למעמד של עובדי מדינה של  עובדי האית"ן, החל מה 1.10.2018. משרד החוץ פועל בימים אלה לאימוץ כלל הנהלים לתוך תקנון שירות החוץ. הנושא עדיין, נכון לדצמבר 2018, מצוי בהליכי ביצוע. 

[bookmark: bookmark328]ליקוי
.11 	הקוד האתי מתייחס להתנהגותם ולהתנהלותם הראויה של השליחים, ואינו 	מטיל חובות אתיות המותאמות לתנאי העסקתם של העובדים המקומיים. בבדיקת משרד מבקר המדינה בשגרירויות בפריס ובבריסל עלה כי הנציגויות לא תרגמו את הקוד האתי לשפת המקום.

[bookmark: bookmark329]מעקב – משרד החוץ 
מצב (סטאטוס):  ב-  בתהליך תיקון 

11. [bookmark: bookmark330]הקוד האתי תורגם לאנגלית וכעת נבחנת התאמתו באגף משפט של משרד החוץ לשימוש מול עובדים מקומיים בעולם (בשונה משליחים). 

ליקוי
12. מוגנות סביבת העבודה - החשש לחשיפת עובדים לאסבסט בשגרירות בבריסל ; נוהלי המשרד אינם כוללים דרישות כלשהן בנושא מניעת מפגעי אסבסט בנציגויות. נוהלי הבטיחות בנציגויות שקבע האגף למשאבים חומריים אינם כוללים הוראות בנוגע למבנים בנציגויות שבהם נדרש מיפוי אסבסט על ידי הנציגויות, ולאגף אין מיפוי של המתקנים שעלול להימצא בהם אסבסט. ב-16 בדצמבר 2015 ארע מפגע אסבסט במרתף בניין השגרירות בבריסל שבעקבותיו נחשפו בדיעבד ליקויי אסבסט ישנים בבניין. מעת קרות האירוע ועד לתחילת חודש פברואר 2016 הייתה אי-ודאות לגבי אפשרות הימצאותו  של אסבסט פריך במקום, והדבר גרם לבהלה בקרב העובדים המקומיים ולמשבר אמון בינם ובין הנהלת השגרירות. לאגף למשאבים חומריים במטה המשרד ולשגרירות בבריסל לא היה ברור מהו הדין החל על נציגויותיו בנוגע למניעת מפגעי אסבסט. במשך יותר משנה לא חקרה הנהלת משרד החוץ את אירוע מפגע האסבסט בשגרירות בבריסל לעומקו, לא אמדה את נזקיו ולא הפיקה ממנו לקחים, הן לגבי המעורבים בעניין זה בנציגויות ובאגפי המטה והן בנוגע להיערכות למניעת מפגעים סביבתיים ביתר הנציגויות ברחבי העולם. על מטה המשרד להימנע מלאשר לנציגויות לבצע עבודות בנייה או שיפוץ במתקניהן, טרם בדיקה לאיתור אסבסט ואם הוא מצוי מיפויו ונטרול הסיכון לפיזור באוויר. על הנהלת המשרד לבדוק באופן מערכתי את היבטיו המנהליים, הארגוניים והמשמעתיים של אירוע האסבסט בשגרירות בבריסל, כדי ללמוד ממנו כיצד לספק לעובדי הנציגויות סביבת עבודה בטוחה ומוגנת.

מעקב – משרד החוץ 
מצב (סטאטוס):  ב-  בתהליך תיקון 

12.	בעקבות דו״ח הביקורת בסוגיית מוגנות סביבת העבודה,
בוצעו ההתאמות המערכתיות כדלהלן:
א. נושא האסבסט מועבר בקצרה בקורס נאמני בטיחות, אותו חייב לעבור בהצלחה כל קצין מנהלה היוצא לשליחות בחו״ל ואשר בסופו מקבל תעודת ״נאמן בטיחות״. מארגני הקורס נתבקשו להרחיב פרק זה ולפרט הנושא. בנוסף, יצאה הוראה חד-משמעית לכל קציני המנהלה בעולם שאין לפתוח קירות או תקרות ללא  אישור מוקדם של אגף משאבים חומריים במשרד. פניית הנציגות תקבל אישור ביצוע רק לאחר שיבצעו מספר פעולות 	בטיחות מקדימות על פי הנחיית האגף. זאת ועוד , בכל נציגות בה עולה שאלה האם יש חשש לקיום אסבסט, המשרד מאשר מידית לערוך בדיקה מקיפה על ידי אנשי מקצוע. המשרד אינו עורך בדיקות יזומות, מכיוון שאם קיים אסבסט במבנים מסוימים, הוא נמצא במצב כלוא, ואסבסט כלוא אינו מהווה סכנה. ראש אגף משאבים חומריים במשרד החוץ אחראי לביצוע ההתאמות באופן מיידי.
ב. מפכ״ל המשרד נערך לבדיקת עומק בנושא מפגע האסבסט בשגרירות בריסל והשלכותיו השונות על המעורבים במטה ובנציגות והטמעת הלקחים הרלבנטיים ביתר נציגויות ישראל בעולם. היעד לביצוע נקבע לחודש יוני 2017. נכון לחודש דצמבר 2018, לא דווח על התקדמות בתיקון הליקוי.  

ליקוי

13.   	העסקת העובדים המקומיים הזרים (עמ״ז) בנציגויות ותנאיה: למשרד החוץ אין נוהל גיוס עמ״ז. אף תקנון שירות החוץ אינו קובע הוראות מיוחדות לעניין זה, וכל נציגות מגייסת עמ״ז בהתאם לשיקוליה. בדרך זו המשרד מוגבל בהערכת סיכויי התאמתו של מועמד למשרת עמ״ז לדרישות התפקיד שהוא נדרש למלא ולאופי העבודה בנציגות, והוא מנוע מלקדם את בחירת הראויים ביותר מקרב המועמדים לתפקיד. על משרד החוץ לבחון את החלתם של נוהלי גיוס העובדים לנספחויות הכלכליות-מסחריות על יתר היחידות בנציגויות, בשינויים המחויבים. בדרך זו יגדיל המשרד את סיכויי התאמתו של מועמד למשרת עמ״ז לדרישות התפקיד שהוא נדרש למלא ולאופי העבודה בנציגות, ויקדם את בחירת הראויים ביותר מקרב המועמדים לתפקיד. היעד שנקבע לביצוע הינו ספטמבר 2017.

מעקב – משרד החוץ 
מצב (סטאטוס):  ב-  בתהליך תיקון 

13.	תקנון שירות החוץ עודכן והוכללו תנאי סף לתפקידים המקצועיים בנציגויות. בתקנון קובע תהליך מסודר של ועדת קבלה לעובדים. לגבי נושא התאמתו לתפקיד ואופי העבודה בנציגות, החל תהליך של הכנת מכרז לצורך שכירת חברה למיון מועמדים. הטיפול בליקוי נמצא בהליכי ביצוע מתקדמים.

ליקוי

.14	 ראוי שהנהלת המשרד תשקול דגמים חלופיים לדגם הקיים להעסקת עמ״ז, שיענו על הצרכים התפקודיים והתפעוליים של הנציגויות, כדי שניתן יהיה לגייס לעבודה בנציגויות מועמדים בעלי רמת השכלה גבוהה וניסיון מקצועי בתחומם ולשמר אותם כעובדי הנציגות לאורך זמן, על פי הצורך.

מעקב – משרד החוץ 
מצב (סטאטוס):  ב-  בתהליך תיקון 

14.	משרד החוץ יצר קבוצה חדשה של דרגות עמ"ז, הנקראת "קבוצת 400". קבוצה זאת מאפיינת ברמת שכר גבוהה יותר ותקופת העסקה קצובה, בשונה מעמזי"ם רגילים. מטרתה לאפשר גיוס כוח אדם מקצועי לתפקידים הבכירים לעמ"ז בנציגויות תוך תחרות עם גופים אחרים באותן מדינות.
	
ליקוי
15. 	רק לחלק מתפקידי העמ״ז נקבעו תנאי סף ובחוזי ההעסקה שבין הנציגויות ובין העמ״ז אין תיאור תפקיד. החוזים גם לא מפנים להגדרת התפקיד בתקנון, ולעובד לא נמסר מידע כתוב ברור בנוגע לציפיות הנציגות מתפקודו.

מעקב – משרד החוץ 
מצב (סטאטוס):  ב-  בתהליך תיקון 

15. 	תקנון שירות החוץ עודכן והוכללו תנאי סף לתפקידים המקצועיים בנציגויות. בחוזי העסקה החדשים של עמ"ז בנציגויות, אנו פועלים להכללת הגדרות התפקיד החוזים או נספחים לחוזים. הטיפול בליקוי נמצא  בהליכי ביצוע מתקדמים.

ליקוי
.16	הרגולציה על העסקת העמ״ז הוטלה בשות״ש על ועדת חו״ל, אולם ועדת חו״ל אינה עוקבת אחר אופן העסקת העמ״ז ואינה מקיימת פיקוח ובקרה על תנאי שכרם ועל תנאי עבודתם בנציגויות. בפועל ועדת שכר העמ״ז קובעת את השכר ותנאי השירות של העמ״ז, אך אינה מעדכנת את תנאי שכרם בתדירות הנדרשת על פי תנודות השכר בשוק העבודה המקומי והעלייה ביוקר המחיה במדינות השירות.

מעקב – משרד החוץ 
מצב (סטאטוס):  א – תוקן  

16.	במהלך שנת 2018, ועדת שכר עמ"ז של המשרד יזמה בדיקה רוחבית של רמות השכר בנציגויות ביצעה, בחלק ניכר מהמקומות, העלאה יזומה של שכר העובדים המקומיים, במגבלות תקציב משרד החוץ. הועדה מקפידה להתכנס מספר פעמים בשנה לבחינת פניות במגיעות מהנציגות בנושא.

ליקוי
17.	ישנן נציגויות שאינן פועלות על פי הדין המקומי בנוגע לתשלומים הנלווים לשכר העבודה ולהטבות הסוציאליות המגיעות לעובדים. על המשרד למנוע מצבים שבהם עובדים מקומיים לא יקבלו תמורה עבור שעות עבודתם, ועליו  סוציאליות משכר העמ״ז.

מעקב – משרד החוץ 
מצב (סטאטוס):  א – תוקן  

17.	משרד החוץ ביצע סקר עולמי בנושא לצורך ריכוז הנתונים  הרלוונטיים. הנציגויות הונחו להפקיד על קיום הוראות החוק המקומי בנוגע לתנאי העסקה, זכויות וחובות של העובדים. בביקורת התקופתיות שמתקיימות בשטח, מקפידים על בחינה של סוגיות אלו.

ליקוי

18.	העסקת העובדים המקומיים הישראלים בנציגויות ותנאיה; איתור  מועמדים פוטנציאליים לאיוש משרות עמ״י בנציגויות - שלא בתפקידי 	אבטחה - נעשה באמצעים אקראיים ולא שוויוניים. לא פעם פרסמו הנציגויות באופן מזדמן ברשתות החברתיות ובאתרים מסוימים במרשתת את דבר קיומן של משרות פנויות. בעבר העיר משרד מבקר המדינה למשרד החוץ ולמשרד ראש הממשלה על ליקויים בנושא זה , אך הם לא תוקנו .

מעקב – משרד החוץ 
מצב (סטאטוס):  ב-  בתהליך תיקון 

18.	בחודש ספטמבר 2018 יצאו נהלים מקיפים חדשים בנושא העסקת עובדי אית"ן, הכוללים הליכי גיוס מסודרים, מנציבות שירות המדינה, במסגרת העברתם למעמד של עובדי המדינה של עובדי אית"ן, החל מ1.10.2018. משרד החוץ פועל בימים אלו ליישום והכללת הנהלים בתקנון של שירות החוץ. הטיפול בליקוי נמצא  הליכי ביצוע סופיים.
ליקוי
19.	נמצאו מקרים שתקופת העסקת עמ״י הוארכה מעבר לחמש שנים, שנקבעה כתקופה המירבית בהודעת נש״ם, תקנון שירות החוץ והשות״ש. הסוגיה של העסקת עמ״י מעבר לשנה החמישית מעלה שאלות משפטיות וערכיות, וראוי שלאחר שצוות ההסדרה ישלים את עבודתו ויפרסם את נוהל העסקת עמ״י, יישקל אם ניתן יהיה להאריך את תקופת העסקת עמ״י מעבר לשנה החמישית.

מעקב – משרד החוץ 
מצב (סטאטוס):  א – תוקן  

19.	מיד שדווח ראשונית על ליקוי זה, החל משרד החוץ להקפיד בסוגיה ואין יותר עובדי אית"ן (עמ"י) המועסקים מעל חמש שנים, מלבד אישורים חריגים מנציבות שירות המדינה. בנוסף, בספטמבר 2018  יצאו נהלים מקיפים חדשים בנושא העסקת עובדי אית"ן , הכוללים התייחסות מפורטת לגבי תקופות העסקה של עובדי אית"ן, מנציבות שירות המדינה, במסגרת העברתם למעמד של עובדי מדניה של עובדי אית"ן, החל מה 1.10. 2018. משרד החוץ פועל בימים אלו ליישום והכללת הנהלים בתקנון שירות החוץ. 

מעקב- משרד הביטחון
מצב (סטאטוס):  א – תוקן  

19. 	לאור אישור שינוי מעמדם של העמ"י להיות עובדי מדינה ("אית"ן") המשרד פועל על פי החלטת נציב שירות המדינה 1.13, מיום 6 בספטמבר 2018. המשרד שלח לאגף המפקח הכללי את הנחיית נציב שירות המדינה בנושא. למעשה כל ההערות/התייחסויות /חריגות, לגבי תקופות העסקה של עמ"י שהיו בעבר, אינן רלוונטיות עוד. כיום אין יותר חריגות. כל האיתני"ים מועסקים בהתאם למסגרת תקופות ההעסקה המאושרות על פי הנחיית הנציב. 
ליקוי
20.	השות״ש לא עודכן מחודש מאי 2009, והוראותיו אינן כוללות את כל ההחלטות של ועדת חו״ל ובהן החלטות שמשנות חלק מתנאי ההעסקה והזכויות המגיעות לעמ״י ובכך נפגעת שקיפות פעילות הוועדה, חובת ההגינות שלה כלפי המועסקים בחו״ל ואפשרות של המעוניינים בכך, לקבל מידע מעודכן על תנאי השכר והשירות של המועסקים בחו״ל. על הממונה על השכר לעדכן את השות״ש ולכלול בו גם את כל החלטותיה של ועדת חו״ל כדי שלא לפגוע בשקיפות פעילותה של הוועדה ובחובת ההגינות שלה כלפי המועסקים בחו״ל.

מעקב – משרד החוץ 
מצב (סטאטוס):  ד- לא רלוונטי  

20.	הליך הטיפול בתיקון הליקוי: השות"ש- לא באחריות משרד החוץ. בימים אלו הוא עובר עדכון מקיף על ידי נציבות שירות המדינה ומשרד האוצר , כאשר אגף הון אנושי והדרכה במשרד החוץ מלווה את התהליך במידע וייעוץ.

ליקוי
.21	״תוספת חו״ל״ היא מרכיב מרכזי בשכרם של עמ״י, אולם מעולם לא נוצק תוכן לרכיב זה: לא נקבע כיצד יש לחשב אותה, ואין נתונים בעניין ההשפעה עליה הנובעת מתופעות כלכליות מקומיות או גלובליות. נכון יהיה ש״תוספת חו״ל״ תורכב ממרכיבים מדידים שיפורטו בתלושי המשכורת של העמ״י.

ליקוי
.22	תנאי השכר של העמ״י לא הותאמו לשינויים ביוקר המחיה במדינות השירות, והדבר הביא לא אחת להעסקה שאינה שוויונית. כמו כן מבנה השכר לא עמד במבחן הזמן לנוכח שינויים כלכליים בעולם ומול הרחבת מסגרת העסקתם והרקע ההשכלתי והתעסוקתי שלהם. על משרד החוץ והממונה על השכר לבחון את הדרכים להגיע להתאמה בין התפקידים שהעמ״י מבצעים בנציגויות לבין התמורה שהם מקבלים. על משרד החוץ לבדוק את נקודות החולשה של מנגנון השכר, ולפרוס בפני הממונה על השכר תמונה מלאה שתכלול בין היתר את הקשיים הכלכליים שבהם נתקלים עמ״י בכל הנציגויות ויאבחן את ההשפעה שיש לכך על גיוס מועמדים ועל התמדתם בעבודה.

מעקב – משרד החוץ 
מצב (סטאטוס):  א – תוקן 
 
21-22.	שכר עובדי העמ"י עבר שינוי מהותי על החלת "מודל שכר אית"ן " ב 1.1.18. המודל החדש כולל רכיבי קושי שירות ותוספת יוקר המחייה אשר מובהרות ומחושבות באופן ברור  ועפ"י מדדים בינלאומיים מוסכמים. 

ליקוי

.23	המשרד לא הכין מערך הדרכה והכשרה לעמ״י המגויסים בחו״ל (למעט בתחום הקונסולרי). פרט למדינות בהן אנגלית היא שפת המקום, רוב העמ״י אינם דוברים את שפת המקום שבו הם מועסקים יחידת ההדרכה  במשרד החוץ נדרשת לפתח כלי הדרכה לכל העמ״י, ועל המשרד לחזק את  נקודות התורפה במערך ההכשרה שלהם ולוודא כי הוא כולל את כל ההיבטים הנדרשים למילוי התפקידים שהם מבצעים בנציגויות.

מעקב – משרד החוץ 
מצב (סטאטוס):  א – תוקן  

23. 	בעקבות הערת הביקורת, צוות ייעודי לזיהוי צרכי בניית מערכת הדרכה ממוחשבת. הוכנו לומדות שסייעו לאית"ן  שאינם מגויסים בארץ לקבל הכשרה על משרד החוץ, מבנהו, יעדיו ומהות העבודה  אליה מגויסים , כמפורט להלן: א) מבנה המשרד , יעדיו ותכניות העבודה. ב) אגף תקשורת והסברה. ג) דיפלומטיה דיגיטלית. 
הפיקוח הכולל על בתי הספר
הגופים המבוקרים: משרד החינוך 
מעקב מעודכן לחודש: דצמבר 2018

	א
	 תוקן
	6 סעיפים
	86%

	ב
	 בתהליך תיקון
	סעיף אחד
	14%

	ג
	 לא תוקן
	
	

	ד
	 נדחה / לא רלוונטי
	
	



ליקוי 
1. 	המפקחים הכוללים עוסקים במגוון רחב של משימות. המשימות כוללות פיקוח על בתי הספר וליווים - שהן משימות הליבה של המפקחים - וכן משימות ברמת המחוז ומשימות מינהליות וטכניות; כמו כן, מספר בתי הספר שבפיקוח מפקח כולל הוא גדול. עקב כך המפקחים מתקשים לבצע את כל המשימות המוטלות עליהם. כ-76% מהמפקחים שהשיבו על השאלון ציינו כי היקף העבודה המוטל עליהם אינו מתאים להיקף משרתם; כ-30% מהמפקחים שהשיבו על השאלון ציינו שריבוי המשימות המוטלות עליהם הוא אחד הקשיים העיקריים בעבודתם; ו-44% מהמפקחים שהשיבו על השאלון ציינו שריבוי המשימות המינהליות והמחסור בשירותי משרד ובסיוע מינהלי מקשים עליהם את ביצוע עבודתם. זאת ועוד, המשרד קבע מפתח תקינה בנוגע לחינוך הרגיל (יחס של מפקח אחד לכל 25 בתי ספר, למעט במחוזות צפון ודרום - מפקח אחד לכל 20 בתי ספר) בלי להביא בחשבון מאפיינים רלוונטיים המשפיעים על מורכבות הפיקוח על בתי הספר, כגון מספר המורים, התלמידים וכיתות הלימוד בבית הספר וההרכב החברתי הכלכלי של התלמידים בו. המשרד לא קבע מפתח תקינה לגבי מספר המפקחים הנדרשים בחינוך המיוחד.
על בסיס אפיון כאמור על המשרד לקבוע מפתח תקינה שישקף איזון בין היקף המשימות של המפקח הכולל לבין מספר בתי הספר שבפיקוחו. בקביעת מפתח התקינה יש להתחשב במכלול המאפיינים של בתי הספר ושל סביבת הפיקוח, כדי לאפשר למפקחים למלא את משימותיהם בבתי הספר באופן מקצועי, איכותי ושוויוני. כמו כן, על המשרד לקבוע מפתח תקינה למפקחים בחינוך המיוחד.
מעקב- משרד החינוך
מצב (סטאטוס):  ב- בתהליך תיקון


1. 	מנכ"ל משרד החינוך מינה את ד"ר אורנה שמחון לעמוד בראש ועדה להגדרת תפקיד המפקח. המלצות הדוח עמדו לעיני הועדה. הועדה סיימה את עבודתה והציגה את המלצותיה למנכל משרד החינוך. המנכל הנחה לפעול ליישום הדוח ובהתאם לסדר עדיפויות של המשרד ובכפוף למשאבים שיוקצו לשם כך מהאוצר. 

ליקוי

2. 	העומס הרב משפיע על אפקטיביות פעולות הפיקוח - המפקח מייחד בפועל רק מעט מזמנו לקשר בינו לבית הספר, אף שנושא זה אמור להיות במוקד עבודת הפיקוח. יצוין כי בבחינה שעשה אגף בכיר לתכנון ואסטרטגיה במשרד לגבי חסמים עיקריים המקשים את קידום רפורמת הלמידה המשמעותית בבתי הספר, העלתה כי "עומס משימות על המפקחים מונע מהם להוביל תהליכי עומק". זאת ועוד, כ-38% מהמפקחים שהשיבו על השאלון סבורים כי הם מצליחים להוביל תהליכי עומק פדגוגיים בבתי הספר במידה מועטה או בינונית. סוגיית העומס ידועה למשרד זה זמן רב, בלי שניתן לה מענה ראוי.
על המשרד לאפיין את מרכיבי התפקיד של המפקח הכולל ולמקד את תפקידיו בתחומים שבהם יש לו מומחיות מקצועית ופדגוגית

מעקב- משרד החינוך
מצב (סטאטוס):  א- תוקן

2.	המפקחים הכוללים פועלים עפ"י תכנית עבודה, המותאמת לקידום יעדי המשרד, צורכי ביה"ס, עבודה מול גורמים הן ברשויות והן ברשתות. עפ"י תכנית זו המפקח מחלק את עבודתו בין טיפול אינטנסיבי בבי"ס במיקוד, והתייחסות אקסטנסיבית בביה"ס הפועלים בצורה מיטבית. 


ליקוי

3.	מאז הוגדרו תפקידי המפקח התרחבה מערכת החינוך והפכה מורכבת יותר. כמו כן חלו בה שינויים ניכרים הן ברמה התפיסתית-פדגוגית והן ברמה הארגונית-מבנית, ובהם ביזור סמכויות לרשויות המקומיות ולמנהלי בתי הספר, גידול במספר הגורמים הפועלים בשדה החינוכי והחלת רפורמות בתהליכי ההוראה והלמידה. המשרד דן במשך השנים בצורך לעדכן את הגדרת תפקיד המפקח ולצמצם את העומס המוטל עליו. הוועדה האחרונה שדנה בנושא הגישה את המלצותיה בשנת 2009 בדוח שכותרתו "תפקיד המפקח הכולל בעידן 'אופק חדש'". הוועדה המליצה להעביר כמה משימות ותפקידים מהמפקח הכולל למנהל בתי הספר, בעיקר בנוגע להכנת תכנית העבודה הבית ספרית ויישומה, לפיקוח על עובדי ההוראה ולהדרכתם. אף שהמשרד אימץ את המלצות הוועדה, הוא לא קבע לפיהן הנחיות לעבודת המפקחים, ובפועל למעט העברת חלק ממשימות המפקח למנהל בית הספר, מרבית המלצות הוועדה אינן מיושמות.
	
מעקב- משרד החינוך
מצב (סטאטוס):  א - תוקן

3. 	המשנה למנכ"לית מתכללת את עבודת הפיקוח בהקשר להכשרה ופיתוח מקצועי באמצעות מפקחי המחוז. זהו פורום הנפגש בקביעות ובו נדונים, בין היתר, תפקידי הפיקוח הכולל, ואופני הטמעת המדיניות במחוזות השונים. בכל מחוז נבנים כלים המותאמים למאפייני המחוז. בשנה שעברה נבנה למען שיפור עבודת המנהל והמפקח כלי לליווי ולהערכת מנהלים בראשית דרכם. הכלי מסייע למפקח ללוות את המנהל בראשית דרכו, ולבנות יחד תכנית עבודה אשר תכלול את היעדים לשיפור של המנהלים. 

ליקוי
4 . 	הנחיות ונוהלי עבודה לגבי תחומי האחריות הפדגוגיים והמקצועיים של המפקח והמשימות שעליו לבצע פזורים בחוקי החינוך ובחוזרי מנכ"ל רבים; חלק מתחומי האחריות אף אינם מעוגנים בכתב, והמפקחים מיודעים לגביהם במפגשים מקצועיים. אין למשרד מסמך אחוד המסדיר את תורת הפיקוח כולה והמשמש מסגרת פעילות ברורה למפקחים. מצב זה מקשה על המפקחים להכיר את התורה כולה ולפעול לפיה ואף עלול לגרום סתירות וכפילויות. על המשרד לקבוע תורת פיקוח שלמה ומפורטת, שבה יוגדרו דרכי ביצוע פעולות הפיקוח בבתי הספר ואופן הדיווח על ביצוען, בד בבד עם מתן מרחב תמרון ועצמאות למפקח. כן על המשרד לקבוע את ממשקי העבודה ואת חלוקת האחריות בין המפקח לבין שותפי התפקיד במשרד, ברשויות המקומיות וברשתות החינוך.


מעקב- משרד החינוך
מצב (סטאטוס):  א- תוקן

4.	המפקחים הכוללים מקיימים ועדות מלוות פעמיים בשנה. במסגרת זו הם מרכזים את המעקב והליווי של ביה"ס בתחום הלמידה המשמעותית וכן את קידום יעדי המשרד בשיתוף נציגי רשויות והורים. האגף לחינוך יסודי, ריכז עבור מפקחי בתי הספר היסודיים את כל החומרים והכלים בסביבת עבודה וירטואלית הנגישה מכל מחשב (בהזדהות אישית).

ליקוי

 5.	המשרד לא קבע רשימה סדורה הכוללת את המרכיבים המרכזיים ואת נושאי החובה שאותם על המפקח לבחון בשנת הלימודים וכן לא קבע את תדירות הביקורים של המפקח בבתי הספר. נוסף על כך לא קבע המשרד שיטות לתיעוד הביקורים ולדיווח על תוצריהם. עקב כך כל מפקח יוצק תוכן לתפקיד, לפי ניסיונו, העדפותיו וסדרי העדיפויות שקבע. אי-ההסדרה של פעולות המפקחים בבתי הספר ואופן תיעודן פוגעת ביכולתו של המשרד להשוות בין פעולות הפיקוח שמבצעים המפקחים בבתי הספר, לזהות חוזקות וחולשות ולפעול לשיפור מערכת החינוך בהתאם.
	
מעקב- משרד החינוך
מצב (סטאטוס):  א- תוקן	

5.	בית הספר נבחן בכל 3 שנים במבחני מיצב ונבדק גם אקלימו. המפקח מלווה את תכנית השיפור של בתיה"ס המסומנים כמתקשים או בינוניים.

ליקוי

6.	למפקחים הכוללים קשרי עבודה עם גורמים רבים. במשרד, הם מונחים מקצועית על ידי כמה גורמי מטה במנהל הפדגוגי. המפקחים בחינוך הממלכתי-דתי מונחים גם על ידי מנהל החינוך הדתי. כמו כן, במסגרת תפקידיהם הנוספים של המפקחים במחוז הם מונחים על ידי דרג המטה האמון על הנושא הרלוונטי. כמו כן, המפקחים מקיימים קשרי עבודה עם גורמים מחוץ למשרד, ובפרט עם הרשויות המקומיות המעורבות במתן שירותי חינוך בתחומן ועם רשתות החינוך הפועלות מטעמן בהפעלת בתי ספר על יסודיים.
הקשר בין יחידות המטה לבין המפקחים אינו מובנה ולא נקבע גורם אחד כמתכלל הפועל ישירות מול המפקח ומייצג את אותם גורמי מטה. משמעות הדבר היא שלמפקחים הכוללים יש כמה "אדונים" בדרג המטה, כל אחד וציפיותיו. הדבר יוצר חוסר תיאום בין היחידות השונות בנוגע למתן ההנחיות וההוראות למפקח, ומצריך את המפקח לתמרן בין יחידות אלה. בנוסף, קיים טשטוש בנוגע לחלוקת האחריות והסמכות בין המפקחים הכוללים, הרשויות המקומיות ורשתות החינוך, אשר עלול לפגוע ביכולת המפקח הכולל למלא את תפקידו בבית הספר.
על המשרד לייעל את ממשקי העבודה בין המפקחים ודרגי המטה. מוצע כי המשרד ימנה גורם אחד שיהיה אחראי לריכוז הדרישות של דרגי המטה מהמפקחים ולביצוע תיעדוף של משימות, על מנת לוודא כי זמן הפיקוח מנוצל באופן ראוי וסביר.

מעקב- משרד החינוך
מצב (סטאטוס):  א- תוקן	

6.	מפגשי למידה של המפקחים הכוללים רוכזו במספר ימים בשנה ובמועדים אלו מתרכזים בנושאים הרלוונטיים לעבודתם. קשר עם המטה – בשיתוף מפקחים ממתאמי הגיל, וכן בהתאם לתכנית העבודה המחוזית, המתואמת עם מדיניות המטה.

ליקוי

7. 	נוכח דחיית מטה משרד החינוך את תמונת המצב המשתקפת, בין היתר, מתשובות המפקחים לשאלונים, ולפיה במערך הפיקוח יש כשלים המונעים ממנו לבצע את תפקידו באופן מיטבי, ראוי להשתמש באופן מושכל בדוח הביקורת כבסיס לשיח מקדם בין דרגי המשרד, על מנת לגשר על הבדלי התפיסות ביניהם.

מעקב- משרד החינוך
מצב (סטאטוס):  א- תוקן	

7.	המשרד בנה בשנים האחרונות מערכות ממוחשבות המאפשרות דליית מירב המידע לו זקוקים על מצב ביה"ס, לכן המפקחים נדרשים לפחות איסוף מידע ממוסדות החינוך. במקביל, נבנית מערכת מידע לרשויות המקומיות, למנהל ביה"ס ולמפקח ביה"ס המסונכרנות בשקיפות שיאפשר למפקח ביה"ס לעקוב אחרי הפעילות , הליקויים , הקשיים וכו'.   






השימוש בחומרי הדברה בירקות ובפירות
הגופים המבוקרים:  השירותים להגנת הצומח ולביקורת במשרד החקלאות; שירות המזון הארצי במשרד הבריאות; ומינהל הבטיחות והבריאות התעסוקתית במשרד העבודה והרווחה.

מעקב מעודכן לחודש: דצמבר 2018

	א
	 תוקן
	7 סעיפים
	64%

	ב
	 בתהליך תיקון
	3 סעיפים
	27%

	ג
	 לא תוקן
	סעיף אחד
	9%

	ד
	 נדחה / לא רלוונטי
	
	



ליקוי 7 תוקן,  עיין ב"הערות ראש הממשלה 67ב' עמוד 261.



ליקוי

1.	שימוש בחומרי הדברה בישראל, שנים לאחר שבאירופה ובארצות הברית נאסר או הוגבל השימוש בהם -  הציבור בארץ המשיך להיחשף, באמצעות צריכת ירקות ופירות, לשאריות של חומרי הדברה מסוימים שנאסרו או הוגבלו לשימוש חקלאי באירופה ובארצות הברית זה מכבר, נוכח השפעתם השלילית על הבריאות ועל הסביבה. זאת מכיוון שבישראל הליך ההערכה שמתייחס לתועלת ולנזק מהשימוש באותם חומרים, בהתבסס על הידע המחקרי העולמי, ובעקבותיו הוצאתם מכלל שימוש - בוצע רק כמה שנים לאחר שהדבר נעשה באותן מדינות מפותחות. על משרד החקלאות ומשרד הבריאות לפעול לכך שניתן יהיה לקדם בעתיד מהר יותר הן את ביצוע ההערכה מחדש בנושא חומרי הדברה והן את עדכון הרגולציה בישראל בתחום זה. נחוץ לזרז תהליכים אלה בעיקר כדי לשמור על בריאותם של עוברים בבטן אמם, של תינוקות ושל ילדים, החשופים במיוחד להשפעתם השלילית של חומרי הדברה.	







מעקב - משרד החקלאות
מצב (סטאטוס):  ב-בתהליך תיקון

1.א.	הערכה מחדש של חומרי הדברה – משרד החקלאות יחד עם הוועדה הבין משרדית לרישום תכשירי הדברה קידם מהלך של בחינה מחדש של כ- 50 חומרים פעילים אשר רשומים בישראל אך לא רשומים באיחוד האירופי (המשרד מציין כי קידם מהלך יותר מחמיר ממה שצוין בדו"ח הביקורת - צוינו החומרים שנאסרו או הוגבלו לשימוש באירופה וארה"ב, אבל תכנית ההערכה מחדש שגובשה הכילה את החומרים הרשומים בארץ אך לא רשומים באיחוד האירופי, למרות שהרוב המוחלט של החומרים כן רשומים בארה"ב ובמדינות ה- OECD). התהליך החל באוקטובר 2017 ואמור להסתיים בשנת 2019. בנוסף לכך, החליט משרד החקלאות שהליך זה יהיה מלווה בשיתוף ושימוע ציבורי. לקראת הדיונים בוועדה הבין משרדית התקבלו התייחסויות וחוות דעת מבעלי עניין רבים. למען השקיפות הגנת הצומח במשרד החקלאות פרסם את כל הפרוטוקולים וההחלטות והמידע הרלוונטי להליך הבחינה
	מחדש. להלן קישור לדוגמה להחלטות:
http://www.moag.gov.il/ppis/Yechidot/chimistry/rishum_rishuy/pirsumim/2018/Pages/behina_mehadash_hadbara.aspx

1.ב.	הרוויזיה באיחוד האירופי-  לאור השינויים הצפויים ב- MRL והרוויזיה באירופה, הגה"צ העסיק יועץ במיקור חוץ על מנת לעקוב אחרי השינויים המתרחשים באירופה בעניין שאריות חומרי הדברה. הסכם עם חברה העוסקת בתכנון והנפקה של רשומות חומרי הדברה עבור יצואני תוצרת חקלאית בהתאם לסטנדרטים בינלאומיים מחמירים נחתם ב- 15.07.17 לתקופה של חצי שנה בעלות של 300 אלש"ח. עדיין לא הוגש דו"ח סופי עבור השינויים המתרחשים ב-MRL באירופה מאחר ורוב השינויים מתרחשים באופן שוטף. אך מסתמן שהרוויזיה של חומרי הדברה מתרחשת בקצב איטי. ותוצאות הרוויזיה אינם ביטול גורף של מאות ערכי MRL וחומרי הדברה.
1.ג.	תקן חדש להעסקת טוקסיקולוג בשורות הגה"צ – מאז אוגוסט 2018 החל הטוקסיקולוג החדש לפעול בשורות הגה"צ בתפקיד של מנהל תחום טוקסיקולוגיה. הטוקסוקולוג גם מכהן כחבר בוועדה הבין משרדית לרישום תכשירים. הטוקסיקולוג החדש שותף בתהליך הרוויזיה של חומרי הדברה.

1.ד.	משרד החקלאות יגיש כ- 10 תיקים של חומרים שהינם קריטיים עבור המגדלים, אשר אין להם תחליף). מאחר והרוויזיה טרם הסתיימה לא הוגשו התיקים.

1.ה.	התייחסות למענה של משרד הבריאות: נוהל סדרי העבודה של הוועדה הבין משרדית, פורסם במהלך שנת 2018 באתר הגה"צ במשרד החקלאות. להלן הקישור
http://www.moag.gov.il/ppis/Yechidot/chimistry/rishum_rishuy/pirsumim/2018/Documents/sidrei_avoda_bein_misradit.pdf

מעקב - משרד הבריאות
מצב (סטאטוס): ב – בתהליך תיקון

1. תהליך רוויזיה – נציגי משרד הבריאות בוועדה הבינמשרדית הציעו רשימה של כ- 50 חומרים פעילים להערכה מחדש. הוועדה קיבלה המלצה זו, נקבע לוח זמנים עם שמות חומרי ההדברה המועמדים לרוויזיה שפורסם באתר משרד החקלאות תוך הזמנת הציבור לשלוח התייחסות.
עד לנקודת זמן זו נידונו כמחצית מהחומרים מהרשימה בוועדה הבינמשרדית שהעבירה את המלצותיה למנהל שירותים להגנת הצומח. החלטות מנהל השירותים להגנת הצומח התקבלו עד כה רק לגבי חלק מהחומרים בהם דנה הוועדה. מרבית ההחלטות שהתקבלו היו שלא בהתאמה להמלצות הוועדה. פרוטוקולי הוועדה והמלצותיה הועברו למנהל השירותים להגנת הצומח במשרד החקלאות ופורסמו באתר משרד החקלאות. נציגי משרד הבריאות מתכוונים להציע בוועדה הבינמשרדית להמשיך בהתנהלות זו של קביעת לוח זמנים להערכה מחודשת של חומרים פעילים ולהגיש בוועדה רשימה נוספת של חומרי הדברה מועמדים להערכה מחדש.



ליקוי

2.	היעדר תקנות בחוק לפיקוח על ייצור הצמח ושיווקו - במועד סיום הביקורת, כחמש שנים לאחר שנחקק החוק לפיקוח על ייצור הצמח ושיווקו, התשע"א-2011, טרם הותקנו תקנות בעניינו. בעקבות כך לא ניתן להבטיח שהתוצרת הצמחית המיוצרת בארץ ומשווקת לצרכן המקומי תעמוד באמות מידה של איכות ושל בטיחות . על משרד החקלאות לפעול במרץ כדי להתקין תקנות לחוק הפיקוח על ייצור הצמח ושיווקו, התשע"א-2011, שנועד להבטיח תוצרת איכותית ובטוחה לצרכן המקומי. כמו כן, ראוי שהמשרד יפקח בשטח על ההדברה המתבצעת במשקים החקלאיים.

מעקב - משרד החקלאות
מצב (סטאטוס): ב – בתהליך תיקון

2. חוק הפיקוח על ייצור הצמח ושיווקו, התשע"א-2011 - לאור ההערות שהתקבלו מטיוטת התקנות ואי ההסכמות בין הגורמים, הוחלט לבצע תיקון לחוק הראשי שיאפשר החלת דרישות שיהיו מוסכמות על כלל הגורמים הרלוונטיים ובנוסף יאפשר פיקוח ואכיפה יעילים יותר. תזכיר התיקון הופץ בנובמבר 2017 בין כלל משרדי הממשלה ונמצא מאז בטיפול משרד המשפטים. משרד החקלאות ופיתוח הכפר תומך ביוזמה של עדכון תקנות הבטיחות בעבודה (גיהות תעסוקתית ובריאות העובדים בתכשירי הדברה), התשע"ח- 2018 (להלן תקנות משרד העבודה) ובראשה קביעת הגבלת מכירה של תכשירי הדברה והכשרה לכל עובד המשתמש בחומרי הדברה. בשנה האחרונה הצוות המקצועי והמשפטי של משרד החקלאות  קיים מספר פגישות והחליף תכתובות עם אנשי משרד העבודה והרווחה, על מנת לקדם את התקנת תקנות משרד העבודה משרד החקלאות, אף הכין טיוטה לתקנות משרד העבודה והכל במטרה  לעגן ללא דיחוי הגבלת המכירה ולקדם את התקנת תקנות משרד העבודה.
	
ליקוי

3.	שימוש בחומרי הדברה – פיקוח - יחידת השירותים להגנת הצומח במשרד החקלאות אינה מבצעת פיקוח בשטח על עבודת החקלאים אף שהדבר נחוץ כדי לבדוק אם הם פועלים על פי הוראות השימוש הרשומות על תכשירי ההדברה; הוראות אלה נועדו לצמצם ואף למנוע את קיומן של שאריות חומרי הדברה במזון הצמחי המסופק לצרכן וכן להגן על האדם, החי והסביבה מפני חשיפה מיותרת לחומרים רעילים אלה. 

מעקב - משרד החקלאות
מצב (סטאטוס): א - תוקן

3. הקמת תחום מידע ודיגום – הגה"צ הקימו תחום חדש – תחום דיגום ומידע. במהלך השנה האחרונה נבחר מנהל תחום חדש ונכנס לתפקיד ביוני 2018. הגה"צ מגביר את הפיקוח אצל החקלאים, תכנית הדיגום לשנת 2018 עומדת על 1500 דוגמאות, עלייה בשיעור של 50% ביחס לתכנית הדיגום בשנים הקודמות. נכון ל- 11/11/2018 נדגמו בשנת 2018, 1291 דגימות המהוות 86% מהתכנית ויותר מפי שתיים ביחס ל- 5 שנים האחרונות (570 דוגמאות בשנת 2013, 639 דוגמאות בשנת 2014, 687 דוגמאות בשנת 2015, 500 דוגמאות בשנת 2016, 697 דוגמאות בשנת 2017).

ליקוי

4.	בהיעדר פיקוח בשטח וכדי לקבל מידע על שאריות של חומרי הדברה בירקות ובפירות מסתמך משרד החקלאות על הסקר השנתי שהוא מבצע הכולל נטילת דגימות ובדיקתן. בתכנית הדגימה ובביצועה נמצאו חולשות, ובהן: הדוגמים נטלו דגימות בלי שקיבלו הוראות בנוגע לסוגי הירקות והפירות שעליהם לדגום; מספר הדגימות שהם נטלו בפועל היה קטן בהרבה ממספר הדגימות המתוכנן על פי הסקר. על משרד החקלאות לפעול בדחיפות לתיקון החולשות והליקויים שנמצאו בתכנית הסקר השנתי לניטור שאריות חומרי הדברה בפירות ובירקות ובביצועו.

מעקב - משרד החקלאות
מצב (סטאטוס): א - תוקן

4.	הגה"צ פעל במישורים שונים לתקן את הליקויים של סקר שאריות חומרי הדברה:
	א. הקמת יחידת הדיגום (ראה עדכון מעקב לליקוי מס' 3).
	ב. הגדלת מס' הדגימות עבור סקר שאריות חומרי הדברה –תכנית הדיגום לשנת 2018 עמדה על 1500 דוגמאות ביחס ל- 1000 דוגמאות בשנים הקודמות, ונכון ל- 11/11/2018 נדגמו 1291 דוגמאות (לצרף סיכום הנתונים)
	ג. שיפור בתכנית הדיגום –מאז שנת 2017 תכנית הדיגום הוכנה לפי גידולים ולא רק תכנית מספרית לפי אזורים. תכנית הדיגום מכילה 81 סוגי גידולים (פירות, ירקות, הדרים ותבלינים). התכנית התבססה על נתונים שהתקבלו ממועצת הצמחים. אחוז גבוה יותר מהבדיקות נדגם בשדות של החקלאים. בשנים האחרונות שמים דגש על דיגום תוצרת בשדות החקלאים ולא רק בבתי האריזה ותחנות טרנזיט (הלוגיסטיות). נכון ליום 11.11.18 נדגמו 443 דוגמאות משדות החקלאים מתוך 1291 שנדגמו, והמהוות 34% מכלל סקר השאריות ביחס לשנים הקודמות שאחוז הדוגמאות שנדגמו משדות החקלאים נע בין 8-15% מכלל הסקר. 
	ד.  הגברת שיתוף הפעולה עם יחידת הפיצו"ח במשרד, בנושא דיגום תוצרת חקלאית לטובת סקר שאריות חומרי הדברה. נכון ל- 11.11.2018 נדגמו 596 דוגמאות ע"י יחידת הפיצו"ח. רב הדוגמאות נדגמו משדות החקלאים (דיגום וחקירה). 
	ה. שיתוף פעולה עם משרד הבריאות-  הגה"צ מקדם שיתוף פעולה עם שירות המזון במשרד הבריאות. מאז אפריל 2017 עד 11.11.2018 התקיימו 8 מפגשים. אחד הנושאים העיקריים בדיונים המשותפים הינו התוצרת החריגה בשימוש בחומרי הדברה, נכון להיום משרד הבריאות מעביר להגה"צ מקרים של חריגות, בהגה"צ מאתרים את החקלאים, דוגמים את התוצרת ובמקרה של חריגה נפתח תיק חקירה ע"י הפיצו"ח. במהלך שנת 2018 נדגמו 38 דוגמאות בעקבות פניות של משרד הבריאות. 
	ו. במטרה להגדיל את מס' דוגמאות סקר שאריות חומרי הדברה, מאז אפריל 2017 המשרד מבצע חלק מבדיקות סקר שאריות חומרי הדברה במעבדה פרטית המוכרת ע"י הגה"צ. המשרד הקצה 800 אלף שקלים למטרה הזו. 
	ז. בשנת 2017 הגה"צ הרחיבה את פעילות הסקר ונדגמה תוצרת משווקים פתוחים במטרה לקבל תמונת מצב לתוצרת המשווקת בשווקים. הסקר שהתבצע כלל כ- 60 דוגמאות.
	ברבעון הרביעי של שנת 2018 תוכנן סקר חנויות (מרכולים) לבדיקת אריזות חומרי הדברה, התכנית כוללת 100 דוגמאות, ונכון ל- 11/11/2018 נדגמו 56 דוגמאות.
	ח. הגה"צ מממן מיזמים שעיקרן הפחתה בשימוש בחומרי הדברה, המיזם העיקרי הינו מיזם זבוב הפירות. בשנה האחרונה הוסף תנאי חדש לקבלת מימון במיזם והינה בדיקת שאריות חומרי הדברה, ובדיקת שהתוצרת תקינה. נכון ל- 11.11.2018 נדגמו 105 דוגמאות במסגרת המיזם. ו- 14 דוגמאות במסגרת הפיילוט להדברה הוליסטית.

ליקוי

5.	משרד החקלאות לא נהג לפרסם את תוצאות הסקר השנתי שלו על שאריות חומרי הדברה בירקות ובפירות. משנת 2010 ועד למועד סיום הביקורת פרסם המשרד פעם אחת בלבד מידע בנוגע לאחד הסקרים שביצע, ואף מידע זה היה חלקי בלבד. אי-פרסום תוצאות הסקר משמעו פגיעה בעקרון השקיפות שחייב המשרד כלפי הציבור. בנובמבר 2016, סמוך לאחר סיום ביקורת זו, פרסם המשרד את תוצאות הסקר שלו לשנת 2015. 
	
מעקב - משרד החקלאות
מצב (סטאטוס): א - תוקן

5.	פרסום תוצאות סקרי שאריות חומרי הדברה – המשרד פרסם את תוצאות הסקרים של השנים 2014-2016, ונמצאים בהליך של ההכנה לפרסום תוצאות 2017.
	להלן קישור לסקר המפורט של תוצאות סקר שאריות חומרי הדברה לשנים 2014-2015
https://www.moag.gov.il/ppis/Yechidot/chimistry/chimia_labs/publications/Pages/pirsum_seker_sheeriot.aspx
להלן קישור לתוצאות סקר שאריות חומרי הדברה לשנת 2016
https://www.moag.gov.il/yhidotmisrad/dovrut/publication/2018/Pages/seker_shimush_horeg_perot_yerakot.aspx

ליקוי

6.	משרד הבריאות מבצע אף הוא סקר שנתי לניטור שאריות חומרי הדברה בפירות ובירקות - מטרת הסקר שלו שונה מזו של משרד החקלאות ואף ממצאי הסקרים נבדלים ביניהם. אף ששני המשרדים שייכים למערכת ממשלתית אחת, הם לא פעלו כדי להציג לפני הציבור מסמך המאחד את מסקנותיהם לנוכח ממצאי הסקרים, אף שלשאריות חומרי הדברה בתוצרת הצמחית למאכל יש השפעה על בריאות האדם והחי ועל הסביבה. 
	על פי ממצאי הסקרים של שני המשרדים, שאריות חריגות של חומרי הדברה נמצאו בשנת 2015 בעיקר בירקות העליים ובצמחי התבלין. גם בכמה ירקות ופירות אחרים השכיחים בצריכתם נמצאו שיעורים גדולים יחסית של שאריות חומרי הדברה. על משרדי החקלאות והבריאות לשתף פעולה כדי להציג לציבור מסמך ברור ומפורט המאחד את ממצאי הסקרים שהם ביצעו בנושא ניטור שאריות של חומרי הדברה בירקות ובפירות; ראוי שהמסמך המשותף יכיל התייחסות רב שנתית לממצאים בנוגע לחריגות שנמצאו במשך שנים ברמת השאריות של חומרי הדברה בסוגים שונים של פירות וירקות.

מעקב - משרד החקלאות
מצב (סטאטוס): א - תוקן

6.	הגה"צ במשרד החקלאות ממשיך לשתף פעולה עם משרד הבריאות. נכון להיום משרד הבריאות מעביר את התוצאות החריגות שהתקבלו מתכנית הניטור שלהם בעיקר עקב דיגום משווקים, מפקחי משרד החקלאות מאתרים את החקלאים, דוגמים תוצרת אצלם ובמקרה של חריגה, הגה"צ יחד עם יחידת הפיצו"ח פותחים בהליך של חקירה. 

מעקב - משרד הבריאות
מצב (סטאטוס): א- תוקן

6.	הצוות שהוקם במטרה להרחיב את שיתוף הפעולה בין משרד חקלאות למשרד הבריאות קיים מספר מפגשים בהם נידונו נושאים שונים הקשורים בחומרי הדברה בעיקר בתחום האכיפה. מפגשים אלה ממשיכים להתקיים וסיכומי הפגישות מופצים. בנוסף לכך מתקיים קשר שוטף בין המשרדים בכל הנוגע לחריגות בשאריות חומרי הדברה בתוצרת טרייה וזאת לצורך יצירת מנגנון אכיפה יעיל יותר. החריגות שמזוהות על ידי משרד הבריאות בתוצרת בשווקים מועברות לנציג משרד החקלאות להמשך ברור וזיהוי החקלאי שעשה שימוש לא נכון בחומרי ההדברה להמשך פעולות אכיפה מולו.

ליקוי

7.	אכיפה - משרד החקלאות כמעט שלא השתמש בכלי האכיפה של קנס מינהלי שהוא מוסמך להטיל על חקלאי שבתוצרתו נמצאו שאריות חריגות של חומרי הדברה - מתוך 98 מקרים של דגימות עם ממצאים חריגים שמצא המשרד בסקר השנתי שלו לשנת 2014 רק במקרה אחד הוא הטיל קנס מנהלי; ובשנת 2015 מתוך 96 מקרים כאלה רק ב-11 מקרים הטיל את הקנס. כמו כן רק במיעוט מן המקרים שבהם נמצאו דגימות חריגות פתח המשרד בחקירה לבירור העניין.


מעקב– משרד החקלאות
מצב (סטאטוס): א - תוקן

7.	אכיפה – הגה"צ הגביר את שיתופי הפעולה עם יחידת הפיצו"ח והלשכה המשפטית. בכל מקרה של חריגה מהותית בתוצרת הגה"צ והפיצו"ח פותחים בחקירה מול החקלאים. מתחילת השנה ועד לתאריך 8/11/2018 הגה"צ העבירו לפיצו"ח 123 תיקים לחקירת בנושא שאריות חומרי הדברה,  ל- 79 תיקים החקירה הושלמה (52 תיקים – המלצה לקנס מינהלי קצוב, 12 תיקים נסגרו, 15 תיקים לעיון הלשכה המשפטית). 

ליקוי

8.	פיקוח על הרכבם ותקינותם של תכשירי הדברה - כיוון שבתקנות הגנת הצומח (הסדר ייבוא ומכירה של תכשירים כימיים), התשנ"ה-1994, לא נקבעה הדרישה לרשום על תכשיר את תאריך התפוגה שלו אם חיי המדף שלו הם שנתיים ויותר, עלולים להימצא בשוק תכשירים שפג תוקפם והשימוש בהם עלול לגרום לנזק. על משרד החקלאות לפעול כדי להוסיף לתקנות הגנת הצומח (הסדר ייבוא ומכירה של תכשירים כימיים), התשנ"ה-1994, דרישה לרשום תאריך תפוגה על כל תכשיר מסוג זה, כדי שלא יהיו בשוק תכשירים שפג תוקפם, העלולים להסב נזק במקום תועלת

מעקב - משרד החקלאות
מצב (סטאטוס): ב – בתהליך תיקון

8.	תאריך תפוגה של תכשירים – הגה"צ נמצא בהליך של עדכון רוחבי לתקנות הגנת הצומח (הסדר ייבוא ומכירה של תכשירים כימיים), התשנ"ה-1994. במהלך השנה המשרד פרסם הודעה לשיתוף הציבור באשר קבלת התייחסות לשינויים שהמשרד מתכנן לשנות. 
https://www.moag.gov.il/ppis/Yechidot/chimistry/rishum_rishuy/pirsumim/2018/Pages/pnia_latzibur_takanot_hesder_yevu_takshirim.aspx
	המשרד נמצא בשלבי כתיבת דו"ח ה- RIA. אחת הסוגיות בדיון הינה את הוספת תאריך תפוגה. כחלק מההליך בחנו את הרגולציה בארה"ב והאיחוד האירופי. בינתיים להבנת המשרד, אין את החובה לציין את תאריך התפוגה, ויחד עם זאת באיחוד האירופי מחייבים ציון תאריך הייצור, ותאריך התפוגה במקרה הצורך. המשרד יבחן את כל החלופות במטרה להבטיח שלא יהיו בשוק תכשירים מיושנים, לא תקינים והעלולים להסב נזק במקום תועלת.

ליקוי

9.	מספר הדגימות של תכשירי ההדברה שנטל משרד החקלאות לבדיקה בכל אחת מהשנים 2014-2010 היה קטן בהרבה מכפי שתכנן. היה בכך כדי לפגוע ביכולת המשרד לפקח על תכשירי ההדברה בחקלאות. על משרד החקלאות לפעול בהקדם כדי להבטיח שהפיקוח על תכשירי ההדברה שמבוצע באמצעות תכנית הדגימה השנתית שלו יבוצע בהיקף המתוכנן.

מעקב - משרד החקלאות
מצב (סטאטוס): א - תוקן

9.	הפיקוח על תקינות התכשירים – הפיקוח על תקינות התכשירים מבוצע דרך איסוף תכשירים מהחנויות ודרך בדיקת התכשירים בעד חידוש הרישום של התכשירים. בכל שנה הגה"צ מכין תכנית דיגום לבדיקת תקינות תכשירי הדברה. התכנית היא 80-100 תכשירים. התכנית גמישה ויכולה להשתנות במשך השנה. בשנת 2016 נבדקו 144 דוגמאות (87 במסגרת הביקורת בחנויות ו- 57 דוגמאות במסגרת חידוש הרישום). להלן קישור לפרסום הסקר
https://www.moag.gov.il/ppis/Yechidot/chimistry/rishum_rishuy/Documents/seker_tiv_takshirei_hadbara.pdf
	בשנת 2017 נבדקו 108 דוגמאות (59 במסגרת הביקורת בחנויות ו- 49 דוגמאות במסגרת חידוש הרישום). הדו"ח יתפרסם בקרוב. בשנת 2018, נכון ל- 1/11/2018 נבדקו 60 דוגמאות במסגרת הביקורת בחנויות.

ליקוי

10.	בטיחות העובדים העוסקים בהדברה חקלאית - מינהל הבטיחות והבריאות התעסוקתית מפעיל מפקחים הבודקים את תנאי עבודתם של המועסקים בחקלאות, ובכלל זה את השמירה על בטיחותם בכל הנוגע לחשיפה לחומרי הדברה. עם זאת, נמצא כי: הפיקוח השנתי הוחל בפועל על תנאי עבודתם של פחות מ-1% מהעובדים, וכי למפקחים אין כלי הרתעה מספקים שיוכלו לנקוט כלפי מעסיקים בחקלאות שמבוצעות במשקיהם עבירות בטיחות. 
	עובדים שעוסקים בהדברה מן הקרקע אינם מחויבים לעבור בדיקות רפואיות, למרות שעשרות אלפי עובדים כאלה עלולים להיחשף לסכנות בריאותיות בשל מגע עם חומרי ההדברה הרעילים. כבר בביקורת שנעשתה בשנת 2011  העיר מבקר המדינה למשרד התעשייה, המסחר והתעסוקה כי יש להחיל במסגרת הנורמות את הדרישות לבדיקות רפואיות גם על העובדים העוסקים בהדברה מן הקרקע, אך במועד סיום הביקורת הדבר לא נעשה.
	מחקר שהזמין משרד הכלכלה והתעשייה העלה שלחלק מן העובדים העוסקים בהדברה במשקים החקלאיים לא ניתנו הדרכה או ציוד מיגון כנדרש; ליקויי בטיחות אלה נמצאו בעיקר בנוגע לתנאי עבודתם של עובדים זרים. על משרד העבודה והרווחה להגביר את הפיקוח בעניין בטיחות העובדים בחקלאות העוסקים בהדברה נוכח ליקויים בהדרכת עובדים ובהספקת אמצעי המיגון הנדרשים להם. בעיקר יש להגביר את הפיקוח על מעסיקים של עובדים זרים. כמו כן יש לבחון מחדש את כלי האכיפה שהמפקחים יכולים לנקוט נגד מעסיקים, כדי שבמידת הצורך ניתן יהיה לחזקם ולהפכם לאפקטיביים מבחינת יכולת ההרתעה, כדי לצמצם ואף למנוע ביצוע עבירות בטיחות. ראוי שמשרד העבודה והרווחה ישקול להגדיל את היקף הפיקוח השנתי על בטיחות עובדי החקלאות שמבצעים המפקחים הכפופים לו.


מעקב– משרד העבודה, הרווחה והשירותים החברתיים
מצב (סטאטוס): ג- לא תוקן

10.	לא התקבל עדכון למעקב.



תעריף להעסקת מתנדבים בשירות לאומי-אזרחי 

הגוף המבוקר:  רשות השירות הלאומי
מעקב מעודכן לחודש דצמבר 2018.

	א
	 תוקן
	סעיף אחד
	100%

	ב
	 בתהליך תיקון
	
	

	ג
	 לא תוקן
	
	

	ד
	 נדחה / לא רלוונטי
	
	



ליקוי

1.	בדיקות התעריף וממצאיהן - ב-2010 קבע מבקר המדינה, על רקע ממצאיו בדבר עודפי כסף נצבר ניכרים בחלק מהגופים המוכרים, כי יש לעדכן את התעריף למתנדב בשירות הלאומי בהתאם לעלויות הממשיות של כל אחד מרכיביו. בעקבות זאת רשות השירות בדקה את התעריף וערכה בו שינויים, אולם עשתה זאת כפוף למגבלה שקבעה שלפיה מרכיבי התעריף עשויים להשתנות, אך סך כל התעריף ייוותר ללא שינוי. 

	על רקע בדיקה של צוות במשרד האוצר  מ-2014, שהעלתה כי צריך לערוך שינויים נרחבים בתעריף, החליטה הממשלה בשתי הזדמנויות שונות כי יש לגבש דרכים להתייעלות השירות הלאומי. החלטות אלה של הממשלה לא בוצעו במשך שנה וחצי ויותר בשל התנגדות מנכ"ל רשות השירות למסקנות הצוות. רק בדצמבר 2016 סיים צוות אחר, בראשות נציג שר החקלאות ופיתוח הכפר לגבש המלצות לצעדי התייעלות ולשינויים בתעריף ואלה אף התבססו במרבית הנושאים על מסקנות צוות משרד האוצר. נכון לסוף שנת 2016 טרם הוחל ביישומן.
 
	שש שנים אחרי שמבקר המדינה קבע כי יש לעדכן את התעריף למתנדב בשירות הלאומי, ושנתיים אחרי שהממשלה קבעה שיש לנקוט צעדים לייעול השיבוץ של תקני השירות ולחישוב תעריף השירות, טרם חל שינוי בגובה התעריף וטרם ננקטו צעדי התייעלות. משרד מבקר המדינה רואה בחומרה את העיכוב הרב בעריכת השינויים הנדרשים האלה. ראוי היה כי מנכ"ל רשות השירות יפעל בנחישות לעריכת שינויים אלה, אשר הצורך בהם עלה עוד בבדיקת צוות האוצר ב-2014, אך הוא לא עשה כן.

	משרד מבקר המדינה מברך על סיום עבודת הצוות בראשות נציג שר החקלאות ופיתוח הכפר. בכוונת משרד מבקר המדינה לעקוב אחר יישום המלצות הצוות, הן אחר יישום ההמלצות להתייעלות מערך השירות הלאומי-אזרחי, הן אחר יישום ההמלצות לעדכן את התעריף המשולם לגופים המוכרים בגין המתנדבים.

	על מנכ"ל רשות השירות הלאומי-אזרחי לפעול לאלתר ליישום המלצות צוות שר החקלאות, ובכלל זאת ההמלצות בדבר הגבלת ההעסקה של מתנדבים בתקני החוץ והעברת הסמכות להקצאת תקני המתנדבים ולוויסותם בין הגופים המפעילים לידי רשות השירות, וכן בדבר השינויים במרכיבי התעריף. 
	על שר החקלאות לוודא שרשות השירות פועלת לביצוע הפעולות האמורות בנחישות וביעילות.

מעקב 
רשות השירות הלאומי – אזרחי
מצב תיקון הליקוי (סטאטוס): א - תוקן

1.	התעריף החדש אושר במלואו.

מעקב מעודכן לחודש: דצמבר 2018

	א
	 תוקן
	2 סעיפים
	33%

	ב
	 בתהליך תיקון
	4 סעיפים
	67%

	ג
	 לא תוקן
	
	

	ד
	 נדחה / לא רלוונטי
	
	




התייחסות משרד העבודה והרווחה והשירותים החברתיים – באופן כללי לדוח הביקורת

במהלך 2018 פעל אגף ילד ונוער חוץ ביתי במספר זירות העולות מדוח הביקורת. לראשונה מזה 30 שנה יצא המשרד למכרז אחוד לכלל הפנימיות, המכרז משקף הליך של גיבוש מדיניות. האגף פעל  להוצאת מדיניות סדורה בתחום ההשמה החוץ ביתית ודאג לתקצובה. עקרונות יסוד שנקבעו בליבת המדיניות קובעים מדדים של הצלחה בקידום לימודי, שילוב תעסוקה, הכשרה והבטחת שיקומם של בני הנוער עד עזיבתם את הפנימייה. כל זאת תוך עקרון שמירת טובת הילד, הבטחת מוגנות שייכות ורצף שהוטמעו בעקרונות העבודה שעולים ממדיניות המשרד תתקצב באופן מלא את המטרות העולות ממדיניות זו.

ליקוי

1.	ליקויים בהסדרת מערך הפנימיות של משרד הרווחה - במהלך השנים כמה ועדות שהמשרד הקים עסקו במערך הפנימיות וזיהו כמה ליקויים מרכזיים, אך ממצאי הביקורת מצביעים על כך כי שירות ילד ונוער לא פעל כנדרש לצמצמם. בפנימיות של משרד הרווחה שהו במהלך השנים עשרות אלפי ילדים, ולמשרד אין נתונים על מצבם הסוציו-אקונומי, על הישגיהם בלימודיהם ועל השתלבותם במעגל התעסוקה. אשר על כן, ניתן לקבוע כי משרד הרווחה, ובראשו שירות ילד ונוער, אינם יודעים אילו פעולות ותכניות הן אפקטיביות ולכן ראוי לשמרן, ואילו פעולות ותכניות לא השיגו את מטרתן ויש לשפרן. על משרד הרווחה לקבוע תכנית ייעודית אופרטיבית למערך הפנימיות, בדגש על תיקון הליקויים שהוא מודע להם זה שנים רבות, ועליו ללוות תכנית זו בתקציב מתאים שיוקצה על פי סדר עדיפויות ולקבוע לוח זמנים ליישומה.

מעקב- משרד העבודה והרווחה והשירותים החברתיים	
מצב (סטאטוס):  ב-בתהליך תיקון

1.	להלן הפעולות שננקטו וננקטים להסדרת  מערך הפנימיות כמפורט בתכנית העבודה שגובשה ומתבססת על מדיניות סדורה ומובנית: 
	א. וועדת הפנימיות: בחודש נובמבר 2017 הוקמה "וועדת הפנימיות". הוועדה סיימה את עבודתה במחצית 2018. הוועדה הורכבה מארבע תתי ועדות שכל אחת מהן עסקה באחד מנושאי הליבה שהוגדרו והועלו בדו"ח הביקורת: פרופיל החניכים, רצף קהילה פנימייה, תורת העבודה בפנימיות, פיקוח ובקרה.  בוועדת הפנימיות ובוועדות משנה, לקחו חלק כ-185 משתתפים בכללם: נציגי פיקוח ארצי בתחום ילד ונוער ובתחום החוץ ביתי, מפקחים מחוזיים בתחום קהילה וחוץ ביתי, צוותי פנימיות- מנכ"לים, מנהלים, וראשי צוותים,  עובדי מחלקות לשירותים חברתיים, אנשי אקדמיה, הורים לילדי פנימיות ובוגרי פנימיות. הועדה פעלה תוך התבססות על חומרי הרקע (מחקרים, ועדות בנושאים רלוונטיים מהעבר, נתונים סטטיסטיים וסקירת ספרות) בשילוב וחיבור ל"קולות מהשדה". על בסיס תוצרי הוועדה נבנה מסמך המדיניות והתפוקות הנדרשות להשגת  תיקון הליקויים וקידום השירות. 
	ב. מסמך מדיניות האגף החוץ ביתי- פנימיות ילד ונוער: מסמך המדיניות הינו תוצר של עבודת וועדה זו ומסדיר את מדיניות הפעלת הפנימיות החוץ ביתיות בתחום ילד ונוער. המסמך ישרת את כלל עובדי מערך הפנימיות החוץ ביתיות ועובדי הקהילה ויתלוו אליו נהלים סדורים המקבעים מדיניות אחידה בהפעלת הפנימיות החוץ ביתיות. השקת המדיניות החדשה מתעתדת להיערך בחודש  פברואר 2019. מספר עקרונות מרכזיים העולים ממסמך המדיניות: טובת הילד: בהישען על האמנה הבינלאומית ועל מסקנות "וועדת רוטלוי", מוקדו ארבעה צרכים המרכיבים את ערך טובת הילד -  מוגנות, שייכות, רצף ויציבות ויצירת שיפור. שותפות באחריות על הילד במסגרת חוץ ביתית: האחריות למימוש מיטבי של תקופת הפנימייה עבור החניך משותפת  לארבעה גורמים מרכזיים- החניך, משפחתו, צוות הפנימיה וצוות המחלקה לש"ח ברשות מגוריו. מתן מענה משולב לחניך – מתן מעטפת של מענים לחניך בכלל תחומי החיים: הבריאותי-פיזי, הרגשי- נפשי, ההתנהגותי, החברתי, המשפחתי והלימודי-חינוכי. 
	
	מעוף (טיפולי)
	עוגן  (פוסט אשפוזי)
	מעוז (אוכ' קצה)

	מס' ילדים בפנימייה
	60
	40
	24

	מס' ילדים בקבוצה
	12
	10
	8


	ג. פרסום מכרז: לראשונה מזה 30 שנה משרד הרווחה יוצא בפרסום מכרז להפעלת פנימיות ילד ונוער .מסמך המדיניות מהווה תשתית מרכזית למכרז. עקרונות בסיסיים במדיניות והערך של טובת הילד במרכז, הביאו להגדרה מחודשת של מודל העבודה בפנימייה, לתפיסה של צמצום מספר הילדים ביחידה טיפולית ולשינוי בדרישות כוח אדם בהתאם. פירוט השינוי המתייחס לגודל פנימייה ומספר חניכים בקבוצה:



	שלב מיון מקדים של המכרז יצא לפרסום בחודש אוקטובר 2018.	
	המכרז כולל התייחסות למדדי תוצאה אשר יאפשרו בחינת מדדי הצלחה במתן המענים על פי פרופיל הילד וצרכיו. ייושם  במהלך שנת 2019 הגדרת תנאי סף לכוח אדם : בתוך המכרז ונהלי העבודה הוגדרו כישורים ודרישות בסיס לתפקידי כח האדם השונים, בכללם מדריכים.  הוחל בתהליך של ששינוי תקנות חוק הפיקוח על המעון ופעולותיו, להעלאת תנאי הסף של כוח האדם בפנימיות.  בניית תכנית הכשרה רב שנתית לצוותי הפנימיות- קיימת חובת השתתפות בהכשרות. הוחלט כי לאחר סיום שינוי תקנות החוק, קבלת הרישיון  למסגרת יהיה כפוף להשתתפות אנשי הצוות בהכשרות. כל זאת מתוך הבנה כי עיבוי כח האדם והרחבת הכלים של הצוות יביאו לטיפול מיטבי יותר בחניכים וליכולת מענה מותאמת לצרכיהם. 
	ד. שינוי מודל התעריף  מדוח הביקורת עלה כי על משרד הרווחה לקבוע תכנית ייעודית אופרטיבית למערך הפנימיות, בדגש על תיקון הליקויים שהוא מודע להם זה שנים רבות, ועליו ללוות תכנית זו בתקציב מתאים שיוקצה על פי סדר עדיפויות ולקבוע לוח זמנים ליישומה.
	המשרד פעל ליישום מדיניות החדשה באישור לתוספת תקציבית של כ - 131 מיליון ₪ לטובת שינוי תעריפי הפנימיות. 
בנית תעריפים חדשים בהתאם למדיניות המתהווה, גודל הפנימיות ואפיון האוכלוסייה וצרכיה.
יצירת אחידות בתשלומים תוך שילוב חלק מהתשלומים שהועברו באמצעות סלי תקצוב לתוך התעריף הקבוע.
* לאחר למידת בקרות עומק חשבונאיות שערך המשרד, עודכנו תעריפי: מנהל פנימיה, פסיכולוג ופסיכיאטר לכלל הפנימיות.
* נעשתה רפורמה בתשלומי שכר הדירה לפנימיות- שכר הדירה ניתן לבעלויות השוכרות נכס וגם לאלו אשר המבנים בבעלותם.
* בתעריף החדש, הוכנסו פונקציות שלא היו קיימות בעבר כגון- רכז צוות טיפול, רכז בוגרים, רכז לימודים  - כל זאת על מנת להבטיח הרצף הטיפולי של ילדי הפנימיות. 
ה. כתיבת נהלים המסגרות פועלות בהתאם לקובץ נהלים שפורסם ב-1997 ועודכן מעת לעת. עם סיום כתיבת המדיניות החל תהליך סדור של כתיבת נהלים מעודכנים בהתאם לתקן איכות iso9000 בתהליך משולבים פיקוח ארצי ומחוזי ,נציגי אקדמיה, שותפים מקצועיים ועובדי מסגרות. הטמעת הנהלים במחוזות ובמסגרות ייעשה באופן שיטתי תוך שילובם בתוכניות ההכשרה לכל המדרגים: פיקוח, מנהלים, עו"ס, צוות מוביל פנימייה ומדריכים. במקביל נבנית הטמעתם במערכת הממוחשבת של נתוני הילדים  וניהול תיק חניך. 
ו. פיתוח תכנה ממוחשבת- מט"ר: פיתוח והובלת תהליך הטמעת תכנה ממוחשבת לניהול פנימייה ותיק חניך- תכנת מט"ר. התכנה תתממשק עם כלל מאגרי הנתונים של המשרד. מדיניות המשרד תחייב  את כלל הפנימיות להפעיל את המערכת באמצעותה יתאפשר באופן ישים לאסוף נתונים, לנהל תיק חניך ממוחשב ולהטמיע את מערך הנהלים החדש.  המשרד בשיתוף עם ישראל דיגיטלית מלווה את הטמעת התכנה בפנימיות. במהלך שנת 2019, יועסקו 4  מטמיעים מחוזיים,  שיסייעו לפנימיות בתהליך זה. 
ז. הכשרות צוותי הפנימיות: האגף החוץ ביתי- פנימיות ילד ונוער, שם לנגד עיניו את חשיבות תהליכי הפיתוח והלמידה של אנשי צוות הפנימיות. איש צוות שחשוף לתהליכי למידה מתמשכים צומח ברמה האישית והמקצועית ומקבל כלים להתמודדות עם המשימות העומדות לפתחו. האגף מפתח תכנית הכשרה רב שנתית ייחודית ומגוונת בשיתוף עם בית הספר המרכזי להכשרת עובדים סוציאליים , במטרה להכשיר ולהעשיר מקצועית את עובדי הפנימיות בכל רחבי הארץ. הנחת העבודה היא שככל שההכשרות יספקו מענה מדויק והולם לצרכי העובדים,  כך תתאפשר התמקצעות, חיזוק יכולת ההתמודדות ויכולת הצוות 	להוות דמויות קבועות לאורך זמן בפנימייה. על פי מדיניות האגף, על מנהל הפנימייה לדאוג לשלב את אנשי הצוות בקורסים ייעודיים, על פי אוכלוסיית היעד. האגף פועל לקדם שינוי חקיקה שיחייב את עובדי הפנימיות לעבור הכשרות מקצועיות - ייושם במהלך 2019. 
ח. הפעלת תכניות בדוח הביקורת צויין כי המשרד אמון על :  "אילו פעולות ותכניות הן אפקטיביות ולכן ראוי לשמרן, ואילו פעולות ותכניות לא השיגו את מטרתן ויש לשפרן" -  מפורטות בזאת התכניות אותם מבצע המשרד תוך מעקב אחר אופן יישומם ובניית כלים למדידת תוצאות:
משפחות מלוות- משפחות מתנדבות המלוות ומארחות בביתם, ילדי פנימיות חסרי עוגן משפחתי.
ילדים נעדרי עוגן משפחתי (להלן: נע"מ) – מיפוי ילדים נעדרי עוגן משפחתי ופיתוח תכניות ייעודיות לצרכיהם הייחודיים.
מרכזיות חינוכיות- פיתוח המרכזיות החינוכיות המתכללות את תחום הפנאי, החינוך וההעשרה. 
מרחב בטוח – תכנית הכשרה לצוותי הפנימיות בתחום מוגנות ברשת. 
הורים שותפים- תכנית המסדירה את אחריות הפנימייה והקהילה לשיפור הקשר בין הילד הנמצא בסידור חוץ ביתי והוריו. התכנית מלווה במחקר הערכה. 
[bookmark: bookmark399]	כל התוכניות מתוקצבות ונעשות בשיתוף פעולה עם עמותת ילדים בסיכוי וקרנות ביטוח לאומי. בדומה לתכניות/ התערבויות אלו, השירות ימשיך לחייב ליווי במחקר הערכה לכל תכנית/ התערבות חדשה שנכנסת לפנימייה.

ליקוי

2.	טיפול לקוי של המחלקות לשירותים חברתיים ברשויות המקומיות בחניכי הפנימיות ומשפחותיהם - המחלקות לשירותים חברתיים ברשויות המקומיות אינן מטפלות באופן הולם במשפחת החניך בעת שהותו בפנימייה. על פי נתוני משרד הרווחה כ-70% מן החזרות של הילדים לבתיהם בוצעו ללא הכנה של המשפחה והגורמים בקהילה שאמורים לקלוט אותם. עוד הועלה שלדעת גורמי המטה במשרד תדירות ביקוריו של העובד הסוציאלי (להלן - עו״ס) של המשפחה (להלן - עו״ס המשפחה) בפנימייה היא נמוכה, ואיכות המעקב שלו אחר הטיפול בילד ואחר יישום תכנית הטיפול שנקבעה לו בוועדת התכנון לוקה בחסר.

מעקב- משרד העבודה והרווחה והשירותים החברתיים
מצב (סטאטוס):  ב- בתהליך תיקון

2. 	הפעולות לטיפול המחלקות לשירותים חברתיים ברשויות המקומיות בחניכי הפנימיות   ומשפחותיהם:
	א. נהלי עבודה -  במסגרת הרפורמה של תחום הפנימיות  הוחלט כי יבוצע מעקב  אחר תוכנית הטיפול האישית של כל ילד וילד. שחרור וקליטה של ילד מהפנימייה יעשה באופן מבוקר. בנוסף יבוצע תהליך הטמעה מחודש של התע"ס  המדבר על הקשר של עו"ס משפחה עם הילד בפנימייה ומפקחי השרות יבדקו את יישומו.
 	ב. תקינה ותקציב: הוגשה בקשה של המשרד לאוצר לתוספת תקינה נדרשת לתחום עו"ס משפחה כמו גם לתוספת תקציב לפיתוח שירותים בקהילה. התקבלה הקצאה מצומצמת שלא אפשרה תוספת תקנים לעו"ס משפחה.                  
     	ג. התכנית רווחה מרחוק: תכנית  דיגיטלית להרחבת הקשר ילד משפחה עו"ס ממחלקת הרווחה. מתוכננת להתחיל כפיילוט בשנת 2019.             
                   ד. התכנית הורים שותפים: מודל עבודה אשר מדגיש את חשיבות העבודה עם משפחות ויצירת קשר קבוע .מדגישה את הקשר הורה ילד, פותחה בשלב הראשון במערך הפנימיות ותופץ בכל הארץ. בשנת 2018 התכנית הותאמה למחלקות לשירותים חברתיים. התכנית פועלת כפיילוט בשש מחלקות בארץ ותורחב במידה ותתברר כיעילה.
	ה. תכניות הטיפול במשפחות – מעטפת משפחתית: תכניות הטיפול האינטנסיביות לשיקום משפחות, מניעת השמת ילדים במסגרות חוץ ביתיות ולהחזרת ילדים מהשמה חוץ ביתית למשפחתם, הורחבו והוכפל מספר הרשויות המשתתפות בתכניות.  בנוסף בשנת 2019, תכנית מפגש המתמקדת במשפחות במצבי הזנחה, תהפוך ממיזם חיצוני לתכנית משרדית. 
[bookmark: bookmark401]	ו. טיפול במשפחות וילדים החוזרים למשפחתם בחזרה מתוכננת ולא מתוכננת: מינהל שירותים חברתיים ואישיים, בשותפות בין שירותית, מפעיל במסגרת תכנית "משפחה בשביל הצמיחה", התמקדות  גם בהחזרת ילדים מפנימיות למשפחותיהם. ניתן סיוע נרחב למשפחות לשיקומן, מענה לצורכי הילדים ומענים לחיזוק הקשר הזוגי וקשר הורה ילד.

ליקוי

3. 	חניכי הפנימיות מגיעים עם פער לימודי ניכר ואינם מקבלים תגבור לימודי מספק, שיכול לגשר על פני הפערים ולהביאם לקו זינוק דומה לזה של תלמידים אחרים בבית הספר. בשל מחלוקת בין משרדי הרווחה והחינוך בדבר חלוקת האחריות ובדבר הקצאת משאבים ייעודיים לשיקומם הלימודי של חניכי פנימיות בזמן שהותם בבית הספר, לא ניתן מענה הולם לצורך זה. משרד הרווחה מתקצב את שיעורי העזר בסכומים של 64 ש״ח או 119 ש״ח לחודש לילד, אף שלפי נתוני הלשכה המרכזית לסטטיסטיקה ההוצאה החודשית הממוצעת על שיעורים פרטיים באוכלוסייה הכללית היא כ-304 ש״ח לילד. למרות החשיבות של קידום חניכי הפנימיות בתחום הלימודי, ואף שהנושא שב ועלה לאורך השנים, עולה ספק ניכר אם משרד הרווחה מממש הלכה למעשה את אחריותו, ויש לראות בכך כשל של המשרד. על משרדי הרווחה והחינוך לפתור את המחלוקות ביניהם כדי לשקם ולקדם את חניכי הפנימיות בתחום הלימודי, שהוא נתיב חשוב ומשמעותי לשילובם בחברה; ועליהם לקבוע את חלוקת האחריות והמשאבים בין שני המשרדים. נוסף על כך, על משרד הרווחה לבחון אם תקציב שיעורי העזר שהוא מעביר לפנימיות נותן מענה מיטבי לצורך צמצום הפערים הלימודיים של חניכי הפנימיות.


מעקב- משרד העבודה והרווחה והשירותים החברתיים
מצב (סטאטוס):  ב-בתהליך תיקון

3.	בתחום ההשכלה וההכשרה של חניכי הפנימיות, האגף פעל במספר מישורים כמפורט להלן:
	א. תקן רכז השכלה בפנימיות : בהתאם למדיניות החדשה תוקנן תפקיד של רכז השכלה שאחראי על התחום הלימודי של החניך.  הרכז אמון על הקשר עם מסגרות החינוך בהם משולבים הילדים, על מיצוי זכויות הילדים בבית ספרם ,מתן מענה אישי על פי צורך ומעקב על הישגי הילדים על פי כישוריהם.  המשרד מפתח הכשרה והגדרת תפקיד הכוללים פילוח   עיסוק   ומתן מידע נרחב בתחום. במטה האגף מונה מנהל תחום לנושא לימודים והכשרה מקצועית.
        	ב. שיתוף פעולה עם האגף לילדים בסיכון משרד החינוך: האגף פועל בשיתוף פעולה עם  אגף חינוך ילדים ונוער בסיכון במשרד החינוך לבניית מענה חינוכי עבור ילדי הפנימיות.  בחודש ספטמבר 2018 נפתחו 15 מרכזי למידה בפנימיות ילד ונוער. מרכזי הלמידה מופעלים בשיתוף פעולה של שני  המשרדים, באמצעות רכזים לימודיים של הפנימייה ומורים מטעם משרד החינוך. המשרד מקצה את מקומות הלמידה ורכז הלימודים שאחראי על הנושא,  ומשרד החינוך מקצה את שעות ההוראה ושעות ההכשרה. הקמת מרכזי הלמידה מתבצעת באופן תלת שלבי, עד להכללת כלל הפנימיות בתכנית. סדר העדיפויות שנקבע, הינו תלמידי תיכון, תלמידי חטיבת הביניים ולבסוף, שילוב תלמידי ביה"ס היסודי.  בשנת  2018 בוצע - לתלמידי י- יב התוכנית הינה תלת שנתית בשאיפה 	להכיל על כלל הפנימיות תוך שלוש שנים.
      	ג. שיתוף מידע בין-משרדי:  הוסדר תהליך משפטי של "העברה בין גגות" ממשרד   הרווחה למשרד החינוך: העברת  פרטי  ת.ז של ילדי פנימיות על מנת שתאפשר לעקוב אחר תוצאות מבחני הבגרות ולוודא כי המענים אכן מותאמים לצרכיהם ומשפרים את הישגי התלמידים. 
       	ד. הכשרות מקצועיות: 
הרחבת שיתופי הפעולה עם זרוע העבודה והביטוח הלאומי ושותפים נוספים מתחום הכשרות מקצועיות להבניה של מערך הכשרות מקצועית והכנה לעולם העבודה בקרב השכבה הבוגרת בפנימיות - החל ב 2018, יישום 2018-2020.
אגף ילד ונוער חוץ ביתי פועל לקדם מיזם משותף בתחום הכשרה תעסוקתית בדגש על פנימיות במגזר הערבי והחרדי במטרה לתת כלים להשתלבותם התעסוקתית בסיום שהותם בפנימייה.
האגף פועל לקדם הכשרות תעסוקתיות לילדי הפנימיות אשר ישולבו עם מערך הלמידה בפנימייה הן במהלך השנה והן במהלך חופשות החגים והחופש הגדול.
[bookmark: bookmark403]	ה.	 פותחה תכנה ממוחשבת –מט"ר: במסגרת תכנת המט"ר תיק החניך הממוחשב פותחה מודולה של מעקב אחר מצבו החינוכי והלימודי של הילד בפנימייה, תפקודו  והישגיו בתחום הלימודי. מתוך תיק החניך המשרד יפיק דו״חות מעקב ובקרה אחר מצבו של החניך בתחום הלימודי ויתאים את התוכנית לצרכיו באופן שוטף.

מעקב-  משרד החינוך 
מצב (סטאטוס):  ב – בתהליך תיקון 

3.	משרד החינוך רגיש לאוכלוסיות ילדים ונוער בסיכון ומשקיע רבות בהענקת שירותי חינוך והשכלה מותאמים לאוכלוסיות אלו. חניכי הפנימיות של הרווחה לומדים בבתי ספר רגילים ונהנים מסלי הטיפוח ותוכניות התגבור שניתנים בבית הספר לכלל תלמידיו. בתי הספר היסודיים מתוקצבים דיפרנציאלי בהתאם לדרוג הסוציואקונומי של תלמידיו ובהתאם לכך בתי ספר זוכים לתקצוב ולתוכניות סיוע בהתאם. בתי הספר היסודיים מונחים לתת טיפול פרטני ובקבוצות קטנות לתלמידים בסיכון ובפערים לימודיים דרך השעות הפרטניות והדיפרנציאליות.  בתי הספר העל יסודיים מונחים לסייע לתלמידים מתקשים ובעלי הישגיים נמוכים באמצעות שעות תגבור או בשילובם בתוכניות כגון מל"א ותל"ם ובחטיבות העליונות במסלולים לקראת בגרות  )ל"ב עיוני וטכנולוגי(  ומרכזי החינוך הטכנולוגיים העשירים יותר בשעות הוראה ומאפשרים עבודה בקבוצות קטנות ומתן אפשרות לסגירת פערם. המינהל לחינוך התיישבותי במשרד החינוך מקיים מודלים (משותפים (בודדים) עם משרד הרווחה כדוגמת המודלים הפועלים כיום בכפרי הנוער:  בן שמן, קדמה, הדסים ומנוף, בהם משולבים ילדי רווחה בפנימיות המינהל לחינוך התיישבותי. הרפורמה החד צדדית של הרווחה אינה מקדמת מהלך של שת"פ בין המשרדים. התחום הלימודי של חניכי משרד הרווחה המוזכר בדו"ח אינו קשור כלל ועיקר למינהל ההתיישבותי, פנימייתי. האגף לחינוך ילדים ונוער בסיכון במשרד החינוך משתף פעולה עם משרד הרווחה ומעניק שירותי חינוך והשכלה לילדים ובני נוער בסיכון אשר שוהים במסגרות רווחה שונות כגון: מרכזי חירום, מעונות חסות הנוער, מפת"נים ומית"רים. בנושא פנימיות הרווחה האגף הגיע לסיכום עם משרד הרווחה על הקמת מרכזי למידה לתלמידי החטיבה העליונה  )ט-יב)  ב15-  פנימיות רווחה בשנת 2019. במסגרת שיתופי הפעולה, משרד  הרווחה יקצה לכל מרכז למידה חדר למידה ורכז השכלה. משרד החינוך יפעיל במסגרת תוכנית היל"ה תוכניות לימודים מותאמות ויתקצב מורים,  שעות הוראה והנחייה פדגוגית.  האגף ממליץ לשתף את קב"ס בית הספר בו לומדים התלמידים לסייע בהליך השמתם ולחיבורם לתוכניות סיוע ותגבור מתאימות.

ליקוי

4.	נשירת ילדים מן הפנימיות; רוב הילדים החוזרים לביתם אינם חוזרים באופן מתוכנן ועל פי החלטת גורמי המקצוע, אלא מבחירתם או מבחירת הוריהם. עד ינואר 2016 לא בחנו משרד הרווחה והשירות את הסיבות לכך וגם לא הכינו תכנית להתמודדות עם התופעה ולצמצומה. זאת ועוד, משרד הרווחה לא עקב אחר השתלבות ילדים אלו בקהילה, לא אסף נתונים בדבר מצבם - האם חל בו שינוי ומה טיבו של שינוי זה, והאם הם מקבלים טיפול תומך כלשהו. יוצא אפוא שיש ילדים שהוצאו ממשפחותיהם בעקבות מצבים שסיכנו אותם, והם חוזרים אל אותן משפחות אף שמצבן לא בהכרח השתפר ופעמים אף הורע. נוכח היקף הנשירה מהפנימיות והחשיבות שילד יגדל בסביבה מוגנת ומיטבית עבורו, על משרד הרווחה למפות את הסיבות לחזרה הלא מתוכננת של חניכי הפנימיות לבתיהם ולהכין תכנית מפורטת עם יעדים מדידים לצמצומה. עליו גם לפתח תכניות ייעודיות להכשרת חניכי הפנימיות להשתלבות עצמאית בחברה ולליווי בוגרי הפנימיות לאחר גיל 18, וכן לעקוב אחר הצלחתה של השתלבות זו.

מעקב- משרד העבודה והרווחה והשירותים החברתיים
מצב (סטאטוס):  ב-בתהליך תיקון

4.	נשירת ילדים מפנימיות מחייבת הבנת הצרכים והמאפיינים  של הילד  על מנת לדייק את המענים הנכונים עבורו ולמנוע מעברים מיותרים וכישלונות השמה מחד ולהבטיח מענה תואם לצרכים של הנער מאידך.
		א. 	איסוף נתונים: במסגרת ביקורי הפיקוח נאספים נתונים אודות אחוזי 	נשירה של ילדים מהפנימיות, הסיבות לנשירה ומעקב אחר תכנית ההמשך עבור 	הילדים. אגף  ילד ונוער חוץ ביתי יאסוף נתונים אלו אודות הנשירה בפנימיות 	ויגבש מסקנות בנושא, לרבות ליצור בניית  תכנית לצמצום התופעה. 
		ב. 	השמת הילדים בעלי פרופיל פוסט אשפוזי: ההשמה מתקיימת ע"י וועדת השמה 	מחוזית בראשות ממונה מחוזי. הועדה מנפיקה אישור השמה למסגרת פוסט 	אשפוזית. השמות בפרופיל זה מהוות 15% מכלל השמות בפנימיות.
		ג. 	מודל השמה : בשנת 2019 יפעיל האגף מנגנון השמה לטיוב תהליך השמת הילדים מסגרות המתאימותלהם. במקביל, מנגנון הפיקוח יבטיח השמה נכונה 	ויעקובאחר מניעת נשירה מהמסגרות. 
		ד. נהלי השמה: נהלי האגף החדשים מכילים נהלים מורחבים בנושא ההשמה. תהליך זה יבטיח את יישום ודיוק נוהלי האבחון והפניה של הילדים למסגרות חוץ ביתיות כולל קביעת סטנדרט אחידים לעבודה - האגף יטמיע את הנהלים ויעקוב אחר התאמת השמות באמצעות מפקחות השמה מחוזיות ובאמצעות 	פורום מקצועי עבור רכזות השמה במחלקות לשירותים חברתיים בערים.
		ה. 	השמה חכמה: האגף יעדכן את אתר ההשמה החכמה העומד לרשות הציבור ומרכזות ההשמה על מנת לשקף את הפנימיות וההתמחויות השונות ולחדד את 	תהליך ההשמה של הילד למסגרת המתאימה ביותר עבורו.
		ו. 	שימור קשר משפחה - ילד במהלך שהות הילד בפנימייה: כאמור האגף פיתח את תכנית "הורים שותפים" הפועלת לחיזוק הקשר בין הילד להוריו בזמן השהות 	בפנימייה ולהגברת המעורבות של ההורה בחיי הילד. התכנית פועלת  לחיזוק החיבור של עו"ס המשפחה לילד, להורה ולעו"ס הפנימיה וזאת ע"מ להגביר את המעורבות שלו בחיי הילד והמשפחה.
		האגף זיהה נקודות קריטיות על רצף הזמן בהן יש לתת דגש מרבי על קשר ילד-	הורה-פנימייה וקהילה, על מנת לצמצם ככל הניתן את הנשירה ולתמוך הן בילד והן במשפחתו בקליטה מוצלחת בפנימייה והשתלבות בה . במסגרת תהליך המכרז  נקבע מדד איכות של התמדת ילדים בפנימייה/ מניעת נשירה לא 	מתוכננת.
		ז. טיפול במשפחות וילדים החוזרים למשפחתם בחזרה מתוכננת ולא מתוכננת כאמור מינהל שירותים חברתיים ואישיים,בשותפות בין שירותית, מפעיל במסגרת תכנית "משפחה בשביל הצמיחה", התמקדות  גם בהחזרת ילדים מפנימיות למשפחותיהם. ניתן סיוע נרחב למשפחות לשיקומן, מענה לצורכי הילדים ומענים לחיזוק הקשר הזוגי וקשר הורה ילד.

 ליקוי

[bookmark: bookmark406]5.	הכנת החניכים לחיים בוגרים לאחר גיל 18 וליווי בוגרי הפנימיות- על אף המחקרים הרבים שפורסמו בעשור האחרון על קשייהם של בוגרי השמה חוץ-ביתית לצאת לחיים עצמאיים בגיל 18, ואף שעלה צורך להקנות כישורי חיים עצמאיים לחניכי הפנימיות בגיל התיכון, נמצא כי משרד הרווחה לא קבע מדיניות להכשרת חניכי הפנימיות לחיים עצמאיים ולליווי בוגרי הפנימיות. בכך משרד הרווחה לא מימש כראוי את אחריותו להכנת בוגרי הפנימיות לקראת חייהם כבוגרים עצמאיים, לאפשר להם לקטוע את מעגל המצוקה שבו הם מצויים ולהשתלב בחברה כאזרחים שתורמים לה.

מעקב- משרד העבודה והרווחה והשירותים החברתיים
[bookmark: bookmark407]מצב (סטאטוס): א -תוקן 

5. 		מדיניות האגף החדשה כוללת התייחסות הנוגעת להכנת בוגרי הפנימיות במהלך שהותם בפנימיות לחיים עצמאיים במגוון תחומים והמשך ליווי ומתן מענה עד השתלבותם במסגרת המשך במהלך השנה הראשונה לשהותם מחוץ לפנימייה. המדיניות  מפרטת מגוון מענים לכל אורך שנות שהות הילדים בפנימייה בדגש על השכבות הבוגרות גילאי 16-18
		א.  מיפוי קהל היעד: נערך הליך מיפוי מקיף לצרכים המשתנים של שכבות בוגרי הפנימיות בכיתות ט'-יב'  התקיימו קבוצות מיקוד בנוכחות בוגרי פנימיות, הוריהם, עו"ס בקהילה ונציגים מפנימיות ילד ונוער. תכניות האגף מבוססות על תוצאות המיפוי.
		ב. תכניות הכנה לבוגרים: האגף מפתח תכניות מודולריות, המותאמות לקבוצות הגיל השונות, במטרה להכין אותם לחיים עצמאיים ולהשתלבותם בחברה כאזרחים עצמאיים. תכנית זו תוטמע בכלל הפנימיות. התכנית תכלול יעדים מוגדרים שישתלבו כחלק מתכנית הטיפול הפרטנית של כל ילד. יפותחו מענים פרטניים וקבוצתיים  הכוללים: סמינרים ,ימי עיון, פרויקט ליווי וחניכה אישית 	- יישום התוכנית בשנת 2019. 
		ג. 	תקן רכז בוגרים : בתעריפים המעודכנים אושר תקן  לתפקיד של רכז בוגרים האחראי על הכנת החניכים לחיים בוגרים ועצמאיים.  נבנות תכניות לרכזי הבוגרים הכוללות הכשרה ייעודית לתפקידו בהתייחס למכלול הצרכים של החניך בשלב הבגרות המתהווה: הכנה רגשית קוגניטיבית, רכישת מיומנויות 	חיים בסיסיות, תיווך אל מול מסגרות המשך של שירות צבאי, תעסוקה, הכשרה ודיור.
		ד. הכשרות הצוות בתחום בוגרים : במהלך 2019 - עו"ס הפנימיות יעברו הכשרות בנושא מיצוי זכויות על מנת שהילדים ימצו את זכויותיהם עוד בשלב שהותם בפנימייה, פעולה שיש לה השפעה רבה על עתידם והתפתחותם האישית.
		ה.  רצף טיפול פנימייה ותכנית לאומית יתד: פותח מתווה עבודה ישירה עם התכנית הלאומית י"תד במסגרתו כל ילדי הפנימייה נעדרי עורף משפחתי או לחילופין חניכים הנזקקים לתמיכה בהמשך חייהם הבוגרים מצוותים לעו"ס יתד טרם עזיבתם את הפנימייה במטרה לתפור חליפה אישית על פי צרכיהם- מתווה העבודה מיושם הלכה למעשה ממחצית 2018.
		ו. הכנת הבוגרים לשירות הצבאי: החל הליך עבודה סדור עם הצבא הכולל הגעת 	מש"קית ת"ש לכל פנימיות ילד ונוער במטרה לתת מידע, ליווי והתאמה 	בתהליכי הגיוס של החניכים ומיצוי זכויותיהם - צו אחוד ות"ש אחוד להכרה כחייל בודד.  הליך ההכנה ליציאה לשירות משמעותי  נעשה מתוך הפנימייה בשיתוף עם החניכים – מיושם הלכה למעשה ממחצית 2018. 
		ז. מעקב וליווי מסיימים ובוגרים : מעקב וליווי הבוגרים ייכלל במסגרת פילוח הגדרת תפקיד רכז הבוגרים.
		ח. סל מענים לבוגרים: מתוכנן תקצוב סל מענים לבוגרים על פי צורכיהם .הסל 	יכלול מענים בתחומים שונים: צרכים חומריים - הצטיידות אישית בסיסית, דיור, בריאות; הכוונה תעסוקתית -שילוב בוגרים בעבודה ובהכשרה תעסוקתית מתאימה; צרכים חינוכיים - הכנה ללימודי נהיגה, אבחון והכוונה להשכלה והכשרה, ליווי לקראת גיוס לצבא או שירות לאומי; צרכים טיפוליים - חונך אישי שיסייע בזמן משבר והתמודדות עם קשיים/חרדות, מערך תמיכה וליווי אופרטיבי. סל המענים ייושם בשנת 2019-2020. 
		ט. מכינה קד"צ: במסגרת מתן מענים לצרכים של ילדי הפנימיות נבחנת בימים אלה האפשרות להקים מערך מכינות קד"ץ גם בתוך הפנימיות כחלק מהליך הרחבת המענים לבוגרים וניסיון להגדיל את מס' המתגייסים . המחשבה היא שעוד בזמן שהותם בפנימייה ישולבו בוגרי הפנימיות במכינות הקד"ץ.

ליקוי
6. 	תהליכי פיקוח בסיסיים על הפנימיות אינם מתקיימים כנדרש: שירות ילד ונוער במשרד הרווחה לא בנה כלי פיקוח לביקורים השוטפים של המפקחים המחוזיים על הפנימיות; יש מפקחים שאינם מתעדים את ביקורי הפיקוח שלהם; אין מעקב שיטתי אחר תיקון הליקויים; ואין בקרה של המפקחים על ניצול התקציב שמועבר לפנימיות או על העסקת כוח האדם בהן. על משרד הרווחה לפעול לאלתר לשדרוג יכולות הפיקוח והבקרה על הפנימיות ולהבטיח כי הכספים שמועברים אליהן ינוצלו באופן יעיל ואפקטיבי לטובת החניכים השוהים בהן ולרווחתם.



מעקב- משרד העבודה והרווחה והשירותים החברתיים
מצב (סטאטוס):  א – תוקן 

6.		פנימיות ילד ונוער פועלות תחת חוק הפיקוח על המעונות, התשכ"ה - 1965 ותקנות הפיקוח על המעונות, ומקבלות רישיון להפעלת מעון מתוקף חוק זה. כמו כן הפנימיות פועלות בהתאם למדיניות האגף החוץ ביתי במנהל שח"א ונהלי האגף המשתנים מעת לעת. בימים אלו, מוביל האגף רפורמה מקצועית רחבת היקף בתחום פנימיות ילד ונוער, בהתאם לפרופיל האוכלוסייה המשתנה ולצרכים המגוונים. החוק, המדיניות והנהלים, מתייחסים לכלל תחומי חיי החניך בפנימייה, כגון: כוח אדם, סדר יום, תזונה ובריאות, תנאים פיזיים, תכניות טיפול, תכניות לימוד, תרבות ופנאי, בטיחות ובטחון ועוד. המשרד הקים במהלך 2018 אגף פיקוח ובקרה. במסגרת שיתופי הפעולה בין אגף פיקוח ובקרה ומנהל שירותים אישיים וחברתיים מתבצעות הפעולות הבאות:
		א. 	תכנית עבודה למפקח: הוגדרה תכנית פיקוח ובקרה כוללת של המפקח המחוזי 	בדגש למוקדים עליהם יש לעשות  בקרה שוטפת ובקרה שנתית. התכנית מתייחס תלתפקידי המחוז והמטה באחריות וביישום על תכנית זו. 
		ב.	 נהלי עבודה: ביקורי הפיקוח המחוזי נערכים אחת לשלושה שבועות, וכוללים 	את כלל נושאי הבקרה המפורטים בסעיפי החוק, במדיניות ובנהלים כולל בדיקת ניצול תקציבי בהשוואה לחודשים ולשנים הקודמות.
		ג. 	תיעוד : נבנה דוח אחיד לפיקוח המחוזי לתיעוד הפעולות הספציפיות הנדרשות בכל ביקור של מפקח. במהלך הביקורים  הונחה המפקח לערוך תשאול וראיונות עם חניכים לבדיקת קבלת הזכויות המגיעות להם לדוג': דמי כיס.
		ד. 	רישוי: האגף החל בהליך סדור למתן רישיון, תוך הכלת תנאי חוק הפיקוח על המעונות וממשק ישיר בין חוות הדעת של המפקח המחוזי ומתן הרישוי. ההליך מאפשר מיפוי מפורט של תקני כוח האדם ,תנאי הפנימייה ,בניית תכניות הטיפול ובדיקת מתן סל המענים התקציבי על פי מדיניות השירות - נכון להיום 80% מהמסגרות נמצאות בהליך רישוי או עם רישוי בפועל.
		ה. מחשוב: האגף שותף בתהליך הפיתוח של תכנית מפקח אשר נמצאת בשלבים אחרונים לפיתוחה ויוצאת להפעלתה במהלך השנה הקרובה כלי זה יאפשר תיעוד ובקרה שיטתית ויכולת לאסוף מידע מהעולה בביקורי המפקחים.
		ו. 	בקרה חשבונאית : מדי שנה נעשות 10 בקרות חשבוניות באופן מדגמי של פנימיות ילד ונוער –נערך מפגש סיכום והפקת לקחים בנוכחות מפקח מחוזי ללמידה והמשך בדיקת תיקון הליקויים.
		ז.  מערכת הרף: פיתוחים במערכת הרף הקיימת - מערכת הרף תמשיך לשמש את הפיקוח על הפנימיות, השאלונים יותאמו לבקרה שוטפת.

מעגלים - הקרן למען בעלי מקצועות שוחקים אפקטיביות וסדרי ניהול
[bookmark: bookmark410]
גופים המבוקרים: מעגלים - הקרן למען בעלי מקצועות שוחקים , משרד העבודה והרווחה - אגף להכשרה מקצועית ופיתוח כוח אדם 
[bookmark: bookmark411]


מעקב מעודכן לחודש: דצמבר 2018

	א
	 תוקן
	3 סעיפים
	43%

	ב
	 בתהליך תיקון
	
	

	ג
	 לא תוקן
	
	

	ד
	 נדחה / לא רלוונטי
	4 סעיפים
	57%




ליקוי

1. אפקטיביות הקרן - היעדר ראייה מערכתית: אף שחלפו למעלה מארבע שנים מאז יצאה התכנית אל הפועל לא בדקו לא משרד הכלכלה ולא משרד האוצר מה ההשפעה של העלאת גיל הפרישה על קהל היעד של הקרן, ובאיזו מידה הכשרה והסבה מקצועית יכולות לשמש כלי אפקטיבי למזעור הפגיעה בו. בפועל התכנית מתנהלת ללא ראייה מערכתית ולאומית כנדרש וזאת על מנת למצות את כספי הציבור שהוקצו לשם כך, באופן המיטבי.
[bookmark: bookmark412]

מעקב- משרד  העבודה והרווחה 
מצב (סטאטוס):  א- תוקן 

1.	בהמשך לדוח הביקורת, האגף להכשרה מקצועית ופיתוח כ"א במשרד שיכלל ושיפר את הביקורות על הקרן. מערך הפיקוח והבקרה עבר למחוז ת"א ונכתבו ניירות עמדה ובקרות הן על פעילות הקרן עצמה וצורת עבודתה והן על המכללות. בין פעולות אלו ניתן למנות את הפעולות הבאות:
	שינוי צורת התשלום של הקרן על עובדים שלא נכחו בקורסים (מעבר לשיטת תשלום על פי אחוזי נוכחות).
	הושם דגש על אישור הקורסים בוועדות היגוי כנדרש בהסכם.
	שינוי תעריפים - בכל מקום בו הדבר התאפשר, הוצמדו התעריפים של הקרן לתעריפי האגף ובמקומות שלא ניתן – נדרש אישור של וועדת ההיגוי.
	בקרה על מכללות עבודת הקרן:  מול מכללות שנמצא כי פעלו שלא כשורה הופסקה  העבודה מולם (מכללת לינור גבאי).
	רבים מהקורסים עברו אשרור בוועדת ההיגוי הן לתכניות הלימוד והן לתעריף. 
	המשרד המציין כי קיימת הידברות שוטפת בין הפקידות המקצועית של האגף לקרן מעגלים בדבר הנחיות וקבלת הבהרות בכל הנוגע להכשרה מקצועית. יחד עם זאת, נותרו שינויים שיש לבצע בהסכם כדי לאפשר בקרה טובה והדוקה יותר על הקרן.
[bookmark: bookmark413]	המשרד מוסיף ומעדכן שמטעם חשבות המשרד, נשלח משרד רו"ח חיצוני לבצע בקרה על כל ההתנהלות הכספית של הקרן, אשר החל עבודתו באוקטובר 2018 וצפוי לסיים את הבקרה במהלך חודש פברואר 2019.


ליקוי

2. היעדר יעדים ומדדים לבחינת האפקטיביות: בתכניות העבודה השנתיות של הקרן לא נקבעו מדדי תוצאה. בכלל זה, לא נדרש למדוד ולהעריך אם אכן שדרגו הקורסים את העובדים או הביאו להסבתם המקצועית באופן ששיפר את מצבם, ומה מבחינת הקרן נחשב בגדר הצלחה. זאת ועוד, משרד הכלכלה 	לא דרש מהקרן נתונים על השתלבות המשתתפים בקורסים אלו בעבודה לאחר סיום לימודיהם. על הקרן ומוסדותיה לבחון אם היא מגשימה את מטרותיה כפי שנקבעו בהסכם ובתקנון הקרן, ובכלל זה למדוד ולהעריך אם הקורסים הממומנים מכספי הציבור בהיקף של מאות מיליוני ש״ח, אכן עולים בקנה אחד עם סדר העדיפות כפי שנקבע בהסכם - קידום תכניות הסבה או הכשרה מקצועית שיש בהן כדי להאריך את תקופת ההעסקה של בעלי מקצועות שוחקים במקום עבודתם עד הגיעם לגיל פרישה.
[bookmark: bookmark415]









מעקב- משרד  העבודה והרווחה 
מצב (סטאטוס):  א- תוקן 

2.	הקרן פנתה לקבל את שירותיו של יועץ חיצוני, מר יוסי קוצ'יק, על מנת לגבש מדדים לבחינת עמידתה של הקרן ביעדיה ולמדוד את אפקטיביות הכלים והפעילויות שמבצעת הקרן. לאחר תהליך עבודה שהתבצע, הנושא נדון בוועדת המעקב העליונה של הקרן, בוועדה הוחלט על אימוץ מודל לבחינת אפקטיביות הכשרות הקרן, הכוללים ליווי והטמעה על ידי מר קוצ'יק.

[bookmark: bookmark416]ליקוי
3. ליקויים בפיקוח ובבקרה של משרד הכלכלה על הקרן - בהסכם נקבע כי האחריות לפיקוח על הקרן תהיה נתונה למשרד הכלכלה. הביקורת העלתה כי פעולותיו בנושא זה לקו בחסר: ביוני 2013 שכר המשרד רואה חשבון מטעמו לבחינת התנהלותה הכספית של הקרן, אך לא קיבל החלטות בנוגע למסמך המלצותיו בעקבות בדיקתו. בנובמבר 2014 החל המשרד בבדיקה נוספת בקרן על ידי רואה חשבון אחר מטעמו, אך נכון למועד סיום הביקורת, דהיינו בחלוף כמעט שנתיים, טרם התקבל דוח סופי. נוסף על כך, המשרד לא עמד על קבלתם של דוחות ביצוע מהקרן אחת לחצי שנה, כמתחייב מן ההסכם, וגם לא בדק בדיקה שיטתית נתונים וקבלות שהוא מקבל באופן שוטף מהקרן. על משרד העבודה, הרווחה והשירותים החברתיים (להלן - משרד העבודה), אליו הועברה ביולי 2016, בין היתר, האחריות לפיקוח על הקרן, להעמיק את הליכי המעקב והבקרה על פעולות הקרן והתקשרויותיה ולעשותם באופן שיטתי וסדור יותר.

מעקב- משרד  העבודה והרווחה 
מצב (סטאטוס):  א- תוקן 

[bookmark: bookmark418]3.	ראה התייחסות המשרד לליקוי מס' 1 לעיל. 

ליקוי

4. [bookmark: bookmark419]אי-יישום מסלול הפנסיה המגשרת: טרם עלה בידי הקרן להוציא לפועל את מסלול הפנסיה המגשרת, למעט בעניינם של חמישה עובדים בלבד. נכון ליוני  2016 נוצל רק חלק מזערי מהתקציב עבור מסלול זה: כ-5.2 מיליון ש״ח מתוך כ-102 מיליון ש״ח. בכך לא יושמה אחת ממטרות ההסכם. לנוכח  העיכוב הניכר והמתמשך ביישומו של מסלול הפנסיה המגשרת והניצול הזעום של תקציבו, על ועדת המעקב העליונה, המלווה את הקרן מכוח ההסכם עם הממשלה, לבצע עבודת מטה שתבחן את ישימותו של המסלול ואת הצורך לערוך בו שינויים.

מעקב- משרד  העבודה והרווחה 
מצב (סטאטוס):  ד – נדחה

4. 	הנושא הועלה בוועדת המעקב העליונה בתאריך 14.8.2018, במסגרתה הוחלט כי התנאים במסלול יוותרו על כנם בעיקר לאור ההבנה כי למרות העלאת גובה דמי הקיום לממוצע השכר במשק עובדים רבים העדיפו להמשיך ולהישאר במעגל העבודה. הדבר אף עולה בקנה אחד עם ההסכם בין המדינה והקרן לפיו יש לתת עדיפות להכשרות המשאירות עובד במקום עבודתו.
[bookmark: bookmark421]ליקוי
5. [bookmark: bookmark422]היעדר חלוקת סמכויות בדרג המנהל - נמצא כי בנוהלי הקרן, הכוללים תיאורי תפקידים בקרן, אין תיאור של תפקיד יו״ר הקרן ושל תפקיד מנכ״ל. בתקנון הקרן מוגדר תפקיד יו״ר העמותה אך תפקיד המנכ״ל לא מוגדר בו. נקבע בתקנון כי יו״ר העמותה ירכז את פעילותה, יוביל את ביצוע מדיניותה ויפעל לקידום מטרותיה ולפעילות מיטבית של מוסדותיה. בפועל את התפקידים האלה ביצע במקביל ליו״ר העמותה גם המנכ״ל. יתרה מכך, יו״ר העמותה עסקה כבשגרה גם בהיבטים שמשמעותם ניהול שוטף של הקרן, למשל היא עסקה בהסכמים עם ספקים ועם נותני שירותים, בהעסקת עובדים, בבחינת תכניות לימוד, בקביעת מתכונת לקיום קורסים, בשיווק, בפרסום ובנושאי מינהל שונים. זאת ועוד, טשטוש גבולות זה השפיע על היציבות הניהולית של הקרן: נמצא כי מאז סוף שנת 2011, שבה החלה הקרן לפעול, ועד סוף שנת 2016, דהיינו בתקופה של כחמש שנים בלבד, התחלפו בקרן חמישה מנכ״לים. שלושה מחמשת המנכ״לים שעזבו מסרו לצוות הביקורת כי אחת הסיבות לסיום עבודתם הייתה שחלוקת הסמכויות בין יו״ר הקרן לבין המנכ״ל לא הייתה ברורה, והדבר הקשה עליהם למלא את תפקידם. מבקר המדינה כבר העיר בעבר בנוגע לתחלופה רבה של מנכ״לים בתאגידים מסוימים, כי היא משפיעה על יכולת המנכ״ל להתמקצע בתפקידו ומקשה עליו למצות תהליכים ארוכי טווח. עוד ציין כי במצב זה עלולה להיפגע יכולת הניהול התקין של התאגיד, ועל כן מן הראוי שדירקטוריון התאגיד ייתן על כך את דעתו ויפיק את הלקחים הנדרשים. דברים אלה כוחם יפה גם לכאן. על הוועד המנהל לתת את דעתו להשפעות השליליות שיש לתחלופה התכופה של המנכ״לים בקרן ולפעול ליציבות עבודתם של נושאי המשרה הבכירים, בין היתר באמצעות הגדרה ברורה של תחומי האחריות של נושאי המשרה בקרן. משרד מבקר המדינה מעיר לקרן כי מחוזר רשות החברות הממשלתיות בנושא היקף פעילותו של יו״ר דירקטוריון בחברה ממשלתית, עולה כי העסקת יו״ר דירקטוריון בשכר תתאפשר רק בחברות הממשלתיות הגדולות, למעט מקרים חריגים כגון חברה בהקמה. מדובר בחברות המעסיקות מאות ואף אלפי עובדים, ותקציבן השנתי עומד לכל הפחות על מאות מיליוני ש״ח; זאת להבדיל מהקרן, שמעסיקה כאמור כ-20 עובדים, תקציבה השנתי כ-60 מיליון ש״ח, ושלבי הקמתה הסתיימו זה מכבר. לפיכך ההנחיות שמאפשרות לקבוע שכר ליו״ר דירקטוריון של חברה ממשלתית בזיקה לשכרו של מנכ״ל החברה - אינן רלוונטיות לקביעת שכרו של יו״ר העמותה. לאור הכלל האמור ובחלוף חמש שנים מאז החלה הקרן לפעול, על האסיפה הכללית לבחון את היקף העסקתה של יו״ר הקרן ואת גובה שכרה, וזאת גם בהתחשב במגבלות שנקבעו בחוזר רשות החברות הממשלתיות שעליו הסתמכה בהחלטתה משנת 2011. כאמור, בגלל עלותה הגבוהה של העסקה זו עלו במידה ניכרת הוצאות התקורה של הקרן ולא ברור אם יש לה הצדקה עניינית. זאת ועוד, כל עוד תפקידו של יו״ר הקרן מאויש, בין בשכר ובין שלא בשכר, נדרש ליצור הבחנה ברורה בנוהלי הקרן בין תפקיד היו״ר לבין תפקיד המנכ״ל.

[bookmark: bookmark423]ליקוי
6. הוצאות שכירות משרדי הקרן: בשנת 2012 שכרה הקרן את 	משרדיה בניין ״בית התעשיינים״. אף שמדובר בהתקשרות רחבת היקף ביחס להתקשרויות אחרות של הקרן, לא בחנה הקרן חלופות אחרות למשרדים אלה, וכן לא ביקשה הערכת שמאי עבור חוזה השכירות בנוגע לסבירות דמי השכירות. כך גם בשנת 2016 כאשר שכרה הקרן משרדים חדשים מהתאחדות התעשיינים, שהינו תאגיד קשור לקרן, המצויים אף הם ב״בית התעשיינים״. על הקרן לנהוג זהירות בכל הנוגע להתקשרויותיה כפי שנדרש מגופים הפועלים למען הציבור והעושים שימוש בכספי הציבור, ועל אחת כמה וכמה כשההתקשרויות נוגעות לצדדים הקשורים לקרן. יתר על כן, על הקרן לנהל את פעילותה ניהול מסודר ובשקיפות מירבית, זאת באמצעות הסכמים בכתב המבהירים ומסדירים את טיב מערכת היחסים בין הקרן ובין הצד שעמו מתקיימת ההתקשרות, בייחוד אם צד זה הוא תאגיד קשור.

[bookmark: bookmark425]ליקוי
7. הוצאות מחשוב: מאז הקמתה קיבלה הקרן שירותי מחשוב, 	לרבות שתיות ורישיונות, מהתאחדות התעשיינים. הקרן 	וההתאחדות לא חתמו על הסכם המסדיר את קבלת השירותים האמורים. גם בדוחות הכספיים של הקרן לא ניתן ביטוי להתחייבות כלשהי כלפי ההתאחדות בגין שירותים אלו אף 	שבסופו של יום שילמה הקרן בגינם.
[bookmark: bookmark427]



מעקב- משרד  העבודה והרווחה 
מצב (סטאטוס):  ד – לא רלוונטי

5-7.	משרד הרווחה מציין כי הליקויים בדבר  היעדר חלוקת סמכויות בדרג המנהל, ליקויים בניהול הוצאות הקרן, הוצאות מחשוב, אינם נוגעים לעבודת המשרד עם קרן  מעגלים באופן ישיר .ראה הערות ראש הממשלה לדוח 67ב עמ' 284.



































הבטחת זכות אזרחי המדינה לקבורה אזרחית

הגופים המבוקרים:  המשרד לשירותי דת, רשות מקרקעי ישראל (להלן - רמ"י), המוסד לביטוח לאומי, משרד הפנים,  מנהל התכנון שבמשרד האוצר. 

מעקב מעודכן לחודש: דצמבר 2018

	א
	 תוקן
	2 סעיפים
	22%

	ב
	 בתהליך תיקון
	7 סעיפים
	78%

	ג
	 לא תוקן
	
	

	ד
	 נדחה / לא רלוונטי
	
	



ליקוי 7 תוקן בהערות ראש הממשלה 67ב, עמ' 293.

ליקוי

1.	אי-הכרזה על בתי עלמין אזרחיים אזוריים - אף שחוק הקבורה האזרחית מטיל על השר לשירותי דת לקבוע מקומות שיועדו לשמש כבתי עלמין אזרחיים באזורי הארץ השונים, ואף שתקנות הקבורה האזרחית קובעות במפורש כי על בית עלמין אזרחי להימצא "במקום שהכריז עליו השר בצו", הועלה כי במועד סיום הביקורת - עשרים שנה לאחר חקיקת החוק - אף לא אחד מהשרים לשירותי דת שכיהנו בתקופה ארוכה זו הכריז על אתר בארץ כמיועד להקמת בית עלמין לקבורה אזרחית. עם זאת, המשרד לשירותי דת העניק ל-21 תאגידי קבורה רישיונות לקבורה אזרחית באתרי קבורה שלא הוכרזו. דהיינו, אף שהפעלת בתי עלמין אזרחיים מוסדרת ברישיון, הקבורה מתבצעת בפועל באתרים שהשר לא הכריז כי הם מיועדים לכך. פעילות זו אינה מתיישבת עם הוראות החוק ואינה תקינה מהבחינה המנהלית. 
	על השר לשירותי דת לפעול למימוש הסמכות שהוטלה עליו בחקיקה להכריז על בתי עלמין אזרחיים, כדי להבטיח את מיצוי זכותו הבסיסית של הפרט להיקבר בקבורה אזרחית. כמו כן, עליו להעלות לפני הממשלה ללא דיחוי חסמים המקשים עליו לפעול בנדון.



מעקב המשרד לשירותי דת
מצב (סטאטוס): ב – בתהליך תיקון

1.	המשרד פנה אל השותפים בוועדת המנהלים ופועל בהתאם למסקנות.
	במסגרת תמיכות המשרד לשירותי דת בהקמת בית עלמין לקבורה אזרחית, הוקצו 14 מלש"ח ונקבעו תנאי סף המחייבים את הגופים הנתמכים בהסכמה לביצוע הכרזה. 
הוגשו כ-15 בקשות לתמיכה. צפוי כי ברוב הבקשות תתקבל הסכמה לביצוע הכרזה באופן שיאפשר מתן מענה ברדיוס של 50 ק"מ מכל בית עלמין שייתמך.  
יש לציין כי עניין ההכרזה הינו בהסכם לכל דין ולפיכך הוא טעון הסכמה הרשות המקומית. צפוי כי בשנת 2019 יוחל בביצוע הכרזות באופן שייתן מענה פורמלי גיאוגרפי מלא.

ליקוי

2.	המדיניות הממשלתית בנושא ואופן יישומה - מכלול החלטות שקיבלו ממשלות ישראל בתחום הקבורה האזרחית נועדו לקדם את מדיניותן בנושא זה; אולם מהממצאים עולה כי חסרו בהן מרכיבים חיוניים - בהחלטות לא נקבעו יעדים שיתוו את המתכונת ליישום זכות הקבורה האזרחית ואף לא נקבעו מסגרת תקציבית ומקורות תקציביים לצורך היישום. בפועל הועלה כי במועד סיום הביקורת, כעשרים שנה לאחר שנחקק חוק הקבורה האזרחית, מסתמן מחסור של ממש במקומות לקבורה אזרחית ברוב אזורי המדינה, והדבר פוגע בזכותם הבסיסית של אזרחי המדינה לקבורה על פי השקפתם ואמונתם.
	על המשרד לשירותי דת לגבש מדיניות ממשלתית אחודה, בעלת יעדים מוגדרים, מתואמים ומחייבים כדי לטפל בסוגיית המחסור החמור במקומות קבורה ברוב אזורי המדינה, ובכלל זה בעיר הבירה - ירושלים, ולהגביר את נגישות בתי העלמין האזרחיים לאוכלוסייה. יודגש כי ככל שיחמיר המחסור במקומות קבורה אזרחיים תחריף הפגיעה בנגישות ובזמינות של בתי עלמין אזרחיים ואף הפגיעה בזכויות אדם, וייתכן כי בגין המחסור האמור הנזקקים לשירותי קבורה אזרחית ייאלצו לבחור בבתי עלמין אזרחיים מרוחקים ואף ייאלצו לוותר על מיצוי זכותם לקבורה על פי השקפתם.


מעקב  המשרד לשירותי דת
מצב (סטאטוס): ב – בתהליך תיקון

2.	מספר הרישיונות לקבורה אזרחית גדל ל-25. המשרד פעל לפיתוח אתרים נוספים במסגרת תקציבים שהוקצו לתמיכה בהקמת בי"ע חדשים לקבורה אזרחית, כאשר הקריטריונים שנקבעו לקבלת התמיכה מבטיחים פריסה מלאה. צפוי כי בהתאם לבקשות שהוגשו לתמיכה, תושג פריסה מלאה במהלך השנים 2019-2020.


ליקוי

3.	עיכובים בעבודת המטה ובהיערכות הארגונית ליישום הקבורה האזרחית - במרץ 2014 הוקמה בהתאם להחלטת ממשלה ועדת מנכ"לים בראשות מנכ"ל המשרד לשירותי דת לבחינת הצעדים הנדרשים "למתן מענה מיטבי בכל הנוגע לקבורה אזרחית". צוות בין-משרדי, שהיה אמור להגיש לוועדה המלצות להסדרת הסוגיות הנוגעות לקבורה אזרחית עד אוקטובר 2014, טרם גיבש המלצות אלה, ועקב כך נפגעה יכולתו של הציבור לממש את הזכות לקבורה אזרחית.
	על ועדת המנכ"לים להשלים ללא דיחוי את בחינת "הצעדים הנדרשים בהיבטים של סמכויות, הקצאת תקציבים ותיאום בין משרדי הממשלה הנוגעים לנושא למתן מענה מיטבי בכל הנוגע לקבורה אזרחית חלופית", שהוטלה עליה מכוח ההחלטה, ולהציג את ממצאי הבחינה לוועדת השרים.
	לאחר קבלת החלטת ממשלה 1199 בפברואר 2000, שעניינה - "קבורה אזרחית", ובה נקבע כי בכל בית עלמין חדש או מורחב יוקצה שטח לקבורה אזרחית חלופית, מתבקש היה כי המשרד לשירותי דת ייזום שינוי בהוראות תמ"א 19 על מנת לחייב את ההקצאה כנקבע בהחלטה.
	נמצא כי בשנים 2006-2000 המשרד לשירותי דת לא קידם שינוי כאמור, ולפיכך שום שינוי לא נדון במועצה הארצית לתכנון ולבנייה (להלן - המועצה הארצית) ולא אושר למתן תוקף על ידי הממשלה
	יוצא אפוא כי במועד סיום הביקורת, כעשור לאחר שהוחלט לבצע שינוי בתמ"א 19 לעניין הקבורה האזרחית, השינוי טרם בוצע.
	על המשרד לשירותי דת, בהיותו הגורם שאחראי ליישום הקבורה האזרחית על פי חוק, לפעול מול מקבלי ההחלטות לביצוע השינויים הנדרשים למילוי תפקידו, כפי שהדבר מתבצע בתחום הקבורה היהודית, וזאת אף שלא כל הסמכויות הנוגעות בדבר - כגון הסמכות להקצות קרקע - מופקדות בידיו. על המשרד לנסות לפעול בתיאום ככל הניתן עם בעלי הסמכויות האחרים - ולמותר לציין כי לא ראוי שהוא יאפשר עיכובים כה ניכרים בקידום העניין וביישום החלטות הממשלה בנושא. 





מעקב המשרד לשירותי דת
מצב (סטאטוס):  ב – בתהליך תיקון

3.	כמצוין בתגובה הקודמת אישור השינוי בתמ"א 19 תלוי במשרד הפנים ומשרד האוצר. המשרד פנה אל המשרדים והעלה את הנושא.

ליקוי

4.	היבטים בקבורה הדתית והאזרחית במגזר הלא יהודי - חוק שירותי הדת מסדיר את שירותי הקבורה הדתית למגזר היהודי, לעומת זאת שירותי הקבורה הדתית לדתות ועדות לא יהודיות אינם מעוגנים בחוק, ולכן לא נקבעו תקנות בנושא זה. אף שחוק הקבורה האזרחית מעגן את זכאותם של כל תושבי ישראל להיקבר בבית עלמין אזרחי, עלה כי הנתון שצוין במסמך הצוות הבין-משרדי מינואר 2016, ולפיו הביקוש למקומות הקבורה האזרחית נאמד ב-10%, התבסס על תרחיש שכלל רק נפטרים יהודים, חסרי דת ונוצרים שאינם ערבים. מכאן שהתרחיש לא הביא בחשבון את הצפי האפשרי בדבר ביקוש של יתר בני העדות והדתות הלא יהודיות להיקבר בקבורה אזרחית. מדובר בציבור שהיקפו כ-20% מכלל האוכלוסייה בישראל, הכולל את תושבי המדינה הערבים, הדרוזים, הצ'רקסים ועוד.
	על המשרד לשירותי דת לפעול למילוי צורכיהם של כלל תושבי המדינה בתחום הקבורה האזרחית, ללא הבדלי דת, כמצוות החוק. נוכח העובדה כי ככלל האחריות לקבורה מפוצלת בין המשרד לשירותי דת לבין משרד הפנים, על שני משרדים אלה לתאם לאלתר את פעולותיהם בתחום שירותי הקבורה האזרחית לבני כל הדתות.


מעקב המשרד לשירותי דת
מצב (סטאטוס): ב – בתהליך תיקון

4.	המשרד פנה אל אגף העדות הלא יהודיות על מנת שיפעל להקצאת מקומות קבורה ועל מנת שיפעל לביצוע אומדן.
ליקוי

5.	המחסור במקומות לקבורה אזרחית - תמונת מצב - המשרד לשירותי דת אינו מנהל מסד נתונים מפורט בנושא מצאי המקומות לקבורה אזרחית, ובכלל זה אין בידיו נתונים תקפים ומהימנים על הקיבולת המתוכננת של המקומות לקבורה אזרחית, על הניצול בפועל של מקומות הקבורה ועל מצאי מקומות הקבורה הזמין לקבורה עתידית. בהיעדר תשתית עובדתית נאותה, נבצר ממנו להיערך להיקף הביקוש לקבורה אזרחית בשנים הבאות. יש לראות בכך פגם מהותי בעבודת המטה הנדרשת לקביעת מדיניות ממשלתית בתחום הקבורה האזרחית.
	המחסור הכלל-ארצי הצפוי במקומות קבורה לשנים 2020-2016, בהנחה ששיעור המעוניינים בקבורה אזרחית הוא 10% מהנפטרים, הוא 3,120 מקומות; ובהנחה ששיעורם הוא 17% - 17,120 מקומות קבורה. בגוש דן המחסור יסתכם ב-4,700 מקומות (בהנחה ששיעור המעוניינים בקבורה אזרחית יהיה 10%). בייחוד יש להדגיש את חוסר ההיצע לקבורה אזרחית בירושלים, המונה כ-870,000 תושבים. ראוי שהמשרד לשירותי דת יבחן את ההיתכנות לאימוץ החלופה שבה משתמש צה"ל - להקצות לקבורה האזרחית, בבתי העלמין הקיימים, מקטע תחום ובמרחק ד' אמות בלבד מאזור הקבורה היהודית, אגב הקפדה על המרחקים שנקבעו בהלכה היהודית ובאמצעות שימוש באמצעי תכנון פיזיים-סביבתיים כדי לאזן בין התפיסות והרגשות של אזרחים בני העדות השונות. על המשרד לשירותי דת להגביר את מאמציו להקצאת חלקות לקבורה אזרחית באופן זה בכלל בתי העלמין הקיימים, בייחוד במקומות שבהם כבר מתקיימת קבורת נפטרים שיהדותם מוטלת בספק.

מעקב- המשרד לשירותי דת
מצב (סטאטוס): 5	א: ב – בתהליך תיקון.  5ב: א – תוקן.
	 
5.	ריכוז נתוני מלאי מקומות הקבורה באמצעות מערכת "שירת הים" יבוצע בהתאם לתכנית העבודה וסדרי העדיפויות שנקבעו. סיום הפיתוח הממוחשב צפוי שנת 2019.
חיוב הקצאת 10% מהמקומות לקבורה אזרחית – הנושא הוכנס לכללי התמיכות שיינתנו ע"י המשרד. הוגשו בקשות לתמיכה בפיתוח בי"ע במהלך שנת 2018, וצפוי כי ביצוע התמיכה בפועל,  יהיה בהתאם לכללים שנקבעו.

ליקוי

6.	ליקויים בסדרי התקצוב והמימוש של תקציב הקבורה האזרחית  - המתווה שלפיו פועלת המדינה לצורך הקמתם ופיתוחם של בתי עלמין אזרחיים גורם לקשיים של ממש ליישום ההקמה והפיתוח של בתי עלמין אזרחיים. המדינה מוכנה להקצות קרקע להקמתם באמצעות רמ"י, ואף להשתתף במימון הקמתם ופיתוחם, אולם בשל ההון העצמי הדל העומד לרשות תאגידי הקבורה הם מתקשים, לא פעם, לנצל את הקרקע שהוקצתה להם לצורך הקמה ופיתוח ראשוני של בתי העלמין. הדברים אמורים בייחוד באתרים שיועדו לקבורה אזרחית, שעלויות ההקמה והפיתוח שלהם גבוהות במיוחד.

	על משרדי הממשלה הנוגעים בדבר, ובראשם - המשרד לשירותי דת, לשקול לפתח מנגנון ניהולי - פיננסי, דוגמת אלה הנהוגים במיזמים משותפים של המגזר הציבורי ומגזרים אחרים, כדי להסיר חסם מהותי הפוגע בתפקודם של גופי הקבורה - ההון העצמי הדל שברשותם הנופל בהרבה מההון הנדרש להקמה ולפיתוח ראשוני של בתי העלמין.


מעקב- המשרד לשירותי דת
מצב (סטאטוס):  א - תוקן

6.	המשרד פעל וקיבל תקציב משמעותי לתמיכות להקמת בי"ע לקבורה אזרחית. הוגשו בקשות לתמיכה, והקמת בתי עלמין חדשים צפויה במהלך השנים 2019-2020.

ליקוי

8.	ליקויים באיכות המידע בנושא הקבורה האזרחית ובזמינות המידע לציבור – עלה כי אף שהמשרד לשירותי דת אחראי ליישום חוק הקבורה האזרחית, אין הוא פועל ביוזמתו כדי להביא לידיעת הציבור שכל אזרח רשאי להיקבר בקבורה אזרחית, אם על פי השקפת עולמו ואם מסיבות אחרות. כמו כן, רשימת הטלפונים של תאגידי הקבורה המתפרסמת באתר של המשרד איננה מעודכנת. על המשרד להנגיש מידע זה לציבור אם בפרסומיו השונים, לרבות באתר האינטרנט של המשרד, ואם באמצעות הנחיית גופי הקבורה הקיימים. המידע על 20 תאגידי הקבורה האזרחית אשר מתפרסם במחשבון שבאתר הביטוח הלאומי אינו מעודכן ואינו מלא. על הביטוח הלאומי והמשרד לשירותי דת לפעול באופן מתואם יותר בנדון כדי שהנתונים המוצגים לציבור יהיו אמינים ועדכניים.


מעקב- המשרד לשירותי דת
מצב (סטאטוס): ב – בתהליך תיקון

8.	המשרד לשירותי דת פנה אל הביטוח הלאומי  על מנת לוודא העברת המידע העדכני במלואו. האחריות לעדכון המחשבון הינה של הביטוח הלאומי.
	ההסכם עם הביטוח הלאומי מאפשר שירות של הובלה מכל הארץ, ועל כן על הביטוח הלאומי לעדכן את המחשבון בהתאם.
	סיום פיתוח מערכת המחשוב והממשק שהוזכרו תלוי בסדרי עדיפויות בביצוע פרויקט "שירת הים" והוא צפוי בשנת 2019.




מעקב- המוסד לביטוח לאומי
מצב (סטאטוס): א - תוקן

8.	מחשבון דמי הקבורה מתעדכן מדי יום  באופן אוטומטי .


ליקוי

9.	אחריות המשרד לשירותי דת לנושא הקבורה האזרחית וסמכויותיו - ממצאי הביקורת מלמדים כי במשך השנים כשלו הפעולות שנקטו הגופים הממשלתיים, ובראשם המשרד לשירותי דת, ליישום חוק הקבורה האזרחית, וכי נושא הקבורה האזרחית לא זכה לקידום של ממש. לנוכח ממצאיו של דוח זה על הממשלה לבחון מחדש אם המשרד לשירותי דת הוא אכן הגורם המתאים לשאת באחריות ליישומו של חוק הקבורה האזרחית.

מעקב- המשרד לשירותי דת
מצב (סטאטוס): ב – בתהליך תיקון

9.	נושא קידום הקבורה האזרחית נמצא בראש מעייניו של המשרד לשירותי דת. המשרד פועל ללא לאות למצוא פתרונות זמינים לקבורה אזרחית לכלל הציבור המעוניין בכך. מאז חקיקת חוק הזכות לקבורה אזרחית חלופית, תשנ"ו-1996, הוקמו עשרות חלקות קבורה לקבורה אזרחית ברחבי המדינה, כאשר נכון להיום חלקות אלו מנוהלות ע"י 25 גופי קבורה המחזיקים ברישיונות לקבורה אזרחית שניתנו ע"י המשרד, וכפי שמופיע ברשימה המפורסמת באתר המשרד לשירותי דת. הרשימה האמורה, כוללת בין השאר, שלושה בתי עלמין שבהם מתבצעת קבורה אזרחית לכל נפטר בחינם, ללא קשר למקום מגוריו (דבר שאין לו מקבילה בקבורה היהודית). עובדות אלו מצביעות על כך שחוק הקבורה האזרחית זוכה ליישום ממשי הודות למאמציו של  המשרד לשירותי דת, וזאת למרות שלמשרד אין כל סמכות בעניין הקצאת קרקעות לצרכי קבורה. במסגרת דיוני ועדת המנכ"לים עלו מספר הצעות שונות לקידום פתרונות בנושא, אך מסקנות הוועדה לא נחתמו עקב התנגדות החברים בוועדה לחתום עליהן. עם זאת ממשיך המשרד לפנות מעת לעת אל הגורמים השותפים בבקשה לטפל בנושאים שנדונו בוועדת המנכ"לים. 
לגבי חקיקה – בשלב זה עומדת הצעת חוק שעל הפרק העוסקת בקבורה יהודית. בקרוב ישלח המשרד טיוטת הצעת חוק (קבורה יהודית) לבדיקת משרד המשפטים. לאחר אישורה ע"י מ. המשפטים, תועבר ההצעה לועדת השרים לענייני חקיקה, ולאחר מכן תוכן הצעת חוק דומה בנושא הקבורה האזרחית. 

מעקב- משרד הפנים
מצב (סטאטוס): ד – לא רלוונטי

9.	באשר לסוגיית הסמכויות וכאמור לעיל, המשרד אינו אמון על נושאי קבורה, לא זו הנעשית עפ"י ההלכה ולא זו הנעשית בקבורה אזרחית. נושא זה אינו  מצוי בתחומי הידע והעיסוק של משרד זה. 
	באשר למסקנות הדוח ולהמלצה לקידום הנושא מול הרשויות המקומיות המשרד מבהיר כי הוא אינו "ממונה על הרשויות המקומיות" אלא בעל סמכויות אסדרה הקבועות בדין. ככל שרשויות מקומיות מקבלות רישיונות קבורה, אין הדבר נוגע לפעילות משרד הפנים ולא נעשה דרכו או בתחום סמכותו.

ליקוי

1. במסגרת שיפור השירות לציבור פרסם רשם העמותות את הזמנים המרביים שנקבעו לטיפול בבקשות שונות וביניהן לרישום עמותה. לוחות הזמנים נקבעו על סמך ההנחה שהעמותה הגישה את הבקשה כנדרש ושלרשם לא נדרש כל מידע נוסף לצורך הטיפול. זמן הטיפול לרישום עמותה בעלת תקנון מצוי נקבע ל-10 ימי עבודה. בשנת 2015 זמן הטיפול הממוצע בבקשה לרישום עמותה בעלת תקנון מצוי, לרבות תוספת הזמן שבה השלים המבקש פרטים, אם התבקש, עמד על 49 ימים קלנדריים. הטיפול בכ-40% מסך כל הבקשות ארך בין חודש אחד לשלושה חודשים, ובכ-10% מסך כל הבקשות - יותר משלושה חודשים. בעמותה אחת הטיפול ארך יותר משלוש שנים. 

מעקב - משרד המשפטים
מצב (סטאטוס): ב- בתהליך תיקון

1. הטיפול הטכנולוגי באתר עבר לאחרונה לאחריות משרד המשפטים, ונחתם חוזה עם חברת אנ פי טק שבמסגרתו צפויים להתבצע עוד בשנה הנוכחית פיתוחים מחשוביים להרחבת המידע הקיים באתר ולהרחבת אפשרויות החיפוש. כמו כן בשנת 2017 החלה לפעול ועדה מייעצת המורכבת מגורמים בכירים במגזר הציבורי ובמגזרים השני ושלישי, כדי לגבש את המצב העתידי של האתר, ובכלל זה לאתר את הצרכים של המשתמשים בו (קיימים ופוטנציאליים). במקביל, רשות התאגידים מקדמת תקנות לצורך שינוי הדוח המילולי הקיים, במסגרתן יחויבו עמותות לפרט מידע רלוונטי באופן מקוון, כך שניתן יהיה לקלוט את המידע ולהעלותו לגיידסטאר. התקנות קיבלו את אישור שרת המשפטים והועברו לאחרונה לוועדת החוקה בכנסת.

[bookmark: bookmark456]ליקוי

2. לא ניתן להפיק ממערכת המחשוב של הרשם דוח על עמידה בזמני הטיפול בבקשות לרישום שינויים בעמותות, ועל כן אי אפשר לדעת מה משך הטיפול בהן.

מעקב - משרד המשפטים
מצב (סטאטוס): ב- בתהליך תיקון

2. ראה מעקב לליקוי 1. 
[bookmark: bookmark458]
ליקוי

3. לרשם אין ממשק מחשובי עם רשות האוכלוסין וההגירה לבדיקת מספרי תעודות הזיהוי של מייסדי העמותה כדי לוודא שאנשים שאינם זכאים לכהן כחברי ועד אינם נמנים עם מייסדיה. כמו כן, לצורך בדיקת תקינות שם עמותה אין לרשם גישה למאגר שמות של אגודות שיתופיות או מפלגות.

מעקב - משרד המשפטים
מצב (סטאטוס): ב- בתהליך תיקון

3. ראה מעקב לליקוי 1. 

[bookmark: bookmark460]ליקוי

4. יותר מ-20,000 עמותות, שהן כמחצית מכלל 40,000 העמותות הרשומות, אינן מדווחות לרשם, בניגוד לחוק; לרשם אין כל מידע באשר לפעילותן ואופן התנהלותן, והוא איננו עורך להן בדיקות תקופתיות. לעתים, ורק עקב תלונות של גורמים שונים כנגד העמותות הלא-מדווחות, מתברר כי חלקן פעילות.

[bookmark: bookmark462]מעקב - משרד המשפטים
מצב (סטאטוס): ב- בתהליך תיקון

4. הוקם צוות לטיפול במחיקת עמותות בהתאם לתכנית העבודה שאושרה ע"י המנכלית. נשלחו מכתבים לכ- 8000 עמותות שעל פי האינדיקציות הקיימות אצל הרשם ואינדיקציות שהתקבלו מרשויות נוספות, אינן פעילות ואין להן נכסים. לאחרונה בוצע פרסום ראשון לפני מחיקה ברשומות לכ-8000 העמותות הנ"ל (למעט אלו שהשיבו למכתבים וטענו שהן פעילות או מעוניינות לחזור לפעילות). הצפי הוא כי עמותות אלו יימחקו מהמאגר בעוד כ-4 חודשים. במקביל, באשר לעמותות לגביהן קיימות אינדיקציות לפעילות או לקיומם של נכסים, מבוצעות פעולות פרטניות לבדיקת התיק והכוונתו לטיפול מתאים.

ליקוי
5. הרשם אינו מפעיל סנקציות כנגד עמותות שאינן משלמות אגרה ואינן מבקשות אישור על ניהול תקין (ראו להלן). עקב כך, ברשם העמותות רשומים חובות בגין אגרות שלא נגבו בסכומים ניכרים, משנת 2009 ואילך. על רשם העמותות לקבוע מדיניות ויעדים ברורים לצורך אפיון מאגר העמותות הלא-מדווחות, ולהגביר את הפיקוח גם על עמותות שאינן זקוקות לאישור על ניהול תקין; על הרשם לבדוק כמה מן החובות הכספיים של העמותות הלא מדווחות הם חובות אבודים וכמה מן החובות ניתנים לגבייה ועליו לפעול לגבייתם.

[bookmark: bookmark464]מעקב - משרד המשפטים
מצב (סטאטוס): ב- בתהליך תיקון

5. תקנות האגרות תוקנו, ועל פיהן החל משנת 2020 לא יינתן פטור מאגרה לעמותות לא פעילות. במקביל, החל תהליך למחיקת עמותות לא פעילות כפי שתואר לעיל, אשר יקטין באופן משמעותי את היקף העמותות בעלות החוב. בנוסף, בוצע פיילוט בתיאום עם החשב הכללי, אולם מהפיילוט עלה כי גם באשר לעמותות בעלות פוטנציאל גבייה גבוה יחסית, קיים קושי לבצע פעולות גבייה, וכן יש צורך בפיתוחים מחשוביים שעדיין אינם קיימים. מכיוון שהמאגר צפוי לקטון באופן משמעותי עקב פרוייקט מחיקת עמותות, ומכיוון שהפוטנציאל לקיומו של חוב ולגבייתו נמוכים, טרם נקבע תיעדוף להמשך ביצוע פעולות בעניין.

ליקוי

6. בשנים 1998 ו-2001 החליטה הממשלה כי עמותות המבקשות תמיכה ממשלתית או המספקות שירותים למשרדי ממשלה בתשלום יידרשו להציג אישור על ניהול תקין של רשם העמותות. אישור על ניהול תקין אינו מעוגן בחוק או בתקנות, אלא רק בהחלטת ממשלה זו. משרד המשפטים רואה צורך בהסדרת האישור על ניהול תקין במסגרת תזכיר החוק, אך תזכיר זה מצוי כבר חמש שנים בתהליכי עבודה פנימיים וטרם הופץ.
על משרד המשפטים לקדם את הליכי החקיקה של חוק העמותות החדש. על רשות התאגידים לשוב ולבחון את הצורך בקביעת תקנות בעניין השיעור המירבי של הוצאות הנהלה והוצאות כלליות שעמותה רשאית להוציא.

מעקב - משרד המשפטים
מצב (סטאטוס): ב- בתהליך תיקון

6. [bookmark: bookmark466]הגורמים המקצועיים במשרד המשפטים השלימו עבודת מטה לגיבושו של חוק עמותות חדש. טיוטת הצ"ח הועברה ללשכת שרת המשפטים. בשלב זה שרת המשפטים בוחנת את הדברים לקראת פרסום תזכיר בנושא.

ליקוי

7. על פי החלטת הממשלה ופרשנות בתי המשפט מאפייני האישור על ניהול תקין צריכים להעיד שהעמותה עומדת בהוראות החוק, מתנהלת באופן תקין, ונכסיה והכנסותיה משמשים אך ורק את מטרותיה. אולם נוסח האישור שמפיק הרשם מלמד על הגשת מסמכים על ידי העמותה בלבד. על רשם העמותות לשוב ולבחון כיצד אפשר לחזק את המעקב השוטף המתקיים על עמותות, ובייחוד עמותות המקיימות פעילות חיונית רחבת היקף. עליו לפעול בהתאם לתכלית החלטת הממשלה, ולפרשנות בתי המשפט, אשר לפיהן האישור על ניהול תקין נועד להבטיח כי כספי ציבור יועברו אך ורק לעמותות או חל״ץ המתנהלות בצורה תקינה וחוקית וישמשו למטרות שלשמן יועדו.

מעקב - משרד המשפטים
מצב (סטאטוס): א- תוקן

7. [bookmark: bookmark468]נוסח האישור נבחן והוחלט להוסיף הבהרה נוספת בגוף האישור בנוגע למשמעותו. תבניות האישורים ישונו במהלך השבועות הקרובים. בנוגע לעמותות/ חל"צ שהמחזור שלהן עולה על 100 מיליון ₪ - הסתיים הליך מכרזי בשנת 2016 לביצוע ביקורות בעמותות וחל"צ אלו, בו זכו שני משרדי רו"ח, בעקבותיו החלה ביקורת עומק בקק"ל, הנמצאת בשלבים מתקדמים, וכן אותרו שתי עמותות/ חל"צ נוספות שיש כוונה להוציאן לביקורת כאמור במהלך החודשים הקרובים (יצוין כי קיימות מעט עמותות/ חל"צ כאמור, כ- 40 גופים בלבד, ובחלקן כבר בוצעה ביקורת עומק בשנים האחרונות על פי ההתקשרות הרגילה, עוד בטרם נמצא כי יש מקום להתקשרות מיוחדת).

ליקוי

8. לעתים אישור על ניהול תקין ניתן לעמותות המתנהלות באופן בעייתי, ובהן עמותות שנדרשו להליך תיקון ליקויים ועמותות המצויות בביקורת עומק, בלי שהאישור משקף זאת. הרשם נמנע על פי רוב מלרשום הסתייגויות על גבי האישור על ניהול תקין ומסתפק במכתב נלווה לאישור על ניהול תקין, אותו העמותות לא חייבות לצרף לבקשת התמיכה.
לנוכח ההשלכות הרבות והחשיבות שיש לקבלת האישור על ניהול תקין וההסתמכות עליו, ראוי שבמקרים שבהם הליקויים משמעותיים ישקול הרשם את כתיבת ההסתייגות על גבי האישור ולא רק במכתב נלווה ולחלופין עליו לשקול לציין בגוף האישור כי המכתב הנלווה מהווה חלק בלתי נפרד ממנו. את זאת יש לשקול כדי שגורמים המסתמכים על האישור יקבלו תמונת מצב מדויקת יותר על התנהלות העמותות, ובכך תגבר שקיפותן.

[bookmark: bookmark470]מעקב - משרד המשפטים
מצב (סטאטוס): א- תוקן

8. בינואר 2017 גובש נוהל פנימי על פיו הורחבו המקרים בהם תיכתב הערה על נוסח האישור המופק לעמותה, אשר תתן תמונת מצב מדוייקת יותר לגבי מצב העמותה.  במסגרת זו הוחלט כי בכל מקרה שהעמותה נדרשה לחתום על תכנית לתיקון ליקויים, יינתן לכך ביטוי באישור שניתן לה. בעקבות כך, הנהלים בנוגע לתכניות לתיקון ליקויים עודכנו, ובהתאם לכך כבר נמסר לעמותות לקראת קבלת אישור ניהול תקין לשנה הבאה כיצד עליהן לנהוג מבחינת הגשת מסמכים שוטפים כאשר קיימת לעמותה תכנית לתיקון ליקויים.

ליקוי

9. על פי החוק, רשם העמותות רשאי לבצע מגוון בדיקות בעמותה, בעצמו או באמצעות בודק חיצוני, לשם בדיקת עמידתה בהוראות חוק העמותות, בהוראות תקנונה ובמטרותיה (להלן - ביקורות עומק). בשנים 2016-2011 הייתה ירידה של כ-60% במספר ביקורות העומק: ב-2016 החל הרשם בעריכת 108 ביקורות, לעומת 266 שהחלו ב- 2011. על הרשם להגדיל את מספר ביקורות העומק ולאסוף מידע בסיסי הנדרש, בין היתר, לקביעת סדרי עדיפויות בנושא זה, בשיתוף אגף מערכות מידע במשרד המשפטים, כדי שיהיה אפשר לשפר את קבלת ההחלטות בכל הנוגע להיקף ביקורות העומק ולהקצאת המשאבים לביקורות אלה.

[bookmark: bookmark472]מעקב - משרד המשפטים
מצב (סטאטוס): ב- בתהליך תיקון

9. יצא מכרז חדש שניתן בו דגש על עמידה בלוחות זמנים כדי להגביר את האפקטיביות של הביקורות, הכוונה היא להוציא ביקורות באופן מדוד, שיאפשר חלוקה סבירה של העומסים הן על רוה"ח הפנימיים שמלווים את הביקורות, והן על משרדי רוה"ח שעורכים את הביקורות.

ליקוי

10. משך הזמן הממוצע לעריכת ביקורת עומק חרג בכ-140% מלוחות הזמנים שקבע הרשם לבודקים מטעמו, ועמד על כ-24 חודשים בממוצע. נמצאו מקרים שהחריגה הגיעה לכדי 300% לערך, והביקורת נמשכה יותר משלוש שנים.

מעקב - משרד המשפטים
מצב (סטאטוס): א- תוקן 

10. במהלך השנה האחרונה נעשתה פעילות משמעותית לקיצור משך זמן הטיפול בביקורות עומק, ולסגירת ביקורות עומק ישנות. במסגרת זו ניתנו לעובדים מסויימים תפקידים שמטרתם לבצע מעקב הדוק אחר עבודת רוה"ח החיצוניים, וסיוע לרוה"ח הפנימיים לקצר את לוחות הזמנים. הזמן הממוצע לביקורות עומק באשר לביקורות שהחלו בשנת 2016 צפוי להיות נמוך משמעותית מהזמן הממוצע לביקורות שהחלו בשנים מוקדמות יותר. כמו כן הרשות מגייסת בימים אלו מספר רו"ח פנימיים נוספים, שיסייעו להוריד את משך זמן הטיפול, ולהגדיל את היקף הביקורות.  במקביל הרשות הכינה מכרז חדש לביצוע ביקורות עומק, במסגרתו נקבעו לראשונה סנקציות כספיות לרוה"ח הבודקים על עיכובים. המכרז צפוי להתפרסם בשבועות הקרובים.


ליקוי

11. בין ינואר 2014 ליוני 2016 הופסקו 30 ביקורות עומק, בין היתר בשל עיכובים של שנתיים ויותר בעריכתן. חלקן אף נזנחו לתקופות שבין שלוש לחמש וחצי שנים. חלק מהביקורות שהופסקו לא חודשו.

[bookmark: bookmark475]מעקב - משרד המשפטים
מצב (סטאטוס): א- תוקן

11. הנהלים לטיפול בביקורות עומק שונו בשנת  2016 [מצ"ב], ומונה עובד בכל חטיבה שבמסגרת תפקידו לעקוב באופן צמוד אחר התקדמות הטיפול בביקורת, ומשלוח תזכורות למשרדי רוה"ח הבודקים.

ליקוי

12. הרשם מתאם את ביצוע ביקורות העומק עם החשכ״ל, ולרוב לא תתחיל ביקורת עומק בתוך שלוש שנים מתום ביקורת קודמת של הרשם או החשכ״ל. בין ינואר 2014 ליוני 2016 הופסקו 22 ביקורות עומק נוספות שהרשם החל בהן, מהטעם שלא חלפו שלוש שנים מתום ביקורת עומק של החשכ״ל. על רשם העמותות לפעול להרחבת היקף הביקורות המשותפות עם החשכ״ל. כדי להימנע מכפל ביקורות והטלת עומס מיותר על העמותות המבוקרות, עליו לפעול לקבלת מידע מגופים נוספים המבצעים ביקורות על העמותות ולתיאום עמם.


מעקב - משרד המשפטים
מצב (סטאטוס): א- תוקן

12. הרשם פועל להידוק שיתוף הפעולה מול החשב הכללי, ובמסגרת זו נערך לראשונה בחודש פברואר 2018 יום עיון משותף לחשבים וחברי ועדות תמיכה יחד עם עו"ד ורו"ח של רשם העמותות, בין היתר בנושא ביקורות עומק ושיתופי פעולה נוספים. כמו כן הודק שיתוף הפעולה עם המל"ג, עם המשרד לשירותי דת, עם משרד החינוך ועם גורמים נוספים העורכים ביקורות בעמותות, לצורך העברת מידע הדדי בנוגע לעמותות.

[bookmark: bookmark476]ליקוי

13. לרשם אין ראייה כוללת של הגופים הציבוריים המקיימים ביקורות בעמותות, וחלק מהביקורות נעשות ללא תיאום בין הגורמים המבקרים באשר לעיתוין ולתוכניהן. נמצא כי בשנים 2015-2013 הופסקו עוד חמש ביקורות עומק בשל ביקורות שערכו משרד הפנים, משרד החינוך ורשות המסים.


מעקב - משרד המשפטים
מצב (סטאטוס): א- תוקן

13. ראה תגובה לליקוי 12. בנוסף, משרד הפנים מצוי בימים אלו בסיום מספר דוחות עומק ואותם יעביר גם לרשם העמותות  כדי שיסייעו לו בתהליך הרגולציה.

[bookmark: bookmark478]ליקוי

14. הדוחות הממוחשבים של הרשם בדבר תיקון הליקויים שהתגלו בביקורות העומק אינם מפרטים את הליקויים הדורשים תיקון, את לוחות הזמנים לביצוע ואת סטטוס הטיפול בליקויים. על הרשם לקבוע קווים מנחים לטיפול במקרים שבהם עמותות לא יישמו את כלל דרישותיו. כן עליו להחיש את עדכון הנהלים בכל הנוגע לתכנית לתיקון ליקויים המתגלים בהתנהלותן של עמותות.

מעקב - משרד הפנים
מצב (סטאטוס): א- תוקן

14. ראה מעקב לליקוי 8. 

[bookmark: bookmark481]ליקוי

15. במסגרת פירוק עמותות ממנה בית המשפט בעל תפקיד לביצוע פעולות בקשר לפירוק, לרוב בעקבות המלצה של הרשם או הכונס הרשמי. אין לרשם מאגר של בעלי תפקיד מומלצים עם הכישורים הנדרשים שממנו הוא יכול לבחור בשקיפות ולהסביר את המלצותיו לבית המשפט.

מעקב - משרד המשפטים
מצב (סטאטוס): א - תוקן

15. [bookmark: bookmark482]יחידת אכיפה ובקרה, האמונה על הליכי הפירוק של  הגופים המפוקחים על-ידי רשות התאגידים פרסמה נוהל שבהתאם לו מתמנים בעלי תפקיד. הנוהל נכנס לתוקפו ב 6.9.2018. רשות התאגידים פרסמה, בהתאם לנוהל, הודעה הקוראת למועמדים, הרואים עצמם מתאימים, להגיש מועמדותם להיכלל במאגר בעלי התפקיד מטעם רשם העמותות. המועמדים הרואים עצמם מתאימים, בהתאם למפורט בנוהל, התבקשו להגיש מועמדותם עד ליום 31.10.2018. מסמכי הגשת המועמדות והנוהל פורסמו לציבור באתר רשות התאגידים. 79 מועמדים הגישו מועמדותם ובימים אלה אנו שוקדים על בדיקת המסמכים וזימון המועמדים המתאימים לראיון. סבב הראיונות צפוי להסתיים בראשית חודש ינואר 2019, ובהתאם יורכב מאגר בעלי התפקיד. 

ליקוי

16. מנתוני רשם העמותות עולה שקיימות כ-500 עמותות שפורקו אך לא הוגשה בקשה לבית המשפט לחיסולן הסופי כנדרש.

מעקב - משרד המשפטים
מצב (סטאטוס): ב- בתהליך תיקון

16. הושלם הליך המיפוי במחוז תל אביב-מרכז ונמצאו כ- 270 עמותות שניתן להן צו פירוק וטרם חוסלו. בשיתוף עם הנהלת מחוז תל אביב-מרכז גובש מתווה של בדיקות מקדימות שיבוצעו ביחס לעמותות אלה, הנדרשות הן לצורך קבלת הסכמת הכנ"ר לחיסול והן לצורך הצגת הנתונים הרלוונטיים בפני בית המשפט, ובכלל זה, סך תביעות החוב שהוגשו, קיומם של רכוש או פעילות וכיוצ"ב. כמו כן, בהמשך להסכמות קודמות עם נציגי הכנ"ר, הוסכם כי חיסול העמותות יבוצע בצורה מדורגת, החל מהשנים המוקדמות וכלה בתקופה הנוכחית. נכון למועד זה הועברו לבדיקת הכנ"ר 204 עמותות, אשר מופו בצורה מדורגת ב – 5 קבוצות. הכונס הרשמי הביע התייחסותו בכל הנוגע ל 2 קבוצות, ורשם העמותות הגיש בקשות לחיסולן. נכון לחודש נובמבר 2018, חוסלו כ- 30 עמותות; כ- 15 עמותות אינן בשלות לחיסול ו- 162 עמותות ממתינות לבדיקתו של הכונס הרשמי. יתירה מכך, בשנת 2019 מתעתדת יחידת אכיפה ובקרה להרחיב את הפיילוט גם למחוז ירושלים.

[bookmark: bookmark484]ליקוי

17. ממשקי העבודה של הרשם עם גורמי ממשלה רלוונטיים הם חלקיים ואינם נותנים מענה מלא לשיפור ולייעול הפיקוח והבקרה שמקיים הרשם על עמותות. על רשם העמותות להרחיב את פעילותו ליצירת ממשקי עבודה עם גורמי ממשלה רלוונטיים ולחיזוק הממשקים הקיימים, לצורך שיפור הפיקוח והבקרה על עמותות, ולהגברת החיסכון והיעילות בהקצאת המשאבים של רשם העמותות ושל גופים נוספים בביצוע עבודתם.

מעקב - משרד המשפטים
מצב (סטאטוס): א- תוקן

17.	ראה מעקב לליקוי 12.

[bookmark: bookmark486]ליקוי

18. נמצאו מקרים שבהם אישר החשכ״ל תמיכה מתקציב המדינה בלא שהיה בידי העמותה אישור על ניהול תקין, בניגוד ל״נוהל להגשת בקשות לתמיכה מתקציב המדינה ולדיון בהן״ של החשכ״ל.

מעקב - משרד המשפטים
מצב (סטאטוס): א- תוקן

18. כבר מספר שנים קיים ממשק מטעם רשם העמותות לחשכ"ל ולרשות המיסים לעניין קיומו של אישור ניהול תקין.

[bookmark: bookmark487]ליקוי

19. משך הזמן הממוצע לטיפול בתלונה כנגד עמותה שהתקבלה אצל הרשם גבוה בהרבה מהזמן לטיפול שפרסם הרשם (עד 180 יום).בשנים 2015-2014 הטיפול ב-18 תלונות ארך יותר מ-3 שנים, וב-571 תלונות בין שנה ל-3 שנים. על רשם העמותות לבחון אילו צעדים נוספים ראוי לנקוט לשיפור הטיפול בתלונות וכיצד אפשר לעמוד בלוחות הזמנים שנקבעו.

מעקב - משרד המשפטים
מצב (סטאטוס): א- תוקן

19. טיפול בתלונה נגד עמותה הינו למעשה ביקורת ממוקדת המבוצעת על ידי הרשם בנוגע לאותה עמותה, ולעיתים קרובות ביקורת זו נוגעת להיבטים רחבים יותר מאלו שעלו במסגרת התלונה. בשנת 2016 בוצע מהלך לקיצור זמני הטיפול בתלונות על עמותות ולסגירת תלונות ישנות. בעקבות כך שופרו זמני הטיפול באופן משמעותי,  וכיום ממוצע הטיפול בתלונות עומד על כ130 יום. רשם התאגידים - רשם העמותות גיבש טופס מקוון להגשת תלונה על עמותה, אשר צפוי לייעל את הליך הגשת התלונות ובירורן.

[bookmark: bookmark489]ליקוי

20. במהלך הביקורת נבדקו מאות תיקי עמותות, ונמצאו עשרות מקרים שבהם התמהמה רשם העמותות במתן תשובה לפניות שהועברו אליו, או בקידום תהליכים שהיו באחריותו.

מעקב - משרד המשפטים
מצב (סטאטוס): ב- בתהליך תיקון

20. רשם העמותות מקדם בימים אלו מערכת מחשובית חדשה שצפויה לשפר משמעותית את אפשרות הפיקוח על זמני הטיפול במשימות. מערכת כאמור צפויה לעלות לאויר במהלך שנת 2018. בנוסף, מקיימים מנהלי החטיבות ביחידה פיקוח שוטף על עמידת העובדים בזמני הטיפול שנקבעו על ידי הרשם ופורסמו לציבור, למרות שאינו מחוייב בכך על פי חוק. עיין במעקב לליקוי 1.

[bookmark: bookmark491]ליקוי

21. המערכת הממוחשבת של הרשם אינה כוללת התרעה מחשובית אוטומטית על עיכוב בטיפול, והמעקב מוטל על עובדי הרשם.

מעקב - משרד המשפטים
מצב (סטאטוס): ב- בתהליך תיקון

21. מערכת המחשוב החדשה אמורה לתת מענה לעניין זה. 

ליקוי

22. אין אפשרות להגיש טופסי דיווח לרשם העמותות באופן מקוון כפי שקיימת ברשם החברות, ורובם נשלחים באמצעות הדואר.

מעקב - משרד המשפטים
מצב (סטאטוס): ב- בתהליך תיקון

22. במסגרת מערכת המחשוב החדשה, המהווה כאמור הרחבה למערכת שפותחה עבור רשם החברות, ניתן יהיה להגיש מסמכים באופן מקוון. 

[bookmark: bookmark493]ליקוי

23. המסמכים המועברים לרשם העמותות, לרבות הודעות דואר אלקטרוני ופקסים, נסרקים בתהליך ארוך ומסורבל, ובגינו מתעכב מתן המענה לפונים. כמו כן התגלה מספר רב של טעויות בסריקת מסמכים, דבר המקשה ומסרבל מאוד את העבודה.

מעקב - משרד המשפטים
מצב (סטאטוס): ב- בתהליך תיקון

23. מערכת המחשוב החדשה אמורה לתת מענה גם לליקוי זה.

24. אתר המרשתת ״גיידסטאר״, שהוקם בעקבות החלטת ממשלה להנגיש לציבור מידע חשוב הנוגע לעמותות , אינו כולל את מלוא הנתונים שנדרשו בהחלטה.

[bookmark: bookmark497]מעקב - משרד המשפטים
מצב (סטאטוס): ב- בתהליך תיקון

24. הטיפול הטכנולוגי באתר עבר לאחרונה לאחריות משרד המשפטים, ונחתם חוזה עם חברת אנ פי טק שבמסגרתו צפויים להתבצע עוד בשנה הנוכחית פיתוחים מחשוביים להרחבת המידע הקיים באתר ולהרחבת אפשרויות החיפוש. כמו כן בשנת 2017 החלה לפעול ועדה מייעצת המורכבת מגורמים בכירים במגזר הציבורי ובמגזרים השני ושלישי, כדי לגבש את המצב העתידי של האתר, ובכלל זה לאתר את הצרכים של המשתמשים בו (קיימים ופוטנציאליים). במקביל, רשות התאגידים מקדמת תקנות לצורך שינוי הדוח המילולי הקיים, במסגרתן יחויבו עמותות לפרט מידע רלוונטי באופן מקוון, כך שניתן יהיה לקלוט את המידע ולהעלותו לגיידסטאר. התקנות קיבלו את אישור שרת המשפטים והועברו לאחרונה לוועדת החוקה בכנסת.

ליקוי

25. מערכת המחשוב של הרשם מוגבלת מאוד בהוצאת דוחות, ורבים מהם אינם תקינים.

מעקב - משרד המשפטים
מצב (סטאטוס): ב- בתהליך תיקון

25. ראה מעקב לליקוי 24.

ליקוי

26. תשלום אגרות שירות אינו מוזן למערכת לניהול מרוכז של נתוני הגבייה. כתוצאה מכך אין לרשם נתונים כגון כמה שירותים ניתנו, כמה אגרות שולמו, אילו סכומים שולמו ועבור אילו עמותות.

מעקב - משרד המשפטים
מצב (סטאטוס): ב- בתהליך תיקון

26. במסגרת מערכת המחשוב החדשה אמור להינתן מענה גם לעניין ריכוז המידע בנוגע לאגרות שירות. 

[bookmark: bookmark499]ליקוי

27. רשות התאגידים נדרשת לקבוע במשותף עם רשות המיסים את הדרך שזו תעביר אליה את המידע על עמותות פעילות שאינן מדווחות, באופן שיעלה בקנה אחד עם הוראות הדין.

מעקב - משרד המשפטים
מצב (סטאטוס): ב- בתהליך תיקון

27. רשות המיסים מעבירה את הדוחות בנוגע לסטאטוס עמותות שבטיפולה. בכוונת הרשם לפעול בחודשים הקרובים להצלבת מידע זה עם המידע הקיים במערכות המחשוב של רשם העמותות כדי לאתר את העמותות הפעילות שאינן מדווחות, ובהתאם לכך לשקול את המשך הטיפול בהן.

[bookmark: bookmark501]ליקוי

28. בהתייחס לליקויים במגוון נושאים שעלו בדוח זה ציינה רשות התאגידים כי הם יתוקנו עם הטמעת מערכת המחשוב החדשה, שפיתוחה יחל בשנת 2017. עד להטמעת המערכת החדשה רשות התאגידים נדרשת לבחון את הדרכים לשיפור המידע והדוחות הניתנים להפקה מהמערכות הקיימות כדי לסייע בהשגת יעדי הרשם ולייעל את עבודת הפיקוח והבקרה.

מעקב - משרד המשפטים
מצב (סטאטוס): ב- בתהליך תיקון

28. [bookmark: bookmark502]כדי למזער מצבים חריגים של טיפול ממושך, מנהלי החטיבות הונחו לאתר באופן יזום משימות של עובדים במערכת הקיימת אשר חלף הזמן לטיפול בהן, ולוודא טיפול. כמו כן נעשה שימוש תדיר יותר בדוחות המופקים מהמערכת הקיימת. כתוצאה מכך, כאמור לעיל, זמני הטיפול בנוגע לתהליכים רבים אכן שופרו – כגון ביקורות עומק ותלונות כפי שפורט לעיל.

ליקוי

29. במתן התמיכות נסמך החשכ״ל על אישור ניהול תקין שמנפיק הרשם, ונמצאו מקרים שבהם אישר החשכ״ל תמיכה מתקציב המדינה בלא שהיה בידי העמותה אישור על ניהול תקין, בניגוד לנוהל התמיכות.

מעקב - משרד המשפטים
מצב (סטאטוס): ב- בתהליך תיקון

29. ראה מעקב לליקוי 5.
































מניעת הפליה באספקת שירותים, מוצרים
ובכניסה למקומות ציבוריים

הגופים המבוקרים: משרד המשפטים, משרד החינוך, המשרד לשוויון חברתי, משרד הבריאות.

	 תוקן
	7 סעיפים
	39%

	ב
	 בתהליך תיקון
	8 סעיפים

	ג
	 לא תוקן
	2 סעיפים
	11%

	ד
	 נדחה / לא רלוונטי
	סעיף אחד
	6%




ליקוי

1.	במערכת הממשלתית לא נערכים הליכים או פעולות שיטתיות לאיסוף מידע ולמעקב אחר מופעים של הפליה באספקת מוצרים ושירותים. המידע הקיים על ההפליה המתרחשת בפועל אינו נאסף באופן עקיב ושיטתי אלא הוא מוגבל לגזרות מצומצמות בלבד של הנושא (ענף, קבוצה מוגנת או אזור גאוגרפי מסוימים). בשלב הראשון על כל משרד לאסוף במרוכז נתונים, לערוך מחקרים וסקרים ולפתח ידע, כדי שיוכל למפות את המקומות שקיימת בהם פגיעה מוגברת בקבוצות מוגנות, ועל בסיס מיפוי זה יגבש מדיניות מושכלת ומיטבית למיגורה. בשלב השני, על משרד המשפטים להיוועץ בגורמים המקצועיים הרלוונטיים בו וברשויות ציבוריות אחרות באשר לאופן המיטבי לכינון מאגר ידע לאומי בנושא ההפליה, לפעול לכינונו ולפיתוחו פיתוח שוטף.

מעקב – משרד הבריאות
מצב (סטאטוס): א – תוקן

1.	ראה הערות רה"מ 67ב' עמ' 313.

מעקב – משרד החינוך
מצב (סטאטוס): א -תוקן

1.	ראה הערות רה"מ 67ב' עמ' 313.

ליקוי

2.	אף שחוק איסור הפליה קובע ששר המשפטים ממונה על ביצועו, משרד המשפטים לא פעל לאיסוף שיטתי של נתוני תלונות ופניות כלליות ומקצועיות בנושאי הפליה ואי-שוויון.

מעקב – משרד המשפטים
מצב (סטאטוס): ב – בתהליך תיקון

2.	הצוות מדגיש כי מינוי הממונים במשרדי הממשלה יאפשר מיפוי וריכוז המידע בהתייחס לתלונות בנושאי גזענות. יש לדווח לצוות על הליך מינוי גורמים מקצועיים במשרדים השונים ויחידות הסמך תוך 6 חודשים. באשר להקמת מאגר ידע לאומי ומיפוי התופעה, הנושא ייבחן על ידי יחידת התיאום, בשיתוף יחידת המחקר במשרד. עד כה מונו 58 ממונים במשרדי ממשלה ויחידות הממשלה השונות, מתוכם 9 לא מונו עדיין, 11 הם רק גזענות, וכל השאר הם גיוון תעסוקתי + מניעת גזענות. 15 נמצאים כרגע בהכשרה.

ליקוי
3.	משרד החינוך אינו מרכז תלונות, אינו מבצע מעקב יזום ואינו מפתח ידע מספק על אירועי הפליה במסגרת תחומי אחריותו. גם כאשר עסקו בנושא לשכת המדען הראשי והרשות הארצית למדידה והערכה בחינוך, לא נעשה שימוש בנתונים שנאספו לצורך גזירת מסקנות וגיבוש מענה משרדי לתופעה.

מעקב – משרד החינוך
מצב (סטאטוס): ג- לא תוקן

3.	לא דווח על התקדמות בתיקון הליקוי.

ליקוי

4.	משרד הבריאות אינו אוסף נתונים על מקרי הפליה בשירותים שבתחומי אחריותו, ואינו מפתח ידע בנושא באופן יזום. תלונות הציבור המתקבלות אצל גורמים שונים במערכת הבריאות אינן מקובצות למאגר תלונות, ולפיכך לא עלה בידיו להציג אומדן מספרי של התלונות שקיבל.

מעקב – משרד הבריאות
מצב (סטאטוס): א- תוקן

4.	מערך פניות הציבור של המשרד הוסיף שורת דיווח  יעודית לסיווג פניות בנושא גזענות ואפליה כך שניתן יהיה לנטור בצורה מדוייקת יותר אחר פניות בנושא.

ליקוי

5.	תופעות של הדרת נשים מן המרחב הציבורי עמדו במרכזו של דוח שהכין משרד המשפטים, אשר קבע כי זו תופעה בלתי חוקית וכי חובה על משרדי הממשלה למגרה. ואולם במבחן התוצאה אין די בפעולות שנקטו משרד המשפטים ומשרדי הממשלה האחרים למיגור התופעה, והיכולת לפעול באופן יזום למיגורה תלויה לא אחת בדרג המדיני וברצונם של השרים. משרד המשפטים לא יזם אכיפה פלילית בנושא, ומשרדי הממשלה האחרים כמעט שלא הפעילו סנקציות מינהליות או פליליות שבסמכותם. היעדרן של פעולות מערכתיות יזומות ויעילות למניעת הפליה כנגד נשים, לצד דלות האמצעים והסעדים היעילים וההימנעות מיישום סמכויות האכיפה הקיימות, משקפות התמודדות רפה ופסיבית של משרדי הממשלה, ומחייבות נקיטת גישה חדשה. ספק אם הפעולות שנעשו בתחום זה ענו במלואן על החובה שחלה על הרשויות הממשלתיות לרבות זו הנובעת מההתחייבויות במישור הבין-לאומי. משרדי הממשלה נדרשים לקיים בקרות יזומות, להפעיל את סמכויותיהם, לפקח ולבצע פעולות אכיפה למיגור התופעה. משרד המשפטים נדרש להנחות את משרדי הממשלה בתחום זה, להגביר את פיקוחו עליהם כדי לוודא נקיטתם של האמצעים הדרושים, ולדרוש מהם דיווח שוטף על אופן פעולתם. על משרד המשפטים לנקוט עמדה תקיפה ולהתאים את פעולותיו כך שתתיישבנה עם העמדות שהציג בדוח צוות הדרת נשים. עליו לפעול בשיתוף עם משרד הבריאות ולוודא שמשרד זה יפעיל את סמכויותיו נגד גילויים של הפרדה אתנית או גזעית במחלקות היולדות.

מעקב – משרד המשפטים
מצב (סטאטוס): א- תוקן

5.	ביום 3.8.17 התקבלה החלטת הממשלה מס' 2913, אשר הטילה על הרשות לקידום מעמד האישה במשרד לשוויון חברתי לקיים "מעקב ובקרה אחר פעילות משרדי הממשלה לגבי מניעת הדרת נשים, לרבות באמצעות קבלת דיווחים עיתיים ממשרדי הממשלה אודות פעולותיהם בתחומי האחריות שלהם למניעת התופעה או דיווחים בהתייחס לאירועים נקודתיים ואופן הטיפול בהם, כפי שתבקש הרשות". יודגש כי  מחלקת יעוץ וחקיקה (מינהלי-ציבורי)  תסייע לרשות ככל שתתבקש. 

ליקוי

6.	משרד החינוך: הליך הבדיקה הנהוג במחוז החרדי לבירור תלונות על הפליית תלמידים במוסדות חינוך חרדיים לא הוחל גם על מוסדות חינוך שאינם חרדיים, ומתמקד רק בקבלה ובשיבוץ למוסד החינוכי. קיים חשש שהבירור הראשוני הממושך בהליך מנפה את רוב הבקשות, ובפועל מצמצם את המקרים שבהם מכריעה בסופו של דבר ועדת הערר של המחוז החרדי למקרים מובהקים בלבד. משרד החינוך ממעט מאוד בהפעלת סנקציות מינהליות, לאחר דיון בוועדת הערר שהסתיים בהכרעה נגד המוסד החינוכי ורק לאחר הליכים מתמשכים נוספים. ספק אם הפעולות שמשרד החינוך נוקט למיגור התופעה הן אפקטיביות, וספק אם יש בהן כדי לתת מענה מספק ונאות כמתחייב מהוראות הדין ומהתחייבויותיה הבין-לאומיות של מדינת ישראל. הפליית בנות במוסדות חינוך חרדיים: על משרד החינוך לגבש מענה מקיף ואפקטיבי לטיפול כולל בהפליה במערכת החינוך, שיקיף את כל מוסדות החינוך ואת כל סוגי ההפליה. על המשרד לבחון את הדרכים להשגת אכיפה יעילה תוך שימוש נרחב יותר בסנקציות מינהליות, ובמקרה הצורך אף בנקיטת אמצעים פליליים. כן עליו לפתח אמצעי פיקוח ובקרה כדי להעריך את יעילות פעולותיו. על המשרד לאזן בין מיצויו של הבירור הראשוני בהליך הבדיקה במחוז החרדי ובין הצורך בהכרעה ברורה של המשרד בתלונה בפרק זמן סביר.

מעקב – משרד החינוך
מצב (סטאטוס): ג- לא תוקן

6.	לא דווח על התקדמות בתיקון הליקוי.

ליקוי

7.	הפרדת יולדות: זה שנים נשמעות טענות חמורות על הפרדת יולדות בבתי חולים בארץ, אך משרד הבריאות טוען כי ״מאחר ואין תלונות, גם אין לנו נתונים. מבחינתנו זו אינה תופעה״. משרד הבריאות לא ערך בירור עובדתי של התופעה, לא בחן את היקפה ולא ערך ביקורות סדורות בבתי החולים, לא פיקח על ביצוע הנחיותיו בנושא בשטח ולא וידא את אכיפתן. עמדות משרד הבריאות ושל חלק ממנהלי בתי החולים מעידות על פער בין המדיניות המוצהרת בעניין הפרדתן של יולדות ובין המצב בפועל. במבחן המעשה, מערכת הבריאות אינה מתנגדת לנורמת ״נפרד אבל שווה״ ואינה נאבקת בה, בניגוד לפסיקת בית המשפט העליון ולעמדת משרד המשפטים והיועץ המשפטי לממשלה (להלן - היועמ״ש). משרד הבריאות לא ביצע את הפעולות הנדרשות לקיום התחייבויותיה הביצועיות של ישראל במישור הבין- לאומי בכל הנוגע למניעת הפליה, לרבות ההתחייבות לנקוט אמצעי אכיפה ולהעמיד סעדים אפקטיביים, ופעולותיו נותרו הצהרתיות בעיקרן. על משרד הבריאות מוטלת החובה להבטיח לכלל האוכלוסייה שוויון בשירותי הבריאות שהוא מספק, לרבות שירותי הבריאות הניתנים בידי בית חולים וקופת חולים. הפרדת יולדות מטעמים שאינם רפואיים אינה עולה בקנה אחד עם עקרון השוויון, גם אם תתקבל הטענה שתכלית ההפרדה היא ריצויה של יולדת או ״התחשבות בשיקולים תרבותיים״. משרד הבריאות נדרש לאסוף באופן שיטתי נתונים על שיבוץ יולדות בכל בתי החולים, כדי שיוכל לנתח את היקף התופעה ואת מאפייניה, ולפתח עבור מקבלי ההחלטות כלים לשם גיבוש המדיניות המיטבית למניעת הפליה. על משרד הבריאות למלא כראוי את תפקידו כגורם מסדיר ובעל סמכויות פיקוח ואכיפה על בתי החולים. עליו לפעול באופן מהיר, יעיל ונחרץ להפסקתם של ביטויי ההפליה בתחומי אחריותו, לפקח על קיומן של הוראות החוק ולאכוף אותן בכל האמצעים העומדים לרשותו, לרבות באמצעים מנהליים ומשמעתיים. כעבור זמן, עליו לשוב ולבחון את האפקטיביות של צעדיו ולבדוק את הצורך בנקיטת אמצעים נוספים.

מעקב – משרד הבריאות
מצב (סטאטוס): ב- בתהליך תיקון

7.	בבקרות לרישיון שנערכו בשנה האחרונה ע"י  המשרד, המתבצעות לכל בית חולים אחת לשלוש שנים, נבדק הנושא. במקביל, במגירת הועדה העוסקת בגזענות יגובשו כלים לפיתוח צעדים אפקטיביים, ברי-קיימא וקונקרטיים בנושא.  אלו יכללו אמצעים הקשורים בפיקוח ובקרה על נותני השירות בנושא זה. זאת לצד פיתוח כלים להכשרה של נותני השירות בדבר זיהוי פרקטיקות מבדלות והתמודדות עם מטופלים ומצבים בהם הנושא של חופש בחירה של מטופלים פוגע במתן שירות שוויוני לכל ויותר מצבים של הדרה, אפליה וגזענות.

מעקב – משרד המשפטים
מצב (סטאטוס): א - תוקן

7. 	ממחלקת יעוץ וחקיקה (ציבורי-חוקתי), נמסר כי טענה זו נבדקה חזור ובדוק עם נציגי הלשכה המשפטית של משרד הבריאות. לדברי משרד הבריאות אין כל ראיה כי אכן יש תופעה כזו בבתי החולים. כמו כן, לא הובאו לידיעת משרד הבריאות או לטיפולו, כל טענה בדבר מנהג שכזה הצוות רושם את התייחסות מחלקת ייעוץ וחקיקה (ציבורי-חוקתי) באשר לתגובת משרד הבריאות. עם זאת, ובהתייחס לצורך העולה בין היתר מדוח הביקורת באשר לבחינה יזומה של מופעי גזענות והפליה, הצוות מנחה את מנהל יחידת התיאום לפעול לבדיקה יזומה  של הגורם המקצועי לנושא במשרד הבריאות לכשימונה וככל שיתאפשר. עדכון היחדה לתיאום בגזענות להחלטות הצוות: משרד הבריאות הקים וועדה משרדית למיגור הגזענות, ומקיים דיון ומעקב אחר איתור וטיפול במופעי גזענות במערכת הבריאות.  

ליקוי

8.	בבדיקת תלונות במשרדי המשפטים, החינוך, הבריאות והשוויון החברתי נמצא כי המשרדים הללו מספקים ערוצים רבים להגשת תלונות, אך התלונות המתקבלות בהם אינן מרוכזות אצל גורם אחד ואינן מקוטלגות באופן שמאפשר לאתר בהן את התלונות על הפליה.

מעקב – משרד המשפטים
מצב (סטאטוס): א- תוקן

8. 	הצוות מדגיש, כי בהתאם להמלצת הצוות יחידת התיאום תתמקד במאבק בגזענות ולאו דווקא בכל מופעי ההפליה, אשר מאפייניה אינם תואמים בהכרח.

מעקב – משרד הבריאות
מצב (סטאטוס): ב- בתהליך תיקון

8. 	ע"פ הנחיית הנציבות ישמש הממונה על גיוון בתעסוקה- בשני תפקידים שהינם בנוסף לתפקידו. לאור כך החליט המשרד לבדוק האפשרות למנות ממונה לשני תפקידים אלו בתקן ייעודי שאינו בנוסף לתפקידו. המשרד בהליכי בדיקה של הנושא. עם מינוי של ממונה רשמי בנושא תהיה כתובת אחת במשרד לנושא. הממונה יעבוד בצמוד עם מערך פניות הציבור של המשרד. 

ליקוי

9.	הטיפול של משרדי הממשלה שנבדקו בתלונות על הפליה אינו בלתי תלוי. על פי רוב הטיפול מתמצה בניתוב תלונות על הפליה מאגף תלונות הציבור לבירור ביחידה המקצועית שהנילון עובד בה ואינו נותן למתלונן מענה ייעודי ובלתי תלוי. זהו מצב של ניגוד עניינים מובנה, שכן בסופו של התהליך הגורם המברר את התלונה והנילון שייכים שניהם לאותה יחידה מקצועית במשרד. במצב זה, ההכרעה בתלונה נסמכת לא אחת על גרסת הנילון. משרדי הממשלה אינם יכולים להסתפק בטיפול בתלונות רשמיות בלבד. במקרים שהרשויות מודעות לקיום הפליה בנושא המצוי בתחום אחריותן, או למגמה המתגלה מהצטברות של עדויות ומקרים שהתפרסמו גם אם לא התגבשו לכלל תלונה רשמית - עליהן לנקוט יוזמה ולגבש מענה יזום, לרבות באמצעות בדיקה ואיסוף מידע ונתונים, בירור מערכתי, הנחייתם של גורמים מקצועיים ופיקוח ובקרה על קיום ההנחיות. על משרדי הממשלה לפעול בהקדם לצמצום החסמים להגשת תלונות, ולוודא שהגורם האחראי לבירור התלונה הוא עצמאי ובלתי תלוי, כדי שתלונות הציבור יזכו למענה מקצועי וישמשו ככלי ניהולי בטיפול בתופעת ההפליה, לא רק ברמה הפרטנית אלא גם ברמה המערכתית.

מעקב – משרד הבריאות
מצב (סטאטוס): ב- בתהליך תיקון

9.	אגף השירות של משרד הבריאות כולל שתי יחידות מרכזיות המבררות תלונות, נציב קבילות הציבור למקצועות הרפואה שאחראי על ברור תלונות רשלנות רפואית ו / או מעבר על זכויות החולה, פניות הציבור איכות השירות שאחראית לברר תלונות על איכות השירות ונושאים כלליים. 60% מהתלונות המגיעות לאגף הן על יחידות המשרד (המשרד כנותן שירות ישיר ללקוחות) ו40% תלונות על מערכת הבריאות (קופות החולים ובתי החולים). במסגרת תהליך טיפול בתלונות, לאחר קבלת התלונה מבוצעת פניה לגורם עליו התלוננו לקבלת תגובה ותיק רפואי (במידת הצורך), לאחר קבלת התגובה התלונה מבוררת על ידי יועץ לאגף (במקרה של חשד לרשלנות רפואית) או על ידי עובד מהאגף – ביתר הנושאים. קיימת מורכבות משמעותית בברור תלונות הנוגעות להפליה מכיוון שחלק גדול מהתלונות הן סוגיית המילה כנגד מילה וקיים קושי ממשי בברור בדיעבד. מינוי גורם ייעודי במשרד לברור תלונות מסוג זה והגדרת אופן הטיפול וברור בתלונות על ידי ועדת ההיגוי צפויה לשפר את הטיפול בתלונות.

מעקב – משרד המשפטים
מצב (סטאטוס): א- תוקן

9. 	בהתאם להמלצת הצוות יחידת התיאום תתמקד במאבק בגזענות ולאו דווקא בכל מופעי ההפליה, אשר מאפייניה אינם תואמים בהכרח. באשר לקידום נושא המאבק בגזענות ובהפליה באופן רוחבי, הצוות מבקשת  מהמשנה ליועץ המשפטי לממשלה (ציבורי חוקתי) לבחון את ממצאי דוח המבקר מתוך ראייה רוחבית ולחוות את דעתו, בין היתר, להיבטים הבאים: א. אחריות משרד המשפטים ליישום החוק למניעת הפליה במוצרים ושירותים. ב. המענה האכיפתי הכולל הניתן לתלונות בנושא הפליה באספקת מוצרים ושירותים.
עדכון מחלקת יעוץ וחקיקה (משפט ציבורי)  :
	בכל הנוגע למסלול של הגברת יעילות האכיפה של החוק, בשיח משותף של מחלקת יעוץ וחקיקה עם המחלקה לתפקידים מיוחדים בפרקליטות המדינה החל מהלך רחב ומשמעותי שמטרתו לגבש סדרי עבודה, ריכוז מאמצים וחשיבה מחודשת על אכיפת החוק במשטרת ישראל ובפרקליטות. המהלך מובל בידי המשנה לפרקליט המדינה, הגב' ליטמן שקיימה מפגשים עם הגורמים הרלוונטיים בפרקליטות, במשטרת ישראל וביעוץ וחקיקה. בישיבה שנתקיימה בחודש מארס האחרון בראשותה הוחלט בין היתר על שינויים בנוהל המשטרתי לטיפול בתלונות לפי החוק, שלפי הנטען היה למעשה בבחינת חסם להעברת תלונות ליחידת התביעות ולטיפול רחב בתופעה העבריינית לפי החוק; כן הוחלט על מהלכים לעיצוב מבצע משטרתי חדש שיהיה יעיל ומשוכלל יותר מקודמו ויתבסס על לקחי המבצע הקודם, שהצלחתו היתה מוגבלת. תיקים שנסגרו בשנים 2015-2017 יבחנו מחדש. 
	כדי להרחיב ולייעל את מגוון הכלים למאבק בהפליה לפי החוק הוחלט על יצירת ממשק בין גורמי האכיפה הפלילית לגורמים בפרקליטות האמונים על האכיפה המנהלית-אזרחית. 
כמו כן תבחן האפשרות לקדם קמפיין ציבורי בנושא שידגיש הן את זכויות הפרט ויכולתו להיעזר ברשויות אכיפת החוק והן את סיכוני האכיפה שעומדים בפני מפרי החוק. ישיבת מעקב צפויה בקרוב.
	 מחלקת יעוץ וחקיקה פירסמה קול קורא לרכישת מחקר אקדמי אמפירי אשר יבחן את יישום החוק בצד המעשי, בין היתר מנקודת המבט של הנפגעים אשר לא עושים שימוש מספק בחוק, במסלול הפלילי והאזרחי גם יחד הפתוחים בפניהם . מהלך זה מבוסס על ההבנה כי אין בידי המדינה מידע מספק אודות ההתנהגות בפועל של נפגעים, ועל החסמים שאולי קיימים בהליכים, משפטיים ואחרים, הנוגעים לחוק. המשרד בתקווה כי המידע והתובנות שיניב המחקר יאפשרו גיבוש מושכל של המלצות אודות שיפור היישום של החוק להלכה ולמעשה. 
בחודש אוקטובר 2018 נחקק חוק הסיוע המשפטי (סיוע משפטי לאדם בהליך אזרחי לפי חוק איסור הפליה במוצרים, בשירותים ובכניסה למקומות בידור ולמקומות ציבוריים, התשס"א-2000) (הוראת שעה), התשע"ח-2018, התיקון לחוק מורה, כהוראה זמנית לתקופה של שלוש שנים, כי יוענק סיוע משפטי לפי חוק הסיוע המשפטי, התשל"ב-1972 לתובע בהליך אזרחי לפי החוק בלא צורך בעמידה ברף זכאות כלכלית, אך בכפוף לבחינת הסיכוי המשפטי של התביעה.
בנוסף, הופצה טיוטת תקנות בתי המשפט (אגרות)(הוראת שעה), התשע"ט-2018  במסגרתה מוצע לקבוע פטור מתשלום אגרה עבור תובענות לפי חוק איסור הפליה במוצרים, בשירותים ובכניסה למקומות בידור ולמקומות ציבוריים, תשס"א-2000. מטרתו של הפטור המוצע היא לקדם את ערך השוויון המונח בבסיסו של החוק ולמנוע תופעות של הפליה בכניסה למקומות ציבוריים ובהספקת מוצרים ושירותים, בין היתר, באמצעות הגשת תביעות נגד מי שעבר על הוראות החוק.

ליקוי

10.	בשבע עשרה שנות קיומו של חוק איסור הפליה לא הוגש בגינו אף לא כתב אישום אחד. נתונים על אודות היקף התלונות הקטן בגין עבירות על חוק איסור הפליה (כשמונה תלונות בשנה בממוצע, רובן המכריע על הפליה בכניסה למקומות בילוי) מחזק את המסקנה שחוק איסור הפליה עודו נתפס בעיני הציבור ורשויות אכיפת החוק בעיקר כ״חוק המועדונים״, וכי קיימים חסמים המונעים אכיפתו האפקטיבית.

מעקב – משרד המשפטים
מצב (סטאטוס): ב- בתהליך תיקון

10. 	התייחסות הפרקליטות (תפקידים מיוחדים): נושא הגשת כתבי האישום מצוי באחריות התביעה המשטרתית, ולכן האחריות לתיקון הליקוי האמור מונחת על כתפי התביעה המשטרתית. הצוות רושם את התייחסות הפרקליטות לנושא. עם זאת, ובשים לב לדוח הצוות הבינמשרדי להתמודדות עם תופעת הגזענות נגד יוצאי אתיופיה ולדוח מבקר המדינה, הצוות מבקש מהמשנה ליועץ המשפטי לממשלה (ציבורי-חוקתי) לבחון את המענה האכיפתי הכולל הניתן לתלונות בנושא הפליה באספקת שירותים ומוצרים.  

ליקוי

11.	הטיפול המשטרתי בתלונות מסכל את תכליתו של חוק איסור הפליה. נוסח הנוהל המשטרתי לטיפול בתלונות על עבירות לפי חוק איסור הפליה קובע תנאים מחמירים להעברתם של תיקים לתביעה ולאי- גניזתם. הלכה למעשה, רוב התיקים דינם להיגנז מבלי שנערך בהם בירור, ובכך מונע הנוהל את יישומו ואכיפתו של חוק איסור הפליה. הדבר מלמד שהמשטרה טרם הטמיעה את מטרות החוק ואת מגוון התופעות שהוא נועד למנוע. על המשטרה להפנים את משמעותו של חוק איסור הפליה ולהבין כי הוא אינו מוגבל להפליה בכניסה למקומות ציבוריים אלא חל על מגוון רחב של גילויי הפליה בשירותים, במוצרים ובמקומות ציבוריים. עליה להבין כי סעד בגין עוולה אזרחית אינו מחליף את תחולת הדין הפלילי וגם לא מצמצם אותה, הוא כלי נוסף ומשלים לכלי האכיפה הפלילית, המייצגת את האינטרס הציבורי. המשטרה נדרשת לתקן את נהליה כדי שיעלו בקנה אחד עם מטרות החוק.

מעקב – משרד המשפטים
מצב (סטאטוס): ב- בתהליך תיקון

11-12. 	הצוות הבינמשרדי להתמודדות עם תופעת הגזענות נגד יוצאי אתיופיה ולדוח מבקר המדינה מבקש מהמשנה ליועץ המשפטי לממשלה (ציבורי-חוקתי) לבחון את המענה האכיפתי הכולל הניתן לתלונות בנושא הפליה באספקת שירותים ומוצרים.

ליקוי

12.	למן חקיקת חוק איסור הפליה לא גיבשו המשטרה והפרקליטות מדיניות אכיפה מתואמת, ולא ביצעו אף לא אחת מהנחיות היועמ״ש בעניין הכנת התכנית להגברת ההיכרות של גורמי האכיפה והציבור עם חוק איסור הפליה והגברת אכיפתו. גורמי אכיפת החוק היו תמימי דעים באשר לגילויים הנרחבים של תופעת ההפליה, להיעדר פעולות אכיפה פלילית ולקיומם של חסמים ליישום החוק, אך הפרקליטות והמשטרה לא יזמו פעולות לשינוי המצב, למעט פעולת אכיפה יזומה אחת מיולי 2016, ולא פעלו ביתר נחרצות בהפרות חוק איסור הפליה שהובאו לפניהן: היקף התלונות שהוגשו למשטרה נותר מצומצם, לפרקליטות כמעט שלא הועברו תיקים לטיפול ולא הוגשו כתבי אישום.

ליקוי

13.	היקף התביעות האזרחיות על הפליה בשירותים, במוצרים ובכניסה למקומות ציבוריים אינו משקף את היקפה האמיתי של ההפליה, ומעטות גם התובענות הייצוגיות שהוגשו בגין הפרת חוק איסור הפליה למן חקיקתו של חוק תובענות ייצוגיות בשנת 2006 ועד מועד סיום הביקורת. מיעוט התביעות למן חקיקתו של חוק איסור הפליה והחסמים המונעים הגשת תביעות על ידי נפגעי הפליה, מטילים ספק ביעילותה של האכיפה האזרחית. מדיניות אי-האכיפה הגורפת של חוק איסור הפליה שנוקטת המשטרה מעבירה מסר לפיו הפלייתן של קבוצות אוכלוסייה באספקת שירותים ומוצרים ובכניסה למקומות ציבוריים אינה עניין ציבורי אלא עניין פרטי של אדם שנפגע כבודו. מדיניות אי-אכיפה מתמשכת של חוק מסוים או של קבוצת עבירות עלולה לפגוע בעקרונות יסוד של שלטון החוק, שכן הרשויות מנציחות באמצעותה שגרה של אי-כיבוד החוק על ידי אי-אכיפתו. ראוי שהפרקליטות תגבש עם המשטרה תכנית לאכיפה מתמשכת של חוק איסור הפליה, ותכלול בה פעולות אקטיביות והליכי אכיפה יזומים שישמשו את מערכת אכיפת החוק במאבקה בתופעות של הפליה במגוון ענפי שירות ומקומות ציבוריים, לא רק במועדונים. על התכנית להקיף יעדים, לוחות זמנים, הליכי פיקוח ובקרה וכלים למדידת השפעתה על מיגור ההפליה באספקת שירותים ומוצרים.

מעקב – משרד המשפטים
מצב (סטאטוס): א- תוקן

12,13.	בהתאם להחלטת הממשלה 1958, יחידת התיאום תפתח בקמפיין שמטרתו בין היתר, להגביר את המודעות לסעדים השונים המוקנים על פי חוק איסור הפליה במוצרים ושירותים. התייחסות מחלקת יעוץ וחקיקה (אזרחי): אחת ממטרות חוק תובענות ייצוגיות היא להתמודד עם החסמים הקיימים לסוגי אוכלוסייה המתקשים לפנות לבית המשפט כיחידים, חסמים המאפיינים גם תביעות אישיות בנושא שוויון. כך, בין היתר, החוק מאפשר לתובע ייצוגי לייצג את כל חברי הקבוצה ללא ייפוי כוח מטעמם, ישנה זכות תביעה לארגונים ולרשויות ציבוריות, החוק מעניק תמריצים לתובע ובא כוחו להגשת תובענות ייצוגיות בדמות גמול ושכר טרחה והקרן למימון תובענות ייצוגיות המנוהלת במשרד המשפטים מעניקה סיוע במימון תובענות בעלות חשיבות חברתית וציבורית.  לעניין הסדרת סמכותן של רשויות ציבוריות להגשת תובענות ייצוגיות, מאז חקיקת החוק, מוגדרות שלוש רשויות ציבוריות בתוספת הראשונה לחוק, בניהן נציבות שוויון זכויות לאנשים עם מוגבלות ונציבות שוויון הזדמנויות בעבודה. לאחר בירור שערכנו, לא מצאנו בשלב זה רשות ציבורית נוספת הרלוונטית להגשת תובענות ייצוגיות בנושא מניעת אפליה באספקת שירותים ומוצרים ובכניסה למקומות ציבוריים. עם זאת, ככל שתביע רשות ציבורית נכונות להגיש תובענות ייצוגיות לצורך קידום האינטרס הציבורי שברשותה ותבקש להיכלל בתוספת הראשונה לחוק, הרי שבקשתה תיבחן בידי משרד המשפטים, בהתאם למאפייני הרשות ולאור תכליות חוק תובענות ייצוגיות.

ליקוי

14.	מתודולוגית הטיפול של המשרדים הממשלתיים בתלונות על הפליה באספקת שירותים ומוצרים לוקה בניגוד עניינים מובנה, וטיפול משרדי הממשלה שנבדקו בתופעות רחבות של הפליה תלוי בין השאר ברצונו של העומד בראש המשרד הממשלתי. במצב זה, אין מדיניות יזומה והטיפול בהפליה הוא טיפול תגובתי בעיקרו, ולכך השפעה על היקף האכיפה הנמוך של חוקים העוסקים באיסור ההפליה באספקת שירותים ומוצרים ברמה הפלילית, ברמה האזרחית וברמה המינהלית. הטיפול המערכתי האוטונומי של משרדי ממשלה בהפליה בשירותים אינו מלא ומספק. לנוכח מיעוטן של תביעות אזרחיות ותובענות ייצוגיות בגין הפליה באספקת שירות או מוצר, ראוי שמשרד המשפטים יבחן דרכים להגברת מודעותו של הציבור למשמעותו של חוק איסור הפליה ולהיקף תחולתו - כדי שניתן יהיה למצות את תכליתו וייעודו, ולאכוף אותו במגוון מקרים של הפליה בשירותים ובמוצרים. על משרד המשפטים לשקול פעולות לצמצום חסמים בהגשת תובענות ייצוגיות, לרבות באמצעות הסדרת סמכותן של רשויות ציבוריות מתאימות להגיש תובענות ייצוגיות במקרים של הפליה בשירותים.

מעקב – משרד המשפטים
מצב (סטאטוס): ב- בתהליך תיקון 

14.	ראה התייחסות לסעיפים 9,13.


ליקוי

15.	החוק בישראל מציע לנפגעי הפליה שורה של אמצעי אכיפה וסעדים מצטברים. אולם פריסתה של התופעה בפועל ומגוון מופעיה מלמדים שבמבחן התוצאה הרשויות הציבוריות עושות שימוש דל באמצעים ובסעדים אלה. הן מנמקות זאת בקיומם ובאפשרות נקיטתם של אמצעים אחרים ואלה נראים להן ראויים יותר, אך בסופו של דבר כמעט שאין ננקטים אמצעי אכיפה כלל. על מנת לקיים את התחייבויותיה הבין-לאומיות של המדינה בתחום מניעת ההפליה, על כל אחת מרשויות המדינה להפעיל את סמכויותיה הביצועיות, בעיקר את סמכויות האכיפה הפליליות והמינהליות.

מעקב – משרד המשפטים
מצב (סטאטוס): ב- בתהליך תיקון

15. 	בשים לב לדוח הצוות הבינמישרדי להתמודדות עם תופעת הגזענות נגד יוצאי אתיופיה ולדוח מבקר המדינה, הצוות מבקש מהמשנה ליועץ המשפטי לממשלה (ציבורי-חוקתי) לבחון את המענה האכיפתי הכולל הניתן לתלונות בנושא הפליה באספקת שירותים ומוצרים. 



ליקוי

16.	נציבות שוויון בעבודה, נציבות שוויון אנשים עם מוגבלות (להלן ביחד - נציבויות השוויון) ורשות מעמד האישה הם גופים ציבוריים ייעודיים שהוקמו בישראל לשם קידום שוויון ומניעת הפליה בתחומי עיסוקם, אשר אינם מקיימים את הסטנדרט הבין-לאומי בכל הנוגע לעצמאותם של מוסדות לאומיים לזכויות אדם. נציבויות השוויון ורשות מעמד האישה הן יחידות פנים-ממשלתיות שאינן נהנות מעצמאות. למרות הסמכויות שמקנה החוק לנציבויות השוויון, היועמ״ש קבע כי הנציבויות כפופות להנחיותיו המשפטיות, והן אינן מוסמכות לתבוע ולהיתבע אלא כאורגן של מדינת ישראל. הנציבויות אינן רשאיות לתבוע את המדינה, לעתור נגדה לבג״ץ, לנהל נגדה הליכים משפטיים, ולהגיש עמדה אוטונומית כ״ידיד בית משפט״ בהליך משפטי שהמדינה מעורבת בו. הנחיית היועמ״ש גורעת נדבך משמעותי מסמכויות האכיפה של נציבויות השוויון כלפי השירותים הציבוריים ומן הכלים האפקטיביים ליישומן, ופוגעת בעצמאותן; ומכאן שהיא פוגעת במאבק נגד תופעות פסולות של הפליה. העמדה העקיבה של משרד היועמ״ש בעניין מעמד הנציבויות והיעדר פעולות לאכיפה פלילית של חוק איסור הפליה אינם עולים בקנה אחד עם מטרות החוק - קידום שוויון ומניעת הפליה.

מעקב – משרד המשפטים
מצב (סטאטוס): ד- נדחה

16.	תגובת מחלקת יעוץ וחקיקה (משפט ציבורי-חוקתי): במסגרת הדיונים אצל היועצים משפטיים הקודמים בעבר נקבע כי הנציבויות הינן חלק מהרשות המבצעת, ולפיכך הן כפופות לפרשנותו המשפטית המחייבת של היועץ המשפטי לממשלה, בהתאם לפסיקה בבג"ץ  1635/90 ז'רזבסקי נ' ראש הממשלה, פ"ד מח(1) 749 (1991) ולהנחיות בעניין. נושא זה לא הובא לפתחו של היועץ המשפטי לממשלה הנוכחי. אם זאת, המשנה ליועמ"ש (ציבורי חוקתי), בוחן היבטים מסוימים של ההנחיה בשיתוף עם הנציבויות, וזאת מתוך מגבה לאפשר יתר עצמאות לנציבויות בהגשת תביעות, אם כי יש לציין שאין בכך כדי לגרוע ממהות המצב המשפטי בדבר הכפיפות כאמור של הנציבויות ליועץ המשפטי לממשלה.

ליקוי

17.	בשנים האחרונות פחתו מאוד משאביה של הרשות למעמד האישה, ומינואר 2016 אין מכהן בה מנהל. גם נציבויות השוויון אינן עצמאיות מבחינה תקציבית ובשנים האחרונות אף הוקטן תקציבן.

מעקב – משרד המשפטים
מצב (סטאטוס): ב- בתהליך תיקון

17. 	באשר לשינוי מעמדן התקציבי של הנציבויות: בקשה לשינוי מעמדן התקציבי והסטטוטורי של הנציבויות השונות דורש שינוי חקיקה ולא הובא בפני מחלקת יעוץ וחקיקה על ידי הנציבויות. ככל שהנציבויות רואות צורך בשינוי כזה, עליהן להעלות זאת בפני המשנה ליועץ המשפטי לממשלה (ציבורי-חוקתי) והוא ייבחן על ידו.  בנוסף יצוין כי תקציבה של נציבות שוויון זכויות לאנשים עם מוגבלות גדל בשנים האחרונות.  

ליקוי

18.	בהחלטת ממשלה ממאי 2015 נקבעה העברת האחריות לרשות מעמד האישה ואת פעילותה ממשרד ראש הממשלה למשרד לאזרחים ותיקים (כיום, המשרד לשוויון חברתי).הביקורת העלתה כי בשנים האחרונות חלה ירידה של ממש במשאביה של רשות מעמד האישה: מינואר 2016 אין מכהן בה מנהל , ומספר העובדים בה ירד מ-12 ב-2011 ל-6 (בפועל 5.5 משרות) באוגוסט 2016.כמו כן, בשנים 2015-2012 קטן תקציב הפעילות שלה מ-4.2 מיליון ש״ח ל-1.8 מיליון ש״ח (ירידה של 57% בקירוב). המשרד לשוויון חברתי בחר שלא להתייחס לביקורת על מצבה של רשות מעמד האישה.

מעקב – המשרד לשוויון חברתי
מצב (סטאטוס):א- תוקן

18.	במחצית 2017 מונתה מנהלת לרשות .

[bookmark: bookmark541]מעקב כללי:
1-12 	ביום 11.3.2018 התקבלה החלטת ממשלה מס' 3662 להעביר את הסמכויות המוקנות לשר הפנים  לפי החוק העותומני על האגודות אל שרת המשפטים. ההחלטה הובאה לאישור הכנסת. בהתאם נערכים  במשרד המשפטים להתאים את הדרישות הרגולטיביות החלות על עמותות ואגודות אחרות גם על האגודות העות'מאניות.

ליקוי
1. למשרד הפנים אין רישום מדויק של מספר האגודות העות׳מאניות הפועלות במועד סיום הביקורת, אף שלפי הערכה של רשות התאגידים הן מונות כמה אלפים.
[bookmark: bookmark542]ליקוי
2. מרשם האגודות העות׳מאניות, שאותו הכין מרכז זהויות לאומי בשירות עיבודים ממוכנים ברשות המסים (להלן - שע״ם) בראשית שנות התשעים של המאה העשרים, כולל רשימה של 10,473 אגודות, אך מאז ועד אוגוסט 2016, מועד סיום הביקורת, משרד הפנים עדיין לא ניהל את המרשם ולא עדכן אותו, ועדיין לא נבחנה אמיתות הנתונים הכלולים בו.
[bookmark: bookmark545]ליקוי
3. אגודות עות׳מאניות, שלא כעמותות, אינן חייבות לציין ליד שמן את עובדת היותן אגודות. בהיעדר ציון כאמור לא ניתן לדעת אם מדובר באגודה, והדבר מקשה על מיפוי האגודות הפעילות.     
ליקוי  
4. אגודות עות׳מאניות רבות מאוד, ובהן כמה מהגופים הגדולים במשק, המנהלות פעילויות בהיקפים כוללים של מיליארדי ש״ח, פועלות זה עשרות שנים בלי שמשרד הפנים מקיים כל פעילות ממשית לפיקוח עליהן, אף שהוראות הדין וכללי המשפט המינהלי מחייבים אותו לפקח עליהן. הדבר הוא בבחינת ליקוי של ממש ברגולציה הממשלתית.
[bookmark: bookmark547]ליקוי
5. בעוד שלגבי עמותות מתקיים מערך פיקוח שבמסגרתו, בין היתר, העמותות נדרשות לדווח על פעילותן, לרבות במישור הכספי, ורשם העמותות מוסמך לברר תלונות שהוגשו נגדן, הרי שלגבי האגודות העות׳מאניות משרד הפנים אינו מקיים פעילות אפקטיבית של פיקוח וריכוז מידע בכל הנוגע לפעילותן. הדבר גורם להיווצרות כשלים, כגון היעדר סמכות לברר תלונות על אגודות והעברת מתלונן ממשרד למשרד. מצב דברים זה עלול אף להביא לביצוע עבירות פליליות כגון מעילות וניסיונות להברחת נכסים מהאגודות לידיים פרטיות. משרד הפנים היה ועודנו הגורם בעל סמכויות הפיקוח על האגודות ולכן על הנהלת המשרד לנקוט פעולות שיבטיחו את מהימנות מרשם האגודות תוך בחינת האגודות הכלולות בו ומצבן המשפטי העדכני, וכן עליה לוודא שיתבצעו פעולות לפיקוח על האגודות.

6. בעת חקיקת חוק העמותות נקבע כי החוק העות׳מאני ימשיך לחול על אגודות שהן מפלגות, ארגוני עובדים או ארגוני מעבידים קיימים. אולם אף שנושא המפלגות הוסדר כבר בשנת 1992, במועד סיום הביקורת עדיין לא בוצעה הסדרה ייעודית בעניינם של ארגוני עובדים או מעבידים. להעדר פיקוח אפקטיבי על אגודות עות׳מאניות שהן ארגוני עובדים או מעבידים עשויות להיות השלכות ומשמעויות מאחר שמדובר בפעילות ייחודית, משמעותית ורחבת היקף המחייבת פיקוח ממשי.

7. בחוק העות׳מאני וכן בחוק העמותות לא נקבע הסדר לעניין פירוק אגודות עות׳מאניות, ועל כן גם לא נקבע הסדר לעניין חלוקת נכסי האגודות במסגרת פירוקן.

מעקב- משרד המשפטים
מצב (סטאטוס):  ב – בתהליך תיקון

7. במצב המשפטי הנוכחי, החלת דיני הפירוק על אגודה עותומנית נעשית בצו של שרת המשפטים, לפי סעיף 380 לפקודת החברות [נוסח חדש], התשמ"ג-1983. במתן הצו מוחלים על האגודה העותומנית דיני הפירוק בשינויים המחויבים הנובעים ממהותה של האגודה כתאגיד ללא כוונת רווח, ובכלל זה, הסדרה של אופן חלוקת הנכסים בפירוק. ההסדר המשפטי שיקבע לעניין אגודות עותומניות במסגרת חוק העמותות החדש או במסגרת הסדר הביניים כאמור לעיל, יתייחס, בין היתר,  גם לנושא זה.                             הצוות רושם את התייחסות רשות התאגידים. עם זאת, ובשים לב לכך שישנה סבירות גבוהה שידרשו היבטים חקיקתיים לקידום הנושא (חקיקת משנה, תקנות או החלטת ממשלה), יש לבחון את היתכנות המהלך מול קובעי המדיניות במשרד.  

8. ביוני 2016 רק שמונה אגודות עות׳מאניות היו רשומות כמוסדות ציבור , שבע מהן היו בעלות אישור בתוקף לפי סעיף 46 לפקודת מס הכנסה [נוסח חדש] (להלן - פקודת מס הכנסה) המקנה לתורמים להן זכאות להטבות מס. הוועדה לקביעת מוסד ציבורי לעניין סעיף 46 לפקודת מס הכנסה המליצה בדוח שפורסם במאי 2014 כי רק גופים המאוגדים כעמותה, חברה לתועלת הציבור, הקדש ציבורי רשום ותאגיד שהוקם בחוק (תאגיד סטטוטורי) יוכלו לקבל הטבות מס וגופים אחרים, כגון אגודות עות׳מאניות יידרשו להתאגד בהתאם. חוזר מס הכנסה שפורסם ב-2015 לא מתייחס להמלצת הוועדה בדבר חיוב הגופים להתאגד בהתאם להגדרות אלה. על רשות המסים לפעול לתיקון פקודת מס הכנסה באופן שתשקף את המלצת דוח הוועדה הציבורית בדבר הגופים שיוגדרו כמוסדות ציבור לעניין סעיף 46 לפקודה, כדי לעודד את האגודות להתאגד בהתאם להגדרות התאגידיות המקובלות.

9. על פי חוק העמותות, אגודה קיימת רשאית להגיש בקשה להירשם כעמותה, והרשם יקבל את הבקשה ״אם הוכחה, להנחת דעתו, סמכותם של החותמים על הבקשה לפעול בשם האגודה לרישומה כעמותה״. ההוראות לרישום כעמותה מקשות על אגודות המבקשות לעשות כן, אשר בקשותיהן מוגשות זמן רב לאחר הקמתן, בעת שרוב מייסדיהן כבר אינם בין החיים. על משרד המשפטים לשקול דרכים להקל על המבקשים לבצע רישום של אגודות כעמותות; עוד נדרש המשרד להכין הסדר לעניין חלוקת נכסי האגודה בעת פירוקה.

10. בשנים 2006-2002 ביצע הרשם פרויקט של מחיקת 6,293 אגודות שלא ביקשו להירשם כעמותות. הפרויקט הופסק עקב קושי ממשי בהפעלת סמכות הרשות שהקנה החוק לרשם. במועד סיום הביקורת, כעשור לאחר הפסקת הפרויקט, נמצא כי הרשם עדיין לא בחן דרכים חלופיות למימוש סמכותו למחיקת אגודות כגון תיקון חוק העמותות באופן שיקנה לו סמכויות עזר לביצוע המחיקה ויאפשרו לו לממש את כוונת המחוקק בדבר הסבת אגודות לעמותות.

11. ועדה בין-משרדית לבחינת הפיקוח על האגודות, שהוקמה בשנת 2008, התכנסה רק פעם אחת בדצמבר 2008, וממילא לא הגישה המלצות לא למנכ״ל משרד המשפטים ולא למנכ״ל משרד הפנים, זאת על אף שהיא נדרשה להגיש את המלצותיה בתוך שישה חודשים ממועד מינויה; במועד סיום הביקורת עדיין לא חלה כל התקדמות בטיפולו של משרד הפנים באיסוף, באיתור ובמיפוי של המידע על האגודות כפי שדרשה הוועדה. על שרי הפנים והמשפטים בשיתוף משרד האוצר לגבש תכנית להעברת האחריות לנושא האגודות ממשרד הפנים למשרד המשפטים כדי שרשות התאגידים המפקחת על רוב התאגידים הקיימים בישראל תפקח גם על האגודות העות׳מאניות. יש לכלול בתכנית הסדרת סמכויות, לוח זמנים מחייב ולקבוע במסגרתה את התקציב שיידרש למימון ביצועה. כמו כן יש לקבוע מפורשות בתכנית את הגורם האחראי לביצוע כל אחד ממרכיביה.

מעקב- משרד המשפטים
מצב (סטאטוס):  ב – בתהליך תיקון

11.	טיוטת הצעת חוק לחקיקתו של חוק עמותות חדש שהובאה בפני שרת המשפטים מתייחסת גם להיבט זה. בשלב זה שרת המשפטים בוחנת את הדברים לקראת הפצת תזכיר בנושא. כמו כן, הצוות המשותף שמונה לעניין בוחן האם ניתן לתת מענה, ולו חלקי, לעניין זה גם בהסדר המשפטי שיקבע לתקופת הביניים.     הצוות רושם את התייחסות רשות התאגידים. עם זאת, ובשים לב לכך שישנה סבירות גבוהה שידרשו היבטים חקיקתיים לקידום הנושא (חקיקת משנה, תקנות או החלטת ממשלה), יש לבחון את היתכנות המהלך מול קובעי המדיניות במשרד.  

12. מאחר שמשרד הפנים אינו בעל סמכות רגולטורית מכוח חוק איסור הלבנת הון, התש״ס-2000 (להלן - חוק איסור הלבנת הון), נציגיו אינם משתתפים בקבוצות העבודה של הפרויקט להערכת סיכונים שמובילה הרשות לאיסור הלבנת הון ומימון טרור, שנועד להעריך את הסיכונים בתחום הלבנת הון ומימון טרור.

הטיפול בהסדרת מעמדם האזרחי של בני משפחה
זרים של ישראלים

1. הרשות לא קבעה משכי זמן מרביים לחלק משלבי הטיפול בבקשות למתן מעמד אזרחי לבני זוג זרים של ישראלים. על מנכ״ל רשות האוכלוסין לקבוע את משכו המרבי של כל אחד משלבי הטיפול בבקשות לקבלת אשרות וכן להטמיע את הכללים האלה בקרב עובדי הרשות ולוודא שהם מיושמים כנדרש.

מעקב- רשות האוכלוסין
מצב (סטאטוס):  ב – בתהליך תיקון

1. 	בסוף חודש פברואר 2018 עודכן נוהל הטיפול במתן מעמד לבן זוג זר הנשוי לאזרח ישראלי. במסגרת עדכון הנוהל, נקבעו משכי זמן מרביים לכלל ההליך המדורג.	 
בנוסף, לפני מספר חודשים הוקם ברשות אגף בכיר לשיפור שירות, אשר אחת ממטרותיו הינה קביעת מדדי שירות לכלל השירותים הניתנים ע"י הרשות, בין היתר, קביעת משכי זמן מרביים לכל שלב משלבי הטיפול בבקשות למתן מעמד במסגרת ההליך המדורג. נושא זה הינו חלק מתוכנית העבודה של האגף לשנת 2019.  

ליקוי
2. בחלק ניכר מהמקרים שלבי הטיפול השונים בבקשות להענקת מעמד אזרחי לבן זוג זר הנשוי לישראלי נמשכים זמן רב מהנדרש על פי נוהלי רשות האוכלוסין ולעתים כלל התהליך נמשך זמן בלתי סביר. לדוגמה, כ-70% מהבקשות לקבלת אשרת א/5 בשנים שנבדקו אושרו לאחר פרק זמן ארוך מהנדרש; ב-45% מהבקשות שהוגשו בשנים שנבדקו האריכה הרשות את תוקף אשרת א/5 לתקופה ארוכה מהנקבע בנוהל. עיכובים שמקורם בטיפול הרשות בבקשות פגעו בזכויות המבקשים, ובעיקר בזכות היסוד לחיי משפחה. רשות האוכלוסין טיפלה בבקשות אלה שלא בהתאם לחובתה לתת לציבור שירות ברמה גבוהה, במהירות הראויה ובלא שתיגרם לפונים טרחה יתרה. על רשות האוכלוסין לפעול לצמצום העיכובים בשלבי הטיפול השונים בטיפול בבקשות להענקת מעמד אזרחי לבן זוג זר הנשוי לישראלי, כל אימת שמקור העיכוב אינו אופן התנהלות בני הזוג.

3. נמצא כי בסופו של דבר לא נענו יותר מ-40% מהבקשות לקבלת אזרחות או תושבות קבע (להלן - מעמד קבע) שהוגשו בשש לשכות השירות הגדולות מבחינת מספר הבקשות המטופלות בשנים שנבדקו, וכי רק כ-2% מהבקשות האמורות לא נענו עקב החלטת הרשות שלא לאשרן, על כן לא ניתן לתלות את השיעור הקטן של מקבלי מעמד הקבע בסירוב לבקשה. הנתונים הממוחשבים של הרשות אינם מאפשרים לדעת מדוע שיעור כה גדול מהבקשות לא התקבל: האם בן הזוג הזר ויתר על בקשתו לקבל מעמד קבע, האם טיפול הרשות בבקשות מונע או מעכב בדרך כלשהי את הענקת המעמד, ושמא נתוני הרשות שגויים מן היסוד. על הרשות ליזום בהקדם בדיקה של בקשות הנמצאות בשלב הבחינות של מתן מעמד קבע, כדי לברר מדוע שיעור כה גדול מהמבקשים אינו מסיים את ההליך, וכן עליה להשלים בהקדם האפשרי את הטיפול בבקשות, על כל הפעולות הכרוכות בכך. על הרשות לוודא כי מסד נתונים שלפיו היא פועלת מקיף ומהימן.

4. הטיפול בבקשות רבות להענקת מעמד אזרחי לבן זוג ידוע בציבור של ישראלי אורך זמן רב מהנדרש על פי נוהלי רשות האוכלוסין. לדוגמה, כרבע מהבקשות שנבדקו לקבלת אשרת ב/1 נענו בחיוב יותר מחצי שנה לאחר שהוגשו. אשר לבקשות שחל עיכוב גרידא בטיפולה של הרשות בהן, העיכוב גרם לפגיעה בזכויות המבקשים, ואף לפגיעה בזכות היסוד לחיי משפחה.

ליקוי
5. טיפולה של רשות האוכלוסין בכ-70% מהבקשות שטופלו לפי נוהל ״הטיפול בהענקת מעמד לבני זוג של אזרחים ותושבי קבע ישראלים שאינם נשואים כולל בני זוג מאותו מין״ בשנים שנבדקו נפסק עוד לפני ששקלה מתן מעמד של קבע לבן הזוג הזר. הנתונים הממוחשבים של הרשות אינם מאפשרים כאמור לדעת מדוע הופסק הטיפול בשיעור כה גדול של בקשות. האם משום שבן הזוג הזר ויתר על בקשתו לקבל מעמד קבע, האם טיפול הרשות מונע או מעכב בדרך כלשהי את הענקת המעמד, ושמא נתוני הרשות שגויים מן היסוד.

מעקב- רשות האוכלוסין
מצב (סטאטוס):  א – תוקן

2-5. 	האחוז הגבוה של בקשות שלא נענו לקבלת אזרחות ולקבלת תושבות קבע, עליו הצביע מבקר המדינה בדוח, נובע מתיקי בקשות שלא נסגרו במערכת הממוחשבת, למרות סיום ההליך וקבלת המעמד המבוקש. מכאן, שבפועל, אחוז הבקשות שלא הסתיימו בפרק הזמן שנקבע בנהלים נמוך בהרבה מהמצוין בדוח.  בשנת 2015 החלו לשכות הרשות לבצע הליך של טיוב הנתונים, אשר במסגרתו בודקות הלשכות את כלל התיקים שהטיפול בהם היה אמור להסתיים על פי המועדים שנקבעו בנהלים, באם היו תקלות בטיפול אשר עיכבו את סיום התהליך. במקביל מבצעות הלשכות סגירה טכנית של תיקי הבקשות בהם הסתיים הטיפול. הליך זה הסתיים לאחרונה, כך שבסיס הנתונים הינו מהימן יותר ומשקף את מצב הטיפול בבקשה בפועל. 

6. ביולי 2015 העלה אגף מרשם ומעמד לפני מנכ״ל הרשות קשיים בנוגע לקבלת החלטות לגבי בקשות לאיחוד משפחות: זמינות נמוכה של יועצים משפטיים ללשכות; היעדר המיומנויות הנדרשות בתחום זה, לרבות בביצוע ראיונות - בקרב חלק מהעובדים; מחסור בהנחיות ברורות לגבי הפרטים שיש לציין בסיכומי הבקשות. נמצא כי במועד סיום הביקורת, כשנה לאחר שהעלה האגף לפני מנכ״ל הרשות את הקשיים האמורים, הנהלת הרשות עדיין לא נתנה לאגף מענה תכליתי בנושא. על הנהלת רשות האוכלוסין לגבש בדחיפות תכנית פעולה לטיפול בשיהוי בבקשות לאיחוד משפחות של ישראלים עם בני זוגם תושבי אזור יהודה ושומרון, וכן עליה לפעול בהקדם האפשרי ליישומה של תכנית זו.

מעקב- רשות האוכלוסין
מצב (סטאטוס):  א-תוקן

6. 	הרשות ביצעה במהלך שנת 2018 הכשרות מקצועיות מרובות לכלל עובדי האשרות בלשכות, בין היתר, בנושאי תישאול, סוגיות מול בתי הדין לעררים ועוד. קורסים נוספים בנושאים הקשורים לעניין בדיקת כנות הקשר ומרכז החיים צפויים להתקיים גם בשנת 2019. קורסים אלה משפרים את מיומנות העובדים בביצוע ראיונות במסגרת תיקי הבקשות. בנוסף, בלשכת מזרח ירושלים נבנה כפיילוט, כלי, אשר באמצעותו ניתן לבדוק מרכז חיים באופן ממוחשב, ומטרתו לתת מענה טוב יותר, גם לעובדים שאינם מיומנים. כלי זה יורחב גם ללשכות אחרות. כמו כן, פותח ממשק מיחשובי מול המוסד לביטוח לאומי, בו מתקבל מידע משלים, אשר מסייע לעובדים לקבל החלטות במסגרת בדיקת הבקשות.
[bookmark: bookmark569]
ליקוי
7. רשות האוכלוסין לא ריכזה את המידע בנוגע למסמכים הנדרשים מבני הזוג במסגרת ההליך המדורג שאין דרך להנפיקם. הרשות אף לא הביאה לידיעת הלשכות את דבר קיומם של אישורים חלופיים. בהיעדר מידע מרוכז ונגיש ללשכות, עלול להיפגע השירות שהן מעניקות למבקשים והדבר עלול לגרום לעיכוב הטיפול בבקשתם.

[bookmark: bookmark570]ליקוי
8. כ-40% מהלשכות של רשות האוכלוסין לא פעלו כנדרש בכל הנוגע לדרישת מסמכים מישראלים המבקשים להעניק מעמד אזרחי לבני זוגם. נמצא כי אף שהנהלים עודכנו באוקטובר 2014, חמש מהלשכות שנבדקו (תל אביב, רמלה, אילת, כפר סבא ורחובות) אינן משתמשות ברשימות המצורפות לנהלים אלא ברשימות פנימיות. כמה מהלשכות נהגו לבקש ממבקשי המעמד להמציא מסמכים שאינם נדרשים על פי נוהלי רשות האוכלוסין. הליקויים האמורים בהליכי הטיפול הכבידו על המבקשים, גרמו לכך שהם זומנו לפגישות נוספות ללא צורך, האריכו את התהליך ופגעו ביעילותו. על מינהל האוכלוסין לרכז מידע בדבר המסמכים הנדרשים מבני הזוג במסגרת ההליך המדורג, שאין דרך להנפיקם וכן בדבר האישורים החלופים הקבילים ביחס לכל מדינה ולהנגיש את המידע הזה ללשכות השירות ולציבור. נוסף על כך, על לשכות האוכלוסין לפעול בהתאם לנוהל הטיפול במתן מעמד לבן זוג זר הנשוי לאזרח ישראלי ולהפיץ בקרב מגישי הבקשות את רשימות המסמכים המלאות הנדרשות מהם על פי נוהלי הרשות.

[bookmark: bookmark571]מעקב- רשות האוכלוסין
מצב (סטאטוס):  ב-בתהליך תיקון

7-8. 	האגף למרשם ומעמד ברשות ביצע עבודה מקיפה עם האגף הקונסולרי במשרד החוץ, למיפוי כלל מדינות העולם ולריכוז רשימת המסמכים והאישורים הקיימים בכל מדינה. בעקבות עבודה זו, הוכן ספר מדינות, אשר צפוי להיות מותקן במחשבי הרשות במהלך שנת 2019. 

ליקוי
9. הנחיות של הרשות משנת 2015 בנוגע לטיפול בהליך מדורג בבקשות להקניית מעמד אזרחי של בני זוג של ישראלים שהם זרים מאריתריאה או סודן שרבים מהם, עונים להגדרת ״מסתננים״ , לא עודכנו בנוהלי הרשות ולא פורסמו לציבור. הרשות אף לא עדכנה את בית הדין לעררים בדבר אותן הנחיות, אף שהדבר נדרש לו לשם הכרעה בעתירה שהגישו ישראלית ובן זוגה שלא הצליח להשיג מסמכים ממדינת מוצאו - סודן. על רשות האוכלוסין לפרסם בהקדם וללא דיחוי את הכללים הנוגעים ל״מסתננים״, דהיינו זרים שנכנסו לישראל דרך הגבול עם מצרים שלא כחוק ונתפסו, המגישים בקשה במסגרת ההליך המדורג כנדרש.

מעקב- רשות האוכלוסין
מצב (סטאטוס):  א - תוקן

[bookmark: bookmark572]9. 	כלל הטיפול בבקשות המוגשות ע"י בני זוג של ישראלים יוצאי סודן או אריתריאה ומבקשי מקלט ממדינות נוספות הוסדר בעדכון נוהל "הטיפול במתן מעמד לבן זוג זר הנשוי לאזרח ישראלי", אשר פורסם בחודש פברואר 2018.

ליקוי
10. העומס בלשכת מזרח ירושלים גרם לשיהוי בטיפול בבקשות של ישראלים תושבי מזרח העיר להקניית מעמד אזרחי לבני זוגם, ובכך פגע במבקשים ובבני זוגם. יותר משליש מבני הזוג של ישראלים שהגישו בקשות כאמור בשנת 2013 קיבלו היתרים ראשונים של מינהלת תיאום וקישור (להלן - מת״ק) רק שנתיים או יותר לאחר שהוגשה הבקשה. כמו כן, במאי 2016 עדיין לא התקבלו החלטות בעניינן של כ-40% ממאות הבקשות שהוגשו בשנת 2014 ללשכת מזרח ירושלים. לעתים בתי משפט אף חייבו את הרשות בהוצאות בשל כך. אף שמנכ״ל הרשות, היה ער כבר משנת 2013 לעיכובים בקבלת החלטות בלשכת מזרח ירושלים, הנהלת הרשות לא העמידה לרשות הלשכה כלים לקיצור משך הטיפול בבקשות. השיהוי הניכר בטיפול בבקשות האלה עלול לפגוע בזכויות היסוד של בני הזוג לחיי משפחה.

מעקב- רשות האוכלוסין
מצב (סטאטוס):  א-תוקן

10. 	נושא העיכובים בטיפול בבקשות בלשכת מזרח ירושלים נידון גם  בבג"צ 2792/17.   בשל מחסור בכוח אדם מקצועי מיומן והתמקדות בפרויקט הביומטרי מאז תחילתו בשנת 2013 נוצרו פיגורים מצטברים בבדיקת תיק הבקשות בלשכת מזרח ירושלים. הרשות שכרה שירותי חברת ייעוץ ארגוני, אשר בחנה את תהליכי העבודה בלשכת מזרח ירושלים ובכלל זאת גם את עומס העבודה המוטל על הלשכה, אל מול תקני כוח האדם הקיימים. בעקבות עבודה זו, גובשה תכנית פעולה לרבות לוחות זמנים ויעדים  לצמצום הפיגורים במתן מענה לפונים תוך עדכון תהליכי העבודה ומתן דגשים לטפול בבקשות התאזרחות במזרח ירושלים .  בשלב הראשון הוקצו 4 עובדים לטיפול בבקשות, אשר החלו עבודתם  בחודש נובמבר 2017. בנוסף,  גויסו והוכשרו במהלך 2018  5 עובדים נוספים,  דוברי ערבית להשלמת המהלך. כתוצאה מהגדלת כוח האדם כאמור, נבנתה תוכנית פיילוט לבדיקת הבקשות להתאזרחות, כאשר הצפי הוא שעד תום שנת 2018, תסתיים בדיקת  כלל הבקשות שהוגשו עד שנת 2015. על מנת לטפל בטווח הזמן המידי בעומס הקיים בלשכה, נפתחה לשכת משנה באזור מעבר קלנדיה, שבה פועלות שמונה עמדות קבלת קהל למתן שירותי מרשם; בתוך כשנה עתידה להיפתח לשכת משנה נוספת באזור מזרח ירושלים, שבה יותקנו  עשר עד חמש עשרה עמדות קבלת קהל; וכן נערכים שיפוצים בלשכה הקיימת להרחבת אולם קבלת הקהל. כלל הפעולות כאמור אמורות לצמצם את משכי הזמן לטיפול בבקשות לאיחוד משפחות.

ליקוי
11. לשכת הקשר ״נתיב״ עוסקת בנושא כנות הקשר בין בני הזוג ובדיקות בדיעבד בדבר מעמדו של בן הזוג הישראלי שהגיש את הבקשה, בלא שהוסדרה סמכותה לעשות כן. על היועץ המשפטי לממשלה לחוות דעתו בסוגיה האם הבירור הנוסף בדבר מעמדו בארץ של בן הזוג הישראלי במסגרת בקשתו להעניק מעמד לבן זוגו, בירור המתבצע רק בעניינו של מי שעלה ממדינות חבר העמים או מזרח אירופה, עלול להיות בגדר אפליה פסולה. אם ״נתיב״ תמשיך לעסוק בנושא כנות הקשר והמידע הרגיש על הקשר הזוגי, אם לצורך בדיקה או לצורך גיבוש התרשמות כללית כאמור, על רשות האוכלוסין ומשרד ראש הממשלה, בהתייעצות עם לשכת היועץ המשפטי לממשלה, לבחון אם יש צורך בכך בעניינם של יוצאי חבר העמים, נוסף על בדיקתה של רשות האוכלוסין. אם נמצא שיש צורך בפעולותיה הנוספות של ״נתיב״, יש להבהיר את היקף סמכותה בכתב, כנדרש, ולפרסמה לציבור. אם ״נתיב״ לא תוסמך לפעול כך, יש להפסיק לאלתר את מעורבותה בנושא.


מעקב- רשות האוכלוסין
מצב (סטאטוס):  א-תוקן

[bookmark: bookmark573]11. 	בהתאם לישיבה שהתקיימה ביום 17/12/2017 אצל המשנה ליועמ"ש לממשלה, נקבע כי לשכת הקשר מוסמכת לבצע בדיקת זכאות לבקשת רשות האוכלוסין. עוד סוכם כי הרשות תתקן את הנוהל, כך שתצומצם אוכלוסיית הנבדקים במסגרת הבקשה להסדרת מעמד עבור בן זוג זר. לעניין הטענה לאפליית יוצאי חב"מ, יובהר בנוהל כי בדיקת הזכאות נערכת לעולים מכלל המדינות, ללא קשר למדינות המוצא, כך שתערך בדיקה שבשגרה לגבי בסיס הזכאות של הישראלי מול הגורם הממליץ הרלוונטי לכל מדינה. בנוסף, הבהיר מנכ"ל הרשות לראש לשכת הקשר נתיב במכתבו מיום 15/11/2017  כי לשכת הקשר אינה מתבקשת לערוך בדיקת כנות קשר בין הישראלי לבין הזר המבקש לקבל מעמד. הנוהל תוקן.
ליקוי
12. נמצא כי יש פער בין הוראות נוהל הרשות, בנושא הטיפול במתן מעמד לבן זוג זר הנשוי לאזרח ישראלי, המוצגות לציבור, לבין ההנחיות ששלח משרד החוץ לקונסוליות בכל הנוגע לזרים אשר מרכז חייו של בן זוגם הישראלי הוא בישראל. במקרים כאלה, הקונסוליות לא בודקות בקשות, לא מקבלות מסמכים ולא עורכות ריאיון. על רשות האוכלוסין ומשרד החוץ להפיץ בהקדם את הכללים המעודכנים בדבר הליך הגשת הבקשות ובחינתן. ראוי שההליך יהיה כרוך בטרחה המועטה ככל האפשר לבני הזוג בנסיבות העניין, ושהוא לא יקשה על רשות האוכלוסין לבדוק כדבעי את הבקשות כדי לגבש החלטה מיטבית בעניינו של כל מקרה.

מעקב- רשות האוכלוסין
מצב (סטאטוס):  א-תוקן

12. 	נערכה עבודת מטה מקיפה בין האגף הקונסולרי במשרד החוץ ובין אגף מרשם ומעמד ברשות, בנושא התאמת ההנחיות הנשלחות לקונסוליות לנהלי הרשות. בסוף חודש פברואר 2018 פורסם עדכון נוהל "הטיפול במתן מעמד לבן זוג זר הנשוי לאזרח ישראלי" בו, הוסדר נושא הטיפול בקונסוליות בבקשות, וממשקי העבודה בין הקונסוליות למטה הרשות.





מעקב- משרד החוץ
מצב (סטאטוס):  א-תוקן

[bookmark: bookmark575]12.	משרד החוץ באמצעות האגף הקונסולרי והקונסולים בחו"ל פועל בהתאם לחוק ולנהלים הרלוונטיים בכל הקשור לענייני מרשם ומעמד, חוק מרשם אוכלוסין, חוק האזרחות ועוד. לנוכח ליקויי הדו"ח ופערים שהועלו בעבר מהנציגויות בחו"ל ומהאגף הקונסולרי, עדכנה רשות האוכלוסין וההגירה יחד עם האגף הקונסולרי במשרד החוץ שני נהלים מרכזיים לפיהם פועל הקונסול בחו"ל, בכל הקשור לרישום ומתן מעמד לבן זוג זר הנשוי לאזרח ישראלי. הנהלים החדשים עובדו והנושאים המתייחסים לסמכויות ופעילות הקונסול בחו"ל  הוכנסו לתקנון הקונסולרי המצוי ברשות הקונסולים באפריל 2018. להלן הנהלים המעודכנים:		
טיפול במתן מעמד לבן זוג זר הנשוי לאזרח ישראלי" נוהל מס' 5.2.0008 עודכן והופץ ברשות האוכלוסין ב 8 לאפריל 2018.
הטיפול במתן מעמד לבני זוג של ישראלים, לרבות מאותו מין, נוהל מס' 5.2.0009, עודכן והופץ ב 9 לאפריל  2018.
נהלים אלו מפרטים את הסמכויות ופעילות הקונסול בחלק מהתהליך הכולל. הנוהל החדש שיפר וקיצר משמעותית את הליך מתן מעמד לבן זוג זר. מאפשר להתחיל את התהליך בנציגות בחו"ל. יש לציין כי הנוהל אינו מעניק לקונסול סמכות אוטומטית להעניק אשרת כניסה לישראל לבן הזוג. הקונסול מקיים כאמור בדיקה ראשונית לבין הזוג השוהה בחו"ל, בוחן את המסמכים הרלוונטיים, עורך ראיון לבין הזוג הזר ומעביר את התרשמותו לרשות האוכלוסין וההגירה. על בסיס חוו"ד הקונסול והמסמכים הרלוונטיים מאשרת רשות האוכלוסין להנפיק אשרת כניסה/אישור הגעה לישראל לצורך המשך ההליך בישראל שבני הזוג יחד. האשרה מונפקת בפועל ע"י הקונסול בנציגות ישראל בחו"ל. הפרקים הרלוונטיים לסמכויות וטיפול הקונסול בחו"ל, הוכנסו כאמור לתקנון הקונסולרי על בסיסו פועל הקונסול בחו"ל.   

ליקוי

13. הוועדה ההומניטרית דנה בין השאר בבקשות לאיחוד משפחות בהליך המדורג. לדוגמה, אם פסק מלהתקיים הקשר הזוגי בין בן זוג זר לבין אזרח ישראלי, אם בשל רצון בני הזוג לסיים את הקשר ואם בשל פטירת בן הזוג הישראלי. רשות האוכלוסין לא קבעה את משכם המרבי של שניים משבעת שלבי הליך הטיפול בבקשות, אף שכבר בשנת 2013 הייתה ערה לצורך לקבוע זאת.


ליקוי

14. נמצא כי הוועדה ההומניטרית דנה בבקשות המוגשות לה יותר משנה לאחר שהוגשו הבקשות, והדבר גורם לשיהוי ניכר בטיפול בהן. האופן שבו מרכזת רשות האוכלוסין את המידע בדבר הבקשות שמוגשות לוועדה ההומניטרית אינו מאפשר בחינה שיטתית של התהליך ואף אינו מאפשר התמודדות עם טענות ולפיהן הטיפול ממושך באופן בלתי סביר. על מנכ״ל רשות האוכלוסין, בסיוע ראשי הגופים הממשלתיים שנציגיהם משתתפים בוועדה ההומניטרית , לבצע שינוי יסודי בסדרי עבודתה של הוועדה, באופן שהטיפול בבקשות המוגשות לה יתייעל ויתקצר, ומשכו יהיה סביר. עליו גם להכין לאלתר מאגר מידע מלא, עדכני ומהימן ובו מרוכז כל המידע הנדרש על בקשות שמוגשות לוועדה ההומניטרית. בהתבסס על המידע השמור בו תוכל הרשות לנקוט פעולות מידיות להפחתת העומס וכן לבצע בקרה על שלבי הליך הטיפול בבקשות.

[bookmark: bookmark576]ליקוי
15. יודגש כי אם מתעכב הטיפול בבקשות שתכליתן הקניית מעמד אזרחי לצורך הענקת זכויות סוציאליות נוספות, עלול לחול עיכוב במועד תחילת מימוש זכויותיו של הפונה. נוסף על כך עיכוב הטיפול בבקשות מאריך את שהייתם בארץ של זרים שאין הצדקה עניינית להתיר להם להישאר בה, אשר בעקבות החלטת מנכ״ל הרשות מתבקשים לעזוב אותה.

מעקב- רשות האוכלוסין 
מצב (סטאטוס):  ב-בתהליך תיקון

13-15. 	בשנת 2018 נערך מיפוי נרחב של כלל התיקים הממתינים להחלטת הוועדה ההומניטארית. העומס על הוועדה גדל בשל ריבוי הפניות המגיעות לוועדה בשנים האחרונות. עבודת המיפוי הביאה לגיבוש נהלים חדשים, אשר צפויים להתפרסם בחודשים הקרובים, על פיהם, בין היתר, תצומצם כמות התיקים אשר מחויבים להגיע לדיון בוועדה, וניתן לקבל בהם החלטה ע"י הגורמים המוסמכים ברשות. נהלים אלה יאפשרו דיון מהיר יותר בתיקים אשר מחויבים להגיע להכרעת הוועדה.
[bookmark: bookmark577]
ליקוי

16. על פי ממצאי הביקורת, במחצית העררים אשר בשנת 2015 ביקשה הרשות למוחקם ולהעבירם שוב לבדיקתה, היא מצאה שיש מקום שעובדיה יבצעו בדיקות נוספות כיוון שהחלטותיה לא היו מבוססות דיין . נתון זה מלמד על חולשה מקצועית וכשל של הרשות במקרים רבים לבסס כנדרש את החלטותיה על המידע הנאסף במהלך ההליך. לנוכח ממצא זה נדרשת בחינה יסודית של ההליך, בהתחשב בכך שמדובר בהליך ממושך וכן בהתחשב במידע הרב והרגיש שדורשת הרשות שיעמידו לרשותה לצורך קבלת ההחלטות. לנוכח הממצאים האמורים על שיעור העררים שביקשה הרשות למחוק, נדרשת בחינה יסודית של הליך הטיפול בבקשות לאיחוד משפחות במסגרת ההליך המדורג ועל רשות האוכלוסין לנקוט בדחיפות את הפעולות הדרושות לשיפור הליכי הבדיקה והבירור שהיא מבצעת בעניינן.

מעקב- רשות האוכלוסין
מצב (סטאטוס):  א-תוקן

16. 	ברשות קיים נוהל מפורט שגובש יחד עם הלשכה המשפטית לגבי הליך הגשת עררים, הן לדרגים המקצועיים והן לערכאות המשפטיות  השונות. הנוהל עודכן מספר פעמים, כשהאחרונה שבהן לפני מספר חודשים, בעקבות העברת סמכויות בין הערכאות המשפטיות השונות.  בשנת 2018 בוצעו ימי עיון מקיפים בשיתוף בתי הדין לעררים, שמטרתם ביסוס והעלאת איכות קבלת ההחלטות המתקבלות בתיקים.

ליקוי

17. למטה רשות האוכלוסין ולמנהלי הלשכות אין כלי ניהולי בסיסי - מסד נתונים מלא ומהימן המאפשר בקרה על עבודת הלשכות כדי לוודא שהטיפול בבקשות יעיל ומתבצע כנדרש. עקב כך אי אפשר לדעת באיזו מידה כיבדה הרשות את זכויותיהם של המבקשים, ואם הייתה פגיעה בזכות כלשהי אי אפשר לברר אם היא מוצדקת ומחויבת המציאות. משמע גם שהטיפול במגישי בקשות במסגרת ההליך המדורג אינו שקוף. הדבר משקף כשל ניהולי יסודי. על הרשות לוודא שמסד הנתונים יהיה מלא ומהימן, שהוא יאפשר ניתוח של הנתונים ושימוש בהם לצורכי פיקוח ובקרה, ושיהיה ניתן להנגיש את המידע לציבור המבקשים באופן שקוף.

מעקב- רשות האוכלוסין
מצב (סטאטוס):  א- תוקן

17. 	ראה מעקב לליקוי 2.

ליקוי
1.	אי-יישום החלטת ממשלה משנת 2012 הותירה חסמים רגולטוריים רבים בעינם ; בשנת 2011 מינה שר התיירות דאז, סטס מיסז׳ניקוב, ועדה להוזלת מחירי הנופש בישראל. הוועדה הוקמה ״מתוך הצורך בבחינה מחודשת של כלל ענפי התיירות, על מרכיביהם, ומתן המלצות להוזלת חבילת התיירות כך שתהיה אטרקטיבית יותר מבלי לפגוע באיכותה, הן לצרכן הישראלי והן לתייר״. הוועדה המליצה, בין היתר, להגדיל את ההיצע המלונאי בטווח הארוך, לסייע ליזמים בהשגת מימון בנקאי ולהפחית את הרגולציה בענף המלונאות. הממשלה החליטה בנובמבר 2012 לאמץ את המלצות הוועדה. החלטת הממשלה קבעה, בין היתר, שיש להסיר חסמים להקמתם של בתי מלון חדשים ולנקוט פעולות להגדלת הכדאיות הכלכלית להקמתם. החלטת הממשלה לא יושמה. בעקבות כך נותרו בעינם שורה של חסמים רגולטוריים: טרם נקבע צוות שיבחן את עלויות הארנונה למלונות בהשוואה לנהוג במדינות ה- OECD. מנכ״ל משרד הבריאות קיים דיון עם גורמים מקצועיים במשרדו, אשר הציעו תנאים לפטור מחובת נוכחות מפעיל בריכה, אולם משרד הבריאות לא הגיע להסכמות בנושא עם משרד התיירות; טרם הוגשו המלצות משרד ראש הממשלה, המשרד לשירותי דת, הרבנות הראשית ומשרד התיירות בעניין הדרכים להפחתת עלויות הכשרות בבתי מלון ; עובדי משרד התיירות לא הוסמכו לחקור על פי חוק התכנון והבניה, התשכ״ה-1965 (להלן - חוק התכנון והבנייה) נושאים של אכיפת שימושים מלונאיים בקרקעות שייעודן תיירות.
[bookmark: bookmark581]
מעקב- משרד התיירות 
מצב (סטאטוס):  ב-בתהליך תיקון

[bookmark: bookmark582]1.	החלטת ממשלה רגו/6 מיום 5.12.2016 נועדה לטפל בהורדת  נטל הרגולציה העודפת המוטלת על ענף המלונאות, בהגברת כושר התחרותיות בענף, עידוד הקמת בתי מלון חדשים,  הוזלת מחירי הנופש בישראל. משרד התיירות נמצא בעיצומו של הליך רה-ארגון, כאשר בבסיסו המשרד נמצא בעודפי תקנים, ועל כן עליו לבטל תקנים. על פי מיפוי כח  האדם בהליך זה, לא נמצא צורך בהוספת המשרות האמורות ולהסמכת עובדים נוספים בתחום האכיפה. יחד עם זאת הנושא עדיין נבחן. בין היתר נקבע , להנחות את שר הבריאות לבצע תיקונים בתקנות רישוי עסקים כך שמפעיל בריכה יצטרך להיות בזמינות של טווח זמן של עד 15 דקות מקריאה. ובכך יכול וייחסך תקן נוסף למלון (סעיף 3 להחלטה). בהקשר זה יש לציין כי טיוטת תקנות  מפעיל בריכה נמצאת כרגע  בשלב חתימת השר, עם חתימתו ייושם הלכה למעשה סעיף 3  בהחלטה. לעניין הדרכים להפחתת עלויות הכשרות בבתי מלון,  התקיימו מספר פגישות בין מנכ"ל משרד התיירות  לבין נציגי  הרבנות הראשית אך  טרם  התגבשו הסכמות.

ליקוי
2.	חסמים בקבלת אשראי למימון הקמת בתי מלון; אחד החסמים הבולטים העומדים בפני הקמת בתי מלון הוא בעיית האשראי ליזמים הרוצים לפעול בענף זה. עד אוקטובר 2016 לא יושמו כלים להתמודדות עם החסמים בתחום האשראי כנדרש בהחלטת הממשלה מנובמבר 2012. בתחילת שנת 2010 התקשר משרד התיירות עם חברה אסטרטגית חיצונית לשם גיבוש המלצות בעניין מדיניות המשרד לעידוד הקמה של מתקני אכסון תיירותי, כמענה לגידול הצפוי בשנים הבאות בתיירות הנכנסת. החברה התבקשה לסכם בדוח את הנושאים האלה: ניתוח הצרכים בתחום האכסון התיירותי הנדרשים להשגת יעדי המשרד בתיירות נכנסת לשנת 2015; זיהוי הפערים הקיימים בתחום זה; בניית תמהיל מתאים של אמצעי עידוד להקמת מתקני אכסון לתיירים. החברה הגישה למשרד התיירות את הדוח בנושאים האמורים באוגוסט 2010. משרד התיירות היה מודע מאז דוח החברה האסטרטגית, לבעיית קבלת האשראי להשקעות בתחום המלונאות המקשה להקים בתי מלון, אולם הוא לא יישם את כל הפעולות כדי להביא לפתרונה.
[bookmark: bookmark584]
מעקב- משרד התיירות 
מצב (סטאטוס):  א- תוקן

2.	על מנת לשפר את מתן האשראי למלונאות מהגופים הפיננסים ולשפר את הכדאיות הכלכלית בבניית בתי מלון המשרד הוביל מספר צעדים:
המשרד קידם מתן מענקים בגובה של עד 10% להסבות מבנים למלונאות בתל אביב. בנוסף, בחודש נובמבר 2018 קיים המשרד, בפעם הראשונה, כנס משקיעים בינ"ל שבמסגרתו הגיעו חברות הניהול והמלונאות הגדולות בעולם לישראל על-מנת לבחון כניסה לשוק הישראלי. 
בנוסף לכך, נעשתה עבודה כלכלית מקיפה לעניין בדיקת גובה המענק הדרוש להקמת בתי מלון; המשרד קידם החלטת ממשלה מס' 1556 מיום 19.6.2016 בה אושרה תוספת מענק מינהלי בגובה של 13% להקמת/הרחבת/הסבת בתי מלון ברמה עממית ; המשרד פעל לעדכון מפת אזורי עדיפות לאומית לתיירות שנחתמה על ידי שרי האוצר והתיירות. המפה הרחיבה את הזכות למענקים לכל הארץ למעט תל אביב והרצליה. משמעות המפה המתוקנת היא שכל האזורים בארץ, למעט תל אביב והרצליה, יהיו זכאים לקבל מענקים לפי חוק לעידוד השקעות הון ובנוסף יינתן מענק מינהלי למלונות עממים (בשיעור 13%) בכפוף לעמידה בתנאים  ובכפוף לקיום תקציב מתאים; המשרד ערך מספר פגישות עם נותני האשראי בבנקים הגדולים  על-מנת לשפר את הכדאיות של הענקת אשראי למלונאות . במסגרת זו, המשרד  פועל לחשיפת החלטות הממשלה האחרונות ותיקון 107 לחוק בפני נותני האשראי במשק וזאת על מנת להכניס גופים נוספים למעגל נותני האשראי ; המשרד יזם את תיקון 107 לחוק התכנון והבנייה המאפשר תוספת של 20% בניה למגורים בתב"עות מלונאיות. תוספת זו משפרת באופן משמעותי את הכדאיות של הקמת מלון, מקטינה משמעותית את גובה ההלוואה, וההשקעה תהיה נתונה פחות להשפעות גאופוליטיות  ותביא לצמצום  זמני החזר ההשקעה, ותיתן תמריץ לבנקים לתת למלונות אלו ליווי פיננסי להקמתם; בחודש ספטמבר 2016 נערך על ידי המשרד כנס הסברה תיקון 107 לחוק התכנון והבנייה. בכנס השתתפו יזמים, אנשים ממגזר הבנקאות והפיננסים ומשרדי עו"ד מובילים.  מטרת הכנס הייתה לחשוף אותם לשינויים החדשים בענף ולאפשרויות שנוצרו מתיקון 107. המשרד קיבל תגובות חיוביות לכנס; המשרד הציג בפני הגורמים המקצועיים באוצר, אשר שותפים וחברים גם במנהלת השקעות בתיירות (על פי החוק לעידוד השקעות הון), את בעיות המימון של היזמים. המשרד ימשיך וייפגש עם גורמי מימון פיננסים על מנת לעורר את אמונם בתחום התיירות, דבר שיאפשר מתן הלוואות ליזמים להקמת בתי מלון.

ליקוי 
[bookmark: bookmark586]3.	על משרד התיירות ועל משרד האוצר לבחון בהקדם וביסודיות את נושא מתן ערבויות מדינה לקבלת אשראי כדי לעזור ליזמים המעוניינים בהקמת בתי מלון ולתמרץ אותם. כבר בשנת 2015 המשרד גיבש נוהל שמטרתו לייצר רשת ביטחון לאשראי להקמת מלונות חדשים באופן בו יינתן שיפוי לבנקים בגין אי תשלום קרן וריבית על ידי המלונות בעקבות ירידה דרסטית בתפוסת המלון הקשורה ישירות לאירוע  ביטחוני בישראל, לתקופות המשבר. ההיקף התקציב  שהוקצה לנוהל זה עמד על 50 מלש"ח.  לאור מורכבות הנושא  הביטוחי שבהסדר למתן  אשראי בנקאי התעכב אישור הנוהל ובעקבות כך הוצע מודל חלופי  שטרם אושר במשרד האוצר. המשרד בוחן באמצעים שונים סיוע בתקופות משבר לתעשיית המלונאות ובכלל זה פעילות מול גופי הביטוח, קרן לקבלת אשראי וכדומה.




מעקב- משרד התיירות 
מצב (סטאטוס):  ב-בתהליך תיקון

3.	המשרד גיבש נוהל שמטרתו לייצר רשת ביטחון לאשראי להקמת מלונות חדשים באופן בו יינתן שיפוי לבנקים בגין אי תשלום קרן וריבית על ידי המלונות בעקבות ירידה דרסטית בתפוסת המלון הקשורה ישירות לאירוע ביטחוני בישראל, לתקופות המשבר. ההיקף התקציב  שהוקצה לנוהל זה עמד על 50 מלש"ח. לאור מורכבות הנושא  הבטוחי שבהסדר למתן  אשראי בנקאי התעכב אישור הנוהל ובעקבות כך הוצע מודל חלופי  שטרם אושר במשרד האוצר. המשרד בוחן באמצעים שונים סיוע בתקופות משבר  לתעשיית המלונאות ובכלל זה פעילות מול גופי הביטוח, קרן לקבלת אשראי וכיו"ב.
 
ליקוי	
4.	כישלון שיווקן של קרקעות להקמת בתי מלון ; בשנים 2015-2011 פרסמה רמ״י 14 מכרזים לשיווק 17 מגרשים שייעודם בניית בתי מלון; מתוכם נקבעו זוכים במכרז רק לחמישה מגרשים (29.4%). במרבית המכרזים לא הוגשו כלל הצעות. מהנתונים האמורים עולה כי בממוצע ניסתה רמ״י לשווק 3.4 מגרשים לשנה, ובפועל שיווקה מגרש אחד בלבד בממוצע לשנה. שיתוף הפעולה בין רמ״י למשרד התיירות בנוגע לשיווק מגרשים להקמת בתי מלון לוקה בחסר. על רמ״י ועל משרד התיירות לפעול ללא דיחוי בשיתוף פעולה כדי שישווקו קרקעות בכמות ובאזורים הדרושים להקמתם. על משרד התיירות מצדו לוודא ביצוע פעולות הקשורות ישירות בהקמת  בתי מלון חדשים.

מעקב- משרד התיירות 
מצב (סטאטוס):  ב-בתהליך תיקון

4.	המשרד נמצא בתהליך מיפוי קרקעות ששווקו במכרזים פומביים (שיצאו מטעם רמ"י בשיתוף משרד התיירות). כחלק מהתהליך ייבחן סטטוס הקרקעות ששווקו במכרז, בין אם הייתה זכייה ובין אם לא הוגשו הצעות לזכייה. משרד התיירות, בשיתוף ותיאום עם רמ"י, פועל להגברת החשיפה של מכרזי הקרקע באמצעי שיווק מגוונים ובכלל זה מודעות בעיתונים וחשיפה בדיגיטל. בנוסף, המשרדים פועלים לשיפור הכדאיות הכלכלית זאת על-ידי מענה להיטלי פיתוח ועלויות נוספות המועמסות על מכרזי הקרקע.

ליקוי
5. 	רמ״י לא הכינה עד אוקטובר 2016 תכניות עבודה שנתית ורב-שנתית בנושא שיווק קרקעות לבניית בתי מלון. על רמ״י, בשיתוף משרד התיירות, לגבש בהתחשב בכל המשתנים הרלוונטיים תכנית עבודה שנתית ורב-שנתית מסודרת לשיווק קרקעות המיועדות להקמת בתי מלון.



מעקב- משרד התיירות 
מצב (סטאטוס):  א' – תוקן 

5. 	המשרד פנה לרמ"י להכין תוכנית תיקי שיווק למתחמי תיירות במטרה לקדם הקמת מלונות חדשים. כמו כן, לאחרונה שונה נוהל הועדה המשותפת באופן שיוביל לייעול קידום תיקי הקצאות קרקע למלונאות. 
 על מנת לעמוד על מלאי התבעו"ת הקיימות כיום, יצא משרד התיירות למכרז בשנת 2016, במסגרתו נבחרה חברה שתמפה את כל הקרקעות המלונאיות הפנויות כיום, במטרה לעודד  ולקדם את שיווקן. החברה סיימה את עבודתה וכיום למשרד יש את המידע על כל מלאי התב"עות הקיימות.  בשנת 2018 פורסמו יותר מ-20 מכרזי קרקע למלונאות, בעוד שבשנת 2016  שווקו כ-6 מכרזים בלבד. כמו כן, המכרזים מפורסמים באופן אטרקטיבי וככל הניתן יש מענה גם בהיבט היטלי הפיתוח וכיו"ב. 

מעקב-  רשות מקרקעי ישראל 
מצב (סטאטוס):  א- תוקן

4-5. 	מתקיימים דיונים שוטפים עם משרד התיירות בין מנכ"לי המשרדים רמ"י ותיירות. רמ"י מקדמת את השיווקים בהתאם 	להנחיות משרד התיירות.
ליקוי
6.	רמ״י לא ניתחה את תוצאות כל המכרזים למטרת מלונאות שבוצעו בשנים 2015-2000 ונכשלו ולא שווקו בגינם מגרשים ולא עמדה על הסיבות לכך, אף שהדבר התבקש, בין היתר, כדי להפיק לקחים ולמנוע הישנות כישלונות אלה. על רמ״י להקפיד לנתח, לאחר כל מכרז שיווק קרקע למלונאות שנכשל את הסיבות לכישלונו, ולהפיק את הלקחים המתאימים לגבי פעולות שיווק עתידיות שתנקוט בתחום זה. על מועצת רמ״י לקיים דיון דחוף בנושא שיווק הקרקעות להקמת בתי מלון ולתת לו ביטוי מתאים בתכניות העבודה ובמכרזים שתפרסם בעתיד.

מעקב- משרד התיירות 
מצב (סטאטוס):  ב-בתהליך תיקון

6.	המשרד פועל מול רמ"י והשמאי הממשלתי על מנת ליצור תמחור הוגן לקרקעות מלונאיות לאחר הבנה כי שיטת השמאות הקיימת מתמחרת קרקעות במחירים גבוהים שאינם מסייעים לשיווק הקרקעות.

מעקב- רשות מקרקעי ישראל  
 מצב (סטאטוס):  ב-בתהליך תיקון
 
6.	כל המכרזים שנכשלו עברו לבדיקת חברת ייעוץ כלכלי בי די או שעובדת מטעם רמ"י. הדוחות הועברו בהתאמה למשרד התיירות על מנת ליישם את ההמלצות והשיווקים.

ליקוי
7.	רמ״י לא בחנה את האפשרות לבטל חוזים שחתמה עם זוכים במגרשים להקמת בתי מלון בשל אי-בניית המלונות, אף על פי שהיא רשאית לעשות כן על פי תנאי החוזים. במקרים שבהם יזמים מחזיקים בקרקעות בלי לבנות עליהן בתי מלון, על רמ״י לבחון את האפשרות לנקוט את האמצעים שברשותה כדי למנוע מקרים אלה.

מעקב- רשות מקרקעי ישראל  
מצב (סטאטוס): א' – תוקן 
 
7.  	רשות מקרקעי ישראל שינתה מדיניותה בכל הקשור לבטל או להאריך עסקאות בכלל, ובכלל זה בייעוד תיירות, באופן בו נקבעו כללים חדשים שיש בהם כדי להבטיח מימוש הבניה. 

ליקוי
8.	על משרד התיירות ועל משרד הפנים לסכם בהקדם את אופן  יישום  החלטת הממשלה בנושא הסמכת שני עובדי משרד התיירות לביצוע חקירות לפי חוק התכנון והבנייה, לעריכת סקר שימושים בקרקעות שייעודן מלונאות ולאכיפת שימושן אם קיימים מקרים הדורשים זאת.


מעקב- משרד התיירות 
מצב (סטאטוס):  ב' – בתהליך תיקון 

8.  	המשרד נמצא בעיצומו של הליך רה-ארגון, כאשר בבסיסו המשרד נמצא בעודפי תקנים. על פי מיפוי כח האדם בהליך זה, לא נמצא צורך בהוספת המשרות האמורות ולהסמכת עובדים נוספים בתחום זה. יחד עם זאת המשרד עדיין בוחן זאת.
ליקוי
9.	משרד מבקר המדינה מעיר למשטרת ישראל ולמשרד התיירות כי עליהם להשלים בהקדם האפשרי את הפעולות לבחינת נושא הקמת ״מתחמי מלונאות״ ולפעול ליישום המסקנות וההמלצות שיופקו.		
	
מעקב- משרד התיירות 
מצב (סטאטוס):  ב –  בתהליך תיקון 

9.	נערכו מספר פגישות ביניהם פגישה בין שר התיירות, ח"כ ד"ר עוזי לנדאו בין השר לביטחון פנים יצחק אהרונוביץ ופגישות נוספות עם ראש חטיבת אבטחה במשטרת ישראל, ראש מחלקת אבטחה וגופים ציבוריים, ראש מדור רישוי, ראש מדור הכשרות, פק"ד משטרת אילת, מנב"ט משרד התיירות, איגוד בתי מלון – יו"ר, סגן יו"ר, סמנכ"ל וקצין אבטחה רישוי עסקים. לאור הפגישות צומצמו מספר המאבטחים והותאמו התקנים לבתי המלון. בספטמבר 2014 במהלך הדיון אישר ראש חטיבת האבטחה הקלות לבתי המלון ונקבע מפתח שהועבר להתאחדות בתי המלון, הנחיות הביטחון יהיו בהתאם לתפוסה ולא בהתאם למספר החדרים - ההחלטה עדיין בתוקף.
מאז הדו"ח להוזלת הנופש בישראל צומצמו עלויות האבטחה לבתי מלון בעשרות אחוזים והיום הם מוערכות ב- 75 מלש"ח בלבד.
ב- 12.12.2016 – נערכה ישיבה בין מנב"ט משרד התיירות למנכ"ל התאחדות בתי המלון ומנכ"ל התאחדות בתי המלון בתל אביב במהלכה ביקשו לבחון שוב את נושא ההקלות לבתי מלון ובסיכומה נקבע כי יזומן דיון נוסף עם משטרת ישראל וראש החטיבה הנכנסת על מנת לדון בנושא.
לאור הפחתת העלויות של אבטחת בתי המלון הכדאיות הכלכלית של נושא הקמת מתחמי מלונאות  קטנה משמעותית, משרד התיירות, משטרת ישראל והתאחדות בתי המלון בודקים את נושא זה אחת לתקופה לבחינת הכדאיות הכלכלית של הנושא. בנוסף, ובהמשך לתהליכי הפחתת הרגולציה הוסרה החובה של הצבת מאבטח במלונות עם פחות מ-100 חדרים, החלטה שהביאה לצמצום משמעותי בבירוקרטיה ובעלויות הכרוכות בכך. 
מעקב-  משטרת ישראל 
מצב (סטאטוס):  ב –  בתהליך תיקון 

9.	אגף השיטור (באמצעות חטיבת האבטחה והרישוי) פועל לקידום עבודת מטה הקשורה למתחמי מלונאות, אך יש צורך במתן פתרונות משפטיים הקשורים בסמכויות המאבטחים שאינם לפתחו. בעניין המשפטי לא הושגה כל התקדמות והמצב נותר בעינו. לדעת משטרת ישראל הנושא נמצא בפתחו 	של יועמ"ש משרד התיירות.

ליקוי
10.	משרד מבקר המדינה מעיר למשרד לשירותי דת, לרבנות הראשית ולמשרד התיירות כי עליהם לפעול ללא דיחוי למציאת פתרון ליישום החלטת הממשלה מנובמבר 2012 בעניין הפחתת עלויות הכשרות ולהשלמת הבחינה בנושא זה, שיש לו היבטים כספיים ניכרים ולהגשת המלצותיהם.		

מעקב- משרד התיירות 
מצב (סטאטוס):  ב- בתהליך תיקון 

10. 	בנושא זה התקיימו מספר  פגישות בין מנכ"ל משרד התיירות  לבין נציגי  הרבנות הראשית אך לא התגבשו הסכמות. בימים אלה מקודם חוק בנושא, משרד התיירות מקדם בהתאם להחלטות הוועדה את הסעיפים הקשורים להפחתת עלויות הכשרות בבתי מלון.

ליקוי
11.		משרד מבקר המדינה מעיר למשרד הפנים, למשרד התיירות, למשרד האוצר 	ולמרכז לשלטון מקומי כי עליהם לפעול ללא דיחוי נוסף ליישומה בהקדם 	של החלטת הממשלה מנובמבר 2012 בנושא עלויות הארנונה בבתי המלון, 	להקים את הצוות ללא דיחוי ולהגיש לממשלה את מסקנותיו והמלצותיו.


מעקב- משרד התיירות 
מצב (סטאטוס): ב' – תהליך תיקון 
 
11.	לאחר ששר התיירות הגיע להבנות עם שר הפנים לבחון את הנושא, נקבע בהחלטה רגו/6 כי שר הפנים ושר התיירות יחד עם רשות מקומית שתבחר יבחנו היתכנות ביצוע תוכנית ניסיונית (פיילוט) לגביית ארנונה בהתחשב בתפוסת חדרי מלון. 

מעקב- משרד הפנים 
מצב (סטאטוס): ב' – תהליך תיקון 

11. 	בסופו של יום עיריית חיפה לא הייתה מוכנה לבצע פיילוט זה בשל הפסדים עתידים מהכנסות ארנונה.
משרד הפנים מדגיש, כי הוא ישתף פעולה עם כל וועדה שיקים משרד התיירות, לבחינה נוספת של הנושא, כולל עריכת פיילוט שעיקרו הנחה בארנונה לבתי מלון חדשים. 

ליקוי
12.	מוצע כי משרד התיירות יעקוב באופן שוטף אחר אופן יישום התיקון לחוק בתכנון והבנייה שכולל הטבות משמעותיות ליזמים, ויוודא כי הם אכן משיגים את ייעודם - גידול בהתחלות הבנייה של מלונות, הורדת מחירים והגדלת מספר התיירים המגיעים לארץ.


מעקב- משרד התיירות 
מצב (סטאטוס): ב' – תהליך תיקון 

12.	משרד התיירות מקיים פגישות שוטפות בנושא יישום התיקון לחוק התכנון והבנייה ופועל מול הועדות המדוברות והיזמים למימוש החוק.  המשרד העביר תיקונים נוספים שמטרתם לשפר את הכדאיות הכלכלית בהקמה של בתי מלון ובכלל זה תיקון מס' 107 לחוק התכנון והבניה; מענקים להסבות מבנים למלונאות בתל-אביב; הארכת תוקף הוראת השעה בדבר הוספת זכויות בנייה למגורים בשטחי מלונאות; האצלת סמכויות לוועדה מקומית עצמאית לאישור תוספת של 20% למלונאות ו20% נוספים למגורים. המשרד בוחן באופן שוטף את הסוגיות הרגולטוריות והסטטוטוריות על-מנת להגדיל את מצאי פתרונות הלינה  בישראל.


[bookmark: bookmark609]בדיקת תלונות ובחינת היבטים
            בפעולתה של לשכת שרת התרבות והספורט
[bookmark: bookmark610]הגופים המבוקרים: משרד התרבות והספורט, נציבות שירות המדינה, משרד המשפטים

	מעקב מעודכן לחודש: דצמבר 2018

[bookmark: bookmark612]ליקוי

1. [bookmark: bookmark613]שימוש הרמ״ט לשעבר בתיבת דוא״ל פרטית - נוהל אבטחת מידע במשרד קובע בין היתר כי אין לבצע תכתובות בנושאי עבודה באמצעות תיבות דוא״ל פרטיות. הבדיקה העלתה כי במשך כל תקופת כהונתו השתמש הרמ״ט לשעבר בדוא״ל הפרטי שלו לצורכי עבודתו במשרד, וכי מיעט להשתמש בדוא״ל המשרדי שנפתח לשימושו. על המעורבים בהסדרת הנושא של ניהול המידע במשרדי הממשלה לקבוע בהקדם הנחיות מחייבות בסוגיית ניהול הדוא״ל הארגוני, ובפרט הנחיות האוסרות על שימוש בדוא״ל פרטי לצורכי עבודה.   
              
ליקוי
1. השימוש בדוא״ל פרטי פוגע לא רק בביטחון המידע המועבר באמצעותו, אלא כאמור גם ביכולת של משרדי הממשלה לתעד את פעולותיהם, לשקף אותן, לשמר את רשומותיהם ולבצע בקרה פנימית על פעולותיהם. נוסף על	כך פוגע שימוש כזה ביכולת של גופים חיצוניים, למשל משרד מבקר המדינה  והחשב הכללי, לפקח על פעולותיהם של המשרדים.

 
מעקב- משרד התרבות והספורט
 מצב (סטאטוס):  א – תוקן

[bookmark: bookmark615]1-2.	מנהל אגף הביטחון והסייבר במשרד, רענן לכלל העובדים את נהלי המשרד הנוגעים לאבטחת מידע, הכוללים את האיסור להשתמש בתיבות דוא"ל פרטיות לצרכי העבודה המשרדית. מנכ"ל המשרד הנחה להקפיד על הנהלים.  לתדריך "קרא וחתום" של הנחיות אבטחת המידע הנחתם על-ידי כל עובד חדש בכניסתו לתפקיד, נוספה הנחייה ברורה בדבר איסור השימוש במייל פרטי לצרכי העבודה המשרדית. הנושא נכלל בשוטף בהדרכות השנתיות לעובדים בתחום אבטחת מידע. 

ליקוי

[bookmark: bookmark616]3.	הנחיית היועץ המשפטי לממשלה (להלן - היועמ״ש) קובעת מפורשות כי מאחר שבדיקת גלאי שקר פוגעת פגיעה קשה בזכות לפרטיות ובזכות לכבוד האדם, רשויות המדינה אינן רשאיות לבצעה, אלא במקרה שיש להם הסמכה מפורשת לכך בחוק או במסגרת תהליך חקירה סטטוטורי או במקרים מיוחדים כאשר קיים אינטרס ציבורי חיוני המצדיק זאת ובאישור מראש של היועמ״ש. הנחיית היועמ״ש מדגישה כי ״ככלל, בדיקה של הדלפה מגוף ציבורי לאיתור המדליף, אינה, כשלעצמה, בגדר ׳המקרים המיוחדים׳ כאמור״. עובדים במשרות אמון במשרד התרבות, שהם בחלקם צעירים, תלויים תלות יתרה בתקינות יחסיהם עם השרה בכל הנוגע להמשך העסקתם, ולכן ייתכן שיבצעו בדיקת גלאי שקר ביוזמתם, עקב רצונם לרצות את השרה ולהוכיח לה כי מקור ההדלפה אינו בהם. בכך הם עלולים להיקלע למצב שבו הם מוותרים, כביכול מבחירתם, על זכותם לכבוד ולפרטיות. הנחיית היועמ״ש אינה עוסקת בביצוע בדיקת גלאי שקר ביוזמת העובד, ועל כן לא נמצא ליקוי בדרך פעולתה של השרה ושל גורמים אחרים במשרד התרבות בעניין זה. עם זאת, נוכח מעמדם של העובדים במשרות אמון ונסיבות העסקתם, כמתואר לעיל, טוב הייתה עושה השרה אילו הייתה נוקטת עמדה נחרצת יותר על מנת להניא את עובדי לשכתה מביצוע בדיקות גלאי שקר ביוזמתם. ייתכן כי בחירתה של השרה לעיין בתוצאת בדיקה כזאת, גם אם מדובר בעיון שטחי בלבד, ובחירתה לציין לפני עובדי הלשכה כי אחת העובדות ביצעה את הבדיקה ונמצאה דוברת אמת, הביאה חלק מעובדי הלשכה לידי מחשבה כי כדי להפיס את דעתה של השרה ולהוכיח לה כי מקור ההדלפה אינו בהם - יש לבצע בדיקות גלאי שקר פרטיות.
             
מעקב- משרד המשפטים
מצב (סטאטוס):  א – תוקן

3.	בהמשך להמלצות דוח הביקורת, שלחה המשנה ליועץ המשפטי לממשלה (ציבורי-מנהלי) ביום 15.6.2017, מכתב על דעת היועץ המשפטי לממשלה, לכלל היועצים המשפטיים במשרדי הממשלה וביחידות הסמך. במכתב חודדה הנחיית היועץ בעניין המקרים שבהם קיימת סמכות לרשויות המדינה לעשות שימוש בבדיקת פוליגרף והתנאים הקבועים לכך בהנחיה. 
	נוכח חוסר בהירות שהתעורר בסוגיה שבנדון, ובהמשך להמלצת דוח הביקורת ועל דעת היועץ המשפטי לממשלה, משרד המשפטים הבהיר וחידד  את הדברים הבאים בכל הנוגע לאפשרות השימוש בבדיקת פוליגרף על ידי רשויות המדינה כמפורט להלן: כידוע, בדיקת פוליגרף כרוכה בפגיעה של ממש בזכויות יסוד ובפרט בגרעין הקשה של  זכות האדם לפרטיות, העלולה לעלות גם כדי פגיעה בכבוד האדם. לפיכך, שימוש באמצעי זה נדרש להיעשות בהתאם להנחיית היועץ המשפטי לממשלה,  את התנאים והנסיבות שבגדרן ניתן לבצע את הבדיקה ואת השיקולים השונים הנוגעים לעניין. בהתאם להנחיה,  בדיקת פוליגרף על  ידי רשויות המדינה תעשה רק מקום בו יש הסמכה מפורשת בחוק או על פיו,  כיום,  הסמכה כאמור קיימת רק לצורך קביעת התאמה ביטחונית של אדם לתפקיד או למשרה שסווגו בסיווג בטחוני, וזאת מכוח סעיף 7  (ב) (3) לחוק שירות הביטחון הכללי,  התשס"ב 2002. עם זאת,  נקבע בהנחיה כי  בהעדר הסמכה  - חוקית כמפורט אין לערוך בדיקות פוליגרף נוהליות בכל תחום אחר,  או לכל מטרה אחרת, בין כתנאי לקבלה לעבודה או לקידום במסגרת שירות המדינה,  ובין כתנאי לקבלת רישיון או אישור או כל זכות אחרת [פסקה ב)ג( להנחיה] לצד האמור,  קובעת ההנחיה שני מצבים נוספים בהם ניתן לעשות שימוש בבדיקת פוליגרף: האחד, במסגרת הליכי חקירה )פלילית או משמעתית)  או במסגרת הליך בדיקה אחר,  לשם הפרכה או לאימות של חשד קונקרטי,  בתנאים הקבועים בהנחיה  והשני, לשם הגנה על אינטרס ציבורי חיוני,  שלא במסגרת הליך חקירה סטטוטורי.   בדיקה מהסוג האחרון תותר רק במקרים מיוחדים ובהתקיימו של אינטרס ציבורי חיוני המצדיק זאת, ולאחר שהיועץ המשפטי לממשלה ) או מי שהוא הסמיך לעניין זה(  נתן את אישורו לביצוע הבדיקה. כמו כן, נדרש שהנבדק ייתן את הסכמתו מדעת ומרצון חופשי לביצוע הבדיקה וכי היא תעשה רק בהעדר דרך חקירתית אחרת בהתגבש חשד ממוקד נגד חשוד או חשודים קונקרטיים, על יסוד החקירה שנערכה. הכל כמפורט בהנחיה. 
	בעניין זה הודגש בהנחיה  שבדיקה של הדלפה מגוף ציבורי לאיתור המדליף, אינה, בגדר המקרים המיוחדים.  מלבד הנסיבות המנויות בהנחיה, ובכפוף לתנאים המפורטים בה, לא ניתן לבצע בדיקות פוליגרף על ידי מי מרשויות המדינה. משמעות הדבר היא,  בין היתר,  כי אין להנחות, להציע, לעודד, וכמובן שלא לשדל בין – במפורש ובין במשתמע עובד )או מועמד( לבצע בדיקת פוליגרף,  או ליצור או לעודד את  – הרושם כי טוב יהיה אם יעשה כן, על מנת להפריך חשש או חשד שהתעורר,  למשל במקרה של הדלפה או משבר אמון. זאת אפילו אם הכוונה היא כי הבדיקה תעשה בהסכמתו או אף ביוזמתו של העובד. 
	משרד המשפטים מדגיש כי הסכמת עובד לביצוע בדיקת פוליגרף כאמור, אינה מקימה לרשות סמכות לבצע את הבדיקה, או לעודד את ביצועה על ידי העובד, בהעדר הסמכה חוקית לעריכתה. לעניין זה אף אין נפקא מינה לכך שהבדיקה תבוצע בפועל על ידי מכון בדיקה פרטי.  ההנחיה (מס' 3.1102)  "שימוש בבדיקות פוליגרף על-ידי רשויות המדינה" הועברו לאגף המפקח הכללי. 

ליקוי
1. 	משנת 2006 ביטוח לאומי ער לכך שהוא מפסיד סכומים ניכרים של כספי שיבוב משום שהוא אינו מאתר את כל התיקים שבהם עילת שיבוב, אולם הוא לא פעל במשך שנים רבות לאיתור כל תיקי השיבוב הרלוונטיים ובהתאם לתבוע את כספי השיבוב המגיעים לו. אי-מיצוי פוטנציאל השיבוב משמעו ויתור על כספי ציבור, והנהנות העיקריות מכך הן חברות הביטוח. על ביטוח לאומי לפעול באופן נמרץ ואקטיבי ליישום תהליכים למיצוי מלוא פוטנציאל השיבוב הגלום במלאי תיקי הגמלאות הקיים ובתיקי גמלאות עתידיים. לשם כך, עליו להאיץ את בדיקת מלאי התיקים הקיים, להכין ללא כל דיחוי תכנית עבודה סדורה ולהקצות משאבים שיאפשרו לו לממש את מלוא פוטנציאל השיבוב.

מעקב- המוסד ביטוח לאומי
מצב (סטאטוס): ב- בתהליך תיקון

1.	בשנת 2017  מינה החשב הכללי צוות חיצוני שבדק במהלך שנת 2018 את פוטנציאל זכות השיבוב של המוסד והכדאיות הכלכלית של ההסכמים בין המוסד וחברות הביטוח. הצוות נהנה משיתוף פעולה מלא מצד המוסד. 
הצוות סקר בהרחבה את המצב הקיים, זכות המוסד לשיבוב עפ"י חוק ועפ"י הסכם  המסגרת הארגונית ותהליכי העבודה של התחום. 
לאחר עבודה מאומצת ומשותפת, הופק הדוח הסופי של הצוות, ובו נקבע כי בהשוואת ההתנהלות בתיקי תאונות דרכים [להלן- פלת"ד], "בשורה התחתונה ברמה המשקית עדיפה לכלל המערכת השיטה ההסכמית לאור היתרון ברוב הפרמטרים: חסכון בתקורה, פישוט בהליכים, צמצום סיכונים, צמצום בירוקרטיה ושיפור השירות לכלל הציבור ובפרט לניזוקי תאונות הדרכים".
כמו כן קבע הצוות כי בהשוואה בין התנהלות עפ"י הסכם לבין התנהלות גלובלית (הסדר כולל בדומה לתיקון 102),  השיטה הגלובלית עדיפה ויעילה באופן מובהק ביחס לשיטה ההסכמית.
לעניין מיצוי פוטנציאל השיבוב ותחשיב סכום גלובלי ראוי, הצוות מצא כי הסכום שנגרע מסכום הפוטנציאל המלא של תביעות השיבוב לשנת 2010 עומד על סך של 1.34 מיליון ₪ בלבד, לעומת סך גביה שנתי של  430 מלש"ח בקירוב ₪ .
ובלשון הדוח: "סך היקף השיבוב שהוחמץ בפלת"ד- חוק פיצויים לנפגעי תאונות דרכים) בגין התיישנות מתוך תיקים שאותרו כברי שיבוב הינו 1.34  מיליון שקלים".
אין ספק כי ממצא זה לפיו תחום השיבוב הגיע למלוא פוטנציאל סכום השיבוב לשנת 2010 (למעט סכום זניח) מעיד על עבודת צוות מקצועית ומאומצת מצד הלשכה המשפטית בהקשר זה.  כעת הביטוח הלאומי בעיצומו של פרויקט דומה של בדיקת תיקים לשנת אירוע 2011 – 2012. מכל מקום, לאור המלצות הצוות, הוחלט על עריכתו של תיקון חקיקה נוסף בפרק השיבוב שבחוק שיזכה את המוסד בסכום גלובלי מחברות הביטוח. במסגרת חוק ההתייעלות הכלכלית (תיקוני חקיקה להשגת יעדי התקציב לשנת 2019), התשע"ח-2018, תוקן סעיף 328 לחוק הביטוח הלאומי, באופן המבטל את זכות המוסד להגיש תביעת שיבוב כנגד צד ג' (מבטח / חברות ביטוח) בתיקי תאונות דרכים, ומנגד קובע כי המוסד יקבל מהמבטחים סכום חד שנתי כולל. התיקון יחול על כל תאונות הדרכים שאירעו החל מיום 1.1.2014 (למעט תיקים נשוא תאונות דרכים שאירעו מיום 1.1.14 ועד ליום 31.12.18 לגביהם הגיש המוסד דרישה ו/או תביעה לתשלום על יסוד סעיף 328 לחוק), וכן על תאונות הדרכים שיתרחשו החל מיום 1.1.2019.
במסגרת תיקון החקיקה האמור, גם השתתפות אוצר המדינה שלפי סעיף 32 לחוק הופחתה, בהתאמה לסכומים המשוערים שהיו אמורים להיות מועברים ע"י המבטחים. לפי התיקון לחוק, הסכום הכולל שיועבר בידי כל מבטח, ייקבע ע"י שר האוצר בתקנות. התקנות האמורות היו אמורות להיקבע ולהתפרסם עד לסוף חודש מאי 2018. דא עקא- שעד היום טרם נקבע הסכום הדרוש, והתקנות טרם נתקנו.
תוצאת האמור היא, ככל שלא תאושרנה התקנות עד לסוף השנה, יעמוד המוסד בפני שוקת שבורה [מחד- אינו ערוך להגיש תביעות שיבוב נגד חברות הביטוח ומנגד- לא יהיה זכאי לסכומי שיפוי מהמבטחים או מאוצר המדינה]. 

ליקוי

2.	ביטוח לאומי החל במשא ומתן על ההסכם החדש עם חברות הביטוח ללא עבודת המטה הנדרשת, והמנהלה אישרה את החתימה על ההסכם שלא על בסיס התשתית הנדרשת בדבר ההשפעות הכספיות והתפעוליות של ההסכם לעומת האפשרות העומדת בפני ביטוח לאומי למצות את זכותו לשיבוב על פי הדין ובלי שבחנה את הכדאיות הכלכלית של מהלך זה לעומת החלופה שעמדה לפניה. בכך לא מילאו חברי המנהלה כדבעי את תפקידם לעניין ההחלטה להתקשר בהסכם החדש. על בט"ל לבחון את ההשפעות הכלכליות של ההסכם החדש ואת ההיתכנות של החלופות העומדות בפניו במטרה להשיג מימוש מיטבי של זכותו לשיבוב מחברות הביטוח, ובכלל זה האפשרות לשנות את ההסדר הקיים עם חברות הביטוח - ההסכם החדש - ואף לקדם שינויי חקיקה נדרשים. בהתאם לכך, עליו להכין תכנית עבודה סדורה ולהקצות את המשאבים שיידרשו למימוש זכותו לפי החלופה המיטבית שתמצה את גבייתם של כספי הציבור. ראוי שבחינה זו תיעשה בשיתוף פעולה מלא עם אגף החשב הכללי.

מעקב- המוסד לביטוח לאומי
מצב (סטאטוס):  ב- בתהליך תיקון

2.	ראה ההתייחסות בסעיף הראשון, הכוללת גם התייחסות לעבודת הצוות ותיקון החקיקה שבעקבותיה. מסקנות הצוות מעלות כי רמת הכדאיות של ההסכמים גבוהה ביותר. אשר לעבודת הצוות הייעודי בלשכה המשפטית של המוסד- הגרף הבא מתאר את ההתקדמות שחלה בגביית סכומי השיבוב לפי שנים [הירידה שחלה בשנת 2018 נובעת מתיקון החקיקה שתואר בסעיף הקודם, ושבעקבותיו חדל המוסד להעביר דרישות שיבוב בגין שנת 2014 ואילך...].


[image: ]


מעקב-אגף החשב הכללי, משרד האוצר
מצב (סטאטוס): א- תוקן

1-2.	לאחר בחינה מעמיקה של הנושא, נושא השיבוב קודם בחקיקה ראשית ע"י החשב הכללי במשרד האוצר ובשיתוף המוסד לביטוח לאומי, כך שההסכמים עם חברות הביטוח יבוטלו והמוסד יקבל סכום גלובלי מידי שנה. שינוי זה יסייע למוסד למקסם את תקבולי השיבוב מחברות הביטוח המגיעים לו לפי חוק.

ליקוי

3.	בספטמבר 2014 התקשר ביטוח לאומי בהסכם עם חברה א לצורך הסדרת זכותו לשיבוב כלפיה, בהמלצתו של היועץ המשפטי שהוביל את המהלך, ובו ויתר מראש וללא כל תמורה על חלק מזכויות השיבוב בגין תיקי תאונות דרכים.
	לפי הערכה שמרנית שביצע משרד מבקר המדינה, שווי חלק מהגמלאות שביטוח לאומי לא חישב את שוויין וויתר עליהן בהסכם עם חברה א ללא כל תמורה הוא כ-35 מיליון ש"ח; יצוין כי ניתן היה להעריך בנקל את שוויין של גמלאות אלה על סמך הנתונים שהיו בידיו במועד החתימה על ההסכם. בעקבות הביקורת בדק ביטוח לאומי את ההפסד הכספי שנגרם לו לשיטתו בפועל בגין ההסכם עם חברה א וביצע כמה אומדנים, ובכל אחד מהם הציג הערכת שווי שונה. על פי האומדן האחרון, הנזק הכספי שנגרם לביטוח הלאומי הוא 600,000 ש"ח בלבד, סכום נמוך בהרבה מסכום הנזק הכספי על פי האומדן הראשון. יצוין כי משרד מבקר המדינה אינו מקבל את האומדן המעודכן של ביטוח לאומי.
	ראוי שביטוח לאומי, אגף החשב הכללי ומשרד המשפטים יבחנו את האפשרויות העומדות להם הנוגעות להסכם עם חברה א, ובכלל זה את האפשרות שביטוח לאומי יקבל כספים שוויתר עליהם מראש וללא תמורה בהסכם עם חברה א. לנוכח האומדנים השונים שהציג ביטוח לאומי בנוגע להפסד הכספי עקב ההסכם עם חברה א, ראוי שהבחינה של גובה הסכום שחברה א שילמה בחסר לביטוח לאומי תתבסס על חישוב שיעשו הגורמים האמורים אשר לא יסתמכו על החישובים שעשה ביטוח לאומי לצורך תגובתו לביקורת.

מעקב- המוסד לביטוח לאומי
מצב (סטאטוס):  ג- לא תוקן 

3.	הישיבה בהשתתפות המשרד, משרד המשפטים והחשב הכללי לבחינת האפשרויות הנוגעות להסכם זה טרם התקיימה.

ליקוי

4.	היועץ המשפטי של ביטוח לאומי עו"ד רוזנצויג הוביל את עבודת המטה לקראת ההתקשרות בהסכם עם חברה א, לרבות ניהול הצוות שביצע את הערכת השווי של תיקי השיבוב של חברה א, ואת המגעים עם החברה. הוא חישב בעצמו את שווי הפיצוי שנקבע בהסכם בלי שהתייעץ עם הצוות האמור או החשב. הוא ניסח את ההסכם עם נציגי חברה א ואת מסמך ההמלצה שהציג למנכ"ל ובו המליץ להתקשר בהסכם, שעליו חתם באופן בלעדי בלי להראותם לחברי הצוות ובלי ששיתף אותם בניסוחם. עו"ד רוזנצויג היה היחיד בביטוח לאומי שהחזיק בכל הנתונים ובתמונה המלאה הנוגעים להסכם עם חברה א.
	בפעולותיו של עו"ד רוזנצויג בולטות הפרות חוזרות ונישנות של כללי מינהל תקין המהוות כשל מקצועי ומחדל ניהולי. הוא ידע שהערכת השווי שעליה ביסס את חישוב התמורה בהסכם אינה כוללת את מלוא הזכויות של ביטוח לאומי כלפי חברה א בגין תיקי השיבוב, וישנם עוד תיקים רלוונטיים רבים שביטוח לאומי כלל לא איתר. יתרה מזאת, הוא ידע שישנה סבירות גבוהה מאוד שיוגשו תביעות עתידיות שלביטוח לאומי תהיה בגינן זכות שיבוב מחברה א. אף על פי כן, עו"ד רוזנצויג סיכם עם חברה א כי ביטוח לאומי יוותר על כלל זכויות השיבוב המגיעות לו, אך חישוב התמורה שעשה בגין הוויתור על הזכויות, היה חלקי בלבד. עו"ד רוזנצויג לא פעל לבחינת שווי הזכויות שביטוח לאומי ויתר עליהן ובהתאם לשוויין לדרוש את התמורה בגינן, ומנגד גם לא החריגן מההסכם עם חברה א. חמור מכך, היועץ המשפטי הציג תמונת מצב מטעה. במסמך ההמלצה הוא ציין כי התשלום שנקבע הוא מלוא יתרת הסכום לתשלום לאחר שאותרו כל התביעות, וזאת אף שידע כי הערכת השווי לא כללה את כל התביעות. עוד ציין כי בעלי תפקידים שונים בביטוח לאומי היו שותפים לגיבוש ההסכם, אף שלא השתתפו בגיבושו. נוסף על כך, הוא לא פירט את החסרונות והסיכונים שבהסכם אלא רק את היתרונות, ולא ציין שלעניין תיקי תאונות הדרכים הוא לא פעל על פי הנחיית המנכ"ל ולפיה יש לגדר סיכונים ולהחריג מההסכם עם חברה א תיקים שביטוח לאומי אינו ער לקיומם.
	מאחר שבמעורבותו בהסכם עם חברה א פעל היועץ המשפטי שלא לפי כללי מינהל תקין ובמצב של חשש לניגוד עניינים, ראוי שמנכ"ל ביטוח לאומי ושר העבודה, הרווחה והשירותים החברתיים (להלן - שר הרווחה) ידונו על ממצאי הביקורת, ובייחוד על הממצאים הנוגעים לאחריותו של היועץ המשפטי.

מעקב- המוסד לביטוח לאומי
מצב (סטאטוס):  ג- לא תוקן 

4.	טרם התגבשה החלטה בנושא. 

ליקוי

5.	לעו"ד רוזנצויג הייתה היכרות אישית עם בעל השליטה בחברה א ועם בנו ששימש מנכ"ל חברה א עד סוף 2013, ומאז הוא משמש בה דירקטור (להלן שניהם ביחד - משפחתו של בעל השליטה). היכרות זו נוצרה על רקע מקצועי במהלך עבודתו של עו"ד רוזנצויג כיועץ המשפטי של בנק מסוים במשך כעשור עד 2005, שנים שבהן היה בעל השליטה בחברה א אחד מבעלי השליטה בבנק. לדברי עו"ד רוזנצויג, הוא מקיים שלושה מעגלי היכרות שונים: משפחה, חברים וכן מכרים מ"העולם העסקי" שבו עבד שנים רבות, שהוא משמר את הקשר אתם, ובעל השליטה בחברה א נמצא במעגל השלישי והרחוק ביותר. בתקופה שעו"ד רוזנצויג הוביל את המהלך להתקשרות עם חברה א, לרבות ניהול המגעים עם החברה ועם בעל השליטה באופן אישי, הוא הזמין את משפחתו של בעל השליטה לחתונת בנו. מהאמור עולה החשש שהיועץ המשפטי הוביל את ביטוח לאומי לחתימה על ההסכם עם חברה א תוך שהוא מצוי במצב של חשש לניגוד עניינים בשל היכרותו האישית עם משפחתו של בעל השליטה.
	לנוכח ההיכרות האישית הזאת, בהיותו הרוח החיה בתהליך גיבוש ההסכם עם חברה א והגורם המוביל את המהלך הזה, היה על עו"ד רוזנצויג לפעול לפי תנאי ההסדר למניעת ניגוד עניינים שחתם עליו עם כניסתו לתפקיד, דהיינו לפנות ליועצת המשפטית של משרד הרווחה, לחשוף בפניה את ההיכרות האמורה כדי שתבחן אם מתעורר חשש לניגוד עניינים במעורבותו בהסכם עם חברה א, להיוועץ בה ולפעול לפי הנחיותיה להסדרת אופן פעולתו; אולם הוא לא עשה כן. היה עליו לנקוט משנה זהירות, בייחוד בשל תפקידו כיועץ המשפטי האמון על הסדרת סוגיות של ניגוד עניינים בביטוח לאומי והאמור לשמש דוגמה אישית לבעלי תפקידים אחרים בביטוח לאומי ובשל היותו שומר סף בביטוח לאומי.


מעקב- המוסד לביטוח לאומי
מצב (סטאטוס):  א- תוקן 

5.  	נהלי ניגוד העניינים רועננו, בחוזר מינהל משאבי אנוש, האמון על התחום [החוזר נערך בשיתוף הלשכה המשפטית].
 
ליקוי

6.	מעורבות פסולה של אגף הביקורת הפנימית בביטוח לאומי: הצוות לביצוע הערכת השווי כלל עובדת מאגף הביקורת הפנימית, שקיבלה אישור לכך מהמבקרת הפנימית של ביטוח לאומי, והמנכ"ל היה מודע למעורבותה; וזאת אף שהימנעות הביקורת הפנימית ממעורבות בתהליכי ביצוע בארגון המבוקר היא מאושיות מקצוע הביקורת, וחוק הביקורת הפנימית, התשנ"ב-1992, אף מדגיש זאת.

מעקב- המוסד לביטוח לאומי
מצב (סטאטוס): א- תוקן 

6. 	ראה תגובת המשרד בהערות רה"מ 67ב עמ' 363.



ליקוי

7.	אחריות חשב ביטוח לאומי: החשב, המשמש שומר סף שאחריות מקצועית כבדה מוטלת על כתפיו, לא מימש את אחריותו כמתחייב בחוק הביטוח הלאומי. אשר להתקשרות עם חברה א, הוא כשל בהפעלתה. הוא אישר את ההתקשרות בהסכם עם חברה א בלי שבחן כנדרש את הנתונים הרלוונטיים ואת התוצאות האפשריות של ההחלטה ואת החלופות הקיימות ובלי שבדק את השפעותיה העתידיות. הסבריו של החשב למשרד מבקר המדינה כי לא היה ער לאמור בהערכת השווי, שעליה ביסס עו"ד רוזנצויג את חישוב התמורה בהסכם, מעידים על פגם ועל חולשה מהותית באופן תפקודו בעניין זה; הוא ידע כי באותה עת הוא לא היה בקי בנושא ההסכם עם חברה א והנושא בכללותו אינו נהיר לו לחלוטין. הוא לא נקט אמצעים חלופיים שישלימו את פערי הידע שהיו לו ולא הביא לידיעת מנכ"ל ביטוח לאומי את העובדה כי הוא אינו בקי בתחום.

מעקב- המוסד לביטוח לאומי
מצב (סטאטוס):   א- תוקן 

7. 	ראה תגובת המשרד בהערות רה"מ 67ב עמ' 363.

ליקוי

8.	אחריות מנכ"ל ביטוח לאומי: מנכ"ל ביטוח לאומי לא הפעיל שיקול דעת עצמאי בבואו להחליט בנושאים שבסמכותו ולא וידא לכל הפחות כי הנחיות בעלות חשיבות שנתן לכפופים לו יושמו. אף שהמידע שהעמיד היועץ המשפטי לרשותו, כשבא להחליט אם לחתום על ההסכם עם חברה א, לא כלל את כל הפרטים ההכרחיים הנדרשים, מנכ"ל ביטוח לאומי לא דרש להשלימו כדי שיוכל לקבל החלטה מושכלת בנושא; הוא לא בחן ביסודיות וכנדרש את מסמך ההמלצה שקיבל מהיועץ המשפטי ולא שקל את יתרונות ההסכם לעומת חסרונותיו ואת ההיבטים, המשמעויות והתוצאות האפשריות של ההתקשרות בהתבסס על הנתונים הרלוונטיים. המנכ"ל לא שיתף את כל הגורמים המקצועיים הרלוונטיים ולא התייעץ עמם בעניין. המנכ"ל לא וידא כי יושמה הוראתו ליועץ המשפטי "להחריג מההסכם תיקים שבהם רמת החוב של חברה א כלפי ביטוח לאומי בתיקים עתידיים, אשר אינם ידועים היום היא גבוהה", כדי למלא את הצורך שהגדיר, דהיינו לגדר סיכונים. המנכ"ל גם בחר שלא להביא את ההסכם עם חברה א לדיון במינהלה וכך נמנעה האפשרות שהמינהלה תדון בעניין.

מעקב- המוסד ביטוח לאומי
מצב (סטאטוס):  ב - בתהליך תיקון  

8. 		הוכנה טיוטת נוהל לאישור מנהלת המוסד, הטיוטה עומדת לפני דיון במינהלה. 
ליקוי

9.	חשב ביטוח לאומי הוא עובד משרד האוצר והוא כפוף לחשב הכללי במשרד האוצר (להלן - החשכ"ל) שגם ממנה אותו. אף שמדובר בנכסי מדינה, ביטוח לאומי לא נדרש להעביר לאישורו של אגף החשב הכללי לא את ההסכם עם חברה א ולא את ההסכם החדש עם חברות הביטוח, שלא כמו משרדי הממשלה המחויבים בזה על פי הוראת התכ"ם  והנחיות היועץ המשפטי לממשלה בנושא פשרות.

מעקב-אגף החשב הכללי, משרד האוצר
מצב (סטאטוס): ב- בתהליך תיקון 

9.	הוכנו מספר טיוטות לנוהל שאמור להסדיר את אופן ניהול הפשרות במוסד, בהתבסס על הנחיות היועץ המשפטי לממשלה, ועל הוראת התכ"ם הרלוונטית, תוך התאמה למאפיינים הייחודיים של המוסד לביטוח לאומי. גיבוש הנוהל נעשה בשיתוף סגני היועץ המשפטי במוסד, ובהתייעצות עם מטה החשב הכללי. בהמשך לכך, התקיימו מספר דיונים אצל מ"מ המנכ"ל ומנכ"ל המוסד, אולם הנוהל טרם אושר על ידי הגורמים הרלוונטיים במוסד. 




ליקוי

10.	על ביטוח לאומי להגדיר לעצמו את האופן שבו תיעשה עבודת המטה ויתקבלו ההחלטות במקרים שבהם הוא מתפשר על זכויות המגיעות לו. עליו לקבוע מהי מידת מעורבותם של שומרי הסף בארגון ומוסדותיו, לרבות החשב, המינהלה והמועצה וועדותיה. נדרש כי ביטוח לאומי יטמיע שיטות עבודה ובקרה שיבטיחו כי לא יישנו מחדלים כדוגמת אלה המתוארים בדוח זה. מן הראוי שאגף החשב הכללי יבטיח את העמקת מעורבותו באישור התקשרויות של ביטוח לאומי בהסכמי פשרה דוגמת ההסכם עם חברה א וההסכם החדש עם חברות הביטוח.

מעקב- המוסד לביטוח לאומי
מצב (סטאטוס): ב - בתהליך תיקון

10.	נערכה טיוטת הנחיה משותפת ללשכה המשפטית ולמנהל הכספים, אך קיימים חילוקי דעות לגבי טיבן של ההתאמות הנדרשות לעניין המוסד. העניין טעון הכרעת של מינהלת המוסד. בנוסף, הלשכה המשפטית קבעה נוהל פנימי לגבי אופן ניהולו של תיק משפטי, לרבות הגעה להסכמות במסגרת ההליך המשפטי.







































היבטים בהתנהלות מכללת עזריאלי - מכללה אקדמית
להנדסה ירושלים

הגופים המבוקרים: מכללה אקדמית להנדסה ירושלים, המועצה להשכלה גבוהה (מל"ג, וות"ת), משרד האוצר, משרד המשפטים 
מעקב מעודכן לחודש: דצמבר 2018

	א
	 תוקן
	7 סעיפים
	47%

	ב
	 בתהליך תיקון
	3 סעיפים
	20%

	ג
	 לא תוקן
	
	

	ד
	 נדחה / לא רלוונטי
	5 סעיפים
	33%



ליקוי
1. על פי ה"הנחיות למוסדות להשכלה גבוהה המתוקצבים על ידי ות"ת" שאישרה המל"ג בשנת 1999 (להלן - הנחיות המל"ג), המכללה אמורה לפעול על פי תקנון המבוסס על התקנון המצוי של המל"ג, והמאושר על ידי רשם העמותות ועל ידי המל"ג. למכללה יש תקנון מאושר משנת 1999, אולם היא פועלת על פי תקנון שאושר במכללה בשנת 2005 ועל ידי רשם העמותות בשנת 2008, אך לא אושר על ידי המל"ג. המל"ג לא עקבה אחר תיקון התקנון, אף שפנתה למכללה בעניין כבר בשנת 2005, ולא אישרה אותו עד למועד סיכום הביקורת. בשנת 2016 המל"ג החליטה להשהות את הטיפול בתקנון המכללה, עד לעדכון הנחיות תאגידיות למוסדות להשכלה גבוהה שאינן אוניברסיטאות. עקב אי תיקון התקנון, לא הוגבלה תקופת כהונת החברים במוסדות המנהלים ולא נאסר על מייסדי העמותה לכהן כחברי ועדת הביקורת או כיו"ר הוועד המנהל בניגוד להנחיות שקבעה המל"ג. על המכללה לתקן את התקנון שלה בהקדם ולהתאימו להנחיות המל"ג וכן להביא את התקנון לאישור המל"ג. נוסף על כך, על המכללה לקבוע נהלים לגבי הרכב ועדות האיתור לבחירת נשיאים ומנכ"לים בה, סדרי עבודתן של הוועדות ואופן התיעוד של ישיבותיהן.

מעקב- מל"ג/ות"ת 
מצב (סטאטוס):  תוקן 

1.	המכללה העבירה תקנון מתוקן התואם את הנחיות המל"ג הנוכחיות בכל הנוגע לתקופות הכהונה בוועד המנהל, הרכב חברי ועדת הביקורת ויו"ר הועד המנהל. בימים אלה (דצ' 2018) נערך שימוע נוסף למוסדות בכל הנוגע לעדכון ההנחיות התאגידיות, ולאחריו יובא נוסח סופי של ההנחיות לאישור בות"ת ובמל"ג. לאור האמור, תקנון המכללה ייבדק מול ההנחיות המעודכנות מיד לאחר אישורן. 

ליקוי

2. מר עוזי וכסלר כיהן כנשיא המכללה משנת 1998 ועד שנת 2012, בסך הכל כ-14 שנה, אף שלא היה בדרגת פרופסור. הדבר מנוגד להחלטת המל"ג מנובמבר 2003 (ולפיה נשיא מכללה חייב להיות בדרגת פרופסור) ולהחלטת המל"ג מאפריל 2010 (ולפיה נשיא יכול לכהן לכל היותר 12 שנה). באוגוסט 2010, בזמן שמר וכסלר כבר כיהן כ-12 שנה, אישרה ועדת המשנה לפיקוח ואכיפה של המל"ג את המשך כהונתו של מר וכסלר בעוד שנתיים לכל היותר, על מנת לאפשר למכללה להיערך כראוי להחלפת הנשיא. האישור ניתן אף שמר וכסלר לא עמד בדרישות המל"ג בעניין משך הכהונה והדרגה האקדמית.

מעקב- מל"ג/ות"ת 
מצב (סטאטוס):  תוקן  

2.   	"נוהל פנימי לטיפול בהפרות מוסדות להשכלה גבוהה מהוראות החוק, כללי המועצה להשכלה גבוהה, החלטות המל"ג והות"ת, הנחיותיהן ונהליהן" הינו נוהל עבודה פנימי של יחידת האכיפה במל"ג.
עמידת המוסדות בנהלי מל"ג ות"ת בנושא כהונת נשיא מפוקחת ונאכפת על ידי המל"ג באופן תדיר. במהלך השנה האחרונה נידונו בוועדה לפיקוח ואכיפה כהונות הנשיא של אוניברסיטת בן גוריון ושל המרכז האקדמי ויצו חיפה. 

ליקוי

3. היעדר כללים לבחירת נשיא; המל"ג לא קבעה הנחיות לגבי הרכב ועדות האיתור לתפקיד הנשיא ‏במכללות ולגבי סדרי עבודתן, בדומה להנחיות שקבעה בשנת 2004 לגבי האוניברסיטאות ובכלל זה איסור על נשיא יוצא להיות חבר בוועדת איתור לבחירת מחליפו. גם ‏המכללה לא קבעה לעצמה כללים בנושא זה.

מעקב- מל"ג/ות"ת 
מצב (סטאטוס):  בתהליך תיקון 

3. 	ההנחיות התאגידיות המעודכנות אושרו בות"ת ב- 26.7.2017, אולם, כאמור, בהמשך יישומן הושהה והוחלט לצאת לשימוע נוסף מול כל המוסדות. השימוע נערך בימים אלה (דצ' 2018) ולאחריו תובאנה ההנחיות לאישור סופי בות"ת ובמל"ג.
	
ליקוי

4. פרופ' צבי שטרן; ועדת האיתור שהמליצה על בחירת פרופ' צבי שטרן לתפקיד הנשיא כללה את מר וכסלר שכיהן כנשיא באותה העת. הוועדה פעלה בחוסר שקיפות, היות שהיא לא פרסמה הודעה באמצעי התקשורת בדבר האפשרות להגיש מועמדות לתפקיד ולא תיעדה את החלטתה הסופית להמליץ לבחור בפרופ' שטרן לנשיא. הוועד המנהל אישר את ההמלצה, אולם אין מסמכים המעידים שהוועד המנהל בחן את ההמלצה או דרש לקבל נימוקים לה.

מעקב- מל"ג/ות"ת 
מצב (סטאטוס):  ד -נדחה

4. ראה  הערות רה"מ 67ב עמ' 369. 

ליקוי

5. 5חריגות בתנאי העסקה ופרישה; על פי הנחיות המל"ג, לוועד המנהל של המכללה נתונה הסמכות לקבוע את תנאי העסקת בעלי התפקידים בה, בכפוף להנחיות הוות"ת (שבחלקן נסמכות על תקנון שירות המדינה ועל הוראות הממונה על השכר). 
* מר עוזי וכסלר (נשיא המכללה דאז) ומר אריה לוין (יו"ר הוועד המנהל דאז) אישרו תנאי העסקה חריגים לפרופ' שטרן בניגוד לכללים ובלי שהביאו את הסכם ההעסקה של פרופ' שטרן לאישור הוועד המנהל. לדוגמה, בניגוד לקביעת המל"ג כי המכללה תהיה מקום עבודתו היחיד של הנשיא, אושר לו להמשיך לעסוק בעיסוקים אחרים; כמו כן אושרו לו 50 ימי חופשה, בניגוד למקובל בשירות המדינה ובמכללה - 23 ימים. נוסף על כך נקבע כי לאחר פרישתו הוא יהיה זכאי לקבל תשלום בגין שנת הסתגלות. בניגוד לעמדת המל"ג והממונה על השכר ולפיה יועסק הנשיא במכללה כשכיר, כל שכרו ותשלומי פרישתו של פרופ' שטרן שולמו לו כנגד חשבונית מס. נוסף על כך נמצא כי חשבונית המס הייתה של חברה שאינה בבעלותו אלא בבעלות אשתו. 
* ועדת הכספים חרגה מסמכותה ואישרה למנכ"לית לשעבר תנאי פרישה שלא נקבעו בחוזה העסקתה. עקב כך שולמו למנכ"לית לשעבר תשלומים ביתר ללא שניתן לכך אישור המאסדרים כנדרש. 
* הסכמי העסקה חריגים לא הוגשו לאישור הוות"ת או הממונה על השכר, ובדיווחי השכר של המכללה לגורמים אלה ולרשם העמותות נפלו טעויות.
	
מעקב- מל"ג/ות"ת 
מצב (סטאטוס):  ד- לא רלוונטי

5. סמכות אכיפה והשבת כספים נמצאת בסמכות הממונה על השכר במשרד האוצר.

ליקוי

6. 	מינוי המנכ"לית ותנאי העסקתה; ביוני 2010 מינה מר וכסלר (הנשיא דאז) את הגב' שלומציון לולו לממלאת מקום המנכ"ל, ובדצמבר 2010 אישר הוועד המנהל את מינויה למנכ"לית, כל זאת בלי שהתקיים הליך בחירה פומבי ושוויוני. מר וכסלר חרג מסמכותו כשאישר לבדו את הסכם העסקתה של המנכ"לית, שכלל תנאים חריגים המנוגדים להנחיות הוות"ת ולנקבע בתקנון שירות המדינה. נוסף על כך אישרה המכללה למנכ"לית רכב צמוד מקבוצת רישוי המיועדת לשרים בממשלה, בניגוד למקובל בשירות המדינה.

מעקב- מל"ג/ות"ת 
מצב (סטאטוס):  תוקן 

6.	חוזי העסקתם של נשיאת ומנכ"ל המוסד הועברו לבחינה ונמצאים כעת בהליך אישור ע"י הממונה על השכר.

ליקוי

7. 	החזר הוצאות משפטיות לנשיא לשעבר; הוועד המנהל חרג מסמכותו כשהחליט לאשר לשלם למר וכסלר החזר הוצאות משפטיות בגין ביקורת קודמת של משרד מבקר המדינה, מאחר שהסמכות לכך נתונה לחבר הנאמנים. להחלטה זו נמצא נוסח נוסף הכולל את סכום השיפוי; יו"ר הוועד המנהל אישר לבדו נוסח זה, בלי שהביאו לאישור הוועד המנהל.


מעקב- מכללה אקדמית להנדסה עזריאלי 
מצב (סטאטוס):  תוקן

7. 	ראה  הערות רה"מ 67ב עמ' 373. 

ליקוי

8. 	מעורבות בקביעת תכניות הביקורת; המנכ"לית הייתה מעורבת בבניית תכניות הביקורת (שלא כללו ביקורת ישירה על תפקודה) ודנה עם ועדת הביקורת בהן ובלוחות הזמנים לביצוען. 


מעקב- מכללה אקדמית להנדסה עזריאלי 
מצב (סטאטוס):  תוקן

8. 	ראה  הערות רה"מ 67ב עמ' 373. 

ליקוי

9.	אישור הטבות שכר לעובדי המכללה בניגוד לכללים; בשנים 2012 עד 2015 אישרה המנכ"לית לשלם לעשרות עובדי המכללה בונוסים ("שכר עידוד" - תשלומים קבועים או חד-פעמיים) שהסתכמו ביותר מ-1.2 מיליון ש"ח, בלי שקיבלה את אישור הוות"ת או הממונה על השכר כנדרש.

ליקוי 

10.  	גיוס כוח אדם והעסקת מקורבים; תהליך גיוס העובדים למכללה, לא היה שיטתי. לעתים גויסו עובדים בהליך לא תחרותי, לא שקוף ולא שוויוני. המכללה קבעה נוהל בשם "חבר מביא חבר", ולפיו יקבל העובד הממליץ מענק בסך 500 ש"ח אם יתקבל החבר לעבודה. המנכ"לית גייסה קרובת משפחה ועובדת שהייתה לה היכרות מוקדמת עמה וכן היא הייתה מעורבת בהעלאת שכרן.על המנכ"לית להפסיק את תשלומי השכר החורגים מהכללים וכן לגבש נהלים לגיוס עובדים, קידומם ותגמולם ולתיעוד תהליכי הגיוס. כמו כן, אין מקום לשיטת גיוס באמצעות נוהל "חבר מביא חבר" ועל המכללה לבטלה לאלתר.

מעקב- מל"ג/ות"ת 
מצב (סטאטוס):  לא רלוונטי

8-10.	סמכות אכיפה והשבת כספים נמצאת בסמכות הממונה על השכר במשרד האוצר.

ליקוי

11. 	חלק מהפרוטוקולים של המוסדות המנהלים ושל ועדות ‏המכללה היו תמציתיים ולא שיקפו את מהלך הדיונים. חלק ‏מהפרוטוקולים של דיוני הוועד המנהל, כגון פרוטוקול הדיון שבו הוחלט על מינוי המנכ"לית, לא היו בידי המכללה ולא הומצאו ‏למשרד מבקר המדינה.
	
מעקב- מל"ג/ות"ת 
מצב (סטאטוס): תוקן   

11. 	ההנחיות התאגידיות של המל"ג קובעות הוראות ברורות בעניין רישום פרוטוקולים במהלך ישיבות האסיפה הכללית והוועד המנהל.

ליקוי

12. 	על הוועד המנהל לתעד את תהליכי קבלת החלטותיו, לדון בהשפעות הכספיות והאחרות שיש להחלטותיו ולוודא שהחלטותיו מתקבלות בכפוף להוראות ולהנחיות של המאסדרים. כמו כן, על הוועד המנהל לאשר את תכניות הביקורת ולקבוע מנגנונים להבטחת עצמאותו של מבקר הפנים.

מעקב- מכללה אקדמית להנדסה עזריאלי 
מצב (סטאטוס):  תוקן

12. 	ראה  הערות רה"מ 67ב עמ' 375. 

ליקוי

13. 	על המכללה לתקן את הליקויים בדיווחיה לוות"ת, לרשם העמותות ולממונה על השכר. על המל"ג לזרז את עדכון הנחיותיה התאגידיות. על המל"ג ועל רשם העמותות לפעול ביתר תיאום בכל הקשור להנחיותיהם למכללה. על הוות"ת והממונה על השכר לבחון את ממצאי הדוח ולהפסיק את החריגות בתנאי ההעסקה במכללה, שפורטו לעיל. משרד מבקר המדינה מעיר לרשם העמותות ולמל"ג כי עליהם להסדיר את התיאום ביניהם בעניין הנחיותיהם למוסדות להשכלה גבוהה שרשומים כעמותות, וכי עליהם לאשר נוסח תקנון למוסדות להשכלה גבוהה הרשומים כעמותות המקובל על שניהם. 

ליקוי

14. 	על הממונה  על השכר, רשם העמותות, רשויות המס, המל"ג והוות"ת לבחון את הממצאים שעלו בביקורת זו- תשלומי יתר לבכירי המכללה, דרכי העסקה שאינם תקינים ואף חשש לאי-תשלום מס כנדרש. 

מעקב- משרד המשפטים  
מצב (סטאטוס):  בתהליך תיקון 

13-14. 	בהמשך לדו"ח הביקורת פנה רשם העמותות לגורמים בלשכה המשפטית של המל"ג על מנת לתאם את הטיפול. נמסר לרשם כי המל"ג פנה למכללה בנושא וסוכם עמה כי תעביר למל"ג תקנון מתוקן אשר ייבדק בהתאם להנחיות התאגידיות החדשות של המל"ג הכוללות הוראות לעניין וועדות איתור לבחירת נשיא ומנכ"ל. ההנחיות צפויות לעלות לדיון בות"ת החודש (דצמבר 2018). בכוונת רשם העמותות להמשיך לעקוב אחר הנושא, בתיאום עם המל"ג ועם קבלת בקשה לשינוי תקנון העמותה, לאחר שישולבו בתקנון דרישות המל"ג, יתאפשר למשרד לטפל בבקשה בהתאם לחוק העמותות.

ליקוי

15.	בביקורת זו עלו ליקויים בנוגע לתנאי ההעסקה והפרישה של העובדים הבכירים במכללה - הנשיא, המנכ"לים וסמנכ"ל הכספים. כמו כן עלו ליקויים בדרך פעולתה של המנכ"לית המכהנת הגב' שלומציון לולו עד כדי פגיעה חמורה בסדרי מינהל תקינים. הליקויים מלמדים כי המכללה פעלה באופן בלתי תקין, ושלא על פי המצופה ממוסד אקדמי הנדרש לשמש דוגמה למצוינות, הגינות ותקינות ניהולית ואתית ולשמור על כללי המינהל התקין וכללי הממשל התאגידי. הממצאים שעלו בביקורת מעלים חשש כי בכירי המכללה התעלמו מהכללים וההנחיות המחייבים אותה, שנקבעו בחוק העמותות, בהנחיות המל"ג ובהנחיות הממונה על השכר.

מעקב- מכללה אקדמית להנדסה עזריאלי 
מצב (סטאטוס):  תוקן

15. 	המכללה תנקוט אמצעים ותחדד נהלים בנושאים שפורטו לעיל, והכל לקידומה והצלחתה של המכללה.






































הסכם הגז של חברת החשמל לישראל בע"מ

הגופים המבוקרים: חברת חשמל לישראל בע"מ, רשות החשמל, משרד האוצר, רשות הגז הטבעי-משרד האנרגיה
מעקב מעודכן לחודש: ינואר 2019

	א
	 תוקן
	4 ליקויים
	36%

	ב
	 בתהליך תיקון
	4 ליקויים
	36%

	ג
	 לא תוקן
	
	

	ד
	 נדחה / לא רלוונטי
	3 ליקויים
	28%



ליקוי

1. בין תנאי הסכם תמר לתנאים שסוכמו במכתב הכוונות ישנם פערים מהותיים המוערכים על ידי משרד מבקר המדינה בכ-1.5-0.82 מיליארד דולר. המאסדרים גיבשו צעדים לטיפול בהסכם תמר שכללו שיתופי פעולה וולונטריים ביניהם לבין עצמם, אך מסתמן כי צעדים אלו אינם אפקטיביים, בין היתר בשל שינויים במדיניות הממשלה שהובילו לאי-התממשותן של הנחות שעמדו בבסיס העבודה המשותפת שלהם.

מעקב - משרד התשתיות הלאומיות, האנרגיה והמים 
מצב (סטאטוס): ד - נדחה

1.	ראה דוח הערות רה"מ 67ב עמ' 379.
 
ליקוי

2. היעדר מדיניות ממשלתית כוללת בעת גיבוש ההסכם לפיתוח משק הגז - מדיניות המגדירה את יעדי הממשלה, המניחה אבני דרך וחלופות לפיתוח משק הגז הטבעי ומאזנת את מכלול השיקולים בתחום זה - יצר סביבת עבודה אי-ודאית למאסדרים שנדרשו לטפל בהסכם תמר.
על הממשלה לוודא כי בעתיד, כאשר יעמדו לדיון סוגיות מהותיות לכלכלה הישראלית, ובפרט כשהן מצויות בתהליך התהוות, היא תפעל לגיבוש מדיניות ארוכת טווח ברורה שתשקלל השפעות רוחביות על המשק הישראלי. גיבוש מדיניות כזאת תייצר סביבת עבודה ודאית למאסדרים ותקל עליהם בגיבוש צעדיהם. בכך ישתפר התיאום בין המאסדרים, שלכל אחד מהם ראייה חלקית של התמונה, דהיינו רק בתחום התמחותו, ותגבר האפקטיביות של צעדיהם.

מעקב-  משרד התשתיות הלאומיות, האנרגיה והמים
מצב (סטאטוס):  ב – בתהליך תיקון

2	מתווה הגז שאושר על ידי הממשלה בשנת 2015[footnoteRef:1] (ותוקן על ידי הממשלה בשנת 2016[footnoteRef:2]) קבע מדיניות ממשלתית כוללת לפיתוח משק הגז הטבעי. בהמשך לאמור, המשרד מקדם בימים אלה (ינואר 2019) את יעדי משק האנרגיה לשנת 2030. כאשר בתאריך  11.11.2018 פרסם המשרד מסמך המדיניות בנושא שבו נקבעו יעדים מנחים להפחתת השימוש במוצרי דלק מזהמים ובפרט להפסקת השימוש בפחם והפסקת רובו המכריע של השימוש בתזקיקי נפט, תוך שמירה על אמינות ורציפות אספקת האנרגיה. [1:  https://www.gov.il/he/Departments/policies/2015_dec476 החלטת ממשלה 476 מיום 16.8.2015: "מתווה להגדת כמות הגז הטבעי המופקת משדה הגז הטבעי "תמר", ופיתוח מהיר של שדות הגז הטבעי "לוויתן", "כריש" ו"תנין" ושדות גז טבעי נוספים"]  [2:  https://www.gov.il/he/Departments/policies/2016_dec1465 החלטת ממשלה 1465 מיום 22.5.2016: "תיקון המתווה להגדלת כמות הגז הטבעי המופקת משדה הגז הטבעי "תמר" ופיתוח מהיר של שדות הגז הטבעי "לוויתן", "כריש" ו"תנין" ושדות גז טבעי נוספים"] 

המשרד מתעתד לקדם הצעת מחליטים בנושא אשר תתואם, בין היתר, עם משרד האוצר, המשרד להגנת הסביבה ומשרד התחבורה. 
בנוסף ביום 6.1.2019 אישרה הממשלה הצעת המחליטים שגובשה בעקבות דוח הצוות המקצועי לבחינה תקופתית של המלצות הוועדה לבחינת מדיניות הממשלה בנושא משק הגז הטבעי בישראל .

ליקוי

3. 	נוסחת ההצמדה של מחיר הגז בהסכם תמר כוללת רכיב תוספתי שאינו מופיע ברוב הסכמי הגז שערכה השותפות עם לקוחותיה האחרים. הרכיב כולל הוספת 1% בשנה למדד המחירים לצרכן בארה"ב עד 2019 והפחתת 1% בשנה ממדד זה בשנים 2028-2020, אך ההפחתה אינה מקזזת את התוספות מהשנים הראשונות במלואן. רכיב זה אינו מאוזן ומשקף עלויות עודפות בהיקף מצטבר של 640-370 מיליון דולר.


מעקב-  חברת החשמל לישראל בע"מ
מצב (סטאטוס):  ב – בתהליך תיקון  

3.	המועד לתיקון הליקוי, קרי יולי 2021, טרם הגיע. כפי שדיווחה החברה בדוחותיה השנתיים, החברה מצויה בהליך של הידברות עם שותפות "תמר" על מנת לנסות ולהגיע להסכמות בנוגע לשינוי מחיר הרכישה, טרם המועד שנקבע בהסכם. יחד עם זאת, בדוחות הובהר כי אין וודאות לכך שתהליך ההידברות האמור יבשיל לכדי הסכמות כלשהן.

ליקוי

4.	תחזית הצמיחה שחח"י השתמשה בה, על בסיס חוות דעת שקיבלה בעניין תחזית הביקוש לחשמל, הייתה גבוהה במידה ניכרת מתחזיות ארוכות טווח חלופיות שהיו זמינות באותה עת. חח"י לא בחנה תחזיות אחרות ככלי לבקרה על תחזיותיה ולא בדקה את המקור לפערים ביניהן ואת השלכותיהם של פערים אלו על תחזיות הביקוש לחשמל שמהן גזרה את כמויות הגז הדרושות לה בתקופת ההסכם.
	על חח"י לתקף את תחזיותיה ולבחון את הנחות היסוד שבבסיס התחזיות ואת סבירות התממשותן, ובכלל זה לבחון את הפערים שבין תחזיות החברה לתחזיות של גופים אחרים, ולהיוועץ בגופים כלכלים, לרבות בנק ישראל ומשרד האוצר, כדי שיונח לפניה המידע הרחב ביותר הדרוש לקבלת ההחלטות.
מעקב-  חברת החשמל לישראל בע"מ
מצב (סטאטוס):   א- תוקן

4.	ביום 14.2.2018 פרסמה החברה את נוהל מס' ‎560-005-004-008 בנושא "הכנת תחזית תמהיל דלקים והבקרה על השפעת השינויים בה".

ליקוי
5.	אף שהסכם הגז הוא ההסכם בעל המשמעות הכלכלית הגדולה ביותר לפעילות חח"י בעשור הקרוב, במהלך המשא ומתן דירקטוריון החברה לא עמד די הצורך לקבל הסברים בדבר השינויים לרעה שחלו בתנאי ההסכם, על פי דיווחי החברה, ובדבר השלכותיהם הכספיות על החברה. כמו כן, הדירקטוריון לא בחן את הצורך בעדכון הקווים המנחים שהתווה להנהלה בתחילת המשא ומתן בעקבות השינויים לרעה שחלו בתנאי ההסכם. משהובאו פרטי ההסכם המגובש לאישור הדירקטוריון, הוא קיים כמה דיונים מפורטים טרם אישורו, ואף ביקש ליישם בו כמה שינויים שחלקם אכן התקבלו והוכנסו לנוסח ההסכם הסופי.



מעקב - חברת חשמל לישראל בע"מ
מצב (סטאטוס):   ד- לא רלוונטי

ליקוי

6.	אף שלהנחת צינור שני חשיבות יתרה לחח"י, ואף הייתה אחת ממטרות עסקת האופציה הכלולה בהסכם, נוסח ההסכם אינו מבטיח את הנחתו של צינור שני ומאפשר לנהוג חלופות אחרות להגדלת כמות הגז שתסופק לחברה במסגרת האופציה. החלופות שהועלו להנחת צינור שני פחותות מבחינת תועלתן לחברה, וייתכן שאף מבחינת עלות הקמתן, ולכך אין ביטוי כספי בהסכם.
	חח"י לא נקטה צעדים מול שותפות תמר לקידום הנחתו של צינור שני כדי להגדיל את אספקת הגז הטבעי, אלא הסתמכה על החלטת הממשלה מיוני 2013 שקבעה כי לאחר הקמת המדחסים על השותפות להניח צינור שני. התנהלות זו של החברה החלישה את יכולתה לדרוש משותפות הגז להניח צינור שני בעתיד.
	על חח"י ועל גורמי הממשלה לבחון בהקדם את האפשרות להקמת צינור שני על ידי שותפות תמר, וזאת בייחוד לנוכח העובדה שמאגר לוויתן עדיין לא פותח ובשל היעדר היתירות בהולכת הגז לחוף.

מעקב - חברת חשמל לישראל בע"מ
מצב (סטאטוס):   ד- נדחה

6.	ראה דוח הערות רה"מ 67ב עמ' 382.

ליקוי
7. 	מן הראוי שמשרד האנרגיה יגבש תחזיות חלופיות ובלתי תלויות של הביקוש לחשמל כדי שישמשו אותו בעת קביעת המדיניות ויישומה במשק החשמל.
ליקוי
8.	על חח"י, על רשות החשמל ועל משרדי האנרגיה והאוצר לבחון את היקף העלות למשק בעקבות שינוי נוסחת תמחור הגז בסמוך למועדי פתיחת המחיר שנקבעו בהסכם (בשנים 2021 ו-2024), ולפעול לתיקון ההסכם על פי תוצאות הבחינה.
מעקב- משרד התשתיות הלאומיות, האנרגיה והמים
מצב (סטאטוס):  א – תוקן

7,8. 	במסגרת דיוני הצוות המקצועי לבחינה תקופתית של המלצות הוועדה לבחינת מדיניות הממשלה בנושא משק הגז הטבעי בישראל אשר אומצו בהחלטת ממשלה 442 מיום 23.6.2018, הציג משרד האנרגיה בפני חברי הצוות 8 תרחישים שונים החוזים את ביקוש המשק לגז טבעי ב- 25 השנים הקרובות – התקופה שבין 2018-2042.

מעקב-  רשות החשמל 
מצב (סטאטוס):   א- תוקן

8.	במסגרת טיוטת "מפת הדרכים לפיתוח מקטע הייצור במשק החשמל", גיבשה  רשות החשמל שלושה תרחישים לתחזית הביקוש לחשמל. לצורך גיבוש התרחישים נעזרה הרשות בתחזיות מ 3 מקורות שונים (בנק ישראל חברת החשמל ויצרני החשמל הפרטיים). חיתוך בין התחזיות השונות מאפשר הבנה עצמאית של תחזית הביקוש.
	הרשות הסדירה את השימוש בדלקים  במשק החשמל כאמור באמצעות עדכון אמת מידה 125 במסגרת החלטת רשות מספר 13 מישיבה מס' 518 מיום 12.6.2017.לפי אמת המידה המעודכנת בכל מצב בו נדרש שימוש בגז נוזלי חברת החשמל, בעלת הסכם הגז היקר במשק, תשתמש בגז הנוזלי ותפנה את צינור הגז ליצרנים פרטיים בעלי הסכם גז זול יותר.

ליקוי
9.	תוצאות המשא ומתן בין הצדדים הביאו לפיתוח מאגר תמר ולהזרמת גז למשק הישראלי אף מוקדם מתאריך היעד. עם זאת, התנאים הייחודיים ששררו באותה העת גרמו לשינויים מהותיים בתנאים המסחריים של ההסכם. שינויים אלו הביאו לעליית מחיר הגז ולעלויות נוספות לחח"י בהיקף 1.5-0.82 מיליארדי דולרים, העשויות להתבטא בתעריף החשמל. בשל חשיבות הסכם הגז של חח"י ליתר צרכני הגז במשק, לשינויים אלו אף השלכות כלל-משקיות. לאחר שההסכם נחתם פעלו המאסדרים לצמצום העלויות הנוספות מתוך שיתופי פעולה וולונטריים ביניהם. עם זאת, מסתמן כי האפקטיביות של פעולותיהם נמוכה בשל היעדר עקביות במדיניות הממשלה. התנהלותה של חח"י במהלך המשא ומתן נמצאו כמה ליקויים. עיקר הלקויים נמצאו בתהליך הכנת התחזיות, בפעילות דירקטוריון החברה במהלך המשא ומתן ובפעולות שנקטה לצורך הבטחת הנחתו של צינור שני על ידי שותפות תמר.
	על כל גורמי הממשלה וחח"י לבחון את היקף העלות הנוספת שתיגרם למשק בעקבות שינוי נוסחת מחיר הסכם הגז בסמוך למועדי פתיחת המחיר, ולשתף פעולה בנקיטת צעדים נוספים שיביאו להפחתת העלויות.

מעקב - משרד התשתיות הלאומיות, האנרגיה והמים
מצב (סטאטוס): ב- בתהליך תיקון   

9.	ראה דוח הערות רה"מ 67ב עמ' 384.  

ליקוי

10.	גידור סיכונים הוא כלי מקובל להפחתת סיכונים. עם זאת, עמדת רשות החשמל בעניין גידור הסכם הגז היא שמנגנון הגידור הנכלל בעסקה משית את עלויות הגידור על הצרכנים במקום על שותפות תמר, כפי שיוצג להלן:
* יועץ בין-לאומי ששכרה רשות החשמל קבע בחוות דעת כי הצמדה למדד המחירים לצרכן בארה"ב אינה עולה בקנה אחד עם שיטות הצמדה מקובלות בעולם, ושיטה זו גורמת לעליית מחירים בלתי מוצדקת ומעבירה סיכונים לצרכנים. היועץ ציין כי הקצאת סיכונים בהסכם הגז הנוכחי אינה סבירה, היא משיתה סיכונים על צרכני הגז וכמעט שאינה מותירה סיכונים ליצרני הגז.
-	יועץ אחר של הרשות קבע כי "נוסחת המחיר וההצמדה אינם משקפים כל סיכון לתמר ואילו למשק החשמל הישראלי הם משקפים עליה מתמדת במחיר, במנגנון שאינו מקובל בעולם" (ההדגשה במקור). הוא ציין כי עסקאות המימון של שותפות תמר הן לתקופה של 18 שנים, ומבחינת עלויות ספק הגז, הצמדה למדד המחירים לצרכן בארה"ב נובעת משני גורמים: האחד, הרצון להצמיד את עלויות התפעול להתייקרות בתשומות, והאחר הצמדת עלויות המימון למדד; לכן הוא טען כי למעשה "המשך הצמדת המחיר למדד המחירים האמריקאי לאחר 10 השנים הראשונות מהווה עליית מחיר שאינה מוצדקת". מדברים אלו משתמע כי גם ברשות היו מודעים לכך שנוסחת ה-CPI משקפת עלויות נוספות. 
-	בשימוע שהוציאה רשות החשמל לחח"י במאי 2012 היא ציינה לעניין מנגנון ההצמדה כי מחד "הוא מנגנון חריג לשימוש בהסכמי גז טבעי ואין הוא מבטא מתודולוגיה ברורה להתפתחות מחירי גז בהסכם לאורך השנים באופן המשקף מחירי שוק." מאידך "ניתן לטעון כי המדובר באילוץ ובהחלטה בין צדדים לחוזה, במבטאת בחירה ביציבות מחירים (הגם שמבטאת עלית מחירים קבועה) על פני סיכון, גם אם איננה בגדר פרקטיקת הצמדה מקובלת". 
- במכתב ששלחה יו"ר רשות החשמל דאז לראש הממשלה ולשר האנרגיה בדצמבר 2014 היא ציינה כי "בשל המציאות המונופולית שהתגבשה בתחום אספקת הגז הטבעי בישראל, הסכמי הגז אשר הונחו על שולחן הרשות לחשמל מבטאים תנאים שאינם מקובלים במשקי גז תחרותיים, ובפרט חלוקת סיכונים לא מאוזנת לטובת ספק הגז. ספק הגז מגלגל על צרכניו הן את סיכון הכמות והן את סיכון המחיר, בניגוד למקובל". מדברים אלו עולה כי ההצמדה ל-CPI היא בעצם גלגול סיכוני מחיר לחח"י (באמצעות השתת עלויות הגידור על מחיר חח"י) וממנה לצרכני החשמל. 



מעקב-משרד התשתיות הלאומיות, האנרגיה והמים
מצב (סטאטוס): ב- בתהליך תיקון

10.	ראה דוח הערות רה"מ 67ב עמ' 386. 


ליקוי

11.	תגליות הגז בשטחי המים הכלכליים של ישראל הביאו לשינוי מהותי בתמהיל מקורות האנרגיה של ישראל בכלל ושל משק החשמל בפרט. בטרם התגלו מאגרי הגז התבסס משק החשמל בעיקר על מוצרי נפט ופחם, והם היו התשומות לייצור חשמל. כיום נעשה הגז הטבעי למקור אנרגיה מרכזי, ויתרונותיו מתבטאים בעלויות נמוכות יותר, בניצולת גבוהה ובזיהום סביבתי נמוך ביחס למקורות אנרגיה אחרים כמו פחם וסולר. בינואר 2009 הכריזה שותפות תמר על גילוי כמויות מסחריות של גז טבעי במאגר תמר הממוקם במים הכלכליים של ישראל. על רקע גילוי זה התנהל משא ומתן בין שותפות תמר לחברת החשמל לישראל (להלן - חח"י, חברת החשמל או החברה), ובמרץ 2012 נחתם הסכם שאיפשר את פיתוח מאגר הגז תמר. עיקרי ההסכם כוללים אספקת גז לחח"י לתקופה של 15 שנים בהיקף מקסימלי של 77 BCM עם אופציה להגדלת הכמות החוזית המסופקת בתקופת ההסכם להיקף מקסימלי כולל של כ-99 BCM. בעקבות התערבות המאסדרים במסגרת אישור ההסכם פוצלה האופציה שניתנה לחח"י לשתי תקופות - מועד סיום האופציה הראשונה יהיה ב-31.12.19 והאופציה השנייה תחול מעבר לדצמבר 2019 עד תום תקופת ההסכם עם שותפות תמר. חח"י מצדה מתחייבת לרכש גז מינימלי (TOP - Take or Pay) כאשר מחיר הבסיס בעסקה עומד על 5.042 דולרים ל-mmbtu, והוא מוצמד למדד המחירים לצרכן בארה"ב בתוספת 1% מדי שנה במחצית הראשונה של תקופת ההסכם ובהפחתה של 1% מההצמדה משנת 2020 עד תום תקופת ההסכם. על פי חישובי חח"י, ההיקף הכספי של העסקה נע בין 18.5 ל-23.7 מיליארד דולר בכפוף למימוש האופציה להגדלת הכמויות. במסגרת אישור ההסכם קבעה רשות החשמל ביוני 2012 כי עבור הכמויות שיסופקו במסגרת האופציה תבוטל התוספת או ההפחתה של 1% להצמדת המחיר ותצומצם ההצמדה למדד המחירים לצרכן האמריקני לשיעור הצמדה של 30% מהמדד. 

מעקב- משרד התשתיות הלאומיות, האנרגיה והמים
מצב (סטאטוס):  א – תוקן

11.	ראה דוח הערות רה"מ 67ב עמ' 387.













[bookmark: bookmark697]פגמים בסדרי החכרת קרקע למוסדות ציבור למטרות ציבוריות
[bookmark: bookmark698]הגופים המבוקרים: רשות מקרקעי ישראל , משרד החינוך, עיריית פתח תקווה, עיריית הרצלייה

[bookmark: bookmark699]מעקב מעודכן לחודש: דצמבר 2018

[bookmark: bookmark700]ליקוי
1. 	אי בהירות בהסדרה הנורמטיבית של תנאים להקצאת קרקע ישירות מרמ״י למוסדות ציבור ; אין הלימה מלאה בין המגבלות שנקבעו בתקנות חובת המכרזים לכללים שנקבעו בהחלטות המועצה שבנושא. למשל, על פי התקנות רמ״י יכולה להעניק זכויות במקרקעין ל״צורכי ציבור״ רק במסגרת התקשרות עם רשות מקומית; ומוסדות ציבור אחרים, למשל עמותה, לא אוזכרו כגופים שיכולים להיות זכאים לקבלת מקרקעין ל״צורכי ציבור״. אמנם בתקנות, ברשימת הפטורים ה״כלליים״ שאינם ייחודיים לרמ״י, נקבע כי ניתן להתקשר בפטור ממכרז ״לביצוע מיזם אשר יפעל ללא כוונת רווח״ עבור מטרות דומות לאלו המוזכרות בהחלטות המועצה כ״מטרה ציבורית״, אך אין חפיפה מלאה בין המטרות שפורטו בנושא. זאת ועוד, החלטות המועצה אף מאפשרות להוסיף לרשימת המטרות שבגינן ניתן פטור ממכרז מטרות שלא פורטו בתקנה, והדבר אשר עלול לגרום לאי- התאמה בין הוראות שבחקיקה להחלטת המועצה. על המועצה ורמ״י, בשיתוף עם משרד המשפטים, לבחון בחינה מעמיקה את הכללים שקבעה המועצה בדבר התנאים שבהם רמ״י רשאית להקצות קרקע ישירות ל״מוסד ציבורי״ ואת מידת התאמתן לנורמות הקבועות בחוק חובת המכרזים והתקנות. בחינה זו תאפשר לוודא כי רמ״י מקצה קרקעות על פי תשתית נורמטיבית מוצקה, ותיצור הלימה מלאה בין הכללים שקבעה המועצה לכללים שנקבעו בחוק חובת המכרזים ובתקנות שהותקנו על פיו בתחום זה.
[bookmark: bookmark701]
מעקב-   משרד המשפטים  
מצב (סטאטוס):  א – תוקן

1. בהמשך להמלצת הביקורת משרד המשפטים שמח להעניק סיוע לתהליך בחינת הכללים והתנאים שבהם רמ”י רשאית להקצות קרקע ישירות ל״מוסד ציבורי״ ואת מידת התאמתן לנורמות הקבועות בחוק חובת המכרזים והתקנות. ראה התייחסות משרד המשפטים בהערות ראש הממשלה 67ב'  עמ' 390. 

[bookmark: bookmark702]מעקב-  מועצת  מקרקעי ישראל 
מצב (סטאטוס):  א - תוקן

1.	מועצת מקרקעי ישראל קיבלה החלטתה מס' 1565 המעגנת את כללי הקצאת מקרקעין  למוסדות ציבור. סעיף 1.3 להחלטה קובע את התנאים העיקריים להקצאות מסוג זה.

ליקוי
2. שינוי בייעוד של קרקע לייעוד מסחרי שלא בסמכות ; נמצא כי בשנת 2011 הנהלת מחוז צפון דאז ברמ״י אישרה שינוי במטרת החכירה של נכס ממרכז קליטה ומגורי עולים לדירות מגורים לפרטיים, בלא שהדבר הובא לאישור המועצה כמתחייב מהחלטות המועצה. זאת ועוד, שינוי בייעוד אושר רק שלושה חודשים לאחר שהנהלת רמ״י דנה בעניינו של הנכס והתייחסה באופן ברור וחד-משמעי לייעוד הציבורי של הנכס. על רמ״י לבחון את תהליך האישור של שינוי בייעוד של הנכס, כמפורט לעיל, ממרכז קליטה ומגורי עולים לדירות מגורים לפרטיים, לרבות את האחריות של עובדי מחוז צפון לכך, וכן עליה לפעול לתיקון המצב, בכפוף להחלטות המועצה. כמו כן עליה להבטיח כי יפותחו ויפעלו מנגנוני בקרה כדי למנוע הישנות של מקרים דומים.

מעקב-  מועצת  מקרקעי ישראל 
מצב (סטאטוס):  א' – תוקן 

2.	מועצת מקרקעי ישראל בהחלטתה מס' 1551 (סעיף  4) מיום  21/5/18 קבעה את הכללים לאיסור העברת זכויות במקרקעין שהוקצו בפטור ממכרז למטרה ציבורית לגורמים עסקיים.

[bookmark: bookmark703]ליקוי
3. ליקויים בסדרי הפיקוח והאכיפה בעניינם של שימושים בקרקע למטרות ציבוריות ; נמצא כי לעתים רמ״י התעלמה במשך שנים רבות משימושים מסחריים שעשו מוסדות ציבור בנכסים שהוקצו להם למטרות ציבוריות, שלא לפי חוזי החכירה. היא לא פעלה די במישור של פיקוח ואכיפה כדי להפסיקם, ובכך כשלה בכל הנוגע לתפקידה לפקח על השימוש בקרקעות כנדרש בחוק ובהתאם לחוזי החכירה. על רמ״י להפנות משאבים ולייחד תשומת לב רבה במישור הניהולי כדי להבטיח כי הקרקעות המיועדות למטרות ציבוריות ישמשו בהתאם לייעודן.  

מעקב-  מועצת  מקרקעי ישראל 
מצב (סטאטוס):  ד' - נדחה

[bookmark: bookmark704]3.	רמ"י במסגרת המשאבים העומדים לרשותה – קבעה יעדים  ומטרות בתחום האכיפה. נושא אכיפת מקרקעין שהוקצו למטרות ציבוריות נמצא במטלות מרחבי השמירה אם כי לא בסדר עדיפות גבוה.

ליקוי
4. היעדר מדיניות בנוגע להשכרת נכסים לצד שלישי ; נמצאו נכסים שהוקצו למטרות ציבוריות והושכרו, לאותן מטרות, לצד שלישי - משרדי ממשלה ורשויות מקומיות - תמורת דמי שכירות. ספק אם שימוש בנכס לצורך השכרה הולם את תכלית ההקצאה ואם אין בכך גם פגיעה בקופה הציבורית. כאשר חוכר משתמש למטרה מסחרית בקרקע שהוקצתה לו למטרה ציבורית בלבד, על רמ״י לאכוף עליו את הפסקת השימוש המסחרי בקרקע או לדרוש את השבתה בהתאם להחלטות המועצה.

מעקב-  מועצת  מקרקעי ישראל 
מצב (סטאטוס):  א' - תוקן

4.	ראה התייחסות מועצת מקרקעי ישראל לליקוי 1 לעיל. 

[bookmark: bookmark705]ליקוי
5. עלה כי אף שבעלי תפקידים במרחבים ובמטה רמ״י, היו ערים לבעייתיות שבסוגיית השכרת נכס לצד שלישי ועמדו על הצורך בבחינתה, הם לא הביאו את הסוגיה לדיון בהנהלת רמ״י או במועצה. גם ההנהלה והמועצה לא יזמו דיון בסוגיה זו. על רמ״י והמועצה לבחון את נושא גביית דמי השכירות בנכסים שהוקצו למטרות ציבוריות, על היבטיו הכלכליים והחברתיים, ובכלל זה לבחון אם נכון שגופים שקיבלו קרקע למטרה ציבורית ישתמשו בה לצורך השכרתה, ובאילו תנאים, גם אם מדובר בהשכרה לאותה מטרה (ראויה כשלעצמה), ואם אין בכך פגיעה בקופה הציבורית.
[bookmark: bookmark706]
ליקוי
6. ליקויים בהעברת זכויות בקרקע שהוקצתה למטרות ציבוריות אל חברות עסקיות; בשנים 2015-2007 רמ״י אפשרה לחוכרים להעביר את זכויותיהם לצד שלישי בכ-300 מקרים שבהם הקרקעות הוקצו למטרות ציבוריות. בבדיקה של שמונה מקרים באופן אקראי, התברר כי בשלושה רמ״י אישרה את העברת הזכויות אף שהחוכרים לא הציעו תחילה לרשות מקומית לרכוש את הזכויות, כנדרש בהחלטות המועצה. בשני מקרים אישרה רמ״י להעביר את הזכויות בקרקע בלא שהיא פעלה כדי להבטיח שהקרקע תמשיך להיות מנוצלת למטרה ציבורית. מאופן פעולתה של רמ״י עולה כי חסר מנגנון שיטתי ועקבי שבכוחו להבטיח שהעברת הזכויות בקרקע שהוקצתה למטרה ציבורית תאושר אך ורק לאחר שרמ״י תוודא כי הקרקע משמשת למטרה זו וכן כדי להבטיח כי הקרקע תמשיך לשמש לאותה תכלית בעתיד. 

[bookmark: bookmark707]ליקוי
7. על רמ״י לפתח מנגנון שיטתי ועקבי שבכוחו להבטיח שהעברת הזכויות בקרקע שהוקצתה למטרה ציבורית תאושר אך ורק לאחר שרמ״י תוודא כי הקרקע משמשת למטרה זו, למשל באמצעות סיורי פיקוח בשטח, וכן תבטיח כי הקרקע תמשיך לשמש לאותה תכלית בעתיד. על רמ״י לבחון אם ראוי כלל לאפשר העברת זכויות בקרקע שמוקצית למטרות ציבוריות ובתנאים מועדפים לחברות עסקיות פרטיות.



מעקב-  מועצת  מקרקעי ישראל 
מצב (סטאטוס):  ב' – בתהליך תיקון 

5-7.	מועצת  מקרקעי ישראל  ערכה דיון בנושא וקיבלה  החלטה מפורטת בסעיף 1.5.3 1565. במעמד זה, המועצה הסמיכה את הנהלת הרשות לקבוע כללים  בדבר השכרת קרקע שהוקצתה בפטור ממכרז במטרה ציבורית, לרבות התמורות שעל רמי לקבל בגין פעילות כזו ומתן זכות סירוב ראשונה למינהל  הדיור הממשלתי ולרשות המקומית.

ליקוי

8.	העדר המלצת שר; הקצאת קרקע למוסד ציבורי למטרות ציבוריות מותנית, בין היתר, בקבלת המלצה לכך מהשר שפעילותו של המוסד נמצאת בתחום אחריותו. על פי נתוני רמ״י, בשנים 2015-2007 היא הקצתה 38 קרקעות למוסדות ציבור. עשר מהן נבחרו באקראי לבדיקה, ונמצא כי ארבע מהקרקעות הוקצו אף שלא ניתנה בנוגע להן המלצת השר, כנדרש. על רמ״י להגביר את הפיקוח ואת הבקרה של יחידות המטה בחטיבה העסקית על תהליך ההקצאה המתבצע במרחבים כדי לוודא כי הוא מבוצע על פי ההוראות והכללים שנקבעו בחוק, בהחלטות המועצה ובנהלים של רמ״י.


מעקב-  מועצת  מקרקעי ישראל 
מצב (סטאטוס):  ג – לא תוקן

8.	לא דווח על תיקון הליקוי.










[bookmark: bookmark866]פעילות הרשות לפינוי מוקשים
[bookmark: bookmark867]הגופים המבוקרים: משרד הביטחון, משרד האוצר

מעקב מעודכן לחודש: ינואר 2019

	א
	 תוקן
	6 סעיפים
	75%

	ב
	 בתהליך תיקון
	2 סעיפים
	25%

	ג
	 לא תוקן
	
	

	ד
	 נדחה / לא רלוונטי
	
	



ליקויים 1,6,7 תוקנו. ראה הערות ראש הממשלה 67ב' עמ' 471-475
[bookmark: bookmark870]ליקוי
2.	מנגנון פינוי נפלים הקיים אינו נותן מענה מספק לפינוי בטיחותי ויסודי של נפלים משטחים המיועדים לשימושים אזרחיים. לכך יש השלכות הן לביטחון הציבור והן בתחום הכלכלי, שכן השטחים שבהם טמונים נפלים, יכולים היו לשמש לצרכים אזרחיים, אך הם עומדים כאבן שאין לה הופכין. על משהב״ט להאיץ את פעילותו להסכמת גוף אחראי ומאסדר לתחום פינוי הנפלים במדינה, בין אם במסגרת ההצעה לתיקון החוק שהגיש, ובין אם באמצעות אחת מן החלופות שהציע צה״ל בעבודת המטה שערך בנושא.

מעקב-משרד הביטחון
מצב (סטאטוס): ב

2.	הרחבת סמכויות הרשות לפינוי מוקשים לעניין נפלים, אושרה על ידי מנכ"ל משהב"ט והשר. הצעת החוק אושרה בקריאה ראשונה וכעת נמצאת על שולחנה של וועדת חו"ב לצורך הכנתה לקריאה שניה ושלישית.

[bookmark: bookmark872] ליקוי
 3.	מאז מאי 2013 לא מתקיימת כל פעילות חדשה לפינוי שדות מוקשים מסוג נ״ט, המיועדים לשימוש אזרחי. כתוצאה מכך, צה״ל לא קיים החלטת ממשלה מינואר 2014 שמורה על פינוי שדות מוקשים, חלקם מסוג נ״ט בלבד, משטחים שנועדו לפיתוח החקלאות בגולן. לכך יש השלכות כלכליות והשלכות במימוש החלטות ממשל ושמירה על מינהל ציבורי תקין, כמו גם השלכות אפשריות בהקשר של שמירה על ביטחון הציבור. על צה״ל ועל הרלפ״ם לשלב במסגרת תכניות העבודה שלהם לשנת 2017 את פינוי שדה המוקשים במג׳דל שמס, על מנת שההבנות המשותפות שאליהן הגיעו לגבי חשיבות פינוי זה, אכן יתממשו.

מעקב- צבא הגנה לישראל
מצב (סטאטוס):א

3. בשנת 2013 נהרג החייל רועי אלפי ז״ל במהלך פינוי שדה מוקשים ברמת הגולן. לאחר קבלת החקר הטכני, חיל הנדסה ביצע במהלך שנה"ע 2017-2018, ניסויים לבחינת טכנולוגיות מפחיתות סיכון בפינוי שדות מוקשים, כדי לחזור לעבוד בשדות מוקשים. בהמשך לבחינת הטכנולוגיות, נבחנו תרגולות להרמת שדות מוקשים במהלך 2017 ובמהלך שנה"ע 2018, נערך החיל למודל מבצעי ראשון בהרמת שדות מוקשי נ"ט, כחלק מתהליך חזרת הכשירות לעבודה בשדות מוקשים.
	בחודש אוגוסט 2018, ערך חיל ההנדסה פינוי שדה מוקשים נגד טנקים ראשון, בהתאם ללקחים שנלמדו בעזרת התרגולות והטכנולוגיות החדשות שפותחו.
	בחודשים האחרונים של שנה"ע 2018, נערך תחקיר ולמידה לפינוי שדה המוקשים שנערך באוגוסט, כך שבשנה"ע 2019 חיל הנדסה הקרבית, יחזור להרים שדות מוקשים תוך למידה והפקת לקחים של הרמות השד"ם. בהמשך לתהליך הלמידה והתחקיר, הופצה הנחיית קהנ"ר להתייחסות למוקש כאל נפל.

[bookmark: bookmark874]מעקב – משרד הביטחון
מצב (סטאטוס): א

3. 	הושלם פינוי שדה מוקשים במג'דל שמס על ידי הרלפ"ם.

ליקוי
4. רק באחד מתוך שישה פרויקטים לפינוי מוקשים שהסתיימו, הושלם הליך העברת השטח לאזרחים. בפרויקטים אחרים חלים עיכובים משמעותיים מצד צה״ל, הן בשלב ביטול צו הסגירה על השטח על ידי המפקדים הצבאיים, והן בשלב הסדרת הגדרות הסובבות את שדות המוקשים על ידי מפקדי ההנדסה הפיקודיים. עיכובים אלה יש בהם כדי להשליך ישירות ובאופן לא מבוטל על הרווחים הצפויים למשק כתוצאה משימוש עתידי בשטחים אלה. על קצין ההנדסה הראשי לעגן בפקודות צה״ל הרלוונטיות לוחות זמנים מחייבים לביטול צווי סגירה על שטחים שהסתיימו בהם עבודות לפינוי מוקשים ולהורדת הגדרות סביבם.

מעקב-צבא הגנה לישראל
מצב (סטאטוס): א

4.	בחודש נובמבר 2018, אושרה הוראת קהנ"ר בנושא 'נוהל הורדת גדרות והסרת צווי אלוף משטחי מיקוש שפונו ע"י הרלפ"ם'.
	בהתאם להנחיה, הסרת צו סגירה והורדת גדרות יתבצעו ע"י הרלפ"ם עד 5 ימים מהכרזת השטח כפנוי ממוקשים.

[bookmark: bookmark876]ליקוי
5. עד יולי 2016, מועד סיום הביקורת, תחום פינוי המוקשים לא הוסדר בחקיקת משנה, על אף שהחוק, שנחקק כאמור בשנת 2011, הקנה לשר הביטחון סמכות להתקין תקנות לשם ביצועו. ראוי שהיועץ המשפטי למערכת הביטחון והיועץ המשפטי של הרלפ״ם יקדמו את ההליכים שבהם החלו לטובת עיגון חקיקת משנה משלימה לחוק, ושיביאו אותה בהקדם לאישור ועדת החוץ והביטחון על מנת שתפורסם ברשומות, כנדרש בחוק.

מעקב-משרד הביטחון
מצב (סטאטוס): ב

5. 	תקנות קרן התרומות לרלפ"ם הוכנו והועברו לאישור וועדת חו"ב לצורך פרסום ברשומות. הושלמה כתיבת הנושאים המקצועיים הנדרשים לעניין פינוי מוקשים בתקנות, עם סיום הליך החקיקה הראשית (תיקון החוק והרחבת הסמכות לפינוי שטחי נפלים) יושלם הליך התקנת התקנות.

[bookmark: bookmark882]ליקוי
8. 	על מנכ״ל משהב״ט לעדכן את מנכ״ל משרד ראש הממשלה בנוגע להחלטתו מיוני 2016 התומכת בהצעה לתיקון החוק בנושא הרחבת סמכויות הרלפ״ם ובהגדלת תקציבה בהתאם. זאת על מנת שמנכ״ל משרד ראש הממשלה יוכל, בשיתוף הגורמים הרלוונטיים במשהב״ט ובמשרד האוצר, לחדש בהקדם את פעילותו הנדרשת, לצורך גיבוש הסכמה ביניהם בהקשר הזה.

מעכב-משרד הביטחון
מצב (סטאטוס):א

8. 	החוק עבר בקריאה שניה ושלישית ואושר בכנסת בתאריך 25.12.2018. הנושא התקציבי הקבוע מקבל ביטוי בחוק החדש בהגדרה שהמדינה תקציב מידי שנה 27 מיליון שקל בפינוי מוקשים, וכן תקציב לפינוי נפלים שיוקצה מדי שנה.

העסקת יועצים וכוח אדם חיצוני במשרד הביטחון
הגופים המבוקרים: משרד הביטחון, משרד האוצר, נציבות שירות המדינה

מעקב מעודכן לחודש: דצמבר 2018
	א
	 תוקן
	5 סעיפים
	71%

	ב
	 בתהליך תיקון
	2 סעיפים
	29%

	ג

	ד
	 נדחה / לא רלוונטי
	
	



ליקויים 2,3,4,7 תוקנו. ראה הערות ראש הממשלה 67ב' עמ' 477-485
ליקוי
1.	במאי 2012 פרסמו נש״ם בשיתוף עם החשכ״ל מסמך המנחה את משרדי הממשלה אשר לאופן שבו יש לבחון ולמפות את כוח האדם החיצוני המועסק על ידיהם ( להלן- מסמך העקרונות). מסמך זה נשלח לסמנכ״לים הבכירים למינהל ומשאבי אנוש ולחשבים הבכירים במשרדי הממשלה. נמצא, שבניגוד למשרדי ממשלה אחרים, משהב״ט לא העביר לוועדה משותפת לנש״ם ולחשכ״ל רשימה של כל היועצים ״כתף אל כתף״, כנדרש במסמך העקרונות. מצב דברים זה הביא לכך שבשונה ממשרדי ממשלה אחרים, משהב״ט לא הסדיר את העסקתם של עובדי ״כתף אל כתף״ בהתאם למסמך האמור משנת 2012, ובהתאם להוראות נש״ם משנת 2015. לטענת המשנה למנכ״ל משהב״ט וראש אמ״ש, המסמך לא הגיע לידיו ולכן הוא לא ידע על הפעולות שהיה עליו לנקוט בעקבותיו. יתרה מכך, הממונה על מערכת הביטחון בנש״ם, הגב׳ איילה גונן- אשרי, לא וידאה עם משהב״ט שהמסמך הגיע אליו וכי הוא פועל על פיו. כמו כן, ועדה משותפת לנש״ם ולחשכ״ל לא ביררה את הסיבות לכך, שמשהב״ט לא העביר לה רשימה של כל היועצים ״כתף אל כתף״, כנדרש במסמך העקרונות. על משהב״ט לערוך מיפוי של עובדי קבלני שירותים המועסקים ״כתף אל כתף״ במשהב״ט, ולהסדיר לאלתר את העסקתם בהתאם להוראות נש״ם משנת 2015. זאת במטרה למנוע העסקת יועצים בתחומי מומחיות שאינם ייחודיים, שקיימים בקרב עובדי משהב״ט, לתקופות לא קצובות, ארוכות ובהיקפי שעות גבוהים ממשרה מלאה, וכן לא יועסקו כתחליפי תקינה בתפקידי ליבה, שמעצם טיבם אמורים להיות מאוישים על ידי עובדי משהב״ט.

מעקב-משרד הביטחון
מצב (סטאטוס): ב

1.	נכון להיום (נובמבר 2018), מתקיים שיח בין המשרד לאגף תקציבים באוצר, והנציבות לעניין כ"א חיצוני "כתף אל כתף" שבמסגרתו המשרד יעביר את רשימת כ"א החיצוני "כתף אל כתף" לוועדה בנציבות במטרה להמיר אותם לשיאים תקניים באותה עלות כספית.
התקיימה פגישה בראשות המשנה למנכ"ל לפני שבוע בנושא, בהשתתפות כלל הגורמים במשרד ומחוצה לו וכעת המשרד ממפה את הרשימה, בהתאמה. צפי לסיום- סוף חציון א' 2019.

ליקוי
5.	כבר בדוח מבקר מערכת הביטחון משנת 2007 צוין, כי משהב״ט אינו מבצע בדיקת חליפיות כוח אדם. על אף האמור, אמ״ש וגית״ם במשהב״ט עדיין אינם מקיימים בחינה של חליפיות כוח אדם, הבוחנת אם כוח האדם הקיים במשהב״ט יכול לתת מענה לצורך ביועצים. כלומר, האם ניתן להשיג התייעלות בדרך העסקת כוח אדם במשהב״ט על ידי שימוש בכוח האדם שכבר מועסק במשהב״ט במקום לקלוט כוח אדם נוסף. על אמ״ש ועל גית״ם לקיים בחינה של חליפיות כוח אדם, הבוחנת אם כוח האדם שכבר קיים במשהב״ט יכול לתת מענה לצורך ביועצים, ולייעל בכך את כוח האדם שכבר מועסק במשהב״ט במקום לקלוט כוח אדם נוסף.

מעקב-משרד הביטחון
מצב (סטאטוס): ב

5.	במסגרת בחינת הצרכים המתקיימים על ידי וועדת היועצים, נושא זה יקבל מענה. ראה התייחסות למעקב לליקוי 1.

ליקוי
6.	חלק גדול (89%) מהתקשרויות משהב״ט עם יועצים בשנת 2015 נעשה באפיק של פטור ממכרז. כ- 64% מכלל היועצים אושרו בפטור ממכרז על פי סעיפים 3(35) ו-3(34) לתקנות חובת המכרזים (התקשרויות מעהב״ט), התשנ״ג-1993 (להלן-תקנות המכרזים במעהב״ט). סעיפים אלה מאגדים מגוון רחב של תחומים, אף שלדעת בעלי תפקידים ביחידת היועצים וביועמ״ש למעהב״ט, לתחומים רבים המנויים בסעיף ניתן לערוך מכרז. לבקשה להעסקת יועץ בפטור ממכרז אמורים האגפים השונים לצרף רשימה של שלושה יועצים שנבדקו, וכן מכתב המנמק את הסיבות שהובילו אותם להמליץ על יועץ מסוים מתוך השלושה. ועדת היועצים אינה בוחנת או מוודאת, באופן מוסדר, האם האגפים אכן פנו ליועצים שציינו בבקשה, ואין גם גורם אחר במשהב״ט המקיים מעקב ובקרה על כך. על בעלי התפקידים במשהב״ט להקפיד לפעול על פי ההליכים התקינים, ולא להתערב באופן לא תקין בהליכים להתקשרות עם יועצים.

מעקב- משרד הביטחון
מצב(סטאטוס): א

6. 	המשרד פועל על פי חוק חובת המכרזים. לעניין זה ניתנה חוות דעת משפטית כי פטור 3(35) מאפשר העסקת יועצים בתחומים שונים בדרך של פטור ממכרז תחת קיום הליך חלופי, מעין מרכזי של בחינת מספר הצעות טרם אישור הפטור בוועדה. עוד יצוין, כי כל מקרה נבחן לגופו וככל שנראה כי יש מקום לצאת למכרז ולא לאשר פטור ניתנת חוות דעת משפטית בהתאם. מרכזים בתחומים הבאים: 
	1. מרכז לשירותי יועצים להכנה וקידום מופעי מוכנות לחירות ברח"ל, בהיקף של כ- 85 יועצים.
[bookmark: bookmark900]	2. מרכז לשירותי אבטחת איכות בסיב"ט בהיקף של כ- 30 יועצים.

השירות הרפואי לחיילים בשירות חובה

[bookmark: bookmark901]הגופים המבוקרים: משרד הביטחון, משרד הבריאות, צבא הגנה לישראל.
מעקב מעודכן לחודש: דצמבר 2018

	א
	 תוקן
	9 סעיפים
	75%

	ב
	 בתהליך תיקון
	3 סעיפים
	25%

	ג
	 לא תוקן
	
	

	ד
	 נדחה / לא רלוונטי
	
	


[bookmark: bookmark902]
הליקויים 3,8,9 תוקנו. ראה הערות ראש הממשלה 67ב' עמ' 487-493 

ליקוי

1. בבואם להחליט על מיקור החוץ של שירותי הרפואה, מקרפ״ר, שעסקה בתכנונו, ואט״ל ואג״ת, שעסקו בבקרה ובאישור עבודת המטה, לא נתנו את דעתם להשלכות האפשריות של מיקור החוץ של שירותי הרפואה בסוגיות מהותיות, שניתן היה להיערך לקראתן מראש, ובהן, למשל, לאפשרות של גידול במתן ימי מחלה לחיילים, וכתוצאה מכך- היעדרות ממושכת של החיילים מיחידותיהם. לכן עבודת המטה שהוגשה לקראת המהלך של מיקור החוץ, כמו גם הדיונים שהתקיימו בגינה, לא היו מקיפים דיים. על סגן הרמטכ״ל להפיק לקחים מתהליכי קבלת ההחלטות והבקרה המטכ״ליים, שהתקיימו בהתייחס למיקור החוץ של שירותי הרפואה ולביטולם, כדי שטעויות דומות בתהליכי מיקור חוץ אחרים לא יישנו.
מעקב-צבא הגנה לישראל
מצב (סטאטוס): א

1.	תכנית "לבן וחאקי" אושרה ע"י צה"ל ומשרד הביטחון, תוקצבה, אך טרם מומשה עקב התנגדות משרד הבריאות. המשך הירידה בטיב השירות הרפואי הביאה את סגן הרמטכ"ל ור' אט"ל להקים ועדה חיצונית בשילוב נציגי צה"ל לבחינת הרפואה בצה"ל. הוועדה פעלה במשך חצי שנה, מנוב' 17 עד אפריל 18, והמסקנה המרכזית הייתה מעבר למיקור חוץ כולל של כלל לובשי המדים (קבע וחובה). בחודשים האחרונים התקיימו מגעים עם משרד הבריאות לאפשר את המהלך ליצירת חוזים מול הקופות. סגן הרמטכ"ל אישר בחודש נובמבר 2018 להקים מנהלת לנושא בחיל הרפואה בראשות אל"מ ו-3 סא"לים למעבר חיילי צה"ל לקופות חולים.

[bookmark: bookmark904]ליקוי
2. מקרפ״ר לא הגדירה מראש בתכנית מפורטת אילו רופאים יידרשו לעבור מיחידות במרכז הארץ ליחידות שדה כדי לשפר את הטיפול בחיילי השדה, וגורמי אט״ל ואג״ת לא דרשו זאת ממנה. לאחר מימוש מיקור החוץ, רוב שיאי כוח האדם שמקרפ״ר ביקשה לנייד היו של רופאים אזרחים עובדי צה״ל, ואלה לא הסכימו לעבור. כתוצאה מכך, מטרה מרכזית במיקור החוץ- הסטת משאבים לטיפול בחיילי יחידות השדה- לא מומשה.

מעקב- צבא הגנה לישראל
מצב (סטאטוס): א

2. 	ראה מעקב לליקוי 1.
[bookmark: bookmark907]
[bookmark: bookmark908]ליקוי
4. 	כתוצאה מביטול מיקור החוץ נפגעה זמינות שירותי הרפואה הראשונית לחיילים במרחב הקריה ותה״ש. בביקורת עלה כי: א) זמן ההמתנה הממוצע לתור אלקטיבי לרופא ראשוני הוא ארוך, ונמשך שבועיים עד שלושה. ב) קיים קושי לקבל מענה טלפוני מהמרפאות, במיוחד בשעות הבוקר, וחיילים רבים נוטשים את השיחות.

[bookmark: bookmark909]ליקוי
5. 	במשך שנים פעלה מקרפ״ר ללא נורמה מחייבת לגבי זמן ההמתנה המרבי של חייל לתור אלקטיבי לרופא ראשוני. רק בספטמבר 2015 קבע קרפ״ר את משך ההמתנה המרבי, אולם הוא לא עוגן בפקודות.
על צה״ל לעגן בפקודות את קביעת קרפ״ר, כי זמן ההמתנה הראוי לתור אלקטיבי לרופא ראשוני הוא עד שבוע ימים. על אט״ל לפעול שיהיו למקרפ״ר מערכות מידע שיאפשרו לה לקבל נתונים ממוחשבים מכלל מרפאות צה״ל על זמני ההמתנה של החיילים למפגש עם הרופא.
[bookmark: bookmark910]ליקוי
6. 	מקרפ״ר אינה מקיימת בקרה על זמני ההמתנה של חיילים לרופא ראשוני, אינה משווה את זמני המתנה בין המרפאות, ואינה מפיקה לקחים מכך. זאת מאחר שקיימות במרפאות בצה״ל מספר מערכות ממוחשבות ושיטות שונות לקביעת תורים אלקטיביים.


מעקב- צבא הגנה לישראל
מצב (סטאטוס):
4-6. 	תוכנית "לבן וחאקי" כבר אינה בתוקף. החלטת רמטכ"ל ושר הביטחון להתקדם במימוש המלצות וועדת שפירא. ראה מעקב לליקוי 1.  לגבי מענה לפערי מערכות מידע-החברה עמה התקשר צה"ל לפיתוח תכנה חדשה – פשטה רגל. החברה עשתה את רוב תהליך הפיתוח ובחודש יוני 2018 דיווחה שלא תעמוד בלוחות הזמנים ולבסוף פשטה רגל. הוחלט להעביר את הפיתוח שכבר בוצע ע"י החברה לתוך צה"ל, ולפתחה באופן עצמאי. באגף התקשוב הוקם צוות העובד על התוכנה, המערכת תעלה בשלוש מדרגות (ניהול סיכונים), בשלב הראשון לרופאים המומחים עד סוף דצמבר 2018, וסיום הטמעה לכלל צה"ל עד סוף חציון 2019.

[bookmark: bookmark912]ליקוי
7. 	לשאלה בסקר בנושא שביעות רצון, ״באופן כללי, באיזה מידה אתה מרוצה מהשירות הרפואי שאתה מקבל בצבא?״, 24% מהחיילים השיבו שהם לא מרוצים ו- 27% השיבו שהם לא כל כך מרוצים, דהיינו למעלה ממחצית החיילים ( 51%) אינם שבעי רצון מהשירות הרפואי בצה״ל. החיילים ציינו שהם אינם מרוצים מהשירות הרפואי, התבקשו לציין בשאלה פתוחה, ממה אינם מרוצים. כ- 60% מהמשיבים ציינו בעיות בזמינות השירות הרפואי.

מעקב-צבא הגנה לישראל
מצב (סטאטוס): א

7. 	ב-08/2017 נבנתה ואושרה ע"י ר. אט"ל תוכנית "מיקור פנים" לגיוס רופאים דרך חברה חיצונית והעסקתם במרפאות הגדולות במרכז הארץ.
ב07/2018 – נקבע זכיין ע"י משרד הביטחון וכעת אנו נמצאים בתהליך יישום. בנוסף חיל הרפואה המשיך באיתור וגיוס רופאים אע"צים, רופאים עולים וחוזרי שירות על מנת לשפר זמינות שירותי רפואה ראשונית בבסיסי צה"ל.

[bookmark: bookmark918]ליקוי
10. 	בהוראת קרפ״ר נקבע, כי מפקד מרפאת היחידה אחראי לקיים מעקב אחר קבלת תשובות של רופאים מומחים. בביקורת עלה, כי בשנים 2014 ו- 2015 כ- 58% וכ- 64% הפניות, בהתאמה, לא נסגרו כעבור 120 יום, וכי למקרפ״ר אין מידע בנוגע לסיבות בגינן נותרו ההפניות פתוחות, וממילא היא לא נקטה צעדים לבירור ולטיפול בתופעה. אי- מימוש הוראת קרפ״ר משליך, בין היתר, על רציפות הטיפול הרפואי, ועלול לגרום להחמרה של בעיה רפואית.

מעקב- צבא הגנה לישראל
מצב (סטאטוס): א

10. 	חיל רפואה בנה והטמיע דוח מפקדים אשר משקף תמונת מצב התייצבות לתורים של רופאים מומחים ע"פ יחידות. דוח מפורסם למפקדים עד דרגת אלוף.
	בנוסף מוקד "מקול הלב" מבצע תזכורת יזומה שבוע, 3 ימים ויום טרם התייצבות למומחה באמצעות הודעת סמס ישירות לפרט. כעת קיימת מגמה חיובית בהתייצבות אשר עומדת על 66%.
	במקביל, חיל הרפואה בשיתוף עם אט"ל מקדם תוכנית קנסות ליחידות על אי התייצבות, עם זאת בניית תוכנית ומימושה אינן באחריות חיל רפואה.

[bookmark: bookmark920]ליקוי
11. 	למקרפ״ר אין נתונים על חיילים שאינם מתייצבים לתורים שנקבעו להם לרופאים מומחים במרפאות אזרחיות ואת הסיבות לכך. מנתוני מקרפ״ר בנוגע להתייצבות חיילים לתורים במרפאת צבאיות עולה, כי בכל אחת מהשנים 2014 ו-2015, בממוצע כשליש מהחיילים שנקבעו להם תורים לא התייצבו, ואולם אין בידיה את הסיבות לכך. היעדר המידע בנוגע לאי- התייצבות ולסיבותיה, אינו מאפשר למקרפ״ר לנקוט צעדים הדרושים לצמצום התופעה.
מעקב-צבא הגנה לישראל
מצב (סטאטוס): א

11. 	ראה מעקב לליקוי 10.
	 
[bookmark: bookmark922]ליקוי

12.	בביקורת עלה, כי כדי לשפר את איכות המענה הרפואי בצה״ל, החל מדצמבר 2013 פנו נציגי אט״ל לאת״ק בבקשות לתוספת שכר לרופאים אע״צים, ורק כעבור שלוש שנים ולאחר סיום הביקורת, בספטמבר 2016, הסתיים הטיפול של גורמי צה״ל ומשהב״ט בנושא.
משרד מבקר המדינה מעיר לצה״ל ולמשהב״ט, כי משך הזמן הארוך עד סיום הטיפול בהעלאת השכר לרופאים האע״צים, היה בו כדי לפגוע במשך שנים באיכות המענה הרפואי. על אט״ל לוודא שהתקציב לנושא מוקצב כנדרש, ולבחון אם מגמת העזיבה של רופאים אלה נבלמת כתוצאה מכך.
מעקב-צבא הגנה לישראל
מצב (סטאטוס): א

12.	 חיל רפואה מבצע מעקב שותף על תנאי העסקת אע"צים, כעת קיימת מגמה חיובית בגיוסם , כיום כלל תקני אע"צים מאוישים.








[bookmark: bookmark924]
מערך בריאות הנפש בצה״ל
[bookmark: bookmark925]הגופים המבוקרים: צבא הגנה לישראל.

מעקב מעודכן לחודש: דצמבר 2018

	א
	 תוקן
	6 סעיפים
	60%

	ב
	 בתהליך תיקון
	4 סעיפים
	40%

	ג
	 לא תוקן
	
	

	ד
	 נדחה / לא רלוונטי
	
	



[bookmark: bookmark926]הליקויים 2,3,4,7,9 תוקנו. ראה הערות ראש הממשלה 67ב' עמ' 495-500

ליקוי

1. במקרפ״ר ובמרכז ברה״ן לא קיימת הוראה המסדירה את משך הזמן המרבי להמתנה של חייל המבקש להיפגש עם גורם ברה״ן. יותר מ- 16% מהחיילים שפנו לבדיקת גורם ברה״ן ביחידות השדה שנבדקו, נאלצו להמתין מעל ארבעה שבועות לטיפול. על מקרפ״ר להשלים בהוראה מחייבת את תהליך קביעת תקופת ההמתנה המרבית לפגישה לטיפול נפשי לבקשת החייל, תוך הבחנה בין סוגי הטיפול השונים הניתנים על ידי מרכז ברה״ן.

מעקב- צבא הגנה לישראל
מצב (סטאטוס):ב
1. 	לאור חשיבותה של ההנחיה, היא תעלה מדרג ותעוגן בהוראת קרפ"ר 401.005.  הוראה זו מצויה בעבודה של יועמ"ש חר"פ. צפי ברבעון א' 2019.
[bookmark: bookmark934]ליקוי

5. 	בביקורת ברה״ן יזומה (להלן-בב״י) היא מפגש שיוזם גורם ברה״ן עם חייל מטופל כחלק מסדרת מפגשים המיועדת לבקרה על מצבו הנפשי.
נמצא כי לא נקבעה התדירות המזערית לקיום ביקורת זו לחיילים שנדרשים לכך באופן קבוע, לגבי כ- 11% מהחיילים שנדרשו לביקורת זו נמצא, כי אל אף שהומלץ לקיימה, היא לא נערכה בפועל. על מרכז ברה״ן לשקול לקבוע תדירות מזערית לצורך עריכת ביקורת ברה״ן יזומה, לבדוק את הסיבות לאי- קיום בדיקה זו, ולנקוט צעדים להקטנת שיעורי אי-קיומה.

מעקב-צבא הגנה לישראל
מצב (סטאטוס): ב

5. 	בוצעה עמ"ט במחלקת ברה"ן. לעדכון הו"ק 401.012- ביקורת ברה"ן יזומה. 
	ההוראה הופצה לסבב רע"נים במפקדת קרפ"ר ונמצאת כעת בעבודה אצל היועמ"ש (צפי: רבעון א' 2019).

[bookmark: bookmark936]ליקוי

6. 	נמצא כי רק כ- 47% ממרשמי התרופות שרשמו פסיכיאטרים בצה״ל נופקו בפועל למטופלים. משכך גובר הסיכון כי הן לא נצרכו על ידי המטופלים, דבר העלול לפגוע בבריאותם. על מקרפ״ר לבחון את הגורמים לפערים בין מספר המרשמים לתרופות שניתנו לחיילים לבין מספר המרשמים שמכוחם נופקו בפועל תרופות לחיילים. כמו כן, על מקרפ״ר לפעול לשיפור ההיענות של חיילי צה״ל לטיפול תרופתי, לקבוע מדדים להיענות, להגדיר יעדים לצמצום התופעה, ולהסדיר כללי בקרה ומעקב על ניפוק תרופות שנרשמו למטופלים, על מנת להקטין את הסיכון הכרוך בכך שחיילי צה״ל אינם צורכים את התרופות שנרשמו להם.

מעקב- צבא הגנה לישראל
מצב (סטאטוס): ב

6.  	הנושא רוענן למטפלים. גרסת CPR NG  צפויה לעלות לאוויר בחציון א' 2019.

[bookmark: bookmark940]ליקוי

8. 	בהוראת קרפ״ר קיים ריבוי של הגדרות למונח ״מידע רפואי״ (הכולל מידע לא רק מתחום הברה״ן). ריבוי הגדרות שונות למידע רפואי עלול לגרום לחוסר בהירות בקרב גורמי מקרפ״ר בכלל ובמרכז ברה״ן בפרט לגבי המידע הנכלל במסגרת המונח ״מידע רפואי״, לגרום לחשיפת ״מידע רפואי״ למי שאינו רשאי לכך, ולפגיעה בפרטיות של המטופלים. על מקרפ״ר לקבוע הגדרה אחידה למידע רפואי, התואמת את צורכי הצבא, ומתיישבת עם ההגדרה בחוק זכויות החולה, ולהבהיר את הנדרש בנושא שמירת מידע זה ומניעת חשיפתו בפני מי שאינם רשאים לכך

מעקב- צבא הגנה לישראל
מצב (סטאטוס):א

8.	מבוצע באופן שוטף; המידע הרפואי כולו מוזן ברשומה רפואית ממוחשבת (CPR) אשר מלווה את החייל במהלך כל שירותו (וגם בשירות המילואים). בנוסף, קיימות הוראות קרפ"ר רלבנטיות, המחדדות דגשים במקרים חריגים: הו"ק 401.010- העברת מידע בין מטפלים, הו"ק 401.011- העברת מידע בין גורמי ברה"ן למפקדים וגורמים חיצוניים אחרים. הו"ק 401.012- קיום ביקורת ברה"ן יזומה.
[bookmark: bookmark944]
ליקוי

10. 	שיעור המלש״בים מהאוכלוסייה החרדית, שקיבלו פטור משירות צבאי בשל סיבות נפשיות, גבוה פי שניים וחצי עד פי שלושה משיעור המלש״בים, שקיבלו פטור משירות צבאי מסיבות אלה בכלל אוכלוסיית המלש״בים. כבר בשנת 2012 זוהה חוסר יכולתם של גורמי ברה״ן לאתר התחזות של מלש״בים מהאוכלוסייה החרדית במטרה לקבל פטור משירות צבאי בשל סיבות נפשיות. זאת, נוכח תלותם של גורמי ברה״ן במידע חיצוני המבוסס על מערכת החינוך ועל המשפחות של המלש״בים המשתפות איתם פעולה. עם זאת, מאז 2012, ועל אף הצעה לשיפור שהעלה רמ״ח ברה״ן דאז, לא נקט צה״ל צעדים משמעותיים כדי להתמודד עם תופעה זו. כך נותר בעינו הסיכון, כי חלק מהמלש״בים מהאוכלוסייה החרדית מצליחים להשיג פטור מהחובות המוטלות עליהם מכוח חוק שירות ביטחון התשמ״ו- 1986 (נוסח משולב) (להלן- חוק שירות ביטחון או החוק) באמצעות ניצול אפיק הברה״ן, בלי שניתן לוודא, כי קיימת הצדקה רפואית ממשית לכך.
משרד מבקר המדינה מעיר, כי יכולתם של מלש״בים להשיג פטור מחובות החלות עליהם מכוח חוק שירות ביטחון מסיבות נפשיות ללא הצדקה רפואית לכך, מחייבת את צה״ל לפעול בשיתוף כל הגורמים הרלוונטיים למציאת פתרון לסוגיה זו. על צה״ל לחפש כלים נוספים שיאפשרו לגורמי ברה״ן לאבחן מקצועית את כשירותם הנפשית של מלש״בים מאוכלוסיות מגוונות כך, שפטורים משירות יינתנו רק במקרים שבהם הם אכן מוצדקים מבחינה רפואית. על ראש אכ״א לוודא, כי הנתונים בדבר שיעורי הפטור הנפשי הניתן למלש״בים מהאוכלוסייה החרדית וההצעות לפתרון הסוגיה יוצגו בפני הרמטכ״ל, ועל הרמטכ״ל לבחון אותם ולהציג את הסוגיה בפני שר הביטחון, מאחר שמדובר בתופעה ברמה הלאומית.

מעקב-צבא הגנה לישראל
מצב (סטאטוס): ב

10. 	צה"ל פועל על מנת לאבחן מקצועית את כשירותם הנפשית של המלש"בים מכלל האוכלוסיות ובכלל זה גם בקרב המלש"בים החרדים. עם זאת, הדבר תלוי בטיפול הרחב בסוגיית גיוס החרדים, המשפיע על הליך המיון ככלל. עדיין נבחנות מספר חלופות על מנת להגיע לפתרון מיטבי. צפי לסיום – סוף שנת 2019.

[bookmark: bookmark946]
היבטים בטיפול בנושאי בטיחות ביבשה בצה״ל
[bookmark: bookmark947]הגופים המבוקרים: צבא הגנה לישראל.

1. על פי הוראת מבק״א ״פעולות מחייבות בקרות אירוע בטיחות״ (להלן-הוראת מבק״ר יבשה בנושא הדיווח), חובה על יחידות צה״ל להזין כל אירוע בטיחות למערכת ״הגלילית״- מערכת ממוחשבת המשמשת לדיווח על אירועי בטיחות, לאחזור מידע על אירועי בטיחות ולהפקת מידע עתי. הביקורת בדקה לגבי 45 אירועי בטיחות שאירועו במל״י ברבעון הראשון של 2016 ונמצא, כי לא הוזנו למערכת ״הגלילית״ 38 מהם (כ- 84%). כן נבדקו 65 אירועי בטיחות שאירועו בעוצבת געש במהלך שנת 2015 ונמצא, כי לא הוזנו למערכת ״הגלילית״ 38 מהם (כ-58%), כלומר, מל״י ועוצבת געש אינם מזינים אירועי בטיחות למערכת ״הגלילית״ כנדרש. עוד נמצא, כי עוצבת געש לא צירפה תחקירים לשבעה אירועים שהזינה למערכת 23 מקרים שנבדקו, ומל״י לא צירפה תחקירים לשישה מתוך שבעה מקרים שנבדקו. על ז״י ועל מבק״א יבשה לבחון אם ההוראות הקיימות לגבי חובת הזנתם של כל אירועי הבטיחות למערכת ״הגלילית״ הן מעשיות, בהתחשב בקושי של יחידות להזינם ובמידת הצורך לפעול לתיקונן.

מעקב-צבא הגנה לישראל
מצב (סטאטוס): ב

1. 	ככלל, האתגר של ההזנה במערכת הבטיחות נשאר בעינו, לרבות הפערים, כאמור, בעיקר לאור פערים טכניים שהוצפו בדו"ח.
לאור הפערים, החל משנ"ע 2019 צפויה להיכנס מערכת בטיחות חדשה וידידותית ובנוסף בעלי תפקיד ספציפי להטמעת המערכת הנ"ל.
לאור זאת, צפויה המערכת להזנה איכותית יותר ועל מנת לא לאבד נתונים ותרבות הזנה, ההחלטה של קצין בטיחות ראשי הינה להמשיך ולחייב את היחידות למערכת הישנה. מבק"א מבקרת באופן שבועי וחודשי את כל ההזנות ו/או אי ההזנות של היחידות ופועלת אל מול היחידות להשלמתן.

[bookmark: bookmark950]ליקוי

2. יחידות חה״א אינן מזינות אירועי בטיחות יבשתיים למערכת ״הגלילית״, אלא מדווחות בערוצים פנים חיילים, וחה״א מדווח באופן עתי על חלק מן האירועים למבק״א יבשה.
[bookmark: bookmark951]
מעקב-צבא הגנה לישראל
מצב (סטאטוס): ב

2. פיתוח המערכת הסתיים והמערכת מוכנה, בתחילת שנ"ע 2019 מתחילה במבצוע בחה"א ובמהלך חציון ב' 2019, יחל מבצוע המערכת החדשה בכלל היחידות.

[bookmark: bookmark952]ליקוי

3. השימוש של בעלי תפקידים במערכת ״הגלילית״ כמקור מידע הוא מוגבל, הן בשל אופן ההזנה של אירועים למערכת והן בשל מגבלות יכולותיה של המערכת עצמה. על ז״י ומבק״א לבחון מהן הסיבות לקשיים בשימוש במערכת ״הגלילית״, ובמידת הצורך- לפעול לשיפור השימוש בה.

מעקב-צבא הגנה לישראל
מצב (סטאטוס): ב

3. ראה מעקב לליקוי 2.

[bookmark: bookmark954]ליקוי

4. למעשה, מערכת ״הגלילית״, שאמורה לשמש בסיס ידע ממוחשב הכולל את כל אירועי הבטיחות היבשתיים בצה״ל, לוקה בחסר משמעותי, ובמצב זה נאלצת מבק״א יבשה לאסוף נתונים נוספים ממקורות אחרים (מפקדים, קציני בטיחות, בתי חולים ועוד) ובאמצעים שונים, דבר המהווה פתח לפערי מידע בבסיס הנתונים. על מבק״א יבשה, על מפקדי היחידות ועל קציני הבטיחות לקיים פיקוח ובקרה יעילים על הזנת נתונים למערכת ״הגלילית״, ולוודא כי תחקירים על אירועי בטיחות יוזנו למערכת כנדרש. כל זאת, על מנת לוודא כי התמונה העולה מהמערכת תשקף את המצב לאשורו, תיתן מענה לדרגי השטח, ותשמש בסיס נתונים מלא ונכון לבניית תמונת מצב הבטיחות היבשתית בצה״ל, המוצגת למטכ״ל ולפורומים שונים.

מעקב-צבא הגנה לישראל
מצב (סטאטוס): ב

4. המערכת נמצאת בשלבי פיתוח. צפי לסיום חציון א' 2019. נתוני הזנת אירועי בטיחות למערכת הבטיחות הוכנסו לדוח הבכירים באופן שוטף.

[bookmark: bookmark956]ליקוי

5. פקודת הארגון של מערך הבטיחות ביבשה (להלן-פק״א מערך הבטיחות) לא עודכנה מאז שנת 2005, אף על פי שבשנת 2013 הסתיימה עבודת מטה שבעקבותיה נעשו שינויים בארגון המערך, לרבות תוספת תקנים של קציני בטיחות. על ז״י לוודא שפק״א מערך הבטיחות תעודכן.

מעקב-צבא הגנה לישראל
מצב (סטאטוס): ב

5. קיימת פק"א של מקבט"ר(מפקדת קצין בטיחות ראשי). עם סיום הסדרת מנהל הבטיחות ועמ"ט הרגולציה, יפורסמו פק"א מנהל הבטיחות, הוראת פיקוד עליון קבט"ר ופקודת מטכ"ל לניהול הבטיחות. צפי לסיום- סוף חציון א 2019.

[bookmark: bookmark958]ליקוי

6. [bookmark: bookmark959]דרישות ההכשרה של קציני בטיחות בתקן מלא, כפי שנקבעו בפקודת קבע לחייל של מבק״א יבשה (להלן- פק״ל קצין הבטיחות), אינן עולות בקנה אחד ואף מקלות מהדרישות שבפק״א מערך הבטיחות. בפועל, ביולי 2016 היו בז״י 39 קציני בטיחות בתקן מלא. בביקורת עלה, כי 20 מהם (כמחציתם) לא עברו את ההכשרה לתקן מלא (הנמשכת ארבעה שבועות). אלא קורס מקוצר, שמשכו שבוע. על ז״י לבחון את הפער בין האמור בפק״א לבין האמור בפק״ל קצין הבטיחות לעניין הכשרת קציני הבטיחות בתקן מלא, וזאת בהתחשב בשינויים שחלו עם השנים וביכולתה להכשיר את קציני הבטיחות במועד.

מעקב-צבא הגנה לישראל
מצב (סטאטוס): א

6. בספטמבר 2017 נכנסה לתפקיד ק' סגל וקורסים, מבצעת בקרה ומעקב על קציני הבטיחות במערך לרבות הכשרתם והזנת ההכשרה במערכות המשא"ן.

[bookmark: bookmark960]ליקוי

7. אף על פי שלקציני בטיחות המכהנים ככאלה בנוסף על תפקידם (להלן- קציני בטיחות בנע״ת) אחריות זהה לאחריותם של קציני בטיחות בתקן מלא, אין פקודה או הוראה הקבועות את חובתם לעבור הכשרה מסוימת בבטיחות, כתנאי למינוי לתפקידם. על ז״י לעגן בפקודה או בהוראה את חובתם של קציני בטיחות בנע״ת לעבור הכשרה מסוימת בבטיחות, כתנאי למינוי לתפקידם. על ז״י לעגן בפקודה או בהוראה או חובתם של קציני בטיחות בנע״ת לעבור הכשרה מסוימת בבטיחות, כתנאי למינוי לתפקידם.

מעקב-צבא הגנה לישראל
מצב (סטאטוס): ב

7. הוראה 2.2 ("ממלאי תפקיד בתחום הבטיחות ואחריותם") קובעת כי מפקד היחידה ימנה בכתב קצין בטיחות בנע"ת ויוודא הכשרתו המתאימה בקורס מחייב. ההוראה תוקפה. ישנן שתי הוראות אשר נמצאות בסבב אישורים ובסטטוס הפצה והן" הוראה 3.1 "בעלי תפקידים בתחום הבטיחות ביחידה" והוראת קבט"ר מס' 1 "ארגון וניהול הבטיחות ביחידות צה"ל". סיום סוף חציון 2019.

[bookmark: bookmark962]ליקוי

8. תכליתה של תכנית בטיחות יחידתית היא להגדיר ולאפיין תהליכים שיביאו לאיתור כשלים בטיחותיים ביחידה, ולתת מענה לכשלים אלו. בביקורת נמצא, כי עוצבת געש ויחידותיה ומל״י והמרכזים שבו אינם כותבים את תכנית הבטיחות היחידתית בהתאם להוראה שפרסמה מבק״א יבשה בנושא זה, ומחסירים ממנה פרטים. כתיבת תכנית בטיחות יחידתית שלא בהתאם להוראת מבק״א יבשה עלולה לפגוע בתכנון הפעולות הנדרשות לשם הורדת סיכונים וקיום רמת סיכונים סבירה ביחידה, באיתור כשלים ובמתן מענה לכשלים אלו.

מעקב-צבא הגנה לישראל
מצב (סטאטוס): ב

8. קיים פורמט רלוונטי נוכחי ועל אף זאת, פורמט חדש עתיד להתפרסם עד סוף חציון א' 2019.

[bookmark: bookmark964]ליקוי

9. הוראות בנושא בדיקת עומסי חום או קור באימונים, שמטילות את האחריות לקיומן על מפקדי יחידות בצה״ל, אינן מקוימות כנדרש. מצב זה עלול לגרום סיכון מיותר לחיי האדם. על מבק״א יבשה לוודא כי מפקדי צה״ל מקפידים הקפדה יתרה על קיום ההוראות בנושא בדיקת עומסי חום או קור באימונים, ועליה להטמיע את חשיבות הנושא באמצעים השונים העומדים לרשותה.

מעקב- צבא הגנה לישראל
מצב (סטאטוס): א

9. [bookmark: bookmark966]במאי 2017 נכנס לתפקיד רמ"ד ביקורות של מקבט"ר ומבק"א יבשה עלתה, כמו גם הביקורות הנושאיות הן בתחומי פגיעות אקלים ומז"א והן בשאר תחומי הבטיחות.

ליקוי

10. על מבק״א יבשה לנתח את אירועי פגיעות חיילים מבעלי חיים, וזאת על מנת להפיק לקחים ולצמצם הישנותם.

מעקב – צבא הגנה לישראל
מצב (סטאטוס): ב

10. ניתוח אירועי פגיעות בע"ח מבוצע ברמה החציונית בהערכת מצב עפ"י תחומים. מאידך, ההעמקה המקצועית בכל אירוע הינו בהובלת ענף בריאות הציבור במקרפ"ר.

ליקויים 2,5-9,13,15,17,19 תוקנו. ראה הערות ראש הממשלה 67ב' עמ' 507-517
ליקוי
1.	בניגוד להוראות פיתוח אמצעי לחימה (להלן-אמל״ח), החל משלב 1.5 (כולל) של פרויקט א', שעלותו לצה״ל הסתמכה במאות מיליוני ₪, אג״ת לא קיים דיונים לצורך גיבוש המלצותיו לאישור שלבי הפרויקט על ידי סגן הרמטכ״ל והרמטכ״ל, ואגף התקשוב לא הציג לאג״ת מרכיבים הכרחיים לרבות תכולות המערכת, המענה המבצעי שלה, לוח זמנים ותקציב, אג״ת לא העביר את המלצותיו לסגן הרמטכ״ל ולרמטכ״ל, וממילא הם לא אישרו את השלבים האמורים, בנוסף לכך אג״ת לא קיים עליהם בקרה כזאת. כתוצאה מכך, לא נבחנו במטכ״ל נושאים חשובים המתחייבים לפי הוראת פיתוח אמל״ח. על גופי צה״ל הנוגעים - אג״ת ואגף התקשוב- לרכז נתונים מלאים ונכונים אשר לעלות פרויקט א׳ ופרויקט ב׳. מן הראוי שנתונים אלה ישמשו בין היתר לניתוח העלות מול התועלת המבצעית של הפרויקטים, ולבקרה על עמידת הפרויקטים ביעדים שנקבעו להם, וכן לצורך הפקת לקחים, בין היתר כבסיס לקבלת החלטות לעתיד.

מעקב-צבא הגנה לישראל
מצב( סטאטוס):א
 
1.	במסגרת הזמן שעבר מבלוק 2.5 להיום קרו מספר מהלכים משמעותיים שמייתרים את רוב ההתייחסויות והליקויים בכל הנוגע לפרויקט טה"א :
                     	בפברואר 2017 צה"ל השלים את תהליך החזרת השו"ב (שליטה ובקרה) הביתה במסגרתו הפרויקט חזר לפיתוח צבאי מלא ואינו מפותח על ידי התעשייה.
                    	 אי לכך, העלות השנתית של הפרויקט ירדה משמעותית מעשרות מיליונים לכ-7 מש"ח.
                     מכאן, שבמהלך 2018 אג"ת הכריז שאין יותר מעקב אחר הפרויקט הזה מטעמם.
                    	כמו כן, במהלך 2018 בוטל מיקומו של אמל"ח תקשוב בפרויקט והאחרון עובד ישירות מול הדורשים המבצעיים.
                     	כאמור בהתייחסות לפיתוח "תכולות לא רלוונטיות" הפרויקט מפתח תכולות, שחלקן מיועדות לעולם הרב זירתי בעיקר בתהליכי האש והפו"ש (הפיקוד ושליטה) וחלקן מיועדות לתמוך בתהליכים מבצעיים מקומיים של הפיקוד והמטכ"ל. ככלל, התכולות מפותחות לאור דרישה מבצעית קונקרטית ומשתמש מבצעי מובהק.
כמו כן, הפרויקט מפתח את התכולות בתהליכים אטרקטיביים מודרניים זמישים- (זמינות וגמישות) ומכאן שאין השקעה בתכולות שאין בהן שימוש. הפרויקט מנטר את השימוש בתכולות השונות במערכת ותכולה שאין בה שימוש לאורך זמן נגרטת/לא ממשיכה בפיתוח משמעותי. 
הפרויקט עובר בשלוש השנים האחרונות תהליכי מודרניזציה ששמים אותו בהתאמה למתקיים בשוק הטכנולוגי האזרחי ובכלל מעבר לצריכת שירותים רב"ז למול עבודה בכלים שלובים, מעבר למיקרו שירותים, עלייה לענן המבצעי ועוד. מפקד לוט"ם קשר"ר וראש אגף התקשוב עורכים בקרה עיתית על התוכנית.
 


ליקוי
3.	אי-מימוש אחריותו של אג״ת כאמור, הביא לכך שהשלבים השונים של פרויקט ב׳ לא הובאו לאישור עקרוני ולאישור סופי של סגן הרמטכ״ל ושל הרמטכ״ל באופן סדור, הכולל את כל המרכיבים הנדרשים בהוראת פיתוח אמל״ח. גם אגף התקשוב לא פעל באופן סדור להביא את השלבים האמורים לאישור עקרוני ולאישור סופי. כל זאת בניגוד לנדרש בהוראת פיתוח אמל״ח. באי-מימוש אחריותו של אג״ת, כמתואר לעיל, היה כדי להביא לאי-עמידה ביעדי הפרויקט.

מעקב-צבא הגנה לישראל
מצב( סטאטוס): א

3. 	ראה מעקב לליקוי 1.
 
ליקוי
4.	ממרץ 2007 ועד מועד סיום הביקורת, יוני 2015, לא קיימו ראשי אגף התקשוב דיונים ייעודיים בראשותם לפיקוח ולבקרה על מימוש השלבים 1, 1.5, 2 ו- 2.5 של פרויקט א׳. ראש אגף התקשוב גם לא אישר את השלבים 2 ו- 2.5 לפני תחילת פיתוחם, כך שאלה מומשו ללא שמחלקת אמל״ח הציגה לראש האגף את מרכיביהם העיקריים. הדבר חמור נוכח אי-הצגתם של השלבים לאג״ת, החל משלב 1.5, כמתואר לעיל, ונוכח העובדה שהדבר נעשה שלא בהתאם לאמור במשימות הפרויקט, בכל הקשור לחובת קיום בקרה ומעקב בדרג זה על התקדמות הפרויקט.

מעקב-צבא הגנה לישראל
מצב( סטאטוס): א

4. 	ראה מעקב לליקוי 1.

ליקוי
10.	אג״ת לא בדק את נכונות הנתונים הנוגעים לפרויקט א', שאותם הציג בדוחות סטאטוס פרויקטים לשנים 2011,2012 ו-2013, והעביר לרמטכ״ל ולסגנו דיווח שגוי ואף מטעה אשר לעלות המצטברת של הפרויקט לשנים אלה, בכף פגע בין היתר ביכולתם להעריך את התועלת בפרויקט אל מול עלותו. העברת נתונים לא מבוססים ולא נכונים חמורה כשלעצמה, ובמיוחד נוכח תמונה חלקית ולא נכונה של היקף המשאבים שצה״ל השקיע בפרויקט. בהשוואה לעלויות של הפרויקט שהציג אג״ת בדוחות הסטאטוס לשנים 2012 ו-2013, העלויות המצטברות בפועל של הפרויקט כולל שלב 2 וכולל שלב 2.5, בהתאמה, כפי שבחן ומצא משרד מבקר המדינה, היו גבוהות בעשרות אחוזים. בהיעדר הנתונים כאמור ודיונים לקראת אישור השלבים של פרויקט א׳ באג״ת ובראשות סגן הרמטכ״ל והרמטכ״ל, החל משלב 1.5 לא נערכה בצה״ל בחינה של עלות הפיתוח של כל שלב אל מול התכולות שבו והתרומה המבצעית שיביא, ושל התועלת המבצעית של פרויקט א׳ בכללותו אל מול סך ההשקעות בו, כולל אלה המתוכננות.

מעקב-צבא הגנה לישראל
מצב( סטאטוס): א

10. 	ראה מעקב לליקוי 1.

ליקוי
11.	באג״ת, באגף התקשוב ומינהל פיתוח אמצעי לחימה ותשתית טכנולוגית שבמשהב״ט (להלן-מפא״ת) אין ריכוז של העלויות שהשקיע צה״ל על פני שנים בפרויקט ב׳- לא כסכום כולל, לא בחלוקה לשלבים ולא בחלוקה לגופים ולזרועות השותפים לו. בח״א לא נמצאו כלל נתוני העלויות שהשקיע בפיתוח התכולות של פרויקט ב׳ לרבות במערכת ב׳. בז״י לא נמצא ריכוז של כלל העלויות שהשקיעה בפיתוח תכולות הנוגעות לפרויקט ב׳ במערכת ג׳, לרבות בשלב 1.5.

מעקב-צבא הגנה לישראל
מצב( סטאטוס): א

11. 	ראה מעקב לליקוי 1.

ליקוי
12.	מחלקת אמל״ח באגף התקשוב לא הציגה לאג״ת את היקפי התקציב והעלויות אשר לשלבים של פרויקט ב׳, החל משלב 0, על מנת שהוא יידע את סגן הרמטכ״ל ואת הרמטכ״ל, וזאת בניגוד להוראת פיתוח אמל״ח. מקבלי ההחלטות- הרמטכ״ל, סגנו, ראש אגף התקשוב וגורמים באג״ת- לא דרשו לקבל נתונים אלה. בשום שלב משלבי הפרויקט אג״ת ואגף התקשוב לא ערכו בחינה של כדאיות מימושו במונחים של עלותו הכוללת אל מול התפוקה המבצעית המתוכננת.

מעקב-צבא הגנה לישראל
מצב( סטאטוס): א

12. 	ראה מעקב לליקוי 1.

ליקוי
14.	משהב״ט, באמצעות מפא״ת, התקשר עם חברה א׳ לפיתוח חלק מהשלבים, ופיתוחם החל לפני שהאופיינים המבצעיים והטכניים של התהליכים המבצעיים שמוכנו במסגרת פרויקט ב׳, שלהם השפעה על שלבים אלה של פרויקט א׳, היו מוכנים. מטה התכנית במפא״ת לא מילא את תפקידו, בהתאם להוראות משהב״ט, ולא וידא לפני עריכת ההתקשרות לפיתוח חלק מהשלבים, שכל האופיינים הדרושים סוכמו. כתוצאה מהאמור לעיל, בין היתר, פותחו בשלב 2 של פרויקט א׳ תכולות שהתבררו כלא רלוונטיות, כפי שגם עלה בתחקירי אגף התקשוב, ונוספו תכולות משמעותיות, שעלותן הגיעה למיליוני ₪. 

מעקב-צבא הגנה לישראל
מצב( סטאטוס): א

14. 	ראה מעקב לליקוי 1.

מעקב- משרד הביטחון-
מצב (סטאטוס): א

14.	 באג"ף התקשוב והבלוט"ם קיים מנגנון לטובת שיפור מתמיד של אופן ניהול הפרויקטים הכולל מנגנון בקרה הדוק הפועל כדלקמן: 
1. הכשרות מקיפות למנהלי הפרויקטים
2. דוחות ודיוני בקרה רבעוניים על כלל פרויקטי הפיתוח עד לרמת מ' לוט"ם וקשר"ר ועל הפרויקטים הגדולים ברמת האלוף.
	3. מערכת לניהול פרויקטים שאליה מדווח סטטוס הפרויקטים( מערכת זו גם משודרגת בימים אלו לטובת הרחבת המענה).

ליקוי
16.	אגף התקשוב אמנם קיים פגישות עבודה בדרג טכני עם נציגי הזרועות, אולם הוא לא קיים תהליך סדור ושיטתי של פיקוח ובקרה על הפעילות בזרועות לפיתוח המערכות השותפות בשלב 2, ובכלל זה בחינה של סטאטוס הפיתוח, לרבות בחינת התאמת הפיתוח לאופיינים המבצעיים והטכניים, קיומם של סקרי תיכון ועמידה בלוחות הזמנים.

מעקב-צבא הגנה לישראל
מצב( סטאטוס): א

16. ראה מעקב לליקוי 1.


ליקוי
18.	במחלקת אמל״ח באגף התקשוב לא נמצא תיעוד מלא, סדור ושיטתי של מסמכי הבסיס בפרויקט א' ובפרויקט ב', ובהם אופיינים מבצעיים, ריכוזי עלויות ודיווחים עתיים של הגופים והזרועות השותפים בפרויקט ב'. כמו כן, בפרויקטים אלה הייתה תחלופה רבה של בעלי תפקידים באגף התקשוב ובגופים, ולא אוישו תפקידי מפתח בזמן קריטי של פרויקט ב'.

מעקב-צבא הגנה לישראל
מצב( סטאטוס): א

18. ראה מעקב לליקוי 1.

ליקוי
20.	במקום לפעול להכרזת יכולת מבצעית ראשונית של השלבים של פרויקט ב׳ בהתאם להוראת פיתוח אמל״ח, קבע אגף התקשוב ״תקניות אמל״חית״ למבצעיותם הראשונית, זאת, בלי שהגדיר את משמעותה ואת תכליתה של תקניות זו ואת התנאים לקביעתה. אשר לשלבים 1.5 ו-2, מחלקת אמל״ח באגף אישרה בשנים 2011-2014 ״תקנות אמל״חית״ למבצעיות ראשונית שלהם, אף על פי שבפועל התהליכים העיקריים בפרויקט- תהליך א׳ ותהליך ב׳ לא פעלו כנדרש. נוכח התקלות הרבות שעלו בתפקוד פרויקט ב׳, עד מועד סיום הביקורת טרם אישר אגף התקשוב ״תקניות אמלח״ית״ למבצעיות ראשונית, כהגדרתו, לתהליך א׳ שנכלל בשלב 1.5, נאלץ לבטל מספר פעמים את ה״תקניות האמל״חית״ למבצעיות ראשונית לשלב 2,וטרם אישר ״תקניות אמל״חית״ למבצעיות ראשונית לשלב 2.5. ההתנהלות האמורה של אגף התקשוב חמורה, והיה בה כדי לפגוע בתהליך סדור של מימוש פרויקט ב׳ ובבקרה עליו.

מעקב-צבא הגנה לישראל
מצב( סטאטוס): א

20. ראה מעקב לליקוי 1.

ליקוי
21.	כלקח מדוח ביקורת זה, על צה״ל ועל משהב״ט לפעול כדי להבטיח קיום עבודת מטה סדורה ושיטתית בתהליכי קבלת ההחלטות הנוגעים לפיתוח פרויקטי תקשוב מורכבים ולבקרה על מימושם. כך, שהחלטות בפרויקטים מסוג זה יתקבלו על בסיס מלוא הנתונים, תוך הצגה ודיון בהם בעיתוי המאפשר השפעה על תהליכי קבלת החלטות.

מעקב-צבא הגנה לישראל
מצב( סטאטוס): א

21. 	באגף התקשוב ובלוט"ם ישנו מנגנון שלם לטובת שיפור מתמיד של אופן ניהול הפרויקטים הכולל מנגנון בקרה הדוק כדלקמן:
א. הכשרות מקיפות למנהלי הפרויקטים.
ב. דו"חות ודיוני בקרה רבעוניים על כלל פרויקטי הפיתוח עד לרמת מ' לוט"ם וקשר"ר ועל הפרויקטים הגדולים ברמת אלוף.
למערכת ניהול הפרויקטים מדווח סטטוס הפרויקטים. (מערכת זו גם משודרגת בימים אלו (דצמבר 2018)לטובת הרחבת המענה.

1. רח״ל (רשות חירום לאומית) אחראית לריכוז עבודות המטה בנושא היערכות למצבי חירום ולתיאום בין הגופים הפועלים בחירום. מאז הקמתה בשנת 2007 ועד שנת 2014 לא פעלה רח״ל להסדרת הטיפול בחללים במצבי חירום. בשנת 2012 החל המל״ל בשיתוף המשרד לביטחון הפנים (להלן- בט״פ) לקיים עבודת מטה בנושא זה. בשנת 2014, כשנתיים לאחר שהמל״ל החל לעסוק בנושא הסדרת הטיפול בחללים, החליטה רח״ל לערוך עבודת מטה נפרדת באותו הנושא, ללא תיאום המל״ל, ושאותה לא השלימה עד מועד סיום הביקורת. בסוף שנת 2015 החליטו המל״ל ומשרד הפנים להעביר את האחריות להשלמת עבודת המטה וגיבוש הצעת מחליטים מהמל״ל, ושאותה לא השלימה עד מועד סיום הביקורת. בסוף שנת 2015 החליטו המל״ל ומשרד הפנים להעביר את האחריות להשלמת עבודת המטה לגיבוש הצעת מחליטים מהמל״ל למשרד הפנים. נכון לפברואר 2017, משרד הפנים טרם סיים את עבודת המטה לגיבוש הצעת המחליטים, כך שיותר מארבע שנים לאחר תחילת עבודת המטה להסדרת הטיפול בחללים, ויותר משנה מאז עבר הנושא לאחריות משרד הפנים, הוא טרם הוסדר. קיומן של עבודות מטה מקבילות מעכב את הסדרת הטיפול בחללים בחירום, ומעיד על חוסר תיאום וחוסר שיתוף פעולה מכוון בין המל״ל לבין מערכת הביטחון, נושא שמשרד מבקר המדינה התריע עליו בעבר במספר דוחות ביקורת. על משרד הפנים, אשר מכין במועד סיום הביקורת הצעת מחליטים להסדרת הטיפול בחללים, להשלים בהקדם בשיתוף רח״ל וכלל הגופים המעורבים בטיפול בחללים נוסח סופי ומוסכם של הצעת מחליטים, אשר ייתן מענה לכלל הפערים שעלו בדוח זה. על המל״ל לוודא, כי הצעה זו תעלה לדיון בממשלה ויתקבלו החלטות בעניינה.

מעקב משרד הפנים
מצב( סטאטוס): ב

1. 	משרד הפנים ביקש לקחת את היוזמה וקיבל אחריות בנובמבר 2016, לגיבוש הצעת מחליטים, קוימו פגישות מקצועיות עם משרדי הממשלה, היו התנגדויות של חלק ממשרדי הממשלה.
גובשה הצעת מחליטים מעודכנת לאחר התייחסות משרדי הממשלה הרלוונטיים, כיום הנוסח הסופי ממתין לאישור המחלקה המשפטית במשרד הפנים. אין כל פגיעה בהיערכות הגופים השונים, לאור העובדה שדה פקטו הגופים השונים עובדים בהתאם לעקרונות של הצעת המחליטים. הצעת המחליטים תעגן זאת בתשתית נורמטיבית.
תכלית הצעת המחליטים הינה לבצע הסדרה מלאה לכלל הפערים לרבות האחריות לשינוע החללים.
הצעת המחליטים אושרה על ידי המחלקה משפטית במשרד הפנים. ראש אגף פס"ח ישב עם נציגי כלל משרדי הממשלה להם יש נגיעה להצעת המחליטים, הושגה הסכמה של כל משרד ממשלתי לתחום אחריותו בחירום.
על מנת לקדם את הנושא, קיים מנהל מינהל החירום פגישה עם אלוף פיקוד העורף( פברואר 2018), בפגישה סוכם כי פיקוד העורף יסיר את התנגדותו להצעת המחליטים תוך התניה לקבלת המשאבים הנדרשים לשם עמידה במשימה (סוגית המשאבים סוכמה מול גורמי הפיקוד.)
התקבלה התייחסות כתובה מגורמי צה"ל להצעת המחליטים(מסמך חטיבת המבצעים מתאריך 13 בפברואר2018), במסמך נכתב כי " יש להסכים כי צה"ל יקבל אחריות על איסוף החללים ושינועם מזירת האירוע לטיפול בתחנות ריכוז חללים ברשויות המקומיות, תחת הבהרה כי אחריות זו תהיה באירוע אסון המוני בלבד (לא ב"מצב חירום").
הסכמה זו כוללת את אחריות צה"ל לשינוע חללים בעת אירוע " אסון המוני" (לרבות רעידת אדמה), ואילו בתרחיש מלחמתי צה"ל יסייע בשינוע חללים זאת בהתאם ליכולות ולמשאבים העומדים לרשותו באותה העת ובהתאם לסדר העדיפות שייקבע על ידי צה"ל.
יודגש כי פיקוד העורף הסיר את התנגדותו להצעת המחליטים וזאת לאחר פגישה שקיים מנהל מינהל החירום במשרד הפנים עם מפקד פיקוד העורף (פברואר 2018), סוגיית המשאבים לביצוע משימה זו סוכמה מול גורמי פיקוד העורף.

מעקב המטה לביטחון לאומי
מצב( סטאטוס): ב

1. הצעת המחליטים להסדרת הטיפול בחללים בחירום מוכנה ומקובלת על כל הגופים למעט  המשרד לביטחון פנים ומשטרת ישראל. המחלוקת- המשרד לבט"פ ומשטרת ישראל אינם מוכנים שהמשטרה תהיה אחראית על שינוע חללים במלחמה. המל"ל יכנס דיון בסוגיה בניסיון להגיע להסכמה ולהעלות את הנושא להצבעה בממשלה תוך בחינה משותפת עם משרד הפנים על ההיבטים הנגזרים מכך לרבות העלויות למימוש המשימה. בשל השינויים הפרסונליים במשטרה, ביקש ר' אגף שיטור וקהילה מהמל"ל להמתין עם ההסדרה. הנושא ייבחן בשבועות הקרובים.

2. בהתאם להחלטת הממשלה מספר 515 משנת 1960, רשות פס״ח אחראית לתכלול הגורמים המעורבים בטיפול בחללים. מסקנות משרד הפנים ומשהב״ט משנת 2003 והחלטת מנכ״ל משרד הפנים משנת 2004 קבעו, כי מורכבות הנושא וריבוי הגופים המעורבים בכך, מחייבים לעבות את רשות פס״ח במשאבים ובסמכויות. נכון לפברואר 2017 ברשות פס״ח יש תקן אחד המוקצה לטובת העיסוק בטיפול בחללים (ראש ענף חללים), ואין לה תקציב ייעודי לטיפול בחללים. ניכר, כי על אף פעילות משרד הפנים לשיפור ההיערכות לטיפול בחללים באירועי חירום, אין בתקינה ובאמצעים העומדים לרשות פס״ח מענה המאפשר להתגבר על כל הפערים המצויים לכל אורך תהליך הטיפול בחללים, ובכלל זאת פערים ברכש אמצעים, בהדרכת המערך ובתיאום בין כלל הגופים המעורבים. על משרד הפנים לוודא, כי בהצעת המחליטים להסדרת הטיפול בחללים יוקצו לרשות פס״ח המשאבים הנדרשים לה למילוי תפקידה.


מעקב משרד הפנים
מצב( סטאטוס): ב

2. רשות פס"ח מבצעת תהליך סדור לתיאום כלל הגורמים הרלוונטיים לטיפול בתחום החללים בכלל זה מקיימת פעילות הדרכה ותרגילים משולבים, נושא המשאבים הנדרשים לרשות פס"ח יטופל במסגרת הצעת המחליטים לצד מיקור החוץ.
	הפערים הנובעים מאי מימוש המלצות הוועדה הם:
	חוסר במרכז ידע אשר יוכל להכין את כלל המערך לתת מענה לאירועי מלחמה ורעידת אדמה ברמה הלאומית והמקומית.
	שיפור מוכנות המערך בנושאים מקצועיים והלכתיים.
	יכולת הכשרת המערך ברמה המקומית.
	הכנת חברות קדישא לסייע לתחום החללים.
	תיאום מול פקע"ר ויחידות האנו"ח 
	למרות שלא קיים תקציב ייעודי לטיפול בחללים, פעל משרד הפנים באמצעות המינהל לשירותי חירום להקצאת המשאבים פנימיים בשנים האחרונות לרכש ציוד לטיפול בחללים, השתלמויות, והדרכת המערך ברשויות המקומיות. בשלוש השנים האחרונות, בוצעו פעילויות רבות ומשמעותיות במשרד הפנים לצמצום הפערים בתחום הפס"ח, בין היתר, המשרד רכש ציוד לטיפול בחללים, קידם חתימת חוזה להפסקת מכולות קירור בחירום לאחסון חללים, שילב גופים רלוונטיים בגיבוש תפיסת הפעלה לנושאים שונים הקשורים בטיפול חללים בחירום, איתר 14 אתרים פוטנציאליים להקמת תר"חים ותרגול והפעלתם בשילוב הגורמים השונים הנוגעים בדבר. משרד הפנים פעל ביחד עם מינהל התיכנון לקידום תכנית מתאר ארצית לשטחי קבורה ארעיים (תמ"א 19), לרישום מתנדבי זק"א כמגויסי חוץ לצורך סיוע בהעברת חללים בתוך התר"חים וביצוע הכשרות למתנדבי זק"א, לצוותי הפעלת תר"חים ברשויות מקומיות ולחיילים בפקע"ר.
	המשרד מוסיף ומציין כי החלטה 515 הינה משנת 1960 והתקבלה שעה שלמשרד היה מבנה ארגוני אחר והיו נתונות לו סמכויות אחרות.
	בחלוף השנים השתנה המבנה הארגוני של המשרד והסמכויות בעקבותיו, והחלטת הממשלה נשארה בעינה.
	המשרד החל משנת 2013 הקצה משאבים ע"פ הצרכים שנדרשו על מנת לקדם ולהכין לנכון את מערך הטיפול בחללים, לרבות תקציב הכשרה, לתרגילים ולהתעצמות מלבד לתקני כוח אדם.
	כיום מטפל המשרד בהוספת תקינה במיקור חוץ ופועל מול צה"ל להחזרת תיקני האנו"ח שקוצצו על ידי פקע"ר.
	איסוף נתוני החללים מבוצע הן על ידי פקע"ר והן על ידי מ"י, אולם הזיהוי המדעי מבוצע אך ורק על ידי משטרת ישראל.  נתוני החלל שנאספים על ידי פקע"ר בזירות האירוע מסייעים לזיהוי המבוצע על ידי מ"י.
	קיים נוהל 146 והסכמה  מול פקע"ר, מאחר והנושא בטיפול במסגרת עבודת מטה, קיימת הבנה מלאה של פקע"ר באשר לאחריותו לשינוע החללים, ולכן הסכמה זו מייתרת את ההערה, הנושא יסוכם במסגרת הצעת המחליטים.
	רשות פס"ח מבצעת תהליך סדור לתיאום כלל הגורמים הרלוונטיים לטיפול בתחום החללים בכלל זה מקיימת פעילות הדרכה ותרגילים משולבים.
	מנהל מינהל החירום במשרד מדגיש כי נושא הטיפול בחללים "מחייב שילוב עם משרדי ממשלה נוספים בשל מורכבות האירוע, לכן עלה הצורך בהסדרה של גורם מתכלל עם סמכויות מוגדרות להפעלת כלל מערך החירום.
	תקינת כוח אדם של רשות פס"ח אינה נותנת מענה שלם להתמודדות במתאר רעידת אדמה, במתאר מלחמה קיים מענה.
	המשרד מדגיש כי נושא המשאבים לפס"ח מטופל בהליכים שונים, כמפורט לעיל ולכן אין צורך\ סיבה להחיל סוגיה זו בהצעת המחליטים.
 	צה"ל\ פקע"ר החליטו על ביטול תקנים אלה במסגרת הקיצוצים על אף מחאת המשרד.
	צה"ל\פקע"ר החליטו על ביטול תקני האנו"ח (איסוף נתוני חללים) במסגרת הקיצוצים על אף מחאת המשרד.
	המשרד העמיד את המשאבים במשך שנים לקיום תקני רבנים מחוזיים אשר יעסקו בתחום האנו"ח בפקע"ר.
	לגבי תקנים במיקור חוץ- לפני כחודשיים אושר תקן רס"ן על מנת לתת מענה למערך האנו"ח לאור ביטול תקני רבני הפיקוד, משימת הקצין כפי שסוכמה מול מפקד פיקוד העורף היא להבטיח את כשירותו המבצעית של מערך האנו"ח בפיקוד העורף. בימים אלו (נובמבר 2018) משרד הפנים מקיים עמ"ט מול פקע"ר וצה"ל אג"ת ע"מ להחזיר את תקני האנו"ח.

ליקוי

3.	האחריות לאיסוף החללים ונתוני הזיהוי שלהם בחירום והעברתם  לתחנות לריכוז חללים (להלן תר"ח), מוטלת על מחלקות איסוף נתונים וחללים (להלן אנו"ח) של פקע"ר. במועד סיום הביקורת יש פערים באיוש התקנים ובכשירות היחידות וליקויים בתיאום ביניהן לבין גורמים אחרים בצה"ל ומחוצה לו. כל אלו עלולים לפגוע ביכותן למלא את משימתן. על פקע"ר לבחון הפערים באיוש ובכשירות ל מחלקות האנו"ח ואת הליקויים בתיאום ביניהן לבין גורמים אחרים בצה"ל ומחוצה לו ולהציג את השלכותיהם בפני הגורמים המוסמכים בצה"ל ובמשה"בט, כדי להביא להשלמת הפערים ולתיקון הליקויים. 




מעקב משרד הפנים
מצב( סטאטוס): א

3. 	לפני כחודשיים ( ברבעון השלישי של 2018) אושר תקן רס"ן על מנת לתת מענה למערך האנו"ח לאור ביטול תקני רבני הפיקוד, משימת הקצין שסוכמה מול מפקד פיקוד העורף היא להבטיח את כשירותו המבצעית של מערך האנו"ח בפיקוד העורף.

[bookmark: bookmark1005]
מעקב צבא הגנה לישראל
מצב( סטאטוס): ב

3. 	ב-2017 צה"ל קלט 12 קצינים, ב-2018 נקלטו 14 קצינים חדשים והם פוזרו ביחידות כקציני אנו"ח  (אגף נפגעים וחללים) במהלך שנה"ע 2017-2018 בוצעו אימונים ייחודיים למחלקות האנו"ח והן חזרו לכשירות. לגבי השיטה להעברת המידע מהמצלמות לידי מ"י. פקע"ר מצוי בתהליך בחינה של 2 אפשרויות להעברת מידע זה. לאחר הבחינה, אפשרות א' נבחנה ואינה מעשית, ואינה עומדת במבחן המציאות, אפשרות ב' בדבר פיתוח אמצעי שיאפשר את העברת הנתונים ע"ג ענן וירטואלי נמצא בתהליך בבחינה.

ליקוי

4.	על פי תכניות רשות פס״ח, לאחר איסוף החללים בזירת האירוע יש להעביר את החללים שלא זוהו לתר״חים מרחביים, ובהם יתבצע תהליך הזיהוי המדעי. אף על פי שבנוהל שיתוף הפעולה בין מל״ח וצה״ל נקבע, כי בעת ״תקופת הפעלה״ משימת העברת החללים מזירת האירוע לתר״ח מוטלת על צה״ל, צה״ל מתנער מהאחריות להעברת החללים. כמו כן, בהתרחש אירוע חירום יהיה צורך בהעברה נוספת של חללים מלבד מזירת האירוע לתר״חים, ולא נקבע הגורם האחראי לכך. הן ההתנערות מאחריות והן אי- קביעת הגורם האחראי עלולים להביא לפגיעה בטיפול בחללים בהתרחש אירוע חירום. על רח״ל, בשיתוף עם צה״ל, להסדיר את תפקידי צה״ל בטיפול בחללים בעורף בחירום, ובכלל זאת לקבוע את מידת הסיוע שייתן צה״ל לטובת העברת החללים באירועי חירום.

מעקב- משרד הביטחון
מצב (סטאטוס):ב

4. 	צה"ל-פקע"ר שמתפקידיו לחלץ מאתרי הרס גם ניצולים וגם גופות, מחוייב להעביר פצועים לבתי חולים והרוגים לתר"חים. צה"ל ומשטרת ישראל כגופים אופרטיביים הפוקדים ושולטים באתרי האירועים מתפקידם לוודא פינוי פצועים לבתי חולים והרוגים לתר"חים באירוע רע"ד ולבתי חולים באירוע מלחמתי כשלא נפתחים תרח"ים.

מעקב צבא הגנה לישראל
מצב( סטאטוס): ב

4.	לגבי נהלים 146 ו-143 הנושא כרגע ללא שינוי בהגדרת האחריות. עם זאת, במהלך השנה האחרונה פקע"ר בוחן את האפשרות לקבלת אחריות זו, ובתנאי שמשרד הפנים יעמיד את כלל המשאבים הנדרשים לפיקוד בכדי לשאת באחריות זו. נושא זה עדיין נמצא בתהליך בדיקה. במסגרת ההיערכות הארגונית החדשה כפועל יוצא של ועדת מזרחי (ועדה שמונתה על ידי שר הביטחון – ליברמן להסדרת גבולות גזרה, סמכות ואחריות רח"ל ופיקוד העורף) תיבחן גם סוגיה זו.

[bookmark: bookmark1007]ליקוי

5.	ביוני 2013 מינה המשנה למנכ״ל משרד הבריאות, ד״ר בעז לב, וועדה להסדרת הטיפול בחללים מאירועי חירום, וזיהוים. הוועדה המליצה להכשיר כ- 100 רופאים מהתמחויות שונות לסייע במשימת זיהוי החללים, בהיעדר מספר מספק של רופאים משפטיים. בהתאם לכך, בנובמבר 2013 איתר משרד הכלכלה והתעשייה 57 רופאים כלליים למשימה זו. עד למועד סיום הביקורת, המכרז הלאומי לרפואה משפטית לא הכשיר אף לא אחד מהרופאים האמורים לזיהוי חללים.
נוסף על כך, האגף לשעת חירום במשרד הבריאות, אשר היה מודע לכך שהכשרתם של הרופאים האמורים אינה רלוונטית לתפקידם המיועד, לא פנה למרכז הלאומי לרפואה משפטית לקידום הכשרתם ולא וידא כי הוא מסוגל למלא את ייעודו בחירום. על האגף לשעת חירום במשרד הבריאות, בשיתוף עם המרכז לרפואה משפטית, לפעול בהקדם לצמצום הפער הנובע ממיעוט הרופאים המשפטיים לצורך זיהוי חללים, זאת באמצעות הכשרת מגויסי החוץ הקיימים למשימת הזיהוי, וקידום גיוסם והכשרתם של רופאים נוספים בהתאם לצורך.
כמו כן, על רשות פס״ח לוודא כי גורמי משרד הבריאות פועלים להשלמת הפער ברופאים למשימת הזיהוי, ובמידת הצורך להתריע עליהם בפני שר הבריאות ושר הפנים.

[bookmark: bookmark1008]מעקב משרד הפנים
מצב( סטאטוס): ב

5.	נושא השלמת רופאים משפטיים מונח לפתחו של משרד הבריאות למציאת פתרון למחסור שעשוי להוביל ל"צוואר בקבוק" בתהליך ,  הנושא הוצף ע"י משרד הפנים ורשות פס"ח בכל הזדמנות באשר לפערי רופאים משפטיים, בין היתר מנהל מינהל החירום במשרד הציע לאפשר איסוף נתוני חלל (נתונים מדעיים) ע"י גורמים שאינם רופאים משפטיים אשר יוכשרו במיוחד למשימה זו, מז"פ כגורם מקצועי סוברני לקבל  את ההחלטה.   
	נעשית פעילות ע"י משרד הבריאות לפתרון בעיית המחסור ברופאים משפטיים.	משרד הבריאות פועל להכשרת רופאים כלליים כדי לגשר על הפערים ולסייע בשעת חירום לרופאים המשפטיים.

מעקב משרד בריאות
מצב( סטאטוס): ב

5. 	הוועדה להסדרת הטיפול בחללים מאירועי חירום וזיהוים (להלן: "הוועדה"), בראשות ד"ר חן קוגל, מנהל המכון הלאומי לרפואה משפטית, שמונתה בחודש יולי 2013 , ע"י המשנה למנכ"ל משרד הבריאות דאז, ד"ר בעז לב, פרסמה בשנת 2015 , נוהל ייעודי בנושא. תחת הפרק של "כוחות ומשימות" נקבע כי יש להכשיר רופאים למשימת זיהוי החללים בשעת חירום, זאת בהעדר מספר מספק של רופאים משפטיים במדינת ישראל. תהליך חישוב סדר הכוחות הנדרש התבסס על פקטור
קווי עבודה ופקטור מספר משמרות ליממה (שלוש משמרות ליממה) ותוספת של 20% רזרבה )מטעמים שונים וביניהם: שחיקת כ"א, אי התייצבות, מחלה וכו'
במהלך השנים ומאז פרסום נוהל זה, פעלה הנהלת המכון להגדלת מספרם של הרופאים	המשפטיים בשגרה שיוכלו לסייע ככוח אדם נוסף באירועי חירום, ולהכשרתם המקצועית של הרופאים הכלליים שגויסו ע"י אגף כוח אדם לשעת חירום במשרד העבודה, הרווחה והשירותים החברתיים (להלן: "משרד העבודה"), כפי שיפורט להלן:
משנת 2015 ועד היום (נובמבר2018) מספרם של הרופאים המשפטיים במדינת ישראל גדל באופן משמעותי  נכון למועד פרסום הנוהל האמור, עמד מספרם של הרופאים המשפטיים על 8 סה"כ, וכיום ישנם כ 14 רופאים משפטיים, מתוכם 8 מומחים והיתר מתמחים .מצב זה - רחוק מהמצב האופטימלי ביחס למדינות בעולם המערבי, שם ובאופן ממוצע, היחס של רופא משפטי לתושב הוא 1:000,000 עד 1:200,000 , בהשוואה למדינת ישראל שהיחס עומד על פחות מכ- 1:1,000,000 עם זאת, מדובר בשיפור ניכר וחסר תקדים בגידול במספרם של - הרופאים המשפטיים במדינת ישראל . גידול משמעותי זה נבע, בין היתר, גם מהצורך לתת מענה בשעת חירום ע"י גורמי רפואה  שמומחיותם הוא בתחום הרפואה המשפטית ובהליכי זיהוי חללים. בהתאם לכך, ביום , 7.2.2016 התקיים דיון בראשות מנכ"ל משרד הבריאות ובמסגרת זו ולבקשתו של מנהל
המכון, ד"ר חן קוגל, הוחלט על הוספת 11 תקני רופאים באופן מדורג: 5 רופאים בשנת 2016 ו 5- רופאים נוספים בשנת 2017. עד עתה גויסו 6 רופאים נוספים, המשרד ממתין לקבלת 4 התקנים הנותרים ממשרד האוצר, ואז יפעל לגיוס רופאים נוספים וקליטתם להתמחות במכון.
משימת גיוס רופאים כלליים לשעת חירום הופקדה בידי משרד העבודה, הפעם הראשונה בה התוודעה הנהלת המכון כי גויסו כ- 57 רופאים כלליים הייתה בשעה שבוצעה הביקורת ע"י משרד מבקר המדינה  מיד עם היוודע להנהלת המכון על גיוס הרופאים הכלליים, נבנתה תוכנית הכשרה והשתלמות מקיפה לרופאים אלו. במקביל ננקטו פעולות רבות לקידום הנושא ונעשו פניות לגורמים הרלוונטיים במשרד הבריאות ובמשרד העבודה, כמפורט להלן. ביום 4.01.2017 , התקיימה פגישה משותפת בין הנהלת המכון, סגן מפקח מרחבי, האגף לכוח אדם לשעת חירום, במשרד העבודה. במסגרת זו סוכם, בין היתר, כי אחת לשנה האחרון יעדכן את המכון ברשימת הרופאים הכלליים המרותקים בחירום. עוד סוכם, כי אחת לשנתיים תתבצע הכשרה לרופאים ע"י הצוות המקצועי במכון. בהתאם לכך, בחודש פברואר 2017 , התקיימה השתלמות דו יומית ע"י הצוות המקצועי של המכון אליה הוזמנו 48 רופאים )המספר פחת מ- 57 רופאים כלליים לאחר עדכון מצבת כוח אדם בגין יציאה לגמלאות, מחלות, פטורים וכו'. בפועל התייצבו להשתלמות 88 רופאים בלבד.  בסוף חודש יוני 2017 , ובשל חוסר ההיענות של הרופאים הכלליים לקחת חלק בהשתלמות, פנתה הנהלת המכון למשרד העבודה וביקשה לזמן את הרופאים שנעדרו מההשלמות או לחילופין לאתר רופאים כלליים נוספים שיתייצבו להשתלמות עתידית. במהלך חודש אוגוסט 2017 הועברו למכון רשימות עדכניות של רופאים ומתוכם הוזמנו כ- רופאים ליום ראיונות שהתקיים, ביום 15.11.18 ליום הראיונות התייצבו 13 רופאים בלבד. בהמשך לכך, בחודש מרץ 2018 , ערכה הנהלת המכון השתלמות דו יומית נוספת. להשתלמות זו הוזמנו 27 רופאים כלליים, ובפועל התייצבו 6 רופאים בלבד. בארגון ההשתלמות הושקעו מאמצים ומשאבים רבים מצד המכון והנוכחות הדלה של הרופאים שלקחו חלק בהשתלמות, כלל לא הצדיקה את ההשקעה הרבה שהייתה כרוכה בכך. לפיכך, פנתה הנהלת המכון, זו הפעם השניה, לסגן מפקח מרחבי האגף לכוח אדם לשעת חירום במשרד העבודה ויידעה אותו בדבר.  האחרון ציין כי יפעל לאיתור מועמדים נוספים ועדכון הרשימה שתועבר למשרד הבריאות. 
לסיכום, הנהלת המכון הכשירה את הרופאים הכלליים בהתאם לרשימות שהועברו אליה - ע"י משרד העבודה. כאמור, במהלך השנים 2017-2018, התקיימו שתי השתלמויות מקצועיות לכלל הרופאים המרותקים בחירום השתלמות אחת לשנה. זאת אף מעבר - לנדרש ולסיכום הישיבה, לפיה יש לערוך השתלמות אחת לשנתיים, מתוך הכרה בחשיבות הכשרתם של הרופאים וההיערכות הדרושה לשעת חירום. נכון לכתיבת שורות אלו, (נובמבר )2018 מצבת כוח האדם עומדת על 29 רופאים כלליים שהוכשרו, ובסה"כ 43 רופאים המרותקים לאירועי חירום, כולל הרופאים המשפטיים במכון. אין בידי הנהלת המכון את הסמכות החוקית והאמצעים הדרושים כדי לאכוף הגעתם של הרופאים הכלליים להשתלמויות, ולמעשה, ידיה כבולות במצב בו אין התייצבות של הרופאים. יש לזכור שמדובר במתנדבים, שלמיטב ידיעת הנהלת המכון, מלבד החזר עבור הוצאות נסיעה, לא מקבלים תגמול כספי או תמריץ כלשהו. הנהלת המכון מוכנה בכל עת לתאם מועדים לראיונות לרופאים כלליים, לערוך השתלמויות מקצועיות למצרפים החדשים ורענון עבור הרופאים הוותיקים, הכל בהתאם להיענות מצד הרופאים שגויסו לטובת המשימה ולקבלת הרשימה העדכנית ממשרד העבודה.

ליקוי

6.	במועד סיום הביקורת, למשרד הפנים יש תכנית להפעלת תר״ח באתר ״היכל שלמה״ בתל-אביב. משרד הבריאות, האחראי לביצוע תהליכי הזיהוי המדעי בתר״ח זה באמצעות הרופאים המשפטיים מהמרכז לרפואה משפטית, לא שולב בתכנית זו, ולא בחן אם האתר שבחר משרד הפנים מתאים לדרישותיו המקצועיות. ראוי שמשרד הפנים יפעל לגיבוש תכנית להפעלת תר״ח מרכזי באירוע רב- חללים, אשר תקדם את הקמתו. על תכנית זו להיות מתואמת עם כלל הגורמים שיפעילו בתר״ח, ובכלל זאת עם משרד הבריאות שיוודא את שילובם של הרופאים המשפטיים שאמורים לפעול בו. על משרד הפנים לוודא, כי עיקרי התכנית להפעלת תר״ח זה ותר״חים מרחביים נוספים תבוא לידי ביטוי בהצעת המחליטים.

מעקב משרד הפנים
מצב( סטאטוס): א

6. 	בינואר 2016 מסר מנהל המינהל לשירותי חירום במשרד הפנים לצוות הביקורת, כי בשל אי-הסכמות בין משרד הפנים למשרד הבריאות ונציגיו במרכז לרפואה משפטית, השמשת המרכז לרפואה משפטית כתר"ח לאומי לא צלחה. בביקורת עלה, כי רשות פס"ח החליטה להקים את התר"ח הלאומי באתר "היכל שלמה" בתל-אביב.
בנובמבר 2016 מסר משרד הפנים בתגובתו לממצאי הביקורת, כי "הוועדה שמינה המשנה למנכ"ל משרד הבריאות אינה מחייבת את משרד הפנים לא בהיבט המקצועי ולא התקציבי. לדעת הגורמים המקצועיים במשרד הפנים, החסרונות בהקמה של תר"ח בצמידות למרכז הלאומי לרפואה משפטית עולים על היתרונות הגלומים ממצב זה, הן בשל העובדה כי מדובר במבנה שאינו ממוגן, אינו מאפשר עבודה בתנאי מזג אוויר קשה לאורך זמן, נעדר תשתיות בסיסיות כגון מגרשי חנייה, תשתיות להקמת מבנה, כמו כן על פי תכניות עיריית תל-אביב מתוכננת העתקת המבנה מאבו כביר למקום אחר... ל"היכל קבוצת שלמה" יתרונות רבים... כלל הגורמים המקצועיים היו תמימי דעים כי המקום ראוי לשמש כתר"ח מרכזי גם באירוע חירום בשגרה".
בפברואר 2017 מסר משרד הפנים בהתייחסות נוספת לממצאי הביקורת, כי "בדיון שבוצע במל"ל, הציג משרד הפנים את תובנותיו מהקמת תר"ח ב'היכלי קבוצת שלמה' ועל כך שאין צורך להקים תר"ח לאומי. סגן ראש המל"ל קיבל את עמדת משרד הפנים". עוד מסר משרד הפנים, כי תר"ח זה מיועד "למקרה בו יהא אירוע רב-חללים, כאשר היקף החללים יהיה גדול מכפי היכולת של משטרת ישראל והמרכז הלאומי לרפואה משפטית לטפל בהיקף כזה... [הקמת תר"ח באתר 'היכל שלמה'] הינה חלופה נכונה אשר יכולה לתת מענה לתחנת ריכוז חללים מרכזית במרכז הארץ שתיתן מענה לאירוע חירום בשגרה... משרד הפנים הקצה אמצעים רבים ל"היכל קבוצת שלמה", כך שניתן יהיה להפעילו כתר"ח בקבועי זמן קצרים ביותר (מכולות קירור, גנרטור, לוח חשמל, עגלת תאורה, עגלות חללים, אלונקות וכו')" בפברואר 2017 מסר משרד ראש הממשלה בהתייחסות נוספת לממצאי הביקורת, כי נושא התר"חים "מוסדר בהצעת ההחלטה [של משרד הפנים] בעניין הטיפול בחללים תוך התייחסות לתר"חים מקומיים ותר"חים מרחביים. התר"ח הלאומי אינו אלא תר"ח מרחבי אשר יוגדר בהתאם לנסיבות הרלוונטיות כתר"ח לאומי, ולכן לא נדרשת הסדרה נפרדת בעניינו".
ולכן מנהל מנהל חירום , מר אלי רגב הגיע למסקנה כי : הסמכות המקצועית לקביעת הצורך בתר"ח לאומי הינה רשות פס"ח אשר הגיעה למסקנה כי אין כל צורך בהקמת תר"ח לאומי .

 .7	רשות פס״ח לא בחנה את השלכות התרחישים השונים על נושא הקבורה מבחינת המשאבים הנדרשים, לא קבעה הנחיות פרטניות בנושא, ולא תרגלה את נושא הקבורה בתרגילים שערכה לבחינת מוכנות העורף לחירום. נוסף על כך, רשות פס״ח פעלה להכרזה על חמש חברות קדישא בלבד (מתוך למעלה מ- 400 חברות קדישא הפועלות בישראל) כעל ״מפעלים חיוניים״, לא פעלה לריתוק כלי רכב וכלי ציוד הנדסי אשר גופי הקבורה יזדקקו להם באירוע עם מספר חללים רב, ולא פעלה להכשרת מתנדבים ולרישום מגויסי חוץ לביצוע משימת הקבורה בחירום. על משרד הפנים לבחון את כלל משימות העברת החללים באירועי חירום, להעריך את המשאבים שיידרשו כדי לעמוד בהן, ולקבוע מיהם הגופים שיהיו אחראים לביצוע משימות אלו, תוך בחינה של האמצעים העומדים לרשותם לצורך כך.

מעקב משרד הפנים
מצב( סטאטוס): א

  7.	החל מתאריך 1 מרץ 2017 הועברה האחריות לקבורה למשרד לשירותי דת לאור העובדה שנושא זה איננו בעולם התוכן של משרד הפנים. המשרד התריע במשך שנים שנושא זה אינו בתחום אחריותו המקצועית. למרות זאת רשות פס"ח פעלה לאיתור 8 אתרים לקבורה ארעית, הגדירה תפיסה לאומית לקבורה אשר מהווה את הבסיס לתורת ההפעלה אותה מגבש המשרד לשירותי דת עם קבלת ההחלטה להעברת האחריות לקבורה. האחריות לקבורה הועברה למשרד לשירותי דת בהצעת החלטה מספר 2023 של הממשלה מיום  03.11.2016.

8.	על אף אחריותו של משרד הפנים לקבורת חללים שאינם יהודים, הוא אינו ערוך לכך, ואף לא מינה גוף ביצועי ליישום אחריות זו. נוסף על כך, עבודת המטה והצעת המחליטים המתגבשת אינה עוסקת בנושא זה. על משרד הפנים להביא לידי ביטוי בהצעת המחליטים להסדרת הטיפול בחללים את אחריותו לקבורתם בחירום של חללים שאינם יהודים. נוסף על כך, על משרד הפנים לקבוע מיהם הגורמים הביצועיים למימוש אחריות זו, ולהכריז עליהם כמפעילים חיוניים.
עוד עליו להכין תכנית מסדרת לביצוע הקבורה בפועל של חללים לא יהודים. על משרד הפנים, בשיתוף המשרד לשירותי דת, לוודא כי קיים מענה מלא לקבורת ארעי של חללים לא יהודים. על הצעת המחליטים לשקף זאת באמצעות הצבעה על הגורם האחראי לעניין זה, ובמידת הצורך, להקצאות משאבים בהתאם.

מעקב- המשרד לשירותי דת
מצב (סטאטוס): א

8. 	המשרד לשירותי דת העביר אל משרד הפנים את הערותיו ובכלל זה את הפערים הנדרשים מבחינתו. הצעת המחליטים אושרה בחודש נובמבר 2016.

מעקב משרד הפנים
מצב( סטאטוס): ב

8. 	חוק שירותי הדת היהודיים [נוסח משולב], התשל"א–1971, והתיקונים שנעשו בו במרוצת השנים, הוא הבסיס לכל שירותי הדת ליהודים בישראל, לרבות שירותי קבורה בהתאם לתקנות שירותי הדת היהודיים (חברות לענייני קבורה), התשכ"ז-1966. הקבורה בישראל, לרבות קבורה אזרחית, היא באחריותן של המשרד לשירות דת; המוסד לביטוח לאומי, המשלם את דמי הקבורה; משרד הבריאות;  חברות קדישא והרשויות  המקומיות. 
אין הסדרה חוקית לסוגיית הטיפול בקבורה למי שאינם יהודים ואשר אינה נכללת בחוק הזכות לקבורה אזרחית חלופית ובכלל זאת,  אין הסדרה בחקיקה ראשית של הגופים המוסמכים לפעול בתחום זה.  
האגף לעדות דתיות במשרד הפנים, אינו הגורם המוסמך ולא נקבע לו כל מעמד וסמכות בדין לעניין הסדרת תחום הקבורה לעדות דתיות.  עם זאת, האגף פועל בנושא על דרך מתן סיוע תקציבי, בהתאם ובכפוף לכללים החלים לעניין זה, בפיתוח בתי קברות.

9.	באוגוסט 2013 החליט ראש הממשלה, מר בנימין נתניהו, כי העברת האחריות לקבורות חללים יהודים בחירום ממשרד הפנים למשרד לשירותי דת תובא להכרעת הממשלה עד ספטמבר 2013. למרות פניות מצד שרי הפנים לראש הממשלה בבקשה לקדם את הנושא בהתאם להנחייתו, רק בנובמבר 2016, כשלוש שנים לאחר המועד שקבע ראש הממשלה, התקבלה החלטת ממשלה בנדון, אשר על פיה היערכות המשרד לשירותי דת לקבלת האחריות לקבורה תושלם רק בשנת 2021. ראוי כי ראש הממשלה, המופקד על יישום חוק המל״ל, ושר הביטחון, שעליו מוטלת האחריות לטיפול בעורף, יסדירו את חלוקת העבודה בין המל״ל ומשרד הביטחון בנוגע לעריכת עבודות מטה בתחום הטיפול בעורף. על פי החלטת הממשלה להעברת האחריות לקבורת חללים בחירום למשרד לשירותי דת, היערכות המשרד תושלם רק בשנת 2021. ראוי שהמשרד לשירותי דת, בשיתוף משרד
הפנים, יבחנו מהן המשמעויות הנובעות מכך, ואם ניתן לקצר תקופה זו, ויפעלו בהתאם.

מעקב- המשרד לשירותי דת
מצב (סטאטוס): ב

9. 	הוסדרה עבודת העובדת הייעודית. נושא הרכב עדיין לא הוסדר בשל קשיים עם אגף  החשב הכללי במשרד האוצר.
המשרד עידכן  במועדים שנקבעו ומעדכן באופן תקופתי את מל"ל לגבי היערכות ואף פונה מיידית לגבי צרכים העולים לצורך מימוש ההעירכות.
המשרד בחן  ובוחן באופן  שוטף את הדרכים לקיצור תקופת ההיערכות בנושא קבורת חללים. נכון לעכשיו מתקדמת ההיערכות בהתאם לתכנית העבודה, ולא צפוי כי תתאפשר הקדמה במועד סיום ההיערכות.
בהתאם לסיכום עם משרד האוצר ייענו צרכי המשרד התקציביים בנושא קבורת חללים בהתאם לצרכים שיעלו בתקופת ההקמה, כאשר עד סיום תקופת ההיערכות בשנת 2021, יוסדר הנושא בבסיס התקציב.

מעקב- המטה לביטחון לאומי
מצב (סטאטוס): ב

9. 	נושא העברת האחריות לקבורת חללים יהודים בחירום- הסתיים וטופל. קיים תקציב לנושא.

1. לאורך השנים חל גידול ניכר בהיקף הכניסות של הולכי רגל פלסטינים לשטחי ישראל, בלי שחל גידול במספר המעברים או שינוי מהותי בתשתיות המשמשות אותם. בשנים 2009-2015 חל גידול של 60% ו- 171% במספר הולכי הרגל הפלסטינים שעברו המעברי ״עוטף ירושלים״ ומעברי רמי״ם, בהתאמה. מעברי ״עוטף ירושלים״ משמשים גם את תושבי מזרח ירושלים שהינם תושבי קבע בישראל, במעבר בין שכונות העיר אשר הופרדו כתוצאה מהקמת ״מרחב התפר״. מאז פרסום הביקורת הקודמת לא אוזרח אף לא אחד מהמעברים הקיימים בגזרת ״עוטף ירושלים״, וטרם אושרה תכנית מוסכמת מגובה במקורות תקציביים למימוש האזרוח. בנוסף לכך, לא הושלם הליך האזרוח של המעברים שבאחריות צה״ל. מצב זה מנציח את חוסר האחידות הביטחונית, ובהבדלים באופן שבו מנוהלים מעברים אלה בהשווה למעברים שמנהלת רמי״ם, והדבר מתבטא, בין היתר, גם ברמת השירות לעוברים בהם. משנקבע תקציב בתיאום והסכמת משרד האוצר לשדרוג חלק מהמעברים, על מטה לוט״ר לקיים בהקדם עבודת מטה עם כל הגופים המרכזיים הנוגעים לפעילות המעברים ובראשם משהב״ט, המשרד לבט״פ והמשטרה כדי לבחון את הניצול הנכון והמועיל של התקציב אל מול כלל הצרכים הנוגעים לשדרוג המעברים ותכנית האזרוח של מעברי ״עוטף ירושלים״ כפי שבאה לידי ביטוי בנוסח הצעת המחליטים האחרונה שמטה לוט״ר הכין. בסיום עבודת מטה לוט״ר להכין הצעת מחליטים מעודכנת, ולקבוע תכנית כוללת המבוססת על לוח זמנים ואבני דרך, שבה יפורטו המקורות התקציביים לשדרוג ולאזרוח כלל המעברים. על המל״ל להעלות הצעת מחליטים זו לדיון בקבינט הביטחוני להחלטה, ולאחר מכן לעקוב אחר מימושה. על מנכ״ל משרד הביטחון לוודא, כי יועמדו המשאבים הנדרשים למימוש תכנית האזרוח של כל המעברים שנותרו באחריות צה״ל, על מנת לקדם את אזרוחם ללא עיכובים נוספים.

מעקב משטרת ישראל
מצב (סטאטוס): ב

1. 	המל"ל מוביל את עבודת המטה בנושא איזרוח המעברים. במסגרת עבודה זו, בה נוטל חלק רמ"ח מעברים ותשתיות מחטיבת האבטחה והרישוי/אגף השיטור, הוכנה תכנית חומש הכוללת את איזרוח כלל המעברים, על פי סדר עדיפויות. במחוז ירושלים מתבצע תהליך שדרוג המעברים בתיאום עם מרחב עוטף ירושלים ועם האג"מ המחוזי. שדרוג המעברים נבחן במטה המחוז וניתנו הערות בהתאם לרוח המחוז ותכניות העבודה העתידיות. יובהר כי התהליך אינו בתחום אחריותו של מחוז ירושלים. המל"ל מוביל את העמ"ט. החלטה ומימוש של נושא האזרוח תלויים במקורות התקציבים ועומדים לפתחה של הממשלה.

מעקב משרד הביטחון
מצב (סטאטוס): ב

1. 	גמר ביצוע של "תכנית מזרח קרוב תוכנן עד 2019. גובשה תכנית אב רב שנתית לשיפור והתאמת המעברים על ידי מתפ"ש ופקמ"ז בשיתוף רמי"ם אך עדיין ללא מקור תקציבי. טרם נמצא מקור תקציבי להשלמת אזרוח מעברי התפר המערבי. מעבר תאנים אוזרח במאי 2017.

מעקב אגף תקציבים- משרד האוצר
מצב (סטאטוס): ב

1. הפעלת מעברי הגבול בין ישראל לבין שטחי יהודה ושומרון היא משימה שמבוצעת כיום על ידי משרד הביטחון, משטרת ישראל וצה"ל. כדי לממן חלק מעלות אזרוח המעברים, ניתן להעביר את המקורות שיתפנו בתקציב המשטרה בגין העברת הפעילות למשרד הביטחון. יחד עם זאת, תקציב זה אינו מספיק לאזרוח כלל המעברים. אם משרד הביטחון מזהה באזרוח מעברים והעברת הפעלתם אליו משימה חשובה, על משרד הביטחון לערוך תיעדוף בין כלל משימותיו ולמצוא לכך מקורות תקציביים בתוך התר"ש (תכנית רב שנתית). יתר על כן, משרד הביטחון ומשרד האוצר מצויים בסיכום תקציבי לשנים (2016-2020) המעגן את מסגרת התקציב לשנות הסיכום.

מעקב המטה לביטחון לאומי
מצב (סטאטוס): ב

1. 	המל"ל רואה חשיבות רבה מאוד בצורך באזרוח מעברי עוטף ירושלים, מהסיבות המקצועיות הנוגעות למניעת פעולות הטרור, מהצורך להסדיר פעילות של גורם אחר בעל יתרון יחסי בהפעלת המעברים מקצועית ומבצעית והן לצורך שיפור השירות לאוכלוסייה העוברת במעברים. לשם כך פעל המל"ל שנים רבות לגיבוש הצעת מחליטים בהתאם, שעד כה ביצועה טרם אושר.
כפי שהמל"ל ציין בעבר, ההחלטה על אזרוח מעברי עוטף ירושלים הינה מורכבת וכרוכה בהעברת סמכות ואחריות, תקציב ייעודי נכבד מאוד ותכנית רב שנתית שתגבה בכל זאת. בנוסף, התכנית כולה מצריכה אישור דרג מדיני וקבלתה בסדר עדיפות גבוה, דבר שבמהלך השנים שנסקרו בדו"ח המבקר טרם התממש, לאור סדר עדיפות שונה. גם בשנה האחרונה קיים המל"ל עבודת מטה מעודכנת ומפורטת עם כלל הגופים הנוגעים לפעילות המעברים בעוטף ירושלים והשלים טיוטת הצעת מחליטים מעודכנת להחלטת הקבינט, אשר קובעת את הצורך לאזרוח מעברי עוטף ירושלים, מסדירה סמכות ואחריות, לוחות זמנים ואבני דרך. הצעה זו בחנה בין היתר צמצום עלויות באמצעות גביית דמי תפעול ואף לצמצם את כמות המעברים לאזרוח בשלב הראשון.
פעולות האלה הגיעו לבחינת ראש המל"ל לקראת האפשרות להעלותן לקבינט. בעמ"ט לאזרוח המעברים סיכם ראש המל"ל, כי אין חולק על כך שעל פתרון הקבע להיות אזרוח של המעברים, שכן סטנדרט רמי"ם במישורי הבידוק והשירות גבוהים. לצד זאת סיכם כי היעדר יכולת למענה באמצעות תקציב תוספתי לשנה"ע 2018 לא תאפשר בשלב זה לקדם את ההצעה לקבינט. המל"ל ישוב לעסוק בנושא אזרוח המעברים בדיוני התר"ש הבא, תוך בחינת המשימה ביחס לשיקולים ביטחוניים רחבים ונוספים.  יחד עם זאת, אין ביטחון כי בשנות התקציב משימה זו תתועדף מבחינה תקציבית.
לגבי מעבר "מצודת אדומים" יצויין בהתייחס למעבר זה כי האחריות לטיפול בהפעלת המעבר עברה למשרד לבט"פ. במהלך 2018 הוביל המל"ל את העמ"ט לאיוש ופתיחת המעבר. משימה זו הושלמה, כשהאחריות הוטלה על משטרת ישראל והוקצו לכך המשאבים המתאימים על ידי משרד האוצר.
כדי לממש את המשימה הוציאה משטרת ישראל מסמך מטעם ר' אג"ת ,שקבע כי האיוש יושלם במהלך רבעון א' 2019.
בהתייחס לאזרוח מעבר "מצודת אדומים" המל"ל מדגיש כי במהלך העמ"ט שקל המל"ל לבחון אפשרות להטיל על משהב"ט\רמי"ם לאזרח את המעבר, כצעד ראשון בתהליך האזרוח הכללי. המל"ל קיבל את עמדת משהב"ט, כי משימת האזרוח תתבצע רק לאחר העברת החלטת הממשלה ואישורה לרבות בתקציב לכלל מעברי עוטף ירושלים. 

[bookmark: bookmark1018]ליקוי

2. גיבוש תכנית שדרוג המעברים ללא מעורבות כל גורמי המשטרה ומטה לוט״ר- אינו תקין, ומעלה חשש לעבודת מטה חלקית ולקויה העלולה להוביל להקצאת משאבים על פי סדר עדיפויות שגוי.

מעקב משטרת ישראל
מצב (סטאטוס): א

2. 	מחלקת מעברים ותשתיות בחטיבת הרישוי ואגף השיטור מעורבת ושותפה פעילה בעמ"ט המתבצעת בסוגיות אזרוח מעברים. ראה מעקב לליקוי 1. 

מעקב המטה לביטחון לאומי
מצב (סטאטוס): א

2.  	לגבי תכנית שדרוג מעברים בעקבות הליקוי שהתגלה בעבר, המל"ל מתואם כיום באופן מלא עם משהב"ט ומסייע בידיו בגיבוש התר"ש בכלל ובתכנית "מזרח קרוב" ב' בפרט.
[bookmark: bookmark1021]

3.	נכון למועד סיום הביקורת עדיין לא הוקם גוף מרכזי לניהול כל המעברים, ושלושה גופים שונים- רמי״ם, המשטרה וצה״ל- ניהלו כל אחד את המעברים שבאחריותו על בסיס תפיסת הפעלה שונה, תשתיות ואמצעי בידוק שונים, ועל בסיס תקציב נפרד. לכך השפעות כבדות משקל על היכולת המבצעית והשירות במעברים השונים. על המל״ל באמצעות מטה לוט״ר להציג לממשלה תכנית להקמת גוף מרכזי להפעלת כל המעברים בין ישראל לבין איו״ש בהקדם האפשרי.

מעקב המטה לביטחון לאומי
מצב (סטאטוס): ב

3. 	הקמת רמי"מ כרשות סטטוטורית יכולה להתבצע רק לאחר העברת האחריות המלאה למעברי עוטף ירושלים אליה. התכנית לאזרוח המעברים שתכליתה להעביר את האחריות למעברי עוטף ירושלים והמשטרה לרמי"מ, מותנית בתקציב לאזרוח מעברי עוטף ירושלים.
[bookmark: bookmark1024]

.4	המשטרה עודנה מתנגדת לקבל את הנחיות השב״כ בתחום הטיפול הביטחוני בנוסע, ולהביא ליישומה המלא של החלטה ב/43 בתחום זה. למצב זה עלולה להיות משמעות ביטחונית מהותית, והוא אינו עולה בקנה אחד עם כללי מינהל תקין. על השר לבט״פ להידרש בדחיפות לסירובה במשך שנים של המשטרה לקבל את הנחיות השב״כ על פי החלטה ב/43 בתחום הטיפול הביטחוני בנוסע, ולפעול לתיקון מצב זה.

מעקב משטרת ישראל
מצב (סטאטוס): א

4. השב"כ אינו מנחה את המשטרה בתחום זה ועל כן המשטרה מבצעת את ההנחיה בעוטף גם בתחום הטב"ן (טיפול בנוסע וכבודתו). מחוז ירושלים פועל ויפעל על פי המדיניות הארצית שמגדירה את האחריות והסמכות בשטח טריטוריאלי נתון למפקד המחוז.

[bookmark: bookmark1025]ליקוי

5.	נכון למועד סיום הביקורת, קיים מחסור בכוח אדם ביחידת המעברים של משטרת ישראל בגזרת ״עוטף ירושלים״. המחסור באיוש יחידת המעברים משפיע על תפקוד היחידה, ופוגע ביכולתו של מג״ב ״עוטף ירושלים״ לעמוד ביתר המשימות שעליהן הוא מופקד.

מעקב משטרת ישראל
מצב (סטאטוס): ב

5. יחידת המעברים מונה 48 שוטרים: 1 סנ"צ, 4 רפ"ק ו-43 נגדים – כולם מאוישים והתקינה מלאה. מנגד, כיום במעברי מרחב העוטף קיים חוסר של כ-100 מאבטחים, וזאת עוד בטרם אזרוח המעברים. בחודש מרץ 2019 יפורסם מכרז אשר במסגרתו ייקבעו שתי חברות אבטחה שיחלקו ביניהן את המעברים בגזרת עוטף ירושלים ויאיישו אותם במאבטחים.

ליקוי

6.	בכל המעברים בין ישראל לאיו״ש לא הופעל נוהל ״סגירת מעגל”, אשר נועד לאפשר
 	רישום ובקרה ממוחשבים של מועדי יציאתם וחזרתם של פלסטינים שיצאו מאיו״ש לישראל, ולהגביר את יכולת ההרתעה של פלסטינים השוהים בישראל ללא היתר שהייה תקף (להלן-שב״חים). דיונים והחלטות שהתקבלו בנושא לא הגיעו לכדי מימוש. במצב דברים זה, שבו לא נעשית ״סגירת מעגל״, ונוכח קיומן של פרצות בגדר ״קו התפר״ אשר מאפשרות חדירה לשטחי ישראל ללא בקרה, הימצאותם של שוהים בלתי חוקיים בישראל היא בלתי נמנעת. מצב זה מהווה סיכון מתמשך לביטחון תושבי ישראל. על משהב״ט לפעול בשיתוף הגופים בדבר- רמי״ם, המשטרה וצה״ל- להשלמת ההיערכות למימוש נוהל ״סגירת מעגל. בד בבד, נוכח חשיבותה של גדר ״קו התפר״ לביטחון תושבי ישראל, ראוי כי הממשלה תמשיך במאמציה להשלמת הגדר ולתיקונה בקטעים הנדרשים בהקדם האפשרי, על מנת שתמלא את ייעודה בהקטנת יכולת החדירה של מפגעים ובמניעת חדירת מסתננים מאיו״ש לישראל.

מעקב משרד הביטחון
מצב (סטאטוס): ב

6. 	אין שינוי מאז תגובת רשות המעברים שפורסמה בהערות ראש הממשלה 67 ב' עמ' 534 בנושא השלמת ההיערכות למימוש נוהל "סגירת מעגל".

           7. 	בשנת 2006 החליט הקבינט הביטחוני (להלן- החלטת ממשלה ב/2) על פיתוח מערכת רעו״ת- רישום עוברים ותנועות (להלן-מערכת ״רעות״
או מהמערכת), שנועדה לשמש כמערכת אחודה שתאפשר קיום בקרה אמינה, מהירה ומדויקת על כל התנועות במעברים ורישומם. בשל העובדה שהגופים לא העבירו את חלקם במימון עלות פיתוח המערכת, הופסק פיתוחה. בנוסף לכך, צה״ל אינו מאפשר חיבור של מערכת ״רעות״ למערכת המחשב הצה״לית, כדי לאפשר קיום בקרה על מעבר פלסטינים במערכת מחשב אחודה. אי- קיום החלטת ממשלה, ובמיוחד לאחר שהושקעו בהקמת המערכת, סכומים נכבדים, הוא חמור בהיבטים של מינהל תקין ובזבוז כספי ציבור. לאחר שנים רבות שבהן לא קוימה במלואה החלטת הממשלה ב/2 בדבר פיתוח מערכת ״רעות״, ונוכח הקושי בהחלטה מחייבת בנושא, על המל״ל להביא בהקדם האפשרי נושא זה לדיון ולהחלטה בקבינט הביטחוני, כדי שתוכרע המחלוקת המקצועית והתקציבית בין כלל הגורמים השותפים לפיתוח ולשימוש במערכת זו.

מעקב המטה לביטחון לאומי
מצב (סטאטוס): ב

7.  	עמדת המל"ל בעבר הייתה כי צדק המבקר בביקורתו על המאמצים הרבים שהוקדשו למערכת רעו"ת, שבסופם לא צלחו לאור התנגדות מערכת הביטחון וצה"ל. יצויין כי בהחלטה ב\2 לא קיימת  הגדרה המטילה את האחריות על המל"ל, לצד זאת ובשל חילוקי הדעות בין הגופים התערב המל"ל בנושא מתוקף סמכותו כגוף מסדיר. עמדת המל"ל לאורך הדרך הייתה שיש ליישם את החלטת הקבינט כלשונה ובתוך כך לסיים את פיתוחה של המערכת (כולל שלבים ג+ד) ולחייב את כלל הגורמים להצטייד בה כפי שמורה החלטת הקבינט. לאור זאת, קיים המל"ל החל מסוף שנת 2017 עמ"ט מחודשת (לצורך מיצוי ופתרון, בטרם תפנה לעדכון הקבינט) שעסקה במערכת רעו"ת במטרה לבחון את גורמי היסוד שבגינם המערכת לא מתפקדת לייעודה. כיוון הפעולה בה נקט המל"ל שאומצה על ידי הגופים הייתה להקים מערכת שתענה על הצרכים המבצעיים בראייה ארוכת טווח. עיקר ההחלטה נבעה בשל ההתפתחויות הטכנולוגיות המואצת כיום לצד מערכות חדשות פותחו בשנים האחרונות על ידי הגופים. המל"ל קבע במהלך העמ"ט עקרון מנחה כי המערכת רעו"ת החדשה תתבסס על המערכות והסנסורים הקיימים לצד שיקולי מערכות עתידיות הנמצאות בתהליכי פיתוח, שישולבו בקישוריות מתאימה. העמ"ט התקבלה בהסכמת כלל הגופים. המל"ל קבע כי במהלך 2019 תושלם התפיסה המבצעית של המערכת, כדי לגזור ממנה את המשמעויות לעתיד.

ליקוי

8. 	משרד מבקר המדינה מעיר כי העובדה לפיה חלפו למעלה מעשר שנים מאז הונחה סוגיית גביית דמי התפעול במעברי הסחורות לפתחו של משרד המשפטים, והיא טרם הוכרעה, אינה תקינה. נוכח חשיבות הסוגיה ורגישותה, ראוי שמשרד המשפטים יגבש חוות דעתו בנושא בהקדם האפשרי, ויעבירה לשר הביטחון על מנת שיעלה את הנושא לדיון בממשלה.

מעקב משרד המשפטים
מצב (סטאטוס): ב

8. 	מאז הדיווח הקודם הוצפה סוגיה משמעותית נוספת שמחייבת ליבון טרם קידום החקיקה. סוגיה זו עניינה בסיווג הנכון של התשלום שייגבה במעברים: האם מדובר ב"מחיר או ב"אגרה". מבלי להכביד בהסברים משפטיים, המשרד מציין שלסיווג האמור יש משמעות הן לגבי תהליך החקיקה והאישורים הממשלתיים הנדרשים, והן לגבי האפשרות "לצבוע" את הכספים שיגבו לצורך מסוים או למשרד ממשלתי מסוים. עניין זה נמצא עדיין בדיון בין משרד הביטחון למשרד האוצר בליווי משרד המשפטים.

מעקב אגף תקציבים- משרד האוצר
מצב (סטאטוס): ב

8.  	ההצעה שמשרד הביטחון מנסה לקדם כדי להגדיל את הכנסותיו דרך גביית אגרות\ דמי תפעול במעברים בכדי לממן את אזרוח המעברים נבחנה על ידי משרד האוצר ונמצאה כהצעה שעלולה לפגוע בכלכלה הפלסטינית. על פי עבודה שערך אגף הכלכלן הראשי במשרד האוצר בשיתוף עם אגף התקציבים ולשכת מנכ"ל, נמצא שגביית דמי תפעול תפגע באופן משמעותי בכלכלה הפלסטינית ובהיקף המסחר לישראל, לפיכך, נראה כי ההצעה הנוכחית מעלה קשיים רבים. ממצאים אלה הוצגו בצורה מסודרת לכלל הגופים הרלוונטיים על מנת לבצע עבודת מטה מסודרת עם ההשלכות הצפויות להחלטה זו. עם זאת, עד למועד זה (נובמבר 2018) משרד הביטחון לא ביצע עבודה נוספת בסוגיה לאור השאלות שעלו בעבודת המטה של הכלכלן הראשי במשרד האוצר.













השפעת ייצור החשמל על איכות האוויר בישראל
הגופים המבוקרים: משרד האנרגיה, משרד האוצר- מנהל התכנון באוצר, המשרד להגנת הסביבה, חברת החשמל לישראל. 
מעקב מעודכן לחודש: ינואר 2019

ליקוי

1. 	למשרד האנרגיה אין תכנית אב כוללת למשק החשמל. המשרד לא קבע את היקף הגיבוי ואת היקף האגירה הנדרשים לשילוב אנרגיות מתחדשות במשק החשמל ולא קבע את צורכי הפיתוח של מערכת הולכת החשמל, לשם קליטת מכסות החשמל המיוצר באמצעות אנרגיות אלה. בניגוד להחלטת הממשלה מאפריל 2016, טרם קבע משרד האנרגיה תכנית לעמידה ביעדים שקבעה הממשלה לשנים 2025 ו-2030 בעניין ייצור חשמל באמצעות אנרגיות מתחדשות. על משרד האנרגיה ורשות החשמל לקבוע תכנית ארוכת טווח לשילוב אנרגיות מתחדשות בייצור החשמל, ובכלל זה לקבוע את ההיקף של הגיבוי והאגירה הנדרשים להבטחת אספקת חשמל סדירה, את צורכי הפיתוח של מערכת ההולכה ואת הצעדים לעמידה ביעדי הממשלה לייצור חשמל באמצעות אנרגיות מתחדשות בשנים 2025 ו-2030, תוך קביעת תמהיל, מיטבי לטכנולוגיות מתחדשות, בהתחשב בשיקולי עלות-תועלת וישימות. הפחתת זיהום האוויר מייצור החשמל מתבצעת בכמה שיטות, ובהן שילוב אנרגיות מתחדשות בתהליך ייצור החשמל וצמצום השימוש בפחם. שילוב אנרגיות מתחדשות בהיקף רחב דורש הטמעה של כלים לחיזוי יכולת הייצור באמצעות אנרגיות אלו ופיתוח אמצעים לאגירה ולגיבוי. תכנון מערך ייצור החשמל באמצעות אנרגיות מתחדשות אינו יכול לעמוד בפני עצמו, אלא חייב להיעשות במסגרת תכנון כולל של משק החשמל ומערך ייצור החשמל בעתיד.


מעקב- משרד האנרגיה  
מצב (סטאטוס):  א – תוקן

1.	המשרד פרסם בשנת 2018 מסמך מדיניות בנוגע ליעדי משק האנרגיה לשנת 2030. מסמך זה מציג יעדים לצמצום השימוש בדלקים מזהמים במשקי החשמל, תחבורה ותעשייה ומפרט את צעדי המדיניות הנדרשים למימוש היעדים בתחומים אלו.[footnoteRef:3] [3: ] 

בנוסף, בשנת 2019 יחידת המדען הראשי במשרד מובילה משימה אסטרטגית בנושא אגירה במסגרת העבודה להשיג יעד זה, יגדיר המשרד צרכים בשוטף ובחירום, להם ניתן לתת מענה באמצעות אגירת אנרגיה. לאחר מכן יבחן המשרד מגוון פתרונות בהיבט הטכנו כלכלי, ולבסוף, בנוסף להמלצות מדיניות, המשרד יממש במסגרת פיילוטים מספר פתרונות לבעיות ספציפיות.


מעקב- רשות החשמל  
מצב (סטאטוס):  א- תוקן

1.	ביוני 2018 פרסמה רשות החשמל מפת דרכים למקטע הייצור במשק החשמל. מפת הדרכים כוללת ניתוח מפורט של תחזיות הביקוש לחשמל, ההספק הזמין וההספק הנדרש. העבודה כוללת גם פרק על כמויות האנרגיה המתחדשת הנדרשות למשק על מנת לעמוד ביעד יצור האנרגיה המתחדשת עד שנת 2030. מפת הדרכים פורסמה להתייחסות הציבור ובראשית שנת 2019 הרשות תגבש גרסה מעודכנת של המסמך בהמשך להתייחסויות שהתקבלו.
בקיץ 2018 ביצעה הרשות בקרה על העמידה ביעד האנרגיה המתחדשת בהתאם לצפי המימוש של המכסות שפורסמו עד כה. 
הרשות פרסמה לשימוע הצעת החלטה להקמת מתקנים סולאריים המשלבים אגירה. במהלך התקופה הקרובה תפורסם החלטה בהמשך לשימוע. במהלך שנת 2019 צפוי מכרז ראשון להקמת מתקני אגירה בסוללות בהתאם להחלטה זו.

 ליקוי

2. 	עד מועד סיום הביקורת לא הכינו מינהל התכנון ומשרד האנרגיה תכנית מתאר ארצית לתשתיות משק האנרגיה, כפי שקבעה הממשלה בהחלטתה משנת 2008. על משרד האנרגיה ומינהל התכנון להשלים את הכנת תכנית מתאר ארצית לתשתיות משק האנרגיה (תמ"א 41) ואת אישורה של התכנית, על מנת שפריסת המתקנים להפקת חשמל באמצעות אנרגיות מתחדשות תהיה מיטבית, דבר שיביא להפחתת עלות ייצור החשמל והולכתו. על הצוות להסרת חסמים לפעול להסרת החסמים המקשים את הקמת המתקנים להפקת חשמל באמצעות אנרגיות מתחדשות.

מעקב- משרד האנרגיה
מצב (סטאטוס):  ב – בתהליך תיקון

2.	נערך הליך שיתוף ציבור ובסיומו המשרד פנה למוסדות התכנון על מנת לגבש את תקנון התכנית. יש לציין שמעבר להיותה של התכנית תכנית מורכבת, הוחלט על ידי מנהל התכנון שהיא תוטמע כחלק מ"תמ"א אחת" לכן אורך זמן רב לכתוב את תקנון/ההנחיות של התכנית. בימים אלו (ינואר 2019) עוסקים כל משרדי הממשלה בגיבוש והשלמת פרקי תמ"א 41 בתמ"א אחת.  התהליך צפוי להסתיים בסוף רבעון ראשון 2019

ליקוי

3. 	בסוף שנת 2015 יוצרו כ-2% מכלל החשמל שיוצר במשק באותה שנה באמצעות אנרגיות מתחדשות, זאת אף שבהחלטת הממשלה מינואר 2009 נקבע כי עד שנת 2014 יש לייצר 5% מהחשמל באמצעות אנרגיות כאמור.

מעקב- רשות החשמל  
מצב (סטאטוס):  ב – בתהליך תיקון 

3.	   הרשות פועלת באופן נמרץ על מנת להבטיח עמידה ביעד האנרגיה המתחדשת
1. ההליך התחרותי שפרסמה הרשות מומש בהצלחה מלאה ובימים אלו (דצמ' 2018) מושלם הליך חיבור המתקנים שהוקמו במסגרתו לרשת החשמל. בדצמבר 2017 פרסמה הרשות הליך תחרותי שני ובימים אלו נמצאים המתקנים אשר זכו בהליך זה בשלבי הקמה.
2. הרשות הגדילה את מכסת מונה נטו על מנת לאפשר לכל המתקנים שנרשמו להשתלב בהליך.
3. הרשות פרסמה הסדרה להקמת מתקני גגות קטנים והרישום למכסה ראשונה של 250 מגה-וואט הושלם בהצלחה. בימים אלו נרשמים צרכנים למכסה השנייה שפרסמה הרשות באותו היקף.
4. בחודש דצמבר יתקיים הליך תחרותי ראשון למתקני יצור סולאריים במתח עליון. מתקנים אלו צפויים לקום לאחר שנת 2020 
5. בחודש דצמבר תפרסם המליאה שימוע להליך תחרותי להקמת מתקני גגות סולאריים גדולים. מתקנים אלו צפויים לקום לפני סוף שנת 2020.
6. הרשות פרסמה בימים אלו הליך פשוט ואחיד למתקנים ברשת החלוקה על מנת להבטיח את יכולת החיבור של המתקנים הסולאריים לרשת. ההחלטה קובעת זמנים נורמטיביים לחיבור המתקנים לרשת, ומחייבת את חברת החשמל לדווח לציבור בכל מקרה שבו מתקן לא מחובר לרשת.
7. הרשות מקיימת תהליך עבודה עם חברת החשמל לגיבוש תכנית פיתוח לרשת החלוקה על מנת להבטיח שהרשת תפותח בהתאם לצרכי החיבור של המתקנים.
   לאור מכלול צעדים אלו, הרשות סבורה כי משק החשמל צפוי לעמוד ביעד          האנרגיה המתחדשת לשנת 2020.

ליקוי

4. 	כדי לעמוד ביעדים שקבעה הממשלה לשנת 2020 קבעה רשות החשמל מכסות ייצור חשמל באמצעות אנרגיית רוח, ביוגז וביומסה ; נקבע שהחשמל שייוצר באמצעים אלה יהיה כ-32% מסך החשמל שייוצר באמצעות אנרגיות מתחדשות. ואולם בשל חסמים שונים מומשה בסוף שנת 2015 רק 5% מהמכסה שנקבעה לייצור חשמל באמצעים האמורים. בינואר 2016 החליט שר האנרגיה להכפיל את מכסת הייצור באמצעות אנרגית רוח, על מנת לעמוד ביעדי הממשלה לשנת 2020, אף שהקמת מתקנים לייצור חשמל בטכנולוגיה זו נתקל בחסמים רבים.

מעקב- רשות החשמל  
מצב (סטאטוס):  ג- לא תוקן

4.	בשנת 2018 פעלו הרשות ומשרד האנרגיה להארכת משך הרישיונות הקיימים ליזמים בתחום הרוח במענה לעיכובים החלים בהשגת תכניות מאושרות לפרויקטי הרוח.
כמו כן, משרד האוצר, משרד האנרגיה ורשות החשמל פעלו מול משרד הביטחון על מנת לפתור את החסם של התנגדות משרד הביטחון להקמת הפרויקטים. על אף זאת, טרם סוכם פתרון לחסם זה.
ליקוי

5. 	הצוות הבין-משרדי שהוקם לפי החלטת ממשלה מאפריל 2016 כדי לבחון את החסמים המקשים על הקמתם של מתקני ייצור חשמל באמצעות אנרגיות מתחדשות ולהמליץ על דרכים לצמצום החסמים (להלן - הצוות להסרת חסמים) עד ספטמבר 2016, טרם השלים מלאכתו וטרם פרסם את המלצותיו.

מעקב- משרד האנרגיה
מצב (סטאטוס):  ב – בתהליך תיקון

5.	עבודת הצוות הבין-משרדי עסקה בבחינת חסמים להקמת מתקני ייצור חשמל באנרגיות מתחדשות. המשרד מדגיש כי בשנתיים האחרונות חלק גדול מהחסמים שתחום זה, שאף עלו במסגרת דיוני הצוות, קיבלו התייחסות ומענה, לדוגמא: קידום תמריצי מיסוי להקמת מתקנים לייצור חשמל מאנרגיה מתחדשת- אושר פטור ליצרן סולארי ביתי מדיווח ופתיחת תיק מע"מ במסגרת חוק לעידוד השקעה באנרגיות מתחדשות (הטבות מס בשל הפקת חשמל מאנרגיה מתחדשת, התשע"ז- 2016). בנוסף, בוצע קידום מואץ של הליכי תכנון מתקני ייצור באנרגיה מתחדשת בוועדה לתשתיות לאומיות (ות"ל) וזאת במסגרת החלטת ממשלה 2592 מיום 2.4.17 על "עידוד מאגרים קטנים ובינוניים והכרזה על שעת חירום במשק הגז הטבעי". כמו כן, רשות החשמל פרסמה הסדרות להקמת גגות סולאריים ברחבי ישראל לשם עידוד הקמת מתקנים סולאריים על גגות פרטיים, משותפים ותעשייתיים ועוד.

ליקוי

6. 	נמצאו דוגמאות בהם תעריפים שקבעה רשות החשמל למיזמים לייצור חשמל באמצעות אנרגיות מתחדשות היו גבוהים, וגילמו עלויות עודפות שיושתו על צרכני החשמל באמצעות התעריף לצרכן. לפי חישובי רשות החשמל, ייצור של 8.2% מהחשמל בשנת 2020 באמצעות אנרגיות מתחדשות צפוי להעלות את תעריף החשמל בכ-7.6% ולהטיל על הצרכנים עלות עודפת של כ-1.7 מיליארד ש"ח, לעומת ייצור באנרגיות קונבנציונאליות  ללא אנרגיות מתחדשות.


מעקב- רשות החשמל  
מצב (סטאטוס):  ב – בתהליך תיקון 


6.	הרשות ממשיכה לפעול באופן נמרץ להפחתת עלות הייצור באנרגיה מתחדשת. זאת בעיקר באמצעות פרסום הליכים תחרותיים להקמת מתקנים. שני ההליכים התחרותיים הראשונים שהתקיימו הביאו לתעריף נמוך משמעותית מתעריפים שנקבעו בעבר והרשות מעריכה כי מגמה זו תימשך גם בהליכים התחרותיים הבאים.
ליקוי

7. 	חח"י לא עמדה בלוחות הזמנים לביצוע המיזם להפחתת פליטה. נרשמו דחיות של שנתיים עד ארבע שנים בהתקנת האמצעים להפחתת פליטה (להלן - סולקנים) ביחידות המופעלות באמצעות פחם. המשך הפעלה של יחידות אלה ללא סולקנים גרם לנזק, עקב פליטת מזהמים הפוגעים בבריאות. התקנת הסולקנים במועד שנקבע בצו הרוחבי הייתה מצמצמת עד דצמבר שנת 2015 את העלויות החיצוניות  בכ-4 מיליארד ש"ח, והתקנתם לפי לוחות זמנים מאוחרים יותר שקבע המשרד להג"ס ביולי 2011 הייתה מצמצמת את העלויות החיצוניות כאמור בכ-2.4 מיליארד ש"ח  (החישוב אינו כולל את העלויות החיצוניות עקב הפליטה מיחידות 4-1 באורות רבין). על המשרד להגנת הסביבה לעקוב אחר העמידה ביעדים להפחתת הפליטה של המזהמים הפוגעים בבריאות שנקבעו בתכנית הלאומית למניעה ולצמצום של זיהום האוויר, ואחר העמידה ביעדים לצמצום פליטות גז"ח שנקבעו בתכנית הלאומית להפחתת גז"ח, ולנקוט צעדים להשגת יעדים אלה.

מעקב- חברת החשמל לישראל בע"מ 
מצב (סטאטוס):  ב- בתהליך תיקון

7.	חברת החשמל פועלת להשלמת פרויקט הפחתת פליטות תוך השקעת משאבים מתאימה. מתקיים עדכון חודשי ברמת מנכ"ל ואחת לתקופה ברמת דירקטוריון. כמו כן מתבצע דיווח, תאום ואישור שוטפים מול המשרד להגנת הסביבה על התקדמות אבני הדרך בפרויקט.

מעקב - המשרד להגנת הסביבה
מצב (סטאטוס): ד- נדחה

7. 	ראה תגובת המשרד בדוח הערות רה"מ 68א עמ' 59. 	

ליקוי

8. 	באפריל 2016 עדכנה חח"י את תקציב המיזם שאישר הדירקטוריון בנובמבר 2012. התקציב לפי העדכון כולל תוספת של כ-1.5 מיליארד ש"ח (לא כולל עלויות ריבית בזמן ההקמה של הסולקנים, בסכום של כ-1.3 מיליארד ש"ח) וגבוה בכ-27% מהתקציב המקורי. לפי הסברי חח"י נדרשה הגדלת התקציב בשל הערכת חסר של תכולת העבודה בשלב תכנון המיזם (בשנת 2013), שנבעה בין השאר ממורכבות המיזם, מאי-הוודאות לגבי פעולות שיידרש לבצע במסגרת המיזם ומאי-תקצוב שלהן.

מעקב- חברת החשמל לישראל בע"מ 
מצב (סטאטוס):  ב- בתהליך תיקון

7-8. 	ביום 17.4.2018 פרסמה החברה נוהל מס'  13-03-06 "הוראת שעה - בחינת לוח זמנים ותקציב של מיזם תשתית מורכב חדש", שנועד לקבוע קווים וכללים מנחים לבחינה ובקרה על לוחות הזמנים והתקציב לפיתוח של מיזמים חדשים בעלי מורכבות תכנונית והנדסית זאת, בין היתר, לשם גיבוש לוח זמנים ריאלי כבר בתחילת המיזם.

מעקב - רשות החשמל 
מצב (סטאטוס): ד- נדחה

7-8.	ראה תגובת הרשות בהערות 68א עמ' 60.  

ליקוי

9. 	משרד האנרגיה שינה תכופות את ההחלטה בעניין אופן הפחתת הפליטה ביחידות הייצור 4-1 באורות רבין. הדבר גרם להמשך הפעלתן של היחידות במתכונת הנוכחית (פחם ללא אמצעים להפחתת פליטה) ולחריגה של כחמש שנים מהמועד שנקבע בצו הרוחבי להפחתת הפליטות מהן. משרד מבקר המדינה אמד את העלויות החיצוניות בפרק הזמן משנת 2013 עד מחצית שנת 2016 בכ-5.6 מיליארד ש"ח, בהתבסס על נתוני המשרד להג"ס. 

מעקב- משרד האנרגיה 
מצב (סטאטוס) – א- תוקן

9.	ראה התייחסות המשרד לליקוי 10.

ליקוי

10. 	עד מועד סיום הביקורת לא אישרו שר האנרגיה ושר האוצר תכנית פיתוח עדכנית למקטע ייצור החשמל, הכוללת בין היתר את ביטול מיזם D  ואת הסבת יחידות 4-1 באורות רבין ליחידות לשימור. לאי-אישור תכנית פיתוח כאמור יש השפעות על משק החשמל. על שר האנרגיה בהתייעצות עם השר להג"ס, להגיש בהקדם הצעת החלטה לממשלה בעניין היערכות משק החשמל לסגירת יחידות 4-1 באורות רבין והפעולות הנדרשות בעקבות כך. על שר האנרגיה לקבוע, בהתייעצות עם שר האוצר, תכנית פיתוח בהתאם להנחיותיו לצמצום השימוש בפחם לייצור חשמל, שתכלול את ביטול מיזם D ואת הסבת יחידות הייצור 4-1 באורות רבין ליחידות לשימור.

מעקב- משרד האנרגיה
מצב (סטאטוס):  א – תוקן

10.	אושרה החלטת ממשלה שעיקרה הוא סגירת יחידות 1-4 עד יוני 2022.      

מעקב - משרד האוצר
מצב (סטאטוס):  א – תוקן

10. 	שר האוצר נתן את הסכמתו לביטול הקמת תחנה D וכאמור בתגובת משרד האנרגיה, שר האנרגיה כבר הורה על ביטול הפרויקט. כמו כן, הממשלה אישרה את סגירת יחידות 1-4 בחדרה בהחלטת ממשלה  מספר 4080  מיום 29.07.2018, שעניינה  "הפסקת פעילות יחידות ייצור חשמל 1 - 4 בתחנת הכוח "אורות רבין". בהתאם להחלטה היחידות הפחמיות האמורות ייסגרו עד אמצע שנת 2022, בכפוף להתקיימות מספר תנאים בהחלטה.















החלטות מיסוי מקדמיות
הגופים המבוקרים: רשות המיסים. 
מעקב מעודכן לחודש: דצמבר 2018
	א
	 תוקן
	11 סעיפים
	73%

	ב
	 בתהליך תיקון
	4 סעיפים
	27%

	ג
	 לא תוקן
	
	

	ד
	 נדחה / לא רלוונטי
	
	



ליקויים,2,7,9,13,14 תוקנו. ראה הערות ראש הממשלה 68א' עמ' 65-76

ליקוי

1. 	רשות המסים לא פרסמה הבהרה מהם הקווים המנחים לסיווג בקשה מנישום לחוות דעת לגבי היבטי מיסוי כ"בקשה החלטת מיסוי" (להלן - בקשה) או כ"פנייה/אישור". חלק מהבקשות עובר לטיפול המשרדים האזוריים (מס הכנסה, מע"ם ומיסוי מקרקעין). על הרשות לקבוע בנוהל מהו הקו המפריד בין פנייה בשאלה מקצועית לבין בקשה למתן החלטת מיסוי. על הרשות גם לפעול לסריקת כל הבקשות במערכת הממוחשבת כך שהן יהיו זמינות לצפייה הן לעובדי החטיבה המקצועית ברשות והן לעובדי המשרדים האזוריים הרלוונטיים, המטפלים באותם תיקי נישומים שלגביהן הוגשו אותן בקשות.

מעקב- רשות המיסים
מצב (סטאטוס): א

1. 	בתאריך 1.12.16 פרסם סמנכ"ל בכיר לעניינים מקצועיים ברשות המסים, מסמך עדכון נהלים בתחום החלטות מיסוי ובו בין היתר, הנחיה בדבר שמירת חומרים במערכת החלטות מיסוי במהלך הטיפול, בה נקבע, כי מלבד הבקשה להחלטת מיסוי וההחלטה לגביה, יש לתעד גם בפרוטוקולים, טיוטות שהועברו בין הצדדים, הבהרות שניתנו במייל, מסמכים מאמתים וכל מסמך אחר אשר השפיע על קבלת החלטת המיסוי. מבדיקה שנערכה לאחרונה עולה, כי יש שיפור משמעותי בנושא התיעוד על יד העובדים ובהתאם לנוהל שפורסם וכן מתבצע פיקוח בעניין.


ליקוי

3. 	הרשות אינה דורשת בהחלטות המיסוי שכל גורם המצוין בהחלטת המיסוי, אשר אינו פועל על פי הוראות ההחלטה, יודיע על כך מידית לפקיד השומה ולנציג הרשות החתום על החלטת המיסוי.

מעקב-רשות המיסים
מצב (סטאטוס): א

3. 	החוזר המדובר בליקוי פורסם ב- 13.11.2018.

ליקוי

4. 	הוועדה לבחינת מתן החלטות מיסוי (להלן - הוועדה), שעל בסיס המלצותיה אוסדר בחקיקה מנגנון החלטות המיסוי, המליצה לקבוע בנוהל פנימי כי הטיפול בבקשה ייעשה בתוך 120-90 ימים מיום מסירת כלל המסמכים והנתונים לצורך מתן ההחלטה. המלצה זו לא יושמה, ועל פי נתוני הרשות לשנים 2015-2007 לעתים ארך הטיפול בבקשה זמן רב, ובמחלקת חוקי עידוד אף הגיע לכדי 400 יום. על הרשות לפעול ליישום המלצות הוועדה לבחינת מתן החלטות מיסוי לקביעת מסגרת זמן רצויה טיפול בבקשה להחלטת מיסוי

מעקב-רשות המיסים
מצב (סטאטוס): א

4.


	שנת מס
	מספר בקשות להחלטות מיסוי
	זמן ממוצע חטיבתי למתן החלטת מיסוי*

	2012
	830
	163

	2013
	984
	136

	2014
	1037
	122

	2015
	1304
	91

	2016
	1478
	72



יש לשים לב כי הרשות פועלת על "ניקוי שולחן" ומטפלת בבקשות שהוגשו לפני שנה ויותר, דבר שככל הנראה משפיע על הזמן הממוצע למתן החלטת מיסוי.

ליקוי

5. 	בשנת 2006 פרסמה הרשות את כוונתה להכין חוזר מקצועי מקיף בנושא הטיפול בהחלטות מיסוי, אשר יפרט את הוראות הפקודה החדשות בנושא ואת דרך ההתנהלות החדשה, כפי שהמליצה בדוח הוועדה רשות המסים בישראל. הביקורת העלתה כי חוזר כזה טרם פורסם. על הרשות לפרסם חוזר המפרט את נהלי הטיפול בהחלטות המיסוי. כמו כן מן הראוי כי ייקבע בנוהל, כי כל אימת שרשות המסים קבלה החלטה עקרונית חדשה או סטתה מפרשנותה הרשמית (קובץ החבק) בעניין מהותי, היא תפרסם את התיקון במדיניותה.

מעקב-רשות המיסים
מצב (סטאטוס): א

5. 	החוזר פורסם ב- 13.11.2018

ליקוי

6. 	על אף אימוץ המלצות הוועדה על ידי מנהל הרשות, שכללו גם התייחסות לצורך לקביעת אגרה, ולמרות קיומו של סעיף המסמיך את שר האוצר, הרשות לא פעלה לקביעת אגרה כזו. אגרה כזו תוכל להבטיח כי הפונים יהיו נישומים אשר יש להם עניין אמיתי הדורש ליבון והסדר.

מעקב-רשות המיסים
מצב(סטאטוס): ב

6. 	הנושא נבחן בשים דגש שלא יוגשו בקשות סרק, אך מנגד, שהאגרה לא תמנע מציבור הנישומים את הגשת הבקשה.

ליקוי

8. 	במטרה לייעל הליכים ולשפר את השירות הניתן לציבור, פתחה הרשות בשנים האחרונות מסלול ירוק למתן החלטות מיסוי, כהליך מקוצר ומזורז. בתכנית העבודה של החטיבה המקצועית לשנת 2015 צוין כי החטיבה פועלת להעביר 19 סוגי החלטות מיסוי מסוימות למסלול הירוק. הועלה כי מתוך רשימה זו, 17 טרם הועברו למסלול הירוק עד מועד סיום הביקורת.





מעקב-רשות המיסים
מצב (סטאטוס): א

8. 	עד כה פרסמה החטיבה המקצועית 19 מסלולים ירוקים בנושאים שונים. בנוסף, בשנתיים האחרונות החטיבה המקצועית ברשות המיסים פרסמה כ-30 חוזרים מקצועיים בנושאם שונים, מורכבים וחשובים וזאת מתוך מטרה ליצור וודאות לציבור לגבי עמדת רשות המיסים.

ליקוי

10. 	הביקורת העלתה כי הרשות אינה כוללת בתכנית העבודה שלה בדיקת תיקים שבהם התקבלו החלטות מיסוי במסגרת הסכם. על הרשות לבדוק את ציות הנישומים לתנאי החלטות המיסוי, גם אלו שהתקבלו בהסכם, באמצעות הכללת חלקן בתכנית העבודה של השומה. כך תיווצר הרתעה בקרב הנישומים והם יימנעו ממסירת מצגים מטעים בבקשות למתן החלטות מיסוי. ללא בדיקות כאלו, ולוּ מדגמיות, עולה החשש לאובדן מס משמעותי ולהפליית מס בין נישומים.

מעקב-רשות המיסים
מצב (סטאטוס): א

10. 	לעניין שומות מס הכנסה- לגבי תכנית עבודה לשנת 2018- הוכנסו גם תיקים בהם ניתנו החלטות  מקדמיות בהסכמה אשר נבחרו מדגמית מתוך כלל ההחלטות שניתנו, זאת על מנת לבחון את העמידה בתנאים שנקבעו בהחלטות מיסוי. 
לעניין שומות מע"מ- בתכנית עבודה לשנת 2018 שולבו מספר תיקים בהם ניתנו החלטות מיסוי מקדמיות בהסכמה לבדיקה מדגמית.

ליקוי

11. 	לחטיבה המקצועית שברשות תפקידים רבים, ובכללם לקבוע את עמדת הרשות במגוון הסוגיות המתעוררות מעת לעת. חלק ניכר ממשאבי חטיבה זו מוקדש למוסד החלטות המיסוי. הביקורת העלתה כי שמונה מתוך עשר המחלקות של החטיבה המקצועית, שבהן ניתנות החלטות מיסוי , קיים תת-איוש של תקינה שאושרה. כך נפגעת יכולת החטיבה לעמוד במכלול יעדיה, ובכללם מתן שירות יעיל ומהיר בהחלטות מיסוי. על הרשות לעדכן את תקנון החטיבה המקצועית ולפעול לאיוש התקנים החסרים.

מעקב-רשות המיסים
מצב (סטאטוס): ב

11. 	נכון להיום (נובמבר 2018) חל שיפור בתהליך איוש בתקנים בחטיבה, ונקלטו עובדים חדשים והרשות פועלת באופן שוטף לגיוס עובדים נוספים. 

ליקוי

12. 	בשנת 2010 הצהירה הרשות במהלך דיון משפטי בבית המשפט העליון  כי בכוונתה להקים מאגר מידע בנושא החלטות מיסוי בתחום המכס, אשר יועמד לשימוש הציבור. הביקורת העלתה כי מאגר כזה טרם הוקם. מן הראוי כי הרשות תשקול ליזום שינוי חקיקה, ולפיו יוחלו הוראות החלטות מיסוי, בשינויים המתחייבים, גם על חוקי המכס ומס הקנייה, ובכלל זה פרסום ההחלטות במאגר. מאגר מידע כזה עשוי להקל את הליכי היבוא ולצמצם את מספר הפניות לרשות בעניינים אלו.

מעקב- רשות המיסים
מצב (סטאטוס):ב

12. 	המאגר והמערכת שבה יוזנו הבקשות להחלטות מיסוי מקדמיות אופיינו וקיימים כרגע במערכת שער עולמי. נדרשות השלמות אחרונות המונחות על שולחנו של היועץ המשפטי, באשר לפרסום שמו של היבואן ועוד. ברבעון שני של 2019, יוחל  בפיילוט והמערכת תהיה פתוחה לעיון הציבור.

ליקוי

15. 	מן הראוי כי מערכת המס הישראלית תפושט ותעודכן. פישוט ועדכון כלל חקיקת המס יגבירו את היעילות והחיסכון הצפויים בהקטנת עלויות המנגנון של הרשות ועלויות הנובעות מציות הנישומים. כך יפחת מטבע הדברים גם הצורך לפנות בבקשות למתן החלטות מיסוי.

מעקב-רשות המיסים
מצב (סטאטוס): ב

15. 	רשות המיסים מוציאה כשגרה תיקונים לפישוט, ייעול וסתימת פרצות בפקודת מס הכנסה. לדוגמא: תיקון 245 לפקודת מס הכנסה שפורסם בתחילת שנה זו, אשר קבע כללים ברורים בנושא מיסוי חברות בית. חודש לפני כן, פורסם תיקון 244 לפקודה שהסדיר מיסוי מלאי יהלומנים (אושר יחד עם התקנות). תיקון 242 לפקודת מס הכנסה, שפורסם לפני למעלה משנה והחיל רפורמה גדולה בתחום שינויי מבנה. מוקדם יותר השנה, פורסמו תקנות המבהירות את הכללים החלים לגבי מיסוי עובדים ישראלים בחו"ל. יצוין, כי ישנם תיקונים רבים נוספים המונחים בוועדת הכספים.
































היבטים במיסוי עסקאות מקרקעין
הגופים המבוקרים: רשות המיסים, הרשות לאיסור הלבנת הון, משרד האוצר. 
מעקב מעודכן לחודש: דצמבר 2018
	א
	 תוקן
	5 סעיפים
	28%

	ב
	 בתהליך תיקון
	11 סעיפים
	61%

	ג
	 לא תוקן
	2 סעיפים
	11%

	ד
	 נדחה / לא רלוונטי
	
	



ליקוי 9 תוקן. ראה הערות ראש הממשלה 68א' עמ' 84.
ליקוי

1. 	במועד סיום הביקורת, דצמבר 2016, העברת מידע בנושא עסקאות נדל"ן מרשות המסים לרשות לאיסור הלבנת הון טרם הוסדרה, אף על פי שהרשות לאיסור הלבנת הון פנתה בעניין זה עוד בשנת 2004 ומספר פעמים נוספות לאחר מכן. לפיכך אין מאגר מתכלל שיאפשר להצליב מידע בין העברת כספים לעסקאות נדל"ן ולאתר את העסקאות שבהן עולה חשש להלבנת הון. על רשות המסים והרשות לאיסור הלבנת הון לשתף פעולה זו עם זו לצורך המלחמה בהון השחור. במסגרת שיתוף הפעולה בין הגופים יש מקום לבחון העברת מידע אודות הצדדים לעסקת נדל"ן כדי לסייע באיתור גורמים המבצעים עסקאות מרובות בנדל"ן בלא מקור מימון ידוע, בחשיפת קשרים בין ישויות ובאיתור נכסים שהופקו בעבירה לצורך חילוטם במסגרת ההליך הפלילי. לפיכך, מן הראוי שרשות המסים והרשות לאיסור הלבנת הון יפנו לרשם מאגרי המידע במשרד המשפטים ויבחנו עמו יחד את האפשרות להעברת מידע בין הגופים האמורים. מן הראוי כי הרשות לאיסור הלבנת הון תבחן את האפשרויות העומדות לרשותה על פי הדין להטלת חובות איסור הלבנת הון על סוכני תיווך נדל"ן ביחס לעסקאות מקרקעין. זאת מתוך מטרה לצמצם את הסיכון להלבנת הון, לקדם משטר אפקטיבי בתחום ולהתאימו לסטנדרטים בינלאומיים תוך ביסוס מעמדה של מדינת ישראל כמדינת חוק השותפה למאבק הבין-לאומי בהלבנת הון.

מעקב-משרד המשפטים
מצב (סטאטוס): ב

1. 	בכל הנוגע לחילופי מידע עם רשות המסים והצלבות מידע :, בחודש מאי 2018 נשלח מכתב לראש רשות המיסים הנכנס, ובו ביקשה הרשות פעם נוספת לבדוק את ההיתכנות להגשת בקשה לפי חוק הגנת הפרטיות לקבלת קובץ עסקאות הנדל"ן. במכתב צוינה גם הביקורת שהופיעה בהקשר זה בדו"ח מבקר המדינה. טרם התקבלה התייחסות רשות המסים לבקשה.
	בכל הנוגע להטלת חובות על מתווכי נדל"ן: הרשות, יחד עם מחלקת ייעוץ וחקיקה במשרד המשפטים פועלת לקידום תיקון חוק איסור הלבנת הון בהקשר זה. בתוך כך, הושלם הליך בחינת השפעת הרגולציה החדשה על מתווכי הנדל"ן (RIA) ובחודש יולי 2018 הועבר הדו"ח ללשכת השרה, בצירוף טיוטת התזכיר, לקראת פרסומו להערות הציבור. למיטב ידיעת המשרד, הפצת התזכיר מתעכבת שכן טרם הושלמו ההיבטים התקציביים הכרוכים בתיקון החוק.

ליקוי

2. 	רשות המסים לא ביצעה פעולות סדורות לאיתור משקיעי נדל"ן שייתכן כי מימנו את רכישותיהם באמצעות הון שחור, אף על פי שכל הנתונים מצויים בידיה. על רשות המיסים, בשיתוף הרשות לאיסור הלבנת הון, לבחון את האפשרות להצלבת מידע כבר בשלב הדיווח על עסקת המקרקעין, על מנת לבחון חריגות ביכולת הכספית לביצוע העסקה.


מעקב- רשות המיסים
מצב (סטאטוס):ב

2.  	ראה הערות ראש הממשלה 68א' עמ' 79.
	
ליקוי

3. 	המערכת הממוחשבת המסייעת בבחירת תיקים בעלי פוטנציאל מס מהותי לתכנית העבודה במיסוי מקרקעין אינה מעניקה תמונה היקפית ומלאה של הנישומים , אף על פי שחלק מהנתונים קיימים במאגרי המידע של הרשות. לפיכך, הגורם המטפל בתיק נדרש לבדוק באופן ידני את הנתונים הקיימים בתיק.




מעקב-רשות המיסים
מצב (סטאטוס):ב

3. 	 הרחבת המידע בפרופיל עסקה נמצאת בתכנית העבודה לשנת 2019.

ליקוי

4. 	אין מערכת בקרה ניהולית המודדת את האפקטיביות של הקריטריונים בבחירת תיקי עסקאות לתכנית העבודה. על חטיבת השומה והביקורת שברשות, האמונה על יישום מדיניות הרשות, לשפר את תהליכי העבודה לצורך בחירת תיקים לתכניות עבודה באופן איכותי, וזאת באמצעות בדיקה ממוחשבת והצלבות מידע.

מעקב- רשות המיסים
מצב (סטאטוס): ב

4. 	הצגת מידע על תשואות מס בפילוח לפי סוג התיק בבחירת מטה נמצא בהזמנת עבודה לשנת 2019.

ליקוי

5. 	לעובדי הרשות בתחום מיסוי מקרקעין אין הרשאת גישה לנתונים הנמצאים במערכת הדיווח המפורט ; זאת על מנת לבדוק את אמיתות האסמכתאות לדרישת ניכוי בידי הנישומים לצורך חישוב השבח במכירת הנכס.

מעקב- רשות המיסים
מצב (סטאטוס): ב

5. 	במסגרת פרויקט בניית מערכת שומה חדשה במיסוי מקרקעין שצפוי להסתיים בסוף שנת 2019, יבחן שילוב טכנולוגיה לזיהוי מלל מקבצים המצורפים לדיווח באופן ממוכן. ככל שיהיה ניתן לשלב את הטכנולוגיה, תיבחן האפשרות לשילובה לצורך איתור וזיהוי חשבוניות פיקטיביות. לגבי הרחבת המידע בפרופיל העסקה- ראה סעיף 3 לעיל. 

ליקוי

6. 	מאחר שנתונים רבים הנמצאים במערך מס הכנסה אינם חשופים לעובדי מיסוי מקרקעין, נוצר מצב שבו גם אם קיים תיק במס הכנסה נמנע לעתים מעובדי מיסוי מקרקעין לגבות מס אמת בגין עסקת נדל"ן. על רשות המסים לבחון חיבור זהיר ומבוקר של עובדיה למאגרי מידע של גופים ציבוריים מסוימים שבהם נתונים רלוונטיים ועדכניים הנדרשים לפעילותו של מבקש המידע, בכפוף לשמירה קפדנית על הזכות לפרטיות.


מעקב- רשות המיסים
מצב (סטאטוס): ג

6.  	בשלב זה, טופס י"א עדיין אינו ממוחשב, ולא ניתן להעבירו כקובץ למיסוי מקרקעין. 	

ליקוי

7. 	טיפולה של הרשות בהשלכות המע"ם של משקיעי נדל"ן המבצעים עסקאות מקרקעין באופן תדיר הינו אקראי, אף שהמידע מצוי במאגרי המידע של הרשות.

מעקב- רשות המיסים
מצב (סטאטוס): א

7.  	במהלך שנת 2017 בוצע במע"ם מבצע ארצי בשם "קרקע כבדה" בו הוכנסו לביקורת תיקים בכל רחבי הארץ, על פי קובץ המקרקעין האמור לעיל. מבצע זה השיג תוצאות משמעותיות. סך הכל טופלו כ 395 עוסקים, ב-166 תיקים מיתוכם נמצאו ממצאים כספיים
	 
ליקוי

8. 	משרדי מע"ם כמעט שאינם יוזמים עריכת שומות, ולפיכך לא גובים מע"ם מרשויות מקומיות וממלכ"רים על עסקאות המקרקעין שהם מבצעים אף על פי שהמידע מצוי ברשותם של משרדי המע"ם.

מעקב- רשות המיסים
מצב (סטאטוס): א

8. 	משרדי מע"מ יוזמים ביקורות במקרים המצדיקים  עריכת ביקורת. במקרים בהם מאותרות עסקאות המקרקעין החייבות במס המבוצעות על ידי מלכ"רים ורשויות מקומיות, הרי שהם מטופלים שומתית.

ליקוי

10. 	אין נוהל המסדיר את אופן העברת המידע בין מערכי המס ברשות, על מנת שיוכל לשמש תשומה לצורכי שומה, גבייה ואכיפה. העברת המידע היא וולונטרית ואין כל דרך לפקח על העברת המידע ולוודא שהתקבל ואין בקרה על אופן הטיפול במידע. על הרשות להמשיך לבחון את נושא שיפור הממשק בין מס הכנסה למיסוי מקרקעין ולפתור את בעיות חוסר התיאום בין המערכים השונים, שעלול לגרום לגביית מס בחסר ולאובדן הכנסות לקופת המדינה.

מעקב- רשות המיסים
מצב (סטאטוס): ב

10.  	במסגרת מערכת קשר מס הכנסה מיסוי מקרקעין, בכוונת הרשות גם למכן העברת מידע כגון ביטולי עסקאות במיסוי מקרקעין.

ליקוי

11. 	"ניתוק" בין מערכי המס השונים עלול לגרום לתקלות תפעוליות בתחום השומה והגבייה, שעלולות להביא לעתים לאובדן מס. על הרשות לאפשר מעבר של נתונים בין מערכי המס השונים. כך יתאפשר שימוש יעיל של מערך השומה במאגרי המידע המצויים במערכת המחשוב של הרשות, הן לבחירת תיקי הנישומים שייבדקו והן לביצוע השומה.

מעקב- רשות המיסים
מצב (סטאטוס): ב

11. 	ראה מעקב לליקוי 10.
	
ליקוי

12. 	טרם הוקמה מערכת מחשוב חדשה לשומת מיסוי מקרקעין  על אף חשיבותה לייעול העבודה, ולמרות המלצות ועדות שונות של הרשות, ובין היתר, של הצוות ליישום הפחתת סיכונים תפעוליים במשרדי מיסוי מקרקעין. על רשות המסים להשתמש בטכנולוגיות מחשוב חדישות, המאפשרות פיתוח מודולרי במערך מיסוי המקרקעין.

מעקב- רשות המיסים
מצב (סטאטוס): ב

12. 	פרויקט בניית מערכת שומה חדשה במיסוי מקרקעין הינו חלק מתכנית העבודה של הרשות. צפי לסיום- סוף שנת 2019.


	 
ליקוי

13. 	הנהלת חטיבת חקירות ומודיעין שברשות קבעה כי על מרַכזי המודיעין במשרדי מיסוי מקרקעין לפתוח לפחות 240 פריטי מידע חדשים בשנה. בשנת 2014 90% ממרכזי המודיעין במשרדים לא עמדו ביעדים שהוגדרו ובשנים 2016-2015 80% ממרכזי המודיעין במשרדים לא עמדו ביעדים אלה. 

מעקב- רשות המיסים
מצב (סטאטוס): א

13. 	מרכזי המודיעין עובדים כבר ביעדים שנקבעו.

ליקוי

14. 	קובץ עסקאות הנדל"ן כולל נתונים לא עדכניים וחלקיים, והדבר מקשה על עבודת השומה, הגבייה והאכיפה.

מעקב- משרד המשפטים
מצב (סטאטוס): ב

14.  	רשות המסים מתעכבת עם הממשק המקוון. המשרד לוחץ שהממשק יעלה בשנת 2019.

מעקב- רשות המיסים
מצב (סטאטוס): ב

14. 	החל מיום 1.12.2017 חלה חובת הגשת הצהרה מקוונת. טופס ההצהרה המקוון בנוי באופן אשר מחייב את המצהיר למלא את כל שדות החובה, כולל השדות הרלוונטיים לעדכון קובץ מאגר הנדל"ן (כרמ"ן). בעת שידור שומת מס השבח נשתלים נתונים מתוך ההצהרה המקוונת באופן אוטומטי במסך קליטת נתוני קובץ הכרמ"ן, ובכך, מושג דיווח מלא וקליטה אוטומטית של נתוני הכרמ"ן. שע"ם קיבל קובץ רישום ירושות מהטאבו, לקראת קבלתו באופן שוטף ושילובו במאגרי המידע. 
	 
ליקוי

15. 	בהיעדר קשר מחשובי בין משרד מיסוי מקרקעין למשרד רשם המקרקעין, נאלצים אזרחים רבים לפנות לשני המשרדים, לעתים יותר מפעם אחת, וזאת על מנת להסדיר את רישום המקרקעין.



ליקוי

16. 	שעות קבלת הקהל במשרדים אלה אינן תואמות, ואזרחים נאלצים לכתת רגליהם למשרדים פעמים אחדות על מנת להסדיר את הרישום.

מעקב-רשות המיסים
מצב (סטאטוס): ב

15-16. 	ראה הערות ראש הממשלה 68א' עמ' 88-89.

ליקוי

17. 	למעט מחקר שנעשה במינהל הכנסות המדינה בשנת 2016 בנושא העלאת מס רכישה, לא בוצע מעקב לבחינת יעילותם והשלכותיהם של תיקוני החקיקה בתחום מיסוי מקרקעין.

מעקב- משרד האוצר
מצב (סטאטוס): א

17.  	רפורמות המיסוי המרכזיות שבוצעו בתחום המקרקעין בשנים האחרונות נגעו להיקף העסקאות המתבצעות על ידי משקיעים בשוק הנדל"ן. במסגרת זו הועלה מס הרכישה על משקיעים בשני מהלכים וכן הונח על שולחנה של הכנסת חוק למיסוי דירות מרובות. הנתון המרכזי אשר נוגע לבקרת רפורמות הינו שיעור המשקיעים מתוך סך העסקאות. נתון זה מפורסם באופן חודשי על ידי אגף הכלכלן הראשי, ונבחן על ידי כלל גורמי המקצוע. משמח כמובן לגלות ששיעור המשקיעים מתוך סך העסקאות אכן ירד באופן משמעותי בעקבות רפורמות אלו. אגף הכלכלן הראשי במשרד האוצר מבצע מעקב וניתוח הרפורמות המתבצעות בשוק הנדל"ן ומפרסם אותם בדוחות מיוחדים ותקופתיים. כך למשל פורסם אשתקד דוח המתייחס בין היתר להשפעת צעדי חקיקה במיסוי מקרקעין על שוק הנדל"ן, עם התייחסות ליוזמות חקיקה של משרד האוצר בפרט- לקיצור משך תקופת ההמתנה" הניתנת למשפרי דיור למכור את דירתם הקודמת מבלי שימוסו כמשקיעים , והתייחסות להשפעת הוראת השעה המקלה בשיעור מס שבח למוכרי קרקעות פרטיות ( יחידים), המחזיקים בתס"ע של לפחות 8 יח"ד. כמו כן, גם בשנת 2015 פורסם דוח המתייחס להשפעת של שני צעדי חקיקה על שוק הנדל"ן- הקניית הנחה במס שבח במכירת קרקע עם תב"ע מאושרת והחלת "היטל עיכוב בנייה" בגין קרקעות המוחזקות  בידי קבלנים, שלא מומש היתר הבנייה עליהן תוך 3 שנים מיום קבלת ההיתר. ככל שניתן ולאור נתונים מספקים, משרד האוצר מבצע בקרה והערכת הרפורמות המתבצעות בתחום מיסוי המקרקעין.

ליקוי

18. 	על משרד האוצר לבצע בקרה של רפורמות שבוצעו במיסוי מקרקעין, על מנת שמקבלי ההחלטות יוכלו לדעת אם שינויי החקיקה שהתקבלו אכן השיגו את יעדן ואילו השפעות היו להן על המשק והחברה.


מעקב- רשות המיסים
מצב (סטאטוס): ג

18. 	 לא דווח על התקדמות בתיקון הליקוי.




מיסוי קרנות הון
הגופים המבוקרים: רשות המיסים, משרד האוצר- אגף התקציבים, הכלכלן הראשי, משרד ראש הממשלה- המועצה הלאומית לכלכלה, משרד המשפטים- רשם השותפויות, משרד הכלכלה.   
מעקב מעודכן לחודש דצמבר 2018
	א
	 תוקן
	5 סעיפים
	50%

	ב
	 בתהליך תיקון
	סעיף אחד
	10%

	ג
	 לא תוקן
	2 סעיפים
	20%

	ד
	 נדחה / לא רלוונטי
	2 סעיפים
	20%



ליקויים 3,4,6 תוקנו. ראה הערות ראש הממשלה 68א'
ליקוי

1. 	הועלה כי משנות התשעים של המאה העשרים  ועד היום נעשה שימוש בסעיף 16א לפקודה על ידי מנהל הרשות, לא כהחזר, בדיעבד, של מס זר ששולם כלשון הסעיף, אלא כדי לתת החלטות מיסוי מקדמיות המעניקות הקלות במס לקרנות הון ולמשקיעים הזרים בהן, לרבות פטור על רווחים, ריבית ודיבידנד. הקלות כאמור ניתנו בלא שנקבעה לכך הסמכה מפורשת בלשון החוק. במסגרת השימוש בסעיף האמור לעיל הוענקו הטבות מס ששוויין המצטבר לאורך השנים מוערך במיליארדי ש"ח, במקביל לגביית מיליארדי ש"ח שנבעו מההשקעות האמורות, בין היתר באמצעות מיסוי השכר בגופים המושקעים. על הרשות להסדיר את מתן הטבות המס למשקיעים זרים בחקיקה ובנהלים שיקבעו קריטריונים ברורים לקבלתן.

מעקב-רשות המיסים
מצב(סטאטוס): א

1. 	בהתאם להתחייבות רשות המסים, פורסמו שני חוזרים בנושא מיסוי קרנות הון, שכוללים את הקריטריונים השונים למתן אישורים בהתאם לסעיף 16א.
רשות המסים קידמה תיקון חקיקה הקובע כי לשר קיימת סמכות לפי סעיף 16א לתת פטור ולא רק החזר. תיקון חקיקה זה עבר קריאה ראשונה בינואר 2017 (הצעת חוק לתיקון פקודת מס הכנסה תיקון מספר 238) ומונח על שולחנה של ועדת הכספים.
יצוין כי עד לאישור/קידום החקיקה כאמור לעיל, בתאריך 12 במרץ 2018 ניתנה התייחסותו של המשנה ליועמ"ש לממשלה לפיה לא הייתה מניעה מפרשנות הרשות לאורך השנים במסגרתה ניתן פטור מראש חלף החזר בדיעבד.

ליקוי

2. 	הועלה כי בהחלטות מיסוי מקדמיות נתנה הרשות הקלות מס שלא בהתאם לתנאי סף שקבעה בהוראות הביצוע שלה. יתרה מזאת, במקרים רבים תנאי החלטות המיסוי סתרו את תנאי הסף.


מעקב-רשות המיסים
מצב (סטאטוס): א

2. 	פורסמו שני חוזרים בעניין קרנות הון סיכון וקרנות פרייבט אקווטי (9/2018, 10/2018).


ליקוי

7. 	הועלה כי מאז הונהגו הטבות המס (בשנות התשעים של המאה העשרים), לא נעשתה בחינה על ידי מי מהגופים הממשלתיים הרלוונטיים (רשות המסים, אגף התקציבים ואגף הכלכלן הראשי במשרד האוצר, המועצה הלאומית לכלכלה) בדבר התועלת למשק הישראלי מהטבות המס הגורפות הניתנות לכל אחד מסוגי קרנות ההשקעה. לא נבדק, בין היתר, מהי תרומתן של הטבות אלה לשוק העבודה, האם חל בעקבותיהן גידול בהשקעות בפריפריה וכיו"ב. מן הראוי לקיים עבודת מטה לבדיקת התועלת המשקית והעלות האלטרנטיבית של הטבות המס הניתנות לקרנות ההשקעות בשיתוף כל הגורמים הרלוונטיים: רשות המסים, אגף התקציבים ואגף הכלכלן הראשי במשרד האוצר והמועצה הלאומית לכלכלה.

מעקב- רשות המיסים
מצב (סטאטוס): ב

7. 	החטיבה לתכנון וכלכלה ברשות המסים, בשיתוף עם אגף הכלכלן הראשי באוצר, מבצעים עבודה לבחינת התועלות הכלכליות למשק הישראלי מקרנות השקעה המשקיעות בתאגידים בישראל, אשר צפויה להסתיים במהלך שנת 2019.
 				
ליקוי

8. 	לממונה על ההגבלים העסקיים לא קיימת מתודולוגיה סדורה לאיתור ניצול לרעה של כוח מונופוליסטי להעלאת מחירים ולמניעת פעולה זו.

מעקב-הממונה על ההגבלים העסקיים
מצב (סטאטוס): ג

8. 	לא דווח על התקדמות בתיקון הליקוי.

ליקוי

9. 	למרות מידע שהגיע לידיעת הממונה על ההגבלים העסקיים בשנת 2011 בעניין אג"ש א', הוא לא פעל כנגד אגודה זו, שהיא בעלת מונופול בשוק הישראלי, כאשר זמן קצר לאחר רכישתה על ידי קרן א' היא העלתה את מחיריהם של מוצרי מזון בסיסיים.

מעקב-הממונה על ההגבלים העסקיים
מצב (סטאטוס): ג

9.  	לא דווח על התקדמות בתיקון הליקוי.

ליקוי

10. 	מן הראוי שהגורמים הנוגעים בדבר, כמו ועדת הכלכלה של הכנסת ומשרד הכלכלה, ידונו בסוגיה זו על כל היבטיה: רמת האכיפה הראויה בנושא ניצול לרעה של מעמד מונופוליסטי לגביית מחיר מופרז לאור המציאות הכלכלית במדינת ישראל, שהיא מדינה שקיימת בה ריכוזיות בשווקים מסוימים המשפיעה על בעיית יוקר המחייה בישראל; דרכי התיאום ושיתוף הפעולה בנושא זה בין המאסדרים הענפיים לבין הרשות להגבלים עסקיים; המתודולגיה לפיה תיבחן סבירות המחירים לצרכן הסופי ועוד.

מעקב- משרד הכלכלה
מצב (סטאטוס): ד

10.	כל נושא המס ונגזרותיו כלל אינו מצוי בסמכות המשרד, ולאור האמור, המשרד סבור שהוא לא זה שצריך ליזום את המהלך, בהיעדר כלים ממשיים לקידום מהלך זה. המשרד יעמוד לרשות כל ועדה בתתכנס בעניין וישמח לקחת חלק פעיל בכל עבודת מטה שתעשה.

איסוף מידע ושיתוף פעולה בין יחידות המודיעין ברשות המסים
הגופים המבוקרים: רשות המיסים, משרד האוצר, משרד העלייה והקליטה. 
מעקב מעודכן לחודש: דצמבר 2018

	א
	 תוקן
	13 סעיפים
	76%

	ב
	 בתהליך תיקון
	3 סעיפים
	18%

	ג
	 לא תוקן
	סעיף אחד
	6%

	ד
	 נדחה / לא רלוונטי
	
	



ליקויים 3,4,7,12,16,17 תוקנו. ראה הערות ראש הממשלה 68א'
ליקוי

1. 	במשרדי החקירות ובמטות המודיעין ברשות המסים אין תקן הקובע את היקף כוח האדם ואת הגדרת התפקידים בתחום המודיעין. על רשות המסים לבחון את הצרכים, היעדים והמטרות של יחידות המודיעין ולקבוע בהתאם לכך תקן ליחידות המודיעין.

מעקב- רשות המיסים
מצב (סטאטוס):ב

1. 	בשנת 2009 הוכפפו כל יחידות המודיעין האזוריות תחת פקידי שומה חקירות אזוריים. כל יחידה מורכבת ממנהל תחום מודיעין, מספר מפקחים, מרכז או ראש ענף מודיעין. במטה מודיעין ירושלים קיים מנהל תחום בכיר מודיעין, מנהל תחום מודיעין, מפקח ומספר מרכזי מודיעין וראשי ענף מודיעין. במטה מודיעין תל אביב קיימים סגן מנהל אגף בכיר, שלושה מנהלי תחום מודיעין, מפקחים ומרכזי מודיעין. במסגרת צוות חשיבה להערכות המודיעין לשנת 2020, שהקים מנהל רשות המיסים דאז, עלה גם נושא התקינה החדשה לעובדי המודיעין והוספת כוח אדם כדי להתמודד מול האתגרים החדשים העומדים בפני אגף המודיעין בשנים הקרובות.

ליקוי

2. 	למרות המשימות הרבות שהוטלו על מְרַכֵּז המודיעין באגף מס הכנסה, הקביעה בדבר משרה אחת בתקן לתפקיד מְרַכֵּז המודיעין לא מביאה בחשבון את הצרכים ואת המאפיינים המיוחדים לכל משרד שומה, כמו: גודל המשרד, היקף השטח הגאוגרפי והמאפיינים של אוכלוסיית הנישומים.

מעקב- רשות המיסים
מצב (סטאטוס): ג

2. 	בשלב זה, טרם נעשתה פניה כלשהיא מצד פקידי שומה ואו מנהלי מסמ"ק, האחראיים מנהלתית על מרכזי המודיעין, לסמנכ"ל מס הכנסה לתגבור כוח אדם מעבר למשרת מרכז מודיעין אחת בכל משרד שומה או מיסוי מקרקעין.

ליקוי

5. 	לעובדי יחידות המודיעין של אגף מס הכנסה אין ציוד טכנולוגי מתאים לצורך עבודת המודיעין. על רשות המסים להקצות משאבים ולצייד את עובדי יחידות המודיעין שלה בציוד טכנולוגי מתאים, ולהכשירם להשתמש בו.



מעקב- רשות המיסים
מצב (סטאטוס): א

5.	לעובדי מטה אגף המודיעין ויחידות המודיעין האזוריות בפקידי שומה החקירות השונים יש ציוד טכנולוגי חלקי (כוננים קשיחים, מחשבים ניידים, מצלמות וידאו ועוד). לגבי מרכזים בכירים למודיעין לא נרכש ציוד, וכל ציוד שנדרש להם מספק מרכז החקירות האזורי הממונה עליהם מקצועית.

ליקוי

6. 	בסביבת העבודה הממוחשבת של עובדי המודיעין של אגף מס הכנסה אין מנועי חיפוש ואין כלי עבודה כדוגמת מחולל דוחות.

מעקב- רשות המיסים
מצב (סטאטוס): ב

6. 	מערכת ה- WEBINT  נמצאת בהליכי ביצוע סופיים ואמורה להיכנס לפעילות בשנת 2019.

ליקוי

8. 	עובדי המודיעין במשרדי החקירה של אגף מס הכנסה (למעט רכזי המודיעין) וכן מְרַכְּזֵי המודיעין של משרדי השומה ומסמ"ק לא הוכשרו בקורס מפקחים, רגיל או מקוצר. במצב הנוכחי אין לעובדי מודיעין אלה הידע וההכשרה לצורך איתור עבירות מס מורכבות.

מעקב- רשות המיסים
מצב (סטאטוס): א

8. 	במהלך השנה  האחרונה התקיים קורס מודיעין נוסף ובחודשים הקרובים אמורים להתקיים מספר הכשרות נוספות וזאת בהתאם לידע הדרוש למרכזי המודיעין לביצוע עבודתם. יצוין כי מרכזי המודיעין מקבלים הכשרות הן מטעם חטיבת החקירות בנושאי מודיעין, איסוף ראיות ודין פלילי והן מטעם משרד השומה\ מסמ"ק בנושאים האזרחיים.

ליקוי

9. 	מרכזי המודיעין במשרדי השומה ומסמ"ק ועובדי המודיעין שבמשרדי החקירות באגף מס הכנסה כפופים מבחינה ניהולית לפקיד השומה שבמשרדו הם פועלים. נמצא כי במקרים רבים מעסיק פקיד השומה את עובדי המודיעין בעבודה אחרת במקום עבודת המודיעין. על רשות המסים לבחון את נושא הכפיפות הכפולה של מְרַכְּזֵי המודיעין לפקיד השומה ולמטה המודיעין, ובין היתר, להגדיר את האחריות ואת הסמכות של כל אחד מהממונים על יחידות המודיעין ועל מְרַכְּזֵי המודיעין, באופן שיאפשר להם למלא את תפקידם.

מעקב-רשות המיסים
מצב (סטאטוס): א

9.	 " מרכזים בכירים למודיעין" כפופים מנהלית למנהלי המשרדים האזרחיים ומנהלי מסמ"ק. בשנים האחרונות מטפלים מרכזי המודיעין " בהרחבת רשת נישומים" וכן במידעים שמתקבלים מקו הצדק, כך שרוב עבודתם הינה בנושא מודיעין. ככל שמרכז בכיר למודיעין מקבל מטלות נוספות ומבצע גם אותן הרי אין מדובר בפסול, הואיל ומדובר כאמור במטלות נוספות על תפקידו ותכנית העבודה שלו.





ליקוי

10. 	ביוני 2014 החל מטה המודיעין באגף מס הכנסה בפעילות להרחבת רשת הנישומים. עיבוד הטפסים לצורך פתיחת התיק במס הכנסה הוטל על מְרַכְּזֵי המודיעין במשרדי השומה. חלקם טרם השלימו את המשימה, וזאת בהתאם להנחיות פקיד השומה.

מעקב-רשות המיסים 
מצב (סטאטוס): א

10. 	עיבוד הנתונים במבצע " הרחבת רשת נישומים" הוטל על משרדי השומה. חלק מהמנהלים הטילו את העבודה על מפקחי מס וחלקם הטיל על מרכזים בכירים למודיעין. בשלב השני של העבודה, המידע הועבר אל מרכזי המודיעין לשם פתיחת תיקי שומה במקרה הצורך. רובם ככולם עושים זאת.  	

ליקוי

11. 	עולים חדשים ותושבים חוזרים פטורים מדיווח ומתשלום מס לרשות המסים בגין הכנסות בחו"ל. פטור מדיווח זה פוגע ביכולתה של רשות המסים לאסוף מידע על עולים חדשים ועל תושבים חוזרים. על משרד האוצר לבחון בתיאום עם משרד העלייה והקליטה כיצד לתקן את החוק כך שיאפשר לרשות המסים לדרוש על פי הצורך, מהעולים ומהתושבים החוזרים ותיקים, למסור דיווח מלא על כספיהם ועל הכנסותיהם.

מעקב-רשות המיסים
מצב (סטאטוס): א

11.	הנושא הועלה בפני שר האוצר במהלך גיבוש חוק ההסדרים האחרון לשנת 2019 ונדחה על ידו. אושרה בקריאה ראשונה בכנסת ההצעה לתיקון פקודת מס הכנסה (תיקון מס' 249) שפורסמה בתאריך 27.6.2018, לפיה מבוטלת סמכות שר האוצר להארכת תקופת ההטבות ( ביטול סעיף 14 (ד)) 

ליקוי

13. 	אין מנגנון אחיד לרישום של תושבי חוץ הפועלים בישראל. דבר זה פוגע ביכולתה של רשות המסים לאתר את חייבי המס מתוכם.

מעקב-רשות המיסים
מצב (סטאטוס): ב

13. 		ראה הערות ראש הממשלה 68א'.



ליקוי

14. 	רכזי המודיעין ביחידות החקירות האזורית של מס הכנסה אינם עוקבים אחר מילוי הנחיותיהם על ידי מְרַכְּזֵי המודיעין.

מעקב-רשות המיסים
מצב(סטאטוס): א

14. 	קיים כבר מעקב אחר תוצאות הטיפול במידעיים הגדולים. 

ליקוי

15. 	למְרַכְּזֵי המודיעין במשרדי השומה אין תכנית עבודה מפורטת או יעדים מדידים, ולכן לא ניתן לפקח באופן ממשי על הספק עבודתם ועל יעילותם.

מעקב-רשות המיסים
מצב (סטאטוס): א

15. 	למרכזים בכירים למודיעין יש תכנית עבודה לשנת 2018, הכוללת מספר ענפי עיסוק שונים. 












































הסדרת הביטוחים הסיעודיים הקבוצתיים
הגופים המבוקרים: משרד האוצר- אגף שוק ההון.  
מעקב מעודכן לחודש דצמבר 2018
	א
	 תוקן
	14 סעיפים 
	

	ב
	 בתהליך תיקון
	1
	

	ג
	 לא תוקן
	
	

	ד
	 נדחה / לא רלוונטי
	1
	



ליקויים 1,2,3,5,6,7,9,10,11,14,15 תוקנו. ראה הערות ראש הממשלה 68א' עמ' 106-114

ליקוי

4. 	באפריל 2013 פרסם המפקח על הביטוח דאז טיוטת מתווה להסדרת נושא הביטוח הסיעודי למבוטחים מעל גיל 60 שפוליסות הביטוח הקבוצתי שלהם לא חודשו. זאת, אף שהמפקח על הביטוח דאז עמד על חומרת הבעיה הקיימת במסגרת הביטוח הסיעודי הקבוצתי, ועל כך שיש לטפל בה בדחיפות - לכל המאוחר באפריל 2011.

מעקב-משרד האוצר- אגף שוק ההון
מצב (סטאטוס): א

4. 	הוראות הקובעות מודל חדש לביטוח סיעודי קבוצתי נכנסו לתוקפן בספטמבר 2017. ההוראות מאפשרות, לראשונה, לקבוצות המעוניינות בכך להתקשר עם חברת הביטוח בהסכם לביטוח סיעודי קבוצתי במתכונת השומרת על זכויות המבוטחים לאורך זמן, תוך ניצול היתרון לגודל שיש לקבוצה. נכון להיום (דצמבר 2018), מבוטחים למעלה ממאה אלף מבוטחים בביטוחים סיעודיים שנעשו במתכונת ארוכת טווח כמתחייב מאופיו של הביטוח הסיעודי.

ליקוי

8. 	אגף שוק ההון לא פעל לפרסם מידע מפורט הנדרש לציבור לצורך קבלת החלטה מושכלת בדבר הצטרפות לביטוחים הסיעודיים. על אגף שוק ההון לפעול בשיטתיות לאיסוף ולפרסום של מידע רלוונטי לציבור בתחום הביטוח הסיעודי, ובפרט מידע בדבר תוחלת החיים של אדם שנקלע למצב סיעודי בהתאם לגיל שבו הפך לסיעודי, בדבר תוחלת החיים של אדם שהפך לסיעודי ובדבר השינויים החלים בנתונים אלו במהלך השנים. בפרסום נתונים אלו יש כדי לסייע לציבור לקבל החלטה בדבר ההצטרפות לביטוח סיעודי, וכמו כן פרסומם עשוי להביא תועלת לגורמים נוספים המעורבים בתכנון הטיפול בקשישים בישראל.

מעקב-משרד האוצר- אגף שוק ההון
מצב (סטאטוס): ב

8. 	טיוטת חוזר הממונה בנושא פורסמה ביום 26 באוגוסט  2018  ונמצאת בשלב השימועים. הטיוטה תאפשר לרשות גישה להיקף נתונים רחב וכן תאפשר את פרסום הנתונים באופן שישרת את הציבור.

ליקוי

12. 	לא חודשו פוליסות הביטוח הקבוצתי של כ-200,000 מבוטחים בני 60 ומעלה, אולם רק כמחצית מהם זכאים להצטרף לביטוח בקופות החולים.


מעקב-משרד האוצר- אגף שוק ההון
מצב (סטאטוס): א

12. 	במסגרת ההסכמות בין רשות שוק ההון, משרד האוצר וההסתדרות, הוקדם גיל הזכאות להצטרפות לביטוח בקופות החולים מ-60 ל-55 עבור פוליסות קבוצתיות שלא חודשו החל מ-31 באוגוסט 2017.

ליקוי

16. 	על אגף שוק ההון לשוב ולבחון את ההסדר שנועד לתקן את הכשל בתחום הביטוח הסיעודי, ובפרט עליו לבחון סוגיות אלה - (א) את הכבדת נטל תשלום הפרמיה על מבוטחי קופות החולים כדי לממן את תוספת הסיכון שמקורה בהצטרפותם של חלק מהמבוטחים לשעבר בפוליסות הביטוח הקבוצתיות המסחריות, (ב) ההתעלמות מגורלם של מבוטחים לשעבר שהפכו לסיעודיים לאחר תום תקופת הביטוח הקבוצתי, בלי שניתנה להם אפשרות להצטרף לביטוח סיעודי בקופות החולים, והצורך למצוא פתרון הולם למצוקתם של מבוטחים אלה.




מעקב- משרד האוצר- אגף שוק ההון
מצב (סטאטוס): א

16. 	הרשות פרסמה את הוראות המודל הסיעודי הקבוצתי החדש שנכנסו לתוקפן החל מ-1 בספטמבר 2017. יצוין כי כיום מבוטחים כ-100 אלף מבוטחים במסגרת ביטוחים סיעודיים שנעשו לפי מודל חדש וארוך טווח. כמו כן, כחלק מהסדרה כוללת של המענה הסיעודי הניתן במדינה, במסגרתו גם הורחב המענה הניתן במסגרת הממלכתית, הוקדם כאמור גיל הכניסה המזכה להצטרפות לביטוח בקופות החולים מ-60 ל-55 וכן נקבע חלון הצטרפות ממושך של שבעה חודשים למבוטחים בפוליסות שלא חודשו בסוף 2017.
















תהליך התקינה בישראל
הגופים המבוקרים: משרד הכלכלה והתעשייה, מכון התקנים הישראלי, משרד האוצר, רשות הלאומית להסמכת מעבדות



מעקב מעודכן לחודש: דצמבר 2018

	א
	 תוקן
	16 סעיפים
	80%

	ב
	 בתהליך תיקון
	4 סעיפים
	20%

	ג
	 לא תוקן
	
	

	ד
	 נדחה / לא רלוונטי
	
	




ליקוי

1. משרדי הכלכלה ומשרד האוצר מממנים את חלק הארי של גיבוש התקינה ועדכונה. משנת 2011 המכון מעמיס על חישוב עלות התקינה "העמסה מיוחדת" (עלות החורגת מן החלק היחסי של אגף התקינה בהוצאות התקורה של המכון, להלן - העמסת יתר) ודורש תקציב שיקיף גם העמסה זו. העמסת היתר לא הובאה מעולם לידיעתם ולאישורם של ועדת הכספים של הוועד הפועל של המכון ושל הוועד הפועל שלו, ולא לידיעתם של משרדי האוצר והכלכלה. בשנים 2016-2011 עלתה העמסת היתר המצטברת כ-25 מיליון ש"ח נוסף על עלות התקינה הרגילה.
על משרדי הכלכלה והאוצר להגביר את הפיקוח והבקרה על הוצאות התקינה ולבדוק עלויות תקורה "מיוחדות" שהועמסו על עלות התקינה במרוצת השנים. עליהם לבחון מחדש את שיטות התקצוב והעמסתן של עלויות התקורה, ולקבוע נורמה של תקורה שמשרד הכלכלה יאשרה.
על הוועד הפועל של מכון התקנים לוודא שדרישות תקציב עבור פעילות התקינה ייעשו על פי תמחיר מדויק של הפעילות. על הוועד הפועל להתייחס ל"העמסה מיוחדת" שנעשתה בלי שדווח לו הדבר בידי הנהלת המכון.

מעקב- משרד האוצר
מצב (סטאטוס):  א – תוקן

1.	לעניין "ההעמסה המיוחדת" שמציין המבקר, מדובר במקדם העמסה אשר משמש להתחשבנות פנימית בין אגפי המכון, ואינו רלוונטי להתחשבנות בין המדינה למכון. כמו כן, התשלום ממשרדי הממשלה מתבצע עבור עמידה באבני דרך בכתיבת תקן מסוים, לאחר שנבדק על ידי מינהל התקינה במשרד הכלכלה והתעשייה. בנוסף, המכון ככלל, נושא בחלק ממימון עלויות התקינה, וזאת על מנת לצמצם את המוטיבציה להעמסת עלויות אשר ייקרו את עלות פעילות התקינה. לצד האמור לעיל, מנכ"ל המכון הורה לקבוע מקדם העמסה אחיד על אגפי המכון, ודבר זה יושם בהתחשבנות בין אגפי המכון. 

מעקב- משרד הכלכלה
מצב (סטאטוס):  ב – בתהליך תיקון

1. 	הטיפול לבחינת אופן התמחור של שעת עבודת רכזי התקינה במכון התקנים טרם
הסתיים, המשרד מטפל מול המכון במטרה לסיים את בחינת ועדכון התמחור לא יאוחר מ 31 מרץ 2019.




מעקב-מכון התקנים הישראלי
מצב (סטאטוס): א- תוקן

1. החל משנת 2017, התקורות מועמסות באופן אחיד על כלל יחידות המכון. לא מתבצעת העמסת יתר. משרד פאהן-קנה תכנון ובקרה ביצע בחינה של התמחיר הקיים להכנת התקנים ואת הצורך לעדכן אותו. תוצאות עבודתו הועברו לבחינה ואישור של משרד הכלכלה.

ליקוי

2. הסכם תקצובו של הליך התקינה נחתם בידי משרד הכלכלה, משרד האוצר ומכון התקנים לאחר תחילת שנת הכספים, ובשלוש מארבע השנים האחרונות (2016-2013) - לקראת סוף השנה. במהלך השנה, עד מועד חתימת ההסכם, המכון עובד על פי תכנית עבודה בלי התקציב מסוכם ובחלק מהשנים לא הועבר תשלום חלקי על ידי משרד הכלכלה עבור אותו חלק מהעבודה שבוצעה במהלך השנה.
על המכון להגיש למשרדי הכלכלה והאוצר את מסמך הבסיס לתקצובן של פעולות תקינה בתוך פרק זמן סביר לפני תחילת שנת הכספים, כדי שהמו"מ על פרטי המסמך יסתיים לפני תחילתה. זאת ועוד, כדי שפעילות התקינה תתבצע על פי תקציב ידוע ומסוכם מראש, על שלושת הגופים לשקול הכנת מסמך בסיס לתקופה ארוכה משנה, שיעודכן לפני תחילת כל שנת כספים.

מעקב- משרד הכלכלה
מצב (סטאטוס):  א – תוקן

2. 	ההסכם הארבע- שנתי 2017 עד 2020 נחתם ומהווה בסיס לחוזים השנתיים. הערה- החוזה לשנת 2018 נחתם באיחור זאת מפאת התיקונים לחוק התקנים שחייבו הכנסת שינויים בתכנית התקינה שבוצעו במהלך השנה.

ליקוי

3. בידי משרד הכלכלה אין רשימה מלאה של התקנים בלוויית הנימוקים לכל שינוי לאומי (הוראות ייחודיות לתקן ישראלי רשמי שאינן קיימות בתקן בין-לאומי רלוונטי) וההחלטה לגבי ההכרח בקיומם כסיבה להכרזה על תקן רשמי. לכן התקשתה מחלקת הממונה על התקינה לפקח על פעולות המכון ולקיים את החלטת הממשלה מ-2012 בדבר אימוץ תקנים בין-לאומיים. בלי נימוקי הכרחיות וסדר קדימות מתקשה הממונה לקבוע את התקנים הרשמיים הכוללים שינויים לאומיים שעל המכון לבחון מדי שנה, לדעתו.

מעקב- משרד הכלכלה
מצב (סטאטוס):  א – תוקן

3. 	במסגרת התיקונים ה - 12 וה 13 לחוק התקנים נסקרו כל התקנים הישראליים הרשמיים המאמצים תקינה בינ"ל לצורך איתור השינויים הלאומיים שהוכנסו בהם ובכל אכרזת רשמיות חדשה נסקרים השינויים הלאומיים על ידי ועדת האימוץ ומטופלים לפי הוראות החוק.

ליקוי

4. בכל אחת מהשנים 2014 - 2016, הממונה על התקינה לא ביצע ניתוח של השפעתם של תקנים רשמיים שכוללים שינויים לאומיים על המשק ועל יוקר המחיה, ולא קבע סדר קדימות של תקנים רשמיים שיש להתאים לתקנים בין-לאומיים, הממונה על התקינה קיבל ממכון התקנים רשימת תקנים רשמיים שהמכון היה מעוניין לכללם אותם בתכנית העבודה שלו.




מעקב- משרד הכלכלה
מצב (סטאטוס):  א – תוקן

4. 	תוקן. ראה הערות רה"מ 68א' עמ' 120.

ליקוי

5. משרד הכלכלה לא איתר את כל התקנים המחייבים ואת החקיקה שעל פיה נקבעו כתקנים מחייבים, ואין בידו רשימה של תקנים אלה. משרד הכלכלה טרם החל בבחינת השינויים הלאומיים הכלולים בתקנים מחייבים, ומידת הכרחיותם והשפעתם על המשק. רק בפברואר 2017 פנה משרד הכלכלה למכון התקנים בבקשה להכין רשימת התקנים מחייבים על פיה נקבעו כתקנים מחייבים.
על הממונה על התקינה ליזום את איתור התקנים המחייבים, חוקים ותקנות מחייבות ואת הטיפול בבחינת הנחיצות של השינויים הלאומיים המצויים בהם. עליו לגבש תכנית עבודה מסודרת לבחינת התאמתם של תקנים מחייבים לתקנים בין-לאומיים ולקביעת סדר עדיפויות.

מעקב- משרד הכלכלה
מצב (סטאטוס):  א – תוקן

5. 	ראה מעקב לליקוי 3. 

ליקוי

6. לאחר החלטת הממשלה משנת 2012, להתאים תקינה מקומית לתקינה בין-לאומית, ערך המכון סקר כדי להכין רשימה של תקנים מחייבים על גבי גליון נתונים אלקטרוני. ואולם רק כעבור שלוש שנים, בשנת 2015, החל המכון לעדכן את מערכת המחשוב של אגף התקינה. המכון לא סקר את התקנים כולם כדי לאתר את התקנים המחייבים אלא הוסיף במערכת המחשוב מאפיין "מחייב" באופן הדרגתי, כשתקן נכנס לתכנית העבודה השנתית של האגף. כששלח המכון את התקן למשרד הכלכלה, לא פירט את המקור החוקי שהתקן נקבע על פיו כתקן מחייב. 
על משרד הכלכלה, כמשרד המרכז את הטיפול בחסמי אסדרה, לפעול לשם שינוי הליך התקינה, כדי שגם תקנים מחייבים יעברו בחינה של מחלקת הממונה על התקינה לגבי שינויים לאומיים הכלולים בהם. ובהתאם להחלטת הממשלה ראוי גם שתיבחן האסדרה ההופכת את התקן למחייב ואת השפעתו על ייבוא המוצרים ועל רמת המחירים בשוק. לשם כך על מכון התקנים לשלוח לממונה על התקינה את התקנים המחייבים, עוד בטרם יפורסמו ברשומות, לצין בפירוש כי הם מחייבים ולפרט את החקיקה שמכוחה הם מחייבים. פרסום כאמור יתבצע רק לאחר בחינה והתייעצות שירכז משרד הכלכלה.

מעקב-מכון התקנים הישראלי
מצב (סטאטוס): א-תוקן

6. 	רשימת התקנים המחייבים מוחשבה במערכות המכון בשנת 2015. במערכת מפורטים החוקים והתקנות שעל בסיסם התקן הישראלי מחייב. בפברואר 2017 המכון התבקש להעביר את הרשימה ליחידת הממונה על התקינה, וכך עשה. המכון יסייע למשרד הכלכלה במסגרת תוכנית העבודה, ככל שיידרש.

ליקוי

7. תקנים רבים נתונים במשרד הכלכלה בשלבי דיון פנימיים במשך תקופות ארוכות. לאחר בחינת תקן במחלקת הממונה על התקינה, הוא מועבר ללשכה המשפטית במשרד הכלכלה, המחזיר אותו למחלקת הממונה לשלב היוועצות בציבור ובמשרדי הממשלה, ולאחריו - לבחינה חוזרת של מחלקת הממונה ושל הלשכה המשפטית. באוקטובר 2016, היו נתונים בשלב הדיון הפנימי בלשכה המשפטית של משרד הכלכלה ובלשכת מנכ"ל משרד הכלכלה 102 תקנים - 92 מהם היו נתונים בשלב זה יותר מעשרה חודשים, וחלקם אף יותר מחמש שנים.
על משרד הכלכלה לקבוע לוח זמנים לקיום ההתייעצות הפנימית ואמות מידה שיאפשרו את בחינת יעילותו של הטיפול בידי המחלקות.

מעקב- משרד הכלכלה
מצב (סטאטוס):  ב– בתהליך תיקון

7. 	פיתוח המערכת טרם הסתיים, לפי תחזית יחידת מערכות המידע המערכת תעלה -
לאוויר עד לתאריך 31 דצמבר 2018 . יצויין כי במקביל נעשתה עבודה לשיפור הליכי ההיוועצות הפנימיים.

ליקוי

8. במחלקת הממונה על התקינה אין מאגר מידע המשייך את התקנים הרשמיים ואת המוצרים שהם חלים עליהם לרשויות ולשרים שבאחריותם המוצרים או תהליך ייצורם, כדי להיוועץ בהם לפני ההחלטה על שינויים בתקן. עוד נמצא כי טרם נכתב נוהל לתהליך ההתייעצות עם הגורמים הרלוונטיים ולתהליך העבודה הנאות עד אשר מוכן התקן להגשה לשר על מנת שיכריז עליו כתקן כרשמי.

מעקב- משרד הכלכלה
מצב (סטאטוס):  ב – בתהליך תיקון

8. 	השלמת כתיבת הנוהל מותנית ותושלם יחד עם סיום הפיתוח של המערכת הממוחשבת. בינתיים מתבצע התהליך לפי השלבים שבתיקון ה 12 לחוק התקנים. יצויין כי בתיקון 13 שונתה ברירת המחדל באופן ששר שלא משיב נחשב כמסכים, ובמסגרת התהליך כל משרד שעונה, המידע נשמר ומבססים בסיס ידע שיוכל לסייע בהמשך.

ליקוי

9. למחלקת הממונה על התקינה אין מערכת מחשב ייעודית לתיעוד התקנים. חסרונה מגביל את אפשרות המעקב והניתוח של השינויים הלאומיים המצויים בתקנים. בשנת 2014 ערכו עובדי מחלקת הממונה על התקינה, בגיליון אלקטרוני, רשימה של תקנים רשמיים ושל שינויים לאומיים המצויים בהם, אך הרשימה לא עודכנה מאז.
על משרד הכלכלה לשקול הפעלתה של מערכת מידע ממוחשבת אינטגרטיבית להליכי התקינה. מערכת כזאת תקל את הבקרה, תאפשר קבלת נתונים אמינים ושלמים במהירות רבה יותר ותאפשר לקצר את זמן הטיפול בתקנים.

מעקב- משרד הכלכלה
מצב (סטאטוס):  ב – בתהליך תיקון

9. 	הצפי להפעלת המערכת עודכן ל 31 דצמבר 2018.

ליקוי

10. בדצמבר 2013 נכנס לתוקף תיקון מספר 10 לחוק התקנים , שקבע כי שר הכלכלה ימנה "ועדת אימוץ". תפקידה לבחון כל שינוי לאומי טרם הכרזה על תקן שמבוסס על תקן בין-לאומי שכולל שינוי לאומי, והאם נדרש השינוי האמור בשל התאמות לשוק הישראלי ותנאיו. חברי הוועדה  הם הממונה על התקינה, נציג ציבור שהוא נציג ארגון צרכנים, ונציג מכון התקנים. נציג התעשיינים ונציג היבואנים ישמשו כמשקיפים. ועדת האימוץ לא החלה לפעול אלא ביולי 2015, כשנה וחצי לאחר תחולת התיקון לחוק.

מעקב- משרד הכלכלה
מצב (סטאטוס):  א– תוקן

10. 	ראה הערות רה"מ 68א' עמ' 123.


ליקוי

11. ממאי 2015 עד ינואר 2017 העביר המכון כ-220 תקנים למחלקת הממונה על התקינה, להחלטה על אכרזה כתקן ישראל רשמי; במועד סיום הביקורת, ינואר 2017, כ-150 מהם עדיין נמצאו בטיפול. עד אוקטובר 2016 קיימה ועדת האימוץ שמונה ישיבות ובהן נדונו שינויים לאומיים שנגזרו מ-14 תקנים בלבד מכלל ה-220.
כ-150 הצעות לתקנים שהביא המכון לממונה על התקינה ממאי 2015 עד ינואר 2017, לשם אכרזת תקן רשמי, עדיין נמצאות בטיפול הממונה. נוכח החלטת הממשלה מתחילת שנת 2012 על זירוז אימוצה של התקינה הבין-לאומית כלשונה, והחוק מ-2013 שקבע מנגנון בחינה לעניין זה, על משרד הכלכלה לזהות את הקשיים המונעים ממחלקת התקינה להביא את שאר התקנים הנמצאים בטיפולו לוועדת האימוץ לשם בדיקתם. על משרד הכלכלה לפעול להסיר את צווארי הבקבוק ולגייס את המשאבים הנדרשים לאימוץ תקינה בין-לאומית במהירות וביעילות.

מעקב- משרד הכלכלה
מצב (סטאטוס):  א – תוקן

11. 	התיקון ה - 13 לחוק התקנים נכנס לתוקף ובמסגרתו תתבצע בנוהל מקוצר אכרזת רשמיות לכל התקנים שבתהליך, צפי סיום ספטמבר 2019 . כל אכרזה חדשה מטופלת כמוכתב בתיקון 12 לחוק התקנים ולצורך הנ"ל גם גויסו המשאבים הנדרשים.

ליקוי

12. בניגוד להחלטת הממשלה, תקופה ארוכה (לעתים שנים) נמנעו כמה ממשרדי הממשלה ממענה לממונה על התקינה, שפנה אליהם לשם היוועצות; המדובר בעשרות תקנים. ביוני 2016 שלחה מחלקת הממונה על התקינה תזכורות למנכ"לי המשרדים האמורים והעתקים לשרים הממונים. גם על תזכורת זו לא נתקבלה תגובה מהמשרדים.

מעקב- משרד הכלכלה
מצב (סטאטוס):  א - תוקן

12. 	תוקן. ראה הערות רה"מ 68א' עמ' 125.

ליקוי

13. בכמה מקרים סירבו ועדות תקינה לאמץ תקן בין-לאומי, בניגוד למדיניות הממשלה, ובכמה מקרים התעורר החשש כי הסירוב נבע מהרכבן של ועדות התקינה, כגון הטיה לטובת אחד מבעלי האינטרסים בוועדה. למשל, ועדות התקינה מסרבות לאמץ את התקן הבין-לאומי 206-1EN בתחום הבטון, המחייב שינויים לאומיים בדרך קביעתה של תואמוּת הבטון, במדיניות הפיקוח ובאיכות הייצור.

מעקב- משרד הכלכלה
מצב (סטאטוס):  א – תוקן

13. 	הסתיים הליך שינוי הרכב הוועדות לפי ההנחיות שבחוק.

מעקב- מכון התקנים
מצב (סטאטוס):  א- תוקן

13.	 תיקון 12 לחוק התקנים שינה את ההרכב הגנרי של ועדות התקינה. לאור התיקון לחוק, נקבעו הרכבים חדשים לוועדות השונות, כנדרש.


ליקוי
14. אין גוף ממלכתי המפקח באתרי הבנייה על תהליך נטילת הבטון לבדיקה (הנעשית במעבדות המוסמכות בידי הרשות להסמכת מעבדות והמאושרות על ידי הממונה על התקינה). לפיכך אין פיקוח שוטף המוודא שהמעבדות נטלו בדיקות בטון בהתאם למועד, לאופן ולמיקום שנקבעו בתקן, ואין בודקים אם מדגמי הבטון שניטלו מטופלים, מוחזקים ומובאים למעבדות בהתאם לתנאים שנקבעו בתקן. 
על שר הכלכלה להעלות לפני הממשלה את העובדה כי אין כל פיקוח של מאסדר כלשהו על איכות הבטון. על הממשלה לשקול את קביעתו של מאסדר אחראי לאיכות הבטון, לפתח מנגנון בדיקות לבטון ולבצע פיקוח. מן הראוי שהמשרד האחראי יפקח באתרי הבנייה על תהליך נטילת הבטון בידי המעבדות המוסמכות והמאושרות.

מעקב- משרד הכלכלה
מצב (סטאטוס):  א – תוקן

14. 	ראה הערות רה"מ 68א' עמ' 126.
 

מעקב- הרשות להסמכת מעבדות
מצב (סטאטוס):  א – תוקן

14.	הרשות הלאומית להסמכת מעבדות פועלת לפי חוק הרשות הלאומית להסמכת מעבדות התשנ"ז - 1997 והתקן הבינלאומי החל על גופי הסמכה ISO/IEC  17011(2017), נבדקת באופן שוטף ומוכרת על ידי ארגון ההסמכה הבינלאומי ILAC והארגון האירופי להסמכה EA. פעילויות אלו מקנות הכרה בפעילות הרשות ב-100  מדינות בעולם. פעילויות הרשות מבוצעות על פי תקינה בינלאומית וכך גם ההתנהלות בעת ביצוע תהליכי הסמכה ופיקוח. על פי חוק הרשות הלאומית להסמכת מעבדות, התשנ"ז – 1997, רשאית הרשות לקבוע תנאים להסמכה ובכלל זה להשעות ולשלול הסמכה כחלק מתהליכי העבודה והפיקוח. השר האחראי לביצוע החוק הוא שר הכלכלה והתעשייה.
	ההסמכה, נשוא מסמך זה, ניתנת על פי התקן הבינלאומי ISO/IEC 17025  למעבדות בדיקה וכיול, אשר מהווה את הדרישות הבסיסיות, יחד עם התקנים המקצועיים המלווים מוצרים בבדיקות כבסיס לסחר.
ההסמכה מקנה כלים לניהול מערך האיכות והמערך המקצועי וראוי כי כל העוסקים בתחום פעילות יהיו תחת פיקוח ובקרה. ההסמכה איננה פיקוח על או פקוח יום יומי על עבודת המעבדות. ההסמכה ( כמו רישיון נהיגה או רישיון בכל מקצוע אחר ) מבוססת על אמון ועל כך כי בעלי ההסמכה מבצעים את עבודתם על פי דרישות התקנים. במקרים בהם מתגלים פערים או הפרות של דרישות ההסמכה נשללת ההסמכה של הארגון.
	מערך ההסמכה מקנה לרגולטורים מכפיל כוח בהסמכה ובפיקוח, תחרות הוגנת והבטחת אמינות טובה יותר בתוצאות הבדיקה. ההסמכה ניתנת לשנתיים, כמו כן קיים מערך פיקוח תומך לכל תקופת ההסמכה המעוגן בהסכם הפיקוח בין הארגון המוסמך לרשות. על פי הסכם זה מחוייב הארגון להודיע על כל שינוי משמעותי כמוגדר בהסכם.
	הרשות בודקת כל גוף מוסמך, ובעניין זה  את מעבדות הבנייה, אחת לשנתיים, לצורך חידוש ההסמכה. כמו כן מבצעת הרשות מבדקי פתע ו/או מבדקי מסמכים ו/או מבדקים מיוחדים בהתאם לצורך. במסגרת המבדקים במעבדות הבנייה המוסמכות בתחום הרשות בודקת בין השאר כי המעבדות נוטלות דגימות בטון בהתאם לדרישות התקן, וכן בודקת אם מדגמי הבטון שניטלו מטופלים, מוחזקים ומובאים למעבדות בהתאם לתנאים שנקבעו בתקן. יחד עם זאת כאמור, הרשות אינה עושה זאת ולא ניתן לעשות זאת מידי יום בכל אתר. הבדיקה היא מדגמית וההסמכה מבוססת על אמון ועל ההנחה כי המעבדה ממשיכה לעבוד בהתאם לנהליה ועל פי דרישות התקנים, כפי שנצפה במבדקים. ככל שמתקבלת תלונה ו/או נמצא כשל, הנושא נבדק בקפידה והרשות נוקטת צעדים עד כדי ביטול ההסמכה.

ליקוי

15. נספח תנאים מיוחדים (להלן-נת"מ) 118-1 לבטון מובא , שהומלץ בידי ועדה מקצועית מגלם הקלה של 10% בקירוב יחסית לתקן הבין-לאומי. עוד נמצא כי כללי מינוין של הוועדה המקצועית וּועדת ההיתרים במכון התקנים  לעניין מתן היתר לסימון בתו תקן ולמתן אישור למפעל, אינם כוללים מנגנון של איזונים המחייב נציגות של צרכנים, משתמשים, יצרנים, יבואנים, ונציגי רגולטורים ומשרדי ממשלה.


מעקב- משרד הכלכלה
מצב (סטאטוס):  א – תוקן

15. 	בדיוני הועד הפועל בשנת 2017 , שונה ואוזן הרכב מינהלת תו תקן והוחלט להשאיר את הרכב וועדת ההיתרים כפי שהיה עד כה.

מעקב- מכון התקנים
מצב (סטאטוס):  א-תוקן

15. 	בעקבות הערת המבקר, הוחלט לבטל את ההקלה הקיימת בנת"מ 118-1 ביחס לתקן הבינלאומי.  תיקון הנת"מ יובא לבחינת ועדת ההיתרים.


ליקוי

16. בשנים 2016-2012 ישנם בכל רבעון כ-200 מפעלי בטון בעלי אישור, בממוצע. נמצא כי בכל רבעון כ-21 מפעלי בטון בממוצע (כ-10% מכלל המפעלים) נכשלים בבדיקה הראשונה של התאמת הבטון לדרישות התקן. כלומר, יותר מ-5.49% מכלל ייצור הבטון שלהם ברבעון אינו עומד בדרישות התקן. נת"מ 118-1 מאפשר למפעלים לקזז את הכישלון בבדיקות ההתאמה לתקן ולבטל את ממצא הכישלון בבדיקות באמצעות שינוי לאומי המאפשר בדיקה חוזרת - בדיקה של חוזק בטון שהתקשה במבנה. הכללת השינוי הלאומי בתקן חוסכת למפעלי הבטון לפחות 16 מיליון ש"ח מדי שנה, אך השינוי משפיע לרעה על איכות הבטון, דבר העלול להחליש מבנים בעת רעידת אדמה.
על משרד הכלכלה בשיתוף משרד השיכון  ומינהל התכנון שבמשרד האוצר לבחון את איכות הבטון יחסית לתקן הבין-לאומי, את דרכי סיווגו של הבטון, את השינויים הלאומיים בתקן הישראלי והשפעתם על חוזק הבטון, את דרך חישובו של שיעור המפעלים המיצרים בטון שאינו עומד בתקן, את הפיקוח על מפעלי הבטון ואישורם, את אחריותו של יצרן הבטון להתאמת הבטון שהוא מספק לדרישות התקן , ואת ההבחנה בין אחריותו של יצרן הבטון ובין אחריותו של הקונסטרוקטור.


מעקב- מכון התקנים
מצב (סטאטוס):  ב-בתהליך תיקון

16. 	על פי התקן הבינלאומי, את תואמות הבטון להצהרת היצרן, יש לבדוק בבדיקה אחת בלבד, הנערכת 28 יום אחרי הנטילה, באמצעות בדיקת חוזק בלחיצה. 
תקן ישראלי 118 מאפשר ליצרן הבטון לבצע בדיקה שנייה (חוזרת) לסיווג הבטון, אם מצא בבדיקה הראשונה כי הבטון אינו מתאים לדרישות התקן. התקן קובע, באמצעות שינוי לאומי מן התקן הבינלאומי, כי הבדיקה השנייה תבוצע באמצעות בדיקת הבטון שהתקשה במבנה, לא יאוחר מ-90 יום מיום היציקה. עוד נקבע בתקן הישראלי, כי בבדיקה החוזרת אין מביאים בחשבון את תוצאות הבדיקות הקודמות.
הפעולות לתיקון:
א. בחינת השינויים הלאומיים הקיימים בתקן ישראלי 118, הובאה לדיון בוועדה הטכנית של בטון (מס' 5106).
לאחר הקמת ועדות התקינה בהרכבן החדש, נשלח דוח מבקר המדינה לוועדה הטכנית 5106-חומרים ומוצרים לבטון, והוועדה דנה בדוח  בישיבה מס' 2, שהתקיימה ב-6.8.2018.
ת"י 118 נמצא ברוויזיה, במטרה לאמץ את התקן האירופי EN206 בתרגומו לעברית, בבחינת שינויים ותוספות לאומיים.
נכון להיום, הצעת הרוויזיה נמצאת בשלבי דיונים. המועד המשוער לפרסום הצעת הרוויזיה לביקורת ציבורית הינו 30.6.2019.
ב. בהתייחס להמלצת המבקר (בעמוד 382) כי "על מנהלת תו תקן לפרסם מדי רבעון את הנתונים על הכשלים של מפעלי בטון בעמידה בתקן לאחר 28 יום ולאחר 90 יום, ואת החלטתה ושיקוליה לאי-פסילתם של מפעלים שלא עמדו בהוראות נת"מ 118-1" - ההמלצה תובא לבחינת מנהלת תו תקן.

ליקוי

17. מכלל 170 ועדות בקירוב שיש בהן נציגי צרכנים, ב-47 השתתפו נציגי הצרכנים בפחות ממחצית ישיבותיהן של הוועדות. קיימות 14 ועדות תקינה שהוקצו בהן מקומות לנציגי צרכנים אך נציגים מטעם ארגוני הצרכנים לא מונו ולא השתתפו כלל בישיבותיהן. בוועדות שדלה בהן השתתפותם של נציגי המועצה לצרכנות, אין ביטוי נאות של האינטרס הצרכני.


מעקב- המועצה הישראלית לצרכנות
מצב (סטאטוס):  א – תוקן

17.	 תוקן. ראה הערות רה"מ 68א' עמ' 127.

מעקב- מכון התקנים
מצב (סטאטוס):  א- תוקן

17. 	הרכב ועדות התקינה שונה בתיקון 12 לחוק התקנים. על פי החוק, הוקצו 2 מקומות לנציגי צרכנים בכל ועדה. מינוי הנציגים-באחריות ארגוני הצרכנים.

ליקוי

18. המועצה לצרכנות אינה שולחת לפעילי התקינה נתונים על השפעת התקן הנדון בוועדה, על טיב המוצרים ועל יוקר המחיה, ולא את הנחיותיה לגבי העמדה הצרכנית.

מעקב- המועצה הישראלית לצרכנות
מצב (סטאטוס):  א- תוקן

18. 	ראה הערות רה"מ 68א' עמ' 128.

ליקוי

19. על משרד הבריאות, המשרד להגנת הסביבה והמשרד לביטחון פנים להיענות לבקשות ההתייעצות של הממונה על התקינה, כדי לקצר את פרק הזמן הנדרש לעדכון התקינה בישראל ולהתאמתה לתקינה הבין-לאומית. על המשרדים להיערך למתן תשובה בפרק הזמן שנקבע בהחלטת הממשלה. זאת ועוד, אם השרים הממונים מתנגדים לעדכון התקינה משיקולים של התאמתה לתקינה הבין-לאומית, עליהם לנמק את התנגדותם ולהודיע עליה בהקדם לממונה על התקינה.

מעקב- משרד הבריאות
מצב (סטאטוס):  א-תוקן

19.	כל התקנים שהופיעו בדוח המבקר ואשר לגביהם נתבקש המשרד להעביר חוות דעת מקצועית טופלו באופן מלא. נכון להיום, למיטב ידיעת המשרד אין תקנים נוספים שממתינים להתייחסות. כמו כן כל התקנים שהועברו להתייחסות המשרד מאז כניסתו של חוק התקנים החדש לתוקפו (ינואר 2017) טופלו או נמצאים בהליך טיפול. בכל מקרה, התייחסות המשרד לפניות הממונה מועברות בטווח זמנים קצר מזה שמוגדר בחוק. 

מעקב- המשרד להגנת הסביבה
מצב (סטאטוס):  א-תוקן

19.	המשרד להגנת הסביבה מחויב לעמידה בלוחות הזמנים הקבועים בהחלטת הממשלה, ופועל על מנת לספק מענה מקצועי להיוועצות של הממונה על התקינה. במקרים מסוימים, חל עיכוב במתן ההתייחסות וזאת בשל תהליכי היוועצות פנימיים או דיונים מקצועיים עם גורמים משיקים. לאחרונה פנה המשרד אל הממונה על תקינה במשרד הכלכלה לשם בדיקה של רשימת התקנים הממתינים להתייחסות המשרד מעל לפרק הזמן הקבוע בהחלטת הממשלה, כדי לוודא שהטיפול בנושא מתבצע בצורה מיטבית. לחלק מהתקנים שהמתינו למענה ניתן מענה בידי המשרד, בנוגע ליתר התקנים ולאחר שיחות שנערכו עם משרד הכלכלה בנושא המשרד ממתין לרשימה מעודכנת מהממונה על התקינה.  

מעקב- משרד הכלכלה
מצב (סטאטוס):  א – תוקן

19,20	כל מנכ"לי משרדי הממשלה קיבלו ומקבלים באופן שוטף ותקופתי תזכורות לגבי התקנים המתעכבים אצלם. במסגרת יישום התיקון ה 13 לחוק התקנים גם הופצו
למשרדים להתייחסות כל התקנים הרשמיים המאומצים שבתהליכי אכרזה.






















היבטים בפעילותם של גופים ציבוריים זעירים
הגופים המבוקרים: המכון הישראלי ליין, מכון הקרמיקה, רשות הישראלית לחדשנות טכנולוגית, מרכז הפלסטיקה והגומי לישראל בע"מ, חברת אות המוצר, משרד הכלכלה, עיריית ירושלים, רשות החברות הממשלתיות, רשות התאגידים



מעקב מעודכן לחודש: דצמבר 2018

	א
	 תוקן
	סעיף אחד
	11%

	ב
	 בתהליך תיקון
	6 סעיפים
	67%

	ג
	 לא תוקן
	2 סעיפים
	22%

	ד
	 נדחה / לא רלוונטי
	
	



הערה: שלשת הגופים המבוקרים אינם מוגדרים כמפעלים או מוסדות של המדינה – כמופיע בסעיף 9 (2) בחוק מבקר המדינה, וע"כ אין בדוח זה מעקב אחר תיקון הליקויים שלהם.

ליקוי

1. כדי לסייע בפיתוח ענף היין בישראל הוקם בשנת 1956 מכון היין, ולמדינה הייתה זכות למנות מחצית מהחברים במועצת המנהלים של המכון. נוסף על כך יש למדינה - באמצעות משרדי הכלכלה והאוצר - מניית זהב  במכון היין. מטרותיו העיקריות של המכון, כפי שנקבעו בתזכיר המכון, הן: לקדם את ענף היין, לסייע ליצרני היין הישראלי ולמשווקיו להשביח את היין, ליזום ולהקים מוסדות מחקר ובדיקה באמצעות מחקר ופיתוח בנושא היין. המכון הוא חברה ממשלתית מעורבת בהתאם לחוק החברות הממשלתיות, התשל"ה–1975 (להלן - חוק החברות הממשלתיות), והוא נתון לפיקוחה של רשות החברות. מחזור המכירות של ענף המשקאות האלכוהוליים בכללותו נאמד בכ-950 מיליון ש"ח. הענף מורכב מיבואנים ויצואנים של משקאות אלכוהוליים, חמישה יקבים גדולים וכ-250 יקבים בינוניים וקטנים. כושר הייצור של ענף היין לבדו הוא כ-45 מיליון בקבוקים לשנה.

ליקוי

2. יבוא משקאות משכרים מחייב עמידה בתקנים רשמיים ובדיקה במעבדה המאשרת שהמוצר עומד בתקן. משנת 2001 מכון היין בודק עמידה בתקן של משקאות משכרים מייצור מקומי ומיובא. חוק התקנים, התשי"ג-1953 (להלן - חוק התקנים), קובע  כי הממונה על התקינה במשרד הכלכלה (להלן - הממונה על התקינה) לא ייתן אישור למעבדה לבדיקת עמידה בתקן, אם "מתקיימים יחסי תלות או חשש לניגוד עניינים לגבי המעבדה, העלולים לפגוע בתוצאות בדיקתה". עד שנת 2016 החזיקו היקבים הגדולים במחצית ממניות מכון היין, ונציגיהם משמשים בו דירקטורים. למרות החשש לניגוד עניינים, משרד הכלכלה איפשר למכון לבדוק עמידה בתקן של משקאות משכרים שיוצרו ויובאו על ידי בעלי מניותיה. במהלך עשור, בשנים 2011-2001, אפשר הממונה על התקינה למכון היין להנפיק תעודת עמידה בתקן ליבואנים או ליצואנים בלי שהכיר בו כמעבדה מאושרת. ממרץ 2013 עד נובמבר 2016 ביצע מכון היין בדיקות עמידה בתקן ליצוא בניגוד לעמדת משרד הכלכלה, המחזיק מטעם המדינה במחצית המניות של המכון.
על מכון היין להרחיב את מקורות ההכנסה שלו כדי שלא תהיה לו תלות מלאה בהכנסות מבדיקות עמידה בתקן.

ליקוי

3. בעקבות הפסקת בדיקות היבוא בשנת 2012, רשם המכון הפסדים ניכרים בשנים 2015-2013, והוא המשיך להתקיים מהרווחים שצבר בשנים קודמות. המכון לא יזם פעולות נוספות שיגדילו את הכנסותיו, והתקשה בביצוע פעולות נוספות לטובת ענף היין בשנים אלו.

ליקוי

4. אחת ממטרותיו המרכזיות של המכון היא לקדם מחקרים בענף היין על פי בקשת יקבים וכורמים או ביוזמתם. למכון אין תכנית מחקר מסודרת להשבחת היין. כבר כעשור המכון כמעט אינו מבצע מחקרים; המחקר בענף היין נעשה באמצעות מוסדות אקדמיים ומוסדות מחקר, והממשלה מממנת מחקרים בענף הגפן באמצעות משרד החקלאות.

ליקוי

5. באוקטובר 2012 החליטה ועדת השרים לענייני חברה וכלכלה להביא לפירוק מרצון של המכון. תהליך פירוק מרצון דורש כינוס אסיפת חברים וקבלת החלטת דירקטוריון. החלטת הממשלה לא בוצעה מפני שבעלי המניות הפרטיים לא השתתפו בדיון בכוונה תחילה, ונציגי הממשלה לא יכלו לפעול לקבלת ההחלטה לבדם. על מנת למנוע את פירוק המכון העבירו בעלי המניות הפרטיים בשנת 2016 את מניותיהם לנאמן שתפקידו למצוא בעל מניות חדש.

מעקב- משרד הכלכלה
מצב (סטאטוס):  ב – בתהליך תיקון

1-5. 	מכון היין ביצע את ההתאמות הנדרשות וקיבל לפני למעלה מחצי שנה את אישור הממונה על התקינה, מינהל תעשיות והרשות להסמכת מעבדות, לפעול כמעבדה המוסמכת לבצע בדיקות יין בייבוא לישראל ובייצוא. הסכם הנאמנות נכנס לתוקפו וזאת על מנת למנוע ניגוד עניינים. נערכו דיונים עם היקבים השותפים ורשות החברות הממשלתיות בכדי להגיע למתווה של פירוק מרצון מתוך הסכמה ותוך מכירת נכסי החברה. זאת לאור עמדת רשות החברות כי לא ניתן לפרק את המכון בכפייה ואין מקום להפרטה בשל עלויות גבוהות, מורכבות ההליך ומשך התהליך. התהליך מול היקבים השותפים טרם הסתיים.

ליקוי

6. הרשות לחדשנות  מפעילה במכון הקרמיקה מסלול סיוע למכוני מחקר. בהתאם להוראות המסלול, על מכון הקרמיקה להעסיק לפחות 15 חוקרים. משנת 2007 מעסיק מכון הקרמיקה כשבעה חוקרים בממוצע. אף שמשרד הכלכלה והרשות לחדשנות ידעו שהמכון אינו עומד בתנאי זה כבר כעשור, היא המשיכה לממן מחקרים במכון בתקופה זו. היקף התמיכה של הרשות לחדשנות במכון מסתכם ביותר ממיליון ש"ח לשנה, וכספי תמיכה זו הם חלק ניכר מההכנסות של מכון הקרמיקה בשנים אלו.
על הרשות לחדשנות להפסיק לממן את פעילות המכון לקרמיקה אם הוא לא עומד בתנאי מסלול הסיוע למכוני מחקר.

מעקב - הרשות הישראלית לחדשנות טכנולוגית
מצב (סטאטוס): א- תוקן

6. 	ראה הערות רה"מ 68א' עמ' 135.

ליקוי

7. לפי הסכם המסגרת שהכינה הרשות לחדשנות עבור מסלול הסיוע למכוני מחקר, הרשות משלמת 90% מהוצאות המחקר ואינה גובה תמלוגים מהמכירות הנובעות מהמחקר. המכון לא פנה לרשות לחדשנות כדי לאשר למפעלים אחרים לקנות או לקבל את הידע שהצטבר מהמחקר.
השתתפות התעשייה בעלות המחקר במסלול הסיוע למכוני מחקר אמורה להיות בין 10% ל-35%, ואילו הרשות לחדשנות מממנת עד כ-90% מעלות המחקר והיא אינה דורשת תמלוגים מהמכירות. על הרשות לחדשנות לבחון את תנאי המימון במסלול זה כדי למנוע תמריץ למכוני מחקר לבקש השתתפות מוקטנת של התעשייה בתכניות מחקר. נוסף על כך על הרשות לחדשנות לבחון דרכים לעודד העברת ידע למפעלים אחרים על מנת לסייע לפיתוח ענף הקרמיקה והסיליקטים.

מעקב - הרשות הישראלית לחדשנות טכנולוגית
מצב (סטאטוס): ג- לא תוקן

7. 	לא דווח על התקדמות בתיקון הליקוי. 

ליקוי

8. בשנים 2015-2012 פעילות מכון הקרמיקה הייתה גירעונית, והוא נזקק לתכנית הבראה. תכנית ראשונית הוכנה רק אחרי מועד סיום הביקורת בשנת 2017, על ידי מנכ"ל חדש שמונה למכון, וטרם בוצעה. המכון הצליח לממן את חובותיו בחלקם מהשכרת שטחי הבניין שבו הוא שוכן למרכז הפלסטיקה, ולא מפעילותו השוטפת. הקטנת השטח העומד לרשות המכון עלולה להקשות עליו להרחיב בעתיד את פעילותו ומטילה צל על הישרדותו בטווח הארוך.

ליקוי

9. הפרדת סמכויות - מכון הקרמיקה הוא גוף קטן, וככזה הוא לא אימץ לעצמו גישה מתאימה למנוע ניגוד עניינים בתהליך קבלת החלטות.
על מועצת המנהלים של מכון הקרמיקה לקדם תכנית הבראה, הפרדת סמכויות ובקרה פנימית על הפעילות העיקרית של המכון.

ליקוי

10. ביקורת פנים - מכון הקרמיקה לא העסיק מבקר פנים, ובשנים שנבדקו (2016-2011) לא נעשתה ביקורת פנים במכון.
על מועצת המנהלים של מכון הקרמיקה לקדם תכנית הבראה, הפרדת סמכויות ובקרה פנימית על הפעילות העיקרית של המכון.

ליקוי

11. בעלות על הבניין של המכון - הבעלות על הבניין והציוד, שהועברה למכון הקרמיקה על ידי האו"ם בשנים הראשונות להקמתו, לא הועברה על שם המכון (המכון משמש נאמן על הרכוש).
על המכון לפעול להסדיר את זכויותיו על הבניין שבו הוא שוכן.

ליקוי

12. השתתפות הרשות לחדשנות במועצת המנהלים - הרשות לחדשנות היא נציגת המדינה במכון הקרמיקה, ולה זכות למנות חבר למועצת המנהלים של המכון. לפני כעשור הפסיק משרד הכלכלה את השתתפות בניהול המכון, למרות העובדה שהשתתפותו נחוצה לניהולו.

מעקב-משרד הכלכלה
מצב (סטאטוס): ג- לא תוקן

12. 	לא דווח על התקדמות בתיקון הליקוי.

ליקוי

13. חברת אות המוצר נוסדה ב-1970 כחברה ממשלתית מעורבת בהתאם לחוק החברות הממשלתיות, והמדינה מחזיקה ב-40% ממניותיה. המטרה המרכזית של החברה היא קידום אמנים המייצרים אמנות איכותית המאפיינת את העיר ירושלים באמצעות טביעת הסמל "אות המוצר הירושלמי" (להלן - "אות המוצר"), אשר נועד להבליט את ייחודה של ירושלים, והרשאה שנותנת החברה לאמנים לסמן את יצירותיהם בסמל זה. בבעלות החברה בניין גדול והיסטורי באזור תיירות בירושלים, והיא משכירה בו חדרי מלאכה לאמנים. אי-השגת יעדי החברה - החברה אינה פועלת להעלות את המודעות של המותגים "ירושלים" ו"אות המוצר הירושלמי" בקרב הציבור הרחב או להסביר את המשמעות של הסמל "אות המוצר". כתוצאה מכך, החברה אינה מצליחה "להפיץ את תוצרתה המובחרת של ירושלים" בארץ ובעולם, כפי ששמה לה למטרה בתזכיר החברה. כמו כן הרוב המוחלט של המוצרים המוצגים בבניין של חברת אות המוצר אינם שייכים לעיר ירושלים אלא ליודאיקה או לאמנות כללית.
על חברת אות המוצר לפעול לקדם את שינוי המבנה ההתאחדות שלה לחברה לתועלת הציבור (חל"צ).

ליקוי

14. השכרת חדרי מלאכה לאמנים - לחברה אין כללים כתובים לתמחור עלות שכר הדירה של חדרי מלאכה בבניין החברה. בשנים 2015-2004 לא העלתה החברה את דמי השכירות לאמנים, ובכך מנעה מעצמה את הגדלת מקורות ההכנסה שלה. נוסף על כך התחלופה של האמנים השוכרים את חדרי המלאכה היא נמוכה מאוד ואינה מעודדת קידום של אמנים חדשים.
על מועצת המנהלים של החברה לבחון ולעדכן את דמי השכירות של חדרי המלאכה בבית אות המוצר מדי שנה בשנה ולבחון מחדש את מדיניות השכרתם. על מועצת המנהלים לוודא שמדיניות זו תעלה בקנה אחד עם כללי מינהל תקין ועם עקרון השוויון.
		
ליקוי

15. על משרד הכלכלה, משרד האוצר ורשות החברות למנות דירקטורים מטעם המדינה למועצת המנהלים של חברת אות המוצר. על רשות החברות לבחון את העברת המניות הרשומות על שם המדינה למשרד ממשלתי אחר או לגוף ציבורי אחר שיש לו עניין, רצון ויכולת לקדם את החברה ולסייע לה להשיג את המטרות החדשות שייקבעו, או לשלב את פעילות החברה עם גוף ציבורי הפועל באותו תחום.

מעקב- משרד הכלכלה
מצב (סטאטוס):  ב – בתהליך תיקון

15. 	2 דירקטורים (שאחד מהם הוא עובד משרד הכלכלה) אכן מונו ע"י שר הכלכלה והתעשייה והמינוי שלהם אושר ע"י רשות החברות. מספר חודשים לאחר אישור המינוי הדירקטורית שמונתה מטעם השר, שאינה עובדת המשרד, הגישה בקשה להתפטר מתפקידה וכרגע לשכת שר הכלכלה והתעשייה מצויים בתחילתו של תהליך איתור מחליף/ה.

תגובה
רשות החברות הממשלתיות

15. 	חוק החברות הממשלתיות, התשל''ה- 1975 מסדיר את דרך המינוי של דירקטורים בחברה ממשלתית, וקובע כי המינוי יעשה בידי השרים, קרי השר האחראי על החברה ושר האוצר, לאחר התייעצות עם הוועדה לבדיקת מינויים, וזאת בשונה מהאמור בהערת שוליים 49. מינוי דירקטור לחברה ממשלתית טעון אישור הוועדה לבדיקת מינויים (ולא של הרשות) אשר בוחנת אם המועמד עומד בתנאי הכשירות כנדרש בחוק ומתאים לכהן כדירקטור בחברה שאליה מועמד.
הרשות מבקשת להדגיש כי מינוי הדירקטורים אינו בסמכותה אלא בסמכות השרים לאחר התייעצות עם הוועדה לבדיקת מינויים. עם זאת, הרשות נוקטת בכל האמצעים העומדים לרשותה על מנת לנסות ולהביא לכך שהשרים יאיישו את הדירקטוריונים כנדרש, ועומדת בכל עת לרשות השרים לסיוע וייעוץ בכל הקשור להרכב הדירקטוריון ולהתאמה של הדירקטורים לחברות הממשלתיות. כך, הרשות משקיעה משאבים רבים על מנת לסייע לשרים ולדאוג לאיוש תקין של הדירקטוריונים. בכלל זה הקמת מאגר הנבחרת והגדלתו בשנת 2017 ל-900 מועמדים, ייזום פגישות שוטפות עם עוזרי/יועצי השרים, שליחת טבלאות הרכב אחת לחודש ושליחת מכתבי סטטוס רבעוניים.
	אחת לחודש שולחת הרשות אל משרדי הממשלה טבלאות הרכבי הדירקטוריונים של חברות המצויות באחריות משרדם. טבלאות אלו כוללות את כל המידע הנדרש, לרבות  הרכב הדירקטוריון, הכשירויות הנדרשות לצורך השלמת הגרעין הניהולי וכן מועד פקיעת כהונתו של כל אחד מהדירקטורים המכהנים.
	כיוון שהרשות רואה חשיבות רבה באיוש הדירקטוריונים לצורך פעילות סדירה של החברות הממשלתיות ממשיכה הרשות בכל עת בניסיונות לקדם מינויים מקצועיים בחברות הממשלתיות ולהביא לשיפור באיוש הדירקטוריונים.


































שימוש בכרטיס רב-קו בתחבורה ציבורית 
הגופים המבוקרים: משרד התחבורה, משרד הבטחון, משטרת ישראל, שירות בתי הסוהר



מעקב מעודכן לחודש: דצמבר 2018

	 תוקן
	7 סעיפים

	 בתהליך תיקון
	3 סעיפים
	25%

	 לא תוקן
	2 סעיפים
	17%

	ד
	 נדחה / לא רלוונטי
	
	





ליקוי

1. הנפקת כרטיסי רב-קו אישיים וחצי אנונימיים נעשית ב-118 עמדות שירות מאוישות בארץ. בתל אביב-יפו ובירושלים יש שמונה עמדות שירות, ואילו במטרופולין באר שבע יש רק שלוש עמדות שירות, ובערים כמו בית שמש ונתניה - רק עמדת שירות אחת. 

מעקב- משרד התחבורה
מצב (סטאטוס): א- תוקן

1. 	מאז הביקורת נוספו עוד  עמדות שירות. מעבר לכך, המשרד הקים עמדת שירות וירטואלית, בעמדה זו ניתן לקבל את מרבית השירותים באינטרנט, ללא צורך להגיע לעמדות השירות.

ליקוי

2. אין אחידות בתקופת המינוי החודשי ברכבת (30 יום מיום הפעלת הכרטיס) ובאוטובוסים (על פי חודש קלנדרי). 

מעקב- משרד התחבורה
מצב (סטאטוס): א- תוקן


2. 	ניתן לרכוש מינוי חודשי גמיש גם לאוטובוסים באמצעות האינטרנט. נציין כי בקרב נהגי האוטובוסים איננו מאפשרים לרכוש מנוי גמיש, זאת בשל העיכוב שנגרם למהלך הנסיעה ובשל הסיכון לטעויות .

ליקוי

3. היקף הטעינות באמצעות רשת האינטרנט ומכשירי טלפון חכמים הוא נמוך, ואין עמדות טעינה הפזורות בארץ לאורך קווי הנסיעה המרכזיים או במרכזי קניות גדולים. מרבית מחזיקי הכרטיס טוענים אותו אצל נהג האוטובוס, וכך זמן שהייתו בתחנה וזמן הנסיעה מתארכים.
על משרד התחבורה להוסיף חלופות לטעינת כרטיסי הרב-קו ברחבי הארץ, ובכללן עמדות מאוישות ועמדות טעינה לאורך קווי התח"ץ ובמרכזים המשרתים אוכלוסיות גדולות. כמו כן על המשרד לפתח וליישם אפשרויות טעינה באמצעים טכנולוגיים מתקדמים יותר, כגון טעינה באמצעות האינטרנט ויישומונים, ולהביאן לידיעת הציבור. 


מעקב- משרד התחבורה
מצב (סטאטוס): א- תוקן

3. 	בחודשיים האחרונים נכנסו לפעילות טעינת כרטיסי הרב קו כ-3000 מכשירי כספונט הפרוסים ברחבי הארץ. המשרד מתכוון לצאת בקרוב בקמפיין נרחב לפרסום אפשרות הטעינה בכספונטים. 
	כבר החל פרסום הנושא בעיתונות המקומית וכן על גבי האוטובוסים.
בנוסף לכך, נפרסו לאחרונה עוד כ-20 עמדות טעינה בירושלים לאורך ציר הרכבת הקלה ובתחנות אוטובוס מרכזיות.

ליקוי

4. מחזיק כרטיס רב-קו שצריך לקבל החזר או לשחזר את כרטיסו (למעט מינוי תקופתי) נדרש לעתים לחכות 72 שעות ממועד הפנייה לעמדת השירות כדי שיהיה אפשר לשחזר את כל הפעולות בכרטיסו, אם נעשו אצל מפעילים שונים. 
על משרד התחבורה לייעל את הליכי ההחזר והזיכוי הכספי של מחזיקי כרטיס רב-קו כדי שלא ייאלצו לחכות 72 שעות ממועד הפנייה למרכז השירות. 

מעקב- משרד התחבורה
מצב (סטאטוס): ב- בתהליך תיקון

4. 	מפעיל תחבורה ציבורית "אגד"  נמצא בתהליך להחלפת מערכות הכרטוס.  כאשר יושלם התהליך והמערכות תוחלפנה, יהא סנכרון מלא ובלא צורך להמתין 72 שעות כפי שציין המבקר. צפי סיום החלפת המערכות וסנכרונן לתחילת הרבעון השלישי של 2019.

ליקוי

5. יש מחזיקי רב-קו שאינם יודעים כי חובתם לתקף את כרטיסם אף בנסיעה שאינה מחייבת תשלום, למשל נסיעה במינוי חודשי והם עלולים לשלם תעריף מוגדל ("קנס") בשל כך. 

מעקב- משרד התחבורה
מצב (סטאטוס): א- תוקן

5. 	המשרד דאג לפרסם את חובת התיקוף הן באתרי האינטרנט של המשרד ושל המפעילים והן על גבי האוטובוסים והרכבת הקלה.

ליקוי

6. הרחבת השימוש במערכות פתוחות (מערכות שיש בהן תיקוף רב-קו שלא בסמיכות לנהג וללא התערבותו) מחייבת הפעלת מנגנוני אכיפה מתאימים כדי להבטיח את תיקוף הכרטיסים כנדרש ואת שלמות הדיווחים על מספרי הנוסעים. 

מעקב- משרד התחבורה
מצב (סטאטוס): ב- בתהליך תיקון

6. 	לגבי אחידות עקרונות האכיפה – הוגשה הצעה לתיקון התקנה והיא נמצאת כרגע בטיפולו של משרד המשפטים.







ליקוי

7. אנשי כוחות הביטחון אינם נדרשים לתקף את נסיעותיהם בתח"ץ, ולפיכך אין מידע על היקפן. 
על משרד התחבורה לפעול עם משרד הביטחון ועם משטרת ישראל ושירות בתי הסוהר, כדי לקבוע בהקדם כללים לתיקוף נסיעותיהם של אנשי כוחות הביטחון בתח"ץ ולאסוף מידע על היקפן, בכפוף למגבלות אבטחת המידע ולמגבלות נדרשות אחרות. 

מעקב- משרד התחבורה
מצב (סטאטוס): א- תוקן

7. 	המשרד הגיע להסדר מול משרד הביטחון כי החיילים מתחילים לתקף את נסיעותיהם באמצעות כרטיס החוגר שברשותם.

מעקב- משטרת ישראל
מצב (סטאטוס):  ב- בתהליך תיקון

7. 	משטרת ישראל מעוניינת לעבור לתשלום על פי כמות הנסיעות בפועל, אך טרם מעבר לדרך פעולה זו זקוקה המשטרה לידיעה ודאית כי משרד האוצר יגבה אותה תקציבית אם העלות תהיה גבוהה יותר מהמצב הנוכחי. במהלך שלוש השנים האחרונות הוביל אמ"ש, הן בתוך המשטרה והן מחוצה לה, מהלכים שנועדו לקדם את נושא השימוש בתחבורה ציבורית. אגף התכנון ערך סקר פנים משטרתי שנועד לאמוד את כמות המשתמשים והיקף השימוש על ידי השוטרים בתחבורה הציבורית.
לאחר שתוצאות הסקר העלו כי מ"י משלמת עבור משימה זו יותר מכפי שאמורה, קיים אמ"ש מספר דיונים מול נציגי משרד התחבורה.
היות ולא הושגה התקדמות כלשהי מול משרד התחבורה, החלו מגעים עם משרד האוצר ושיתופו בדבר הסקר ותוצאותיו.
לאור הנתונים שהוצגו התקבלה הנחיית משרד האוצר לצאת לפיילוט לתשלום בפועל. בהמשך לכך נערך דיון פנים משטרתי בו נטלו חלק  גורמי אגף הטכנולוגיות, נציגי החשבות ונציגי אמ"ש על מנת לקדם את התהליך בתוך המשטרה.
בימים אלו  מוקמים שלושה צוותי עבודה שתוצריהם יתנו מענה בפן הטכנולוגי, האמ"שי והתקציבי.

ליקוי

8. תיקוף הנסיעות על ידי אנשי כוחות הביטחון יכול לאפשר התחשבנות מלאה עם מפעילי התח"ץ ומשרד התחבורה על פי היקף הנסיעות בפועל. מידע מלא על מספרי הנוסעים עשוי לסייע למפעילי התח"ץ בתכנון קווי שירות ולוחות זמנים, והסדרת התשלומים להם. 

מעקב- משרד התחבורה
מצב (סטאטוס): א- תוקן


8. 	המשרד הגיע להסדר מול משרד הביטחון כי החיילים מתחילים לתקף את נסיעותיהם החל מחודש נובמבר 2017 באמצעות כרטיס החוגר שברשותם.

ליקוי

9. משרד התחבורה התקשר בשנת 2010 עם בנק הדואר בדרך של פטור ממכרז לתקופה של שלוש שנים לביצוע פיילוט בהיקף של עד 10 מיליון ש"ח. ההתקשרות הוארכה פעמים מספר במהלך השנים, בדרך של פטור ממכרז, זאת בלא בדיקה מעמיקה של הפרויקט ועלויותיו, ולמרות הנחיית החשכ"ל לצאת למכרז פומבי עד סוף 2015. ההתקשרות הוארכה שוב בסוף שנת 2016 לשנתיים. היקף ההתקשרות הכולל הגיע לכ-60 מיליון ש"ח. 
על משרד התחבורה להפיק לקחים מתהליך ההתקשרות להפעלת מרכז השירות בבנק הדואר ולבחון התארגנות אסטרטגית כוללת למערך כרטוס משולב לתחבורה הציבורית, הפעלת מערכות דומות למערכות הכרטוס בעולם ופרסום מכרז בין-לאומי. ראוי שכל אלה ייעשו לפני תום תקופת הפטור ממכרז שניתן בהתקשרות הנוכחית עם בנק הדואר. 

מעקב- משרד התחבורה
מצב (סטאטוס): ב- בתהליך תיקון

9. 	המשרד הפיק לקחים ונמצא בתהליך לקראת יציאה למכרז למערכת כרטוס עתידית. המשרד כתב חוות דעת נרחבת בנושא, וזו אושרה הן ע"י ועדת הפטור של החשב הכללי והן ע"י הרשות לתקשוב. המשרד סבור כי זהו התהליך הנכון.

ליקוי

10. אין אתר גיבוי למערך כרטיסי רב-קו אלא רק לנתונים, דבר שמגביר את הסכנה לפגיעה בשירות לנוסעים ובהכנסות בעקבות תקיפה או תקלה במרכז השירות. 
על משרד התחבורה לפעול בדחיפות להשלמת מערך הגיבוי של מרכז השירות.

מעקב- משרד התחבורה
מצב (סטאטוס): א- תוקן

10. 	קיים גיבוי שוטף לדיסקים וקלטות לצורך שיחזור למקרה של תקלה טכנית  ואף הוצאת קלטות גיבוי אל מחוץ לבנק הדואר על מנת לא לאבד את הנתונים במקרה אסון. הצוותים הטכנולוגיים המקצועיים בוחנים את הצורך בהקמת אתר חיצוני לגיבוי למקרה אסון.

ליקוי

11. 	על משרד התחבורה לבחון ייזום של חקיקה ראשית ושל חקיקת משנה להסדרת סמכויות האכיפה של מפעילי התח"ץ על הנוסעים. כמו כן על המשרד לפעול להגברת יידוע הנוסעים על חובתם לתקף את כרטיס הרב-קו גם כאשר אין חובת תשלום בעד הנסיעה.

מעקב- משרד התחבורה
מצב (סטאטוס): ג- לא תוקן

11. 	לא דווח על התקדמות בתיקון הליקוי.


ליקוי

12. 	על משרד התחבורה לבחון את האפשרות לקבוע שיעורים שונים של תעריף מוגדל (המשולם כ"קנס"), וכן עליו לשקול הבחנה בין נסיעה שהנוסע לא שילם בעדה ובין נסיעה ששולם בעדה, אך הכרטיס לא תוקף. 

מעקב- משרד התחבורה
מצב (סטאטוס): ג- לא תוקן

12. 	לא דווח על התקדמות בתיקון הליקוי.









פיקוח ובקרה על פעילותן של חברות תשתית בתחום התחבורה היבשתית

הגופים המבוקרים: משרד התחבורה, אגף החשב הכללי – משרד האוצר, רשות החברות הממשלתיות, נתיבי ישראל, רכבת ישראל, משרד הבינוי והשיכון


מעקב מעודכן לחודש דצמבר 2018

	א
	 תוקן
	13 סעיפים
	72%

	ב
	 בתהליך תיקון
	סעיף אחד
	6%

	ג
	 לא תוקן
	2 סעיפים
	11%

	ד
	 נדחה / לא רלוונטי
	2 סעיפים
	11%




ליקוי

1. בנובמבר 2015 פתחה המשטרה בחקירה גלויה עקב חשדות לשחיתות ולמעשים פליליים בנת"י (להלן - פרשת נת"י). בדיונים והתכתבויות שנערכו בין המשנה ליועץ המשפטי לממשלה, החשבת הכללית במשרד האוצר דאז, מנהל הרשות ונציגים ממשרד התחבורה (להלן – גורמי הממשלה) הועלו בעיות עקרוניות רבות הנוגעות לתפקודן של חברות התשתית ולבקרה עליהן. בעקבות זאת אישרה הממשלה באוגוסט 2016 החלטה ולפיה יש להקים צוות ממשלתי משותף לאגף החשכ"ל, אגף התקציבים, רשות החברות ומשרד התחבורה שיפעל לשיפור הבקרה על חברות התשתית ובכלל זה תיאום בין גורמי הבקרה השונים. עד מועד סיום הביקורת לא הוקם צוות כאמור. 

מעקב- רשות החברות הממשלתיות
מצב – (סטאטוס) : א -תוקן

1. 	כצעד נוסף לשיפור הבקרות, בחודש אוגוסט 2017 עיגנה הרשות את צעדי המדיניות ומסקנות עבודת המחקר, בחוזר סופי שפרסמה הרשות, שעניינו "הנחיות רשות החברות הממשלתיות בנוגע לפיקוח ובקרה על פרויקטי תחבורה המבוצעים על ידי חברות התחבורה הממשלתיות", כל זאת במטרה להבטיח מערך בקרות יעיל ואפקטיבי בחברות על פרויקטים תחבורתיים, בפרט בקרה הנעשית על ידי דירקטוריון החברה, תוך שיפור הממשק שבין מערכי הבקרה החיצוניים לאלה הפנימיים. 
הוראות החוזר נוגעות לשני מישורים מרכזיים: עבודת הדירקטוריון בכל הנוגע לפיקוח ובקרה על תכנון וביצוע פרויקטים תחבורתיים, והוראות בנושא פעילות החברות, שומרי הסף בחברות וגורמי המקצוע בהן. 
בהתאם להוראת הרשות, החוזר נדון בדירקטוריונים של החברות בסמוך למועד פרסום החוזר, ועקרונותיו אומצו על ידי החברות לאחר דיון שהתקיים בדירקטוריון של כל אחת מהן.

ליקוי

2. מהביקורת עולה כי גורמי הממשלה ידעו במשך זמן רב על אי-קיום פיקוח ובקרה נאותים על פעילות חברות התשתית והיו מודעים לסיכונים הגדולים האפשריים, בהם פגיעה בטוהר המידות ושימוש לא ראוי בתקציבים המועברים מהמדינה לחברות, אולם לא פעלו מספיק כדי לשפר את מנגנוני הפיקוח והבקרה עליהן. פרשת נת"י משקפת ביתר שאת את החסרונות במודל הקיים של הבקרה על חברות התשתית, הן הפנימית והן החיצונית, ובעיקר בנוגע למקומם ולתפקודם של "שומרי הסף" בחברות, שאמורים לשמור על המינהל התקין.
הצורך לשפר את תהליכי הבקרה - הן הפנימיים והן החיצוניים - על פעילות חברות התשתית מחייב מציאת מנגנוני בקרה יעילים ומתואמים שיבטיחו כיסוי מלא ככל הניתן למגוון הסיכונים הקיימים בפעילות החברות. לשם כך יש משנה חשיבות שמשרד התחבורה, משרד האוצר ורשות החברות יקימו בהקדם את הצוות המשותף לגורמי הממשלה העוסקים בבקרה על חברות התשתית, בהתאם להחלטת הממשלה מאוגוסט 2016.

מעקב- רשות החברות הממשלתיות
מצב – (סטאטוס) : א -תוקן

2. 	ראה מעקב לליקוי 1. 

ליקוי

3. בבדיקת הדירקטוריונים של חברות התשתית נמצא כי בשנים 2016-2014 חלק מהם פעלו באיוש חלקי, ולעתים מספר הדירקטורים היה אף קטן מהמספר המזערי של דירקטורים שנקבע לדירקטוריון החברה, ובחלק מהדירקטוריונים לא מונה יו"ר קבוע במשך תקופה ממושכת. מההתכתבויות בין גורמי הממשלה ומדוח ביקורת קודם של משרד מבקר המדינה על חברת נתיבי איילון  עולה כי חלק מהדירקטוריונים לא קיימו דיונים מעמיקים בנוגע לפעולות הליבה של החברות, וכי היה תיאום רופף בינם לבין מערך הבקרה בחברות. מצבים אלה עלולים לפגום בתפקודו של הדירקטוריון כגורם מפקח יעיל ואפקטיבי.
לנוכח תפקידו המרכזי של הדירקטוריון בחברות הממשלתיות, מן הראוי שהשרים יפעלו למינוי דירקטורים באופן סדיר כדי למצות את המיטב מפוטנציאל התרומה של הדירקטוריון, בין היתר כדי לשפר את תפקוד החברות, להבטיח פיקוח נאות על פעילותן ולמנוע פגיעה באינטרס הציבורי. כן עליהם לוודא שהדירקטוריונים ידונו במרכיבים המהותיים של פעילות החברות, ושכל המידע הדרוש לקיום דיונים אפקטיביים יהיה גלוי לפניהם.

מעקב- רשות החברות הממשלתיות
מצב – (סטאטוס) : א -תוקן

3.	חוזר הרשות בנושא "הנחיות רשות החברות הממשלתיות בנוגע לפיקוח ובקרה על פרויקטי תחבורה המבוצעים על ידי חברות התחבורה הממשלתיות", מציב סט חדש של כללים שצפוי לשפר את פעילות הדירקטוריון, לשפר את הקשר בין הבקרות הפנימיות בארגון לאלה החיצוניות ולמקד את עבודת הדירקטוריון בנושאי הליבה של החברות - תכנון וביצוע של פרויקטי תשתית.

ליקוי

4. חלק מהחברות פעלו תקופה ארוכה בלי שמינו בעלי משרה קבועים לתפקידים הנחשבים גם כ"שומרי סף" - יועץ משפטי ומבקר פנימי, ובמקרים רבים הסתמכו החברות על בעלי משרה חיצוניים. ליקויים אלה פוגעים בצורה מהותית בפיקוח ובבקרה הפנימית בחברות ומעלים חשש לתקינות התפקוד של החברות עצמן. 
ראוי שרשות החברות, משרד האוצר ומשרד התחבורה ישקלו את הצעת הפרקליטות להגדיר תפקידים חשובים מסוימים כ"תפקידי ליבה" שלא יוצאו למיקור חוץ, ואף לשקול לקבוע תנאי סף מינימליים למילוי תפקידים אלה. נוסף על כך, עליהם ועל היועץ המשפטי לממשלה להשלים את הדיון בשאלת מינוים של "שומרי הסף", כפיפותם והבטחת תפקודם המקצועי.
		
מעקב- רשות החברות הממשלתיות
מצב – (סטאטוס) : א -תוקן

4. 	בחוזר הרשות משנת 2013 בנושא "היועץ המשפטי הפנימי בחברה ממשלתית", עוגנה במפורש מדיניות הרשות ולפיה על כל חברה ממשלתית שרמת סיווגה היא 7 ומעלה להעסיק יועץ משפטי פנימי ולא תסתפק בקבלת יעוץ משפטי מטעם גורם חיצוני בלבד. בהתאם לחוזר האמור, גם בחברות ממשלתיות בסיווג נמוך יותר מומלץ כי, ככל הניתן, יועסק יועץ משפטי פנימי בחברה, אלא אם כן, החליט דירקטוריון החברה כי, בשל היקף העסקים של החברה ואופי עיסוקה, ישנם טעמים מספקים לכך שהייעוץ המשפטי לחברה יינתן על ידי גורם חיצוני בלבד.

ליקוי

5. על פי המודל הקיים בחברות הממשלתיות, "שומרי הסף" כפופים להנהלת החברה. בעקבות פרשת נת"י, גורמי הממשלה המופקדים על הבקרה בחברות העלו לדיון כשלים בתפקודם של "שומרי הסף" בחלק מהחברות ובמסגרת הדיון הועלתה שאלת כפיפותם של "שומרי הסף". אולם עד מועד סיום הביקורת הדיון בשאלה זו לא מוצה, בין היתר מאחר שכאמור הצוות המשותף לגורמי הממשלה לא הוקם.

מעקב- רשות החברות הממשלתיות
מצב – (סטאטוס) : א -תוקן

5. ראה מעקב לליקוי 1. 

ליקוי

6. הביקורת העלתה כי בעבר עלו ליקויים רבים בנוגע לדרכי עבודתן של ועדות המכרזים וועדות החריגים במרבית חברות התשתית, בעיקר בהליכי בחירה של ספקים, התקשרויות בניגוד לחוק חובת המכרזים ותקנותיו ובניגוד לנוהלי החברות עצמן, התעלמות מניגודי עניינים והיעדר בקרות נדרשות (הן פנימיות והן חיצוניות) על עבודת הוועדות. בפרשת נת"י מנגנון "שומרי הסף" בחברה לא סייע למעשה אף הוא לסיכול בזמן אמת של שיטות עבודה שאפשרו לכאורה בחירת ספקים מקורבים בתמורה לתשלום שוחד לבכירים בחברה מכספי הציבור. כל אלה מצביעים על כשלים בפעילותם של מנגנוני הממשל התאגידי - ובהם "שומרי הסף" - בפיקוח ובבקרה על ניהול המכרזים וההתקשרויות. יש לציין שגם מנגנוני הבקרה של משרד התחבורה ומשרד האוצר לא נתנו פתרון מספק לעניין זה.
על הגורמים האחראים להתנהלות חברות התשתית לתת דעתם לכשלים שהועלו בתחום המכרזים וההתקשרויות בחברות הממשלתיות ולמיגורן של תופעות שנחשפו ואשר פוגעות קשות במינהל התקין, בעקרון השוויון ובאמון הציבור בהתנהלות החברות והממשלה בכלל. כמו כן, עליהם לפעול כדי להגביר את האפקטיביות של הבקרות בחברות - הן הבקרות הפנימיות והן הבקרות החיצוניות. על גורמי הממשלה השונים לפעול בנושא בשיתוף פעולה ובתיאום מירבי, ולבחון לעומק, אך בתקופת זמן קצרה, את ההצעות השונות שהועלו. על כן זהו אחד הנושאים העיקריים העומדים לפתחו של הצוות המשותף לגורמי הממשלה לכשיקום.

מעקב- רשות החברות הממשלתיות
מצב – (סטאטוס) : א -תוקן

6. 	חוזר הרשות בנושא "הנחיות רשות החברות הממשלתיות בנוגע לפיקוח ובקרה על פרויקטי תחבורה המבוצעים על ידי חברות התחבורה הממשלתיות" מציב סט חדש של כללים שיש בהם לשפר את הבקרות בנושא זה. חוזר זה פורסם בחודש אוגוסט 2017. 

ליקוי

7. חברות התשתית חותמות פעמים רבות על הסכמי פשרה בסכומים גבוהים עם הספקים שלהן, בעיקר עם קבלנים, עקב חילוקי דעות על גובה התשלום. משרדי האוצר והתחבורה ורשות החברות לא קבעו תהליך סדור לניהול פשרות על ידי חברות התשתית ואינם מקיימים בקרה מספקת בסוגיה זו.
נוכח הסכמי פשרה רבים, בחלקם בהיקפים גדולים, שחתמו חברות תשתית עם קבלנים והרגישות של הנושא מבחינת מינהל תקין בחברות, על משרדי האוצר והתחבורה ורשות החברות לגבש נהלים על בסיס החלטת הממשלה מאוגוסט 2016.




מעקב- רשות החברות הממשלתיות
מצב – (סטאטוס) : א –תוקן

7. 	ראה מעקב לליקוי 1. 

ליקוי

8. מהביקורת עולה כי אף על פי שחברות התשתית פעילות זה עשרות שנים בהקמת פרויקטים תחבורתיים הממומנים מתקציב המדינה (בתצורה של חברות ממשלתיות או בתצורות אחרות), עד שנת 2014 לא נעשתה במשרד התחבורה חשיבה כוללת ומסודרת לגבי תהליכי הפיקוח והבקרה על תפקודן ועל תהליכי התכנון והביצוע של הפרויקטים שהן מקימות. בכלל זה לא נקבעו נהלים וכלי בקרה מספקים ולא גובשו שיטות עבודה שיתמכו בתהליכי עבודה תקינים ויעילים בחברות ובשקיפות של פעילותן כלפי הגורמים המוסמכים מטעם המדינה. בשנת 2014 החל משרד התחבורה לגבש נהלים בנושא ולקבוע שיטות עבודה חדשות מול חברות התשתית. במועד סיום הביקורת חלק מהנהלים היו בתהליך של גיבוש, בחלק מהנושאים היו חסרים נהלים, וכלי הבקרה ושיטות העבודה החדשות עדיין לא הוטמעו באופן מלא. 

מעקב - משרד התחבורה
מצב – (סטאטוס) : א –תוקן

8. 	פורסמו נהלים בקרה ומאז שיטות העבודה מוגדרות וברורות. יצוין שרמת השליטה בנתונים ואפקטיביות הבקרה הגיעו עד רמה של בקרה באמצעות מערכות BI מהמתקדמות ביותר בשרות הציבורי.

ליקוי

9. אגף החשכ"ל ומינהל התשתיות דנו בשאלה האם עדיף לאחד את שני סוגי הבקרה - בקרת על ובקרת ביצוע ותשלומים - או לפצל אותן בין שני סוגי חברות בקרה. דיונים אלה לא תועדו בפרוטוקולים. 

ליקוי

10. בשנים האחרונות מועסקים במינהל התשתיות שני מהנדסים בלבד, שעוסקים בעיקר באישור דרישות התשלום של חברות התשתית ואינם מעורבים מספיק בקבלת ההחלטות בכל הנוגע לאישור פרויקטים ולבקרה על ניהולם. הדבר פוגם במקצועיות ובבקרה של משרד התחבורה באחד מתפקידי הליבה המרכזיים שלו וגורם להסתמכות רבה על חברות בקרה חיצוניות. 
על משרד התחבורה לדאוג לאייש את מינהל התשתיות בצוות מקצועי ומיומן בעל ידע הנדסי רלוונטי, שיוכל להתמודד עם האתגרים הניצבים בפני המינהל, ובכך גם ישמר את פעילות הליבה של המשרד ויפחית את תלותו בחברות הבקרה. נוסף על כך עליו להשלים את תהליכי הגיבוש וההטמעה של הנהלים וכלי הבקרה שלו בכל הנוגע לעבודתו עם חברות התשתית. עליו לנהוג באחריות שלטונית ולבצע עבודת מטה כדי לאפיין את הכשלים הרבים בניהול הפרויקטים, המתבטאים בחריגות מתקציב, בעיכובים ניכרים בלוחות הזמנים ובליקויים באיכות הפרויקטים.

מעקב- משרד התחבורה
מצב – (סטאטוס) : ב- בתהליך תיקון

10. 	נעשה שינוי ארגוני וחיבור אגף תכנון למינהל תשתיות. עם זאת, על מנת להביא לאפקטיביות רבה יותר נדרשים תקנים נוספים למהנדסים, בעיקר באגף התכנון, על מנת לאפשר למשרד לקבל החלטות מקצועיות ומבוססות יותר. בימים אלה נמצא מנהל תשתיות במשרד התחבורה בעיצומו של שינוי ארגוני, אשר כולל גם בקשה לתוספת כוח אדם הנדסית משמעותית.



ליקוי

11. עד שנת 2015 לא הגדיר משרד התחבורה את הצורך ללוות את תהליכי תכנון הפרויקטים שנעשו על ידי חברות התשתית. תהליכים אלה כוללים את אפיון הפרויקטים, הכנת תכניות עבורם תוך בדיקת חלופות שונות, אישור התכניות במוסדות התכנון ובניית תכניות מפורטות לביצוע. חברות בקרת העל לא היו מעורבות כלל בתהליכי התכנון עצמם, אלא החלו את עבודתן רק בסיום שלבי התכנון, וביצעו רק בדיקה בדיעבד של תוצרי התכנון. האגף לתכנון תחבורתי במשרד התחבורה ליווה את התהליך באופן חלקי בלבד, ובעיקר נתן מענה לצרכים שהעלו חברות התשתית בשלב הדיונים במוסדות התכנון. הצעדים עליהם החליט משרד התחבורה עדיין לא מיושמים במלואם ואינם מקיפים את כל תהליכי התכנון. תהליכי תכנון לקויים פוגעים בקידום הפרויקטים ועלולים גם לחשוף את חברות התשתית לתביעות מצד קבלני הביצוע, דבר שעלול בסופו של דבר לחייב את המדינה להעביר לחברות התשתית תקציבים נוספים לצורך תשלומים בגין התביעות.
על המשרד להגביר את מעורבותו לאורך תהליכי התכנון, ובייחוד בשלבים מוקדמים של אפיון הפרויקטים והכנת התכניות, שבהם מגובשות חלופות התכנון שיקודמו.

מעקב- משרד התחבורה
מצב – (סטאטוס) : א- תוקן

11. 	אגף תכנון תחבורתי במשרד התחבורה מעורב בכל התוכניות המתגבשות, באופן שבו אין תכנית של חברת תשתית שאינה דורשת אישור של המפע"תים.

ליקוי

12. למרות פעילות חברות הבקרה, קיימים כשלים רבים בניהול הפרויקטים שמתבטאים בסופו של דבר בחריגות מהתקציב, בעיכובים ניכרים בלוחות הזמנים ובליקויים באיכות הפרויקטים. לעתים כאשר מסתמן עיכוב בלוח הזמנים, נאלצות החברות לבצע שינויים משמעותיים בתכנון המקורי, על מנת לעמוד בלוחות הזמנים. שינויים אלה עלולים לגבות מחיר במונחי תקציב. 


מעקב- משרד התחבורה
מצב – (סטאטוס) : ד- נדחה

12. 	המשרד סובר כי מדובר באמירה כללית שאינה מגובה כלל בנתונים. משרד התחבורה מבצע מאות פרויקטי תשתית באמצעות זרועות הביצוע (החברות הממשלתיות) בסך מצטבר של כ-50 מיליארד שח, ומתוכם יש צפי לחריגה (מצטברת, בסך הפרויקטים, שלא בטוח תתממש) בכ-100 מיליון ש"ח, כלומר מדובר ב-0.002% מסך הפרויקטים (2 עשיריות האחוז).

ליקוי

13. אף שעל פי נוהלי משרד התחבורה, תהליכי הבקרה אמורים לסייע גם בשיפור איכות הביצוע של הפרויקטים, בפועל הנחיות של משרד התחבורה לחברות הבקרה שמות את הדגש בשלב ביצוע הפרויקטים על מעקב אחר עמידה בתקציב ובלוח הזמנים של הפרויקטים (על ידי חברות בקרת העל) ועל בדיקת דרישות תשלום (על ידי חברות בקרת ביצוע ותשלומים), אך חסרות תוכן ממשי בנושא הבקרה על איכות הפרויקטים. בעקבות זאת, גם בדוחות הבקרה שמגישות חלק מחברות בקרת העל הנושא של איכות הפרויקטים תופס מקום מצומצם יחסית או שכלל אינו מטופל, וקיים חוסר אחידות בבקרות שמבצעות חברות אלו. לאיכות הביצוע של הפרויקטים השפעה ישירה על בטיחות המשתמשים, וכשלים בביצוע עלולים לגרום לפגיעה במשתמשים.





מעקב- משרד התחבורה
מצב – (סטאטוס) : ד- נדחה

13. 	איכות הפרויקט מוגדרת לפי התאמת הביצוע לתכנון. למעשה כל פרויקט נבחן ביחס לתכנון המקורי וככל שישנן אי התאמות – הפרויקט לא הסתיים, ועל הקבלן לתקן את הליקויים ואי ההתאמות. בכל הפרויקטים הגדולים למעשה מופעלות 3 רמות של בקרת איכות – פנימית של הקבלן, חיצונית של החברה הממשלתית, ובנוסף בקרה מזדמנת של חברות הבקרה של משרד התחבורה בסיורים שהם מקיימים בפרויקטים. לכן, למעשה, רמת האיכות של הביצוע הינה ברמה גבוהה.  יצוין כי נוהל האיכות שפורסם מתייחס גם לנקודה זו ומחייב את חברות התשתית לעבוד על פי נהלים מסודרים בכל הקשור לפיקוח עליהן במהלך הביצוע, בקרת/הבטחת איכות (טיב הביצוע), בקרת בטיחות בזמן הביצוע, מבדקי בטיחות בגמר הביצוע ולאחר מסירת הפרויקט וניהול ואישור הוראות שינוי, לרבות שינויי תכנון במהלך הביצוע ועוד.

ליקוי

14. במהלך השנים התגלו ליקויים חמורים בהתנהלות הכספית של חלק מחברות התשתית ובתהליכי ההתחשבנות בינן לבין משרד התחבורה. עד שנת 2013 לא נעשתה במשרד בחינה של תהליכי אישור התשלומים לחברות התשתית, והוא לא קבע נהלים ומתודולוגיות לחברות התשתית, לחברות הבקרה שהוא מעסיק, ולמחלקות השונות בתוך המשרד העוסקות באישור התשלומים הללו. חשבות משרד התחבורה החלה להוביל שינויים בתהליכי עבודה אלה, אך רובם טרם הוטמעו. כתוצאה מכך, כל חברת תשתית מגישה את החשבונות באופן שונה וברמת פירוט שונה.

מעקב- משרד התחבורה
מצב – (סטאטוס) : א- תוקן

14. 	משרד התחבורה מוביל מהלכים לשינוי התפיסה במשרד לגבי אופן בקרת החשבונות המשותף לאגף החשבות ולמנהל תשתיות, והפיקוח על הבקרות. נושא זה כבר הוטמע בבקרת החשבונות, המשותף לחשבות ולמנהל תשתיות וכן בנוהל שגובש, 
החשבות רואה בבקרת החשבונות חלק אינטגרלי ומהותי של עבודתה ועל כן מטפחת את הכלי של נוהל בקרת החשבונות אשר יגביר וייעל את יכולות הבקרה והפיקוח של המשרד. כמו כן, נוסף תקן לאגף החשבות, שליבת עבודתו היא פיקוח על חברות בקרת החשבונות.

ליקוי

15. לחלק מחברות הבקרה אין גישה ישירה למערכות המידע הממוחשבות של חברות התשתית, ועקב כך אין הן יכולות לבצע באופן עצמאי בדיקות שונות, אלא תלויות בחברת התשתית מבחינת רמת הפירוט של החומרים שהיא מגישה להן.

מעקב- משרד התחבורה
מצב – (סטאטוס) : ג- לא תוקן

15. 	לא דווח על תיקון הליקוי.

ליקוי

16. בחלק מחברות התשתית תהליך הגשת החשבונות לבדיקת חברות בקרת הביצוע והתשלומים אינו ממוחשב במלואו ואף מאפשר ביצוע שינויים ידניים בנתונים. היעדרה של מערכת ממוחשבת לתהליך אישור החשבונות במלואו - החל מהגשת דרישת תשלום על ידי הקבלן ועד לאישור סופי במשרד התחבורה - מקשה על שרשרת הגורמים המאשרים את החשבון לראות את פרטיו המלאים של כל חשבון ואת ההיסטוריה של החשבונות הקודמים שהוגשו באותו פרויקט. 
משרד מבקר המדינה ממליץ למשרד התחבורה לבחון אפשרויות למחשוב מלא ורציף של תהליכי הגשת החשבונות, בדיקתם ואישורם.

מעקב- משרד התחבורה
מצב – (סטאטוס) : ג- לא תוקן

16. 	לא דווח על תיקון הליקוי.

ליקוי

17. בינואר 2016 התגלה כי בשנים 2015-2012 הגישה נת"י למשרד התחבורה דרישות תשלום כפולות בסך של 840 מיליון ש"ח בגין עבודות בפרויקטים שביצעה, ומנגד לא הגישה דרישות תשלום אחרות באותם פרויקטים, בסך של 820 מיליון ש"ח. דרישות התשלום שהוגשו אושרו על ידי כל גורמי הבקרה הרלוונטיים - בנת"י, בחברת הבקרה ובמשרד התחבורה. התרחשותם של מקרים אלה והישנותם במשך כשלוש שנים מעידות כי קיימים כשלים ונקודות תורפה בתהליך אישור דרישות התשלום, הן בתהליכי הבקרה בנת"י עצמה, הן בשיטות העבודה של חברת הבקרה והן בתהליכי הבקרה והאישור במינהל התשתיות ובחשבות משרד התחבורה. 

מעקב- משרד התחבורה
מצב – (סטאטוס) : א- תוקן

17. 	כתוצאה משינוי פורמט הגשת החשבונות כאמור לעיל, השתנה גם אופן הגשת החשבונות. החל משנת 2016 החברה מגישה מספר בקשות בכל חודש, כאשר הדו"ח  מופק מן המערכת רק לאחר שהחשבונות עברו את כל הליכי האישור הנהוגים בחברה. בנוסף, חברת הבקרה בוחנת באופן ידני שהתשלומים עברו את כל האישורים בחברה.
משרד התחבורה עושה כל שביכולתו כדי לוודא שמקרים כאמור לא ישנו.

ליקוי

18. במצב הנוכחי יש ריבוי של גורמי בקרה, שבמקרים רבים דרישותיהם מהוות נטל על חברות התשתית ומעכבות את תהליכי העבודה שלהן. כמו כן הועלה כי אין מספיק תיאום בין גורמי הבקרה השונים, והדבר מתבטא, בין היתר, בקיום של בקרות כפולות ונושאים שאינם מבוקרים כלל. מעגלי הבקרה הללו נכשלו - פעם אחר פעם - בגילוי פגמים מהותיים בהתנהלות החברות ובמניעת כשלים. במצב הנוכחי עולים סימני שאלה לגבי התרומה של מנגנוני הבקרה הקיימים לקידום הפרויקטים ולשמירה על מינהל תקין וטוהר מידות, ועולה צורך בחשיבה מחודשת על מבנה הבקרה ותכניה. 

ליקוי

19. מנהל הפרויקט הוא הגורם שאחראי מטעם חברת התשתית ללוות את הפרויקט ולרכז את העבודות בו. חברות התשתית מתקשרות לשם כך עם חברות לניהול פרויקטים. על משרד התחבורה ורשות החברות לתת דעתם לרגישות המיוחדת שנלווית להעסקת מנהלי פרויקטים בחברות: לקבוע כללים למניעת ניגודי עניינים בקרב מנהלי הפרויקטים ולגבש מנגנונים לשיפור הפיקוח והבקרה על עבודתם ולשימור הידע הנצבר אצלם.

מעקב- רשות החברות הממשלתיות
מצב – (סטאטוס) : א -תוקן

18-19. 	חוזר הרשות בנושא "הנחיות רשות החברות הממשלתיות בנוגע לפיקוח ובקרה על פרויקטי תחבורה המבוצעים על ידי חברות התחבורה הממשלתיות" פורסם כחוזר סופי בחודש אוגוסט 2017 ומציב סט חדש של כללים שיש בהם לשפר את הבקרה על תחום ניגוד העניינים בחברות התשתית. 


משק הגפ"ם (גז בישול) - תחרותיות והיבטים בבטיחות
הגופים המבוקרים: משרד האנרגיה, רשות כבאות והצלה, משרד העבודה והרווחה, משרד האוצר.
מעקב מעודכן לחודש: דצמבר 2018

ליקוי

1. 	עקב מגבלה בכושר ייצור גפ"ם בבתי הזיקוק, הותקנו תקנות ההסדרים במשק המדינה (תיקוני חקיקה) (מכירת גז על ידי בתי זיקוק וספקי גז), התש"ע-2009 (להלן - תקנות ההקצבות), המסדירות את אספקת הגפ"ם מצד בתי הזיקוק בחודשי מחסור. הספקים הקטנים רוכשים מבתי הזיקוק בכל חודש, במשך שנים, כמות קבועה פחות או יותר של גז. שיטה זו למעשה שומרת על הסדר הישן ואינה מאפשרת לספקי הגז הקטנים צמיחה של ממש, שכן "שריון" של 10% על החלק היחסי שהם זכאים לרכוש, על פי תקנות ההקצבות, אינו מאפשר להם לרכוש כמויות גז גדולות יותר, להרחיב את חוג לקוחותיהם ולצמוח. כדי לפתוח את שוק הגפ"ם לתחרות אמיתית על משרד האנרגיה לשקול לבצע תכנית "פיילוט" לתקופה מסוימת, ובה יבוטלו הקצבות הגפ"ם במתכונתן הנוכחית לספקי גז קטנים ולספקי גז חדשים. במקומן ינפקו בתי הזיקוק לספקים אלו כמויות גפ"ם לפי הלקוחות הקיימים וכן כמות נוספת שתאפשר להם לספק גפ"ם ללקוחות חדשים. במהלך תקופת ה"פיילוט" יעקוב משרד האנרגיה למי מסופק הגז ויבדוק אם התכנית פוגעת בספקים הגדולים שייאלצו לרכוש כמות גדולה יותר של גפ"ם מיובא. כמו כן, יוכל המשרד לבדוק אם נוצרת פגיעה ברמת השירות או הבטיחות בנושא. נוסף על כך, על המשרד לשקול הגדלת הקצבה לספק קטן בכל מקרה שבו הוא הוכיח למנהל ענייני בטיחות הגז כי התקשר עם צרכנים נוספים, או, לכל הפחות, לזרז את תיקון התקנות שנועד להקל על העברת הקצבות מספק יוצא לספק נכנס.

מעקב- משרד האנרגיה
מצב (סטאטוס):  א – תוקן

1.	במרץ 2018 אישרה ועדת הכלכלה תיקון לתקנות ההקצבות (תקנות ההסדרים במשק המדינה (תיקוני חקיקה) (מכירת גז על ידי בתי זיקוק וספקי גז) אשר מאפשר קבלת תוספת של 50% (!) בהקצבות החודשיות של ספקי גז קטנים אשר יוכיחו שממוצע מחירי הגז שלהם נמוך. זאת בתוספת ל 10% הניתנים לספקי גז קטנים בכל מקרה. 
כמו כן, התפתחות משמעותית נוספת בצד המקורות של ספקי הגז הקטנים הינה סוגיית האחסון בקצאא. יחד עם רשות ההגבלים פעל המשרד גיבוש תנאים ייחודיים כך שהמתמודדים במכרז יהיו חברות שאין להם אחסון קיים בקצאא (לא 5 החברות הגדולות הקיימות להן יש אחסון). במכרז זכו מספר חברות קטנות אשר מסוגלות כעת לייבא ולאחסן.

ליקוי

2. 	ספקי גז, בעיקר קטנים, מתקשים מאוד להעביר לשורותיהם "צרכן גדול", כמשמעותו בתקנות ההקצבות, וזאת בשל חסמי המעבר מספק גז אחד למשנהו. מנהל ענייני בטיחות הגז במשרד האנרגיה אינו מאשר הגדלת הקצבה לספק גז שהעביר לשורותיו לקוחות שהיקף צריכתם יחד אינו עולה על 120 טון לשנה כאמור בתקנות (למשל, כמה בנייני מגורים).

מעקב- משרד האנרגיה
מצב (סטאטוס):  א – תוקן

2.	במסגרת התיקון האמור לתקנות, כמות הצריכה הכוללת של צרכני גז ביתיים המאפשרת העברת גז מספק יוצא לספק נכנס היא 30 טון (במקום 120 טון כפי שהיה לפני תיקון התקנות). בנוסף, המנגנון של העברת צרכן הפך פשוט יותר ויעיל יותר, ובמיוחד הוסדרה ופושטה העברת צבר לקוחות ביתיים. כך, בין היתר, הכמות המועברת מחושבת על בסיס כמות צריכה ממוצעת.

ליקוי

3. 	לפי נתוני משרד האנרגיה, מספר ספקי הגז הלא מורשים ("חאפרים"ׂ) הולך וגדל במשך השנים ופעילותם - בעיקר בשוק מיכלי הגפ"ם - מתרחבת ונעשית מתוחכמת יותר. במועד סיום הביקורת היה בידי משרד האנרגיה מידע על פעילות של כ-30 ספקים לא מורשים שמחזור המכירות שלהם יחד מגיע למיליוני ש"ח בשנה.
מעקב- משרד האנרגיה
מצב (סטאטוס):  ב – בתהליך תיקון

3. 	אין בידי המשרד כל מידע בנוגע למספר הספקים הלא מורשים. על פי הנתונים שבידי יחידת הפיקוח, השוק הבלתי מורשה מורכב מספקים קטנים ומקומיים שקונים גז ממתקיני מילוי קטנים ומורשים, בנוסף לעוסקים שקונים גז ממתקן המילוי שבברטעה שמעבר לקו הירוק אשר כלפיה קיים קושי לבצע אכיפה. בהקשר זה יוער, כי בשנה האחרונה נערך המשרד ביחד עם משטרת ישראל, המנהל האזרחי ופרקליטות מרכז לבחינת האפשרויות החוקיות לחסימת "זליגת הגפ"מ" מברטעה לישראל. 
אגף הפיקוח פתח בשנת 2018 מאות תיקי חקירה כנגד עוסקים בלתי מורשים בגז, והתביעה הגישה כ-205 כתבי אישום לבתי המשפט ברחבי הארץ שחלקם כבר הסתיימו בהרשעות וגזרי דין. כאמור, הדיווח המתקבל הוא יעיל ביותר ונעשה בו שימוש מושכל אשר הוביל לתיקי חקירה, הרשעות וצעדים מנהליים כנגד העוסקים בתחום זה באופן לא חוקי. עוד יוער, כי משרד האנרגיה כבר גיבש פורמט חדש שיאפשר לקבל את המידע באופן אמין עוד יותר מהקיים. הפורמט גובש והועבר להתייחסות החברות, ההתייחסויות הועברו והמשרד נמצא כעת בשלב גיבוש הפורמט הסופי, תוך התייחסות להערות שהתקבלו. התהליך צפוי להסתיים בסוף רבעון ראשון 2019.

ליקוי

4. 	הגפ"ם המיובא מגיע זה שנים אך ורק למתקן פריקת גפ"ם בחברה ל'  בדרום הארץ. בדוח 58ב נמצא כי למתקן הפריקה בחברה ל' יש מגבלות, וכי יש לדאוג לפתרון שייתן מענה לצורך במתקן פריקת גפ"ם נוסף בצפון הארץ. עד מועד סיום הביקורת טרם ניתן פתרון כאמור, דבר המקשה על אספקת גז סדירה לאזור וגורם להיקף נסיעות גדול של מיכליות גפ"ם מהדרום לצפון. על משרד האנרגיה ומשרד האוצר לקדם פתרון שייתן מענה לצורך במתקן פריקת גפ"ם נוסף בצפון הארץ.

מעקב- משרד האנרגיה
מצב (סטאטוס):  ב- בתהליך תיקון

4.	במהלך ביצוע עבודות לקידום מוכנות משק הגפ"מ (תמ"א 32) לא הצליחה וועדת העורכים מטעם משרד הפנים לקדם את האיתור של מענה נוסף לפריקה בצפון. ההתנגדויות לעניין זה הינן רבות וקשות, ומשכך, טורפדה על ידי עיריית חיפה האפשרות ליבוא גפ"מ דרך נמל הקישון. 
אין התקדמות בנושא נמל הקישון עקב התנגדות עיריית חיפה. חברת דור כימיקלים הינה חברת גז אשר קיבלה רישיון ספק גז מיום 16 באוקטובר 2018. בבעלותה צינור המחבר מחוות מכלי גפ"מ בקיבולת של 1500 טון עד לנמל הכימיקלים. בנמל ישנם זרועות אשר ניתנות להיקשר לאניות בגודל בינוני. המשרד מקדם את נושא אישור החווה החדשה שנבנית אולם יש קושי לקבלת אישור מעיריית חיפה לקליטת אניות גפ"מ.

ליקוי

5. 	כל נפח האחסון הקיים בחברה ל' מוקצה לספקים הגדולים. לכן, יש צורך לבנות שטחי אחסון נוספים כדי לאפשר אחסון גם לספקים הקטנים. חברה ל' דורשת התחייבות לתקופת זמן ממושכת כתנאי להגדלת שטחי האחסון. ספקים קטנים או חדשים מתקשים להתחייב לתקופה ארוכה ולהשקעה כספית משמעותית, היות שאינם יכולים לצפות מה יהיה נתח השוק העתידי שלהם. משרד האנרגיה ומשרד האוצר לא נדרשו במשך השנים לסוגיית האחסון של ספקים קטנים בחברה ל'. על משרד האנרגיה ומשרד האוצר להידרש לסוגיית האחסון בחברה ל' וברשויות המקומיות ולמצוא הסדרי אחסון זמניים עד שיימצא פתרון לסוגיית האחסון בחברה ל' או עד שיחלו לפעול אתרי אחסון חדשים מכוח התמ"א לאחסון. על משרד האנרגיה ויתר המשרדים הרלוונטיים להשלים את הכנת התמ"א מהר ככל הניתן. על משרדים אלו להידרש לסוגיית התאמתם של לפחות חלק מאתרי האחסון שיאושרו בתמ"א לספקים קטנים.

מעקב- משרד האנרגיה
מצב (סטאטוס):  א – תוקן

5.	המשרד  פעל יחד עם רשות ההגבלים לגיבוש תנאים ייחודיים במכרז קצאא לנפח האחסון שהתפנה בחברה. סה"כ כ 450 טון נפח אחסון בו זכו 4 חברות שאינן חלק מ 5 החברות הגדולות המחזיקות נפח אחסון בקצאא כיום ומייבאות.
בהמשך לאמור, המשרד עושה מאמצים לאפשר לחברות הקטנות לשכור שטחי אחסון במשותף. במסגרת תכנון תמ"אות 32 אושרו שלושה אתרי אחסון וניפוק גפ"מ ברמה מפורטת, המאפשרים הגדלת היקף האיחסון ב - 30,000 טון:
1. אתר יבור (תמ"א 32/ 1/ א - אושרה  בתאריך ה -  7.12.17) - הממוקם בצמידות למט"ש עכו.
2. אתר קצא"א (תמ"א 32/ 1/ ה - אושרה בתאריך ה - 10.7.18) - ממוקם בסמיכות למיכלי האחסון הקיימים של קצא"א.
3. אתר בז"א או מרכז הדלק (תמ"א 32/ 1/ ד - אושרה בתאריך ה - 10.7.18) – האתרים ממוקמים באשדוד בסמיכות אחד לשני: אתר בז"א ממוקם בשטח בית הזיקוק באשדוד ואתר מרכז הדלק אשר ממוקם בצדו השני של רחוב הנפט.   
במסגרת המכרזים שהמשרד מתכוון לפרסם ייקבעו  את התנאים הנדרשים מבעלי המתקן. כפי שהמשרד ציין  בתגובתו, סעיף ב'3 להחלטת ממשלה מספר 1852, שעניינה קידום התחרות במשק הגפ"מ למגזר הביתי, קובע כי אתרי האחסון יכללו יכולת אחסון עבור חברות הגז הקטנות. 
יחד עם זאת, חשוב להבהיר כי החברות הקטנות מעדיפות שלא לקדם פתרון זה בגלל עלויות האחסון, והן מעדיפות להסתמך אך ורק על הגפ"מ המיוצר בבתי הזיקוק.

ליקוי

6. 	קיימים שטחים נוספים לאחסון גפ"ם, אך הם מוגבלים במקום. ספקים מתקשים לאתר שטחי אחסון חדשים. הרשויות המקומיות אינן ששות להשכיר שטחי אחסון בתחומן בשל חשש מאירועי גז.

ליקוי

7. 	משנת 2011 שוקד משרד האנרגיה על הכנת תכנית מתאר ארצית לאתרי גפ"ם (להלן - התמ"א לאחסון או התמ"א). לאחר אישור התמ"א יידרש משרד האנרגיה לפרסם מכרז לבנייה והפעלה של שטחי אחסון באתרים שיאושרו (להלן - אתרי אחסון). משרד האנרגיה עדיין לא גיבש את תנאי האחסון שיידרשו באתרי האחסון.

מעקב- משרד האנרגיה
מצב (סטאטוס):  א – תוקן

6-7. 	המועצה הארצית לתכנון ובנייה במשרד הפנים החליטה בישיבה מס' 579, מתאריך 3.2.2015, להמליץ לממשלה לאשר את תכנית המתאר הארצית לאחסון גפ"מ בהיקף של 60,000 טון.
ביום 7 בדצמבר 2017 התקבלה החלטת ממשלה מס' 3231 המאמצת את המלצת המועצה הארצית לתכנון ובנייה. התכנית קובעת שישה אתרים המיועדים לאחסון גפ"מ: יבור, קרקעות הצפון, מרכז הדלק או בית הזיקוק באשדוד, קצא"א, שפד"ן  ומשולש התשתיות או נאות חובב. התוכנית נותנת מענה ארוך טווח לאחסון עבור המשק הישראלי. 3 אתרים אושרו בתוכנית מתאר ארצית מפורטת וניתן להוציא היתר בנייה להקמת האתרים.

ליקוי

8. 	חלק מספקי הגז מתקשים לאתר מגרשים לחניית מיכליות גפ"ם ריקות. התמ"א מאפשרת לספק גז שקיבל שירות באחד מאתרי האחסון להחנות מיכלית גפ"ם ריקה באותו אתר, אך היא אינה מתייחסת לחניית מיכלית ריקה של ספק שלא קיבל שירות כאמור, וממילא אינה מתייחסת לחניה של מיכליות של ספקים כאמור שיתווספו בעתיד.

מעקב- משרד האנרגיה
מצב (סטאטוס):  א – תוקן

8.	תכנית המתאר הארצית נותנת מענה למצוקת החניה ומאפשרת חניית מכליות ריקות (עד 5% נפח מילוי)
התמ"אות של אתרי האחסון מאפשרות חניית מיכליות גפ"מ ריקות, בהתאם לסקרי הסיכונים שנערכו ואושרו על ידי המשרד להגנת הסביבה. הן אינן קובעות או מגבילות את סוג המיכליות הריקות שיחנו. (הערה: תוקן בתמ"אות שאושרו).

ליקוי

9. 	פירוק ופינוי ציוד הגז של הספק היוצא: לעתים הספק היוצא אינו מפרק ואינו מפנה את מיכלי הגז והציוד שלו, וזאת, ככל הנראה, כדי לעכב או להכשיל את ההתקשרות עם הספק הנכנס. במקרה כזה, הספק הנכנס נאלץ לפרק ולפנות בעצמו את הציוד, ועלויות הוצאת הציוד הישן מושתות אפוא עליו. מן הראוי שמשרד האנרגיה יבחן אפשרות להטיל עיצום כספי על ספק יוצא בגין אי-פירוק ואי-פינוי של הציוד שלו או הוספת פיצוי עונשי לטובת הספק הנכנס בגין פירוק ופינוי הציוד של הספק היוצא, וזאת נוסף על הפיצוי שהספק הנכנס רשאי לתבוע בבית משפט.

מעקב- משרד האנרגיה
מצב (סטאטוס):  א – תוקן

9.	בהתאם לתיקון תקנות הסדרים במשק המדינה (תיקוני חקיקה) (משק הגז – החלפת ספק גז), אשר פורסם ברשומות בחודש יולי 2017, הספק היוצא חייב לאסוף את המכלים בתוך 5 ימים מיום שהצרכן הודיע לו על סיום ההתקשרות עמו. במקרה שבו הספק היוצא לא פירק את המכלים, הספק הנכנס רשאי לעשות זאת ולהודיע על כך לספק היוצא. ספק יוצא שקיבל הודעה מספק נכנס על פירוק המכלים ועל מקום אחסונם ולא נטל את המכלים בתוך 10 ימים ממועד מסירת ההודעה על פירוקם,  ישלם  לספק הנכנס דמי אחסון בסך 4 ₪ לכל חודש בעד אחסון של כל מכל. לא נטל ספק הגז היוצא את מכלי הגז בתוך 6 חודשים ממועד פירוקם, ספק הגז הנכנס יעבירם לגריטה.

ליקוי

10. 	האינדיקציות לכישלון הרפורמות במשק הגפ"ם מוצאות ביטוי בריכוז של כ-85% מהשוק, זה שנים רבות, בידי חמישה ספקים בינוניים-גדולים (כאשר בשוק פועלים עשרות ספקי גז); בפערי מחיר גבוהים של כ-300% בין ספקים שונים ובין רשויות מקומיות שונות, וכן בניוד מוגבל ומצומצם של לקוחות בין הספקים. המרווח לפני הוצאות מימון של ספקי הגז במגזר המוסדי נמוך בצורה משמעותית מהמרווח לפני הוצאות מימון של הספקים במערכות גז מרכזי במגזר הביתי.



מעקב- משרד האנרגיה
מצב (סטאטוס):  ב – בתהליך תיקון

10.	מרבית החקיקה בתחום קידום התחרות הסתיימה, עדיין יש כמה חקיקות שלא הסתיימו, לדוגמה תקנות בחירת ספק גז ראשון לבניין.  המשרד ימשיך לבחון צעדים נוספים בהתאם לתנאי השוק.
השלמת התהליך תהיה בהתאם להתקדמות הליכי החקיקה.

ליקוי

11. 	בשנים 2014-2012 נעשתה במשרד האנרגיה עבודה ממושכת ומאומצת לצורך בחינת האפשרות ששר האוצר ושר האנרגיה יטילו פיקוח על מחיר הגפ"ם לצרכן הסופי. בעבודה זו הושקעו משאבים רבים, ואף נעשה הליך של "קדם שימוע" לספקי הגז. ההערכה הייתה שקיימת היתכנות גבוהה להטלת פיקוח. על אף המשאבים הרבים שהושקעו, לא נמצאו אסמכתאות לכך שהנהלת המשרד קיבלה החלטה בנוגע להטלת פיקוח, ובמידת הצורך - בנוגע להעברת הנושא לדיון בוועדת המחירים. על המשרד ומשרד האוצר להידרש לנתונים עדכניים על רווחיות ספקי הגפ"ם במגזר הביתי, ובד בבד לבחון האם שינויי החקיקה שכבר נעשו והשינויים שנעשים במקטעים הנוספים יש בהם כדי להגביר את התחרותיות ביחס לממצאי רשות ההגבלים ולבדיקת משרד האנרגיה משנת 2014.

מעקב- משרד האנרגיה
מצב (סטאטוס):  ב – בתהליך תיקון

11. 	ראה תגובה למעקב 10. 

ליקוי
12. 	צוברי גז : אף שמשרד האנרגיה אחראי לנושא הגפ"ם בכללותו, בידי משרד העבודה הסמכות לתת אישורי הטמנה של צוברי גז. אולם הועלה כי משרד העבודה עוסק בעיקר במתן אישורי הטמנה של צוברים בבנייני מגורים (ולא בעסקים), ואינו מטפל בכל נושא הצוברים בכללותו - אינו מרכז את כל המידע בנוגע לצוברים, אינו מקיים בדיקות תקופתיות סדורות של הצוברים, והוא מעסיק שני מפקחים בלבד המטפלים במתן אישורי הטמנה. מן הראוי שמשרד העבודה ומשרד האנרגיה יזרזו את הליך העברת הסמכויות והמידע בנוגע לצוברים למשרד האנרגיה.

מעקב- משרד האנרגיה
מצב (סטאטוס):  ב – בתהליך תיקון

12.	המשרד משקיע מאמץ רב בנושא זה, לאחר כחצי שנה של פעילות נבדקו מעל 25,000 מאגרים מתוך 90,000 מאגרי גפ"מ. בהתאם לטיוטת חוק הגפ"מ שאושרה בוועדת השרים לענייני חקיקה ספקי הגז ידווחו למנהל ענייני בטיחות הגז על מכלים נייחים ומערכות גז מרכזיות במכלים מיטלטלים המשמשים צרכנים שהם מספקים להם גז, ובהתאם לתיאום עם משרד העבודה חובת דיווח זו תחליף את החובה לקבל אישור הטמנה לצוברים ממשרד העבודה. למען הסר ספק יובהר כי בהתאם לדין, החובה לבצע לכל מיתקן גז בדיקה טרם הספקה ראשונית של גז ובדיקה תקופתית אחת לתקופה שנקבעה, חלה על ספקי הגז. התהליך צפוי להסתיים במהלך השלוש השנים הבאות.

ליקוי
13. 	הכשרת מתקיני גפ"ם : אין ספר לימוד סדור או קורס הכנה מובנה לבחינות למתקין גפ"ם ברמה 1 ולמתקין גפ"ם ברמה 2. החומר הנדרש לבחינות נמצא בראשי פרקים בלבד במסמכים של האגף להכשרה ולפיתוח כוח אדם במשרד העבודה. שיעורי ההצלחה של הנבחנים, בעיקר בבחינות העיוניות, נמוכים.



מעקב- משרד האנרגיה
מצב (סטאטוס):  א – תוקן

13.	תיקון תקנות הגז (בטיחות ורישוי) (רישוי העוסקים בעבודות גפ"מ) אושר בידי ועדת הכלכלה וייכנס לתוקף ביום 16 בינואר 2019. בהתאם לתיקון זה, בין היתר, מבקש רישיון מתקין גפ"מ רמה 1 או רישיון מתקין גפ"מ רמה 2 יחויב לעבור קורס להכשרה מקצועית בגפ"מ של האגף להכשרה במשרד העבודה, או בפיקוחו, כתנאי לקבלת רישיון כאמור.

ליקוי
14. 	הוראות נציב כבאות והצלה : הוראת נציב מס' 507, שעניינה אמצעי כיבוי במתקני גפ"ם, אינה מיושמת באופן אחיד בכל המחוזות ובכל התחנות של רשות הכבאות. לעתים תחנות הכיבוי אף מציבות דרישות לא רלוונטיות לספקי הגז. רשות הכבאות מעולם לא עשתה בדיקה לגבי היקף העלויות הכספיות של הדרישות בהוראה 507 והאם אכן יש צורך בכולן.

מעקב- הרשות לכיבוי והצלה 
מצב (סטאטוס):  א – תוקן

14.	 ראה הערות רה"מ 68א עמ' 166. 














חברת דואר ישראל בע"מ
ניהול הנכסים וההתקשרויות
הגופים המבוקרים: חברת דואר ישראל, רשות החברות הממשלתיות, משרד האוצר. 

מעקב מעודכן לחודש: דצמבר 2018

	 תוקן

	ד
	 נדחה / לא רלוונטי
	3 סעיפים
	33%




ליקוי

1. 	אי-רישום זכויות במקרקעין - מרבית נכסיה של חברת דואר ישראל אינם רשומים כלל על שמה, ונכסים אחרים שלה עדיין רשומים על שם רשות הדואר. אף שהנהלת חברת דואר ישראל ערה זה שנים לליקויים החמורים בתחום רישום הנכסים בלשכות רשמי המקרקעין השונות וברשות מקרקעי ישראל (להלן - רמ"י), היא לא הקצתה את המשאבים הנדרשים כדי להסדיר את רישום הנכסים בתוך פרק זמן סביר. על הנהלת החברה להסדיר בהקדם את רישומן התקין של זכויות החברה על כלל נכסי המקרקעין שלה.


מעקב-   חברת דואר ישראל   
מצב (סטאטוס):  א – תוקן 

1.  חברת הדואר מדגישה את תנופת הרישום הקיימת בחברה בשנים האחרונות: בתכנית העבודה של אגף הלוגיסטיקה לשנת 2015 דווח על 55 נכסים שלגביהם נחתמו הסכמי חכירה עם רמ"י, מספר זה צמח ל-84 ביולי 2016 - זינוק של כ-53%,  והמשיך לעלות באופן חד עד לכדי 118 באפריל 2017. לפיכך, בין 2015 לאפריל 2017 גדל מספר הנכסים שלגביהם נחתם הסכם חכירה עם רמ"י מ-55 ל-118 - זינוק של כ-115%. בחודש אוקטובר 2018, מספר הנכסים אשר נרשמו בטאבו וברשות מקרקעי ישראל  ברישום מיטבי,  ונכסים שנרשמו ברשות מקרקעי ישראל בלבד (קיים לגביהם חוזה חכירה)  עומד על  200 נכסים (גידול של 163% בשנים 2015-2018). 

ליקוי

2. 	ניהול ותחזוקה ליקויים של נכסים  - נמצא כי יש נכסים, גם במרכזי ערים ראשיות, העומדים ריקים בלא שהם מניבים לחברה שום תשואה. מצב התחזוקה של חלק מהנכסים ירוד, והדבר מקשה להשתמש בהם או להשכירם.  שימוש בלתי יעיל בנכסים יקרים - חברת דואר ישראל משתמשת בנכסים יקרים, הנמצאים במקומות מרכזיים, לצורך חלק מפעילויותיה, אף שניתן היה לבצען במקומות אחרים בעלות נמוכה בהרבה, בלי שהדבר היה גורם לפגיעה בפעולות או בציבור. יש לשפר את הניהול השוטף של הנכסים, בין השאר באמצעות מעבר לתפעול ממתחמים זולים יותר, באופן שלא ייפגע השירות לציבור. נוסף על כך, יש לבחון חלופות לניצול הנכסים אשר עומדים ריקים, חלקם במצב תחזוקה ירוד. כמו כן, יש להשלים עבודת מטה שבמסגרתה תתבצע השוואה סדורה ומקיפה בין הנכסים הריקים ובין הנכסים שהחברה שוכרת או משכירה, הן מבחינת מקומם הגאוגרפי והן מבחינת העלויות.




מעקב-   חברת דואר ישראל   
מצב (סטאטוס):  א– תוקן

2. 	כל הנכסים הריקים מופו וחלקם נמצא בהליכי מכירה/ השכרה או בעת ביצוע פעולות משפטיות ואחרות אשר יאפשרו מכירה/ השכרה. לגבי מס' נכסים מצומצם קיים קושי במכירה/ השכרה משום מגבלות תכנוניות, משפטיות ואחרות. תחום נכסים באגף הלוגיסטיקה פועל יחד עם הלשכה המשפטית בחברה, למציאת פתרונות מתאימים עבור הנכסים הללו. 

ליקוי

3. 	ליקויים בניהול נכסים מסוימים - נמצא כי לעתים חברת דואר ישראל לא השתמשה ביעילות במשאביה - למשל, החברה נשאה בעלות החזקתם של חלק מנכסיה שלא לצורך או השקיעה ממון רב בשיפוץ של נכסים שאותם נטשה לאחר פרק זמן קצר יחסית - ועקב כך נגרמו לה הפסדים כספיים ניכרים. יש להרחיב את היקף הליכי הבקרה בחברה על התקשרויותיה, ובכלל זה יש לבצע עבודות מטה כלכליות מראש, על מנת למנוע התקשרויות אשר גורמות לקופת החברה הפסדים כספיים ניכרים. 




מעקב-   חברת דואר ישראל   
מצב (סטאטוס):  א– תוקן

3. 	ראה התייחסות חברת הדואר בהערות ראש הממשלה 68א עמ' 171. 

ליקוי

4. 	אי-חיוב סוכני דואר בגין השימוש בנכסים - חברת דואר ישראל לא חייבה במשך שנים חלק מסוכניה בדמי שימוש עבור השימוש שהם עשו בנכסיה. על חברת דואר ישראל לסיים להסדיר את חיובם של סוכני החברה בדמי שימוש עבור שימושם בנכסיה. 

מעקב-   חברת דואר ישראל   
מצב (סטאטוס):  א– תוקן

4. 	ראה התייחסות חברת הדואר בהערות ראש הממשלה 68א עמ' 171. 

ליקוי

5. 	התקשרויות בפטור ממכרז - החברה מבצעת התקשרויות רבות בפטור ממכרז. לדוגמה, לשם ניהול מרכזי המסירה של פריטי הדואר הנפחיים  חברת דואר ישראל בחרה להתקשר עם שני ספקים מרכזיים, בהיקף של כ-600,000 ש"ח לשנה, שלא במסגרת הליך של מכרז. נוסף על כך, רבות מההתקשרויות מועברות לאישור ועדות המכרזים ברגע האחרון ובלא שניתנה לוועדות שהות מספקת לבדוק כנדרש את החלופות. על חברת דואר ישראל לפעול לצמצום משמעותי של התקשרויות בפטור ממכרז. כחברה ממשלתית עליה להקפיד לפעול על פי דיני המכרזים שתכליתם שמירה על עקרונות השוויון והחיסכון בכספי ציבור, ועל הצגת ההתקשרויות לפני ועדת המכרזים מבעוד מועד.

מעקב-   חברת דואר ישראל   
מצב (סטאטוס):  ד'  - נדחה.

5. 	חברת הדואר  חולקת על ממצאי דוח הביקורת בסוגיית  התקשרויות בפטור ממכרז: כל ההתקשרויות, כולל אלו שנעשו בפטור ממכרז, נעשו בהתאם לחוק חובת מכרזים והתקנות, בליווי משפטי צמוד של היועץ המשפטי לחברה. החברה מקפידה לפעול על פי דיני המכרזים ותמשיך לעשות כן. בנוסף מציינת חברת דואר ישראל כי  ההתקשרות נעשתה  עם מאות ספקים ולא עם שניים בלבד כמפורט בדוח הביקורת. ראה הערות ראש הממשלה לדוח 68א עמ' 172. 

ליקוי

6. 	אי הטמעתן של טכנולוגיות בחברה  - ליקויים שהועלו בתחום הפעלתן של המכונות למיון דברי דואר ושל המכונות האוטומטיות לחלוקת חבילות, פוגעים ביכולתה של החברה לספק שירותים ובתדמיתה. 

מעקב-   חברת דואר ישראל   
מצב (סטאטוס):  א' - תוקן

6.	החברה בחנה חלופות פעולה שונות לרכישת מכשירים אוטומטים ומראשית 2018, החלה בשיתוף פעולה עסקי עם חברת "פז" הנוגע לשימוש לקוחות החברה באוטומטים לקבלת פריטי דואר ב- 120 תחנות הדלק של "פז" בכל רחבי הארץ. מאז תחילת השירות בשנת 2018 נמסרו אלפי פריטי דואר ללקוחות החברה ונוסף ערוץ מסירה נוח ויעיל. ערוץ זה מצטרף, כאמור, למסירה באמצעות מרכזי מסירה, שליח מהיום למחר, שליח תוך שעה ומסירה לכתובת אחרת. 
 	בעניין המכונות למיון מכתבים, הליקוי תוקן והמכונות עובדות כעת בתפוקה מלאה. נותרה מכונת מיון אחת, המיועדת לדברי דואר גדולים, אשר עדיין אינה עומדת בתפוקות שנדרשו ממנה בחוזה, ולאחר דין ודברים בין החברה לבין הספק האיטלקי של המכונות, נמצא כי אין דרך להפעיל את המכונה בהתאם לדרישות החברה, כפי שבאו לידי ביטוי במכרז, ועל כן סוכם על פיצוי החברה והפסקת העבודה במכונה החדשה. 

ליקוי

7. 	השפעות ניהול הנכסים על הפרטת החברה  - הממשלה החליטה  כי חברת דואר ישראל תופרט בעתיד הקרוב. אי-תיקון הליקויים בתחום ניהול הנכסים עלול להביא לכך שהמדינה לא תקבל תמורה מלאה ואמתית כנגד זכויותיה בחברה במסגרת הליך ההפרטה הצפוי. הדבר אינו עולה בקנה אחד עם האינטרס הציבורי, בייחוד נוכח הממון הרב שהשקיעה המדינה בחברה במסגרת הסכם ההבראה בשנת 2015. אם תתממש ההפרטה הצפויה, מחייב האינטרס הציבורי שהמדינה תקבל עבורה תמורה מלאה ואמתית כנגד זכויותיה בחברה. לפיכך, מתחייב כי לפני ההפרטה תפעל החברה לייעול הניהול של נכסיה, לרבות בחינה של מעבר לנכסים יקרים פחות ומימוש נכסים יקרים שניתן לפנותם, וזאת בלי לפגוע בשירות לאזרח.


מעקב-   חברת דואר ישראל   
מצב (סטאטוס):  א– תוקן

7. 	 ראה התייחסות חברת דואר ישראל לליקויים מס' 1-3 לעיל. בנוסף, ראה  הערות ראש הממשלה 68א עמ' 169-171.

ליקוי

8.	על הנהלתה של חברת הדואר לשקול את הצגתם של נתוני השווי המעודכן של הנכסים שברשותה באמצעות הוספת ביאור לדוחות הכספיים, זאת בהתאם להמלצת תקן החשבונאות הבין-לאומי. הדבר יתרום לשיפור איכות המידע המובא לפני הנהלת החברה, לפני רשות החברות ולפני קוראי הדוחות הכספיים שלה בעניין הנכסים שבהם היא מחזיקה ושוויים הכלכלי המעודכן.

מעקב-   חברת דואר ישראל   
מצב (סטאטוס):  ד' – נדחה

8.	החברה מחזיקה בכ- 350 נכסי נדל"ן. מתן גילוי בדבר השווי ההוגן שלהם בכל דו"ח שנתי כרוך בעבודה של מספר חודשים בכל פעם ובעלות של כ- 2 מלש"ח (350 נכסים לפי ערך 	של 
כ 5,5,500-6,000 ש"ח לכל שומה), מאחר והחברה אינה נסחרת ואינה מדווחת נראה כי התועלת אל מול העלות אינה מוצדקת.
ליקוי

9 .	רשות החברות לא עמדה על כך שחברת הדואר תגבש תכנית ותפעל להפחתת הסיכונים בתחום הנכסים. זאת אף שידוע לה זה שנים רבות כי מרבית נכסיה של החברה אינם רשומים כיאות במרשמי המקרקעין, וכי נוכח הקשיים הכלכליים שעמם התמודדה החברה בשנים האחרונות היא התקשתה לנהל ולתחזק את נכסיה באופן יעיל ואופטימלי. הרשות התמקדה כאמור בבחינת הפוטנציאל העסקי והכלכלי של נכסים אלו ולא עקבה אחר ישום תכנית להפחתת סיכונים בחברה, אשר אמורה לכלול את כלל הסיכונים הקשורים בניהולם של נכסים אלו.  כבר בשנת 2007 קבע מבקר המדינה  כי תפקיד הפיקוח של רשות החברות אינו מצומצם כלל ועיקר. בדוח זה נכתב כי "הרשות הודיעה בתשובתה כי אין לעשות שימוש במילה 'פיקוח' באשר לתפקידיה, שכן תפקיד הפיקוח אינו נכלל בתפקידי הרשות המפורטים בחוק... לדעת משרד מבקר המדינה, אי-אפשר לקבל את תפיסת הרשות, משום שפעילותה השגרתית רצופה אלמנטים רגולטוריים. דווקא בתקופה שבה נעשות פעולות להפרטת החברה הממשלתיות, יש להגביר את השימוש ההולם בכלים הרגולטוריים שבידי הרשות... מן הראוי שהרשות תנקוט את הצעדים הנדרשים כדי לשפר את כלי הניהול ואת סדרי הבקרה שלה על החברות הממשלתיות".

מעקב-   רשות החברות הממשלתיות – משרד האוצר 
מצב (סטאטוס):  ד' –  נדחה

9. 	ראה התייחסות רשות החברות הממשלתיות בהערות ראש הממשלה לדוח  68א  עמ' 175. 



ניהול ביקושים במשק החשמל ומיזם "מנייה חכמה"
הגופים המבוקרים: משרד האנרגיה, רשות החשמל, חברת החשמל לישראל.
מעקב מעודכן לחודש: ינואר 2019

	א
	 תוקן
	סעיף אחד
	12%

	ב
	 בתהליך תיקון
	7 סעיפים
	88%

	ג
	 לא תוקן
	
	

	ד
	 נדחה / לא רלוונטי
	
	




ליקוי

1. 	משרד האנרגיה ורשות החשמל לא תיקנו את הליקויים שעליהם הצביע משרד מבקר המדינה בדוחותיו הקודמים בדבר עודף כושר הייצור במשק.  על אף זאת גדל משנת 2013 מספר הרישיונות לייצור חשמל שהוקצו ליזמים. עקב כך הרזרבה במשק בשנים 2017-2014, אשר נקבעה ל-20% מעבר לשיא הביקוש, גבוהה במידה ניכרת משיעור זה, וצפויה להיות גבוהה עד שנת 2020 (וייתכן שאף לאחר מכן) ועשויה  אף להגיע לכ-35%. על משרד האנרגיה ועל רשות החשמל לבחון מחדש את צורכי משק החשמל בהתאם לתחזיות הביקוש לחשמל, ולהביא בחשבון את ממצאי בחינה זו בתכנון משק החשמל.

מעקב - משרד האנרגיה
מצב (סטאטוס) – ב – בתהליך תיקון 

1.	ראה בדוח הערות רה"מ 68א עמ' 178. 
 
ליקוי

2. 	אף שצריכת החשמל של משקי הבית היא כשליש מצריכת החשמל הכוללת, ואף שמחקרים כלכליים הצביעו על פוטנציאל לחיסכון אם ישתנו דפוסי הצריכה של צרכני החשמל לרבות משקי הבית, לא גיבש משרד האנרגיה תכניות לניהול ביקושים מעבר לתכניות הקיימות המופנות לצרכני החשמל הגדולים. 

מעקב- משרד האנרגיה  
מצב (סטאטוס):  א – תוקן

2. 	המשרד רואה חשיבות רבה בחיסכון והתייעלות אנרגטית במשק החשמל, ובמגזר הביתי בפרט. כך, בין היתר, פועל המשרד בתחום הרגולציה של מכשירי חשמל ביתיים, על מנת לקדם רכישת מוצרי חשמל יעילים אנרגטית. בין השנים -2011-2014 השקיע המשרד 269 מיליון ₪ בפרויקטים לייעול והפחתת צריכת האנרגיה במגזר הביתי בלבד אשר השיגו חיסכון שנתי של כ-183 מיליון קוט"ש. בשנת 2017 אושרה התכנית הלאומית להתייעלות אנרגטית בהחלטת ממשלה 3269 אשר פורטת את הצעדים הדרושים על מנת להפחית צריכת אנרגיה במשק ואשר יניבו הפחתה של 2.15 טרה – ואט- שעה המהווים 2.2% מצריכת החשמל במשק בשנת 2030. כמו כן משנת 2012 ועד היום מתנהלת תכנית חינוכית במאות בתי ספר ברחבי הארץ הכוללת אתר אינטרנטי, מערכי שיעור וערכות מעבדה אשר מטרתם לשנות את הרגלי הצריכה של התלמידים ומשפחתם. 
בימים אלה (ינואר 2019) המשרד ורשות החשמל בוחנים יישום מודל לניהול ביקושים, מתוך מטרה להפחית את צריכת האנרגיה בכלל, ובמשקי הבית בפרט.

ליקוי

3. 	משרד האנרגיה לא יישם את המוטל עליו בהחלטות הממשלה מהשנים 2010 ו- 2013 , לגבש המלצות שיאפשרו לערוך תכנית ממשלתית ליישום מיזם מנייה חכמה, אף שיישום כאמור עשוי לתרום לקידום יעדי הממשלה בנוגע לצמצום ביקושים, התייעלות אנרגטית והפחתת פליטות. עקב כך נגרמו עיכובים ביישום המיזם והוא טרם הושלם. מן הראוי כי משרד האנרגיה, רשות החשמל וחח"י יגבשו תכניות להסטת ביקושים, ובהן מתן תמריצים כלכליים, והסברה שתגביר את מודעות הציבור לתועלת הנובעת מהסטה כאמור; ולשלבן בתכניות הפיתוח העתידיות.

מעקב – משרד האנרגיה
מצב (סטאטוס): ד-לא רלוונטי

3.	בשנת 2016 מוזג מנהל החשמל אשר היה אחראי על מיזם המנייה החכמה במשרד האנרגיה עם רשות החשמל, לפיכך הנושא נמצא תחת הובלתה של רשות החשמל בהתייעצות עם משרד האנרגיה.


מעקב - רשות החשמל 
מצב (סטאטוס): ב- בתהליך תיקון 

3-4. 	ראה מעקב 5.

ליקוי

4. 	קיומם של חסמי אסדרה מנע את קידומה של תוכנית שהגישה חח"י למשרד האנרגיה ב- 2012, ולמרות זאת לא בחן משרד האנרגיה, שבאחריותו לקדם את יישום המיזם, צעדים חלופיים ולא גיבש תכנית לקידום המיזם. מן הראוי כי משרד האנרגיה, רשות החשמל וחח"י יגבשו יחד כלים למימון מיזמי תשתית מיוחדים, כדי להתגבר על חסמי המימון הפוגעים בהשקעה במשק החשמל.

מעקב - חברת חשמל לישראל בע"מ
מצב (סטאטוס): א- תוקן

4. 	בינואר 2018 נקבע בסיס תעריף רשת חדש וזאת לאחר עיכוב מתמשך של למעלה מ 15 שנים בהם התעריף לא עודכן. מאחר והתעריף הקודם התבסס על עלויות היסטוריות משנת 2000, בלי קביעת מתווה להכרה בעלויות ההשקעה העתידיות, הוא לא נתן בידי החברה את הכלים והמקורות המימוניים, כמו גם את הודאות הנדרשת לביצוע פרויקטי תשתית ברשת.
בבסיס התעריף החדש קיים מנגנון צביעה של חלק מההשקעות ומתן הכרה ספציפית בהתאם לביצועים. עם זאת עדיין קיימים פרויקטים שטרם תומחרו ופרויקטים בהם ההכרה התעריפית תהייה בהתאם לבקרת עלויות, שתבוצע על ידי הרשות.
כמו כן, הרשות בבסיס החדש האריכה את משך חיי הנכסים שיופעלו מעתה והלאה, מה שמאריך את משך ההכרה בהשקעות המבוצעות ע"י החברה ולכך השפעה תזרימית מימונית.
במסגרת התייחסות החברה לשימוע בנושא תעריפי הרשת, החברה ביקשה כי הרשות תגבש מנגנון פרה-רולינג לפרויקטים בהיקפים גדולים בטרם תחילת ביצועם. מנגנון זה יאפשר לחברה ליצור וודאות רגולטורית ולקבל החלטות חשובות בנוגע ליישום פרויקטים מסוג זה.
חח"י ממשיכה בפעילות מול משרד האנרגיה ורשות החשמל לגיבוש תכנית הכוללת גם את הסדרת הנושא המימוני של מיזם המניה החכמה. להלן סטטוס התקדמות בנושא:
* התקיימו מספר דיונים מול רשות החשמל בנושא ההסדר המימוני ואף הוגש לרשות מסמך CBA המצדיק את המיזם, כולל תכנית למימון המיזם.
* למרות החסם המימוני, חח"י מצידה מקדמת את מיזם המניה החכמה והחלה בימים אלה בפריסה של מונים חכמים ובפיתוח של מערכת לניהול מניה חכמה, בהתאם להחלטת הרשות מס' 2 מישיבה 394 מיום 21/1/2013.
       	 * כמו כן קיבלה חח"י החלטה לאחרונה שהחל משנת 2021 כל מונה חדש שיותקן או מונה שיוחלף יהיה מונה חכם, כך שבתוך 15 שנה כל המונים יהיו חכמים. יישום סעיף זה דורש את תמיכת הרשות.
חח"י רואה תועלות רבות במניה החכמה שהנה המרכיב העיקרי לרשת חכמה, ומטרת המיזם לקדם את משק האנרגיה/החשמל (באתגרים כגון: רכבים חשמליים, אסדרות מול היצרנים הפרטיים, כגון: PV וכד') ולהניב תועלות לסביבה, ללקוחות החברה ולחברת החשמל לישראל, עם זאת בהיעדר מענה ותמיכת הרשויות לסוגיות האסדרה וסוגיות התעריפים והנושא המימוני, תיפגע ההתקדמות הטכנולוגית במשק החשמל.

ליקוי

5. 	משנת 2010 לא קבעו משרד האנרגיה ורשות החשמל מהו המודל לקידום מיזם מנייה חכמה, אלו גורמים יוציאו לפועל את המיזם ויתפעלו אותו, ומה אופן מימון המיזם. היעדר החלטות לגבי סוגיות אלה גרם להאטה בקצב קידום המיזם. מאתרי האחסון שיאושרו בתמ"א לספקים קטנים. על משרד האנרגיה ועל רשות החשמל לבחון בהקדם את הכדאיות הכלכלית של מיזם מנייה חכמה, ובהתאם לכך לשקול  את הוצאתו אל הפועל. על משרד האנרגיה ועל רשות החשמל לטפל בחסמים המקשים על קידום המיזם ולהתוות אבני דרך ליישומו.

מעקב – משרד האנרגיה
מצב (סטאטוס): ד-נדחה

5.	בשנת 2016 מוזג מנהל החשמל אשר היה אחראי על מיזם המנייה החכמה במשרד האנרגיה עם רשות החשמל, לפיכך הנושא נמצא תחת הובלתה של רשות החשמל בהתייעצות עם משרד האנרגיה. ראה דיווח סטטוס רשות החשמל לליקוי 5.

מעקב – רשות החשמל 
מצב (סטאטוס): ב- בתהליך תיקון

5.	עם קבלת הניתוח של החברה וקבצי החישובים בסוף שנת 2017 והשלמת נתונים נוספים בתחילת שנת 2018, הרשות החלה בגיבוש עמדה מקצועית תוך ניתוח דו"ח החברה בנושא. במרץ 2018 נשלח לחברה דו"ח מקצועי הכולל סקירת הפרקטיקה הבינלאומית והתייחסות לניתוח החברה. במאי 2018 התקבל דו"ח התייחסות של החברה לדו"ח המקצועי של הרשות. ממועד זה ועד לימים אלה (דצמ' 2018) הרשות נמצאת בתהליך התייעצות עם גורמים רבים בישראל מתחום המחקר, מהשירות הציבורי והשוק הפרטי לגיבוש המלצה סופית בנושא.  בימים אלה הרשות מקדמת הליך התקשרות עם מומחה בתחום מניה חכמה לצורך השלמת הניתוח הכלכלי וההנדסי של פרויקט מניה חכמה בישראל. הרשות צופה שברבעון הראשון של שנת 2019 תתקבל החלטה בנושא.

ליקוי

6. 	משרד האנרגיה ורשות החשמל לא קבעו אסדרות, אמות מידה ותעריפים לפעילות המיזם, וכן לא קבעו הסדרי גישה למידע שיופק ממנו. על רשות החשמל לבחון מחדש את עמדתה בדבר קביעת אסדרה בעניין מיזם מנייה חכמה, היעדר אסדרה כאמור היווה חסם של ממש לקידום המיזם. על הרשות בכלל זה לבחון את הצורך בקביעת מודל משקי לגבי המיזם וקביעת אופן השימוש במידע שיופק ממנו.

מעקב – רשות החשמל
מצב (סטאטוס): ב- בתהליך תיקון

6.	ראה מעקב 5. 

ליקוי

7. 	אף שרשות החשמל קבעה בינואר 2013 כי קידום מיזם מנייה חכמה תלוי בבדיקת היתכנות כלכלית, עתידה בחינה זו להסתיים רק בינואר 2020.


מעקב - רשות החשמל 
מצב (סטאטוס): ב – בתהליך תיקון 

7.	הרשות צופה שברבעון הראשון של שנת 2019 תתקבל החלטה בנושא.

ליקוי

8. 	טרם בוצע ניסוי לבחינת ההשפעה של תכניות תמריצים על התנהגות משקי הבית, זאת אף שהניסוי הוא אבן דרך חשובה לקידום המיזם ואמצעי להערכת התועלות שיצמחו מהפעלת תכניות לניהול ביקושים.

מעקב – רשות החשמל
מצב (סטאטוס): ב- בתהליך תיקון

8.	ראה מעקב 5. 





















ביצוע פרויקט החשמול 

הגופים המבוקרים: רכבת ישראל, משרד התחבורה, משרד האוצר, חברת תשתיות נפט ואנרגיה בע"מ, חברת קו צינור אילת אשקלון בע"מ, חברת החשמל לישראל, עיריית חיפה


מעקב מעודכן לחודש: דצמבר 2018

	א
	 תוקן
	10 סעיפים
	67%

	ב
	 בתהליך תיקון
	3 סעיפים
	20%

	ג
	 לא תוקן
	2 סעיפים
	13%

	ד
	 נדחה / לא רלוונטי
	
	




ליקוי

1. מאז הצגת לו"ז הפרויקט ב-2013 חלו עיכובים משמעותיים בקידומו. למשל, פרסום מכרז הקמת התשתיות התעכב בשנה, ובעניין המועד לפתיחת הקו המהיר תל אביב-ירושלים קיימים פערים בין תחזיות חברת הרכבת לבין עמדת גורמי מקצוע אחרים.
על חברת הרכבת וועדת ההיגוי העליונה לנתח את מצב פרויקט החשמול ולקבל החלטות מגובשות על מועדי סיומו ומרכיביו, בייחוד הקו המהיר תל אביב-ירושלים, תוך התייחסות להיבטים נוספים כגון העלויות הכספיות, האיכות והבטיחות.

מעקב- משרד התחבורה
מצב (סטאטוס): ב- בתהליך תיקון

1. 	פעם בחודש נערכת פגישה של חברת הבקרה עם הנהלת הפרויקט וזאת על מנת ללמוד כיצד התקדם התכנון והביצוע בקטע המבוצע בימים אלו בין ירושלים לתל אביב וכן תוכנית ההתקדמות בהמשך. 
הוחלט כי עם סיום הקמת הקו לירושלים, בו מרוכזים מרבית המשאבים בשלב זה ולאחר קבלת החלטת בית המשפט לאישור הפשרה, יבוצע תחקיר מעמיק לעבודות שבוצעו בקו המהיר לירושלים, הליכי האישור, התכנון והביצוע ויופקו כלל הלקחים להמשך חשמול הרשת.

מעקב- משרד האוצר
מצב (סטאטוס):  א- תוקן

1. 	קו הרכבת נפתח בספטמבר האחרון ופועל כעת במתכונת הרצה. הפרויקט לא חרג ממסגרתו התקציבית כפי שאושרה בתכנית הפיתוח העדכנית של רכבת ישראל לשנים 2016-2020.

ליקוי

2. על אף שמשרדי האוצר והתחבורה וחברת הבקרה צופים עיכובים בלוחות הזמנים שהציבה חברת הרכבת להשלמת הפרויקט, לא נערכו דיונים שעניינם היתכנות האיחור, הדרכים למזעורו והשלכותיו. השלכות העיכובים למשק עשויות להיות רבות, הן מבחינה כספית והן מבחינת השירות לציבור.





מעקב- משרד האוצר
מצב (סטאטוס):  ב-בתהליך תיקון

2. 	מדי שבועיים מתקיים דיון סטטוס במשרד התחבורה בהשתתפות משרד האוצר, הרכבת וחברת הבקרה. בדיונים מתעדכנים המשתתפים בהתקדמות הפרויקט ומתקיים דיון אודות סיכונים הקיימים ובפרט לו"ז ותקציב. בימים אלה נבחנות חלופות להמשך תכנית החשמול.

ליקוי

3. נוכח שינויים מהותיים שחלו בתכולת פרויקט החשמול בעת חידושו בשנת 2010, חלק ניכר מתוך ההוצאות בסך 81 מיליון ש"ח ששילמה הרכבת למנהלי פרויקטים, ליועצים ולמתכננים בין השנים 2010-2003 אינו רלוונטי עוד לפרויקט החשמול הנוכחי, ולמעשה ירד לטמיון. 

ליקוי

4. ההחלטה על חידוש פרויקט החשמול ב-2010 התקבלה ללא בדיקת הכדאיות הכלכלית של הפרויקט. מאז חידוש הפרויקט ונוכח הגידול בעלויות, העיכובים בו והשינויים בהיקפו, התחייבה חשיבה מחודשת של חברת הרכבת ומשרדי התחבורה והאוצר על מאפייני הפרויקט ודרך קידומו, דבר שלא נעשה. 

מעקב- משרד האוצר
מצב (סטאטוס):  א- תוקן

3,4. 	בשנת 2007 בוצעה בדיקה כלכלית לבחינת התועלות מפרויקט החשמול (בדיקה מקילה יותר מנוהל פר"ת המקובל). הבדיקה הצביעה על תועלות הכלכליות בביצוע החשמול. בין התועלות העיקריות מהפרויקט: הגדלת היעילות האנרגטית, שיפור האצת הרכבת (בעיקר בתוואי פרברי-עירוני), צמצום הנזק הסביבתי (הפחתת זיהום אויר), ושיפור התנועה במנהרות.

ליקוי

5. פרויקט הכפלת מסילת החוף הוכרז כתשתית לאומית בשנת 2014, עוד לפני שחברת הרכבת פרסמה את מכרז תשתיות החשמול בשנת 2015. הכפלת המסילות בתוואי הנוכחי בעיר חיפה וחשמולן יעצימו את החיץ בין החוף לעיר. לכן נבחנות חלופות ובהן כריית מנהרה לרכבת בתוואי מסילות חלופי. למרות ההשלכות המהותיות שיכולות להיות לחלופות המוצעות על פרויקט החשמול ועל מכרז תשתיות החשמול עצמו, לא נכללו במכרז ובחוזה עם הקבלן הערות בעניין השינוי האפשרי בתוואי מסילת הרכבת בחיפה והדרך להתמודד עם שינוי זה. אישור הקמת המנהרה עלול לגרום לשינויים בהיקף ובתכולת העבודה של הקבלן שזכה בביצוע עבודות החשמול, לעיכובים בביצוע הפרויקט ולגידול בעלויות.
על חברת הרכבת להדק את הפיקוח על הקבלן המבצע את עבודות התשתית ולבדוק שהוא מבצע את כל התחייבויותיו על פי הנדרש ובתיאום מלא עם יתר המרכיבים של הפרויקט.

מעקב - רכבת ישראל
מצב (סטאטוס): ג- לא תוקן

5. 	לא דווח על התקדמות בתיקון הליקוי.

ליקוי

6. במקביל לפרויקט החשמול מקודמים פרויקטים אחדים שכל אחד מהם מגה פרויקט בפני עצמו - הקמת המסילה הרביעית במסדרון האיילון והכפלת מסילת החוף. השפעתם של פרויקטים אלה על פעילות הרכבת משמעותית יותר מהשפעת פרויקט החשמול עצמו. לא נמצא תיעוד שחברת הרכבת ומשרד התחבורה בחנו בראייה מתכללת את הפרויקטים המתוכננים לפני ביצוע פרויקט החשמול וכי קבעו סדר עדיפויות ביניהם ומהי תרומת כל אחד מהם ליעילות התפעולית של הרכבת. תכנית מתכללת הייתה עשויה להביא לייעול ולחיסכון בהוצאות ולהגדיל את התועלות של כל אחד מהפרויקטים בהיבטים הכספיים, התחבורתיים, החברתיים והסביבתיים.
נוכח הסכמת כל הגורמים על חיוניות הקמת המסילה הרביעית להגברת תדירות הרכבות ולהגדלת במספר הנוסעים בהן, על הגורמים המעורבים בפרויקט ובהם משרד התחבורה, חברת נתיבי ישראל, הרכבת והוות"ל  לפעול לקידומו.

מעקב- משרד התחבורה
מצב (סטאטוס):  א- תוקן

5,6. 	המסילה הרביעית מקודמת ביתר שאת על ידי חברת נתיבי ישראל כאשר עיקר העיסוק בימים אלו הוא קידום ההפקעות מול מקווה ישראל בין אם בהסכמה ובין אם באמצעות פניית שר או חוק ההסדרים. במקביל מקודמות התוכניות בות"ל והן בשלבי סיום ההליך. התוכנית האסטרטגית של הרכבת ל - 2040 והועדה הפועלת בימים אלו לקביעת תוכנית הפעולה ל – 2030 כוללות את אותה תכנית מתכללת. 

מעקב- משרד האוצר
מצב (סטאטוס):  א- תוקן

6. 	תכנית המסילה הרביעית אושרה באפריל 2018 על ידי הוועדה הארצית לתכנון ובניית תשתיות לאומיות. בנוסף לכך, במסגרת התכנית הכלכלית 2017-2018 בוצעו תיקונים בחוק מקווה ישראל, באופן שמאפשר שינוי ייעוד קרקע, הנדרש לצורך הקמת מתקני הניקוז בשטח מקווה ישראל. (מתקני הניקוז הוגדרו בתת"ל 33 כתנאי הכרחי להקמת מסילה רביעית בפרוזדור איילון, לאור העובדה שהפרויקט צפוי להביא לצמצום קיבולת הנחל ובשל כך עלול להביא להצפת נתיבי איילון).

ליקוי

7. מסדרון האיילון והמסילות שבין תחנת הרצליה לתחנת ההגנה בדרום תל אביב (שהוא חלק מהקו תל אביב-ירושלים) מהווים את מוקד הפעילות העיקרי של הרכבת. ההרצה של פרויקט חשמול הרכבת, הכרוכה בניסיונות רבים ותיעשה בחלקה בציר העמוס ביותר של הרכבת, עלולה לפגוע בפעילותה השוטפת של החברה ואף להביא לקיצור תקופת ההרצה.
על חברת הרכבת לבצע תהליך הרצה מעמיק וממצה של הפעלת הרכבות החשמליות למיפוי תקלות.

מעקב – משרד התחבורה
מצב (סטאטוס): א- תוקן

7.	הקו המהיר לירושלים נפתח בתאריך 24/09/2018 מקטע נתב"ג- תחנת יצחק נבון. לפיכך, ההרצות כלל לא בוצעו בפרוזדור איילון.
	
ליקוי

8. חברת הרכבת מימשה אופציה ורכשה 60 קרונות בסך 470 מיליון ש"ח במסגרת מכרז שנמצאו בו בעבר פגמים רבים. בהמשך אישרה המדינה רכישה נוספת של 33 קרונות על פי אותו חוזה. משרדי התחבורה והאוצר אישרו את ההתקשרות, שכן מדובר ברכש חירום לצורך הפעילות השוטפת של הרכבת. הצורך ברכישות אלה היה תוצאה של העיכובים בפרויקט החשמול, שגרמו לשינויים בתכנית ההצטיידות של חברת הרכבת. 

מעקב- משרד האוצר
מצב (סטאטוס):  ב- בתהליך תיקון

8. 	בימים אלה מקיימים נציגי משרד התחבורה ומשרד האוצר, יחד עם הרכבת, בחינה מחודשת של היקף הצי הנייד הרכבתי הנדרש. בין השיקולים שנלקחים בחשבון: קצב התקדמות פרויקט החשמול, תחזית הביקוש והיצע המסילה הזמין.


ליקוי

9. אף על פי שעברו כ-11 שנים מתחילת המשא ומתן בין חברת הרכבת לבין החברות תש"ן וקצא"א בעניין מיגון צנרת תשתיות הדלק שבאחריותן מפני השפעת החשמל, הטיפול בנושא טרם הסתיים. קיים חשש שהיעדר פתרון במועד יגרום לעיכובים בפרויקט החשמול, או שפרויקט החשמול יחל במועד המתוכנן מבלי שטופלו הסיכונים לתשתיות הדלק של החברות האמורות. 
על כל הגורמים הנוגעים בעניין הגנת צנרת הדלקים מפני השפעות החשמל - חברות הדלק, משרד התחבורה, משרד האנרגיה, ובעיקר חברת הרכבת וועדת ההיגוי העליונה - לפעול בהקדם ליישוב המחלוקות בין חברת הרכבת לבין החברות תש"ן וקצא"א.

מעקב- רכבת ישראל
מצב (סטאטוס):  א- תוקן

9. 	הרכבת חתמה על חוזה עם חברת תש"ן בתאריך 25/03/2018.

מעקב – משרד התחבורה
מצב (סטאטוס): א- תוקן

9.            	הנושא הוסדר וקיימים הסכמים עם חברות הדלק.

ליקוי

10. לצורך קידום הפרויקט הקימה חברת הרכבת את מינהלת פרויקט החשמול, שבראשה מנהל זר ומנהל ישראלי. לא נמצאו נהלים המגדירים את צורת העבודה של המינהלה מול כלל הגורמים החיצוניים, ובהם משרד התחבורה, משרד האוצר וחברת הבקרה.

מעקב – משרד התחבורה
מצב (סטאטוס): א- תוקן

10-12. 	ראה הערות רה"מ 68א' עמ' 195.

ליקוי

11. חילופי הגברי התכופים של נושאי המשרה הבכירים בהנהלת חברת הרכבת ומינהלת פרויקט החשמול מאז חידוש הפרויקט גורמים לאובדן ידע רב ולחוסר רציפות ניהולית, וכפועל יוצא פוגעים בקידום הפרויקט.

מעקב - רכבת ישראל
מצב (סטאטוס): א- תוקן

11. 	פרויקט החשמול נמשך תקופה לא קצרה, במסגרתה התחלפו מס' בעלי תפקידים.  באופן טבעי ישנם חילופי מנהלים, כמו גם פרישה של עובדים אשר הגיעו לגיל פרישה. בכל חילוף מקצועי בין בעלי תפקידים נערכת חפיפה מסודרת ע"מ לוודא כי המשכיות הפרויקט לא נפגעת.

ליקוי

12. עם חידוש פרויקט החשמול, לאחר עצירתו למשך שנתיים, המשיכה חברת הרכבת את ההעסקה של מנהל הפרויקט שנבחר בשנת 2001. למרות השינויים הרבים בתכולת הפרויקט בעת חידושו, חברת הרכבת לא בחנה את האפשרות לבחור מנהל פרויקט חדש בהליך שוויוני, והעסקתו הופסקה רק לאחר כ-15 שנה מתחילת העבודה.

מעקב - רכבת ישראל
מצב (סטאטוס): א – תוקן

12. 	ראה הערות רה"מ 68א' עמ' 195.
ליקוי

13. חברת הרכבת תכננה לפרסם ארבעה מכרזים שונים לביצוע פרויקט החשמול. במשך שנים רבות עסקה חברת הרכבת בתכנון הפרויקט באמצעות מינהלת פרויקט החשמול, יועצים, מתכננים, מנהלי פרויקטים ועוד. בסופו של דבר, על פי המלצת חברת הבקרה ואישור ועדת ההיגוי העליונה של הפרויקט , פורסם ב-2012 מכרז אחוד בשיטת DB (Design and Build), שבו המציע הנבחר אחראי לתכנון הפרויקט. ההחלטה לפרסם מכרז בשיטת DB ייתרה חלק מעבודות התכנון שנעשו עד אותו מועד, תוך בזבוז משאבים של זמן וכסף.

מעקב - רכבת ישראל
מצב (סטאטוס): ג- לא תוקן

13.	לא דווח על התקדמות בתיקון הליקוי.

ליקוי

14. תהליך בחירת הקבלן הזוכה לביצוע עבודות התשתית נמשך כשלוש שנים. התמשכות המכרז הביאה לשינויים רבים בתכנית העבודה של חברת הרכבת, ועלולה לגרום לעיכוב הפרויקט.

מעקב - רכבת ישראל
מצב (סטאטוס): א- תוקן

14. 	ראה הערות רה"מ 68א' עמ' 196.

ליקוי

15. הפער הגדול בין אומדן החברה לביצוע הפרויקט ולתחזוקתו (3.4 מיליארד ש"ח) לבין ההצעה הזוכה במכרז התשתיות (2.2 מיליארד ש"ח) עשוי להצביע על פגמים בתכנון הפרויקט ובהכנת האומדנים. יצוין כי שכר מנהל הפרויקט ושכר המתכנן בשלבים הראשונים של הפרויקט נגזר מגובה האומדנים, שהמתכנן אחראי להכנתם. שיטת קביעת שכרם של מתכננים ויועצים עלולה ליצור עניין אישי, שתניע אותם להעלות את גובה האומדנים משיקולים זרים.
על חברת הרכבת לשפר את הליכי הכנת האומדנים למכרזים ואת הבקרה על הליכים אלו. כמו כן, על משרד התחבורה וחברת הרכבת ליישם שיטת תשלום אחרת כדי לנתק את הקשר בין התשלומים ליועצים ולמתכננים ובין אומדן עלות הפרויקט, קשר הקיים משלבי הפרויקט הראשונים ועד שנקבע הזוכה במכרז.

מעקב - רכבת ישראל
מצב (סטאטוס): א- תוקן

15. 	ראה הערות רה"מ 68א' עמ' 196.













תחזוקת כבישים בין-עירוניים
הגופים המבוקרים: חברת נתיבי ישראל, משרד התחבורה, משרד האוצר, רשות החברות הממשלתיות


מעקב מעודכן לחודש: דצמבר 2018

	א
	 תוקן
	9 סעיפים
	50%

	ב
	 בתהליך תיקון
	3 סעיפים
	17%

	ג
	 לא תוקן
	3 סעיפים
	17%

	ד
	 נדחה / לא רלוונטי
	3 סעיפים
	16%




ליקוי

1. בהחלטת ממשלה מספר 385 מאוגוסט 2015 צומצם בסיס התקציב של משרד התחבורה לשנת 2016 בתקציב המזומן ובהרשאה להתחייב בסך של 205 מיליוני ש"ח לפעילות התחזוקה. מעיון במסמכי הרקע להחלטת הממשלה לא נמצא כי לנגד עיניהם של מקבלי ההחלטות עמדו כל הנתונים הנוגעים למהות ההחלטה ולא ההשלכות שיהיו לקיצוץ תקציב התחזוקה בטווח הארוך.
על משרד התחבורה ועל משרד האוצר, בשיתוף החברה, לבדוק אם הקצאת הכספים לתחזוקת כבישים נותנת מענה הולם לצרכים. עוד עליהם לבדוק אם חלוקת התקציב בין התחומים מבוצעת בצורה מיטבית, בעיקר בתחום המיסעות, נוכח חשיבות תקינותן והחיסכון הצפוי מביצוע הפעולות לתחזוקתן במועד.

מעקב – משרד התחבורה
מצב (סטאטוס): ד- נדחה

1. 	רשת הדרכים ממופה באמצעות ציוד יעודי באופן סדור, מתבצע הליך הערכה כלכלית לתעדוף הטיפול בקטעי הדרך, ונקבעת תוכנית עבודה מסודרת. ישנה גם תוכנית מתודולוגית לטיפול בגשרים וכן בשאר תחומי האחזקה. 
בנוגע לתקציב המוקצה - משרד התחבורה מנהל תקציב עבור צרכים רבים, כאשר לכל צורך קיימת חשיבות הגוזרת משמעויות תקציביות. בתהליך חלוקת התקציב נעשה מאמץ לאזן בין הצרכים ולתעדף לאור שיקולים רחבים. כך גם נעשה בתחום תחזוקת הכבישים. בשנת 2017, ולאור הבנת הצורך, ניתנה תוספת של 300 מש"ח, מעבר לתקציב השנתי הרגיל, לחברת נתיבי ישראל בסעיף תחזוקת הכבישים.
בתהליך אישור התקציבים, מציגה חברת נתיבי ישראל את התכנית המפורטת ע"פ סעיפי תחזוקת הכבישים ואישור מת"ח ומשרד האוצר לתקציב נעשה ע"פ בחינת אופן הקצאת התקציב לצרכים השונים באחזקה. 

ליקוי

2. בשנים 2016-2014 לא הגישה החברה למשרד התחבורה בכל רבעון ובסיומה של כל שנת עבודה דוחות מפורטים בדבר פעילות התחזוקה שבוצעה, אף על פי שהדבר נדרש על פי הסכם התפעול ובהתאם לכללי מנהל תקין. משרד התחבורה לא דרש לקבל מהחברה דיווחים מפורטים אלה, והסתפק בקבלת מידע על ניצול התקציב בלבד.
על משרד התחבורה לפקח על פעילות התחזוקה, בין היתר, בקביעת הנחיות, באישור החלטות מקצועיות מהותיות של החברה ובמעקב אחרי פעילות החברה בנושא התחזוקה. עליו לוודא כי היא מתבצעת על פי כללי עבודה תקינים, ועומדת בתקציב, בלוחות זמנים ובקריטריונים של איכות שנקבעו מראש.


מעקב – משרד התחבורה
מצב (סטאטוס): ב- בתהליך תיקון

2. 	משרד התחבורה מפקח היטב על תחזוקת הכבישים, אך לא באמצעות אגף יעודי או רגולציה מסרבלת. כחלק מתהליכי הבקרה על פעילות חברת נתיבי ישראל, מפעיל מת"ח חברת בקרה המבצעת בקרה על כל החשבונות בגין פעילות האחזקה (כמו כל פרויקט בחברה). חשבונות אלו עוברים לבדיקה ולאישור חברת הבקרה. במסגרת פעילותה, בודקת חברת הבקרה את מהות העבודות והתשלום בגינם. 
בנוסף, פיקוח משרד התחבורה על פעילות האחזקה מתבצע, בין היתר, ע"י הגדרת הנחיות מקצועיות, במגוון נרחב של תחומים הנוגעים לפעילות האחזקה כגון: סטנדרט צביעת כבישים, תאורה, מעקות, ועוד. החברה נדרשת לעמוד בסטנדרטים המקצועיים הכתובים בהנחיות אלו.
בסיום כל שנה מוצגת תוכנית העבודה לשנה הבאה על ידי נת"י, ובמסגרת זו גם מבוקרת הפעילות שבוצעה בשנה שקדמה לה והעמידה בהנחיות
	משרד התחבורה יגביר את פעולת הפיקוח שלו על החברה באמצעות מערכת ה-BI, לה נדרשת חברת נתיבי ישראל להזין נתונים באופן שוטף.

ליקוי

3. בשנים 2016-2015 ביצעה החברה עבודות ריבוד ב-168 קטעי כבישים, שהם רק כ-6% מהכבישים אשר אינם עומדים במדדי המיסעות התקינים כפי שעולה מסקרי מיסעות שמבצעת החברה. תקציבי החברה אינם הולמים את דרישות רשת הכבישים, וקטעי כבישים רבים אשר נזקקים לתחזוקה אינם נכללים בתכנית העבודה השנתית.

מעקב – משרד התחבורה
מצב (סטאטוס): ג- לא תוקן

3. 	לא דווח על התקדמות בתיקון הליקוי.

ליקוי

4. כ-20% מהכבישים הנכללים בתכנית העבודה השנתית אינם נקבעים בהתאם לסקרי יחידת מערכת ניהול ואחזקה (להלן - מנ"א) או מדדי המיסעות אשר משמשים את החברה לדירוג קטעי הכביש השונים, אלא על ידי גורמי מקצוע במרחבים השונים. לא נמצאו בחברה נימוקים מקצועיים להליך בחירת כבישים אלה.

מעקב – משרד התחבורה
מצב (סטאטוס):א- תוקן

4.	ראה הערות רה"מ 68א' עמ' 201.

ליקוי

5. בשנים 2016-2014 לא התקיימו דיונים בחטיבת האחזקה בחברה, כפי שנקבע בנוהל מנ"א, וכן לא הופקו דוחות מקצועיים ולא נערכו תהליכי הפקת לקחים. על חטיבת האחזקה לשפר את המעקב אחר ביצוע פעולות התחזוקה, לוודא שהדיווחים מתקבלים כפי שנקבע בהסכמים עם נותני השירותים, ולקיים דיונים תדירים בנושא. על חטיבת האחזקה לשפר את המעקב אחר ביצוע פעולות התחזוקה, לוודא שהדיווחים מתקבלים כפי שנקבע בהסכמים עם נותני השירותים, ולקיים דיונים תדירים בנושא.

מעקב – נתיבי ישראל
מצב (סטאטוס): א - תוקן

5. 	ראה הערות רה"מ 68א' עמ' 202.



ליקוי

6. משרד התחבורה לא עסק בתחזוקת גשרים ולא נתן הנחיות לתחזוקתם. מסיבה זו החברה פועלת בתחום זה ללא ליווי מקצועי, ואת ההנחיות המקצועיות שהכינה בעניין תחזוקת גשרים לא אישר שום גורם חיצוני.

מעקב – משרד התחבורה
מצב (סטאטוס): ד- נדחה

6. 	הסמכות והאחריות למתן אחזקה שוטפת ולטיפול בגשרים, בכבישים שבאחריותה, נתונה בידי חברת נתיבי ישראל, כפי שהדבר מתבצע ברשויות המקומיות ובחברות התשתית האחרות. משכך, החברה הינה הגורם המקצועי לתחום זה. החברה מנהלת את תחום אחזקת הגשרים באמצעות מחלקה מקצועית המונה מהנדסי גשרים בעלי רקע וניסיון עשיר. 
המחלקה פועלת ע"פ נהלים, הנחיות והוראות שנכתבו בחברה, המבוססים על סטנדרטים מקצועיים הנדסיים. יתרה מכך, הנהלים והמסמכים המקצועיים שפותחו בחברה, אומצו ע"י רשויות דרכים אחרות (לדוג'  כביש 6, נתיבי איילון, יפה נוף). המחלקה נסמכת על מערכת המנ"ג (מערכת לניהול גשרים) שהינה מערכת מידע שתומכת בתהליכי ניהול ותכנון אחזקת גשרים. מערכת זו הינה ממערכות המידע בתחום הגשרים מהמובילות בעולם ואף הוצגה ע"י נציגי חברת נתיבי ישראל בפורומים מקצועיים בינלאומיים. המלצת הביקורת בדבר הצורך בהנחיה מקצועית של משרד התחבורה לחברת נתיבי ישראל בתחום הגשרים אינה נדרשת לאור האמור לעיל ובראיית משרד התחבורה הנחיות מקצועיות פנימיות של חברת נתיבי ישראל מספקות.

ליקוי

7. יחידת מערכת ניהול גשרים (להלן - מנ"ג) בנתיבי ישראל סקרה בשנת 2016 את מצאי המבנים הכוללים את כל מבני הגשרים שבאחריותה. היא דירגה אותם לפי מצבם בסולם בעל שש קטגוריות, מ"חמור" עד "טוב מאוד". על פי הסקירה 145 מבנים דורגו בקטגוריה "חמור"; 517 מבנים בקטגוריה "גרוע מאוד"; ו-442 מבנים בקטגוריה "גרוע". 

מעקב – משרד התחבורה
מצב (סטאטוס): א- תוקן

7. 	ראה הערות רה"מ 68א' עמ' 204. 

ליקוי

8. בסקר עמידות ברעידות אדמה שערכה החברה ב-2011 נמצא כי 72 גשרים מדורגים בשתי הקטגוריות החמורות. עד מועד סיום הביקורת, מרץ 2017, שיקמה החברה רק שני גשרים מבחינת העמידות ברעידות אדמה. עליה לטפל בליקויים שנמצאו כבר לפני שנים בתחום היעדר עמידתם של גשרים ברעידות אדמה.

מעקב – נתיבי ישראל
מצב (סטאטוס): ב- בתהליך תיקון

8. 	ראה הערות רה"מ 68א' עמ' 205.

ליקוי

9. בשנים 2016-2014 לא נמצא בחברה תיעוד לדיונים בנושא גשרים, לא נכתבו דוחות מקצועיים בנושא, ולא נערכו תהליכים לצורך הפקת לקחים משנים קודמות. 




מעקב – נתיבי ישראל
מצב (סטאטוס): א- תוקן

9. ראה הערות רה"מ 68א' עמ' 205.  

ליקוי

10. משרד התחבורה קבע ב-1996 הנחיות מחייבות בנושא התקנת אמצעי תאורה בכבישים ובצמתים. על פי נתוני החברה, הסקר האחרון בנושא נערך ב-2014, ועולה ממנו כי 580 צמתים ויותר מ-1200 קטעים עדיין אינם מוארים בהתאם להנחיות אלו.

מעקב – נתיבי ישראל
מצב (סטאטוס): ב- בתהליך תיקון

10. 	ראה הערות רה"מ 68א' עמ' 206. 

ליקוי

11. בנובמבר 2014 פרסם האגף לתכנון תחבורתי במשרד התחבורה הנחיות לבחירה ולהשמה של חומרים תקניים לסימון דרכים. עד מועד סיום הביקורת, מרץ 2017, לא יישמה החברה את ההנחיות ולא נערכה ליישומן, בעיקר כיוון שלא הוקצו תקציבים לפעילות זו. 
על החברה ליישם את ההנחיות המקצועיות של משרד התחבורה בתחומים השונים, כגון צביעה ותאורה.

מעקב – משרד התחבורה
מצב (סטאטוס): ג- לא תוקן

11. 	לאור הנחיית משרד התחבורה, הציגה חברת נתיבי ישראל את הצורך בתקציב ייעודי לצביעת כבישים בחומרים העדכניים התואמים את הנחיות משרד התחבורה, ואת המורכבות הגדולה ביישום ההנחיות (עלות תקציבית עצומה, חוסר בספקים מוסמכים לפי תקן ישראלי ועוד. המשרד החליט לאפשר דחייה ביישום התקן עד להסדרה כוללת של תקני החומרים, הספקים והתקציב. 
משרד התחבורה ומשרד האוצר יבחנו שנית את ההיתכנות לתקצוב הנושא בתוכנית רב שנתית סדורה ובהתאם יינתנו הנחיות לחברה.

ליקוי

12. במשך כארבעה חודשים במהלך 2016 לא ביצעה החברה פעולות להבטחת האיכות של עבודות התחזוקה שמבצעים הקבלנים, אף על פי שהדבר נדרש בהתאם להחלטת ההנהלה.

מעקב – נתיבי ישראל
מצב (סטאטוס): ד- נדחה

12. 	פעילות הבטחת איכות בוצעה מדגמית באמצעות העובדים בחברה.

ליקוי

13. פעילות הבקרה המשולבת היא נדבך חשוב נוסף במנגנון הבקרה של החברה על עבודת הקבלנים. נמצא כי ביולי 2016, עם סיום תוקפו של החוזה עם החברות שפעלו לביצוע הבקרה המשולבת, הפסיקה החברה פעילות זו, ובמועד סיום הביקורת הפעילות טרם חודשה. על החברה לוודא שפעולות הבקרה על ביצוע עבודות הקבלנים ייערכו באופן שוטף.

מעקב – נתיבי ישראל
מצב (סטאטוס): א- תוקן

13. 	ראה הערות רה"מ 68א' עמ' 208.

ליקוי

14. על פי החלטת ממשלה ב-2012 קיבלה החברה אחריות לתחזק 1,672 ק"מ מסלול ברשויות מקומיות. הביקורת העלתה כי החברה לא ניצלה את מלוא התקציבים שהוקצו לפרויקט זה בשנים 2016-2012. בשנים 2016-2015 החריפה התופעה - תקציבי הפרויקט עלו בצורה ניכרת, אך שיעורי הביצוע היו נמוכים מאוד (45% ו-35% בהתאמה).
על החברה לשפר את פעילותה בתחום תחזוקת הכבישים בתחומי הרשויות המקומיות ולנצל באופן יעיל את התקציבים שהוקצו לנושא.

מעקב – נתיבי ישראל
מצב (סטאטוס): א- תוקן

14.	ראה הערות רה"מ 68א' עמ' 208.

ליקוי

15. הטיפול בכבישים מרשויות מתחלק לשני נדבכים מרכזיים – "שיקום עמוק" וריבודים. החברה מינתה מינהלת פרויקט הרשויות אשר אחראית אך ורק לכבישים הנמצאים בקטגוריה "שיקום עמוק". על פי תכנית העבודה לשנת 2017 תקציב העבודות שנכללו בקטגוריה זו נאמד בכ-55 מיליון ש"ח, מתוך תקציב כולל של 185 מיליון ש"ח (כ-30%). החברה לא סיפקה למשרד מבקר המדינה הסברים בדבר תחומי אחריותה המצומצמים של המינהלה.

מעקב – נתיבי ישראל
מצב (סטאטוס): ג- לא תוקן

15. לא דווח על תיקון הליקוי.

ליקוי

16. הפרויקט "תחזוקת PFI חדרה" קודם על ידי החברה ומשרד התחבורה בלי שנערכה בדיקת כדאיות כלכלית בהתאם לנוהל לבחינת פרויקטים תחבורתיים. לכן לא נבחנו על ידי החברה ומשרד התחבורה לפי הנוהל היתרונות של פרויקט ה-PFI לעומת אלה של מודל התחזוקה הרגיל של החברה. כמו כן, אף על פי שכבר עברו חמש שנים מתחילת ההפעלה של הפרויקט, החברה ומשרדי התחבורה והאוצר לא ביצעו ניתוח הבוחן את היתרונות ואת החסרונות של מודל ה-PFI ואת כדאיותו.


מעקב – נתיבי ישראל
מצב (סטאטוס): א- תוקן

16. 	ראה הערות רה"מ 68א' עמ' 210.

מעקב – משרד התחבורה
מצב (סטאטוס): א- תוקן

16-18. 	החברה מבצעת תהליכי הפקת לקחים בהקשרי פרוייקט תחזוקת כבישים בשיתוף המגזר האזרחי. משרד התחבורה יוודא קיום תהליכי בדיקת כדאיות כלכלית בהתאם לנוהל לבחינת פרוייקטים תחבורתיים בפרוייקטי PFI עתידיים, ויעזר בחברת הבקרה שגויסה לצורך בחינה והמלצה בעניין זה.

ליקוי

17. הביקורת העלתה כי מאז החל הזכיין בביצוע הפרויקט ב-2010 ועד למועד סיום הביקורת, ניהול הפרויקט והבקרה עליו נסמך על מנהל הפרויקט, עם מעורבות מועטה של החברה. עוד העלתה הביקורת כי הזכיין העביר למנהל הפרויקט דיווחים על הפרויקט, אך לא העביר לחברה את הדיווחים הרבעוניים והשנתיים שלהם היה מחויב על פי ההסכם, והחברה לא דרשה ממנו דיווחים אלה. למעט פרוטוקולים מצומצמים של ועדת היגוי, בחטיבת האחזקה בחברה לא נמצא מידע מפורט על הפרויקט, למרות עלותו השנתית הגבוהה.

ליקוי

18. על החברה, על משרד התחבורה ועל משרד האוצר לבדוק לעומק את הכדאיות הכלכלית, ואת האפקטיביות של פרויקט תחזוקה בשיתוף המגזר הפרטי.

























סוגיות בניהול תאגידי מים
הגופים המבוקרים: הרשות הממשלתית למים וביוב, משרד הבריאות, מי חדרה, מי אשקלון, מי נעם, עין כרמים.
מעקב מעודכן לחודש: דצמבר 2018

	א
	 תוקן
	4 סעיפים
	66%

	ב
	 בתהליך תיקון
	2 סעיפים
	33%

	ג
	 לא תוקן
	
	

	ד
	 נדחה / לא רלוונטי
	
	



ליקויים מס'2,7,9,10 באחריות גופים שאינם ממשלתיים ו/או בבעלות הממשלה ועל כן אינם נכללים במעקב זה 


ליקוי

1. 	מי הרצליה הפיק במשך כשבע שנים כ-23% ממי השתייה שסיפק מקידוחים שלא ניתן להם רישיון עסק; רישיון העסק לקידוחים אלה ניתן במאי 2017. מי חדרה מפיק כ-35% ממי השתייה שהוא מספק מקידוחים שאין להם רישיון עסק. אי-קיום התנאים לקבלת רישיון העסק עלול לפגוע ביכולת להבטיח את איכותם התברואית של מי השתייה. על רשות המים ועל הממונה לבצע פיקוח הדוק יותר על תאגידי המים בכל הקשור בקיום ממשל תאגידי נאות. על הרשות להבטיח כי תאגידי המים יפעלו בהתאם לחוק ולנקוט נגד התאגידים שאינם פועלים בהתאם לחוק, כמתואר לעיל, את הצעדים המתאימים.

מעקב- רשות המים 
מצב (סטאטוס):  תוקן 

1.		ראה דוח הערות רה"מ 68א עמ' 211. 

מעקב- משרד הבריאות  
מצב (סטאטוס):  תוקן 

1.	לשכת הבריאות אישרו הפעלה ורשיונות עסק לכל הקידוחים הפעילים בחדרה של תאגיד "מי חדרה" : ב 11.6.17 אושרו בקשות לרישיונות עסק לקידוחי חדרה : חפציבה, ויצמן, חדרה ג' וברנדס. וב 12.11.17 אושרה בקשה לרישיון עסק לקידוח חדרה משטרה.
               	
ליקוי

2. 	מי הרצליה לא פעל למיגון צנרת הביוב באזור המגן  של קידוח מים, על אף דרישות משרד הבריאות ביולי 2011 ועל אף ממצאי סקר תברואי מאוקטובר 2015. היעדר המיגון עלול לפגוע באיכות מי הקידוח ולגרום לזיהומם. על משרד הבריאות לעקוב אחר ביצוע דרישותיו מתאגידי המים לשמירה על אזורי המגן של קידוחי המים, בפרק זמן קצר יותר, לשם הבטחת איכותם של מי השתייה המופקים מהקידוחים ובריאות הציבור.

ליקוי

3. 	מי חדרה סיפק מי שתייה מקידוח בלי שקיבל אישור להפעלתו ממשרד הבריאות. השיהוי במילוי דרישותיו של משרד הבריאות שהיו תנאי לקבלת אישור הפעלה, עלול היה לפגוע ביכולת להבטיח את איכותם של מי השתייה. על תאגידי המים לפעול בהקדם לעמידה במלוא התנאים של משרד הבריאות והרשויות המקומיות לקבלת רישיון עסק לקידוחים כנדרש בחוק, כדי להבטיח את איכותם של מי השתייה המופקים מהקידוחים ובריאות הציבור.

מעקב- רשות המים 
מצב (סטאטוס):  תוקן 

3. 	ראה דוח הערות רה"מ 68א עמ' 213. 

מעקב- משרד הבריאות  
מצב (סטאטוס):  תוקן 

3.	לשכת הבריאות אישרו הפעלה  ורשיונות עסק לכל הקידוחים הפעילים בחדרה של תאגיד "מי חדרה" :
ב 11.6.17 אושרו בקשות לרישיונות עסק לקידוחי חדרה : חפציבה, ויצמן, חדרה ג' וברנדס
ב 12.11.17 אושרה בקשה לרישיון עסק לקידוח חדרה משטרה.

ליקוי

4. 	מי הרצליה לא הקים מתקן לטיוב מי השתייה  המופקים מקידוח, אף שרשות המים אישרה להקימו. רשות המים לא בדקה את הסיבות לאי-הקמתו של המתקן. עקב אי הקמת המתקן אי- אפשר להפיק מהקידוח מי שתייה ובכך להגדיל את היצע מי השתייה ממקורות מים טבעיים. בהעדר המתקן אי-אפשר להפיק תועלות נוספות כמו הרחקת זיהומים ממקור המים, הגברת אמינות אספקת מי השתייה ויכולת אספקתם במצבי חירום. על רשות המים לעקוב אחר הקמת מתקני טיוב ולבדוק מהן הסיבות לאי-הקמת מתקנים שהיא אישרה לתאגידי מים להקים. כמו כן, עליה לשקול דרכי פעולה נוספות להקמת מתקני טיוב לשימור היכולת להפיק מי שתייה מקידוחים ולהגברת אמינות אספקת מי שתייה במצבי חירום, ובכלל זה ייזום הקמה של מתקני טיוב.

מעקב- רשות המים 
מצב (סטאטוס):  תוקן

4. 	ראה דוח הערות רה"מ 68א עמ' 214. 

ליקוי

5. 	מי חדרה לא הכין דוח סקר תברואי חקירתי  בכתב כנדרש בתקנות, אף שבבדיקות מי גלם  שנעשו בקידוח להפקת מי שתייה התקבלו תוצאות חריגות. משרד הבריאות לא עמד על קבלת ממצאי הסקר בכתב. בכך נפגמה היכולת של מי חדרה להפיק לקחים מהמקרה ולמנוע את הישנותו.

מעקב- משרד הבריאות  
מצב (סטאטוס):  תוקן

5.	ראה דוח הערות רה"מ 68א עמ' 214. 

ליקוי

6. 	לדירקטוריונים של מי אשקלון, מי נעם, ועין כרמים לא מונו דירקטורים במניין המזערי הנדרש, דבר שהביא לכך שהדירקטוריונים האמורים לא קיימו פיקוח רצוף על תפקוד התאגידים. על רשות המים להשלים בהקדם את הקמת מאגר הדירקטורים ולפעול למינוי דירקטורים בדירקטוריונים החסרים.  

מעקב- רשות המים 
מצב (סטאטוס):  בתהליך תיקון  

6. 	בשנה האחרונה עוכבה פעילות הועדה בשל התפטרותה של חברת ועדה. 
נכון להיום (דצמ' 2018), ועדת הדח"צים גייסה נציגת ציבור חדשה וממנה דירקטורים ממאגר הדירקטורים של רשות החברות הממשלתיות, וזאת לתקופה של שנה, עד להקמת מאגר רחב יותר שיפורסם לכלל הציבור ויחשוף מועמדים פוטנציאליים נוספים, ככל הניתן. חטיבת הממונה בוחנת אפשרות להאריך את תוקף השימוש במאגר הדירקטורים המעודכן של רשות החברות הממשלתיות ולהשתמש בפלטפורמה זו כדי למנות דירקטורים חיצוניים לתאגידי המים הנעדרים קוורום חוקי.
בימים אלו הועדה פועלת למנות דירקטורים ממאגר הנבחרת לתאגיד הרי נצרת. 

ליקוי

7. 	במרבית התאגידים שנבדקו לא מונתה ועדת ביקורת או שהיא לא התכנסה באופן סדיר. בחלק מהתאגידים מבקרי הפנים לא הגישו דוחות ביקורת משך יותר משנה. על בעלי המניות בתאגידי המים להקפיד למנות דירקטורים לדירקטוריונים של התאגידים וכן על הדירקטוריון להקפיד למנות חברים לוועדות הביקורת, במניין הנדרש על פי החוק, לשם תפקודם התקין של הדירקטוריונים וועדות הביקורת. על ועדות הביקורת לעקוב אחר עבודת מבקרי הפנים של התאגידים ולוודא כי יכינו דוחות ביקורת כנדרש.

ליקוי

8. 	מועצת רשות המים משתהה זה כארבע שנים בהליך קביעת כללים המנחים את תאגידי המים כיצד לבצע את התקשרויותיהם עם קבלנים וספקים. עקב כך פועלים התאגידים באורח לא אחיד בעניינים שונים, למשל בכל הנוגע לסכום ההתקשרות המחייב מכרז.

מעקב- רשות המים 
מצב (סטאטוס):  בתהליך תיקון

8. 	בחודש אוקטובר 2018 הועלו לראשונה הכללים המנחים את תאגידי המים לדיון בוועדת החוקה חוק ומשפט של הכנסת. 

ליקוי
9. 	נמצא כי תאגידי מים התקשרו עם קבלנים וספקים בלי לקיים הליך מכרזי לבחירתם, אף שהדבר נדרש בחוק חובת המכרזים, התשנ"ב-1992 (להלן - חוק חובת המכרזים), ובתקנות חובת המכרזים, התשנ"ג-1993 (להלן - תקנות חובת המכרזים). על תאגידי המים להקפיד על קיום הוראות חוק חובת המכרזים, תקנות חובת המכרזים ונהליהם, וכן על עיגון התקשרויותיהם בהסכם מתאים.
על הנהלות תאגידי המים להיערך בעוד מועד לסיומן של תקופות ההתקשרות עם קבלנים, וספקים, כדי שלא תידרש הארכת התקשרות עמם בלא מכרז.

ליקוי
10. 	נמצאו תאגידים שהתקשרו עם קבלנים וספקים ללא הסכם כתוב. נמצאו תאגידים שהעסיקו קבלנים וספקים ושילמו להם סכומי כסף ניכרים גם לאחר שפג תוקף ההסכם עמם, ובלי לחתום עמם על הסכם חדש.









הסכמים עסקיים
הגוף המבוקר: רשות שדות התעופה

מעקב מעודכן לחודש: דצמבר 2018

	א
	 תוקן
	6 סעיפים
	29%

	ב
	 בתהליך תיקון
	15 סעיפים
	71%

	ג
	 לא תוקן
	
	

	ד
	 נדחה / לא רלוונטי
	
	





ליקוי

1. בהיותה המפעילה היחידה של כל שדות התעופה במדינת ישראל - הרשות היא האחראית הבלעדית להקצאת שטחי המסחר בכל שדות התעופה ומעברי הגבול. ההיקפים הכספיים של התקשרויות הרשות להקצאת הזיכיונות הם גבוהים מאוד והגיע ב 2015 לכ-1.5 מיליארד ש"ח.

ליקוי

2. גובהם של דמי ההרשאה המינימליים שהרשות קובעת במכרזים שהיא מפרסמת בטרמינל 3 עלול להיות אחד הגורמים למיעוט המציעים במכרזים רבים, כשברוב המקרים יש מציע אחד או שניים בלבד. כתוצאה מזה כמעט שלא מתקיימת תחרות בין מציעים במכרזים, ולמעשה הרשות אינה פועלת להגברתה - בניגוד להמלצות ועדת טרכטנברג ולמדיניות הממשלה.
ההתקשרויות של הרשות למתן זיכיונות הן פעולות עסקיות, ולכן עליה לפעול בכל הקשור אליהן בהגינות עסקית ובאחריות ובהתאם לחוק ההגבלים העסקיים - כנדרש מתאגיד ממשלתי. לפי החוק אמור התאגיד הממשלתי להעמיד במרכז את האינטרס הציבורי ואת טובת הצרכן, ולא את מקסום הכנסותיו בלבד.


מעקב- רשות שדות התעופה
מצב (סטאטוס):  א-תוקן

1,2. 	לעניין העמדת האינטרס הציבורי לפני מקסום הכנסות- הרשות פועלת ברוח המלצה זו תוך מציאת האיזון הנכון.
הרשות משלבת במכרזיה המסחריים תחרות על אחוז ההנחה לציבור, כך למשל עשתה במכרזים בתחום ההסעדה ובתחום שירותי הסעת מוניות והיא תמשיך ותפעל באיזון ראוי גם בהמשך.
בהתייחס לטענה כי גובה דמי ההרשאה במכרזים מונע הרחבת התחרות - במכרזים חדשים שבהם עלולה להתעורר מגבלה כזו, מותאמים סכומי המינימום. עם זאת יובהר שמרבית המכרזים נסגרים בדמי הרשאה גבוהים יותר ממחירי המינימום. 

ליקוי

3. אף שמדיניות "השמיים הפתוחים" הייתה ידועה לרשות זה שנים, והיה צפוי גידול ניכר במספר הנוסעים ושינוי במאפיינים שלהם - הרשות לא נערכה לכך כיאות. היא לא כללה את תחשיב ההשפעות האפשריות של מדיניות זאת במנגנון ההצמדה של דמי ההרשאה, ולא נערכה לשנות את תמהיל החנויות כדי להתאימו להרגלי הקניה של הנוסעים לאחר הפעלת מדיניות השמיים הפתוחים. 
על הרשות לשקול מחדש את מדיניות ההקצאה של שטחי המסחר בנתב"ג ואת מבנה דמי ההרשאה ושיטת הצמדתם, כדי למנוע משברים נוספים בעתיד. בין היתר, עליה לבחון דרכים להגברת התחרות במכרזים, לחלק את הסיכונים בינה ובין הזכיינים.


ליקוי

4. הבעיות שהתעוררו עם זכייני הדיוטי פרי  בעקבות הגידול ביחס של דמי ההרשאה בהשוואה לפדיון שלהם, שהגיע במקרים מסוימים אף ליותר מ-50%, מצביע על חלוקת סיכונים לא מידתית בין הזכיינים ובין הרשות. בעקבותיהן נאלצה הרשות לבצע שינויים מהותיים בחוזים עמם ואף להקדים את סיום החוזים עם חלקם. תופעות אלה מצביעות על חוסר היציבות של החוזים עם הזכיינים בטרמינל 3.

מעקב- רשות שדות התעופה
מצב (סטאטוס):  ב-בתהליך תיקון

3,4. 	הגידול העצום במספר הנוסעים לאור מדיניות השמים הפתוחים הפתיע את כל הרשויות, כולל משרד התחבורה, רשות התעופה האזרחית ועוד, וכן את חברות התעופה עצמן. עם זאת, כיום המנגנונים במכרזים גמישים יותר ומותאמים להשפעות אקסוגניות ושינויים מהותיים. כך נעשה, לדוגמא, במכרז המסחרי המרכזי LTPCCD  שהסתיים ב 8/2017.

ליקוי

5. 	מקסום רווחיה של הרשות הוא היעד העיקרי שלה במתן זיכיונות, ומתן בלעדיות לזכיינים מאפשר לה לגבות מהם דמי הרשאה גבוהים. בגביית דמי ההרשאה הגבוהים היא מתעלמת מהסיכונים הגבוהים שהיא מעבירה לזכיינים, והם "מגלגלים אותם" על הצרכנים ומעלים את המחירים שהם נדרשים לשלם בחנויות הדיוטי פרי. כמו כן, בדיוטי פרי, הנוסעים ניצבים מול זכיין בלעדי שעלול לגלם את הסכומים הגבוהים שהוא משלם לרשות במחירי המוצרים הנמכרים. אף שבדיוטי פרי אין תנאים תחרותיים, הרשות אינה קובעת דרישות או מגבלות למחירי מוצרים הנמכרים בו, למעט בשירותי הסעדה.
במכרזים העתידיים חייבת הרשות לשקול דרכי פעולה שונות שיסייעו להגברת התחרות ולהקטנת התלות שלה בזכיין בודד.

מעקב- רשות שדות התעופה
מצב (סטאטוס):  א-תוקן

5. 	בהתייחס למקסום רווחי הרשות אכן, הרשות פועלת על פי החוק הקובע בעניינה כי עליה לפעול כמשק כספי סגור, וכי עליה לממן את כל פעולותיה מהכנסותיה; זוהי מטרה חשובה ועיקרית הנובעת מן החוק. עם זאת, הרשות הגדירה במכרזים האחרונים שפרסמה, ובין השאר בתחום ההסעדה ושירותי ההסעה במוניות, קריטריונים הנוגעים למחיר הנגבה מציבור הנוסעים והצרכנים, על מנת להביא להוזלתם של אלה.
לענין הגברת התחרות והקטנת התלות בזכיין בודד, הרשות שוקלת עניין זה לפני כל מכרז, והיא תמשיך ותעשה כן גם בעתיד.

ליקוי

6. 	הרשות בדקה את שאלת פיצול ההרשאה לחנות LTPCCD לשני זכיינים כאשר בראש מעייניה עמד השיקול של מקסום רווחיה. החלטת הרשות שלא לפצל את הזיכיון קיבעה למעשה את בלעדיות הזכיין בדיוטי פרי ואת התלות של הרשות בו. 
על הרשות לבדוק את תנאי הסף שהיא קובעת במכרזים כדי להגדיל את מספר המציעים במכרזים אלה. בין היתר, עליה לשקול את פיצולו של תחום ה-LTPCCD לתת-תחומים. פיצול זה עשוי להגדיל את התחרות בין המציעים ולהקטין את התלות של הרשות בזכיין אחד.

מעקב- רשות שדות התעופה
מצב (סטאטוס):  ב-בתהליך תיקון

6. 	הרשות התייחסה לעניין זה במכרזים החדשים שפרסמה, אולם חוות הדעת המקצועית שהוצגו בפניה היו חד משמעיות שפיצול החנות לחנויות קטנות ו/או לזכיינים שונים אינו ראוי ואף עלול לפגוע בציבור הנוסעים והצרכנים.
לפי מה שהוצג לרשות, גם בעולם, המדיניות הנוכחית היא שלא לפצל חנויות מעין אלה. עם זאת, הרשות תבחן עניין זה שוב במועד פרסום מכרז חדש בתחום זה.

ליקוי

7. 	בקביעת תנאי המכרז ב-2013 פעלה הרשות מתוך חוסר איזון בין צרכיה שלה - מקסום הרווחים ובין צורכי הנוסעים - ובכך לא מילאה את תפקידה כגוף ציבורי המחויב לפעול לא רק על פי שיקולים עסקיים אלא גם תוך התחשבות בטובת הציבור. מלבד זה - הרשות לא פעלה להתאמת מבחר המוצרים הנמכרים בחנויות הדיוטי פרי ומחיריהם לאפיונם של הנוסעים. 
מעקב- רשות שדות התעופה
מצב (סטאטוס):  א-תוקן

7. 	הרשות בחנה את הנושא ובמסגרת המכרז החדש שילבה את מירב המלצות הביקורת. לאחר הדיון בשאלת הפיצול, עמדת הרשות בנושא לא השתנתה, כפי שנהוג ומקובל במרבית מדינות העולם בתחום זה.

ליקוי

8. 	הרשות לא עדכנה את מנגנון ההצמדה של דמי ההרשאה המינימליים לחנויות בטרמינל 3 במכרז השני שפורסם בשנת 2013. זאת - אף שבמועד זה כבר ידעה על כניסת הסכם השמיים הפתוחים לתוקף ועל הגידול בתנועת הנוסעים הצפוי בעקבותיו. 
מעקב- רשות שדות התעופה
מצב (סטאטוס):  א-תוקן

8.	תנאי הסף שקבעה הרשות במכרז משנת 2013 לגבי מחזור המכירות עמדו על 20% מסך המכירות בחנות ה- LPTCCD ואינם גבוהים.  כמו כן, דמי ההרשאה המינימליים לא היו גבוהים מדי כי ההצעה הזוכה הציעה דמי הרשאה גבוהים יותר. בינתיים פורסם מכרז חדש, ונבחר בו זוכה, ותנאי ההסכם החדש מותאמים למצב הקיים, ובין השאר לאור הערות הביקורת. הרשות בודקת את תנאי הסף ואת הדרישות במכרזים על פי חוות דעת - מקצועיות המונחות בפניה, והיא תמשיך לעשות כן תוך התחשבות בכל ההערות שנשמעו.

ליקוי

9. 	תנאי הסף שקבעה הרשות למכרז ב-2013 היו גבוהים מאוד (מחזור של 600 מיליון ש"ח בשנתיים האחרונות, ודמי הרשאה מינימליים ע"ס 150 מיליון דולר היו בין שאר הסיבות לכך שהתקבלו שתי הצעות בלבד. אי-פיצול הזיכיון מחייב את הרשות לאתר מציעים שיש להם היקפי פעילות גדולים מאוד ושליטה בתחומי עיסוק רחבים מאוד, ובפועל יש בכך משום מחסום למציעים פוטנציאלים.
מעקב- רשות שדות התעופה
מצב (סטאטוס):  א-תוקן

9.	 פיצול חנות LPTCCD נשקל בכובד ראש והמסקנה המקצועית הייתה שאין לפצל אותה. העניין יישקל שוב לפני פרסומו של מכרז חדש.



ליקוי

10. 	מנגנון ההצמדה שנקבע בחוזה מ-2014 גרם לכך שהיחס בין דמי ההרשאה ששילם הזכיין לרשות ובין הפדיון שלו בשנת 2015 הגיע לכ-58%, הגבוה ב-7% מזה שהיה ב-2014. בעקבות זה נקלע הזכיין להפסדים גבוהים שהביאו את הרשות לערוך שינויים מהותיים בחוזה ולהקדים את סיום ההתקשרות בארבע שנים.
מעקב- רשות שדות התעופה
מצב (סטאטוס):  ב-בתהליך תיקון

10.	ראה מעקב לליקוי 8.

ליקוי

11. 	במכרז הראשון שקיימה הרשות ב-2011 לשני זכיינים, בנק וחברה נוספת להמרות מט"ח (להלן- חברת חלפנות), לא התקבלו הצעות להמרת מט"ח על ידי חברות חלפנות. בביצוע המכרז השני נפלו כשלים רבים וביניהם: (א) על אף שבמכרז הראשון לא היו מציעים, העלתה הרשות את דמי ההרשאה המינימליים במכרז השני ב-4 מיליון ש"ח בהשוואה לדמי הרשאה מינימליים בסך 14 מיליון ש"ח במכרז הראשון ; (ב) הרשות לא קבעה מגבלות לגובה שערי ההמרה ואף לא כללים לפיקוח עליהם, ובכך אפשרה לחברת החלפנות שזכתה במכרז להסתמך על העלאת שערי ההמרה כדי לממן את דמי ההרשאה ובכך פגעה בנוסעים; (ג) הרשות שינתה את תנאי המכרז באופן מהותי לאחר סיום הליך המכרז וקביעת הזוכה, הדבר מצביע על הכנה לקויה של המכרז שיש בה משום פגיעה בתנאי מסחרי שהמציע הסתמך עליו. 
מן הראוי שלקראת ההתקשרויות העתידיות לקבלת שירותי המרת מט"ח תבחן הרשות את תנאי הסף ואת דמי ההרשאה המינימליים במכרז, כדי להגדיל את מספר המציעים ולקיים תחרות בין הזכיינים להמרת מט"ח בנתב"ג.

ליקוי

12. 	תלונות על השירות שניתן על ידי חברת החלפנות, שנבעו בין היתר בשינוי תנאי המכרז השני, הביאו לביטול ההתקשרות של הרשות עמה. הביטול הביא לידי הפסקת התחרות שהייתה בין שתי הזכייניות להמרת מט"ח בנתב"ג ולהפחתת הכנסות הרשות.

ליקוי

13. 	אף שפורסמו שלושה מכרזים לאיתור חברת חלפנות שתספק שירות להמרת מט"ח ולא הוגשו בהם כל הצעות - לא בדקה הרשות את האפשרות לשנות את תנאי הסף של המכרז ואת גובה דמי ההרשאה המינימליים.

ליקוי

14. 	הרשות פעלה בניגוד לתקנות חובת המכרזים, התשנ"ג-1993, בכך שהעבירה לשימושו של בנק א' שטחים מנכסיה ללא קבלת האישורים המתאימים מוועדת המכרזים או מוועדת הפטור, ובלי שנחתם חוזה בין הבנק לרשות. רק כחודש לאחר שהשטחים נמסרו אישרה וועדת המכרזים את ההעברה.

מעקב- רשות שדות התעופה
מצב (סטאטוס):  ב-בתהליך תיקון

11-14. 	בהתייחס לבחינת תנאי הסף וגובה דמי הרשאה המינימליים בתחום מתן שירותי מט"ח יובהר כי, הרשות תשקול את תנאי הסף וגובה דמי ההרשאה המינימליים, כמו גם את יתר התנאים במכרז למתן שירותי המרת מט"ח בשטחי נמל התעופה, טרם פרסומו של מכרז חדש בתחום.



ליקוי

15. 	הרחבת ההתקשרות הקיימת עם בנק א' לטרמינל 1, כפי שאישרה הרשות, קיבעה את הבלעדיות שלו בשני הטרמינלים. הרשות לא קיימה מכרז להכנסת מפעילים נוספים שימנע תלות בזכיין אחד. אף שהרשות תכננה שהחל ב-2011 יהיו שני מפעילים, בפועל נשאר הבנק המפעיל היחיד. בהיעדר תחרות הוא חולש על כל שוק המרת המטבע ופוטנציאל הכנסותיו גדל. 

מעקב- רשות שדות התעופה
מצב (סטאטוס):  ב-בתהליך תיקון

15. 	הרחבת ההתקשרות עם נותן שירותי המט"ח לטרמינל 1 נעשתה על פי החלטה של ועדת -המכרזים, למימוש אופציה הקיימת בחוזה. עם זאת, הליקויים האמורים בסעיפים אלה יתוקנו במכרז עתידי שתפרסם הרשות בכל הנוגע למתן שירותי המרת מט"ח במתחם נמל התעופה בן גוריון, והערות הביקורת יילמדו ויילקחו בחשבון בעת פרסום המכרז החדש.

ליקוי

16. 	בחוזה שחתמה רש"ת עם חברת הפרסום נקבעה הצמדה לתנועת הנוסעים, למרות שהצמדה זו אינה תואמת את הנתונים שסיפקו חברות הייעוץ בנוגע למקובל בשדות תעופה בעולם, ועל אף שאין בכך היגיון כלכלי. בפרוטוקול וועדת המכרזים לא נמצאו נימוקים מקצועיים להצמדת דמי ההרשאה למספר הנוסעים. 

ליקוי

17. 	אף שהצעת חברת הפרסום הייתה גבוהה מאוד יחסית לפדיון בשנה האחרונה (שממנה ניתן ללמוד על סיכון גבוה להצעה הפסדית מצידה) - לא דנה הרשות בסיכונים ולא זימנה את החברה לשימוע במטרה לבדוק את הצעתה טרם הכרזתה כזוכה. בכך נחשפה הרשות לסיכונים של הפסדים כספיים ולבעיות תפעוליות אפשריות בתחום הפרסום בשדות התעופה.

ליקוי

18. 	נספח התפעול לחוזה כלל הנחיות והגבלות רבות על פעילות הזכיין. הרשות לא קבעה פרקי זמן והנחיות להחלפת פרסומות במועדים קבועים, כדי לאפשר לזכיין לתכנן את צעדיו כלפי לקוחותיו. חוסר היערכות מספקת גרמה הפסדים ונזקים כבדים לחברת הפרסום, והם שהביאו לידי הפסקת ההתקשרות לפני תום החוזה.
על הרשות לשכלל את החוזים עם הזכיינים למתן שירותי פרסום כדי לתת מענה לשינויים אפשריים, ולמזער בכך את סכנת המשבר עם הזכיינים.

מעקב- רשות שדות התעופה
מצב (סטאטוס):  ב-בתהליך תיקון

16-18. 	הערות הביקורת יילמדו, ובעת פרסום מכרז חדש תהיה התייחסות מחודשת לתנאי המכרז וההסכם שייחתם עם הזוכה במכרז זה.

ליקוי

19. 	על פי תקנות חובת המכרזים על הרשות להעדיף את ביצוע ההתקשרויות בדרך של מכרז פומבי רגיל על פני הליכים לא תחרותיים הפטורים ממכרז. אף שפתיחת חנויות דיוטי פרי נוספות בשטח נתב"ג היא ההזדמנות הקרובה והקלה ביותר בעבור הרשות להביא לידי פתיחת תחרות בין הזכיינים, החליטה הרשות לאשר את הרחבת התקשרויות לטרמינל 1 עם זכיינים קיימים בטרמינל 3. הרחבות אלו נעשו כמימוש של אופציה קיימת בחוזה או כמתן פטור ממכרז במקרים שבהם לא הייתה אופציה בחוזה.
 

ליקוי

20. 	אף שעוד באוגוסט 2016 החליטה וועדת המכרזים לפרסם מכרז להפעלת חנות בענף מסחרי מרכזי, לא פעלה החטיבה למסחר כדי פרסם מכרז כנדרש למרות הדחיפות שבו. חמישה חודשים לאחר ההחלטה וחמישה חודשים לפני מועד פתיחת הטרמינל, שוב פנתה החטיבה לוועדה כדי לקבל פטור ממכרז, ולא הותירה לוועדה ברירה אלא לאשר ניהול מו"מ להרחבת ההתקשרות הקיימת. הוועדה אישרה את הבקשה לניהול מו"מ ללא מכרז.

ליקוי

21. 	למרות הירידה הצפויה במספר הנוסעים באולם שחקים בטרמינל 3 עקב הרחבת השימוש בטרמינל 1 לטיסות יוצאות - לא נערכה הרשות מראש כדי למנוע פגיעה בזכיינים באולם שחקים. הרשות החלה לטפל בטענות הזכיינים רק לאחר שטענו שבתנאים הקיימים אין באפשרותם להמשיך את ההתקשרות. בעקבות פנייתם שינתה רש"ת תנאים בחוזים. התנהלות כזו מעידה על ניהול משברי ועל חוסר היערכות מספקת לתרחיש צפוי.
על הרשות להיערך מראש לקראת שינויים צפויים ולפעול להתאמת החוזים אליהם כדי למנוע היווצרות משברים.

מעקב- רשות שדות התעופה
מצב (סטאטוס):  ב-בתהליך תיקון

19-21.	הרשות נערכה באופן מזורז ביותר לפתיחת טרמינל 1  והצליחה להקדים את מועד פתיחתו כך שהוא משרת באופן הטוב ביותר את ציבור הנוסעים וזאת החל מראשית תקופת נסיעות הקיץ. מתן השירותים בטרמינל 1 הינו נדבך מרכזי בחוויית הנוסעים. הרשות שקלה ועודנה שוקלת בכל מקרה לגופו האם לממש את האופציה הקיימת לה להרחבת שירותים על ידי זכיין קיים גם - לטרמינל 1 , או לצאת במכרזים חדשים. הניסיון מלמד עד כה שהזוכה במכרז הגדול בתחום LTPCCD זכה בשני הטרמינלים, כלומר שהפיצול בין הטרמינלים אינו מוביל להצעה הטובה
ביותר. עם סיומה של כל תקופת זכיינות, ייצאו מכרזים חדשים, ובמקומות שהדבר יתאפשר ויומלץ על ידי הגורמים המקצועיים, תהיה אפשרות לפיצול זכיינים - בין הטרמינלים השונים, כפי שנעשה במכרז ה- LTPCCD . הרשות פועלת לקבלת תחזיות מלאות לגבי התפתחויות עתידיות. החוזים החדשים כוללים מנגנונים גמישים יותר להתמודדות עם שינויים אקסוגניים.



















מינוי בכירים ברפאל מערכות לחימה מתקדמות בע"מ ותנאי העסקתם
הגופים המבוקרים: רפאל, רשות החברות הממשלתיות, משרד הביטחון. 

ליקויים 5-13 תוקנו. ראה הערות ראש הממשלה 68א' עמ' 235-240
ליקוי

1. 	אישור הנוהל למינוי עובדים בכירים על ידי הדירקטוריון ועל ידי רשות החברות - בשונה מהגדרת פקידים בכירים בחוק החברות הממשלתיות, הנהלת רפאל לא קבעה בנוהל למינוי עובדים בכירים כי מנהלי האגפים נמנים עם הפקידים הבכירים. דירקטוריון רפאל לא קיים דיון מעמיק בנוסח הנוהל ולא נתן דעתו לסוגיית מנהלי האגפים, ולמרות זאת אישר את הנוהל. רשות החברות אישרה את הנוהל אף שאינו עולה בקנה אחד עם ההגדרה האמורה שבחוק.

מעקב- רפאל
מצב (סטאטוס): א

1.  	נוהל מינוי בכירים ברפאל עודכן ואושר בישיבת הדירקטוריון של החברה בתאריך 22.3.2018. הנוהל המעודכן הועבר לאישור רשות החברות הממשלתיות בתאריך 28.3.2018.	 
	
ליקוי

2. 	אי-התאמה בין נוהלי רפאל לחוק ולתקנות בנושא הליכי איתור ומינוי של מנהלי אגפים - בשני נוהלי רפאל העוסקים במינוי עובדים לא נדרש אישור של הדירקטוריון למינוי מנהלי אגפים. כמו כן לא נדרש לתעד בכתב את הליכי האיתור והמינוי של מנהלי האגפים, ולנמק את ההחלטות שהתקבלו בעניין זה. 

מעקב- רפאל
מצב (סטאטוס): א

2. 	ראה מעקב לליקוי 1. 

ליקוי 

3. 	ליקויים באיתור ובמינוי של מנהלי אגפים (ראשי שטחים) - נוכח עמדת הנהלת רפאל בעניין אי-הגדרת מנהלי אגפים כפקידים בכירים, היא לא הקימה ועדות איתור למינוים, ומנכ"ל רפאל לשעבר, אלוף (מיל') ידידיה יערי, לא ביקש את אישור הדירקטוריון למינויים אלו. כתוצאה מכך הדירקטוריון לא נתן דעתו לתקינות הליך האיתור ולא אישר את המינויים.

מעקב- רפאל
מצב (סטאטוס):א

3. 	ראה מעקב לליקוי 1.

ליקוי

4. 	אי-הקמת ועדות איתור למינוי סמנכ"לים - משנת 2013 ועד 1.1.16 מינה מנכ"ל רפאל לשעבר 12 מתוך 16 פקידים בכירים בתפקידי סמנכ"ל ללא שהנהלת רפאל הקימה ועדות איתור. הדירקטוריון אישר תשעה מ-12 מינויים אלו בלי שדן בתקינות הליכי האיתור והמינוי ובלי שדן בהתאמת המינוי לתקן החברה. אשר לשלושת המינויים האחרים - הנהלת רפאל לא הביאה אותם לאישור הדירקטוריון, וממילא הדירקטוריון לא אישר אותם. בכך פגעו הנהלת רפאל והדירקטוריון בעקרונות שנועדו להבטיח כי הליכי האיתור ואישור מינוים של הפקידים הבכירים יבוצעו בתנאים של שוויון הזדמנויות ותחרות הוגנת, כדי להביא למינוי המועמדים המתאימים ביותר לתפקיד.

תגובה- רפאל 
מצב( סטאטוס): א

4. 	הסוגייה האמורה בסעיף זה נכללה וקיבלה ביטוי בעדכון נוהל למינוי בכירים ברפאל, אשר כאמור עודכן ואושר בישיבת הדירקטוריון ב- 22.3.2018, והועבר אל רשות החברות הממשלתיות.

 




























פעילות אגף דוברות והסברה במשרד הביטחון

הגופים המבוקרים: משרד הביטחון, נציבות שירות המדינה

מעקב מעודכן לחודש דצמבר 2018

	א
	 תוקן
	5 סעיפים
	63%

	ב
	 בתהליך תיקון
	3 סעיפים
	27%

	ג
	 לא תוקן
	
	

	ד
	 נדחה / לא רלוונטי
	
	



הליקויים 1,5,6 תוקנו. ראה הערות ראש הממשלה 68ב'עמ' 9-14


ליקוי

2. 	הרכב כוח האדם באגף - מעל מחצית מעובדי האגף אינם עובדים תקניים אלא זמניים ומתחלפים. מצב דברים זה עלול להביא לידי פגיעה ביציבות ובמיצוב של האגף, לאובדן ידע ארגוני ולבזבוז משאבים בהכשרה חוזרת ונשנית של עובדים המתחלפים אחת לכמה זמן.

מעקב-משרד הביטחון 
מצב (סטאטוס): ב

2.	בוצעה עבודה בהובלת יועצת ארגונית ובשיתוף אמ"ש וגיתם הבוחנת את מבנה האגף, תפקידים ויעוד. העמ"ט הוצגה למשנה למנכ"ל. 
	הנושא נמצא בהליך הטמעה והסדרה. צפי לסיום סוף חציון א' 2019.  

ליקוי

3.	העסקת יועצים באגף בניגוד להנחיות ולכללים - בביקורת עלו ליקויים, חלקם חמורים, בתחום העסקת יועצים באגף. כך למשל, באגף מועסקת יועצת "כתף אל כתף" שפעילותה חופפת או אף זהה להגדרת תפקידו של עובד תקני בכיר באגף. נוסף על כך, במשך יותר משלוש שנים העסיק האגף יועצת שריכזה באופן מלא את תחום הדוברות בשעת חירום ובתרגילים שהוא תחום ליבה משמעותי בפעילות משהב"ט. רוב היועצים מבצעים את תפקידם ממשרדי משהב"ט וכמה מהם מייצגים את משהב"ט בעבודה עם גורמים חיצוניים. על משהב"ט להמשיך ולטפל בליקויים שעלו בביקורת הקודמת בנושא יועצים שבאים לידי ביטוי גם בביקורת זו. במקביל, על משהב"ט לבחון את מבנה האגף בראי משימותיו וכוח האדם המאושר לו, ולפעול לשינויים באגף שיבטאו, בין היתר, מינון נכון בין עובדים תקניים לכוח אדם מסייע ועמידה בהוראות ובנהלים בכל הנוגע להעסקת יועצים.

מעקב- משרד הביטחון 
מצב (סטאטוס): א

3.	כל הנושאים אליהם כיוונה הביקורת בנושא העסקת יועצים נבחנו במסגרת הסדנה האסטרטגית וכל הקונפליקטים שעלו בדוח הביקורת בנושא חריגות תוקנו. 

ליקוי

4.	כשל בניהול יחידת התקשורת הזרה באגף - נמצא כשל בתפקודה של דוברת משהב"ט גב' ארנה שמחוני עופר בניהול היחידה לתקשורת הזרה באגף. נוסף על כך הטיפול במצב הדברים על ידי המשנה למנכ"ל וראש גית"ם מר רוני מורנו, שכיהן במרבית התקופה הרלוונטית גם כראש אמ"ש, לא היה מספק. על מנכ"ל משהב"ט לפעול לאלתר לפתרון המצב הקיים ביחידה לתקשורת זרה זה יותר מארבע שנים, ובכלל זה להגדיר מחדש את מבנה היחידה וייעודה. על הנהלת משהב"ט לקדם פעולות רלוונטיות שיאפשרו לאגף לקיים פעולות הסברה בתחומי העיסוק השוטף של משהב"ט, גם בשפה הערבית.

מעקב-משרד הביטחון 
מצב (סטאטוס): א

4.  	במסגרת הארגון אושרה הגדרת מבנה האגף ובכלל זה היחידה לתקשורת זרה בהתאם לרה- ארגון.
	











































חיזוק הקשר בין הנוער לצה"ל ולמלשבים

הגופים המבוקרים: משרד הביטחון, צבא ההגנה לישראל, משרד החינוך

מעקב מעודכן לחודש דצמבר 2018.

	א
	 תוקן
	6 סעיפים
	67%

	ב
	 בתהליך תיקון
	3 סעיפים
	33%

	ג
	 לא תוקן
	
	

	ד
	 נדחה / לא רלוונטי
	
	



ליקויים 1,4,7 תוקנו. ראה הערות ראש הממשלה 68ב'עמ' 15-23.


ליקוי

2. 	מערכת הביטחון פועלת רבות לעידוד האוכלוסייה הבדואית להתנדב לצה"ל ולהגדלת שיעור המתנדבים, ובכלל זה מקיים האגף ימי מורשת וסמינרים. ברם, סוגיות משמעותיות נוספות שהטיפול בהן חיוני להגדלת שיעור ההתנדבות לגיוס לצה"ל במגזר הבדואי (כגון: פערים בחינוך, אי-הסדרת סוגיית ההתיישבות, תחושת קיפוח והיעדר תחושת שייכות, אי-תגמול של מתגייסים, והקושי להשתלב בחברה הישראלית) אינן נמצאות בתחום אחריותה של מערכת הביטחון ואף אינן בשליטתה. סוגיות אלה משפיעות על נכונותם של בני המגזר הבדואי להתנדב לשירות בצה"ל. נציגי האגף ונציגי צה"ל לא העלו לפני נציגי משרד החינוך, במסגרת פורום משותף ("שולחן העגול"), סוגיות חשובות שאי-טיפול בהן עלול לגרום להקטנת שיעור ההתנדבות של בני הנוער הבדואי להתגייס לצבא, כגון: פערי ההשכלה בין תלמידי התיכון הבדואים ובין כלל תלמידי התיכון בארץ ומדיניותם של חלק מבתי הספר הבדואים למנוע את כניסתם של נציגי משהב"ט אל הכיתות. כדי לממש את היעד הלאומי של הגדלת שיעור הבדואים המתגייסים לצה"ל, נדרש שילוב כוחות בדרג המיניסטריאלי הבכיר ביותר ובהם: שר החינוך, שר הבינוי והשיכון ושר האוצר ומעקב שוטף בנושא, למשל באמצעות ועדת שרים רלוונטית. 

מעקב-משרד הביטחון 
מצב (סטאטוס): א

2.	בוצעו פעולות עידוד וגיוס בדגש על אזור הדרום.
	הוגדל היקף קבוצות אחרי מ-16 ל-27. פעילות בבתי ספר גדלה מ-36 ל-44 בתי ספר. ימי עיון גדלו מ-63 ל-77. מוקמת תכנית לעתודה לצה"ל בדרום.
	התקיים צוות היגוי ושולחן עגול בינמשרדי בחודש נובמבר 2018 בראשות מנכ"ל משרד הביטחון. הוצגו תוצרי העבודה בתחום החינוך, הדיור התעסוקה וההכשרה האקדמית. נקבעו יעדים לתקופה הבאה ל- 2019.   	

ליקוי

3. 	בינואר 2016 הקימה הממשלה צוות בין-משרדי לנושא קידום העמידה ביעדי הגיוס של תלמידי ישיבות (להלן - הצוות הבין-משרדי). בתיקון מס' 21 לחוק שירות הביטחון [נוסח משולב], התשמ"ו-1986 (להלן - החוק), נקבע כי שר הביטחון יגבש הצעת החלטה לתכנית לקידום העמידה ביעדי גיוס תלמידי ישיבות על פי תכנית שיגיש לו הצוות, ויביאה לאישור הממשלה בתוך 40 ימים מיום הגשת התכנית. על אף קביעה זו, שר הביטחון הביא הצעת החלטה לאישור הממשלה רק בפברואר 2017 אף שהצוות הבין-משרדי הגיש לשר הביטחון תכנית רב-שנתית בנושא כבר באפריל 2016. אף על פי כן, במועד סיום הביקורת הממשלה טרם דנה בתכנית, ויש בכך כדי לפגוע בעמידה ביעדי הגיוס שהיא עצמה קבעה. על הממשלה לקיים בהקדם דיון בנושא התוכנית הרב שנתית לקידום העמידה ביעדי גיוס תלמידי ישיבות, שהגיש שר הביטחון בפברואר 2017, על ביטול תיקון מס' 21 לחוק.


מעקב-משרד הביטחון 
מצב (סטאטוס): ב

3.	ראה הערות ראש הממשלה 68ב'.

ליקוי

5. 	בינואר 2015 החליט מנכ"ל משהב"ט להקים במשהב"ט מערך הכרה, פיקוח ואכיפה על תלמידי הישיבות. תהליך הקמת המערך נעשה בעצלתיים. במשך כשנתיים התקיימו מחלוקות בין משהב"ט למשרד האוצר, בין היתר, בענייני תקינה ורק במאי 2017, לאחר עיכוב נוסף מצד נש"ם, אושרה הקמתו, אולם הוא טרם החל לפעול בשטח. מכאן שדיווחו של הצוות הבין-משרדי בדבר המצב הלקוי, דהיינו: "חסר משמעותי במנגנוני אכיפה יעילים ומשמעותיים, שיאפשרו מעקב ראוי אחר תלמידי ישיבות דחויי השירות והבאתם של מי שאינו נושא בנטל הלימוד בישיבה, באופן שמחייב החוק לגיוס", עדיין שריר וקיים. על משהב"ט לסיים בהקדם את התהליכים הנדרשים כדי שמערך ההכרה, הפיקוח והאכיפה על תלמידי הישיבות באגף יחל לפעול בשטח.

מעקב-משרד הביטחון
מצב( סטאטוס): א

5. 	התמנה ראש תחום חדש המתחיל את  עבודתו בימים אלה. (נובמבר 2018).

ליקוי

6. 	הפעילות הנוכחית בפרק המשימה האזרחית שבמסגרת מסלול הנח"ל אינה מתיישבת עם הוראות החוק והתקנות שהוצאו מכוחו. זאת כיוון שחברי הגרעינים מבצעים פעילות חינוכית-חברתית בבתי הספר ובמסגרות אחרות ברשויות מקומיות ברחבי הארץ, והם אינם פעילים עוד בנושאי התיישבות ובהקמת היאחזויות ואינם יוצאים להכשרות שנקבעו בחוק. על שר הביטחון לוודא כי סוגיית מסלול הנח"ל תיבחן מחדש, בעקבות הודעתו של צה"ל על הקמת צוות לבחינת מסלול הנח"ל, ובכלל זה לבחון את מהות פרק המשימה האזרחית, ובכל מקרה לוודא שתתקיים הלימה להוראות החוק. על ממצאי הבחינה לאפשר מתן מענה לשאלה, אם יש הצדקה לקיומו של פרק המשימה האזרחית בתקופת השירות הצבאי.

מעקב-משרד הביטחון
מצב( סטאטוס): ב


6. 	נושא זה מהווה חלק מחוק שירות הביטחון ומחייב שינוי חקיקה באישורו של השר וגורמים נוספים במשרד. צפי לסיום- סוף שנת 2019.

ליקוי

8. 	נציגי האגף ונציגי צה"ל לא העלו לפני נציגי משרד החינוך, במסגרת פורום משותף ("שולחן העגול"), סוגיות חשובות שאי-טיפול בהן עלול לגרום להקטנת שיעור ההתנדבות של בני הנוער הבדואי להתגייס לצבא, כגון: פערי ההשכלה בין תלמידי התיכון הבדואים ובין כלל תלמידי התיכון בארץ ומדיניותם של חלק מבתי הספר הבדואים למנוע את כניסתם של נציגי משהב"ט אל הכיתות.

מעקב-משרד החינוך
מצב( סטאטוס): א

8. 	מפגשים: תקנת מפגשים מתקצבת את כלל המגזרים ובתוכה יש תקצוב לארגונים המקדמים מפגשים עם החברה הבדואית חיים משותפים בנגב-  1000תלמידים יהודים נפגשים עם תלמידים בחברה הבדואית , בסדרת מפגשים הכוללים מפגשי הכנה חד מגזריים, 5-6 מפגשים משותפים- ברוב הקבוצות כולל סיור/פרויקט משותף, של כ60 שעות מפגש בשנה. ישנם גם מפגשים רבים בקבוצות מעורבות של החברה הערבית . המשרד מתקצב ארגונים ארגון כמו: אגיק, ארגון נשימה, ארגון מעשה ועוד.
	20 מנהלי מחלקות נוער יהודים ובדואים נפגשו ל10 מפגשים על מנת לבנות יחדיו פרויקטים ליזמות חברתית.
	מנהל חברה ונוער במחוז דרום רואה בחינוך הבלתי פורמאלי מנוף צמיחה 18 בתי ספר בדואים ויהודים  מתוקצבים על מפגשים. פעילות מסע אופק ישראלי ותקווה ישראלית משתתפים 22 מוסדות בדואים ויהודים.
	תנועות הנוער פתחו 13 סניפים המקדמים מפגשים משותפים ומתוקצבים על כך.
	מתקיימים מפגשים קבועים בין תלמידים בדואים ויהודים במועצה מחוזית רשותית ומועצת תלמידים ארצית.
	22 מוסדות חינוך בהם קיימת פעילות של"ח והשתתפות במפעלים ארציים ומחוזים ונלמדת יחידת מפגש תרבויות בארץ ישראל.
	משלחות נוער לפולין-הח משנת תשס"ה מתקיימות משלחות משותפות.
	תוכנים המדצי"ם פועלת בחברה הבדואית ומתפתחת מאוד. התרמות דם והתנדבות משותפת במד"א 

ליקוי

9. 	אף שמשרד החינוך פועל בשטח לקידום בני נוער בדואים - לחיזוק הזיקה בינם ובין מדינת ישראל ולעידוד התנדבותם לצה"ל באמצעות פעילות חברתית-ערכית, הרי שבחוזר מנכ"ל משרד החינוך בנושא "נכונות לשירות ומוכנות לצה"ל", שהאגף וצה"ל היו שותפים בכתיבתו, בסעיף "עידוד הגיוס בקרב בני נוער ש'חוק שירות ביטחון' אינו חל עליהם", יש התייחסות הצהרתית בלבד לעידוד בני מיעוטים - ובכלל זה הבדואים - להתגייס כמתנדבים לצה"ל, ומעבר לאמירה כללית, כי יש "לטפח בתלמידים אלה את תחושת הקשר למדינת ישראל... [ו]לעודד את בני הנוער האלה לגלות נכונות להתנדב לצה"ל", החוזר לא מפרט דבר בנוגע לפעילות הנדרשת לעידוד התנדבות לגיוס של בני הנוער הבדואים. כמו כן, על משרד החינוך, בשיתוף האגף וצה"ל, להתוות בחוזר מנכ"ל תכנית לעידוד בני הנוער הבדואים להתנדב לשירות בצה"ל.	

מעקב-משרד החינוך
מצב( סטאטוס): ב

9. 	נכון לדצמבר 2018- משרד החינוך, המוביל את תכניות "אופק" – מכינות חצי שנתיות לנוער פריפריה גיאוגרפית וחברתית, שם דגש על שילוב נוער בדואי במכינות, לשם שילובם בשירות, כמו גם יצירת מודעות בסביבתם לחשיבות השירות הצבאי, הלאומי והאזרחי. בפתח שנה"ל תשע"ט נפתחה השנה השלישית של מכינת "אופק" בדואית, בהשתתפות 27 חניכים. כמו כן, נפתחה מכינה נוספת משולבת בדואים ויהודים, המונה 15 חניכים, מתוכם 8 בדואים, ביניהם 4 בנות בדואיות.
                     בנוסף פועלת זו השנה השנייה מכינה משולבת לבני נוער נוצרים. לו"ז לסיום מכינות אופק לשנה זו -  28 בפברואר 2019.
                     במסגרת חוזר מנכ"ל "נכונות לשירות ומוכנות לצה"ל" מעודכן 2018 , אין באפשרות  משרד החינוך לחייב פעילות הכנה לצה"ל לאוכלוסיות שחוק הגיוס לא חל עליהן. עם זאת, פועל המשרד לעידוד מנהלי בתיה"ס לעסוק בהכנת בני הנוער לשירות משמעותי בצה"ל ובשירות הלאומי במסגרת תכנית הליבה לשעות המחנך וכן בפעולות שונות נוספות.









 
היבטים מינהליים בעבודת הוועדות הרפואיות לקביעת זכויותיהם של נכי צה"ל

הגופים המבוקרים: משרד הביטחון. 

מעקב מעודכן לחודש דצמבר 2018


	א
	 תוקן
	10 סעיפים
	71%

	ב
	 בתהליך תיקון
	4 סעיפים
	29%

	ג
	 לא תוקן
	
	

	ד
	 נדחה / לא רלוונטי
	
	



ליקויים 10 ו-14 תוקנו. ראה הערות ראש הממשלה 68ב' עמ' 25-35


ליקוי

1. מלבד קביעה בהוראות האגף ולפיה יש לזמן וע"ר מחוזית תוך פרק זמן שלא יעלה על 45 ימים ממועד סיום הכנת התיק לוועדה, לא נקבעו פרקי זמן מרביים לשלבים נוספים בתהליך, כמו למשל משך הזמן עד לזימון וע"ר עליונה, משך הזמן לשלב המקדמי של בדיקות נוספות לפני קביעת וע"ר מחוזית, ומשך הזמן הכולל לטיפול בתיק מרגע הגשתו ליחידת הווע"ר באגף שיקום (להלן - יחידת הווע"ר) ועד שמסתיים הטיפול בתיק - קרי קביעת דרגת הנכות. זאת בשונה מהביטוח הלאומי שקבע תקן לפרק הזמן המרבי של משך הטיפול הכולל בתביעות בווע"ר מתחומים שונים. על האגף לנקוט את כל האמצעים הנדרשים - לרבות קביעת לוחות זמנים מחייבים לכל שלב בהליך קביעת דרגת הנכות - כדי שעבודתו תתבצע ללא עיכובים מיותרים. כמו כן, עליו לבצע בקרה שוטפת כדי לוודא שהוא יעמוד בלוחות הזמנים שייקבעו.

מעקב-משרד הביטחון 
מצב (סטאטוס): א

1. 	החל מיוני 2018 מופקים דוחות בקרה המותאמים למדד זמן הטיפול שנקבעו למבוקרים מידי חודש.	 

ליקוי

2. בכל מחוזות האגף התיקים הרפואיים אינם נסרקים, ולכל תיק רפואי יש עותק פיזי אחד בלבד. עקב כך, בתיקים שבהם התביעה מורכבת מכמה פגימות, המצריכות התכנסות של מספר וע"ר בתחומי מומחיות שונים, הטיפול בפגימות השונות מתבצע "בטור" ולא "במקביל" משום שכל אחת מהווע"ר ממתינה לסיום הטיפול וקבלת התיק הרפואי הפיזי מהווע"ר שהתכנסה לפניה. במצב דברים זה, הדיונים בפגימות שונות של הזכאי לרוב אינם מתקיימים בעת ובעונה אחת, ויש להמתין לסיום טיפול בפגימה אחת לפני שניתן לטפל בפגימה הבאה. על האגף להתחיל בסריקת התיקים הרפואיים כדי לאפשר, בין היתר, ניהול דיון בכמה פגימות בעת ובעונה אחת.

מעקב-משרד הביטחון 
מצב (סטאטוס): ב

2. 	ביולי 2018 החל פיילוט של תהליך סריקת תיקים רפואיים במסלול ירוק משלב הגשת הבקשה ועד ההכרה. החל מנובמבר 2018 הורחבה הסריקה לתיקים אחרי חוות דעת וחלק מתיקים הנשלחים לחוות דעת. בסיום הליך ההכרה התיק הסרוק משמש את הרופאים בוועדה הרפואית.


ליקוי

3. העיכובים בשיבוץ תיקים לדיונים בווע"ר מחוזית מקורם בסיבות שבאחריות האגף, ומרביתם נובעים מזמינות נמוכה של רופאים בתחומים מסוימים ומתקלות טכניות כגון אובדן תיקים.

מעקב-משרד הביטחון 
מצב (סטאטוס): ב

3. 	גויסו שישה רופאים חדשים. גובש מנגנון תשלום אטרקטיבי יותר הנמצא בבחינת משרד האוצר. לגבי התקלות הטכניות- ייפתר עם היישום של התיק הסרוק.	
 
ליקוי

4. בחינת ההתפלגות של משך הטיפול הכולל בקביעת דרגת נכות (להלן - הטיפול) בווע"ר מחוזית ובווע"ר עליונה בשנים 2016-2013 העלתה כי בווע"ר מחוזית בממוצע בכ-48% מהתיקים הסתיים הטיפול בתוך שלושה חודשים, ובממוצע כ-84.5% מהתיקים הסתיים הטיפול בתוך שבעה חודשים. לעומת זאת, בווע"ר עליונה בממוצע רק בכ-27% מהתיקים הסתיים הטיפול בתוך שלושה חודשים, ובממוצע בכ-69% מהתיקים הסתיים הטיפול תוך שבעה חודשים. הטיפול בשאר המקרים, הן בווע"ר מחוזית והן בווע"ר עליונה, נמשך עד שנה ואפילו עד שנתיים. השוואה שעשה משרד מבקר המדינה בין משך הטיפול של הוועדות המחוזיות ושל הוועדות העליונות בביקורת הקודמת ובין משכו בשנת 2016 העלתה כי משך הטיפול התארך: פחת במידה ניכרת שיעור התיקים שמשך הטיפול בהם הסתיים בתוך שלושה חודשים, ובעקבות זאת גדל שיעור התיקים שמשך הטיפול בהם נמשך ארבעה עד שבעה חודשים ואף שבעה חודשים ומעלה. על פי נתוני אגף שיקום, בשנים 2016-2014 היו 945 תיקים (מהם 415 בווע"ר עליונה) שהטיפול בהם נמשך למעלה משנה. פרק הזמן הממוצע ממועד קבלת התיק ועד סיום הכנת התיק לשיבוץ בוועדה הסתכם ב-153 יום, ופרק הזמן הממוצע מסיום הכנת התיק לוועדה ועד סיום הטיפול בו הסתכם ב-333 יום (כשנה). לטענת יחידת הווע"ר, הסיבות לכך שהליכי הטיפול של וע"ר מחוזית או עליונה ב-24 תיקים שנבדקו ארכו למעלה משנה נעוצות בהתנהלותו או במצבו של הזכאי (כגון אי-התייצבות לדיוני הוועדה, בקשות לדחיות חוזרות ונשנות של מועד התכנסותה של הוועדה, עיכוב בהעברת המסמכים הנדרשים), בהמתנה ארוכה לביצוע בדיקות ולקבלת התוצאות וכן בתהליכי עבודה באגף (כגון עבודה "בטור", אובדן תיקים, תקלות טכניות כמו רישום לא נכון במערכת הממוחשבת, אי-סיכום תיק בדיון של וע"ר עליונה שבגינו נדרש כינוס חוזר של הווע"ר באותו ההרכב והקושי לקבוע מועד נוסף לכינוס המוסכם על כל חברי ההרכב). על האגף לבחון את הסיבות להתמשכות הטיפול של הווע"ר בקביעת דרגת הנכות וכן את הגורמים לפערים בין מחוזות האגף בקביעת דרגת הנכות, כדי שיוכל להעניק לאוכלוסיית הנכים שהוא משרת שירות יעיל, שוויוני ואיכותי.

מעקב-משרד הביטחון 
מצב (סטאטוס): ב

4. 	הנושא נמצא בהליך בדיקה של חברה אזרחית חיצונית. שיפור מבנה השכר של הרופאים יאפשר הגדלת המאגר וזמינותם. במסגרת הליך הבדיקה של החברה החיצונית תבוצע בחינת כוח אדם. צפי לסיום: סוף חציון א' 2019.

ליקוי

5. נמצא כי במועד סיום הביקורת, כעשר שנים לאחר סיומה של הביקורת הקודמת, אגף שיקום עדיין לא פעל לתיקון הליקויים שהועלו בביקורת הקודמת ולא קבע תהליכים מובנים וסדורים לשם מעקב ובקרה לגבי נתונים הנוגעים להתמשכות ההליכים האמורים, ואשר יאפשרו לו לנקוט את הפעולות הנדרשות לשם התייעלות ושיפור. עקב כך יחידת הווע"ר אינה בוחנת באופן תדיר ומוסדר את הסיבות לפערים במשכי הזמן לשיבוץ לווע"ר ובמשך הטיפול הכולל בווע"ר השונות (וע"ר מחוזיות לעומת עליונות תוך השוואה בין הווע"ר הפועלות במחוזות האגף השונים ובמטהו).


מעקב-משרד הביטחון
מצב (סטאטוס): א

5.  	החל מיוני 2018 הוגדרו דוחות בקרה לכל אחד משלבי התהליך אשר מבוקרים מידי חודש וננקטות פעולות יזומות לשיפור.
	 
ליקוי

6. כמו כן, האגף אינו מפיק דוחות חריגים המרכזים את הנתונים הללו, ולמותר לציין כי אין בידו מידע מרוכז בנוגע לסיבות להתמשכות ההליכים ולגורם המעכב והאם ניתן לנקוט פעולות לצמצום משכי זמן אלה.

מעקב-משרד הביטחון
מצב (סטאטוס): א

6.  	החל מיוני ב2018 הפקת דוחות חריגים, מבוצע באופן שוטף.	

ליקוי

7. בישיבות של ועדות עליונות שהתקיימו בשנת 2016 במטה האגף ובמחוז באר שבע שינתה וע"ר עליונה את החלטת וע"ר מחוזית לגבי כ-50% מהתיקים שנדונו. וע"ר עליונה הגדילה את שיעורי הנכות שנקבעו בכ-46% מהתיקים, והפחיתה את שיעורי הנכות שנקבעו בכ-4% מהתיקים. ב-27% מהתיקים שבהם וע"ר עליונה הגדילה את שיעורי הנכות, גדל שיעורם ב-10% ומעלה. ב-7% מהתיקים שבהם וע"ר עליונה הגדילה את שיעורי הנכות, גדל שיעורם ב-20% ומעלה. רק בשנת 2016 החלה יחידת הווע"ר לאסוף נתונים על תיקים שווע"ר עליונה שינתה את שיעורי הנכות שנקבעו בהם בהתאם להחלטת וע"ר מחוזית (בשלב זה במטה האגף ובמחוז באר שבע בלבד), ואולם היא לא בחנה מדוע שיעור ניכר מן הערעורים על החלטות וע"ר מחוזית מתקבל. 

מעקב-משרד הביטחון
מצב (סטאטוס): א

7. 	מבוצע באופן שוטף. הבקרה הורחבה, גובש טופס באמצעותו יו"ר הוועדה העליונה ובאמצעותו יבחנו הסיבות לשינוי דרגת הנכות.
	
ליקוי
8. שיעור הערעורים על קביעות וע"ר עליונה שקיבלו בתי המשפט בשנים 2016-2013 באופן מלא או חלקי או שעניינם הוחזר לדיון נוסף בווע"ר העליונה הסתכם בכ-50% מכלל ההחלטות. למרות שיעורם הגדול של ערעורים אלה והערך המוסף של המידע שמקורו בהחלטות ביהמ"ש בנושאים אלו, אגף שיקום אינו מקיים הליך סדור של ניתוח נתונים והסקת מסקנות בדבר אופן הטיפול בליקויים בתפקוד הווע"ר העליונות העולים מהדוחות התקופתיים של היועצת המשפטית לווע"ר.

מעקב-משרד הביטחון
מצב (סטאטוס): א

8. 	הממונים על הוועדות הרפואיות מעמיקים ומרחיבים את הדיון בהמלצות היועמ"ש ופסקי הדין ומקיימים הליך סדור של ניתוח נתונים והסקת מסקנות, הפקת לקחים וקבלת החלטות בדבר אופן הטיפול בליקויים העולים מתוך החלטות בתי המשפט ודוחות היועץ המשפטי והנחיותיו:
	•  ניתוח פרטני של כל פסיקת בית משפט והנחיית היועץ המשפטי לוועדות ספציפית לפסיקה. 
• הפקת דוחות תקופתיים של פסקי דין בנושא וועדות רפואיות.
• כל פסיקות בית המשפט המנחות קו מסוים או ביקורת על התנהלות הועדות, מרוכזות ומופצות  ע"י היועץ המשפטי לממונים על הועדות הרפואיות ו/או ישירות לכלל הרופאים על-פי העניין.
• מועלות סוגיות משפטיות מנחות על-ידי היועץ המשפטי במסגרת כנסים ארציים.
• מועלות סוגיות משפטיות ופסיקות עקרוניות של בית המשפט במסגרת קורס הכשרה לרופאי הועדות.
סגן שר הביטחון בהנחיית השר עוקב באופן שיטתי אחרי יישום דוח זה וקיים כבר שני דיוני מעקב בנושא. נקבע דיון נוסף ליום 25.12.18
	 
ליקוי

9.	ההליך הנוגע למילוי טופס המשוב המתקיים באגף שיקום יש בו כדי לפגוע באנונימיות של הזכאי. זאת מאחר שטופס המשוב במתכונתו הנוכחית, שאותו נדרשים זכאי האגף למלא בצאתם מהדיון של וע"ר בעניינם, כולל פרטי זיהוי הנוגעים לווע"ר שלגביה נכתב המשוב. לא זו אף זו, גם האופן שבו מוחזרים המשובים לחדרי הדיונים שבהם מתכנסות הווע"ר שדנות בעניינם מאפשר לזהות את הזכאים שמילאו את המשוב. על האגף להבטיח את האנונימיות של הזכאים הממלאים משובים שהוא מפיץ ונועדו לבחון את שביעות רצונם מטיפול הווע"ר בעניינם. צעד שיש בו כדי להגדיל את שיעור הזכאים הממלאים את המשובים.

מעקב-משרד הביטחון
מצב (סטאטוס): א

9. 	• על מנת להגביר את רמת האנונימיות, פרטי הרופאים שהשתתפו בוועדה, מושמטים כבר מטופס המשוב. 
• ניתנת האפשרות, למעוניינים, להוסיף את פרטי הרופאים לטופס המשוב, כדי שהמשרד יוכל לייחס את תוצאות המשוב להרכב הועדה עצמה ולהפיק לקחים במידת הצורך.
 	• מוצבות כבר תיבות משובים מחוץ לחדרי הועדות באתרים הממוקמים במבני המשרד (חל איסור להציב תיבות בבתי חולים). 
• היחידה לוועדות רפואיות בוחנת מול יחידת התקשוב, בניית פלטפורמה מיחשובית שתאפשר מילוי משוב באמצעות מסרון שישלח לזכאי למחרת הועדה.
לגבי הבטחת האנונימיות של הזכאים הממלאים משובים שהאגף מפיץ שנועדו לבחינת שביעות רצונם מטיפול הוע"ר בעניינים- מבוצע באופן שוטף.

ליקוי
11.	דרך הטיפול בתלונות שמגישים זכאים נגד הווע"ר אינה מוסדרת בהוראות או בנהלים, והיא מתבצעת לרוב על פי שיקול דעתם של הגורמים המטפלים. לפיכך, אופן הטיפול וההכרעה בתלונות וכן היקף הבירור בעניינן אינם אחידים ושיטתיים, וזאת אף שיש מכנה משותף בין תלונות מסוג זה ואף שלכאורה אין הבדלים בין התלונות שיכולים להסביר את השוני בהיקף הבירור של כל תלונה. על האגף להסדיר את הליך הטיפול בתלונות הנוגעות לאופן תפקודן של הווע"ר תוך התייחסות למכלול ההיבטים הנוגעים לאופן בירור אותן תלונות וההכרעה בעניינן, וכן לאופן הטיפול בתלונות שנמצאו מוצדקות.

מעקב-משרד הביטחון
מצב (סטאטוס): א

11. 	נכתבה והופצה תפיסת הפעלה והוטמעה בפעילות היחידה. מבוצע החל מיוני 2018.  

ליקוי

12.	לא נמצאו אסמכתאות המעידות כי ממצאי בירור התלונות נותחו סטטיסטית ועובדו לכדי מסקנות, כי התקיימו דיוני חתך כדי לרכז ולנתח את כלל המסקנות שנובעות מתלונות שהוגשו בפרק זמן מסוים או מתלונות שנסובו על אותו עניין.




מעקב-משרד הביטחון
מצב (סטאטוס): א

12. 	נבנה נוהל עבודה חדש והרחבת מסד הנתונים לטיפול בתלונה אשר יאפשר תיעוד וניתוח סטטיסטי, שיטתי ואחיד בכל התלונות, הפקת לקחים ומסקנות ליישום. תיעוד ובחינת ממצאי בירור התלונות וניתוחן, באופן סטטיסטי, הפקת לקחים ועיבודן לכדי מסקנות, מבוצע באופן שוטף.

ליקוי

13.	הממונים על הווע"ר לא קבעו מתכונת להכשרה מקיפה של הרופאים בווע"ר הכוללת התייחסות להיבטי פעילותם הייחודיים. חלק מהמיומנויות הבסיסיות הנחוצות לביצוע עבודתם של רופאי הווע"ר אינן מוקנות להם לפני תחילת עבודתם, וחלקן אינן מקבלות ביטוי במסגרת התכנים המועברים להם במהלך תקופת עבודתם בווע"ר. כמו כן, ליקויים בפעילות הווע"ר שבאים לידי ביטוי בפסיקת בתי המשפט אינם מתורגמים לכדי תכנים המועברים לרופאי הווע"ר במסגרת תכנית הדרכה קבועה. המידע המועבר לרופאי הווע"ר באמצעות השתלמויות ובחוזרים המופצים להם מפעם לפעם אינו מספיק כדי להקנות להם את כלל הכלים והידע הרב-תחומי שיסייעו להם בביצוע תפקידם המורכב. נוסף על כך, העברת המידע בדרך זו אינה מבטיחה את חשיפתם של כלל הרופאים למידע. על האגף לפתח עבור רופאי הווע"ר תכנית הכשרה סדורה, מקיפה וייעודית שתספק להם את הכלים והידע הנדרשים לצורך התמודדות עם מכלול ההיבטים הנוגעים לעבודתם בווע"ר. תכנית כאמור צריכה לכלול את הידע המוקדם הנדרש לרופאים לשם תחילת עבודתם בווע"ר וידע שוטף הנובע מעדכוני פסיקה וחקיקה ופתרון סוגיות שעולות במהלך פעילותן של הווע"ר וגם הכשרה בתחום מיומנויות התקשורת הבין-אישיות.

תגובה-משרד הביטחון 
מצב (סטאטוס): ב

13.	נבנתה תוכנית הכשרה אוניברסיטאית ייעודית לרופאי הוועדות  הקורס יחל ב -16.11.2018 בפקולטה לרפואה באוניברסיטת ת"א.
	
                   






















הטיפול בחיילים הבודדים במהלך שירותם הצבאי ולאחר שחרורם מצה"ל 

הגופים המבוקרים: משרד הביטחון, צבא ההגנה לישראל

מעקב מעודכן לחודש דצמבר 2018.

ליקוי מס' 1 תוקן ראה הערות ראש הממשלה 68ב' עמ' 37.


ליקוי

2. 	רוב החיילים הבודדים אינם בוחרים בפתרונות הדיור הצה"ליים אלא מעדיפים קבלת השתתפות בשכר דירה, בשל הצורך שלהם בפרטיות במקום מגוריהם. הפער שנוצר בין העדפות המגורים של החיילים הבודדים לפתרונות הדיור הצה"ליים המוצעים להם הביא לכניסת עמותות למרחב זה, המספקות לחיילים הבודדים, בעידוד צה"ל, פתרונות דיור המספקים את צורכיהם באופן טוב יותר. אולם בשל מספרן הנמוך של הדירות המצויות ברשות העמותות, בשילוב תנאי הסף שהעמותות מציבות כתנאי למגורים בדירותיהן (חיילים לוחמים, חיילים המשרתים ביחידה מסוימת, חיילים המגיעים מרקע מסוים), לא ניתן לספק לכלל החיילים הבודדים המעוניינים בכך פתרון דיור כזה. על אף שהפערים בין צורכי הדיור של חיילים בודדים לבין הפתרונות הצה"ליים המוצעים היו ידועים ומוכרים לו, לא נערכה באכ"א עד מועד סיום הביקורת עבודת מטה סדורה הבוחנת את הפערים, את הצרכים התקציביים ואת איכותם של פתרונות הדיור שמספק צה"ל לחיילים הבודדים. על אכ"א להשלים את עבודת המטה שעל אודותיה עדכן צה"ל בתגובתו לביקורת, ולמצות את הדרכים העומדות לרשות צה"ל על מנת להעניק לכלל החיילים הבודדים פתרונות דיור איכותיים יותר ככל שניתן, שיענו באופן מיטבי על צורכיהם האישיים.

מעקב צבא הגנה לישראל 
מצב (סטאטוס): ב 

2.   	 לרשות החיילים הבודדים עומדים מספר פתרונות דיור, הכוללים, מגורים בבתי חייל, דירות "בית חם", מגורים בקיבוצים במסגרת תכנית 'אימוץ בקיבוץ' והשתתפות בדמי שכר דירה.
	כפי שצוין בדו"ח המבקר, סגלי הת"ש והמפקדים מעודדים את החיילים לבחור באחד מפתרונות הדיור הצה"ליים, ולהימנע מהשכרת דירה לאור ההוצאות הכלכליות והיעדר המעטפת הייחודית.
  	עבודת המטה, כפי שפורטה בהתייחסות צה"ל, נמצאת עדיין בעיצומה, לאור השינויים והתמורות העתידיים, כגון: מעבר למגורים של חייל אחד בחדר אחד בבתי החייל ובדירות ''בית חם''; הקמת בית חייל חדש בראשון לציון; והתקדמות פרויקט "אופק רחב". שינויים אלו צפויים לתת מענה טוב יותר לחיילי צה"ל, בדגש על אוכלוסיית החיילים הבודדים.
   	 כיווני פעולה אלו קורמים עור וגידים, ונראה כי יספקו לחיילים הבודדים בצה"ל מענה טוב יותר, המותאם לצרכיהם ורצונותיהם. צפי לסיום סוף שנת 2019.



	
ליקוי

3. 	עמותות וארגונים מעניקים סיוע במישרין לחיילים בודדים בדרך של "קבלת שירות, זכות או כל טובת הנאה בעלת ערך כלכלי מכל מין וסוג", כדוגמת סיוע בדיור, בחונכות אישית (מנטורינג) ובמזון. גורמים בצה"ל ובהם מפקדים וסגלי ת"ש, מנהלים שיח ושיתוף פעולה ישיר עם עמותות וארגונים המסייעים לחיילים בודדים ואף מפנים חיילים בודדים לטיפולם. סיוע זה ניתן לחיילים הבודדים במישרין מאותם עמותות וארגונים ומשום כך מנוגד לפקודות ולהנחיות הרלוונטיות בצה"ל. הסיוע שמקבלים חיילים בודדים מעמותות הוא בעיקר בדרך של "קבלת שירות" או "טובת הנאה בעלת ערך כלכלי". מטבע הדברים תרומות מסוג זה ממומשות ביצירת קשר ישיר בין העמותה לבין החיילים. משכך, ההנחיה שמורה כי כלל התרומות עבור צה"ל יתקבלו באמצעות "יחד למען החייל", שהינו הגוף היחידי באמצעותו ניתן לקבל תרומות בצה"ל, למעשה אינה ניתנת ליישום גורף על כל צורות ההענקה של הטבה או טובת הנאה בעלת ערך כלכלי. על אכ"א לממש בהקדם את עבודת המטה שהתבצעה בצה"ל בנושא פעילות העמותות בצה"ל; לקבוע אמות מידה ברורות לנושאים שבהם ישתף הצבא פעולה עם עמותות וארגונים; לקבוע את דרך ההתקשרות בין צה"ל לבינם; ולהסדיר את תהליך מתן האישורים לשיתוף פעולה עמם. בד בבד, על צה"ל להשלים את עדכון פקודות המטכ"ל בנושא תרומות והטמעתן בצה"ל.


מעקב צבא הגנה לישראל 
מצב (סטאטוס): ב 

3.       	עבודת המטה בנושא פעילות העמותות בצה"ל טרם הושלמה. עמותת "יחד למען החייל", המשמשת כגוף מתווך בין צה"ל לבין העמותות, השלימה את מיפוי העמותות הקיימות וכן בדקה את תקינות פעילות העמותות בהקשרים רחבים, בהתאם לעקרונות שנקבעו ע"י אכ"א. בימים אלו, עבודת המיפוי, תוצג לרמ"ט אכ"א לצורך אישור הפעילות, דרכי ההתקשרות ויחסי שיתוף הפעולה עם העמותות השונות. לאחר הסדרה זו, תפורסם מדיניות ברורה לסגלי המשא"ן והת"ש ובה יפורטו העמותות המאושרות לשיתוף פעולה עם צה"ל וכן תחומי האחריות המאושרים. צפי לסיום- סוף חציון 2019.

ליקוי

4. 	סדנת הכנה לשחרור היא סדנה בת חמישה ימים המיועדת לחיילים בודדים העומדים לפני שחרור וניתנת על ידי צה"ל, בה מפורטות מגוון הזכאויות שלהם לקראת השחרור ולאחריו, וכן ניתנים בה ייעוץ והכוונה תעסוקתיים ואקדמאיים. אף שסדנה זו נתפסת אצל חיילים בודדים כמקור מידע יעיל מאוד, בשנים 2016-2014 כ-46% מהחיילים הבודדים לא השתתפו בה, ולמרות זאת אכ"א לא בחן את הסיבות לכך. על אכ"א להשלים בהקדם את עבודת המטה בנושא סדנאות הכנה לשחרור עבור חיילים בודדים ולמצות את הדרכים לעודד חיילים בודדים העומדים לפני שחרור להשתתף בסדנאות אלו. כמו כן על אכ"א לקיים פיקוח ובקרה על התייצבותם של חיילים בודדים בסדנאות ולהבטיח שתינתן להם האפשרות להשתתף בהן, וזאת על מנת שיקבלו מידע וכלים שיסייעו להם להשתלב בחברה לאחר שחרורם.

מעקב צבא הגנה לישראל 
מצב (סטאטוס): ב 

4.     	בין השנים 2014-2017 נראה שיעור השתתפות נמוך של חיילים בודדים בסדנאות הכנה לשחרור (כ-50%), זאת בניגוד לתפיסה הרווחת בקרב החיילים הבודדים כי סדנה זו חשובה עבורם ומהווה מקור מידע חשוב בדרכם לחיי האזרחות. עבודת מטה בנושא, בהובלת מדור חיימ"ש במופת, טרם הסתיימה. צפי לסיום- סוף שנת 2019.



	 
ליקוי

5. 	חיילים בודדים מוצאים עצמם לעתים חסרי יכולת להתמודד הן מול המערכת הצבאית והן מול המערכת האזרחית. בקשר לכך עלה בביקורת, כי בקרב חיילים בודדים עולה צורך בהדרכה אישית, אשר אף מתעצם עם השחרור מצה"ל. אולם, הדרכה כאמור אינה ניתנת להם באופן סדור על ידי צה"ל. על אכ"א ואגף חיימ"ש להסדיר מתן הדרכה אישית לכלל החיילים הבודדים והחיילים הבודדים המשוחררים החפצים בכך; ולעודד אותם לקבל הדרכה כזו.

מעקב- משרד הביטחון
מצב (סטאטוס): ב

5. 	עבודת המטה בנושא טיפול כוללני בחיילים משוחררים נמצא עדין בתהליכי בחינה ומחייבת ממשק עם צה"ל ועם גורמים מחוץ למערכת הביטחון. צפי לסיום- מהלך 2019.

מעקב צבא הגנה לישראל 
מצב (סטאטוס): ב 

5. 	במסגרת עבודת המטה בנושא פעילות העמותות בצה"ל, תבוצע הסדרה גם לגבי ליווי חיילים בודדים תוך כדי השירות וכהכנה לשחרור – שירות הניתן ע"י חלק מהעמותות, גם כיום. בנוסף, במסגרת קשרי העבודה ההדוקים עם תכנית "יתד", התכנית הלאומית לקידום צעירים וצעירות במצבי סיכון, בין הגילאים 18-26, חיילים בודדים אשר זקוקים לליווי ומענה ייחודי, מאותרים ע"י סגלי הת"ש והמפקדים, ומופנים לתכנית "יתד" לקבלת סיוע מתמשך של עובד/ת סוציאלי/ת. כמו כן, חיילים המשתחררים באופן מיידי (ולא בתאריך תום השירות) מקבלים מידע על אודות תכנית "יתד" ובהתאם לרצונם, מופנים להמשך ליווי/ היכרות עם עו"ס ברשות.
הפעילות מול תכנית "יתד" נמצאת בבקרה ובמעקב של סגלי הת"ש ומעוגנת בנוהל עבודה סדור. באשר לתכנית ליווי החיילים הבודדים ע"י משרתי קבע, הוחלט כי היא לא תמומש, לאור חוסר האפקטיביות שבה. מבחינת יכולת ליווי אוכלוסייה זו ע"י משרתי קבע, עולה כי מדובר בפתרון שאינו יציב, ואשר לא הוכיח את עצמו בעבר עבור אוכלוסיות דומות (דוגמת בני העדה האתיופית). יתרה מכך, למשרתי הקבע אין בהכרח את הידע והכלים המקצועיים הנדרשים בליווי אוכלוסייה מגוונת זו בעלת צרכים ייחודיים. צפי לסיום- סוף שנת 2019.
	
ליקוי

6.	 על חייל בודד שמשתחרר מצה"ל זמנית בשל סיבה בריאותית (פרופיל 24) להתמודד עם שני קשיים בעת ובעונה אחת: הקושי הבריאותי, הכרוך לעתים בהוצאות מוגדלות, והקושי החברתי-כלכלי הצפוי לחייל בודד שעוזב את המסגרת הצה"לית העוטפת והתומכת. חיילים בודדים נתקלים בקושי להתמודד בעצמם עם מצבם הרפואי והכלכלי, נקלעים למצוקה ונזקקים לסיוע, אך הסיוע שמספק צה"ל אינו עונה לעיתים על צורכיהם. מוקד הבודדים נדרש להביא לידיעתם של החיילים הבודדים הצפויים להשתחרר באופן זמני את המידע הנדרש להם ובכך לסייע להם להתמודד עם הקשיים הכלכליים והרפואיים הנלווים לשחרור הלא צפוי תוך מיצוי זכויותיהם. אולם, המוקד לא ניהל רשימה של החיילים הבודדים הצפויים לקבל פרופיל 24, ובהיעדר רשימה כזו, לא ניתן לדעת אם מוקד הבודדים פנה לכל החיילים הללו. אף על פי שהקושי האמור של חיילים בודדים מוכר וידוע לאכ"א, עד ספטמבר 2017 הוא לא הגדיר את הסיוע הנדרש לחייל בודד המשתחרר זמנית מסיבות רפואיות, למעט פתרון דיור לתקופה שמוגבלת לשלושה חודשים. לפיכך נאלצו החיילים הבודדים לפנות לקבלת סיוע מגורמים חיצוניים. על אכ"א לוודא כי הסיוע שהוסדר לחיילים בודדים ששוחררו מצה"ל זמנית עקב סיבות רפואיות עונה על צורכיהם. כמו כן על אכ"א לוודא את רציפות הסיוע לחיילים בודדים גם בתקופת שחרור זמני מסיבות רפואיות; להבטיח מתן סיוע אחיד לכלל החיילים הבודדים במצב זה; ולהפחית את הזדקקותם לגורמים חיצוניים. כל זאת על מנת לאפשר להם לצלוח את תקופת שחרורם עד לחזרתם לשירות.



מעקב צבא הגנה לישראל 
מצב (סטאטוס): א 


6. 	סוג שירות דח"ש (דחיית שירות)  רפואי / פרופיל 24 כתוצאה ממצבו הרפואי, הוא מצב שאינו נמנה כחלק מתקופת שירותו הפעיל של החייל. בתקופה זו החייל אינו זכאי להטבות כלכליות – החל מדמי הקיום וכלה בהטבות הת"ש. בעבור אוכלוסיית החיילים הבודדים, יציאה לדח"ש מהווה קושי משמעותי ביכולתם להתקיים, שכן הם מפסיקים לקבל תמיכה כלכלית ואין להם תמיכה מגורם חיצוני אחר.  על מנת לאפשר לחיילים אלו רציפות מענה ויכולת בסיסית לקיום, להלן מעטפת התמיכה אשר ניתנת לחייל בודד היוצא לדח"ש או לפרופיל 24 כדלקמן:
א. פתרון דיור – חייל יכול להמשיך ולהתגורר בפתרון הדיור בו התגורר ערב היציאה לדחיית השירות ועד 3 חודשים לכל היותר. 
ב.  ערב היציאה לדחיית השירות ניתן לחייל מענק כספי (מענק אכ"א חריג) אשר הינו שווה ערך להטבות הכלכליות שקיבל מתוקף היותו חייל בודד (לא כולל דמי הקיום), למשך תקופה של עד שלושה חודשים לכל היותר. כמפורט להלן:
	1.	מענק בודד – 540 ₪ 
	2.	שווי מענקי המזון – 150 ₪ 
	3.	השתתפות בשכר דירה במידה ושכר דירה לפני יציאתו לדח"ש – 1,305 ₪ 
	4.	תוספת נוספת למענק נבחנת באופן ייחודי בהתאם מצבו הכלכלי של החייל.
ג.  ביצוע ביקורי בית על ידי מפקדי החייל בדומה לביקורים שמתקיימים בתקופת מחלה (ימי ג') - ביקור ראשון לאחר 14 ימים ולאחריו ביקור כל 10 ימים, גם בתקופת הדח"ש / פרופיל 24.
במסגרת בקרה יומית המתקיימת בענף ת"ש במופת, מופק דו"ח המרכז את המידע על חיילים בודדים מאושפזים, שוהים בחופשת מחלה, נמצאים בדח"ש רפואי או במעמד פרופיל 24. מוקד בודדים מבצע עם חיילים אלו שיחה יומית, מוודא כי הם אכן מקבלים את זכויותיהם ובודק אם הם זקוקים לסיוע נוסף. אם נמצא שחייל בודד זקוק לתמיכה נוספת/ייחודית, פועל המוקד אל מול סגלי הת"ש, המפקדים וענף ת"ש במופת, להשלמת המענה לצרכיהם.
בנוסף, חיילים המועמדים לדח"ש רפואי/ פרופיל 24 מקבלים מידע על אודות תכנית "יתד", ובהתאם לרצונם, מופנים להמשך ליווי/היכרות עם עו"ס ברשות בה מתגוררים.

ליקוי
7. 	סקר שערך אגף חיימ"ש העלה כי רק כ-15% מהחיילים הבודדים המשוחררים משתמשים בהטבת הלינה בבית החייל, וכי "ההטבה אינה עונה לצורכי המשוחררים הבודדים כיום". בהיעדר תקציב שהוקצה לסיוע לחיילים בודדים משוחררים בשכר דירה וברכישת ציוד לדירה, ונוכח הצורך של החיילים הבודדים המשוחררים בסיוע כאמור, נאלץ משרד הביטחון לגייס עבור מטרה זו תקציבים מוועדת העיזבונות. הסיוע התבסס על כספי ועדת העיזבונות שאינם קבועים ומובטחים. זאת ועוד, אגף חיימ"ש חילק בשנת 2016 את הסיוע בשיטת "כל הקודם זוכה" ולכן הסיוע לא הספיק לכלל החיילים הבודדים שהיו זכאים לקבלו, ומשכך חלקם לא קיבל אותו. על אגף חיימ"ש לבחון את התמונה הכוללת של אפשרויות הסיוע בדיור לחיילים בודדים משוחררים, לרבות הלנה בבתי החייל, ניצול כספים המוקצים למטרה זו מכוח תיקון 19 לחוק חיילים משוחררים כפי שסוכם בעבודת המטה שנערכה במשרד הביטחון, ניצול כספים המוקצים על ידי ועדת העיזבונות לצורך סיוע בדיור לחיילים בודדים, ושימוש ביתרת הכספים הלא מנוצלת שהקצתה ועדת העיזבונות למשרד הביטחון למטרות אחרות. זאת בפרט משום שמתגובת צה"ל לטיוטת דוח הביקורת עולה, כי הסיוע בדיור הצפוי להינתן מכוח תיקון 19 לחוק חיילים משוחררים יינתן לחיילים הבודדים רק במהלך השנה הראשונה שלאחר שחרורם מצה"ל, ולא ביתר ארבע השנים שבהן הם עדין נחשבים חיילים משוחררים לפי חוק חיילים משוחררים. על ראש אגף חיימ"ש להביא את תוצאות הבחינה לידיעת מנכ"ל משרד הביטחון על מנת לספק מענה מיטבי כולל לנושא.



מעקב משרד הביטחון
מצב (סטאטוס):  א

7.  	נכון לשנים 2017-2018 התקציב השנתי המוקצה מאפשר לחיימ"ש מתן מענה מלא לכל החיילים הבודדים שהגישו בקשה לסיוע. חלק מהמענה מומן מתקציב העזבונות שאושר על ידי האפוטרופוס הכללי והוקצה בפיקוחו. 

ליקוי
8. 	בעוד שבצה"ל מעמדם של החיילים הבודדים זהה, ואינו תלוי בסיבת הכרתם כחיילים בודדים, הרי שההטבות הניתנות מגופים מחוץ לצה"ל לחיילים בודדים חסרי עורף משפחתי בעת שירותם ולאחר שחרורם פחותות באופן מובהק מאלו הניתנות לחיילים בודדים מחו"ל. משום כך, הם נאלצים לפנות בתדירות גבוהה יותר לגורמי צה"ל על מנת לקבל סיוע כלכלי נוסף. על אכ"א לבחון את צורכיהם של החיילים חסרי העורף המשפחתי, בנפרד מצורכי החיילים הבודדים מחו"ל, ולגבש בעבורם חבילת סיוע ייחודית הנדרשת על פי מאפייניהם.

מעקב צבא הגנה לישראל 
מצב (סטאטוס): א 

8. 	בצה"ל מעמדם של החיילים הבודדים המובהקים וחסרי העורף המשפחתי זהה. הדבר בא לידי ביטוי במעטפת זכויות החיילים הבודדים בה לא נראה שוני בין הטבות החיילים הבודדים חסרי העורף המשפחתי להטבות החיילים הבודדים המובהקים, למעט הטבת מימון טיסה וחופשה מיוחדת למטרת ביקור הורה הניתנות לחיילים בודדים מובהקים בלבד, כנגזרת מהסיבות להכרתם. השונות הקיימת במענה עבור אוכלוסייה זו, נובעת ממקורות חיצוניים, דוגמת משרד הקליטה והעלייה ומשרד השיכון והבינוי אשר מעניקים לחיילים בודדים עולים חדשים, מענקי סיוע חודשיים.  לפיכך, כפי שצוין בעבר, המלצה למתן מענה זהה לכל החיילים הבודדים נכון שתכוון אל המשרד לשוויון חברתי או לכל גורם אחר במדינה אשר נכון שיממש המלצה זו.יודגש, כי לרשות מפקדי צה"ל וסגלי המשא"ן, ארגז כלים עשיר ומגוון לסיוע כלכלי, הכולל כלים כלכליים, זמינים ומיידים, המאפשרים מתן מענה נוסף לחייל, לרבות בודד חסר עורף משפחתי, בהתאם לצרכיו- נקודתיים או מתמשכים.

ליקוי
9.  	לא קיימת תכנית אסטרטגית מקיפה, בין-משרדית, המגדירה את מטרות המדינה, הן ביחס לשילובם בחברה הישראלית של חיילים בודדים משוחררים חסרי עורף משפחתי; והן ביחס לשמירת הקשר של החיילים הבודדים מחו"ל עם המדינה לאחר שובם לארצות מוצאם. כמו כן, לא קיים מאגר נתונים ייעודי המרכז את הנתונים על חיילים אלה לאחר שחרורם; לא מתקיים מעקב אחר קליטתם בארץ; לא מתקיים אתם קשר יזום; ואין גורם לאומי המרכז את נושא החיילים הבודדים המשוחררים ודואג לשילובם המיטבי בחברה הישראלית. על מנכ"ל משרד הביטחון להוביל עבודת מטה בין-משרדית, בשיתוף צה"ל ומשרדי ממשלה רלוונטיים נוספים, על מנת לפעול לשיפור תנאיהם של החיילים הבודדים חסרי העורף המשפחתי; ולאתר בעבורם מסלולי ליווי שיתחילו לקראת גיוסם וימשיכו במהלך שירותם ולאחר שחרורם מצה"ל. זאת, על מנת לאפשר לחיילים הבודדים חסרי העורף המשפחתי את התנאים הנדרשים להם כדי להתקיים בכבוד ולהשתלב היטב בחברה הישראלית לאחר שחרורם. במסגרת עבודת מטה זו יש לקדם תכנית אסטרטגית בין-משרדית לקליטת חיילים בודדים בחברה לאחר שחרורם.

מעקב משרד הביטחון
מצב (סטאטוס):ב 

9. 	ראה הערות ראש הממשלה 68ב'.


אזור יהודה ושומרון

מחוז שומרון ויהודה (ש"י) של משטרת ישראל

הגופים המבוקרים: משטרת ישראל, צבא ההגנה לישראל, המינהל האזרחי, שירות הביטחון הכללי. 

מעקב מעודכן לחודש: דצמבר 2018

	א
	 תוקן
	4 סעיפים
	33%

	ב
	 בתהליך תיקון
	6 סעיפים
	50%

	ג
	 לא תוקן
	סעיף אחד
	8%

	ד
	 נדחה / לא רלוונטי
	סעיף אחד
	8%





ליקוי

1. 	פקודת הארגון של מחוז ש"י לא עודכנה במשך תקופה ארוכה, שבמועד קבלת הנתונים הנוספים דצמבר 2017 עמדה על 16 שנים, וזאת בניגוד להוראות משטרת ישראל. הפק"א הלא מעודכנת הופכת למסמך חסר משמעות, אשר אינו מבטא כלל את האופן בו מאורגן המחוז. אי - עדכון הפקודה במשך תקופה כה ארוכה, בייחוד נוכח השינויים הרבים בהיקף הפעילות ובאופן פעילותו של מחוז ש"י עלול לפגוע ביכולת המחוז לבצע את משימותיו באופן מיטבי. על משטרת ישראל להשלים בדחיפות את הכנת הפק"א של מחוז ש"י ולהתאימה לשינויים הארגוניים שחלו במחוז ובמשטרת ישראל בשנים אלה ועד כה. 


מעקב-   משטרת ישראל    
מצב (סטאטוס):  ב – בתהליך תיקון 

1.	 פקודת הארגון של מחוז ש"י  (להלן: פק"א): בשנים האחרונות בוצעו שינויים ארגוניים רבים במחוז ש"י. מרחב חברון אורגן כקלאסי והוקמה תחנת יהודה, חוזק האת"ן המחוזי וכן חוזק ימ"ר ש"י במטרה להוריד את נפח הפשיעה המתבצעת על ידי מחוללי פשיעה פלסטינים אשר יוצאים משטחי איו"ש לשם ביצוע עבירות בתחומי הקו הירוק- "מפלי הפשיעה".  בימים אלו נכתבת פק"א מחוז ש"י מעודכנת שתכלול  את כלל השינויים שבוצעו ותשקף את תמונת המצב במחוז בהיבט הארגוני.
	לו"ז משוער לסיום -   1.2.19.  
	לעניין הוראות משטרת ישראל, נטען כי פקודת הארגון לא עודכנה בניגוד להוראות המשטרה. אולם, הוראות המשטרה אינן קובעות כללים בעניין עדכון פקודות ארגון. 
 	משטרת ישראל מציינת כי לא קיימת  כלל הוראת משטרה בעניין מחוז ש"י אשר פקודת הארגון הקיימת סותרת אותה. קיימת הוראת משטרה אחת שמתייחסת לארגון מחוז, מרחב ותחנה אך כאמור לא למחוז/מרחב/תחנה ספציפיים.

ליקוי

2. 	במועד סיום הביקורת, למעלה משלוש שנים לאחר אירוע "שובו אחים" עדיין לא השלימה משטרת ישראל את יישום כל הלקחים מהאירוע הקשה של חטיפת הנערים אשר נועדו לשפר תפקוד מרכז השליטה המחוזי (להלן- משל"ט) במחוז ש"י. 






מעקב-   משטרת ישראל    
מצב (סטאטוס):  א – תוקן 

2.	השוטרים שסופחו למשל"ט הוצבו בתקן כנדרש. המשל"ט שופץ והותאם על פי הצורך עד לבניית משל"ט חדש בתקופת הזמן 2019-2020. אגף השיטור יישם את הלקחים מהאירוע הקשה כדלקמן:
•	כוח אדם – במשל''ט ש''י, בדומה ליתר המשל''טים בארץ, הוגדרו על ידי אמ''ש 	משטרת ישראל תנאי סף לשיבוץ שוטרים וקצינים: מעבר מבחן אישיות, מרכז 	הערכה, ותק בשירות, הערכות תקופתיות, מדד איכות תפקוד ומעבר ועדה 	מחוזית טרום קליטה. 
•	הושלם איוש תפקיד השולט במצודת מחוז ש"י.
•	במכלול מוקד ה-100 של משל''ט מחוז ש''י הוקמה זירה צבאית כחלק משיפור 		התיאום הבינארגוני.
•	הוקם מכלול המודיעין B.O, המאפשר למשל''ט ממשק עם יכולות האח''מ כחלק 		מהצורך במענה לאירועים בהם אין כתובת מוגדרת בעת פנייה למוקד 100.
•	גובש פתרון טכנולוגי לקליטת פניות חירום למוקד 100 שלא באמצעות שיחה 		קולית ובאופן שיאפשר למוקדן לקלוט את האירוע ולהגיב מבצעית.
•	שופרו תשתיות המוקדים על מנת להבטיח שרידות והמשכיות השירות התקין 		לציבור.
•	יישום סוגיית "מוקד 100 כמוקד חירום למענה מיידי": הקמת מוקד לפניות 		שאינן חירום, מוקד 110 כמוקד מידע תוך גיבוש מסע הסברה לציבור.
•	מוקד 100 יתפקד כדסק מודיעיני אליו יתנקז כל המידע המבצעי. עקב הצורך 	בעיבוד המידע ישולבו במוקד אנשי מודיעין וסיגינט לצורך איתור הסיגנלים 	(כדוגמת סלולרי) הקשורים לאירועים.
•	הוקם מדור מכלולי שליטה במחלקת סיור – לצורך שיפור המקצועיות והכללת 	כלל הגורמים תחת קורת גג אחת (מוקד, משגרים, מצודה, מודיעין).
•	הוכנסה לשימוש מערכת מאתר – המאפשרת איכון מתקשר למוקד 100. 

ליקוי

3.	סיפוח שוטרים למשל"ט בשנים 2014-2016, שעל פי תקן המחוז היו אמורים לבצע 	תפקידים אחרים, בלא שקיבלו את ההכשרה הנדרשת לכך, נוגד את הנהלים של מ"י ונוגד 	את ההתנהלות הנדרשת על פי הפק"א הקיימת. בסיפוח זה יש משום פגיעה בכללי מינהל 	תקין, והדבר עלול לגרום לפגיעה בתפקודו של המשל"ט בעת הצורך. 

מעקב-   משטרת ישראל    
מצב (סטאטוס):  א –  תוקן  

3. 	כל שוטרי המשל"ט בוגרי הכשרה נדרשת. ראה הערות ראש הממשלה 68ב' עמ' 48. 	

ליקוי

4. 	משל"ט ש"י נמצא במבנה שאינו ממוגן. למחוז אין אתר מאותר להפעלת מוקד חלופי שאליו תעבור פעילותו בעת שיתעורר צורך לכך בשעת חירום, כנדרש על פי נוהל משטרת ישראל. דבר זה עלול לפגוע במבצעיות של המחוז וביכולתו לשלוט במרחב שבאחריותו ולנהל את פעילותו. על מפקד המחוז בתיאום עם המטא"ר לבחון כיצד תישמר הרציפות התפקודית של משל"ט ש"י בעתות שגרה וחירום במבנה החדש.

מעקב-   משטרת ישראל    
מצב (סטאטוס):  ג- לא תוקן 			

4.	בשנת 2018 תוכנן פרויקט הקמת משל"ט חלופי של מחוז ש"י במטה מחוז ירושלים. כמו כן תוכננה בניית מבנה חדש למשל"ט ש"י שהיה אמור לכלול גם מקלט מוגן. לפרויקט הוקצו 300,000 ₪. אולם לנוכח הקיצוץ בתקציבי המשטרה בשנת 2018, נדחה ביצוע הפרויקט. הפרויקט מתוכנן לצאת לדרך בשנים  2020-2021 ומותנה במקורות תקציביים. בשלב זה מתבסס המחוז על תכנית משל"ט מגבה משל"ט- בה משל"ט מחוז ירושלים (תת קרקעי) מגבה את מחוז ש"י. משטרת ישראל מציינת כי מסיבות מובנות איום התל"מ על משל"ט ש"י נמוך ממקומות אחרים בארץ.

ליקוי

5. 	למצאי כלי רכב ממוגני ירי במחוז יש השפעות מבצעיות ניכרות על יכולת המחוז לעמוד במשימותיו ולהקטין את הסיכון הנשקף לחייהם של שוטרי המחוז. למרות זאת בפק"א של מחוז ש"י אין התייחסות לתקינת כלי רכב ממוגני ירי. מחוז שי מפעיל לצורך משימותיו כלי רכב ממוגני ירי מסוג מסוים אשר אינם מתאימים לחלק ממשימות השיטור של המחוז. במועד סיום הביקורת עבודת המטה להצטיידות ברכבים ממוגני ירי קלים טרם הסתיימה, והמחוז טרם החל להצטייד ברכבים ממוגני ירי קלים.

מעקב-   משטרת ישראל    
מצב (סטאטוס):  ב – בתהליך תיקון 

5.	במחוז ש"י קיימים כלי רכב ממוגנים על פי התקינה. בשנים האחרונות מתבצעת  עבודת מטה (להלן: עמ"ט) מקיפה בנושא רכב ממוגן במשטרת ישראל בשיתוף אגף תמיכה לוגיסטי (להלן: את"ל) , אג"ת ואגף השיטור ובסיוע יועץ חיצוני. במסגרת העמ"ט, על פי הדרישות המבצעיות, ולצורך מתן מענה בהתאם לרמת הסיכון, נבחנים 2 סוגי כ"ר ממוגני ירי:
א.	רכב ממוגן ירי "קרקל" (ממוגן כבד- ישמש לכניסה לאזורים עוינים ולהפגנות).
ב.	רכב ממוגן ירי התקפי מבצעי (ממוגן קל- ישמש למשימות פשוטות יותר                    הדורשות נסיעה בצירים ביטחוניים). 
לשם מימוש העמ"ט הוקמה חוליה ייעודית הבוחנת בימים אלו פלטפורמות להלבשה של תאים ממוגנים.  לכלל הפרויקט אושר והוקצה תקציב ח"פ ומימושו יחל עם תום שלב האפיון. בימים הקרובים עתידות לצאת הזמנות עבור 3 "אבי טיפוס" ובמחצית 2019 ייקבעו הזוכים וייצאו הזמנות ליתר הסדרה.

ליקוי

6. 	בספטמבר 2016 מרבית ממצבת אפודי המגן נגד ירי נשק קל הנושאים לוחות מגן קרמיים המשמשים כ"שכבת פיצוץ" (להלן- שכפ"צים קרמיים) של מחוז ש"י אינם עומדים בדרישות היצרן. עיכוב בחידוש מלאי השכפ"צים הקרמיים עלול לפגוע ביכולתם של השוטרים לבצע משימותיהם ואף עלול לסכן את חייהם. על משטרת ישראל להשלים באופן מידי את ההצטיידות הנדרשת של מחוז ש"י בשכפ"צים הקרמיים ולהפחית את הסיכון הנשקף לחייהם של שוטרי המחוז.

מעקב-   משטרת ישראל    
מצב (סטאטוס):  ב – בתהליך תיקון 

6.		נכון להיום קיימים במחוז ש"י  אפודים קשיחים חדשים וכן  אפודים קשיחים 	מדגמים ישנים.

ליקוי

7.	משנת 2012 ועד ינואר 2016 לא הוזנו למערכת  המשטרתית הממוחשבת פרטים של יותר 	מ- 8,000 גזרי דין שנפסקו במשפטי תעבורה של נהגים פלסטינים. עקב כך לא התאפשרה 	הצגתם של גזרי הדין בבית המשפט, ונבצר מבית המשפט לשקול להחמיר בענישה בגין 	מידע זה במסגרת גזרי הדין שניתנו בתקופה זו במקרים שבהם מדובר היה בעבריין 	"חוזר". במצב דברים זה נפגעה מלאכת השפיטה ויכולת האכיפה וההרתעה של רשויות 	אכיפת החוק, ובכלל זה מחוז ש"י, כנגד נהגים פלסטינים, לרבות נהגים שרישיונם נשלל. 	על אגף התנועה במ"י (להלן- את"ן) לפקח על שלוחות התביעה כדי להבטיח כי הן יזינו 	באופן שוטף את גזרי הדין למערכת הממוחשבת. זאת כדי למנוע בעתיד את הישנות 	התופעה של פיגור בהזנת גזרי דין למערכת הרישום הפלילי הממוחשבת ועקב כך את אי- 	הצגתו של הרישום הפלילי המעודכן לבתי המשפט. 



מעקב-   משטרת ישראל    
מצב (סטאטוס):  א –  תוקן  

7. 	נכון  לחודש פברואר 2018  אין פערים בהזנות גזרי דין של בתי משפט הצבאיים עופר וסאלם למעט דוחות תקולים. הנושא מבוקר באופן שוטף ע"י מפקדי יחידות התביעה.  ראה הערות ראש הממשלה 68ב עמ' 50. 

ליקוי

8. 	במועד סיום הביקורת טרם הוקם מנגנון עדכון של הנתונים הקיימים בין מערכת המחשוב של צה"ל ושל המנהא"ז לבין מערכת המחשוב של משטרת ישראל. עקב פערי המידע הקיימים עלולה להתאפשר תנועת כלי רכב פלסטינים בלתי מורשים בכבישי איו"ש, והמשך נהיגה של נהגים פלסטינים שרישיונם נשלל. הדבר מונע אכיפה יעלה של החוק ומסכן את כלל המשתמשים בכבישי איו"ש. על משטרת ישראל, בשיתוף מנהא"ז וצה"ל, להשלים בהקדם את הסדרת הממשקים בין מערכות המחשוב הנוגעות לאכיפת החוק בתחום דיני התעבורה באיו"ש ולטפל מיד בפערים שעלו מול מתפ"ש בעניין ישימות האכיפה הנוגעת למשלוח דוחות בתחומי איו"ש.

מעקב-   משטרת ישראל    
מצב (סטאטוס):  ב – בתהליך תיקון 

8.	הפער עדיין קיים. התקיימו מספר פגישות עבודה בין משטרת ישראל למינהל האזרחי לקידום הטיפול בפערים. בדיון האחרון שהתקיים ב-11/10/18 עדכן המינהל האזרחי שקובץ הרכב יועבר  למשטרת ישראל בימים אלו, בהינתן שנושא הפיתוח יתועדף במשטרה. משטרת ישראל ערוכה ומוכנה לקבל את הקובץ על מנת לבדוק אותו ולקלוט אותו במערכותיה. משטרת ישראל מציינת  שכל הממשקים שמשטרת ישראל היתה אמורה לפתח עבור המנהל האזרחי פותחו, כולל מידע על דוחות והשבתות 

ליקוי

9. 	היעדר נוהל המסדיר את אופן חלוקת התפקידים בין משטרת ישראל ובין צה"ל לאחר הגעת הכוח המשטרתי לזירה עלול לפגוע ביכולת לאסוף ראיות מהזירה וביכולת להבטיח את שלומם של כוחות משטרת ישראל הפועלים בשטח. על משטרת ישראל, בשיתוף צה"ל לגבש נוהל המסדיר את חלוקת האחריות בין שני הגופים עד הגעת הכוח המשטרתי לזירת האירוע וכן לאחר הגעתו, ובאופן שייתן מענה הולם וראוי גם לנושא אבטחת הכוח המשטרתי. כמו כן, על צה"ל להטמיע בקרב חייליו וקציניו את החשיבות שבשמירה על זירת אירוע.

מעקב-   צבא הגנה לישראל     
מצב (סטאטוס):  א- תוקן

9.	ביום 8 באוגוסט 2018 נחתם והופץ ע"י קצין המבצעים של אוגדת איו"ש נוהל מבצעי שכותרתו "תיעוד זירה מבצעית 024". הנוהל מסדיר את סדר הפעולות באירועים בהם יש צורך בתיעוד זירה מבצעית באיו"ש ומתייחס בין היתר לזהות הגורם המתעד ולבידודה של זירת האירוע ככל שהדבר  נדרש.

מעקב-   משטרת ישראל    
מצב (סטאטוס):  ב – בתהליך תיקון 

9.	נכתבה טיוטת נוהל משטרתית,  אך נדרשו מספר השלמות שביצוען  טרם הסתיים.  עם סיום כתיבת הנוהל יועבר לאישור צה"ל הנוהל המשטרתי. צפי לסיום – במהלך חציון ראשון 2019.




ליקוי

10.	זה שנים רבות חוקר מחוז ש"י בעצמו את שוטרי מג"ב במקרים של אירועי ירי שבהם גרמו שוטרי מג"ב לפציעה או למוות של פלסטינים באיו"ש. חקירות אלה נערכו משנת  2007  בניגוד לפקודת המשטרה ובקצב איטי במיוחד. מאז שנת 2007 פעלו גורמים רבים להעברת החקירה ממחוז ש"י לגורם אחר אך רק בנובמבר 2017 החליט ראש הממשלה כי הטיפול בתלונות נגד שוטרי מג"ב ביחס להפרות של כללי המשפט הבין לאומי במסגרת פעילות משטרתית, שנעשתה תחת פיקוד צה"ל באיו"ש תעובר לידי מצ"ח. משהחליט ראש הממשלה בנובמבר 2017 שהסכמות לחקירת תלונות נגד שוטרי מג"ב בנוגע להפרות של כללי המשפט הבין- לאומי במסגרת פעילות משטרתית שנעשתה תחת פיקוד צה"ל באיו"ש תהיה בידי משטרה צבאית חוקרת (להלן- מצ"ח), על כל הגורמים המעורבים בחקירות אלו לפעול בהקדם האפשרי ובתיאום מלא, ליישום ההחלטה.

מעקב-   משטרת ישראל    
מצב (סטאטוס):  ב – בתהליך תיקון 

10.	לצורך יישום החלטת ראש הממשלה, החלה לפני למעלה משנה עבודת מטה משותפת של הייעוץ המשפטי במג"ב עם הפרקליטות הצבאית. לצורך היישום, נדרשו תוספות תקינה הן על ידי המשטרה והן על ידי צה"ל. המל"ל, הממונה על מעקב וקידום יישום ההחלטה, סמך את ידו על בקשות תקינה אלו, וכעת מתקיימים דיונים עם משרד האוצר שמתנגד בשלב זה לתוספות התקינה בשני הגופים.

מעקב-   צבא הגנה לישראל     
מצב (סטאטוס):  ב – בתהליך תיקון 

10.	ביום 28 בינואר 2018 החליט ראש הממשלה כי צה"ל יהיה אמון על הטיפול בתלונות נגד שוטרי מג"ב ביחס להפרות של כללי המשפט הבינ"ל במסגרת פעילת שנעשתה תחת פיקוד צה"ל. בחודש אפריל 2018 העבירה הפרקליטות הצבאית לידי היועץ המשפטי לממשלה דו"ח מקיף בנושא הצעדים הנדרשים למימוש העברת סמכויות הבדיקה, החקירה והעמדה לדין של שוטרי מג"ב לידי צה"ל, במקרים בהם פעלו שוטרי מג"ב באיו"ש תחת פיקוד צה"ל.  הדו"ח כולל בין היתר התייחסות למשאבים ולתיקוני החקיקה הנדרשים לשם יישום ההחלטה באופן מלא. 
	ביום 3 בספטמבר 2018 הודיע היועץ המשפטי לממשלה לפרקליטות הצבאית, כי ניתן להתחיל ביישום ההחלטה ללא עריכת תיקוני חקיקה (הגם שמדובר בתיקוני חקיקה רצויים). לצד זאת, פנה היועמ"ש לממשלה לראש המל"ל וביקש כי יקדם בדחיפות את הקצאת המשאבים הנדרשים לטובת יישום ההחלטה. עניין זה מצוי כעת בשיח של המל"ל עם גורמי צה"ל ומשרד האוצר. עם השלמת ההיבטים המשאביים צה"ל ערוך ליישם את ההחלטה.

ליקוי

11.	בין ינואר 2014 לאפריל 2016 הגיש משרדו של קמ"ט מקרקעין למחוז ש"י 25 תלונות בדבר חדשות לזיוף ולתרמית. 23 תלונות נוספות הוגשו למחוז ש"י באמצעות פרקליטות מחוז ירושלים. במועד השלמת הביקורת, ינואר 2017, מרבית החקירות בתלונות על עבירות הונאה הוגשו למחוז ש"י מטעם משרדו של קמ"ט מקרקעין עדיין לא הושלמו. לעיכוב בהשלמת הטיפול בתלונות האמורות עלולות להיות השפעות חמורות, לרבות פגיעה באמון הציבור במערכת אכיפת החוק וכן פגיעה בפעילות הכלכלית באיו"ש. על הגורמים המוסמכים במשטרה, לרבות אגף החקירות והמודיעין (להלן- אח"ם) ואגף התכנון (להלן- אג"ת), לבחון מהי הדרך המיטבית לטפל בתחום זה של עבירות הונאה במקרקעין, וזאת באמצעות פתרון קבוע ולא פתרון זמני כהקמת צוות חקירה מיוחד (להלן- צח"ם), ובכלל זה עליהם להגדיר מחדש את הצורך בתקינה ובהקצאה של כוח אדם מקצועי המתמחה בחקירות הונאה ובחקירות כלכליות.


מעקב-   משטרת ישראל    
מצב (סטאטוס): ד –  נדחה

11.	כדי לתת פתרון מהיר ואפקטיבי במסגרת התקינה הקיימת, טופלו תיקי ההונאה בנושא מקרקעין על ידי צח"מ שהוקם במחוז ש"י בראשות סנ"צ. הצח"מ פעל מספר חודשים שבמהלכם טיפל בשישה תיקי הונאה במקרקעין שהועברו לפרקליטות. הפרקליטות דרשה השלמות חקירה שמתבצעות על ידי מחוז ש"י וצפוי כי בקרוב יוגשו כתבי אישום כנגד עברייני הונאה רבים. התיקים מטופלים ביחידות באופן מיטבי באמצעים הקיימים. בהיעדר משאבים ולאור תעדוף ארגוני, בשלב זה לא צפויה הקמת יחידת הונאה במחוז ש"י.
ליקוי
12.	על יועמ"ש איו"ש כגורם המופקד על הסדרת הסמכויות מכוח הדין באזור למפות את כל 	גורמי האכיפה הפועלים באיו"ש ולבחון בתיאום עמם את נושא הסדרת סמכויותיהם 	ובמידת הצורך עליו לפעול להסדירן. 

מעקב-   צבא הגנה לישראל     
מצב (סטאטוס):  ב- בתהליך תיקון

12.	מחלקת יועמ"ש איו"ש פנתה בחודש פברואר 2018 לכלל משרדי הממשלה בבקשה לקבל עדכון בנוגע לסמכויות האכיפה שלהם באזור. בעקבות פניה זו, התקבלה התייחסותם של מספר ממשרדי ממשלה.
	הפניות נבחנו ותיקוני החקיקה שנדרשים יקודמו במסגרת תוכנית העבודה לתיקון החקיקה באיו"ש (תוכנית שסדרי העדיפויות בה נקבעים על-ידי סגן שר הביטחון). כך לדוגמה, בשנת 2019 מתוכננת עבודת מטה להחלה של החוק להגנה על עדים גם באיו"ש, בעקבות פניית המשרד לביטחון פנים. מחלקת יועמ"ש איו"ש עומדת בקשר עם משרדי הממשלה בנושא. 














רזרבות והוצאות שונות בתקציב המדינה- תקצוב, ניצול ושקיפות

הגופים המבוקרים: אגף התקציבים- משרד האוצר.

מעקב מעודכן לחודש דצמבר 2018 
 
	א
	 תוקן
	11 סעיפים
	46%

	ב
	 בתהליך תיקון
	12 סעיפים
	50%

	ג
	 לא תוקן
	סעיף אחד
	4%

	ד
	 נדחה / לא רלוונטי
	
	



ליקויים 5,10-12,16-22 תוקנו. ראה הערות ראש הממשלה 68ב' עמ' 57-69

ליקוי

9. ב-16 סעיפים של משרדי הוצאה קיימים באחת מהשנים 2017 או 2018 שיעורי רזרבה הגבוהים מממוצע שיעורי הרזרבה בכלל סעיפי תקציב המדינה, והם מגיעים לכ-10% ויותר מהתקציב בסעיפים אלה. סכומי הרזרבות בסעיפים אלה הסתכמו בכ-4.2 מיליארד ש"ח (כ-26.9% מסך הרזרבה) וכ-4.7 מיליארד ש"ח (כ-23.6% מסך הרזרבה) בהתאמה. מאחר שמשרדי הממשלה אינם יכולים להפשיר לשימושם את תקציבי הרזרבות ללא אישורו של אגף התקציבים, שיעורים גבוהים של רזרבות מלמדים על ריכוזיות של אגף התקציבים בשלב ביצוע התקציב. עבודות מחקר שנעשו בשנים האחרונות מצביעות על קשר שלילי בין ריכוזיות תקציבית לבין אפקטיביות הממשלה.

מעקב- אגף התקציבים-משרד האוצר
מצב(סטאטוס): ג

1. 	לא דווח על התקדמות בתיקון הליקוי.

ליקוי

10. אגף התקציבים קובע את שיעורי הניכוי של הרזרבה להתייקרויות ושל הרזרבה הפיסקלית, מתקציבי המשרדים, בלא להתבסס על מתודולוגיה כלשהי. האגף קובע את שיעורי הניכוי של הרזרבה להתייקרויות ללא קשר לאומדנים הצפויים של מדדי המחירים. לתקף את שיעורי הניכוי לרזרבות להתייקרויות ולרזרבות הפיסקליות ולנמק את הסיבות לשיעורי הניכוי.

ליקוי

11. בחלק מהמשרדים ניכה אגף התקציבים רזרבות בשיעורים שונים משקבע בנהליו, ואף היו סעיפי תקציב שבהם לא נוכו רזרבות כלל.
	
מעקב- אגף התקציבים- משרד האוצר
מצב (סטאטוס): ב

2-3. 	מפאת הקדמת תהליך הכנת תקציב המדינה לשנת 2019 שהביא לאישור התקציב למעלה מחצי שנה לפני המועד המתוכנן תהליך הכנת ואישור התקציב יצר אתגרים רבים שהקשו על פעולה לבחינת האפשרות לתיקון הליקוי. נושא זה יילקח לתשומת לב האגף עם הקפדה יתרה לקראת הכנת תקציב המדינה לשנת 2020.	



	
ליקוי

12. שיעור הניכוי בפועל שמבצע אגף התקציבים לרזרבה הפיסקלית אינו מוטל באופן אחיד על כלל סעיפי התקציב, שיעור הניכוי המוטל למעשה על סעיפים שהם עתירי קניות והשקעה גבוה יותר משיעור הניכוי המוטל על סעיפים שאינם כאלה. הדבר משפיע על סדרי העדיפויות של הממשלה בלי שהסוגיה הובאה להחלטתה וללא שקיפות כלפי הציבור. להקפיד שהרזרבה הפיסקלית תשמש לייעודה המרכזי - התאמת רמת ההוצאה במהלך השנה לרמת ההכנסה על מנת למנוע חריגה מהיעדים הפיסקליים, בעיקר במצבים שבהם קיים גירעון מבני גבוה מהחזוי. על הממונה על אגף התקציבים להציג לממשלה את היקף הרזרבה הפיסקלית (שיעורה והיקפה) ואת אופן חלוקתה והשפעתה על סעיפי התקציב השונים; לתקן לאלתר את הליקוי שהעלה מבקר המדינה כבר בדוח 55ב שלפיו יש להציג לממשלה גם את השיעורים והסכומים של הרזרבות הפנימיות שהוקצו בסעיפי התקציב ואת הקריטריונים לשימוש ברזרבות. 

מעקב-אגף התקציבים- משרד האוצר
מצב (סטאטוס):ב

4.	ראה הערות ראש הממשלה 68ב'.

ליקוי

6. 	אגף התקציבים לא פעל לקביעת סעיף "רזרבה להוצאות פיתוח", זאת בניגוד לכוונה המשתקפת בחוק יסודות התקציב ליצירת הפרדה בין התקציב הרגיל לתקציב הפיתוח, לרבות מגבלות על העברות בין תקציבים אלה. משרד מבקר המדינה מעיר כי אין זה תקין שליקוי זה, שכבר הועלה בדוח שנתי 57ב שפורסם לפני כעשר שנים, טרם תוקן. לפעול לקביעת סעיף "רזרבה להוצאות פיתוח" ולנהלו בהתאם לחוק יסודות התקציב. לווסת את הפשרת הרזרבות במהלך השנה כדי לאפשר ניצול מיטבי של התקציבים.

מעקב-אגף התקציבים- משרד האוצר
מצב (סטאטוס): ב

6. 	מפאת הקדמת תהליך הכנת תקציב המדינה לשנת 2019 שהביא לאישור התקציב למעלה מחצי שנה לפני המועד המתוכנן תהליך הכנת ואישור התקציב יצר אתגרים רבים שהקשו על פעולה לבחינת האפשרות לתיקון הליקוי. נושא זה יבחן בשנית לקראת תקציב המדינה לשנת 2020.

ליקוי

7. 	אגף התקציבים לא בחן מאז שנת 2008 את תקפות מודל זחילת השכר שמתבסס על נתונים מהשנים 2006-1999. שיעור זחילת השכר אינו מעוגן בנוהלי התקציב של אגף התקציבים, ושיעור הזחילה התקציבית השנתי נמוך ב-0.15 נקודת האחוז מהשיעור שנקבע במסמך המתודולוגי שהכין אגף התקציבים בשנת 2008. אי-עדכון מודל זחילת השכר במשך תקופה ארוכה מעלה חשש לפגיעה ביעילות תקצובם של תקציבי השכר בתקציב המדינה, ועלול להגביר את התלות בתקציבי הרזרבה לצורך ביצוע תקציבים אלה. על הממונה על התקציבים לבחון אחת לפרק זמן שייקבע את תקפות מודל זחילת השכר ולעדכנו בהתאם.

מעקב-אגף התקציבים- משרד האוצר
מצב (סטאטוס): ב

7. 	ראה מעקב לליקוי מס' 6.






ליקוי

8. 	בדצמבר 2014 ביצע אגף התקציבים העברות גדולות של סכומי רזרבות ועודפים של רזרבות: סך השימושים של כל סוגי הרזרבות בשנה זו היה כ-18.78 מיליארד ש"ח, מהם כ-8.4 מיליארד ש"ח (כ-45%) הועברו לשימוש המשרדים רק בחודש דצמבר. עוד נמצא, כי רק בדצמבר 2014 הועברו עודפי רזרבות משנת 2013, בהיקף של כ-1.15 מיליארד ש"ח, שהם כ-80% מעודפי הרזרבה שהועברו באותה שנה. העברות של סכומי רזרבה גבוהים בחודש האחרון של שנת התקציב, בעיקר של רזרבות משרדיות, אינן יעילות, משום שהמשרדים נאלצים להוציא את הכספים בלוח זמנים קצר. העברות של רזרבות רבות ושל עודפי רזרבות הנעשות בסוף השנה יכולות להעיד על תכנון שגוי או לכל הפחות לא אופטימלי של תקציב המדינה. לקיים עבודת מטה לבחינת רזרבות בשל תקצוב יתר מתמשך בתכניות בתקציב המדינה ולבחינת תכניות שהן יעד לקבלת תקציבים במהלך השנה בשל תקצוב חסר מתמשך, באופן שיאפשר לשקף באופן אמין יותר את ייעודם של כספי התקציב כבר בשלב אישור התקציב בכנסת. 

ליקוי 

9. 	בתקנה אחת בתקציב הפיתוח של משרד השיכון - "רזרבה להתייקרויות אשראי" - תקציבים לא נוצלו במשך שנים רבות והם מועברים כעודפים משנה לשנה, ברוב השנים בחודש דצמבר. גלגול עודפים בסכומים המגיעים למאות מיליוני ש"ח ללא ניצולם מעיד על חוסר יעילות בביצוע תקציב המדינה. ניתן היה להשתמש בחלק מהסכומים לשימושים אחרים בתקציב המדינה בהתאם לסדר העדיפויות של הממשלה ועל פי חוק יסודות התקציב וחוק הפחתת הגירעון והגבלת ההוצאה התקציבית, התשנ"ב-1992.

מעקב-אגף התקציבים- משרד האוצר
מצב (סטאטוס): ב

8-9. 	בשנה האחרונה אגף התקציבים החל פרויקט חיזוי ביצוע מבוסס כלי סטטיסטי, שאמור לשפר את יכולת החיזוי כבר בניהול תקציב 2019. בשלב זה נבחר ספק חיצוני שיהיה אחראי להספקת התשתית הטכנולוגית סטטיסטית לביצוע התחזיות. 

ליקוי 

14.	היקף הסכומים של הרזרבות הנובע מתקצוב יתר מתמשך מצביע על תכנון לקוי ולא יעיל של הכנת התקציב. תכנון זה מציג לממשלה, לכנסת ולכלל הציבור תמונה שגויה וחסרה של המקורות הכספיים במשרדי הממשלה ואף של יעדיהם האמיתיים. הימצאותן של תכניות רבות המשמשות בפועל כרזרבה בשל תקצוב יתר מתמשך בשלב אישור תקציב המדינה תורמת להשפעת שר האוצר ואגף התקציבים על קביעת סדר העדיפויות של הממשלה בשלב ביצוע התקציב ופוגעת בשקיפות אישור תקציב המדינה בכנסת. זאת ועוד, תהליך העברת הכספים הנדרש בין התכניות מעצים את המעורבות של אגף תקציבים בפעילות המשרדים ומביא לעומס עבודה מיותר על ועדת הכספים של הכנסת, שנדרשת לאשר את השינויים המבוקשים במהלך שנת העבודה.

ליקוי

15. 	בשנים 2016-2012 אותרו 120 תכניות שונות שהיו יעד לקבלת תקציבים בשל תקצוב חסר מתמשך. סך התקציב שהועבר אליהן בשנת 2014 היה גבוה במיוחד: כ-16.2 מיליארד ש"ח, שהם כ-5.1% מהתקציב. סכום התקציב שהועבר לתכניות הללו באותה שנה - ללא העברות לתקציב משרד הביטחון - היה כ-7.9 מיליארד ש"ח, שהם כ-2.5% מהתקציב. בשנת 2016 ירד הסכום שהועבר לתכניות אלה, אך עדיין נותר גבוה ושיעורו ביחס לתקציב המדינה היה כ-2.7%,שהם כ-9.4 מיליארד ש"ח. 





מעקב-אגף התקציבים- משרד האוצר
מצב (סטאטוס): ב

13-15. 	בשנה האחרונה החל האגף בביצוע עבודה מקיפה להמשך השיפור באיכות התקצוב כל כלל היבטיו וכן להעמקת הבחינה של שיטות ומתודולוגיות תקציב בעולם על מנת לטייב את תהליכי העבודה.

ליקוי

23. 	על הממונה על אגף התקציבים לבחון את השיעור הראוי של רזרבות בסעיפי התקציב תוך מציאת איזון בין הצורך לשמור על משמעת פיסקלית לבין שיפור האפקטיביות של הממשלה.

מעקב-אגף התקציבים- משרד האוצר
מצב (סטאטוס): ב

23. 	מפאת הקדמת תהליך הכנת תקציב המדינה לשנת 2019 שהביא לאישור התקציב למעלה מחצי שנה לפני המועד המתוכנן תהליך הכנת ואישור התקציב יצר אתגרים רבים שהקשו על פעולה לבחינת האפשרות לתיקון הליקוי. נושא זה יבחן בשנית לקראת תקציב המדינה לשנת 2020.

ליקוי 

24. 	על הממונה על אגף התקציבים לצמצם ככל הניתן את תקצוב הרזרבות בסעיפים שבניהולו, בנושאים שבהם יש למשרדי ההוצאה יתרון יחסי ולתקצב את הרזרבות במשרדי ההוצאה בתקנות ביצוע כבר בהכנת תקציב המדינה. 

מעקב- אגף התקציבים- משרד האוצר
מצב (סטאטוס): ב

24.  	מפאת הקדמת תהליך הכנת תקציב המדינה לשנת 2019 שהביא לאישור התקציב למעלה מחצי שנה לפני המועד המתוכנן תהליך הכנת ואישור התקציב יצר אתגרים רבים שהקשו על פעולה לבחינת האפשרות לתיקון הליקוי. נושא זה יבחן בשנית לקראת תקציב המדינה לשנת 2020. נוסיף כי במסגרת העבודה שנעשית באגף (כפי שפורטה בהתייחסות למעקב לליקויים 13-15) יושם דגש גם על נושא זה. 







נת"ע - חברת נתיבי תחבורה עירוניים בע"מ
ניהול מכרזים והתקשרויות
הגופים המבוקרים: נת"ע, משרד התחבורה, אגף החשב הכללי - משרד האוצר, רשות החברות הממשלתיות

מעקב מעודכן לחודש: דצמבר 2018

	א
	 תוקן
	4 סעיפים
	40%

	ב
	 בתהליך תיקון
	3 סעיפים
	30%

	ג
	 לא תוקן
	
	

	ד
	 נדחה / לא רלוונטי
	3 סעיפים
	30%



ליקוי
1. 	בניגוד להחלטת הממשלה, פועלים משרד האוצר, משרד התחבורה ונת"ע, מאז הקמתה של חברת נת"ע בשנת 1997, במשך כ-20 שנים, ללא הסכם מסגרת, שאמור להסדיר את מכלול היחסים בין הצדדים ואת התחייבויותיהם, ובכלל זה את אופן העברת התקבולים לחברה. בכל שנות קיומה ועד ספטמבר 2016, העבירה המדינה לנת"ע יותר מ-6 מיליארד ש"ח, בלי שנחתם ביניהן הסכם מסגרת כנדרש.
על משרד התחבורה, על משרד האוצר ועל חברת נת"ע לחתום על הסכם בהקדם האפשרי, כדי להסדיר את היחסים בין המדינה לחברה. הדבר מתחייב הן מהחלטת הממשלה והן מהצורך בקיום דרכי פיקוח ובקרה מוסכמים. הדבר אף מתחייב מסדרי מינהל תקינים.

מעקב- נת"ע
מצב (סטאטוס): ב- בתהליך תיקון

1. 	נת"ע העבירה את הערותיה לטיוטת ההסכם בחודש מרץ 2015, לפני יותר משלוש שנים והטיוטה לא קודמה על ידי הממשלה. בחודש אפריל 2018 נערכה פגישת התנעה בהשתתפות נציגי החשכ"ל והיועצת המשפטית של החברה, ואך לאחרונה הועברה על ידי נציגי החשכ"ל טיוטת הסכם חדשה, שנת"ע העבירה את הערותיה לגביה לפני שבועות ספורים. ישיבה בנוגע לטיוטת ההסכם מתוכננת לימים הקרובים. על אף העדרו של הסכם חתום, החברה משתפת פעולה באופן מלא עם כלל מנגנוני הפיקוח והבקרה של משרד האוצר, משרד התחבורה ורשות החברות.

ליקוי
2. 	בהחלטת הממשלה מדצמבר 2010 נקבע שתוקם ועדת היגוי עליונה (להלן - ועדת ההיגוי), בראשות מנכ"ל משרד התחבורה ובהשתתפות סגן הממונה על התקציבים, סגן החשב הכללי במשרד האוצר ונציגים נוספים, שתפקידיה העיקריים הם: אישור תכניות העבודה של נת"ע; מעקב אחר העמידה בלוח הזמנים ובתקציב; ואישור הצעותיה של נת"ע להפעלת המערכת, מימון הרכש ותחזוקת הציוד הנייד. נמצא כי ועדת ההיגוי התכנסה בתדירות נמוכה, בניגוד למתחייב מנוהל ועדת ההיגוי. כך למשל ממרץ 2015 ועד מרץ 2016 לא התכנסה הוועדה כלל, ולאחר מכן ועד מועד סיום הביקורת התכנסה פעם אחת בלבד. נמצא כי חלק מהפרוטוקולים של ועדת ההיגוי חסרים; חלקם אינם חתומים; אין תיוק שלם ומאורגן של מסמכים נלווים לפרוטוקולים שהוגשו לחברי ועדת ההיגוי שהיו בסיס לדיוניה.

מעקב- נת"ע
מצב (סטאטוס): א- תוקן

2. 	תדירות ההתכנסות של הועדה גברה באופן משמעותי וסיכומי הדיון מופצים למשרדי הממשלה הרלוונטיים.
ליקוי
3. 	בניגוד לכללי המינהל התקין תוכֶן הפרוטוקולים של ועדת ההיגוי אינו משקף את תוכֶן הדיון ואינו כולל את עמדות כל חברי ועדת ההיגוי. זאת על אף חשיבותה ומרכזיותה של ועדת ההיגוי בתהליכי קבלת ההחלטות הקשורות לקידום הרכבת הקלה והבקרה על נת"ע כמי שמופקדת על ביצוע הפרויקט, ועל אף המשמעויות הכספיות כבדות המשקל שיש להחלטותיה.

מעקב- משרד התחבורה
מצב (סטאטוס): ד- נדחה

3.	ראה הערות ראש הממשלה 68ב עמ' 74.

ליקוי

4. 	הליכי מכרז הקרונות לרכישת 90 קרונות נמשכו כשלוש שנים עקב שלוש דחיות במועדי הגשת ההצעות, ועקב בדיקת צוות החשכ"ל את תקינות מכרז הקרונות. גורמים שונים הביאו לדחיות, ובהם רמת מוכנות בלתי מספקת דייה, היעדר תכנית הפעלה במסמכי המכרז המתייחסת להיבטים שונים של אופן הפעלת הקו האדום, מאות בקשות הבהרה מצד המתמודדים במכרז ובקשות דחייה של המתמודדים. בקשות ההבהרה של המתמודדים התייחסו לנושאים מסחריים וכן לנושאים טכניים ותפעוליים שהצריכו דיונים רבים בוועדת המכרזים, מכתבי תשובה מצד נת"ע ושינויים במסמכי המכרז.
עקב מורכבות המכרזים של נת"ע והיקפם הכספי הגדול, עליה לערוך תהליך הפקת לקחים ממכרז הקרונות, כדי שבמכרזים עתידיים, ניתן יהיה לצמצם את משך הזמן שבו מתנהלים הליכי המכרז.

מעקב- נת"ע
מצב (סטאטוס): ד- דחיה

4. 	נת"ע אינה מקבלת את קביעת הביקורת שהתמשכות מכרז הקרונות נגרמה עקב העדר מוכנות מקצועית של החברה וכי הגורמים לדחיות במועדי הגשת ההצעות היו  "רמת מוכנות בלתי מספקת דיה"; "העדר תכנית הפעלה" ו"מאות בקשות הבהרה מצד המתמודדים במכרז". מדובר בטענה בלתי נכונה בעליל כשלעצמה, אשר הופרכה הן ע"י בית המשפט אשר קבע כי התנהלותה של נת"ע היתה ללא דופי והן ע"י הביקורת עצמה בציינה כי עיכוב של יותר מתשעה חודשים נבע מהקפאת המכרז ע"י החשבת הכללית, ללא כל הצדקה ובוודאי שלא מחמת חוסר הערכות כזו או אחרת של נת"ע. יתרה מכך,  לאחר שנת"ע הוכיחה בתגובתה המפורטת לטיוטת דו"ח הביקורת שאף אחת מהטענות עליהן התיימרה הביקורת לבסס את טענותיה אלו, אינה נכונה, מחקה הביקורת מהדו"ח הסופי כל אחת ואחת מהטענות שנכללו שם, באשר לא היה להן כל בסיס. למרבה הצער, הביקורת לא מחקה טענות אלה מתקצירו של דו"ח הביקורת הסופי וכך הן מצאו את מקומן אף בדו"ח המעקב דנן. ענייננו לפיכך ב"ליקוי" אשר נסתר מניה וביה ע"י נת"ע ואשר אף הביקורת עצמה הבינה כי היא אינה יכולה לכלול אותו במסגרת דו"ח הביקורת הסופי שהוציאה תחת ידה. יחד עם זאת, נת"ע תחזור ותדגיש כי היא מקפידה כבר היום ותקפיד אף בעתיד, ככל שהדברים תלויים בה ואינם מעוכבים ע"י גורמים חיצוניים, לנהל את מכרזיה באופן המקצועי ביותר ובלוחות זמנים קצרים ככל הניתן. לשם כך וכחלק מהליך הפקת הלקחים המתמיד שנערך בנת"ע, עוגנו בחברה תהליכי עבודה מול חברות וגופים ישראליים ובינלאומיים אשר מתפקידם לערוך ביקורת על ההליך המכרזי ולהבטיח כי מכרזיה של החברה נערכים בדרך האיכותית והמקצועית ביותר. עדות לאמור ניתן לראות במכרזים המשמעותיים שפרסמה נת"ע בשנים האחרונות, לרבות מכרז האיתות, מכרז המערכות, מכרזי ההקמה של המקטעים השונים של הקו האדום, מכרז לביצוע עבודות גמר בתחנות התת"ק, מכרז לתכנון קווי המטרו ועוד רבים אחרים, אשר משכם היה קצר ביותר ללא ויתור על איכותם.

ליקוי

5. 	על אף הדיונים הרבים שהתקיימו בוועדת ההיגוי בנושא מכרז הקרונות, בהשתתפותם ובאישורם של נציגי משרד האוצר, מאגף התקציבים ומן החשכ"ל, ועל אף החלטת ועדת ההיגוי להפריד את מכרז הקרונות ממכרז המערכות, דרשו בשנים 2014 ו-2015 נציגי האוצר לבטל את מכרז הקרונות, ובמקומו לפרסם מכרז חדש משולב של הקרונות והמערכות. כל זאת אף שמכרז הקרונות פורסם, והתקבלו הצעות מהמתמודדים.

מעקב- נת"ע
מצב (סטאטוס):ב –בתהליך תיקון

5. 	לא מדובר בליקוי של נת"ע אלא בהתנהלות של נציגי החשכ"ל והממונה על אגף התקציבים אשר דרשו בשנים 2014 - 2015 לבטל את המכרז כשנתיים לאחר שפורסם, לאחר שהוגשו ההצעות ולאחר שכל פרט במכרז, לרבות ההחלטה המהותית על פרסומו כמכרז נפרד, נקבע על ידי נציגי המדינה. תוצאותיה של התנהלות זו היו פגיעה קשה בחברה ובפרויקט, בראש ובראשונה בשל דחיית ההחלטה במכרז הקרונות בתשעה חודשים לפחות, דחיה אשר הביאה גם לעיכוב בפרסום מכרז המערכות לאחר שהחשבת הכללית מנעה מחשב משרד התחבורה לאשר את התקציב למכרז זה. דחיות אלה הביאו לדחיקת לוחות הזמנים בהם נאלצת נת"ע לעבוד, ולצורך של נת"ע לפעול במכלול הכלים העומדים לרשותה על מנת להבטיח שלוח הזמנים שנקבע לפרויקט אכן יתממש, למרות עיכוב בלתי נחוץ זה. יחד עם זאת, יש להדגיש כי חרף הנסיבות ועל אף הקשיים שהתנהלות זו הערימה על הפרויקט, נת"ע הצליחה להחזיר את הפרויקט למסלולו והוא מתקדם בהתאם ללוחות הזמנים וכמתוכנן.

ליקוי
6. 	בנושא רכישת הקרונות נערכו שתי טיוטות של דוחות ביקורת: האחת על ידי רשות החברות והשנייה על ידי צוות הבדיקה מטעם החשבת הכללית דאז. על אף התשובה המפורטת שמסרה נת"ע לידי רשות החברות, עד לאחר מועד סיום הביקורת, נובמבר 2017, טרם הוגש דוח סופי של הרשות המביא בחשבון את תשובת החברה. טיוטת דוח צוות הבדיקה של החשבת הכללית דאז נמסרה ליו"ר דירקטוריון נת"ע להתייחסות, בדגש על התייחסות ספציפית לשני נושאים מתוך כלל הנושאים שעלו בטיוטה, אולם היא לא נמסרה לנת"ע רשמית, והחברה לא התבקשה למסור התייחסות פרטנית לכל הערות הביקורת ולמסקנות הכלולות בה. גם טיוטת דוח צוות הבדיקה לא הושלמה לכדי דוח סופי, והיא נותרה כטיוטה בלבד.
אי-השלמת הליך הביקורת או הבדיקה, בין שיכלול ממצאי ביקורת ובין שיקבע שלא נמצאו ליקויים, ובכלל זאת אי-גיבוש דוח סופי המביא בחשבון את תגובותיהם, הסבריהם ושיקוליהם של הנוגעים בדבר - אינם משרתים את מטרת הביקורת.

מעקב- נת"ע
מצב (סטאטוס):ד- לא רלוונטי

ליקוי
7. 	לפי ממצאי בדיקת צוות מטעמה של החשבת הכללית דאז, יש בנת"ע ליקויים בתהליכים ניהוליים ובתהליכי קבלת החלטות, עקב הסתמכות על יועצים חיצוניים בהיקף נרחב. החשבת הכללית דאז הביעה את עמדתה כי ניהול נת"ע לוקה בחסר, כי ניכרת היחלשות של הפיקוח על החברה וכי חל ערעור במעמד חברת הבקרה. לדבריה, החברה לא תוכל להביא להשלמתו של פרויקט הקו האדום ולקדם את מערכת הסעת ההמונים במטרופולין תל אביב בלוחות הזמנים ובתקציב שנקבעו. בתגובה לדברי החשבת השיב מנכ"ל משרד התחבורה דאז כי הוא סבור שהחברה תוכל להשלים את הפרויקט בלוחות הזמנים ובתקציב שנקבעו. על אף חילוקי הדעות אלה, לא התקיים דיון בין משרד התחבורה, משרד האוצר ונת"ע בכל הסוגיות המתייחסות לתפקודה של נת"ע, לניהולה וליכולתה לעמוד במשימותיה.
נוכח חילוקי הדעות הקשים בין מנכ"ל משרד התחבורה דאז לבין החשבת הכללית דאז, בכל הנוגע לתפקודה ולאופן ניהולה של נת"ע ובכל הנוגע ליכולתה של נת"ע להשלים את פרויקט הקו האדום ולקדם את המתע"ן בלוחות הזמנים ובמסגרת התקציב שנקבעו, מן הראוי שמשרד התחבורה, משרד האוצר ונת"ע יסדירו בהקדם האפשרי באופן מחייב את מכלול מערכת היחסים ואת יחסי הגומלין בין הגופים השונים הקשורים בהקמת המתע"ן, ולפעול בהתאם להחלטת הממשלה וּועדת ההיגוי. אם לא יעלה בידיהם להגיע לידי הסכמה על סדרי העבודה והסמכויות, ככל שאינן מעוגנות כבר בהחלטות ממשלה קודמות, עליהם להביא נושא זה להכרעת השרים והממשלה, ובכלל זה: סמכויות משרדי התחבורה והאוצר, ועדת ההיגוי ונת"ע; הליכי קבלת ההחלטות, כולל הסמכות לעכב או לעצור תקציבים והליכים שאושרו לביצוע; ושיתוף הפעולה של נת"ע עם חברת הבקרה. זאת, כדי לאפשר את התקדמותו של פרויקט הקו האדום ללא עיכובים מיותרים, בייחוד נוכח החלטת הממשלה מאוגוסט 2016 שהטילה על נת"ע להקים את הקו הירוק ואת הקו הסגול.
נוכח חשיבות ועדת ההיגוי בתהליכי קבלת ההחלטות הקשורות לקידום הרכבת הקלה והבקרה על נת"ע כמי שמופקדת על ביצועה, ונוכח המשמעויות הכספיות כבדות המשקל שיש להחלטותיה, על מנכ"לית משרד התחבורה לפעול לתיקון התנהלותה של ועדת ההיגוי. עליה להקפיד על קיום הישיבות בתדירות ניאותה; לשמור על סדרי הדיון ועל שקיפות דיוניה ולוודא שהפרוטוקולים ישקפו את דיוני הוועדה; ולהכין כראוי את חברי הוועדה על ידי העברת חומר הרקע מבעוד מועד.

מעקב- נת"ע
מצב (סטאטוס): ב- בתהליך תיקון

7. 	ממצאי צוות הבדיקה מטעם החשכ"לית המצוטטים בדו"ח הביקורת ואף במסמך זה, הינם ממצאים אשר סותרים באופן חזיתי את פסיקותיו של בית המשפט בערכאותיו השונות אשר קבע במפורש שלא רק שלא נפל רבב מבחינת טוהר המידות בהתנהלותה של נת"ע, אלא שמכרז הקרונות נוהל על ידה כהלכתו וכי ההחלטות שהתקבלו בגדרו היו החלטות נכונות, מקצועיות, מבוססות וראויות. 
חברת נת"ע מנוהלת היטב. תוצאותיו של הניהול החדש מורגשות היטב. עבודתה המקיפה, המקצועית והמאומצת של ההנהלה וצוות העובדים הביאה לכך שכיום עבודות ההקמה של הקווים השונים של הרכבת הקלה מתקדמות ברחבי המטרופולין כמתוכנן; מכרזים משמעותיים שהיו מעוכבים במשך שנים קודמו, ואף אם חלקם נתקל בקשיים כאלה או אחרים, החברה, בסיועו של משרד התחבורה ותחת שרביטה של ועדת ההיגוי, מתמודדת עם הקשיים ויכולה להם. נוכח זאת, נת"ע והנהלתה כמו גם מנהל הפרויקט המקצועי והמנוסה המסייע בידה, חברת סמוכים ובטוחים שנת"ע תעמוד ביעדים שהציבה לה הממשלה, הן בתחום הביצוע והן בתחום התכנון ושהפרויקט יעמוד בלוח הזמנים ובתקציב שנקבעו לו. אין לפיכך כל מקום ל"המלצה" או ל"ליקוי" המבוססים על ממצאי צוות הבדיקה של החשכ"לית ואשר מהם משתמע כי נפל פגם כלשהו בתפקודה של נת"ע, בניהולה או ביכולתה לעמוד במשימותיה. חשוב לציין, כי מערכת היחסים הקיימת כיום בין נת"ע ובין המשרדים השונים טובה בצורה משמעותית מבעבר.

ליקוי
8. 	על אף החלטת הממשלה מדצמבר 2010, ולפיה תוביל ועדת ההיגוי את הפרויקט ותהיה אחראית לקבלת ההחלטות המהותיות בפרויקט, נמצאו מקרים שבהם חברים בוועדת ההיגוי מטעם משרד האוצר הביעו התנגדויות להחלטות סופיות שהתקבלו בוועדת ההיגוי והסתייגו מהן. לפיכך נגרמו עיכובים בהתקדמות הפרויקט, ונוצר ריב סמכויות שאינו מועיל להתנהלות יעילה בפרויקט כה חשוב וחיוני לציבור.
בביצוע פרויקטים מורכבים יש יתרונות וחסרונות לכל חלופה שתיבחר, ועם קבלת ההחלטה על בחירת החלופה המועדפת על המעורבים בתהליך לעמוד מאחורי ההחלטה, למעט במקרים חריגים במיוחד. אם לגורם כלשהו יש השגות לגבי ניהול הפרויקט מן הראוי להעלותן בוועדת ההיגוי ולפעול ליישובן טרם היציאה למכרז, ולא אחרי שהמכרז יצא וכבר התקבלו הצעות.

מעקב- נת"ע
מצב (סטאטוס): א – תוקן 

 8. 	מערכת היחסים הקיימת כיום בין נת"ע ובין המשרדים השונים טובה בצורה משמעותית מבעבר.
ליקוי
9. 	מכרז המערכות הוא מכרז לתכנון, לאספקה, להקמה, להתקנה, לאינטגרציה ולבדיקת ולהרצתם של המערכות הרכבתיות, מרכז תפעול ותחזוקת הקרונות (הדיפו) והמקטעים הקרקעיים של פרויקט הקו האדום. ביוני 2012 פרסמה החברה הליך מיון מוקדם, ובפברואר 2016, כמעט ארבע שנים ממועד פרסום ההליך המיון המוקדם, שלחה נת"ע הזמנה לכל המציעים שנמצאו כשירים בשלב המיון המוקדם להשתתף במכרז המערכות. מדובר במשך זמן ארוך מאוד שבמהלכו יכולים להתרחש שינויים המחייבים את עדכון המכרז, בייחוד כאשר מעורבים בהליך מציעים בינלאומיים שהתארגנו במיוחד למטרה זו. הימשכות הליך המכרז עלולה להרתיע בעתיד קבלנים וספקים בינלאומיים מלגשת למכרזים בישראל.

מעקב- נת"ע
מצב (סטאטוס): א -תוקן

9. 	החברה מצויה בהליך של למידה וצמיחה מתמיד ובתוך כך, למדה היא לעומקן את הבעיות שהתגלעו במכרזים שניהלה בעבר והפיקה לקחים. במסגרת זו, נת"ע פעלה ופועלת לקיצור הליכי המכרזים המפורסמים על ידה ולניהול רציף, יעיל וזריז, ככל הניתן, שלהם. כתוצאה מאסטרטגיה זו ומיישום מסקנותיה כאמור, כלל המכרזים שפורסמו ע"י נת"ע מאז שנת 2014 ואילך, עם תחילת עבודתה של ההנהלה החדשה, הושלמו בלוחות זמנים מיטביים, וחלק גדול מהם נמצא כיום בביצוע, לרבות באמצעות קבלנים וספקים בינלאומיים.

ליקוי

10.  	בסוף ינואר 2017 החליטה ועדת המכרזים של נת"ע לבטל את מכרז המערכות, עקב פערים כספיים גדולים, בסכום של 4-2 מיליארד ש"ח, בין ההצעות הכספיות לבין ההערכה התקציבית של נת"ע. פערים אלה לא נומקו באופן מספק ומפורט על ידי המציעים, לרבות בהליך שימוע שנערך לאחד המציעים. כפתרון לביטול המכרז מציעה נת"ע לפצל את מכרז המערכות לארבע "חבילות", כשלכל חבילה יתבצע מכרז נפרד, וכן נעשו עדכונים ושינויים בפרויקט ובסדר העבודה, אשר לדעתה יאפשרו לה עמידה בתקציב ובלוח הזמנים, על אף הסיכונים שנת"ע פועלת למגרם בזמן אמת. על אף השינויים והעדכונים בפרויקט ובשיטות העבודה, עדיין נותרו סיכונים כבדי משקל לעמידה בלוח הזמנים ובתקציב עליו מצהירה נת"ע.
עקב עמדת חברת הבקרה מטעם המדינה כי נותרו עדיין סיכונים כבדי משקל לעמידה בלוח הזמנים ובתקציב שעליו מצהירה נת"ע, על נת"ע להציג בהקדם תכנית פעולה להקטנת הסיכונים שעליהם הצביעה חברת הבקרה, מתוך הקפדה על איכות ניאותה של הפרויקט. על משרדי התחבורה והאוצר לתת את דעתם לסיכונים האמורים, לעקוב אחר התקדמות הפרויקט ולפקח עליו.

מעקב- נת"ע
מצב (סטאטוס): א - תוקן

10. 	כחלק מהליך ניטור הסיכונים והפקת הלקחים השוטפת המתבצעת בחברה כל העת, ערכה נת"ע שינויים בשיטת העבודה לשם התמודדות יעילה עם הסיכונים שהתגלעו. במסגרת זו, בין היתר ומלבד השינוי שנערך במכרז המערכות, נקטה נת"ע במספר הליכים משמעותיים על מנת להבטיח עמידה בלוחות הזמנים, לרבות מעבר לכריית מנהרות בשיטת TBM FIRST אשר השפיע על הפרויקט בכללותו; הגדרת מבנה גופי האינטגרציה בפרויקט; הקדמת ביצוע הכניסות לתחנות התת-קרקעיות ועדכון התכנון לנושא התמיכות הזמניות; הגדרת מועדים לכניסת קבלן המערכות; הגדרת אבני דרך במכרזי קבלני הגמרים בהתאם ללוחות הזמנים העדכניים של הפרויקט ועדכון גרסת לוחות הזמנים בהתאם לשינויים העיקריים שבוצעו ואשר מבטיחים את השלמת הפרויקט, כמתוכנן, באוקטובר 2021.


נת"ע - חברת נתיבי תחבורה עירוניים בע"מ 

התקשרויות עם יועצים
הגופים המבוקרים: נת"ע, משרד התחבורה, אגף החשב הכללי - משרד האוצר, רשות החברות הממשלתיות

מעקב מעודכן לחודש: דצמבר 2018

ליקוי

1.  	מסמכי ההתקשרויות אינם מרוכזים ואינם מנוהלים באגף הרכש, אלא פזורים בקרב גורמים שונים בחברה, וכדי לאתרם נדרשים עובדי החברה להשקיע זמן רב. התנהלות זו מקשה את פעילות החברה, ומלמדת על כשל בשימורו של הזיכרון הארגוני באופן הפוגע בבקרה הפנימית ובבקרה החיצונית. בחברה נוהגת מתכונת עבודה, ולפיה משתתפים חלק מחברי ועדת המכרזים בישיבות הכנה לוועדת המכרזים, אשר החלטותיה מהוות תשומה לוועדת המכרזים, בלי שהדיונים מתועדים בפרוטוקולים.  עד מועד סיום הביקורת, ראשית מרץ 2017, נת"ע טרם השלימה כתיבת נוהל בדבר העסקת מומחים ונותני שירותים כמחויב לפי חוזר רשות החברות הממשלתיות מ-2007. 
	על החברה לארגן ולרכז את כל המסמכים הנוגעים למכרזים ולהתקשרויות, וכן להקפיד לתעד את כל תהליכי ההתקשרויות, כדי לייעל ולשפר את תפקודה וכדי שניתן יהיה לקיים בקרה פנימית ובקרה חיצונית יעילות על פעולות החברה. כמו כן, על החברה לקיים את כללי המכרזים בהתקשרויותיה מתוך הקפדה על שוויון, על יעילות ועל חיסכון.

מעקב- נת"ע
מצב (סטאטוס): א- תוקן

1. 	ריכוז ותיעוד המסמכים הנוגעים למכרזים ולהתקשרויות - בחברה הוקמה חטיבת התקשרויות יעודית ו"נוהל עריכת מכרזים" תוקן כך שהוא מחייב לפתוח כיום תיק ייעודי לכל מכרז הכולל את כל מסמכיו. בנוסף, אגף מערכות מידע בחברה סיים את אפיונה מחדש של סביבת ניהול הידע של המסמכים הקשורים לתהליכי התקשרויות במערכת הפנים ארגונית הקיימת בחברה. המסמכים הנוגעים למכרזים ולהתקשרויות מרוכזים, מאורגנים ומתועדים. ישיבות הכנה –כאשר הדיון בוועדת ההכנה הופך לדיון של ועדת המכרזים בהתאם לנוהל עבודת ועדת המכרזים, חלים על הדיון כל כללי ודקדוקי דיני המכרזים, ובכלל זה עריכת פרוטוקול והפעלת שיקול הדעת על ידי הוועדה, כמחויב עפ"י דין. במקרים אלה תנוהל הישיבה כאמור כישיבה של ועדת המכרזים לכל דבר ועניין, ינוהל פרוטוקול כנדרש וישמרו כל כללי ודקדוקי הדין החלים על עבודת ועדת המכרזים.

ליקוי

2. 	נת"ע התקשרה ב-2011 עם הסניף האנגלי של חברה א' למתן ייעוץ לפרויקט הקו האדום. אף שנת"ע העריכה את סכום ההתקשרות ב-78 מיליון ש"ח, ועדת המכרזים לא קבעה בהחלטתה את ההיקף הכספי של ההתקשרות או את מספר השעות המרבי שלה.


ליקוי

3. 	ועדת המכרזים אישרה בינואר 2013 שינוי בתעריפים המשולמים ליועצי חברה א'. תעריפים אלו היו גבוהים בעשרות אחוזים מהתעריפים אשר נקבעו בהסכם המקורי בין הצדדים. ועדת המכרזים לא הביאה לידי ביטוי בדיונים ובהחלטתה את המשמעות הכספית הכרוכה בהגדלת התעריפים, והצפי להגדלת ההתקשרות בהיקפים משמעותיים. 
ראוי כי ועדת המכרזים תקבע בהחלטותיה את היקפה הכספי המשוער של כל התקשרות עם יועצים או את מספר השעות המרבי הכלול בה.


מעקב- נת"ע
מצב (סטאטוס): ד- נדחה

2-3. 	החברה שומרת לעצמה את הזכות להחליט, בנסיבות מסוימות, שלא לתחום את ההתקשרות בהיקף כספי או במספר שעות מרבי וכי החברה רשאית לשמור על גמישותה בכל הנוגע לאופי והיקף ההתקשרות. יחד עם זאת, גם בהסכם שאינו מוגבל בסכום, נדרשת כבר כיום ועדת המכרזים של החברה להערכה תקציבית של היקף הסכום שיידרש, והיא עושה זאת באמצעות קביעת "הקצב" ראשוני משוער להתקשרויות. בכל הנוגע לנסיבות הפרטניות של ההתקשרות עם חברה א', נת"ע מבהירה כי אופייה של ההתקשרות השתנה במהלך העבודה, וכי ההתקשרות שהחלה כהתקשרות למתן שירותי ייעוץ לפרויקט, אשר בה, עפ"י רוב, לא נקבעים היקפי ההתקשרות, שונתה בשלב מאוחר יותר להתקשרות לניהולו של הפרויקט. נוכח זאת, ובנסיבות הפרטניות של ההתקשרות האמורה, לא היה באפשרותה של ועדת המכרזים לקבוע היקף כספי מתואם מלכתחילה. במהלך הזמן, עם התנעת פרויקט ומיפוי הצרכים של החברה, גדל נפח הפעילות של חברה א', צרכי הייעוץ נעשו ברורים יותר ותחומי ההתמחות הספציפיים הנדרשים התבררו. משהתגבש מודל ההפעלה, התבררה גם המשמעות התקציבית של השירותים הנדרשים. בנסיבות אלה, החליטה הנהלת נת"ע לפתוח במו"מ עם חברה א' ולהתאים את תנאי עבודתה של החברה לצרכיה של נת"ע- פתרון זה, אשר עולה בקנה אחד עם הוראות הדין, ובכלל זה עם דיני המכרזים, התקבל לאחר שהנהלת נת"ע ככלל וועדת המכרזים בפרט עמדו על כלל המשמעויות, לרבות אלו הכספיות, של הגדלת ההקצב ובחנו באופן מדוקדק את האפשרויות שעמדו לפניהם, בהתאם לנסיבות שחלו באותה עת.

ליקוי

4. 	הממשלה הטילה על נת"ע לבצע את פרויקט הקמת הקו האדום. בשלב הראשון ניהלה נת"ע את הפרויקט בליווי ייעוץ של חברה א'. בשלב השני, אחרי שנת"ע הגיעה למסקנה כי יהיה בלתי אפשרי לבצע את הפרויקט בלוחות הזמנים, בתקציב ובאיכות הנדרשים בניהול עצמי, ביוני 2014 החליטה ועדת המכרזים להעביר אל חברה א' את ניהול הפרויקט בפטור ממכרז, בהיקף של 800 מיליון ש"ח כולל מע"ם. החלטה זו התקבלה ללא התייעצות מוקדמת עם ועדת ההיגוי של הפרויקט, לצורך קבלת אישור עקרוני למהלך ולקביעת עקרונות יסוד ומתווה להתקשרות. התנהלות זו הביאה לעיכובים רבים עד אישור ההתקשרות (כ-20 חודשים). על החברה להקפיד להעלות לפני ועדת ההיגוי מבעוד מועד כל שינוי מהותי בתכנית העבודה ובניהול הפרויקט ותכולתו.

מעקב- נת"ע
מצב (סטאטוס):ד- נדחה

4. 	כלל הגורמים המיוצגים בוועדה היו מיודעים ושותפים מלאים להליך משלביו המוקדמים, לרבות משרד התחבורה, אגף תקציבים ואגף החשב הכללי, אלא שוועדת ההיגוי דנה בנושא זה ממש בישיבתה מיום 2.11.14, ולאחר דיון ארוך ומעמיק אישרה במפורש את שינוי המדיניות, וסיכמה כי הגורמים הרלוונטיים במשרד התחבורה ובמשרד האוצר יפעלו מידית להעברת הרשאה תקציבית לנת"ע, על מנת לאפשר את חתימת ההסכם בין נת"ע לבין חברה א'.




ליקוי

5. 	העברת סמכויות הניהול לגורם חיצוני יוצרת תלות של החברה בגורם החיצוני שצובר את הניסיון ואת הידע הנוגעים לפרויקט ואף עלול ליצור קשיים בפיקוח ובקרה אפקטיביים עליו.

מעקב- נת"ע
מצב (סטאטוס): ד- נדחה

5. 	ניהול פרויקטים באמצעות מנהל פרויקט הוא הכלל, על פיו פועלות חברות התשתית הגדולות בישראל, ואילו ניהול עצמי של פרויקטים במישרין על ידי גוף ציבורי או חברה ממשלתית הוא החריג לכלל. נת"ע, לא העבירה את סמכויות הניהול לגורם חיצוני אלא נעזרה בגורם מקצועי שנועד לרכז את כל הפונקציות ולנהל אותן בעבור החברה אשר שכרה את שירותיו. תפקידה של נת"ע היה ונותר משמעותי ומרכזי והיא נותרה הגורם היחיד הנושא באחריות הכוללת כלפי הממשלה, בדגש על לו"ז, תקציב ואיכות.

ליקוי

6. 	משרד התחבורה לא היה פעיל ולא הביע שום עמדה בדבר ההתקשרות עם חברה א' מתחילתה ועד סופה.

מעקב- נת"ע
מצב (סטאטוס): ד- נדחה

6. 	בדו"ח הביקורת קיימות אמירות מפורשות מהן ניתן ללמוד על מעורבותו של המשרד. כך לדוגמה נכתב בדו"ח כי "בנובמבר 2015 נערך דיון אצל מנכ"ל משרד התחבורה, שבו הציגה נת"ע את עיקרי ההתאמות אשר בכוונתה להוסיף לחוזה ההתקשרות עם חברה א'. בסיום הדיון הוחלט להטיל על נת"ע לנהל משא ומתן עם חברה א' בהתאם למתווה המוצע". לכך יש להוסיף כי משרד התחבורה היה פעיל והביע עמדתו בנושא אף באמצעות ועדת ההיגוי אשר הוא עומד בראשה ואשר הייתה שותפה בהליך משלביו המוקדמים.

ליקוי

 7. 	נת"ע התקשרה עם יועץ לליווי פעילות חטיבת הכספים בהיקף מיליוני ש"ח בפטור ממכרז. ההתקשרות, שהחלה כהתקשרות דחופה ללא מכרז, הוארכה לארבע שנים, והיקפה הכספי המאושר עד מועד סיום הביקורת הוא מעל 4 מיליון ש"ח. זאת ועוד, ועדת המכרזים אישרה את ההתקשרות ושתי הארכות בלי שהוצגו לפניה כל הנתונים הרלוונטיים, לרבות: הערכה תקציבית להתקשרות הראשונית, סכומי ההארכות והיקף שעות הייעוץ, ולעתים אף ללא נימוקים. החברה גם ניהלה הליך התקשרות למינוי יועצים אסטרטגיים, ובמסגרתו פנתה לקבלת הצעות משני יועצים בלבד, אחד מהם יועץ א' אחרי שבפועל הללו כבר איישו את התפקיד.

מעקב- נת"ע
מצב (סטאטוס): ד- נדחה

7. 	התקשרות עם יועץ לליווי פעילות חטיבת הכספים - 
התקשרות האמורה אכן הייתה דחופה, אך לא משום כך נערכה לקבלת פטור ממכרז, כפי שאולי יכול להשתמע מהדברים. ועדת המכרזים החליטה על התקשרות בפטור ממכרז לפי תקנה 5 א2, בהיותה התקשרות לביצוע עבודה הדורשת מומחיות ויחסי אמון מיוחדים; עוד יובהר כי משכה של ההתקשרות, כפי שאף צוין במפורש כבר בפניה הראשונה לקבלת הצעות, נקבע מלכתחילה לארבע שנים, קרי ההתקשרות לא "הוארכה"; והיקפה הכספי המאושר של ההתקשרות אומנם לא הוגבל בהסכם אך נקבע סכום ברור וידוע כהערכת מסגרת תקציבית להתקשרות כולה, במשך ארבע שנותיה. סכום זה נקבע לפני החתימה על החוזה עם היועץ, קרי לפני ההתקשרות עימו ועמד מלכתחילה על 3,750,000 ₪, כלומר - אף היקפה הכספי של ההתקשרות לא הוגדל מעבר לסכום שתוכנן מלכתחילה.

ליקוי

8. 	נת"ע התקשרה עם יועץ להכנת מגדיר משימות למתן שירותים בתחומי התכנון בלי שנימקה מדוע אין זה אפשרי וצודק לערוך את ההתקשרות בדרך של פנייה תחרותית. נת"ע גם לא ביצעה סקר יסודי לבחינת המציעים הקיימים בשוק במטרה להגדיל את מספרם, בהתאם לקבוע בנוהל החברה, שהיה תקף במועד ההתקשרות.

מעקב- נת"ע
מצב (סטאטוס): ד- נדחה

8. 	ההתקשרות עם יועץ להכנת מגדיר משימות למתן שירותים בתחום התכנון בוצעה לפי תקנה 5 ג 2  לתקנות חובת מכרזים המורה, כי אם ועדת המכרזים ראתה שאין זה אפשרי ומוצדק לבצע את ההתקשרות בדרך של פניה תחרותית לקבלת הצעות, וכך ראתה ועדת המכרזים במקרה דנן, אזי רשאית היא לערוך את ההתקשרות לאחר בדיקת כמה הצעות הבאות בחשבון, וכך בדיוק נהגה החברה. החלטתה זו של ועדת המכרזים התקבלה לאחר שהוגשה לה פניה מנומקת ומפורטת לעריכת ההתקשרות באופן זה, ובכלל זה הובהרה לה החשיבות הרבה של מגדיר המשימות לפעילותה של החברה, המורכבות של המשימה והניסיון והידע הנדרשים ממי שיכתוב את המגדיר. 

ליקוי

9. 	נת"ע התקשרה עם יועץ למתן שירותי ייעוץ בתחום ניהול פרויקט ממוחשב ERP ללא מכרז, ובסופו של דבר בחרה זוכה מבין שני מציעים בלבד. מכרז פומבי עשוי היה לסייע באיתור המועמד המתאים ביותר בזכות עמידת המועמדים בתנאי הסף שנקבעו במכרז.

מעקב- נת"ע
מצב (סטאטוס): ד- נדחה

9. 	נת"ע הבהירה כי כלל פעילותיה לעניין זה נעשו בהתאם לתקנות חובת מכרזים. תקנה 5ג לתקנות חובת מכרזים היא שחלה במקרה האמור, והיא קובעת כי לועדת המכרזים שיקול דעת בשאלה האם ניתן לפעול בנסיבות העניין בפנייה תחרותית להצעות או שמא הדבר אינו אפשרי, ומוצדק לערוך את ההתקשרות באמצעות בדיקת כמה הצעות הבאות בחשבון. לנת"ע אין מאגר מציעים באשר התקשרויות בפטור ממכרז הן אצלה החריג שבחריג, שאין הצדקה לערוך למענן רשימות מציעים. במקרים הספורים בהם היא מתקשרת בפטור ממכרז, היא פועלת על פי הסמכות המסורה לה בדין, ועל פי הסדר מפורש ומפורט הכלול בתקנות חובת המכרזים.
נת"ע בחנה מספר הצעות הבאות בחשבון בפנייתה לחמישה מציעים שונים, בכללם שתיים מחברות התכנות הגדולות בעולם; קבעה מראש מנגנון שקוף והוגן של הערכת הצעות, לרבות קריטריונים ברורים לקביעת מרכיבי איכות ההצעות; ערכה לא פחות מארבע ישיבות בוועדת המכרזים, על מנת לוודא כי כלל ההחלטות מתקבלות כהלכה ובסופו של דבר ניהלה מו"מ עם הזוכה במטרה לגרום למתן הנחה נוספת. למותר לציין כי בניגוד לשיכול להשתמע מהערת הביקורת, נת"ע פנתה למועמדים האיכותיים והמתאימים ביותר הקיימים בשוק ובחרה מביניהם.

ליקוי

10. 	החברה הציבה במכרז לתכנון רמזורים עם העדפה תנאי סף מחמירים באשר לוותק הנדרש ולניסיון הנדרש, מבלי שוועדת המכרזים נימקה את החלטתה בפרוטוקול, ובכלל זה מדוע התנאים המחמירים מתחייבים מאופיו או ממהותו של המכרז, כמתחייב לפי החוק. 




מעקב- נת"ע
מצב (סטאטוס): ד- נדחה

10. 	ועדת המכרזים קבעה, במסגרת הסמכות הנתונה לה עפ"י דין, שנוכח מורכבותו וייחודיותו של תכנון העדפה ברמזורים בסביבה אורבנית צפופה דוגמת מטרופולין תל-אביב, יש הכרח להפקיד את התכנון בידי אנשי מקצוע מהמעלה הראשונה. בנסיבות אלה, פשרה בנוגע לדרישות המקצועיות בהם צריכים לעמוד המתכננים, עמדה לפיה הדרישות "מחמירות מדי", כאשר היו במכרז לא פחות מ- 12 הצעות כשרות, במסגרתן הוצגו 26 מתכננים תקינים, אינה סבירה על פניה ונת"ע לא יכלה לקבל זאת.

ליקוי

11. 	שתי אמות המידה שקבעה נת"ע לדירוג המציעים היו ניסיון בתכנון רמזורים המעניקים העדפה לרכבת הקלה (40 נקודות) והתרשמות אישית (25 נקודות). מאחר שלמרבית המציעים הישראלים אין ניסיון בתכנון רמזורים עם העדפה, הציון המרבי שרובם יוכלו לקבל מסתכם ב-60 נקודות בלבד. במצב זה, ההתרשמות האישית הפכה להיות אמת מידה מהותית ביותר בהליך בחירת המתכננים, אף שיש בה רכיבים סובייקטיביים רבים.

מעקב- נת"ע
מצב (סטאטוס): ד- נדחה

11. 	אשר לטענה הראשונה, ממנה משתמע שאמות המידה שנקבעו במכרז נתנו העדפה למתכננים זרים, 
ראשית - הניקוד נבנה על בסיס דרישות מקצועיות אוניברסליות, הן על סמך הניסיון של המתכננים הישראלים, והן על סמך ניסיונם של מתכננים מכל רחבי העולם. 
הטענה כאילו שיקולים אחרים, לבד מהצורך למצוא את בעלי המקצוע הטובים המנוסים ביותר לעבודה המורכבת שהוטלה על נת"ע, צריכים להכתיב את אמות המידה במכרז, אינה יכולה להתקבל בשום פנים ואופן.
ב. שנית, כפי שנת"ע הבהירה, מדובר באמת מידה ולא בתנאי סף. לא נמנעה לפיכך ממתכנן שאין לו ניסיון בתכנון רמזורים עם העדפה האפשרות לגשת למכרז. פרמטר זה נקבע כאמת מידה המקנה יתרון בניקוד למתכנן בעל ניסיון שכזה. באופן דומה ניתן משקל לאמות מידה רלוונטיות אחרות, בהן למתכננים ישראלים יש יתרון מובהק כגון הניסיון בשלוש הערים שבהם ימוקמו הרמזורים או הכרות עם ההנחיות ותהליכי אישור ישראליים.
ג. שלישית ועיקרית, מתוך 12 המתכננים הזוכים 8 הם ישראליים ורק 4 זרים, כלומר 2/3	 ו- 1/3 . ברי כי אם המשמעות של אמת מידה זו הייתה העדפה למתכננים זרים, תוצאות המכרז היו מעט שונות. ולא היא.
ד. גם לטענתה השנייה של הביקורת, שעניינה המשקל שניתן לאמת המידה בדבר       ההתרשמות האישית, אין לטעמה של נת"ע כל מקום. כל מי שיש לו ניסיון ולו מועט בעבודת תכנון לסוגיה, מבין היטב את החשיבות הרבה שיש לאישיותו של המתכנן. לנת"ע עניין במומחה ובעל מקצוע שעבודתו מתבצעת מחוץ למשרדי החברה, שנדרש לעמוד בקשר ישיר עם מגוון גורמים, בשמה של נת"ע ומטעמה. יחסי האמון הם בעלי משמעות נכבדה במקרה דנן.

ליקוי	

12. 	במכרז תכנון רמזורים עם העדפה נפלו פגמים שונים: היא לא בדקה בטרם יצאה למכרז את היתכנותם של תנאי ההשכלה לגבי מתכננים זרים ואת ההסמכה המקצועית הנדרשת מהם; לא הגדירה כראוי מונחי יסוד במסמכי המכרז כדי למנוע אי-בהירות בקרב המציעים; לא הביאה בחשבון את מכלול הנתונים בקביעת תנאי הסף למכרז ואמות המידה; ולא צירפה למסמכי המכרז רשימה מלאה ומפורטת של כל המסמכים שעל המציעים לצרף להצעותיהם.

מעקב- נת"ע
מצב (סטאטוס):ד - נדחה

12. 	בסעיף זה מפרטת הביקורת שורה של "פגמים" - "לא בדקה בטרם יצאה למכרז את התכנותם של תנאי ההשכלה לגבי מתכננים זרים ואת ההסמכה המקצועית הנדרשת מהם"- נת"ע לא ידעה מאיזו מדינה יוגשו הצעות, וכמובן שלא היה מצופה ממנה לבדוק את רישוי המהנדסים בכל מדינה ומדינה. נת"ע הבהירה את ההליך במדויק וביקשה שיצורפו כל המסמכים המאפשרים עיסוק בתכנון בארץ המוצא. עוד ציינה היא כי לאחר הגשת ההצעות, תיבדק כל מדינה באופן פרטני אל מול המסמכים שהגישו המציעים שבאו ממנה. וכך היה.
- "לא הגדירה כראוי מונחי יסוד במסמכי המכרז"- כל המונחים במכרז הוגדרו בצורה בהירה ומדויקת. "רמזורים עם העדפה" הוא מונח מקצועי ברור ונהיר לכל מתכנן רמזורים. העובדה שיש מי שניסו להטעות את נת"ע ולזכות בנקודות לא להם, אינה מעידה על כך שהגדרת המונחים במכרז היתה לקויה או חסרה.
- "לא הביאה בחשבון את מכלול הנתונים בקביעת תנאי הסף למכרז ואמות המידה"- נת"ע הביאה בחשבון את מכלול הנתונים וערכה את המכרז לפי מיטב שיקול דעתה המקצועי. היא קבעה, כמקובל וכנדרש תנאי סף למציעים ואמות מידה לדרוג המציעים שעמדו בתנאי הסף. אמות המידה ותנאי הסף התייחסו לגורם החשוב ביותר בסוג התכנון הנדון- המתכנן. זו מתודת המכרז שנבחרה לאחר דיונים מקצועיים רבים עם מומחים מצוינים.
- לא צירפה למסמכי המכרז רשימה מפורטת של מסמכים שעל המציעים לצרף להצעותיהם"- כפי שאף צוין ע"י הביקורת בדו"ח הביקורת עצמו, נת"ע דווקא צירפה למסמכי המכרז את רשימת המסמכים האמורה "יצוין כי מסמכי המכרז כללו רשימת מסמכים שעל המציע לצרף במעטפת ההצעה" (סעיף 4,  עמ' 407 )

ליקוי

13.	בד בבד עם ההליך לבחירת מתכננים לתכנון רמזורים עם העדפה, נת"ע ניהלה התקשרות לאיתור מציע לעריכת לקסיקון אשר ישמש כלי עזר לכלל מתכנני הרמזורים. כמו כן, לאחר בחירת המתכננים ניהלה נת"ע התקשרות נוספת לאיתור מציע לכתיבת מסמך עקרונות אשר ישמש מסמך מנחה עבור מתכנני תנועה בכלל ועבור מתכנני הרמזורים בפרט. לאור חשיבותם הרבה של המסמכים הללו לעבודת המתכננים, היה על נת"ע להשלימם בטרם יצאה למכרז תכנון הרמזורים או לפני תחילת עבודתם של המתכננים

מעקב- נת"ע
מצב (סטאטוס): ד- נדחה

13.  	נוכח מומחיותם המובהקת של אנשי נת"ע ושל אנשי משרד התחבורה שהיו שותפים גם הם למהלך ולהחלטות שהתקבלו בנוגע למתווה המכרזים שפורסם, התקבלה בחברה החלטה מקצועית מושכלת שלא לפרסם את המכרזים ב"טור" אלא במקביל, קרי – נת"ע החליטה כי הדרך הטובה והמתאימה ביותר היא פרסום שלושה הליכים תחרותיים – הראשון, הוא ההליך המרכזי, מכרז לתכנון רמזורים עם העדפה; השני  כתיבת לקסיקון שיגדיר את "השפה" שבה המתכננים יציגו את התכנון שיכינו, וזאת על מנת להבטיח אחידות במונחים; והשלישי כתיבת עקרונות תכנון אשר בהם ידרשו המתכננים לעמוד. מדובר היה, לפיכך, כפי שעולה בברור מהתאריכים של פרסום המכרזים השונים ומהדיונים שהתקיימו בעניינם, במהלך כולל, מתוכנן היטב, שבמסגרתו תוכננו להתפרסם מלכתחילה שלושה מכרזים שונים, האמורים להשתלב זה בזה ולהשלים זה את זה. 

ליקוי

14. 	נת"ע יצאה למכרז להקמת מינהלת מיגון אקוסטי, אשר תנהל ותתכנן את המיגון האקוסטי של הדירות הזקוקות למיגון באזור ביצוע עבודות הרכבת הקלה, בהיקף כספי של 18 מיליון ש"ח, ומאוחר יותר הגדילה את ההתקשרות ל-32.7 מיליון ש"ח. נת"ע לא ערכה סקר לבחינת היקף העבודה כדי לקבל הערכה סבירה וריאלית בטרם החלה בהליך המכרז.




מעקב- נת"ע
מצב (סטאטוס):ד נדחה

14.  	החברה העריכה, לצרכיה הפנימיים ובאופן ראשוני, את תקציב ההתקשרות המשוער. החברה ציינה כי במכרזים המבוססים על הערכה של היקפי הפעילות, וכזה הוא המכרז מושא העניין, אין אפשרות מעשית לקביעת סכום התקשרות, והדבר כלל לא נדרש. החברה לא הגדילה לפיכך את ההתקשרות ל- 32.7 מיליון ₪, שכן סכום התקשרות אותו ניתן "להגדיל" לא נקבע, וההחלטה שהתקבלה בוועדת המכרזים נקבעה על הקצאת מנה נוספת של מבנים, לכל אחת מהחברות המנהלות במסגרת ההסכם שנחתם עמן. אין ולא היה בהחלטה שהתקבלה משום הגדלת ההתקשרות. 

ליקוי

15. 	נת"ע הטילה על המינהלת לקבוע את עמידת הדירה בתנאי הזכאות למיגון והיקפה בהתאם לקריטריונים שקבעה החברה, אף כי המינהלת היא זו שקובעת את היקף העבודה ושכרה נגזר מהעבודות המבוצעות בהתאם להחלטתה זו. הדבר בעייתי במיוחד בהתחשב בעובדה שהמינהלת היא הגורם הבלעדי שמבקר בדירות ובודק את עמידתן בקריטריונים למיגון, ואין בקרה הדוקה על עבודתה ועל החלטותיה. התנהלות זו עלולה להעמיד את נת"ע במצב של ניגוד עניינים.

מעקב- נת"ע
מצב (סטאטוס): ד- נדחה

15. 	המינהלת אינה מפעילה שיקול דעת של ממש, והיא אינה זו אשר קובעת מבחינה מהותית את "הזכאות למיגון והיקפה". כל תפקידה של המינהלת לעניין זה מתמצה בבחינה טכנית האם דירה מסוימת עומדת או לא עומדת בקריטריונים הנדרשים למיגון, קריטריונים טכניים ופיזיים בעיקרם. תפקיד טכני בעיקרו זה, לא מותיר לה כל שיקול דעת של ממש וברי כי אין באפשרותה להשפיע בדרך זו על שכרה. עוד יצוין כי המינהלת אינה "הגורם הבלעדי שאמון על נושא המיגון האקוסטי" ונוכח ריבוי מנגנוני הבקרה הקיימים בנוהל מיגון אקוסטי העומד בבסיס עבודתה, ניתן לומר בוודאות כי עבודתה והחלטותיה נתונות לפיקוח ולבקרה הדוקים.

ליקוי

16. 	נת"ע החליטה להתקשר עם שני המציעים שהגישו הצעות למכרז למינהלת תכנון אקוסטי אף על פי שאחת מההצעות הייתה זולה יותר ואיכותית יותר מהשנייה בהפרש ניכר. אף שיו"ר ועדת המכרזים במרץ 2015 ציין כי במקרה שהפער בין הזוכים יהיה מעל כ-20%, הוועדה תשקול לבחור זוכה אחד בלבד, נת"ע לא ביררה עם המציע שהגיש את ההצעה הזולה ביותר, אם ביכולתו לבצע את כל תכנון המיגון האקוסטי לבדו בטרם התקשרה עם שני המציעים. זאת ועוד, מאחר שההצעה הזולה ביותר במכרז הייתה יקרה ב-50% מהערכות של נת"ע, היה עליה לנהל משא ומתן עם המציע הזול כדי להוריד את מחיר הצעתו. 

מעקב- נת"ע
מצב (סטאטוס):ד- נדחה

16. 	- "נת"ע החליטה להתקשר עם שני המציעים שהגישו הצעות למכרז למינהלת תכנון אקוסטי אף על פי שאחת מההצעות הייתה זולה יותר ואיכותית יותר מהשנייה בהפרש ניכר" - החלטת ועדת המכרזים להתקשר עם שני המציעים התקבלה לאחר בחינה ושקילה, על בסיס שיקולים ענייניים שבעיקרם ההבנה שנוכח פרקי הזמן הדחוקים בהם נדרש להשלים את העבודה, אין היא רוצה להיות תלויה במציע אחד, מוצלח וזול ככל שיהיה, מצב שעלול היה להעמיד את החברה בפני קושי להתמודד עם האתגר השאפתני בלוח הזמנים שנקבע אם לא יתפקד אותו ספק כנדרש. זוהי החלטה אסטרטגית שהתקבלה לפיכך מתוך רצון שלא להיות תלוי בחברה אחת;
-	 "אף שיו"ר ועדת המכרזים במרץ 2015 ציין כי במקרה שהפער בין הזוכים יהיה מעל כ- 20% , הוועדה תשקול לבחור זוכה אחד בלבד, נת"ע לא ביררה עם המציע שהגיש את ההצעה הזולה ביותר, אם ביכולתו לבצע את כל תכנון המיגון האקוסטי לבדו בטרם התקשרה עם שני המציעים - אף אם יו"ר ועדת המכרזים העלה הצעה כאמור, מה שהוחלט לבסוף ע"י הועדה הוא כי "נת"ע תבחר עד 2 זוכים". החלטה זו, כפי שהובהר ע"י נת"ע, לא התקבלה עקב חוסר היכולת של מציע זה או אחר לספק את השירות, אלא נוכח ההכרח לא להימצא במצב שבו החברה והפרויקט תלויים בנתון שירותים אחד בלבד. משהחליטה החברה, כעניין אסטרטגי, שהיא מעוניינת להעסיק שתי חברות לצורך המיגון כדי לא להיות תלויה בחברה אחת, אין כל חשיבות ליכולתה של אחת החברות לבצע את העבודה לבד.
- "מאחר שההצעה הזולה ביותר במכרז הייתה יקרה ב- 50% מהערכות של נת"ע, היה עליה לנהל משא ומתן עם המציע הזול כדי להוריד את מחיר הצעתו" –הפער בגינו הטילה הועדה על סמנכ"ל הרכש לנהל משא ומתן עם המציע שהצעתו הייתה יקרה יותר היא הבדלי המחיר בין המציעים ולא ההפרש בין הערכת החברה לבין הצעתו הכספית. החברה החליטה לנהל משא ומתן עם החברה שהצעתה הייתה גבוהה בהרבה מההצעה האחרת, על מנת לנסות להביאו להפחית את המחיר. 

ליקוי

17. 	על פי מנגנוני הבקרה שקבעו משרד התחבורה ומשרד האוצר, חברת בקרה מטעמם תבדוק את מוכנות מסמכי המכרז בטרם פרסומו בהתקשרויות שעלותן מעל 50 מיליון ש"ח. אף שנת"ע העריכה את שווי ההתקשרות ביותר מ-50 מיליון ש"ח, ועדת המכרזים קבעה את שווייהּ ב-50 מיליון ש"ח, קביעה שמנעה את העברת ההתקשרות לבדיקת חברת הבקרה.


מעקב- נת"ע
מצב (סטאטוס):ד- נדחה

17. 	הדרישה להעביר מסמכי מכרז בכל התקשרות העולה על 50 מש"ח לאישור חברת הבקרה נכללת בטיוטת הסכם המסגרת בין החברה למדינה, שלא אושרה מעולם על ידי הגורמים המוסמכים בחברה ואשר החברה העבירה את הערותיה המפורטות לגביה כבר בשנת 2015 . טיוטת הסכם, כשמה כן היא, טיוטה בלבד, שאף אם הצדדים נוהגים ברגיל לפעול על פיה, היא אינה מחייבת לא את החברה ולא את המדינה, ואין מדובר בתפקוד ליקוי של החברה גם אם סטתה ממנה. לגופם של דברים, החברה העריכה את ההתקשרות בלא יותר מ- 50 מש"ח כולל מע"מ, וגם זאת על הצד הזהיר משום שהגורם המקצועי בפנייתו לוועדה העריך את היקפה ב- 45 מיליון ₪ כולל מע"מ. משכך, אף אם חובה כאמור הייתה קיימת, היא לא הייתה חלה בענייננו. הצגת הדברים כאילו נת"ע אינה עומדת במחויבויותיה, אינה נכונה. 

ליקוי

18. 	על משרד התחבורה ועל משרד האוצר לוודא כי נת"ע מתקנת את הליקויים שהועלו בדוח זה. נוכח ממצאי הביקורת ומורכבות הפרויקטים של מתע"ן, הממומנים במלואם על ידי המדינה, מן הראוי שמשרד התחבורה ומשרד האוצר יפקחו באופן הדוק על פעילות החברה ועל ביצועיה.

מעקב- נת"ע
מצב (סטאטוס): א- תוקן

18. 	משרד האוצר ומשרד התחבורה, כמו גם גופים אחרים דוגמת רשות החברות, מפקחים באופן הדוק על החברה, מעורבים בפעילותה ומאשרים את הפרויקטים שלה. 
	
ליקוי

19. 	על דירקטוריון החברה להנחות את הנהלת החברה לקיים את כללי המכרזים בהתקשרויותיה, ולבצע את הליכי ההתקשרויות מתוך הקפדה על יעילות ועל חיסכון.



מעקב-נת"ע
מצב (סטאטוס):א- תוקן

19. 	החברה פעלה ופועלת כל העת בהתאם לנסיבות ותוך הקפדה יתרה על עקרונות דיני המכרזים.



































הרפורמה בניהול ההון האנושי
בשירות המדינה 

הגוף המבוקר: נציבות שירות המדינה 
מעקב מעודכן לחודש: ינואר 2019
	א
	 תוקן
	12 סעיפים
	67%

	ב
	 בתהליך תיקון
	5 סעיפים
	28%

	ג
	 לא תוקן
	סעיף אחד
	5%

	ד
	 נדחה / לא רלוונטי
	
	



ליקויים 1, 4, 5, 6, 7, 10, 11, 12, 13, 17 תוקנו במעקב קודם.

ליקוי

2.	גם בדפוסי ההשתתפות בדיוני ועדת ההיגוי ליישום דוח הרפורמה לא היה כדי לחזק את השפעתה על התהליך. מנכ"ל משרד האוצר לא השתתף בשום דיון ואף לא שלח נציג מטעמו; הממונה על התקציבים שלח נציגים בדרג לא בכיר לרוב הישיבות בהן השתתף אגף התקציבים. גם מטעמם של חברי ועדה נוספים נשלחו דרגים לא בכירים לדיונים. אחדים מחברי הוועדה לא הגיעו לישיבות הוועדה בתדירות גבוהה ובכך לא מילאו את התפקיד שהוטל עליהם באופן מיטבי. דפוסי השתתפות אלו עשויים לשקף היעדר מחויבות מלאה של הגורמים הממשלתיים, שפעולתם ותמיכתם נחוצה מאוד ליישום רפורמה יסודית ורחבה כל כך. 
	ועדת ההיגוי כללה גורמי מפתח המוסמכים לעסוק בתקציבי הרפורמה. אף על פי שבמשך תקופה ארוכה שטח הנציב לפני ועדת ההיגוי, שוב ושוב, את הקשיים המתגלים ביישום הרפורמה בגלל חוסר בהקצאת משאבים, בעיקר ליחידות בנציבות שמחוץ למטה הרפורמה. הועלה כי הגורמים המוסמכים בוועדה לא נתנו מענה לקשיים שהציג הנציב.
	על הממונה על התקציבים ועל הנציב להבטיח קיומו של הליך סדור ויעיל של קביעת תקציבים הנחוצים ליישום הרפורמה, להבטיח את סיומו לפני תחילתה של שנת עבודה חדשה, ולוודא שאין בגורם התקציבי משום חסם להתקדמותה. על הנציבות לוודא העלאת כלל צרכיה על הכתב, באופן מפורט ובהיר. 


מעקב - נציבות שירות המדינה
מצב (סטטוס): ג- לא תוקן

2.	לא דווח על התקדמות בתיקון הליקוי.

ליקוי

3.	ההיערכות הפנימית בנש"ם - ליקויים בניהול משאבי האנוש - לקראת החלת הרפורמה על נש"ם נדרשה הסמנכ"לית למינהל לטייב את נתוני נש"ם על כוח האדם שבה, כפי שנדרש כל משרד ממשלתי. ואולם, כשנה וחצי לאחר המועד שמשרדי הממשלה ויחידות הסמך נדרשו להשלים בו את טיוב הנתונים, לא הושלם הטיוב בנש"ם, ונתוניה עדיין אינם משקפים נאמנה את המבנה הקיים.

מעקב - נציבות שירות המדינה
מצב (סטאטוס): א - תוקן

3.	נש"מ השלימה את טיוב הנתונים של כוח האדם שבה על פי הנדרש באופן שמשקף את המבנה הארגוני שלה.

 ליקוי

8.	ליקויים בניהולם של תהליכי הרכש בנש"ם - בשנים 2015-2012 גדל תקציב הנציבות ב-45% לערך, תקציב הרכש שלה הוכפל בשנים 2015-2013, וב-2015 יועד רובו לצורכי הרפורמה. על ניהול הרכש בנציבות אחראית הסמנכ"לית למינהל, ועוסקים בו גם מנהל הרכש הכפוף לה, ושישה עובדים נוספים. על ניהול הכספים של הנציבות מופקדת יחידת החשבות במשרד רה"ם. בביקורת נמצא כי מערך הרכש בנש"ם מאופיין בחולשה מקצועית וניהולית, ואינו מספק את התשתית הנדרשת למטה הרפורמה לצורך רכש יעיל ומהיר ככל האפשר של מוצרים ושירותים. חולשה זו, אשר הוצגה בפניות שהועברו בנושא לסמנכ"לית למינהל ולנציב, נובעת, על פי הטענות שהועלו, בעיקר מחוסר ניסיון ומיומנות מקצועית בכל הדרגים במינהל נש"ם, בטיפול ברכש בכלל ובהתקשרויות מורכבות בפרט, והיעדר ניהול מרכזי של הרכש.עוד נמצא כי לא הוסדרו כראוי ביזור הסמכויות בתחום הרכש של נש"ם וחלוקת התפקידים בין היחידה המקצועית המזמינה ובין הקניין ומנהל הרכש. הקניינים פעלו ללא גורם מקצועי מנחה וללא ההכשרה המתאימה לקניין. במועד סיום הביקורת, הנציבות חסרה עדיין תשתית יציבה דיה לתהליכי הרכש בנש"ם שנדרשים לצורך ניהול תקין ולקידום הרפורמה. בשנת 2014, על רקע ליקויים בתחום הרכש עלתה לראשונה בנש"ם יוזמה לשיפורם ולהסדרתם של תהליכי הרכש בנש"ם באמצעות פרסום נוהל רכש. נוהל העוסק בתהליכי התקשרות עם ספקים לא הופץ אלא לאחר סיום הביקורת, במאי 2016. על נציב שירות המדינה והסמנכ"לית למינהל לוודא כי לכלל יחידות נש"ם ולעוסקים ביישום הרפורמה בפרט, יינתן המענה המקצועי המיטבי בתחום הרכש, זאת על מנת לתמוך בקידום הרפורמה.
	

מעקב - נציבות שירות המדינה
מצב (סטאטוס): ב – בתהליך תיקון

8.	הנושא טופל, חודדו הנהלים להנהלת הנציבות ולעובדים ביחידות המקצועיות העוסקים ברכש. נושא נוהל הרכש האחוד נדון עדיין בנש"מ (על רקע חילופי הגברי של נציב שירות המדינה) ויובא בסופו של תהליך להחלטת נציב שרות המדינה הנוכחי  פרופ' דניאל הרשקוביץ.

ליקוי
9.	התאמת המבנה הארגוני בנש"ם לתהליכי יישומה של הרפורמה - עבודת נש"ם מול כל משרד נעשית בידי הרפרנט  עובד נש"ם, המופקד על הטיפול באותו המשרד. עם תחילת יישומה של הרפורמה במשרד ממשלתי, נדרש למשרד ליווי משמעותי נוסף של הרפרנט, בהחלת השינויים הנדרשים באותו משרד במסגרת היישום. נמצא כי מ-2012 עד סוף 2015 הצטמצם מספר הרפרנטים והממונים עליהם ב-25% בקירוב, הגם שבד בבד, החל יישום הרפורמה ב-38 משרדי ממשלה ויחידות סמך - מהלך הטעון ליווי מהותי ונרחב של הרפרנטים. הנציב הציג קשיים אלה לפני הנהלת הנציבות ולפני אגף התקציבים במשרד האוצר, ואף תיאר את המצב כ"קריסה" של הרפרנטורה. גם לאחר שהנציב הנחה את הסמנכ"לית למינהל להחיש את איושן של משרות רפרנטים פנויות, הן אוישו בקצב אטי מהנדרש. הטלת המשימה הכבדה של יישום הרפורמה בשירות המדינה על נש"ם חייבה עריכת התאמות נדרשות במבנה הארגוני של הנציבות. התאמות אלה אמורות לשמש כאדנים למילוי מערך משימות נרחב בכל שירות המדינה. אף על פי כן, ולמרות קביעתו של דוח הרפורמה כי יש לתעדף את ביצוע ההמלצות הנוגעות לארגונה מחדש של נש"ם, עד מועד סיום הביקורת לא הושלמו פעולות מרכזיות לצורך התאמת המבנה הארגוני למטרותיה שנקבעו מחדש ברפורמה ולתפקידיה החדשים. לעיכוב יישומו של השינוי המבני שני מוקדים מרכזיים: השלמת השינויים המבניים והתפקודיים ביחידות הרפרנטורה כאמור לעיל; ואיושה של משרת מנהל אגף משרדי ממשלה ויחידות סמך. כתוצאה מאי השלמת התאמת המבנה הארגוני של נש"ם, נפגעה יכולתה של נש"ם, ונפגעה במיוחד יכולתו של מערך הרפרנטים שבה, להנחות את משרדי הממשלה ואת יחידות הסמך בהליכי יישומה של הרפורמה, ולסייע להם בהטמעת עקרונותיה של הרפורמה. חסר זה בעבודת נש"ם עיכב פעולות ליישום הרפורמה ואף עלול למנוע יישום חלקים ממנה. על נש"ם לפעול לאלתר להשלמת השינויים במבנה הארגוני.


מעקב - נציבות שירות המדינה
מצב (סטאטוס): א – תוקן

9.	במעקב הקודם דווח כי מערך הרפרנטורה בנש"מ עודכן (נוספו 4 משרות לתקני רפרנטים ו-5- תקני סטודנטים) אוישה משרת מנהל בכיר למשרדי הממשלה ויחידות הסמך וכמו כן הוסדרה משרת מנהל אגף בכיר מערכת הבריאות בנש"מ. 

ליקוי

14.	יישום השינויים במערך הגיוס והמיון - לצורך תכנון הפעולות הנדרשות לקיצור זמנו של ההליך המכרזי, יש לקבוע תקן מפורט של משך הזמן המרבי של ההליך הזה, לשלביו. על פי דוח הרפורמה, פרק הזמן הארוך של השלב שלפני פרסום המכרז הוא אחת הסיבות להתמשכות ההליך המכרזי. ואולם נש"ם לא קבעה תקן למשך השלב הזה, שלב זה אינו מנוטר, ונש"ם אינה יודעת את משכו. משכך, אין לדעת כמה זמן נמשך איוש משרה בשירות המדינה, בכל סוגי המכרזים, מיום שנוצר הצורך בה. משך הזמן הממוצע של תהליך המכרז הפנימי עדיין גבוה מן התקן שנקבע בתחילת שנת 2016 (27 ימים). על נש"ם לנטר את משכי הזמן של שלב התכנון המקדים לפרסום מכרזים, ולהבהיר את התקן הנוגע לשלב זה ולכל שלבי המכרז הבין-משרדי. עוד ב-2013 נכתב בדוח הרפורמה על דרכים להתמודדות עם התארכותו של ההליך המכרזי - ובהן, פרסום טווח השכר הצפוי לזוכה במשרה, כבר בעת פרסום המכרז. ואולם עד מועד סיום הביקורת, פברואר 2016, לא נקבעו כללים לפרסום טווח השכר ולא יושם המהלך המדורג של פרסום טווחי השכר למשרות, אשר היה אמור להתבצע בשנת 2015. רק באפריל 2016 החלה נש"ם בביצוע פיילוט של פרסום טווח שכר. 
	פרסום השכר הממוצע למשרה במכרז עשוי לסייע לנש"ם לקצר את משכם של הליכי המכרזים. על נש"ם להמשיך ולפעול לקיצורם של הליכי המכרזים בדרך זו, או בדרכי פעולה אחרות כפי שתמצא לנכון.

מעקב - נציבות שירות המדינה
מצב (סטאטוס): ב – בתהליך תיקון

14.	ב- 4/18 עלתה לאוויר מערכת CRM לכל תהליכי הגיוס. 
	ב- 8/18 עלתה לאוויר הרחבה של המערכת עבור הרפרנטים ויתר יחידות נש"מ, בתצורה מצומצמת (ללא אפיון מפורט של התהליך).
	ב- 2/19 מתוכננת עליה לאוויר של המערכת בתצורה רחבה. 
	בנוסף, נש"מ מתכננת יישום תהליכי פרט ותקן במהלך 2019. כמו כן, בתכנון מתן מענה לתהליכי משמעת ופניות ציבור במהלך 2019.
	מדובר בשלב טרום פרסום מכרז הנמצא באחריות רפרנטי המשרד ולא בטיפול אגף בכיר בחינות ומכרזים. כמו כן, גם נושא טווח השכר אינו בתחום אחריות האגף. בעניין מערכת ה- CRM, זו החלה לפעול החל מתאריך ה- 1.5.18 והיא נותנת שירות הן ללקוח המשרדי והן למועמדים. אגף בכיר בחינות ומכרזים נערך להמשך ביצוע שיפורים במערכת זו.

ליקוי

15.	על פי דוח הרפורמה, על נש"ם לפעול לטיוב הליך הבחירה בוועדת הבוחנים, בין השאר באמצעות פיצול עבודתה של ועדת הבוחנים לשתי ועדות נפרדות. במועד סיום הביקורת, פברואר 2016, טרם החל שלב פיצולה של ועדת הבוחנים במכרזים הפומביים במשרדי ממשלה, בהיקף שנקבע בדוח הרפורמה. נוכח הנאמר בדוח הרפורמה בדבר ההיבטים שהליך הבחירה בוועדת הבוחנים לוקה בהם בחסר, ותשובת נש"ם בעניין - על הגורמים המופקדים על השינויים במערך הגיוס והמיון בנש"ם לשוב ולתכנן את הפעולות הנוגעות לטיובו של הליך הבחירה בוועדות הבוחנים, לקבוע לוחות זמנים לביצוען, גם בהתחשב במשאבים הקיימים, ולפעול לביצוען על פי לוחות הזמנים שנקבעו. בכלל זה על נש"ם לקבוע לאילו מכרזים מתכונת פיצול עבודתה של ועדת הבוחנים מתאימה, ובמידת הצורך - לקבוע מתכונת חלופית. 




מעקב - נציבות שירות המדינה
מצב (סטאטוס): ב – בתהליך תיקון

15. 	טיוב ועדות בוחנים- מתווה פיצול עבודתה של וועדת הבוחנים נבחן שוב באגף בכיר בחינות ומכרזים והוחלט לבסוף, כחלק מרפורמה רחבה שמוביל האגף בשנים האחרונות בהליכי הגיוס והמיון, לפתח מתווה לשדרוג שלב זה בהיבטים מקצועיים וטכנולוגיים. המתווה ייושם בשתי פעימות. הפעימה הראשונה הוטמעה בתאריך 15 בנובמבר 2018 בכלל משרדי הממשלה ויחידות הסמך. הפעימה השנייה תצא לפועל ב- 2019, לאחר פיתוח של מרכב"ה (תהליך האפיון הממוחשב הושלם והועבר לפיתוח). להלן פירוט תמציתי של השינויים בכל פעימה:

	פעימה ראשונה (15 בנובמבר 2018)

	גיליונות תבחינים חדשים- פותחו 8 סוגי גיליונות תבחינים חדשים שהחליפו את הטופס הקיים. הגיליונות הותאמו לאשכולות תפקידים (לדוגמא, אשכול ניהולי, אשכול שירות וטיפול, אשכול טכני-לוגיסטי וכו'). כל גיליון כולל: תבחינים מותאמים לאשכול, הגדרה מדויקת לכל תבחין, סולם ציונים אחיד (סולם 1-5), ובנק שאלות ותרגילים לשימוש חברי הועדה. גיליון התבחינים החדש מהווה בסיס לעריכת ראיון חצי-מובְנה. מחקרים מראים בבירור כי ככל שראיונות מובְנים יותר, כך התוקף שלהם גבוה יותר, כלומר- כך עולה יכולתם לנבא בהצלחה את רמת התפקוד של מועמדים במשרה. גיליון חדש לתפקידים בכירים יושם בהצלחה ביחידת הבכירים באגף בחינות ומכרזים.

	פעימה שנייה (2019)-  מחשוב כולל של ועדות הבוחנים

	מערכת ממוחשבת חכמה להקמה ולניהול של ועדות- מרכזי המכרזים יעבדו עם מערכת חכמה שתדע לנהל את הקמת הוועדה, לרבות קביעה וזימון של חברי הוועדה ועבודה על פי נהלים אחידים. כבר כיום נשלחים זימונים אוטומטיים למועמדים ולחברי הוועדה (במיילים ומסרונים).
	מחשוב כלל מסמכי הועדה ועבודת חברי הועדה- חברי הועדה יעבדו עם טאבלטים לצורך קריאת הנחיות ממוחשבות, מעבר על כלל מסמכי המועמדים והזנת הציונים.
	הצגה ממוחשבת של ציוני הוועדה- ציוני חברי הוועדה ישוקללו אוטומטית ויוצגו באופן ממוחשב בוועדה כרשימת מובילים, לרבות התייחסות למועמדים הזכאיים להעדפה מתקנת. 
	תיעוד ממוחשב של מהלך הוועדה- כלל תהליכי הוועדה יתועדו באופן ממוחשב ויאפשרו לשמור על אחידות, בקרה ושקיפות. 
	פרוטוקול ממוחשב ומונגש- פרוטוקול מתומצת יישלח באופן אוטומטי וממוחשב לכלל המועמדים.

	תכנית הטמעה של הפעימה הראשונה
	א. כתיבה ופרסום של נוהל תהליכי גיוס ומיון תעסוקתיים לאיוש משרות בשירות המדינה- ביוני 2018 פרסם אגף בחינות ומכרזים נוהל להנחיית משרדי הממשלה, המתייחס לכל ההליך המכרזי- החל משלב הפרסום וכלה בשלב ועדות הבוחנים.
	ב. כנסים והדרכות- החידושים שפורטו והנוהל הוצגו ותורגלו במספר כנסים, הדרכות ופורומים:
	1.	כנס הנציב לסמנ"כלי משאבי אנוש ולמנהלים אדמיניסטרטיביים שהתקיים ביולי .2018
	2.	שני כנסים מקצועיים דו-יומיים עבור מרכזי המכרזים במשרדי הממשלה ויחידות הסמך שהתקיימו ביוני 2018.
	3.	פורום "עוגן"- פורום מקצועי למרכזי המכרזים בשירות המדינה. הפורום עתיד להתכנס אחת למספר חודשים, כאשר בכל פעם יתקיימו סבבים של קבוצות בכל רחבי הארץ.  הפורום נועד למספר מטרות:
		א.	התמקצעות ולמידה אפקטיבית על מנת לחזק את מרכזי המכרזים 			כפרופסיה איכותית. 
		ב.	הידוק ממשקי העבודה של אגף בחינות ומכרזים עם מרכזי המכרזים 		בפרט ומשרדי הממשלה בכלל, לרבות מתן מענה ושירותיות. 
		ג.	הידוק ממשקי העבודה בין מרכזי המכרזים לבין עצמם, ויצירת קהילת 		ידע משמעותית. 

	ג. סדנת מיומנויות אבחון וריאיון לבכירים - 	במסגרת מאמצי אגף בכיר בחינות ומכרזים להעלאת המקצועיות והתקפות של וועדות הבוחנים, מפותחות ומועברות על ידי האגף סדנאות לפיתוח מיומנויות אבחון וריאיון לחברי וועדות הבוחנים ולסגל הבכיר. 
	תכני הסדנאות כוללים, בין היתר, היכרות עם שיטות מיון רווחות בארץ ובעולם, עקרונות בפיתוח והעברה של מערכות מיון, כלים לביצוע מיון תקף, דרכים לעריכת ראיון מיטבי ועוד. במסגרת סדנאות אלו, המשתתפים נחשפים לתכנים חדשים, ידע תיאורטי וכלים חדשים, לצד התנסות מעשית ולמידה סימולטיבית. 
	עד כה הועברו 2 סדנאות לסגל הבכיר. הסדנאות כללו כ- 30 משתתפים בכל פעם והועברו במדרשה הלאומית. בסיומן חולקו חוברות הדרכה.
	כמו כן, הועברו סדנאות ייעודיות נוספות, כגון סדנת שיפור מיומנויות ריאיון עבור הצוות הבכיר המגייס למכרז הפרקליטים במשרד המשפטים. 

	ד. בניית מאגר מחשובי לחברי ועדת הבוחנים
	בימים אלו מקיים אגף בכיר בחינות ומכרזים ישיבות עם מרכב"ה לגיבוש דרישות לבניית המאגר. בשנה הקרובה תתמקד מרכב"ה בתהליך המחשוב של ועדות הבוחנים ובניית מאגר המחשובי תתבצע רק לאחר השלמת עבודה זו.

ליקוי

16.	לשם ניהול המכרזים והבניית מערך למעקב ובקרה על משרדי הממשלה ומכוני המיון, גיבשה נש"ם רשימה של 18 דוחות בקרה הדרושים לה למילוי תפקידיה. נמצא כי עד למועד סיום הביקורת, פברואר 2016, סיפקה יחידת מרכב"ה במשרד האוצר לנש"ם רק חמישה מ-18 דוחות הבקרה. נש"ם סבורה כי באספקה חלקית של הדוחות הממוחשבים יש סכנה לניהול תקין של מערך המיון. 


מעקב - נציבות שירות המדינה
מצב (סטאטוס): ב – בתהליך תיקון

16.  	בעקבות העיכוב בקבלת הדוחות שהוגדרו ע"י אגף בכיר בחינות ומכרזים לפני מספר שנים הוחלט על פיתוח מערכת דינמית לבניית דוחות- מערכת ה-BO. לאחר בקשות חוזרות ונשנות ושנים של המתנה, פיתחה מרכב"ה את המערכת שמטרתה להפיק מידע ממוקד ומפולח. גם השימוש במערכת זו והדרישות לא יושמו במלואן. לאחר היתקלות בקשיים רבים הוחלט בנציבות שירות המדינה לפתח מערכת פנימית (מערכת BIׂ) שתפותח ע"י אגף מערכות מידע  ותיתן מענה דינמי ומיידי לעובדי הנציבות המורשים לכך, לטובת מימוש צרכי האגפים השונים בנציבות שירות המדינה (וביניהם אגף בכיר בחינות ומכרזים). יש להדגיש כי, בשל חוסר במשאבים הנדרשים במרכב"ה לטובת מילוי הצרכים של אב"מ והמשך פיתוח מערכת ה- BO ותחזוקתה השוטפת, הוחלט בנציבות שירות המדינה על הקמת תשתית חלופית לניתוח נתונים באופן עצמאי (מערכת BI) ע"י אגף מערכות מידע. 
	להלן הסטטוס עבור כל מערכת שקיימת היום:
	מערכת ה-BO- עד היום לא הושלמו כל הדרישות וכל העולמות שהמערכת הייתה אמורה להכיל ואשר הוגדרו לפני כמה שנים. הרשאות למערכת ניתנו למשתמשים בודדים באגף רק לפני כשנה, לאחר בקשות חוזרות ונשנות מצד האגף לשימוש במערכת. לאגף בכיר בחינות ומכרזים כיום עדיין יש גישה למערכת ה-BO, אך מרכבה כבר הגדירה כי תחסום את הגישה למערכת ברגע שיועברו כל הנתונים של גיוס ומיון לאגף מערכות מידע לטובת בניית מערכת ה-BI.
	מערכת ה-BI- בימים אלו אגף מערכות מידע מטפל בנושא העברת הנתונים של גיוס ומיון לטובת הקמת תשתית למערכת בתחום זה. במקביל פועל אגף בכיר בחינות ומכרזים לטובת הגדרת הדרישות של המערכת בשיתוף עם אגף מערכות מידע. יש לציין כי הקמת מערכת ה-BI  תלויה בקבלת כל הנתונים שיש במרכבה בתחום הגיוס והמיון ולכן אילוץ זה עשוי לעכב את עלייתה לאוויר של מערכת ה-BI.

ליקוי
18.	הליכי מכרזים פומביים ייחודיים - בדוח הרפורמה נקבע כי לצורך שקיפותם של הליכי המיון בשירות המדינה, נש"ם תפעל לפרסם באתר מתאים את נוהלי מיונם של העובדים שאושרו ושיאושרו ייחודית למשרדים השונים. ואולם עד למועד סיום הביקורת, פברואר 2016, לא פרסמה נש"ם את שלושת נוהלי המיון הייחודיים שאישרה, ובהם נוהל קליטת עובדים לאגף התקציבים במשרד האוצר, ומשכך לא פעלה בנושא זה בשקיפות, כנדרש בדוח הרפורמה, שקיבל כאמור תוקף של החלטת ממשלה. 
	בהליכי המכרזים טמון עיקרון ולפיו המשרד שקולט עובדים באמצעות מכרז פומבי שותף לקביעת תוצאותיו ולבחירת הזוכים בו, אך בשום שלב משלבי המיון הוא אינו המחליט הבלעדי. כשהקנתה נש"ם לאגף התקציבים את הסמכות לבחון את המועמדים שצלחו את הליך המיון ולקבוע מי מהם יעמוד לפני ועדת הבוחנים, החריגה את האגף מעיקרון זה, בלי להציג את הנימוקים להחרגה זו. בלי לקבוע אם נדרש נוהל גיוס ייחודי לאגף התקציבים במשרד האוצר ומה ראוי שיכלול, בנסיבות שנש"ם סבורה שיש לאשר הליכי מיון ייחודיים, עליה לוודא שהחלטה בנושא תתקבל על בסיס צרכים מיוחדים ומוכחים, תוך נימוק ההחלטה בכתב. עליה גם לפעול לפרסום נהלים לתהליכי מיון ייחודיים, ובכללם נוהל זה של אגף התקציבים, כנדרש בדוח הרפורמה.

מעקב - נציבות שירות המדינה
מצב (סטאטוס): ב- בתהליך תיקון

18.     	ככלל, אגף בכיר בחינות ומכרזים מאשר ביצוע הליכי מיון ייחודיים מהסוג שאושר לאגף תקציבים רק במקרים בהם נדרש איוש של תקנים מרובים (מכרזי מסות) בתוך פרק זמן סביר, וכאשר המשרה פרופסיונאלית במהותה, ועל כן נדרש לשים את הדגש המיוני על התחום המקצועי ופחות על התחום האישיותי. בכל הליך מיון ייחודי נבחנה ההחלטה בנושא לאור הרשום לעיל, והתקבלה על בסיס צרכים מיוחדים ומוכחים שהוצגו לנש"מ. כל אחת מההחלטות נומקה בכתב.
	אגף בכיר בחינות ומכרזים בחן את יעילותם של הליכי המיון הייחודיים במספר משרדי ממשלה ומצא כי התאמתם של המועמדים שנבחרו באמצעות הליכי המיון הייחודיים גבוהה, ומצדיקה המשך שימוש בהליכים הייחודיים. בכל תהליך ייחודי מסוג זה נכתב נוהל עבודה מפורט. החלקים התפעוליים בנוהל (שיטת העבודה) מתפרסמים לציבור באמצעות הערות מפורטות המצורפות לפרסום המכרזים. בנוסף, מועברים נהלי העבודה למרכז השירות למועמדים של נש"מ, וצוות התמיכה משיב לשאלות ובירורים של מועמדים בהתאם לרשום בנוהל. בכל מיון למכרז מותאם שבו נקבע כי למשרד הממשלתי יש חלק מהותי במיון (קיום ראיונות מקצועיים) נקבע כי ההחלטה על זהות המועמדים המועברים לשלב ועדת הבוחנים תיקבע על בסיס ציון משוקלל, וציון המשרד לא יהווה מחליט בלעדי. ההחלטה בעניינה של משרת הכלכלן באגף התקציבים נתקבלה לאחרונה והיא תוטמע במלואה בשנת 2019.















הטיפול בעבירות משמעת בשירות המדינה 

הגוף המבוקר: נציבות שירות המדינה

מעקב מעודכן לחודש: ינואר 2019

ליקויים 16,13 תוקנו במעקב קודם.

ליקוי
1.	עדכון הוראות הדין המשמעתי -  תיקון חוק המשמעת 
	חוק המשמעת נחקק בשנת 1963. זה קרוב לשני עשורים, מאז הוגשו המלצות ועדת קרמניצר, עולה הצורך בביצוע כמה שינויים מהותיים במערך הטיפול במשמעת בשירות המדינה, ובהם, בין היתר, הרחבת סמכויות המשרדים, הרחבת סמכויות החקירה של חוקרי המשמעת ושינויים הנוגעים לעבודת בית הדין למשמעת. במשך שנים לא צלחו הניסיונות לבצע שינויים אלה. ביוני 2013 החל ראש אגף המשמעת לבצע עבודת מטה לצורך גיבוש הצעה לתיקונו ובמאי 2015 הגיש אגף המשמעת טיוטת תזכיר חוק למשרד המשפטים. במועד סיום הביקורת טרם סיים משרד המשפטים את טיפולו בטיוטת תזכיר החוק. על משרד המשפטים לפעול לאלתר ובאופן תכליתי לביצוע התיקונים הדרושים בחוק המשמעת.

מעקב - נציבות שירות המדינה
מצב (סטאטוס): ב- בתהליך תיקון

1. במהלך השנים נעשו מספר נסיונות לתקן את חוק המשמעת אשר לא צלחו. הנושא נמצא בתכנית העבודה של אגף המשמעת לשנת 2019

ליקוי
2.	עדכון הוראות הדין המשמעתי -  ביטול ועדות המשמעת - מערך הטיפול במשמעת בשירות המדינה, אשר עוגן בחוק המשמעת, נבנה על שלושה נדבכי טיפול והכרעה: המשרד, ועדת משמעת ובית הדין למשמעת. ואולם לפני כ-17 שנה הופסקה פעילותן של ועדות המשמעת, שהיוו את רובד הביניים לטיפול בעבירות משמעת: אמצעי משמעת שהוועדות רשאיות לנקוט נרחבים יותר מאלה שרשאי משרד להטיל, אך פחותות -מאלו שרשאי להטיל בית הדין למשמעת. משכך, הטיפול בעבירות משמעת בדרגת חומרה בינונית יכול להיעשות רק באחת משתי דרכים: טיפול משרדי והטלת אמצעי משמעת קלים יחסית או הגשת תובענה לבית הדין למשמעת. ביטולו הלכה למעשה של נדבך ביניים זה, שעוגן כאמור בחוק המשמעת, הוא שינוי משמעותי באופן הטיפול בעבירות משמעת בשירות המדינה בשני העשורים האחרונים. בין היתר עולה חשש שביטול ועדות המשמעת, לצד חסרים נוספים שלא מולאו בשל אי-תיקון החקיקה, הובילו לטיפול חסר ומקל במקרים שבהם ראוי היה לנקוט אמצעי משמעת מחמירים יותר, או להגשת תובענות במקרים שבהם ניתן היה להסתפק בהליכי משמעת קלים יותר. על נש"ם לבחון עם משרד המשפטים את ההסדרה הרצויה בנוגע לסמכויות המשרדים ולוועדות המשמעת.

מעקב - נציבות שירות המדינה
מצב (סטאטוס): ב- בתהליך תיקון

2. בעקבות ממצאי דוח ועדת קרמניצר (הטיפול המערכתי במשמעת בשירות המדינה,1998 ) ומאחר ובפועל  ועדות המשמעת במשרדים לא הוכיחו את יעילותן הוחלט לבטלן. התקשי"ר בעניין זה עודכן. נושא החקיקה נמצא בתכנית העבודה של אגף המשמעת לשנת 2019.

ליקוי
3.	הטיפול השוטף בעבירות משמעת - פתיחת הליך משמעתי - הטיפול בחשדות לביצוע עבירות משמעת בכלל שירות המדינה חייב להישען על הוראות ברורות בנוגע לגורמי הטיפול ולהליכי הטיפול על שלביו. הביקורת העלתה כמה בעיות בנושא: הפרקטיקה הנוהגת בעניין הגורם בנש"ם שאמור לקבל את המידע בדבר חשדות לביצוע עבירות משמעת במשרדים, שונה לעתים מזו שקבועה בהוראת התקשי"ר בנוגע לפתיחת הליך משמעתי וכמחצית המשרדים אינם פועלים לפי הוראת התקשי"ר זו; בנש"ם יש אי-הסכמה בין אגף המשמעת לאגף החקירות בדבר חובת המשרד הממשלתי לדווח על כל עניין המעורר חשד לביצוע עבירת משמעת ובדבר הגורם שיש למסור לו את הדיווח.הועלו ליקויים בשיתוף המידע בין אגף המשמעת לאגף החקירות: אין העברת מידע שוטפת ומלאה במקרים שבהם הדבר נדרש. בחלק מהמקרים המידע בדבר חשד לביצוע עבירת משמעת לא הובא כלל לידיעת אגף החקירות - דבר שאינו מתיישב אף עם הוראות טיוטת תזכיר החוק. לעתים מוזן למערכת הממוחשבת מידע מינימלי שאינו מספיק לקבלת החלטה באגף החקירות אם לפתוח בחקירה. 
	על נש"ם להבטיח כי היא מיישמת דרך פעולה אחידה, הנשענת על הוראת דין ברורה בנושא אופן פתיחת הטיפול בעבירות משמעת. אם יש שוני בין דרך הפעולה הרצויה ובין הוראות התקשי"ר, יש לפעול בהקדם לתיקון הוראות התקשי"ר בנושא.

מעקב - נציבות שירות המדינה
מצב (סטאטוס): א – תוקן

3.	שיתוף הפעולה בין אגף המשמעת לאגף החקירות הוסדר והוא תקין ושוטף. לפיכך, אין עוד בעיה בתיאום בין הגופים, הפועלים גם על בסיס מאגר מידע משותף.

ליקוי

4.	הטיפול השוטף בעבירות משמעת - אמצעי משמעת (סנקציות) משרדיים 
	18 שנים אחרי שוועדת קרמניצר התריעה על תחושת אין האונים של מנהלים במערכת הציבורית נוכח החסר באמצעים אפקטיביים להתמודדות עם חריגות משמעת, נראה כי תחושה זו שרירה וקיימת. ממצאי השאלונים העלו שכמחצית מהמשרדים שהשיבו לשאלון סבורים שאין בידם אמצעי משמעת מספקים לטיפול בעבירות משמעת, כגון השעיה לזמן ארוך והטלת קנס. לדעת כמה מהמשרדים, הטיפול בעבירות משמעת שחומרתן "בינונית" אינו הולם לעתים את חומרת העבירה: מצד אחד אין די באמצעי משמעת כגון נזיפה, ומצד שני, אגף המשמעת אינו סבור כי האירועים האלה חמורים דיים כדי להידון בבית הדין למשמעת. את עמדתם זו של המשרדים יש לראות גם על רקע ביטולן של ועדות המשמעת, אשר נועדו לשמש נדבך ביניים לטיפול בעבירות משמעת; חולשתו של הטיפול המשרדי בעבירות בשל המנעד הצר של אמצעי המשמעת שהוא רשאי לנקוט כאשר אין מוגשת תובענה לבית הדין; ואי-השלמת הטיפול בטיוטת תזכיר החוק, המרחיבה את סמכויות המשרדים. המלצה: לנוכח אי-מתן מענה הולם לעבירות שחומרתן בינונית, על נש"ם לבחון עם משרד המשפטים וגורמים אחרים הנוגעים בדבר את האפשרות לגבש הסדר שישקף את המדיניות הרצויה בנושא, במסגרת תזכיר החוק. 
	השעיית עובדי מדינה כרוכה, מבחינתם של המשרדים, במחיר כלכלי של תשלום שכר העובד ואף במחיר תפקודי, שכן המשרדים מנועים מלאייש בקביעות את משרותיהם של העובדים המושעים. רוב משך ההשעיה אינו נתון בשליטת הנציבות או המשרדים, כיוון שהוא נובע ממשך ההליך הפלילי. לאור עמדתו של פרקליט המדינה ועמדתו של ראש אגף המשמעת, ולאור הנתונים בדבר עשרות עובדי מדינה המושעים מתפקידם משך שנים, יש מקום כי משרד המשפטים יבחן, בשיתוף הנציבות, דרכים להתמודדות עם השעיות של כמה שנים, הן בהיבט של מילוי תפקידו של העובד המושעה והן בהיבט הכספי של תשלום שכרו בתקופת ההשעיה.

מעקב -  נציבות שירות המדינה
מצב (סטאטוס): ב – בתהליך תיקון

4. 	לאחרונה הביעה הכנסת את עמדתה בנושא תשלום שכר לעובד מושעה וחוקקה את חוק הגבלות על משך השעיה של עובד גוף ציבורי עקב הליכים פליליים, התשע"ח – 2018. במסגרת חוק זה בוצע תיקון עקיף של חוק המשמעת וכעת עובד מושעה זכאי לתשלום שכר קובע מלא לאחר 3 חודשים, במקום 6 חודשים בעבר. לאור האמור, ההיבט הכספי הוכרע על ידי המחוקק ואינו רלוונטי עוד. סוגיית מילוי מקומו של עובד מושעה אינה מסודרת בתחום המשמעת ותיבחן במישור דיני העבודה. 

ליקוי
5.	הטיפול השוטף בעבירות משמעת - מעקב אחר יישום המלצות אגף המשמעת
	לא רוכזו נתונים סטטיסטיים כוללים, שאפשר ללמוד מהם באיזו מידה אימצו משרדי הממשלה את המלצות אגף המשמעת בדבר נקיטת אמצעי משמעת, ובתוך כמה זמן ממועד ההמלצה נקטו המשרדים את אמצעי המשמעת. 
	על נש"ם לפעול להשלמת מסד הנתונים ולנטר באופן שיטתי וקבוע את הפעולות שהמשרדים נוקטים בעקבות המלצות אגף המשמעת. על אגף המשמעת לקבוע פרק זמן מרבי להשלמת ההליך המשמעתי, להודיע עליו למשרדים ולהטמיעו. נוסף על כך, ראוי כי משרד שאינו פועל לפי המלצת אגף המשמעת יגבש החלטה מנומקת ומפורטת בדבר ויביא אותה גם לידיעת הנציבות.

מעקב - נציבות שירות המדינה
מצב (סטאטוס): ב- בתהליך תיקון

5.	נש"מ פועלת להסדרת מערכת ניהול תיקים אשר תשמש למעקב אחר כל הליך הטיפול בתיקי משמעת בשיתוף מידע עם אגף החקירות. מערכת כזו אמורה לענות גם על הצורך הנ"ל. בשלב זה אין צפי להשלמת הטיפול.

ליקוי
6.	הטיפול השוטף בעבירות משמעת -ערר על החלטת אגף המשמעת
	אף על פי שבהנחיית נציב שנכנסה לתוקפה ביולי 2016 ואשר הוחלה במתכונת ניסיונית (פיילוט) למשך שנתיים נקבעו זכות היידוע וזכות הערר בהליכי משמעת הנוגעים להטרדה מינית , לא הסמיך הנציב גורם שמתפקידו לטפל בעררים. לאגף המשמעת סמכויות נרחבות בדבר ההליך המשמעתי, ובהן סמכויות ההחלטה בדבר סגירת תיק משמעת וההחלטה אם להגיש תובענה לבית הדין למשמעת. החלטות אלה מתקבלות בהתאם לשיקול הדעת של מנהלי האגף. נמצא שככלל אי אפשר להגיש ערר על החלטות האגף, למעט החלטות הנוגעות להטרדה מינית, וגם אפשרות זו נקבעה במתכונת ניסיונית לשנתיים. היעדר האפשרות להגיש ערר על ההחלטות בתחום המשמעת, למעט אלו הנוגעות להטרדה מינית, מעורר קושי, המתעצם נוכח העובדה שההחלטות רובן ככולן מתקבלות על ידי אגף המשמעת.
	על נש"ם והפרקליטות לקבוע בהקדם מי הגורם שיהיה מוסמך לדון בערר על החלטות נש"ם לגבי תלונות על הטרדה מינית. לנוכח הפרקטיקה שלפיה סמכויות ההחלטה בדבר סגירת תיק משמעת וההחלטה אם להגיש תובענה לבית הדין למשמעת מתקבלות בהתאם לשיקול הדעת של ראש האגף וסגניתו, יש מקום שמשרד המשפטים יבחן את הצורך במיסוד הליך ערר על החלטות האגף.

מעקב - נציבות שירות המדינה
מצב (סטאטוס): ב – בתהליך תיקון

6.	הנושא נקבע בתכנית העבודה של אגף המשמעת בשיתוף עם המחלקה המשפטית של נש"מ. מעבר לכך, הנושא צפוי להיות מוסדר במסגרת תיקון חוק המשמעת, ככל שזה יאושר.

ליקוי

7.	הצגת מידע על עניינים משמעתיים ונורמטיביים לפני ועדת בוחנים  
	מתמודד במכרז לתפקיד בשירות המדינה נדרש לדווח בטפסי המכרז על הרשעות בהליך פלילי או בהליך משמעתי, וכן על הליכים - פליליים או משמעתיים - תלויים ועומדים. כמו כן הוא נדרש לדווח אם ננקטה כלפיו התראה או נזיפה. 
	טרם נקבעו כללים הנוגעים לאירועים שלא הביאו לפתיחת הליך משמעתי או פלילי, אך נדרשת הצגתם בפני ועדת בוחנים, באופן שיאפשר יישום של קביעת בית המשפט העליון מ-2008, ולפיה "על הרשות הממנה לבחון ההתאמה לכהונה ציבורית גם בהיבט הערכי-נורמטיבי, בהתאם לסגולותיו האישיות והערכיות של המועמד" . נמצא כי במכרז אחד לא הוצג לוועדת בוחנים מידע על הערה מינהלית שקיבל מועמד, עובד בכיר ברשות המסים, ואילו במכרז אחר הובאו לפני ועדת הבוחנים פרטי הליך משמעתי שנוהל נגד מועמד שהוא עובד בכיר במשרד התקשורת, אף שבסופו של דבר לא ננקט נגדו כל אמצעי משמעת. ההבדל בין שני המקרים עלול להעיד על פגיעה בשוויון בין העובדים האמורים, ויש חשש שהבדל כזה קיים גם במקרים אחרים. 
	על יחידת היועץ המשפטי לממשלה להנחות את הנציבות ואת ועדות הבוחנים כיצד לנהוג בעניינו של מועמד לתפקיד בשירות המדינה שלא התנהל נגדו הליך פלילי או משמעתי, אך פעילותו נמצאה לוקה בחסר בהיבט הערכי-נורמטיבי.

מעקב - נציבות שירות המדינה
מצב (סטאטוס): א – תוקן

7.	אגף המשמעת מעביר דיווחים לוועדות בוחנים בהתאם להוראות הנוהל בנושא, אודות הליכים משמעתיים. ככל שננקט אירוע מסוג "הערה" הרי שאין מדובר באירוע משמעתי אלא ניהולי. 

ליקוי

8.	הטיפול השוטף בעבירות משמעת - מחיקת רישומים משמעתיים במערכת מרכב"ה
	כאשר נפתח הליך משמעתי נגד עובד המדינה בשל חשד לעבירת משמעת, הדבר נרשם במערכת מרכב"ה, שבה מנוהלים הנתונים על עובדי המדינה. נמצא כי הרישום בדבר פתיחת ההליך המשמעתי נותר במערכת הממוחשבת ומלווה את העובד כל זמן שירותו בשירות המדינה, גם במקרים שבהם החשד הופרך. הדבר עלול להסב שלא בצדק נזקים לעובדים ואף לפתוח פתח לשימוש לא ראוי של אגף המשמעת בסמכויותיו. ככלל, ברגע שנסגר תיק משמעתי משלא נמצא בסיס לחשדות שהועלו, יש להסיר את הרישום בדבר פתיחת התיק מהמערכת הממוחשבת. אם אגף המשמעת סבור שיש מקרים המצדיקים את הותרת דבר החשד במערכת, עליו לאפיין אותם מראש ולנמק את הותרתם על סמך המקרים שאופיינו.

מעקב - נציבות שירות המדינה
מצב (סטאטוס): א - תוקן

8.	מערכת מרכב"ה אמורה למחוק באופן אוטומטי  את הסימון המשמעתי הדיגיטלי  בתיק שנסגר או שלא נמצא בסיס לחשדות שהועלו. מנהלת אגף בכיר מערכות מידע תדאג להסדיר את הסרת הרישום המשמעתי לכשיידרש.  

ליקוי 

9. 	הטיפול השוטף בעבירות משמעת - פרישה חלף המשך הליכים משמעתיים
	בנוהל אגף המשמעת מפורטים שיקולים להפסקת ההליך המשמעתי בעקבות פרישה, אולם השיקול בדבר הסיכויים שהעובד ישוב לשירות המדינה בעתיד לא נכללו בו. בדוח מובאת דוגמה הנוגעת לעובד בלשכתו של סגן שר, שנמצאה הצדקה להעמדתו לדין משמעתי, אולם הוחלט לסגור את התיק המשמעתי נגדו בנימוק שהוא סיים את תפקידו, ובהמשך נעשה ניסיון למנותו לתפקיד בכיר אחר בשירות המדינה.
	בשנים 2015-2013 סיים שירות הביטחון הכללי את העסקתם של ארבעה עובדים קבועים בעקבות אירועי משמעת, בלי שעירב בכך באופן כלשהו את נש"ם, וממילא בלי שקיבל את האישור הנדרש לפרישה חלף הליך משמעתי.
	בהסתמך על הנוהל מ-2006 בנוגע להפסקת הליך משמעתי כנגד עובד בשל פרישתו, מן הראוי שנש"ם תקבע בנוהל זה את האפשרות שבעת קבלת החלטה בדבר הפסקת ההליך בנסיבות אלה, תישקל האפשרות שהעובד ישוב לשירות המדינה בעתיד.
	משרד מבקר המדינה מעיר, בלי לקבוע אם הנציבות הביאה את נוהל אגף המשמעת מ-2006 לידיעת שירות הביטחון הכללי, כי על אגף המשמעת להביא את הכללים בעניין לידיעתו ולוודא שהוא עובד לפיהם. על השירות לפעול בהתאם לכללים שקבע אגף המשמעת בנושא ולהימנע מאישור פרישתם של עובדים שנחשדו בביצוע עבירות משמעת כחלופה לקיום הליך משמעתי בלי אישור הנציבות.

מעקב - נציבות שירות המדינה
מצב (סטאטוס): ב - בתהליך תיקון

9.	על פי הנוהל בעניין קליטת עובד בעל עבר פלילי או משמעתי קיימת אפשרות לדיווח אודות הליך שהסתיים בשל פרישת העובד ואנו פועלים בהתאם במקרים המתאימים. הנושא ייבחן שנית בעת בחינת הנוהל האמור בשיתוף עם המחלקה המשפטית, בהתאם לתכנית העבודה לשנה זו.

ליקוי
10.	ביצוע חקירות משמעת - חוקרי משמעת
	על פי הוראות התקשי"ר חוקר משמעת יעסוק בבירור תלונות המייחסות לעובד מדינה עבירות משמעת, וכי חקירת תלונה בידי חוקר משמעת במשרד תיעשה בתיאום עם ראש אגף החקירות בנש"ם ובכפוף להנחיותיו. 
	14% מחוקרי המשמעת במשרדים הם עובדי יחידת ביקורת הפנים, והם עובדים בשישה משרדים - מרביתם ברשות המסים. הטלת תפקיד של חוקר משמעת על מבקר פנים אינה עולה בקנה אחד עם הוראות חוק הביקורת הפנימית, התשנ"ב-1992.
	על ראש אגף החקירות לוודא שמבקרים פנימיים לא יוסמכו לחוקרי משמעת, וכן לפעול להחלפתם של חוקרי משמעת שהם גם מבקרים פנימיים בחוקרים אחרים.

מעקב - נציבות שירות המדינה
מצב (סטאטוס): א- תוקן

10.	ההנחיה בוצעה במלואה. כיום אין מבקרי פנים המשמשים גם כחוקרי משמעת.

ליקוי

11.	ביצוע חקירות משמעת 
	נש"ם לא קבעה תנאי סף הנדרשים מחוקר משמעת במשרדי הממשלה. יש שונות גדולה בין מספר החוקרים במשרדים יחסית למספר העובדים בהם. במשרד החינוך, האחראי גם לחקירות משמעת של כ-130,000 מורים עובדי המדינה, אין כלל חוקרי משמעת. במשרד הבריאות, שבו כ-3,600 עובדים, יש חוקר אחד בלבד; לעומת זאת, ברשות המסים, שבה כ-6,000 עובדים, יש 28 חוקרי משמעת. 
	נש"ם לא קבעה אמות מידה בנוגע למספר החוקרים הרצוי בכל משרד, ואגף החקירות לא ניתח את הסיכונים הקיימים בכל ארגון על מנת להחליט כמה חוקרים נדרשים בו. גם ההחלטות המתקבלות בתחום זה במשרדים אינן מבוססות על ניתוח צרכים מובנה וסדור.
	על נש"ם לקבוע תנאי סף לתפקיד חוקר במשרד, כפי שנעשה בנוגע לחוקרים באגף החקירות. על אגף החקירות בנש"ם לקבוע, בתיאום עם המשרדים כמה חוקרי משמעת נדרשים עבורם, על בסיס מיפוי צרכים סדור. את החוקרים יש למנות בהתאם לתנאי סף שייקבעו לתפקיד; על ראש אגף החקירות לוודא שמבקרים פנימיים לא יוסמכו לחוקרי משמעת וכן לפעול להחלפתם של חוקרים שהם גם מבקרים פנימיים בחוקרים אחרים.

מעקב - נציבות שירות המדינה
מצב (סטאטוס): א- תוקן

11. 	ראה מעקב לסעיף 9.


ליקוי
12.	ביצוע חקירות משמעת - פעולות אגף המשמעת במהלך חקירה או לאחריה
	חקירת המשמעת נעשית באמצעי חקירה שונים, באופן גלוי או נסתר. ככלל, יש להקפיד שרק הגורמים המוסמכים לביצוע החקירה יהיו בקשר עם החשודים, הנחקרים והמתלוננים בכל הנוגע לפרטיה. נמצאו מקרים אחדים שבהם אגף המשמעת נקט על דעתו פעולות שהיה ראוי שייעשו בתיאום עם אגף החקירות או בידיעתו: במהלך חקירה שקיים אגף החקירות בנוגע לחשד להטרדה מינית שוחח נציג אגף המשמעת עם המתלוננת בלי להביא את דבר השיחה לידיעת אגף החקירות. במקרה שני פנה ראש אגף המשמעת לגורמים בכירים בגוף לאחר סיום החקירה ויזם בדיקת גלאי שקר (פוליגרף) של המעורבים במקרה בלי להביא את הדבר לידיעת אגף החקירות ובלי לתאם זאת עמו. במקרה שלישי עלתה בפסק דין של בית הדין האזורי לעבודה טענה בדבר מעורבות ראש אגף המשמעת בחקירה, אך היא לא נבדקה. 
	על אגף המשמעת להודיע לאגף החקירות על הכוונה ליצור קשר עם מתלוננים, חשודים או נחקרים במהלך חקירת משמעת ועל פעולות חקירה הנעשות לאחריה. תיאום זה הוא תנאי לניהול תקין של מערכת מקצועית העוסקת בתחום משמעותי ורגיש - עבירות משמעת.


מעקב - נציבות שירות המדינה
מצב (סטאטוס): א – תוקן

12.	ביצוע פעולות חקירה על ידי תובעים הינו אסור והדברים הובהרו לתובעים. ליווי חקירה על ידי תובע, ראיון עד על ידי תובע והשלמות חקירה מועבר לתובעים במסגרת הכשרת תובעים המתבצעת השנה. לאור שיתוף הפעולה הקיים כיום בין אגף החקירות לאגף המשמעת, נראה כי אין עוד חשש שאירועים דומים יקרו בעתיד.

ליקוי

14.	בית הדין למשמעת 
	בשנת 2015 הוגשו לבית הדין למשמעת 105 תובענות, כמחציתן הוגשו לאחר סיום הליך פלילי. אב בית הדין למשמעת ציין במהלך הביקורת קשיים הנוגעים למינוי יו"ר להרכב שאינו אב בית הדין או סגניתו, וכן הצר על כך שאין בסמכות אב בית הדין להחליט באילו נסיבות ניתן לדון בתובענה בדן יחיד במקום במותבים של שלושה, בלי שתידרש הסכמתו של הנאשם. בהצעה לתיקון חוק המשמעת שגיבשה נש"ם נכללו פתרונות לחלק מן הקשיים שהעלה אב בית הדין, ואולם במועד סיום הביקורת טרם קודם אישורה של ההצעה. 
	בשנת 2015 העלה אב בית הדין לפני הנציב קשיים מינהליים המקשים את מילוי משימותיו, ובכלל זה ניצול לא יעיל של משאבי האנוש שהוקצו לבית הדין. במועד סיום הביקורת טרם ניתנו פתרונות מעשיים לקשיים שהועלו. משרד מבקר המדינה מעיר לנש"ם ולמשרד המשפטים כי קידום תיקוני החקיקה האמורים עשוי להביא לייעול עבודתו של בית הדין למשמעת. על הנציב לפעול בשיתוף אב בית הדין למשמעת לקידום פתרונות מעשיים לקשיים המינהליים הנוגעים לניהול ההליך המשמעתי בבית הדין.
	נמצא כי החלטותיו של בית הדין למשמעת מתפרסמות רק כקבצים סרוקים, ואין אפשרות לבצע בהן חיפושים באמצעות מילות מפתח. הדבר מקשה על המשרדים ללמוד על הדרך שבה עליהם לטפל בעבירת משמעת בנושא מסוים. 
	מן הראוי שהנציבות תפרסם את החלטות בית הדין למשמעת באופן שיטתי, במאגר מידע יעיל ונגיש לגופים המטפלים בנושא ולציבור.
	נש"ם מסרה בתשובתה מדצמבר 2016 כי היא פועלת בנושא עיבוד נתוני פסקי הדין זה זמן, וכי ניתן יהיה ליישם את המלצת המבקר במסגרת הסבת אתר האינטרנט של נש"ם לאתר ממשלתי, המתוכננת להתבצע בסוף הרבעון הראשון של שנת 2017. 

מעקב קודם -  נציבות שירות המדינה
מצב (סטאטוס): א- תוקן

14.	הנציבות מפרסמת את החלטות בית הדין למשמעת באופן שיטתי באתר הממשלתי.



ליקוי

15.	א. משך ההליך המשמעתי - תקן למשך ההליך המשמעתי 
	בשונה מהנורמה שנקבעה בנוגע לרשויות התביעה הפלילית, נש"ם לא קבעה לוח זמנים מחייב לשלבי ההליך המשמעתי. לפיכך אי אפשר לקבוע על סמך השוואה לתקן, אם משכם של שלבים שונים בהליך המשמעתי הוא תקין.

	ב. משך הטיפול בעבירות משמעת  
	משך הטיפול הממוצע בהליך משמעתי באגף החקירות מפתיחת חקירה ועד לסיומה, מתחילת שנת 2012 ועד סוף מאי 2015, היה כארבעה חודשים; משך הטיפול באגף המשמעת ובמשרדים  היה כשמונה חודשים וחצי; בבית הדין למשמעת - ממועד הגשת התובענה ועד למתן גזר הדין - כשישה חודשים. 
	יותר ממחצית המשרדים שהשיבו על השאלון הביעו שביעות רצון בינונית ומטה ממשך הטיפול של אגף המשמעת באירוע משמעת, וכרבע מהם הביעו שביעות רצון בינונית ומטה ממשך הטיפול של אגף החקירות בביצוע חקירת משמעת. 
	על אגף החקירות ואגף המשמעת לבקר את משך ההליך המשמעתי, כל אחד בתחומו, כדי לאתר נקודות תורפה ולשפרן, ולצורך ייעול ההליך המשמעתי. בקרה זו יש לבצע אל מול תקן שיש לקבוע בדבר משך ההליך המשמעתי לשלביו.

	ג. מאגר המידע של נש"ם ככלי לבקרת משך ההליך המשמעתי 
	נתונים רבים במאגר המידע בתחום המשמעת במערכת מרכב"ה היו חסרים או חלקיים, בכלל זה בין היתר הנתונים האלה: מועדי הגשת תובענות; הסיבות לסיום הטיפול בתיקי משמעת ומועדי הסיום; שמות חברי הרכבים בבית הדין למשמעת; מועדי מתן פסקי הדין; מידע בדבר הרשות שסגרה את התיק. לגבי אלפי תיקי המשמעת שבהם לא הוגשו תובענות לא נרשמה במסד הנתונים של הנציבות הסיבה לסיום הטיפול בהם. בהיעדר מידע שלם על כלל התיקים עולה חשש לניהול לא מקצועי וסדור בנושא. על נש"ם לפעול לטיוב מערכת המידע, כדי שזו תכלול נתונים על כל שלבי הטיפול בתיק המשמעתי, ועליו לפעול לתיקון הליקויים במערכת כדי שיהיה אפשר להפיק ממנה את המידע הרלוונטי גם בדוחות המציגים מידע מצטבר, ולא רק לגבי תיק יחיד.
	אגף החקירות ואגף המשמעת אינם עושים שימוש מלא וממצה במאגר המידע, ולכן פוחתת במידה ניכרת היכולת לקיים בקרה על שלבי הטיפול.
	נוסף על כך, המידע הנוגע למשך ההליך המשמעתי אינו מובא לידיעת הציבור בדוחות השנתיים שמפרסם אגף המשמעת. לצורך שקיפות והגברת אמון הציבור, על ראש אגף המשמעת לשקול לפרסם מידע על משך ההליך המשמעתי לציבור - בדוח סיכום הפעילות השנתי או במסגרת אחרת.

מעקב - נציבות שירות המדינה
מצב (סטאטוס): ב- בתהליך תיקון

15.	במהלך השנה יוקם צוות משותף לאגף החקירות ולאגף המשמעת על מנת לבחון את נושאים א' ו- ב'. באשר לנושא ג' כמפורט לעיל, נש"מ פועלת להסדרת מערכת ממוחשבת לניהול תיקים אשר תתן מענה לנושא. באשר לעילת סגירת התיק – היום כל תיק נסגר תוך ציון עילת הסגירה, בדומה לתיקים פליליים.

ליקוי
17.	החלת חוק המשמעת על תאגידים ציבוריים 
	הצעת חוק התאגידים הציבוריים של משרד המשפטים, המיועדת להסדיר גם את הטיפול בעבירות משמעת בתאגידים הציבוריים, אינה מקודמת משנת 2013. עקב כך תאגידים מסוימים, כמו בנק ישראל, נותרו ללא מערכת המסדירה באופן מלא את הטיפול בעבירות משמעת. עוד בשנת 1994 עלה הצורך להסדיר את המסגרת הנורמטיבית של המשמעת בבנק ישראל, ואף שהממשלה החליטה להחיל את חוק המשמעת על הבנק כבר בשנת 2006, המהלך לא הושלם. המסגרת הנורמטיבית שעל בסיסה אמור בנק ישראל לטפל באירועי משמעת לוקה בחסר, ובין היתר היא אינה כוללת מנגנון לחקירת עבירות משמעת חמורות, והאפשרות להטיל עונשים חמורים מנזיפה והשעיית עובדים היא מוגבלת. זאת, אף על פי שהצורך בהסדרת הנושא עלה כבר לפני יותר משני עשורים, והממשלה אף החליטה להחיל על הבנק את חוק המשמעת לפני כעשור, אולם המהלך לא הושלם. לפיכך הכלים המצויים בידי הבנק כיום אינם מאפשרים טיפול ראוי ושלם בעבירות משמעת.
	עד לקידום הצעת חוק התאגידים הציבוריים, ולאור האינטרס הציבורי המובהק בקיום מערכת משמעתית רשמית בתאגידים ציבוריים, על משרד המשפטים לבחון את קידום קביעתה של מערכת נורמטיבית מחייבת בגופים אלה, שתכלול את הרכיבים הנדרשים לטיפול הולם בעבירות משמעת.
	ראוי שהנהלת בנק ישראל תפעל בנחישות להחלת חוק המשמעת על הבנק, ולחלופין תחיל עליו כללים דומים לכללי המשמעת החלים בשירות המדינה.

מעקב 

17.	בנק ישראל אינו נימנה על הגופים המפוקחים ע"י הממשלה וע"כ אין בסעיף זה את תגובתו.















































היבטים בפעולות משרד התקשורת 
לאסדרת מגזר התקשורת הנייחת
ההשקעה בתשתיות במגזר התקשורת הנייחת 
והיבטים מבניים

הגופים המבוקרים: משרד התקשורת, השלמה במשרד המשפטים, אגף התקציבים במשרד האוצר, רשות ההגבלים העסקיים, רשות המיסים, חברות פרטיות.

מעקב מעודכן לחודש: דצמבר 2018

ליקוי

1. 	שתי הוועדות הציבוריות שעסקו בנושא עמדו על כך שלדואופול בזק-הוט בשוק התקשורת הנייחת השפעות שליליות על שוק התקשורת ועל המשק כולו, ובכללן - מבנה זה אינו מעודד השקעה בתשתיות. עוד עולה כי אף שבעלות התשתית ביצעו השקעות בהיקף מסוים, פריסת הסיבים האופטיים בישראל הזמינים לשימוש ללקוחות הקצה, כלומר - סיבים שהופעלו, זניחה, וזאת בניגוד למגמה המסתמנת במדינות ה-OECD.
משרד התקשורת החל לפעול בכמה מישורים על מנת להביא בין היתר לעידוד ההשקעה בתשתיות. זאת הן על ידי הוזלה של עלויות פריסת התשתית על ידי ספקיות השירות (הקמת שוק סיטונאי) והן על ידי מתן רישיון לבעלת תשתית חדשה לפעול בתחום התשתית. בין היתר בשל היעדר פעולה החלטית ונחושה מצד משרד התקשורת, חלו עיכובים משמעותיים ביישום שני מרכיבים מרכזיים ברפורמת השוק הסיטונאי  - הטלפוניה הסיטונאית טרם יושמה , ואילו יישום השימוש בתשתיות פיזיות נמצא - נכון לפברואר 2017 - רק בראשיתו . בפועל, במועד סיום הביקורת, שבו כאמור טרם יושמה באופן מלא רפורמת השוק הסיטונאי, השוק הסיטונאי לא הביא להאצת ההשקעה בתשתיות. זאת ועוד, בירור שעשה מבקר המדינה העלה כי קצב פריסת הסיבים על ידי איי.בי.סי זניח, ובשלב זה היא אינה משמשת גורם מחולל תחרות. 
משרד התקשורת החל לקדם מדיניות המשך, במטרה להביא להאצת ההשקעה בתשתיות הנייחות. משרד מבקר המדינה מעיר כי שלב מקדמי חיוני בתהליך הוא בחינה מקצועית באשר לצפי ההשקעה בתשתיות, הנובע מהאסדרה הקיימת. בין היתר, יש לתת את הדעת לכך, שבפועל, רק לאחרונה הוחל שימוש בשירותים סיטונאיים מרכזיים שמשרד התקשורת ראה בהם ככלים התומכים בהאצת ההשקעה בתשתיות (הכלולים בתיק שירות שימוש בתשתיות פיזיות).

מעקב- משרד התקשורת   
מצב (סטאטוס):  תוקן

1.	בכל הנוגע לבחינת צפי ההשקעה בתשתיות, משרד התקשורת ("המשרד") מקיים פעילות שוטפת בנושא אשר באה לידי ביטוי בהיבטים רבים. בין היתר, ניתן לציין את הפעולות הבאות: 
בחינת חובת הפריסה האוניברסלית של הוט טלקום ש.מ, על רקע עבודת הוועדה המייעצת שמונתה בהתאם לתקנה 2 לתקנות התקשורת (בזק ושידורים)(ועדה מייעצת), התש"ע 2011; במסגרתה נבחן היקף ההשקעה הדרוש להשלמת פריסת תשתיות הוט טלקום (פריסה אוניברסלית)[footnoteRef:4] וביצוע ניסוי באספקת שירות גישה אלחוטי.  [4: ] 

בחינת חובת הפריסה של חברת אי.בי.סי איזראל ברודבאנד קומפני ("IBC")  והאפשרויות של חברת תקשורת להשקיע בחברה. בחודש אוגוסט 2018 פרסם השר החלטתו בעניין IBC לפיה תופחת חובת הפריסה החלה על החברה ותתאפשר רכישת השליטה בה על ידי מפעיל תקשורת (שאינו בזק או הוט), במטרה לעודד פריסה רחבה של סיבים אופטיים ל-40% לפחות ממשקי הבית בישראל ולחזק את התחרות על איכות התשתיות הנייחות בהמשך לכך קבע שר התקשורת את תקנות התקשורת (בזק ושידורים)(הליכים ותנאים לקבלת רישיון כללי אחוד) (תיקון), התשע"ט-2018. התקנות פורסמו בחודש נובמבר 2018. כן פרסם המשרד בחודש נובמבר 2018 טיוטת רישיון חדש.
כחלק מהבחינה המקצועית המתקיימת באשר לצפי ההשקעה בתשתיות תקשורת, המשרד הפיץ "קול קורא" בנושא עקרונות מדיניות לפריסת תשתיות אולטרה רחבות פס בישראל (רשתות FTTx), אשר כולל עקרונות מוצעים למדיניות המשרד ליצירת אופק רגולטורי בתחום זה. 
כמו כן, מתקיים מעקב שוטף אחר יישום תיק שירות סיטונאי "שימוש בתשתיות פיזיות", הכולל סיורים בשטח, איסוף מידע, יישוב סכסוכים וקבלת החלטות בהתאם. מאז פרסום דוח המבקר קיבל המשרד מספר החלטות בנושא זה, דוגמת החלטת השימוש בקבלנים חיצוניים והחלטת "גוב אפס" (אוקטובר 2017 ואפריל 2018, בהתאמה), אשר הובילו בין היתר להתקדמות משמעותית בפריסת התשתיות על ידי ספקיות השירות. 

ליקוי

2. 	עד אוגוסט 2016 בחן משרד התקשורת את הצעדים לביטול ההפרדה המבנית בבזק, תוך שיתוף בזק בלבד בתהליך הבחינה - לרבות שיתופה בתכניות המשרד בנוגע לתנאים לביטול ההפרדה המבנית. זאת בלי שהביא לידיעת הוט או ספקיות השירות את העובדה שהוא מקדם את הנושא.
נמצא כי במשך חודשים ארוכים אגף התקציבים לא זומן לדיונים שהתקיימו במשרד התקשורת בנושא ביטול ההפרדה המבנית. זאת אף שלקידום ביטול ההפרדה המבנית השלכות של ממש על שוק התקשורת ועל הציבור, ואף שאגף התקציבים אחראי בין היתר לקידום רפורמות כלכליות ושינויים מבניים במשק. 
נמצא כי משרד התקשורת ואגף התקציבים במשרד האוצר קיימו בו ביום פגישה עם בזק בלי שהביאו זה לידיעתו של זה את דבר קיומה של הפגישה. העובדה ששני משרדי ממשלה מקיימים בעת ובעונה אחת דיונים עם גורמים פרטיים לגבי אותו נושא, וזאת בלא תיאום ביניהם, מעוררת ספק רב באשר לטיב הטיפול הממשלתי בנושא ומקצועיותו. מצב זה אף עלול לפגוע במשילות ובאמונו של הציבור ברשויות השלטון השונות.


מעקב- משרד התקשורת   
מצב (סטאטוס):  תוקן

2.	ביום 27.3.2017 הקים מנכ"ל המשרד צוות בהשתתפות נציגי משרד התקשורת ונציגי אגף התקציבים במשרד האוצר, במטרה לבחון את סוגיית ביטול ההפרדה המבנית בקבוצת בזק, אשר קיים מספר ישיבות בנושא. בהמשך לחקירת רשות ני"ע, בין היתר בנושא האמור, נערך בירור מול משרד המשפטים בשאלת המשך עבודת הצוות. במהלך הבירור עצר הצוות את עבודתו. אישור משרד המשפטים להמשך עבודת הצוות התקבל במייל מיום 01.10.2017. על פי האישור ניתן להמשיך לעסוק בנושא, בכפוף למגבלה פרסונלית לגבי מעורבות המנכ"ל דאז מר שלמה פילבר ויועצתו. בעקבות זאת נקבע כי הצוות ישוב ויתכנס החל מיום 29.10.2017. 
עם כניסתו של ממלא מקום לתפקיד מנכ"ל משרד התקשורת, בסוף שנת 2017, חודשה עבודת הצוות. הצוות המחודש נפגש עם החברות אשר הציגו את השקפותיהן בעניין זה. 
בחודש מאי 2018 נכנס לתפקידו המנכ"ל הנוכחי אשר הקים צוות בין-אגפי בראשותו בנושא "בחינת חובת עדכון ההפרדה המבנית בבזק ובהוט", חלף הצוות הקודם. הצוות התכנס בחודש יוני 2018 לדיון ראשון בהשתתפות משקיפים מטעם משרד האוצר ורשות ההגבלים העסקיים, והעביר המלצה לשר התקשורת לצורך התנעת תהליך הבחינה שתכלול דיונים עם הגורמים הרלוונטיים בשוק. הצוות התכנס למספר דיונים בהם הוצגו מודלים בינלאומיים של הפרדה מבנית, סקירה של סוגי ההפרדות הקיימות בעולם, חלופות אפשריות למצב הקיים בישראל ועוד. בין היתר, נפגש הצוות עד כה עם נציגי  בזק והוט, בנפרד, אשר הציגו לו את השקפותיהן בעניין זה.  הצוות סבור כי בנקודת הזמן הנוכחית טרם בשלה העת לבטל את ההפרדה המבנית בקבוצת בזק, אך הנושא עדיין מצוי בבחינה. עבודת המטה בנושא נמשכת.

ליקוי

3. 	אף שרשות ההגבלים העסקיים היא מוקד ידע מרכזי בנושא התחרות, ואף שהיא עוסקת באופן שוטף בהיבטי תחרות בשוק התקשורת, נכון לנובמבר 2016 משרד התקשורת עדיין לא נועץ בה בנוגע למצב התחרות בשוק התקשורת ומידת התפתחותו של השוק הסיטונאי.

מעקב- משרד התקשורת   
מצב (סטאטוס):  תוקן

3.	המשרד מתייעץ עם הרשות להגבלים עסקיים כמתחייב על-פי דין. מנהל כלכלה במשרד התקשורת הוא האגף המקצועי האמון על מתן חוות דעת בעניין מצב התחרות בשוק התקשורת. המשרד מציין כי,  כיום נציגי רשות ההגבלים העסקיים משתתפים כמשקיפים ונציגים בוועדת מכרזים לאספקת שירותי רט"ן ברוחבי פס מתקדמים (דור 5), ובצוות לבחינת חובות ההפרדה המבנית בקבוצת בזק ובקבוצת הוט.   

ליקוי

4. 	באוקטובר 2016 גיבש המנכ"ל טיוטת מדיניות המשך. הטיוטה מגלמת שינוי במדיניות המשרד לגבי מגזר התקשורת הנייחת בשנים האחרונות ומעבר למדיניות השמה דגש על שימוש בתמריצים לבעלות התשתית הקיימות בתמורה להאצת ההשקעה בתשתיות. בנובמבר 2016 העיר משרד מבקר המדינה למשרד התקשורת על שלא הציג עבודת מטה ותשתית מקצועית שעליהן מבוססת מדיניות ההמשך. למשל, לא הוצגה עבודת מטה המנתחת מה הגורמים המביאים להאצת ההשקעה בתשתיות, את הסיכונים הכרוכים במהלך שכזה, לרבות את השפעתו על התחרות בטווח הקצר ובטווח הארוך, וכן חלופות - תוך ניתוח יתרונותיהן וחסרונותיהן. 

מעקב- משרד התקשורת   
מצב (סטאטוס):  תוקן

4. 	גיבוש מדיניות ההמשך של המשרד קשורה בין היתר לבחינת צפי ההשקעה בתשתיות ולעדכון חובת ההפרדה המבנית, המקודמים בנפרד ע"י הגורמים המקצועיים במשרד בשיתוף גורמי ממשלה נוספים במידת הצורך. ניתן להתעדכן בפעולות המשרד בנושאים אלה בפירוט המתאים בליקויים מס' 1 ו-2.
ליקוי

5.	נמצא כי חלק מגורמי המקצוע, ובהם הלשכה המשפטית ואגף הכלכלה, כלל לא היו מודעים עד לאוקטובר 2016 לדבר גיבוש מסמך מדיניות ההמשך. רק במועד זה, זמן קצר לפני הצגתו לשר צחי הנגבי (שאליו הועברו סמכויות שר התקשורת בעניין זה), התבקשה חוות דעתם וניתנה להם שהות קצרה להכנתה. 


מעקב- משרד התקשורת   
מצב (סטאטוס):  תוקן

5.	לעניין גיבוש מדיניות המשך המבוססת על עבודת מטה של הדרג המקצועי, ראו תגובת המשרד בליקוי מס' 4.

ליקוי

6.	הועלה כי עוד קודם להעברת טיוטת מדיניות ההמשך להתייחסות הסמנכ"לים במשרד התקשורת, קיים מנכ"ל משרד התקשורת פגישות עם בזק, בהן נדון לפרטים אופן יישום טיוטת מדיניות ההמשך, והוא אף פעל לתחילת יישומה.
טיוטת מדיניות ההמשך שמשרד התקשורת קידם התבססה על כמה עוגנים. בכלל זה – מידע על היקף הסיבים שפורסת בזק, לרבות היקף הפריסה; ואפשרות לקיזוז מס בעת ביטול ההפרדה התאגידית בין יס לבזק, דבר שיאפשר לבזק להשקיע בתשתיות באופן מידי. על רקע זה נשלח ב-21.12.16 מכתב המנכ"ל לבזק, ולפיו משרד התקשורת מקדם את ביטול ההפרדה התאגידית. הביקורת העלתה כי:
משרד התקשורת לא בדק את הנחת היסוד ולפיה בעת ביטול ההפרדה התאגידית ניתן יהיה לקזז את הפסדי יס. בדיקת משרד מבקר המדינה העלתה כי בפועל החלטת רשות המסים מתייחסת לאפשרות הקיזוז בעת ביטול ההפרדה המבנית, וכי לעמדת רשות המסים ביטול ההפרדה התאגידית אינו מאפשר קיזוז כאמור. יוצא אפוא כי אחת מהנחות היסוד העומדות בבסיס מדיניות ההמשך וקידום ביטולה של ההפרדה התאגידית אינה מתקיימת. בהיעדר אפשרות קיזוז, נשמט אחד המרכיבים המרכזיים שבבסיס טיוטת מדיניות ההמשך.

מעקב- משרד התקשורת   
מצב (סטאטוס):  תוקן

6.	לעניין גיבוש מדיניות המשך המבוססת על עבודת מטה של הדרג המקצועי, ראו תגובת המשרד בליקוי מס' 4.

ליקוי

7. 	נמצא כי הנתונים שפרסמה בזק ביולי 2016 באתר החברה בנוגע לשיעור פריסת הסיבים אינם עולים בקנה אחד עם הנתונים שעליהם התבסס מנכ"ל משרד התקשורת בעת גיבוש מדיניות ההמשך ומשלוח המכתב לבזק. על-פי נתונים אלו, התמורה שצפויה להתקבל מבזק פחותה. משרד התקשורת הסתמך על נתונים מהותיים שבזק מסרה לו בעל פה, בלי לדרוש תימוכין להם: משרד התקשורת לא דרש לקבל לידיו את הסדר המס; ואף לא דרש שיוצגו לו סימוכין לנתונים שמסרה לו בזק בעניין הפריסה העדכנית. ההסתמכות הבלעדית של משרד התקשורת על נתונים ומידע שאותם מסרה לו בעל פה בעלת אינטרס, בנושאים מהותיים ובעלי השלכות כלכליות משמעותיות, בלא שביצע בדיקה עצמאית מטעמו בנושא או למצער ביקש אסמכתאות לאישוש הדברים, הובילה לפגמים יסודיים בהליך קבלת ההחלטות. משרד מבקר המדינה מסב את תשומת הלב ומעיר בחומרה למשרד התקשורת כי הממצאים האמורים מעוררים ספק מהותי בדבר תקפותה המקצועית של טיוטת מדיניות ההמשך. נמצא כי עוד קודם לגיבוש טיוטת מסמך המדיניות באוקטובר 2016 בא מנכ"ל משרד התקשורת בדברים עם בזק, והגיע אתה להסכמות בנוגע לקידום ביטולה של ההפרדה התאגידית באופן מידי, בתמורה להתחייבות בזק לפריסה של סיבים אופטיים בהיקף שעליו סוכם. זאת בלא שביצע תיעוד של הדיונים, המבהיר למשל, מי יזם את רעיון ביטול ההפרדה התאגידית כשלב ראשון, מה היה הרציונל לכך, על בסיס מה נקבעו היקף הפריסה ומועדיה, מה מידת התועלת שצומחת לבזק וכו'. היעדרם של מסמכים המתעדים את הפגישות שהתקיימו עם בזק מנוגד לכללי מינהל תקין. הדברים תקפים ביתר שאת בנסיבות שבהן מדובר בנושא בעל השלכות מהותיות על הציבור, ולנוכח העובדה שהדיונים מתקיימים עם גוף בעל אינטרס שהוא מונופול וחלק מגורמי המקצוע הרלוונטיים כלל אינם מודעים לקיומם. 

מעקב- משרד התקשורת   
מצב (סטאטוס):  תוקן

7.	לעניין גיבוש מדיניות המשך המבוססת על עבודת מטה של הדרג המקצועי, ראו תגובת המשרד בליקוי מס' 4.

ליקוי

8.	אגף התקציבים עוסק ברפורמות כלכליות ובשינויים מבניים. חרף זאת, טיוטת המדיניות לא הועברה להתייחסותו ולא התקיימה עמו התייעצות מקצועית ממשית בעניינה. הגם שמשרד התקשורת הוא בעל הסמכות בעניין, קבלת התייחסותו של אגף התקציבים לטיוטה הייתה מאפשרת למשרד התקשורת להיחשף באופן מעמיק יותר לתפיסות אחרות ולסיכונים אפשריים ולקבל תמונה רחבה יותר אודות המהלך הנשקל. לאחר משלוח מכתב המנכ"ל לבזק בסוף שנת 2016 העלה אגף התקציבים לפני משרד התקשורת סוגיות יסוד הנוגעות למדיניות ההמשך בכלל, ולביטול ההפרדה התאגידית וההסכמות עם בזק בפרט. נכון לסוף ינואר 2017 משרד התקשורת טרם ביצע עבודת מטה מקצועית הבוחנת את כל הסוגיות שהעלה אגף התקציבים.

מעקב- משרד התקשורת   
מצב (סטאטוס):  תוקן

8.	לעניין גיבוש מדיניות המשך המבוססת על עבודת מטה של הדרג המקצועי, ראו תגובת המשרד בליקוי מס' 4.

ליקוי

9.	על אף היות רשות ההגבלים העסקיים מוקד ידע מרכזי בנושא התחרות, ואף שהיא עוסקת באופן שוטף בהיבטי תחרות בשוק התקשורת, משרד התקשורת לא ביקש את התייחסותה לטיוטת מדיניות ההמשך, ובכלל זה - להשפעת מתן תמריצים בתמורה להשקעות על התחרות.

מעקב- משרד התקשורת   
מצב (סטאטוס):  תוקן

9.	לעניין שיתוף רשות ההגבלים העסקיים בעבודה המשרד, ראו תגובת המשרד בליקוי מס' 3. 
לעניין גיבוש מדיניות המשך המבוססת על עבודת מטה של הדרג המקצועי, ראו תגובת המשרד בליקוי מס' 4.

ליקוי

10. 	בדצמבר 2016, שלח כאמור מנכ"ל משרד התקשורת מכתב לבזק, בו הודיע לה כי המשרד מקדם בשלב ראשון את ביטול ההפרדה התאגידית בין בזק ליס. המכתב מהווה למעשה הוצאה לפועל של טיוטת מדיניות ההמשך.
הביקורת העלתה כי עוד קודם למשלוח המכתב, אגף כלכלה במשרד התקשורת העלה רשימה ארוכה של היבטים וקשיים הנוגעים לטיוטת מדיניות ההמשך שהועברה לעיונו, ובכלל זה עצם הצורך במתן תמריצים בתמורה להאצת ההשקעה בתשתיות; השפעת מתן התמריצים על התחרות בטווח הארוך; הצורך בבחינת התמורות המתקבלות והצורך בקיום דיון בדבר הטכנולוגיה המיטבית למדינה לפיתוח התשתיות. מנכ"ל משרד התקשורת שלח את המכתב לבזק אף שחלק מהסוגיות המשמעותיות שהעלה אגף הכלכלה בנוגע לטיוטת מדיניות ההמשך טרם נבדקו באופן ממצה. עוד נמצא כי גם הבדיקות המשפטיות שעל נחיצותן עמדה הלשכה המשפטית לא מוצו לפני משלוח המכתב.
עלה כי מנכ"ל משרד התקשורת לא עדכן את הלשכה המשפטית ואת אגף כלכלה בדבר כוונתו לשלוח את המכתב לבזק בנוסח זה, והם למדו על כך רק לאחר משלוח המכתב (שעל מועד שליחתו הם לא ידעו מראש). בכך נבצר מהם להבהיר לשר ולמנכ"ל את עמדתם בנוגע למשלוח המכתב לפני שמוצתה העבודה המקצועית הנדרשת.
נוסח המכתב ששלח מנכ"ל משרד התקשורת לבזק לא שיקף את הערות הלשכה המשפטית בנוגע לטיוטת המכתב שהועברה להתייחסותה, שכן הוא אינו משקף הצהרת כוונות, כי אם אמירה ולפיה "המשרד מקדם בשלב ראשון את ביטול ההפרדה התאגידית". ואכן, בהמשך למכתב המנכ"ל, נקטה בזק בכמה פעולות: נחתם הסכם מיזוג בין בזק ליס, התקבלה החלטת דירקטוריון המאשרת את המיזוג והוגשה הצעת מיזוג לרשם החברות, בה נקבע שהמועד הקובע למיזוג הוא 31.12.16. זאת ועוד, במכתב כלל לא צוין כי יש לקיים שימוע קודם לביטול ההפרדה התאגידית. רק למחרת היום הוציא משרד התקשורת הבהרה לבזק ולפיה ביטול ההפרדה התאגידית יבוצע רק לאחר שיתקיים שימוע בנושא.
מנכ"ל משרד התקשורת הודיע כבר לבזק במכתב ששלח, לפני פרסום שימוע, כי הוא מקדם את ביטול ההפרדה התאגידית. זאת בהסתמך על התחייבות מעורפלת של בזק (למשל, לא הובהר באיזו טכנולוגיה תשתמש החברה, ואם החברה מחויבת רק לפרוס את הסיבים או גם להפעילם). עקב כך משרד התקשורת עלול למצוא עצמו בעמדת נחיתות לעומת בזק בשימוע ובעת עיגון חובותיה של בזק ברישיונה. 

מעקב- משרד התקשורת   
מצב (סטאטוס):  תוקן

10.	לעניין גיבוש מדיניות המשך המבוססת על עבודת מטה של הדרג המקצועי, ראו תגובת המשרד בליקוי מס' 4.
לעניין גיבוש התנאים לעדכון חובת ההפרדה המבנית, ראו תגובת המשרד בליקוי מס' 2.

ליקוי

11.	מדובר בשלבים ראשוניים של גיבוש המדיניות לביטול ההפרדה המבנית, כדי לקדם את האינטרס הציבורי, ראוי היה לשתף בתהליכי גיבוש התנאים האמורים חברות נוספות בשוק התקשורת (נוסף על בזק) ולקבל את התייחסותן לכך. לא מן הנמנע שספקיות השירות, למשל, שלהן אינטרס ראשון במעלה לוודא שבזק לא תפגע בתחרות, יציעו כלים נוספים על אלה שתציע בזק, שיאפשרו קיום תחרות ויכולת פיקוח טובים יותר. זאת ועוד, גם אם אין בכוונת משרד התקשורת להידרש בשלב זה לקידום ביטול ההפרדה המבנית בהוט, לא מן הנמנע כי ביצוע מהלך שכזה בחברת בזק ישפיע עליה במישרין, וייתכן כי גם לה יהיו תובנות שראויות להישמע. אמנם בסופו של דבר דעת כל הגורמים הרלוונטיים תישמע במסגרת שימוע שיפרסם משרד התקשורת, אך בדרך כלל כאשר מפורסם שימוע, הוא כולל מסגרת כללים ועקרונות המגובשת לפני פרסומו. היוועצות מקדימה בגורמים המרכזיים הנוגעים בדבר עשויה להשפיע על מערכת השיקולים שמשרד התקשורת ייחשף אליהם ובכך יתאפשר לגבש את מתווה השימוע באופן המיטבי.
ראוי שהשקיפות בדבר קיום המהלכים בדבר קידום ביטול ההפרדה המבנית שאותה נוקט המשרד כלפי בזק, תונהג גם למול כלל החברות הרלוונטיות.  

מעקב- משרד התקשורת   
מצב (סטאטוס):  תוקן

11.	לעניין גיבוש התנאים לעדכון חובת ההפרדה המבנית, ראו תגובת המשרד בליקוי מס' 2.

ליקוי

12.	קידום ביטול ההפרדה המבנית עשויות להיות השלכות של ממש על שוק התקשורת ועל הציבור. הגם שלמשרד התקשורת נתונה הסמכות לאסדרת הנושא, הרי שעל מנת לבצע מהלך זה בצורה מיטבית ולוודא שהאינטרס הציבורי לא יצא ניזוק, מן הראוי שמשרד התקשורת ישקול לשתף בדיונים אודות ביטול ההפרדה המבנית את הגורמים הנוגעים בדבר במערך הממשלתי, ובראשם משרד האוצר והממונה על ההגבלים העסקיים. זאת ועוד, בעת בחינת סוגיות בעלות מורכבות משפטית או כאלה שעשויות להיות להן השלכות רוחביות משמעותיות, ראוי לשקול לשתף אף את משרד המשפטים בבחינתן.


מעקב- משרד התקשורת   
מצב (סטאטוס):  תוקן

12.	לעניין גיבוש התנאים לעדכון חובת ההפרדה המבנית, ראו תגובת המשרד בליקוי מס' 2.

ליקוי

13.	מסמך המדיניות מ-2012 משקף מדיניות ארוכת טווח של המשרד ומתייחס לביטול או הקלה בהפרדה המבנית שהוטלה על בעלות התשתית אם ימולאו התנאים שפורטו בו. ראוי שמשרד התקשורת ייתן דעתו לחלוף הזמן ולשינויים שחלו מאז פורסם מסמך המדיניות (לרבות בנוגע ליכולת התחרות של חברות נוספות, ומידע שהצטבר באשר להשפעת רפורמת השוק הסיטונאי על התחרות), ויבחן אם יש צורך במתן הוראות ובקביעת תנאים הנוגעים לאופן יישום ביטול ההפרדה המבנית, על מנת לוודא כי יישום מסמך המדיניות מבטיח את האינטרס הציבורי. 

מעקב- משרד התקשורת   
מצב (סטאטוס):  תוקן

13.	לעניין גיבוש התנאים לעדכון חובת ההפרדה המבנית, ראו תגובת המשרד בליקוי מס' 2.

ליקוי 

14.	על המשרד לגבש את מדיניות ההמשך, שעשויות להיות לה השפעות של ממש על שוק התקשורת, בהתבסס על עבודת מטה של גורמי המקצוע במשרד ועל היוועצות במוקדי ידע פנים-ממשלתיים אחרים. הגם שמשרד התקשורת הוא הגורם האחראי לאסדרת הנושא, והוא אינו מחויב בדין בחובת היוועצות בגורם כלשהו, שיתופם של אלה יכול לתרום באופן ממשי לגיבוש תשתית מקצועית מלאה בבסיס מדיניות ההמשך, לרבות לצורך בחינת השפעותיה הצפויות על התחרות. רק לאחר מכן עליו לקיים דיונים בנושא עם גורמים בעלי עניין. גיבוש המתווה תוך היוועצות בגורם מרכזי אחד, שלו אינטרס מובהק בנושא, כפי שנעשה, עלול לגרום לכך שהמתווה שיגובש ויפורסם לשימוע, יהיה מוטה, עד כדי חשש ל"שבי רגולטורי". על כן יש חשיבות לשמוע גם את חוות דעתם של גורמים בעלי עניין נוספים, וזאת טרם פרסום השימוע.

מעקב- משרד התקשורת   
מצב (סטאטוס):  תוקן

14.	לעניין גיבוש מדיניות המשך המבוססת על עבודת מטה של הדרג המקצועי, ראו תגובת המשרד בליקוי מס' 4.



















היבטים בפעולות משרד התקשורת 
לאסדרת מגזר התקשורת הנייחת
יישום רפורמת "השוק הסיטונאי"
הגופים המבוקרים:  משרד התקשורת, השלמה - משרד המשפטים, אגף התקציבים במשרד האוצר, רשות ההגבלים העסקיים, מרכז השלטון המקומי, כמה חברות פרטיות העוסקות בתחום התקשורת. 
מעקב מעודכן לחודש: ינואר 2019

ליקוי
1. 	צרכן המבקש להשתמש באינטרנט זקוק לשם כך הן לגישה לתשתית של בעלת התשתית והן לשירותי האינטרנט שנותנת ספקית שירות. שירות Bit Stream Access בתחום הגישה לאינטרנט (להלן - BSA) הוא שירות סיטונאי המאפשר לספקית השירות לרכוש מבעלת התשתית את הגישה לתשתית ולספק למנוייה חבילה הכוללת תשתית אינטרנט וכן שירותי אינטרנט. הרגולטור הוא שקובע את המחיר שמשלמת ספקית השירות לבעלת התשתית עבור הגישה לתשתית.
מספר המנויים שהצטרפו לרפורמת השוק הסיטונאי מאז הושק ועד תחילת מאי 2017 היה כ-430,000. הביקורת העלתה כי עם זאת, המספר הכולל של מנויי ספקיות השירות הוותיקות, בשירות הגישה לאינטרנט (שהוגדרו גם כספקיות המהותיות שיכולות להציע סלי שירותים) - סלקום ופרטנר - פחת דווקא, זאת, בין היתר, בשל הפסקת שיווקן במתכונת הבאנדל ההפוך. 
למרות שמאפריל 2015 הוגשו למשרד התקשורת תלונות בנושא הבאנדל ההפוך, רק באוגוסט 2016 הודיע מנכ"ל משרד התקשורת לבזק על החלטותיו בדבר הצעדים שעליה לנקוט לתיקון המצב. נכון לינואר 2017, למעלה משנה וחצי מאז הועלה נושא הבאנדל ההפוך לסדר היום, הטיפול בנושא טרם הסתיים. 
אף שתופעת נטישת המנויים את השוק הסיטונאי מתועדת לפחות מתחילת שנת 2016, הבדיקות שעשה משרד התקשורת עד מועד סיום הביקורת לא סייעו להבהיר את הסיבות להיווצרותה ולהפיק מידע שיכול לשמש לבלימתה ולהגדלת מספר המנויים בשוק הסיטונאי.

מעקב- משרד התקשורת   
מצב (סטאטוס):  א- תוקן 

1. 	המשרד מטפל ועוקב באופן שוטף אחר נושא ה"באנדל ההפוך" במינון ראוי ועל פי סדרי עדיפויות. לאור התערבות המשרד ובחינתו את הנושא נדרשה בזק לעמוד בהוראות אשר פרסם המשרד בחודשים ינואר 2017 ומרץ 2017, לרבות ביצוע עדכונים בהסכמים מול הספקיות. בזק קיימה באופן חלקי את הוראות המשרד, ובמקביל הוסיפה להסכמיה מול הספקיות סעיפים חדשים אשר לטענתן מנעו מהן לחתום על ההסכמים. המשרד הורה לבזק לתקן את כל הליקויים ולעמוד בכל הוראותיו עד לתאריך 31.8.2017 וכן הבהיר שבמידה ובזק לא תעמוד בלוח הזמנים יהיה עליה להשהות את שיווק ה"באנדל ההפוך". בזק לא עמדה בלוח הזמנים שקבע המשרד ובעקבות זה הפסיקה לשווק את ה"באנדל ההפוך" החל מיום 1.9.2017. החברה חזרה לשווק את ה"באנדל ההפוך" בתאריך 3.10.2017 ובהמשך חתמה על הסכם מחודש עם הספקיות. בחודש אפריל 2018 חזרו הספקיות פרטנר וסלקום להיות משווקות במסגרת ה"באנדל ההפוך". כיום ניתן לראות גידול במספר המנויים של פרטנר וסלקום ב"באנדל ההפוך", וזאת באופן יחסי בשל האטרקטיביות היחסית נמוכה של חבילה זו בשוק באופן כללי.  בזק פנתה למשרד בבקשה לבטל את אחת מן המגבלות שהוטלו על שיווק ה"באנדל ההפוך" בהחלטת המשרד מחודש ינואר 2017 (פיצול החשבוניות לאחר 12 חודשים).המשרד דן בכך והחליט ביום 16.12.18 שלא לקבל את בקשת בזק. המשרד מסר לבזק את החלטתו בנושא זה  ביום 26.12.18. המשרד ממשיך לעקוב אחר ביצוע הוראותיו כפי שהוגדרו ואחר בקשות המתקבלות מהספקיות ומבזק בנושא זה, ובמידת הצורך ינקוט בצעדי האכיפה המתאימים אם יתגלו הפרות. לעניין נטישת מנויי השוק הסיטונאי, במבחן התוצאה היקף מנויים אלה גדל בהתמדה.

ליקוי

2.	חרף העובדה שנכון למרץ 2017 חלפו כמעט שנתיים מאז אמורה הייתה בזק להתחיל לספק שירותי טלפוניה סיטונאית, השירות עדיין לא מסופק.
עמדת הדרג המקצועי של משרד התקשורת הייתה ועודנה כי אין לבזק מניעה טכנולוגית לספק שירותי טלפוניה סיטונאית במתכונת שנקבעה בתקנות, ברישיונה ובתיק השירות, וזאת בתוך פרק זמן קצר ביותר ובעלויות זניחות. בחוות דעת של הדרג המקצועי הובהר כי פתרון הטלפוניה הסיטונאית יקדם את מטרות רפורמת השוק הסיטונאי בצורה טובה מפתרון המכירה החוזרת. אף על פי כן, מנכ"ל משרד התקשורת החליט לקדם פתרון זמני, לפיו תינתן לבזק אפשרות לספק לספקיות השירות שירותי מכירה חוזרת חלף השירות שנקבע בתיק השירות. 
משנקבע בתקנות, ברישיונה של בזק ובתיק השירות, על בסיס עמדתם של אנשי המקצוע במשרד התקשורת, שעל בזק לספק שירותי טלפוניה סיטונאית, היה על משרד התקשורת לדרוש ממנה לעשות זאת בהקדם האפשרי, ולהפעיל את הסמכויות המוקנות לו לשם כך בחוק התקשורת, עד ליישום אפקטיבי של הנחיותיו. אין להשלים עם מצב שבו גוף בעל רישיון אינו פועל באופן מתמשך בהתאם לתקנות ולהנחיות הרגולטור, תוך פגיעה בתחרות ובעקבות כך - בציבור כולו. מדובר בהתנהלות שאינה משקפת מערכת יחסים תקינה בין רגולטור לבין בעל רישיון. 
רק במאי 2017 התקבלה במשרד התקשורת החלטה בעניין יישום מתכונת המכירה החוזרת (למשך שנה), וזאת, החל מיולי 2017. משהחליט משרד התקשורת ליישם את פתרון המכירה החוזרת כפתרון זמני, ראוי היה שיפעל לקידומו באופן מהיר הרבה יותר.
התנהלות משרד התקשורת בכל הנוגע לאספקתם של שירותי הטלפוניה הביאה לכך שבמשך תקופה ממושכת ספקיות השירות לא יכלו להציע סלי שירותים המתחרים באלה של בזק, הכוללים טלפוניה קווית, והדבר גרם לפגיעה בתחרות, ולפיכך גם באינטרס הציבורי. 

מעקב- משרד התקשורת   
מצב (סטאטוס):  א- תוקן 

2.	שירות הטלפוניה במתכונת מכירה חוזרת נקבע כהסדר זמני בתקנות התקשורת (בזק ושידורים) (שימוש ברשת בזק ציבורית של מפ"א)(הוראת שעה), השתע"ז - 2017. ההסדר נקבע לתקופה קצובה אשר הסתיימה ביום 31 ביולי 2018. בהחלטת שר התקשורת מיום 18.5.17 בנושא, המבוססת על המלצת הדרג המקצועי במשרד, נאמר כי במהלך תקופת ההסדר ייבדק המצב התחרותי ומידת מימוש תכליות האסדרה, לאור יישום ההסדר ובהתאם לכך תיבחן האפשרות להאריכו או להפכו להסדר קבוע. בהמשך לאמור, ברירת המחדל הייתה כי בתום התקופה הקצובה להסדר הזמני שנקבע, בזק תספקת את השירות במתכונת הטלפוניה הסיטונאית, אלמלא תימצא הצדקה לקבוע אחרת.
בהמשך להחלטת השר כאמור, גיבש הדרג המקצועי קריטריונים שלפיהם נבחן ההסדר הזמני במהלך התקופה הקצובה, ונמצא כי שירות הטלפוניה במכירה חוזרת אינו מממש את תכליות האסדרה. כתוצאה מכך, ולאחר בחינת חלופות אפשריות, התקבלה החלטה כי אין להאריך את תוקפו של ההסדר הזמני. לפיכך, בחודש יוני 2018 הודיע המשרד כי על בזק לספק טלפוניה סיטונאית במתכונת שנקבעה בתיק שירות BSA + Telephony החל מתום ההסדר הזמני (1 באוגוסט 2018). לאחר פקיעתו של ההסדר הזמני בזק לא סיפקה את השירות במתכונת שנקבעה, ולכן המשיך המשרד בהליך הפיקוח שבו החל בנושא זה. 
ביום 11.12.2018 התקיימה פגישה עם בזק לבקשתה, שבה הודיעה כי היא יכולה לספק שירות טלפוניה סיטונאי באמצעות המתג הקיים, וכי בכוונתה לבצע את ההתאמות הנדרשות לכך. ביום 27.12.2018 הטיל המשרד עיצום כספי על בזק בסך כ-  11.2  מלש"ח בשל אי אספקת שירות טלפוניה סיטונאי.

ליקוי

3. 	זה כארבע שנים מצויה על שולחן משרד התקשורת סוגיית ההדדיות בשימוש בתשתיות הפסיביות בין בעלות התשתית. הדרג המקצועי במשרד התקשורת העביר בקיץ 2015 לחתימת מנכ"ל משרד התקשורת מסמכי החלטה המעגנים את חובת ההדדיות לצורך העברתם לשר התקשורת, אך המנכ"ל החליט שלא לחתום עליהם. הנושא הוסדר רק לאחרונה, במסגרת חוק ההסדרים לשנים 2018-2017.

מעקב- משרד התקשורת   
מצב (סטאטוס):  ב - בתהליך תיקון 

3.	בהמשך לדיונים שקיים המשרד בנושא החל מתחילת שנת 2017 ולאחר פרסום התיקון לחוק, פנה המשרד לחברות בחודש אפריל 2017, וביקש לקבל מידע לעניין השימוש ההדדי בתשתיות הפאסיביות; זאת לשם היערכות למימוש הוראות החוק. צוות משרדי בחן את הנתונים, המידע וההתייחסויות שהתקבלו מהחברות, וגיבש המלצות בנושא. ההמלצות הוו בסיס לכתיבת נוסח תיק שירות בנושא ההדדיות. 
בחודש אוגוסט 2018 פרסם המשרד שני שימועים בנושא: שימוע "תיק שירות שימוש הדדי בתשתיות פאסיביות"; ושימוע בנושא "קביעת תשלומים מרביים לשימוש הדדי של בעלות התשתית בשירות גישה לתשתית פסיבית". המשרד בוחן את הטענות שהתקבלו ומקיים דיונים בנושא לגיבוש החלטה. בחודש נובמבר 2018 החליט המשרד לתעדף שני נושאים מתוך תיק השירות ולקדמם בנפרד – מעבר בגובי בזק ללא צורך בגובי התממשקות; וליווי בתשלום של העבודות. החלטות בנושאים אלה עתידות להתפרסם בעת הקרובה.

ליקוי

4. 	תיק השירות "שימוש בתשתיות פיזיות" נכנס לתוקף בסוף יולי 2015, אולם נכון לפברואר 2017 הוא מצוי בשלבי יישום ראשוניים. אחת הסיבות לאי-מימוש תיק השירות במשך תקופה ממושכת הייתה תנאי שקבעה בזק בנוגע לשימושים המותרים בשירותים המסופקים מכוח תיק השירות. המשרד הבהיר לבזק כמה פעמים כי התניה זו אסורה, אך נמנע מלנקוט בפעולות ממשיות על מנת לאכוף עליה את יישומו. 

מעקב- משרד התקשורת   
מצב (סטאטוס):  ב - בתהליך תיקון 

4.	המשרד מלווה את יישום השימוש ב"תיק שירות שימוש בתשתיות פיזיות", ובכלל כך טיפול שוטף במחלוקות המתעוררות בין החברות, לרבות קיום דיונים מקצועיים בעניינן, איסוף מידע, ביצוע סיורים בשטח וקבלת החלטות בהתאם. כך למשל, בסוף שנת 2016, התקבלו במשרד תלונות של סלקום ופרטנר בדבר רציפות כבל הסיבים, ואלו נבדקו והובילו לפרסום החלטה בנושא בחודש ינואר 2017. 
מחלוקות נוספות שהועלו בין בזק לפרטנר הובילו לקיום דיון לישוב סכסוכים בחודש אוגוסט 2017 בהשתתפות החברות האמורות, בו הגיעו החברות להסכמות במספר נושאים שעלו על הפרק. בנושא ספציפי, בו נדרשה הכרעה, פורסם ההסדר הנשקל ע"י המנכ"ל (בפועל) דאז. 
ניכרת התקדמות משמעותית בהאצת פרישת התשתיות על ידי ספקיות השירות המשתמשות בתשתיות בזק, בין היתר, כתוצאה מההחלטות המתקבלות במסגרת זו. נכון לסוף שנת 2018, ובאמצעות תיק השירות שלעיל, נגישים לשירותי אינטרנט אולטרה מהירים על בסיס סיבים כ-10% ממשקי הבית בישראל שהם למעלה מ-200,000 משקי בית. המשרד ממשיך לעקוב אחר יישום תיק השירות.




ליקוי

5.	יישום רפורמת השוק הסיטונאי החל בפברואר 2015, אולם רק ביוני 2017 קבע משרד התקשורת תעריפים מחייבים לשירותים הסיטונאיים ברשת הוט. עקב כך כל המנויים שהצטרפו לשוק הסיטונאי עד לאותו המועד, עשו זאת על גבי התשתית של בזק בלבד, דבר המעורר חשש לפגיעה בתחרות.

מעקב- משרד התקשורת   
מצב (סטאטוס):  תוקן 

5.	המשרד פעל לתיקון הליקוי וכיום תשתיות הוט פתוחות בפני ספקיות השירות במסגרת השוק הסיטונאי. עד כה הצטרפו לשוק הסיטונאי על גבי תשתיות הוט למעלה מ-10,000 מנויים.

ליקוי

6.	ככל שמשרד התקשורת סבור כעת כי מתכונת המכירה החוזרת עדיפה על פני מתכונת הטלפוניה הסיטונאית, וזאת בניגוד לעמדה המקצועית שהציג בעבר הדרג המקצועי, עליו לבסס את הדבר מהבחינה המקצועית. ביסוס כאמור נדרש על מנת לוודא שההחלטה לסטות מן המתווה שנקבע בתקנות, ברישיונה של בזק ובתיק השירות תתבסס על הליך קבלת החלטות סדור. 

מעקב- משרד התקשורת   
מצב (סטאטוס):  תוקן

6.	לעניין בחינת מתכונת "המכירה החוזרת" לעומת מתכונת הטלפוניה הסיטונאית, ראו תגובת המשרד בליקוי מס' 2.

ליקוי

7.	לנוכח התמשכות הליכי הסדרת נושא ההדדיות, המאפשרים לבעלות התשתית להשתמש בתשתיות הפסיביות האחת של השנייה, על משרד התקשורת להשלים את התשתית הרגולטורית הנדרשת ליישום התיקון לחוק, באופן שיבטיח שניתן יהיה ליישמו במועד שנקבע בחוק. 

מעקב- משרד התקשורת   
מצב (סטאטוס):  ב - בתהליך תיקון

7.	לעניין השלמת התשתית הרגולטורית הנדרשת ליישום התיקון לחוק בסוגיית ה"הדדיות", ראו תגובת המשרד בליקוי מס' 3.

ליקוי

8. 	על משרד התקשורת לפעול לכך שהמחלוקת שהתגלעה בנוגע למחירים בגין העבודות הנוספות שהוטל על בעלות התשתית לבצע במסגרת תיק שירות שימוש בתשתיות פיזיות, לא תביא גם היא לעיכוב נוסף במימוש תיק השירות. 

מעקב- משרד התקשורת   
מצב (סטאטוס):  ב - בתהליך תיקון

8.	לעניין מעקב אחר יישום "תיק שירות שימוש בתשתיות פיזיות", ראו תגובת המשרד בליקוי מס' 4. 




ליקוי

9.	 ההתנהלות המתמשכת של בעלת התשתית וספקיות השירות מלמדת כי לא מן הנמנע שיתגלעו מחלוקות נוספות ביניהן בנוגע למימוש תיק השירות, אשר לא יסדירו בכוחות עצמן, והדבר יביא לעיכוב ביישומו. על מנת שמחלוקות כאלה לא יביאו לעיכובים נוספים שיפגעו באינטרס הציבורי, הרי שאם מחלוקות כאמור יתעוררו משרד התקשורת נדרש לבחון אותן בהקדם האפשרי, להכריע בעניינן ללא דיחוי ולהבטיח שהכרעתו תיאכף.

מעקב- משרד התקשורת   
מצב (סטאטוס):  ב - בתהליך תיקון

9.	לעניין  מעקב אחר יישום תיק שירות "שימוש בתשתיות פיזיות", ראו תגובת המשרד בליקוי מס' 4.






























טיפול המדינה בקשישים סיעודיים השוהים בביתם
	

הגופים המבוקרים: המוסד לביטוח  לאומי, משרד הרווחה ,רשות האוכלוסין, שרותי בריאות כללית, מרכז השלטון המקומי בישראל

מעקב מעודכן לחודש: דצמבר 2018

	ד
	 נדחה / לא רלוונטי
	
	



	
ליקוי 	

1.	על בט"ל חלה האחריות הכוללת לכך שאיכות הטיפול הביתי תהיה ראויה; אחריות זו מחייבת, בין השאר, קביעת סטנדרטים לאיכות הטיפול המסופק והפעלת פיקוח ובקרה מתאימים שיבטיחו את רמת הטיפול. בט"ל קבע בשני הסכמים את אופן ביצוע הבקרה בבית הקשיש: הסכם אחד נחתם עם משרד הרווחה, ועל פיו משרד הרווחה יבצע עבורו תמורת תשלום באמצעות העו"סים במחלקות לשירותים חברתיים ברשויות המקומיות, בקרה על איכות הטיפול הביתי. הסכם שני, דומה, נחתם עם שירותי בריאות כללית, ולפיו גם אחיות שירותי בריאות כללית יבצעו עבורו בקרה על איכות הטיפול הביתי תמורת תשלום. נוסף על כך, נקבע בחוזה הסיעוד שחברות הסיעוד יבצעו בקרה עצמית באמצעות עובדים ייעודיים שיפקחו על אופן מתן השירותים, היקפם ואיכותם (להלן - בקרה עצמית). 
בט"ל לא מימש את אחריותו הכוללת להבטחת איכות הטיפול הביתי. לגישתו של בט"ל, יש לו אחריות כוללת על ביצוע החוק, אולם אין לו סמכות אכיפה על השותפים לביצועו. מנגד משרד הרווחה והעובדים הסוציאליים סבורים שאחריותם מתמקדת בביצוע בפועל של הבקרה בבית הקשיש הסיעודי בלבד, ואילו האחריות הכוללת להבטחת איכות הטיפול היא של בט"ל. בכך מתנערים, הלכה למעשה, בט"ל ומשרד הרווחה מאחריותם להבטחת איכות הטיפול.
מתוקף אחריותו היה על בט"ל לוודא כי חוזה ההתקשרות עם חברות הסיעוד יכלול מדדי איכות מתאימים ולקבוע הליך בקרה שיטתי שיבטיח כי חברות הסיעוד יעמדו במדדים הללו. בחוזה הסיעוד הוא לא הגדיר מדדים לאיכות הטיפול שהוא דורש מהן.
מערכת בקרת האיכות שבט"ל מפעיל כשלה: בקרת האיכות שעושים העובדים הסוציאליים אינה מתבצעת בהיקף הנדרש - לפי נתוני בט"ל לגבי שנת 2015, העובדים הסוציאליים דיווחו כי ביצעו פחות ממחצית ממספר ביקורי הבית שהיה עליהם לקיים בבתי הקשישים הזכאים; גם הבקרה העצמית של חברות הסיעוד אינה מתבצעת בהיקף שקבע בט"ל; לבט"ל אין מידע מלא על ממצאי הבקרה שמבצעים גורמי הבקרה - עו"סים, אחיות וחברות הסיעוד - ועל כן הוא אינו יכול להעריך את איכות הטיפול הביתי שניתן לזכאים ולאתר מקרים שבהם ניתן להם טיפול לקוי.
תמונת המצב שעלתה בביקורת היא עגומה: איכות הטיפול הביתי שניתן לקשישים סיעודיים רבים לקויה, לעתים עד כדי הזנחת הקשישים. לא זו בלבד שיש בכך פגיעה בזכות הקשיש להזדקן בכבוד בביתו, אלא שהדבר אף עלול להחמיר את מצבו הבריאותי - הפיזי והנפשי. 
	 20% מהמשיבים לסקר בני המשפחה ציינו כי להערכתם קרוביהם הקשישים הסיעודיים נפגעו במידה כזאת או אחרת מטיפול ביתי לקוי. היו בני משפחה שציינו כי קשישים הוזנחו אף שמטפלת הגיעה לביתם לצורך טיפול ביתי. לפחות מחצית מבני המשפחה שהשיבו לסקר דיווחו כי הטיפול של מטפלות ישראליות אינו עונה על צורכי הקשיש הסיעודי, או שהוא עונה להם באופן חלקי בלבד. יודגש כי התשובות שהתקבלו בתהליך שיתוף הציבור עולות בקנה אחד עם ממצאי מחקר שבוצע בשיתוף בט"ל  ועם תמונת המצב מראיונות ומדיווחים של העו"סים ברשויות המקומיות.
על בט"ל לוודא כי משרד הרווחה ושירותי בריאות כללית מיישמים את דרכי הבקרה על איכות הטיפול הביתי כפי שנקבע בהסכמים עמם. אם לדעת בט"ל נדרשת הבהרה לסוגיית הכפיפות בין הגופים הרלוונטיים וסמכות הפיקוח עליהם מתבקש שיפעל להסדיר סוגיה זו כך שיובטח שהטיפול הביתי שיקבל הקשיש הסיעודי יהיה בהיקף ובאיכות הנדרשים.
על בט"ל לפתח מנגנוני בקרת איכות על כל מרכיבי הטיפול הביתי; בכלל זה עליו לבחון מחדש את אופן ביצוע הבקרה על טיפול זה ולברר האם יש לעובדים הסוציאליים הכלים והיכולות לפקח על איכותו. כמו כן על בט"ל להבטיח שביקורי הבית לצורך בקרה יתקיימו בתדירות הנדרשת; להכין לאלתר טופס בקרה אחיד לכל גורמי הבקרה הכולל מדדים הניתנים להשוואה שיעידו על איכות הטיפול ושיתריעו על מקרים חריגים; לנתח את הדיווחים באופן שוטף; להשוות בין ממצאי הבקרה העצמית של חברות הסיעוד לממצאי הבקרה של העו"סים והאחיות; לעקוב אחר אופן תיקון הליקויים הנוגעים לטיפול הביתי הניתן לקשישים ולמילוי צורכיהם.

מעקב- המוסד לביטוח לאומי  
מצב (סטאטוס):   בתהליך תיקון 

1.	אחריות המוסד לביטוח לאומי להבטחת איכות הטיפול: בתאריך 20.8.18, סוכם בין כלל הגורמים הרלוונטיים (משרד האוצר, משרד הרווחה, מרכז שלטון מקומי וביטוח לאומי) להעביר את תפקידי הועדות המקומיות והאחריות על עבודת הסיעוד למוסד לביטוח לאומי, בהתאם להמלצות ועדת תמיר ולאור מסקנות דו"ח המבקר.
המוסד לביטוח לאומי יזם תיקון חקיקה שמבטל את הועדות המקומיות ומעביר את האחריות לטיפול אל הביטוח הלאומי. התיקון עבר ועדת שרים לקראת קריאה ראשונה בכנסת. 
במהלך אוגוסט-ספטמבר 2018 מינהל משאבי אנוש סיימו להכין הערכה ראשונית של מבנה מערך הסיעוד וצרכי תקינת כוח האדם. עקרונית, התכנית אושרה על ידי אגף התקציבים. המוסד ממתין  לאיוש התקנים.
בנוסף, מתבצעת עבודת מטה מפורטת עם לו"ז ליישום, תהליכי העבודה והבקרה, מערך סיעוד ומבנה ארגוני הכולל דרישות תקינה מלאות.
בקרה על איכות הטיפול הניתן בשירותי הסיעוד: בהתאם להמלצות ועדת תמיר, והמלצות גורמי המקצוע השונים, עולות חלופות שונות שיבצעו במערך הסיעוד העתידי בקרה . ביניהם: עובדים סוציאליים, מתנדבי מחלקות ייעוץ לקשיש של הביטוח הלאומי, אחיות של קופות חולים, בני המשפחה של הקשיש הסיעודי וחברות הסיעוד. המוסד ירכז ויתכלל את כל המערך הנ"ל. 
במסגרת מערך הסיעוד החדש אושר עקרונית גיוס כוח אדם ייעודי ליחידת פיקוח ובקרה.
                                                                               
ליקוי

2.       טיפול לא מיומן בקשיש הסיעודי עלול להביא לפגיעה בו ולסכן את בריאותו. על כן, טיפול מקצועי ואיכותי בקשישים הסיעודיים מחייב הכשרה מתאימה - ידע ומיומנות. ואולם, בט"ל הסתפק בכך שקבע בחוזה הסיעוד כי חברות הסיעוד יכשירו הכשרה מקצועית רק 30% מהמטפלות המועסקות אצלן (ישראליות וזרות גם יחד), ולגבי יתר המטפלות, הוא לא הגדיר את ההיקף והתוכן של ההכשרה הנדרשת. בחודשים ינואר-ספטמבר 2016 מעל 50% משעות הטיפול הביתי שקיבלו הקשישים הסיעודיים ברמות התלות הגבוהות ניתנו על ידי מטפלות שלא קיבלו הכשרה מקצועית. בט"ל לא פעל לאכיפת חובת ההכשרה בהתאם לחוזה הסיעוד. בכך הפכה למעשה דרישת ההכשרה המינימלית ל"אות מתה".
           על בט"ל לבחון דרכים להעלאת רמתן המקצועית של המטפלות, אם באמצעות הגדרת                    הטיפול הסיעודי כמקצוע המחייב עמידה בדרישות מתאימות של לימודים והכשרה ואם בדרכים     אחרות שיבטיחו שיהיה למטפלת הידע והמיומנות הנדרשים כדי להעניק טיפול באיכות הראויה לכל קשיש בהתאם למצבו, לצרכיו ולמאפייניו הייחודיים.


מעקב- המוסד לביטוח לאומי  
מצב (סטאטוס):   בתהליך תיקון 

2. 	במסמכי המכרז לנותני שירותי הסיעוד, הוגדרו דרישות מפורטות בנוגע לאחוזי הכשרת מטפלות, השתלמויות והדרכות מטעם חברות הסיעוד.   
במהלך 2019 תושק מערכת לבקרה שוטפת לגבי אחוז המטפלות בעלות ההכשרה הנדרשת.

ליקוי

3.	בסקר בני המשפחה ציינו חלק ניכר מהמשיבים - כ-40%, שקשישים שהוכרה זכאותם לגמלת סיעוד לא קיבלו את כל שעות הטיפול שהיו זכאים להן מהמטפלות הישראליות. קיימות מגוון סיבות לאי-קבלת מלוא שעות טיפול הביתי; חלקן מוצדקות, למשל היעדרות הקשיש מביתו כתוצאה מאשפוז, וחלקן לא מוצדקות, למשל מטפלת שביצעה עבודה רק בחלק משעות הטיפול אשר להן זכאי הקשיש. במקרים שבהם חברת הסיעוד דיווחה כראוי על השעות שבוצעו בפועל, הרי שהזכאי אמנם לא קיבל את מלוא הטיפול הביתי, אך לפחות לא נגרם נזק כלכלי לבט"ל כיוון שהוא לא שילם עבורן (להלן - שעות טיפול חסרות). ואולם, אם הזכאי לא קיבל את השעות שהוא זכאי להן ובפועל בט"ל שילם לחברת הסיעוד תמורת שעות אלו - הרי שלמעשה מדובר בקבלת תשלום ללא מתן שירות (להלן - "גניבת שעות"). 
          מנתונים שמסר בט"ל למשרד מבקר המדינה עלה כי בשנים 2015-2011 היה היקף שעות הטיפול החסרות כ-16 מיליון שעות, ששווין הכספי הוא כ-680 מיליון ש"ח - כ-3% מסך שעות הטיפול הביתי שהקשישים הסיעודיים היו זכאים להן באותן שנים. משמעות הדבר היא שקשישים רבים לא קיבלו - מסיבות שאינן מוצדקות - שעות טיפול רבות אשר להן הם היו זקוקים. אולם הועלה כי בט"ל אינו מביא לידיעתם של קשישים אלו את העובדה שהם אינם מקבלים את כל שעות הטיפול שלהן הם זכאים ואינו מנחה אותם כיצד למצות את גמלתם.
           נמצא כי תופעת "גניבת שעות" היא תופעה שכיחה. בתהליך שיתוף הציבור ציינו חלק מהמשיבים כמה סיבות עיקריות לכך שבני המשפחה או הקשישים חותמים על יומני עבודה של מטפלות גם במקרים בהם הם כוללים שעות שבהן לא קיבלו טיפול מהמטפלת: מנהג קלוקל של אי-דיוק בשעות; היעדר פיקוח נאות שיכול לצמצם את התופעה או דיווח לא אמין; התחשבות הקשיש הסיעודי במטפלת.
           על בט"ל להגביר את הפיקוח על חברות הסיעוד על מנת לטפל בתופעת "גניבת השעות". עד         שתופעל מערכת בקרת נוכחות טלפונית, על בט"ל לפעול בהקדם האפשרי לשינוי תבנית הדיווח הממוחשבת שהוא דורש מחברות הסיעוד, כך שהיא תכלול גם דיווח ממוחשב של יומני העבודה. דרך פעולה זו לא רק תאפשר לבחון את מהימנות הדיווחים, אלא אף תגביר את ההרתעה ותסייע לצמצם את תופעת "גניבת השעות". על בט"ל גם לבחון דרכים להחזר הכספים ששילם ביתר.

מעקב- המוסד לביטוח לאומי  
מצב (סטאטוס):   תוקן

3. 	ביולי 2018 נכנסה הפעימה ה-3 של מערכת רישום הנוכחות (לטובת וידוא של מתן השירות הסיעודי כמתחייב). כיום המערכת מוטמעת לכ-100 אלף                                                                                        זכאי סיעוד. הוגשה תביעה כנגד המערכת לקראת הפעימה המתוכננת האחרונה . בימים אלה (דצמ' 2018) מתבצע גישור בין חברות הסיעוד התובעות לבין המוסד ולאחר מכן תושלם הפעימה האחרונה כך שמערכת רישום הנוכחות הטלפוני הקווי יתפרס על פני כל הארץ. 
החל משנת 2018 הביטוח הלאומי מפיץ דפי מידע בדואר, בעצמו וללא תלות בוועדות המקומיות בנוגע לכללי הזכויות המגיעות לזכאי סיעוד. 
אגף התקשורת והטלפוניה במוסד נמצא בשלבים מתקדמים ביותר להטמעת אפליקציה ידידותית לדיווח נוכחות באמצעות הטלפונים הסלולריים, צפי לסיום 2/19. 
	
ליקוי

4.	רשויות המדינה לא נתנו את דעתן כנדרש על הצורך לתמוך בבני המשפחה המטפלים בקשישים סיעודיים, ולמעשה זנחו והותירו אותם להתמודד עם הנטל הכבד הכרוך בטיפול בקשישים הסיעודיים. מצב זה מביא במישרין לכך שמוטל עומס כבד על בני המשפחה הללו, הגורם פעמים רבות לנזק במצב בריאותם הפיזית והנפשית, עשוי לפגוע במרקם חיי המשפחה ובאיכות החיים שלהם, ואף פוגע בתעסוקתם, לעתים עד כדי ויתור מוחלט על יציאה לעבודה, ובכך גורם נזק כלכלי למשק בכללותו. 
           אף שמוסכם על בט"ל כי יש להקצות יותר שעות לטיפול בקשישים ברמות התלות הגבוהות, הדבר לא נעשה. בכך נפגע הטיפול בקשישים אלה והוכבד הנטל על בני משפחותיהם.
          בדרך כלל מילוי החובות המוטלות על מי שמעסיק מטפלת זרה כרוך בביצוע משימות שאינן מוכרות לקשיש הסיעודי, כל שכן פעמים רבות הוא אינו יכול לבצען מפאת מצבו התפקודי; היות שכך, נטל זה עובר בהכרח לבני משפחתו, שפעמים רבות אינם מצויים בנבכי החובות והכללים הכרוכים בהעסקת מטפלות זרות. 
           אף שבחינת שינוי המבנה של העסקת המטפלות הזרות עלתה כהמלצה של הוועדה לבחינת הבאה, תיווך וטיפול ("ועדת שושני") בדוח שהגישה ב-2014 , לא בוצעה עבודת המטה הנדרשת לבחינת האפשרות להעסיק את המטפלות הזרות באמצעות תאגידים ובכך להסיר או לכל הפחות להקל על הקשישים הסיעודיים ובני משפחותיהם את הנטל הכרוך בהסדרת חובות המעסיק, ובכלל זה לא נבחנו ההשפעות הכלכליות הכרוכות בכך. נוסף על כך אין פתרון אפקטיבי לבעיה נוספת שעמה צריכים להתמודד הקשיש הסיעודי ובני משפחתו - מציאת סידור חלופי לטיפול בקשיש כאשר המטפלת הזרה הקבועה יוצאת לחופשה, לרבות חופשתה השבועית. הצורך במציאת פתרון חלופי לטיפול, כגון העסקה זמנית של מטפלת זרה חלופית, מונח, בסופו של דבר, לפתחה של המשפחה.
          על רשות האוכלוסין, משרד האוצר, משרד הרווחה בשיתוף גורמי מקצוע בתחום לבחון מהו מבנה ההעסקה הראוי של המטפלות הזרות כך שהעסקתן תתבצע באופן מקצועי תוך שמירה על זכויותיהן ובמטרה להסיר או לכל הפחות להקל על הקשישים הסיעודיים ובני משפחותיהם את הנטל הכרוך בהסדרת חובות המעסיק. בין היתר יש לבחון מתן אפשרות בחירה לקשיש אם להעסיק את המטפלת הזרה באופן ישיר או אם לשכור שירותי טיפול של מטפלת זרה מגורם שלישי, כמו תאגיד, כך שהעסקתה תהיה שלא על ידי הקשיש ובני משפחתו. שינוי מבנה ההעסקה יוכל גם לתרום להתייעלות בהשמת המטפלות הזרות כך שהשמתן תתבצע בהתאם לצורכי הקשישים, וכן להקל על מציאת פתרון אפקטיבי לקשיש כאשר המטפלת הזרה שוהה בחופשה באמצעות העסקת מטפלת זרה מחליפה.
           על שרי הרווחה והאוצר לבצע עבודת מטה שבה תינתן הדעת על הקשיים שעמם מתמודדים בני המשפחה של הקשישים הסיעודיים ועל העלות הכלכלית המוטלת על כלל המשק עקב קשיים אלה. במסגרת עבודת מטה זו יש למצוא דרכים להקלת ההתמודדות של בני המשפחה עם הטיפול בקשישים סיעודיים - בין באמצעות סיוע ישיר לבני המשפחה, דוגמת הפעלת קבוצות תמיכה, ובין באמצעות סיוע עקיף לבני המשפחה, דהיינו סיוע לקשיש ושיפור הטיפול בו כך שיפחת הצורך שלו בסיוע בני המשפחה. כך גם יופחתו העלויות הכספיות הנגרמות למשק בגין הנזק הנגרם לקשיש הסיעודי ולמשפחתו עקב העומס הרב. למותר לציין כי הצורך בפתרונות האמורים לעיל אין בו כדי לגרוע מהצורך לתת את הדעת גם על הקשיים של הקשישים העריריים הנעדרים תמיכה משפחתית.
	
מעקב- המוסד לביטוח לאומי  
מצב (סטאטוס):   תוקן

4.	בחוק ההסדרים עבר תיקון החקיקה המכונה ה"רפורמה בסיעוד" ומבוסס על תכנית מדיניות שמקדם הביטוח הלאומי בשנים האחרונות, כשאחד מהשינויים העיקריים בו הוא מעבר מ-3 רמות ל-6 רמות  חדשות.  הרפורמה מיושמת החל מ – 1.11.2018, ולאחר מכן כוללת העלאה הדרגתית של מספר השעות בכמה פעימות.
כבר מהפעימה של נובמבר 2018 ובהמשך בהבשלה מלאה, החוק החדש יקל את הנטל על בני המשפחה במיוחד לזכאי הרמות הבינוניות והגבוהות. מעבר להגדלת שעות הסיעוד, הרפורמה כוללת גמישות בסל השירותים והמרת שעות סיעוד חלקיות בגמלה כספית, מניעת החשש להגשת החמרה עקב תיקון תקנות שמאפשר להגיש החמרה ללא מצב בו תקוצץ הקצבה במקרים של שיפור במצב המבוטח ועוד.
 	בנוגע למבחן ההכנסות של הגמלה בסיעוד, מדובר בהגדרה של תקנות החוק. נשלחו תקנות שיזם המוסד לביטוח לאומי ושר הרווחה, לאישור שר האוצר להקלת מבחני ההכנסות בסיעוד, אין אישור משר האוצר לקידום התקנות. 
אושרה הקלה בירוקרטית וכלכלית למעסיקי עובדים זרים באופן ישיר בסיעוד - פטור מדמי ביטוח לאומי עד ל-5,500 ₪ בחודש. החל בסמוך לתחילת 2018. הדבר מקל על מעסיקי עובדי סיעוד באופן פרטי ומקל על ניצולי שואה רבים הזכאים מהקרן לרווחת ניצולי שואה לשעות סיעוד נוספות.
 

	
מעקב- רשות האוכלוסין   
מצב (סטאטוס):  בתהליך תיקון  

4.	הרשות אינה מתנגדת עקרונית לשינוי שיטת העסקה והרשות נכונה להשתתף בכל צוות שיוקם לצורך מתן "אינפוט" מקצועי מתחום התמחותה. כפי שצוין בתגובת הרשות שהועברה למבקר המדינה- סביר כי הגוף שירכז צוות כאמור יהא משרד האוצר או משרד הרווחה, שאלו המשרדים שנושאי רווחת הקשישים, התעסוקה והכלכלה הם בלב תחומי פעילותם.
 	לעניין ההסדרים החלופיים  לטיפול בקשיש כאשר המטפלת הקבועה יוצאת לחופשת לידה- רשות האוכלוסין פועלת לאפשר פתרונות למציאת סידור חילופי לקשיש  מתוך העובדים הזרים הנמצאים בישראל. כך, לאחרונה הסתיימה ברשות עבודת עדכון נוהל 5.3.0004, נוהל המסדיר את נושא העסקה קצרת מועד להתפרסם של עובדים מחליפים, באופן שיבהיר את התהליך ויקל על יישום הנוהל. 
לאחרונה פורסם תיקון סעיף 3א בחוק הכניסה לישראל, במסגרתו נקבע כי בקשות להשמה  קבועה של עובדים זרים הנמצאים בטווח 51-63 חודשים במדינה תדחנה על הסף. רשות האוכלוסין פעלה רבות לקידום התיקון האמור שאמור להגדיל את היצע העובדים המחליפים במדינת ישראל.
הרשות מקיימת דיונים שוטפים בכל עת בנושא על מנת לייעל ולמצוא פתרונות אשר יקלו על הקשישים הסיעודיים ובני משפחתם בכל הקשור להעסקת עובדים זרים.

ליקוי

5. 	מרכזי היום לקשישים  ממלאים תפקיד חשוב בטיפול בקשישים סיעודיים ומספקים להם מסגרת חברתית להפגת בדידותם וכן מאפשרים מנוחה או הפוגה לבני משפחותיהם. אולם רק שיעור קטן של קשישים סיעודיים מבקרים במרכזי היום, ומהם שיעור קטן אף יותר של קשישים סיעודיים עניים, וזאת בין השאר בגין חסמים שונים המונעים את השתתפותם. עקב כך שיעור הניצול של שירות זה ברבים מהמרכזים (כ-40% מהם) קטן מ-70%. מנגד, בקרב הקבוצה הייחודית של קשישים תשושי נפש (להלן - תשושי נפש) , אשר זקוקים להשגחה של 24 שעות ביממה, מורגש מחסור בשירות זה עד כדי אכלוס מרכזי יום ייעודיים מעבר לתפוסתם. 
           בביקורת עלה שאף כי בט"ל ומשרד הרווחה היו ערים לאורך השנים לחסמים המונעים את השתתפותם של קשישים סיעודיים במרכזי היום, הם לא פעלו להסרתם באופן שיטתי ומתוכנן, ובמועד סיום הביקורת עדיין לא גיבשו תכניות עבודה אופרטיביות להסרת החסמים. בסקר בני המשפחה ציינו יותר ממחצית מהמשיבים כי הם מעוניינים בכך שהמרכזים יהיו פתוחים גם בשעות אחר-הצהריים. אולם, הרוב המוחלט של מרכזי היום אינם פתוחים במתכונת "משמרת שנייה" - בשעות אחר-הצהריים או בשעות הלילה.   
           על בט"ל ומשרד הרווחה לבחון כיצד אפשר להסיר את החסמים שמונעים מזכאים לבקר         במרכזי היום. כמו כן עליהם לבחון דרכים להרחבת היקף השירותים הניתנים באזורים שבהם הביקוש הרב לביקור במרכזי היום גדול בהרבה מההיצע, ובכלל זה גם להרחבת שעות הפעילות של המרכזים הקיימים במתכונת "משמרת שנייה" - בשעות אחר הצהריים או בשעות הלילה, בייחוד עבור תשושי הנפש - ובכך לסייע רבות גם לבני משפחותיהם.

מעקב- המוסד לביטוח לאומי  
מצב (סטאטוס):   בתהליך תיקון 

5. 	ליקויים במרכזי היום לקשישים באחריות של משרד הרווחה. אגף הקרנות משתף פעולה נושא עם משרדי הממשלה הרלוונטיים. 

מעקב- משרד הרווחה והשירותים החברתיים   
מצב (סטאטוס):   לא תוקן

5. 	לא דווח על תיקון הליקוי.



ליקוי

6. 	אמנם בט"ל בוחן באופן נקודתי שילוב שירותים נוספים בגמלת הסיעוד, אולם הוא לא ביצע עבודת מטה לבחינת הצורך בהרחבת מגוון שירותי הסיעוד בגמלה, ובכלל זה לא ביצע סקר צרכים עדכני ולא גיבש מתווה להרחבת מגוון שירותי הסיעוד, וועדת הסיעוד של מועצת בט"ל בפרט לא קיימה דיון אסטרטגי בנושא ולא יזמה את עבודת המטה האמורה. יודגש כי הרחבת מגוון שירותי הסיעוד אין משמעה הגדלת הגמלה הניתנת לקשיש, ועל כן אין מדובר בהגדלת התקציב לצורך תשלום הגמלה.
          ההסדר הקיים לטיפול בקשיש סיעודי הוא מתן הגמלה כשירות לקשיש (גמלה בעין). בט"ל אחראי גם לבחינת ההסדר הזה, לפיתוחו ולהתאמתו לצרכים העתידיים.
           על אף השינויים במאפייני מקבלי גמלת הסיעוד, ועל אף המסקנות שעלו במחקרים בנושא הסדרים חלופיים למתן השירותים שבט"ל מימן את ביצועם, הרי שבמועד סיום הביקורת - כשלושים שנה לאחר שנחקק חוק הסיעוד - עדיין לא בחן בט"ל את האפשרות להגמיש את ההסדר שנקבע בחוק על מנת לשפר את איכות חייהם של הקשיש הסיעודי ובני משפחתו. 
           הגידול הצפוי במספר הקשישים, בשיעורם באוכלוסייה והשינוי במאפייניהם אינם תופעה ייחודית לישראל, זוהי תופעה רווחת בעולם, ומדינות רבות נדרשות להיערך לכך. הצורך להיערך לגידול בשיעור מקבלי גמלת הסיעוד בישראל כבר הועלה בעבר על ידי מומחים מהתחום. גם המועצה הלאומית לכלכלה במשרד ראש הממשלה התריעה על כך בשנת 2015. אולם, עלה שבט"ל לא נערך לגידול הצפוי במספר מקבלי גמלת הסיעוד בשנים הבאות. תכניות העבודה שלו לשנים 2016 ו-2017 לא כללו התייחסות לצורך להיערך לגידול הניכר במספר מקבלי גמלת הסיעוד; ועדת הסיעוד של מועצת בט"ל לא בחנה מהיסוד את ההסדר שנקבע בחוק הסיעוד למערך הטיפול הסיעודי בקהילה ולא את הצורך להתאימו לשינויים המתחוללים וכן לשינויים הצפויים להתחולל בעקבות הגידול במספר מקבלי גמלת הסיעוד. זאת ועוד, אף שבהחלטת ממשלה  הוטל על שר הרווחה להכין תכניות מפורטות להיערכות מערכת הסיעוד בקהילה לפי הערכת המצב האסטרטגית (כלכלית-חברתית) שגובשה בשנת 2015 על ידי המועצה הלאומית לכלכלה - הוא לא עשה כן; השר גם לא דרש מבט"ל להכין תכניות ולא עדכן כנדרש את הממשלה במרץ 2016 על סטטוס ההתקדמות בהתאם לנקבע בהחלטה.
          על שר הרווחה, בהיותו בעל הסמכות החוקית לקביעת סל שירותי הסיעוד, ועל בט"ל, לרבות ועדת הסיעוד של מועצת בט"ל, למפות את הצרכים המעודכנים של זכאי גמלת הסיעוד בהתאם למצבם הסיעודי, ולבחון הוספת מכלול שירותים מעודכנים שיאפשרו למלא צרכים אלה. הרחבת מגוון השירותים אף עשויה לייעל את מערך השירותים בשל תחרות שתיווצר בין שירות הטיפול הביתי לשירותים נוספים.
           על שר הרווחה ועל בט"ל לתת את הדעת על הצורך להגמיש את אפשרויות הבחירה של השירותים הרצויים תוך קיום בקרה על אופן השימוש בגמלה בין אם כשירות בעין, במזומן, בשוברים או בשילוב ביניהם. הקניית גמישות יכולה גם היא להעצים את עצמאות הקשיש ובני משפחתו, ואף עשויה לייעל את מערך השירותים בשל תחרות שתיווצר בין שירות הטיפול הביתי לשירותים אחרים.
           נוכח העובדה כי ההיערכות להזדקנות האוכלוסייה בכלל ולגידול במספר הקשישים הסיעודיים בפרט היא סוגיה אסטרטגית שכלל מדינות העולם נערכות בעניינה ולאור זאת שבט"ל כשל במימוש האחריות שהוטלה עליו בהסדר הקיים לטיפול בקשישים סיעודיים השוהים בביתם, על שר הרווחה, בשיתוף השרים הרלוונטיים, לפעול לטיפול בסוגיה זו. במסגרת זו עליו לבחון מהיסוד את ההסדר הקיים לטיפול הסיעודי, שנקבע בעיקרו בחוק הסיעוד, וכן לבחון את הצורך ברפורמה בתחום מתן הטיפול הסיעודי בקהילה - קביעת תכנית שתגדיר את השינוי הנדרש ויישומה בהתאם. על ההסדר להעמיד במרכז את הקשיש ואת צרכיו הייחודיים כך שהשירותים שהוא יקבל יותאמו למאפייניו ועליו לכלול תהליכי בקרה ומדידה של איכות השירותים הניתנים. יש להבטיח גם שההשקעות הכספיות הניכרות של המדינה במתן שירותי הסיעוד ימוצו באפקטיביות המרבית. הבחינה האמורה יכולה להיעשות באמצעות "ועדה לאומית" בהתאם לעמדת משרד הרווחה ושר הרווחה, (כמפורט להלן בדוח). אין להסתפק ביוזמות הנקודתיות של בט"ל לשיפור השירות לזכאים.

מעקב- המוסד לביטוח לאומי  
מצב (סטאטוס):   בתהליך תיקון 


6. 	בחינה מחודשת של הסדרי חוק הסיעוד (גמלה בכסף ושירותים נוספים)- במסגרת הרפורמה בסיעוד ניתן להמיר עד לשליש מהגמלה בכסף. בנוסף, מקדם המוסד חקיקה שתאפשר מתן גמלה בכסף במצב בו אין שירותים זמינים ללא תלות במקום מגורי בני המשפחה, התיקון עבר קריאה 1.  
                      מתוכננת הרחבת מגוון סל השירותים הניתנים בהמרת יחידות שירות בסיעוד, במו"מ מול נציגי משרד האוצר. יישום צפוי בהתאם להתקדמות המו"מ עם אגף התקציבים באוצר. בנוסף אגף הקרנות של המוסד בוחן באמצעות פיילוטים שונים שירותים נוספים להכנסת לסל שירותים. 
	המוסד פועל ליישום המלצות דו"ח הועדה בראשות פרופ' יוסי תמיר, המתכלל את הצרכים הצפויים בתחום הסיעוד, יישום צפוי במהלך 2019. 
היערכות אסטרטגית לגידול באוכלוסייה בתחום הסיעוד- טרם הוקם הצוות הבין-משרדי על פי החלטת ממשלה. ישנן פגישות עבודה ושיתופי פעולה עם גורמי ממשל שונים בנושא, כגון ישראל דיגיטלית, משרד הרווחה, משרד הבריאות וכדו'.

































הטיפול המערכתי בעבירות שוטרים


הגופים המבוקרים: משרד המשפטים – מח"ש,  משטרת ישראל-  מחלקת משמעת וביחידה לטיפול בתלונות הציבור 

מעקב מעודכן לחודש: דצמבר 2018


	א
	 תוקן
	3 סעיפים
	16%

	ב
	 בתהליך תיקון
	13 סעיפים
	68%

	ג
	 לא תוקן
	
	

	ד
	 נדחה / לא רלוונטי
	3 סעיפים
	16%




ליקוי

1.    הטיפול המערכתי בעבירות שוטרים - הטיפול בעבירות שוטרים מחייב פעולה מערכתית ומשולבת של מח"ש ומשטרת ישראל, אשר תבטיח בחינה שיטתית ונרחבת של המידע והתלונות המתקבלים. כל זאת לצורך הסקת מסקנות במישור הפלילי, המשמעתי והפיקודי. המישור הפיקודי כולל בין היתר את אלה: ביצוע תחקירים, מתן הערות פיקודיות, שיחות מפקד-פקוד, מתן הערכות תקופתיות וחוות דעת, איתור שוטרים ותחנות שמוגשות נגדם תלונות חוזרות ונשנות, הדרכות מפקד, תהליכי הפקת לקחים מבצעיים ופיקודיים, חינוך והכשרה של שוטרים, ותהליכים להטמעת פקודות, נהלים והוראות. ממצאיו של דוח זה מצביעים בראש ובראשונה על כך שהטיפול המערכתי בנושא זה סובל מבעיה יסודית - רוב התלונות והמידע המתקבלים אינם נבחנים בכל המישורים הרלוונטיים ובדגש על המישור הפיקודי. תוצאה זו נובעת ממבנה מערך הטיפול, שבו מח"ש, שעיקר התלונות על שוטרים מתקבלות בה, בוחנת את התלונות במישור הפלילי והראייתי בלבד; ואילו משטרת ישראל מטפלת רק בתיקים המועברים אליה עם המלצה של מח"ש לטיפול משמעתי. בתווך נותרים אלפי תלונות ותיקים הכוללים מידע שאינו זוכה לכל טיפול בעיקר במישור הפיקודי. בשנת 2015 למשל נפתחו במח"ש 6,320 תיקים וכ-90% מהם נסגרו בשלבי הטיפול השונים ולא הועברו לטיפול המשטרה (תיקים אלה מסומנים ב-X). פילוח הנתונים של מח"ש צריך להביא בחשבון את כלל התיקים שהיא פותחת בשנה וכן את סוגי העבירות ומאפיינים של המתלוננים. על מח"ש לרכז נתונים נוספים על החומרים והתלונות המתקבלים ומטופלים בה ולהציג בדוחותיה השנתיים גם את הנתונים על תיקי החומר המשטרתי, שהטיפול בהם הוא חלק נכבד מנפח הפעילות שלה. להלן בתרשים התפלגות מפורטת של אופן הטיפול בתיקים שנפתחו במח"ש בשנת 2015 ושל תוצאות הטיפול בתיקים שנעשתה בהם חקירה באזהרה של שוטרים:

מעקב-   משטרת ישראל    
מצב (סטאטוס):  ב – בתהליך תיקון 

1.	א. 	כיום, כלל המערכות המשטרתיות העוסקות בנושא הדין המשמעתי יושבות תחת קורת גג אחת. לפני כשמונה חודשים עלתה לאוויר המערכת שעוסקת בתלונת מן הציבור (ית"צ) ואף לאחרונה עלו לאוויר הליכי משמעת מסוג הדרכה והערה על 	פי החלטת מפקד. בנוסף, בינואר 2019 עתידה לעלות מחשוב הליך קצין בודק (להלן: קבו"ד).  זאת ועוד, בעקבות הביקורת  הוחלט להסדיר את ממשק החומר שמועבר ממח"ש  למשטרת ישראל באמצעות מערכת מחשוב משמעת. הכוונה 	היא לאפשר העברת מידע בנוגע לתיקים בסטאטוס בחקירה, מסמכים סרוקים וכן נתונים נוספים שנמצאים במח"ש ולא עוברים כיום בממשק הקיים. 
	במסגרת פעילות צוות הסדרת דיווחים בראשות ר' אמ"ש נערכה פגישה של גורמי אגף מנהל הטכנולוגיות במשטרת ישראל עם מנמ"ר משרד המשפטים 	והוחלט פתח את הממשק החדש.  משטרת ישראל נמצאת בשלבי אפיון הממשק והסבה מלאה של מערכת משמעת הישנה. 
	ב. 	החל מחודש אוקטובר 2016 ועל מנת שהמחלקה תממש את ייעודה בנגזרת הקשורה לחוליית התביעה, יצאה הנחיה לפיה בכל תיק המגיע לטיפול חוליית התביעה, לא משנה מקורו, תיבחן בנוסף לכל צעד משמעתי ו/או סגירה מעילה כל שהיא, האפשרות לנקוט בנוסף גם בטיפול מערכתי. כמו כן, על פי ההנחיה גם בתיק ביד"מ/ביד"ע שבו מסתיים הטיפול יש לבחון בנוסף נקיטה בטיפול מערכתי ככל שזה מתבקש מנסיבות המקרה ו/או מפסק הדין וכו'. 
	אין הכרח שהטיפול המערכתי ינבע במישרין מתוך התיק. כך, גם אם מדובר בסוגיה המתעוררת אגב אורחא והיא עקרונית ו/או בעלת חשיבות ליחידה מסוימת בארגון ו/או לארגון כולו, יש לנקוט בנוסף לכל צעד אחר בטיפול מערכתי אשר יכלול הבאת העובדות בפני דרגי הפיקוד הרלוונטיים בצירוף המלצתנו לנקיטה בטיפול מערכתי/רענון הנחיות/שינוי הנחיות וכיוצ"ב.  הקמת מדור חדש- התקבלה החלטה על ידי המפכ"ל היוצא, רנ"צ רוני אלשייך, 	כי התקנים למדור ימומנו על ידי המדינה ולא כחלק ממקורות המשטרה.
מעקב-   משרד המשפטים – מח"ש
מצב (סטאטוס):  ב – בתהליך תיקון 

1.	בניגוד לאמור בדוח הביקורת,  הדו"חות השנתיים של מח"ש הציגו מאז ומתמיד פילוח מלא של כלל התיקים המטופלים במח"ש - הן אלו שנחקר בעניינם שוטר באזהרה, הן אלו שנבדקו והן אלו שלא נחקרו כלל. כמו כן, החל מהדו"ח השנתי של שנת 2016 מוצגים גם נתונים הנוגעים לטיפול ב"חומר המשטרתי". לפיכך, הליקוי לא קיים. 
בנוגע לפילוחים לפי סוגי עבירות, עוד קודם לדו"ח המבקר החלה עבודה מול אגף מערכות מידע לשינוי מיחשובי בנושא והחל מאוקטובר 2016 השינוי נכנס לתוקף. בנוגע לפילוח הנוגע למאפייני המתלוננים, הנושא הועבר לטיפול אגף מערכות מידע לצורך הקמת ממשק של מערכת המחשוב של מח"ש עם מאגרי המידע של משרד הפנים, מהם יישאבו הנתונים הקיימים בהם על אודות המתלוננים, נעדכן כי באגף מערכות מידע הוחלט שאין מקום להשקעת המשאבים בהקמת ממשק חדש לאור כניסתה הצפויה של מח"ש לעבודה עם מערכת המחשוב הכלל- פרקליטותית, התנופ"ה, בה כבר קיים ממשק כאמור. 
המשרד מעדכן כי כניסה חלקית של מח"ש לעבודה עם מערכת התנופ"ה החלה ביום 1.1.19 וכניסה מלאה צפויה להיות עד ל-1.1.20.

ליקוי

2. 	הטיפול של מח"ש בתלונות על שוטרים - נתונים על התיקים שנפתחו במח"ש, אלפי תיקים שנפתחו עקב טענות בדבר התנהגות פסולה של שוטרים, בדרגות חומרה שונות, נגנזים למעשה בהמשך לסגירתם במישור הפלילי ואינם מקבלים טיפול משמעתי ואף לא טיפול מערכתי-ארגוני הכולל בין היתר הפקת לקחים מבצעיים ואחרים, ניתוח נתונים וזיהוי דפוסי התנהגות. בשנת 2015 נפתחו במח"ש 2,079 תיקי חומר משטרתי, שהם כ-33% מכלל התיקים שנפתחו (6,320). רובם המוחלט של תיקי החומר המשטרתי נגנזים ללא טיפול, בהיעדר תלונה של המתלונן. תיקים אלה נפתחים על סמך חומרי חקירה המתקבלים מיחידות המשטרה השונות ובהם טענות של אזרחים שנחקרו באזהרה במשטרה כי הופעל נגדם כוח מופרז בידי שוטרים (להלן - חומר משטרתי).   ראוי שהחומר המשטרתי לא ייגנז אלא ישמש מקור מידע מועיל עבור מח"ש ועבור המשטרה, שילמד על המגמות בהגשת התלונות, ובכלל זה על דפוסי האירועים, המעורבים בהם ותחנות המשטרה שאליהן הם משתייכים.

מעקב-   משטרת ישראל    
מצב (סטאטוס):  ב – בתהליך תיקון 

2.	כאמור, בינואר 2019 עתידה לעלות מחשוב הליך קבו"ד.  בעקבות דו"ח הביקורת הוחלט להסדיר את ממשק החומר שמועבר ממח"ש למשטרת ישראל באמצעות מערכת מחשוב משמעת. להעברת מידע בנוגע לתיקים בסטאטוס בחקירה, מסמכים סרוקים וכן נתונים נוספים שנמצאים במח"ש ולא עוברים כיום בממשק הקיים. במסגרת פעילות צוות הסדרת דיווחים בראשות ר' אמ"ש נערכה פגישה של גורמי אגף מנהל הטכנולוגיות במשטרת ישראל עם מנמ"ר משרד המשפטים והוחלט לפתח את הממשק החדש. כיום משטרת ישראל נמצאת  בשלבי אפיון הממשק והסבה מלאה של מערכת משמעת הישנה. ראה התייחסות משטרת ישראל לליקוי מס' 1 לעיל.
הקמת מדור חדש - התקבלה החלטה על ידי המפכ"ל היוצא, רנ"צ רוני אלשייך, כי התקנים למדור ימומנו על ידי המדינה ולא כחלק ממקורות המשטרה אמנה מול מח"ש – בנוסח הנוכחי של האמנה שגובש קיימות עדיין מחלוקות שתוכרענה על ידי מ"מ מפכ"ל

מעקב-   משרד המשפטים – מח"ש
מצב (סטאטוס):  ב – בתהליך תיקון 

2. 	בהתאם להחלטת הממשלה מספר 2254 (אתפ/16), נקבע כי הנושא יוכרע על ידי היועץ המשפטי לממשלה. בנוסף לכך, בכל הנוגע לטענה בדבר היעדר "טיפול מערכתי-ארגוני הכולל בין היתר הפקת לקחים מבצעיים ואחרים, ניתוח נתונים וזיהוי דפוסי התנהגות", ראוי להבהיר כי היעדר טיפול מערכתי כאמור אינו מונח לפתחה של המחלקה לחקירות שוטרים ולהחלטה המקצועית המתקבלת בהם, לפיה לא ניתן לקדם טיפול בתיקים אלה לאור חוסר נכונותם של המתלוננים בהם לשתף פעולה. כמפורט לעיל, תיקי החומר המשטרתי נפתחים על סמך חומרי חקירה המתקבלים מיחידות המשטרה השונות וראוי אף להדגיש, על סמך העתקי חומרי חקירה. מדובר בתלונות המצויות בידי ובידיעת המשטרה לצורך כל טיפול מערכתי-ארגוני שימצאו לנכון לעשות.  

ליקוי

3.    בדוחות השנתיים שמח"ש מפרסמת היא אינה מציגה את פילוח הנתונים המלאים אלא לגבי תיקים שחקרה בהם שוטרים באזהרה, שהם כ-10% מכלל התיקים. הדוחות גם אינם כוללים פילוחים של סוגי העבירות ומאפיינים של המתלוננים. הנתונים המלאים, הכוללים גם כ-2,000 תיקי החומר המשטרתי, שאינם מתפרסמים בדוח השנתי של מח"ש ואינם מובאים בחשבון בניתוח הנתונים. 

מעקב-   משרד המשפטים – המחלקה לחקירות שוטרים 
מצב (סטאטוס):  ב' – בתהליך תיקון 

3.	ראה התייחסות  המחלקה לחקירות שוטרים (להלן: המחלקה) לליקוי 1 לעיל.

ליקוי

4.    העברת מידע ממח"ש למשטרה - רק במיעוט מן המקרים שמח"ש סגרה בהם את תיקו של שוטר חשוד שנחקר באזהרה בשנת 2015 הועבר חומר החקירה למשטרה לשם בחינה ושקילת נקיטתם של אמצעים משמעתיים או אחרים. מח"ש העבירה למשטרה 23 תיקים, שהם כ-6% בלבד מן התיקים שמח"ש חקרה באזהרה וסגרה, לפי הפירוט הבא: מ-194 התיקים שנסגרו בעילה של חוסר ראיות מספיקות הועברו עשרה תיקים;  מ-53 התיקים שנסגרו בשל העילה "היעדר עניין לציבור" הועברו ארבעה תיקים; מ-16 התיקים שנסגרו בשל העילה "עבריין לא נודע" הועבר תיק אחד בלבד;  מ-111 התיקים שנסגרו בעילה "חוסר אשמה" הועברו שמונה תיקים. מאחר שמאות תיקים שמח"ש מצאה כי ראוי לחקור בהם חקירה באזהרה, נסגרו בהיבט הפלילי או המשמעתי ולא הועברו למשטרה, היא לא יכלה להפיק מהם תועלת ולפעול למיצוי הטיפול בשוטרים בהיבטים שאינם פליליים או משמעתיים אלא פיקודיים-מינהליים ואף באמצעי הדרכה.   על מח"ש להעביר למשטרה את חומרי החקירה בתיקים שלא נתנה בעניינם הנחיות להעמדה לדין משמעתי או לנקיטת אמצעים אחרים. נדרש שבידי המשטרה יהיה כלל המידע הנוגע להתנהלות בלתי ראויה של שוטרים, שכן הוא עשוי להיות רלוונטי למישורים המערכתיים, הפיקודיים והמבצעיים. 

מעקב-   משטרת ישראל    
מצב (סטאטוס):  ב – בתהליך תיקון 
 
4.   	ראה התייחסות משטרת ישראל לליקוי מס' 1 לעיל. 

מעקב-   משרד המשפטים – המחלקה לחקירות שוטרים 
מצב (סטאטוס):  ב' – בתהליך תיקון 

4.	על פי החלטת היועץ המשפטי לממשלה מיום 24.1.18 נקבע כי "יועברו למשטרה כל התיקים בהם בוצעה חקירה או בדיקה מקדימה למח"ש, אך הוחלט לסגור את התיק מכל עילה שהיא מבלי להעמיד את החשוד לדין פלילי או משמעתי. זאת, על מנת שמשטרת ישראל תוכל לקיים בחינה מערכתית/מנהלית/פיקודית לשם הסקת מסקנות, הפקת לקחים וגיבוש תובנות בנושא זה". מח"ש נערכה ליישום ההחלטה, על אף הקשיים הכרוכים בכך מקום בו לא נתקבל כל תקן נוסף לטובת העבודה הנוספת. 
בהתאם, ביום 8.5.18 הודיעה מח"ש למשטרת ישראל כי בהתאם להחלטת היועץ, ביום 1.6.18 תחל מח"ש בהעברת כלל החומרים מתיקי החקירה הסגורים אל מחלקת משמעת במשטרת ישראל . במענה לכך נמסר ממשטרת ישראל, ביום 31.5.18, כי טרם הושלמה היערכות המשטרה, לרבות איוש התקינה הנדרשת, ועל כן התבקשה מח"ש שלא להעביר חומר כלשהו, גם לא לבחינה מערכתית, עד שישובו ויודיעו דבר . הדברים הובאו על ידי מח"ש לידיעת לשכת פרקליט המדינה ומשנהו לעניינים פליליים. המחלקה לעבירות שוטרים  עוד מעדכנת  כי בתקופת ביניים זו, מצויה המחלקה ל בעיצומו של מהלך הצטרפות למערכת המיחשוב של כלל הפרקליטות – התנופ"ה. לאור ייחודיותה של מח"ש, הכוללת גם מערך חקירות, נדרש איפיון חדש וייחודי למערכת המיחשובית, שיתקיים במסגרת שלב ב' של המהלך, הצפוי להתחיל בקרוב ולהסתיים בתחילת 2020. במסגרת זו יאופיינו כל ממשקי החקירות והפרקליטות של מח"ש עם המשטרה, בין היתר בנושא זה.

ליקוי

5. 	במשטרה ובמח"ש לא יושם הסיכום של מנהל מח"ש וראש מחלקת משמעת במשטרה כי תיקים "גבוליים" שנסגרו מחוסר ראיות יועברו לבדיקת מחלקת משמעת במשטרה.  כתוצאה מכך לא נבחן מידע בעל משקל שאפשר שהוא מחייב פעולה במישור הפיקודי או המינהלי או הפקת לקחים מערכתית ומעקב אחר מגמות וחולשות תפקודיות.

מעקב-   משטרת ישראל    
מצב (סטאטוס):  ב – בתהליך תיקון 

5.	הטיפול היזום בנושאי משמעת נעשה בצמתים הבאים:
בסיום שנתיים ראשונות של שירות, "תקופת ניסיון" על פי סעיף 12 לחוק.
כל שוטר שגויס אחרי 1995 נבחן כל חמש שנים ובמסגרת זאת נבדק עניינו             המשמעתי.
כל נגד שגויס במסגרת מסלולי שירות, נבדק משמעתית בשער המעבר (מעבר בסוף חמש שנים מיום הגיוס ממסלול ראשוני למסלול קבע שני).
בהערכה התקופתית החדשה נושאי משמעת הינם חלק ממכלול הנתונים עליהם נמדד שוטר/קצין. 	בנוסף, עם כניסת המאגר החדש לעבודה, ותמונת המצב הכוללת שתהיה זמינה בפני מקבלי ההחלטות (למשל – כמות ואיכות המידע שנקבל ממח"ש לתוך המאגר) ייבחנו כיווני חשיבה נוספים.

מעקב-   משרד המשפטים – המחלקה לחקירות שוטרים 
מצב (סטאטוס):  ב' – בתהליך תיקון 

5.	ראה התייחסות המחלקה לחקירות שוטרים   לליקוי  4,   שעניינו העברת כלל תיקי החקירה שנסגרו במח"ש לאחר בדיקה או חקירה, מכל עילה שהיא. 

ליקוי

6. 	בדצמבר 2016 טרם גיבשו מח"ש והמשטרה נוהל מסודר למערכת הדיווחים בין שני הגופים, במצב דברים זה אין מסמך מוסכם הכולל הוראות בדבר התיאום ושיתוף הפעולה בין הגופים. על מח"ש והמשטרה להחיש את גיבושו של מסמך שיסדיר את שיתוף הפעולה ביניהן ולפעול בנמרצות לכתיבת אמנה כוללת בנושא.

מעקב-   משטרת ישראל    
מצב (סטאטוס):  ב – בתהליך תיקון 

6.	במאמץ רב הוכנה אמנה עדכנית. האמנה עוסקת לא רק בנושא זה, אלא במכלול מערכת היחסים בין הגופים. האמנה תחתם עם כניסת המפכ"ל החדש לתפקידו כפי שצוין בעבר - אג"ת/מדור פקודות בהמתנה עם נוסח מוצע של פקודת המטא"ר לסבבי התייחסויות, למסמך ההסכמות והעקרונות לשת"פ בין מ"י  למח"ש, קרי: האמנה. בהיעדרה אין לאג"ת/מדור פקודות על מה לבסס תיקון פקודה. ניתן יהיה לעסוק בפקודה רק אחרי שהגורמים הרלוונטיים (אמ"ש או יועמ"ש) יודיעו שיש אמנה והיא פורסמה. תוכן האמנה הוא הבסיס לתיקוף הפקודה, וזה לא קיים. לציין כי  בנוסח האמנה הנוכחי שגובש   קיימות עדיין מחלוקות שתוכרענה על ידי מ"מ מפכ"ל.

מעקב-   משרד המשפטים – המחלקה לחקירות שוטרים 
מצב (סטאטוס):  ב' – בתהליך תיקון 

6.	נוהל שיתוף פעולה בין המשטרה למחלקה לחקירות שוטרים בפרקליטות המדינה נוסח וגובש וממתין כעת לכניסת מפכ"ל חדש לתפקידו לשם חתימה עליו.

ליקוי

7.     לפי מח"ש היא חוקרת מקרים של שימוש בכוח שאינם בעלי אופי פלילי. דברים אלה אינם מתיישבים עם עמדת מנכ"לית משרד המשפטים ומסקנות והמלצות הצוות למיגור הגזענות.

מעקב-   משרד המשפטים – המחלקה לחקירות שוטרים 
מצב (סטאטוס):  ב' – בתהליך תיקון 


7.	לדעת המחלקה לחקירות שוטרים, הטרמינולוגיה הנקוטה בנושא זה איננה מדויקת, שכן שימוש בכוח יעלה תמיד חשד לפלילים. יצוין כי הצורך בתיקון הטרמינולוגיה ובהבהרת הנושא אינה נחלתו של סעיף 7 שלעיל בלבד, וצפוי תיקון מתאים גם בהנחיית פרקליט המדינה הרלוונטית. 
על כל פנים, מקום בו שימוש בכוח מעלה תמיד חשד לפלילים - רק לאחר בחינת התיק/האירוע, ניתן לקבל החלטה אם מדובר בנושא בעל אופי פלילי או משמעתי. לצורך קביעת קריטריונים ברורים ואחידים לביצוע אבחנה זו, מתגבשת בימים אלה הנחיית פרקליט מדינה. 

ליקוי

8. 	אמות המידה לקבלת החלטה על העמדה לדין פלילי או משמעתי ותפיסת התפקיד של מח"ש בעניין תלונות על אלימות שוטרים - הקווים המנחים שקבעה מח"ש להעמדה לדין משמעתי בגין הפעלת כוח שלא כדין בתפקיד מותירים שיקול דעת רחב ביותר בהחלטה אם להעמיד לדין פלילי או משמעתי, והם כוללים שיקולים רבים הנוגעים לנסיבות העניין. כך גם הקביעה הכללית שלפיה שיקול הדעת בדבר בחירת המסלול המתאים יביא בחשבון את מכלול נסיבותיו של כל מקרה ומקרה.  


מעקב-   משטרת ישראל    
מצב (סטאטוס):  ב – בתהליך תיקון 

8.	בימים אלו משטרת ישראל שוקדת  על תיקון פקודת מטא"ר והוראת המשטרה העוסקות בדין המשמעתי. במסגרת התיקון יכללו גם מארג השיקולים אשר יש לתת את הדעת עליהם  טרם קבלת ההחלטה בדבר האמצעים המשמעתיים שיש לנקוט בכל מקרה ומקרה.
בנוסף, חשוב לזכור כי לגבי חלק מהעבירות יש כבר קווים מנחים. 
טיוטות לפקודה ולהוראה כבר נכתבו והועברו לסבב התייחסויות במסגרת זו הועברה למשטרת ישראל התייחסות המשרד לבט"פ.   התייחסות להערות המשרד לבט"פ הועברה למדור פקודות המשטרה.  בנוסף, בחלק מהעבירות יש קווים מנחים – פליטות כדור והפקרת נשק.

מעקב-   משרד המשפטים – המחלקה לחקירות שוטרים 
מצב (סטאטוס):  ב' – בתהליך תיקון 

8.	נערכה ישיבה בראשות פרקליט המדינה, בנוכחות המחלקה לחקירות שוטרים, משטרת ישראל ומחלקת ייעוץ וחקיקה, במסגרתה נדונה טיוטת הנחיה בדבר מדיניות פתיחה בחקירה והעמדה לדין בתיקי שימוש בכוח שלא כדין על ידי שוטרים. בתום הישיבה נמצא כי קם צורך בהמשך דיונים בראשות מנהלת מח"ש ובהשתתפות משטרת ישראל ומחלקת ייעוץ וחקיקה. ישיבת המשך צפויה להתקיים בקרוב.

ליקוי

9.     לא נערך מחקר אמפירי המבסס את הטענה כי תלונות רבות מוגשות בניסיון לטפול אשמות שווא על שוטרים. טענה זו והחשש כי להעמדת שוטרים לדין יהיה אפקט מצנן על שוטרים טעונים בחינה מעמיקה, שהיא חיונית לנוכח חולשותיו של מערך הטיפול הכולל בעבירות שוטרים.

מעקב-   משטרת ישראל    
מצב (סטאטוס):  ד- נדחה 

9.	חשש זה אינו מהווה שיקול בעת שנבחנת השאלה האם יש מקום לנקוט צעד משמעתי כנגד איש משטרה. כל מקרה נבחן לגופו בהתאם לנסיבותיו, טיב המעשים המיוחסים לשוטר, טיב הראיות  והערכת סיכויי הרשעתו.

מעקב-   משרד המשפטים – המחלקה לחקירות שוטרים 
מצב (סטאטוס):  א- תוקן 

9.	במסגרת דוח ביקורת מיוחד שפרסם מבקר המדינה באפריל 2017 בנושא "הטיפול המערכתי בעבירות שוטרים", תחת הנושא "אמות המידה לקבלת החלטה על העמדה לדין פלילי או משמעתי ותפיסת התפקיד של מח"ש בעניין תלונות על שימוש בכוח שלא כדין על ידי שוטרים", עלה נושא תלונות השווא המוגשות בטענה לשימוש בכוח שלא כדין על ידי שוטרים. 
בדוח הביקורת צוין בין השאר, את הטענה שהעלתה מח"ש בדו"ח סיכום פעילותה לשנת 2015, ולפיה תלונות רבות המוגשות כנגד שוטרים בעילה של שימוש בכוח שלא כדין מסתברות למעשה כתלונות שווא. ביחס לטענה זו, צוין בדוח הביקורת  כי לא נמצא שנערך מחקר אמפירי המבסס טענה זו.
ראשית המחלקה לחקירות שוטרים  מבקשת להבהיר כי  בדו"ח סיכום פעילות מח"ש לשנת 2015 לא נטען שתלונות רבות המוגשות נגד שוטרים בעילה של שימוש בכוח מסתברות למעשה כתלונות שווא. 
המחלקה טענה  כי "נקל לשער את עוצמת אפקט הצינון וההרתעה הגלום בזימונו של שוטר שביצע את עבודתו כדין, ובשל הבל פיו של אזרח בו נתקל אגב עבודתו, הוא נדרש להתמודד עם חקירה פלילית הנפתחת נגדו, על כל המשתמע מכך" ועוד הוסבר בהקשר זה כי סביבת העבודה של השוטרים יוצרת "קרקע פוריה להגשת תלונות, בין על בסיס של תחושה אותנטית לפיה האזרח נפגע מהשוטר שלא כראוי, ובין אם לצורך יצירת מנוף מניפולטיבי לקדם את עניינו של האזרח שהסתבך עם החוק". משמע, בשום שלב לא נטען כעובדה כי תלונות רבות מסתברות כתלונות שווא. יתרה מכך, אף נטען ההפך, מקום בו צוינה במפגיע ובמידה שווה האפשרות כי מקורה של התלונה בתחושה אותנטית של האזרח שנפגע מהשוטר. וכל שנטען הוא כי "נקל לשער" את אפקט הצינון וההרתעה שהוא תוצאה של תלונות כאלו, גם תלונות אותנטיות, ולא הובאה כל קביעה כעובדה, וודאי לא כזו שנבדקה אמפירית.
בכפוף להסתייגות המובאת לעיל, לאור הקביעה בדוח הביקורת  לפיה לא נערך מחקר אמפירי המבסס את טענה כי תלונות רבות המוגשות נגד שוטרים בעילה של שימוש בכוח שלא כדין מסתברות למעשה כתלונות שווא, נבחנה הטענה בשיתוף בין מח"ש למחלקת מחקר בחטיבת תכנון מדיניות ואסטרטגיה במשרד המשפטים. 
עם סיום הבחינה, בכפוף להסתייגות הערכת הנתונים, עלה שהכמות הגבוהה ביותר של התיקים שנבחנו סווגו כבעלי סיכוי גבוה לתלונת שווא (50% מהתיקים). עם זאת, לא ניתן לקבוע על פיהם תמונה חד משמעית מובהקת לגבי קיום חד משמעי של תלונת שווא שכן הקביעה בדבר היותה של תלונה כוזבת כמשמעותה בחוק העונשין, מסורה אך לבית המשפט ככל שהובא בפניו כתב אישום בגין הגשת תלונה כוזבת.
משכך, לשיטת חטיבת תכנון מדיניות ואסטרטגיה במשרד המשפטים, תמונת המצב היום היא כי אין וודאות ברורה לקיומן של תלונות שווא רבות בעניין שימוש בכוח שלא כדין על ידי שוטרים.
ליקוי

10. 	טיפול המשטרה בעבירות שוטרים - מחלקת משמעת משטרת ישראל; כבר לפני שבע שנים העיר בית המשפט העליון  על הצורך בהסדרת נושא האמצעים המינהליים בחקיקה. בשנת 2012 הוא שב והעיר על כך, וחרף התחייבות המשטרה להסדיר נושא זה במלואו בחקיקה עדכנית, במועד סיום הביקורת טרם גובש הסדר חוקי עדכני.  על המשטרה לפעול בהקדם האפשרי להשלמת שכלולו של הסדר חוקי עדכני בנושא האמצעים המינהליים הננקטים נגד שוטרים חשודים.

מעקב-   משטרת ישראל    
מצב (סטאטוס):  ב – בתהליך תיקון 

10.	לאחר שהוחלט כי נכון לטפל בנושא זה בחקיקת משנה (הוראת משטרה) המשטרה נמצאת  בשלבים האחרונים של כתיבת הפקודה וזאת לאחר דין ודברים עם יועמ"ש המשרד לבט"פ. 
לפני כשבוע הועברה טיוטה אחרונה ליועמ"ש המשרד לבט"פ ולאישורם.

ליקוי

11. 	בשנת 2015 נפתחו במח"ש יותר מ-600 תיקים שבהם שוטרים נחקרו באזהרה. על פי נתוני המשטרה, באותה שנה הושעו 22 שוטרים מתפקידם בגין חשש למעורבות בעבירות שיש עמן קלון. יוצא אפוא שברוב המקרים החליטה המשטרה שלא להשעות מתפקידם שוטרים שנפתחה נגדם חקירה או שהוגש נגדם כתבי אישום.

מעקב-   משטרת ישראל    
מצב (סטאטוס):  ד - נדחה 

11.	לגבי טענת המבקר הנוגעת למקרים שבהם הוחלט שלא להשעות  שוטרים:
כל מקרה נבחן לגופו בהתאם לנסיבותיו, הכוללות, בין היתר, גם את טיב המעשים המיוחסים לשוטר, טיב שירותו וטיב הראיות, כולל הערכת סיכויי הרשעתו (או, לגבי שוטר שכבר הורשע - סיכויי הערעור). החלטות אלו חייבות להתקבל בהגינות וברגישות מרביים ובתנאי "אי וודאות" באשר לתוצאתו הסופית של ההליך בבית-המשפט:
כך, למשל, קיימים מקרים, שבהם מזוכה השוטר בבית-המשפט מאישומים חמורים, ודווקא ההחלטה שלא להשעותו מתבררת בדיעבד כרגישה ומאוזנת וכמיטיבה לצפות את הבעייתיות הראייתית (אין המדובר ב"מדע מדויק", אבל ההחלטה המתקבלת צריכה לשקף, ואכן משקפת, הפעלת שיקול דעת בהתאם לראיות הקיימות במועד קבלתהּ).
כך גם קיימים מקרים, שבהם שוטר, שהורשע בערכאה ראשונה, זוּכָּה מכל אשמה ע"י ערכאת הערעור, או שערכאת הערעור הקלה עם השוטר באופן משמעותי, כך שגם ההחלטה שלא להשעותו לאחר שלב ההרשעה בבית הדין קמא נמצאה בדיעבד כנכונה ומוצדקת.
יצוין, כי אין להקיש מעצם ההחלטה הסופית (הרשעה או זיכוי) באופן אוטומטי על טיב ההחלטה המנהלית שהתקבלה, בשעתה, בנושא ההשעיה (או אי-ההשעיה), והמבחן הנכון לבקרה הינו מבחן משפטי/מנהלי של ההחלטה לנוכח הנתונים, שעמדו לנגד מקבליה בשלב קבלתה.

ליקוי

12. 	למחלקת משמעת אין רישום סדור של מספר השוטרים שהועברו לתפקיד אחר באותה יחידה או ליחידה אחרת, לתקופת החקירה או ההליכים המשפטיים שהתנהלו נגדם. כמו כן מחלקת המשמעת אינה מרכזת את הנתונים על ההליכים המשמעתיים והמינהליים שהיא נוקטת, באופן שיאפשר לבדוק את יעילותם והשפעתם והאם נעשה בהם שימוש הולם ומושכל.


מעקב-   משטרת ישראל    
מצב (סטאטוס):  ב – בתהליך תיקון 

12.	פותח מודל תחקור נתוני שוטר מכלל מערכות הארגון. המודל נמצא כעת בשלב אישור הרשאות, ממתין לאישור יועמ"ש בנושא זה. 
בכל הנוגע לפיתוח ממש"ק עם מח"ש- לגבי תהליך קליטת מסמכים בצורה ממוחשבת, נמצא בשלב התנעה ואפיון מול מח"ש ומשרד המשפטים (הטיפול בנושא התעכב בשל חוסר משאבים במשרד המשפטים).

ליקוי

13.    לקציני חוליית הקבו"דים ולקציני חוליית התביעה במדור דין משמעתי סמכות רחבה להחליט על פי שיקול דעתם אילו אמצעי משמעת יינקטו, בלא שנקבעו הנחיות פנימיות מפורטות וקווים מנחים לניתוב תיקים למסלולי הטיפול הקיימים: קבו"ד, דן יחיד או ביד"מ.  אחד העונשים החמורים שביד"מ מוסמך להטיל הוא הורדה בדרגה, אך המשטרה לא קבעה אמות מידה להבניית שיקול הדעת לגבי משך ההורדה בדרגה ומספר הדרגות שאפשר להוריד, לפי חומרת העבירה. ראוי שמדור דין משמעתי במחלקת המשמעת יבחן את האפשרות להרחבת ההנחיות הפנימיות בדבר אמות המידה לניתוב תיקים להליך שיפוט לפני ביד"מ או להליך שיפוט לפני דן יחיד. קביעת קווים מנחים להחלטה אם להגיש כתבי אישום משמעתיים ולאיזו ערכאה וקביעת חובת תיעוד של הנימוקים להחלטה זו יאפשרו בקרה על תקינות ההליך.

מעקב-   משטרת ישראל    
מצב (סטאטוס):  ד- נדחה 

13.	מדובר בעונש הקבוע בחוק. המחוקק הותיר לאקונה בחוק כשלא קבע קביעות בנושא זה. במשטרה קיימים קריטריונים לשקילת הורדה בדרגה. אין מדובר ברשימה סגורה וכל מקרה נשקל על פי נסיבותיו הספציפיות:  חומרת המעשה, עבר משמעתי, סוג העבירה, נסיבות ביצוע העבירה, תוצאות העבירה, תוצאות פוטנציאליות, נזק תדמיתי, משמעות כספית,  תכלית הדין המשמעתי (צורך בהרתעת הרבים שגובר לעיתים על נסיבותיו האישיות של הנאשם), נסיבות אישיות של הנאשם וכיוצ"ב. מעבר לכך, בבוא התביעה לבקש עונש זה מבית הדין, היא מגישה פסיקה על מנת להדגיש את הדומה והשונה בין המעשים והנסיבות בתיקים בהן נגזר עונש דומה.

ליקוי

14. 	לראש מחלקת משמעת יש סמכות לבטל החלטות של קציני שיפוט המשמשים דן יחיד, ואכן נעשה שימוש בסמכות זו. עם זאת המשטרה כמעט לא הגישה עררים על החלטות זיכוי של דן יחיד, למרות שלפי נתוני המשטרה ניכרת עלייה של כ-25% במספר העררים שמגישים שוטרים שהורשעו.  בשנת 2015 חל גידול במספר התיקים שהתקבלו במחלקת משמעת ממח"ש והוחלט להפנותם להליכים הקלים יותר מסוג הערת מפקד או הדרכת מפקד: היה גידול של יותר מ-50% במספר התיקים שהופנו למסלול של הערת מפקד (46 לעומת 30 ב-2014), וגידול של כ-566% במספר התיקים שהופנו להדרכת מפקד (40 לעומת 6 ב-2014). מצב זה עלול לפגוע בהרתעה ולשדר מסר של יחס סלחני לעבירות משמעת.

מעקב-   משטרת ישראל    
מצב (סטאטוס):  א – תוקן  

14.	משטרת ישראל  התייחסה להערת הביקורת ולאורה, בשנה האחרונה הוגשו באמצעות מחלקת משמעת, במקרים המתאימים ובהתאם להוראות חוק המשטרה (קרי במקרה בו זוכה שוטר על ידי דן יחיד בהליך משמעתי שנפתח עקב חקירה של המחלקה לחקירת שוטרים, ועדה בודקת, קצין בודק או קצין תלונות הציבור שמונה לפי פקודות משטרת ישראל, רשאי ראש אגף משאבי אנוש במשטרה או מי שהסמיך לכך להגיש ערר על הפסק, אם סבר כי יש ראיות מספיקות להוכחת אשמתו של השוטר) עררים על זיכוי בהליכי דן יחיד.

ליקוי

15.    השפעות ההליך הפלילי והמשמעתי על המשך השירות - המשטרה אינה אוספת מידע על תלונות שהוגשו נגד שוטרים ונמצאו מוצדקות או שלא הובררו עד תום, אף שהדבר מתחייב מנהליה. מערכת המידע האמורה לרכז את המידע בנושא אינה פועלת כבר שנים.

מעקב-   משטרת ישראל    
מצב (סטאטוס):  ב – בתהליך תיקון 

15.	הקושי שהיה עד כה היה מחשובי ובפועל לא ניתן היה להפיק נתונים בהתאם לנוהל. כיום, לא קיים עוד הקושי הטכנולוגי. עם זאת, נותרה השאלה שנוגעת לאנשים שיורשו (איזה גורם יכול לצפות ובאילו נתונים) – בימים אלו תתקבל החלטה בנושא זה ומשטרת ישראל תפיק את הנתונים בהתאם.

ליקוי

16.    המשטרה אינה מקיימת את האמור בנוהל שקבעה בנושא, "טיפול פיקודי ומשמעתי בשוטרים שנגדם קיימות תלונות" - מפקדי המשטרה אינם מזמנים שוטרים לראיונות ומחלקת המשמעת אינה אוספת את הנתונים מתיקי המשמעת. יש לראות בחומרה שכבר בשנת 2005 העיר משרד מבקר המדינה שהנוהל אינו מיושם, אך גם בחלוף עשור ויותר המצב לא השתנה. על  המשטרה לקיים את האמור בנוהל "טיפול פיקודי ומשמעתי בשוטרים שנגדם קיימות תלונות" שקבעה היא עצמה. על מפקדי המשטרה לזמן שוטרים לראיונות, מחלקת המשמעת נדרשת לרכז את נתוני המשמעת, כדי שיתאפשר לדעת בכל זמן נתון מי הם השוטרים שהוגשו תלונות נגדם או ניתנו חוות דעת שליליות על תפקודם. כן עליה להחיש את הטיפול בריכוז המידע על אירועי אלימות שוטרים ועבירות אחרות כדי שתוכל ללמוד על שכיחותם.

מעקב-   משטרת ישראל    
מצב (סטאטוס):  ב – בתהליך תיקון 

16.	הטיפול היזום בנושאי משמעת נעשה בצמתים הבאים:
בסיום שנתיים ראשונות של שירות, "תקופת ניסיון" על פי סעיף 12 לחוק. 
כל שוטר שגויס אחרי 1995 נבחן כל חמש שנים ובמסגרת זאת נבדק עניינו המשמעתי.
כל נגד שגייס במסגרת מסלולי שירות, נבדק משמעתית בשער המעבר (מעבר בסוף חמש שנים מיום הגיוס ממסלול ראשוני למסלול קבע שני).
בהערכה התקופתית החדשה נושאי משמעת הינם חלק ממכלול הנתונים עליהם נמדד השוטר. 
מעבר לאמור – עם כניסת המאגר החדש לעבודה, ותמונת המצב הכוללת שתהיה זמינה בפני מקבלי ההחלטות (למשל – כמות ואיכות המידע שנקבל ממח"ש לתוך המאגר) ייבחנו כיווני חשיבה נוספים.
הקמת מדור חדש- התקבלה החלטה על ידי המפכ"ל היוצא, רנ"צ רוני אלשייך, כי    התקנים למדור ימומנו על ידי המדינה ולא כחלק ממקורות המשטרה.

ליקוי

17. 	משרד מבקר המדינה מעיר כי תשובת המשטרה ומספר כתבי האישום המוגשים לבית הדיון למשמעת בגין שימוש בכוח מציגים לכאורה תמונה ובה אלימות השוטרים היא תופעה שולית. ואולם תמונה שונה לחלוטין מצטיירת ממספר התלונות על שימוש בכוח המוגשות נגד שוטרים ומסקרי דעת קבל המלמדים כי מידת האמון שרוחשים למשטרה הציבור ובעיקר קבוצות מיעוט בחברה הישראלית היא מועטה. על המשטרה לבחון נתונים אלה ולשקול הכנסת שינויים באופן השימוש בכלים שהועמדו לרשותה בדין המשמעתי, כדי לצמצם את השימוש בכוח שלא כדין ולהגביר את אמונו של הציבור במשטרה.


מעקב-   משטרת ישראל    
מצב (סטאטוס):  ב – בתהליך תיקון 

17.	כיום, כלל המערכות המשטרתיות העוסקות בנושא הדין המשמעתי יושבות תחת קורת גג אחת. לפני כשמונה חודשים עלתה לאוויר המערכת שעוסקת בתלונת מן הציבור (להלן: ית"צ) ואף לאחרונה עלו לאוויר הליכי משמעת מסוג הדרכה והערה על פי החלטת מפקד. בנוסף, בינואר 2019 עתידה לעלות מחשוב הליך  קצין בודק (להלן: קבו"ד). 
בנוסף, בעקבות דו"ח מבקר המדינה הוחלט להסדיר את ממשק החומר שמועבר ממח"ש למשטרת ישראל באמצעות מערכת מחשוב משמעת. הכוונה היא לאפשר העברת מידע בנוגע לתיקים בסטאטוס בחקירה, מסמכים סרוקים וכן נתונים נוספים שנמצאים במח"ש ולא עוברים כיום בממשק הקיים. 
במסגרת פעילות צוות הסדרת דיווחים בראשות ר' אמ"ש נערכה פגישה של גורמי אגף מנהל הטכנולוגיות במשטרת ישראל עם מנהל מערכות מידע (להלן:  מנמ"ר) משרד המשפטים והוחלט לפתח את הממשק החדש. 
כיום משטרת ישראל נמצאת בשלבי אפיון הממשק והסבה מלאה של מערכת משמעת הישנה. 
החל מחודש אוקטובר 2016 ועל מנת שהמחלקה תממש את ייעודה בנגזרת הקשורה לחוליית התביעה, יצאה הנחיה לפיה בכל תיק המגיע לטיפול חוליית התביעה, לא משנה מקורו, תיבחן בנוסף לכל צעד משמעתי ו/או סגירה מעילה כל שהיא, האפשרות לנקוט בנוסף גם בטיפול מערכתי. כמו כן, על פי ההנחיה גם בתיק בית דין משמעתי (להלן:ביד"מ) / ביד"ע שבו מסתיים הטיפול יש לבחון בנוסף נקיטה בטיפול מערכתי ככל שזה מתבקש מנסיבות המקרה ו/או מפסק הדין וכו'. 
אין הכרח שהטיפול המערכתי ינבע במישרין מתוך התיק. כך, גם אם מדובר בסוגיה המתעוררת אגב אורחא והיא עקרונית ו/או בעלת חשיבות ליחידה מסוימת בארגון ו/או לארגון כולו, יש לנקוט בנוסף לכל צעד אחר בטיפול מערכתי אשר יכלול הבאת העובדות בפני דרגי הפיקוד הרלוונטיים בצירוף המלצתנו לנקיטה בטיפול מערכתי/רענון הנחיות/שינוי הנחיות וכיוצ"ב.  

ליקוי

18.     על מנת להעביר לכל השוטרים את המסר כי שוטר שינהג כלפי אזרח באלימות ללא הצדקה ובחריגה מן הסביר, או יעבור עבירה חמורה אחרת ייענש בחומרה, על התביעה לדרוש הטלת עונשים המתאימים לחומרת העבירה, לבחון את יעילותו של עונש ההורדה בדרגה לתקופה ממושכת או לצמיתות.

מעקב-   משטרת ישראל    
מצב (סטאטוס):  ד – נדחה

18.	בכל מקרה בו שוטר הורשע בעבירה של שימוש בכוח שלא כדין בפרט או כל עבירה משמעתית אחרת בכלל, נשקלת עתירה לעונש של הורדה בדרגה וזאת בשים לב לחומרה שמשטרת ישראל רואה בעבירה זו בפרט והכל תוך שנלקחים בחשבון שיקולים נוספים הנוגעים לעתירת העונש לרבות נסיבות המקרה, חומרת המקרה, עברו של השוטר, נסיבותיו האישיות וכדומה.

ליקוי

19. 	במסגרת הפעולות לתיקונו של נוהל "אנשי משטרה המעורבים בביצוע עבירות- הגבלות על קידום") להלן- נוהל עיכוב קידום, על המשטרה לבחון גם את ההיבטים השונים של סוגיית הקלון. ראוי לבחון בהקשר זה את סוג העבירה, את אופייה, את נסיבות ביצועה ואת השאלה אם נעברה במילוי התפקיד או בקשר אליו. תשומת לב מיוחדת נדרשת לעבירות אלימות, בהתחשב בחומרת המעשה, בתוצאותיו ובנסיבות הקשורות לנפגע האלימות.




מעקב-   משטרת ישראל    
מצב (סטאטוס):  א – תוקן  

19.	בפקודה ישנה הגדרה של קלון. 
אכן ההגדרה רחבה, אולם קיים קושי לתחום אותו. בפסיקה נקבע כי אין מדובר בקלון שקובע ביהמ"ש אלא משתנה מתיק לתיק בהתאם לנסיבותיו. 
בנוסף, בעקבות דו"ח מבקר המדינה תוקן הנוהל, העוסק בקידומים, באופן שעוּגן הסיווג "על גבול קלון".









































התמודדות משטרת ישראל 
עם החזקת אמצעי לחימה לא חוקיים 
ואירועי ירי ביישובי החברה הערבית 
וביישובים מעורבים


הגופים המבוקרים: משרד לביטחון פנים, משטרת ישראל, צה"ל 

מעקב מעודכן לחודש: דצמבר 2018

	א
	 תוקן
	6 סעיפים
	40%

	ב
	 בתהליך תיקון
	9 סעיפים
	60% 

	ג
	 לא תוקן
	
	

	ד
	 נדחה / לא רלוונטי
	
	




ליקוי

13. היעדר תיאום ושיתוף פעולה בין יחידות המשטרה  - ובין כוחות הביטחון למשטרה - עיקר האמל"ח מגיע לחברה הערבית משלושה מקורות עיקריים: גניבות מצה"ל, הברחות מירדן וייצור בשטחי יהודה ושומרון (להלן - יו"ש). עוד אמל"ח מגיע מגניבות מבתים ומכלי רכב. בין הנתיבים להברחת אמל"ח ניתן לציין את המעברים מיו"ש לישראל. ביוני 2017 סוכם על הקמת יחידה משותפת של המשטרה הצבאית החוקרת והמשטרה, לשם מיגור תופעות גניבות האמל"ח מצה"ל. בפברואר 2018 טרם הושלמה הקמת היחידה. על צה"ל והמשטרה לסיים את ההליכים הנדרשים להקמת היחידה המשותפת ללא דיחוי, ולנקוט פעולה נחרצת על מנת לחולל שינוי בדרך הפעולה בנושא מניעת גניבות אמל"ח מבסיסי צה"ל.

מעקב-   משטרת ישראל    
מצב (סטאטוס):  ב – בתהליך תיקון 

1.	משטרת ישראל משקיעה מאמץ מודיעיני לטיפול ולסיכול אירועי גניבת אמל"ח      מצה"ל, בדגש לזליגת אמל"ח מצה"ל לגורמים עבריינים.   עבודת המטה להקמת יחידה משותפת למאבק בגניבות אמל"ח מצה"ל הסתיימה והתקבלה החלטה על הקמת היחידה.  היחידה נמצאת בשלבי הקמה –מונה מפקד ליחידה, נקבע מקום מושבה (במתקן צה"לי), ונכתבו עקרונות לתפיסת ההפעלה; בימים אלו שוקדים על כתיבת נוהל ההפעלה של היחידה. בתחילת שנת 2019 עתידים להתקבל תקציבים ותקנים ליחידה.

ליקוי

14. שיתוף הפעולה בין כלל הגורמים הרלוונטיים במשטרה בעניין האמל"ח בחברה הערבית לקוי - כל מחוז פועל בנושא זה בנפרד; אין העברת מידע מסודרת בין היחידות המרכזיות במחוזות (להלן - הימ"רים) ובין התחנות; אין העברה מסודרת של מודיעין בין הימ"רים לבין הימ"ר של מחוז ש"י, אף שמחוז ש"י הוגדר "מפל פשיעה" . היעדר שיתוף פעולה מלא גורם לאיבוד מידע מודיעיני, ואף אירעו מקרים שבהם טיפלו יחידות שונות במשטרה באותם יעדים במקביל. 





מעקב-   משטרת ישראל    
מצב (סטאטוס):  א' - תוקן 

2.	במסגרת תכנית המודיעין השנתית של מ"י נקבעים יעדי אדם; במהלך אישור התכנית נבדק נושא כפילויות היעדים ולא מאושר להכריז יעד על ידי שתי יחידות במקביל. פועל יוצא מכך, שבעת שיחידה מבצעת פעילות כנגד יעד שמהווה נספח לפרשייה המטופלת אצלה, עליה לתאם מול היחידה שבה מוכרז היעד ולוודא, כי אין פעילות המבוצעת במקביל על אותה פרשייה או נושא אחר העלול ליצור דו"צ/ חשיפה. לעניין נושא העברת מידע בין יחידות- חטיבת המודיעין הנחתה מספר פעמים בעבר, כי בכל מקרה בו מתקבל מידע אודות עבריין שתחום פעילותו בתחום מחוז אחר, אזי יש להעביר מידע ליחידה הטריטוריאלית המקבילה, לרבות עדכון ק' המודיעין המחוזי.
	בעקבות דוח הביקורת, ההנחיה רועננה והופצה שוב בקרב המערך הפרוס. בנוסף, לאור ההבנה שמחוז ש"י הוגדר כ"מפל פשיעה" חל שיפור ומועבר מידע בין היחידות.  קיים שת"פ טוב ברמת מפקדים וברמת העברת המידע בשטח. בוצעו מפגשים וימי עבודה משותפים. כלל הגורמים מוכוונים למטרה.
	בתאריך 11.10.18 נערכה במחוז מרכז ישיבת עבודה עם גורמי שב"כ במהלכה הוסכם על אופן העברת מידע בנושא הסחר באמל"ח. בחודש נובמבר אף הועבר מהשב"כ לימ"ר מרכז יעד לטיפול. בהמשך לכך, ייערך דיון מטה מול מטה עם אח"מ מחוז ש"י בנושא מפלי הפשיעה בתחום הסחר באמל"ח מאיו"ש לישראל. בדיון זה תיקבענה דרכי הפעולה המשותפות. יצויין כי ממ"ז צפון הגדיר את נושא האמל"ח כיעד הראשון בעדיפות לטיפול ומבצע סטטוס חודשי בראשותו בתחום זה .
	מחוז צפון מקיים באופן קבוע דיוני מטה מול מטה עם מחוז ש"י ומחוז חוף בהם ניתן דגש לנושא האמל"ח. קיימת אינטראקציה שגרתית של שיתוף מידע ופעילות משותפת של אמ"ן צפון עם אמ"ן ש"י, ימ"ר ש"י, אמ"ן חוף ואמ"ן מרכז כולל הצבעה על יעדים מרכזיים ודרכי הברחה בתחום האמל"ח. 
	במחוז צפון הוקם דסק אמל"ח וירי המבצע מחקר וסנכרון בין מחוזי, בתוך המחוז בין הימ"ר ותחנות המחוז, ועם צה"ל בדגש למשטרה צבאית, ועם מחלקת המחקר במטה הארצי. תוצרי מחוז צפון בתחום האמל"ח בשנים 2016-2018 מלמדים על המוכוונות, המיקוד והעשייה המחוזית והרגולטיבית גם יחד.

ליקוי

15. בשנה האחרונה חל שיפור בשיתוף הפעולה, ובמחוז ש"י הוקם צוות מודיעין בין-ארגוני, הכולל את נציגי המשטרה, צה"ל ושירות הביטחון הכללי (שב"כ). למרות זאת, המשטרה עדיין אינה מקבלת מצה"ל ומשב"כ מידע שוטף כחלק משגרת עבודה קבועה וישנם פערי מודיעין. 

מעקב-   משטרת ישראל    
מצב (סטאטוס):  ב – בתהליך תיקון 

3.	בין משטרת ישראל לצה"ל קיימים ממשקי עבודה סדורים ושיתוף פעולה מלא אשר  מביא לטיוב העבודה בין הגופים:   
	א. עבודה מול צוות מודיעין מיוחד (להלן הצמ"מ) המורכב, בין היתר, מנציגי אוגדת איו"ש ונציגי משטרה). 
	ב. עבודה מול פקמ"ז (פיקוד מרכז צה"ל) בנושא הברחות אמל"ח מגבול ירדן הכוללת החלפת מידע מודיעיני. 
	ג. עבודה מול מצ"ח בנושא גניבות אמל"ח מצה"ל. 
	יחד עם זאת, המשטרה אינה מקבלת מידע שוטף בנושא האמל"ח מפעילות שב"כ, דבר המקשה על ביצוע פעילות אכיפה אפקטיבית.

ליקוי

16. ליקויים וקשיים בטיפול המשטרה בעבירות אמל"ח  - עלייה מתמשכת באירועי ירי: ניכר כי המשטרה משקיעה מאמצים רבים בחשיפת אמל"ח. ואולם העלייה המתמשכת בשנים האחרונות במספר אירועי הירי מעידה על הקושי של המשטרה להתמודד באופן אפקטיבי עם סוגיה זו.

מעקב-   משטרת ישראל    
מצב (סטאטוס):  ב – בתהליך תיקון

4.	לדעת המשטרה, אין עליה מתמשכת באירועי ירי אלא עליה נקודתית לשנה זו והמגמה מעורבת – כלומר ניתן להבחין בירידה באירועי הירי בשנת 2017, ועליה בשנת 2018.
	בשנת 2018 ארעה עליה באירועי הירי בחלק מהתחנות החדשות למעט תחנת כנא, ובתחנות האחרות המגמות משתנות (כלומר אין עקביות) .
	בתחנות החדשות: ארעה עליה בתחנות מג'דל כרום (115 לעומת 43) וטמרה (106 לעומת 57) אך הושגה ירידה בכנא (57 לעומת 59).
	בתחנות האחרות: למעט תחנת עירון (287 לעומת 140) רמלה (277 לעומת 166) רהט (269 לעומת 211) ושפרעם (72 לעומת 39) בהן ארעה עליה, בכל יתר התחנות הושגה ירידה או שהמגמה זהה לאשתקד.
	משטרת ישראל מסכמת כי העליה הינה נקודתית, ומציינת שבחלק נכבד מתחנות הפרטו יש עלייה באירועי הירי אך מנגד קיימת ירידה גם בחלק נכבד של התחנות המאזנות עליה זו.
	מצ"ב נתונים להמחשה:

[image: ]

	התרחשות אירועי הירי במגזר הערבי היא תוצאה ישירה של מצאי אמל"ח הולך וגובר, הנחלק לשניים: גניבת אמל"ח מצה"ל ואמל"ח מאולתר.
	ביחס לגניבת אמל"ח מצה"ל – כאמור אושרה הקמת יחידה ייעודית לטיפול בנושא, אשר נמצאת בהליכי הקמה.  
	ביחס לאמל"ח המאולתר (בעיקר "קרלו" ואיירסופט מוסב)  - התמודדות אפקטיבית עם התופעה מחייבת תקיפה יעילה של הסוחרים, היצרנים והמפיצים המכניסים לתוך שטח מדינת ישראל  בעיקר אמל"ח מאולתר וחלקי אמל"ח, דרך המעברים מאיו"ש לישראל, דרך מרחב התפר ודרך גבול ירדן.
	חטיבת המודיעין מעבירה למערך הפרוס סקירות מודיעיניות בנוגע לסוחרים ולמפיצים, אך בהיעדר יחידה מבצעית ייעודית לטיפול בנושא, קשה לתקוף את התופעה בצורה מיטבית ואפקטיבית. 
	בנוגע לאיירסופט המוסב (שהינו חלק נכבד מהאמל"ח המאולתר), מונחת על שולחן וועדת הכלכלה בכנסת הצעה לתיקון חוק הפיקוח על צעצועים מסוכנים, אשר מטרתה,   בין היתר, להסדיר את האיירסופט בחקיקה ולקבוע איסור פלילי על החזקת איירסופט ודמויי כלי ירייה אחרים, העלולים להיות מוסבים לכלי ירייה או לשמש חלק ממנו. 
	הסדרה זו בחקיקה ראשית תאפשר למשטרה לבצע אכיפה בנושא ולתקוף את התופעה.  
	
	במחוז מרכז קיימת מגמת שיפור: מתחילת השנה ועד לתאריך 20/11/18 נפתחו 240 תיקי אמל"ח. ב-26% מהם (62 במספר) הוגשו כתבי אישום. בנוסף, בתקופה זו נפתחו במחוז 406 אירועי ירי. ב-20 מתוכם הוגשו כתבי אישום.
	
	במחוז צפון, לאור האמור בסעיף 1.2 ומניתוח הנתונים הרב שנתיים של המחוז בתחום הירי וחשיפת האמל"ח, עולה כי התפוקות בתחום הלחימה באמל"ח עולות בהתמדה בשלוש השנים האחרונות והן הגבוהות אי פעם. בנוסף, אירועי הירי נידונים, נמדדים ומנותחים על בסיס שבועי ומקבלים מיקוד מחוזי המתבטא בהשקעת כלל האמצעים והיחידות הקיימים בארגון. הגרף המנתח את אירועי הירי במחוז צפון מצביע על ירידה רב שנתית. בארבע השנים האחרונות הנתונים מצביעים על "התנדנדות": שנה בעליה ושנה בירידה לסירוגין כאשר כאשר שנת 2017 היא הנמוכה ביותר אי פעם.
	המחוז מוביל מאבק עיקש בתחום. בשל מורכבותה של הסוגיה מקיים המחוז תכנית מענה הוליסטי המשלב הסברה ומענה קהילתי, טיפול בתשתיות, רגולציה מול ובשת"פ גורמי ממסד נוספים ורתימתם למאמץ, כל זאת בצד לחימה בלתי מתפשרת בתופעה ובמחולליה.
	התהליך הינו רב שנתי ובראיה זו המחוז עושה ומצליח.

ליקוי

17. פעילות משרדי החקירות והמודיעין בתחנות: אף שמספר העצורים והמעורבים בתיקים שנפתחו בתחנות קדמה ונצרת גדול במידה ניכרת ממספר העצורים והמעורבים במספר דומה של תיקים שנפתחו בתחנות אשר משרתות בעיקר את האוכלוסייה היהודית באותו מחוז, לא ניתן לכך ביטוי בתקן ובמצבת כוח האדם של תחנות אלה. 

מעקב-   משטרת ישראל    
מצב (סטאטוס):  ב – בתהליך תיקון

5.	בשנת 2011 נבנה מודל לתקינת מערך החקירות בתחנות. המודל יושם באופן חלקי, בהתאם לאילוצי המשאבים הארגוניים. אג"ת מ"י מודע לפערים שקיימים במערך ובהתאם בימים אלו מתנהלת עמ"ט רחבת היקף לבחינת מערך החקירות בכלל תחנות מ"י. במסגרת עמ"ט זו ייבנה מודל חדש לתקינת חוקרים בכלל התחנות שיהיה מושתת על פרמטרים שונים, כגון: מספר התיקים, העבירה בתיק, סטאטוס התיק, מספר מעורבים (חשודים, קורבנות, עדים וכו') ועוד. המודל ייקח בחשבון את השפעת המגזריות של התחנה על עומס העבודה. העמ"ט צפויה להסתיים בתחילת 2019.
	בעיות עומס העבודה וחוסר כוח האדם במערך החקירות נבחנות לעומקן ונמצאות בראש סדרי העדיפויות של חטיבת החקירות, של האח"מ ושל משטרת ישראל.
	בהתאם להחלטת מפכ"ל המשטרה, להשלים פער ולתעדף את הטיפול במגזר הערבי בכלל ובתחום עברות ירי ואמל"ח בפרט,  הוחלט על הקמת תחנות משטרה ייעודיות למגזר הערבי במחוזות דרום, מרכז, וצפון.
	לאחרונה הוקמה תחנת ערוער במחוז דרום שהינה ייעודית לטיפול במגזר הערבי.
	ביולי 2018 הוקמה תחנת קאסם במחוז מרכז.
	התחנה תוקננה באופן מלא גם בתחום החקירות. התחנה מדווחת על הלימה מלאה ויכולת מתן מענה אח"מי לכל הנדרש.
	קשה לנקוב בנתונים ברורים עקב פרק הזמן הקצר שחלף מאז הקמת התחנה. עם זאת, נתוני התחנה מעידים על שיפור ממשי בדיווח על אירועים, במיצוי חקירה, בסיכום תיקים והבאתם לסף ראיות פלילי נדרש, בהשקעת משאבים נחוצים להשגת ראיות, בקשב ובקשר עם התושבים,  בהורדת החשש לשת"פ עם המשטרה ועוד.
	במחוז צפון – גובשה תכנית חזון "כוכב הצפון", אשר במסגרתה הוקמו שלוש תחנות משטרה ייעודיות למגזר הערבי – מג'דל כרום, כנא וטמרה.
	התחנות תוקננו תקנון חקירות מלא. מפקדי התחנות מדווחים על הלימה מלאה בין הכוחות למשימות, יכולת מתן מענה אח"מי בכלל וחקירתי בפרט, ככל הנדרש, וכן על עמידה מלאה ביעדים שנקבעו.
	בתחנות הושם דגש על טיפול באירועי אמל"ח וירי. הנתונים מלמדים על שינוי ברמת מהפך בשיתוף הפעולה של הציבור, במיצוי החקירה ובהעמדה לדין.
	יישום הרצף המודיעיני במשטרה בכלל ובתחנות המגזר בפרט, הביא למיצוי חקירה וחשיפת אירועים, ברמה גבוהה ביותר.
	הן מחוז דרום, הן מחוז מרכז והן מחוז צפון נתנו תיעדוף לקשב ולקשר עם הציבור הערבי בתחום האמל"ח והירי והקצו כוחות מודיעין הן לצוותים משימתיים והן לדסקאים מכוונים.  
	הקשב במחוזות אינו נעצר ברמת התחנות. בכל שבוע נערכות ישיבות בראשות מפקדי המחוזות לצורך עדכון ולמידה של אירועי ירי ואמל"ח והטיפול בהם.
	מתן הדגש בטיפול בתיקי אמל"ח וירי במגזר הערבי חלחל לכלל יחידות המשטרה וניכרת מגמת גידול בהגשת כתבי אישום ובניהול הליכי מעצר בתיקים אלו.
	בהתאם להנחיית פרקליט המדינה בדבר העתירה לעונשים חמורים בתיקי אמל"ח וירי, המגמה בבתי המשפט היא להחמיר בענישה ובהליכים הנלווים ואולם המגמה אינה אחידה ומשתנה בין בתי המשפט ובין השופטים.
	מעבר לאמור, בימים אלו הוקמו מספר צוותי עבודה אשר בוחנים באופן רוחבי סוגיות הקשורות לאיוש וטיוב מערך החקירות והפיקוד על מערך זה. הפתרונות המתגבשים יביאו לשיפור בפעילות כלל המערך, לרבות במגזר הערבי.
	בימים אלו מתנהלת  עמ"ט רחבת היקף לבחינת מערך החקירות בכלל תחנות מ"י. במסגרת זו ייבנה מודל חדש לתקינת חוקרים בכלל התחנות שיהיה מושתת על פרמטרים שונים. במסגרת המודל תילקח בחשבון המגזריות של התחנה. העמ"ט צפויה להסתיים בתחילת 2019.
	אשר לתחנות קדמה ונצרת, כוחות מבצעיים הפועלים בגזרות תחנות אלו עוסקים במגוון תחומים רב שאינו בהכרח מתבטא באכיפה פלילית הדורשת פעילות חקירתית. בשנת 2017 חולקה גזרת תחנת נצרת והוקמה בנוסף אליה תחנת כפר כנא החדשה. תחנה זו מעניקה שירותי משטרה לחברה הערבית גם בהיבטי החקירות השונים. בדומה לכך הוקמה בשנת 2018 תחנת כפר קאסם לצד תחנת קדמה.

	כמפורט, בשנה החולפת הוקמו תחנות חדשות ייעודיות לטיפול במגזר הערבי כחלק ממדיניות המפכ"ל. בתחנות החדשות הושם דגש על בניית כח חקירות שביכולתו ליתן מענה מלא, מהלך אשר העצים את הקשב והמענה החקירתי וסייע לתחנות הקיימות  בהפחתת עומסים. כך למשל, בבדיקה מול התחנות קדמה ונצרת, שם בוצעה הביקורת,  עלה כי ישנו  גידול ניכר בתיקים שהוגשו בהם כתבי אישום.  זאת ועוד, כפי שצוין לעיל, בימים אלו הוקמו מס' צוותי עבודה אשר בוחנים באופן רוחבי סוגיות הקשורות לאיוש וטיוב מערך החקירות והפיקוד עליו. הפתרונות המתגבשים יביאו לשיפור בפעילות כלל המערך, לרבות במגזר הערבי.
	במחוז מרכז בחן ק' האח"מ המחוזי את עומסי תיקי החקירה בתחנות המחוז והגיע למסקנה כי הקושי והטיפול הלקוי בעבירות אמל"ח ואלימות במגזר הערבי אינו נובע מחוסר בחוקרים, אלא מתפיסת הפעלה לא נכונה, החל מרמת התחנה ועד לימ"ר המחוזי לכן הוחלט כאבן דרך מחוזית וכתפיסת הפעלה אסטרטגית, למקד מאמץ בפשיעת הביניים, תוך חיזוק המרחבים ובמקביל בניית צוותי פשיעה משמעותיים בתחנות הגדולות והבינוניות. כמו כן תינתן עצמאות לימ"ר המחוזי לטפל ביעדי היחידה ובבעיות המחוזיות בשיטור הגבוה.
	המרחבים יקימו יחידות ללוחמה בפשיעה, כמות החוקרים תגדל וכן ייבנה צוות סיגינטי משולב ברמת המרחב, לצד חיזוק דסק הערכה וחמ"לי הפשיעה. בדרך זו יטופלו באופן ממוקד יעדי האמל"ח והאלימות המשפיעים ברמה המחוזית.
	יצויין כי בתחנות מחוז מרכז נרשמה לאורך השנים מגמת ירידה בנפח הפשיעה. בשנת 2018 החלו כלל תחנות המחוז לפעול בתכנית עבודה סדורה ברצף החקירתי. דרך פעולה זו הובילה לירידה משמעותית בכמות התיקים שנמצאים בטיפול, לירידה באחוז התיקים שנסגרו ולעלייה משמעותית באחוז כתבי האישום.
	במחוז צפון בוצע בשנתיים האחרונות תהליך התעצמות חסר תקדים בהיקפו, רובו ככולו במגזר הערבי .
	במסגרת תהליך זה הוקמה מנהלת החברה הערבית, כמו גם שלושה מרחבים חדשים, שלוש תחנות משטרה חדשות וחמש נקודות משטרה חדשות.
	המחוז מתעצם בכ- 700 תקני שוטרים ומתוכם בכ- 50 תקני חקירות. בוצע ניתוח מחוזי כבסיס  לתכנית שדרוג והעצמת מערך החקירות, כולל ויסות פנימי. 
	חל שיפור בתחומי ההכשרה והחניכה, הוקמו יחידות ונרכשו אמצעים מיוחדים לשיפור איסוף הראיות ואיכות החקירה .
	נתוני המחוז בתחומי הטיפול הנדרשים בשנה האחרונה בדגש למגזר הערבי  מצביעים על שיפור עצום. כל זאת למרות הימצאות המחוז במהלכו של תהליך התעצמות, בנין והכשרת הכוח והשלמת רכש ופריסת אמצעים.
	לאור האמור לעיל, קיים צפי לתוצרים הולכים וגדלים עם התקדמות והשלמת תהליך ההתעצמות.

ליקוי

18. היעדר הלימה בין מערך החקירות ובין המערכים המבצעיים: בחינה שנעשתה בתחנות קדמה ונצרת העלתה כי עקב היעדר הלימה בין התעצמות המערכים המבצעיים ובין הגידול המועט של מערך החוקרים, אין ביכולתם של החוקרים להתמודד עם כל תוצרי עבודתם של המערכים המבצעיים. עקב כך אין המשכיות בטיפול באירועים במסגרת משרד החקירות והמודיעין (להלן - משרד האח"ם). כתוצאה מכך, חלק ניכר של הפעילות המבצעית יורד לטמיון.


ליקוי

19. מספר החוקרים בפועל בתחנות: עומסי העבודה המוטלים על משרדי האח"ם בתחנות המשרתות בעיקר אוכלוסייה ערבית אינם מקבלים ביטוי במספר החוקרים בתקן ובמצבה של התחנות. הדבר גורם לפערי זמן גדולים בין מועד האירוע לבין מועד הטיפול בו, מקשה על קביעת סדרי עדיפות ברורים וכן גורם להיעדר שליטה על הנעשה בשטח שבאחריות התחנות. כל אלה פוגעים ביכולתן להתמודד עם תופעות הפשיעה שבשטחן.  ביקורת שנעשתה במשרדי האח"ם בתחנות קדמה ונצרת העלתה כי משרדי האח"ם בתחנות אלו נאלצים להתמודד עם פשיעה שמאופיינת בריבוי אירועים חמורים בפיזור גיאוגרפי גדול, אף שמספר החוקרים שנמצאו בפועל בתחנות קטן במידה ניכרת מהמופיע במצבה . את תהליך הוספת התקנים למערך החקירות יש ללוות בבחינה מערכתית של טיפול משרד האח"ם בעבירות האלימות בחברה הערבית תוך הוספת כלי התמודדות יעילים עם התופעה.

מעקב-   משטרת ישראל    
מצב (סטאטוס):  ב – בתהליך תיקון

6-7.		ראה  התייחסות  המשטרה לליקוי מס' 5.

ליקוי

20. מעורבות נוער וצעירים בעבירות אמל"ח: בשל העומס המוטל על משרד האח"ם בתחנת נצרת קיים קושי להתמקד בטיפול בעבירות אמל"ח וירי שמבצעים בני נוער וצעירים בחברה הערבית, זאת למרות המידע שבידי המשטרה בדבר מעורבותם הגוברת בביצוע עבירות כאמור. נוכח העלייה במספר עבירות האמל"ח והירי בחברה הערבית בשנים האחרונות, ונוכח העלייה במעורבותם של בני נוער בעבירות אלה, על המשטרה להרחיב ולהעמיק את הטיפול בצעירים המעורבים בעבירות אמל"ח. כמו כן עליה לחזור ולבדוק את תוצאות טיפול זה כדי למנוע התרחבות והתבססות של תופעות פשיעה קשות בחברה הערבית.

מעקב-   משטרת ישראל    
מצב (סטאטוס):  א - תוקן

8.	נתוני המחוזות מצביעים על מגמה כללית של ירידה באירועי אמל"ח וירי בקרב בני נוער בחברה הערבית. בהתאמה להשקעה הרבה בתחום החקירות בקרב הבגירים, השקיעה  	המשטרה גם בקרב הנוער תשומות רבות. השקעת המשטרה הביאה למניעת אירועים מחד ולחשיפת אירועים מאידך. עשייה זו הובילה לצמצום משמעותי בהיקף תיקי הירי 	והאמל"ח בקרב הנוער. 
	יצויין כי במחוז הצפוני, לאחר בחינה מקיפה של משרדי הנוער בתחנות המחוז, יצאה לדרך תכנית מחוזית לשדרוג המערך. התכנית  כוללת תקנון ואיוש תקני חוקרי נוער, פקחני נוער ורכבי נוער בכלל תחנות המחוז .
	תוצרי הפיקוח והבקרה של האח"מ המחוזי מוצגים לממ"ז בכל שבוע. 	בשטח מתקיימות תכניות נוער הכוללות הסברה, מניעה וטיפול.  מיד עם זיהוי הפער מתבצע ניתוח, נבנית תכנית וניתן מענה.

ליקוי

21. אי-הגשת כתבי אישום: שיעור כתבי האישום בגין עבירות ירי באזור מגורים מכלל התיקים שנפתחו בתחנות קדמה ונצרת היה מזערי. מציאות זו משקפת את הקשיים והמגבלות של משרדי האח"ם בכל הנוגע למיצוי החקירות, לגיבוש תשתית ראייתית ולהבאת חשודים לדין.על המשטרה לנקוט לאלתר פעולות משמעותיות שיסייעו לביסוס התשתית הראייתית הנדרשת להגשת כתבי אישום בגין עבירות ירי באזור מגורים, במטרה להגדיל את מספרם המזערי של כתבי האישום.

מעקב-   משטרת ישראל    
מצב (סטאטוס):  א - תוקן
   
9.	משטרת ישראל מציינת  כי בשנתיים האחרונות קיימת במחוז מרכז מגמת שיפור בכמות המעצרים בכלל ובכמות המעצרים עד תום ההליכים בפרט.
	במחוז מרכז קיימת מגמת שיפור: מתחילת השנה ועד לתאריך 20/11/18 נפתחו 240 תיקי אמל"ח. ב-26% מהם (62 במספר) הוגשו כתבי אישום. בנוסף, בתקופה זו נפתחו במחוז 406 אירועי ירי. ב-20 מתוכם הוגשו כתבי אישום.
	בנושא תחנת נצרת- בבדיקה מצטברת מתחילת 2018 ועד 18.11.18 עולה כי מבחינה מספרית יש עלייה של 78% בתחנה זו במספר כתבי האישום בכלל עבירות השימוש באמל"ח לעומת התקופה המקבילה אשתקד (16 כתבי אישום לעומת 9 אשתקד).
	בנוסף, מספר כתבי האישום בתחנת נצרת מהווה 26% מכלל כתבי האישום באמל"ח במחוז בתקופה זו, נתח משמעותי ביותר בהתחשב בכך שבמחוז פועלות 16 תחנות משטרה נוספות.
	נתונים אלו מצביעים על שיפור בכושר הביצוע, במיצוי החקירות, גיבוש תשתית ראייתית והבאת חשודים לדין בנושא אמל"ח בתחנת נצרת.
	במחוז צפון הושגו מיקוד, התייעלות ושדרוג היכולות בתשתית ואיכות האיסוף, וכן במיצוי החקירה וגיבוש התשתית הראייתית. כל אלו הניבו עלייה משמעותית בכלל תפוקות העשייה ובדגש לכתבי אישום מסך כל התיקים. המחוז נמצא בשיפור מתמיד וממשיך בעשייה.

ליקוי

22. קושי בביסוס תשתית ראייתית: אף שחלק מאירועי האלימות החמורים בחברה הערבית, ובהם ירי באזור מגורים, מתרחשים במרכזי היישובים ובנוכחות עדים, המשטרה מתקשה לבסס תשתית ראייתית בנוגע לאירועים אלה, בין היתר עקב חוסר האמון של הציבור בחברה הערבית במשטרה. מציאות זו מקטינה את יכולתן של התחנות המשרתות בעיקר את החברה הערבית למצות חקירות. לנוכח הקושי בגיבוש ראיות מספיקות להגשת כתבי אישום כנגד חשודים בעבירות אמל"ח וירי בחברה הערבית ובמציאות של ריבוי עבירות אלה, על המשרד לבט"פ, משרד המשפטים והמשטרה לחזור ולבחון את תיקוני החקיקה הנחוצים, כדי להגביר במידה ניכרת את האכיפה וההרתעה.

מעקב-   משטרת ישראל    
מצב (סטאטוס):   א - תוקן

10.	בדוח הביקורת נכתב כי חוסר האמון במשטרה הוא הגורם לקושי בביסוס תשתית ראייתית. 	עם זאת ולדעת המשטרה, נושא משמעותי מאוד הגורם לקושי הינו חוסר הרצון של האוכלוסייה הערבית לשתף פעולה עם המשטרה, עד כדי טשטוש זירות עבירה והעלמת ראיות. פעולות אלה פוגעות משמעותית ביכולת לבסס תשתית ראייתית ולהעמיד עבריינים לדין. 	חוסר שיתוף הפעולה אינו נובע (רק) מחוסר האמון. נראה כי הוא מובנה ומושרש בחברה הערבית, בין היתר, מאחר ומשטרת ישראל נתפסת כמייצגת את "השלטון". מדיווחי התחנות החדשות שהוקמו בחברה הערבית עולה כי חלה עליה בפניות אזרחים  למשטרה: הן בהגשת תלונות, הן במסירת הודעות והן בסיוע להשגת ראיות. דיווחי התחנות מלמדים על אמון גובר במשטרה וביכולתה להביא לשינוי עומק בחברה הערבית. שינוי המגמה מצביע על חלחול חובת שיתוף הפעולה עם רשויות החוק, עם המדינה ועם המשטרה בפרט. הקשב לעבירות ירי ואמל"ח במגזר הערבי ומתן תיעדוף לטיפול בעבירות אלו מביא לאכיפה מוגברת, לגילוי אירועים ולטיפול בהם  ע"י כלל מערכי המשטרה.בעקבות יוזמת המשרד לבט"פ והמשטרה, בהובלת משרד המשפטים ולאחר עבודה מאומצת, פורסם ברשומות ביום 26.7.18 ונכנס לתוקף חוק העונשין (תיקון מס' 134) (ירי מנשק חם), התשע"ח-2018. החוק מתקן את סעיף 340א לחוק העונשין הקובע עבירה של ירי מנשק חם שלא כדין ומשנה הן את הגדרת העבירה והן את העונש הקבוע בצידה שהיה שנת מאסר אחת בלבד. לאחר התיקון, סעיף קטן (א) אוסר על כל ירי מנשק חם וקובע עונש של שנתיים מאסר. בתיקון זה מבהיר המחוקק את החומרה הרבה בעצם ההתנהגות שיצרה את הסיכון אף אם לא היתה כוונה לפגוע ולא היתה פגיעה בפועל.
	סעיף קטן (ב) קובע עבירת פשע של חמש שנות מאסר על ירי באחד משני המקרים הבאים: "באזור מגורים, או במקום אחר שיש בירי בו כדי לסכן חיי אדם" או "באופן שיש בו כדי לסכן חיי אדם". כלומר, החוק קובע חזקה שאזור מגורים הוא אזור שהירי בו מסכן חיי אדם ולכן מעשה זה ראוי שיכנס לנסיבות המחמירות של העבירה. כמו כן הסעיף מרחיב את תחולתו לכל אזור אחר שהירי בו מסוכן. כך למשל אזור תעשיה שאינו אזור מגורים אך אנשים עובדים בו ועלולים להיפגע או מקום שאין בו בדרך כלל אנשים אך היורה מודע שבאותו הזמן יש בו התקהלות של אנשים (כדוגמת פסטיבל). החלופה השנייה היא שהירי נעשה באופן שיש בו כדי לסכן חיי אדם.

ליקוי

23. מערך ההערכה: ידיעות מודיעיניות שטופלו עד 72 שעות ממועד קבלתן הניבו כמות ממצאים כפולה מידיעות מודיעיניות שטופלו לאחר פרק זמן זה. בשנת 2016 טיפלה תחנת קדמה רק ב-26% מהידיעות המודיעיניות בעניין אמל"ח בתוך 72 שעות ממועד קבלתן. בכשני שלישים מהתיקים שנפתחו בתחנת נצרת היה המידע המודיעיני חסר במידה ניכרת, והדבר הקשה על איתור חשודים. בסוף שנת 2016 החלה המשטרה בהקמת מערכי דסק אמל"ח במחוזות כדי לטייב את הטיפול במידע מודיעיני מייד עם קבלתו, אולם עדיין יש פערים בנושא העברת מידע מודיעיני בתוך מחוזות המשטרה ובין המחוזות. על המשטרה לפעול לטיפול מהיר בידיעות מודיעיניות בנושא אמל"ח וירי כדי להגדיל את אפקטיביות הטיפול בהן. כמו כן, נוסף על דוחות משטרתיים עיתיים שמופצים בנושא, על המשטרה לוודא שמידע מודיעיני מועבר בזמן אמת בתוך המחוז ובין המחוזות כדי למנוע את אובדנו, כך שלפיקוד ולכוחות הפועלים בשטח תוצג תמונה מודיעינית מלאה ועדכנית

מעקב-   משטרת ישראל    
מצב (סטאטוס):  א - תוקן

11.	חטיבת המודיעין מוציאה בכל חודש מסמך בנושא אמל"ח העוסק בנושאים הבאים: 
1. הצגת נתוני אירועי ירי אל מול תיקי ירי של המחוזות  בחתכים השוואתיים.  
2.  הצגת תובנות על בסיס אירועי הירי. 
3. הצגת תובנות על בסיס המודיעין הערכי שעלה באותו החודש.
4. שיקוף פעילות המחוזות בהיבט של תפיסות אמל"ח.
	החל משנת 2017 מופץ דו"ח האמל"ח לכל  דרגי פיקוד המשטרה וכן לגורמים הרלוונטיים במחוזות, לרבות  ממ"זים, ראשי ימ"רים, קציני אח"מ, רעמ"נים, ראשי דסק אמל"ח במחוזות ויחידת המטענים.
	בנוסף, החטיבה מנטרת מודיעין ערכי בנושא האמל"ח ובוחנת אותו למול הגורם המחוזי שעסק בה; בהתאם לממצאים מעבירה לעדכון הפיקוד.  
	זאת ועוד, החטיבה מפיצה לשטח סקירות אסטרטגיות אודות תופעות אמל"ח מהותיות, דוגמת האיירסופט המוסב, המוזכר לעיל.
	במחוז ש"י קיימת התייחסות לידיעות פתוחות ולידיעות לטיפול. מנוהל מעקב למרות שבתחומי המחוז קיים קושי לבצע בשל מבנהו והרכבו של המחוז. השאיפה היא שכלל הידיעות יטופלו. 
	במחוז מרכז המלצת המבקר נמצאת בהליכי ביצוע.
 	במסגרת תכנית העבודה והפיקוח והבקרה, נקבע בשנים 2017-2018 יעד לטיפול בכלל ידיעות האמל"ח תוך 72 שעות והממצאים מצביעים על עלייה בטיפול בידיעות אמל"ח ושיפור בטיפול תוך 72 שעות. 
	בשנים האחרונות קיימת במחוז מרכז עלייה בתפיסות אמל"ח בעקבות מידע מודיעיני. 
	מתבצעת הגדלת מערך ההערכה, פעילות אופרטיבית וזמינות הכוח לטיפול עד 72 שעות.
	במחוז הצפוני, השילוב של התעצמות המחוז, הרצף המודיעיני, טיוב האיסוף, העצמת הדסק, פיתוח מודלים ייחודים והמיקוד בנושא האמל"ח והירי מאפשר כיום מודיעין  איכותי ומפורט יותר המתורגם על ידי מגוון רחב יותר של כוחות באופן מידי (בהנחיה מחוזית עד 72 שעות). הנתונים המרשימים של כלל תפוקות המודיעין כיום מוכיחים זאת לחלוטין .
	שגרת מטה יומית של תאום מודיעיני ואג"מי בכל הרמות בדגש לצה"ל ושב"כ והדסק המחוזי אשר התעצם בכ- 30 תקנים בנוסף ליחידות, מכלולי המודיעין והאמצעים הטכנולוגיים אשר פותחו עבורו מאפשרים מחקר וניתוח מודיעיני ברמות הגבוהות ביותר והפצתו בזמן אמת בתוך ומחוץ למחוז ולגורמים חבירים. כל זאת כדי לייצר לפיקוד ולגורמי השטח תמונת מצב מלאה ועדכנית.

ליקוי

24. מערך הבילוש: למרות חשיבותו של כוח הבילוש כגורם המבצעי המרכזי שהתחנות נשענות עליו בלחימתן בפשיעת האמל"ח בשטח שבאחריותן, רוב משימותיו של מערך הבילוש בתחנת קדמה היו בתחומי האבטחה, השמירה והטיפול במאוימים ובעצורים, ולא בתחומי הליבה שלו. כמו כן, כוח הבילוש פועל בסדר כוחות שאינו הולם את צורכי התחנה, דבר הפוגע ביכולתו לתת מענה מבצעי הולם. 
טיפול המשטרה בעבירות אמל"ח וירי נתקל בחסמים ממשיים: יכולות מוגבלות של מערכי האח"ם בתחנות - מערכי החקירות, ההערכה והבילוש; תת-דיווח; קושי לבסס תשתית ראייתית; מיעוט כתבי אישום. החסמים המתוארים מזינים אלה את אלה וגורמים לפגיעה באמון החברה הערבית במשטרה, ועקב כך להגברת ההתחמשות ולאי-פריצת מעגל אירועי הירי. להלן תרשים המתאר זאת:
הקשיים העומדים בפני משרדי האח"ם בתחנות המשרתות בעיקר את האוכלוסייה הערבית.[image: תרשים מעגלי המורכב מ-6 לוחות בצורת חץ. כל לוח מצביע על הלוח הבא אחריו במטרה להמחיש לקורא סכמה של מעגל שוטה שבו כל שלב בתרשים מוליך אל השלב הבא וכך הלאה.
בלוח הראשון תמונה של רובה והכיתוב "אירועי ירי". 
בלוח השני תמונה של תמרור עצור והכיתוב "הימנעות אזרחים מלסייע למשטרה וחסמים בפעילות מערכי חקירות, הערכה ובילוש".  
בלוח השלישי תמונה של מסמך שחסרות בו שורות והכיתוב "מחסור בתשתית ראייתית". 
בלוח הרביעי תמונה של מאזני משפט לא מאוזנים והכיתוב "מיעוט כתבי אישום וענישה מזערית". 
בלוח החמישי תמונה של דמות אדם נושא שלט והכיתוב "פגיעה באמון הציבור ביכולת המשטרה והיעדר הרתעה". 
בלוח השישי תמונה של רימון יד וכדורי רובה והכיתוב "התחמשות". גם לוח זה מעוצב בצורת חץ, שמצביע על הלוח הראשון.]




מעקב-   משטרת ישראל    
מצב (סטאטוס):  א – תוקן 

12.	מערך הבילוש בתחנת קדמה, כחלק ממשימותיו, אכן מטפל בעצורים ובמאוימים ואף באבטחת עדים מאוימים, אך משימתו העיקרית הינה מתן מענה מבצעי למעלולי הפשיעה ותרגום דו"חות המידע לפעילות אופרטיבית. מערך בילוש קדמה ביצע במהלך השנה מאות פעולות יזומות ומאות צווי חיפוש אשר מניבים פירות איכותיים בנקודת הקצה בכל הקשור ללוחמה בפשיעה.
	בשנה הנוכחית, לאחר חשיבה נוספת בנושא אפקטיביות תחנת קדמה כתחנת המגזר, הוחלט על חלוקה בין המשולש הדרומי למשולש הצפוני והקמת תחנת קאסם אשר חולשת  על הישובים : כפר קאסם, ג'לג'וליה וכפר ברא. כוחות הבילוש בתחנת קדמה יתמקדו בפעילות בערים: טייבה, טירה, קלנסואה וזמר ובלשי תחנת קאסם בישובים שצויינו מעלה. בכך תגבר האפקטיביות של הכוחות בשטח.

ליקוי

25. יישום תוכנית החומש על ידי "מינהלת המגזר הערבי" - תוכנית החומש לחברה הערבית נועדה להביא לשינוי מהותי ביחס של החברה הערבית למשטרה. לצורך יישום התוכנית הוקמה במאי 2016 במשטרה "מינהלת המגזר הערבי" במטרה לחזק את הקשר של המשטרה עם החברה הערבית. לפי התוכנית, המינהלת תסייע בהקמת 11 תחנות חדשות ביישובי החברה הערבית ובחיזוק עשר תחנות קיימות, ויתווספו לתקן המשטרה 600 משרות המיועדות לשוטרים מוסלמים. התוכנית לא כללה אבני דרך לשם מעקב אחר יישומה ובחינת האפקטיביות שלה.  איתור הקרקעות והמבנים לצורך הקמת התחנות החדשות ביישובי החברה הערבית נתקל בקשיים, ובין היתר יש קושי לאתר ביישובים האמורים קרקעות ומבנים שייעודם מבני ציבור, עקב מיעוט קרקעות ומבנים כאלה. כמו כן, יש קושי לקבל אישור להקמת תחנות בשל התנגדות מועצות הרשויות המקומיות לאשר הקמת תחנות משטרה בתחום שיפוטן. אם לא יהיה ניתן לעמוד ביעדים שנקבעו בתוכנית החומש בעניין הקמת תחנות משטרה נוספות ביישובים הערביים, בשל החסמים המעכבים את הקמתן, יהיה על המשטרה לבחון דרכים אחרות לחיזוק נוכחותה ביישובים הערביים.

מעקב-   משטרת ישראל    
מצב (סטאטוס):  ב – בתהליך תיקון

13.	בהמשך להחלטת הממשלה על התעצמות החברה הערבית, קבע המפכ"ל למנהלת החברה הערבית יעד ארגוני של גיוס 600 שוטרים מוסלמים עד סוף תוכנית החומש (2016-2021). 350 שוטרים כבר גויסו בפועל. 
	התכנית כוללת פיקוח ובקרה אחר אבני דרך בדמות יעדי גיוס שנתיים. 
	המשטרה מציינת  כי בשלב זה תכנית החומש לחברה הערבית נמצאת בבחינה.
	הקיצוץ בתקציב המשטרה  משליך על פריסת תחנות משטרה בישובי החברה הערבית.

	13.1. בעקבות הקיצוץ שבוצע בתקציב המשטרה, הוחלט לאשר המשך בינוי של תחנות משטרה ו/או התאמת מבנים לתחנות משטרה, במקומות בהם החלו בביצוע  העבודות.
	13.2.  במסגרת פעילות מדור נכסים של המנהלת ובהתאם לתוכנית החומש, מטפלת  המנהלת כיום בהקמת 18 תחנות משטרה בישובי החברה הערבית בישראל. 

	13.3. תחנות שאושר תקציב להקמתן :
		א.	תחנת טמרה - נחתם הסכם שכירות ארוך טווח מול יזם פרטי באזור התעשיה 	של טמרה. שלב התכנון המפורט הסתיים והחל שלב ביצוע ההתאמות. פרוייקט 	זה מאושר ומתוקצב ע"י אג"ת.
		ב.	 תחנת מג'ד אל כרום - נחתם הסכם שכירות ארוך טווח אל מול יזם פרטי במג'ד אל. המבנה בשלבי התאמה סופיים. פרוייקט זה מאושר ומתוקצב ע"י אג"ת.
		ג.	מנדא - נחתם הסכם שכירות ארוך טווח אל מול יזם פרטי בכפר מנדא. מתבצע 	שלב תכנון מתקדם והחלו עבודות התאמה במבנה. פרוייקט זה מאושר ומתוקצב ע"י אג"ת.
		ד.	תחנת כפרים - נחתם הסכם שכירות ארוך טווח אל מול יזם פרטי על ציר 70 בכפר יאסיף. נמצאים בשלבי תכנון.  פרוייקט זה מאושר ומתוקצב ע"י אג"ת.
		ה.	ערערה בנגב / מבנה זמני - נתקבלה הרשאה זמנית ל - 3 שנים מרשות מקרקעי ישראל להשתמש במבנה בערערה בנגב, אשר שימש בעבר כטיפת חלב. נתקבל אישור לבצע במבנה התאמות לתחנת משטרה על סמך התחייבות חשב 	המשטרה לשלם דמי הרשאה זמנית בהתאם לשומה שתתבצע ע"י רמ"י. במקביל, פועלים מחוז דרום ומב"ן להוצאת היתר בניה לתוספת מבנים יבילים בשטח. הפרוייקט אושר ותוקצב ע"י אג"ת.
ו.ערערה / מבנה קבע -במסגרת תב"ע המקודמת ע"י המועצה המקומית סומנו 2 דונם לתחנת משטרה. התוכנית הופקדה למתן תוקף. בשלב זה לא ברור האם הפרוייקט יאושר ויתוקצב ע"י אג"ת.
		ז.כפר קאסם/תוספת שטחים -  נחתם הסכם שכירות מול המועצה המקומית על          שטח במבנה העיריה אשר שימש את שירותי הרווחה. מב"ן מבצעים התאמת המבנה לתחנת משטרה. הפרוייקט אושר ותוקצב ע"י אג"ת.
		ח.בקה אל גרביה/הרחבת התחנה הקיימת – לתחנה הקיימת נוספו 19 מבנים יבילים בשטח הצמוד לתחנה. צפי לסיום הפרויקט בתוך שבועיים. הפרוייקט 	אושר ותוקצב ע"י אג"ת. נחתם הסכם שכירות   ארוך    טווח אל מול יזם פרטי באזור התעשיה של טמרה. שלב  התכנון המפורט הסתיים והחל שלב ביצוע ההתאמות. פרוייקט זה מאושר ומתוקצב ע"י אג"ת.
		ט.	אום אל פאחם -  במסגרת מכרז פומבי שפורסם ע"י הדיור הממשלתי, הוגשה הצעה לגבי מבנה שלד באום אל פאחם אשר יכול להתאים לתחנת משטרה. בקרוב יחל מו"מ ראשוני אל מול המציע, על הסכם שכירות ארוך טווח. הפרוייקט אושר ותוקצב ע"י אג"ת.
	י.	כפר קאסם/מבנה קבע -  אותר שטח בייעוד מבני ציבור בתוכנית שקיבלה תוקף בכניסה לכפר קאסם. בתום מו"מ ארוך אל מול עיריית כפר קאסם ורשותמקרקעי ישראל/מרכז, סוכם כי בתמורה לשטח שירשם ע"ש המדינה ויוחכר 	למשטרה, תקבל עיריית כפר קאסם שטח חלופי בא.ת. בלב הארץ. תנאי לקבלת 	היתר בניה הינו הכנת טבלת איזון וחלוקה אשר טרם בוצעה ע"י העיריה. עם זאת, 	פרוייקט זה מתוקצב ומאושר ע"י אג"ת.


               13.4  תחנות משטרה אשר לא אושרו ע"י אג"ת להמשך טיפול, לאור הקיצוץ בתקציב 	 המשטרה:	
	א.	איכסאל/מבנה קבע - במסגרת תוכנית המקודמת ע"י רשות מקרקעי 	ישראל/צפון, סומנו כ -  4 דונם באום ג'אנם, לטובת הקמת תחנת משטרה. בשלב 	זה הפרוייקט אינו מתוקצב ואינו מאושר ע"י אג"ת.
	ב.		איכסאל/תחנה זמנית -  אותר מבנה בעל פוטנציאל לשימוש כתחנת משטרה 	זמנית לישובים איכסל, שיבלי, אום אל ג'אנם. לאחרונה עלתה בעיה תכנונית 	לגבי המבנה.  פרוייקט זה אינו מתוקצב ואינו מאושר ע"י אג"ת, בשל הקיצוץ 	בתקציב המשטרה.
	ג.		מג'אר/מבנה קבע -  בתוכנית אשר קודמה ע"י המועצה המקומית סומנו 3 דונם 	בבעלות המדינה ובייעוד של מבני ציבור במג'אר, לטובת הקמת תחנת משטרה. 	מנהלת החברה הערבית בשלב המתנה לשובר תשלום עבור חכירת השטח. 	פרוייקט זה אינו מתוקצב ואינו מאושר ע"י אג"ת, בשל הקיצוץ בתקציב 	המשטרה.
	ד.		מג'אר / תחנה זמנית - גובש סיכום מול שב"ס והדיור הממשלתי להקצאת שטח 	השייך לשב"ס בכניסה המזרחית למג'אר, לטובת הצבת מבנים יבילים ופתיחת 	תחנה זמנית עד אשר יסתיימו תכנון ובנית מבנה הקבע. פרוייקט זה אינו 	מתוקצב ואינו מאושר ע"י אג"ת, בשל הקיצוץ בתקציב המשטרה.
	ה.		כפר כנא / מבנה קבע -  בכפר כנא הוקמה תחנה במבנים יבילים בשטח של 200 	מ"ר בנוי. במקביל מקודמת תוכנית לשינוי ייעוד שטח של 4.5 דונם צמודים 	נוספים לטובת הקמת מבנה קבע לתחנה בגודל של כ - 2500 מ"ר בנוי + שטחי 	תפעול חיצוניים. פרוייקט זה אינו מתוקצב ואינו מאושר ע"י אג"ת, בשל הקיצוץ 	בתקציב המשטרה.
	ו.		תחנת שפרעם - עלה הצורך להעתיק את תחנת שפרעם למבנה גדול יותר. 	במסגרת תוכנית המקודמת ע"י הותמ"ל (הועדה הארצית לתכנון ולבנייה של 	מתחמים מועדפים לדיור) סומנו 5 דונם לטובת הקמת תחנת משטרה בכניסה 	הצפונית לשפרעם. התוכנית קיבלה תוקף ובקרוב היתה אמורה המשטרה 	להידרש לתשלום דמי חכירה ופיתוח. פרוייקט זה אינו מתוקצב ואינו מאושר 	ע"י אג"ת, בשל הקיצוץ בתקציב המשטרה.
	ז.		בקה אל גרביה/מבנה קבע - במסגרת מכרז פומבי שפורסם ע"י הדיור הממשלתי 	הוצעה קרקע ע"י יזם פרטי אשר הציע לבנות תחנת משטרה בתנאי שכירות 	ארוכת טווח. מאחר ועברו למעלה משנתיים מאז המכרז, שטח הקרקע קטן 	במסגרת ההסדרה הקניינית של היזם ויעודה טרם שונה, הוחלט לפסול את 	ההצעה.
			מנהלת החברה הערבית פועלת לאיתור מבנה או שטח חלופי. במקביל, לאחר 	שההצעה לשינוי סע' 188 עברה בקריאה ראשונה, ממתינה המנהלת לאישור 	בקריאה שניה ושלישית ע"מ לקדם הקמת תחנת משטרה בשטח מתחם החירום 	בבקה אל גרביה.
			עם זאת, לאור הקיצוץ בתקציב המשטרה וההחלטה שלא לקדם הפרוייקטים 	חדשים, פרוייקט אינו מאושר ואינו מתוקצב ע"י אג"ת. 
                  ח.	 ג'סר א-זרקא/מבנה קבע -  בג'סר א-זרקא נפתחה נקודת משטרה במבנים 	יבילים בשטח של 200 מ"ר בנוי. במקביל מקודמת תוכנית לשינוי ייעוד שטח 
		של 2.5 דונם בבעלות המדינה ובייעוד מגורים בג'סר א-זרקא, לטובת הקמת מבנה 	קבע לתחנה בגודל של כ – 2500 מ"ר בנוי + שטחי תפעול חיצוניים. פרוייקט זה 	אינו מתוקצב ואינו מאושר ע"י אג"ת, בשל הקיצוץ בתקציב המשטרה.
	ט.	טירה -  אורגן טירה פרוס בשטח במבנה העירייה. ניתן להגדיל את השטח הבנוי 	בחצר העירייה המוגדרת בייעוד של מבני ציבור. פרוייקט זה אינו מתוקצב ואינו 	מאושר ע"י אג"ת, בשל הקיצוץ בתקציב המשטרה.
	י.		חורא -  נחתם הסכם חכירה של 1.3 דונם בחורא לטובת הקמת נקודת משטרה. 	פרוייקט זה אינו מתוקצב ואינו מאושר ע"י אג"ת, בשל הקיצוץ בתקציב 	המשטרה.
	יא.	שגב שלום -  במסגרת תב"ע שקודמה בכניסה לישוב וקיבלה תוקף, הוקצו 	למשטרה 5 דונם לטובת תחנת משטרה. נתקבל שובר לתשלום דמי חכירה 	ופיתוח בסך 680 אש"ח. דמי החכירה שולמו אך הקמת התחנה לא תצא לפועל 	לאור הקיצוץ.
	יב.	רהט - בשל העצמת התחנה נדרש לאתר מקום לבנית תחנה גדולה לרהט בגודל של כ – 3000 מ"ר בנוי + כ 2150 שטחי תפעול חיצוניים. אותר שטח בא.ת. עידן הנגב סמוך לכניסה לישוב רהט ומקודמת תוכנית לשינוי יעוד השטח למתחם חירום והצלה במסגרתו סומנו כ – 5 דונם לטובת תחנת משטרה. פרוייקט זה אינו מתוקצב ואינו מאושר ע"י אג"ת, בשל הקיצוץ בתקציב המשטרה.
			בנוסף, ההרשאה אשר ניתנה למשטרה לשימוש בקרקע עליה פורסת כיום תחנת 	רהט, הסתיימה. פעלנו להסדיר מתן הרשאה זמנית לשימוש בקרקע למשך 3 	שנים נוספות. בימים הקרובים יתקבל שובר תשלום בגין הרשאה זו ויש לפעול 	לשלמו במיידי.
	יג.	טובא זנגריה -  מבנה שהוצע במסגרת מכרז פומבי של הדיור הממשלתי ,נפסל בשל 	אי עמידה בתנאי תמ"א 18. במקביל אותר שטח חקלאי השייך לקיבוץ כפר הנשיא בכניסה לטובא זנגריה. לאחר מו"מ עם מנכ"ל כפר הנשיא , ראש המועצה  האזורית גליל עליון ומהנדס הועדה המקומית גליל עליון, הסכים מנכ"ל כפר הנשיא להחזיר כתם קרקע ביעוד חקלאי בשטח של 3.8 דונם למדינה / רמ"י, על מנת שניתן יהיה לחכור את השטח ישירות מהמדינה, לקדם תכנית לשינוי ייעוד הקרקע למתחם חירום ולהקים נקודת משטרה במקום.
			בשלב זה אושר ע"י אג"ת לקדם תכנית לשינויי ייעוד והסדרה סטטוטורית, אולם 	לא אושר תקציב לחכירת השטח והקמת הנקודה.

	13.5 תחנות משטרה בישובי החברה הערבית ועמידה בתוכנית החומש שאושרה:
	יודגש כי במסגרת פעילותה האינטנסיבית של מנהלת החברה הערבית  לאיתור מבנים ו/או קרקעות להקמת תחנות משטרה, רתמה המנהלת את כלל הגופים הרלוונטיים: רשות מקרקעי ישראל, מנהל התכנון, משרד השיכון ועוד, למשימה הלאומית של הקמת תחנות משטרה ביישובי החברה הערבית ועמידה בתכנית החומש שאושרה.  
	המצב כיום בו סומנו בתוכניות בנין עיר (תב"ע) שטחים לטובת תחנת משטרה ואף הוטמעו בהוראות התוכנית סעיפים המונעים מהרשות המקומית להפקיע מגרשים אלו יצרו מצב בו לא ניתן לעשות שימוש אחר בקרקע. זאת לאור התחייבות המנהלת במסגרת תכנית החומש לחכור את המגרשים שסומנו ולהקים תחנות משטרה.

ליקוי

26. 1יישום תוכנית "עיר ללא אלימות"- תחום האכיפה בתוכנית "עיר ללא אלימות" של המשרד לבט"פ כולל הקמת מערך מצלמות אבטחה, בקרה ומעקב באזורים שתועדו בהם אירועים רבים של אלימות ופשיעה ויש חשש להישנותם. רק ב-18 (26%) מהרשויות המקומיות בחברה הערבית שבשטח שיפוטן מיושמת תוכנית זו הושלמה בניית התשתית הדרושה להצבת מערך המצלמות. בכ-50% מהרשויות האמורות נמצאת התשתית בשלבי הקמה שונים, וב-15% מהרשויות נמצאת ההקמה רק בראשיתה. עקב הפער בין עלות הקמת התשתית הנדרשת לבין התקציב שהוקצה לרשויות בכל שנה לצורך זה, רוב הרשויות אינן מסוגלות להקים תשתית שתאפשר פריסה אפקטיבית של המצלמות. כך, חלק מהתקציב שהקצה המשרד לבט"פ להפעלתן - כ-9 מיליון ש"ח - אינו מנוצל. על המשרד לבט"פ לשתף פעולה עם המשטרה ועם מנהיגי החברה הערבית וראשי הרשויות המקומיות בחברה הערבית לקידום הפריסה של מערכי המצלמות.

מעקב-   משטרת ישראל    
מצב (סטאטוס):  ב – בתהליך תיקון

14.	התקנת המצלמות במרחב הציבורי נעשית בהתאם לניתוח הצרכים ועל פי נתוני תופעות הפשיעה והתופעות החברתיות בפוליגון הרלוונטי. כל דרישה להתקנת מצלמות חייבת להיות מאושרת על ידי מפקד התחנה ובהמשך  מועברת לאישור המשרד לבט"פ. מימון המצלמות, תחזוקתן ומוקדי הצפייה בהם ממומנים ע"י המשרד לבט"פ והרשות המקומית. למשטרה יש אפשרות צפייה בהן (בד"כ עמדת צפייה ביומן התחנה).
	בימים אלה מקדם רמ"ח ייעודית אג"ת עבודת צוות הכוללת את המשרד לבט"פ, אח"מ, אג"ת ואגף השיטור (מוקדים) לבחינת הנושא כולו, בדגש לאפשרויות השימוש המיטביות 	וחיבור אפשרי למשל"טים המחוזיים.

ליקוי

27. רק 12 מ-18 הרשויות המקומיות בחברה הערבית שבתחום שיפוטן הושלמה פריסת מערך המצלמות, מחוברות למוקדים אזוריים. יוצא אפוא כי ב-33% מהרשויות שבתחום שיפוטן הותקנו מצלמות, המצלמות אינן מחוברות למוקד מאויש, ולפיכך לא נעשה מעקב בזמן אמת אחר האזורים המצולמים בשטח שיפוטן.  מסקר שערך המשרד לבט"פ ביוני 2017 על האופן שבו המצלמות ומוקדי הצפייה משמשים את המשטרה, עלה כי בכ-19% מתחנות המשטרה שמשרתות בעיקר אוכלוסייה יהודית יש נקודת צפייה בזמן אמת במצלמות, לעומת כ-6% בלבד מהתחנות שמשרתות בעיקר אוכלוסייה ערבית.  על המשרד לבט"פ לבחון דרכים לחיבור כל הרשויות שבהן הושלמה הקמת מערך המצלמות למוקדים פעילים, כדי להשיג את המטרות שנקבעו בתוכנית עיר ללא אלימות לגבי האכיפה.

מעקב-   משטרת ישראל    
מצב (סטאטוס):  ב – בתהליך תיקון

15.	ראה התייחסות משטרת ישראל  לליקוי 14 לעיל. 











ההיערכות הלאומית להגנה מפני איום הרחפנים
הגופים המבוקרים: צבא הגנה לישראל, המטה לביטחון לאומי, המשרד לביטחון פנים, משטרת ישראל, משרד התחבורה-רשות תעופה אזרחית.

מעקב מעודכן לחודש ינואר 2019

ליקוי

1. בין צה"ל לבין המשטרה עלו אי-הסכמות לגבי האחריות לטיפול באיום הנובע מרחפנים שמקורם בשטח המדינה, ונמצא כי אף לא אחד מהם ראה את עצמו אחראי לנושא. כך, גורמי טרור או גורמים פליליים עלולים לנצל מצב זה ולעשות שימוש לרעה ברחפנים.

מעקב- המטה לביטחון לאומי
מצב- (סטאטוס): א

1.	ועדת השרים לביטחון לאומי קבעת במסגרת הצעת המחליטים ב\245 תחומי אחריות ברורים להגנה על מדינת ישראל. נקבע שצה"ל יקבל אחריות על הגנה על הגבולות המדינה לרבות איו"ש, ואילו משטרת ישראל אחראית על הגנה על כל שטחי הפנים. שלב זה מבוצע במלואו. בנוסף, נקבע אחריות משימתית של כלל ארגוני הביטחון עבור מתקניהם. בימים אלה נכתבים בארגונים השונים תפיסות ונהלי עבודה המתואמות עם מ"י וצה"ל כדי לסנכרן את פעילותם בנושא. במהלך חציון ב' שנת העבודה ה-2018 בוצעה בקרה ומעקב אחר המשימה.

מעקב- צבא הגנה לישראל
מצב- (סטאטוס): א

1. 	הנושא נחלט במסגרת החלטת ממשלה ב/254 בנושא איום הרחפנים. לא קיים פער בנושא.

מעקב- משטרת ישראל
מצב- (סטאטוס): א

1. 	המחלוקת בין הגופים הוכרעה בהחלטת ממשלה ב/254 מתאריך 24.12.17 בה נקבעה חלוקת תחומי האחריות ביניהם.
	
ליקוי

2. כאמור, במרץ 2015 החל המל"ל לקיים עבודת מטה בנושא זה, אולם עד מועד עדכון הביקורת, ספטמבר 2017, הקבינט טרם קיבל החלטה בעניין, והאחריות הלאומית להתמודדות עם איום הרחפנים טרם הוסדרה. עקב כך, בשנתיים וחצי האחרונות קיים למעשה ריק (ואקום) בתחום זה: לא ניתן מענה הולם ברמה הלאומית להגנה מפני איום הרחפנים שמקורם בשטח מדינת ישראל, וגדל הסיכון לפגיעה בביטחון המדינה. עם קבלת החלטה בקבינט המדיני-ביטחוני בנושא, על המל"ל להשלים בהקדם את עבודת המטה בהתאם למתווה שיוחלט. נדרש להתחיל מוקדם ככל האפשר בתהליך הארוך והמורכב של ההיערכות ברמה הלאומית למתן מענה לאיום על היבטיו השונים (התקציביים, הארגוניים, המבצעיים, הטכנולוגיים, האסדרתיים והמשפטיים). על כל גוף הנוגע בדבר לקבוע, במסגרת תחומי אחריותו, "מפת דרכים" להיערכות להגנה מפני איום הרחפנים ולהתמודדות המבצעית עמו, אשר תביא בחשבון גם את פרק הזמן שיידרש להשלמת בניין הכוח. תהליך מובנה, מתואם ומהיר של כל הגופים הנוגעים בדבר, נדרש על מנת להוביל למתן מענה מיטבי, ברמה הלאומית, לאיום הרחפנים.

מעקב- המטה לביטחון לאומי
מצב- (סטאטוס): ב

2. 	בוצעה הסדרה לאומית באמצעות הצעת מחליטים החלטת הקבינט ב\245 מיום 24.12.2017. התהליך בוצע במלואו. המל"ל נדרש להוביל את גיבוש נהלי עבודה לעניין ההגנה מפני  האיום הנשקף מרחפנים והסדרת גבולות גזרה  ביניהם בהתאם לאחריותם והמל"ל קיים מספר רב של דיוני למידה כדי לסנכרן את הפעילו בין הגופים. התהליך המדובר הינו מורכב וצפוי להימשך לאורך שנים לרבות. בנוסף, בהתאם להמלצת המל"ל, רת"א פועלת לבצע הסדרה רגולטורית לסוגית הרחפנים כאשר משטרת ישראל תהיה אמונה על זוגית האכיפה. המשימה בתהליכי ביצוע.
בתוך כך, מגבש המל"ל כל שישה חודשים כאמור בסעיף 8 בהחלטה ב\245 דוח מפורט הסוקר את התקדמות הביצוע של מרכיבי ההחלטה לעיונם של חברי הקבינט. בימים אלה (דצמבר 2018) המל"ל מכין דוח שני בהתאם ללוחות הזמנים שנקבע בהחלטת הממשלה.

מעקב- צבא הגנה לישראל
מצב- (סטאטוס): ב

2. 	בהתאם להחלטת הממשלה בנושא [1], ב-1 בינואר 2018 הוקם במנהלת מגן צוות לאומי להגנה מרחפנים. ייעוד הצוות הינו מתן מענה לאיום הרחפנים, ומשימותיו המרכזיות הם:
פיתוח מענה לאיום הרחפנים בהתאם לצרכי גופי הביטחון, הובלת תהליכי הצטיידות והטמעת מערכות, הסדרת נהלי הפעלה וממשקים במשימות הגנה מרחפנים, שותפות בתהליכי אסדרה לאומיים.
במסגרת פעולת הצוות נכתבה תכנית מפת דרכים להתמודדות עם האיום. להלן עיקרי התכנית: הגדרת איום ייחוס עבור רחפנים בגבולות ובשטחי מדינת ישראל. מיפוי צרכי גופים בעלי אחריות בהגנה מרחפנים. קיימים מספר פרויקטים טכנולוגיים בפיתוח להגנה מפני רחפנים. תקצוב התכנית הלאומית: החלטת הממשלה הנחתה על תקצוב משותף של פיתוח המענה ע"י הגופים השותפים, אך לא הגדירה מעבר לכך. בנוסף לכך, חלק מהגופים אשר אחראיים על מתקנים אסטרטגיים במדינת ישראל לא נכללו באופן ברור בהחלטה - משרד האנרגיה ורשות שדות התעופה. לפיכך נוצר פער מובנה בין הצרכים לאחריות המימון. 
התכנית, בהיקף 150 מש"ח לשלוש שנים, אושרה והתקבלה ע"י המל"ל כולל אישור לניתוח האחריות התקציבית של הגופים השותפים. ניתוח האחריות התקציבית של כל גוף בוצע בהתאם לרמת העניין של כל גוף בכל פרויקט ובהתאם להיקף ההצטיידות.
בשל התנגדות של חלק מהגופים להעמיד תקציב, בוצע דיון נוסף במל"ל בו הוצגה תכנית מרודדת בהיקף 100 מש"ח. השינויים בתכנית כללו צמצום במרכיב ההצטיידות של גופים אשר לא עמדו בדרישה התקציבית וכן רידוד במרכיב הפיתוח אשר מסכן במידת מה את היכולת לעמוד ביעדי התכנית. נכון לעת כתיבת מסמך זה קיימים פערי תקצוב משמעותיים:
 	משטרת ישראל - נתח מ"י בתכנית המקורית עומד על 39 מש"ח, ובתכנית המרודדת 13 מש"ח (תוך קיצוץ במדרגת ההצטיידות). עד כה לא הועמד תקציב. רש"ת - נתח רש"ת בפיתוח הוא 4 מש"ח. על אף שנציגי רש"ת היו שותפים לעבודת המטה, הרשות מסרבת להעמיד תקציב למימוש התכנית. על אף פערים אלו, התכנית יוצאת לדרך בתקצוב חסר ובמענה לא שלם לאומית. זאת למול האתגר המבצעי המתפתח במהירות.




מעקב- משטרת ישראל
מצב- (סטאטוס): ב

2. 	עם החלטת הממשלה אשר קבעה את תחומי האחריות של משטרת ישראל, הוקם באגף השיטור צוות לקידום עבודת המטה אשר תכליתה מתן מענה לאיום הנובע מרחפנים. במסגרת עבודה זו נכתב איום היחוס של משטרת ישראל ונכתבה תפיסת הפעלה מפורטת.
במקביל משטרת ישראל שותפה מלאה לעבודת המל"ל ולעבודת מנהלת מגן לעניין פיתוח המענה הטכנולוגי. משטרת ישראל מקדמת עבודת מטה בהיבטי אכיפה ורגולציה מול משרד המשפטים ומשרד התחבורה.
יש לציין כי משטרת ישראל לא תוקצבה למשימה זו הכוללת מענה טכנולוגי(פיתוח והצטיידות) וכן הקמת תשתית ארגונית לתמיכה בתחום (אשר אינה קיימת כלל ועיקר).

ליקוי

3. על אף התמשכותה של עבודת המטה ועל אף שגם לאחר קבלת החלטת ממשלה צפוי שיידרש זמן רב עד למימושה, ולמרות התגברות הסיכון מאיום הרחפנים בשנים האחרונות, לא נמצא שהמל"ל העלה לפני ראש הממשלה המלצה לקבוע גוף שיהיה אחראי להתמודדות עם איום זה ברמה הלאומית באופן זמני, עד למימושה המלא של החלטת הממשלה לכשתתקבל, ועל בסיס הקיים. כמו כן, גם לאחר שתוגש הצעת המחליטים לקבינט ותתקבל החלטה צפוי כי תידרש תקופת התארגנות לפעולות חקיקה, תקצוב ובניין הכוח, עד לגיבוש המענה הקבוע להגנה מפני איום הרחפנים. משכך, על המל"ל להציג לראש הממשלה ולאחר מכן לקבינט, בהקדם האפשרי, את הערכות הגופים השונים לגבי ההתמשכות הצפויה של תהליך יישום החלטת הממשלה, לכשתתקבל. זאת, כדי שלפני ראש הממשלה והקבינט יעמדו נתונים רלוונטיים משמעותיים שעל בסיסם יוכלו לשקול את הצורך להטיל על גוף ביטחוני, באופן זמני ועד למימושה של החלטת הממשלה לכשתתקבל, את האחריות להתמודדות עם איום הרחפנים שמקורם בשטח המדינה.

מעקב- המטה לביטחון לאומי
מצב- (סטאטוס): ב

3. 	הצעת המחליטים הטילה את האחריות על הגופים והנ"ל פועלים למימושה תחת מעקב של המל"ל. בנוסף, הגופים פעלו בדרכים שונות כדי לממש מענה זמני להגנה מפני האיום עד להצטיידות במענה טכנולוגי לאומי אחוד. 

ליקוי

4. אמצעי האכיפה המוקנים לרת"א, הן המינהליים והן הפליליים, אינם מספקים מענה מיטבי לצורך אכיפה יעילה של חוק הטיס, התשע"א-2011 (להלן - חוק הטיס) על מפעילי רחפנים. במצב זה קיים סיכון לפגיעה בבטיחות התעופה. על רת"א להעלות לפני שר התחבורה והבטיחות בדרכים, הממונה על ביצוע הוראות חוק הטיס, את הצורך להגדיל את סכומי העיצום הכספי הקבועים

ליקוי

5. סמכותו של מנהל רת"א להגביל, להתלות, לבטל או לסרב לחדש רישיון של מפעילי רחפנים אינה ישימה כלפי רובם המוחלט של מפעילי הרחפנים, שכן הם מטיסים רחפנים למטרות פנאי או ספורט, בלי שנדרש לכך רישיון.

ליקוי

6. סכום העיצום הכספי שבסמכות רת"א להטיל על מי שהפעיל רחפן למטרות פנאי או ספורט בניגוד לחוק הטיס אינו משמעותי, ומשום כך אין בו כדי להרתיע.


ליקוי

7. אין בכוחה של רת"א לבצע אכיפה מינהלית יעילה כלפי מפעילי רחפנים, שמספרם הולך ועולה, באמצעות שני תקני מפקחים בלבד (להלן – מפקחי רת"א), שאמורים לבצע את פעילות האכיפה נוסף על תפקידיהם האחרים.

מעקב- רשות התעופה האזרחית- משרד התחבורה
מצב- (סטאטוס): ב

4-7	רת"א השקיעה בשנים האחרונות רבות בתחום כלי הטיס הבלתי מאוישים (שה"רחפנים" נמנים עליהם), וזאת כדי לתת מענה לאסדרה הנדרשת בנושאי בטיחות הטיסה עליהם היא מופקדת. במסגרת זאת, רת"א פעלה ופועלת במישורים השונים שהדו"ח עוסק בהם:
	רת"א הקימה מחלקת כטב"ם וגייסה עובדים בעלי מומחיות בתחום הכטב"ם האזרחי שעוסקים בקידום חקיקה, רישוי, פיקוח ואכיפה.
	רת"א עוסקת במהלך השנים האחרונות בנושאי חקיקה ותקינה. בעבר רוכזו מאמציה של רת"א לעניין זה באסדרה של כלי טיס המאוישים ואילו עם השימוש הגובר בכלי טיס בלתי מאוישים, התמקדה רת"א  בתכן, בייצור ובאסדרת הפעילות המסחרית של הכלים הלא מאויישים  (רושנו עשרות חברות ומאות מטיסים). בימים אלו, רת"א בוחנת שינויי חקיקה נוספים שיתבססו על חקיקה זרה, בעיקר החקיקה האמריקאית החדישה ( (FAR 107. כדי להכיר את הנושא לעומק יצאו 2 עובדי רת"א לסדנת עבודה  ב- FAA שבמהלכה הוצגו לנו מכלול הנושאים הקשורים להסדרת כלי טיס בלתי מאוישים (תוך דגש על "רחפנים") כולל סוגיית רישום הכלים.
	בכל הנוגע לאחריות בתחום החקיקה הנוגעת לבטיחות, רת"א מבצעת בימים אלו תהליך שינוי חקיקה, וזאת, בין היתר, על-בסיס המידע שצוות רת"א שביקר ב FAA הביא עימו. רת"א החליטה לאמץ את עיקרי החקיקה של ה- FAA כדי לתת מענה מקובל לסוגיית אסדרת כלי הטיס הבלתי מאוישים לגביהם חלה החקיקה האמורה (עד 25 ק"ג וכו').  בעקבות זאת תשקול רת"א גם את הצורך בשינוי האסדרה הנוגעת להפעלת "רחפנים" המשמשים למטרות פנאי וספורט. יודגש כי חקיקה זאת לא מיועדת לתת מענה ישיר לנושאים הנוגעים לטרור ופשע, שלגביהם רת"א ממשיכה לסבור שהם אינם בתחומה, אינם בתחום התמקצעותה והם צריכים להיות מטופלים על ידי הגורמים המוסמכים לנושא. 
	בכל הנוגע לסוגיית הרישום לגבי "רחפנים" שהם טיסנים - ככל שמדינת ישראל תחליט שיש להחיל חובת רישום מטעמי ביטחון רת"א תהיה מוכנה לסייע בתהליך. המידע שיידרש ממפעיל ה"רחפן" כאמור ועל פי הגדרת המשטרה, יועבר אליה. תקצוב  הקמה ותפעול מערכת הרישום צריך להיות מוטל על מי שהוא המקור לדרישת הרישום, ולא רת"א. לגבי מאפייני מערכת כגון זאת: בעקבות ביקור הצוות ב- FAA, רת"א מבינה כיום טוב יותר את המערכת שהוקמה על ידי ה- FAA (בעלות של 36 מיליון $), והיא נכונה לטפל בנושא עם אגף תיקשוב במשרד התחבורה ובתאום עם המל"ל, כל זאת כאמור לאחר שיובטח כי הקמת מערכת רישום "רחפנים" כאמור ואחזקתה לא יהיו מתקציבה של רת"א.
לסיכום, רת"א מצויה בשלב מתקדם בניסוח טיוטת תקנות ודברי הסבר לעניין הפעלת מערכות כטב"ם קטן וטיסנים שמשקלם מתחת ל-25 ק"ג. 
מתוכנן להציג טיוטה לתקנות המוצעות , בצירוף דוח ה-RIA הנלווה אליה, לעיון הציבור והערותיו במהלך חודש ינואר 2019.
רת"א נמצאת בתהליך איפיון של מערכת ממוכנת שתאפשר רישום מערכות כטב"ם קטן וטיסנים, ביצוע מבחני ידע באופן מקוון, וניהול בקשות הציבור להפעלות חריגות של כטב"ם קטן.
בכפוף לתקצוב, הצפי העדכני הוא שהמערכת תהיה מבצעית באותו מועד שבהן התקנות יאושרו לקראת סוף 2019 .

ליקוי

8. מחד גיסא השר לביטחון הפנים לא הסמיך את מפקחי רת"א להפעיל סמכויות חקירה לצורך אכיפה פלילית של הוראות חוק הטיס, ומאידך גיסא המשטרה אינה רואה עצמה אחראית לאכיפת כלל העבירות המנויות בחוק, אלא ב"אירועים ספציפיים" בלבד. יתרה מכך, המשטרה סוגרת תיקי חקירה הנוגעים להפעלת רחפנים בנימוק שרת"א מוסמכת לחקור עבירות אלו, למרות שהמשטרה מודעת לכך שהסמכה כזו אינה קיימת למפקחי רת"א בפועל. יוצא אפוא, כי אכיפה פלילית של הוראות חוק הטיס בעניין רחפנים אינה מתבצעת כנדרש. קיימת חשיבות רבה באסדרת הליכי האכיפה הפלילית כלפי מפעילי רחפנים בהקדם. משכך, על משרד התחבורה והבטיחות בדרכים ורת"א וכן על המשרד לבט"פ ומשטרת ישראל לבחון דרכים להגברת אפקטיביות ההרתעה והאכיפה הפלילית של דיני הטיס. כמו כן, על מנת שסוגיית האכיפה הפלילית לא "תיפול בין הכיסאות" ודיני הטיס ייאכפו כנדרש, על רת"א והמשטרה להשלים בהקדם קביעת נוהלי עבודה וחלוקת אחריות ביניהן.

מעקב- משטרת ישראל
מצב- (סטאטוס): ב

8. 	העבודה על מתווה הטיפול המשותף בין משטרת ישראל לרת"א  הופסק לתקופה לצורך הסדרת הגוף אשר אמון על הטיפול.  בחודשים האחרונים, ביוזמת אח"מ החלה עבודה לכתיבת נוהל  עבודה המשותף בין רת"א למשטרת ישראל לעניין חקירת עבירות על חוק הטיס המסכנות חיי אדם. הנוהל  מצוי בשלבי כתיבה. כמו כן, אך לאחרונה התקיימה ישיבה עם כלל גורמי המשטרה בנוגע לאופן הטיפול באירוע בו מעורב רחפן ונבחנת אפשרות לגיבוש מסמך הנחיות משותף לשיטור ולחקירות בנושא. צפי סיום- חציון ראשון של 2019

ליקוי

9. ריבוי הרחפנים בשמי המדינה טומן בחובו סיכון בטיחותי, בין היתר, לבטיחות התעופה האזרחית. עם זאת, חוק הטיס אינו דורש את רישומם של רחפנים המשמשים לצורכי פנאי או ספורט, שהם הרוב המוחלט של הרחפנים המופעלים בישראל. כך, שיעור הרחפנים הרשומים כמתחייב מחוק הטיס הוא שולי ביחס לכלל הרחפנים המופעלים בישראל. על רת"א לבחון את מידת התרומה שבהחלת חובת רישום על כלל הרחפנים בארץ להגברת בטיחות התעופה. על רת"א לגבש המלצותיה בנושא, ובמידת הצורך אף לקדם שינויי חקיקה והקצאת משאבים.

מעקב- משטרת ישראל
מצב- (סטאטוס): ב

9. 	התקיימו מס' דיונים עם גורמי רת"א ומשרד המשפטים בסוגיית רישום הרחפנים ובסוגיית האכיפה. לעניין חובת הרישום והרישוי: בישיבה שהתקיימה ביום 10.10.18 במשרד המשפטים בהשתתפות נציגי רת"א עדכנו נציגי הלשכה המשפטית של רת"א כי מתבצעת עבודה על תקנות רישום ורישוי של רחפנים. תקנות אלה קובעות כי כל מי שמטיס טיסן למטרות פנאי וספורט יצטרך לעבור מבחן עיוני יחסית פשוט באינטרנט. כטב"מים שהם טיסנים שאינם למטרות פנאי וספורט יצטרכו רישיון של ממש אבל סוג פחות מכביד מרישיון של כלי טיס. כל כלי יצטרך להירשם ברת"א. תהיה חובה לשאת את הרישיון ואת תעודת רישום הכלי. הטסה ללא רישיון או רישום תהווה עבירה פלילית. הצפי של רת"א הוא שטיוטת התקנות תצא להערות הציבור בעוד כחודש. לציין כי כלל הרחפנים המשטרתיים בעלי רישיונות רשומים ומסומנים כחוק.

ליקוי

10. אף שנושא ההגנה מפני איום הרחפנים נמצא בעבודת מטה ממרץ 2015, ואף שהמשרד לבט"פ, משטרת ישראל ושב"כ הצביעו על הצורך לשפר את אסדרת השימוש ברחפנים ככלי משלים להתמודדות עם האיום המתפתח, לא קיימו גופים אלה - בשיתוף רת"א, המהווה את הגורם האחראי על פי חוק לאסדרת התעופה האזרחית - דיון ממצה בסוגיית התרומה שבהחלת חובת הרישום על כלל הרחפנים להתמודדות עם האיום הביטחוני. בחוק בגין הטסת רחפנים בניגוד לחוק, כדי להגביר את אפקטיביות האכיפה. על רת"א לבחון חלופות אפקטיביות לפתרון בעיית הפיקוח על ביצוע הוראות חוק הטיס. בד בבד עם בחינת התרומה שבהחלת חובת רישום על כלל הרחפנים להגברת בטיחות התעופה, כאמור לעיל, על רת"א ליזום דיון מעמיק וממוקד בשיתוף המשרד לבט"פ, משטרת ישראל ושב"כ לשם הערכת הצורך והתועלת שבהחלת חובת רישום זו גם לטובת שיפור ההתמודדות עם האיום הביטחוני.


מעקב- המטה לביטחון לאומי
מצב- (סטאטוס): ב

4-10. 	כלל סוגיות האמורות בסעיפים 4-10 טופלו במסגרת הצעת המחליטים ב\245 בסעיף 7 (סוגית האסדרה סעיף קטן א ו- ב בהצעת המחליטים) ונמצאים תחת בקרה ומעקב של המל"ל. הגופים הנדרשים לסוגיה הינם משרד לביטחון פנים, משטרת ישראל, משרד התחבורה, רת"א  ושירותי הביטחון הכללי.
המל"ל מציין כי רת"א מקדמת עדכון לחוק הטייס הצפוי להתממש במהלך רבעון ב' במהלך שנת העבודה 2019. לסוגיית " רישום רישוי" המל"ל מציין כי רת"א אפיינה מערכת ממוחשבת אשר נמצאת בשימוש הרשויות בארה"ב, והיא נדרשת לבצע התאמות במערכת לטובת יישומה בישראל. תהליך זה נמצא בעיצומו וצפוי להסתיים במהלך חציון ב' של שנת 2019. (מותנה בהקצאת תקציב).

ליקוי

11. לחיל האוויר עדיין אין מענה שלם להגנה מפני איום הרחפנים. אמנם בצה"ל נמשכת עבודת המטה להגנה מפני איום הרחפנים, אך טרם נקבעו, וממילא לא אושרו ולא תוקצבו, תהליכי בניין הכוח ותהליכי הפעלת הכוח בתחום זה במסגרת תכנית רב-שנתית. בשל הערכת צה"ל כי איום הרחפנים הוא איום מתפתח, ייחודי ומדאיג, ובשל העובדה שעדיין אין בידי צה"ל מענה שלם לאיום, גובר הסיכון כי שימוש ברחפנים על ידי האויב יישאר ללא מענה מספק. יש חשיבות רבה לכך שצה"ל יפעל להשלים בהקדם האפשרי את עבודת המטה בנושא ההיערכות להגנה מפני איום הרחפנים שמקורם מחוץ לישראל וכן יפעל להקצות לכך את המשאבים הנדרשים כדי לקדם את המענה להגנה מפני האיום. על עבודת המטה להתבצע בשיתוף פעולה מלא עם הגורמים הביטחוניים האחרים. שיתוף פעולה זה עשוי לתרום ליעילות ולחיסכון בתחומים שבהם קיימת חפיפה עם צורכי הגופים הביטחוניים השונים, ואף עשוי לסייע לגיבוש המענה להגנה מפני איום הרחפנים שמקורם בשטח המדינה. במסגרת עבודת המטה על צה"ל להקפיד לעשות שימוש זהה במונחים ובהגדרות הרלוונטיים, כפי שמשתמש בהם המל"ל בעבודת המטה הלאומית ובהצעת המחליטים.

מעקב- המטה לביטחון לאומי
מצב- (סטאטוס): ב

11.	 המל"ל מציין כי המענה הטכנולוגי  עבור כלל הגופים מובל על ידי משרד הביטחון באמצעות "מנהלת מגן" בחיל אוויר ונמצא תחת מעקב ובקרה של המל"ל . תהליך זה הינו ארוך ומורכב ונמצא בהלכי ביצוע.

מעקב- צבא הגנה לישראל
מצב- (סטאטוס): ב

11. 	בהמשך להתייחסות לסעיפים הקודמים, ניתן מענה לכלל הפערים המוזכרים בסעיף זה.	צה"ל הינו הגוף הראשון אשר אישר תקציב נרחב לפיתוח המענה (60 מש"ח לשלוש שנים).
בנוסף, אושרו עקרונות ההצטיידות אשר ימומשו במהלך 2019 ובתר"ש הבאה. עבודת המטה בוצעה בשיתוף כלל הזרועות בצה"ל וכלל הגופים מחוץ לצה"ל במסגרת ועדת היגוי בהובלת חה"א [5], [6], [7] וכן בוצע תיאום של המונחים במסגרת ועדת ההיגוי.

ליקוי

12. על משרד התחבורה והבטיחות בדרכים ורת"א לפעול ללא דיחוי, בשיתוף המשרד לבט"פ, להשלמת תהליך החקיקה אף טרם קבלת החלטה בקבינט, על מנת שאכיפה מינהלית של דיני הטיס כלפי מפעילי רחפנים תתבצע ביעילות ומוקדם ככל האפשר.

מעקב- המטה לביטחון לאומי
מצב- (סטאטוס): ב

12. ראה מעקב לליקויים 4-10.

מעקב- משטרת ישראל
מצב- (סטאטוס): ב

12. 	ביום 10.10.18 נערכה ישיבה במשרד המשפטים בהשתתפות נציגי רת"א, שב"ס, המשרד לבט"פ ומשרד המשפטים. בישיבה זו דיווחו נציגי הייעוץ המשפטי של רת"א כי מתבצעת עבודה על שני סוגי תקנות: 
	תקנות שיפלילו מטיסים הטסים באזורים אסורים לטיסה.
	תקנות המחייבות רישום רחפנים ורישוי מפעילי רחפנים. תקנות אלה יבחינו בין רחפנים המשמשים למטרות פנאי וספורט (שם המטיסים ידרשו לעבור מבחן עיוני פשוט יחסית באינטרנט), לבין רחפנים למטרות אחרות (שיחייבו את המטיסים ברישיון, אך רישיון עם דרישות קלות יותר מרישיון הטסת כלי טיס). כל הכלים ידרשו להיות רשומים ברת"א.   
	נציגי שב"ס ונציגי המשטרה הציגו למשתתפים תיקוני חקיקה מוצעים שיעגנו את סמכות שב"ס והמשטרה ליירט רחפנים. לאחר הנוסח שהוצג על ידי נציגי המשטרה, נציגי משרד המשפטים העירו כי יש לעגן את סמכות היירוט בפקודת המשטרה ולא בחוק הטיס. בנוסף, לדעת משרד המשפטים אם המשטרה מעוניינת בסמכות יירוט רק במצבי קיצון בהם יש סכנה לחיי האדם, אז אין צורך בסעיף ספציפי ומספיק לעשות שימוש ב4א. נקבע כי יש צורך לקיים ישיבת המשך, טרם נקבע מועד.

































מינוי דירקטורים בחברות ממשלתיות – דצמבר 2017
הגופים המבוקרים: רשות החברות הממשלתיות
מעקב מעודכן לחודש דצמבר 2018

	א
	 תוקן
	9 סעיפים
	47%

	ב
	 בתהליך תיקון
	7 סעיפים
	37%

	ג
	 לא תוקן
	3 סעיפים
	16%

	ד
	 נדחה / לא רלוונטי
	
	



ליקוי

1. נבחרת הדירקטורים, אשר משמשת מאגר שממנו יבחרו השרים מועמדים לדירקטוריונים של החברות שבאחריותם, אינה מעוגנת בחקיקה והרשות התעכבה כשלוש שנים בהעברת הצעה לתיקון החוק. על הרשות להשלים בהקדם את הליך חקיקה שבו החלה ובד בבד עליה לבקש מהמשנה ליועמ"ש אישור מחודש לנבחרת.

מעקב רשות החברות הממשלתיות
מצב (סטאטוס): ב – בתהליך תיקון

1. הרשות הגישה טיוטת תזכיר לשרים. יובהר, כי אין הכרח לקבע את הנבחרת בחקיקה, וכי יש שיקולים לכאן ולכאן בעניין זה. הרשות בוחנת את הנושא ותחליט אם יש מקום להמשך קידום החוק.

ליקוי

2. חלק מתכולת הגדרת פרופילים, תנאי הסף והניקוד של המועמדים לנבחרת אינם ברורים וחד-משמעיים. הרשות לא פרסמה מהו מספר המועמדים הנדרש לכל פרופיל ולא תיעדה בחלק מהמקרים באופן מלא את ראיונות המועמדים; בעשותה כן היא פגמה בזכותם של מועמדים לערער על הניקוד שקיבלו. נמצאו מקרים בהם: לא מולאו במסמכי הראיון עיקרי ההתרשמות של המראיינים מתשובות המועמד על כל השאלות שנשאל או על חלקן; לא ניתן הסבר במסמכי הראיון לניקוד שניתן למועמד בכל הפרמטרים או בחלקם; מועמד נשאל שאלות שלא ממאגר סגור, שלא על פי נוהל הרשות. על הוועדה לבסס את שיקולי בחירתה במועמד שקיבל ניקוד נמוך באופן ניכר בנימוקים כבדי משקל, גם לגבי מועמדים מהמגזר הערבי או נשים.

מעקב רשות החברות הממשלתיות
מצב (סטאטוס): ב – בתהליך תיקון

2. 	הרשות הקימה צוות הפקת לקחים אשר יבחן את תנאי הסף והניקוד וכן את ההערכות לנבחרת הבאה. כמו כן, הרשות תפרסם את מספר המועמדים הנדרש לכל פרופיל כנספח לנוהל הליך האיתור.

ליקוי

3. בקול קורא המציע לכל המעוניין להגיש מועמדות ל"נבחרת הדירקטורים2017 " (להלן - חוזר 2017) לא טופלו מלוא החולשות שהתגלו ביישום תהליכי איתור מועמדים בעבר, גם אלו שכבר היו ידועים לרשות. למשל, לנבחרת 2017 אין תאריך תפוגה ולא ניתן מענה לאיוש חסר בדירקטוריונים שנבע בחלקו בשל סירוב מועמדים להתמנות לתפקיד דירקטור בחברות ממשלתיות. על הרשות למפות אכל החולשות בחוזר 2017 ולגבש בשיתוף שר האוצר נוהל מעודכן שישמש בסיס מקובל לעבודה משותפת בין השרים לרשות. עליה לפרסם שהליך איתור נבחרת הדירקטורים ייעשה אחת לשנתיים כדי שהשרים והמועמדים יוכלו להיערך בהתאם ולפרסם מהו מספר המועמדים הנדרש לכל פרופיל בנבחרת. ככל שהרשות חורגת מהקריטריונים שפורסמו על הרשות לעשות זאת באופן שקוף כדי שהחלטותיה כאמור יהיו נתונות גם לביקורת.

מעקב רשות החברות הממשלתיות
מצב (סטאטוס): א- תוקן

3. 	הליך איתור הצרכים ועדכון הפרופילים הינו חלק מהמאמצים הרבים שהשקיעה הרשות במטרה לשפר ולייעל את הליך נבחרת הדירקטורים. כחלק מבניית נבחרת 2015, ולצורך קביעת הניקוד, התייעצה הרשות עם גורמים שונים, וביניהם חברי הוועדה לבדיקת מינויים, מנכ"לים, יו"רים ודירקטורים של החברות הממשלתיות, על מנת לשמוע מהם הערות שיש בהם כדי להביא לשיפור ההליך. בהליך הפקת הלקחים לקראת נבחרת 2017, נוסף להתייעצויות, קיימה הרשות גם הליכים של "שולחנות עגולים" בהם השתתפו גורמים מקצועיים רבים, מתחומים שונים, הן מהמגזר הציבורי והן מהמגזר העסקי, ואנשי מפתח בחברות הממשלתיות עצמן. כמו כן, לפני הליך 2017 הרשות פנתה לכלל השרים הממנים בבקשה לשמוע מהם כל ביקורת על ההליך והצעות לשינוי, ואף נערכו פגישות עם השרים או מי מטעמם, בהתאם להחלטת השרים. יש לציין כי בתהליך הפקת הלקחים לקראת 2017 היו שותפים: מנכ"ל משרד האוצר- היה שותף בדיונים לבחינת הקריטריונים ומשקולותיהם. יועץ שר האוצר- היה שותף לבחינת התהליך באופן כללי, לרבות זהות הגורמים שזומנו לשולחנות העגולים. יועץ מקצועי לשר האוצר בתחום הטכנולוגי- לאחר שבשולחנות העגולים זוהתה חולשה משמעותית בהיעדר אנשי טכנולוגיה בנבחרת, היה שותף מלא לבניית הפרופיל הטכנולוגי. בנוסף, נעשה תהליך שיתוף של עוזרי השרים במסגרת דיוני ועדת שקד לוין, לרבות עוזר שר האוצר.

ליקוי

4. שר רשאי לבחור במועמד שלא מתוך הנבחרת. במקרה כזה הרשות מעבירה את המועמד הליך תואם נבחרת. שיטת ניקוד בהליך זה שווה לשיטת הניקוד של מועמדים לנבחרת. שרים בחרו להעביר לדיון בוועדה מועמדים שנבחרו בהליך תואם נבחרת ואינם עומדים בתנאי הסף, או כאלו שכלל לא עברו את ההליך. הבחירה במועמדים באמצעות הליך זה לא נעשתה באופן סדור, שיטתי ושקוף. ראוי שחוזר הרשות "עבודת דירקטוריון חברה ממשלתית" יעודכן בכל הנוגע למעקב אחר נוכחותם של הדירקטורים מבישיבות דירקטוריון.

מעקב רשות החברות הממשלתיות
מצב (סטאטוס): ב – בתהליך תיקון

4. 	הרשות פרסמה ב- 4.7.17 נוהל המסדיר את אופן מינוי דירקטורים שאינם נמנים על רשימת מומלצי הרשות לשרים. בנוסף, כתוצאה מעבודת הרשות עם ועדת שקד לוין בוצע תיקון לנוהל אשר פורסם באתר הרשות. הרשות בוחנת את האפשרות לייצר מנגנון למעקב אחר נוכחות דירקטורים אחת לשנה.

ליקוי

5. במאי 2017 , מתוך 61 חברות ממשלתיות ל 39- לא היה יו"ר, ל 15- לא היה קוורום, ל 8- לא היה מינימום לפעילות וממוצע איוש הדירקטוריון עמד על54%  . מתוך 13 חברות בנות ממשלתיות ל 10- לא היה יו"ר, ל 4- לא היה קוורום, ל 5- לא היה מינימום לפעילות וממוצע איוש הדירקטוריון עמד על47%. מתוך 14 חברות מעורבות ל 11- היה חסר יו"ר, ל 6- לא היה קוורום, ל 5-לא היה מינימום לפעילות וממוצע איוש הדירקטוריון עמד על 43%.על הרשות לדרוש מהמועמדים מסמכים לאימות הצהרותיהם בשאלון האינטרנטי. על השרים ועוזריהם להקפיד על אימות הפרטים המופיעים בשאלון הייעודי שהמועמדים ממלאים ונמסר לוועדה לבדיקת מינויים. על הרשות למפות ולנתח את הסיבות לאיוש החסר בחברות הממשלתיות שבהן אין מינימום לפעילות הדירקטוריון. על השרים האחראים לחברות ממשלתיות לקדם בחירת דירקטורים באופן מידי בחברות אלו ולמצוא פתרונות שיבטיחו איוש מלא בדירקטוריונים של כל החברות, או לכל הפחות קוורום ומינימום לפעילות וכן למנות יו"ר, כנדרש בחוק, לרבות בחינת ביצוע שינויים בגמול המשולם לדירקטורים בחברות שבהן משולם גמול מזערי או אין הוא משולם כלל ובשל כך יש מינוי חסר במועצות המנהלים.

מעקב רשות החברות הממשלתיות
מצב (סטאטוס): א - תוקן

5.  	כידוע, האחריות לאיוש הדירקטוריונים הינה של השרים מאחר ולהם סמכות המינוי. תפקיד הרשות הינו לסייע לשרים למלא את אחריותם בנושא זה. על מנת למלא תפקיד זה, הקימה הרשות מאגר המונה 900 מועמדים ראויים לתפקיד דירקטור בחברה ממשלתית. מלבד זה, יחידת הדירקטורים מקיימת פגישות שוטפות עם יועץ שר האוצר ומעבירה לו מיפוי חוסרים אחת לשבוע/שבועיים, הכולל סטטוס עדכני של החוסרים לפי סדרי עדיפויות: מינימום לפעילות, ייצוג הולם (נשים ובני מיעוטים), דח"צית, מומחיות פיננסית וגרעין ניהולי.  כמו כן, מתקיימות פגישות שוטף בנושא מיפוי חוסרים עם המשרדים הנוספים שאחראיים על החברות הממשלתיות. בנוסף נשלחים מכתבי סטטוס לכל השרים אחת לרבעון.
טבלאות הרכב הדירקטוריונים נשלחות אחת לחודש לכל השרים ואף מפורסמות לציבור באתר הרשות.

ליקוי

6. שרים ועוזריהם אינם מקפידים על אימות הפרטים שהמועמדים ממלאים בשאלון הייעודי.

מעקב רשות החברות הממשלתיות
מצב (סטאטוס):ג – לא תוקן

6. 	לא דווח על התקדמות בתיקון הליקוי.

ליקוי

7. הוועדה דנה על כל מועמד ונסמכת לרוב על חוות דעת שהרשות מכינה מראש. על אף חשיבותן של חוות הדעת, הרשות לא גיבשה נוהל לאופן כתיבת חוות הדעת של הרפרנט מטעמה על דירקטורים ששרים מבקשים לחדש את כהונתם. חוות הדעת של הרפרנטים הן סובייקטיביות, לא שיטתיות ולא אחידות ולעתים הן אינן משמעותיות ואינן מבוססות דיין. עליה לעגן בנהלים את אופן כתיבת חוות דעת של הרפרנט ושל הרשות בנוגע לדירקטורים ששרים מבקשים לחדש את כהונתם, להגדיר את הפרמטרים שלפיהם הם נבחנים וליידע אותם על כך.

מעקב רשות החברות הממשלתיות
מצב (סטאטוס): א- תוקן

7. 	הרשות עושה שימוש במודל שבנתה יחד עם יועץ חיצוני להערכת דירקטורים. במסגרת מודל זה, הדירקטורים מוערכים ע"י הרפרנטים בסיום שנת כהונתם הראשונה ובסיום המינוי. הערכות אלו משמשות, בין היתר, לחוות דעת במקרים של חידוש מינוי.

ליקוי

8. הרשות אינה עוקבת באופן רציף אחר השתתפות הדירקטורים בישיבות דירקטוריון, ואינה פועלת על פי חוק לפיטוריו של דירקטור הנעדר מישיבות דירקטוריון. בהיעדר מידע שלם על השתתפות דירקטורים בישיבות, חוות הדעת של הרשות חסרות.על הרשות לעדכן את חוזר הרשות על עבודת הדירקטוריון כך שגם הרשות תעקוב אחר השתתפות הדירקטורים בישיבות.




מעקב רשות החברות הממשלתיות
מצב (סטאטוס): ב – בתהליך תיקון

8. 	הרשות בוחנת את האפשרות לייצר מנגנון למעקב אחר נוכחות דירקטורים אחת לשנה.

ליקוי

9. לא נמצא ברשות תיעוד מלא של דיוניה של הוועדה לבדיקת מינויים וזאת בניגוד לכללי מינהל תקין; אין מצוינים בתרשומות הפנימיות שמות הנוכחים בכל דיון, ולרוב אין מפורטים מהם הנימוקים בעד או נגד ההחלטה שהתקבלה. על הרשות ועל מזכירות הוועדה לוודא כי לכל ישיבות הוועדה יהיו תרשומות מלאות ומפורטות.

מעקב רשות החברות הממשלתיות
מצב (סטאטוס): א- תוקן

9. 	התרשומות משמשות כנייר עבודה לצורך כתיבת החלטות הוועדה.

ליקוי

10. בישיבות הוועדה נכח לעתים יותר מנציג רשות אחד, דבר העלול ליצור מצב שבו יינתן משקל יתר לעמדתה של הרשות. על הרשות להקפיד על נוכחות נציגיה בהתאם לקבוע בחוק, שקבע באופן מפורש מניין חברי הוועדה והרכבה, מאחר שאין זה ראוי שמספר נציגי הרשות הנוכחים בישיבות הוועדה יהיה גדול מהמספר שנקבע בחוק, ולו רק למראית עין.

מעקב רשות החברות הממשלתיות
מצב (סטאטוס): א - תוקן

10. 	ככלל, בישיבות הוועדה נוכח נציג אחד מהרשות. לדעת חברי הוועדה לבדיקת מינויים, לנציגי הרשות תרומה משמעותית לדיוני הוועדה.

ליקוי

11. הרשות לא הסדירה באילו מקרים פונה נציג של הרשות לשרים, בשם הוועדה, לקבלת עמדתם בנוגע למינוי מועמד בטרם התכנסותה של הוועדה.

מעקב רשות החברות הממשלתיות
מצב (סטאטוס): א- תוקן

11. 	במקרים בהם מסתמנת בעיה במינוי או קיים חשש לפסילת מועמד, יחידת הדירקטורים פונה אל עוזרי השרים ומקבלת את עמדתם בנוגע להמשך הטיפול.

ליקוי

12.  מזכירות הוועדה לא העבירה לוועדה את השגות השרים החולקים על המלצת הוועדה, ולכן היא לא דנה בהשגות השרים. כמו כן, על הרשות להסדיר את הטיפול בתלונות אנונימיות על מועמדים. על הרשות ועל הוועדה לבדיקת מינויים לוודא קיומו של דיון בוועדה על השגות שהגישו השרים בדבר המלצתה של הוועדה שלא למנות מועמד שהם בחרו.

מעקב רשות החברות הממשלתיות
מצב (סטאטוס): ג – לא תוקן

12. 	לא דווח על התקדמות בתיקון הליקוי.


ליקוי

13. ברשות ובמזכירות הוועדה מתקבלות מפעם לפעם תלונות אנונימיות הנוגעות למועמדים לתפקידי דירקטור או יו"ר דירקטוריון. הטיפול בהן אינו מעוגן במסמך מחייב. לפיכך, לא נקבע אחראי לטיפול בתלונות ולא נרשם באופן שיטתי ומלא אילו תלונות התקבלו ועל אילו מועמדים ואם טופלו וכיצד.

מעקב רשות החברות הממשלתיות
מצב (סטאטוס): א- תוקן

13. 	ככלל, תלונות אנונימיות מגיעות ללשכת רשות החברות הממשלתיות ומועברות לגורם הרלוונטי לטיפול.

ליקוי

14. ישנם מקרים שפרק הזמן עד מינוי המועמדים היה ארוך; אף שהוועדה המליצה למנות מועמד חל עיכוב, לעתים במשך חודשים, בחתימת השרים הרלוונטיים על כתבי המינוי, דבר המשליך על הוצאת המינוי מהכוח אל הפועל. על השרים הבוחרים במועמדים, שעברו הליך תואם נבחרת, לעמוד בכללים שקבע היועץ המשפטי לממשלה. על סמך האמור, ראוי שהרשות תשקול, בתיאום עם היועץ המשפטי לממשלה, קביעת כללים לבחירת דירקטור במקום שבו הוא אינו נבחר מתוך נבחרת הדירקטורים.

מעקב רשות החברות הממשלתיות
מצב (סטאטוס): א- תוקן

14. 	הרשות פרסמה ב- 4.7.17 נוהל המסדיר את אופן מינוי דירקטורים שאינם נמנים על רשימת מומלצי הרשות לשרים. בנוסף, כתוצאה מעבודת הרשות עם ועדת שקד לוין בוצע תיקון לנוהל אשר פורסם באתר הרשות.

ליקוי

15. נמצאו מקרים בהם הבחירה במועמדים על ידי כמה שרים לא נעשתה על פי הנחיית היועץ המשפטי לממשלה ועל כן לא נעשתה באופן סדור, שיטתי ושקוף.

מעקב רשות החברות הממשלתיות
מצב (סטאטוס): ג- לא תוקן

15. 	לא דווח על התקדמות בתיקון הליקוי.
ליקוי
16. על אף ההשקעה הכספית הניכרת במערכת "אדם מילא" המיועדת לניהול נבחרת הדירקטורים, היא אינה עונה על מלוא צורכי הרשות. אין ממשק בין מערכת זו למערכת "נועם" שבה מנוהלים פרטי הדירקטורים, על אף קיומו של מידע חופף ביניהן. בשתי המערכות אין אפשרות לשמור על הגרסאות הקודמות של הנתונים, משום שבעת הזנת נתונים חדשים או עדכון נתונים קיימים המערכת מוחקת את הנתונים הקודמים. הדבר מונע מהרשות את האפשרות לבקרה פנימית. על הרשות לשדרג את מערכות המחשוב שלה באופן שיתאפשר מעבר נתונים ממערכת למערכת הן לשם הצלבת מידע ואימותו הן לשם ייעול המערכות. ראוי שגרסאות קודמות של נתונים יישמרו גם הן במאגר הנתונים ולא יימחקו, וזאת לצורך בקרה על פעולתה והפקת לקחים. על הרשות לקבוע כללים לניהול מאגר המועמדים ולנהוג במידע באופן רגיש ולהרחיב את נתיבי הבקרה להגברת אמון הציבור בה.





מעקב רשות החברות הממשלתיות
מצב (סטאטוס): ב – בתהליך תיקון 

16. 	הרשות מסכימה עם הערת הביקורת. הבקשה לסנכרן בין שתי המערכות הוצפה למחשוב האוצר ונמצאת בשלבי אפיון. כמו כן, מחשוב האוצר עובדים על מערכת שמטרתה להנגיש את החיפוש מתוך הנבחרת לעוזרי השרים – המערכת פותחה והושקה ונעשתה הדרכה לעוזרי השרים בנושא. 
בעניין שמירת גרסאות קודמות, הרשות תבחן את האפשרות ליישם זאת מול הספק החדש שנבחר.

ליקוי
17. הרשות לא קבעה כללים לניהול מאגר המועמדים, לרבות זהות הגורם המנהל, מערכות המחשוב התומכות במאגר, מי רשאי לשנות את הנתונים ולמי תינתן הרשאת צפייה ומה יהיה דינו של המאגר בסיום השימוש בו.
מעקב רשות החברות הממשלתיות
מצב (סטאטוס): א- תוקן

17. 	הרשות עדכנה את פרטי המאגר בעקבות גיבוש נבחרת הדירקטורים לשנת 2017, לרבות מינוי מנהל מאגר חדש מטעם יחידת הדירקטורים- הגב' מירה מינס. כמו כן, הרשאות לשינוי נתונים הינם רק למנהל הפרויקט באדם מילא ולמנהלת הפרויקט ברשות.
ליקוי
18. הרשות מעורבת לכל אורך תהליך מינוי דירקטורים בחברות ממשלתיות, החל משלבי גיבוש הקריטריונים לקבלה לנבחרת, דרך שלבי המיון המוקדמים, נוכחות בראיונות עם מועמדים, טיפול בערעורים של מועמדים וכלה בהצבעת נציג הרשות החבר בוועדה. מעורבותה הרבה ויכולת ההשפעה שלה על מינוי דירקטורים מגבירים את המתח בינה לבין השרים האחראים לחברות הממשלתיות. ראוי שהשרים המעורבים במינוי דירקטורים, הוועדה לבדיקת מינויים והרשות יסדירו את מעורבותה של הרשות בתהליך בחירת דירקטורים באופן שיגביר את אמון השרים והציבור בתהליך.
מעקב רשות החברות הממשלתיות
מצב (סטאטוס): ב – בתהליך תיקון

18. 	הרשות בוחנת את האפשרות לייצר מנגנון למעקב אחר נוכחות דירקטורים אחת לשנה.
ליקוי
19. הרשות לא הנחתה בכתב את עובדיה כי עובדים המעורבים באופן ישיר בתהליך בחירת מועמדים יודיעו על זיקות וקשרים עם מועמדים ויפעלו על פי ההנחיות שיקבלו. על הרשות לגבש הנחיה שתנחה את עובדיה כי עובדים המעורבים באופן ישיר בתהליך בחירת המועמדים לנבחרת יודיעו על זיקות וקשרים עם מועמדים ויפעלו על פי ההנחיות שיקבלו.
מעקב רשות החברות הממשלתיות
מצב (סטאטוס): ב – בתהליך תיקון 

19. 	לתפיסת הרשות הכללים הכתובים החלים על עובדי המדינה הם כללי התקשיר ועל פיהן היא פועלת. למעלה מן הצורך, במסגרת ההכנות לנבחרת הבאה, הרשות תוציא הנחיה שתפנה את תשומת הלב של עובדי הרשות לכך שעליהם להימנע מלטפל בכל מקרה שבו הובא לטיפולם עניינו של מועמד לנבחרת אשר יש להם קשר אישי, עסקי או משפחתי אליו, וכי עליהם לדווח על כך לממונים עליהם וליועץ המשפטי של הרשות, ולפעול על פי ההנחיות שיינתנו.



סיוע המדינה לניצולי השואה  - אפריל 2017
הגופים המבוקרים: הרשות לזכויות ניצולי השואה במשרד האוצר, אגף התקציבים, אגף החשב הכללי, משרד הבינוי והשיכון, משרד הרווחה והשירותים החברתיים, המשרד לשוויון חברתי, משרד העלייה והקליטה, משרד המשפטים, משרד הפנים.
מעקב מעודכן לחודש דצמבר 2018

	 תוקן
	13
	78%

	 בתהליך תיקון
	2

	 לא תוקן

	ד
	 נדחה / לא רלוונטי
	
	



ליקוי

1. אף שהארגונים החוץ-ממשלתיים הפועלים לטובת ניצולי השואה משתדלים לסייע להם מתוך כוונות טובות, פעילותם המוערכת בהיקף כספי של עשרות מיליוני שקלים לשנה מתבצעת לרוב על פי צרכים שהם מזהים, ללא יד מכוונת, ללא תיעדוף בין הצרכים וללא תיאום בינם לבין עצמם ובינם לבין הגורמים הממשלתיים.

מעקב הרשות לזכויות ניצולי השואה
מצב (סטאטוס): א -תוקן

1. 	נושא דו"ח מבקר המדינה, ובכלל זה הגורם המתכלל, נדון במסגרת צוות שרים בראשות רה"מ. ביום 11.3.18 התקבלה החלטת ממשלה מס' 3661, במסגרתה מונה צוות בין משרדי בראשות סגן שר האוצר ונציג משרד רה"מ שתפקידו להביא לייעול הטיפול הממשלתי בניצולי השואה בהיבטים שונים ולהגברת התיאום בנושא. במסגרת זו מתקיימים מפגשים שוטפים וקבועים של הצוות המתכלל, אשר כללו גם סיור בשטח בראשות סגן שר האוצר, במסגרתם נדונו סוגיות שונות, לרבות בנושא סיוע בדיור לניצולי שואה, תיאום נושא המתנדבים, פרויקט מיצוי הזכויות שמובילה הרשות לזכויות ניצולי השואה, ועוד.

ליקוי

2. הרשות לזכויות ניצולי השואה אינה משמשת כגורם מתכלל לבחינת הסיוע הכולל אשר משרדי הממשלה או גורמים חוץ-ממשלתיים נותנים לניצולים. בהיעדר תיאום בין כל הגורמים נוצר חלל במענה לצרכים של ניצולים בחלק מתחומי חייהם, ולעומת זאת לעתים יש כפילות במתן שירותים, היעדר תיעדוף וחוסר יעילות בהקצאת משאבים. ראוי כי הרשות - כבעלת הראייה הרחבה ביותר וכגוף שחולש על מרבית התקציבים תשמש כגורם מתכלל ותיזום את התיאום, הבקרה וההנגשה של פעולות הסיוע לניצולי השואה והשירותים הניתנים להם, תוך שימוש במשאבים העומדים לרשותה.

מעקב הרשות לזכויות ניצולי השואה
מצב (סטאטוס): א -תוקן

2.	ראה מעקב  לליקוי מס' 1. כאמור, הוחלט על הקמת צוות בין משרדי בראש סגן שר האוצר ונציג משרד רה"מ. הרשות לזכויות ניצולי השואה מהווה רכיב חשוב בתוך הצוות האמור.

ליקוי

3. ההסדרים החוקיים החלים על אוכלוסיית ניצולי השואה סבוכים ונקודתיים  ודורשים היכרות מעמיקה עם החקיקה, שמשתנה מפעם לפעם ועשויה טלאי על טלאי.  לנוכח גילם המתקדם של ניצולי השואה, והעובדה שחלקם אינו בקיא באפשרויות חיפוש המידע באינטרנט ואף לא שולט בשפה העברית, הם מתקשים בהבנת זכויותיהם.

מעקב הרשות לזכויות ניצולי השואה
מצב (סטאטוס): א -תוקן

3. 	ההסדרים החוקיים הם מצב נתון שנובע מכך שישנם הסדרים רבים, בארץ ובחו"ל ומהתפתחויות שקיימות בנושא. יחד עם זאת הרשות עושה ככל יכולתה להנגשת המידע כולל איתור יזום ואקטיבי. הרשות אף שילמה לניצולי שואה באופן יזום מבלי שפנו אליה, כך נעשה לגבי 85 אלף איש שקיבלו מהרשות מענק שנתי, כך נעשה לגבי אלפי אלמנות שזכו לזכויות חדשות לאחרונה, וכך נעשה גם בעניינם של מקבלי רנטה מגרמניה שהחלו לקבל מענקים רבעוניים מהמדינה. בנוסף, הרשות מפעילה מרכז מידע לאומי, מגיעה מדי שבוע לפריפריה באמצעות מרכזי מידע ניידים, מובילה בימים אלה פרויקט לאומי למיצוי זכויות הכולל הגעה עד הבית לפי הצורך, הפיקה מחשבון זכויות, ומבצעת כל העת מבצעים יזומים ואקטיביים - לפי תכנית הסיוע הרלוונטית. הרשות זכתה שנה שנייה ברציפות כמצטיינת בשירות ועבור מרכז מידע מצטיין.

ליקוי

4. מיצוי זכויות איכותי נועד בראש ובראשונה להבטיח כי הניצולים מקבלים את מלוא הזכויות שהם זכאים להן. ההיענות המצומצמת של הרשויות המקומיות להצטרף לפרויקט מיצוי זכויות שיזמה הרשות והתלות במערך מתנדבים מקשות את יישומה ואף פוגעות ביכולתן לספק שירותים חיוניים לאוכלוסיית הניצולים המתגוררת בתחום שיפוטן.

מעקב הרשות לזכויות ניצולי השואה
מצב (סטאטוס): א -תוקן

4. 	בהתאם להחלטת ממשלה מס' 3661 מיום 11.3.18, הוחלט כי הרשות תבצע פרויקט שיקדם את מיצוי הזכויות הכלכליות וההטבות שמגיעות לניצולי השואה מתוקף החוקים שעליהם מופקדת הרשות, לרבות באמצעות הגעה פיזית לבתיהם של ניצולי השואה שלא ענו למאמצי הרשות למיצוי זכויותיהם. הרשות החלה לבצע את הפרויקט בקרב עשרות אלפי ניצולי שואה המוכרים על ידה וכן קשישים רבים שנמצאו כעשויים להיות זכאים להטבות שונות, לרבות באמצעות הגעה לבתיהם. הממשלה החליטה לבצע את פרויקט מיצוי זכויות באופן ישיר, ולחסוך את הזמן וההליכים שבעבודה עם הרשויות המקומיות. עם זאת, יש לציין כי הרשות עודנה משתפת פעולה עם כל רשות מקומית שמבקשת לקיים שיתוף פעולה ולקדם את מיצוי זכויותיהם של תושביה. יצוין כי כ-80 רשויות מקומיות קיבלו נתונים מהרשות לצורך מיצוי זכויות.
ליקוי

5. במועד סיום הביקורת שרת המשפטים עדיין לא קבעה כללים לעניין המשך הסיוע  לניצולי שואה הנזקקים לכך, הממומן באמצעות נכסים שלא נמצא להם יורש, אף  שבסוף שנת 2017 צפויה להסתיים פעילותה של החברה להשבת רכוש. על משרד המשפטים לפעול בהקדם בשיתוף עם הרשות, נציגי האוצר, נציגי משרד הרווחה ונציגי המשרד לשוויון חברתי לגיבוש מתווה מוסכם להמשך הסיוע לניצולים נזקקים, לאחר סיום פעילותה של החברה להשבת רכוש. בין היתר נדרש המתווה לכלול את המנגנון לחלוקת כספי הסיוע, מידע על היקף הסיוע ומקורותיו, קריטריונים לחלוקה וזהותו של הגורם האמון על כך, תוך הבטחת המשכיות הטיפול באוכלוסיית הניצולים הנזקקים לכך. 
מעקב הרשות לזכויות ניצולי השואה
מצב (סטאטוס): א -תוקן

5. 	בדצמבר 2017 אושר בכנסת תיקון ממשלתי לחוק הטבות לניצולי שואה שמסדיר את המשך תשלום המענקים לנזקקים על ידי  הרשות. החל מינואר 2018 משלמת הרשות מענקים שנתיים לכל מי שעומד בתנאי החוק. המענק משולם באופן שנתי בתחילת כל שנה (ולא בחלוקה לרבעונים כפי ששולם על ידי החברה להשבה). יצוין כי כל מי שקיבל ערב החוק מענקים מהחברה להשבה בשנת 2017 לא נדרש להגיש בקשה והרשות שילמה להם באופן אוטומטי.

ליקוי

6. כ 67%- מניצולי השואה הזכאים למענק שנתי מכוח סעיף 4 לחוק ההטבות לניצול  השואה, התשס”ז 2007- , מקבלים גמלה לפי חוק הבטחת הכנסה. רוב הניצולים האלו נמנים עם אוכלוסיית הניצולים אשר עלתה בשנות התשעים של המאה העשרים מברית המועצות לשעבר ואשר אין להם פנסיות או בסיס כלכלי אחר, למעט קצבאות מבטל”א. קולה של אוכלוסייה זו, ששיעורה כרבע מכלל אוכלוסיית  ניצולי השואה, אינו נשמע, בלית ברירה הם מסתגלים למצבם ומסתפקים בחיי צנע ומוותרים על מילוי צרכיהם הבסיסיים. על הרשות לפעול ללא דיחוי לכך שתגמול לפי הכנסה ותגמול מוגדל לפי הכנסה  יכונו בשם שיעיד כי תגמולים אלו הם בגדר השלמה לגמלאות הניתנות לניצולים.	

מעקב משרד העבודה והרווחה
מצב (סטאטוס): ב – בתהליך תיקון

6. 	לנושא תכנית לסיוע לניצולי שואה מקבלי הבטחת הכנסה:
במרץ 2018 התקבלה החלטת ממשלה מס' 3661 שמעמידה תקציב מיוחד המיועד לסייע לניצולי שואה המקבלים הבטחת הכנסה. התקציב עומד על  20 מליון ₪ לשנים 2018-2019. על פי החלטה זו, משרד העבודה הרווחה והשירותים החברתיים מתקצב 20 רשויות מקומיות בהן נמצא המספר הגבוה ביותר של ניצולי שואה מקבלי הבטחת הכנסה. ביולי 2018 המשרד תקצב את הרשויות המקומיות ב10 מיליון ₪ ליתרת שנת 2018. התכנית נמצאת בשלבי פיתוח מתקדמים ולהערכת המשרד  ניצול התקציב יבוא לידי ביטוח במהלך שנת 2019.

ליקוי

7. עם הזדקנות אוכלוסיית הניצולים, כושר הניידות שלהם נפגע וחלקם נזקקים להליכונים ולכיסאות גלגלים. חלק מבתי הניצולים אינם מותאמים לכך. ניתן לשער כי הצורך בהתאמה פיזית של סביבת המגורים של הניצולים לצורכיהם  ילך ויגבר בשנים הקרובות. לרשות אין מידע מקיף ומלא על מאפייני מגוריהם של הניצולים, ובכלל זה נבצר ממנה לדעת אם הניצולים ממתינים לדיור ציבורי. על משרד האוצר ומשרד השיכון להקצות את התקציבים שיידרשו להנגשת מגורי ניצולי השואה במסגרת תכנית מוסכמת לכך, תוך קביעת קריטריונים למתן הסיוע.  כל זאת על מנת להבטיח כבר היום כי ניצולי השואה יחיו בכבוד בערוב ימיהם.

מעקב משרד השיכון
מצב (סטאטוס): ב – בתהליך תיקון

7. 	במסגרת הטיפול בדוח מבקר המדינה התקבלה החלטה להקים צוות בין משרדי בראשות סגן שר האוצר, שיתכלל את כל פעולות הממשלה והמענים הרווחתים לניצולי השואה. הוועדה החליטה בתאום המשרד להקצות 6.5 מיליון ₪, מהן 1.5 מיליון ₪ ממקורות המשרד ו5 מיליון ₪ תקציב תוספתי. לפי הערכת המשרד ניתן לבצע התאמות ל 320 ניצולי שואה. נקבעו אבני דרך לביצוע העבודה ולוחות זמנים המפורטים בהנחיות לחברה כך שעד סוף השנה יסיימו את ההתאמות. נכון לסוף חודש אוגוסט 2018, בוצעו 193 התאמות, יתרת ההתאמות בשלב עבודה.

ליקוי

8. ניצולי שואה המקבלים תגמול לפי הכנסה או תגמול מוגדל לפי הכנסה אשר הרשות הכירה בהם כנזקקים זכאים להנחה בשיעור של עד 66% בלבד בארנונה החלה על 70 מ”ר מהנכס, ואילו אזרחים ותיקים המקבלים קצבה מהביטוח הלאומי וגמלה לפי חוק הבטחת הכנסה מקבלים הנחה בשיעור של עד 100% בארנונה החלה על 100 מ”ר מהנכס. יוצא אפוא כי ההנחה בארנונה הניתנת לניצולי שואה על פי מבחן ההכנסה נמוכה מזו הניתנת לכלל הקשישים מקבלי הבטחת הכנסה. ראוי כי משרד הפנים יבחן את הנושא וישקול האם יש מקום לקדם שינויים חקיקתיים כדי לאפשר הענקת ההנחה הגבוהה יותר בארנונה גם לאוכלוסיית ניצולי השואה שהרשות הכירה בהם כנזקקים.

מעקב משרד הפנים
מצב (סטאטוס): א -תוקן

8. 	המשרד בחן את הנושא ולא מצא לנכון לקדם שינויי חקיקה בנושא מהנימוקים הבאים:
בתקנות ההנחה בארנונה נקבע, שהיה ונישום זכאי לכמה הנחות- תינתן לו ההנחה הגבוהה ביותר, והאמור חל גם על ניצולי השואה. כלומר ניצולי שואה אשר קיבלו בעבר הבטחת הכנסה- קיבלו את ההנחה הגבוהה ביותר בשיעור של 100% בדומה לאזרחים ותיקים המקבלים הבטחת הכנסה. עוד יצוין כי ס' 4ו' לחוק נכי רדיפות הנאצים קובע במפורש שנכה שהיה זכאי בעבר להבטחת הכנסה עקב  כך להטבה מסוימת (כמו ארנונה), וחדל לקבל את הבטחת הכנסה בשל הגדלת התגמול שהוא מקבל מהמדינה, ימשיך לקבל את ההטבה הנלווית. לאור האמור לעיל המינהל לשלטון מקומי אינו סבור כי יש לקדם תיקוני חקיקה המשנים את המצב הקיים  שכן הוא נותן מענה בשלושה רבדים: מחד הוא מעניק הנחה גורפת לכלל ניצולי השואה בגובה של 66% ללא קשר למצבם הכלכלי ומאידך הוא מאפשר מתן שיעורי הנחה גבוהים יותר לניצולי שואה מעוטי יכולת שהם אזרחים ותיקים מקבלי הבטחת הכנסה או שהכנסתם נמוכה בהתאם לטבלת מבחן ההכנסה. ובמישור השלישי, כאשר מדובר בנכה ניצול שואה שהיה זכאי בעבר להבטחת הכנסה וחדל לקבל את הבטחת ההכנסה בשל  קבלת גמלה לפי חוק נכי רדיפות הנאצים או רנטת בריאות מגרמניה (BEG), או גמלת נכות מהולנד או אוסטריה או בלגיה, הוא ימשיך לקבל את הנחת הארנונה.

ליקוי

9. אף שהממשלה החליטה להרחיב את היקף שירותי הרווחה והחברה לניצולי השואה והקציבה לכך תקציב ייעודי, משרד הרווחה לא השלים במשך כשנתיים את גיבושה של התכנית ולא הביאה לאישור האוצר, ולכן לא ניצל סכום כולל של  מיליון ש”ח שהממשלה החליטה להקצות לשנים 2014 ו 2015- . גם בשנת 2016 ניצל המשרד רק כ 4.3- מיליון ש”ח מתקציב של 40 מיליון ש”ח שהממשלה החליטה להקצות למטרה זו. בשל אי-ניצול התקציב הניכר נבצרו מניצולים שירותים שיכלו לשפר את רווחתם, לרבות ארוחות חמות, טיפולי בריאות, לחצני מצוקה, ובעיקר פעילות חברתית שהייתה יכולה להפיג -ולו במעט - את תחושת הבדידות. על משרד הרווחה בשיתוף משרד האוצר להבטיח בהקדם האפשרי כי התקציב בסך 40 מיליון ש”ח לשנה שהוקצה לרווחת הניצולים, במסגרת התכנית הלאומית, ינוצל במלואו מדי שנה.

מעקב משרד העבודה והרווחה
מצב (סטאטוס): א -תוקן

9. 	להלן השירותים הניתנים במסגרת תקציב התכנית הלאומית לניצולי שואה (40 מיליון ₪):
קהילה תומכת- שירות המעניק שירותי ביטחון אישי, לחצן מצוקה, סיוע של אב קהילה ופעילות חברתית ל-16,257 ניצולים. ישנם 27 קהילות תומכות הייעודיות לניצולי השואה ועוד 243 קהילות תומכות בהן ניצולי השואה משולבים. השתתפות ניצולי השואה מסובסדת והוא משלם 25 ₪ בחודש בלבד. נכון לחודש אוקטובר 2018 ההוצאה המצטברת לשנת 2018 הינה 17,974,263 ₪.
מועדוני מופ"ת- שירות המעניק פעילות חברתית, שתי ארוחות והסעות מהבית למועדון וחזרה. המשרד מפעיל 60 מועדוני מופת ייעודים לניצולי השואה. כמו כן, בעקבות קול קורא שיצא בשנת 2018 ישנם עוד 10 מועדוני מופת בתהליך הקמה מיוני 2018. עד כה, ניצולי השואה, בדומה לכל אזרח ותיק, השתתף ב-45 ₪ בחודש. החל מינואר 2019 יופחתו דמי ההשתתפות לניצולי השואה ל-25 ₪. נכון לחודש אוקטובר 2018 ההוצאה המצטברת הינה 11,170,842 ₪ 
צרכים מיוחדים- סיוע פרטני חומרי עבור צרכים אישיים לניצולים. הסיוע כולל סיוע במימון טיפולי שיניים, רכישת מכשירי שמיעה, אביזרי ראייה, ציוד ביתי ועוד.
נכון לחודש אוקטובר 2018 ההוצאה המצטברת הינה 6,209,330. ₪. 
מיצוי זכויות- המשרד מממן כוח אדם זמני שגויס ברשויות המקומיות לטובת מימוש זכויות ניצולי השואה. נכון לחודש אוקטובר 2018 ההוצאה המצטברת הינה 1,358,592 ₪.[image: ]

לאור הגידול המשמעותי במהלך שנת 2018  מספר ניצולי השואה המקבלים שירותים שונים לצד המשך פיתוח שירותים נוספים, ההערכה היא שניצול התקציב במסגרת 40 מיליון ₪ בסוף שנת התקציב תעמוד על 119%.
שירותים הניתנים במסגרת תקציב סל השירותים הממשלתי לרווחת ניצולי השואה ( 7 מלש"ח)
במסגרת התקציב המשרד מממן סל שירותים ייחודיים לניצולי השואה כמפורט להלן:
· 121 מועדונים חברתיים כדוגמת "קפה אירופה" הפועלים בכל רחבי הארץ.
· 190 "בתים חמים" המהווים מסגרת חברתית קטנה לניצולי שואה המתקשים להתנייד למועדונים חברתיים בקהילה.
· תכנית סל"ב תכנית המיועדת לניצולי השואה המרותקים לביתם שעקב מצבם אינם נהנים משירותים הניתנים בקהילה. מטרת התכנית להנגיש לבית הניצול סל שירותים המותאמים לצרכיו.
· קו סיוע לניצולי שואה ובני משפחתם מיזם משותף עם ער"ן.
· כמו כן, המשרד מממן תכניות שונות שהרשויות המקומיות יוזמות לטובת ניצולי שואה כדוגמת תיעוד סיפורי חיים, תיאטרון ועדות צילום בין דורי.
נכון לחודש אוקטובר 2018 ההוצאה המצטברת הינה 5,661,219 ₪, 80% ניצול.
להערכת המשרד על סמך ניסיון העבר, קצב הדיווח על הפעולות עולה לקראת סוף שנת התקציב ומכאן שהתקציב ינוצל במלואו ואף יותר בדומה לשנה שעברה. (בשנת 2017 המשרד תקצב 8.6 מיליון ₪).

ליקוי

10. ארגונים חוץ-ממשלתיים מקצים משאבי כסף וכוח אדם להשלמת הפערים בתחום  רווחתם של ניצולי השואה על פי הבנתם המקצועית. מקצת הארגונים פועלים בשיתוף מוסדות הממשלה ומקצתם באופן עצמאי לחלוטין. לארגונים אלה רצון טוב, והם מספקים לניצולים רשת ביטחון חברתית, נפשית ובמידת מה אף כלכלית. בשל התלות של ארגונים אלו גם בתרומות, אין ביכולתם לטפל בכל הניצולים הפונים אליהם, ופעילותם אינה מובטחת לאורך זמן. ממספרם הרב של הארגונים אפשר ללמוד כי עדיין יש פערים ניכרים במילוי צורכיהם של ניצולי שואה, וכי הממשלה אינה מממשת במלואה את ההחלטה שקיבלה ולפיה עליה לדאוג לרווחתם של הניצולים”.
 
מעקב הרשות לניצולי שואה
מצב (סטאטוס): א - תוקן

10. במסגרת החלטת הממשלה מס' 3661, הממשלה פועלת לייעול הטיפול הממשלתי בניצולי השואה בהיבטים שונים ולהגברת התיאום בנושא. 

ליקוי

11. חלק מהמבנים המשמשים כמועדונים ומקומות מפגש של ניצולים, שסיפקו להם הרשויות המקומיות באזור מגוריהם, אינם מונגשים כנדרש, והתשתיות במבנים אלה אינן מתאימות לאופי הפעילות המתקיימת בה ולניצולים המשתתפים בה. חלק מהארגונים מתקשים לבצע את השינויים הדרושים ליישום הוראות החוק הנוגעות לנגישות מסיבות שונות. על הרשות לזכויות ניצולי השואה להחיש את ריכוז המידע בנוגע לקשיים בתחום הנגישות שבהם נתקלים הגורמים המספקים טיפולים נפשיים וחברתיים לניצולים ולהעלות את הסוגיה לפני משרד המשפטים שאמון - באמצעות נציבות שוויון זכויות לאנשים עם מוגבלויות - על יישום החקיקה בעניין זה. כמו כן, על הרשויות המקומיות לוודא כי המבנים והתשתיות המיועדים לפעילות רווחה לטובת הניצולים יהיו ראויים, נגישים ובטיחותיים לביצוע הפעילויות האמורות.

מעקב הרשות לזכויות ניצולי השואה
מצב (סטאטוס): ג- לא תוקן

11. 	לא דווח על תיקון הליקוי

ליקוי

12. שיעור הניצול של כספי התמיכות מטעם המשרד לשוויון חברתי בתחום הנצחת זיכרון השואה  הסתכם בשנת  2014ב 50%- , ובשנת 2015 ב 23%- בלבד. 60% מהארגונים שאושרה להם תמיכה לא ניצלו אותה כלל, מסיבות שונות.  ואולם על אף שיעור הניצול המועט של התמיכות שאושרו, המשרד לא ביצע הליך  של הפקת לקחים כמתבקש לנוכח ממצאים אלה.

מעקב הרשות לזכויות ניצולי השואה
מצב (סטאטוס): ג- לא תוקן

12. 	לא דווח על התקדמות בתיקון הליקוי.
ליקוי

13. על אף המלצת רופאת הרשות מספטמבר 2016 להרחיב את מגוון הטיפולים הנפשיים המוכרים על ידי הרשות, במועד סיום הביקורת, הרשות הכירה רק בטיפולים פסיכיאטריים ופסיכותרפיים. על הרשות להחיש את הפעולות להרחבת סל הטיפולים הנפשיים שניתנים לניצולים לרבות הבקרות על טיפולים אלה ולהסדיר את המקורות התקציביים שיוקצו לשם כך. פעולות אלה יסייעו להעניק את השירות לניצולים רבים יותר, בהתאם להחלטת הממשלה בנושא.	





מעקב הרשות לזכויות ניצולי השואה
מצב (סטאטוס): א -תוקן

13. 	כבר במועד הביקורת הרשות נערכה לפרסום מכרז שכלל את מגוון הטיפולים. כיום ניתנים לניצולי השואה סל של טיפולים נפשיים מגוונים: פסיכיאטרי, פסיכותרפי, לרבות טיפול באומנות, באמצעות בעלי חיים ועוד. מכרז זה נכנס לתוקף ביום 1.9.2017.

ליקוי

14. מעורבותם של ארגונים חוץ-ממשלתיים במימון טיפולי שיניים של ניצולי שואה מעידה כי בפועל מורגש צורך בסיוע בתחום זה. ואולם סיוע זה, מטבע הדברים, מותנה בקבלת תרומות ייעודיות ומוגבל בתקציבו ובהיקפו. ראוי כי ממשלת ישראל, באמצעות הרשות לזכויות ניצולי השואה, תבחן בהקדם את הצורך של הניצולים בסיוע בתחום טיפולי השיניים, תמפה את הקבוצות הזקוקות לסיוע זה ותבחן את אפשרויות הסיוע לניצולים הנזקקים ביותר, ולכל הפחות תשתמש לצורך כך בתקציב שירותי הרווחה שיועד למטרה זו.
 
מעקב הרשות לזכויות ניצולי השואה
מצב (סטאטוס): א -תוקן

14. 	ראה התייחסות למעקב מס' 1 אודות הצוות המתכלל.
כן יצוין כי לאחרונה הודיע משרד הבריאות על הכנסת טיפולי שיניים לקשישים לסל שירותי הבריאות.
	
ליקוי

15. נמצא כי עד שנת 2016 לא היה שיתוף פעולה בין בטל”א לרשות ולקרן לרווחה בתחום הסיעוד, ועל כן לא מוצו זכויותיהם של חלק מניצולי השואה ונפגעי ההתנכלויות בתחום זה. רק באותה השנה בוצע פרויקט חד פעמי של משרד הרווחה ובטל”א למיצוי זכויות הניצולים ונפגעי ההתנכלויות בתחום הסיעוד. על מנת שפרויקט מיצוי הזכויות בתחום הסיעוד לא יהיה חד-פעמי, על הרשות, הקרן לרווחה ובטל”א לעגן בנוהל מנגנון חודשי קבוע להצלבה בין רשימות הרשות ובין רשימות מקבלי גמלת הסיעוד ברמות הגבוהות כדי לבחון את זכאותם לתוספת שעות סיעוד. כמו כן, על גורמים אלו לקדם פעילות יזומה לבחינת מצבם התפקודי של ניצולים הזכאים לגמלת סיעוד ברמה 1 )שאינה מזכה בתוספת שעות סיעוד כדי לסייע להם במיצוי זכויותיהם. לשם כך יכולה הרשות לסייע באיתור בעלי פוטנציאל גדול להעלאת רמת הזכאות, בהתבסס על הידע העומד לרשותה. כמו כן, ראוי שהרשות תבחן אם לכלול את האוכלוסייה המוכרת לפי חוק נכי המלחמה בנאצים במעגל הזכאים לכך כאמור, וזאת לנוכח גילם המתקדם, מצבם ומספרם המועט.

מעקב הרשות לזכויות ניצולי השואה
מצב (סטאטוס): א -תוקן

15.	בין הביטוח הלאומי לרשות מתקיימות הצלבות מידע שוטפות הנוגעות למקבלי גמלת הסיעוד, וזאת עוד בטרם פורסם הדוח. כן יצוין כי תוקן צו הגנת הפרטיות באופן שאיפשר את ביטול הצורך בהגשת טופס, כך שהזכות ניתנת כיום באופן אוטומטי, ללא צורך בפעולה מצד הניצול.

ליקוי 
16. במועד סיום הביקורת עדיין לא ביצעה הרשות סקר מקיף הכולל את כלל אוכלוסיית ניצולי השואה, על   מאפייניהם השונים, אף שהיא הגורם האמון על הטיפול באוכלוסייה זו. לפיכך אין לרשות ולמדינה מיפוי מעודכן של צורכיהם וניתן להניח כי חלק מהניצולים לא קיבלו את כל זכויותיהם ואת הסיוע הנדרש להם. בהיעדר מיפוי צרכים מלא, אין בידי הרשות והמדינה מידע שלם ומעודכן על צורכי ניצולי השואה, ועל כן ניתן להניח כי חלקם לא קיבלו את כל זכויותיהם ואת הסיוע הנדרש להם.

מעקב הרשות לזכויות ניצולי השואה
מצב (סטאטוס): א –תוקן

16. 	בהמשך למעקב לליקוי מס' 4, במסגרת החלטה מס' 3661 מיום 11.3.18, החליטה הממשלה להגיע לניצולים ולפעול מולם באופן ישיר במתן הזכויות, זאת באמצעות הפרויקט הלאומי למיצוי זכויות ניצולי השואה, שכולל כאמור גם הגעה לביתם לפי הצורך. 
יצוין כי נושא הסקר נדון גם בישיבת הוועדה לביקורת המדינה בכנסת אשר גם היא ביכרה את דרך הפעולה המהירה שעניינה במתן זכויות במישרין, על פני עריכת סקר מקדים. עוד יצוין, כי נציגי מיצוי הזכויות המגיעים לבתי הניצולים מונחים לזהות מצבי מצוקה סוציאליים מיוחדים, כמו גם מציעים  אפשרות למיצוי זכויות נוספות כאזרח ותיק.

ליקוי
17. על שר האוצר להעלות בפני הממשלה באופן תדיר, במסגרת טיפולה של הממשלה  באוכלוסיית הקשישים הנזקקים ובהתאם להמלצת בית המשפט העליון ובכפוף למגבלות התקציב, את סוגיית הסיוע הניתן לניצולי השואה שמקבלים מענק שנתי בלבד. על הממשלה והעומד בראשה לוודא כי בשנותיהם האחרונות תהיה רמת חייהם ראויה ולסייע להם לשם כך.

מעקב הרשות לזכויות ניצולי השואה
מצב (סטאטוס): א -תוקן

17. 	ראה מעקב לליקוי 1.

























מינוי רואי חשבון מבקרים לחברות ממשלתיות
הגופים המבוקרים: רשות החברות הממשלתיות, הוועדה למינוי רואי חשבון, משרד האוצר, משרד המשפטים.
מעקב מעודכן לחודש דצמבר 2018

ליקוי

1. חברי הוועדה למינוי רו"ח חתמו על הסדרי ניגוד עניינים בנוגע לפעילותם בוועדה. על פי הסדר ניגוד העניינים  של חבר הוועדה א' עליו להימנע מלהשתתף בדיוני הוועדה שבהם נדונים רואי החשבון המבקרים או הנותנים שירותים, בחברות שבהן הוא מכהן כנושא משרה, לרבות בנסיבות שבהן בחירת רואי החשבון נדונה באופן סימולטני בכמה חברות ממשלתיות. נמצא כי חבר הוועדה א' השתתף בדיונים שבהם נדונו גם רואי חשבון שנתנו שירותים לחברות שבהן הוא מכהן כדירקטור וכן בדיונים סימולטניים. כמו כן, אף שהצהיר כי יימנע מלהתייחס למינויים הקשורים לשני רואי החשבון הקשורים אליו, חבר הוועדה א' השתתף בישיבה שבה נדונו חברות שלחלק מהן היו מועמדים שני רואי חשבון אלו, ואף רוה"ח המבקר של חברה ממשלתית א' שבה חבר הוועדה א' מכהן בדירקטוריון. פעולותיו אלו אינן עולות בקנה אחד עם הסדר ניגוד העניינים שחתם עליו. על חברי הוועדה להקפיד לפעול לפי הסדרי ניגודי העניינים שחתמו עליהם. כאשר הם סבורים כי קיים ספק בדבר ניגודי עניינים העולים בהקשר לחברותם בוועדה עליהם לפנות ללשכה המשפטית של הרשות ולבקש את הנחייתה. כמו כן, על הלשכה המשפטית לבחון מחדש את כשירותו של חבר הוועדה א' לכהן כחבר ועדה לנוכח ריבוי זיקותיו לרואי החשבון. ריבוי הפרות הסדרי ניגודי העניינים מגביר את הצורך בבקרה חיצונית על העמידה בהסדרי ניגודי העניינים. על כן, ראוי כי להבא יובא לידיעת יו"ר. הוועדה בנוגע לאילו רואי חשבון קיים חשש לניגוד עניינים של כל אחד מחברי הוועדה, וזאת כדי לשקול אם נדרשים צעדים מצדו לצמצום מצבים שבהם מתקבלות החלטות במצב של חשש לניגוד עניינים. על הוועדה לבחון מחדש את המלצותיה למינוי רואי חשבון מבקרים שהוחלט עליהן כאשר חלק מחברי הוועדה נמצאו במצב של חשש לניגוד עניינים.

מעקב רשות החברות הממשלתיות
מצב (סטאטוס): ב

1. עם הקמת הועדה יובא הליקוי לידיעת חברי הועדה ויו"ר הועדה יחד עם הצעה של הרשות לתיקון הליקוי, לשם קיום דיון בוועדה בנושא זה וקבלת החלטה. יוזכר כי למועד זה הוועדה הינה וועדה קטועה ואינה רשאית לקבל החלטות. הסמכות למינוי חברי הוועדה נתונה  לשר האוצר ושרת המשפטים, והרשות פנתה לשרים למינוי חברים חדשים לוועדה, על מנת לחדש את פעילותה.

ליקוי

2. חבר הוועדה ב' נבחר לוועדה מתוך רשימה של ארבעה מועמדים שהציעה לשכת רואי החשבון. הסדר ניגוד העניינים שלו כלל בין היתר התחייבות להימנע מלהשתתף בדיוני הוועדה שבהם יידון עניינם של רואי חשבון שפעלו לבחירת חבר הוועדה ב' לחבר ועד מרכזי של לשכת רואי החשבון, לרבות בנסיבות שבהן בחירת רואי החשבון נדונה באופן סימולטני בכמה חברות ממשלתיות.

מעקב רשות החברות הממשלתיות
מצב (סטאטוס): א

2.	חבר וועדה ב' סיים את תפקידו בוועדה. ככל שיוחלט על ידי השרים למנות נציגי לשכת רואי חשבון שהם חברי הוועד המרכזי, ייבחן נושא ניגודי העניינים ואכיפתם, בהתאם להערות שעלו בנושא זה,  בדוח מבקר המדינה שבנדון.

ליקוי

3. מהמועמדים לנשיאות לשכת רואי החשבון היה אחד השותפים הבכירים במשרד רו"ח ג'. חבר הוועדה ב' היה חבר הוועד המרכזי של לשכת רואי החשבון, חבר ברשימתו של המועמד כאמור ובמהלך הבחירות אף תמך באופן פעיל בבחירתו. חבר הוועדה ב' השתתף בישיבות הוועדה שבהן דנו בחברות שרו"ח ג' היה מועמד לכהן באיזו מהן בתפקיד רו"ח מבקר. בדיון על חברת רפאל - מערכות לחימה מתקדמות בע"מ אף הביע את דעתו כי רו"ח ג' מתאים לכהן בה אף על פי שלא היה מועמד. חבר הוועדה ב' גם השתתף בדיוני הוועדה לבחירת רו"ח מבקר לתאגיד השידור הישראלי כאשר רו"ח ג' היה המועמד לתפקיד ואף נבחר. פעולותיו של חבר הוועדה ב' אינן עולות בקנה אחד עם הסדר ניגוד העניינים שחתם עליו.

מעקב רשות החברות הממשלתיות
מצב (סטאטוס): א

3. 	ראה מעקב לליקוי 2.

ליקוי

4. בישיבתה הראשונה של הוועדה הציגה הרשות בפניה את אמות המידה הנדרשות כדי להיכלל במאגר רו"ח ואת אמות המידה לדירוג הראשוני  ולהתאמה לחברה מסוימת ; אמות מידה אלו התבססו על אמות מידה שהמליצה עליהן הוועדה בהרכבה הקודם בשנת 2011. הוועדה בחרה רואי חשבון מבקרים לרוב החברות הרלוונטיות  תוך כדי דיון על שינויים מהותיים באמות המידה. אם סבב המינויים טרם הושלם על הוועדה להנחות את הרשות לספק לה תמונה ברורה של המינויים הנותרים, רואי החשבון המכהנים והנבחרים לכל החברות הממשלתיות והצפי לסיום כהונתם, וכן לספק לה נתונים נוספים הנדרשים לעבודתה. על הוועדה לקיים דיון מהותי, בין היתר באופן בחירת רואי החשבון, בקביעת סדר הדיון ובאמות המידה, באופן ששיקול דעתה יבוא לידי ביטוי. לנוכח הליקויים שנמצאו בתהליך בחירת רו"ח א' לחברות הממשלתיות על השרים האחראים, על הוועדה ועל הרשות להידרש לסוגיה זו.

מעקב רשות החברות הממשלתיות
מצב (סטאטוס): ב

4. עם הקמת הועדה יובא הליקוי לידיעת חברי הועדה ויו"ר הועדה יחד עם הצעה של הרשות לתיקון הליקוי, לשם קיום דיון בוועדה בנושא זה וקבלת החלטה. יוזכר כי למועד זה הוועדה הינה וועדה קטועה ואינה רשאית לקבל החלטות. הסמכות למינוי חברי הוועדה נתונה  לשר האוצר ושרת המשפטים, והרשות פנתה לשרים למינוי חברים חדשים לוועדה, על מנת לחדש את פעילותה.


ליקוי

5. בפרוטוקולים של דיוני הוועדה נכללה תמצית של דיונים עקרוניים שהוועדה קיימה. במקרים שבהם הוועדה נדרשה לנמק את בחירתה היא לא עשתה זאת, ואם עשתה זאת הנמקתה לא הייתה מספיקה.
מעקב רשות החברות הממשלתיות
מצב (סטאטוס): ב

5. 	ראה מעקב לליקוי 4.

ליקוי
	
6. בשל הצורך המיוחד שנוצר להחלפת רואי חשבון מבקרים בכ-60 חברות בתוך זמן קצר הייתה חשיבות רבה לתכנון אופן דיוני הוועדה בין היתר, בשל מועמדות רואי חשבון לכמה חברות וכן בשל סיום כהונה של רואי החשבון המבקרים במועדים שונים, ולשם כך היא נדרשה לראות את התמונה הכוללת של כל המינויים הנדרשים לחברות הממשלתיות. הרשות לא הציגה בפני הוועדה תמונה כוללת ובהיעדר תמונה כזאת התקשתה הוועדה לגבש תכנית מושכלת לבחירת כל רואי החשבון. הוועדה לא קיימה דיון מהותי על סדר הדיון המיטבי לכל המינויים הנדרשים ולא קבעה כללים לכך.

מעקב רשות החברות הממשלתיות
מצב (סטאטוס): ב

6. 	ראה מעקב לליקוי 4.

ליקוי

7. בכל ישיבה של הוועדה נדונו בחירות של רואי חשבון לחברות ממשלתיות אחדות בסיווג דומה שחלקן נבדלות זו מזו במורכבות העבודה ובהיקף שעות הביקורת הנדרש מרואי החשבון. במקרים רבים התאימו רואי חשבון אחדים בדירוג גבוה לכהן בכמה חברות ממשלתיות הנדונות באותו דיון. הוועדה לא קבעה כללים ומתודולוגיה להמלצה על רו"ח המתאים ליותר מחברה אחת בסיווג דומה או לסדר הדיון, שיש בהם כדי להשפיע על בחירת רו"ח. הרשות הציגה לוועדה סדר דיון ולרוב דנה הוועדה על פיו. לפי הכללים, על הוועדה לקבוע את נוהלי עבודתה ועל כן היה עליה לקבוע מתודולוגיה לסדר הדיון. לעניין זה, נמצא חוסר בהירות באופן קביעת סדר הדיון בחברות בסיווג דומה לנוכח מידע סותר שנמסר מעובדי הרשות השונים ומחברי הוועדה.

מעקב רשות החברות הממשלתיות
מצב (סטאטוס): ב

7. 	ראה מעקב לליקוי 4.

ליקוי

8. סיווג החברות הממשלתיות נעשה באמצעות ועדת סיווג לפי קריטריונים שנקבעו מראש כמו גודל, מורכבות, נתונים ארגוניים וענפיים. לצורך התאמת רו"ח שינתה הרשות על דעתה סיווגן של 11 מבין 36 חברות; השינוי נעשה שלא באמצעות ועדת הסיווג ומבלי שנקבעו שיטה או קריטריונים כלשהם. על אף השפעתו הרבה לבחירת רו"ח לא דנו חברי הוועדה בשינוי סיווג החברות וחלקם אף לא היה מודע לשינוי כאמור.

מעקב רשות החברות הממשלתיות
מצב (סטאטוס): ב

8. 	ראה מעקב לליקוי 4.

ליקוי

9. הרשות הציגה לפני הוועדה מסמך פנימי שלפיו בשל שיקולי מורכבות חשבונאית, מורכבות הביקורת וחשיבות החברות יש למנות לחברות הגדולות  רו"ח בדירוג 10 ומעלה (להלן - רוה"ח הגדולים). בדירוג זה נכללים שישה רואי חשבון בלבד; לשלוש מבין החברות הגדולות הציעה הרשות לבחור רק רואי חשבון המדורגים בדירוג 11, וזאת בשל מורכבות פעילותן והיקפן והיותן חברות מדווחות. בשל מיעוט מועמדים ובשל סוגיות אי-תלות וניגודי עניינים הציעה הרשות עד שלושה מועמדים רלוונטיים והוועדה דנה על פי הצעתה. הצעותיה של הרשות לא נסמכו על אמות המידה לדירוג הראשוני ולא נעשתה התאמה לחברה מסוימת . אף שהיקף שעות הביקורת בחברות הגדולות מהווה את רוב שעות העבודה המחולקות בידי הוועדה, היא לא המליצה על אמות מידה לאופן בחירת רואי חשבון לחברות הגדולות. קבלת הוועדה את עמדת הרשות (באופן חלקי) ללא דיון נרחב, ללא נימוק להסתייגויותיה, ללא המלצה ברורה מצדה וללא ניסוח אמות מידה ופרסומן אינה מספיקה כהמלצה על אמות מידה בהתאם לכללים, והיא אינה יוצרת כללים מחייבים בעתיד.

מעקב רשות החברות הממשלתיות
מצב (סטאטוס): ב

9. 		ראה מעקב לליקוי 4.

ליקוי

10. ניגודי עניינים ואי-תלות היו הסוגיות המרכזיות במסגרת השיקולים לקביעת החלופות האפשריות בבחירת רואי חשבון לחברות הגדולות משום שישנם רואי חשבון הנותנים להן שירותים נוספים. הרשות הציגה לחברי הוועדה מסמך ובו ריכוז השירותים שנתנו רואי החשבון הגדולים לחברות הגדולות. במסמך ששימש בסיס לבחירת רו"ח הרשות הציגה את עמדתה בלבד ובאופן מסוייג; הוועדה לא קבעה איזה מידע היא מבקשת שיוצג בפניה ולא התייעצה ולא ביקשה הסברים בנושא או חוות דעת משפטית רלוונטית.

מעקב רשות החברות הממשלתיות
מצב (סטאטוס): ב

10. 		ראה מעקב לליקוי 4.

ליקוי

11. הוועדה לא קבעה סדרי דיון חיוניים לעבודתה ולא קבעה כללים ברורים לבחירת רו"ח למקרים שבהם נדרש שיקול דעתה. הרשות, במקום הוועדה, קבעה במקרים רבים את סדר הדיון על החברות, שינתה את סיווג החברות על פי עמדתה, קבעה את הענפים וההתמחויות לפי עמדתה, קבעה את אופן הבחירה בחברות הגדולות, החליטה בסוגיות ניגודי עניינים והמליצה לוועדה על בחירות מסוימות על פי עמדתה. בפועל, הרשות קבעה במידה רבה את הבחירה ברואי החשבון לחברות ואילו הוועדה המליצה על רואי החשבון בעלי הציון הגבוה ביותר שנקבע בעיבודי מחשב; עולה חשש כי לא לכך התכוונו השרים כשכוננו את הוועדה.

מעקב רשות החברות הממשלתיות
מצב (סטאטוס): ב

11. 	ראה מעקב לליקוי 4.


ליקוי

12. לצורך מינוי רו"ח לחברות הגדולות נדרשה הרשות להתייחס בין היתר למתן שירותי  sox על ידי רוה"ח בשנה שקדמה למינויו. תשע חברות גדולות קיבלו שירותי sox בשנים קודמות לפחות מאחד מרואי החשבון שהיו מועמדים לכהן בתפקיד רו"ח מבקר בחברה. בעניין זה הציגה הרשות במסמך הרוטציה את השירותים שניתנו, את עמדת רוה"ח המבקר, את עמדת רשות ני"ע ואת עמדתה שלפיה רו"ח יכול לשמש רו"ח מבקר אם נפסק מתן השירותים עד סוף השנה הקודמת. הרשות לא הציגה בפני הוועדה את עמדתה העדכנית והמחמירה של הרשות לני"ע שלפיה קיים חשש לפגיעה באי-התלות של רוה"ח המבקר אם יצטרך לחוות דעתו על שירותי sox שנתן בשנים קודמות לחברה שהוא מכהן בה, אלא הציגה עמדה לא עדכנית ומקילה של הרשות לני"ע שאף ביטלה  אותה. הרשות גם לא הציגה את עמדת הלשכה המשפטית שלה.

מעקב רשות החברות הממשלתיות
מצב (סטאטוס): א

12. 	עמדה עדכנית של רשות ניירות ערך אומצה במלואה בעמדת הרשות מאוגוסט 2015, אשר קבעה כי התנאי למינויו של המשרד כרו"ח המבקר בשנת 2016 הוא כי יסיים את ההתקשרות למתן שירותי SOX לחברה במהלך שנת 2015, דהיינו לפני מינויו כרו"ח המבקר, כך שלא יתאפשר ביצוע שני התפקידים במקביל. יתר על כן עמדת הרשות, כפי שהוצגה, לא סתרה את עמדת הלשכה המשפטית בנושא זה.
הרשות תוסיף ותציג בפני הועדה את עמדתה המקצועית, וזאת בתאום עם הלשכה המשפטית ותוך    הצגה, ככל שיידרש, של העמדות הרלבנטיות של רשות ניירות ערך בנושא.  

ליקוי

13. בספטמבר 2015 פנה רו"ח ג' לרשות בדבר היתכנות שמתן שירותי sox לנתג"ז בשנה קודמת פוגם באי-תלותו להתמנות לתפקיד רו"ח מבקר בחברה . בדצמבר 2015 פנתה הרשות לרשות לני"ע בעניין זה והובהר לה כי קיים חשש לפגיעה באי התלות עקב ליוויו של רו"ח ג' את תהליכי ה-sox של החברה, וכן עולה חשש כי רו"ח שייעץ וסייע לחברה בהגדרת הבקרות והתהליכים יצטרך להתייחס אליהם בתפקידו כרו"ח מבקר. בינואר 2016 הרשות עדכנה את הוועדה כי פנתה לרשות לני"ע בנוגע לרו"ח אחר  בסוגיית שירותי sox שנה קודמת וכי בנוגע לרו"ח ג' "לא הועלתה שאלה דומה". יתירה מכך, הרשות לא עדכנה את הוועדה שהובהר לה כי ייתכן שעמדתה העקרונית והחד-משמעית בדבר מינוי רואי חשבון שנתנו שירותי sox בשנה קודמת, כפי שהוצגה לוועדה, שגויה. יצוין שעמדתה של הרשות לני"ע יכולה להשפיע על המינויים שכבר נעשו.

מעקב רשות החברות הממשלתיות
מצב (סטאטוס): ב

13.	מיד לאחר שנודע לרשות ביום 24.9.15 על השינוי בעמדת משרד רו"ח ג' ביחס לעמדתו הקודמת בדבר העדר מניעה למינויו כרואה החשבון המבקר של נתג"ז, החלה הרשות בבדיקת הנושא. בדיקה זו חייבה עריכת התייעצות ובדיקה פנימית על-ידי עובדי הרשות, קבלת מידע נוסף והתייחסות מעמיקה ממשרד רו"ח ג', וכן קבלת עמדת רשות ני"ע בפנייתו של משרד רו"ח ב' בנושא דומה. כל זאת, תוך עדכון יו"ר הוועדה אודות פניית משרד רו"ח ג'. לאחר השלמת הבדיקות הנדרשות, לרבות קבלת עמדת רשות ניע בפנייתו של משרד רו"ח ב' כאמור, הובא הנושא לדיון מחודש בוועדה. 
באשר לטענה בדבר אי-עדכונה של הוועדה מיד עם היוודע הספק בסוגיית אי-תלות רו"ח מבקר שנתן שירותיSOX  בשנה הקודמת למינויו, נציין כי במכלול הנסיבות שפורטו לעיל, והצורך בהצגת התמונה המלאה, לאחר ביצוע הבירורים והבדיקות הנדרשות, לרבות קבלת עמדת רשות ני"ע בפנייתו של משרד רו"ח ב', בשים לב לעדכונו של יו"ר הוועדה כאמור ולכך שלבדיקה לא הייתה השפעה על מספר המינויים המצומצם של הוועדה בתקופת הבדיקה - לעמדתנו לא התחייב עדכון הוועדה בטרם סיימה הרשות את בדיקתה. כל זאת כמובן על מנת שהרשות תוכל להציג בפני הוועדה את התמונה השלמה ביותר, כך שהוועדה תוכל לקבל  החלטה מושכלת בעניין. עוד יצוין, כי האופן בו פעלה הרשות בעניין זה, קרי עריכת מלוא הבדיקות הנדרשות והבאת הנושא לדיון בוועדה אך לאחר מיצוי הבירורים על ידה, תואם את החלטות הוועדה שהתקבלו בעבר. יתירה מכך, זו הייתה דרישתה המפורשת של הוועדה בשנת 2012.
עם הקמת הועדה יובא הליקוי לידיעת חברי הועדה ויו"ר הועדה, לשם קיום דיון בוועדה בנושא זה וקבלת החלטה, אם יידרש. יוזכר כי למועד זה הוועדה הינה וועדה קטועה ואינה רשאית לקבל החלטות. הסמכות למינוי חברי הוועדה נתונה  לשר האוצר ושרת המשפטים, והרשות פנתה לשרים למינוי חברים חדשים לוועדה, על מנת לחדש את פעילותה.


ליקוי

14. בדיון על החברות הגדולות הציגה הרשות את תע"א, את מקורות, את חברת הדואר ואת חברת הרכבת יחד עם חברות הבנות שלהן ולא כבחירה נפרדת. הוועדה ביקשה לדון בסוגיית מינוי רו"ח אחד לחברת אם ולחברת הבת. הרשות טענה כי בשנים קודמות הייתה עמדתה שיש למנות את אותו רו"ח לחברת האם ולחברות הבנות, אך מכיוון שהחלפות רואי החשבון נעשו במועדים שונים לא היה אפשר לבחור באותו סבב רו"ח לחברת האם ולחברות הבנות לכן מונו עבורן רואי חשבון שונים. בניגוד למידע שהציגה הרשות לוועדה, נמצא כי לא הייתה עמדת הרשות בעבר חד-משמעית וישנן כמה חברות שנדונו באותו סבב גם בשנים קודמות ונבחרו להן רואי חשבון שונים. הרשות הציגה מידע לא מדויק ולא מבוסס בנוגע לעמדתה בעבר וגם בנוגע לסיבות שהובילו לכך שישנם רואי חשבון נפרדים לחלק מחברות האם ומחברות הבנות.

מעקב רשות החברות הממשלתיות
מצב (סטאטוס): ב

14. 	לפי עמדת הרשות, המידע שהובא בפני הועדה בנושא זה היה מדויק, בהתאם למה שנדרש ממנה על ידי הועדה.
עם הקמת הועדה יובא הליקוי לידיעת חברי הועדה ויו"ר הועדה, לשם קיום דיון בוועדה בנושא זה וקבלת החלטה, אם יידרש. יוזכר כי למועד זה הוועדה הינה וועדה קטועה ואינה רשאית לקבל החלטות. הסמכות למינוי חברי הוועדה נתונה  לשר האוצר ושרת המשפטים, והרשות פנתה לשרים למינוי חברים חדשים לוועדה, על מנת לחדש את פעילותה.

ליקוי

15. הוועדה החליטה כי כל מינוי רו"ח לחברת האם ולחברות הבנות ייבחן לגופו. לצורך זה היא ביקשה לקבל חוות דעת מקצועית בסוגיית מינוי רו"ח אחד לחברת האם ולחברות הבנות שלה. הרשות הציגה חוות דעת ש"גובשה לאחר התייעצות עם מומחים בתחום ראיית החשבון, דיונים פנימיים ברשות החברות ובחינת הפרקטיקות הנהוגות בשוק העסקי, הפרטי והציבורי". עמדת הרשות הייתה כי ככלל, נכון למנות לחברת האם ולחברות הבנות את אותו רו"ח. בחוות הדעת נמנו כמה טעמים לעמדה זו  ופורטו השיקולים בנוגע לכל אחת מהחברות. חוות הדעת של הרשות שנמסרה לוועדה לא נשענה על ספרות מקצועית ולא כללה ניתוח של עמדות וחלופות אלא הציגה עמדה חד-צדדית. יתרה מזאת, בחוות הדעת לא צוינו שמות המומחים שהרשות הסתמכה עליהם. הרשות לא סיפקה לוועדה את המידע הנחוץ לה לעריכת דיון שקול ומקצועי אף שזהו תפקידה לפי הכללים.

מעקב רשות החברות הממשלתיות
מצב (סטאטוס): ב

15.         ראה מעקב לליקוי 14.

ליקוי 
16. הרשות הציגה לוועדה כי חוות הדעת מסתמכת לכאורה על מומחים אך לא ציינה בפניה כי המומחים הציגו עמדות ושיקולים לכאן ולכאן וחלקם אף סברו אחרת ממנה.

מעקב רשות החברות הממשלתיות
מצב (סטאטוס): ב

16.	לפי עמדת הרשות, המידע שהובא בפני הועדה בנושא זה היה מדויק, בהתאם למה שנדרש ממנה על ידי הועדה. הרשות קיבלה חוו"ד מקיפה של מומחה בתחום חשבונאות בנושא מינוי רואה חשבון בחברת האם ובחברת הבת. חוו"ד תוצג בפני הועדה לאחר תחילת פעילותה.


ליקוי 

17. הוועדה המליצה על רו"ח א' כרו"ח מבקר לתע"א, לחברת הבת שלה, אלתא ולחנ"י. בשנים האחרונות סיפקו ששת רוה"ח הגדולים שירותים לתע"א  ובהם גם שני רואי חשבון שהיו המועמדים לתפקיד רו"ח מבקר בתע"א - רו"ח א' ורו"ח ח'. היקף שירותי הייעוץ שנתן רו"ח א' לתע"א היה רחב יותר מזה שנתנו רוה"ח הגדולים האחרים; כמו כן, עלות השירותים שנתן גבוהה יותר מסך עלות השירותים של כל העבודות שביצעו האחרים גם יחד. לעומת זאת, רו"ח ח' נתן שירותי ייעוץ מעטים ובהיקף כספי מצומצם. הרשות לא בדקה לעומק אם בהיקף ובמהות של הייעוץ שנתן רו"ח א' יש בהם כדי לפגום באי-תלותו כרו"ח מבקר.

מעקב רשות החברות הממשלתיות
מצב (סטאטוס): ב

17. 	לדעת הרשות לא נפל פגם בעמדות שהציגה בנושא זה. עם הקמת הועדה יובא הליקוי לידיעת חברי הועדה ויו"ר הועדה, לשם קיום דיון בוועדה בנושא זה וקבלת החלטה, אם יידרש. יוזכר כי למועד זה הוועדה הינה וועדה קטועה ואינה רשאית לקבל החלטות. הסמכות למינוי חברי הוועדה נתונה  לשר האוצר ושרת המשפטים, והרשות פנתה לשרים למינוי חברים חדשים לוועדה, על מנת לחדש את פעילותה.

ליקוי
18. המלצות הוועדה למינוי רו"ח מבקר לחברות הגדולות היו לפי חלופות שהציגה הרשות, למעט בחירת רו"ח א' לרו"ח מבקר בחנ"י באוגוסט 2015. הוועדה לא נימקה או הסבירה את בחירתה.

מעקב רשות החברות הממשלתיות
מצב (סטאטוס): ב

18. 	ראה מעקב לליקוי 4.
	
ליקוי	

19. סך שעות הביקורת שביצע רו"ח א' בחנ"י עד סוף 2016 היה כמעט פי שלושה מהיקף שעות הביקורת שאושר לו עת המליצה הוועדה למנותו כרו"ח מבקר של חנ"י, ושכרו היה כ-2.5 מיליון ש"ח.

מעקב רשות החברות הממשלתיות
מצב (סטאטוס): ב

19. 	ראה מעקב לליקוי 4

ליקוי
20. הוועדה החליטה כי רו"ח גדול ייבחר למבקר לכל היותר בשתי חברות ממשלתיות. עד ישיבת הוועדה בנובמבר 2015 נבחרו שני רואי חשבון גדולים לחברות האם ולחברות הבנות - רו"ח א' שנבחר לתע"א, לאלתא ולחנ"י ורו"ח ח' שנבחר לחברת הרכבת ולחברות הבנות שלה שאינן פעילות ועם תחילת פעילותן תדון הוועדה מחדש במינוי רו"ח מבקר עבורן, וכן לחנ"א. יוצא אפוא כי במועד ישיבת הוועדה היה רו"ח א' רוה"ח היחיד מבין רוה"ח הגדולים שמונה לחברת האם ולחברת הבת וליותר משתי חברות ממשלתיות. לא זו אף זו, הוא מונה לשלוש חברות ממשלתיות גדולות בעלות היקפי שעות ביקורת משמעותיים  ושכרו הציב אותו בראש רשימת מקבלי השכר מהחברות הממשלתיות. יובהר כי משרד מבקר המדינה לא העלה ממצאים או ליקויים כלשהם בנוגע לרו"ח א' עצמו או לפעולות שנקט בקשר עם בחירתו לחברות.


מעקב רשות החברות הממשלתיות
מצב (סטאטוס): ב

20.	עם הקמת הועדה יובא הליקוי לידיעת חברי הועדה ויו"ר הועדה, לשם קיום דיון בוועדה בנושא זה וקבלת החלטה, אם יידרש. יוזכר כי למועד זה הוועדה הינה וועדה קטועה ואינה רשאית לקבל החלטות. הסמכות למינוי חברי הוועדה נתונה  לשר האוצר ושרת המשפטים, והרשות פנתה לשרים למינוי חברים חדשים לוועדה, על מנת לחדש את פעילותה.	

ליקוי

21. בעקבות החשש שהתעורר בנוגע לניגוד עניינים בין רו"ח ג' ובין נתג"ז הנכללת בחברות הגדולות החליטה הוועדה להמליץ על רו"ח אחר לנתג"ז. הרשות הציגה בפני הוועדה תרשומת  ובה לא היה כל מידע בדבר ניגודי עניינים אפשריים בין רואי החשבון הכלולים בה ובין נתג"ז. במסמך הרוטציה הסימולטנית ציינה הרשות כי רו"ח ב' הודיע כי פעילותו הנרחבת והמהותית עם חברות ושותפויות בתחום הגז יש בה כדי להעלות חשש לניגוד עניינים במינויו לרו"ח מבקר בנתג"ז. במועד מאוחר יותר הודיע רו"ח ב' לרשות כי פעילות משרדו מול חברות הגז צומצמה, ולשיטתו הוסר החשש לניגוד עניינים במינויו לנתג"ז. הרשות לא הציגה בפני הוועדה את הודעתו של רו"ח ב' שהוסר החשש כאמור ולא בדקה לעומק את אופן הסרתו. חברי הוועדה לא התייחסו לסוגיית ניגוד העניינים של רו"ח ב' כפי שהופיעה במסמך הרוטציה ולאופן פתירתה. על הוועדה לקיים דיון נוסף בבחירת רו"ח לנתג"ז תוך בחינת סוגיית ניגודי העניינים ואי-התלות, ובמידת הצורך עליה להנחות את הרשות לבצע בדיקה מעמיקה יותר מול החברה ורוה"ח.

מעקב רשות החברות הממשלתיות
מצב (סטאטוס): א

21. לצורך הכנת תרשומת הרשות לקראת הדיון, הרשות ביצעה בדיקה לגבי רואי החשבון שיכולים להתמנות כרואי חשבון מבקרים לחברת נתג"ז. אגב בדיקה זו הודיע משרד רו"ח ב' לרשות, כי פעילות המשרד מול חברות הגז צומצמה, וכי לשיטתו אין ניגוד עניינים למינויו בחברת נתג"ז. לטענת המשרד, גם בהתייחסותו בתכתובת דוא"ל מטעמו לא נמסר כי קיימת בעיה של ניגוד עניינים אלא חשש בלבד; כי ההתייחסות ניתנה לאחר שהתבקש המשרד ליתן תשובה מהירה בנושא, למען הזהירות, ומבלי שהצליחו לבחון דאז את כלל ההשלכות לממשקים בין החברות בתחום הגז. נדגיש, כי הרשות הבהירה, כי ככל שהדבר יהיה רלבנטי, תידרשנה בדיקות משלימות נוספות בנושא זה. בנסיבות אלה, ומשהתקבלו ההבהרות האמורות ממשרד רו"ח ב' בעניין העדר ניגוד העניינים לשיטתם, ובפרט מאחר שסיווגם המקורי כמי שאינם יכולים להתמנות התבסס כאמור על עמדת המשרד, ובמיוחד בשים לב לכך שהמלצת הוועדה כפופה לבדיקות משלימות בנושא ניגודי העניינים ואי תלות, כפי שגם נמסר כאמור בשיחה עם משרד רו"ח ב' - סברה הרשות כי אין מניעה כי משרד רו"ח ב' יהיה אחד המועמדים לכהן כרו"ח המבקר של חברת נתג"ז.

ליקוי
22. משרדו של רו"ח ו' שמנה 26 עובדים מקצועיים היה המועמד המתאים ביותר, על פי אמות המידה, מבין המועמדים הרלוונטיים לשתי חברות קטנות. לנוכח עמדתה של הרשות כי "המשרד הוא בינוני פלוס מבקר [חברה ממשלתית] שהיא גדולה. מאוד חזק ומאוד טוב... למשרד כזה צריך לתת חברה משמעותית יותר", החליטה הוועדה לדון בו במסגרת הדיון על החברות הבינוניות והגדולות. החלטה זו התקבלה מבלי שהוועדה קבעה כללים ברורים ושוויוניים למקרים שרוה"ח נמצא מתאים לכמה חברות ממשלתיות שנדונו בדיונים נפרדים. כמו כן הוועדה לא קבעה באיזה אופן ובאילו נסיבות ראוי שתקבל המלצה מהרשות ואילו נתונים צריכה הרשות לספק לה, שכן התרשמות הרשות עשויה להיות סובייקטיבית ואף מוטה. על הוועדה לדון מחדש בבחירת רו"ח לנתיבי ישראל ועל הרשות לקבוע אמצעים לבקרה על המידע שהיא מציגה לוועדה כדי שיהיו בידיה הכלים לוודא שאירוע כאמור לא יישנה.

מעקב רשות החברות הממשלתיות
מצב (סטאטוס): ב

22. 	ראה מעקב לליקוי 4.
ליקוי
23. בפרוטוקול דיוני הוועדה על החברות הבינוניות אין מופיעה כל הנמקה לבחירה ברו"ח ו' לחברת נתיבי ישראל - החברה הלאומית לתשתיות תחבורה בע"מ (להלן - נתיבי ישראל) ולא ברו"ח שהיה מדורג לפניו, וזאת בניגוד להחלטת הוועדה כי יש לנמק כל בחירה שאינה על פי הדירוג.

מעקב רשות החברות הממשלתיות
מצב (סטאטוס):ב

23. 	ראה מעקב לליקוי 4.

ליקוי
24. על פי אמות המידה, רו"ח שאחוז החברה מהמשרד  עולה על 10% אינו יכול להתמנות לתפקיד רו"ח מבקר לאותה החברה, וזאת כדי להימנע מתלות כספית של רוה"ח בחברה המבוקרת. בדבר המינוי לנתיבי ישראל רק בנוגע לרו"ח ו' השתמשה הרשות בנתון לא נכון כדי לחשב את אחוז החברה מהמשרד, שעל פיו רו"ח ו' יכול להיבחר לחברה. אילו חישבה הרשות באמצעות הנתון האמיתי לא היה יכול רו"ח ו' להיבחר לרו"ח בנתיבי ישראל. יודגש כי בבחינת מועמדותו של רו"ח ו' לחברות אחרות, שנדונו באותה ישיבה, היה החישוב שעשתה הרשות על פי הנתון האמיתי.
מעקב רשות החברות הממשלתיות
מצב (סטאטוס): ב

24. 	ראה מעקב לליקוי 4.

ליקוי
25. ההתאמה במערכת המחשוב  נעשתה על פי ההתמחויות הנכללות בתרשומת. רק בחברת נתיבי ישראל היו ההתמחויות שהקלידה הרשות במערכת המחשוב שונות מההתמחויות שנכללו בתרשומת; הרשות כללה התמחות ב"כללי חשבונאות בינלאומיים IFRS" במקום התמחות ב"בקרה פנימית על הדיווח הכספי והאפקטיביות שלה SOX 404 או אחר". נתיבי ישראל אינה מדווחת על פי כללי החשבונאות הבין-לאומיים ואילו בתרשומת מודגש באופן חריג כי בנוגע לאפקטיביות הבקרה הפנימית מצא רוה"ח המבקר ליקויים וחולשות מהותיות בדוחות לשנים הקודמות. אילו הייתה הרשות מבצעת התאמה על פי ההתמחויות הנדרשות היה רו"ח אחר מדורג לפני רו"ח ו'. יובהר כי משרד מבקר המדינה לא העלה ממצאים או ליקויים כלשהם בנוגע לרו"ח ו' עצמו או לפעולות שנקט בקשר עם בחירתו לחברה.

מעקב רשות החברות הממשלתיות
מצב (סטאטוס): ב

25. 	ראה מעקב לליקוי 4.

ליקוי
26. הרשות אישרה לנתיבי ישראל 4,000 שעות ביקורת שהן היקף השעות הגבוה ביותר שאושר לרו"ח מבין רואי החשבון שנבחרו לחברות הבינוניות. יתרה מכך, היקף שעות הביקורת אף גבוה מזה שאושר לרואי החשבון שנבחרו לחלק מהחברות הגדולות.

מעקב רשות החברות הממשלתיות
מצב (סטאטוס): ב

26. 	ראה מעקב לליקוי 4.




















































יישום החלטות ממשלה
בנושא מעבר יחידות ממשלה לירושלים


הגופים המבוקרים: משרד ראש הממשלה, משרד ירושלים ומורשת, נציבות שירות המדינה, משרד האוצר – חשכ"ל,  מינהל הדיור,  משרד התחבורה והבטיחות בדרכים משרד העבודה, הרווחה והשירותים החברתיים, משרד הבריאות, משרד האוצר, משרד התרבות והספורט, המשרד להגנת הסביבה, משרד הפנים, משרד האנרגיה, המשרד לביטחון הפנים, משרד החינוך


	א
	 תוקן
	4 סעיפים
	37%

	ב
	 בתהליך תיקון
	5 סעיפים
	45%

	ג
	 לא תוקן
	2 סעיפים
	18%

	ד
	 נדחה / לא רלוונטי
	
	




ליקוי

1.	גיבוש החלטת הממשלה החדשה - העדר גורם ממשלתי שאחראי להובלת היישום אחד הליקויים היסודיים שעליהם הצביע מבקר המדינה בדוח הקודם היה היעדרו של גורם ממשלתי האחראי להובלה כוללת ומתואמת של הפעילות ליישום החלטת הממשלה משנת 2007 . מנוסח החלטת הממשלה החדשה עולה כי לא ניתן בה מענה לליקוי זה. היעדרו של גורם ממשלתי הנושא בסמכויות ומופקד על ההובלה הכוללת והמתואמת של החלטת הממשלה, פוגע ביכולת ליישם את המעבר של היחידות הארציות לירושלים והוא אחד הגורמים לתוצאות היישום הדלות. על הממשלה לקבוע גורם ממשלתי שיהיה אחראי להובלה כוללת ומתואמת של יישום המעבר ובעל הסמכויות הדרושות לצורך הזה. לגורם זה יש להעניק סמכויות ביצועיות מתאימות לגודל המשימה ומורכבותה.

מעקב-   משרד ראש הממשלה 
מצב (סטאטוס):  א' – תוקן 

1.	החלטת ממשלה מס' 1661 קבעה מפורשות את תפקידו ואחריותו של כל גוף וגוף: הגורם המרכזי האמון על המעבר הוא המשרד הרלוונטי; הדיור הממשלתי פועל  כשומר סף (תוך סיוע מהחשכ"ל ומאגף התקציבים) וכן כגורם מסייע למשרד במימוש וכאחראי לגיבוש תוכנית סדורה ומפורטת להעברתן לירושלים של היחידות הארציות; המשרד לענייני ירושלים ומורשת מקיים מעקב אחר היישום ומשרד ראש הממשלה עומד בראש ועדת החריגים.  על פי נוסח החלטת ממשלה מס' 1605  וכמשתמע ממנה, החלטת הממשלה התייחסה לנושא חלוקת האחריות ולסוגיית התיאום, המעקב והבקרה אחר ההחלטה.

ליקוי

2.	מידע חסר לצורך גיבוש החלטת הממשלה החדשה אף על פי שבשנת 2014 הוגשה לממשלה הצעת ההחלטה החדשה בהקשר ישיר להחלטה מ- 2007 , לא הובאו בה: לא מידע בדבר הביצוע הלא מספק של ההחלטה מ- 2007 , לא הלקחים שהופקו מכך, ולא התייחסות לשאלה כיצד הצעת ההחלטה החדשה מבטיחה יישום מוצלח יותר של ההחלטה להעביר את היחידות הארציות לבירה. כמו כן לא צוינו בהצעת ההחלטה החדשה המקור התקציבי להעברת היחידות ואף לא עמדתו של שר האוצר, כנדרש על פי תקנון עבודת הממשלה ה- 33 . ביסוד החלטת הממשלה החדשה עמדה הנחה ולפיה העברת יחידות הממשלה לירושלים תתרום תרומה נכבדה לכלכלת העיר. ואולם, במועד סיום הביקורת, כשלוש שנים לאחר החלטת הממשלה החדשה, הנחה זו נותרה בגדר הצהרה בלבד, כיוון שעדיין אין בידי משרד ירושלים ומשרד רה"ם מידע מפורט וברור בדבר התרומה האפשרית כאמור.  





מעקב-   משרד  ירושלים ומורשת 
מצב (סטאטוס):  ב' – בתהליך תיקון 

1-2.	גיבוש טיוטת החלטת הממשלה שהוגשה לדיון בממשלה במאי 2018, נעשה בהסתמך על עבודת מיפוי רחבה מאוד שגובשה על ידי הצוות הבין משרדי,  בהתאם לשורה של פגישות עם הצוות הבין-משרדי, פגישות מקצועיות עם אגף השכר, נציבות שירות המדינה, מינהל הדיור הממשלתי ומשרד ראש הממשלה. המקור התקציבי לא צוין במפורש בטיוטת ההחלטה היות והוא מושת על תקציבי המשרדים כפי שנעשה עד כה בהתאם להחלטות הממשלה הקודמות. ראש הממשלה הנחה ביולי2017  את הצוות הבין משרדי, בראשות השר   לענייני ירושלים ומורשת לגבש את ההחלטה החדשה. המשרד גיבש את ההחלטה שהוגשה לאישור הממשלה במאי 2018 ובהתייחס לכל הפרמטרים שראש הממשלה הנחה. החלטת הממשלה לא עלתה להצבעה ורה"מ הנחה את מנכ"ל משרדו לגבש מתווה המשך.

מעקב-   משרד ראש הממשלה 
מצב (סטאטוס):  ב- בתהליך תיקון

2.	ראש הממשלה הנחה לגבש הצעה מתוקנת להצעת ההחלטה שהובאה לדיון ביום 13.5.2018 בעניין העברת היחידות הארציות של הממשלה לירושלים. טיוטת הצעת מחליטים הועברה להערות הצדדים. כל עוד לא התקבלה החלטת ממשלה אחרת בנושא, ועדת החריגים רשאית לדון בעניינן של יחידות ממשלתיות חדשות, שאם לא כן תסוכל תכלית החלטת הממשלה.

ליקוי

3.	פעילות משרדי הממשלה ליישום החלטת הממשלה החדשה - ריכוז המידע על מספר עובדי היחידות הארציות הוא מרכיב חשוב ביותר בתכנון המעבר שלהן לירושלים. מנתוני נש"ם עולה כי היא לא קיבלה ממשרדי הממשלה רשימה של מספר העובדים בכל יחידה ארצית שעתידה לעבור לירושלים, כנדרש בהחלטת הממשלה החדשה. רק כשלוש שנים לאחר המועד שנקבע בהחלטה זו, מסרה נש"ם למשרד ירושלים נתונים חלקיים בעניין זה שהיו בידה. על משרדי הממשלה למסור את הנתונים על מספר העובדים בכל יחידה ארצית לנש"ם ללא דיחוי נוסף. על נש"ם לרכז לאלתר נתונים מדויקים ומלאים על העובדים בכל אחת מהיחידות הארציות של הממשלה השוכנות מחוץ לירושלים ולמסור אותם למשרד ירושלים. אם יחולו עיכובים נוספים בריכוז הנתונים או במסירתם, על משרד ירושלים לדווח על כך לממשלה.

מעקב-   משרד  ירושלים ומורשת 
מצב (סטאטוס):  ב' – בתהליך תיקון 

3.			המשרד הכין טבלת מיפוי של היחידות הארציות בשיתוף  מינהל הדיור הממשלתי. הטבלה מתעדכנת בהתאם לנתונים שמתקבלים.

ליקוי

4.	בהחלטת הממשלה החדשה הוטלה האחריות להעברת היחידות הארציות לירושלים על משרדי הממשלה שבהם פועלות היחידות האלה. בהחלטה גם פורטו משימות שעל משרדי הממשלה לבצע ומועדים להשלמתן. ואולם ממסמכי הצוות הבין משרדי עולה כי במשך יותר משנתיים, - לא ביצעו כנדרש 11 משרדי ממשלה: משרד רה"ם, משרד התחבורה - והבטיחות בדרכים, משרד העבודה, הרווחה - והשירותים החברתיים, משרד הבריאות, משרד האוצר, משרד התרבות והספורט, המשרד להגנת הסביבה, משרד הפנים, משרד האנרגיה, המשרד לביטחון הפנים ומשרד החינוך את המשימות שנקבעו בהחלטת הממשלה - לשנים 2014 ו- 2015 , ובכך פגעו במידה ניכרת בפעולה המשולבת להעברת מכלל יחידות הממשלה לירושלים, על פי החלטת הממשלה החדשה. משרד מבקר המדינה רואה בחומרה את דרך הפעולה המתוארת לעיל של משרדי הממשלה האלה. עד למועד סיום הביקורת לא גיבשו המשרדים הממשלתיים תכניות פרטניות למעבר, הכוללות לוח זמנים למעבר צפוי שאושר על ידי כל משרד, ולפיכך לא הוקצו לכל יחידה שאמורה לעבור לירושלים המבנים המיועדים לקלוט אותה. על פי תכנית זו ועל פי דיווח של משרד ירושלים לממשלה מיולי 2017 , אפשר יהיה לאכלס את רוב שטח המבנים המיועדים לקלוט את היחידות שעתידות לעבור לירושלים רק אחרי 2019 , השנה שבה יש להשלים את המעבר על פי החלטת הממשלה החדשה. יוצא אפוא כי גם החלטת הממשלה החדשה לא תצא אל הפועל בלוח הזמנים שקבעה הממשלה בהחלטתה.

מעקב-   משרד ראש הממשלה 
מצב (סטאטוס):  ב' – בתהליך תיקון 

4.			משרד ראש הממשלה מבהיר  שכל משרד אחראי בעצמו לפעול ליישום ההחלטה. המשרד אמון על ראשות ועדת החריגים וזו הסמכות והאחריות היחידה שלו בעניין זה. במסגרת זו המשרד כינס את ועדת החריגים וביצע את המשימות שהוטלו עליו כנדרש. יודגש, כי עפ"י החלטת הממשלה, חובת המעבר לירושלים אינה מוטלת על יחידות במשרד רה"מ, אשר קיבלו פטור פרטני מרה"מ או קיבלו פטור מאת ועדת החריגים.

מעקב-   משרד  ירושלים ומורשת 
מצב (סטאטוס):  ב- בתהליך תיקון 

4.				המשרד מתואם עם מינהל הדיור וועדת החריגים בביצוע העברת היחידות 	הארציות לירושלים. המשרדים השונים נמצאים בתהליכי מעבר לבירה.

ליקוי

5.	ההערכות למעבר עובדים לירושלים - כבר בשנת 2007 התברר שסוגיית יחסי העבודה ביחידות הארציות שיש להעביר לירושלים היא מהסוגיות המרכזיות שיש ללבנן ולהסדירן לצורך ההעברה. נש"ם לא גיבשה בשיתוף פעולה עם הממונה על השכר מדיניות וסל כלים להתמודדות עם הקשיים בסוגיה זו, כמתחייב מהחלטת הממשלה החדשה,  שפגע בהיערכות להעברת יחידות של ארבעה משרדי ממשלה לירושלים. משרד  ירושלים, האחראי  למעקב אחר יישומה של ההחלטה ולדווח על כך לממשלה,  לא דיווח לממשלה על הקשיים בסוגיית יחסי העבודה. על נש"ם, בתיאום עם אגף השכר ועם אגף התקציבים במשרד האוצר, להשלים בדחיפות את גיבוש המדיניות וסל הכלים בעניין מעבר עובדי היחידות הארציות לירושלים. על משרד ירושלים לעקוב אחר גיבוש המדיניות וסל הכלים כאמור ולדווח לממשלה על ההתקדמות ביישום החלטתה, לרבות הפעולות הנעשות בעניין זה במישור יחסי העבודה.


מעקב-   משרד  ירושלים ומורשת 
מצב (סטאטוס):  ב- בתהליך תיקון 

5.			המשרד  דיווח  בשנת 2016  ובשנת 2017 בע"פ ובכתב על סוגיות כח האדם המקשות על יישום החלטת הממשלה.

מעקב-   נציבות שירות המדינה  
מצב (סטאטוס):  ב- בתהליך תיקון

5.		               נש"מ פועלת כל העת מול המשרד לענייני ירושלים והממונה על השכר באוצר לגיבוש חבילת תנאי מעבר לעובדי המדינה אשר נדרשים להעביר את מקום עבודתם לירושלים עם פניית יחידה ממשלתית לנש"מ בדבר העברה לירושלים נש"מ דורשת לקבל נתונים פרטניים על העובדים המועברים על מנת להתאים את חבילת ההטבות עבורם. כל זאת בהתאם להחלטת הממשלה 1661 מיום 13.5.07. 

ליקוי

6.	בסוף שנת 2017 היה צפוי להתאכלס בניין משרדים חדש בקריית הממשלה בירושלים  )בניין ג'נרי(. מינהל הדיור עדכן בתחילת 2018 כי מועד האכלוס נדחה למרץ באותה שנה. בניין  זה נועד לאכלס בין השאר יחידות ארציות של משרד התחבורה, המשרד להגנת הסביבה, משרד הכלכלה והרשות הממשלתית למים ולביוב השוכנות מחוץ לירושלים. באמצע שנת 2017 , כארבעה חודשים לפני מועד האכלוס הצפוי,  עדיין קיימו משרד התחבורה, המשרד להגנת הסביבה, משרד הכלכלה ורשות המים מגעים עם הממונה על השכר ועם נש"ם בנושא המעבר לבניין ואף אחד מגופים אלה לא סיים להסדיר את מעבר יחידותיו לבניין. עקב כך העברת היחידות ששוכנות מחוץ מירושלים לבניין מתעכבת.  הביקורת העלתה שני מכשולים העומדים בפני השלמת המעבר של יחידות הממשלה לג'נרי 2, כחלק מיישום החלטת הממשלה: מחלוקת בשאלה העקרונית אילו יחידות יועברו לבניין זה ועיכוב ניכר בהסדרת יחסי העבודה שבין המשרדים לעובדים בהיבט של המעבר. אופן הפעולה של הדרגים הבכירים במשרדים בעניין המעבר ואי המחויבות שלהם - לרציפות שלטונית ולהחלטות ממשלה, כפי שהתבטאו בדברי אגף החשכ"ל, מחייבים נקיטת פעולות לאלתר לצורך הגברת המחויבות לפעול בהתאם להחלטות הממשלה. 

מעקב-   משרד  ירושלים ומורשת 
מצב (סטאטוס):  א' - תוקן 

6.		בניין ג'נרי 2 אוכלס.

ליקוי

7.	ועדת חריגים - בהחלטת הממשלה משנת 2007 נקבע כי תוקם ועדת חריגים בראשות מנכ"ל משרד רה"ם, שתוסמך בין השאר לפטור משרדי ממשלה מחובת המעבר לירושלים או לתת להם ארכה לביצוע ההעברה. ועדת החריגים לא קבעה עקרונות שיבנו את שיקול דעתה בבואה לדון בבקשות שהופנו אליה. סמכויות ועדת החריגים בהחלטת הממשלה משנת 2007 לא הוסמכה ועדת החריגים במפורש לשנות את "המצב הקיים" בנושא, לרבות הקמתה של יחידה חדשה מחוץ לירושלים, ותפקידה הוגבל לאישור המשך המצב הקיים. ועדת החריגים סברה כבר לפני יותר משלוש שנים כי קביעת מקום משכנן של יחידות ממשלתיות חדשות צריכה להיות בסמכות הממשלה, ואף הטילה על משרד ירושלים והתפוצות, בתיאום עם הוועדה עצמה, לפעול לתיקון החלטת הממשלה החדשה לעניין זה. בפועל טרם תוקנה החלטת הממשלה, ולא הוסדרו שני עקרונות החיוניים לעבודת ועדת החריגים וליישום החלטות הממשלה: העיקרון שמקום משכנן של יחידות חדשות יהיה בסמכות הממשלה ולא בסמכות ועדת החריגים, והעיקרון לפיו תוטל סנקציה אפקטיבית כנגד יחידות שאינן מקיימות את חובת המעבר. נדרשת הבנייה של שיקול דעת ועדת החריגים בבואה להחליט אם לאשר בקשות שהוגשו לה. על משרד ירושלים וועדת החריגים לפעול בהתאם להחלטת הוועדה כדי שהחלטת הממשלה תתוקן, וייקבע בה כי ההחלטה על מקום משכנן של יחידות חדשות תהיה בסמכות הממשלה.

מעקב-   משרד ראש הממשלה 
מצב (סטאטוס):  א - תוקן 

7.	ביום 29.8.2017, נקבעו כללים פרוצדורליים באשר לפעילות הוועדה, ונקבעו גם כללים מהותיים מסוימים (למשל הקביעה שלא ניתן לחזור לוועדה בבקשות חוזרות ללא הנמקות בדבר שינוי מצב דברים המצדיק זאת). הוועדה ממלאת את תפקידה באופן ראוי, ואין מקום להתערב בשיקול דעתה.
		
מעקב-   משרד  ירושלים ומורשת 
מצב (סטאטוס):  א' – תוקן 

7.	המשרד מתואם עם וועדת החריגים ופועל בהתאם להחלטות הוועדה. 

ליקוי

8.	אי יישום החלטות ועדת חריגים - עולה אפוא כי אף שוועדת החריגים דחתה את בקשתם של משרד התחבורה, רשות המסים ומשטרת ישראל שלא להעביר יחידות שלהם לירושלים והחליטה כי היחידות הללו יועברו, וחרף העובדה כי חלפו כבר כמה שנים ממועד החלטת הוועדה בעניינם של כמה מהגופים האמורים לעיל, לא פעלו גופים אלה ליישום החלטות הוועדה כמתחייב. עוד עולה כי משרד הכלכלה והמשרד לביטחון הפנים פעלו באופן חלקי ליישום החלטות הוועדה, שדחתה את בקשתם. 

מעקב-   משרד  ירושלים ומורשת 
מצב (סטאטוס):  ב- בתהליך תיקון

8.	המשרד מתואם עם מינהל הדיור וועדת החריגים בביצוע העברת היחידות הארציות  לירושלים. המשרדים השונים נמצאים בתהליכי מעבר לבירה.

מעקב-   המשרד לביטחון פנים 
מצב (סטאטוס):  ב- בתהליך תיקון

8.                גופי המשרד כוללים יחידות בעלות מגוון רחב ומאפיינים יחודיים – טרם נמצאו המשאבים הנדרשים בידי משרד האוצר כדי לממש את החלטת הממשלה עבור יחידות אלה. לא בנקל ניתן לאתר מבנים וקרקע בעיר, בוודאי לא בהיקפים הנדרשים לגופי המשרד. הסוגיה הובאה בתאריך 18 בדצמבר 2018 בפני ועדת החריגים להעברת יחידות ארציות של משרדי הממשלה לירושלים ולהלן נוסח החלטתה: " בקשת הפטור נדחית, אך מאושרת דחיית המעבר לירושלים למשך 10 שנים מיום חידוש חוזה השכירות במיקום הנוכחי בלוד, בכפוף למימוש תכנית המעבר כמפורט להלן. הוועדה לא השתכנעה כי נימוקי משטרת ישראל מצדיקים החרגת היחידה ממעבר לירושלים באופן קבוע. יחיד עם זאת בהתאם למידע שהוצג לוועדה ע"י ראש אג"ת במשטרה, בשנים הקרובות צפויה משטרת ישראל לממש את תכנית המעבר לשני אתרים בירושלים. בשים לב למורכבות הארגונית והתקציבית של תכנית המעבר, ולאור היקף השטחים שעומדים לרשות המשטרה  בירושלים, הוועדה החליטה לאשר דחיית המעבר של להב 433 לירושלים למשך 10 שנים מיום חידוש חוזה השכירות במיקום הנוכחי בלוד. תוקף החלטה זו מותנה בהגעה לסיכום סופי מול מטה המשטרה על מימוש תכנית המעבר. על משטרת ישראל להגיע למינהל הדיור הממשלתי פרוגרמה מלאה ולהגיע לסיכום תקציבי באשר לתכנית המעבר עד לתאריך 15.6.2019".

ליקוי
9. משרד התרבות והספורט פעל בניגוד להחלטת ועדת החריגים: אף שעברו למעלה חמש שנים מתאריך היעד שקבעה הוועדה להעברת משרדי הרשות לנהיגה ספורטיבית לירושלים, עד לסוף שנת 2017 עיקר הפעילות של הרשות התבצע מחוץ לירושלים. 

מעקב-   התרבות והספורט 
מצב (סטאטוס):  ג' – לא תוקן 

9.		לא דווח על תיקון הליקוי.

ליקוי 

10. דיווח לממשלה על התקדמות- בהעברת המשרדים לירושלים; בשנת 2015 לא דיווח משרד ירושלים לממשלה על יישום החלטת הממשלה החדשה, כנדרש. בכל אחת מהשנים 2016 ו 2017-  היו הדיווחים חלקיים והיו חסרים בהם נתונים משמעותיים. משרד ירושלים טען שהדיווחים החלקיים נבעו לעתים מאי המצאת נתונים על ידי משרדי הממשלה. ואולם המשרד  - נמנע מציון שמות המשרדים האלה בדיווח לממשלה פעולה שחוץ מהיותה - נדרשת לפי עקרון השקיפות, הייתה עשויה לעורר שיתוף פעולה מצד משרדים אלו. שנתיים וחצי עברו מאז הציג משרד ירושלים לראשונה חסמים העומדים בפני יישום החלטת הממשלה, ועדיין  לא גובשה דרך פעולה להתמודדות עמם ולהסרתם. על משרד ירושלים, המופקד מכוח החלטת הממשלה החדשה על המעקב אחר יישומה ועל הדיווח לממשלה על התקדמות היישום, לדווח לממשלה על המכשולים האמורים ועל מצב הטיפול בהם. אם לא יסתמן פתרון לבעיות אלה, על שר ירושלים ומורשת לפעול לקיום דיון בממשלה, כדי שיתקבלו החלטות שיאפשרו את השלמת המעבר כאמור.


מעקב-   משרד  ירושלים ומורשת 
מצב (סטאטוס):  א' – תוקן  

10.	המשרד מדווח כי גיבוש החסמים ליישום החלטת ממשלה ודרך  פעולה להתמודדותם והסרתם בוצע, שכן החלטת הממשלה שהוצגה לממשלה במאי 2018 גובשה בהתאם לעבודת עומק שנעשתה עם הצוות הבין-משרדי שהקים השר לענייני ירושלים וסיפקה מענה הולם לשורה של חסמים.

ליקוי 

11. עידוד חברות ממשלתיות לעבור לירושלים - נמצא כי בחלוף חמש שנים מפרסום דוח מבקר המדינה הקודם אף אחת מהחברות הממשלתיות לא עברה לירושלים. רשות החברות 	הממשלתיות לא נקטה פעולה ממשית ליישום הדוח הקודם ולא בחנה אמצעים להמרצת 	גופים ממשלתיים להציע הטבות לחברות ממשלתיות שיעתיקו את מרכז פעילותן לבירה. על רשות החברות הממשלתיות לפעול לאלתר ליישום החלטת הממשלה. בכלל זה עליה להציג לממשלה את המלצתה בדבר חברות שיש פוטנציאל להעברת מרכז פעילותן לעיר ולפעול לגיבוש כלים ותמריצים לעידוד מעבר כאמור. לעניין זה עליה להסתייע בין היתר במשרדי ממשלה שהם הרגולטורים של החברות הפוטנציאליות. כל שכן, עליה לפעול למניעת מעבר מתוכנן של 	חברות ממשלתיות מירושלים.

מעקב-   רשות החברות הממשלתיות 
מצב (סטאטוס):  ג' – לא תוקן 


11.	לא דווח על התקדמות בתיקון הליקוי.

